
१ 


दुर्गति-नाशिनि दुर्गा जय-जय, काल-विनाशिनि काली जय जय। 

उमा-रमा-ब्रह्माणी जय जय, राधा-सीता-रुक्मिणि जय जय॥ 
साम्ब सदाशिव, साम्ब सदाशिव, साम्न सदाशिव, जय शंकर | 
हर हर शंकर दुखहर सुखकर अघ-तम-हर हर हर शंकर॥ 
हरे राम हरे राम राम राम हरे हरे। हरे कृष्ण हरे कृष्ण कृष्ण कृष्ण हरे हरे ॥ 

जय-जय दुर्गा, जय मा तारा। जय गणेश जय शुभ-आगारा ॥ 

जयति शिवाशिव जानकिराम। गौरीशंकर सीताराम ॥ 
जय रघुनन्दन जय सियाराम । म्रज-गोपी-प्रिय राधेश्याम ॥ 
रघुपति राघव राजाराम। पतितपावन सीताराम ॥ 
(संस्करण ९,९०,०००) 


फफफकफफफफकफफफफ फक कम भक फक फफफफफफफ कफ फफफफफफफ कफ फक पप फकफफ फक फफ्कफफ्फ कफ आफ कद 


देवता-मानव ओर यज्ञकी त्रिवेणी 


सहयज्ञाः प्रजाः सृष्टा पुरोवाच प्रजापति: । 
अनेन प्रसविष्यध्वमेष वोउस्त्विष्टकामश्रुक्‌ ॥ 
देवान्भावयतानेन ते देवा भावयन्तु वः। 
परस्परं भावयन्तः श्रेयः परमवाप्स्यथ ॥ 
इष्टान्भोगान्हि वो देवा दास्यन्ते यज्ञभाविताः । 
- तैर्दत्तानप्रदायैभ्यो ` यो भुंक्ते स्तेन एव सः ॥ ` 
(श्रीमद्भगवद्रीता ३ । १०-१२) 


प्रजापति ब्रह्माने सर्गारम्भमें यज्ञांसहित प्रजावर्गकी सृष्टि की और उनसे कहा कि तुमलोग इन 


हि 


सबका श्रेय होगा । यज्ञसे भावित देवता तुम्हें सम्पूर्ण इष्ट प्रदान करेंगे । पर जो देवताओंद्वारा प्रदत्त भोगोंको 
बिना उन्हें अर्पण किये भोगते हैं, वे चोर हैं। 


भारतमें ४४.०० रू० 
विदेशमें ६ पौंड 
अथवा १० डालर 


व्र 


'कल्याण'के सम्मान्य ग्राहकों और प्रेमी पाठकोंसे नम्र निवेदन 


१ 28 जी के घंडवें वर्ष (विः संवत्‌ २०४७ 2 का यह विशेषाङ्क 'देवताङ्क' पाठकोंकी सेवामें प्रस्तुत 
है। इसमें ४०८ पृष्ठोमें पाठ्यसामग्री और ८ पृष्ठोमें विषय-सूची आदि है । कई बहुरंगे तथा सादे चित्र भी 
यथास्थान दिये गये हैं । 


२ -जिन आहकोंसे शुल्क-राशि अग्रिम मनीआर्डरद्वारा प्राप्त हो चुकी हे, उन्हें “विशेषाङ्क' सौर वैशाख एवं 
सौर ज्येष्ठके अङ्कोंके सहित रजिस्ट्रीद्वारा भेजे जा रहे हैं तथा जिनसे शुल्क-राशि प्राप्त नहीं हुई है, उन्हें अङ्क 


'बचनेपर ही ग्राहक-संख्याके क्रमानुसार वीऱपीण्पी० द्वारा भेजा जा सकेगा । रजिस्ट्रीकी अपेक्षा वी“पी०्पी० 


द्वारा 'विशेषाङ्क' भेजनेमें डाकखर्च अधिक लगता है, अतः ग्राहक महानुभावोंसे विनम्र अनुरोध है कि वे 
वीन्पीन्पी> की प्रतीक्षा ओर अपेक्षा न करके अपने तथा 'कल्याण'के हितमें वार्षिक शुल्क-राशि कृपया 
मनीआर्डरद्वारा ही भेजें । 'कल्याण'का वार्षिक शुल्क डाकखर्चसहित ४४.०० (चौवालीस) रूः मात्र है, जो 
मात्र विशेषाङ्कका ही मूल्य है। 

३-आहक सज्जन कृपया मनीआर्डर-कूपनपर अपनी आहक-संख्या अवश्य लिखें । ग्राहक-संख्या या 
“पुराना आहक' न लिखनेसे आपका नाम नये ग्राहकोंमें लिखा जा सकता है, जिससे आपकी सेवामें 
'देवताङ्क' नयी ्राहक-संख्याके क्रमसे पहुँचेगा और पुरानी ग्राहक-संख्याके क्रमसे इसकी वी-पीग्पी० भी 
जा सकती है। ऐसा भी हो सकता है कि उधरसे आप शुल्क-राशि मनीआर्डरसे भेज दें और उसके यहाँ 
पहुँचनेके पहले ही इधरसे वीपीण्पी० भी चली जाय । ऐसी स्थितिमें आपसे प्रार्थना है कि आप कृपया 
वी-पीण्पी० लौटायें नहीं, अपितु प्रयत्न करके किन्ही अन्य सज्जनको 'नया आहक' बनाकर वीऱपीण्पी० से भेजे 
गये 'कल्याण'अङ्क उन्हें दे दें और उनका नाम तथा पूरा पता सुस्पष्ट, सुवाच्य लिपिमें लिखकर हमारे 
कार्यालयको भेजनेका अनुग्रह करें। आपके इस कृपापूर्ण सहयोगसे आपका अपना 'कल्याण' व्यर्थ 
डाक-व्ययको हानिसे बचेगा ही, इस प्रकार आप भी 'कल्याण'के पावन प्रचारमें सहायक एवं सहयोगी 
बनकर पुण्यके भागी होंगे । 

४-विरोषाङ्क 'देवताङ्क'के साथमें सौर वैशाख एवं सौर ज्येष्ठ, वि० सं. २०४७का (दूसरा एवं तीसरा) 
अङ्क भी ग्राहकोंकी सेवामें (शीघ्र ओर सुरक्षित पहुँचानेकी दृष्टिसे) रजिस्टर्ड पोस्टसे भेजा जा रहा है । यद्यपि ॥ 
यथाशक्य तत्परता और शीघ्रता करनेपर भी सभी आहकोंको अङ्क भेजनेमें अनुमानतः ६-७ सप्ताह तो लग 
ही सकते हैं, तथापि विशेषाङ्क ग्राहक-संख्याके क्रमानुसार ही भेजनेकी प्रक्रिया होनेसे किन्ही महानुभावोंको 
अङ्क कुछ विलम्बसे मिलें तो वे अपरिहार्य कारण समझकर कृपया हमें क्षमा करेंगे । | 

५-विशेषाङ्कके लिफाफे (रैपर) पर आपकी जो ग्राहक-संख्या लिखी गयी है, उसे आप कृपया पूर्ण | 
सावधानीसे नोट कर लें। रजिस्ट्री या वीण्पीण्पी` का नंबर भी नोट कर लेना चाहिये, ३1 ऱ्य 
आवश्यकतानुसार पत्राचारके समय उल्लेख किया जा सकेश इससे कार्यकी सम्पन्नतामें शीघ्रता एवं सुविधा सा 
होगी तथा कार्यालयकी शक्ति और समय व्यर्थ नष्ट होनेसे बचेंगे । र 

६-'कल्याण' -व्यवस्था-विभाग एवं 'गीताप्रेस-पुस्तक-विक्रय-विभाग' को अलग-अलग समझकर 
सम्बन्धित पत्र, पार्सल, पैकेट, मनीआर्डर, बीमा आदि पृंथक-पृथक्‌ पतोंपर भेजने चाहिये । पत्तेके [नप 
केवल 'गोरखपुर' ही न लिखकर पत्रालय--गीतप्रेस, गोरखपुरके साथ पिन २७३००५ भी अ 
लिखना चाहिये। 4100. े - 3 

व्यवस्थापक--'कल्याण-१ "लना अण्ळ्यू- ` ण द्‌ 

श्रीगीता-रामायण-प्रचार-संघ _ \ 
श्रीमद्धगवद्गीता और श्रीरामचरितमानस दोनों विश्व-साहित्यके अमूल्य अन्थ-रत्न हैं। इनके पठनपाठन एवं 

मननसे मनुष्य लोक-परलोक दोनॉमें अपना कल्याण-साधन कर सकता है । इनके स्वाध्यायमें वर्ण, आश्रमें, जाति, 

अवस्था आदि कोई भी बाधक नहीं है। आजके समयमें इन दिव्य अन्थोंके पाठ और प्रचारकी अत्यधिक आवश्यकता 


है। अतः धर्मपरायण जनताको इन कल्याणमय अन्थोंमें प्रतिपादित सिद्धान्तों एवं विचारोंसे अधिकाधिक र क 
पहुँचानेके सदुद्देश्यसे श्रीगीता-रामायण-अचार-संघक्ही स्थापना की गयी है । इसके सदस्योंकी संख्या इस समय लगभग 


बावन हजार है। इसमें ्रीगीताके छः प्रकारके और श्रीरामचरितमानसके तीन प्रकारके सदस्य बनाये गये हैं। इसके 
अतिरिक्त उपासना-विभागके अन्तर्गत नित्य इष्टदेवके नामका जप, ध्यान और मूर्तिकी पूजा अथवा मानसिक पूजा 
करनेवाले सदस्योकी श्रेणी भी है। इन सभीको ्रीमद्धगवद्गीता एवं श्रीरामचरितमानसके नियमित अध्ययन तथा 
उपासनाकी सत्प्रेरणा दी जाती है । सदस्यताका कोई शुल्क नहीं है । इच्छुक सज्जन परिचय-पुस्तिका निःशुल्क मैंगवाकर 
पूरी जानकारी प्राप्त करनेकी कृपा करें एवं श्रीगीताजी और श्रीरामचरितमानसके प्रचार-यज्ञमें सम्मिलित होकर अपने 
जीवनका कल्याणमय पथ प्रशस्त करें । 
पत्र-व्यवहारका पता- मन्त्री, श्रीगीता-रामायण-प्रचार-संघ, पत्रालय-स्वर्गाश्रम-२४९३०४ (वाया- 

ऋषिकेश) , जनपद--पौड़ी-गढ़वाल (उ प्रः) 


Deemed 


साधक-सघ 

मानव-जीवनकी सर्वतोमुखी सफलता आत्म-विकासपर ही अवलम्बित है। आत्म-विकासके लिये जीवनमें 
सत्यता, सरलता, निष्कपटता, सदाचार, भगवत्परायणता आदि दैवी गुणोंका ग्रहण और असत्य, क्रोध, लोभ, मोह, 
द्वेष, हिंसा आदि आसुरी गुणोंका त्याग ही एकमात्र श्रेष्ठ और सरल उपाय है । मनुष्यमात्रको इस सत्यसे अवगत करानेके 
पावन उद्देश्यसे लगभग ४२ वर्षपूर्व 'साधक-संघ'की स्थापना की गयी थी। इसका सदस्यता-शुल्क नहीं है। सभी 
कल्याणकामी स्त्री-पुरुषोंको इसका सदस्य बनना चाहिये । सदस्योके लिये ग्रहण करनेके १२ और त्याग करनेके १६ 
नियम बने हैं। प्रत्येक सदस्यको एक 'साधक-दैनन्दिनी' एवं एक 'आवेदन-पत्र' भेजा जाता है, सदस्य बननेके इच्छुक 
भाई-बहनोंको (इधरमें डाक-खर्चमें विशेष वृद्धि हो जानेके कारण साधक-दैनन्दिनीका मूल्य ९.०० रू° तथा डाकखर्च 
०-५० पैसे) मात्र १.५० रु० डाकटिकट या मनीआर्डरद्वारा अग्रिम भेजकर उन्हें मैंगवा लेना चाहिये। साधक उस 
दैनन्दिनीमें प्रतिदिन अपने नियम-पालनका विवरण लिखते हैं । विशेष जानकारीके लिये कृपया नि:शुल्क नियमावली 
मँरावाड्ये । 

पता-संयोजक, 'साधक-संघ' द्वारा--'कल्याण' सम्पादन-विभाग, पत्रालय--गीताप्रेस, जनपद-- 
गोरखपुर--२७३००५ (उः प्रः) 

श्रीगीता-रामायण-परीक्षा-समिति 
श्रीमद्भगवद्गीता और श्रीराचरितमानस दोनों: मङ्गलमय एवं दिव्यतम ग्रन्थ हैं। इनमें मानवमात्रको अपनी 
समस्याओंका समाधान मिल जाता है तथा जीवनमें अपूर्व सुख-शान्तिका अनुभव होता है। प्राय: सम्पूर्ण विश्वमें इन 
अमूल्य अन्थोंका समाद्र है और करोड़ों मनुष्योंने इनके अनुबादोंको भी पढ़कर अवर्णनीय लाभ उठाया है। इन अन्थोके 


। परा ओका प्रबन्ध किया गया है । दोनों अन्थोंकी परीक्षाओंमें बैठनेवाले लगभग पंद्रह हजार परीक्षार्थियोंके लिये ४०० 
| (चार सो) परीक्षा-केन्द्रोंकी व्यवस्था है । नियमावली मँगानेके लिये कृपया निम्नलिखित पतेपर पत्र-व्यवहार करें। 
|... व्यवस्थापक--श्रीगीता-रामायण-परीक्षा-समिति, ई तके ग १ पिन-२४९३०४ (वाया- 

है. , जनपद--पौड़ी-गढ़वाल (उ० || छू म 


रके द्वारा लोकमानसको अधिकाधिक परिष्कृत करनेकी दृष्टिसे श्रीमद्भगवद्गीता और श्रीरामचरितमानसकी _ 


Coe 


क्र 


'देवताङ्क'की विषय-सूची | 


विषय 


३-कल्याण-सूक्त 
४-प्राणिमात्रकी कल्याण-कामना 
५-कुर्वनतु सर्वे मम सुप्रभातम्‌ ततक 
६-कुर्वन्तु वो मङ्गलम्‌ -...................... 


११ -शिवरातनामस्तोत्रम्‌ COSCO IGS SOLU SIG GS 
१२ -दुर्गाशातनामस्तोत्रम्‌ Doddbe occa 

परम श्रद्धेय श्रीजयदयालजी गोयन्दकाकृत 
कुछ जीवनोपयोगी पुस्तकें 


शिक्षाप्रद पत्र ब्रह्मचर्यं और संध्या-गायत्री भगवात्प्ाप्तिके विविध उपाय 
रामायणके आदर्श पात्र नवधा भक्ति प्रेमभक्ति-प्रकाश 
महाभारतके आदर्श पात्र आदर्श नारी सुशीला संत-महिमा 
तत्व-चिन्तामणि भाग १ से ७ श्रीमद्धगवद्गीताका तात्त्विक विवेचन वैराग्य 
मनुष्यका परम कर्तव्य ध्यानावस्थामें प्रभुसे वार्तालाप चेतावनी 
कर्मयोगका तत्त्व भारतीय शास्त्रोंमें नारी-धर्म सत्यकी शरणसे मुक्ति 
आत्मोद्धारके साधन श्रीसीताके चरित्रसे आदर्श शिक्षा भगवान्‌की दया 
भक्तियोगका तत्त्व भगवान्‌ क्या है? व्यापार-सुधारकी आवश्यकता 
परम शान्तिका मार्ग भरतजीमें नवधा भक्ति शोकनाशके उपाय ६ 
ज्ञानयोगका तत्त्व नारी-धर्म - परलोक और पुनर्जन्म कै |] 
प्रेमयोगका तत्त्व सामयिक चेतावनी अवतारका सिद्धान्त कि] 
अध्यालविषयक पत्र सत्संगकी कुछ सार बातें ज्ञानयोगके अनुसार विविध साधन 002 
परमार्थ-पत्रावली भाग १ से ४ तीन आदर्श देवियाँ कल्याण-प्राप्िको कई युक्तियाँ 
आदर्श भ्रातृ-प्रेम गीतोक्त कर्मयोग, भक्तियोग और धर्म क्या है? 
बाल-शिक्षा ज्ञानयोगका रहस्य खियोके घरेलू प्रयोग 

[८] 
श्रीमद्धगवद्वीताका प्रभाव 
गीतोक्त सांख्ययोग और निष्काम ईश्वर दयालु और न्यायकारी है बातें. ०७ ०६ श 1, वा 
कर्मयोग ती्थोमें पालन करने योग्य उपयोगी बाते ५.८ 5७७४ ० ७०० 
हमारा कर्तव्य त्यागसे भगवत्म्राप्त what is God ? 
प्रेमका सच्चा खरूप महात्मा किसे कहते हें? What is Dharma? 


श्रीहनुमानप्रसादजी पोद्दार्ठारा रचित तथा 
अनुवादित सत्साहित्य मँगायें 


गोवध भारतका कलंक एवं गायका माहात्म्य 


श्रीराघा-माधव-चिन्तन व्यवहार और परमार्थ 
पद-रलाकर भवरोगकी रामबाण दवा गोपी-प्रेम 
संत-वाणी उपनिषदोंके चौदह रत्न ब्रह्मचर्य 
सुखी बननेके उपाय साधन-पथ आनन्दकी लहरें 
मधुर कल्याणकुञ्ज भाग १--३ तक मनको वदा करनेके कुछ उपाय 
सत्संगके बिखरे मोती दिव्य सुखकी सरिता भगवान्‌ श्रीकृष्णकी कृपा 
भगवन्नाम-चिन्तन सफलताके शिखरकी सीढ़ियाँ सिनेमा--मनोरंजन या विनाशका साधन 
भगवर्चा भाग १-६ तक मानव-धर्म राधा-माधव-रस-सुधा सटीक 
लोक-परलोक-सुधार भाग १--५ श्रीभगवन्नाम विवाहमें दहेज 
स्वामी श्रीरामसुखदासजी महाराजकी आत्मबोध करानेवाली पुस्तकें पढें 
गीता- साधक-संजीवनी गीताका कर्मयोग खण्ड २ सत्संगकी विलक्षणता १ 
गीता-दर्पण गीताका ध्यानयोग वास्तविक सुख १ 
गीताकी राजविद्या गीता-परिचय जीवनका सत्य 
गीतामाधुर्य शरणागति ` यु साधकोंके प्रति 
गीताका ज्ञानयोग मानसमें नाम-वन्दना भगवन्नाम 
कतिका भक्तियोग अ प्रवचन नव dr प्रवचन प्रथम, द्वितीय 
गीताका आरम्भ कल्याणकारी प्रवचन गुजरा स्वाधीन कैसे बनें ? 
गीताकी विभूति ओर विश्वरूप-दर्शन भगवत्माप्रिकी सुगमता Benedictory Discourses 
गीताकी सम्पत्ति और श्रद्धा त्तिक प्रवचन The Mn ot 
विद्यार्थियों और बालकोंके लिये उपयोगी पुस्तकें 
पिताकी सीख पढ़ो, समझो आदर्श भ्रातृप्रेम 
हा भाग १ से १२ तक बालकके गुण 
बालचित्रमय श्रीकृष्णलीला आओ बच्चों तुम्हें 
ह स भगवान्‌ श्रीकृष्ण रः बालशिक्षा पि वान श 
बालक बालककी 
और माता-पिताके भक्त बालक J बालकोंकी 
घे और ईमानदार बालक अ छि 
बालचित्रमय बुद्ध-लीला बालकके आचरण 
८: बालचित्रमय चैतन्य-लीला बाल अमृत-वचन 
और परोपकारी बालक-बालिकाएँ डय प 
वतात बालकोंकी बोलचाल 


आकाशात्‌ पतितं तोयं यथा गच्छति सागरम्‌। सर्वदेवनमस्कारः 

य॑ ब्रह्मा वरुणेन्द्ररद्रमरुतः स्तुन्वन्ति दिव्यैः स्तवैरवेदैः साङ्गपदक्रमोपनिषदैर्गायन्ति ये सामगाः । 
ध्यानावस्थितत इतेन मनसा पइ्यन्ति यं योगिनो यस्यान्तं न विदुः सुरासुरगणा देवाय तस्मै नमः ॥ 
संख्या ९ 4 
वर्ष ६४ / गोरखपुर, सौर चैत्र, वि०सं० २०४७, श्रीकृष्ण-सं ५२१५, अप्रैल १९९० ई० १ 
पूर्ण संख्या ७५८ _ क 
सर्वदेवतामय भगवान्‌ नारायणको नमस्कार 
Eo वायुर्यमोऽसिर्वरुणः शशाङ्कः प्रजापतिस्त्वं प्रपितामहश्च । 


नमो नमस्तेऽस्तु सहस्रकृत्वः पुनश्च भूयोऽपि नमो नमस्ते ॥ 


मुखस्वरूप अग्निदेव, जलके अधिष्ठाता वरुणदेवता, प्राणियोंके आह्वादक चन्द्रमा, दक्ष आदि प्रजापतिस्वरूप, & 
उनके जनक ब्रह्मा एवं उनके भी जनक आप साक्षात्‌ भगवान्‌ नारायण देव हैं। में आपको सहस्रो बार 
करता हूँ तथा पुनः आपके चरणोंमें बार-बार प्रणाम करता हँ ।' 3 


कृतार्थयन्ति [दिवता- 
| " अड ld ह अफ फ4 फक म फपीक फा 

हैः देव-स्तवन 


स्वस्ति न इन्रो वृद्धश्ववाः स्वस्ति नः पूषा विश्ववेदाः । 
स्वस्ति नस्ताक्ष्यो अरिष्टनेमिः स्वस्ति नो बृहस्पतिर्दधातु ॥ गदै त .। 
छ ज्ञे श्रेष्ठ हविर्भागको ग्रहण करनेवाले देवराज इन्द्र हम सभी लोगोंका अविनाशी कल्याण करें। ल चे 
' ४ आदित्यदेवता जो अखिल विश्व्रह्माप्डके समस्त प्राणियोंकी भूत, भविष्य, वर्तमान आदि स्थितियोंको भलीभाँति जान च 
छ हम सभीका अक्षय कल्याण करें और जो पूषा देवता समस्त विश्वके सभी प्रकारके ज्ञान, ऐश्वर्य तथा सम्पत्तियोंके स्वामी एन [र 
. श उन्हें प्रदान करनेमें समर्थ है, वे हम सभीका ज्ञान, ऐश्वर्य और सम्पत्ति-प्रदानके द्वारा कल्याण करें। जिसके शरीरपर चक्र, १४ 
` त्रिशूल, वज्र एवं कालदण्ड-जैसे महान्‌ अख्न-सा्र कोई क्षति नहीं पहुँचा पाते, सभी व्यर्थ हो जाते हैं, वे तृक्षाके पुत्र विष्णुवाहन 
१ गरुत्मान्‌ गरुड हम सबके अक्षय श्रेयका सम्पादन करें। सभी महान्‌ देवताओंके आचार्य एवं खामी देवगुरु बृहस्पति हम 
सभीका अविनाशी कल्याण करें। 
पृषदश्चा मरुतः पृश्चिमातरः शुभंयावानो विदथेषु जग्मयः । 
अझिजिह्वा मनवः सूरचक्षसो विश्वे नो देवा अवसागमन्निह॥ 

र श्वेत विन्दुआसे युक्त, अत्यन्त गतिशील, सुन्दर चालवाले पृश्नि नामक गौके पुत्र विविध यज्ञोंमें एक साथ उचित समयपर 
8 पहुँचकर अभिके मुख या जिह्वाके द्वारा हवि ग्रहण करनेवाले, सूर्यको नेत्र बनाकर देखनेवाले मरुद्गण एवं सभी विश्वेदेवतागण 
हमारे इस यज्ञमें तीव्रता एवं शुभ भावनासे पधारनेकी कृपा करें | 
ी भद्रं कर्णेभिः शृणुयाम देवा भद्रै पश्येमाक्षभिर्यजत्राः । 

स्थिरैङगस्तष्ठुवा < सस्तनूभिर्व्यरोमहि देवहितं यदायुः ॥ 
यज्ञप्रिय यजनशील इन्द्रादि देवगण ! हम अपने कानोंसे मङ्गलमय आप सभी देवताओंके यश तथा स्तुतियोंका श्रवण छ 

| |. करें । नेत्रोंस आप सभी देवोके सुखकारी मङ्गलमय देव-विग्रहोंका दर्शन करें। आपकी मङ्गलमय स्तुति एवं उपासना करते हुए . 2 
| और ज्ञानयोग्य पदार्थोका यथार्थ रूपसे वर्णन करते हुए हमलोग स्थिर, दृढ़, निश्चल अङ्गाँ और विस्तृत, हृष्ट-पुष्ट शरीरोंसे युक्त 5 

ह रहकर देवताओंकी जो आयु है, उसे भगवानके यश-गुण-स्तवनहेतु प्राप्त करें| 


। 

आ ब्रह्मन्‌ ब्राह्मणो ब्रह्मवर्चसी जायतामा राष्ट्रे राजन्यः शूर इषव्योऽतिव्याधी महारथो जायतां दोग्ध्री 
$ भेनुर्वोढानड्वानाशुः सप्तिः पुरन्थियोषा जिष्णू रथेष्ठाः सभेयो युवास्य यजमानस्य वीरो जायतां निकामे-निकामे नः पर्जन्यो ॥ 
वर्षतु फलवत्यो न ओषधयः पच्यन्तां योगक्षेमो न: कल्पताम्‌॥ i 

हे परमात्मदेव ! हमलोगोके राष्ट्रमें यज्ञ-देवोपासनादिसमन्वित उत्तम कर्मशाख, ब्रह्मवर्चसी, तेजस्वी ब्राह्मण तथा व || 
(£; लक्ष्यवेधक, महारथी और अख्न-दा्नमं निपुण क्षत्रिय एवं राष्ट्रमें प्रभूत दूध देनेवाली गाये, सुपुष्ट कन्धोंवाले भार-वहनमें सक्षम झर 
६४ बलशाली बैल और वेगवान्‌ अश्व उत्पन्न हो । खियाँ सुन्दरी, दक्ष, संस्कार-सदाचार-सम्पन्न, बुद्धिमती हों तथा इस राष्ट्रमें युवक | 272 
छ वीर, जयी, रथी तथा सभाके लिये उपयुक्त सभासद सिद्ध हों। पर्जन्य (मेघ) यथासमय प्रचुर वृष्टि करें और ओषधिया एवं > 
छ फसलें फलवती होकर पर्के- अन्न और फल पर्याप्त सुलभ हों। हमारे योग-क्षेम चलते रहें---अग्राप्तकी उपलब्धि और 
| उपलब्धकी रक्षा होती रहे । 
। अभिर्देवता वातो देवता सूर्यो देवता चन्द्रमा देवता वसवो देवता रुद्रा देवता5दित्या देवता मरुतो देवता विश्च देवा देवता 

' बुहस्पतिर्देवतेन्द्रो देवता वरुणो देवता ॥ | 
भगवान्‌ अग्निदेव, वायुदेव, सूर्यदेव, चन्द्रदेव, द्योतनशील वसुगण, रुद्रगण, आदित्यगण, मरुद्रण, विश्वेदेवगण देवगुरु 
बृहस्पति, देवराज इन्द्र एवं वरुणदेव (आपका कल्याण करें) । >. 
3 जमो गोभ्यः श्रीमतीभ्यः सौरभेयीभ्य एवं । नमो ब्रहमसुताभ्यश्च पवित्राभ्यो नमो नम: ॥ 
` श्रीमती गौओंक्रो नमस्कार है। कामधेनुकी संतानोंकों नमस्कार है। ब्रह्माजीकी पुत्रियोंको नमस्कार है ।'पावन करनेवाली 
` गौओंको बार-बार नमस्कार है। I 8- 

अङ्क] * ग्राणिमात्रकी कल्याण-कामना + ३ 
कल्याण-सूक्त 

यज्जाग्रतो दूरमुदैति दैवं तदु सुप्तस्य तथैवैति। 

दूरङ्गमं ज्योतिषां ज्योतिरेकं तन्मे मनः शिवसङ्कल्पमस्तु ॥ 

येन कर्माण्यपसो मनीषिणो यज्ञे कृण्वन्ति विदथेषु धीराः । 

यदपूर्वं यक्षमन्तः प्रजानां तन्मे मनः शिवसङ्कल्पमस्तु । 

यत्ाज्ञानमुत चेतो धृतिश्च यज्ज्योतिरन्तरमृतं प्रजासु । 

यस्मान्न ऋते किंचन कर्म क्रियते तन्मे मनः शिवसङ्कल्पमस्तु ॥ 

येनेद॑ भूतं भुवनं भविष्यत्‌ परिगृहीतममृतेन सर्वम्‌। 

येन यज्ञस्तायते सप्तहोता तन्मे मनः शिवसङ्कल्पमस्तु ॥ 

यस्मिन्नचः साम यजूऽ_षि यस्मिन्‌, प्रतिष्ठिता रथनाभाविवाराः । 

यस्मिंश्चित्त- सर्वमोतं प्रजानां तन्मे मनः शिवसङ्कल्पमस्तु॥ 

सुषारथिरश्वानिव यन्मनुष्यान्नेनीयतेऽभीशुभिर्वाजिन इव । 

हत्मतिष्ठं यदजिरं जविष्ठं तन्मे मनः शिवसङ्कल्पमस्तु ॥ (यजुः ३४। १-६) 

जो जागते हुए पुरुषका दूर चला जाता है और सोते हुए पुरुषका वैसे ही निकट आ जाता है, जो परमात्माके साक्षात्कारका 
प्रधान साधन है, जो भूत, भविष्य, वर्तमान, संनिकृष्ट और व्यवहित पदार्थोंका एकमात्र ज्ञाता है और जो विषयोंका ज्ञान प्राप्त 
करनेवाले श्रोत्र आदि इन्द्रियोंका एकमात्र प्रकाशक और प्रवर्तक है, मेरा वह मन कल्याणकारी भगवत्सम्बन्धी सङ्कल्पसे युक्त 
हो। कर्मनिष्ठ एवं धीर विद्वान्‌ जिसके द्वारा यज्ञिय पदार्थाका ज्ञान प्राप्त करके यज्ञमें कर्मोका विस्तार करते हैं, जो इन्द्रियोंका 
पूर्वज अथवा आत्मस्वरूप है, जो पूज्य है और समस्त प्रजाके हदयमें निवास करता है, मेरा वह मन कल्याणकारी भगवत्सम्बन्धी 
सङ्कल्पसे युक्त हो। जो विशेष प्रकारके ज्ञानका कारण है, जो सामान्य ज्ञानका कारण है, जो धैर्यरूप है, जो समस्त प्रजाके 
हृदयमें रहकर उनकी समस्त इन्द्रियोंको प्रकाशित करता है, जो स्थूल शरीरकी मृत्यु होनेपर भी अमर रहता है और जिसके 
बिना कोई भी कर्म नहीं किया जा सकता, मेरा बह मन कल्याणकारी भगवत्सम्बन्धी सङ्कल्पसे युक्त हो । 
जिस अमृतस्वरूप मनके द्वारा भूत, वर्तमान और भविष्यत्सम्बन्धी सभी वस्तुएँ ग्रहण की जाती हैं और जिसके द्वारा सात 

होतावाला अग्निष्टोम यज्ञ सम्पन्न होता है, मेरा वह मन कल्याणकारी भगवत्सम्बर्धी सङ्कल्पसे युक्त हो । जिस मनमें रथचक्रकी 
नाभिमें अरोंके समान ऋग्वेद और सामवेद प्रतिष्ठित हैं तथा जिसमें यजुर्वेद प्रतिष्ठित है, जिसमें प्रजाका सब पदार्थोसे सम्बन्ध 
रखनेवाला सम्पूर्ण ज्ञानओतप्रोत है, मेरा वह मन कल्याणकारी भगवत्सम्बन्धी सङ्कलपसे युक्त हो । श्रेष्ठ सारथि जैसे घोड़ोंका 
संचालन और रासके द्वारा घोड़ोंका नियन्त्रण करता है, वैसे ही जो प्राणियोंका संचालन तथा नियन्त्रण करनेवाला है, जो हृदयमें 
रहता है, जो कभी बूढ़ा नहीं होता और जो अत्यन्त वेगवान्‌ है, मेरा वह मन कल्याणकारी भगवत्सम्बन्धी सङ्कल्पसे युक्त हो । 


प्राणिमात्रकी कल्याण-कामना 
सर्वेऽत्र सुखिनः सन्तु सर्वे सन्तु निरामयाः । 
सर्वे भद्राणि पश्यन्तु मा कश्चिद्‌ दुःखभाग्भवेत्‌ ॥ 
इस विश्वमें सब सुखी हों, सब नीरोग हों, सब कल्याण-मङ्गलोंका दर्शन करें, कोई भी लेशमात्र दुःखका भागी.न हो । 
सर्वस्तरतु दुर्गाणि सर्वो भद्राणि पञ्यतु। 
सर्वः सद्नुद्धिमाग्नोत्‌ सर्वः सर्वत्र नन्दतु॥ 
कठिनाइयोंसे--विपत्तियोंसे सब त्राण पायें, सब मङ्गलोंका दर्शन करें, सब सदबुद्धिको प्राप्त हों और सब सर्वदा सर्वत्र 
आनन्द-लाभ करें। 


Mods, 


[देवता- 

दुर्जनः ` सज्जनो भूयात्‌ सज्जन: ञ्ान्तिमाश्चुयात्‌.। 
शान्तो मुच्येत बन्धेभ्यो मुक्तश्चान्यान, विमोचयेत्‌ ॥ रो जखनसे मुक्त करे । 
दुष्ट लोग सज्जन हो जायें, सज्जन शान्ति प्राप्त करें, शान्त जन बन्धनसे मुक्त हो जायें और मुक्त जन दूसरोंको बन्धनस मुक्त 
स्वस्ति प्रजाभ्यः परिपालयन्तां न्याय्येन मार्गेण महीं महीशाः । 
गोब्राह्मणेभ्यः शुभमस्तु नित्यं लोकाः समस्ताः सुखिनो अवात, ॥ टी १ 
प्रजाजनोंका कल्याण हो । राजा लोग न्याययुक्त मार्गसे पृथ्वीपर शासन करें। गौओं एवं ब्राह्मणोंका सर्वदा मङ्गल हो। 0! 
क सुखी होते) काले वर्षतु पर्जन्यः, पृथिवी शस्यशालिनी । 
देशोऽयं क्षोभरहितो ब्राह्मणाः सन्तु निर्भयाः ॥ 4 
बादल समयपर वर्षा करें, पृथ्वी धान्यसे समृद्ध हो, यह देश (भारतवर्ष) क्षोभरहित हो जाय और ब्राह्मण निर्भय हो जायँ । 
स्वस्त्यस्तु विश्वस्य खलः प्रसीदतां ध्यायन्तु भूतानि शिवं मिथो धिया । 
मनश्च॒ भत्रं भजतादधोक्षजे आवेशयतां नो मतिरप्यहैतुकी ॥ 
विश्व-ब्रह्माण्डका कल्याण हो, दुष्ट लोग शान्त हो जायँ, सभी प्राणी अपनी बुद्धिके द्वार एक दूसरेका भला सोचें, मन सदा 
भलाई और मङ्गलका ही चिन्तन करे एवं हम सबकी बुद्धि बिना किसी हेतुके भगवानमें आविष्ट हो जाय। 


कुर्वन्तु सर्वे मम सुप्रभातम्‌ 
ब्रह्मा मुरारिस्बरिपुरान्तकारी भानुः शशी भूमिसुतो बुधश्च । 
गुरुश्च शुक्रः सह भानुजेन कुर्वन्तु सर्वे मम सुप्रभातम्‌॥ 9 
भृगुर्वसिष्ठः क्रतुरङ्गिराश्च मनुः पुलस्त्यः पुलहः सगौतमः । -< 
रैभ्यो मरीचिइच्यवनो ऋहभुश्च कुर्वन्तु सर्वे मम सुप्रभातम्‌ ॥ 
सनत्कुमारः सनकः सनन्दनः सनातनोःप्यासुरिपिड्डलो च । 
सप्त स्वराः सप्त रसातलाश्च कुर्वन्तु सर्वे मम सुप्रभातम्‌॥ 
पृथ्वी सगन्धा सरसास्तथापः स्पर्शश्व वायुर्ज्वलनः सतेजाः । 
नभः सहाब्द महता सहैव यच्छन्तु सर्वे मम सुप्रभातम्‌ ॥ 
सम्तार्णवाः सप्त कुलाचलाश्च सप्तर्षयो द्वीपवराश्च सप्त । 
भूरादि कृत्वा भुवनानि सप्त ददन्तु सर्वे मम सुप्रभातम्‌ ॥ 
इत्थं प्रभाते परमं पवित्रं पठेत्‌ स्मरेद्वा शुणुयाच भक्त्या । : 
दुःस्वप्रनाशोऽनघ सुप्रभातं भवेच्च सत्यं भगवत्रसादात्‌॥ 
ब्रह्मा, विष्णु, शङ्कर, सूर्य, चन्द्रमा, मङ्गल, बुध, त शुक्र और शनैश्चर--ये सब देवता मेरे प्रभातको मङ्गलमय 
बनायें । भृगु, वसिष्ठ, क्रतु, अङ्गिर, मनु, पुलस्त्य, पुलह, गौतम, रैभ्य, मरीचि, च्यवन तथा ऋभु--ये सब (ऋषि) मेरे 
आतःकालको मङ्गलमय बनायें । सनत्कुमार, सनक, सनन्दन, सनातन, आसुरि, पिङ्गल, सातो खर एवं सातो रसातल--ये सब 
मेरे प्रभातको मङ्गलमय बनायें । गन्धगुणमयी पृथ्वी, रसगुणयुक्त जल, स्पर्शगुणवाली वायु, तेजोगुणयुक्त अग्नि, शब्दगुणमय 
आकाश एवं महत्तत्त (बुद्धि) --ये सब मेरे प्रातःकालको मङ्गलमय बनायें । सातो समुद्र, सातो कुलपर्वत, सप्तर्षि, सातों श्रेष्ठ 
` द्वीप और भू आदि सातों लोक--ये सब प्रभातकालमें मुझे मङ्ग प्रदान करें। (हे अनघ !) इस प्रकार जहल पे 
पवित्र सुप्रभात-स्तोत्रको यदि कोई भक्तिपूर्वक पाठ करे या स्मरण करे अथवा सुने तो भगवानको कृपासे निश्चय ही उसके 
दुःस्वप्रका नाश होता है तथा प्रभात मङ्गलमय होता हि 

श्रीमत्पङ्कजविष्टरो हरिहरौ वायुमहिनरोऽनलश्चन्रो भास्करवित्तपालवरुणा: प्रेताधिपाद्या अहाः। 
अयनो नलकूबरौ सुरगजश्निन्तामणिः कौस्तुभः स्वामी शक्तिधरश्च लाङ्गलधरः कुर्वन्तु वो मङ्गलम्‌॥ 
गौरी श्रीः कुलदेवता च सुभगा भूमिः प्रपूर्णा शुभा सावित्री च सरस्वती च सुरभिः सत्यत्रतारुन्धती । 
स्वाहा जाम्बवती च रुक्मभगिनी दुःस्वप्नविध्वंसिनी बेलाश्चाम्बुनिधेः समीनमकराः कुर्वन्तु वो मङ्गलम्‌ ॥ 
गङ्गा सिन्धुसरस्रती च यमुना गोदावरी नर्मदा कावेरी सरयूर्महेन्द्रतनयाश्चर्मण्वती देविका । 
क्षिप्रा वेत्रवती महासुरनदी ख्याता गया गण्डकी पुण्याः पुण्यजलैः समुद्रसहिताः कुर्वन्तु चो मङ्गलम्‌॥ 
लक्ष्मीः कौस्तुभपारिजातकसुरा धन्वन्तरिश्चन्द्रमाः धेनुः कामदुघा सुरेश्वरगजो रम्भादिदेवाङ्गनाः । 
अश्वः सप्तमुखो विषं हरिधनुः शंखोऽमृतं चाम्बुधेः रल्लानीति चतुर्दश प्रतिदिन कुर्वन्तु वो मङ्गलम्‌॥ 
ब्रह्मा वेदपतिः शिव: पशुपतिः सूर्यो ्रहाणां पतिः शक्रो देवपतिरहविर्हृतपतिः स्कन्दश्च सेनापतिः । 
विष्णुर्यज्ञपतिर्यमः पितृपतिः शक्तिः पतीनां पतिः सर्वे ते पतयः सुमेरुसहिताः कुर्वन्तु वो मङ्गलम्‌॥ 
सर्वैश्चर्यसम्पन्न ब्रह्मा, विष्णु एवं शिव, वायुदेव, देवराज इन्द्र तथा अभिदेवता, चन्द्रदेवता, भगवान्‌ सूर्य, धनाध्यक्ष कुबेर, 
वरुण और संयमनीपुरीके स्वामी यमराज, सभी ग्रह, श्रीकृष्णके पुत्र प्रद्युम्न, नल और कूबर, ऐरावत गज, चिन्तामणि रत्न, 
कोस्तुभमणि, शक्तिको धारण करनेवाले खामी कार्तिकेय तथा हलायुध बलराम--ये सब आपलोगोंका मङ्गल करें। भगवती 
गौरी (पार्वती), भगवती लक्ष्मी, अपने कुलके देवता, सौभाग्ययुक्त स्त्री, सभी धन-धान्योंसे सम्पन्न पृथ्वीदेवी, ब्रह्माकी पत्नी 
सावित्री और सरस्वती, कामधेनु, सत्य एवं पातित्रत्यको धारण करनेवाली वसिष्ठपत्नी अरुन्धती, अग्निपली स्वाहादेवी, कृष्णपली 
जाम्बवती, रुक्मभगिनी रुक्मिणीदेवी तथा दुःस्वप्रनाशिनीदेवी, मीन और मकरोंसे संयुक्त समुद्र एवं उनकी वेलाएँ---ये सब 
आपलोगोंका मङ्गल करें। भागीरथी गङ्गा, सिन्धु, सरस्वती, यमुना, गोदावरी, नर्मदा, कावेरी, सरयू तथा महेन्द्रपर्वतसे निःसृत 
समस्त नदियाँ, चर्मण्वती, देविका नामसे प्रसिद्ध देवनदी, क्षिप्रा, वेत्रवती, (बेतवा), महानदी, गयाकी फल्गुनदी, गण्डकी या 
नारायणीये सब पुण्यजलवाली पवित्र नदियाँ अपने स्वामी समुद्रके साथ आपलोगोंका मङ्गल करें। भगवती लक्ष्मी, 
कौस्तुभमणि, पारिजात नामका कल्पवृक्ष, वारुणीदेवी, वैद्यराज धन्वन्तरि, चन्द्रमा, कामधेनु गौ, देवराज इन्द्रका ऐरावत हस्ती, 
रम्भा आदि सभी अप्सराएँ, सात मुखवाला उच्चैःश्रवा नामक अश्व, कालकूट विष, भगवान्‌ विष्णुका शार्ङ्गधनुष, पाञ्जजन्यशङ्घ 
तथा अमृत--ये समुद्रसे उत्पन्न चौदह रल आपलोगोंका प्रतिदिन मङ्गल करें। वेदोंके स्वामी ब्रह्मा, पशुपति भगवान्‌ शङ्कर, 
अहोंके स्वामी भगवान्‌ सूर्य, देवताओंके स्वामी इन्द्र, हव्य पदार्थोमं श्रेष्ठ हविर्ट्रव्य-पुरोडाश, देवसेनापतिं भगवान्‌ कार्तिकेय, 


' यज्ञोंके स्वामी भगवान्‌ विष्णु, पितरोंके पति धर्मराज और सभी स्वामियोंकी स्वामिनी झाक्तिस्वरूपा भगवती महालक्ष्मी--ये सभी 


स्वामिगण पर्वतराज सुमेरुगिरिसहित आपलोगोंका मङ्गल करें। 


देवाधिदेव श्रीराम समस्त विश्वका मङ्गल करें 
कल्याणोल्लाससीमा कलयतु कुशलं कालमेघाभिरामा 
काचित्‌ साकेतधामा भवगहनगतिल्ञान्तिहारिप्रणामा । 
सौन्दर्यह्णीणकामा घृतजनकसुतासाद्रापाङ्कधामा 
दिक्षु प्रख्यातभूमा दिविषदभिनुता देवता रामनामा ॥ 
परम कल्याण और उल्लासके मर्यादास्वरूप, श्यामल मेघके समान सुन्दर कान्तियुक्त तथा साकेत अयोध्यामें 
निवास करनेवाले, प्रणाममात्रसे संसारके कठिन छेशों (जन्म-मरणादि दुःखों) के अपहारक, अपने अनन्त सौन्दर्यसे 
कामदेवको लज्जित करनेवाले एवं जनकनन्दिनी भगवती सीताके नेत्रॉमें सदा निवास करनेवाले, देवताओंद्वारा अभिनन्दित 
एवं दसौं दिशाओंमें प्रख्यात श्रीरामनामके कोई विशिष्ट र देवता र समस्त विश्वका मङ्गल करें । 


[देवता- 


+ कृतार्थयन्ति रक्षन्ति खभक्तान्‌ सर्वदेवताः » 
A ममा 
गणेशशतनामस्तोत्रम्‌ 


ॐ गणेश्वरो गणक्रीडो महागणपतिस्तथा । विश्वकर्ता विश्वमुखो दुर्जयो धूर्जयो जय: ॥ 
सुरूपः सर्वनेत्राधिवासो वीरासनाश्रयः । योगाधिपस्तारकस्थः पुरुषो क h 
चित्राङ्गः श्यामदशनो भालचन्द्रश्वतुर्भुज: । शम्भुतेजा यज्ञकायः सर्वात्मा सामबुंहितः ॥ 
कुलाचलांसो व्योमनाभिः कल्पहुमवनालयः । निम्ननाभिः स्थूलकुक्षिः पीनवक्षा बृहद्भुजः ॥ 
पीनस्कन्धः कम्बुकण्ठो लम्बोष्ठो लम्बनासिकः । सर्वावयवसम्पूर्णः सर्वलक्षणलक्षितः ॥ 
इक्षुचापधरः शूली कान्तिकन्दलिताश्रयः। अक्षमालाधरो ज्ञानमुद्रावान्‌ विजयावहः ॥ 
कामिनीकामनाकाममालिनीकेलिलालितः । अमोघसिद्धिराधार आधाराधेयवर्जितः ॥ 
इन्दीवरदलश्याम इन्दुमण्डलनिर्मलः । कर्मसाक्षी कर्मकर्ता कर्माकर्मफलप्रदः ॥ 
कमण्डलुधरः कल्पः कवर्दी कटिसूत्रभृत्‌। कारुण्यदेहः कपिलो गुह्यागमनिरूपितः ॥ 
गुहाशयो गुहाब्धिस्थो घटकुम्भो घटोदरः । पूर्णानन्दः परानन्दो धनदो धरणीधरः ॥ 
बृहत्तमो ब्रह्मपरो ब्रह्मण्यो ब्रह्मविठ्मिय: | भव्यो भूतालयो भोगदाता चैव महामनाः ॥ 
वरेण्यो वामदेवश्च वन्द्यो वञ्रनिवारणः। विश्वकर्ता विश्चचक्षुहवनं हव्यकव्यभुक्‌ ॥ 
स्वतन्त्रः सत्यसंकल्पस्तथा सौभाग्यवर्धनः। कीर्तिदः शोकहारी च त्रिवर्गफल्दायकः ॥ 
चतुर्बाहुश्चतुर्दन्तश्चतुर्थीतिथिसम्भवः । सहस्रशीर्षा पुरुषः सहस्राक्षः सहस्त्रपात्‌ ॥ 
कामरूपः कामगतिर्हिरदो द्वीपरक्षकः। क्षेत्राधिपः क्षमाभर्ता लयस्थो लडुकप्रियः ॥ 
प्रतिवादिमुखस्तम्भो ुष्टचित्तप्रसादनः । भगवान्‌ भक्तिसुलभो याज्ञिको याजकप्रियः ॥ 
इत्येवं देवदेवस्य गणराजस्य धीमतः। शतमष्टोत्तरं नाम्नां सारभूतं प्रकीर्तितम्‌ ॥ 
सहस्रनाम्नामाकृष्य मया प्रोक्तं मनोहरम्‌। ब्राह्मे मुहूर्ते चोत्थाय स्मृत्वा देवं गणेश्वरम्‌ ॥ 
पठेत्स्तोत्रमिदं भक्त्या गणराज: प्रसीदति ॥ 
(इति श्रीगणेशपुराणे उपासनाखण्डे गणपत्यष्टोत्तरशतनामस्तोत्र समाप्तम्‌) 


सूर्यशतनामस्तोत्रम्‌ 


सूर्योऽर्यमा भगस्त्वष्टा पूषार्कः सविता रविः। गभस्तिमानजः कालो मृत्युर्धाता प्रभाकरः ॥ 
पृथिव्यापश्च तेजश्च खं वायुश्च परायणम्‌। सोमो बृहस्पतिः शुक्रो बुधोऽङ्गाक एव च॥ 
इन्द्रो विवस्वान्‌ दीप्तांशुः शुचिः शौरिः शनैश्वरः | ब्रह्मा विष्णुश्च रुद्रश्न स्कन्दो वैश्रवणो यम: ॥ 


बेद्युतो जाठरञ्चामिरैन्धनस्तेजसा पतिः। धर्मध्वजो वेदकर्ता चेदाङ्गो वेदवाहनः ॥ 
कृतं त्रेता द्वापरश्च कलिः सर्वामराश्रयः। कला काष्ठा मुहूर्तश्च क्षपा यामस्तथा क्षणः ॥ 
संवत्सरकरोऽश्वत्थः कालचक्रो विभावसुः । पुरुषः शाश्वतो योगी व्यक्ताव्यक्तः सनातनः ॥ 
कालाध्यक्षः प्रजाध्यक्षो विश्वकर्मा तमोनुदः। वरुणः सागरोंऽदाश्च जीमूतो जीवनोऽरिहा ॥ 
भूताश्रयो भूतपतिः सर्वलोकनमस्कृतः । स्रष्ठा संवर्तको वह्निः सर्वस्यादिरलोलुपः ॥ 
अनन्तः कपिलो भानुः कामदः सर्वतोमुखः।जयो विशालो वरदः सर्वभूतनिषेवितः ॥ 
न सुपर्णो भूतादिः शीघ्रगः प्राणधारणः। धन्वन्तरिर्ूम्रकेतुरादिदेवोऽदितेः सुतः ॥ 


` _द्यादशात्मारविन्दाक्षः पिता माता पितामहः । प्रजाद्वारं स्वर्गद्वारं मोक्षद्वारं त्रिविष्टपम्‌ ॥ 
 दाहकर्ता प्रशान्तात्मा विश्वात्मा विश्वतोमुखः । चराचरात्मा सूक्ष्मात्मा मैत्रेयः करुणान्वितः ॥ 


अङ्क] * शिवशतनामस्तोत्रम्‌ + ७ 


सा? मल तकाकी 
एतद्‌ वै कीर्तनीयस्य सूर्यस्यामिततेजसः । नामाष्टशतकं वेदं परोक्तमेतत्‌ स्वयम्भुवा ॥ 
सुरगणपितृयक्षसेवितं ह्यसुरनिशाचरसिद्धवन्दितम्‌। वरकनकहुताशनप्रभं प्रणिपतितोऽस्मि हिताय भास्करम्‌॥ 
सूर्योदये यः सुसमाहितः पठेत्‌ स पुत्रदारान्‌ धनरत्रसंचयान्‌। लभेत जातिस्मरतान्तरः सदा धृतिं च मेधां च स विन्दते पुमान ॥ 
इमं स्तवं देववरस्य यो नरः प्रकीर्तयेछुद्धमना: समाहितः । विमुच्यते शोकदवाभिसागराल्लभेत कामान्‌ मनसा यथेष्सितान्‌.॥ 
(इति श्रीमहाभारते वनपर्वणि (३ । १६-३१) धौम्ययुधिष्टिरसंवाद श्रीसूर्यस्याष्टोत्तरशतनामस्तोत्रम्‌ ) 


| विष्णुशतनामस्तोत्रम्‌ 
अष्टोत्तरशतं नाम्नां विष्णोरतुलतेजसः । यस्य श्रवणमात्रेण नरो नारायणो भवेत्‌॥ 
विष्णुर्जिष्णुर्वषद्कारो देवदेवो वृषाकपिः । दामोदरो दीनबन्धुरादिदेवोऽदितेः सुतः ॥ 
पुण्डरीकः परानन्दः परमात्मा परात्परः । परशुधारी विश्वात्मा कृष्णः काली मलापहः ॥ 
कौस्तुभोद्धासितोरस्को नरो - नारायणो हरिः। हरो हरप्रियः स्वामी वैकुण्ठो विश्वतोमुखः ॥ 
हृषीकेशोऽप्रमेयात्मा वराहो धरणीधरः। वामनो वेदवक्ता च वासुदेवः सनातनः ॥ 
रामो विरामो विरजो रावणारी रमापतिः । वैकुण्ठवासी वसुमान्‌ धनदो धरणीधरः ॥ 
धर्मेशो धरणीनाथो ध्येयो धर्मभृतां वर: । सहस्त्रशीर्षा पुरुषः सहस्राक्षः सहस्त्रपात्‌ ॥। 
सर्वगः सर्ववित्‌ सर्वः शरण्यः साधुवल्लभः । कौसल्यानन्दनः श्रीमान्‌ रक्षःकुलविनाइकः ॥ 
जगत्कर्ता जगद्धर्ता जगज्जेता जनार्तिहा । जानकीवल्लभो देवो जयरूपो जलेश्वरः ॥ 
क्षीराब्धिवासी क्षीराब्धितनयावल्लभस्तथा । शेषशायी पन्नगारिवाहनो विष्टरश्रवाः ॥ 
माधवो मधुरानाथो मोहदो मोहनाइानः। दैत्यारिः पुण्डरीकाक्षो ह्यच्युतो मधुसूदन: ॥ 
सोमसूर्याम्निनयनो नृसिंहो भक्तवत्सलः । नित्यो निरामयः शुद्धो नरदेवो जगत्प्रभुः ॥ 
हयग्रीवो जितरिपुरुपेनद्रो रुूक्मिणीपतिः । सर्वदेवमयः श्रीशः सर्वाधारः सनातनः ॥ 
सौम्यः सौम्यप्रद: स्रष्ठा विष्वक्सेनो जनार्दनः । यशोदातनयो योगी योगशास्त्रपरायणः ॥ 
रुद्रात्मको रुत्रमूर्ती राघवो मधुसूदनः। इति ते कथितं दिव्यं ना्नामष्टोत्तरं शतम्‌ ॥ 
सर्वपापहरं पुण्यं विष्णोरमिततेजसः । दुःखदारिद््यदौर्भाग्यनाशनं सुखवर्धनम्‌॥ 
सर्वसम्पत्करं सौम्यं महापातकनाइनम्‌। प्रातरुत्थाय विप्रेनद्र पठेदेकाग्रमानसः ॥ 
तस्य नइ्यन्ति विपदां राशयः सिद्धिमाग्नुयात्‌ ॥ 
(इति श्रीपद्मपुराणे उत्तरखण्डे विष्णोरष्टोत्तररातनामम्तोत्रं सम्पूर्णम्‌) 


शिवदातनामस्तोत्रम्‌ 
रिवो महेश्वरः शम्भुः पिनाकी शशिशेखरः। वामदेवो विरूपाक्षः कपर्दी नीललोहितः ॥ 
शाङ्करः शूलपाणिश्च खदवाङ्गी विष्णुवल्लभः । शिपिविष्टोऽम्बिकानाथः श्रीकण्ठो भक्तवत्सलः ॥ 
भव: शर्वखिलोकेशः शितिकण्ठः शिवाप्रियः। उग्र कपालिः कामारिस्धकासुरसूदनः ॥ 
गङ्गाधरो ललाटाक्षः कालकालः कृपानिधिः । भीमः परशुहस्तश्च मृगपाणिर्जटाधरः ॥ 
कैलासवासी कवची कठोरस्रिपुरान्तकः । वृषाङ्को ` वृषभारूढो भस्मोद्धूलितविग्रहः ॥ 
सामप्रियः स्वरमयस्त्रयीमूर्तिरनीश्वरः । सर्वज्ञ परमात्मा च सोमसूर्यासिलोचनः ॥ 
हविर्यज्ञमयः सोमः पञ्चवक्त्रः सदाशिवः। विश्वेश्वरो वीरभद्रो गणनाथः प्रजापतिः ॥ . 
हिरण्यरेता दुर्धषो गिरीशो गिरिंशोऽनघः। भुजङ्गभूषणो भर्गो गिरिधन्वा गिरिप्रियः ॥ 


र * कृतार्थयन्ति रक्षन्ति स्वभक्तान्‌ सर्वदेवताः * [देवता- 
कक RR 


कृत्तिवासा पुरारातिर्भावान्‌ प्रमथाधिपः । मृत्युंजय: सूक्ष्मतनुर्जगदव्यापी जगदगुरु: ॥ 
व्योमकेशो महासेनजनकश्चारुविक्रमः । रुद्रो भूतपतिः स्थाणुरहिर्बुष्यो दिगम्बरः ॥ 
अष्टठमूर्तिरनेकात्मा सात्त्विकः शुद्धविग्रहः | शाश्वत: खण्डपरशुरजपाशविमोचकः ॥ 
मृडः पशुपतिर्देवी महादेवोऽव्ययः प्रभु: । पूषदन्तभिंदव्यग्रो दक्षाध्वरहरो हरः ॥ 
भगनेत्रभिदव्यक्तः सहस्राक्षः सहन्रपात्‌। अपवर्गप्रदोऽनन्तस्तारकः परमेश्वरः ॥ 
इमानि दिव्यनामानि जप्यन्ते सर्वदा मया । नामकल्पलतेयं मे सर्वाभीष्ठप्रदायित्ती ॥ 
नामान्येतानि सुभगे शिवदानि न संशयः। वेदसर्वस्वभूतानि नामान्येतानि वस्तुतः ॥ 
एतानि यानि नामानि तानि सर्वार्थदान्यतः । जप्यन्ते सादरं नित्यं मया नियमपूर्वकम्‌ ॥ 
वेदेषु शिवनामानि श्रेष्ठान्यघहराणि च । सन्त्यनन्तानि सुभगे वेदेषु विविधेष्वपि ॥ 
तेभ्यो नामानि संगृह्य कुमाराय महेश्वरः । अष्टोत्तरसहस्रं तु नाम्नामुपदिशत्‌ पुरा ॥ 
(इति झिवाष्टोत्तरशातनामस्तोत्रं सम्पूर्णम्‌ ) 


दुर्गाशतनामस्तोत्रम्‌ 


झातनाम प्रवक्ष्यामि श्रृणुष्व कमलानने। यस्य प्रसादमात्रेण दुर्गा घ्रीता सदा भवेत्‌॥ 
सती साध्वी भवप्रीता भवानी भवमोचनी। आर्या दुर्गा जया भद्रा त्रिनेत्रा शूलधारिणी ॥ 
पिनाकधारिणी चित्रा चन्द्रघण्टा महातपाः । मनोबुद्धिरहंकारा चित्तरूपा चिता चितिः॥ 


सर्वमन्त्रमयी सत्ता सत्यानन्दस्वरूपिणी । अनन्ता भाविनी भव्या भवाभव्या सदागतिः ॥ 
शम्भुपली देवमाता चिन्तारलग्रिया सदा । सर्वविद्या दक्षकन्या दक्षयज्ञविनाशिनी ॥ 
अपर्णा चैव पर्णा च पाटला पटलावती। पट्टाम्बरपरीधाना कलमंजीररञ्जिनी ॥ 


अमेया विक्रमा क्रूरा सुन्दरी कुलसुन्द्री। वनदुर्गा च मातङ्गी मतङ्गमुनिपूजिता ॥ 
ब्राह्मी माहेश्वरी चैत्री कोमारी वैष्णावी तथा। चामुण्डा चैव वाराही लक्ष्मीश्च पुरुषाकृतिः ॥ 


विमल्लोत्कर्षिणी ज्ञाना क्रिया नित्या च वाकम्रदा। बहुला बहुलप्रेमा सर्ववाहनवाहना ॥ 
निशुम्भशुम्भहननी महिषासुरमर्दिनी । मधुकैटभहन्त्री च चण्डमुण्डविनाशिनी ॥ 
सर्वासुरविनाशा च सर्वदानवघातिनी। सर्वशासत्रमयी विद्या सर्वात्र्धारिणी तथा॥ 


अनेकशस्रहस्ता च अनेकास्त्रविधारिणी । कुमारी चैव कन्या च कोमारी युवती यतिः ॥ 
अप्रोढा चैव प्रौीढा च वृद्धमाता बलप्रदा। महोदरी मुक्तकेशी घोररूपा महाबला ॥ 
अभिज्वाला रौद्रमुखी कालरात्रिस्तपस्विनी । नारायणी भद्रकाली विष्णुमाया जलोदरी ॥ 
शिवदूती कराली च. अनन्ता परमेश्वरी। कात्यायनी च सावित्री प्रत्यक्षा ब्रह्मवादिनी ॥ 
य इदं च पठेत्‌ स्तोत्रं दुर्गानामरताष्टकम्‌। नासाध्यं विद्यते देवि त्रिषु लोकेषु पार्वति ॥ 
धनं धान्यं सुतं जायां हयं हस्तिनमेव चा चतुर्वर्ग तथा चान्ते लभेन्मुक्तिं च शाश्वतीम्‌ ॥ 
कुमारीं पूजयित्वा च ध्यात्वा देवीं सुरेश्वरीम्‌। पूजयेत्‌ परया भक्त्या पढेन्नामशाताष्टकम्‌ ॥ 
तस्य सिद्धिर्भवेददेवि स्वैः सुरवरैरपि। राजानो दासतां यान्ति राज्यश्रियमवाश्नुयात्‌ ॥ 


हॅ . गोरोचनालक्तककुडुमेन सिन्दूरकर्पूरमधुत्रयेण विलिख्य यन्त्र विधिना विधिज्ञो भवेत्‌ सदा धारयते पुरारिः ॥ 


औमावास्यानिशामग्रे चन्द्रे शतभिषा गते। विलिख्य प्रपठेत, स्तोत्र स॒ भवेत्‌ सम्पदाम्पदम्‌॥ 
रि (इति श्रीदुर्गाष्टोत्तरशतनामस्तोत्रम) | 


हि 


x 


भगवान्‌ व्यासदेवने वेदोंका ऋक्‌, यजुः, साम, अथर्व 
चार मुख्य भागोंमें विभाजन कर अपने अनेक रिष्योंके द्वारा 
उन्हें कठ, कौथुम, काण्व, कपिष्ठल, वाष्कल, शाकल, 
शौनकीय आदि अनेक शाखाओंमें भी विभक्त किया । इसलिये 
वे वेदव्यास कहलाये । परंतु जब उन्होंने देखा कि अल्पमेधावी 
प्रजावर्ग गूढ़ वेदार्थांको इतनेपर भी नहीं समझ पा रहा है, तब 
वेदार्थोसे उपबुंहित अष्टादश महापुराणो-उपपुराणोंके साथ- 
साथ “महाभारत' नामके विशाल लक्षइलोकात्मक इतिहास- 
ग्रन्थकी रचना की। इसके अतिरिक्त उन्होंने शास्त्रीय 
आचार-दर्शनके लिये बृहद्व्यासस्मृति, लघुव्यासस्मृति, 
दानव्यास, स्रानव्यास आदि ग्रन्थोंका भी प्रणयन किया तथा 
वैदिक एवं औपनिषदिक शंकाओंकी निवृत्तिके लिये ब्रह्मसूत्र 
या वेदान्तदर्शनका निर्माण. किया। उन्हींका आधार लेकर 
परवती भास, कालिदास, गोस्वामी तुलसीदास आदि 
महाकवियोंने अनेक अद्भुत महाकाव्योंकी रचना की। इस 
प्रकार वर्तमानका सम्पूर्ण विश्वविज्ञान एवं साहित्यिक वाङ्गय 
भगवान्‌ व्यासका ही उच्छिष्ट है। अतः "व्यासोच्छिष्टं 
जगत्सर्वम्‌ की उक्ति सर्वथा सार्थक है। 

भगवान्‌ व्यासदेवके विषयमें उनकी चौथी पीढ़ीकी 
शिष्य-परम्परामें प्राप्त आदिशंकराचार्यने कहा है-- 

“भगवान्‌ व्यासकी सामर्थ्य हमलोगोंसे सर्वथा विलक्षण 
और बहुत अधिक बढी-चढी थी। वे सभी देवताओं तथा 
ऋषियोंके साथ साक्षात्‌ व्यवहार करते थे। उन्हें प्रतिस्मृति 
विद्या और अनेक ऐसी विद्यार प्राप्त थीं, जिससे महाभारत- 
युद्धमें वीरगतिको प्राप्त हुए सभी योद्धाओंको जीवित कर उनके 
परिवारजनोंके साथ सम्भाषणपूर्वक एक रात्रिका पुनः संयोग 
कराना उनके लिये अत्यन्त साधारण क्रिया थी।' महाभारतमें 
अर्जुनद्वारा चित्ररथ आदि गोसे युद्ध करने, इन्द्रलोकमें 


वेदव्यासकी दृष्टिमें देवता-तत्त्व 


जाकर विहार करने और देवताओंके शत्रु राक्षसांका वध करने, 
इन्द्रसभामें संगीत, नृत्य आदि कर्मोमें सहयोग देने, देवताओं- 
गन्धर्वोसे प्रत्यक्ष सम्भाषण करने आदिका विवरण विस्तारसे 
मिलता है। अर्जुन आदि पाण्डव एक प्रकारसे भगवान्‌ 
वेदव्यासके ही अंशरूपमेँ उत्पन्न हें । युधिष्ठिर आदिको इन्होंने 
समय-समयपर महत्त्वपूर्ण शिक्षा प्रदान की थी । इसी कारणसे 
वे महाभारतके युद्धमें विजयी होकर कालान्तरमें महाभारत- 
अन्थके भी आदर्श चरित्रनायक बन सके । वस्तुतः देवताओंके 
विषयमें आज संसार जो कुछ भी जानता है, वह भगवान्‌ 
वेदव्यासकी ही देन है। देवतत्त्वके विषयमें विस्तृत जानकारी 
इतिहासपुराणों एवं वेदों आदिसे ही होती है। वे सभी 
वेदव्यासजीके ही व्यसन-कार्य हैं। 

व्यासजीने देवताओंके विषयमें सर्वाधिक लिखा है। 
अतएव उनका सम्पूर्ण साहित्य देव-साहित्य कहा जा सकता 
है। वे देवताओंको मनुष्यसे सर्वथा ऊपर मानते थे। इसीलिये 
्रह्मसूत्रमें वे--'तदुपर्यपि बादरायण: सम्भवातः 
(२।२।२४) ऐसा कहते हैं। भाव यह है कि मनुष्योंसे 
ऊपर जो देवताकी योनि है, उन्हें भी वेदान्त-श्रवण-मनन 
आदिद्वारा भगवत्साक्षात्कारका पूर्ण अधिकार है। किंतु 
मनुष्योंको श्रद्धापूर्वक देवताओंकी उपासना करनी चाहिये। 
उनके आचरणोंकी अनुकृति नहीं करनी चाहिये। व्यासजीने 
लिखा है--'न देवचरितं चरेत्‌।' (महाभारत) के 

रुद्रदेवने विषका पान किया, यह उन्हींकी सामर्थ्य थी। . 


अभिदेव सबको भस्मसात्‌ कर लेते हैं। सूर्यदेव सम्पूर्ण | 
विश्वको क्षणभरमें प्रकाशित, आलोकित, संदीपित और 


औष्ण्य आदि प्रदान कर उसे अनुप्राणित करते रहते हैं। 
वायुदेव प्राणियोंके शरीरमें धासका संचालन कर उन्हें जीवित 
रखते हैं। इन्द्र, वरुण जल-वृष्टिद्रार धन-धान्यरूप 


» 


शिष्य ऐसे थे, जिन्होंने अलग-अलग अनेकों स्वतन्त्र अन्थोंकी 


१० + कृतार्थयन्ति रक्षन्ति स्वभक्तान, सर्वदेवताः * ` 


[देवता- 


INN नत त पन्‍1" 


'वनस्पतियोंकी उत्पत्ति करते हैं और जल एवं रस आदिके द्वारा 
समस्त प्राणिवर्गको वायुदेवके समान ही आप्यायित, संसिक्त 
और परितुप्त करते रहते हैं। ये शक्तियाँ देवताओंकी ही हैं। 
मनुष्य उनका अनुकरण कैसे करेगा ? देवताओंमें दूरश्रवण, 
दूरदर्शन, त्रिकालज्ञान एवं आवागमनकी मनोजव-शक्ति होती 
है। मनुष्य उनकी कृपासे उसका कुछ अंश प्राप्त कर सकता 
है। अतः वे.मनुष्योंके उपास्य कहे गये हैं, अनुकरणीय नहीं । 
भगवान व्यासदेवने इसीलिये विष्णुपुराण, शिवपुराण, 
गणेशपुराण, कालिकापुराण, देवीभागवतपुराण, वामनपुराण, 
नुसिंहपुराण, सौरपुराण, सूर्यपुराण, भविष्यपुराण, ब्रह्मपुराण, 
पद्मपुराण, अग्निपुराण, कूर्मपुराण तथा स्कन्दपुराण 
आदिकी रचना कर मनुष्योंको शिव, विष्णु, ब्रह्मा, सूर्य, 
गणेश, देवी तथा इन देवताओंके राम, कृष्ण, नृसिंह, वामन, 
मत्स्य, कूर्म, वराह आदिं अवतारो तथा शक्तियोंकी 
दराङ्ग-उपासनाकी विधि बताकर उनकी प्रापिका उपाय 
अत्यन्त सुगम कर दिया । उनके अकेले पदपुराणमें ही प्रायः 
सभी देवताओंके झातनाम, सहस्त्रनाम, चरित्र विस्तारसे 
निरूपित हैं एवं सूर्यपूजाविधि, विष्णुपूजाविधि भी साङ्गोपाङ्ग 
दी गयी है। 
महर्षि वाल्मीकिने रामायणकी रचना की, पर व्यासदेवजीने 
अध्यात्मरामायण आदि रामचरितात्मक ग्रन्थोमें जो 
ब्रह्माण्डपुराणके अंश हैं, भगवान्‌ श्रीरामकी पूरी उपासना- 
विधिपर पर्याप्त प्रकाश डाला है। इससे मनुष्य सहज ही उनकी 
प्राप्ति कर सकता है। दशाङ्ग-उपासनामें मूर्तिपूजा, नामजप, 
स्तोत्रपाठ, शतनाम, सहस्ननाम, स्तवराज आदिके पाठ, 
चरित्रोंका श्रवण-मनन, उनके रहस्य, देवताके प्रति 
आत्मसमर्पण, प्रणाम, प्रदक्षिणा, यजन-उत्सवाभिषेक आदि 
आवश्यक होते हैं। भगवान्‌ व्यासने वेदमन्त्रॉंसहित पाञ्चरात्र 
अन्थोंका सारांश देकर इन सारी विधियोंको विस्तारसे 
प्रतिपादित किया है 
महर्षि व्यासके शिष्योंकी संख्या बहुत अधिक थी। वे 
सचे अर्थोमे जगद्गुरु और भगवानके अवतार भी थे। 
जैमिनि, सुमन्तु, पैल, शौनक, लोमहर्षण आदि उनके अनेक 


खा 


आधृत हैं। अयोध्या, मथुरा, विष्णुद्दार, हरिद्वार, वाराणसी 
(काशी), द्वारका, जगन्नाथपुरी आदि अनेक तीर्थ और 
चित्रकूट, वृन्दावन, नैमिषारण्य, पुष्करारण्य, धर्मारण्य आदि 
अनेक क्षेत्र देवताओं और भगवदवतारोंकी विहार-भूमियाँ रही 
हैं। कैलासपर्वत भगवान्‌ शिवका निलय है, वहाँ ये 
देवशक्तियाँ विशेषतया संनिहित रहती हैं। भगवान्‌ वेदव्यासने 
इनके तीर्थ-माहाल्योंकी रचना कर वहाँ जानेकी विधि और 
उपासनाद्वारा इनके साक्षात्कारका मार्ग प्रशस्त किया है। ' 

देवमन्दिरोंको भगवल्लोकका अवतरण बताया गया है। 
उदाहरणार्थ--विष्णुमन्दिर विष्णुलोकका प्रतीक है, वहाँ 
भगवान्‌ विष्णु विशेषरूपसे संनिहित होते हैं। तत्त्वतः यह 
सम्पूर्ण जगत्‌ देवशिरोमणि विष्णुके एक अति सूक्ष्म अंशसे 
निर्मित है। व्यासदेवने 'एकांशेनास्थितो जगत, पादोऽस्य 
विश्वा भूतानि, पादोऽस्येहाभवत्‌ पुनः' आदिसे इसे बार-बार 
सूचित किया है। तुलसीदासजीने भी-- 

लव निमेष महुँ भुवन निकाया । रचै जासु अनुसासन माया ॥ 

ब्रह्मांड निकाया निर्मित माया रोम रोम प्रति बेद कहै। 

जाआदि बातें व्यासरचित 'ब्रह्मवैवर्तपुराण'के-- 
'विष्णुके एक लोमकूपमें अनन्त ब्रह्माण्ड संलम्न हैं'--इसीके 
आधारपर लिखी हैं । अतः भगवान्‌ केवल विश्वरूप ही नहीं 
हैं, उनका लोक, उनके पार्षद, देवतागण अति दिव्य हैं । किंतु 
मन्त्र-शाक्तिसे उनके मन्दिरमें उनके लोककी भावना और 
उनकी प्राणप्रतिष्ठाद्वारा प्रतिमामें उनकी परमात्मशक्तिको 
लाकर उपासनाद्ार उनकी पूर्ण कृपोपलब्धिकी 
अनुष्ठानविधि भगवान्‌ व्यासने विष्णुधमोत्तरपुराणके तृतीय 
भागमें अत्यन्त विस्तारसे साङ्गोपाङ्गरूपमें निरूपित की है। 
इसके द्वारा उपासक भगवानको यहीं प्राप्तकर पूर्ण कृतार्थ हो 
सकता है। विष्णुधमोत्तरमें देवमन्दिर, देवप्रतिमाकी सम्यक्‌ 
रचना-शैली एवं विधिपर प्रकाश डाला गया है । देवताके लिये 
इष्ट-वस्तु, पुष्म-पत्र आदि और शक्ति, शिव, विष्णु आदिके 
विभिन्न गन्धाष्टक, यक्षकर्दम, धूप, दीप, नैवेद्य, शङ्क, घंटा, 
घड़ियाल आदि वाझोंके दानमाहाल्य तथा विविध मुद्राओं एवं 
विभिन्न उपासना-पद्धतियोंपर पूर्ण प्रकाश डाला गया है। 
इसके साथ ही मन्दिर-निर्माण, प्रतिष्ठा-विधि, उत्सव-विधान, 

भोज्यान्न-दान आदिके फल-माहाल्योपर भी पर्याप्त प्रकाश 
डाला गया है। इस प्रकार भगवान्‌ व्यासने भक्तिसहित तीत्र 
संवेगसे उपासना कर अतिशीघ्र सभी देवताओंकी मनुष्योंके 
द्वारा प्राप्तिके सभी विधान बताये हैं। योग-ध्यानके द्वारा देवता 
मिलते हैं, खाध्यायसे भी मिलते हैं-- 
'स्वाध्यायादिष्टदेवतासम्प्रयोग: । ' 

लिङ्गपुराणमें सम्पूर्ण योगभाष्य उद्धतकर व्यासजीने 
योगद्वारा अणिमादि अष्टसिद्धियों तथां देवशक्तियोंको प्राप्तकर 
देवतातुल्य बनकर निर्विकल्पसमाधिके द्वारा परमात्म-प्राप्तिके 


उपायका भी सम्यक्‌ रूपसे निर्देश किया है । 

पुराणोंमें देव-देवियों, विद्याधर, यक्ष, गुह्यक, अप्सरा 
आदि देवयोनियोंकी अनेक कथाएँ. हें । ऐसी ओर भी 
देवयोनियोंसे सम्बन्धित अनेकों बातें विविध पुराणोंमें रोचक 
ढंगसे बतलायी गयी हैं। इसके लिये हम भगवान्‌ व्यासके 
प्रति जितना भी आभार प्रदर्शन करें, सर्वथा तुच्छ होगा। 
वस्तुतः सच्चा देव-साहित्य और सम्यक्‌ देवदर्शन व्यासदेवकी 
वाणीमें ही संनिहित है । इसके लिये सारा विश्व अनन्तकालतक 
उनका आभारी रहेगा। 


देवकाव्य श्रीमद्वाल्मीकीय रामायणमें देवचरित्र-चित्रणा 


महर्षि वाल्मीकि आदिकवि हैं और उनका रामायण 
विश्वका आदिकाव्य है। इस महाकाव्यमें आदिसे अन्ततक 
देवताओंका रमणीयतम चित्रण अद्वितीयरूपमें प्राप्त होता है। 
रामायणके आविर्भावमें विद्या-बुद्धिकी अधिष्ठात्री देवी 
भगवती सरस्वती ही मूल कारण हैं और क्रौञ्च-वधके समय 
सरस्वतीके द्वारा उच्चारित 
मा निषाद प्रतिष्ठां त्वमगमः शाश्वतीः समाः । 
यत्क्रोञ्जमिथुनादेकमवधीः काममोहितम्‌॥ 
--यह इलोक, जो बालकोंको विद्या-अध्ययनके पूर्व 
कण्ठाग्र कराया जाता है, ब्रह्माजीकी प्रेरणासे महर्षिके कृपापूर्ण 
उद्गाररूपमें सहसा मुखसे निःसृत हुआ । जब वे सोचने लगे 
कि यह क्या हुआ? तब तत्काल देवताओंके पितामह 
बीजभूत मूलपुरुष ब्रह्माजी उपस्थित हो गये और कहने 
लगे--चिन्ता मत करो । मेरी प्रेरणासे देवी सरखतीने ही 
तुम्हारे मुखसे यह इलोक उच्चारित कराया है। अब तुम इसी 
प्रकारके इलोकोंमें रामकथायुक्त रामायणकी रचना कर डालो । 
मच्छन्दादेन ते ब्रह्मन्‌. भ्रवृत्तेयम्‌ सरस्वती॥ 
कुरु रामकथां पुण्यां इलोकबद्धों मनोरमाम्‌ । 
(वा०रा० १।२।३१, ३६) 
पुनः पितामह ब्रह्माने ऋषि वाल्मीकिको आशीवाद 

दिया--'महर्षे ! यह विश्वकल्याणकारिणी, देवचरितमयी, 
दिव्य श्रीसीतारामकी कथा पृथ्वीपर तबतक प्रसारित एवं 
सम्मानित होती रहेगी, जबतक उसपर भूधर, सागर और नगर 
स्थित रहेंगे ।' 

चक्रवर्ती सम्राट्‌ महाराज दशरथने जब ऋषियाँके 
सहयोगसे पुत्रष्टि-यज्ञ प्रारम्भ किया तो वहाँ अग्निकुण्डसे एक 
साक्षात्‌ देवता प्राजापत्य पुरुषदेव प्रादुर्भूत हुए ओर उन्होंने 
अपने हाथमें दिव्य चरुका पात्र लिये हुए महाराज दशरथके 
समक्ष जाकर उसे अपनी पड्टमहिषियांको यथोचित भाग 
बनाकर बाँटनेको कहा तथा यह भी कहा कि इससे आपको 
अभीष्ट संतान-सुखकी प्राप्ति होगी, जो हजारों वर्षासे किसी भी 
उपायद्वारा नहीं हो सकी है। यह देवाराधनके मुख्य एवं 
सर्वोत्कृष्ट साधनरूप यज्ञानुष्ठानका ही परिणाम था। उस 
देवपुरुषने दशरथजीसे यह भी कहा कि “मैं प्रजापति लोकका 
पुरुष हूँ। यह चरु देवताओंद्रारा निर्मित है । इसके द्वारा आपके 
सम्पूर्ण अभीष्टोंकी सिद्धि होगी ।' 

इसी समय यह बात भी कही गयी है कि उस श्रेष्ठ यज्ञमें 
प्रायः सभी देवता, गन्धर्व, सिद्ध, विद्याधर एवं महर्षिण 


अपना यज्ञभाग ग्रहण करनेके लिये आये थे । वहीं ब्रह्माजी भी . : - 


पधारे थे। वहाँ उन सभी देवताअनि ब्रह्माजीसे कहा | 
“प्रभो ! आपद्रार वरदान पाकर मदोन्मत्त रावण देवता, 


लोकेषु प्रचरिष्यति ॥ 
(वात्सः १।२।३६-३७) 

सिद्धों, विद्याधरं एवं महर्षियोंको अत्यन्त पीड़ा पहुँचा रहा है। 
आप उसके वधका उपाय सोचें।' इसपर ब्रह्माजीने कहा कि 
उसके वधका एक ही उपाय है। उसने देव, गन्धर्व, यक्षोंसे 
अपने अवध्यत्वकी याचना की थी, मनुष्यॉसे नही” । इसीलिये 
वह देव, गन्धर्व आदिसे अवध्य है, केवल कोई दिव्य मनुष्य 
ही उसका वध कर सकता है। अतः भगवान्‌ विष्णु स्वयं 
उसके चधके लिये प्रकट होंगे, इतना कहना ही था कि 
वैनतेयपर आरूढ़ भगवान्‌ विष्णु पीत वस्न एवं शङ्ख, चक्र, 
गदा आदि धारण किये हुए उन देवताओंके मध्यमें ऐसे पहुँच 
गये, जैसे बादलोके ऊपर भगवान्‌ अंशुमाली सूर्य प्रकाशित 
हो रहे हों। 
उनसे सभी देवताओंने पृथ्वीपर मनुष्यरूपमें विशेषकर 
महाराज दशरथके पुत्ररूपमें उत्पन्न होकर लोककण्टक- 
स्वरूप, देवशत्रु अवध्य रावणका वघ करनेकी प्रार्थना की-- 


तत्र त्वं मानुषो भूत्वा प्रवृद्धं लोककण्टकम्‌। 

अवध्यं दैवतैर्विष्णो समरे जहि रावणम्‌॥ 
(वा० रा० १। १५। २१) 
भगवान्‌ विष्णुने उन्हें सान्त्वना देते हुए 
कहा-- आफलोग निश्चिन्त रहें। मैं उस रावणको सपुत्र, 
सामात्य एवं सम्बन्धी-जनोंसहित मारकर इस भूमण्डलपर आप 
सबको आनन्दित करता हुआ ११००० वर्षोतक शासन 
. करूँगा। भगवान्‌ विष्णुकी यह बात सुनकर सभी देवताओंने 

उनकी स्तुति की ओर वे अपने धामको चले गये। 

इधर हविष्यके प्रभावसे भगवान्‌ विष्णुने कौसल्या, 
कैकेयी एवं सुमित्राके गर्भसे अपने मूलतत्त्वको चार भागोंमें 
विभक्त कर प्रकट होनेकी योजना बनायी तथा उधर ब्रह्माजीकी 
प्रेरणासे सभी देवताओंने, अप्सराओं, विद्याधरियों, यक्ष, नाग, 
गन्धर्व एवं किन्नरी कन्याओंसे अपने अंशोंसे ऋक्ष, वानर आदि 
पुत्रोंकी उत्पन्न किया, जिनमें इन्द्रके अंशसे बालि, सूर्यके 
अंशसे सुग्रीव, बृहस्पतिके अंशसे तार, रुद्रके अंरासे हनुमान, 


[देवता- 


विश्वकर्मके अंशसे नल तथा स्वयं ब्रह्माजीके अंझसे ऋक्षराज 
जाम्बवानकी उत्पत्ति हुई । 

पुतरेष्टि-यज्ञके दस मास बाद कौसल्यासे राम, कैकेयीसे 
भरत तथा सुमित्रासे लक्ष्मण एवं शत्रुध उत्पन्न हुए । इनमें 
भगवान्‌: रामको विष्णुका आधा भाग एवं अन्य भाइयोंको 
चंतुर्थीश माना गया है । इनके प्राकट्यके समय ही आकाशसे 
अपार पुष्प-वृष्टि हुई एवं देवदुन्दुभियाँ अपने-आप ही बजने 
लगीं। अप्सराओं एवं गन्धर्वकुमारियेनि अत्यन्त प्रसन्नतापूर्वक 
नृत्य-गीतका गायन किया-- 

जगुः कलं च गन्धर्वा ननृतुश्वाप्सरोगणा: । 

देवदुन्दुभयो नेदुः पुष्पवृष्टिश्च खात्‌ पतत्‌॥ 

(वार रा० १। १८। १७) 

इस प्रकार कुछ दिनोंके बाद राम आदि चारों भाइयोंने 
कुमारावस्थामें प्रवेश कर यज्ञोपवीतादिसे संस्कृत हो गुरुगृहमें 
अध्ययन पूर्ण किया और इधर राक्षसोंद्रार बाधित ऋषि 
विश्वामित्रने अपने आश्रमसे आकर महाराज दशरथसे राम- 
लक्ष्मणकी यज्ञ-रक्षार्थ याचना की। जब राजा दशरथने उन्हे 
अपने पुत्रोंको नहीं देना चाहा तो वसिष्ठजीने उन्हें समझाया कि 
विश्वामित्रजीका प्रभाव देवता, गन्धर्व, यक्ष, राक्षस आदिसे 
बढ़कर है । इनके संग रहनेसे आपके पुत्रोंका अभ्युदय होगा; 
क्योंकि ब्रह्मा, शिव एवं प्रजापति कृशाश्चके पुत्ररूप समस्त 
शस्त्रास्त्रों (धनुर्वेद) के ये ज्ञाता हें । 

इसके बाद राम-लक्ष्मणको लेकर विश्वामित्रजी सरयू, 
गङ्गा, शोण-संगम पारकर सोनके किनारे-किनारे सुदूर जाकर 
ताड़काका रामके द्वारा वध कराते हैं । इसे देखते ही इन्द्र एवं 
मरुद्गणसहित सभी देवतागण वहाँ पहुँच जाते हैं और उन्हें 
इस कार्यके लिये बार-बार धन्यवाद एवं बधाई देते हैं । वे 
कहते हें--'कुरिकनन्दन ! आपका कल्याण हो। आपने 
ताड़का-वधरूपी कार्यसे हम सभी देवताओंको संतुष्ट कर 
दिया है।' 


*तेन गन्धर्वयक्षाणां देवतानां च रक्षसाम्‌। अवध्योऽस्मीति वागुक्ता तथेत्युक्तं च तन्मया॥ 

तस्मात्‌ स मानुषाद्‌ वध्यो मृत्युर्नान्यो5स्य विद्यते ॥ 


(वा०रा० १। १५। १३-१४) 

"रण ऋ जनम नमन 


मिथिलाके मार्गमें सोनतटपर विश्राम करते हुए 
विश्वामित्रे राम-लक्ष्मणको देवताओंकी अनेक कथाएँ 
सुनायीं, जिनमें मुख्य रूपसे कुमार कार्तिकेयका जन्म, 
गङ्गादेवीकी उत्पत्ति एवं उनके पृथ्वीपर पदार्पणकी कथा तथा 
सगरपुत्रॉसे सागरके खोदे जानेपर सभी देवताओंका ब्रह्माजीके 
पास पहुँचना और अन्तमें कपिलदेवके पास गङ्गाजीके आनेसे 
सगरपुतरॉकी मुक्तिकी कथाका उल्लेख है। इसके बाद पुनः 
विश्वामित्रजीने देवोद्वारा समुद्र-मन्थन, समुद्रसे लक्ष्मी, 
कौस्तुभमणि, धन्वत्तरि, चन्द्रमा, अप्सराओं एवं अमृत 
आदिकी उत्पत्ति और देवताओंद्वारा उनके अलग-अलग भाग 
ग्रहण करनेकी कथा वर्णित हुई है। इसी प्रकार बालकाण्डके 
४६ वें सर्गमें दितिके गर्भसे उनचास मरुद्गणोंकी उत्पत्तिकी 
कथा आती है, जो कालान्तरमें इन्द्रके सखा बन जाते हैं। 
इसीके आगे देवधेनु--कामधेनुके द्वारा जो समस्त 
हव्य-कव्यके साथ सहस्रों व्यक्तियोंके लिये भक्ष्य, भोज्य, 
लेह्य, चोष्य--चार प्रकारके पदार्थोकी उत्पत्ति कर देती है, 
लाखों कोल, हूण, खस, शबर आदि सेनाओंको उत्पन्न करके 
विश्वामित्रजीके पराक्रमको विफल करनेकी भी कथा आती है। 
जब महर्षि विश्वामित्र विरक्त होकर तपस्या करने लगते हैं, तब 
राजा त्रिशंकु उनके पास आकर उनसे सशरीर स्वर्ग पहुँचानेकी 
कामना करते हैं, तब विश्वामित्रजी भी उनके यज्ञके विफल 
होनेपर अपनी तपःशक्तिसे त्रिशंकुको स्वर्ग भेज देते हैं, पर 
इन्द्रादि सभी देवता उन्हें खर्गसे नीचे गिरा देते हैं। विश्वामित्र 
उन्हें ऊपर ही रोक देते हैं एवं दूसरी देवसृष्टि करनेको उद्यत 
होते हैं। किंतु बादमें देवताओंके परामर्शसे त्रिशंकु वहीं स्थित 
रह जाते हैं । आज भी वे तारगणके रूपमें अन्तरिक्षमें दिखायी 
पड़ते हैं। 
इसके आगे जनकजी वहाँ पहुँचकर विश्वामित्रजीसे 
घनुष-यज्ञकी विस्तृत कथा कहते हैं और यह भी कहते हैं कि 
एक बार वीर्यशुल्का सीताके खयेवरसे निराश होकर हजारों 
राजाओनि एक साथ मिथिलापुरीको घेर लिया। एक वर्षतक 
निरन्तर युद्ध करते हुए मेरे युद्धके सारे साधन क्षीणप्राय हो 
गये। तब मैंने दुःखी होकर देवताओंकी आराधना की। 
देवताओनि प्रसन्न होकर मुझे दुर्गमें चतुरङ्गिणी दिव्य सेना प्रदान 


की, जिसका आश्रय लेकर मैं दुष्ट राजाओंको पराजित करनेमें - ` 


सफल हुआ। यह देवताओंकी ही कृपा थी-- 
ततो देवगणान्‌ सर्वास्तपसाहं प्रसादयम्‌॥ 
ददुश्च परमप्रीताश्चतुरङ्गबलं सुराः । 
ततो भझा नृपतयो हन्यमाना दिशो ययुः ॥ 
अवीर्या वीर्यसंदिग्धाः सामात्याः पापकारिणः । 
(वार रा १।६६।२३--२५) 
जनकजीके इस कथनके अनन्तर सभी स्वयंवर-स्थानपर 
पहुँचते हैं। भगवान्‌ श्रीराम धनुषको तोड़ देते हैं। फिर 
विधिपूर्वक सीता-रामका विवाह सम्पन्न होता है। विवाहके 
बाद जब बारात अयोध्यापुरी लोटती है तो मार्गमें ही परशुराम 
रामको रोक देते हैं और कहते हैं कि तुम इस वैष्णव धनुषको 
चढ़ाओ। उस समय राम धनुष लेकर सहसा चढ़ा देते हैं ओर 
भार्गव मुनिसे कहते हैं कि यह शर अमोघ है। इसके 
सम्पातका स्थान बतलाइये | इस वैष्णव धनुषको हाथमें लिये 
रामके स्वरूपका दर्शन करने-हेतु ब्रह्मासहित सभी देवता, 
ऋषि, गन्धर्व, यक्ष, चारण, नाग एवं अप्सराएँ एकत्रित हो जाते 
हैं--यह दृश्य बड़ा ही अद्भुत था-- 
वरायुधधरं रामं द्रष्टुं सर्षिगणाः सुरा: । 
पितामहं पुरस्कृत्य समेतास्तत्र सर्वशः ॥ 
गन्धर्वाप्सरसश्चैव सिद्धचारणकिन्नराः । 
यक्षराक्षसनागाश्च तद्‌ द्रष्टुं महदद्सुतम्‌॥ 
(वा० रा० १।७६।९-१०) 
तत्पश्चात्‌ उस बाणसे रामने परशुरामकी गति-शक्तिको 
क्षीण कर दिया । अयोध्या पहुँचनेपर सभी लोगोंने देवमन्दिरोंमें 
जाकर देवताओंकी यथाविधि पूजा-अर्चना की-- 
देवतायतनान्याशु सर्वास्ताः प्रत्यपूजयन्‌॥ 
(वार रा० १।७७। १३) 
सीता और राम--ये ही आदिकाव्य रामायणके 
महानायक-नायिका हैं। इन दोनाँको महिर्ष बार-बार 
देवता-देवोपम और देवमाया आदिके विशेषणोंसे विभूषित 
करते हैं। वे सीताको साक्षात्‌ लक्ष्मी और रूप आदि गुणोंमें 
सभी देवी-देवताओंसे उत्कृष्ट मानते हं-- 
देवताभिः समा रूपे सीता श्रीरिव रूपिणी ॥ 
(वा० रा० १।७७।२८) 
जब पिताकी आज्ञासे श्रीराम चनवास जाते हैं तो पतिव्रता 


१४ + कृतार्थयन्ति रक्षन्ति स्वभक्तान्‌ सर्वदेवताः * 


[देवता- 


rae त ते 
त न त तत तक 


सीताके उनके पीछे-पीछे जानेपर उत्रेक्षा करते हुए महर्षि 
वाल्मीकि कहते हे--'रामका प्राणोंसे भी अधिक हित 
करनेवाली सर्वश्रेष्ठ जी-रल सीता जो मानो देवमाया ही निर्मित 
हुई थीं, उनके पीछे-पीछे गर्यी'-- 
रामस्य दयिता भार्या नित्यं प्राणसमा हिता ॥ 
जनकस्य कुले जाता देवमायेव निर्मिता। 
सर्वलक्षणसम्पन्ना नारीणामुत्तमा वधूः ॥ 
सीताप्यनुगता रामं झाशिनं रोहिणी यथा। 
(वार रा १। १। २६-२८) 
जब राम वन जाने लगते हैं तो माता कौसल्या जो उनकी 
प्रायः ४५ इलोकोंमें मङ्गलकामना करती हैं, वे आज भी 
प्रतिदिन प्रातःकाल प्रत्येक कल्याणकामी व्यक्तिके लिये 
पठनीय हैं। उनका एक-एक अक्षर महामन्त्रके रूपमें ध्येय 
एवं गेय है। उनमेंसे कुछ यहाँ उद्धृत किये जा रहे हैं- 
यं पालयसि धर्म त्वं प्रीत्या च नियमेन च। 
स वै राघवशार्दूल धर्मस्त्वामभिरक्षतु॥ 
येभ्यः प्रणमसे पुत्र देवेष्वायतनेषु च। 
ते च त्वामभिरक्षन्तु वने सह महर्षिभिः ॥ 
स्वस्ति साध्याश्च विश्वे च मरुतश्च महर्षिभिः । 
स्वस्ति धाता विधाता च स्वस्ति पूषा भगोऽर्यमा ॥ 
स्कन्दश्च भगवान्‌ देवः सोमश्च सबृहस्पतिः । 
सप्तर्षयो नारदश्च ते त्वां रक्षन्तु सर्वतः॥ 
शैला: सर्वे समुद्राश्च राजा वरुण एव च । 
द्यौरन्तरिक्षं पृथिवी वायुश्च सचराचरः ॥ 
शुक्रः सोमश्च सूर्यश्च धनदोऽथ यमस्तथा। 
पान्तु त्वामर्चिता राम दण्डकारण्यवासिनम्‌॥ 
यन्मङ्गलं सहस्राक्षे सर्वदेवनमस्कृते । ` 
वृत्रनारे समभवत्‌ तत्‌ ते भवतु मङ्गलम्‌॥ 
ऋषयः सागरा द्वीपा वेदा लोका दिशश्च ते। 
मङ्गलानि महाबाहो दिशन्तु शुभमङ्गलम्‌॥ 
मयार्चिता देवगणाः शिवादयो महर्षयो भूतगणाः सुरोरगाः । 
अभिप्रयातस्य वनं चिराय ते हितानि काङ्क्षन्तु दिशश्च राघव ॥ 
(वार रा०, अयोध्या? सर्ग २५) 
। रघुकुलसिंह ! तुम नियमपूर्वक प्रसन्नताके साथ जिस 
धर्मका पालन करते हो, वही सब ओरसे तुम्हारी रक्षा करे । 


बेटा | देवस्थानों और मन्दिरमें जाकर तुम जिनको प्रणाम 
करते हो, वे सब देवता महर्षियोंक साथ चनमें तुम्हारी रक्षा 
करें। साध्य, विश्वेदेव तथा महर्षियोंसहित मरुद्रण तुहारा 
कल्याण करें, घाता और विधाता तुम्हारे लिये मङ्गलकारी हों, 
पूषा, भग और अर्यमा तुम्हारा कल्याण करें। भगवान्‌ 
स्कन्ददेव, सोम, बृहस्पति, सप्तर्षिगण और नारद- यै सभी 
सब ओरसे तुम्हारी रक्षा करें। समस्त पर्वत, समुद्र, राजा 
वरुण, झुलोक, अन्तरिक्ष, पृथ्वी, वायु, चराचर प्राणी तुम्हारी 
रक्षा करें। श्रीराम ! शुक्र, सोम, सूर्य, कुनेर तथा यम--ये 
मुझसे पूजित हो दण्डकारण्यमें निवास करते समय सदा 
तुम्हारी रक्षा करें। वृत्रासुर्का नाश करनेके निमित्त 
सर्वदेववन्दित सहसनेत्रधारी इन्द्रको जो मङ्गलमय आशीर्वाद 
प्राप्त हुआ था, वही मङ्गल तुम्हारे लिये भी हो। महाबाहो ! 
ऋषि, समुद्र, द्वीप, वेद, समस्त लोक और दिशाएँ तुम्हें मङ्गल 
प्रदान करें । तुम्हारा सदा शुभ मङ्गल हो । रघुनन्दन ! मैंने सदा 
जिनंका पूजन और सम्मान किया है, वे शिव आदि देवता, 
महर्षि, भूतगण, देवोपम नाग और सम्पूर्ण दिशाएँ--ये 
सब-के-सब वनमें जानेपर चिरकालतक तुम्हारे हितसाधनकी 
कामना करते रहें ।' 

राम, सीता और लक्ष्मण वनयात्रामें चलते हुए गङ्गाके 
तटपर पहुँचते हैं और उसे देवता, अप्सरा, किन्नर, गन्धर्व, 
चारण, विद्याधर आदिसे उपसेवित तथा हंस, सारस, चक्रवाक 
आदि पक्षियों एवं श्रेष्ठ वृक्षासे युक्त देखकर आनन्दसे गदगद 
एवं विभोर हो जाते हैं। वे सर्वपापनाशिनी, विष्णुके 
चरण-कमलोंसे समुद्भूत गङ्गादेवीको साक्षात्‌ अनेक 
आभूषणोंसे भूषित ख्रीकी तरह देखकर वहाँ कुछ क्षणके लिये 
बैठ जाते हैं। 

इस प्रकार राम-लक्ष्मण एवं सीता धीरे-धीरे चित्रकूट 
पहुँचते हें । वहाँ पर्णशाला-निर्माण-कार्यमें सभी देवताओंकी 
पूजा, अर्चना सम्पन्न कर वैश्वदेवबलि आदि प्रदान करके उसमें 
निवास करते हैं-- 

इष्ट्वा देवगणान सर्वान्‌ विवेशावसथं शुचि: । 

br त मनोह्वादो रामस्यामिततेजसः ॥ 

ैश्वदेवबलिं कृत्वा रौद्रं वैष्णवमेब च। 

वास्तुसंशमनीयानि मङ्गलानि प्रवर्तयन्‌. ॥ 

बादमें रामको मनानेके लिये जब भरतजी चित्रकूट होते 
हुए भरद्वाज-आश्रम पहुँचते हैं तो भरद्वाज ऋषि अग्निशालामें 
प्रवेश कर इन्द्र, वरुण, कुबेर, त्वष्टा (विश्वकर्मा) एवं सभी 
दिक्‌पाल-लोकपालोंको, उनकी सभामें रहनेवाले अप्सरा- 
गन्धर्वादिको बुलाकर उन्हें ससैन्य भरतकी सेवामें उपस्थित 
रहने एवं भक्ष्य, भोज्य तथा पेयादि पदार्थोको समर्पित करने- 
हेतु नियुक्त करते हैं। 
भरतजी श्रीरामको मनानेके लिये चित्रकूट पहुँचते हैं । पर 
श्रीराम पिताकी आज्ञाकी महत्ता बतलाकर उन्हें अपनी 
चरण-पादुका देकर अयोध्या वापस भेज देते हैं। श्रीराम भी 
अत्रि आदि श्रेष्ठ मुनियोंसे मिलकर दण्डक-वनमें प्रवेश करते 
हैं। दण्डक-वन भी देवता एवं अप्सराओंका आवास था | जब 
वे शरभंग ऋषिके आश्रममें पहुँचते हैं तो वहाँ आकाइमें 
उपस्थित विमानपर इन्द्रसहित अनेक देवताओंका दर्शन करते 
हैं। देवताओंकी अङ्ग-कान्ति एवं उनके शरीरसे प्रकट 
होनेवाले प्रकाश-पुझको देखकर वे चकित हो जाते हैं। इन्द्रके 
रथमें दो दिव्य अश्व जुते हुए थे। इन्द्रके मस्तकपर श्वेत 
बादलोंके तुल्य उज्ज्वल चन्द्रमाकी झुतिके समान निर्मल छत्र 
सुशोभित था । इसपर श्रीराम लक्ष्मणसे कहते हैं-- लक्ष्मण! 
विद्वानों एवं शास्रोंके द्वारा हमने देवराज इन्द्र और उनके रथ 
आदिके विषयमें जैसा ज्ञात किया है, उसके अनुसार ये अपने 
परिकरोंसहित इन्द्र ही सुनिश्चितं होते हैं। देवताओंकी सदा 
पचीस वर्षकी अवस्था होती है और उनकी कान्ति ऐसी ही 
दिव्य, भव्य एवं आकर्षक होती है। उनको देखनेसे कभी मन 
तृप्त नहीं होता ।' 
रूपं बिभ्रति सौमित्रे पञ्चविंशतिवार्षिकम्‌॥ 
एतद्धि किल देवानां वयो भवति नित्यदा। 
यथेमे पुरुषव्याघ्रा दृश्यन्ते प्रियदर्शनाः ॥ 
(वा० र०, अरण्यकाण्ड ५। १७-१८) 
तत्पश्चात्‌ भगवान्‌ श्रीराम सुतीक्ष्णजीके साथ उनके गुरु 
महर्षि अगस्त्यके आश्रमपर पहुँते है । वे देवांकी सरलता एवं 
आशुततोषता प्रदर्शित करते हुए लक्ष्मणसे कहते है 
“अगस्त्यकी उपासनासे प्रसन्न होकर यहाँ सभी देवता, गन्धर्व, 
सिद्धलोग प्रतिफलमें महर्षि अगस्यकी भी उपासना करने लगे 
हैं । इस दिव्य-स्थानमें कोई मिथ्यावादी, क्रूर, निर्दयी, नृशस 


पुरुष जीवित नहीं रह सकता ।' यहाँ देवतालोग उपासकको 
प्रसन्न होकर सम्पूर्ण पृथ्वीका राज्य एवं देवत्व भी प्रदान कर 
देते हैं-- 
यक्षत्वममरत्वं च राज्यानि विविधानि च। 
अत्र देवाः प्रयच्छन्ति भूतैराराधिताः शुभैः ॥ 
(वा० रा०, अरण्य० ११।९३) 
पुनः महर्षि अगस्त्यके साथ उन्होंने उनके आश्रममें 
प्रविष्ट होकर देखा कि वहाँ यथास्थान अग्नि, ब्रह्मा, इन्द्र, 
विष्णु, वायु, वरुण, कुबेर, कार्तिकेय आदि सभी देवोंके 
अलग-अलग श्रेष्ठ स्थान बने हुए थे, जहाँ देवता आकर उनसे 
प्रत्यक्ष व्यवहार करते थे 
स तत्रः ब्रह्मणः स्थानमञ्नेः स्थानं तथैव च ॥ 
विष्णोः स्थानं महेन्द्रस्य स्थानं चैव विवस्वतः । 
सोमस्थानं भगस्थानं स्थानं कौबेरमेव च॥ 
धातुर्विधातुः स्थानं च वायोः स्थानं तथैव च । 
स्थानं च पाइाहस्तस्य वरुणस्य महात्मनः ॥ 
स्थानं तथैव गायत्र्या वसूनां स्थानमेव च। 
स्थानं च नागराजस्य गरुडस्थानमेव च॥ 
कार्तिकेयस्य च स्थानं धर्मस्थानं च पश्यति । 
(वा० रा०, अरण्य? १२ । १७-२१) 
भगवान्‌ श्रीराम वहाँ कुछ देरतक ठहरे। महर्षिद्रारा 
यथोचित शिष्टाचार क्रियासे परितृ्त होकर चलते 
समय महर्षि अगस्त्यसे उन्हें एक दिव्य धनुष-बाण, असिरल 
एवं दो दिव्य तरकश भी प्राप्त हुए, जो देवोंद्वारा प्रदत्त थे एवं 
राक्षसोंके वधमें विशेष सहायक सिद्ध हुए! 
महर्षि वाल्मीकि रामके द्वारा खर-दूषण-त्रिशिरा आदि 
राक्षसोके वधकी जहाँ भी चर्चा करते हैं, वहाँ उनपर 
अन्तरिक्षसे देवताओं एवं चारणोँद्वारा की जानेवाली 
पष्पवृष्टिका भी उल्लेख मिळता है। 
तत्पश्चात्‌ जब रावण सीताका अपहरण कर उन्हें 
अशोकवाटिकामें ले जाकर रखता है तो इन्द्र उन्हें ब्रह्याद्वारा 
प्रेषित दिव्य चरुका प्राशन कराते हैं, जिससे रामके 
आगमनतक सीताजीको निद्रा एवं क्षुधा व्याप्त न हो । उन्हें 
लंकामें कुछ भी भक्षण न करना पड़े। 
सीताको खोजते हुए राम बालिका वधकर सुग्रीवको 


१६ + कृतार्थयन्ति रक्षन्ति स्वभक्तान, सर्वदेवताः * 


[देवता- 


RS ना क रनतिकडिकिविकिै 


किष्किन्थाके राज्यपर अभिषिक्त कर जब हनुमान्‌ आदि वानर 
वीरांको सीताका पता लगानेके लिये भेजते हैं, तब हनुमानजी 
भी महेन्द्र गिरिको दबाकर आकाशमें उछलते हैं और महर्षि 
वाल्मीकि उनके द्वारा किये गये कार्य एवं इस दृश्यका वर्णन 
करते हुए देवताओंकी भी चर्चा करते हैं। वे कहते 
है हनुमानजी चारणोंके मार्गसे चले और महेन्द्राचल जोरोंसे 
हिल उठा। इसलिये विद्याधरलोग अपनी पलियोंसहित 
भयभीत होकर विशिष्ट खेचरी-विद्याका प्रदर्शन करते हुए 
आकाइमें खड़े हो गये'-- 
दर्शयन्तो महाविद्यो विद्याधरमहर्षयः। , 
सहितास्तस्थुराकारे वीक्षांचक्कश्च पर्वतम्‌॥ 
(वा० रा, सुन्दर० १। २७) 
हनुमानजीद्वारा समुद्र-लट्डनकर लंका पहुँचनेके बाद उन्हे 
विश्वकर्माद्वारा निर्मित दिव्य पुष्पक-विमान दृष्टिगोचर होता है । 
वे उसे देखकर आश्चर्यचकित हो जाते हें । उन हनुमानने 
देवशिल्पी विश्वकर्माद्वारा निर्मित एवं मयदानवद्वारा परिष्कृत 
उस दिव्य लेकापुरीको देखा, जो स्वर्गलोक, अमरावती एवं 
सम्पूर्ण संसारकी अदभुत सिद्धिके रूपमें प्रतीत होती थी । 
उससे निकलनेवाले दिव्य प्रकाशसे आँखें चकाचौंध हो जाया 
करती थीं। जब वे अशोकवाटिकामें भगवती सीताके पास 
पहुँचकर श्रीरामका संदेश उनसे निवेदित करते हैं तो 
श्रीजानकीजी उनसे कहती हैं--'देवताओंकी सहायताके 
अभावमें रावण एवं लंकापुरीपर विजय पाना प्रभुके लिये 
दुष्कर ही होगा। क्या वे देवोपासना करते हैं? और क्या 
देवताओंद्वार उनकी पूर्ण सहायताकी आशा की जाय ? 
कचिदाशास्ति देवानां प्रसादं पार्थिवात्मजः । 
कच्चित्‌ पुरुषकारं च दैवं च प्रतिपद्यते॥ 
(वा० रार, सुन्दर” ३६। १९) 
जब हनुमानजी अशोकवाटिंकाको नष्ट करके 
लंका-दहन-कार्य करते हैं, तो राक्षसियाँ सीताजीसे कहती हैं 
कि जिस लाल मुँहवाले बंदरने तुमसे बातें की थीं, उसकी 
पूँछमें आग लगाकर प्रताइना की जा रही है और उसे नगरमे 
घुमाया जा रहा है। भगवती सीताको यह बात अपने 


न कः ' अपहरणके समान ही अप्रिय लगी और वे तुरंत समाहित-चित्त 


॥ 2. एख मङ्गलाभिमुखी होकर अग्निदेवकी प्रार्थना करने लगी । 


इससे वे हनुमान्जीके लिये हिमतुल्य शीतल हो गये। उन्हे 
अपनी पुच्छपर शिशिर-सम्पातका भान होने लगा। 
मङ्गलाभिमुखी तस्य सा तदासीन्महाकपेः ॥ 
उपतस्थे विशालाक्षी प्रयता हव्यवाहनम्‌ । 
यद्यस्ति पतिशुश्रूषा यद्यस्ति चरितं तपः । 
यदि वा त्वेकप्रीत्वं शीतो भव हनूमतः ॥ 
हनूमज्नकश्चैव पुच्छानलयुत्तोऽनिलः । 
ववौ स्वास्थ्यकरो देव्याः प्रालेयानिलशीतलः ॥ 
(वा° रार, सुन्दर" ५३ । २६-२७, ३२) 
अन्तमें चूडामणि लेकर हनुमानजी भगवान्‌ श्रीरामके 
पास लौट आते हैं और समुद्रपर पुल बाँधकर सेनासहित 
लंकामें पहुँचकर प्रायः शरीरामद्वारा रावणकी सारी सेनाका संहार 
होता है। किंतु रावणकी अवध्यता देखकर इन्द्र मातलिसहित 
अपना दिव्य रथ रामके आरोहणके लिये युद्ध-भूमिमें भेजते 
हैं। तत्पश्चात्‌ रामद्वार आदित्यहृदयस्तोत्रका जप करनेपर 
सूर्यदेव उनके सम्मुख प्रकट हो, देवोंके मध्य स्थित होकर 
श्रीरामसे कहते हैं-*वीर | आप इस असुरका शीघ्र वध 
करे'-- 


अथ रबविरवदच्चिरीक्ष्ष रामं 
मुदितमनाः परमं प्रहृष्यमाणः । 
निशिचरपतिसंक्षयं विदित्वा 


सुरगणमध्यगतो वचस्त्वरेति ॥ 

(वा०रा०, युद्ध० १०५। ३१) 

तत्पश्चात्‌ देवशक्तिसम्पन्न श्रीराम दुष्ट रावणका तत्काल 

वध कर देते हैं। तब ब्रह्मादि समस्त देवता प्रकट होकर 

श्रीरामकी स्तुति एवं उनका अभिनन्दन करते हैं। अग्निदेव भी 

अभिमें प्रविष्ट हुई शुद्धस्वरूपा जनकात्मजाको अपने हाथोंद्वारा 
श्रीरामको समर्पित करते हैं। 

सभी देवता आकर भगवान्‌ श्रीरामसे सीताकी सत्यता 

प्रमाणित करते हैं और उन्हें आत्मखरूपसे परिचित कराना 

चाहते हैं। राम कहते हैं कि मैं अपनेको मनुष्य ही मानता हूँ, 

किंतु ब्रह्मजीका कथन है कि हे राम | आप साक्षात्‌ नारायण 

हैं। आपने सम्पूर्ण सृष्टिको अपने हृदयमें समेटकर पुनः 

सृष्टिकालमें समुद्रके बीच अपने नाभिकमलसे मुझे उत्पन्न 


® 

अङ्क] * भगवान्‌ विष्णुका स्वरूप और उनकी प्राप्रिके उपाय + १७ 
किया है। आप शाङ्गधन्वा,हृषीकेश और तीनों लोकोंको धारण वाल्मीकिका कथन है कि 'इस आदिकाव्य रामायणके 
करनेवाले है । मैं आपका हृदय हुँ, सरस्वती आपकी जिहवा, पठन-श्रवणसे देवताओंका बल बढ़ता है। आपलोगोंका 
देवता, गन्धर्व, सिद्ध-चारणादि आपके उपाङ्ग हैँ। सीता कल्याण हो । भगवान्‌ विष्णुका बल बढे । हम सभीके 


साक्षात्‌ लक्ष्मी हे एवं आप साक्षात्‌ विष्णु है-- मङ्गलकी कामना करते हैं।' 
सिद्धानामपि साध्यानामाश्रयश्रासि पूर्वज: । इस प्रकार महर्षि वाल्मीकिने अपने सम्पूर्ण ग्रन्थमें 
त्वं यज्ञस्त्वं वषदकारस्त्वमोंकारः परात्परः ॥ यथास्थान देवता, विद्याधर, चारण, गन्धर्व, अप्सरा, यक्ष, 
x x x किन्नर, नाग, सिद्ध, गुह्यक आदि श्रेणी-भेदोंका उनकी कोटि 


त्रॉल्लोकान्‌ धारयन्‌ राम देवगन्धर्वदानवान्‌। एवं विशिष्ट व्यक्तियोंके नामोल्लेखसहित उनकी 

अहं ते हदयं राम जिह्वा देवी सरस्वती ॥ . जीवन-पद्धति, शक्ति-विशेष, रूप-पार्थक्य आदिपर पर्याप्त 

देवा रोमाणि गात्रेषु ब्रह्मणा निर्मिताः प्रभो । विश्लेषण किया है। आचार्य झंकरने अपने 

x x x देवताधिकरणभाष्यमें सुस्पष्टरूपसे लिखा हे--'वसिष्ठ, 

सीता लक्ष्मीर्भवान्‌ विष्णुर्देवः कृष्णः प्रजापतिः ॥ वाल्मीकि, अगस्त्य, विश्वामित्र, व्यास, शुक आदि प्राचीन 

(वा रा०, युद्धकाः, सर्ग ११७) महर्षिगण देवोंसे प्रत्यक्ष व्यवहार करते थे और उनका निरन्तर 

तदनन्तर पुष्पक विमानपर आरूढ़ हो सपरिकर भगवान्‌ सम्पर्क उन देवोंसे बना रहता था।' अतः महर्षि वाल्मीकिका 

श्रीराम अयोध्या पहुँचकर विधिपूर्वक ऋषि-मुनि-देवता- देवताविषयक ज्ञान सर्वथा समीचीन एवं उनका कथन भी 
ब्राह्मणादिद्वारा राज्याभिषिक्त होते हैं । अन्तमें फलश्रुतिमें महर्षि विश्वासार्ह तथा पूर्ण प्रामाणिक है। 


भगवान विष्णुका स्वरूप और उनकी प्राप्तिके उपाय 

यत्तदब्रह्म यतः सर्व यत्सर्वं तस्य संस्थितम्‌ ॥ 

अग्राह्मकमनिर्देशयं सुप्रतिष्ठ च यत्परम्‌। परापरस्वरूपेण विष्णः सर्वहदिस्थितः ॥ 

यज्ञेशं यज्ञपुरुषं केचिदिच्छन्ति तत्परम्‌। केचिद्विष्णुं हरं केचित्केचिदब्रह्माणमीश्वरम्‌॥ 

इन्द्रादिनामभिः केचित्सूर्य सोमं च कालकम्‌। ब्रह्मादिस्तम्बपर्यन्तं जगद्ठिष्णुं वदन्ति च॥ 

स विष्णुः परमं ब्रह्म यतो नावर्तते पुनः । सुवर्णादिमहादानपुण्यतीर्थावगाहनैः n 
ध्यानै्रतैः पूजया च धर्मश्रुत्या तदाश्ुयात्‌। 

(अमिपुराण ३८२ | १६-२१) 


“वह जो सर्वत्र व्यापक ब्रह्म है, जिससे सबकी उत्पत्ति हुई है, जो सर्वखरूप हे तथा यह सब कुछ जिसका संस्थान 
(आकार-विशेष) है, जो इन्द्रियोंसे ग्राह्म नहीं है, जिसका किसी नाम आदिके द्वारा निर्देश नहीं किया जा सकता, जो सुप्रतिष्ठित 
एवं सबसे परे है, उस परात्पर ब्रह्मके रूपमें साक्षात्‌ भगवान्‌ विष्णु ही सबके हृदयमें विराजमान हैं। वे यज्ञके स्वामी तथा 
यज्ञखरूप हैं । उन्हें कोई तो परब्रहारूपसे प्राप्त करना चाहते हैं, कोई विष्णुरूपसे, कोई शिवरूपसे, कोई ब्रह्मारूपसे और कोई 
इश्वररूपसे, कोई इन्द्रादि नामोंसे तथा कोई सूर्य, चन्द्रमा और काळरूपसे उन्हें पाना चाहते हैं। मनीषी लोग ब्रह्मासे लेकर 
तृणपर्यन्त सारे जगतको विष्णुका ही स्वरूप कहते हैं। वे भगवान्‌ विष्णु परह्य परमात्मा हैं, जिनके पास पहुँच जानेपर (जिन्हें 
जान लेने या पा लेनेपर) फिर बहाँसे इस संसारमें लौटना नहीं पड़ता। सुवर्ण-दान आदि बड़े-बड़े दान तथा पुण्य-तीर्थे 
स्नान करनेसे, ध्यान लगानेसे, ब्रत करनेसे, पूजासे और धर्मकी बातें सुनने (एवं उनका पालन करने) से उनकी प्राप्ति होती हे ।' 

—— < — 


१८ + कृतार्थयन्ति रक्षन्ति स्वभक्तान्‌ सर्वदेवताः * 
भगवत्पाद आदारंकराचार्यकी दैवत मीमांसा 
आचार्य शंकर जन्मजात पूर्ण आस्तिक, ईश्वरनिष्ठ तथा आचार्य करके स्तोत्र 'अन्य कवियोंसे श्रेष्ठ हो गये हैं 


धर्मनिष्ठ संत थे और प्रसिद्धि तो यह है कि वे साक्षात्‌ 
भगवान्‌ शंकरके ही अवतार थे। उनके 'दिग्विजय' नामसे 
लिखी जानेवाली सभी जीवनियोंमें भगवती सरस्वतीके 
वचनके रूपमें-- 
व्यासो नारायण: साक्षात्‌ शंकरः शंकरः स्वयम्‌ । 
तयोर्विवादे सम्प्राप्ते न जाने किं करोम्यहम्‌। 
--इस इलोकको उदधृत किया गया है । इस इलोकका 
तात्पर्य यह है कि 'ब्रह्मसूत्र-व्याख्याके शाख्त्रार्थमें एक पक्षमें 
व्यासदेव साक्षात्‌ नारायण हैं ओर एक पक्षमें आचार्य 
शंकर--साक्षात्‌ शंकर। अब इन दोनोंके अनवरत 
चलनेवाले शाखार्थमे मैं (सरस्वती) क्या करूँ, यह कुछ 
समझमें नहीं आता।' तबसे आस्तिकोंकी परम्परा उन्हें 
दांकरावतार ही मानती चली आयी है । 
उन्होंने आठ वर्षमें ही चारों वेदोंसहित समस्त शास्त्रोंका 
शुद्ध ज्ञान प्राप्त कर लिया और सोलह वर्षकी अवस्थातकमें ही 
गीता, उपनिषद्‌ तथा ब्रह्मसूत्र भाष्यादिकोंकी रचना कर डाली 
और चौबीस वर्षतक शास्त्रार्थद्रार सभी विरुद्ध मतवादियोंको 
परास्तकर भारतमें सनातनधर्मको पुनः प्रतिष्ठापित कर दिया, 
यह सब अलौकिक दिव्य चरित्र किसी देवताके ही हो सकते 
हैं, इसमें किसीको क्या संशय हो सकता है? 
बाल्यकाल्से ही वे अपने माता-पिता “तथा गुरुजनोंके 
भक्त थे और देवताओंके प्रति भी उनकी अद्भुत निष्ठा थी। 
उन्होंने अपने जीवनभर देवताओंकी आराधना की और उनके 
निमित्त अनेकों दिव्य स्तोत्रोंकी रचना की, जो आज किसी भी 
विशाल स्तोत्र-संग्रहोंमें देखनेको मिल सकते हैं और किसी भी 
देवी-देवताके स्तुति-प्रकरणोंमें प्रमुख रूपसे तथा सर्वाधिक 
संख्यामें भी उन्हीकै स्तोत्र संनिविष्ट किये गये दीखते हैं और 
साधक-भक्तगण प्रायः इन्हीं स्तुति-भावॉसे भावित होकर 
देवताकी स्तुति करनेमें शीघ्र तादात्म्यताको प्राप्त होते हैं। 
देवताके अनुम्रहके बिना काव्यगत शक्ति भी प्राप्त नहीं होती 


और उनमें कईपर अनेक प्रौढ टीकाएँ, भी उपलब्ध होती हैं, 
जिससे उनकी समृद्धि और बढ़ गयी है। यह विशेषता भी 
उनकी देवकृपासे प्राप्त अद्भुत प्रतिभा और काव्यगत शक्तिकी 
परिचायिका है। उनके स्तोत्रॉमें गणेशपञ्चरल, हुमत्पञ्चरल, 
रामस्तुति, शिव-पञ्चाक्षर-स्तोत्र, चर्पटपञ्जरिका-स्तोत्र, शिव, 
विष्णु आदि पञ्चदेवताओं तथा ललितादिका प्रातःस्मरण आदि 
स्तोत्र तो अनेक भक्तोंके कण्ठहार बने हुए हैं और उन्हें वे 
अपनी-अपनी पूजा-उपासनाओंमें पढ़ते रहते हैं। 

आचार्यकी बुद्धि अत्यन्त कुशाग्र, निर्मल तथा 
सूक्ष्मैकिका-विशिष्टशाक्ति-सम्पन्न थी । अतः किसी भी सूक्ष्म 
तत्वको गम्भीरतासे वे अबाधगतिसे देख सकनेमें समर्थ थे। 
ब्रह्म क्या है, माया क्या है, संसार क्या है, देवता क्या है और 
जीव क्या है--इसे वे अपनी दिव्य प्रतिभाशक्ति, तपोमयी दृष्टि 
और झास्त्रैकचक्षुष्कताके संयोगसे सुस्पष्ट एवं निर्भ्ान्त रूपसे 
साक्षात्‌ अवलोकन करनेमें समर्थ थे । अतः उनकी प्रतिपादन- 
शैलीमें कहीं भी शंकाका प्रवेश नहीं होता। उनकी प्रखर 
ओजस्विनी वाणी इस दिव्य दृष्टिकी ही परिणति है । निर्गुण ब्रह्म 
एवं ज्ञानस्वरूपके निरूपणमें वे स्वयं अद्वितीय ज्ञानके रूपमें ही 
प्रतिभासित होते दीखते है । सारा झास्न-ज्ञान, तर्कसमूह और 
शब्दराशि उनके समक्ष करामलकवत्‌ अवभासित होते हैं। 
आत्मतत्त्वनिरूपणमें वे साक्षात्‌ आत्माको प्रत्यक्षरूपमें प्रकट 
करते हुए दीखते हैं और शिव, ललितादिके सगुण रूपोंके 
वर्णनमें तथा षट्चक्र एवं कुण्डलिनी-शाक्तिके स्वरूप- 
प्रकारानमें उन्हें प्रत्यक्ष देखते हुए-से प्रतीत होते हैं। उनके 
उपनिषद्भाष्य और गीता आदि भाष्यके व्याख्यान, गूढ़ 
भावोंको सुस्पष्ट रूपसे इङ्गित करनेमें समर्थ हैं श्रीमद्भगवद्वीता- 
भाष्यमें मूल वचन जहाँ साक्षात्‌ भगवान्‌ श्रीकृष्णकी 
भगवत्ताके अवबोधक हैं, ठीक वहीं इनका भाष्य अनेक 
तथ्यांको समान रूपसे प्रकट करता हुआ साक्षात्‌ ज्ञानावतार 
सदाशिवके विचारोंकी श्रेणीमें रखकर उसीकी समकक्षता प्राप्त 
करता है। कहीं भी मूल वचनसे तनिक भी न्यूनता नहीं 
दीखती। इनका 'सर्ववेदान्त-सिद्धान्तसंम्रह' सभी प्रकरण- 

अन्थोंसे बड़ा है और वह समस्त सूक्ष्मतत्त्वोके विवेचनसहित 
देवता, आत्मा और परमात्मा आदि सबका अवबोधक है। 
इनके विवेकचूडामणि, प्रमाणपञ्चक, शतइलोकी, उपदेश- 
साहस्री, आत्मबोध, तत्त्ववोध आदि ग्रन्थ सामान्य प्रारम्भिक 
वेदान्तके विद्यार्थीसे लेकर मध्यम-कोटिके जिज्ञासु तथा 
उत्कृष्टकोटिके मनीषियोंके लिये भी बड़े उपयोगी और साक्षात्‌ 
गुरुके समान निर्देशक हैं। प्रतीत होता है कि साक्षात्‌ शिव ही 
उसे ज्ञान प्रदान कर रहे हैं एवं प्रथम सोपानसे उठाकर 
कैवल्यतक पहुँचाते हुए तत्काल परमात्मसाक्षात्कार करानेको 
'उद्यत हैं। 
विद्वानोंका निर्णय है कि यदि आचार्यने कुछ भी न 
लिखकर केवल एक ब्रह्मसूत्र-भाष्य (शारीरकभाष्य) ही 
लिख दिया होता तब भी वे संसारके सभी विचारकोंमें प्रथम 
कोटिमें परिगणित हो जाते, इसमें लेशमात्र भी संदेह नहीं है। 
जब वे पूर्वपक्षकी स्थापना करते हैं, तो पाठक यही अनुमान 
करने लगता है कि इसका कोई भी उत्तर नहीं हो सकेगा, किंतु 
जब उत्तरपक्षकी स्थापना करते हुए पूर्वपक्षके तर्कॉको ध्वस्त 
` करने लगते हैं, तो पाठक सर्वथा अवाक्‌ रह जाता है । उनके 
देवताधिकरणमें भी इस प्रकारकी कुछ शंकाएँ और समाधान 
देखनेको मिलते हें । इस अधिकरणमें आचार्यने ब्रह्मविद्याके 
अधिकारपर विचार किया है । सर्वप्रथम उन्होंने ब्रह्मविद्यामें 
मनुष्योंके अधिकारपर विचार किया है। त्रैवर्णिकाँके 
अधिकारके बाद विदुर आदि ज्ञानियोंके स्वतःप्राप्त दिव्य 
ज्ञानकी विधिका अनुमोदन करते हुए देवताधिकरणका उपक्रम 
किया है। इस प्रसंगमें वे कहते हैं कि यज्ञोपवीत आदि समस्त 
उपकरणोंसे समन्वित त्रैवर्णिक मानवका तो ब्रह्मविद्यामें 
अधिकार सिद्ध हो गया, किंतु मनुष्योंसे ऊपर विद्याधर, यक्ष, 
किन्नर, सिद्ध और देवताओंका ब्रह्मविद्यामें अधिकार सम्भव 
नहीं दीखता; क्योंकि उनमें इसकी योग्यता नहीं होती | ओर वे 
मानवीय संस्कारोंसे युक्त नहीं होते। साथ ही पूर्वमीमांसामें 
निर्दिष्ट ब्रह्मजिज्ञासाके पूर्वकी स्थिति भी उन्हें प्राप्त नहीं होती, 
फिर वे मोक्षके अधिकारी भी नहीं माने जाते, क्योंकि वे 
कल्पान्तस्थायी लोकोंमें स्थित होते हैं और पुण्यक्षीण होनेके 
बाद सामान्य स्थितिमें आ जाते हैं। इन कारणोंसे देवता आदि 
योनियोंका ब्रह्मविद्यामें अधिकार सिद्ध नहीं होता है, इसी 


प्रसंगमें यह भी एक शंका उठ जाती है कि विद्याधर, गन्धर्व 
तथा देवता आदि देवयोनियाँ हैं भी या नहीं ?' 

वेदान्तदर्शनके देवता (तदुपर्य - ) ध्षिकरणममें 
भगवान्‌ व्यासके सूत्रोंकी व्याख्या करते हुए आचार्यने इसके 
पूर्वपक्ष और उत्तरपक्षको विस्तारसे प्रतिपादित किया है 
कि प्रत्यक्ष, अनुमान और श्रुति, स्मृति आदि शाब्दप्रमाणोंसे यह 
सभी प्रकार सिद्ध है कि देवता आदि योनियाँ हैं और उनकी 
भी मोक्षके प्रति अभिरुचि होती है। अतः मनुष्योंके समान ही 
उनका भी ब्रह्मविद्यामें अधिकार है । ब्रह्मविद्या ही मोक्षका मूल 
कारण है। श्रुतिमें वरुणके पुत्र भुगुका वरुणके पास जाकर 
ब्रह्वाविद्याप्राप्तिका विस्तृत वर्णन प्राप्त होता हे, जिससे भृगु 
मोक्षके अधिकारी हुए। इसी प्रकार देवताओंके प्रतिनिधिरूपमें 
इन्द्रका और असुरोंके प्रतिनिधिरूपमें विरोचनका एक ही साथ 
ब्रह्मविद्याप्राप्तिके लिये प्रजापतिके पास जाकर जिज्ञासापूर्वक 
सोदाहरण ब्रह्मविद्या प्राप्त करनेकी बात मिलती हे । आचार्यने 
यह भी शंका की है कि देवता तो प्रायः यज्ञोंके हविरग्रहणमें 
व्यस्त होते हैं तथा उपासकोंकी स्तुतिके कारण उनके द्वारा पूजा 
ग्रहण करने, उनकी स्तुति श्रवण करने तथा उनके अभीष्ट 
कार्य-सम्पादनमें ही उनका सारा समय लग जाता है, क्योंकि 
देवताओंके उपासकोंकी संख्या बहुत अधिक है, फिर वे 
समयके अभावमें विधिपूर्वक ब्रह्मविद्या कैसे ग्रहण 
कर सकेंगे ? 

इसके उत्तरमें आचार्यने बतलाया है कि देवताओंमें एक 
ही साथ अनेक रूप-प्रतिपत्तिकी सामर्थ्य होती हे-'विरोधः 
कर्मणीति चेन्नानेकप्रतिपत्तेर्दर्शनात्‌।' (त्र० सू” देवः सू 
२७) अर्थात्‌ वे एक ही समयमें सभी यज्ञॉमें अनेक रूप 
धारणकर 'स्वाहा' शब्दके उच्चारण करते ही वहाँ पहुँचकर 
हविर्ग्रहण करने, यजमानके इष्ट-सम्पादन करने, मन्दिरोंमें पूजा 
ग्रहण करने और अपने परिवारमें रहने तथा ब्रह्मविद्याके 
शिक्षाके लिये भी सामर्थ्य रखते हैं। यह शक्ति प्रायः योगियोंमें 
भी देखी जाती है। फिर आजानज (जन्मजात) देवताओं, 
सिद्धों, विद्याधरों आदिकी जो कामरूपताके लिये विशषरूपसे 
प्रसिद्धि है उनकी बात ही क्या ? “किमु वक्तव्यमाजान- 
सिद्धानां देवानाम्‌।' 

देवताओके अस्तित्वको सिद्ध करनेके लिये आचार्यने 


[देवता- 


२० * कृतार्थयन्ति रक्षन्ति स्वभक्तान्‌ सर्वदेवताः * 
सके त त? त त त त क 


श्रीमद्धगवदीताके 'नाभावो विद्यते सतः°' (२ । १६) इस 
ङलोकके भाष्यसे इस दृश्य संसारकी अपेक्षा अदृष्ट 
परमात्मतत्त्वं एवं देवतातत्वको अधिक बलवान्‌ एवं नित्यसिद्ध 
किया है और साथ ही ब्रहासूत्रभाष्यमें यह भी दिखलाया हैः 
कि अधिकार और शक्तिकी अतिशयताके कारण पूर्वकालके 
ऋषि-महर्षि और राजर्षिगण देवताओंसे प्रत्यक्ष मिळते, 
वार्तालाप करते और अन्य व्यवहार भी करनेमें समर्थ थे, 
उनसे आजके लोगोंकी कोई तुलना नहीं की जा सकती। 
चाल्मीकीयरामायणमें झारभङ्ग-आश्रममें इन्द्रके आकारमें खडे 
हए अपने रथपर परिकरोंसहिंत भगवान्‌ रामद्रारा देखे जाने 
और लक्ष्मणको समझानेकी चर्चा है। इसी प्रकार राम-रावण- 
युद्धमें इन्द्रके रथको लेकर मातलिके आने और रामको 
सहयोग प्रदानकर रावणके साथ इन्द्रयुद्ध कराकर विजय 
करानेका उल्लेख है। 
आचार्य ऐसी अनेक घटनाओंसे युक्त इतिहास-पुराणॉंको 
सर्वथा प्रामाणिक और सत्य मानते हैं और लिखते हैं-- 
'तस्मात्समूलमितिहासपुराणम्‌' (त्रः सू० दे० सू? ३३ का 
भाष्य) । अर्थात्‌ इतिहास और पुराण निर्मूल नहीं, अपितु सत्य 
आधारपर आधृत एवं वेदोंके उपबुंहण होनेसे पूर्ण प्रमाणके 
योग्य हैं। 
यह कहना भी ठीक नहीं है कि आजके हमलोगोंके 
समान प्राचीन लोगोंको भी देवदर्शन आदि नहीं होता होगा, जो 
व्यक्ति ऐसा कहता है कि 'आजके लोगोंमें तथा प्राचीन 
ऋषि-मुनियोंमें कोई अन्तर नहीं है', वह तो सम्पूर्ण विश्व- 
वैचित्र्यका ही प्रतिषेध करना चाहता है। वह यह भी कह 
सकता है कि आजके ही समान पहले भी लोग शक्तिहीन और 
दुर्बल थे, बड़े-बड़े योद्धाओं, चक्रवर्ती सम्राटोंकी बातें ठीक 
नहीं हैं, तब फिर राजसूय, अश्वमेध और महान्‌ दुर्ग,-नगरोंकी 
स्थापनाकी बात भी असत्य हो जायगी । किंतु बात ऐसी नहीं 
है। उन बड़े-बड़े ऋषि-महर्षियों और सम्राटोंके द्वारा निर्मित 
दुर्ग, मन्दिर, सेतु उनके नामपर स्थापित नगर, आश्रम, 
अङ्ग-वङ्ग, कलिङ्ग, उत्कल आदि प्रान्त, महाकोशल, केकय 
आदि देश-विभाग अब भी प्रत्यक्ष-प्रमाणरूपमें उपलब्ध हैं। 
अतः व्यास, वाल्मीकि, वसिष्ठ आदि महर्षियोंकी प्रतिभा और 


' तपःशक्ति तथा मान्धाता, नल, राम, युधिष्ठिर, अर्जुन आदिकी 


हः 


आक्तियोंसे आजके अल्पायु, . अल्पराक्तिमान्‌ व्यक्तियोंके 
सामर्थ्यकी तुलना कथमपि नहीं की जा सकती | अतः जो हम 


'लोगोके सामने देवता, गन्धर्व आदि प्रत्यक्ष नहीं हैं, 


चिरन्तनोंकी सामर्थ्यकी अधिकताके कारण निश्चय ही उनके 
सामने वे सभी वस्तु प्रत्यक्ष हो सकती थीं--' भवति 
हास्माकमप्रत्यक्षमपि. चिरन्तनानां प्रत्यक्षम्‌। तथा च 
व्यासादयो देवादिभिः प्रत्यक्ष व्यवहरन्तीति स्मर्यते।' (त्र? 
सूर देवता सू०३३ का शांकरभाष्य) 

अतः इन देवता, विद्याधर, सिद्ध, गन्धर्व आदि 
सूक्ष्मशरीर तथा कामरूप, विग्रहधारी अत्यधिक शक्तिशाली 
देवयोनियोंका निःसंदेह अस्तित्व है । इसमें किसी भी प्रकारकी 
झंकाके लिये स्थान नहीं है। 


इस प्रकार अत्यन्त आधुनिक मतवादोंका भी सभी प्रकार 
समूल उन्मूलन करते हुए आचार्यने तर्क, युक्ति, उदाहरण 
आदि तथा अथ, शब्द, अनुमान, उपमान, ऐतिह्य आदि सभी 
प्रमाणोंसे सारी शंकाओंका निराकरणकर प्रबल रीतिसे 
देवतातत्त्वको सत्य सिद्ध किया है और देवताओंके प्रति 
श्रद्धा-भक्ति, स्तुति, पूजा, उपासनासे उन्हें प्रसन्न कर सभी 
अभिलषित पदार्थोको प्राप्त कर लेनेका भी मार्ग प्रशस्त कर 
दिया है। उनके स्तोत्रॉके पाठसे अन्य भी सैकड़ों अद्भुत बातें 
ज्ञात होती हैं और उपासकके मनमें उनके अस्तित्वकी दृढ़ 
धारणा बनती जाती है तथा देवताओंका मानसिक दर्शन भी 
शनैः-शनैः हृदयमें होता चला जाता है एवं अनायास ध्यान, 
धारणा और सविकल्प समाधिकी ओर प्रवृत्ति होती चली जाती 
है और उसके स्वल्प अभ्याससे ही स्वप्नादिमें देवताओंके दर्शन 
तथा संकेत प्राप्त होने लग जाते हैं और पुनः उनसे सीधा 
सम्पर्क भी स्थापित हो जाता है। 


इस प्रकार आचार्यकी अधिकाधिक वाणियोंमें अवगाहन 


करता हुआ भक्त, साधक या उपासक दृढ़ भावनासे निष्कामो- . 


पासनामें प्रवृत्त होकर सगुण-निर्गुण-तत्त्वोसहित विशुद्ध 
प्रत्यगात्माके पूर्ण प्रकाशको प्राप्तकर कैवल्यको भी प्राप्त 
करनेमें सफल हो जाता है । इस प्रकार भगवत्पाद शंकराचार्यने 
अदृष्ट देवतत्वको समूल सिद्ध कर उसकी प्राप्तिपूर्वक 
कैवल्यतक प्राप्ति करानेमें अद्भुत योग प्रदान किया हे, इसके 


ज्या 


अङ्क] + इष्टदेवताकी उपासना + २१ 
हलिरारसिनाकाररकशाकहका्कककककलअअआकऊङकमअजशझकअभअ्रअपञअफअमपपणफभअकमककमअजकअममपळ मक फ भ क्क्रफ फ फछ फ फ़फ फक्फफफ्जफ्क्फफ्फ फ फभ्क ्क्क्र पक. 


लिये आजका तथा भविष्यका बुद्धिवादी मानव-समाज उनके 


कृपा-प्रसादके लिये सर्वदा ऋणी रहेगा और उससे लाभ गभ चरणों सादर श्रद्धापूर्वक अवनत हैं। 


उठाता रहेगा। हम उनके इस महान्‌ उपकारके लिये उनके 


इष्टदेवताकी उपासना 


(पूज्यपाद अनन्तश्री ब्रह्मलीन स्वामी श्रीकरपात्रीजी महाराज) 


शास्ररहस्यको जाननेवाले महानुभावोंका कहना है कि 
- शैवग्रन्थोंमें श्रीविष्णुकी और वैष्णवम्रन्थोमें श्रीरिवजीकी जो 
निन्दा पायी जाती है, वहाँ इस निन्दाका मुख्य तात्पर्य किसी 
देवताकी निन्दामें नहीं है, अपितु वह ग्रन्थ जिस देवताका 
वर्णन कर रहा है उसकी प्रशंसामें है। इसपर कोई कहे कि 
अपने इष्टदेवतामें अनन्यताकी प्राप्तिके लिये उनसे भिन्न 
देवताकी उपेक्षा अपेक्षित है और वह उपेक्षा बिना अन्य 
देवताकी निन्दाके कैसे सिद्ध हो सकती है ? इस तरह उस 
निन्दाका मुख्य तात्पर्यं अपने इष्टदेवतासे अन्य देवताकी 
उपेक्षाके लिये उसकी निन्दामें ही हो सकता है। कितु ऐसा 
कहना ठीक नहीं, क्योंकि उसने अनन्यताके स्वरूपको ही 
यथार्थतया समझा नहीं है। क्या अपने एकमात्र इष्टदेवमें ही 
तत्परताको अनन्यता कहें ? किंतु ऐसी अनन्यता खान-पान 
आदि लौकिक एवं स्ध्या-वन्दनादि वैदिक व्यवहार करनेवाले 
पुरुषमें सम्भव नहीं है। यदि कहा जाय कि उन लौकिक- 
वैदिक सब कमेकि द्वारा अपने इष्टदेवकी ही उपासना करनेसे 
अनन्यता बन जायगी, तो फिर जैसे अन्यान्य लौकिक-बैदिक 
कमेकि द्वारा अपने इष्टदेवकी उपासना की जा सकती है, वैसे 
ही अन्य देवताकी पूजा आदिके द्वारा भी अपने इष्टदेवकी 
उपासना करते हुए अनन्यता बन सकती है। 


यथार्थमें तो-- 
वर्णाश्रमाचारवता पुरुषेण परः पुमान्‌। 
हरिराराध्यते भक्त्या नान्वत्तत्तोषकारणम्‌॥ 


“प्राणी अपने वर्ण-आश्रमके अनुसार कर्म करते हुए 
भक्तिद्वारा उस पुरुषोत्तम हरिको आराधना कर सकता है। 
इसके अतिरिक्त भगवानको प्रसन्नताका और अन्य कोई साधन 
नहीं है। और-- 

“स्वकर्मणा तमभ्यर्च्य सिद्धि विन्दति मानवः ॥' 
(गीता १८।४६) 


“ष्य अपने कमेकि द्वारा भगवानकी पूजा करके 


मुक्तिको प्राप्त कर सकता है।'- इत्यादि वचनोंसे शास्त्राने 
अपने-अपने वर्ण-आश्रमके अनुसार श्रोत-स्मार्त कर्मोंसे ही 
श्रीभगवानकी उपासना करना बतलाया है और श्रौत-स्मार्त 
कर्मॉमें तो पद-पदपर इन्द्र, अग्नि, वरुण, रुद्र, प्रजापति आदि 
देवताओंकी पूजा दिखलायी पड़ती है । ऐसी हालतमें अपनेको 
वैदिक माननेवाला कोई पुरुष यह कहनेका साहस कैसे कर 
सकता है कि 'विष्णुके अतिरिक्त कोई अन्य देवता मेरे लिये 
पूजनीय नहीं है ?' 

यदि कहा जाय कि वहाँ उन इन्द्रियादिं देवताओंके रूपमें 
भगवान्‌ विष्णुकी ही पूजा होती है तो इस तरह फिर सभी 
देवताओंकी पूजा की जा सकती है। 

जिन कामिनी, काञ्जन आदि विषयोंकी बड़े-बड़े विवेकी 
महापुरुषेनि निन्दा की है, उन्हीं तुच्छ विषयरूप विषसे 
भस्मीभूत चित्तवाले और उन्हीं विषयॉकी प्रापतिके लोभसे 
वशीभूत होकर और तो क्या म्लेच्छोंके चरणोंपर भी मस्तक 
झुकानेवाले लोग समस्त पाप-समुदायका नाश करनेमें समर्थ 
श्रीशिव, विष्णु आदिके वन्दनको जब अमन्यताका विघातक 
कहते हैं, तब बड़ा आश्चर्य होता है। 

अस्तु, इस तरह यह सिद्ध होता है कि श्रीभगवानको 
प्रसन्न करनेकी बुद्धिसे भगवानके लिये ही किये गये समस्त 
कर्माको परमगुरु श्रीभगवानके चरणोंमें समर्पण करना ही 
यथार्थ अनन्यता है। 

काशीखण्डके दूसरे अध्यायमें धुवजी श्रीविषणुसे स्तुतिमें 
कहते हैं कि 

मित्राणां हि कलत्रे त्वं धर्मस्त्वं सर्वबन्धुषु । 

त्वत्तो नान्यज्जगत्यस्मिन्नारायण चराचरे ॥ 

त्वमेव माता त्वं तातस्त्वं सुहत्‌ त्वं महाधनम्‌ 

त्वमेव सौख्यसम्पत्तिस्त्वमेब जीवनेश्वरः ॥ 

सा कथा यत्र ते नाम तन्मनो यत्त्वदर्पितम। 

तत्कर्म य॒त्त्वर्थ वै तत्तपो यद्धवत्स्मृतिः । 

अहो पुंसां महामोहस्त्वहो पुंसां प्रमादिता । 

वासुदेवमनादृत्य यदन्यत्र कृतश्रमाः ॥ 

जाधोक्षजात्परो धर्मा नार्थो नारायणात्परः । 

ज कामः केशवादन्यो नापवर्गो हरिं विना ॥ 

इयमेव परा हानिरुपसर्गो5्यमेच हि। 

अभाग्यं परमं चैतद्वासुदेवं न यत्स्मरेत्‌॥ 

गोविन्द परमानन्द॑ मुकुन्दं मधुसूदनम्‌ । 

त्यक्त्वान्यं नैव जानामि न स्मरामि भजामि च ॥ 

न नमामि न च स्तौमि न पञ्यामीह चक्षुषा । 

न स्पृशामि न वा यामि गायामि न हरिं विना ॥ 
अर्थात्‌ हे नारायण ! इस स्थावर-जङ्गमात्मक जगतमें 
आपसे अन्य कुछ भी नही है। मित्रॉमें भार्या, सब बन्धुओंमें 
परम हितैषी धर्म आप ही हैं । माता, पिता, सुहृत्‌, धन, सौख्य, 
सम्पत्ति और तो क्या प्राणेश्वर आप ही हैं। कथा वही है जिसमें 
आपका नाम हो, मन वही है जो आपमें अर्पित हो, काम वही 
है जो आपके लिये ही किया जाय और वही तपस्या है जिसमें 
आपका स्मरण होता रहे। प्राणियोंके उस महामोहको, उस 
प्रमादिताको देखकर बड़ा ही खेद और आश्चर्य होता है, जिससे 
आपका अनादर करके अन्य विषयोंमें महान्‌ परिश्रम करते हैं। 
हे भगवन्‌ ! आपसे श्रेष्ठ ऐसा अन्य कोई न धर्म है, न अर्थ, 
न काम और न मोक्ष ही । भगवान्‌ वासुदेवका स्मरण न होना 
. ही परम हानि, परम उपद्रव, परम दौर्भाग्य है । परमानन्दकन्द 
मधुसूदन भगवान्‌ गोविन्दको छोड़कर मैं न तो अन्य किसीको 
जानता ही हूँ, न स्मरण करता हूँ, न भजता हूँ, न नमन करता 
हूँ, न किसी दूसरेकी स्तुति करता हुँ, न अन्यको आँखसे देखता 
` हूँ, न स्पर्श करता हूँ, न अन्यत्र कहीं जाता हूँ, न बिना हरिके 
अन्यका गान करता हूँ ।' इत्यादि स्तुतियोंके द्वारा अनन्यताका 

स्वरूप प्रदर्शित किया हैं। 

इतना सब मन्थन करनेका तात्पर्य यही है कि भगवान्‌, 
श्रीवासुदेवकी उपेक्षा करके अन्य देवोंका समाश्रयण करना 
अभिप्रेत नहीं, अपितु वासुदेव-भावनासे या भगवानको 
आराधना-बुद्धिसे अन्य देवताओंका भी आदर अवश्य ही 
करना उचित है। इसीलिये काशीखण्डमें आगे चलकर कहा 
गया है कि श्रीविष्णुकी आज्ञासे ध्रुवने भगवान्‌ श्रीविष्णुके 

भगवान्‌ उनसे कहा 

क श्रीविष्णुने पर वाराणसी शुभाम्‌। 

साक्षादिशचेश्वरो यत्र तिष्ठते का र. 

विपन्नानां च जन्तूनां यत्र विश्वेश्वरः स्वयम्‌ । 

कर्णे जापं प्रकुरुते कर्मनिर्मूलनक्षमम्‌॥ 

अल्पसंसारदुः खस्य सर्वोपद्रवदायिनः । 

उपाय एक एवास्ति काझिकाऽ्नन्दभूमिका ॥ 

“मोक्षदाता साक्षात्‌ भगवान्‌ श्रीविश्वनाथजी जहाँ निवास 
करते हैं, उस परम पवित्र काशीपुरीको में जाना चाहता हूँ। 
जिस कारीमे खयं श्रीविश्वेश्वर भगवान्‌ मृत प्राणियोकि कानमें 
उस मन्त्रका उपदेश करते हैं, जिससे उन प्राणियोंके समस्त 
कर्म नष्ट हो जाते हैं। सभी तरहके उपद्रवोंको देनेवाले इस 
तुच्छ संसाररूपी दुःखको दूर करनेका यह आनन्द-भूमि काशी 
ही एकमात्र उपाय है।' 

दुःखरूपी महान्‌ वृक्षका बीज विषयमे समीचीनता- 
असमीचीनता-बुद्धि है। काशीरूपी अग्नि जब उस बीजको 
भस्मीभूत कर डालता है, तब दुःखरूप महावृक्ष ही कैसे उत्पन्न 
हो सकता है ? जिससे समस्त अभीष्ट मनोरथोंको प्राप्त किया 
जा सकता है और जहाँ जानेपर फिर शोक-संतापका भय नहीं 
रह जाता, ऐसे वैकुण्ठसे श्रीविश्वनाथकी पूजा करनेके लिये मैं 
नित्य नियमपूर्वक उस जगद्वन्द्ध काशीमें आया करता हूँ । तीनों 
लोकोंकी रक्षा करनेमें समर्थ मायाकी जो परम शक्ति है, 
उसको देनेवाले सुदर्शनचक्रके दाता श्रीविश्वनाथ ही है । 
ूर्वकालमें जालन्धर नामका एक दैत्य हुआ था, जिसके 
पराक्रमसे मैं भी भयभीत हो गया था। किंतु भगवान्‌ 
श्रीशकरने अपने पैरके अंगूठेके अग्रभागसे चक्र बनाकर, 
उससे जालन्धरको मार डाला था। अपने नेत्र-कमलोंसे 
भगवान्‌ झंकरकी पूजा करके मैने वही चक्र उनसे प्राप्त किया । 
दैत्य-समुदायको मर्दन करनेवाला वही यह सुदर्शनचक्र मेरे 
पास है। समस्त दुष्ट प्राणियोंको भगानेवाले उस सुदर्शन- 
चक्रको तुम्हारी रक्षाके लिये आगे भेजकर मैं यहाँ आया हूँ। 
अब इस समय श्रीविश्वनाथका दर्शन करनेके लिये मैं काशीकी 
ओर चल रहा हूँ। उसके बाद पञ्चक्रोशीकी सीमाके पास 
पहुँचकर वे गरुडसे नीचे उतरे ओर उन्होंने धुवका हाथ 
पकड़कर मणिकर्णिकामें खान किया । फिर श्रीविधनाथका 

पूजन करके धुवके हितकी कामनासे कहा--'हे धुव ! तुम 
इस अविमुक्त वाराणसी-द्षेत्रमें प्रयत्नपूर्वक भगवानके लिङ्गकी 
स्थापना करो । इससे त्रैलोक्यस्थापन करनेका अक्षय पुण्य तुम्हें 
प्राप्त होगा ।' 

ऐसे इस गम्भीर शास्त्रीय अभिप्रायको न समझकर 
शैव-वैष्णव-नामधारी पाखण्डसे नष्टबुद्धि मायामोहित जन, 
ब्रह्मा, विष्णु और रुद्रमें भेद-भाव देखते हैं। यह नहीं जान 
पाते कि वे तीनों एक ही सचिदानन्दघन पूर्ण अद्वितीय तत्त्व है । 

ब्रह्माणं केशवं रुद्रं भेदभावेन मोहिताः । 

पश्यन्त्येके न जानन्ति पाषण्डोपहता जनाः ॥ 

वे ऐसे सैकड़ों शास्रवचनोंसे उपदेश किये गये अभेदको 
नहीं देखते । इस बातकी उपेक्षा करते हैं कि एक ही परमकारण 
तत्त्व अनेक रूपमें विराजमान है। उन परमेश्वरके अनेक 
रूपोंमेंसे किसी एकको लेकर दूसरे रूपोंकी निन्दा करते हुए 
आपसमें कलह करते हैं। ऐसा करके मानो अपने उसी 
आराध्य भगवानसे ही द्रोह करके नरकमें जानेकी तैयारी 
करते हैं। 

एक-दूसरेपर अनन्य प्रीति करनेवाले दो मालिकोंके 
नौकर यदि एक-दूसरेके खामीकी निन्दा करें तो वे दोनों जैसे 
स्वामिद्रोही ही कहे जाते हैं, वैसे ही एक-दूसरेके आत्मा और 
एक-दूसरेके ध्यानमें निमग्न माधव श्रीविष्णु और उमा-धव 
श्रीशिवकी निन्दा करनेवाले स्वामिद्रोही ही हैं। 

कोई जिज्ञासु ऐसा प्रश्न कर सकता है कि भगवान्‌ शिव, 
विष्णु, राम, कृष्ण आदि देवताओंमेंसे किसकी उपासना करनी 
चाहिये ? कोई किसींको निकृष्ट, तो कोई किसीको बड़ा 
बतलाता है । ऐसी स्थितिमें बुद्धि व्याकुल हो जाती है । इसका 
उत्तर यही हो सकता है कि भगवानके विचित्र प्रपञ्चमेँ विचित्र 
स्वभावके जीवोंका निवास है। इसीलिये श्रीभगवान्‌ भिन्न 
स्वभाववाले जीवोंकी विभिन्न रुचियोंका अनुसरण करके 
विभिन्न रूपमे प्रकट होते हैं । किसीका चित्त भगवानके किसी 
स्वरूपमें खिंचता है, किसीका किसीमें । वेद-पुराणादि शाखोंमें 
सर्वोत्कृष्ट -रूपसे प्रतिपादित सभी रूप भगवानके ही हैं। अत 
जिस रूपमे प्रीति हो, उसी रूपकी उपासना करनी चाहिये । 
अनभिज्ञ लोग एककी निन्दा और दूसरे रूपकी प्रशंसा करते 
हे, अभिज्ञ तो सभी रूपोंमें अपने प्रभुको ही देखकर संतुष्ट 

होते हैं। जैसे कोई व्यक्ति अनेक विद्याओंमें निपुण होनेके 
कारण अपने अनेक वेष और नामॉसे अनेक कार्य करता हो, 
भिन्न-भिन्न कार्यार्थी पृथक्‌ वेष और नामवाले रूपके अनुरागी 
हों और उसे ही सर्वोत्कृष्ट समझने लगें । 

दूसरे लोग दूसरे वेष और नामवाले रूपके अनुरागी हों। 
उनमें कुछ लोग किसी रूपके प्रशंसक हों और कुछ किसीके 
निन्दक हों, इसलिये परस्पर युद्ध होने लगे, वहाँ जो लोग 
वस्तु-स्थितिको जाननेवाले होंगे वे तो दोनों ही विवादी दलोंकी 
मूर्खतापर परिहास करेंगे, क्योंकि वे दोनों ही वेषोंमें एक ही 
तत्वको देखते हैं। 

योगवासिष्ठके विपश्चिदाख्यानमें मृगरूपसे समागत 
विपश्चितको देखकर श्रीवसिष्ठजीने यही विचार किया था कि 
जिस व्यक्तिका जो स्वरूप कभी भी उपास्य हो, उसका 
कल्याण उसके ही द्वारा सुगम होता है । यह समझकर करोड़ों 
जन्मके पहले अभिकी उपासना करनेवाले मृगरूप विपश्चितके 
सामने अपने योगबलसे उन्होंने अग्निका प्राकट्य किया। 
अग्निका दर्शन होते ही वह मृग ऐसी स्नेहभरी दृष्टिसे अग्निको 
देखने लगा, जैसे अमिके साथ उसका कोई बहुत पुराना 
सम्बन्ध हो। अनन्तर वसिष्ठजीकी कृपासे उसका कल्याण 
हुआ। अस्तु, प्रकृतमें कहना यही है कि स्वप्रदर्शन तथा 
माहात्म्यश्रवण आदिसे चित्तका आकर्षण देखकर अपने 
इष्टदेबका भी निर्णय करना चाहिये। 

यह स्पष्ट है कि अनेक जन्मके साधनॉसे प्राणीकी 
उपासनामें उन्नति होती है । जन्म-जन्ममें मार्ग-परिवर्तन करनेसे 
यथेष्ट लाभ सम्भव नहीं है। अतः पूर्वकी उपासनाके 
संस्कारका ज्ञान करके उसी उपासनामें प्रवृत्त होना चाहिये । 
पितृ-पितामह-परम्पराकी उपासनाओंके अनुसार ही प्राणीको 
उपासना करनी चाहिये। वर्तमान जन्मकी सत्मवृत्ति और 
दुष्प्रवृत्तिमें पिछले जन्मोंके संस्कार भी अपेक्षित होते हैं । यदि 
किसीको दुर्दैबबश, किसी ऐसे देश-कालमें, ऐसे माता-पिता, 
गुरुजनों तथा ग्रन्थोका संसर्ग हुआ कि जिनसे दुराचार 
दुर्विचारको ही उत्तेजना मिली तो उस व्यक्तिके लिये दुःसङ्ग 
और असद्विचारवाले शाख्रोंको छोड़कर सत्पुरुप-सङ्ग, 
सच्छा्रके अभ्यास एवं तदनुसार सदाचार-सद्विचारके 
सम्पादनमें बडी कठिनाई पड़ती है। जिसे पूर्वसंस्क्ारके 

अनुसार शुद्ध विचारवाले देश-काल तथा माता-पिता, 
गुरुजनोंका संयोग प्राप्त हुआ और सच्छास्न ही अध्ययन 
करनेको मिले, उसके लिये सदाचार-सद्विचारकी वृद्धिमें बड़ी 
सहायता मिलती है । इसीलिये प्रायः सन्मार्गस्थ सदाचारीको 
उसको भावना और उपासनाके अनुसार ही समीचीन देश- 
काल और माता-पिता तथा शास्त्रोंका संसर्ग मिलता है । इसी 
बातकी इङ्गना श्रीभगवानने “शुचीनाम्‌ श्रीमतां गेहे' अथवा 
"योगिनामेव कुले भवति धीमताम', 'पूर्वाभ्यासेन कौन्तेय 
हियते हावशो5पि सः' इत्यादि वचनोंसे की है । इसीलिये यह 
बहुत सम्भव है कि हमारी उपासनाके अनुकूल ही कुलमें 
हमारा जन्म हुआ हो। अतः हमें माता-पिता, गुरुजनोंके 
अनुसार ही उपासना करनी चाहिये । 
यों भी इस बातके समझनेमें सुगमता होगी कि जैसे कोई 
पुरुष किसी अपरिचित मार्गसे किसी अभीष्ट देशमें जा रहा हो, 
आगे चलकर उसे तीन मार्ग दिखायी दें और तीनोंपर कुछ 
लोग चल रहे हों, प्रश्न करनेपर सभी अपने मार्गको ही निर्विन्न 
बतलाते हों, साथ ही दूसरे मार्गोको नाना प्रकारके सिंह-व्याध- 
सर्प-वृश्चिक-कण्टकाकीर्ण गर्तोसे उपद्रुत बतलाते हों, ऐसी 
स्थितिमें यदि जाना आवश्यक ही हो तो वह प्राणी किस 
मार्गका अवलम्बन करेगा ? समझदार तो यही कहेंगे कि उन 
मार्गानुगामियोंमेंसे अधिक विश्वास उन्हींपर किया जा सकता है 
जो अपने राष्ट्र, प्रान्त, नगर तथा ग्रामके हों या अपने 


कुटुम्बियोमेंसे हों । यह बात दूसरी है कि जब बहुत विशिष्ट | 


अनुभवोंसे उस मार्गके दूषित तथा मार्गान्तरके निर्विघ्न होनेकी 
नात निश्चित हो गयी हो, तब किसी दूसरे मार्गका अवलम्बन 
किया जाय। 
इसलिये भी अपनी पितृ-पितामह-परम्परामें जो उपासना 
और आचार तथा शास्त्र मान्य हों, वही उचित हैं। वेदने भी 
“किंस्तित पुत्रेभ्यः पितरावुपागतौ ' इस याक्यसे परम्परागत 
आचारका समर्थन किया है। श्रीनीलकण्ठजीने इसका यही 
अभिप्राय बतलाया है कि पुत्रके हितके लिये माता-पिता या 
पितामह प्रभृतिने जिस व्रतका पालन या जिस देवताकी 
उपासना की हो, उस पुत्रके लिये उसी व्रत या देवताका 
अवलम्बन करना चाहिये। ऐसे ही सम्प्रदायभेदसे भस्म, 
गोपीचन्दन आदिकी भी व्यवस्था बतायी गयी हैं। उसमें भी 


यह व्यवस्था शुद्ध शास्त्रीय है कि खान करके मृत्तिका और 
होम करके भस्म और देवपूजनके पश्चात्‌ चन्दन आदि लगाया 
जाय, क्योंकि भस्म वैदिकोंके लिये किसी अवस्थामें त्याज्य 
नहीं हो सकता । 

चेदान्त-वेष पूर्ण परब्रह्म भगवान्‌ ही सकल सच्छास्ोके 
महातात्पर्यके विषय हैं और यही वर्णाश्रमानुसार सर्व-कर्म- 
धर्मसे समर्हणीय हैं। इनका अपरोक्ष साक्षात्कार ही जीवनका 
चरम फल है। परंतु प्रथमसे ही प्राणियोंका मन इन 
परमदुरवगाह्य भगवानके मनोवचनातीत स्वरूपमें प्रवेश नहीं 
कर सकता । अतः परम-करुण प्रभु भक्तानुग्रहार्थं ही अपने 
अनेक प्रकारके मङ्गलमय स्वरूपको धारण करते हैं। 

उपनिषदोंमें दहर-विद्या, शाण्डिल्य-विद्या,  वैश्वानर- 
विद्याओंके रूपमें इनकी ही अनेक सगुण उपासना. विस्तीर्ण 
हैं। यही भगवान्‌ विघ्रराज श्रीगणेरके रूपमें ऋद्धि-सिद्धि 
आदि निज शक्तियॉसहित आराधित होकर भक्तोंका सर्वविध- 
निवारण, सर्वाभीष्ट -सम्पादनपूर्वक स्व-स्वरूपका साक्षात्कार 
कराकर परम गति देते हैं और यही विश्वचक्ष भगवान्‌ 
भास्करके रूपमें उपास्य होकर सर्व-रोग-निवारणपूर्वक अपने 
पारमार्थिक विशुद्ध ब्रह्मस्वरूपका साक्षात्कार कराकर 
भव-रोगसे मुक्त कर देते हें । ऐसे ही यही वेदान्तवेद्य शुद्ध 
भगवान्‌ अविद्याशक्तिप्रधान होकर प्रपञ्चका निर्माण करते हैं, 
विद्याशक्तिप्रधान होकर मोक्ष प्रदान करते हैं और अनन्त 
अखण्ड विशुद्ध चिति-रक्तिरूपसे सर्वदुश्यके अधिष्ठानरूप 
विराजमान होते हैं। वही महाकाली, महालक्ष्मी, महासरस्वती 
आदि रूपमें उपास्य होकर सर्वभुक्ति-मुक्ति-प्रदायक होते हैं। 
वही विशुद्ध ब्रह्म, भूतभावन भगवान्‌ विश्वनाथ, श्रीविष्णु, 
नृसिंह एवं श्रीमद्राघवेन्द्र रामभद्र तथा श्रीकृष्णचन्द्र 
परमानन्द्‌-कन्द-रूपमें उपासित होकर सर्वसिद्धि प्रदान 
करते हैं। 

अस्तु, इन सभी स्वरूपॉकी गायत्र्यादि वैदिक मन्त्रों एवं 
वर्णाश्रमानुसार श्रौत-स्मार्त कर्मोद्वारा की गयी उपासना मुख्य 
है। वेदशास्रोक्त खधर्म-कर्मके अनुष्ठानके बिना पाशविकी 
उच्छुङ्खल चेष्टाओंका अन्त नहीं होता। बिना श्रौत-स्मार्त- 
शृङ्कला-निबद्ध चेष्टाओंके इन्द्रिय-मन-बुद्धि आदिका नियन्त्रण 
असम्भव हे और बिना सर्वेन्द्रिय-निग्रहके अदुर्य विशुद्ध 

ब्रह्मका साक्षात्कार भी असम्भव है। अतः श्रौत-स्मार्त-कर्म- 
धर्मद्वारा ही परमेश्वरका मुख्य आराधन है। 

इसी विशुद्ध वैदिक धर्मका बौद्ध आदि अवैदिक एवं 
वैदिकाभासोद्वारा विश्व होनेपर भगवान्‌ झंकराचार्यने अवतीर्ण 
होकर उसे पुनः प्रतिष्ठित किया है । श्रीविद्यारण्य-प्रभृति 
विद्वानोंने तथा अन्यान्य प्राचीन-अर्वाचीन संतेनि भी इसी 
मतका पोषण किया है। ज्ञानेश्वर, तुकाराम, तुलसीदासने भी 
इसी परम उदार सिद्धान्तका पोषण किया है । उसमें तीनों 
वणेकि लिये गायत्री मुख्य उपास्य है । जिनके लिये गायत्रीका 
अधिकार नहीं है, उन अवैदिकोंके लिये अवैदिकी उपासना. 
हैं। जो गायत्री-मन्त्रके अधिकारी त्रैवर्णिक वैदिकसंस्कारसम्पन्न 
हों, उन्हें यदि गायत्रीमें परितोष न हो तो विष्णु, शिव आदि 
देवताओंका विष्णु, शिव आदि मन्त्रॉसे आराधन कर सकते 
हैं। वैदिकसंस्कार-सम्पन्न होनेके कारण इन मन्त्रोंमें उनका 
अधिकार सहज सिद्ध है। अर्थात्‌ विष्णु, शिव, सूर्य, गणेश 
तथा शक्ति--इन पञ्च देवताओंकी, किंवा अन्य सगुण एवं 
निर्गुण ब्रह्मकी उपासना गायत्रीमन्त्रद्वारा ही पूर्ण सुसम्पन्न हो 
सकती है और इसके सिवा वैदिक शिव, विष्णु आदि मन्त्रॉसे 
भी तत्तत्‌ उपासनाएँ हो सकती हैं। 

इन समस्त वैदिक उपासनाओंमें वर्णाश्रमानुसार 
श्रौत-स्मार्त-धर्मका अनुष्ठान भी परमावञ्यक है। वेदने 


उपासना-विहीन कर्मोको स्वप्रकाश ब्रह्मकी अपेक्षा स्वर्गादि 


तुच्छफलके देनेवाले होनेसे अन्धतमकी प्राप्तिके कारण कहे 
हैं। परंतु कर्मविहीन उपासनाओंसे तो घोर अन्धतमकी प्राप्त 
कही गयी है, क्योंकि स्वधर्मानुष्ठान बिना इष्टमें चित्तकी 
एकाग्रतारूप उपासना भी सम्पन्न न हो सकेगी। 
स्वधर्मभ्रष्टके लिये कहा गया है कि चाहे कितना भी 
श्रीहरिकी भक्ति, किंवा ध्यानमें तत्पर क्यों न हो, परंतु यदि 
आश्रमके आचारोंसे भ्रष्ट है तो वह पतित ही कहा जाता है। 
यथा-- 
` हरिभक्तिपरो वापि हरिध्यानपरोऽपि वा। 
भ्रष्टो यः स्वाश्रमाचारात्पतितः सोऽभिधीयते ॥ 
(बृहन्नारदीय) 
अतः चाहे वैष्णव हो चाहे शैव, सबको वेदशाखनोक्त 
खधर्मका अनुष्ठान आवश्यक है। द्विजोंके जो आचारः 

व्यवहारचिह्न हैं, वे सभी उसको अत्यन्त आदरणीय होने 
चाहिये । 

कोई जिज्ञासु यह पूछ सकता है कि कुछ शैव तथा 
वैष्णवोंका कहना है कि गायत्री, यज्ञोपवीत एवं अन्यान्य 
ब्राह्मणादि धर्म शैव या वैष्णवके लिये गोण हैं, उनके लिये तो 
अष्टाक्षर, पञ्चाक्षरादि मन्त्रका ही अत्यन्त प्राधान्य होना 
चाहिये। वेद-शास्न तथा तदुक्त वर्णाश्रम-धर्मके बिना भी 
केवल शैव एवं वैष्णवधर्मसे उनका कल्याण हो जाता है। 
इसका यह उत्तर है कि यद्यपि विष्णुमन्त्रादि घ्राणिकल्याणके 
साधनरूपमें आदरणीय हैं तथापि वैष्णवतादिसे द्विजत्व ही 
अधिक प्रबळ है, क्योंकि द्विजत्व परमेश्वर-दत्त है । वैष्णवत्व, 
शैवत्व आदि प्राणि-सम्पादित हैं, अतः वैष्णवतादिके निमित्तसे 
होनेवाले धर्मोका सम्मान अवश्य करना चाहिये। परंतु 
परमेश्वर-दत्त द्विजत्वकी रक्षाका भी ध्यान रखना परमावश्यक 
है । द्विजत्वकी अभिव्यक्ति यज्ञोपवीत, भस्म एवं शिखासे होती 
है, वैष्णवताकी अभिव्यक्ति कण्ठी, गोपीचन्दनादिसे होती है । 
वैष्णवताके चिह्नोंसे द्विजत्वके चिह्वोंका तिरस्कार अत्यन्त 
असंगत है। इसलिये वैदिकोंके गृहमें वैष्णवताको द्विजत्वसे 
अवरुद्ध होकर ही रहना चाहिये। 

` यहाँ यह समझ लेना आवश्यक है कि शैव, वैष्णव, 

आक्त--इन सभी सम्प्रदायोंमें प्रधानरूपसे दो भेद हो गये 
हैं-एक वैदिक, दूसरा अवैदिक। वैदिकोंके यहाँ वेद तथा 
वेदोक्त कर्म एवं तदनुसारी लिङ्गोंका प्राधान्य होता है और 
तदविरुद्ध प्रकारसे ही विष्णु, शिव आदि देवताओंकी उपासना 
होती है तथा सभी देवताओंका सम्मान होता है। 

इन वैदिकोंमें किसी दूसरे देवताकी निन्दा करना पाप 
समझा जाता है। परंतु अवैदिक वैष्णवों तथा झैवोंके यहाँ वेद 


या तदुक्त धर्म-कर्म तथा तदनुकूल लिञ्गोंका कोई सम्मान नहीं, | 
केवल साम्प्रदायिक आगम-तन्त्रादिके अनुसार आचार एव॑ | 


चिह्णोंका ही अधिक सम्मान हैं। 
द्विजके लिये वैदिक चिह्यॉका तिरस्कार अयुक्त है, < 
या वैष्णवत्व पितृपरम्परासे नियत नहीं है । वैदिक लोगॉका' 
यही कहना है कि जिस पुत्रके कल्याणके लिये 
माता, पितामह-प्रपितामह आदिने जिस व्रतका 
अनुष्ठान-आराधन किया हो, उस पुत्रके कल्याणका 


२६ * कृतार्थयन्ति रक्षन्ति स्वभक्तान्‌ सर्वदेवताः * 


[देवता- 


व्रत एवं उसी देवताकी आराधना है । ऐसी व्यवस्था माननेसे जिस देवताकी आराधना प्रचलित हो, उसे उसी देवताके 


राग-द्वेष मिट जाते हैं। अतः जिसकी मातृ-पितृ-परम्परामें 


आराधनमें तत्पर होना चाहिये | 


“fev 


देवोपासनाका स्वरूप 
(अनन्तभ्रीविभूषित ज्योतिष्पीठाधीश्वर जगदुरु शंकराचार्य ब्रह्मलीन स्वामी श्रीकृष्णबोधाश्रमजी महाराजका सदुपदेश ) 


जैसे उपासना एक क्रियाका नाम है, वैसे भक्ति भी एक 
क्रियाका नाम है। उपासना और भक्ति एक ही तत्त्व हैं या 
भिन्न-भिन्न ? उपासना और भक्तिका स्वरूप भिन्न है या एक ? 
इसी प्रकार उपास्य और भजनीय--ये दोनों एक हैं या 
पृथक्‌ ? इन सब बातोंपर सूक्ष्मरीतिसे प्रकाश डालनेका प्रयल 
इस लेखमें किया गया है। 
उपास्य और उपासनाकी परिभाषा 
'उपासना' संस्कृत साहित्यका शब्द है। संस्कृतके सभी 
दाब्दोको वह गौरव प्राप्त है कि वे प्रकृति-प्रत्ययके संयोगसे 
निष्पन्न होते हुए भी प्रकृति-प्रत्ययके समुदित अर्थका 
प्रतिपादन करते हैं। इस सिद्धान्तके अनुसार उपासना राब्दमें 
उप, आस्‌ और अन--ये तीन अंश हैं। इनमें उप उपसर्ग, 
“आस उपवेशने' धातु और भाव-अर्थमें युच्‌ (अन) प्रत्यय 
है। “उपासनम्‌ उपासना” अर्थात्‌ शास्रविधिके अनुसार 
उपास्यदेवके प्रति तैलधाराकी भाँति दीर्घकालपर्यन्त चित्तकी 
एकात्मताको उपासना कहते हैं। श्रीमद्धगवद्रीताके बारहवें 
अध्यायके तीसरे इलोकके शाङ्करभाष्यमे--'उपासन नाम 
यथाझास्त्रमुपास्यस्यार्थस्य विषयीकरणेन सामीप्यमुपगम्य 
तैलधारावत्‌ समानम्रत्ययप्रवाहेण दीर्घकालं यदासनं 
तदुपासनमाचक्षते ।'--यह लिखा है । उपासनाके समानार्थक 
शब्द सेवा, वरिवस्या, परिचर्या, शुश्रूषा, उपासन इत्यादि हैं। 
उक्त परिभाषाके अनुसार उपासक, उपास्य और उपासना- थे 
तीन वस्तु हमारे सामने प्रस्तुत हें। इनका पृथक्‌-पृथक्‌ 
स्वरूपनिर्णय करना प्रसङ्गके विरुद्ध न होगा। उपासक 
आराधना करनेवाले अर्थात्‌ दीर्घकालपर्यन्त उपास्यके स्वरूप- 
गुणादिमें चित्त-वृत्तिका सतत प्रवाह करनेवालेको कहा जाता 
है। उपासक और उपास्यके विविध भेद होनेके कारण ये कई 
प्रकारके होते हें । इसी प्रकार इन उपास्योंकी उपासना भी 
विभिन्न प्रकारकी होती है। इसलिये उपासक, उपास्य और 


उपासनाके अनेक भेद हें । यद्यपि वास्तविक रूपसे सर्वत्र 
आत्मा ही उपास्य है, आत्मातिरिक्त कोई न उपास्य है और न 
कोई उपासक, तथापि शास्त्रके निर्णयानुसार एवं उपासकोंके 
सबळ-दुर्बल-भेदके कारण उपासना और उपास्यके अनेक भेद 
कहे जा सकते हैं। 'यः सर्वज्ञः सर्ववित्‌ (मुण्डकः 


१।१।९), 'एकोःदाधार भुवनानि विश्वा', “अनइनन्नन्यो- ` 


ऽभिचाकञ्ीति' (मुण्डकः ३ । १। १) आदि वाक्योके अनुसार 
एवं पुरुषसूक्तानुसार विष्णु उपास्यदेव कहे गये हैं रुद्रसूक्तके 
अनुसार एवं अन्यत्र “एको हि रुद्रो न द्वितीयाय तस्थुर्य 
इमाँल्लोकानीशत ईशनीभिः।' (श्वेताश्वतर ३।२), 
“तमीश्वराणां परमं महेश्वरं तं देवतानां परमं च दैवतम्‌। पतिं 
पतीनां परमं परस्ताद्‌ विदाम देवं भुवनेशमीडयम्‌॥' 
(श्वताश्वतर° ६ । ७) इत्यादि शतिवचनोंके अनुसार महेश्वर, रुद्र 
अथवा शंकर उपास्यदेव ठहरते हैं। ब्रह्मा, विष्णु और रुद्र 
संसारके सर्ग, स्थिति और प्रलयके कारण हैं, इसलिये वे 
उपास्यदेव ठहरते हैं । उनके अतिरिक्त “विश्वस्मादिन्द्र उत्तरः' 
इस श्रुतिसे इन्द्र भी उपास्यदेव निश्चित होते हैं। इन सबकी 
उपासनाके भिन्न-भिन्न मार्ग हैं एवं उपासक भी वैष्णव, शैव, 
शाक्त, ब्राह्म आदि भेदसे अनेक हैं। पर इतने मात्रसे शान्ति 
नहीं होती, क्योंकि 

न विष्णूपासना नित्या वेदेनोक्ता तु कुत्रचित्‌। 

न विष्णुदीक्षा नित्यास्ति न शिवस्य तथैव च॥ 

इत्यादि वचनोंके अनुसार विष्णु-रिवादि देवताओंकी 
उपासना तथा दीक्षा नित्य नहीं हैं । उपनिषद्‌ भी इसमें साहमत्य 
प्रदान करते हैं कि जिस प्रकार कर्मद्रारा संचित लोक क्षीण 
होते हैं, उसी प्रकार पुण्यद्वारा प्राप्त लोक भी क्षीण हो जाते हें । 
'अक्षय्यं हि चातुर्मास्ययाजिनः सुकृतं भवति' के अनुसार 
वैदिक 'चातुर्मास्यादि' उपासनाजन्य पुण्यका फल भी 
प्रलयपर्यन्त ही रहता है। इसके पश्चात्‌ फिर संसारमें प्रवृत्ति 


एड 


श्र 

होना स्वाभाविक है। ऐसी परिस्थितिमें यह निर्णय करना 
स्वाभाविक है कि हमारा उपास्यदेव कौन है, जिसकी 
उपासनाद्वारा अक्षय्य फलकी प्राप्ति हो। 

इस सम्बन्धमें लिंगपुराणमें लिखा हे-- 

त्रिधा भिन्नोऽस्म्यहं विष्णो ब्रह्मविष्णुभवाख्यया । 

सर्गरक्षालयगुणैर्निष्कलः | परमेश्वरः ॥ 

ब्रह्मा, विष्णु और रुद्रके निर्माता निर्गुण, निराकार, 
निरञ्जन, निष्कल, परब्रह्म परमेश्वर परमात्मा ही उपास्यदेन हैं । 
इसलिये व्यष्टि-उपासनामें “सर्वदेवनमस्कारः केशवं प्रति 
गच्छति।' कहा गया है। 

अहं हि सर्वसंसारान्मोचको योगिनामिह। 

संसारहेतुरेवाहं सर्वसंसारवर्जितः ॥ 

इत्यादि अनेक वचनोंके अनुसार जगत्‌-जन्मादि- 
कारणरूप कार्य-कारणातीत परब्रह्म परमात्मा ही उपास्यदेव 
उहरते हैं । उपास्य और भजनीय--इन दोनोंमें कोई अन्तर नहीं 
है। जो उपास्य है वही भजनीय है, जो भजनीय है वही उपास्य 
है। इसी प्रकार उपासना और भक्ति भी एक ही हैं। काव्य- 
कोषादिकी व्याख्याके अनुसार 'पूजादिष्वनुरागो भक्तिः' और 
अन्य सिद्धान्तके अनुसार 'स्वस्वरूपानुसंधानं भक्तिः ॥' 
अर्थात्‌ जहाँ एक ओर पूज्यके प्रति अनुराग, प्रेम, स्नेह, भक्ति 
है, वहाँ स्वरूपानुसंधान भी भक्ति ही है। 

उपासनाके भेद 

वास्तवमें यद्यपि नित्यानन्दस्वरूप परब्रह्म परमात्मामें 
एकान्त-प्रीति करना उपासना है, तथापि सम्पूर्ण संसारको 
मोहमें डालनेवाली परब्रह्म परमात्माकी मलिन सत्त्वप्रधान 
मायाके वशीभूत जीवके रज और तमभावको नष्ट करनेके 
लिये उपासनाका आश्रय अवश्य लेना चाहिये। यद्यपि 
झाख्नकारोने मानव-कल्याणके लिये अनेक मार्गोका उपदेश 
किया है, फिर भी अविद्याके नाश करनेके लिये तथा 
आत्मज्ञान अथवा आत्मसाक्षात्कारके सम्बन्धसे वेदान्त और 
भगवद्गीतामें निम्न त्रिमार्ग बताया गया हैं। जबतक आत्म- 
साक्षात्कारकी क्षमता प्राप्त न हो, तबतक चित्तकी शुद्धि एवं 
मनकी एकाग्रताके लिये कर्म और उपासनाकी परमावश्यकता 
है। चित्तशुद्धि और मनकी एकाग्रताके पश्चात्‌ यद्यपि 


` कर्म-उपासनाकी कोई आवश्यकता नहीं तथापि लोकानुग्रहके 


लिये देव-उपासना करते रहना अनुचित नहीं है। इसीलिये 
"लोकसंग्रहमेवापि समपशयन्‌ कर्तुमर्हसि।'-यह 
श्रीमद्धगवद्गीता (३॥ २०) में कहा है। 

इस प्रकार यह सुनिश्चित हो जाता है कि स्वरूपातिरिक्त 
अन्य उपास्य आत्मसाक्षात्कारपर्यन्त ऐकान्तिक उपासनाके 
योग्य हैं। आत्म-साक्षात्कारके पश्चात्‌ उनकी उस प्रकारकी 
आवश्यकता नहीं रह जाती । आत्मातिरिक्त अन्य उपास्य भी 
आत्मत्वेन ही उपासनाकी योग्यता रखते हैं। इस प्रकार 
आत्मपर्याय परब्रह्म परमात्मा जो उपास्य है, उसके दो भेद हो 
जाते है--१-सगुण और २-निर्गुण। सगुणके पुनः दो भेद 
है--सगुण निराकार और सगुण साकार । निर्गुण निराकार तत्त्व 
एक ही है। उसकी उपासना बिना निरतिशयानन्दकी प्राप्ति और 
दुःखकी आत्यन्तिक निवृत्तिके नहीं होती। इसीलिये वेदमें 
"तमेव विदित्वातिमृत्युमेति नान्यः पन्था विद्यतेऽयनाय 
(यजुर्वेद ३१। ३८) । इस प्रकार कहकर अन्य सभी मार्गोका 
निषेध कर दिया गया है। 

सगुण निराकारकी उपासनाके अन्तर्गत हिरण्यगर्भ आदिसे 
लेकर जितना कारण और कार्य-ब्रह्मका विस्तार है, वह सभी है । 
सगुण साकारके अन्तर्गत ब्रह्मा, विष्णु, रुद्रसे लेकर भैरव, 
भवानी आदि सभी आकारवाली मूर्तियांकी उपासना आ जाती 


'है। इस प्रकार पृथ्वीके एक परमाणुसे लेकर महाकाझपर्यन्त 


अहेतत्त्व, महत्तत््त आदि सबमें किसी-न-किसी रूपसे उसी एक 
निर्गुण, निष्कल, निरञ्जन तत्त्वकी उपासना होती है। 
बाह्यस्वरूप-कृतभेद विशेष स्वरूपका कारण होते हुए भी 
अवान्तर-एकताके विघातक नहीं होते। इस प्रकार वैदिक, 
स्मार्त, पौराणिक, तान्त्रिक आदि सभी उपासनाओंमें 
उपास्यदेवकी व्यापकतासे मुख्यतया परब्रह्म परमात्मा ही उपास्य 
उहरते है । अवान्तर उपास्योमें यदि परिच्छिन्न भावको लेकर 
निष्ठा परिपक्क हो जाती है और उसके अतिरिक्त वास्तविक उपास्य 
ब्रह्मतक पहुँचनेका सौभाग्य प्राप्त नहीं होता तो फिर इस प्रकारके 
उपासक परिच्छिन्न उपासनाके कारण मृत्युके पश्चात्‌ परिच्छिन्न 
लोकोंको प्राप्त होते हे । अतएव छान्दोग्श्रुिमें प्रजापति भगवान्‌ 
इन्द्रको उपदेश देते हुए कहते हैं कि--'---'त॑ वा एतं देवा 
आत्मानमुपासते तस्मात्तेषा सर्वे च लोका आत्ताः, सर्वे च 


कामाः, स सर्वाः श्च लोकानाप्रोति, सर्वा < श्च कामान्‌, 


बकर. > क 
FF 


२८ » कृतार्थयन्ति रक्षन्ति स्वभक्तान्‌ सर्वदेवताः * 


[देवता- 


त त त न तत त त तत त त न" 


यस्तमात्मानमनुविद्य विजानाति ।' (छान्दोग्यः ८। १२ । ६) 
इसी भावको दुष्टिमें रखते हुए कहा गया है-- 'देवान्‌ देवयजो 
यान्ति मद्भक्ता यान्ति मामपि।' (गीता ७1२३) अर्थात्‌ 
देवताओंकी उपासनातक सीमित रहनेवाले देवताओंको प्राप्त 
होते हैं, परमात्माकी उपासना करनेवाले परामात्माको प्राप्त होते 
हैं। अतएव उपासकके लिये यह आवश्यक है कि प्रारम्भके 
अधिकारानुसार एवं गुरुके उपदेशानुसार उपास्यदेवका निश्चय 
करके उससे आगे भी क्रमशः परिच्छिन्न भावका परित्याग करते 
हुए अपरिच्छिन्न भावकी ओर अग्रसर होता रहे। अन्तिम 
उपासनाकी सीमातक पहुँचनेपर सभी नाम-रूप ल्य हो जायँगे 
और 'ब्रहाविद्‌ ब्रहौव भवति’ - -त्रहावेत्ता ब्रह्म ही हो जाता है । 
एवं 'ब्रह्मणो नास्ति जन्मातः पुनरेव न जायते।' के अनुसार 
उसका जन्म-मरण समाप्त होकर नित्य निरतिशयानन्द सचिद्रूप 
हो जाता है। वही व्यक्ति जीवन्मुक्त कहलानेका अधिकार प्राप्त 
कर लेता है । 
भक्तिका स्वरूप ओर भक्तिके अधिकारी 
श्रुति-स्मृति-पुराण-प्रभृति गरन्थोके प्रमाणानुसार परमात्माके 
सगुण साकार स्वरूपका बहुधा विवरण देखा-सुना गया है। 
भक्तोंकी रक्षा-दीक्षाके लिये मुहुर्मुहः आविर्भूत हुए विविध 
रूपोंका विस्तारपूर्वक वर्णन मिलता है। जहाँ एक ओर 
“आत्मा वा अरे द्रष्टव्यः श्रोतव्यो मन्तव्यः' की बात आती है, 
वहाँ दूसरी ओर यदि चित्तमें प्रबल वैराग्य आदिका उदय नहीं 
तो निखिलगुणगणनिलय परमात्माको कथादिका श्रवण करना, 
नाम-रूपका उच्चारण-दर्शनादि करनेसे भी परमात्माकी कृपाका 
यात्र बनकर कल्याणपथपर चला जा सकता है | इसीलिये-- 
जुषमाणश्च तान्‌ कामान्‌ दुःखोदर्काश्च गर्हयन्‌॥ 
प्रोक्तेन भक्तियोगेन भजतो मासकृन्मुनेः । 
कामा हृदय्या नयन्ति सर्वे मयि हृदि स्थिते ॥ 
भिद्यते हृदयग्रन्थिदिछिद्यन्ते सर्वसंशयाः । 
क्षीयन्ते चास्य कर्माणि मयि दृष्टेडखिलात्मनि ॥ 
तस्मान्मद्भक्तियुक्तस्य योगिनो वै मदात्मनः । 
न ज्ञानं न च वैराग्यं प्रायः श्रेयो भवेदिह॥ 
(श्रीमद्धाश ११। २०। २८- ३१) 
श्रीभगवानके इन वाक्योंके अनुसार भक्तिसे हृदयमें 


` प्रमात्मा-(भजनीय) का साक्षात्कार होता है। भगवानके 


साक्षात्कारसे हृदयकी अविद्यारूप ग्रन्थिका भेदन तथा 
सर्वसंशयोंका छेदन होकर मुक्तिकी प्राप्ति होती है । इसीलिये 
भगवानने गीता (१०। १०) में- 
तेषां सततयुक्तानां भजतां प्रीतिपूर्वकम्‌ । 
ददामि बुद्धियोगं तं येन मामुपयान्ति ते॥ 
--कहा है। इसके अुनसार विधिपूर्वक भक्तियोगद्वार 
ज्ञानयोगकी प्राप्ति या भगवत्साक्षात्कार होना स्वाभाविक है। 
इसलिये वेदोदित कर्मोका ईश्वर-प्रसन्नताके लिये एवं 
ईश्वरार्पणबुद्धिसे अनुष्ठान करते हुए तज्जन्य पुण्य-पापसे 
असंहिलष्ट होता हुआ भक्तियोगसे उस तत्वको प्राप्त करना 
अत्यन्त सरल मार्ग है। 
भक्तिके अधिकारी श्रीमद्धगवद्रीता (७। १६)-- 
चतुर्विधा भजन्ते मां जनाः सुकृतिनोऽर्जुन । 
आर्तो जिज्ञासुरर्थार्थी ज्ञानी च भरतर्षभ ॥ 
--के अनुसार आर्त, जिज्ञासु, अर्थाथी और ज्ञानी माने 
जाते हैं। इनमें यद्यपि ज्ञानी सर्वश्रेष्ठ भक्त माना गया है, 
तथापि 
भक्तिः परेशानुभवो विरक्ति- 
रन्यत्र चैष त्रिक एककालः । 
(श्रीमद्धा” ११।२।४२) 
--के अनुसार “यो यो ध्यायति रसति भजति सोऽमृतो 
भवति'--इस वाकयसे अमृतत्वकी कामनावाले व्यक्तिको 
ध्यान, रसन, भजन करनेका निर्देश मिलता है । जो-जो ध्यान, 
रसन, भजन करता है, वह-वह अमृत हो जाता है। अतएव 
“कृष्ण ते विप्रा बहुधा यजन्ति, गोविन्दं सन्तं बहुधा 
आराधयन्ति।' इस प्रकारका भक्तियोग श्रुतिसिद्ध और 
अत्यन्त सेवन करनेपर मुक्तिका कारण बन जाता है। इस 
प्रकार भक्तिके द्वारा भगवान्‌ भक्तके भोगानुरोधसे भिन्न-भिन्न 
भोग-साधन समुपस्थित करते हुए स्वानुग्रहद्वारा ज्ञानकी उत्पत्ति 
और मुक्ति प्रदान करते है । इस प्रकार भक्ति मुक्तिका हेतु ही 
है। यह भक्ति अनुरागात्मिका फलरूपा-भक्ति और साधन- 
भक्तिके रूपसे दो प्रकारकी होती है। फल-भक्ति साधन- 
भक्तिके अनुष्ठानसे सिद्ध हो जाती है, उसके.लिये विधानान्तर 
अपेक्षित नहीं है। हाँ, साधनरूपा भक्तिके लिये शुभ अपेक्षित 


। १ 


द्‌ 


अङ्क] 

है, क्योंकि साधनरूपा भक्ति नौ प्रकारकी शाख्नोमें बतलायी 
गयी है-- 


श्रवणं कीर्तनं वास्य स्मरणं महतां गते: । 


सेबेज्यावनतिर्दास्यं सख्यमात्मसमर्पणम्‌॥ 
(श्रीमद्धा? ७। ११। ११) 

इति पुंसार्पिता विष्णो भक्तिश्चेन्नवलक्षणा ॥ 
(श्रीमद्धा ७। ५। २४) 


--इस प्रकार श्रवणादि नवविध भक्तिका विश्लेषण 
शाख्रोमें विस्तारपूर्वक आया है और वह मानव-कल्याणके 
लिये एक-एक अङ्ग ही परमोपयोगी सिद्ध होता है। इसलिये 
उपासना और भक्ति दोनों ही परस्पर समानार्थक एवं समान 
कल्याणकारक माने गये हैं। उपासना भी अनेक प्रकारसे 
उसी उपास्यकी होती है और भक्ति भी अनेक प्रकारसे उस 


एक ही भजनीयकी होती है। अतएव--“सर्वदेवनमस्कारः 


केशवं प्रति गच्छति' के अनुसार एक केशवदेव ही उपास्य 
और भजनीय हैं। 
उपासनामें गायत्रीका महत्त्व 
उपासना अधिकारभेदसे अनेक प्रकारकी होती है । हमारे 
शाख्रोमे अधिकारका विचार सर्वत्र किया गया है और करना 
भी चाहिये । बिना अधिकारके निर्णय किये किसी भी कर्में 
सिद्धि नहीं होती । लौकिक कृषि-वाणिज्यादिमें भी अधिकारका 


` विचार किया जाता है । अतएव प्रत्येक उपासनामें अधिकारीका 


निर्णय तथा उपासना-प्रकार, उपास्यके गौरव आदिका विचार 
करना चाहिये। स्वेच्छया प्रवृत्त होनेसे न केवल इष्टसिद्धिमें 
बाधा होती है, अपितु हानिकी भी सम्भावना रहती है। अतएव 
उपासनाके सम्बन्धमें मन्त्र, मन्त्रकी दीक्षा, मन्त्रका जप, जपका 
विधान, समय-शुद्धि, आसन-शुद्धि आदिका विचार करके 
गुरूपदेशद्वारा उस प्रक्रियाका निर्वाह करना चाहिये। 
खेच्छाचारसे मन्त्रॉंका जप अथवा उपासना केवल अपनेको ही 
कष्टदायक सिद्ध नहीं होती, अपितु उसका प्रभाव कुल, 
और राष्ट्रपर भी विपरीत पड़ता है। 

गायत्रीके विषयमे इसलिये लिखना पड़ रहा है कि आज 
इसका कोई विचार नहीं किया जाता कि इस मन्त्रका कौन 
अधिकारी है। स्री, पुरुष और बचे--जिनका उपनयन- 
संस्कार नहीं हुआ और जिन्हें विधिवत्‌ गायत्री-मन्त्रकी दीक्षा 


* देवोपासनाका स्वरूप + २९ 


नहीं दी गयी, वे भी बिना स्त्रान किये, जूते पहने गायत्री- 
मन्त्रका उच्चारण करते देखे गये हैं। कुछ तो यहाँतक देखे गये 
हैं कि मृतकके साथ-साथ गायत्रीमन्त्रका उच्चारण करते हैं । 

जिस मन्त्रकी इतनी पवित्रता हो कि अन्य लोगोंसे अश्रुत 
होनेपर ही गुरु शिष्यके कानमें दीक्षा देता है, भला, वही इस 
प्रकार स्वेच्छया उच्चारण किया गया मन्त्र कैसे फल्दायक हो 
सकेगा--ब्राह्मणके लिये गायत्री-उपासना ही नित्योपासना 
बतायी गयी है। 

गायत्युपासना नित्या सर्ववेदैः समीरिता । 

यया विना त्वधःपातो ब्राह्मणस्यास्ति सर्वथा ॥ 

तावताकृतकृत्यत्वं नास्त्यपेक्षा ह्िजस्य हि। 

गायत्रीमात्रनिष्णातो द्विजो मोक्षमवाप्नुयात्‌॥ 

कुर्यादन्यन्न वा कुर्यादिति प्राह मनुः स्वयम्‌। 

इस प्रकार ब्राह्मणके लिये शाख्त्रोंमें गायत्रीकी उपासनाका 
एकमात्र विधान है । इसलिये प्राचीन कालमें-- 

तस्मादाद्ययुगे राजन्‌ गायत्रीजपतत्पराः । 

देवीपादाम्बुजरता आसन, सर्वे इिजोत्तमाः ॥ 

--इस देवीभागवतके अनुसार सभी ब्राह्मण गायत्रीकी 
उपासनामें तत्पर रहते थे । गायत्री तथा अन्य मन्त्रॉकी उपासना 
दीक्षापूर्वक फलप्रद होती है, पुस्तकसे स्वतः पढ़कर, मन्त्रके 
माहात्यसे प्रभावित होकर स्वयं ही जप आरम्भ कर देना 
शास्नसम्मत और फलप्रद नहीं होता। लिखा है-- 

अदीक्षिता ये कुर्वन्ति जपपूजादिकाः क्रियाः । 

निष्फलं तत्‌. प्रिये तेषां शिलायामुप्तबीजवत्‌॥ 

दीक्षाके साथ ही मन्त्रके दस संस्कार कर लेने चाहिये। 
उन दस संस्कारोंकी झाखनोमें व्याख्या ओर प्रकार लिखा गया 
है। मन्त्र-संस्कारके साथ मालाका संस्कार भी जपके लिये 
आवश्यक है । दूकानसे माला खरीदकर सीधे ही जप आरम्भ 
कर देना सिद्धिदायक नहीं होता। गायत्री-जप-प्रसङ्गमे 
आसनका विचार भी किया गया है। आसन निम्रलिखितका 
होना चाहिये 

तूलकम्बलवसत्राणि पइव्याघ्रमृगाजिनम्‌। 

कल्पयेदासनं धीमान सौभाग्यज्ञानसिद्धिदम्‌॥ 

--इनके अतिरिक्त जो व्यक्ति बाँस, पत्थर, लकड़ी, 
वृक्षके पत्ते, घास-फूसके आसनोंपर जप करते हैं, उन्हें सिद्धि 


३० 


फकफफकफ पक 1112111111... कक 59:5५.5 अफ 5 कफ फक फ फर्क फक फेक सा फेस के 


आप्त नहीं होती, उलटे दरिद्रता आ जाती है। जपकालमें 
घुटनेके अंदर हाथ रखना चाहिये और मौन होकर जप करना 
चाहिये। गायत्रीके विशेष अनुष्ठान आदिमें अनुष्ठानका 
व्यवधान नहीं होना चाहिये। मन्त्रके अङ्गन्यास, करन्यास, 
ध्यान, विनियोगपूर्वक जप होना आवश्यक है। इस प्रकार 
त्रिवर्णके लिये गायत्रीका विशेष गौरव लिखा गया है 
नरिवणेभि ब्राह्मण तो बिना गायत्रीका जप किये काष्ठके हाथीकी 


+ कृतार्थयन्ति रक्षन्ति स्वभक्तान, सर्वदेबताः * 


ता? कामा फफफ! 1-2: 


[देवता- 


फफक फ्फफफफफफअफफफफफफअऊऊ 


भाँति केवल दर्शनमात्र प्रयोजनवाला है। 

इस प्रकार देवोपासनाका महान्‌ स्थान है और अपार 
गौरव है। अनेक व्यक्तियेनि देवोपासनाद्वारा सिद्धि प्राप्त की 
और अब भी प्राप्त कर रहे हैं, पर विधिहीन उपासना करनेपर 
मन्त्रको दोष देना केवल अज्ञानमात्र ही है। मन्त्र सत्यसंकल्प- 
पूर्ण है। अपने दोषसे मन्त्रकी महत्ताका संकोच नहीं किया 
जा सकता । 


+ 


देवाराधनमें न्यास और उसकी महिमा 


(ब्रह्मलीन स्वामी ्रीअखण्डानन्द सरस्वतीजी महाराज) 


ज्यासका अर्थ है स्थापना । बाहर और भीतरके प्रत्येक 
अङ्गमें इष्टदेवता और मन्त्रका भावनापूर्वक स्थापन ही न्यास 
है। इस स्थूल शरीरमें अपवित्रताका ही साम्राज्य है। इसलिये 
इसे देवपूजाका तबतक अधिकार नहीं, जबतक यह शुद्ध एवं 
दिव्य न हो जाय । जबतक उसकी अपवित्रता बनी रहती है, 
तबतक इसके स्पर्श और स्मरणसे ग्लानिका उदय चित्तमें होता 
रहता है, ग्लानियुक्त व्यक्ति प्रसाद और भावोद्रेकसे शून्य होता 
हे, विक्षेप और अवसादसे आक्रान्त होनेके कारण बार-बार 
प्रमाद, तद्भासे अभिभूत हुआ करता है। यही कारण है कि न 
तो वह एकतार स्मरण ही कर सकता है और न विधिविधानके 
साथ किसी कर्मका साङ्गोपाङ्ग अनुष्ठान ही। इस दोषको 
मिटातेके लिये न्यास सर्वश्रेष्ठ उपाय है। शरीरके प्रत्येक 
अवयवमें जो क्रियाशक्ति मूच्छित है, उसको जगानेके लिये 
न्यास अमोघ ओषधि है। 


न्यास कई प्रकारके होते हैं मातृकान्यास, मन्त्रन्यास. 


आदि । मातृकान्यास खर और वर्णोका होता है । मन्तरन्यास पूरे 
मन्त्रका, मन्त्रके पदोंका, मन्त्रके एक-एक अक्षरका और एक 
साथ ही सब प्रकारका होता है । देवतान्यास शरीरके बाह्य और 
आभ्यन्तर अङ्गेमि अपने इष्टदेव अथवा अन्य देवताओंके 
यथास्थान न्यासको कहते हैं। तत्त्व-न्यास वह है जिसमें 
संसार कारणके रूपमै परिणत और इनसे परे रहनेवाले 
तत्वका झारीरमें यथास्थान न्यास किया जाता है। यही 
पीठन्यास भी है। जो हाथोकी सब अँगुलियोंमें तथा करतल 
' और करपृष्ठमें किया जाता है वह करन्यास है। जो 
। अ्रनेत्रदेवताओंके प्रसंगमें षडङ्ग और अन्य देवताओं प्रसङ्गमें 


पञ्चाङ्ग होता है, उसे अङ्गन्यास कहते हैं। जो किसी भी 
अङ्गका स्पर्श किये बिना सर्वाङ्गमें मन्त्र-न्यास किया जाता है, 
वह व्यापकन्यास कहलाता है । ऋष्यादिन्यासके छः अङ्ग होते 
हैं--सिरमें ऋषि, मुखमें छन्द, हृदयमें देवता, गुह्यस्थानमें 
बीज, पैरोंमें शक्ति और सर्वाङ्गमें कीलक । इसके अतिरिक्त 
महाषोढा आदि अन्य भी बहुत-से न्यास हैं। 

न्यास चार प्रकारसे किये जाते हैं। मनसे उन-उन 
स्थानोंमें देवता, मन्त्र, वर्ण, तत्व आदिकी स्थितिकी भावना की 
जाती है। अन्तरन्यास केवल मनसे ही होता है। बहिर्न्यास 
केवल मनसे भी होता है और उन-उन स्थानोंके स्पर्शसे भी । 
स्पर्श दो प्रकारसे किया जाता है--किसी पुष्पसे अथवा 
अँगुलियोंसे । अंगुलियोंका प्रयोग दो प्रकारसे होता है-एक 
तो अङ्गुष्ठ और अनामिकाको मिलाकर सब अङ्गोंका स्पर्श - 
किया जाता है और दूसरा भिन्न-भिन्न अङ्गो स्पर्शके लिये 
भिन्न-भिन्न अँगुलियोंका प्रयोग किया जाता है। विभिन्न 
अँगुलियेकि द्वारा न्यास करनेका क्रम इस प्रकार है-- 
मध्यमा, अनामिका और तर्जनीसे हृदय, मध्यमा और तर्जनीसे 
सिर, अँगूठेसे शिखा, दस अँगुलियाँसे कवच, तर्जनी, मध्यमा 
और अनामिकासे नेत्र, तर्जनी और मध्यमासे करतल-करपृष्ठमें 
ज्यास करना चाहिये । यदि देवता त्रिनेत्र हो तो तर्जनी, मध्यमा 
और अनामिकासे और द्विनेत्र हो तो मध्यमा और तर्जनीसे 
ेत्रमें न्यास करना चाहिये। त्रिनेत्र देवताकी उपासनामें 
पञचाङ्गन्यास नेत्रको छोड़कर होता है। वैष्णवोंके लिये इसका 
क्रम भिन्न प्रकारका है। ऐसा कहा गया है कि अंगूठेको 
छोड़कर सीधी अंगुलियोंसे हदय और मस्तकमें न्यास करना 


ज्र 


अङ्क] 

चाहिये । अंगूठेको अंदर करके मुट्ठी बाँधकर शिखाका स्पर्श 
करना चाहिये । सब अंगुलियोंसे कवच, तर्जनी और मध्यमासे 
नेत्र, नाराचमुद्रासे दोनों हाथोंको ऊपर उठाकर अँगूठे और 
तर्जनीके द्वारा मस्तकके चारों ओर करतरूध्वनि करनी चाहिये । 
कहीं-कहीं अङ्गन्यासका मन्त्र नहीं मिलता, ऐसे स्थानमें 
देवताके नामके पहले अक्षरसे अङ्गन्यास करना चाहिये 

शा्नमें यह बात बहुत जोर देकर कही गयी है कि केवल 
न्यासके द्वारा ही देवत्वकी प्राप्ति और मन्त्रसिद्धि हो जाती है। 
'हमारे भीतर-बाहर, अङ्ग-प्रत्यङ्गमें देवताका निवास है, हमारा 
अन्तःस्थल और बाह्य शरीर दिव्य हो गया है'--इस भावनासे 
ही उत्साह, अद्भुत स्फूर्ति और नवीन चेतनाका जागरण 
अनुभव होने लगता है। जब न्यास सिद्ध हो जाता है, तब तो 
भावनासे एकत्व स्वयंसिद्ध है । न्यासका कवच पहन लेनेपर 
कोई भी आध्यात्मिक अथवा आधिदैविक विघ्न पास नहीं आ 
सकते, जब कि बिना न्यासके जप-ध्यान आदि करनेपर अनेक 
प्रकारके विन्न उपस्थित हुआ करते हैं। प्रत्येक मन्त्रके, प्रत्येक 
पदके और प्रत्येक अक्षरके अलग-अलग ऋषि, देवता, छन्द, 
बीज, शक्ति और कीलक होते हैं। मन्त्रसिद्धिके लिये इनके 
ज्ञान, प्रसाद और सहायताकी अपेक्षा होती है। जिस ऋषिने 
मन्त्रका साक्षात्कार--पहले-पहल उस मन्त्रकी साधना को थी, 
वह उसका ऋषि है। वह गुरुस्थानीय होनेके कारण मस्तकमें 
स्थान पाने योग्य है मन्त्रके स्वर-वर्णोकी विशिष्ट गति, जिसके 
द्वारा मन्त्रार्थं और मन्त्रतत्व आच्छादित रहते हैं और जिसका 
उच्चारण मुखके द्वारा होता है, वह छन्द है और वह मुखसे ही 
स्थान पानेका अधिकारी है । मन्त्रका देवता जो अपने हृदयका 
धन है, जीवनका संचालक है, समस्त भावोंका प्रेरक है, 
हृदयका अधिकारी है, हृदयमें ही उसके न्यासका स्थान है । इस 
प्रकार जितने भी न्यास हँ, सबका एक विज्ञान है और यदि ये 
न्यास किये जायँ तो शरीर और अन्तःकरणको दिव्य बनाकर 
स्वयं ही अपनी महिमाका अनुभव करा देते हैं । यहाँ संक्षेपसे 
कुछ न्यासोंका विवरण दिया जाता है-- 
मातृकान्यास 

ॐ अस्य मातृकामन्त्रस्य ब्रह्म ऋषिर्गायत्रीच्छन्दो 
मातृकासरस्वती देवता हलो बीजानि स्वराः शक्तयः हीं 
कीलकं मातुकान्यासे विनियोगः । 


* देवाराधनमें न्यास और उसकी महिमा + ३१ 


यह विनियोग पढ़कर जल छोड़ दे ओर ऋष्यादिका 
न्यास करे। सिरमें--'3% ब्रह्मणे ऋषये नमः” शिरसि । 
मुखमें--'3% गायत्रीच्छन्दसे नमः” मुखे । हृदयमें--'3० 
मातृकासरस्वत्ये देवतायै नमः' हृदये । गुहास्थानमें-- 3» 
हलेभ्यो बीजेभ्यो नमः” गुहो। पैरोंमें--'3% स्वरेभ्यः 
शक्तिभ्यो नमः” पादयोः। सर्वाङ्गमें-*३ॐ छो कीलकाय 
नमः' सर्वाङ्गि इसके पश्चात्‌ करन्यास करे-- 

ॐ अं कं खं गं घं ङं आं अङ्गुष्ठाभ्यां जमः । 

ॐ इं चं छं जं झं जं ईं तर्जनीभ्यां स्वाहा । 

ॐ उंटंठंडंढंणं ऊं मध्यमाभ्यां वषद्‌। 

ॐ एंतं थ॑ दे थं नं ऐं अनामिकाभ्यां हुम्‌। 

ॐ ओं पं फं बं भं मं औं कनिष्ठाभ्यां वोषद्‌। 

ॐ अंयंरंलंवंशंषंसंहंलंक्षं अः 
करतलकरपृष्ठाभ्यां अस्त्राय फद्‌। 

इसके अनन्तर इस प्रकार अङ्गन्यास करे 

३ॐ अँ कं खं गंघं ङ आं हृदयाय नमः । 

3 इं चं छं जं झं जं ई शिरसे स्वाहा। 

ॐ उंटंठंडंढंणं ऊं शिखायै वषद्‌। | 

ॐ एं तं थं दं थे नं ऐं कवचाय हुम्‌। 

ॐ ओं पं फं बं भं मं औँ नेत्रत्रयाय वोषद। 

३% अंयंरं लं बं झां षं सं हं ल॑ क्षं अः अस्त्रायफट्‌ । 

इस अङ्गन्यासके पश्चात्‌ अन्तर्मातृकान्यास करना 


, चाहिये। शरीरमें छः चक्र हैं, उनमें जितने दळ होते हैं, उतने 


ही अक्षरोंका न्यास किया जाता है। इसकी प्रक्रिया 
सम्प्रदायानुसार भिन्न-भिन्न है। यहाँ वेष्णवोंकी प्रणाली लिखी 


-जाती है। 


उपस्थ और जननेन्द्रियके बीचमें सिवनीके पास 
पद्र्माकार मूलाधारचक्र है। इसका वर्ण सोनेका-सा है और 
उसमें चार दल हैं। उन चारों दलॉपर प्रणवके साथ इन | 
अक्षरोंका न्यास करना चाहिये-'ॐ वं नमः, श नमः, स॑ 
नमः, सं नमः।' जननेन्द्रियके मूलमें विद्युतके समान षड्दुल 
स्वाधिष्ठान-कमल है, उसके छः दलोंपर प्रणवके साथ 
अक्षरोंका न्यास करना चाहिये--*ॐॐ बं नम्रः, भ नमः 
नमः, य॑ नमः, रं नमः, रं नमः ।' नाभिके मूलमें नील मेघके 
समान दशदलयुक्त मणिपूरक चक्र है, उसमें इन वर्णोका न्यास 


३२ 


» कृतार्थयन्ति रक्षन्ति स्वभक्तान्‌ सर्वदेवताः * 


[देवता- 


0000 री त तत त त 
पजक 


करना चाहिये--'3% डं नमः, ढं नमः, णं नमः, ते नमः, थं 
जमः, दे नमः, धं नमः, नं नमः, पं नमः, फं नमः ।' हृदयमें 
स्थित मूँगेके समान लाल द्वादशदल अनाहतचक्रमें इन 
वर्णोका न्यास करना चाहिये--'ॐ के नमः, खं नमः, गं 
नमः, घं नमः, ङँ नमः, चं नमः, छं नमः, जं नमः, झं नमः, 
जं नमः, टं नमः, ठं नमः।' कण्ठमें धूम्रवर्ण घोडशदल 
विशुद्धिचक्र है, इसमें इन वर्णोका न्यास करना चाहिये--'ड० 
अं नमः, आं नमः, इं नमः, ई नमः, उं नमः, ऊं नमः, तर 
जमः, ऋह नमेः, लूँ नमः, लू नमः, एं नमः, ऐं. नमः, ओं 
नमः, औं नमः, अं नमः; अः नमः।' श्रूमध्यस्थित चन्द्रवर्णं 
द्विदल आज्ञाचक्रमें इन वर्णोका न्यास करना चाहिये--'3 हं 
नमः, ॐ क्षे नमः ।' इसके पश्चात्‌ सहस्रारपर जो कि स्वर्णके 
समान कान्तिमान्‌ और खर-वर्णोसे भूषित है, त्रिकोणका ध्यान 
करना चाहिये । उसके प्रत्येक कोणपर ह,ल, क्ष--ये तीनों वर्ण 


स्थित हैं। उसकी तीनों रेखाएँ क्रमशः 'अ' से, 'क' से और 


'य' से शुरू हुई हैं। इस त्रिकोणके बीचमें सृष्टि-स्थिति- 
लयात्मक विन्दुरूप परमात्मा विराजमान हैं। इस प्रकारके 
ध्यानको अन्तर्मातका-न्यास कहते हें । 
बहिर्मातुकान्यास ` 
इस न्यासमें पहले जो मातृकासरखतीका ध्यान होता है, 
वह निम्नलिखित है-- 
पञ्जचाशाल्लिपिभिर्विभक्तमुखदोःपन्मध्यवक्षःस्थलां 
भास्वन्मौलिनिबद्धचन्द्रकलामापीनतुङ्गस्तनीम्‌ । 
मुद्रामक्षगुणं सुधाढ्यकलशं विद्यां च हस्ताम्बुजै- 
विंभ्राणां विशदप्रभां त्रिनयनां वाग्देवतामाश्रये ॥ 
(शारदातिलक ६।४) 
“पचास खर एवं व्यञ्जन वर्णोके द्वारा जिनके मुख, बाहु, 
चरण, करि और वक्षःस्थल पृथक्‌-पृथक्‌ दीख रहे हैं, सूर्यके 
समान चमकीले मुकुटपर चन्द्रखण्ड सुशोभित है, जिनका 
वक्षःस्थल बड़ा और ऊँचा है, जो करकमलोंमें मुद्रा, 
रुद्राक्षमाला, सुधापूर्ण कलश और पुस्तक धारण किये हुई हैं, 
जिनके अङ्ग-अङ्गसे दिव्य ज्योति बिखर रही हे, उन त्रिनेत्रा 
वाग्देवता मातृकासरस्वतीकी मैं शरण ग्रहण करता हूँ। ऐसा 
ध्यान करके न्यास करना चाहिये । इस न्यासमें अंगुलियोंका 


' नियम अनिवार्य है। इसलिये उन-उन स्थानोंके साथ ही 


अगुलियोंकी संख्या भी लिखी जा रही है। न्यास करते समय 
उनका ध्यान रखना चाहिये । संख्याका संकेत इस प्रकार है-- 
१-अङ्गुष्ठ (अँगूठा), २-तर्जनी, ३-मध्यमा, ४-अनामिका 
और ५-कनिष्ठा। जहाँ "जितनी अँगुलिंयोंका संयोग करना 
चाहिये, वहाँ. उतनी संख्या लिख दी गयी है। 

ललाटमें--'३४ अं नमः” ३, ४। मुखपर--'3% आं 
नमः” २,३,४। आँखेंमें--'ॐ इं नमः, ॐ ई नमः १,४। 
इसी प्रकार पहले ३० और पीछे नमः जोड़कर प्रत्येक स्थानमें 
न्यास करना चाहिये । कानोंमें--'उं ऊॐ' १ । नासिकामें--'ऋे 
हः १,५ । कपोलोपर--'लूं लु' २,३,४। ओष्में-'एं' 
३। अधरमें--'ऐ' ३। ऊपरके दाँतोंमें-*ओं' ४। नीचेके 
दाँतोमे--'औं' ४ । ब्रह्मरन््रमें 'अं' ३। मुखमें--'अः' ४ | 
दाहिने हाथके मूलमें--'कं' ३,४,५। कोहनीमें--“खं' 
३,४,५। मणिबन्धमें--'गं' | अँगुलियोंकी जड़में-'घे' । 
अंगुलियोंके अग्रभागमें--'ङं' । इसी प्रकार बायें हाथके मूल, 
कोहनी, मणिबन्ध, अँगुलीमूळ और अल्जुल्यप्रमें--'चं छ जं झं 
ज॑’ । दाहिने पैरके मूलमें, दोनों सन्धियोंमें, अंगुलियोंके मूलमें 
और उनके अग्रभागमें--'टं ठं डं ढं ण॑' । बायें पैरके उन्हीं 
पाँच स्थानोंमें--'तं थं दं धं न! । दाहिने बगलमें--'पं', 
बायेंमें--'फं' और पीठमें--'बे' (यहाँतक अंगुलियोंकी संख्या 
कोहनीवाली ही समझनी चाहिये) । नाभिमें-- 'भ' १,३,४,५। 
पेटमें--'मं' १ से ५। हृदयमें--'यं' । दाहिने कंधेपर---'रँ' । 
गलेके ऊपर--'लं' । बायें कंधेपर-- “वं' । हृदयसे दाहिने 
हाथतक--'झं' । हृदयसे बायें हाथतक--'षं' । हृद्यसे दायें 
पैरतक --'सं'। हृदयसे बायें पैरतक--'हं'। हृदयसे 
पेटतक--'लं' । हृदयसे मुखतक--'क्षं' । हृदयसे अन्ततक 
हथेलीसे न्यास करना चाहिये । 

संहारमातृकान्यास 

बाह्यमातृकान्यास जहाँ समाप्त होता है, वहींसे 
संहारमातृकान्यास प्रारम्भ होता है । जैसे हृदयसे लेकर मुखतक 
“3२ क्षं नमः” । मुखसे पेटतक--'3% लं नमः! । इस प्रकार 
उलटे चलकर ललाटतक पहुँच जाना--यह संहारमातृका- 
न्यास है। इसके पूर्व यह ध्यान किया जाता है-- 

अक्षस्रजं हरिणपोतमुदग्रटङ्कं 

विद्या करैरविरतं दधतीं त्रिनेत्राम्‌ । 


र्ट 


अङ्क] 


अर्धेन्दुमोलिमरुणामरविन्दवासा 
वर्णेश्वरी प्रणमत स्तनभारनग्राम्‌॥ 
(शारदातिलक ६। ३३) 
'जो अपने चार 'कर-कमलोंमें सदा रुद्राक्षकी माला, 
हरिणशावक, पत्थर फोड्नेकी तीखी टाँकी और पुस्तक लिये 
रहती हैं, जिनके तीन आँखें हैं और मुकुटपर अर्ध चन्द्रमा है, 
शरीरका रंग लाल है, जो कमलपर बैठी हुई हैं तथा स्तनोंके 
भारसे झुकी हुई हैं, उन वर्णेश्वरीको नमस्कार करें।' 
संहरमातृकान्यासके सम्बन्धमें कुछ लोगोंकी ऐसी 
सम्मति है कि यह केवल संन्यासियोंको ही करना चाहिये । 
बाह्ममातृकान्यासमें अक्षरोंका उच्चारण इस प्रकारसे किया जा 
सकता है । केवल विन्दुयुक्त अक्षर, सविसर्ग अक्षर और विन्दु- 
विसर्गयुक्त अक्षर। विशिष्ट कामनाओंके अनुरूप इनकी 
व्यवस्था है। इन अक्षरोंके पूर्व बीजाक्षर भी जोड़े जाते हैं। 
वाकूसिद्धिके लिये 'ऐँ,' श्रीवृद्धिके लिये 'श्री', सर्वसिद्धिके 
लिये 'नमः', वशीकरणके लिये 'झ्ली' और मन्त्रप्रसादनके लिये 
'अः' जोड़ा जाता है। मन्त्रशा्रमें ऐसा कहा गया कि 
मातृकान्यासके बिना मन्त्रसिद्धि अत्यन्त कठिन है । 
पीठन्यास 
देवताके निवासयोग्य स्थानको 'पीठ' कहते हैं । जैसे 
कामाख्यादि स्थानविशेष पीठके नामसे प्रसिद्ध है, जैसे बाह्य 
आसनविशेष शास्त्रीय विधिके अनुष्ठानसे पीठके रूपमें परिणत 
हो जाता है, वैसे ही पीठन्यासके प्रयोगसे साधकका शरीर और 
अन्तःकरण शुद्ध होकर देवताके निवास करने योग्य पीठ बन 
जाता है । लोकमें जो दो प्रकारके पीठ प्रचलित हैं-समन्त्रक 
और अमन्त्रक, उन दोनोंकी अपेक्षा यह पीठन्यास उत्तम है, 
क्योंकि इसमें बाह्य आलम्बनकी आवश्यकता नहीं है। यह 
साधकके शरीरमें ही मन्त्रशक्ति, भावशक्ति, प्राणशक्ति और 
अचिन्त्य दैवीशक्तिके सम्मिश्रणसे उत्पन्न हो जाता है। 
विचारदृष्टिसे देखा जाय तो पीठन्यासमें जितने तत्त्वोका न्यास 


- किया जाता है, वे प्रत्येक शरीरमें पहलेसे ही विद्यमान हैं। 


स्मृति और मन्त्रके द्वारा उन्हें अव्यक्तसे व्यक्त किया जाता है, 
उनके सूक्ष्मरूपको स्थूलरूपमें लाया जाता है। यह 
सृष्टिक्रमके इतिहासके सर्वथा अनुकूल है और यह साधकको 
देवताका पीठ बना देनेमें समर्थ है । इसका प्रयोग निम्नलिखित 


* देवाराधनमें न्यास और उसकी महिमा * ३३ 


प्रकारसे होता है 

प्रत्येक चतुर्थ्यन्त पदके साथ जिनका उल्लेख आगे 
किया जा रहा है, पहले *ॐ' और पीछे 'नमः' जोड़कर 
यथास्थान न्यास करना चाहिये-जैसे “3७ आधारशक्तये 
नमः।' इसी प्रकार क्रमशः सबके साथ “३%' और 'नमः' 
जोड़करं न्यास करनेका विधान है । हृदयमें-'आधारशक्तये, 
प्रकृत्यै, कूर्माय, अनन्ताय, पृथिव्यै, क्षीरसमुद्राय, 
श्वेतद्वीपाय, मणिमण्डपाय, कल्पवृक्षाः मणिवेदिकायै, 
रत्रसिंहासनाय।' दाहिने कन्थेपर--'धर्माय', बायें कन्धेपर 
'ज्ञानाय', बायें ऊरुपर_-'बैराग्याय', दाहिने - 
ऊरुपर--'ऐश्वर्याय', मुखपर--'अधर्माय', बायें पार्थमें 
'अज्ञानाय', नाभिमें--'अवैराग्याय', दाहिने पार्श्रमें-- 
'अनेश्वर्याय।' 

फिर हृदयमें--*अनन्ताय, पदमाय, अं सूर्यमण्डलाय, 
दशकलात्मने, उं सोममण्डलाय षोडशकलात्मने, मं 
वह्निमण्डलाय दशकलात्मने, सं सत्त्वाय, रं रजसे, तं तमसे, 
आं आत्मने, अं अन्तरात्मने, पं परमात्मने, हीं ज्ञानात्मने ।' 
सबके साथ पहले '३»' ओर पीछे 'नमः' जोड़कर न्यास कर 
लेनेके पश्चात्‌ हृदयकमलके पूर्वादि केसरोंपर इष्टदेवताको 
पद्धतिके अनुसार पीठशक्तियोंका न्यास करना चाहिये। 
उनके बीचमें इष्टदेवताका मन्त्र जो कि इष्टदेनस्वरूप ही है, 
स्थापित करना चाहिये । इस न्याससे साधकके हृदयमें ऐसा 
पीठ उत्पन्न हो जाता है जो अपने देवताको आकर्षित किये 
बिना नहीं रहता । 

इन न्यासोंके अतिरिक्त और भी बहुत-से न्यास हैं, 
जिनका वर्णन उन-उन मन्त्रोंक प्रसंगमें आता है । वैष्णवोंका 
एक केशवकीर्त्यादिन्यास है, उसमें भगवानकी केशव, 
नारायण, माधव आदि मूर्तियॉको उनकी शक्तियाँंके साथ 
शारीरके विभिन्न अङ्गोमें स्थापित करके ध्यान किया जाता है। 
उस न्यासके फलमें कहा जाता है कि यह न्यास प्रयोग | 
करनेमात्रसे साधकको भगवानके समान बना देता है। . 
वास्तवमें न्यासोमें ऐसी ही शक्ति है। A 

न्यासके प्रकार-भेदोंकी चर्चा न करके यहाँ 
देना पर्याप्त होगा कि सृष्टिके गम्भीर रहस्योंकी 
एक अतुलनीय साधन है । वर्णके न्याससे वर्णमयी 


३४ 


उद्‌बोध होकर परमात्माके स्वरूपका ज्ञान और उसकी प्राप्ति हो 
जाती है, क्योंकि जब यह सृष्टि नहीं थी, तब प्रथम कम्पनके 
रूपमें प्रणव प्रकट हुआ और उस प्रणवसे ही समस्त स्वर 
वर्णोका विस्तार हुआ, उनके आनुपूर्वी-संघटनसे वेद और 
वेदसे समस्त सृष्टि । इस क्रमसे विचार करनेपर ज्ञात होता है 
कि ये समस्त महान्‌ और अणु, स्थूल एवं सूक्ष्म पदार्थ अन्तिम 
रूपमें वर्ण ही है । वर्णोके न्यास और इनकी वर्णात्मकताके 
ध्यानसे इनका वास्तविक रूप जो कि दिव्य है, दृष्टिगोचर हो 
जाता है और-फिर तो सर्वत्र दिव्यता-ही-दिव्यता छा जाती है । 
समस्त नाम-रूपात्मक जगतमें अव्यक्तरूपसे रहनेवाली 
दिव्यताको व्यक्त करनेके लिये वर्णन्यास अथवा मन्त्रन्यास 
सर्वोत्तम साधनोंमेंसे एक है। 

पीठन्यास, योगपीठन्यास अथवा तत्त्वन्यासके द्वारा भी 
'हम उसी परिणामपर पहुँचते हँ, जो साधनाका अन्तिम लक्ष्य 
होना चाहिये। अधिष्ठान-परब्रह्ममें आधारशक्ति, प्रकृति एवं 
क्रमशः सम्पूर्ण सृष्टि स्थित है। क्षीरसागरमें मणिमण्डप, 
कल्पवृक्ष, रलसिंहासन आदिकी भावना करते-करते 
अन्तःकरण सर्वथा अन्तर्मुख हो जाता है और इष्टदेवताका 
ध्यान करते-करते समाधि लग जाती है। एक ओर तो उस 
सृष्टिक्रमका ज्ञान होनेसे बुद्धि अधिष्ठान-तत्त्वकी ओर अग्रसर 


» कृतार्थयन्ति रक्षन्ति स्वभक्तान्‌ सर्वदेवताः * 

[देवता- 


होने लगती है और दूसरी ओर मन इष्टदेवताको प्राप्त करके 
उन्हीमै लय होने लगता है। इस प्रकार 'परमानन्दमयी 
अवस्थाका विकास होकर सब कुछ भगवान्‌ ही है तथा 
भगवानके अतिरिक्त और कोई अन्य सत्ता नहीं हे, इस सत्यका 
साक्षात्कार हो जाता है। ८ 

सिरमें ऋषि, मुखमें छन्द और हृदयमें इष्टदेवताका न्यास 
करनेके अतिरिक्त जब सर्वाङ्गमे- -यों कहिये कि रोम-रोममें 
सशक्तिक देवताका न्यास कर लिया जाता हे, तो मनको इतना 
अवकाश ही नहीं मिलता और इससे मधुर अन्यत्र कहीं स्थान 
नहीं मिलता कि वह और कहीं बाहर जाय । शरीरके 
रोम-रोममें देवता, अणु-अणुमें देवता हैं । यह शरीर देवतामय 
है। ऐसी स्थितिमें यह मन भी दिव्य हो जाता है । जडताके 
चिन्तनमें और अपनी जडतासे यह संसार मनको जडरूपमें 
प्रतीत होता है । इस्‌का वास्तविक स्वरूप तो चिन्मय है ही, यह 
चिन्मयी लीला है। जब चिन्मयके ध्यानसे इसकी जडता 
निवृत्त हो जाती है, तो सब चिन्मयके रूपमें ही होने लगता 
है। जब इसकी चिन्मयताका बोध हो जाता है, तब अन्तदेंरामें 
रहनेवाला निंगूढ़ चैतन्य भी इस चिन्मयसे एक हो जाता है और 
केवल चैतन्य-ही-चैतन्य अवशेष रहता है । 


कल्याण-प्राप्रिके लिये देव-पूजन आवश्यक है 


देवाधीना: प्रजा: सर्वा देवायत्तमिदे जगत्‌। सुखदुःखे मानुषाणां देवायत्ते तथैव च॥ 


देवैर्विहितमश्चन्ति 


मनुष्यास्तु शुभाशुभम्‌। तस्मात्सर्वप्रयलेन देवपूजापरो 


भवेत्‌ ॥ 


देवाश्च भक्त्या तुष्यन्ति श्रद्धया परया तथा। पूजिता शुचिना चैव देवास्तुष्यन्ति नान्यथा ॥ 


देवशुश्रूषया स्वर्गो देवशुश्रूषया 


सुखम | देवशुश्रूषया राज्यं मोक्षं चाप्यथ प्राप्यते॥ 


देवता; कामयन्तीह तथा भक्तं जनं सदा। भक्तानुकम्पिनो देवाः परत्रेह तथा धुवम्‌॥ 


(विष्णुधर्मोत्तर पु ३ । २८८ । १-५) 


(समस्त प्रजाएँ देवताओंके अधीन होती हैं, क्योंकि यह सारा जगत्‌ देवाधीन है । मनुष्यके सुख और दुःखकी उपलब्धि भी 
देवताओंके अधीन ही होती है | देवताओंके विधानसे ही मनुष्य अपने शुभ और अशुभ कर्माको भोगता है, इसलिये हर प्रकारसे 
विशेष चेष्टा करके देवताओंकी पूजा करनी चाहिये | पवित्रतापूर्वक परम श्रद्धा एवं भक्तिके साथ पूजा करनेपर ही देवता प्रसन्न 
होते हैं, अन्यथा नहीं । देवताओंकी झुश्रूषासे ही झाश्चत सुख एवं राज्य तथा स्वर्ग और मोक्ष प्राप्त होता है । देवता भक्तोपर अनुकम्पा 

करनेवाले होते हैं, इसीलिये वे अपने उपासकोंके ऐहिक और पारलौकिक कल्याण-प्रापतिके लिये निरन्तर सचेष्ट रहते हैं।' 


"नव्य 

झुतिस्तुतिमोदमदस्वप्नकान्तिगतिषु', 'द्वु परिकूजने'-¬ 
इत्यादि धातुओंसे 'पचचाद्यच' प्रत्यय होकर 'देव' शब्द बनता 
है। फिर उससे भाव-अर्थमें “तल' प्रत्यय होकर 'देवता' शब्द 
बनता है। इसमें देवताशब्दघटक सभी धातुओंके अर्थोका 
पूर्णतया समावेश संनिहित है। प्रसन्न करना, प्रकाश करना, 
खेलना, विजयकी इच्छा--ये सब देवता-तत्त्वमें विद्यमान हें । 

अग्नि, वायु आदि चराचर जीवोंके अस्तित्व-प्रदायक, 
पोषक और परम उपकारक श्रुतिसम्मत देवता--'अझि- 
देवता , वातो देवता? आदि शुक्रयजुर्वेद वाजसनेय 
माध्यन्दिनसंहिताके इस प्रसिद्ध मन्त्रमें गिनाये गये हैं । मन्त्रका 
सीधा-सीधा स्पष्ट अर्थ है--'अग्नि, वायु, सूर्य, चन्द्रमा आदि 
देवता हैं।' लौकिक व्यवहारमें भी 'जिसके द्वारा उपकार हो, 
वह देवता माना जाता है।' देवता शब्दका यह निर्विवाद अर्थ 
है। 

अग्नि, वायु आदि ऐसे तत्त्व हैं, जिनके द्वारा सूकर-कूकर- 
कीट-पतङ्ग-वृक्ष-ल्ता-गुल्म आदि जड-चेतन (चर-अचर, 
स्थावर-जङ्गम) --जीवोंका ऐसा उपकार होता है, जैसा अन्य 
किसीके द्वारा हो ही नहीं सकता । अग्नि, वायु, सूर्य आदि ऐसे 
तत्त्व हैं, जिनके बिना कोई जड-चेतन (प्राणी) जी नहीं 
सकता। इतना ही नहीं, व्यावहारिक उपकार भी इनसे इतना 
अधिक होता है कि दूसरे किसीसे हो नहीं सकता। अग्नि, वायु 
आदि ही मनुष्य, पशु, पक्षी आदिको खेतोंमें अन्न, घास, चारा 
इत्यादि पकाकर देते हैं । फिर चूल्हेमें भी ये ही अन्न पकाकर 
देते हैं। पेटमें जानेके बाद भी आमाशय और पक्काशयके 
बीचमें स्थित भगवद्रिभूति वैश्वानर- जठरामि अन्नको 
पकाता है | इसीसे सम्पूर्ण जीवोंका अस्तित्व बना रहता 
है। फिर सीधे-सीधे सम्पूर्ण जीवोंके परम उपकारक अग्नि 
आदि तत्त्वोंको देवता न मानकर बिना लक्षणाके कारणोंसे 


(तातर्यानुपपत्ति, अन्वयानुपपत्ति) मन्त्रका लक्ष्यार्थ करना 
कहाँकी बुद्धिमानी है ? 


भारतीय धर्म, दर्शनके अनुसार प्रत्येक तत्त्वके 
आधिभौतिक, आध्यात्मिक और आधिदैविक स्वरूप होते हें । 
ऊपर दिखाया गया अग्निदेवका भौतिक स्वरूप ही इतना 
अधिक शक्तिशाली है कि वह चाहे तो त्रिलोकीको भस्म कर 
दे। साधारण अभिकाण्डोमें मिल, बैंक, फैक्ट्री, बाजार, गाँव 
आदि भस्म हो जाते हैं। आध्यात्मिक अग्निरूप बुद्धि, उदान, 
चक्षु (नेत्र) और पाद (पाँव) का अद्भुत महत्त्व सर्वलोक- 
प्रसिद्ध ही है-- 
'बुद्धिरुदानयोगेन चक्षुर्दारा रूपगुण: पादाधिष्ठितोञ्यो 
तिष्ठत्यभिस्तिष्ठति' (त्रिशिखब्राहाणोपनिषद) । 
आधिभौतिक (और आध्यात्मिक) अभिकी अद्भुत 
शक्तिपर नियन्त्रण करनेके लिये ही सर्वज्ञ, सर्वशक्तिमान्‌ 
भगवानले आधिदैविक अग्नि नामक देवताको नियुक्त किया 
है। भगवानकी इच्छाके बिना वह देव और उसकी शक्ति कुछ . 
भी नहीं कर सकते। यही स्थिति वायु आदिकी भी समझने 
योग्य है । भगवत्कृपासे ऋतम्भरा-प्रज्ञा-पराप्त ऋषि-मुनियोने इस 
रहस्यको वेद-मन्त्रॉके द्वारा अवगत किया । उपनिषदोंमें स्पष्ट- 
रूपसे कहा गया है कि ईधरसे नियन्त्रित अनन्तानन्त 
शक्तिसम्पन्न अग्नि, वायु, सूर्य आदि तत्त्व अपना काम करते 
हैं और अपनी संहारशक्तिको बढ्ने नहीं देते-- 
भयादस्याम्िस्तपति भयात्तपति सूर्यः। 
भयादिद्रश्च वायुश्च मृत्युर्धावति पञ्चमः ॥ 
(कठ० २।३।३) 
मन्त्रातिरिक्त मन्त्रसिद्ध देवता और 
मन्त्रविनियोगकी प्रशस्त परम्परा 
महर्षि पाणिनिद्वारा निर्दिष्ट धात्वर्थसम्पन्न अग्नि, 
आदि तत्त्वोके स्वरूपोंका ही वेदार्थनिर्वचन करनेवाले 
भी समर्थन किया है। निरुक्तके देवतातत्त्वप्रतिपादक : 
षट्कके सप्तम अध्यायके प्रथम पादमें यह 


३६ 


» कृतार्थयन्ति रक्षन्ति स्वभक्तान्‌ सर्वदेवताः * 


[देवता- 


00 0000 तक पा यामा 


है कि मन्त्रके द्वारा स्तुति करनेवाले जिस मन्त्रसे जिस देवताकी 
स्तुति करते हैं, उस मन्त्रका वही देवता है । इससे स्पष्ट हैकि 
मन्त्रके अक्षरोंसे भिन्न देवता एक खतन्त्र तत्त्व है, मन्त्राक्षर ही 
देवता नहीं है। कहीं-कहीं मन्त्रोंक द्वारा जिस देवताका 
प्रतिपादन होता है, उससे भिन्न देवताकी स्तुतिमें भी उन 
मन्त्रॉका प्रयोग किया जाता है। इसीलिये मन्त्रोंका विनियोग 
निर्दिष्ट क़रनेमें वेदके ब्राह्मणभागकी श्रुतियोंका ही प्राधान्य है । 
इन्द्र-अर्थका प्रतिपादन करनेवाले मन्त्रका गार्हपत्य अग्निकी 
स्तुतिमें विनियोग है । विनियोग-विधायक प्रमाण श्रुति, लिङ्ग, 
वाक्य, प्रकरण, स्थान और समाख्या हैं। इनमें पूर्व-पूर्व 
बलवान्‌ और उत्तरोत्तर निर्बल है । इन्हीके द्वारा विभिन्न कार्योमें 
मन्त्रोंक विनियोगका निर्णय होता है । श्रौत यज्ञोमें मन्त्रोंके 
विनियोग बतानेवाली ब्राह्मणभागकी श्रुतियाँ हैं। इनके द्वारा 
कारीरधारी इन्द्रादि देवता स्पष्ट सिद्ध होते हैं। जैसे 
ब्राह्मणभागकी श्रुतियोंसे श्रौत यज्ञादि कार्योमें विनियोग होता है, 
वैसे ही स्मार्त यज्ञादि कार्योमें मन्वादि स्मृतियों और पुराणोंके 
द्वारा विनयोग होता चला आ रहा है। जिन मन्त्रोंका श्रौत 
कार्यामें श्रुतियॉसे विनियोग होता है, उन्हीं मन्त्रांका स्मार्त 
यज्ञादि-कार्योमें स्मृति, पुराण आदिसे भी विनियोग होता है। 
जैसे “गणानां त्वा” आदि मन्त्रका श्रुतियोंद्वार अश्वमेध आदि 
श्रौत यज्ञोमें विनियोग होता है, वैसे ही'गणानान्त्वेति मन्त्रेण 
राणनार्थं प्रपूजयेत? इस स्मृतिवाक्यसे “गणानां त्वा” आदि 
मन्त्रोका गणेरापूजनमें भी विनियोग होता है। 


सूर्यादि देवों और ब्रह्मादि त्रिदेवोंके 
विग्रहवान्‌ होनेमें प्रमाण 
'शान्नो देवी” इत्यादि मन्त्र जलपरक हैं । जल भौतिक 


कवि, नाटककार, भक्त आदिने भी उन-उन देवताओँके उन-उन 
खरूपोंको मानकर उनकी सतुतियाँ की हैं। भारतीय वाङ्मय 
साकार विग्रहवती शरीरधारी देवताओंसे भरा पड़ा है । इन सब 
प्रमाणोंसे सिद्ध होता है कि जैसे अभि, वायु, सूर्य, चन्द्र 
इत्यादि शरीरधारी देवता हैं, ऐसे ही ब्रह्मा, विष्णु, महेश आदि 
भी शरीरधारी देवता हैं। केवल स्मृति-पुराणोंमें ही नहीं, 
वेद-मन्त्रोमे भी शिव, विष्णु, वरुण आदिके साथ-साथ 
भगवानके अवतारखरूप-विशेष देवताओंका भी स्पष्टरूपसे 
वर्णन मिलता है। 'इदै विष्णुर्वि चक्रमे”. इस मन्त्रमे 
वामनावतार और 'मृगो न भीमः कुचरो गिरिष्ठाः' इस मन्त्रम 
नृसिंहावतारका वर्णन स्पष्ट है। 

वेदोंमें विष्णुसूक्त, रुद्रसूक्त, वरुणसूक्त कुछ कम नहीं हैं । 
आकाश, पातालके कुलाबे भिड़ाकर कागजी घोड़े और हवाई 
किले बनाकर इन मन्त्रॉका केवल लाक्षणिक अर्थ करना कोई - 
तुक नहीं रखता। आँखोंसे दिखायी देनेवाले भगवान्‌ सूर्यके 
रूपसे भिन्न उनका रूप स्मृतियों, पुराणों, धर्मशास्त्र तथा 
ज्योतिष-ग्रन्थोंमें बताया गया है। अनादि परम्पराप्राप्त परम 
वैदिक सनातन धर्मकी ही यह विशेषता है कि उसने वेदों और 
उपवेदों तथा शास्त्रॉंके भी साकार रारीरधारी स्वरूपोंको बताया 
है। इतना ही नहीं, निरुक्तकार तो दैवतकाण्डके प्रारम्भमें 
देवताओंकी पल्लियोंका भी उल्लेख करते हैं। पति-पली भी 
कहीं निराकार होते हैं ? दर्श-पोर्णमास आदि वैदिक यज्ञोंमें 
देवताओंकी पत्नियोंको भी देवता मानकर उनके लिये स्वतन्त्र 
दक्षिणाग्नि-कुण्डमें आहुतियाँ दी जाती हैं। पुरुष देवताओंकी 
आहुतियाँ आहवनीय कुण्डमें दी जाती हैं । वैदिक वाङ्मयका 
देवता-तत्त्व इतना व्यापक है कि उसका ओर-छोर पाना कठिन 
है। वैदिक यज्ञोंके कितने ही यज्ञङ्गोंको भी देवता माना गया 


रूपसे तो साकार (प्रत्यक्ष) है। सम्पूर्ण विश्वके भौतिक है। उनकी भी यज्ञोमें मन्त्रके द्वारा स्तुति की जाती है। सभी 


जळतत्त्वको नियन्त्रण करनेवाला जलका अभिमानी एक देवता 
है, जो भौतिक जलसे भिन्न है। आजके लोगोंके गलेमें यह 
बात भले ही न उतरे, पर हमारे शाख्रॉंमें जैसे गणेशादि 
देवताओंका अद्भुत विचित्र स्वरूप प्रतिपादित किया गया है, 
वैसे ही अग्नि, सूर्य, चन्द्र इत्यादि देवताओंके विचित्र शरीरोंका 
वर्णन किया गया है। 

सौ वर्ष पहलेतकके सभी आचार्य, ऋषि, मुनि, विद्वान, 


देवतापरक वचनोंका (मन्त्रॉंका) केवल ईश्वरपरक अर्थ मानें 


_ तो उनमें पुनरुक्ति, व्यर्थ विशेषणत्व, परस्पर विरोधादि अनेक 


दोष उत्पन्न होंगे) साथ ही मनु, याज्ञवल्क्य, वसिष्ठ, 
विश्वामित्र, गौतम, कणाद, बृहस्पति, शुक आदि ऋषि-देवर्षि 
ब्रह्मर्षियोंकी, सभी स्मृतिकारोंको, सभी आचार्योको, सभी 

दार्शनिकोंको अपनी भावी संतानॉको धोखा देनेवारू निष्फल | 
कर्मोमें प्रवृत्त करनेवाले ही नहीं, अपितु मिथ्यावादी भी मानना 


अङ्क] * देवता-तत्त्व-विमर्श + ३७ 
शास कक भिकिभसिककजितिभिभिनिकिकि 


होगा । क्योंकि इन सबने विभिन्न शरीरधारी देवताओंकी सत्ता 
मानकर उनकी पूजा करनेका आदेश दिया है और विभिन्न 
देवताओंकी विभिन्न पूजा-पद्धत बनायी है। विभिन्न 
देवताओंके स्वरूप ही कवियों, कलाकारोंके एकमात्र आधार 
हैं। यदि शरीरधारी देवता न होते तो कवि, कलाकार, 
वास्तुकार, चोकार, रजतकार, हेमकार आदिकी कलाओंकी 
आभा, शोभा, प्रभा, कान्ति, द्युति, छवि देखनेको संसारमें 
किसीको नहीं मिलती । 


देवताधिकरणन्यायसे विग्रहवती 
देवताओंकी सिद्धि 


प्रायः सभी दार्शनिक देवता-तत्त्वको शरीरधारी मानते हैं। 
केवल एक पूर्वमीमांसक दार्शनिक दृष्टिसे देवताओंका शरीर 
नहीं मानते, किंतु देवताओंका आकार वे भी मानते हैं। 
प्राभाकर गुरुमतमें देवताओंको मन्त्रमयी (शब्दमयी) मानते 
हैं। अक्षरूप होनेके कारण मन्त्र साकार हैं ही। भाट्ट 
मीमोसकोंका कहना है कि अमि, इन्द्र, वायु आदि देवताओंको 
शरीरधारी माननेपर उन्हें एकदेशीय मानना पडेगा और वे एक 
ही समयमें अनेक यजमानोंद्वाण किये जानेवाले सब यज्ञोंमें 
अपने भाग लेने नहीं जा सकेंगे। इसलिये उन्हें सूक्ष्मरूप 
मानना चाहिये। किंतु भगवानके ज्ञानावतार 'ब्रह्म सत्यं 
जगर्मिथ्या' माननेवाले अद्वैतवीथिपथिकोंके पसमाचार्य 
श्रीकृष्णद्रैपायन वेदव्यासने अपने वेदान्त (अद्वैत) दर्शन-- 
उत्तरमीमांसामें एक खतन्त्र देवताधिकरणके द्वारा देवताओंको 
विग्रहवती (झरीरधारी) माना है। उन्होंने पूर्वमीमांसकोंके 
तर्कका उत्तर देते हुए कहा है कि इन्द्रादि देवता अपनी आजान 
(जन्मजात) सिद्धियोके द्वार एक ही समयमें अनेक शरीर 
बनाकर यजमानोंके यहाँ पहुँच सकते हैं । जब साधारण योगी 
योगबळसे एक समयमें अनेक शरीर बना सकता है तो जन्मसे 
ही सिद्धि-प्राप्त तथा तपस्याद्रारा परिवर्धित सिद्धियोंके द्वारा 


देवता एक समयमें अनेक शरीर क्यों नहीं बना सकते ? 


देवताऑको देहधारी न माननेपर वेदान्तसूत्रोंके रचयिता 
व्यासजीका देवताधिकरण-निर्माण ही व्यर्थ हो जायगा। 
भगवत्पाद शंकराचार्य, सर्वश्रीवल्लभाचार्य, मिम्बार्काचार्य, 
रामानुजाचार्य, मध्वाचार्य आदि जीव, प्रकृति और परमेश्वरके 


सम्बन्धमें विरुद्ध मत रखनेवाले आचार्येनि भी भगवान्‌ 
व्यासजीके 'देवताधिकरण' का तात्पर्य विग्रहवती शरीरधारी 
देवताओँके अस्तित्व-प्रतिपादनमें ही माना है । 


विधिवत्‌ देवोपासनासे मनोवाञ्छित 
फलकी प्राप्ति 

वैदिक वर्णाश्रमानुसारी हिन्दुओंके तैंतीस करोड़ देवता 
हैं । इनमें छोटे-से-छोटे ओर बड़े-से-बड़े सब देवता आ गये । 
ब्रह्मा, विष्णु, महेश आदि तो क्या इन्हीके अनेक अवतार 
भैरव, मातृका, चामुण्डा आदि भी वस्तुतः देवता हैं ही । बड़े 
देवताओंकी विधिवत्‌ उपासनासे जो फल मिलता है, इस 
घोर कलिकालमें भेरवादि देवताओंकी उपासनासे भी वही 
(मनोवाञ्छित) फल मिलता हे । 


यह बात दूसरी है कि इसमें आजकल कुछ पाखण्ड भी 
आ गया है । मनुष्य भी अपने-आपको देवता कहने लग गये 
हैं। और नहीं तो कम-से-कम अपने-आपमें देवताका आना 
कहकर लोगोंको वञ्चित भी किया जाता है। इसकी सीधी-सी 
पहचान है कि अपवित्र लोगोंमें देवता कभी नहीं आ सकते । 
अपवित्र अवस्थामें देवताओंकी पूजा भी नहीं हो सकती, फिर 
अपवित्र झारीरमें देवता आ भी कहाँसे जायँगे ? देवताके 
समान पहले अपने-आपको पवित्र बनाकर देवताओंकी 
उपासना, ध्यान, पूजन, भजन आदि करना चाहिये । धर्मसम्राट्‌ 
(श्रीस्वामी करपात्रीजी) कहा करते थे कि 'अपनेसे कुछ ही 
ऊँचे आदमीके सामने मनुष्य कितनी सावधानीसे बैठता है, 
फिर देवताओंको प्रसन्न करनेके लिये कितनी सावधानीको 
आवश्यकता होगी ।' इसलिये पूजाके पहले अधिकारानुसार 
संध्या, गायत्री, भूतशुद्धि, प्राणप्रतिष्ठा, अङ्गन्यास, करण्यास, 
अन्तर्याग, बहिर्याग आदिका विधान किया गया है। इसके 
बाद देवताओंकी देवोपचार, राजोपचार, षोडशोपचार-पूजा 
शक्तिके अनुसार अवश्य करनी चाहिये । विधिपूर्वक पूजा 
करनेसे फल अवश्य मिलता है। इसीलिये भगवान्‌ आद्य _ 
शंकराचार्य-जैसे आद्वैतवादी भी सब देवताओंकी पूजा करते 
हैं। उनके बनाये हुए शिव, विष्णु, दुर्गा, राम, कृष्ण आदिके 
स्तोत्र तो प्रसिद्ध हैं ही, पुरीके भगवान्‌ जगन्नाथ और काशीके 
कोतवाल काळभैरवतकके स्तोत्र भी विद्यमान हैं। 


३८ 


देवप्रतिपादक पुराणेतिहासकी प्रामाणिकता 
और प्रधानता 
हमारे यहाँ तो गङ्गा, यमुना, सरखती आदि नदियों, 
हिमाचल, विन्ध्याचल आदि पर्वतोंको सगुण-साकार देवता 
मानकर उनकी संतानोंका भी वर्णन किया है । भगवती भास्वती 
पार्वती हिमालयकी पुत्री हैं। कविकुलगुरु कालिदासने 
हिमालयको देवतात्मा लिखा है। भीष्मपितामह कलकल- 
निनादिनी कलिमलहारिणी भगवती भागीरथी (गङ्गा) के पुत्र हैं। 
इसलिये उनका गाङ्गेय नाम प्रसिद्ध है। ये सब कथाएँ पञ्चम- 
वेदकी गणनामें आनेवाले रामायण और महाभारतमें लिखी हैं। 
सामवेदीय छान्दोग्य श्रुति कहती है--'इतिहासपुराणं पञ्चमं 
वेदानां वेदम' (७। १। १) । ब्राह्मणभागमें ही नहीं, अपितु 
अथर्ववेदके मन्त्रभागम भी इतिहासपुराणका उल्लेख है। 
अथर्ववेदके मन्त्रमें तो पुराणको प्रधान और वेदको स्पष्टरूपसे 
अप्रधान कहा गया है-"ऋचः सामानि छन्दासि पुराणं 
यजुषा सह।' इस मन्त्रमें वेदवाचक 'यजुषा' श्ब्दमें 
“सहदुक्तऽप्रधाने' इस पाणिनिसूत्रसे अप्रधान अर्थमें तृतीया 
हुई है। 
चतुर्विध, दशविध चमत्कारी देवप्रभेद 
इन देवताओंमें जातिया भी हैं। देवताओंकी जातियोंका 
उल्लेख भी ब्राह्मण-भागमें है । इन्द्र, वरुण, कुबेर, यम आदि 
नियन्त्रण और शासनशक्तिवाले देवताओंको क्षत्रिय जातिके 
देवता, अग्निको ब्राह्मण जातिका देवता, धनके अधिष्ठाता अष्ट 
वसु देवताओंको वैश्य जातिके देवता और पूषाको शुद्र 
जातिका देवता कहा गया है। वेदके मन्त्र-भागमें भी 
चन्द्रमाको ब्राह्मण जातिका देवता कहा गया है-- 

; देवगर्णकि ०००३ 
देवगणोंके द्वारा रास-दर्शन 

सुरगन चढि बिमान नभ देखत । 
ललना सहित सुमन गन बरसत, धन्य जन्म-ब्रज लेखत ॥ 
धनि ब्रज-लोग, धन्य त्रज-बाला, बिहरत रास गुपाल । 
` धनि बंसीबट, धनि जमुना-तट, धनि धनि लता तमाल ॥ 
सब तै धन्य-धन्य बृंदावन, जहाँ कृष्ण कौ बास। 
धनि-धनि सूरदास के स्वामी, अद्भुत राच्यौ रास॥ 


[देवता- 


जा मान रक्षन्ति खभक्तान्‌, सर्वदेवताः * 


CH 
फफफफफ फ फफजाफधफ फफफ फफक क' भ फ 1-1 : 


सोमोऽस्माकं ब्राह्मणानां राजा । '__विद्याधर, अप्सरा, यक्ष, 


पिशाच आदिकी सत्तापर या 
विश्वास न करें, किंतु अब पाश्चात्य देशोंके अच्छे-अच्छे 


भवनों, कार्यालयों तथा फैक्टरियोंमें नाना प्रकारके उत्पात होने 
लगे हैं। बहुत खोज-बीन करनेपर भी जब उनके कारणोंका 
पता नहीं लगता, तब बाध्य होकर पाश्चात्य वैज्ञानिकोंको भी 
पेरासाइक्लोजिकल रिसर्च (परविज्ञान) की ओर अग्रसर 
होना पड़ रहा है। प्रतिवर्ष भारतके कोने-कोनेसे भी दैवी 
चमत्कारकी सत्य घटनाएँ, मिलती रहती हैं। 
प्रेरणा 

गणेश, रमेश, महेश आदि असंख्य वैदिक देवताओंके 
हो चमत्कार उपलब्ध होते हों, इतना ही नहीं, अपितु 
आजकलके कुछ संतोषी माता-जैसे देवता भी अपने भक्तोंको 
मनोवाज्छित फल देते हैं। इसलिये उनके हजारों नये मन्दिर 
बन रहे हैं। मन्दिर और मूर्तिपूजाके विरोधियोंद्वार आसमानको 
सिरपर उठाये: जानेके बावजूद हजारों पुराने देवताओंके 
मन्दिरोंका निर्माण तो हो ही रहा है, साथ ही ग्रन्थोंके भी मन्दिर 
बन रहे हैं। अब भारतमें मानस-मन्दिर, गीता-मन्दिर, 
भागवत-मन्दिर बनते चले जा रहे हैं। पर कष्ट इस बातका है 
कि पुराने मन्दिरोंकी अवहेलना ही नहीं घोर दुर्दशा हो रही है। 
देवताओंके भक्तोंको चाहिये कि वे नये मन्दिर बनानेकी अपेक्षा 
पुराने मन्दिरोंके जीर्णोद्वारकी ओर विशेष ध्यान दें। शाख्ोमें 
मन्दिरोंके जीर्णोद्वारका महत्त्व बहुत अधिक है। 


प्रेषक--ब्रह्मचारी सर्वेश्वर चैतन्य 


अङ्क] 

(कक कक कक फर्क कफणळफफफणफण्र्ठअकम्म 


देवोपासनाका स्वरूप 
(ब्रह्मलीन श्रीहरिबाबाजी महाराजके अमृत वचन) 


` जिस क्रियाके द्वारा हम अपनेको अपने इष्टके साथ 
विराजमान -कर सकें उसीका नाम है 'उपासना'। 'उप-- 
समीपे आसना--स्थितिः उपासना।' भावप्रवण-मनसे 
उपासना करे या उपासनासे मनमें भावप्रवणता हो, अधिकारी- 
भेदसे दोनों प्रकारकी बात सम्भव है। उत्तम अधिकारी सिद्ध 
भक्तोंके मनमें तो पहलेसे ही भावप्रबणता होती है, अतः 
उनकी उपासना सहज एवं सरल होती है; वह अबाध-रूपसे 
सरिताकी प्रबल धाराकी तरह निरन्तर अपने इष्टकी ओर बहती 
रहती है। किंतु साधक भक्तके मनमें भावप्रवणता पूर्णरूपसे 
विकसित नहीं होती, प्रज्वलित अग्निके समान उसका रूप नहीं 
होता । उसका रूप किसीके मनमें धूमकी तरह, किसीके मनमें 
चिनगारीकी तरह एवं किसी-किसीके मनमें अङ्गारकी तरह 
होता है। इसका एकमात्र कारण नाना जन्मोंके संचित संस्कार 
ही होते हैं। सिद्ध भक्तों--रसिकोंके सत्सङ्गसे उनके मनमें भी 
भावप्रणता धीरे-धीरे उसी तरह प्रज्वलित पावकका रूप धारण 
कर सकती है। अतः किसी कोटिके साधकको भी निराशाका 
भाव मनमें नहीं लाना चाहिये। रुचि हो या न हो, अपनी 
साधनामें लगे ही रहना चाहिये । अभ्याससे क्या असम्भव है ? 
सभी सिद्धियोंका एकमात्र कारण अभ्यास ही हे--'अभ्यास: 
सर्वसाधनम्‌।' 
देवोपासनाकी आवश्यकता 
` कुछ लोगोंके मनमें यह शङ्का होती है कि हम देवोपासना 
क्यों करें, क्यों बेकारकी खटपटमें पड़ें ? हमारे जीवनमें 
उपासनाकी क्या आवश्यकता है? यह तो बेकार लोगोंका 
काम है, एकमात्र आडम्बर है। भूख मिटानेको भोजनकी, 
प्यास मिटानेको पानीकी, श्रम दूर करनेके लिये सोनेकी एवं 
वंशपरम्परा-संचालनके लिये कलत्रकी हमें आवश्यकता होती 
है। इन सबके लिये धनकी भी परम आवश्यकता है, जो 
इनका मूल कारण है, पर उपासनाका हमारे जीवनमें क्या 
उपयोग है ? 
इसके उत्तरमें हमारा उनसे नम्र निवेदन है कि 
आपलोगोंकी यह धारणा अविचारमूरूक है। गम्भीरतासे 
विचार करके देखेंगे तो आपको पता चल जायगा कि 


उपासनाकी आवश्यकता भोजन, पान, विश्राम, वनिता एवं 
धनादिसे भी कहीं अधिक है । देखिये--जन स्थूलशरीरके 
लिये आपको इतनी सामग्री अपेक्षित है तो क्या सूक्ष्मरारीरके 
लिये कुछ भी नहीं चाहिये ? सूक्ष्मशरीर तो इससे बहुत श्रेष्ठ 
है, इसका कारण है, पोषक है और इससे अधिक सुकुमार है । 
उसका स्थायी प्रसादन, आराधन, रञ्जन, नाटक-सिनेमा- 
रेडियो-रंग-रागादि लौकिक उपायॉसे असम्भव है । क्षणमात्रका 
मनोरञ्जन अन्तमें कभी-कभी भारी अशान्तिके गर्तमें गिरा देता 
है और जब सूक्ष्म ही अशान्त रहेगा तो आप इस स्थूल देहको 
भोजनादिसे भी पुष्ट एवं तुष्ट नहीं कर सकते । पक्षान्तरमें यदि 
सुक्ष्मदेहकी तुष्टि बनी रही तो अल्प भोजन या अभोजनसे भी 
स्थूल देह रह सकता है । देवहूतिजीकी तपश्चर्याके प्रसङ्गमें 


इसका प्रमाण देखिये ` 
तददेहः परतःपोषोऽप्यकृशश्चाध्यसम्भवात्‌ । 
(श्रीमदभा० ३ । ३३ । २८) 


श्रीदेवहूतिजीके मनमें कोई चिन्ता न रहनेसे उनका शरीर, 
परिचारिका-वर्गसे पोषण पानेपर भी कृश नहीं पड़ा, क्योंकि 
उनके मनमें आराधनाकी प्रसन्नता भरी रहती थी तथा महाराज 
परीक्षितके प्रसड़में-- 
नैषातिदुःसहा क्षुन्मां 
पिबन्तं त्वन्मुखाम्भोजच्युतं 


त्यक्तोदमपि बाधते । 
हरिकथामृतम्‌ ॥ 
| (श्रीमदूभा० १०। १। १३) 
(परीक्षित्‌जीने कहा- हे देव !) “आपके मुखचन्द्रसे 
निस्पृत हरिकथामृतके पान करनेसे यह अत्यन्त दुस्सह क्षुधा 
जल छोड्‌ देनेपर भी मुझे नहीं सताती ।' 
अब विचार करें कि हमारे सूक्ष्मदेहमें--मनमें यह 
अशान्ति, ये कामादि विकार कहाँसे आये, जिनके निरसनके 
लिये तथा चिरशान्ति, अनन्त रसके पानेके लिये हमें 
उपासनाकी आवश्यकता हुई ? तो विचारनेपर ज्ञात होगा कि 
जीवका स्वरूप वस्तुतः तो सचिदानन्द ही है, किंतु मायाके, 
प्रकृतिके संसर्गसे इसमें प्राकृत दोष भर गये हैं, जिससे यह 
सत्‌ होनेपर भी असत्‌, चित्‌ होनेपर भी जड एवं आनन्दरूप 
होनेपर भी अपनेको दुःखरूप समझने लगा । अतः प्रकृतिकी की | 
उपासनासे प्राप्त विकारोंकी मलिनताको दूर करनेके रने के 1 


xo + कृतार्थयन्ति रक्षन्ति स्वभक्तान्‌ सर्वदेवताः * 


पुरुषको ईश्वरकी उपासना आवश्यक हुई। जैसे अभिमेंसे 
निकाला हुआ अंगारा कोयलेका रूप धारण करके मलिन एवे 
निस्तेज बन जाता है और जबतक उसे अम्निमें न डाला जाय, 
तबतक उसकी मलिनता एवं तेजोहीनता उपायान्तरसे दूर नहीं 
होती, ऐसे ही जीव भी ईश्वरसे वियुक्त होकर मलिन एवं 
निस्तेज बन गया है, प्राकृत धर्मोमें रच-पच गया है। इसका 
भी सम्मार्जन-संशोधन ईश्वरके सङ्गसे ही सम्भव हे और उसके 
लिये उपासना ही एकमात्र सरल एवं सुगम मार्ग है। जैसे 
रके बिना कन्या अनाथ, आश्रयहीन एवं पुत्रहीन होती. है, 
वैसे ही ईश्वरे बिना जीव भी अनाथ, आश्रयवर्जित एवं 
सद्गुण-संतानसे विहीन है। ईश्वरके गुणोंके बिना कोई भी 
जीव अपनेको प्राकृत दोषोंसे नहीं बचा सकता। और यह 
नियम है कि जिसका हम चिन्तन करते हैं, जिससे प्रेम करते 
हैं, जिसे पाना चाहते हैं, हमारा मन बार-बार तदाकार होता 
रहता है । अतः उपासनासे हमारा मन जितने कालतक इष्टाकार 
रहेगा, उतने कालतक हम अनिष्टसे--प्राकृत दोषोंसे सर्वथा 
मुक्त रहेंगे। और जब धीरे-धीरे अभ्यास एवं प्रेमके बलसे 
मनकी निरन्तर इष्टाकारता बन जायगी तो हमें स्वप्ममें भी 
अनिष्टका स्पर्श नहीं होगा । हमारा आसन एवं शासन प्रकृतिके 
ऊपर हो जायगा। हमें चराचरमें इष्टके सिवा और कुछ नहीं 
दीखेगा । अनुकूल-प्रतिकूल सब उसीके खेल प्रतीत होंगे । 
उपासनामें सहायक तत्त्व 
अब थोड़ा उपासनाके सहायक तत्त्वोपर भी ध्यान देना 
आवश्यक है, जिनके योगसे उपासना बलवती बनती है। 
उनमें चार बातें प्रधान हैं-- 
१-सात्तिक आहार, २-सत्यभाषण, ३-संयम और 
४-सत्सङ्ग । 
_ (१) गृहस्थके लिये न्यायोपार्जित धनके द्वारा पवित्रतासे 
बना हुआ, अभक्ष्य एवं उत्तेजक पदार्थोंसे. रहित परिमित 
भोजन ही “सात्त्विक आहार' है तथा विरक्तके लिये भिक्षान्न ही 
` अमृततुल्य माना गया है। भिक्षामें प्राप्त वर्जित पदार्थोका 
परिहार तो उसे भी करना अभीष्ट है। 
. (२) वाणीद्वारा हित, मित एवं प्रियतासे भरा 'सत्य' ही 
सदा बोलना चाहिये । 
. (३) इद्रियों एवं मनपर नियन्त्रण रखना ही 'संयम' है। 


[देवता- 


जैसे चर्मपात्रमें जरा-सा भी छिद्र होनेपर उसके द्वारा उसमें भरा 
हुआ पानी निकल जाता है, वैसे ही दस इच्द्रियॉमेंस एक भी 
इन्द्रिय यदि विषयमें चली जाती है तो उसके द्वारा मानवकी 
बुद्धि भी बह जाती है। अतः साधकको नित्य-निरन्तर अपने 
मन एवं सभी इन्द्रियोंका निरीक्षण करते रहना चाहिये । 

श्रीमद्भागवतमें एक बडी सुन्दर कथा आती है-- 
यशोदा मैयाने अपने स्नेहमाजन बाळगोपालको दधिभाण्ड- 
स्फोटनके अपराधमें उदरमें दाम (रस्सी) ल्गाकर उलूखलसे 
बाँध दिया, तब उनका नाम 'दामोदर' पड़ा। अपनी स्नेहमयी 
जननीका दिया हुआ दाम तथा उसके द्वारा प्राप्त दामोदर नाम 
भगवानको बड़ा प्रिय लगता है । इस लीलासे साधक भक्तोंको 
यह शिक्षा भी मिलती है कि भगवानते अपने उदरमें दाम 
लगाकर यह व्यक्त किया है कि जो साधक उदरोपलक्षित सब 
इन्द्रियोंपर संयमका दाम लगायेंगे, वे मेरे समान बनकर मुझे 
प्राप्त कर सकेंगे। यही अङ्गन्यास-करन्यासका तथा देवों 
भूत्वा यजेद्देवम! आदि शाखप्रतिपादित वाक्योंका भी रहस्य 
समझना चाहिये । 

(४) सर्वाधिक श्रेयस्कर एवं अमोघ सहायक तत्त्व 
“सत्सङ्ग' है। सप्सङ्गद्वारा साधकको उपासनाके विघ्लोंका पता 
चलता है एवं मनोविजयकी युक्तियाँ जाननेमें आती हैं । संतोंके 
द्वारा प्रतिपादित भगवानके मङ्गलमय मधुरातिमधुर परम पावन 
चरित्र कर्णकुहरद्वारा अन्तस्तलमें जाकर भावाङ्करका उत्पादन 
करते हैं तथा संतोंके सानिध्यसे उनके पवित्र भाव: भी 
श्वास-प्रश्चासद्वारा हृदयमें जाकर वहाँ शोधनका काम करके 
प्रेमबीजका वपन करते हैं । कथा-उपदेश सुननेको न मिले तो 
भी उनकी संनिधि अनुपम निधि देनेवाली एवं सर्वतोभद्र होती 
है, किंतु सत्सङ्गका असली अर्थ तो है संतोंमें आसक्ति करना, 
उनके चरणोंमें प्रेम करमा और उनका कोई दोष अपने मनमें 
धारण न करना। ऐसा करनेसे ही पूर्ण लाभ होता है । जबतक 
नमे प्रेम न हो, तबतक उनका साहचर्य भी उत्तम है । साथ 
रहते-रहते भी किसी दिन उनकी महत्ताका ज्ञान होनेसे उनमें 
प्रेम हो ही जायगा। अतः प्रेम न हो तो भी उनका साथ कभी 
न छोड़े। 

इन चारों साधनोंसे साधकका मन निर्मल एवं सबल 
होकर उपासनामें भली प्रकार प्रगति करता है, अतः इनकी 


५ 

उपेक्षा नहीं करनी चाहिये । इन सब साधनोंको सद्गुरुसे लक्ष्यकी प्राप्तिके बिना संसार सूना-सूना दिखायी पड़े। ऐसी 
दीक्षित एवं शिक्षित होकर ही करना चाहिये, यह बात ध्यानमें अवस्था मनकी बन जाय, तभी सिद्धि अविलम्ब मिलती है। 


रखने योग्य है। 
उपासनामें सफलता 


उपासनामें सफलताके चार कारण होते हैं। इनमेंसे एक 
भी यदि साधकके जीवनमें आ जाय तो उपासना शीघ्र 
फलप्रसविनी होती है। वे चार ये हैं- 

१-विश्वास, २-व्याकुलता, ३-संकल्पत्याय और 
४-समता | 

विश्वास--अपने लक्ष्यकी प्राप्तिमें खप्रमें भी कभी संदेह 
न होना ही 'विश्वास' है । विश्वाससे चित्तको बड़ा बल मिलता 
है । चित्त चिन्ताहीन होकर साधनामें लगा रहता है-- 'कवनिउ 
सिद्धि कि बिनु बिस्वासा ।'(मानस° ७ । ९० । ८) । 

व्याकुलता--'व्याकुलता' उसे कहते हैं, जब हम 
अपने लक्ष्यको पाये बिना पलभर भी कहीं चैनसे न रह सकें । 


संकल्पत्याग--'संकल्पत्याग' उसे कहते हैं, जब 
साधक अभ्यासके द्वारा अपने मनमें अनुकूल-प्रतिकूल किसी 
प्रकारका संकल्प न उठने दे। चित्त सब प्रकारके चिन्तनसे 
मुक्त हो जाय । उस अवस्थामें चित्त ब्रह्मरूप ही हो जाता है। 
तब लक्ष्यके आकर्षणमें अवश्य सफलता मिलती है । इसका 
अभ्यास प्रायः ज्ञानी साधक करते हैं। 

- समता--'समता' उसे समझना चाहिये, जब साधक 
फलकी प्राप्ति या अप्राप्तिमें, शीघ्रतासे प्राप्ति या विलम्बसे 
प्राप्रिमिं--दोनों दशाओंमें अपने चित्तको सम रखकर 
संतोषपूर्वक साधनमें ही लगा रहता है, तब उसे सिद्धि वरण 
कर लेती है, क्योंकि समता ईश्वरका ही रूप है। वह जिस 
हृदयमें आती है, वहाँ ईश्वरका प्रादुर्भाव भी असम्भव नहीं है। 

प्रेषक --श्रीओंकारदत्तजी 


योगिराज श्रीदेवराहाबाबाके अमृत वंचन 


करुणामय परमात्माकी ही भिन्न-भिन्न शक्तियोंको 
अलग-अलग देवोंके रूपमें हम जानते हैं। कल्याणकारी 
समस्त देवगण परमात्माके ही अङ्ग हैं। श्रुति कहती है-- 
ईशा वास्यमिद < सर्व यत्किं च जगत्यां जगत्‌ । 
(यजुर्वेद ४०। १) 


“अखिल ब्रह्माण्डमें जो कुछ भी जड-चेतनस्वरूप जगत्‌ 


है, बह समस्त ईश्वरसे व्याप्त है।' 


है। यज्ञके अधिष्ठाता देव साक्षात्‌ नारायण भगवान्‌ विष्णु है, 
ब्राह्मणभागात्मक वेदमें कहा गया है-- 
तद्‌ यद्‌ इदमाहुः । अमुं यज, अमुं यज इति एकैकं 
देवम्‌ एतस्यैव सा विसृष्टिः, एष उ होव सर्वे देवाः । 
(शतपथ० १४। १।२।१२) 
अर्थात्‌ देवता पस्मात्माका ही विस्तार है ,ओर वह 
परमात्मा सर्वदेवमय है। 


देवपूजन वस्तुतः भगवदाराधन ही है। हम अपने योगदर्शनमें बतलाया गया है कि प्रत्येक मन्त्रका एक 
अभीष्टकी पूर्तिहेतु देवयजन करते हैं। यज्ञके द्वारा हम अधिष्ठाता देवता होता है। मन्त्रके प्रीतिपूर्वक एकाअचित्तसे 
देवताओंको अपनी श्रद्धा समर्पित करते हैं और वे प्रसन्न होकर गम्भीर स्वाध्यायके द्वारा उसके इष्ट देवताका सानिध्य आप्त होता 
मेरी वाञ्छित सुखद अभिलाषाकी पूर्ति करते हैं। भगवती हे 'स्वाध्यायादिष्टदेवतासम्प्रयोग: ।' साधक भौतिक, बौद्धिक 
गीता कहती है-- 

सहयज्ञाः प्रजाः सृष्ट्वा पुरोवाच प्रजापति: । 

अनेन प्रसविष्यध्वमेष वोउस्त्वष्टकामधुक्‌ ॥ 

देवान्‌. भावयतानेन ते देवा भावयन्तु वः। 

परस्परं भावयन्तः श्रेयः परमवाप्यथ ॥ 

(३ । १०-११) 


इससे समस्त यज्ञ देवपूजाका पर्यायवाचक सिद्ध होता 


\ 


अपने आराध्यदेवतासे प्रार्थना करते हुए कहता है-- 


भद्रे कर्णेभिः शृणुयाम देवा भद्रे पश्येमाक्षभिर्यजत्रा। 
स्थिरैरङ्गैस्तुष्टुवा < सस्तनूभिर्व्यशेमहि देवहितं यदायु:॥. | ड 


और आध्यात्मिक सम्पत्ति प्राप्त कर धन्य हो जाता ह | साधक | 


(सुः य सं २५।२१) | र 
"हे यजन करनेवाले यजमानोंके पालक देवताओं | दु 


कर-चरणादि-शरीर वा पुत्रादिसे युक्त होकर तुम्हारी स्तुति करते 
हुए हम कानोंद्वारा कल्याणयुक्त अनुकूल वार्ताको सुनें, नेत्रोंसे 
कल्याणको देखें और देवताओंके उपासना-योग्य जीवनको 
प्राप्त करें।' 
आज सम्पूर्ण विश्वमें नास्तिकता संक्रामक रोगको तरह 
अनुदिन फैलती जा रही है ।- सुख-शान्तिप्रदाता, सर्वाभीष्ट- 
दायक कल्याणकामी देवताओंके यजन-पूजनसे लोग विमुख 


“लकर 


+ कृतार्थयन्ति रक्षन्ति स्वभक्तान्‌ सर्वदेवताः * 


होते जा रहे हैं । फलतः इस कृतन्नताके कारण रोग-शोक और 


विविध संकटोंके बादल गैंडरा रहे हैं। हमारी उन्नति अवरुद्ध 
गयी -है। 
अस्तु, परमात्ममय देवोंकी आराधना, उपासना हमें 
निष्ठापूर्वक प्रतिदिन नियमतः करनी चाहिये । इसीमें व्यष्टि और 
समष्टिका कल्याण-साधन संनिहित है। 
प्रेषक - -श्रीमदनशर्मा शास्त्री “मानस-किंकर' 


| भगवत्तत्त्व-मीमांसा 
(अनन्तश्रीविभूषित दक्षिणाम्रायस्थ शृंगेरी-शारदापीठाधीश्वर जगदुरु शंकराचार्य स्वामी श्रीभारतीतीर्थजी महाराज) 


संस्कृत भाषामें देव और देवता पर्याय शब्द हैं। ये शब्द 
“दिवु' घातुसे सिद्ध किये जाते है, इस धातुके अनेक अर्थोमेंसे 
प्रथम अर्थ है क्रीडा'--खेल करना । अतः इस व्युत्पत्तिसे देव 
शब्दका अर्थ है खेलनेवाला। यह सारी सृष्टि भगवानका 
एक खेल है। भगवत्पाद शंकराचार्यने 'शिवानन्दलहरी' में 
कहा है कि-- 
क्रीडार्थ सृजसि प्रपञ्चमखिलं क्रीडामृगास्ते जना: । 
'लोकवत्तु लीलाकैवल्यम' --इस सूत्रमें भगवान्‌ वेद 
<  व्यासजीने कहा है कि जगत्सृष्टि भगवानकी क्रीडामात्र है । वास्तवमें 
देवता एक ही है, उसमें कोई भेद नहीं है । परंतु उपासकोंकी 
' सुविधाके लिये वही भगवान्‌ अनेक रूप ग्रहण करते हैं। 
भगवत्पाद शंकराचार्य अपने सूत्रभाष्यमें इसे स्पष्टरूपसे 
कहते हैं-- 


स्यात्परम्श्वरस्यापीच्छावशान्मायामयं रूपं साधकानुग्रहार्थम्‌। 


« परमात्मा वास्तवमें अशरीर हैं, परंतु वे देख सकते हैं, 
` सुन सकते हैं और सब कुछ कर सकते हैं । भगवती श्रुति 
कहती'है— 

» अपाणिपादो जवनो ग्रहीता 

. : पश्यत्यचक्षुः स श्रृणोत्यकर्ण: | 
५  स वेत्ति वेद्य नच तस्यास्ति वेत्ता. ` 
'तमाहुरम्रयं पुरुषं - पुराणम्‌॥ 


वैसे ही उनमें वास्तवमें कोई लिङ्ग नहीं, परंतु वह 
पुरुषरूप, ्रीरूप या कोई भी रूप अपनी मायाशक्तिसे स्वीकार 
कर सकते हैं। 
त्व॑ स्त्री. त्वं पुमानसि 
त्वं कुमार उत वा कुमारी। 
ल्व जीर्णो दण्डेन वञ्चसि 
त्वं जातो भवसि विश्वतो मुखः ॥ 
परमात्मा सर्वव्यापी हैं। संसारमें कोई भी वस्तु ऐसी नहीं 
जिसमें परमात्मा न हों । इसीलिये गीतामें भगवानने कहा है 
"विष्टभ्याहमिदं कृत्स्रमेकांहोन स्थितो जगत्‌।' 
(१०।४२) 
-पस्मात्माकी उपासंनासे ही मनुष्य श्रेय प्राप्त कर संकता 
है। उसमें सभीको अधिकार है-- 


भवत्या तुष्यति केवलं न तु गुणैर्भक्तिप्रियो माधवः । 
भगवानने ही इस संसारकी सृष्टि की है, यह वेदोक्त 
सिद्धान्त है--'यतो वा इमानि भूतानि जायन्ते ।' 
परंतु यहाँ एक प्रश्न उठता है । यदि भगवान्‌ ही सृष्टिकर्ता 
हैं तो कुछ लोगोंको सुखी और कुछ लोगोंको दुःखी क्यों 


` बनाते हें । क्या उनमें भी राग-द्रेष हैं ? इसका समाधान करते 
- हए भगवान्‌ वेदव्यासजीने ब्रह्मसूत्रमें कहा है कि-- 


- १-वस्तुत:' धातुपाठमें द्योतित 'क्रीडा' का अभिप्राय द्यूतक्रीडासे माना गया है। इसलिये 'अक्षर्दिव्यति' यही प्रयोग होता है। सभी क्रीडाओंमें 


प्रायः यह प्रयुज्य नहीं है। . 


'वैषम्यनेर्घृण्ये न सापेक्षत्वात्तथा हि दर्शयति । ' 
(ब्रह्मसूत्र २। १। ३४) 

इसका तात्पर्य यह है कि भगवान्‌ जीवोंको जो 
सुख-दुःखका विधान करते हैं, वह सुख-दुःख उनके पूर्व- 
जन्मके कर्मानुसार ही करते हैं। उसमें भगवानका कोई राग 
आदिका आग्रह नहीं है। जैसे एक न्यायाल्यमें अपराधियोंको 
उनके अपराधके अनुसार न्यायाधीश दण्ड देते हैं, तब उस 
न्यायाधीशपर पक्षपातका आरोप नहीं होता है। वैसे ही 
भगवान्‌ भी निष्पक्ष न्यायाधीश हैं। 

भगवद्धक्तिको अद्वैत सिद्धान्तमें स्थान नहीं है, ऐसा कुछ 
लोगोंका आक्षेप है। परंतु यह आक्षेप उचित नहीं है। क्योंकि 
जबतक ब्रह्मत्मैक्यज्ञान प्राप्त नहीं हुआ है, तबतक यह 
भक्ति-कर्म-उपासना आवश्यक ही है। भगवत्पाद शंकराचार्य 
अपने सूत्रभाष्यमें कहते हैं-- 


देहात्मप्रत्ययो दढ्दल्ममाणत्वेन कल्पितः। 


* वेदोंके एकेश्वरवाद और 

जिसको परब्रह्मका साक्षात्कार हो जाता है, उसके लिये 
कुछ भी कर्तव्य नहीं होता, क्योंकि उसकी दृष्टिमें दूसरी वस्तु 
ही नहीं है । यही भाव श्रीहनुमानजीके इस कथनमें भी उपलब्ध 
होता है-- 
देहबुद्ध्या तु दासोऽहं जीवबुद्धया त्वदेशकः । 
आत्मबुद्ध्या त्वमेवाहमिति मे निश्चिता मतिः ॥ 
अट्वैत-सिद्धान्तमें भक्तिका स्थान रहनेसे ही भगवत्पाद 
शंकराचार्यजीके द्वारा कई सुन्दर स्तोत्र निर्मित हुए हैं। 
भगवानकी उपासनाएँ. अनेक प्रकारकी हैं । जिस किसी 
भी प्रकारसे हम उपासना करें, हम उनकी कृपाके पात्र बन 
सकते हैं। भगवानने गीता (९।२३)में कहा है-- 


येऽप्यन्यदेवता भक्ता यजन्ते श्रद्धयान्विताः । 
त्रपि मामेव कोन्तेय यजन्त्यविधिपूर्वकम्‌॥ 


सभी लोग परमालास्वरूप विष्णु, रुद्र आदि देवताओंकी 


लौकिक तद्वदेवेदं प्रमाणं त्वात्मनिश्चयात्‌॥ . उपासना श्रद्धासे करके परम श्रेय प्राप्त करें। 
9 


वेदोंके एकेश्वरवाद और नहुदेववादमें समन्वय 


(वीतराग स्वामी श्रीनन्दनन्दनानन्दजी सरस्वती एम्‌» ए०, एल-एल० बीर, भूतपूर्व संसद-सदस्य) ० 


या देवी सर्वभूतेषु चेतनेत्यभिधीयते । 

नमस्तस्यै नमस्तस्यै नमस्तस्यै नमो नमः॥ 

'देवताङ्क'-प्रकाशनद्वाण 'कल्याण'ने जहाँ आस्तिक 
समाजको देवलोकसे सम्पर्कके लिये प्रेरित होनेका मार्ग प्रशस्त 
किया है, वहीं नास्तिकवाद, भौतिकवाद तथा साम्यवाद एवं 
अन्य कई मिशनरियोंके भ्रमात्मक व्यापक आरोपोंके निराकरण- 
का भी अवसर प्रदान किया है। 

अन्य धर्मेकि मूल अन्थोमें एकेश्वरवादका ही प्रतिपादन 

किया गया है, किंतु वास्तवमें सभीने देव-शक्तियों तथा देव- 
व्यक्तियोंका अस्तित्व स्वीकार किया है। विश्वके प्रायः सभी 
मतोंके अनुसार मानव-सुष्टिके उत्पत्तिकालसे ही गॉड, जेहोवा 
अथवा अल्लाहने मिट्टीके दो पुतले बनाकर उनमें प्राणवायु 
फूँका और अपने सभी देवताओं एंजल अथवा फरिव्तोंसे उन्हें 
प्रणाम करनेको कहा। सभीने गॉडकी आज्ञा मानकर प्रणाम 
. किया, किंतु सैटन और उसके अनुयायियोंने ऐसा नहीं किया, 
जिसपर गॉडने उन्हें पैरडाईज अथवा जन्नतसे निकल जानेकी 


आज्ञा दी और परिणामस्वरूप शैतान अपनी सेनाके साथ यह 
कहता हुआ बाहर निकला--'दोजखमें रहकर शासन करना 
अच्छा है, जन्नतमें गॉडकी दासता अच्छी नहीं तबसे गॉड | 
और सैटनका शाश्वत संघर्ष जारी है । इस युद्धका बड़ा रोचक 
वर्णन अंग्रेजी भाषाके महाकवि जॉन मिल्टनने अपने 
महाकाब्य 'पैराडाइज लॉस्ट' में विस्तारसे किया है । इन सभी 
पाश्चात्य मतेनि मानव-सृष्टिसे भिन्न देव-जगत्‌ भी माना है, 
जहाँ ईश्वरके अतिरिक्त ईश्वरके अनुकूल तथा प्रतिकूल ' 
देव-शक्तियाँ तथा व्यक्ति भी हैं, जिनमेंसे कुछ ईश्वरकी 


आज्ञाका पालन करते हैं और कुछ उनकी अवज्ञा भी करते हैं 


तथा इन्हींको पारसी-मतमें काले और गोरे ईश्वरकी शक्तियाँ | 


कहा है और इनको रोमन तथा ग्रीक साहित्यमें भी बड़े विस्तार र 
और सम्मानसे स्वीकार किया गया है । ग्रीकके प्राचीन साहित्य 


होमर आदिके ग्रन्थोमें प्राचीन मानवके साथ इनका आदान- 


प्रदान, विवाह, प्रणय-युद्ध आदि व्यवहारका वर्णन विस्तारसे . क 


किया गया है। 


हु 


24:21. फक कफी जा 


पाश्चात्य दार्शनिकोनि भी सृष्टिके निर्माण और संचालनमें 
इन शक्तिशाली अंशोंका योगदान स्वीकार किया है। स्पिनोजाने 
इन्हें मोडूज नाम दिया है और लाइब्निट्जने इन्हें मोनाड्के 
नामसे पुकारा है। कार्य-निर्वाहमें जडवत्‌ प्रतीत होनेपर यह 
जड नहीं है, क्योंकि इनके कार्य-कलापमें परस्पर सामञ्जस्प है, 
जिसे लाइब्निट्जने प्रीएस्टैब्लिशड हारमोनी- पूर्व निर्धारित 
समन्वय कहा है । जिस प्रकार गणवाद्य तथा गणनुत्यम सभी 
वादक अथवा सभी नर्तक अपने पार्थवर्ती वादक तथा नर्तक 
ल्य एवं थिरकके साथ एकवाक्यता रखता हुआ सम्पूर्ण 
वाद्यमण्डल अथवा नृत्यमण्डलके साथ सामञ्जस्य बनाये 
रखता है, वैसे ही सभी विश्व-निर्माण-घटक मोनाड अन्य 
पड़ोसी घटकों तथा अखिल विश्व-चक्रके साथ सामझस्य 
बनाये रखते हैं। इस विधचक्रके साथ सामञ्जसय बनाये 
'रखनेकी प्रवृत्ति केवल चेतनमें ही सम्भव है, जडमें नहीं । 
वेदों ऐसे सृष्टिक्रमकी सिद्धिके लिये सृष्टिका विधान है, 
किसी एक देवताको अथवा अधिक देवताओंको सृष्टिका कार्य 
नहीं सौंपा गया । परमेश्वरने ही यज्ञद्वारा सृष्टि और देवताओंको 
प्रकट किया । “यज्ञेन यज्ञमयजन्त देवाः'--यजञके द्वारा 
देवताओंने यज्ञ (विष्णु) का पूजन किया, वे ही (यज्ञधर्म) 
समस्त विश्वकी रक्षाके लिये सर्वप्रथम प्रवृत्त हुए। प्रकृतिकी 
तन्मात्राएँ महाभूत, कालके अवयवभूत संवत्सर, वसन्त आदि 
षड्‌ ऋतुएँ, विराट, हिरण्यगर्भ तथा अव्याकृतके अङ्गभूत 
अनन्त देवताओं तथा देवशाक्तियों--विश्च, तैजस्‌ आदिने 
अव्याकृत जगत्की सृष्टि, कल्पना, रक्षा तथा व्यावहारिक 
संचारका कार्यभार सँभाळा। अपने निजी क्षेत्रॉमें स्वतन्त्र 
रहनेपर भी प्रत्येक देवताके अपने क्षेत्रकी सीमा है, यद्यपि वह 
सीमा स्वयंमें भी अनन्ततुल्य है। 

“साक्षादपरोक्षाद्‌ ब्रह्म के अनुसार बृहदारण्यक 
उपनिषदने सर्वव्यापी ब्रह्मका प्रमाण साक्षात्‌ तथा अपरोक्ष 
अर्थात्‌ सब प्रकारके व्यवधानसे रहित सब प्रकारके संशयसे 
अतीत प्रत्येक चैतन्य आत्माके अनुभवसे दिया है। 

_ अव्यवहित आत्मानुभाव ही सर्वसंदेहातीत सत्यका सत्य, सब 
देवोंका प्रकाशक महादेव है। सब प्रक्राराकोंका प्रकाशक 
होनेसे ही देवाधिदेव है। इस कारण श्रुतिने इसे 'तमेव भान्त- 
मनुभाति सर्व तस्य भासा सर्वमिदं विभाति ।'-- इसके 


नह 'कृतार्थयन्ति रक्षन्ति स्वभक्तान्‌ 

आत्तान्‌ सर्वदेवताः * 
प्रकाशके अनुसार समस्त जगत्‌ प्रकाशित है अथवा उसीके 
प्रकादासे सब प्रकाशित हैँ- इस प्रकार कहा है । चेतन ही 
जड़का भासक और उसके अस्तित्वका प्रमाण भी है, वही 
उसका देव भी। अनन्त जगतमें अनन्त पदार्थ और उनके 
प्रकाशक अनन्त देव हैं । गीतामें श्रीभगवानने कहा है-- 
नान्तोऽस्ति मम दिव्यानां विभूतीनां परंतप । 
एष तूहेशतः प्रोक्तो विभूतेर्विस्तरो मया ॥ 
- (१०।४०) 
फिर भी व्यवहारकी सुगमताके लिये इन देवविभूतियोंकी 
संख्या कही गयी है। प्रत्येक देवताके अपने प्रमुख 
कर्म-क्षेत्रानुसार ही इन्द्रादिके अधिकार-क्षेत्र हैं। उन्हीँके 
अनुसार उनके विग्रह और खरूपका विधान भी है। मेघ, 
अग्नि आदि एक समयमें अनेक स्थानों, रूपों तथा शक्ति- 
विस्तारॉके साथ प्रकट होते हैं। संख्या भी इसी प्रकार 
__अ्रयक्ष त्री च शता त्रयश्च त्री च सहस्नेति' 
(बृ° उ० ३।९। १) कहकर तीन और तीन सौ तथा तीन और 


ड तीन सहस्र बतलायी गयी है । अनन्त झक्ति-सम्पन्न भगवान्‌ | 
जैसे अनन्त कार्यों और अनन्त राक्तियोंमें अनुस्यूत हैं, वैसे ही 


अनन्त यज्ञो, कर्मों तथा उनके फलोंमें अनन्त शक्तिसम्पन्न 
देवता भी उनमें अनुस्यूत हैं। शाकल्यमुनिके पूछनेपर वैश्वदेव 
शस्रकी निविदमें तीन सौ तीन, तीन सहस्र तीन तथा तीन 
हजार तीन सौ छः देवता स्तुत्य हैं। सामान्य प्रयोगमें बारह 
आदित्य, ग्यारह रुद्र, आठ वसु तथा दो नासत्य-- इस प्रकार 
तैंतीस देवता कहे गये हैं। कर्मवशात्‌ देवयोनि प्राप्त करनेवाले 
देवता आजानदेवताओंसे भिन्न हैं । ऐसे ही पितृलोक आदिके 
यम, अर्यमा आदि देवता विभिन्न लोकोंमें अनन्त हैं। देश, 
काल तथा वस्तु-परिच्छेदसे परे देवशक्तियाँ चैतन्य-राक्तियोंके 
रूपमें अनन्त हैं और विश्वके अनन्त क्षेत्रोंमें कर्तव्यरत हैं। 
वेदोक्त देवताके वैदिक सूक्त ऋग्वेदमें प्रसिद्ध हैं। रुद्र, 
इन्द्र, अग्नि, यम आदि देवताओंकी वैदिक स्तुतियाँ यज्ञोंमें 
विभिन्न अवसरोंपर प्रयुक्त होती हैं। इतिहास-पुराणादिमें इन 
यज्ञांसे यजमानकी अनेक कामनाएँ. सिद्ध होती देखी गयी हैं। 
वरुण-सूक्तकी गाथा महाराज हरिश्वन्धकी वात-व्याधि- 
शान्तिके लिये प्रसिद्ध है । यज्ञ-यागादिमें इन्द्र, बृहस्पति, रुद्रके 
बहुत प्रसङ्ग हँ । इस प्रकार मानव-जीवनके साथ देवताओंका 

घनिष्ठ सम्बन्ध रहा है। ऐसे ही ग्रीक लेखकोंने भी ग्रीक "तमीश्वराणां परमं महेश्वरं 

देवताओंका वहाँके मानव-जीवनमें सदा ही सहयोगका वर्णेन तं देवतानां परमं च दैवतम्‌।' 
किया है। वह सब ईश्वरों (शासन करनेवालों) का परम (सर्वोच) 


पुराण और तन्त्रशास्त्रमें दुर्गा (शक्ति), गणपति, भैरव 
हनुमान्‌ तथा यक्ष-गन्धर्वादि देवयोनियों आदिके भी अद्भुत 
आख्यान प्राप्त होते हैं। 
एकेश्वरवादके साथ-साथ बहुदेवतावादके समन्वयमें 
प्राचीन वैदिक तथा वेदानुसारी दर्शन सर्वदा निभ्रान्त हैं । समग्र 
विश्वका उत्पादक, पालक और संहारक एक ही परमेश्वर है। 
श्रुतिके अनुसार--'यतो वा इमानि भूतानि जायन्ते, येन 
जातानि जीवन्ति, यत्मयन्त्यभिसंविशन्ति, तद्विजिज्ञासस्व, 
तद्‌ ब्रह्म'--जिस महाशक्तिसे ये सभी जीव प्रकट होते है, 
प्रकट होकर जिसके द्वारा जीवित रहते हैं और जिसमें विलीन 
हो जाते हैं, एकमात्र वही जानने योग्य है और वही ब्रह्म है । 
उपनिषद्में इसे “एको देवः सर्वभूतेषु गूढः सर्वव्यापी 
सर्वभूतान्तरात्मा' तथा गीतामें-- 
अहमात्मा गुडाकेश सर्वभूताशयस्थितः । 
अहमादिश्च मध्यं च भूतानामन्त एव च॥ 
समस्त प्राणियोंमें गुप्त-रूपसे व्याप्त एक ही देव है, जो 
सर्वव्यापी और सबकी अन्तरात्मा है, ऐसा कहा गया है। 
बृहदारण्यकके अन्तर्यामी ब्राह्मणमें पृथ्वी, सूर्य, वायु तथा 
सर्वत्र व्याप्त एक परमात्माको ही बताया गया है, जो सबका 
प्रेरक है, सबमें निवास करता है और जिसे पृथ्वी आदिके 
देवता नहीं जानते। श्रीमद्भगवद्गीता (१८।६१) में कहा 
गया है-- 
ईश्वरः सर्वभूतानां हददेशेऽर्जुन तिष्ठति। 
भ्रामयन्सर्वभूतानि यन्त्रासढानि मायया ॥ 
ईश्वर सभी जीवोंके हृदय-प्रदेशमें निवास करता है और 
यन्त्रारूढ़ व्यक्तियोंके भ्रमण करनेके समान अपनी मायासे 
समस्त विश्वको भ्रमण कराता रहता है । इसी प्रभु परमेश्वरको 
प्रकृतिकी बहिरङ्ग सभी शक्तियोंके नियामक तत्त्व होने और 
देवताओंको भी नियन्त्रित और सर्वोच्च शासक होनेसे परमेश्वर 
कहा गया है। 


शासक परम महा-ईश्वर तथा समस्त देवताओंका परम 
(सर्वोच) देवता (महादेव) माना गया है। 
हिन्दू राख्नोने स्वरूप-ज्ञानको ही मोक्षका एकमात्र साधन 
माना है। भक्ति और श्रद्धा उस ज्ञानमें दुढ़ता और सफळतामें 
साधक है- “सत्य ज्ञानमनन्तं ब्रह्म।' वही ब्रह्म सदा पूर्ण है, 
पूर्ण और पूर्णतर, शिव और शिवतर है। उस अनन्त असीमकी 
चिदभिव्यक्ति ही देवता है । वह पूर्ण व्यवस्थित है, अव्यवस्थित 
नहीं । वह न निरवयव है न सावयव। समस्त चिदचित्को 
धारण करनेवाला, सर्वसाक्षी, सर्वस्थि, चरकी अन्तरात्मा, 
सर्वाकार, सर्वदेवोंका देव प्रकाशक महादेव है। उसीके 
प्रकाशसे सब प्रकाशित, उसके नेत्रनिमीलनसे सर्वप्रलय और 
उन्मीलनसे सर्वसृष्टिका आविर्भाव होता है। वह सचिदानन्द 
सदा सगुण-सद्गुणसम्पन्न और सदा निर्गुण, निराकार, 
निर्विकार भी है। वह ज्ञानियोंका ज्ञान, अनाश्रितोंका एकमात्र 
आश्रय, समस्त सद्गुण-समलंकृत परम करुणामय, अकारण- 
करुणावरुणालय, जगतका एकमात्र आधार, वाणीका 
विषयाविषय, सृष्टि-स्थिति-प्रलय-साक्षी तथा तदतीत है । 
इस प्रकार सभी मतोंमें बहुत मनुष्यों और उनके शासक 
राजाकी तरह यह अनन्त देवता और उनके सर्वोच्च नियामक 
एक ही परमेश्वरकी बात सिद्ध होती है इसे कोई भी बुद्धि, 
युक्ति, तर्क, सिद्धान्त या धर्म, सम्प्रदाय अनुचित नहीं कह 
सकता। इसे भारतीय शास्त्र, वेद, पुराण एवं दर्शन बहुत 
स्पष्टरूपसे प्रतिपादित करते हैं, केवल कुछ सामान्य विचारक 
ही एकमात्र एकेश्वरवाद या एकेश्वररहित मात्र बहुदेवतावाद 
मानते हैं, जो दोनों ही श्रान्त हैं। शेष सभी मूल वैदिक धर्मके 
ही अनुयायी प्रतीत होते हैं, अतः इस सम्बन्धमें कहीं कोई भी 
मौलिक विवाद नहीं और सभी एकमतके समन्वयवादी ही हैं। 
इस प्रकार प्रतीत होता है कि एक ही देवने सर्वसृष्टिका 
आविर्भाव, पालनभाव और तिरोभाव करनेके कारण बहुदेवका 
रूप धारण किया हैं। 


—— ED — 


पराम्बा 


[देवता- 


भक्कम 


1 भगवती परदेवता महात्रिपुरसुन्दरी 


(अनन्तश्रीविभूषित द्वारका-झारदापीठाधीश्वर जगदगुरु शंकराचार्य स्वामी श्रीस्वरूपानन्द सरस्वतीजी महाराज ) 


शिवका शिवत्व इकार-रूप शक्तिसे ही है, अन्यथा वह 
शावमात्र ही रह जाता है । इस शक्तिको ही द्योतक होनेसे देवता 
कहा गया है। यह सर्वव्यापक है और सबसे सम्बद्ध है । शिव 
यदि निर्विकल्पक प्रकारा है तो उसकी प्रभा विमर्श । यह परम 
शान्त प्रकाशात्मक शिव ज्योतिर्मय विमर्शसे उसी प्रकार 
प्रभावान्‌ है, जिस प्रकार मणि और उसकी प्रभा | इस सम्बन्धको 
अभेद सम्बन्धसे जाना जाता है । इसका वर्ण लोहित है। 

इसी शक्तिसे समन्वित ब्रह्मा सृष्टि करते है, विष्णु पालन 
करते हैं और शेष सहस्नफणोंसे पृथ्वीको धारण करते हें । 
प्रलयकालमें महेश इसका उपसंहार करते हैं। 

यह शक्ति सोलह कलाओंसे परिपूर्ण है, इसलिये इसे 
घोडशी भी कहा जाता है । यही समस्त जगतूकी अधिष्ठात्री है । 
इसे चिदमिकुण्डसम्भूता कहा गया है । यह स्थूल, सूक्ष्म और 
कारण-शरीरामै अवस्थित रहती है । ये ही तीन शरीर तीन पुर 
माने जाते हैं। व्यष्टि-समष्टि-भेदसे इनका चैतन्य-तत्त्व मातृ- 
दृष्टिमें त्रिपुरा-पदवाच्य होता है । इनका ही उपाधि-भेदरहित 
चैतन्य महातात्पर्यरूपात्मक महात्रिपुरसुन्दरी है । उस चैतन्यका 
आनन्दमय होना ही सुन्दर पद-व्यवहार्य और अनुभवगम्य है । 
वस्तुतः वह यथार्थ-रूपसे मन-बुद्धि और वाणीका विषय नहीं 
है--सर्वथा अतीत है । फिर भी जो कुछ अदृश्यमान पदार्थ 
अनुभव-साध्य होते हैं वे सभी अभिव्यक्त होनेसे इन्द्रियाँके 
विषयभूत होते हैं । पर ये भी उसी शक्तिके ही विवर्त हैं | विमर्श 
होनेके कारण इस शक्तिकी व्यापकतासे इस चराचरात्मक 
जगतके मूल-कारणसे बाह्य कार्यतक त्रिविध रूप देखे जाते 
हैं 1 वेद भी त्रैगुण्य-विषय हैं, तीन देव हैं, तीन अभियां हैं, तीन 
वृक्ति हैं, तीन खर हैं, तीन लोक हैं, तीन वर्ण हैं, तीन 
अवस्था हैं। इस प्रकार सम्पूर्ण विश्वमें जितने भी तीन 
संख्यावाळे विशिष्ट पदार्थ हैं, वे सभी 'त्रिपुरा' इस नामसे 
अन्वर्थरूपमें उसी परदेवताकी महिमाके द्योतक हैं। लघुस्तवमें 
भगवतीकी स्तुतिमें कहा गया है-- 

देवानां त्रितयं त्रयी हुतभुजां शक्तित्रयं त्रिस्वरा- 
_स्त्रैलोक्य त्रिपदी त्रिपुष्करमथो त्रबरहमवर्णा्रयः । 


यत्किञ्चिज्जगति त्रिधा नियमितं वस्तु त्रिवर्गादिके 

तत्सर्व त्रिपुरेति नाम भगवत्यन्वेति ते तत्त्वत: ॥ 

इन भगवती त्रिपुराका पीठ पञ्चत्रह्मा्मक है। ब्रह्मा, 
विष्णु, महेश और ईश्वर-- ये चार पाद हैं और भगवान्‌ पञ्चमुख 
सदाशिव फलक हैं । ये पाचों उत्पत्ति, पालन, संहार, निग्रह और 
अनुग्रह-रूप पञ्चकृत्योके विधायक देवता हैं । इन्होंने प्रलय 
होनेपर भगवतीसे प्रार्थना की कि हमलोगोंके प्रलय होनेपर आप 
हमें अपना आसन बनायें । दयामयी भगवतीने यह स्वीकार 
किया । इसी आसनमें वे भगवान्‌ सदाशिवके नाभिकमलमें 
पद्मासना होकर विराजमान रहती हैं, इसी कारण भगवतीके 
नामोंमें एक नाम हे--'पज्ञप्रेतासनासीना । भगवान्‌ 
आद्यशंकराचार्य सौन्दर्यलहरीके आठवें पद्यमें यही वर्णन 
करते हैं-- 

सुधासिन्धोर्मध्ये सुरविटपिवाटीपरिवृते 

मणिद्वीपे नीपोपवनवति चिन्तामणिगृहे । 
शिवाकारे मञ्चे परमशिवपर्यङ्कनिलया 
भजन्ति त्वां धन्याः कतिचन चिदानन्दलहरीम्‌ ॥ 

_अमृतसिन्धुके मध्य कल्पवृक्षासे आवृत कदम्बवूक्षोके 
उपवनसे युक्त मणिद्वीपमें अवस्थित चिन्तामणि-नि्मित गृहमें 
एक शिवाकार मञ्च बना है, उसमें पञ्चम शिवके पर्यड्डमें 
निलयीभूता हे भगवति ! विरले लोग ही तुम्हारी उपासनाका 
सौभाग्य प्राप्त कर पाते हैं। 

यही शक्ति मूलदेवता मूलाधारचक्रसे चलकर स्वाधिष्ठानकी 
परिक्रमा कर मणिपूर पार करके इदयस्थित अनाहतचक्रमें, 
जहाँ मरुत्तत्त है, गुहाकारामें प्रविष्ट होती हे । तदनन्तर वहाँसे 
विशुद्धिचक्रमें आती है। यहाँसे ऊपर उठकर मनस्तत्त्वको 
श्रूविलसे (आज्ञाचक्रसे) सहस्नारमें पहुँचाती है तथा स्वयं 
एकान्तमें अपने पति परमशिवके साथ विहार करती है। 

साधकोंके सामने कृपाभावसे प्रत्यक्ष होकर यही शक्ति 
अपने दोनों चरणोंसे उनके लिये अमृत-धारा प्रस्रवण करती 
है और इस अमृतरूप-धारासे समस्त नाडीचक्रको आप्ठावित 
करती है। तदनन्तर पुनः अपना रूप धारणकर सर्पवत्‌ 

कुण्डलीरूपमे स्थित होकर कुलकुप्डमें विश्राम करती है-- 


सुधाधारासारैश्वरणयुगलान्तर्विगलितै 
प्रपञ्च सिञ्चन्ती पुनरपि रसाम्नायमहसा । 
अवाप्य स्वां भूमि भुजगनिभमध्युष्टवलयं 
स्वमात्मान कृत्वा खपिषि कुलकुण्डे कुहरिणि ॥ 
(सौन्दर्यलहरी, १०) 
यही शक्ति जब आकार धारण करती है, तब शिव और 
शक्तिका रसात्मक यन्त्र बनता है, जिसे श्रीयन्त्र कहते है 1 यह 
शिव और शक्तिका शरीर है। इसमें अनेक त्रिकोणोंसे घिरा 
बिन्दु इसका मूल स्थान है, जो प्रपन्न भक्तोंका शरण-स्थान है, 
जिसमें नव आवरण, विन्दु, त्रिकोण, अष्टकोण, अन्तर्दशार 
बहिर्दशार, चतुर्दश त्रिकोण, अष्टदल, षोडशदल एवं त्रिवृत्त- 
सहित तीन भूपुर रेखाएँ चार द्वारोंसहित विद्यमान हैं-- 
चतुर्भिः श्रीकण्ठैः शिवयुवतिभिः पञ्चभिरपि 
प्रभिन्नाभिः शम्भोर्नवभिरपि मूलप्रकृतिभिः । 
त्रयश्चत्वारिशद्दसुदळकलाब्जत्रिवळय- 
त्रिरेखाभिः सार्ध तब शरणकोणाः परिणताः ॥ 
(सौन्दर्यलहरी, ११) 
भगवतीके पञ्चदशी महामन्त्रका वर्णन वेदोंमें किया गया 
है। त्रिपुरोपनिषद्‌ आदिमें इसका रोचक वर्णन 'कामो योनिः 
कमला वञ्रपाणिः०' इत्यादि रूपमें किया गया है। कादि 


देवर्षि नारदजी कहते हैं-- 


पञ्चदशीका विशेष प्रचलन है। मूर्धाभिषिक्त साधकगण 
इसका अनुष्ठान करते हें । इस महामन्त्रका आश्रय लेनेवाले 
दोनों लोकोंमें आप्तकाम--पूर्णकाम हो जाते हैं। कहा है-- 
यत्रास्ति भोगो नहि तत्र मोक्षः 
यत्रास्ति मोक्षो नहि तत्र भोगः। 
श्रीसुन्दरीसाधनतत्पराणां 
भोगश्च मोक्षश्च करस्थ एव॥ 
इस मन्त्रका श्रीगुरुद्वारा उपदेश प्राप्त होना भी अत्यन्त 
सौभाग्यका विषय है। ये साक्षात्‌ परदेवता भावनागम्या हैं तो 
बहिर्मुखोके लिये सुदुर्लभा भी हैं। उन्हींकी स्तुति भक्तजन इस 
प्रकार करते है-- 


आनन्दजन्मभवनं भवनं श्रुतीनां 
चैतन्यमात्रतनुमम्ब तथाश्रयामि । 
ब्रह्मेशविष्णुभिरुपासितपादपद्मां 


सौभाग्यजन्मवसति त्रिपुरे यथावत्‌॥ 
भाव यह है कि हे त्रिपुरे ? तुम समस्त वेदों तथा 
सुखराशिकी मूल जन्मभूमि हो। तुम्हारा विग्रहमात्र विशुद्ध 
चिदानन्दमय है, तुम्हारे पाद-पद्म ब्रह्मा, विष्णु और शिवके 
द्वारा भी नित्य उपासित होते हैं। ये तुम्हारे पादयुगल समस्त 
सौभाग्योंके भी उद्गम स्थान हैं, मैं उन्हीं चरणोंका आश्रय 
लेता हूँ।' 


मनुष्यमात्रके तीस धर्म 


सत्यं दया तपः शौचं तितिक्षेक्षा शमो दमः। अहिंसा ब्रह्मचर्य च त्यागः स्वाध्याय आर्जवम॥ 


संतोषः समदृक सेवा ग़ाम्येहोपरमः इानैः। नृणां 


विपर्ययेहेक्षा मोनमात्मविमर्शनम्‌ ॥ 


अन्नाद्यादेः संविभागो भूतेभ्यश्च यथार्हतः । तेष्वात्मदेवताबुद्धिः सुतरां नृषु पाण्डव ॥। | 


श्रवणं कीर्तनं चास्य स्मरणं महतां गतेः। सेवेज्यावनतिर्दास्यं 


सख्यमात्मसमर्पणम्‌ ॥ 


नृणामयं परो धर्मः सर्वेषां समुदाहृतः । त्रिशल्लक्षणवान्‌ राजन्‌ सर्वात्मा येन तुष्यति ॥ 


(श्रीमद्धार ७। ११।८-१२) 


'हे युधिष्ठिर ! सब मनुष्योंके लिये यह तीस लक्षणवाला श्रेष्ठ धर्म कहा गया है। इससे स्वात्म भगवान्‌ प्रसन्न 
होते हैं। तीस लक्षण ये हैं--सत्य, दया, तपस्या, शौच, तितिक्षा, आत्म-निरीक्षण, बाह्य इन्द्रियाँका संयम, आन्तर 
इन्द्रियोंका संयम, अहिंसा, ब्रह्मचर्य, त्याग, स्वाध्याय, सरलता, संतोष, समदृष्टि, सेवा, दुराचारसे निवृत्ति, लोगोंकी विपरीत 
चेष्टाओंके फलका अवलोकन, मौन, आत्मविचार, प्राणियोंको यथायोग्य अन्नदानादि, समस्त प्राणियोंमें विशेष करके 
मनुष्योमि आत्मबुद्धि--इष्टदेव-बुद्धि, महात्माओके आश्रयभूत भगवानके गुण-नाम आदिका श्रवण-कीर्तन, स्मरण, सेवा, 


यज्ञ, नमस्कार, दास्य, सख्य और आत्मनिवेदन। 

» कृतार्थयन्ति रक्षन्ति स्वभक्तान्‌ सर्वदेवताः * 


[देवता- 


(फक फक कपका: फफफ फफफ: फ फफफफकफफ्णकफर्ाकक 


प्रतिमाओंकी प्राण-प्रतिष्ठा 


(अनन्तश्री स्वामी श्रीमाघवाश्रमजी महाराज) 


सनातनधर्ममें देवोपासनाके लिये प्रतिमा अथवा मूर्ति- 
अतिष्ठाका विशेष महत्व है। प्रतिमानिर्माणके अनन्तर 
प्राण-प्रतिष्ठा-सेस्कार अर्चना-पद्धतिका प्रारम्भ माना जाता है। 
धान्य-समृद्धिके लिये जिस प्रकार बीज बोना आवश्यक है, 
उसी प्रकार समग्र पूजा-पद्धतियोंकी सफलता-सिद्धिके लिये 
अतिमाओंकी प्राण-प्रतिष्ठा अनिवार्य है। मूर्तियोमें देवत्वके 
आधानके लिये वैदिकी, तान्त्रिकी तथा मिश्र--यें तीन 
प्रकारकी प्रतिष्ठाएँ विहित हैं । तान्त्रिकी प्रतिष्ठामें नित्यप्रतिष्ठाका 
भी विधान है। 
प्रतिमा-विचार--प्रतिमा किन वस्तुओंकी हो और 
किस प्रकारकी हो, यह विचारणीय प्रश्न है। प्रतिमा आठ 
प्रकारकी कही गयी है। श्रीमद्धागवत (११ । २७। १२) में 
भगवान्‌ श्रीकृष्ण उद्धवजीसे .आठ प्रकारकी प्रतिमाओंका 
निरूपण करते हैं-- 
शैली दारुमयी लौही लेप्या लेख्या च सैकती । 
मनोमयी मणिमयी प्रतिमाष्टविधा स्मृता॥ 
पाषाणमयी, दारुमयी, लौही--स्र्ण आदि धातुसे 
निर्मित, भित्ति आदिपर लिखित, उत्कीर्णित, फलक अथवा 
चित्रपट आदिपर चित्रित, बाळुकानिर्मित, मानसी तथा मणि 
आदि रललनि्मित प्रतिमाएँ होती हैं। अब प्रश्न उठता है कि इन 
प्रतिमाओंका प्रमाण और परिमाण कैसा, कितना होना चाहिये । 
वया किसी भी प्रकारकी प्रतिमा बनाकर पूजाह स्वीकार की जा 
सकती है? उत्तरमें स्पष्ट कहा जा सकता है कि शास्त्रीय 
विधानानुसार प्रतिष्ठापित प्रतिमाएँ ही श्रेयःसम्पादनमें हेतु बन 
सकती हैं, अन्य प्रतिमा नहीं । 
प्रतिमाएँ. घरोंमें भी प्रतिष्ठापित की जाती हैं, इनका 
प्रमाण अङ्गष्ठपर्वसे लेकर वितस्ति (बालिइत) पर्यन्त 
बताया गया है- | 
अदुष्ठपर्वमानात सा वितस्ति यावदेव तु । 
गृहेषु प्रतिमा कार्या नाधिका शस्यते बुधैः ॥ 
इस प्रकार मन्दिरमें एवं घरमे स्थापित प्रतिमाओंमें 
भिन्नता होनी चाहिये। प्रतिमाकी न्यूनाधिकताका अर्थ यह नहीं 
_ है कि जो प्रतिमा विशाल एवं अधिक वैभवपूर्ण अथवा विशेष 


अलङ्करपूर्ण है, उसमें देवत्व भी लघु-प्रतिमाकी अपेक्षा 
अधिक परिमाणमें होगा । उसके दर्शनसे साधक शीघ्र ही सिद्ध 
हो जायगा और लघु-प्रतिमाके साधकको उस स्थितितक 
पहुँचनेमें अधिक समय लगेगा, यह मात्र भ्रम है। सिद्धि तो 
साधनकी चरम परिणति है, जो साधककी उत्कट उत्कण्ठा 
एवं उपासना-पद्धतिकी उत्कृष्टतापर अवलम्बित है। अर्चक 
अथवा साधककी शुद्धता, पवित्रता, कायिक-वाचिक- 
मानसिक तन्मयता आदि विशेषताएँ, पञ्चोपचार, षोडशोपचार, 
राजोपचार, महाराजोपचारादि, वैदिक-तान्त्रिक-मिश्रित 
पूजापद्धतियों तथा पूजा-द्रव्योंकी शुद्धि एवं प्रतिमाकी निर्दुष्टता 
तथा सलक्षणता आदि साधनोंसे भावनाकी प्रगाढ़ता होनेपर 
साधकको देवताकी संनिधि प्राप्त होती है-- 
अर्चकस्य तपोयोगादर्चनस्थातिशायनात्‌ । 
आभिरूप्याच्च विम्बानां देवः सांनिध्यमृच्छति ॥ 
(धर्मसिन्धु) 
घरमें देवपूजन करनेवाले श्रद्धालुओंको प्रतिमाओंकी 
संख्याके विषयमें ध्यान रखना चाहिये। जिन संख्याओंका 
निषेध किया गया है, तत्तत्मतिमाओंकी उतनी संख्या होनेपर 
अनिष्टकी प्राप्ति होती है, जैसे दो शिवलिङ्ग, दो शालग्राम, दो 
गोमतीचक्र, दो सूर्यकी प्रतिमाएँ, तीन दुर्गाकी प्रतिमाएँ, तीन 
गणेश तथा दो शङ्घ एक ही घरमें स्थापित नहीं होने चाहिये-- 
गृहे लिङ्गद्वयं नार्च्यं शालग्रामहय॑ तथा । | 
हवे चक्रे द्वारकायास्तु नार्चेत्‌ सूर्वद्वयं तथा ॥ 
झाक्तित्रयं त्रिविप्नेरां द्वौ शङ्खो नार्चयेत्‌ सुधी: ॥ 
(धर्मसिन्धु) 
इसी प्रकार जो अग्निदग्ध हें तथा जिनके अङ्ग खण्डित 
हो चुके हैं, उन मूर्तियोंके भी पूजनका शास्त्रॉमें निषेध है-- 
'अझ्िदग्धाश्च भाश्च न पूज्याः प्रतिमा गृहे।' 
यहाँ गृह शब्दसे मन्दिर भी विवक्षित है अथवा 
देवाळयमात्र विवक्षित है । स्थिर-प्रतिष्ठित प्रतिमाओंका उपाङ्ग 
भङ्ग होनेपर संघानकी भी विधि है। चक्षु, श्रोत्र, नासा तथा 
हस्त-पादाब्रुलि--ये उपाङ्ग कहे गये हैं । इनका संधान करनेसे 


अङ्क] 

पूर्व जीर्ण विम्बकी शक्तिका कलशमें आवाहन करके 
करते रहना चाहिये और एक मासके भीतर ही 
उपाङ्गका संधान कर देना चाहिये। 
जीर्णविम्बगता शक्ति कुम्भे त्वावाहय देशिकः । 
कुर्वन्नभ्यर्चन॑ तत्र विम्बसंधानमाचरेत्‌ ॥ 
१ (ईश्वरसंहिता, अध्याय ११) 
किसी उपाङ्गके नष्ट हो जानेपर भी उसी जातिके 
पाषाणका उपाङ्ग बनाकर संधान कर लेना चाहिये, अनन्तर 
सम्प्रोक्षण-विधि करनी चाहिये-- 'अङ्गमात्रसमाधाने कुर्यात्‌ 
सम्प्रोक्षणं द्विजा: ।' सम्प्रोक्षण-विधिके अनन्तर 'धर्मसिन्धु', 
अतिष्ठामयूख', 'प्रतिष्ठामहोदधि' एवं 'प्रायश्ित्तमयूख” आदि 
अन्थोमे प्रदर्शित विधिसे शान्त्यर्थ अघोर होमादि करने चाहिये । 
इसी प्रकार देवमन्दिरोमें स्थिर तथा चल दोनों प्रकारकी 
प्रतिष्ठा आवश्यक है । उत्सव, शोभायात्रा आदिमे यत्र-तत्र ले 
जाकर पूजनादिकी सुविधाके लिये चल-प्रतिमाकी आवश्यकता 
होती है । स्थिर-प्रतिमाका पूजन प्राज्ुख तथा उदुख दोनों ही 
प्रकारसे किया जा सकता है, पर चल-प्रतिमाका पूजन 
यथासम्भव पूर्वाभिमुख होकर ही करना चाहिये। इस प्रकार 
चल एवं अचल-प्रतिमाओके पूजनमें थोड़ा-सा प्रकार-भेद है, 
जिसका विधिवत्‌ पालन करना चाहिये। 
भ्रतिष्ठाकाल--यों तो प्रत्येक कार्य देश-कालके विचारसे 
किया जाता है, परंतु शुभ कार्योके लिये झास्तरॉमें देश-कालका 
विशेष विधान किया गया है। शास्रविहित देश-कालमें किये 
गये धर्म-कार्यसे ही अपेक्षित इष्टसिद्धि होती है। पुण्यक्षेत्र 
तथा पर्व-दिवसोंमें किये गये दानादि धर्मकार्योका महत्त्व 
सर्वविदित ही है। 
प्रायः सभी देवताओंकी प्रतिष्ठाके लिये उत्तरायणका 
समय विशेष रूपसे शुभ माना गया है, इसमें माघ, फाल्गुन, 
चैत्र, वैशाख तथा ज्येष्ठ मास विहित हे । देवप्रतिष्ठामें ह्म 
नक्षत्र ये हैं---अश्विनी, रोहिणी, मृगशिरा, पुनर्वसु, पुष्य, तीनों 
उत्तरा, हस्त, चित्रा, स्वाति, श्रवण, धनिष्ठा, शतभिषा तथा 
रेवती । तिथियोमें अमावास्या तथा रिक्ता और वारोंमें भौम तथा 
शनिको छोड़कर सभी तिथि-वारादि सभी देवोंकी प्रतिष्ठाके 


पूजन 
मूर्तिके भग्न 


«डि 


लिये विहित हैं, किंतु वर्जित नक्षत्र, तिथि, वारादि भी उन 
देवताओंकी प्रतिष्ठाके लिये विहित हैं, जिनके वे स्वामी हैं। 

प्रतिष्ठा-गरन्थॉमें तथा प्रायः सभी आगम-ग्रन्थोमें भी 
प्रतिष्ठा-महोत्सवके निमित्त मन्दिरे पराङ्गणमें भूतशुद्धि, भूगुद्धि, 
वास्तुपूजनपूर्वक स्वतन्त्र मण्डप-निर्माण, पञ्च-भूसंस्कार, 
कुण्ड-वेदी-निर्माण, प्रतिष्ठाके लिये नान्दीश्राद्ध, प्रतिमाका 
जलाधिवासन, वस्राधिवासन, अन्नाधिवासन, रल्लाधिवासन 
तथा रलोदक, फलोदक, भस्मोदक, इक्षुरसोदक और पञ्चामृत 
आदिके घटोंद्वार अभिषेक, ग्रहयाग, आयुष्यहोम, देवताओं 
एवं ग्रहादिके हवन आदिके बाद प्रतिमाका मधुपर्क आदिसे 
पूजन, शय्याधिवास, सर्वाङ्गन्यासपूर्वक समस्त प्रतिमाओंकी 
अतिष्ठाका विधान है । मूर्तिके प्रतिष्ठित हो जानेपर साङ्गोपाङ्ग 
सपरिकर यथासम्भव अधिकाधिक उपचारोंसे पूजन एवं 
अल्ड्ञारॉसे अलङ्कत करनेका विधान है | अतिष्ठाके बाद 
देवताके निमित्त सभी प्रकारके पूजोपकरण, पार्षद और 
आयुधादिके धारणके बाद प्रतिदिन तीनों कालमें पूजन-अर्चन 
तथा राजभोगकी समुचित व्यवस्था करनी पड़ती है, इसमें 
किसी भी दिन व्यवधान नहीं होना चाहिये | विशेष 
महोत्सवॉपर विरेषरूपसे आराधना, उपासना, शोभायात्रा तथा 
अनेक माङ्गलिक आयोजन करना चाहिये । 

झाख्रॉमें इन सब बातोंपर सूक्ष्म एवं सम्यक्‌ विचार किया 
गया है, इससे यह निष्पन्न होता है कि देवोपासनाके लिये. 
सनातनधर्मका एक सबल आधार मूर्तिपूजा हे और इसका 
अङ्ग होनेके कारण मूर्तिप्रतिष्ठा भी उतना ही महत्त्वपूर्ण कार्य 
है। इसी कारण श्रीमद्भागवतमहापुराणमें खयं भगवानकी 
उक्ति है कि 'देवताकी विधिपूर्वक प्रतिष्ठा करनेसे व्यक्ति 
सार्वभौम सम्राट्‌ होता है और देवमन्दिरके निर्माणसे तीनों 
लोकोंका स्वामी होता है तथा विधिपूर्वक पूजा एवं उत्सवोसे 


ब्रह्मलोकको प्राप्त करता है और इन तीनोंके समन्वित > टु 


आचरण करसे वह मेरे तुल्य ही हो जाता है. 
प्रतिष्ठया सार्वभौमं सद्मना भुवनत्रयम्‌ ' 
पूजादिना ब्रह्मलोकं त्रिभिर्मत्साम्यतामियातj | 


(११।२७।५२) | 


uo + कृतार्थयन्ति रक्षन्ति स्वभक्तान्‌ सर्वदेवताः * 


[देवता- 


RRNA सन फफफफफ्फ्फ्फ्फफ कक आऊ: फफफ 


देवताओंकी विग्रहवत्ता और महत्ता 


(अनन्तभ्रीविभूषित ऊध्वांग्नाय श्रीकाशी- (सुमेरु) पीठाधीश्वर जगदगुरु शंकराचार्य स्वामी श्रीशंकरानन्द सरस्वृतीजी महाराज) 


देवता शब्द 'देव' शाब्दसे स्वार्थमें तल' प्रत्यय होनेसे 
निष्पन्न होता है। अर्थात्‌ देवता-देव--ये दोनों शब्द, 
समानार्थक हैं । देव शब्द 'दिवु क्रीडाविजिगीषा"' घातुसे 
पचादि अच्‌-भ्रत्ययान्त सिद्ध होता है “दीव्यतीति देवः।'समस्त 
विश्व आधिदैविक, आध्यात्मिक एवं आधिभौतिक रूपमें 
विभक्तं है। आधिदैविक जगतमें देवताका आधिपत्य है। 
देवताओंके शरीर होते हैं और वे आवश्यकतानुसार भक्तों एवं 
उपासकोंके समक्ष प्रकट होते हैं। देवताओंमें भगवान्‌ विष्णु, 
शिव एवं हिरण्यगर्भ प्रमुख हैं। यह सब संस्कृत-वाङ्मयके 
मर्मज्ञ विद्वानोंसे तिरोहित नहीं है। 
मीमांसाकी एक श्रेणीके कुछ विद्वानोंका कथन है कि 
देवताओंका विग्रह नहीं होता, वे शब्दमय होते हैं। क्योंकि 
यदि देवताओंका विग्रह माना जाय तो एक ही समयमें 
सहस्राधिक यज्ञोमें खभाग-ग्रहणार्थ वे कैसे पहुँच सकेंगे। 
अतः देवताका स्वरूप केवल शब्दमय है। इसी विषयपर 
आचार्य शंकरने ब्रह्मसून्रके देवताधिकरणमें पर्याप्त विचार 
किया है। वहाँ यह विचार किया गया है कि देवताओंका 
विग्रह न होनेके कारण ब्रह्मविद्यामें देवताके अधिकारका कथन 
असम्भवदोषग्रस्त है; क्योकि 'अर्थी समर्थो विद्वाञ, 
` शात्रेणापर्युदस्तोऽधिक्रियते।' अर्थात्‌ अधिकारके लिये 
अर्थित्व-सामर्थ्य-वैदुष्य एवं शास्त्रसे निबद्धता--ये कारण 
आवश्यक होते हैं। देवता अशरीर हैं, अतः शास्त्राध्ययनमें ही 
अधिकार नहीं तो ब्रहमविद्यामें अधिकारकी कथा तो सर्वथा 
असम्भवदोषग्रस्त है। 
यदि “इन्द्रो वृत्राय वञ्रमुदयच्छत'--इत्यादि अर्थवाद 
वाक्योंके द्वारा देव-विग्रहास्तित्व स्वीकार करनेको कहा जाय तो 
भी ठीक नहीं, कारण, अर्थवादका स्वार्थमें तात्पर्य नहीं होता | 
अतएव जैमिनिने भी कहा है-“विधिना त्वेकवाक्यत्वात्‌ 
स्तुत्यर्थेन विधीनां स्युः(जै० सू० १। २। ७) । विधि-वाक्यके 
साथ एकवाक्यता सम्पन्न होकर ही अर्थवादोंमें प्रामाण्य 
अभ्युगत होता हे । तात्पर्य यह कि जब देव शरीर ही नहीं तो 
ब्रह्मविद्यामें देवताओंके अधिकारका प्रसङ्ग ही नहीं हो सकता । 


इस प्रकारकी आशङ्का होनेपर भगवान्‌ व्यास कहते 
हैं-- "तदुपर्यपि बादरायणः सम्भवात्‌' (ज्रः सू’ १।३। 
२६) अर्थात्‌ मनुष्योसे श्रेष्ठ देवताओंका भी ब्रह्मविद्यामें 
अधिकार है, क्योंकि उनमें भी अर्थित्व-सामर्थ्य-वैदुष्य तथा 
जञाञ्जनिबद्धता आदि समस्त कारण होनेसे देवता ब्रह्मविद्यामें 
सर्वथा अधिकारी हैं। देवताके विग्रहमें मन्त्र-अर्थवाद- 


इतिहास, पुराण तथा लोकानुभव प्रमाण हैं। इस विषयमें . 


भाष्यकार लिखते है-- “तथा च सामर्थ्यमपि तेषां सम्भवति, 
मन्तरार्थवादेतिहासपुराणलोकेभ्यो विद्रहवत्वाद्यवगमात्‌' 
(१।३।२६ का शांकरभाष्य) । देवताओंका ब्रह्मविद्यामे 


कहीं निषेध-वचन भी नहीं मिलता | देवता स्वयं प्रतिभातवेद 
हैं। अतः उन्हें उपनयनादिकी कोई आवश्यकता नहीं। अपि 5 


च श्रृतिमें विद्याग्रहणार्थ ब्रह्मचर्यादिकी व्यवस्था भी उपलब्ध 


होती है--'एकशतं ह वै वर्षाणि मघवान्‌ प्रजापतौ _ 


ब्रह्मचर्यमुवास' (छा०८। ११ । ३) । 'भृगुरवै वारुणिः वरुण 
पितरमुपससार । अधीहि भगवो ब्रह्म' इत्यादि (तै० ३ । १) । 
एक सौ वर्षतक ब्रह्मविद्या-प्रप्त्यर्थ इन्द्र प्रजापतिके पास 
ब्रह्मचर्यपूर्वक रहे | वरुणके पुत्र भृगु अपने पिता वरुणके पास 
गये और उन्होंने कहा--'भगवन्‌ ! मुझे ब्रह्मज्ञानका उपदेश 
दीजिये ।' 


इन सब श्रौत वचनोंसे देवताओंका विग्रहवत्तव स्पष्ट होता 
है। देवताओंके शरीरके माननेपर एक झरीरवाला देवता एक 
कालमें अनेक यज्ञस्थलोंमें खभाग-ग्रहणार्थ कैसे पहुँचेगा ? 
यह आश्‍ङ्का भी नहीं करनी चाहिये। कारण, इन्द्रादि देवता 
विलक्षण शक्ति-सम्पन्न होनेके कारण एक कालमें अनेक शरीर 
धारण कर सभी यज्ञस्थलोंमें उपस्थित होकर स्वभाग ग्रहण 
करते हैं, इसमें किसी प्रकारकी बाधा नहीं । 


मानव भी योगसे अणिमादि सिद्धि प्राप्तकर अनेक शरीर 
(काय-व्यूह) धारण कर सकता है, तो आजान-सिद्ध 
देवताओंके विषयमें क्या कहना । इस विषयमें आचार्य झाकरने 
महाभारतके वचनका प्रमाण उपस्थित करते हुए कहा है-- 


र 


अङ्क] 


* देवता-तत्त्व-मीमांसा + 

आत्मनो वै शरीराणि बहूनि भरतर्षभ। 

योगी कुर्याद्‌ बलं प्राप्य तैश्च सर्वैर्महों चरेत्‌ ॥ 

आप्तुयाद्विषयान्‌ कैश्चित्‌ कैश्चिदुग्न तपश्चरेत्‌ । 

है भरतश्रेष्ठ ! योगी योगशक्तिसे अनेक शरीर धारण कर 
सकता है | कतिपय शरीरोंसे पृथ्वीपर विचरण, कतिपय 
शरीरोंसे योग-प्राप्ति और कतिपय शरीरोंसे उम्र तप कर सकता 
है और पुनः सूर्य जैसे अपनी किरणोंको समेट लेता है, वैसे 
ही उन शरीरोंको समेट सकता है तो जन्मसिद्ध देवताओंके 
विषयमें क्या कहना।' 'किमु वक्तव्यमाजानसिद्धानां 
देवानाम्‌।' 

संक्षेपमें सारांश यह है कि देवताओंका शरीर होता है, 


अतएव साधककी साधनाके परिपाक होनेपर वे प्रसन्न होकर 


- अभिलषित पदार्थ प्रदान करते हैं। पुराणोंमें इन विषयोंमें 


अनन्त कथाएँ मिलती हैं। 


गुणवाद एवं अनुवाद स्वार्थमें प्रमाण नहीं हैं, परंतु 
भूतार्थवाद स्वार्थमें प्रमाण है। इसलिये कहा गया है-- 


विरोधे गुणवादः स्यादनुवादोऽवधारिते । 

भूतार्थवादस्तद्धानादर्थवादर्न्रिधा मतः ॥ 

लोकविश्रुत 'कल्याण'के द्वारा आधुनिक जन-मानसमें 
सनातनधर्मके सिद्धान्तोंका प्रचार-प्रसार एवं निष्ठा उत्तरोत्तर 
जाग्रत्‌ हो--भगवान्‌ विश्वनाथ 'कल्याण'-परिवारमें उक्त 
अभिप्रायकी पूर्णताकी शक्ति दें--यही हमारी कामना है। 

देवता-तत्त्व-मीमांसा 
(श्रीसम्प्रदायाचार्य श्रीभाष्य-भगवद्धिषय उभयसिंहासनाधिपति विश्वाचार्य श्रीअनिरुद्धाचार्य बेंकटाचार्यजी तर्कशिरोमणि) 


'देवता' शब्दका अर्थ होता है--'जायमानो दै जायते 
सर्वाभ्य एताभ्य एव देवताभ्य: ।' इस ऐतरेय श्रुतिके आधारसे 
विश्वका उपादानकारण। दूसरे शब्दोंगें जो विश्वका उपादान 
मूल कारण है, वह देवता है। 'दिवु क्रीडा” धातुसे देवता 
शब्द निष्पन्न होता है। निरुक्तमें यास्कने इसका अर्थ किया 
है--'दानाद्‌ देव: ।' अर्थात्‌ जो देता है, वह देव है। “यो 
देवः सा देवता'के आधारसे जो देव है वह देवता है। ये देवता 
ब्रह्माण्ड एवं ब्रह्माण्डान्तर्गत वस्तुओंकी उत्पत्तिक लिये 
अपने-अपने अंशोंका दान करते हैं। अतः ये देवता कहलाते 
हैं। दूसरे शब्दोमें जो ब्रह्माण्ड और ब्रह्माण्डान्तर्गत जड-चेतन 
उभयविध वस्तुओंके मूलकारण हैं, वे वेदोंमें 'देवता' शब्दसे 
व्यवद्दत होते हैं। दूसरे राब्दोंमें 'देवता' शब्दका प्रयोग विश्वके 
मूल कारण इन्द्रियागोचर (इन्द्रियातीत) प्राणरूप अग्नि, सोम, 
वरुण, इन्द्र आदि तत्त्वोमें हुआ है । देवता तत्त्वोंसे अभिन्न हें । 

“प्राण वाव देवताः' इस श्रुतिके आधारसे सृष्टिके मूल 
कारण ये तत्त्वात्मक देवता प्राणरूप हैं । प्राण एक अधामच्छद 
पदार्थ है, जो रूप, रस, गन्ध, स्पर्श आदिसे रहित होनेके 
कारण इन्द्रियागोचर है । सृष्टिके मूल तत्त्व देवता-रूप ये प्राण 
सात प्रकारके हैं--१-ऋषिप्राण, २-पितरप्राण, ३-देवप्राण, 


४-असुरप्राण, ५-गन्धर्वप्राण, ६-मनुष्यप्राण एवं ७-पशुप्राण । 
श्रीगुरुचरण भगवान्‌ मधुसूदन झा महाभाग कहते हैं कि ईश्वर 
प्रजापतिके- १-स्वयंभूमण्डल, २-परमेष्ठिमण्डल, ३-सूर्यः 
मण्डल, ४-चन्द्रमण्डल एवं ५-पृथ्वीमण्डल-ये पाँच मण्डल 
पाँच अवयव हैं. अर्थात्‌ अङ्ग हैं। इन पाँचोमेंसे पृथ्वी- 
मण्डल, चन्द्रमण्डल एवं सूर्यमण्डल--ये तीन मण्डल हमारे 
सबके प्रत्यक्ष हैं, परंतु परमेष्ठिमण्डल एवं स्वयम्भूमण्डल 
ये दोनों सूर्यमण्डलसे भी अतिदूर होनेके कारण परोक्ष हैं। 
इनमें परमेष्टिमण्डल जलमय है तथा खयम्भुमण्डल प्राणमय 
है। इन पाँचोंमें खयम्भूमण्डलके प्राणका नाम ऋषिप्राण है । 
परमेष्ठिमण्डलका सोम्यप्राण पितरप्राण जामसे प्रसिद्ध है। 
सौरप्राणका नाम देवप्राण है । चन्द्रमाके प्राण गन्धर्व जामसे 
प्रसिद्ध हँ । पृथ्वीका प्राण असुर नामसे वेदोंमें प्रसिद्ध है। 
दर्शन एवं आगमकी परिभाषामें जिसे शक्ति कहते है | 
वेदोंमें वही प्राण अथवा देवता कहलाता है। अतः पदार्थ 
प्राणोका ग्राम है अथवा पदार्थमात्र झाक्ति-आम है या दोनोका | 
अर्थ एक ही है । हाँ, मात्रा एवं अवयवसंनिवेर-क्रममें अत्तर | 
अवश्य है। इसलिये सबके--उन प्राणोंसे उत्पन्न होनेवाले अ दर 
एक दूसरेके स्वरूपमें अन्तर (भेद) आ जाता है। जो कुछ 8 

इश्वरमें है, वह सब कुछ मात्रा-भेदसे हममें भी है। वे ही 
सम्पूर्ण पदार्थ एक तिलमें भी हैं, तिलमें ही क्या एक परमाणुमें 

भी है । कृत्स्न वेदान्तमें इसी रहस्यका प्रतिपादन है । वहाँ आधे. 


मन्त्रमे इस रहस्यका उद्घोष इस प्रकार किया गया है-- 

“यदेवेह तदमुत्र यदमुत्र तदन्विह', 'योऽहं सोऽसौ, 
योऽसो सोऽहम्‌।' 
“पूर्णमदः पूर्णमिदं पूर्णात पूर्णमुदच्यते ।' 'यथाण्डे तथा पिण्डे।' 

अर्थात्‌ जो कुछ यहाँ है, वही वहाँ भी है। जो वहाँ 
है, वही यहाँ है । जो में हूँ, वही वह है। जो वह है, वही मै 
हूँ। वह भी पूर्ण है। यह भी पूर्ण है। उस पूर्णसे यह पूर्ण 
परिपूर्ण हुआ है। जो स्थिति, जो पदार्थ अण्ड (ब्रह्माण्ड) में 
है, वही इस पिण्ड (अध्यात्म) में है । इस रहस्यका प्रतिपादन 
“जायमानो वै जायते सर्वाभ्य एताभ्य एव देवताभ्यः’ यह 
ऐतरेय श्रुति कर रही है। 

देव तैंतीस कोटि हैं। इनमें 'कोटि' शब्द उनकी 
महिमाका निदेशक है। इनकी संख्या अनन्त है । 

तीन श्रेणियाँ 

प्राणों--देवताओंके मुख्य-मुख्य सात प्रकार हैं--ऐसा 
कहा गया है। उनके अवान्तर प्रकार भी अनेक हैं। प्रत्येक 
अवान्तर प्रकारका एक-एक देवता भी अनन्त प्रकारका 


है। अर्थात्‌ उसके असंख्य भेद हैं। देवताओंके इन असंख्य . 


प्रकारोंको मैत्रायणीसंहिता, काठकसंहिता एवं निरुक्तने तीन 
श्रेणियोंमें विभक्त किया है-'अझिः पृथ्वीस्थानः। वायुर्वा 
इन्रो वा मध्यमस्थानः। सूयों झुस्थानः।' अर्थात्‌ अग्नि 


पार्थिव देवता है । इस पार्थिव अम्निके अंशरूप जितनी अग्नियाँ 


हैं, वे सब पार्थिव देवता हैं । वायुके अंशरूप जितने देवता हैं, 
चे सब आन्तरिक्ष्य देवता हें । सूर्यके अंशरूप जितने प्राण हैं, 
वे सब दिव्य देवता हैं । पदार्थोके निर्माणमें इनका उपयोग इस 
प्रकार होता है। अण्ड एवं पिण्ड--दोनोंमें तीन-तीन तन्त्र 
हैं--अर्थतन्त्र, क्रियातन्त्र एवं ज्ञानतन्त्र। अण्ड एवं पिण्ड 
दोनोंमें अर्थतन्त्रके प्रवर्तक पार्थिव देवता हैं। दोनोंमें 
क्रियातन्त्रके प्रवर्तक वायव्य देवता हैं। ज्ञानतन्त्रके प्रवर्तक 


» कृतार्थयन्ति रक्षन्ति स्वभक्तान्‌ सर्वदेवताः * 


[देवता- 


अफ कफ कअ फक अफ फक फक फक असम पाक कफ अफ फफफफक का 


सौरदेवता हैं। अधिदैवतमें इनके वैश्वानर, हिरण्यगर्भ एवं 
सर्वज्ञ--ये नाम हैं। शरीरमें विश्व, तैजस एवं प्राज्ञ--ये 
नामान्तर हैं। अधिदैवतमें वैश्वानर अर्थतन्त्रका प्रवर्तक है। 
हिरण्यगर्भ क्रियातन्त्रका प्रवर्तक है | शरीरमें विश्व अर्थतन्त्रका 
वर्तक है । तैजस क्रियातन्त्रका प्रवर्तक है । प्राज्ञ ज्ञानतन्त्रका 
प्रवर्तक है। शारीरिक विश्व, तैजस एवं प्राज्ञ ब्रह्माण्डके 
वैश्वानर, हिरण्यगर्भ एवं सर्वज्ञक साथ सतत सम्पर्क बना रहता 
है। ब्रह्माण्डमें सूर्यमण्डल, चन्द्रमण्डल, पृथ्वीमण्डल आदि 
अर्थतन्त्र हैं। इनमें रहनेवाली क्रिया क्रियातन्त्र हैं । इनमें जो 
ज्ञान है, वह ज्ञानतन्त्र है। प्रत्येक वस्तुमें इन तीनों तन्त्रोंके 
प्रवर्तक वैश्वानर, हिरण्यगर्भ एवं सर्वज्ञ हैं। शरीरके अस्थि, 
मज्जा आदि अर्थोका उत्पादक विश्व है। प्राणापान आदि 
क्रियातन्त्रका प्रवर्तक तैजस है । मन, बुद्धि, चाक्षुष आदि 
ज्ञानतन्त्रका प्रवर्तक प्राज्ञ है । अधिदैवतमें वैश्वानर पृथ्वीमें है । 
वायु अन्तरिक्षमें रहता है । सर्वज्ञ चुलोकमें रहता है । शरीरमें 
विश्व मूल स्थानमें रहता है । तैजस नाभिसे लेकर कण्ठतक 
अन्तरिक्षमें रहता हे । प्राज्ञ मस्तकमें रहता है । इस प्रकार 
उपर्युक्त तीन श्रेणियोंमें असंख्य देवताओंका अन्तर्भाव है । सभी 
देवताओंका रूप-समन्वित यह स्थूल रूप है। प्राण सूक्ष्म-रूप 
है। भूतोंका विधारण (रक्षण) देवताओंका कार्य है । 
देवोपासना 

` निगम, आगम, पुराण, इतिहास, धर्मशासत्र आदि 
आयेकि सभी विद्याप्रस्थानोंमें देवोपासना विहित है! 
उपासनाके फलोंका वर्णन 'विष्णुधर्मोत्तरपुराण' में इस प्रकार 
किया गया है-- | 

नित्यं नराणां सुरपूजकानां 

लोका मनोज्ञाः सुलभा भवन्ति । ` 
लोके तथास्मिन्‌ धनधान्ययुक्ताः 
समृद्धिभाजश्च नरा भवन्ति॥ 

तात्पर्य यह कि 'देवताओंके नित्य उपासक मनुष्योंको 

सुन्दर लोक सुलभ हो जाते हैं तथा इस लोकमें वे 


धन-धान्ययुक्त एवं समृद्धिसम्पन्न हो जाते हैं। अतः देवता 
सबके लिये नित्य उपास्य हैं।' 

देवोपासनासे परमपुरुषार्थकी ग्राप्ति 


(अनन्तश्रीविभूषित तमिलनाडुक्षेत्रस्थ 
भारतवासी क्रषि-मुनियोने तत्त्वज्ञान-प्राप्तिके लिये महान्‌ 
प्रयत्न किया था । उन्होंने प्राचीन शास्रों तथा अपने अनुभवके 
बलपर यही निर्णय किया कि सत्त्व-रज तथा तमोयुक्त 
त्रिगुणात्मिका प्रकृतिसे संचालित एवं नियन्त्रित सभी 
जीव-निकायोंमें विशेष शक्तियुक्त और बुद्धिमान्‌ मनुष्योंके 
लिये चारों पुरुषार्थोमें एकमात्र मोक्ष ही परम शान्तिप्रद और 
अन्तःकरणसे अभीष्ट पदार्थ सिद्ध होता है। अतः मोक्ष- 
प्राप्तिकि लिये प्रयल करना ही मानवोचित बुद्धिमत्ता है। 
वेदान्तशास्त्रॉके अनुसार 'मनके अमनीभाव अर्थात्‌ उसके 
सर्वथा लय हो जाने अथवा आत्मतत्तमें विलीन हो जानेसे 
मोक्ष-प्राप्रि होती है; क्योंकि मन ही मोक्ष एवं बन्धनका मूल 
कारण कहा गया है।' विषयासक्त मन तो बन्धनका कारण 
बनता है और विषयोंसे मुक्त मन परमात्मामें लीन होकर 
मोक्षका. कारण बनता है। मनके लय करनेका सुगम उपाय 
यह है कि उसे सगुणस्वरूपा खाभीष्ट देवमूर्तियोमें अनुरक्त 
किया जाय, क्योंकि इस ओर उसकी परवृत्ति स्वाभाविकतया हो 
जाती है। यद्यपि देवमूर्तियाँ शान्त एवं घोर प्रकृतिवाली 
महाकाली, महाकाल, शिव, विष्णु आदि अनेक होती हैं तथापि 
उनमें एक परमात्मा देवता ही विविध रूपोंमें प्रतिष्ठित रहता है 
और वही अकेले उन-उन रूपोंमें अभिव्यक्त-होकर अपने 
उपासक भक्तोंको अनुगृहीत करता हुआ कृतार्थ करता है। 
भगवानने गीतामें भी विशेष बल देकर कहा है कि 'जो मेरी 
जिस रूपमें आराधना या उपासना करता है, मैं भी उसे उसी 
रूपमें उसी भावसे प्राप्त होता हूँ और उसे संतुष्ट कर देता हूँ।' 
“ अतः जिस किसी भी उपायसे या साधनके द्वारा बह परमात्म- 
देवता अवश्य उपास्य एवं प्राप्तव्य है। यद्यपि उस उपासनाके 
अनेक प्रकार हैं, फिर भी सभी उपासनाओंका उद्देश्य यही है 
कि सभी क्रिया-कलापोंको परमात्माके निमित्त ही किया जाय 


काञ्चीकामकोटिपीठाधीश्वर जगदगुरु झंकराचार्यजीके आशीर्वचन) 


जो कुछ कर्म करता है, जो कुछ खाता है, जो कुछ हवन करता 
है, जो कुछ दान देता है, जो कुछ खधर्माचरणरूप तप करता 
है, वह सब मुझे अर्पण कर | 

ये सभी उपासनाएँ यद्यपि रज, तमको हटाती हुई और 
सत्त्वगुणका अधिक उद्रेक करती हुई मोक्षका ही मार्ग प्रशस्त 
करती है--यही तत्त्वतः भगवानका एवं सभी शास्रोंका भी 
अभिप्राय है तथापि इन दुर्दम्य तम एवं रजोगुणकी अवृत्तियोंको 
सर्वथा निवृत्त करनेके लिये प्रबल साधनोंके अनुष्ठानकी 
आवश्यकता होती है। विशेषकर आजके इस विषम एवं 
जटिल सांसारिक परिस्थितियोंमें भगवत्पाद श्रीआद्यशकराचार्य- . 
का सर्वत्र भगवददर्शनरूप अद्वैतवादकी अमृतमयी धारा विशेष 
कल्याणप्रद है। भक्तवर प्रह्वादने भी अपने पिता 
हिरण्यकशिपुसे कहा था कि 'आपमें, मुझमें तथा अन्य सब 
प्राणियों एवं समस्त विश्वमें एक ही भगवान्‌ विष्णु व्याप्त 
हैं, आप व्यर्थ ही मुझपर क्रुद्ध होकर असहिष्णुताका परिचय 
देते हैं'-- 


शं 


'त्वयि मयि चान्यत्रैको विष्णुव्यर्थं कुप्यसि मय्यसहिष्णुः? 
` इसी वचनको आधार मानकर भगवान्‌ शंकराचार्यने 
मूलमें अद्वैत आनन्दका अनुभव करते हुए भी विशुद्ध 
सत्व-तत्वकी प्रवृद्धिके लिये तथा त्रिगुणमयी विभिन्न प्रकृतिके 
प्राणियोंकी उपासनाकी सुविधाके लिये शिव, विष्णु, सूर्य, 
शक्ति, गणपति तथा स्कन्द--इन छः देवताओंकी पूजाः 
पद्धतियुक्त षण्मतकी स्थापना की और वे षण्मत- 
संस्थापनाचार्यके नामसे प्रसिद्ध हुए। 
इन्हीं भावोंको दुढरूपसे मनमें विचारकर सभी साधकों 
एवं उपासकोके परस्पर प्रेम एवं आनन्दपूर्वक जीवनयापन 
करते हुए अपने-अपने इष्ट देवताओंकी उपासना-पद्धतिमें 
प्रवृत्त करनेके लिये तथा मनके कालुष्य और उपासनाकी 


और उन्हें ही समर्पण भी कर दिया जाय। यह बात भगवान्‌ विघ्न-बाधाओंको दूर कर परमानन्दरूपी समुद्रमें निमग्न होनेके 


श्रीकृष्णके -- 2 
यत्करोषि यदश्वासि यजुहोषि ददासि यत्‌। 
यत्तपस्यसि कौन्तेय तत्कुरुष्व मदर्पणम्‌॥ 


लिये सम्यक्‌ मार्ग-प्रदर्शन-हेतु “कल्याण' पत्रने देवताड़'> 
विरोषाङ्कके प्रकाशनका आयोजन किया है। भगवान्‌ प्रसन्न 
होकर 'कल्याण' के इस 'देवताडु'को सफल बनायें, यही 


--इस वचनसे सुस्पष्ट होती है । अर्थात्‌ हे अर्जुन | तू हमारी उससे प्रार्थना और मङ्गलकामना है। 

झाख्र और महात्माओंके अनुभवसे यह सिद्ध है कि 
साकार और निराकार दोनों प्रकारके उपासकोंको परम गति 
ग्राप्त हो सकती है। साकारके उपासकको सगुण भगवानके 
दर्शन भी हो सकते हैं, निणकारके उपासकको उसकी इच्छा न 
रहनेके कारण नहीं होते। साकार ईश्वरकी उपासना ईश्वरका 
प्रभाव समझकर की जानेसे सफलता शीघ्र होती है। साकार 
इश्वरके प्रभावको समझनेका यही मतलब है कि साधक उस 
एक ईश्वरको ही सर्वव्यापी सर्वशक्तिमान्‌ समझे | जिस रिव 
या विष्णुरूपकी वह उपासना करे, उसके लिये उसे यह न 
समझना चाहिये कि मेरा इष्टदेव ईश्वर केवल इस मूतिमे ही है, 
और कहाँ नहीं है। ईश्वरमै इस तरहकी परिमित बुद्धि एक 
तरहका तामस ज्ञान है। गीता अध्याय १८ इलोक २२ में 
इसकी निन्दा की गयी है। इसका यह अर्थ नहीं कि मूर्तिपूजा 
नहीं करनी चाहिये अथवा कोई भाई सरलभावसे तत्त्व न 


समझकर केवल मूतिमात्रमें ईश्वर समझकर ही उसकी उपासना | 


न करें। सर्वथा उपासना न करनेकी अपेक्षा किसी भी भांतिसे 
उपासनामें प्रवृत्त होना उत्तम ही है, परंतु यह ज्ञान अल्प होनेके 
कारण इससे की हुई उपासनाका फल बहुत देरसे होता है। 
अल्पज्ञानकी उपासनामें यदि हानि है तो केवल यही है कि 
इसकी सफलतामें विलम्ब हो जाता है, क्योंकि इसमें उपासक 
उपास्य वस्तुका महत्त्व कम कर देता है। 

कोई अग्निका उपासक यज्ञके लिये अभि प्रज्वलित करके 
यदि यह मान ले कि.बस, यही इतनी ही दूरमें अग्नि है, ओर 
कहीं नहीं है, तो इससे वह अम्निका महत्त्व कम करता है, वह 
एक व्यापक वस्तुको छोटी-सी सीमामें बाँध देता है। इसके 
विपरीत जो उपासक यह समझता है कि अग्नि वास्तवमें सर्वत्र 
व्यापक है, परंतु अव्यक्त होनेके कारण सब जगह दीखता 
नहीं, प्रकट होनेपर ही दीखता है और चेष्टा करते ही वह प्रकट 
हो सकता है। वस्तुतः अभाव होता तो वह किसी भी जगह 
किसी भी वस्तुमें प्रकट कैसे होता ? जैसे प्रज्वलित अग्नि 
इवन-कुण्डमें दीखता है, परंतु है सर्वत्र, इसी प्रकार भगवान्‌ 
भी निराकार-रूपसे सर्वत्र समभावसे व्याप्त हैं, भक्तके प्रेमसे 
साकार-रूपसे प्रत्यक्ष होते हैं। निराकार ही साकार है और 


+ कृतार्थयन्ति रक्षन्ति स्वभक्त, सर्वदेवताः * 

साकार ही निराकार है, इस प्रकार समझना ही साकारका 
प्रभाव समझना है । असलमें ईश्वरके साथ अभिकी तुलना नहीं 
की जा सकती। यह तो एक दृष्टान्तमात्र है, क्योंकि अमि 
परमात्माकी भाँति सर्वव्यापी नहीं है। एक स्थानमें पाँच वस्तुएँ 
सर्वव्यापी नहीं हो सकतीं | पृथ्वी, जल, अग्नि, वायु आदि 
अपने-अपने रूपमें स्थित हैं! पृथ्वीका प्रधान गुण गन्ध है, 
अग्निका रूप है। सर्वव्यापी परमात्मा तो कारणका भी 
महाकारण है, इसलिये वह सबमें स्थित है। कार्य कभी 
सर्वव्यापी नहीं होता, व्यापक कारण होता है । जगतका कारण 
प्रकृति है, परंतु परमात्मा तो उसका भी कारण होनेसे 
महाकारण है। प्रकृति जड होनेसे अपने जड कार्यका कारण 
हो सकती है, परंतु वह चैतन्य परमात्माका कारण नहीं हो 
सकती। अतएव परमात्मा ही सबका महाकारण है, वही 
जड-चेतन सबमें सदा पूर्णरूपसे स्थित है । सबके नाश होनेपर 
भी उसका नाश नहीं होता। वह नित्य अनादि है। 
निराकार ब्रह्मका स्वरूप सत्‌, विज्ञान, अनन्त, आनन्दधन 
है। 'सत उसे कहते हैं, जिसका कभी अभाव या परिवर्तन न 
हो, जिसमें कभी कोई विकार न हो और जो सदा एकरस एक- 
रूप रहे। विज्ञान. से बोध, चेतन, शुद्ध ज्ञान समझना 
चाहिये। 'अनन्त' उसे कहते हैं, जिसकी कोई सीमा न हो, 
कोई माप-तौल न हो, जिसका कहीं आदि-अन्त न हो, जो 
सूक्ष्मसे भी सूक्ष्म और महान्‌-से-महान्‌ हो एवं समस्त संसार 
जिसके एक अंशमें स्थित हो। 'आनन्दघन' से केवल आनन्द- 
ही-आनन्द समझना चाहिये । 'घन' का अर्थ यह है कि उसमें 
आनन्दके अतिरिक्त अन्य किसी भी वस्तुके लिये किसी प्रकार ` 
भी अवकाश नहीं है। जैसे वर्फमें जल घन है, इसी प्रकार 
१ ) । इस प्रकारका 
निराकार परमात्मा सर्वत्र परिपूर्ण है । 
परमात्माकी आनन्दरूपताका वर्णन नहीं हो सकता, वह 
अनिर्वचनीय है। यदि आपको किसी समय किसी कारणसे 
महान्‌ आनन्दकी प्राप्ति हुई हो तो उसे स्मरण कीजिये । उससे 
अ आनन्द वह है, जो सच्चे मनसे किये हुए सत्सङ्ग, भजन 


अङ्क] 

` या ध्यानद्वारा उत्पन्न होता है, जिसका वर्णन गीताके अध्याय 
१८ इलोक ३६,३७ में है। इस सुख़के सामने भोग-सुख 
सूर्यके सामने खद्योतके सदृश भी नहीं है। परंतु यह सुख भी 
उस परम आनन्दरूप ब्रह्मका एक अणुमात्र ही है, क्योंकि 
ब्रह्मानन्दके अतिरिक्त अन्य आनन्दघन नहीं है। सब एक 
सीमामें हैं और उनमें दूसरोंका अवकाश है। 

इसी आनन्दरूप परमात्माका सब विस्तार है। इस 
परमात्मामें संसार वैसे ही समाया हुआ है, जैसे दर्पणमें 
प्रतिविम्ब । वास्तवमें है नहीं, समाया हुआ-सा प्रतीत होता है। 
दर्पण तो जड और कठोर है, परंतु वह परमात्मा परम सुखरूप 
होनेपर भी चेतन है तथा वह इस प्रकार घनरूपसे व्याप्त है कि 
. उसकी किसीसे तुलना ही नहीं की जा सकती | उसकी घनता 
किसी पत्थर, शिला, वर्फ आदि-जैसी नहीं है | इनमें तो अन्य 
पदार्थेके लिये गुंजाइश भी है, परंतु उसमें किसीके लिये कुछ 
भी गुंजाइश नहीं है। जैसे इस शरीरमें 'में' (आत्मा) इतना 
सूक्ष्म घन है कि उसके अंदर दूसरेको कभी स्थान नहीं मिल 
सकता । शरीर, मन, बुद्धि आदिमें किसी दूसरेका प्रवेश हो 
सकता है, परंतु उस आत्मामें किसीका प्रवेश किसी प्रकार भी 
सम्भव नहीं है। इसी प्रकार वह सर्वव्यापी निराकार परमात्मा 
भी घन है। 

उसकी चेतना भी विलक्षण है। इस शरीरमें जितनी 
वस्तुएँ हैं, वे सब जड हैं और उनको जाननेवाला चेतन है। 
जो पदार्थ किसीके द्वारा जाना जाता है, वह जड है, दृश्य है। 
वह आत्माको नहीं जान सकता। हाथ-पैर आत्माको नहीं 
जानते, पर आत्मा उनको जानता है। वही सबको जानता है। 
ज्ञान ही उसका स्वरूप है । वह ज्ञान ही परमेश्वर है, जो सब 
जगह है। ऐसी कोई जगह नहीं है जो उससे रहित हो । इसीसे 
_ श्रुति कहती है--'सत्यं ज्ञानमनन्तं बरह्म।' 

वही ब्रह्म भक्तोंके प्रेमवश उनके उद्धारार्थ साकाररूपसे 
प्रकट होकर उन्हें दर्शन देते हैं। उनके साकार रूपॉका वर्णन 
मनुष्यकी बुद्धिके बाहर है, क्योंकि वे अनन्त हैं। भक्त जिस 
रूपसे उन्हें देखना चाहता है, वे उसी रूपमें प्रत्यक्ष प्रकट 
होकर दर्शन देते हैं। भगवानका साकार रूप धारण करना 
भगवानके अधीन नहीं, प्रेमी भक्तेके अधीन है। अर्जुनने 
पहले विश्वरूप-दर्रनकी इच्छा प्रकट की, फिर चतुर्भुजकी 


और तदनन्तर द्विभुजकी। भक्तभावन भगवान्‌ श्रीकृष्णने 
अर्जुनको उसकी इच्छाके अनुसार थोड़ी ही देरमें तीनों रूपोंसे 
दर्शन दे दिये और उसे निराकारका भाव भी भलीभाँति समझा 
दिया। इसी प्रकार जो भक्त परमात्माके जिस खरूपकी 
उपासना करता है, उसको उसी रूपके दर्शन हो सकते हैं 
अतएव उपासनाके स्वरूप-परिवर्तनकी कोई आवश्यकता 
नहीं । भगवान्‌ विष्णु, राम, कृष्ण, शिव, नृसिंह, देवी, गणेश 
आदि किसी भी रूपकी उपासना की जाय, सब उसीकी होती 
है। भजनमें कुछ भी बदलनेकी जरूरत नहीं है। बदलनेकी 
जरूरत है, यदि पमात्मामें अल्पबुद्धि हो तो उसकी । भक्तको 
चाहिये कि वह अपने इष्टदेवकी उपासना करता हुआ सदा यह 
समझता रहे कि मैं जिस परमात्माकी उपासना करता हुँ, वही 
परमेश्वर निराकाररूपसे चराचरमें व्यापक है, सर्वज्ञ है, सब 
कुछ उसीकी दृष्टिमें हो रहा है। वह सर्वज्ञ, सर्वव्यापी, 
सर्वगुणसम्पन्न, सर्वसमर्थ, सर्वसाक्षी, सत्‌, चित्‌, आनन्दघन 
मेरा इष्टदेव परमात्मा ही अपनी लीलासे भक्तोंके उद्धारके लिये 
उनकी इच्छांके अनुसार भिन्न-भिन्न स्वरूप धारण कर अनेक 
लीला करता है। इस प्रकार तत्त्तसे जाननेवाले पुरुषके लिये 
परमात्मा कभी अदुश्य नहीं होते और न वह कभी परमात्मासे 
अदृश्य होता है। 
श्रीभगवानने स्वयं कहा है-- 
. यो मां पश्यति सर्वत्र सर्वं च मयि पश्यति । 
तस्याहं न प्रणश्यामि स च मे न प्रणइयति॥ 
(गीता ६1 ३०) 
'जो पुरुष सम्पूर्ण भूतोंमें सबके आत्मरूप मुझ 
वासुदेवको ही व्यापक देखता है और सम्पूर्ण भूतांको मुझ 
वासुदेवके अन्तर्गत देखता है, उसके लिये मैं अदुषय नहीं 
होता और वह मेरे लिये अदृश्य नहीं होता, क्योंकि वह 
एकीभावसे मुझमें ही स्थित है।' निराकार-साकारमें कोई 
अन्तर नहीं है । जो भगवान्‌ निराकार हैं, वही साकार बनते हैं । 
भगवान्‌ कहते हैं-- 
अजोऽपि सन्नव्ययात्मा भूतानामीश्वरोऽपि सन्‌। 
प्रकृति, स्वामधिष्ठाय सम्भवाम्यात्ममायया ॥ 
(गीता ४। ६) 
“मैं अविनाशीखरूप अजन्मा और सब भूतप्राणियोंका 


५६ 
ईश्वर होनेपर भी अपनी प्रकृतिको अधीन करके योगमायासे 
प्रकट होता हुँ।' क्यों प्रकट होते हैं ? इस प्रश्नका उत्तर भी 
भगवान्‌ ही देते हैं-- 
यदा यदा हि धर्मस्य ग्लानिर्भवति भारत । 
अभ्युत्थानमधर्मस्य तदात्मानं सूजाम्यहम ॥ 
परित्राणाय साधूना विनाशाय च दुष्कृताम्‌। 
धर्मसंस्थापनार्थाय सम्भवामि युगे युगे ॥ 
(गीता ४ | ७-८) 
व्हे भारत ! जब-जब धर्मकी हानि और अधर्मकी वृद्धि 
होती है, तब-तब ही मैं अपने रूपको प्रकट करता हूँ। साधु- 
पुरुषोंका उद्धार और दूषित कर्म करनेवालोंका नाश करने तथा 
धर्म-स्थापनके लिये मैं युग-युगमें प्रकट होता हूँ।' 
इस प्रकार अविनाशी निर्विकार परमात्मा जगतके उद्धारके 
लिये भक्तोके प्रेमवश अपनी इच्छासे आप अवतीर्ण होते हैं। 
वे प्रेममय हैं। उनकी प्रत्येक क्रिया प्रेम और दयासे ओतप्रोत 
है। वे जिनका संहार करते हैं उनका भी उद्धार ही करते हैं। 
उनका संहार भी परम प्रेमका ही उपहार है, परंतुं अज्ञ जगत्‌ 
उनके दिव्य जन्म-कर्मोकी लीलाका यथार्थ रहस्य न समझकर 
नाना प्रकारके संदेह करता है। भगवान्‌ कहते हैं-- 
जन्म कर्म च मे दिव्यमेव यो वेत्ति तत्त्वत: । 
त्यक्त्वा देह पुनर्जन्म नैति मामेति सोऽर्जुन ॥ 
(गीता ४।९) 
'हे अर्जुन ! मेरा जन्म और कर्म दिव्य है, इस प्रकार जो 
पुरुष तत्त्वे जानता है, वह शरीर त्यागकर फिर जन्मको नहीं 
प्राप्त होता, वह तो मुझे ही प्राप्त होता है।' 
सर्वराक्तिमान्‌ सचिदानन्दघन परमात्मा अज-अविनाशी 
और सर्वभूतोंके परम गति और परम आश्रय हैं। वे केवल 
धर्मकी स्थापना और संसारका उद्धार करनेके लिये ही अपनी 
योगमायासे सगुणरूपसे प्रकट होते हैं । अतएव उन पसमेश्वरके 
समान सुहृद, प्रेमी और पतितपावन दूसरा कोई नहीं है--यों 
समझकर जो पुरुष उनका अनन्य भ्रेमसे निरन्तर चित्तन करता 
हुआ आसक्तिरहित होकर संसारमें बर्तता है, वही वास्तवमें 
उनको तत्त्वसे जानता है। ऐसे तत्त्वज्ञ पुरुषको इस दुःखरूप 
'संसारमें फिर कभी लौटकर नहीं आना पडता | 
मगवानके जन्म-कर्म कैसे दिव्य हैं, इस तत्वको जो 


समझ लेता है, वही सचा भाग्यवान्‌ पुरुष है। उज्ज्वल, 
प्रकादामय, विशुद्ध, अलौकिक आदि शब्द दिव्यके 
पर्यायवाची हैं। भगवानके जन्म-कर्मोमें ये सभी घटित होते 
हैं। उनके कर्म संसारमें विस्तृत होकर सबके हृदयाँपर असर 
करते है, कर्मोंकी कीर्ति ब्रह्माण्डभरमें छा जाती है। जो उनका 
स्मरण-कीर्तन करते हैं, उनका हृदय भी उज्ज्वल बन जाता है। 
इसलिये वे उज्ज्वल हैं। उनकी छीलाका जितना ही अधिक 
विस्तार होता है, उतना ही अन्धकारका नाश होता है। जहाँ 
सदा हरि-लीला-कथा होती है, वहाँ ज्ञान-सूर्यका प्रकाश छा 
जाता है, पाप-तापरूपी अन्धकार नष्ट हो जाता है, इसलिये वे 
प्रकाशमय हैं। उनके कमोमें किसी प्रकारका स्वार्थ या अपना 
प्रयोजन नहीं है, कोई कामना नहीं है, किसी पापका लेश नहीं 
है, मलरहित हैं, इसलिये वे शुद्ध हैं । उनके-जैसे कर्म जगत्मे 
कोई नहीं कर सकता । ब्रह्मा-इन्द्रादि भी उनके कर्मौको देखकर 
मोहित हो जाते हैं। जगतके लोगोंकी कल्पनामें भी जो बात 
नहीं आ सकती, जो बिलकुल असम्भव है, उसको भी वे 
सम्भव कर देते हैं, अघटन घटा देते हैं। जीवन्मुक्त या 
कारक--इन सबकी अपेक्षा भी अदभुत हैं, इसलिये वे 
अलौकिक हैं। उनका अवतार सर्वथा शुद्ध है। अपनी 
लीलासे ही आप प्रकट होते हैं। वे प्रेमरूप होकर ही 
सगुणरूपमें प्रकट होते हँ । प्रेम ही उनकी महिमामयी मूर्ति है, 
इसलिये प्रेमी पुरुष ही उनको पहचान सकते हैं। 

---इस तत्वको समझकर जो प्रेमसे उनकी उपासना करते 
हैं, वे भाग्यवान्‌ बहुत ही शीघ्र उन प्रेममयके प्रेमपूर्ण 
वदनारविन्दका दर्शनकर कृतार्थ होते हैं। अतएव शारीर, मन, 
बुद्धि, आत्मा--सब उनके चारु-चरणोंमें अर्पण कर दिन-रात 
उन्हीके चिन्तनमें लगे रहना चाहिये । उनका प्रेमपूर्ण आदेश 
और आश्वासन स्मरण कीजिये-- $ | 


मय्येव मन आधत्स्व मयि बुद्धि निवेशय । 
निवसिष्यसि मय्येव अत ऊर्ध्व न संशयः ॥ 
(गीता १२।८) 


'मुझमें मन लगा दो, मुझमें ही बुद्धि लगा दो। ऐसा 
करनेपर मुझमें ही निवास करोगे अर्थात्‌ मुझको ही प्राप्त 


होओगे, इसमें कुछ भी संशय नहीं है।' 
—_ OS — 

अखिल ब्रह्माण्डनायक, जगदीश्वर परब्रह्म भगवान्‌ मनुष्यके स्वभाव-रुचिमें वैचित्र्य रहनेसे सभीके स्वभाव, 


श्रीकृष्णने लीला करनेके लिये विश्वकी रचना की । इस विश्वमें 
जरायुज, स्वेदज, अण्डज और उद्धिज्ज--ये चार प्रकारके 
शरीर निर्माण किये हैं । चराचर-सृष्टिमें मानव-सृष्टि प्रधान 
मानी गयी है । मनुष्य-देहकी सृष्टि करके ही भगवान्‌ संतुष्ट हुए 
थे, क्योंकि यह मानवकलेवर ही उपासनाका मुख्य साधन है । 
दैवी तथा नारकीय शरीरसे आराधना नहीं हो पाती । 'तासां मे 
पौरुषी प्रिया'--इस भगवद्वचनसे पुरुषाकार शरीर ही 
पुरुषार्थका साधक है, इसीलिये भगवत्य है। 

यह दुर्लभ मनुष्य-जन्म बहुत जन्मोके बाद भगवत्कृपासे 
प्राप्त होता है । भगवत्कृपासे प्राप्त होनेवाली मानव-योनिमें ही 
देवोपासनाका सुअवसर प्राप्त होता हे और वर्णाश्रमधर्मके 
अनुसार आचरण करनेवाला मनुष्य अपने लक्ष्यको पानेमें 
समर्थ होता है । इसी देहसे ऐहलौकिक, पारलौकिक सुखका 
उपभोग करनेके लिये देवाराधना महत्त्वपूर्ण साधन है । 

मानव-जीवनका प्रधान उद्देश्य भगवत्राप्ति करना है। 
उसमें सदाचरण, शौचाचार आदि नियमोंका पालन करना 
सहायक होता है। उपासनामें देश, काल, कर्ता, द्रव्य, 
मन्त्र--इन पाँचोंकी शुद्धि अत्यन्त आवश्यक है। 

ईश्वरीय सृष्टि त्रिगुणमयी होनेसे सभीकी प्रकृति विचित्र 
होती है। तदनुसार रुचि-कर्म भी विचित्र होते हैं। सात्त्विकी 
जीव देवोपासक होते हैं, राजसी यक्ष-यक्षिणी आदि राजसी 
प्रकृतिवालोंपर श्रद्धा रखते हैं तथा तामसीजन 
भूत-प्रेत-पिशाच आदिकी उपासना करते हैं। 

भगवान्‌ श्रीकृष्णने अर्जुनके प्रति गीता (७।२१)में 
कहा है--जिस प्राणीका जिस देवतामें जैसा श्रद्धा-विश्वास 
होता है, उसे भगवान्‌ उस देवके प्रति वैसी अचला श्रद्धा 
देते हैं-- 

यो यो यां यां तनुं भक्तः श्रद्धयार्चितुमिच्छति। 

तस्य तस्याचलां श्रद्धां तामेव विदधाम्यहम्‌॥ 

वह उस श्रद्धासे संयुक्त होकर उस देवकी अटूट प्रीतिसे 
उपासना करता है। पुनः उपासक उस अभीष्ट देवसे मेरे ही 
द्वारा निष्पादित कामपूर्तिको प्राप्त होता है । 
दे" अं? ३-८ 


सबकी प्रकृति एवं सबकी रुचि एक-जैसी नहीं होती, इसलिये 
शासत्र-पुराण-तन्त्र आदिमें देवोपासनाके विभिन्न प्रकार प्रस्तुत 
किये गये हैं, जिससे प्रत्येक व्यक्ति अपनी रुचि ओर प्रकृतिके 
अनुसार भगवत्लाप्तिके लिये अपने इष्टदेवकी उपासनामें संलग्न 
हो सके | यही कारण है कि शास्रकारेनि एक ही ब्रह्मका कई 
रूपोंमें वर्णन किया है । 'एकं सद विप्रा बहुधा वदन्ति ।' यद्यपि 
भगवान्‌ नाना नाम-रूपोंसे विलसित हैं तथापि पञ्चदेवोपासना 
विशेष उपादेय है। साधक अपनी मनःस्थितिके अनुसार अपने 
इष्टदेवका निश्चय कर सुविधानुसार उपासनामें संलग्न होकर 
सिद्धि प्राप्त कर सकता है । पञ्चदेव भगवद्विभूतिरूप होते हैं, 
उनकी उपासनामें अन्याश्रय-दोष नहीं होता । 

उपासनामें कोई भी भगवत्स्वरूप लक्ष्य बनाया जा 
सकता है, परंतु उसमें भक्तिकी प्रमुखता मानी गयी है। जो 
मनुष्य जितना मनोयोगपूर्वक अपने इष्टदेवकी सेवा-पूजा- 
आराधना करता है, उसकी उपासना उतनी ही प्रगाढ़ होती है 
तथा इष्टसिद्धि भी शीघ्र होती है। इसके लिये शम-दम आदि 
नियमोंके पालन करनेकी परमावश्यकता होती है। 

उपासना 

'उप-समीपे आसनं यस्यां क्रियायां सा उपासना” 
अर्थात्‌ जिस क्रियामें इष्टदेवके निकर आसन हो, जिसपर 
बैठकर साधक पूजनादि करे, वह उपासना कहलाती है। 
उपासना तीन प्रकारकी होती है-नित्योपासना, नैमित्तिको- 
पासना और विशिष्टोपासना। इष्टदेवकी नित्य सेवा-पूजा 
नित्योपासना कहलाती हैं। किसी निमित्तसे की जानेवाली 
उपासना नैमित्तिकोपासना कहलाती है । जन्माष्टमी, रामनवमी, 
नृसिंहचतुर्दशी, वामन-द्वादशी, शिवरात्रि, नवरात्र आदि 
महापर्वोमें जो विशेष पूजा-अर्चादि क्रिया की जाती है, वह 
विरिष्टोपासना कहलाती है। 

नित्योपासना दो प्रकारकी होती है। एक मानसी, दूसरी | 


re " 


[देवता- 

आगमप्रतिपादित विधानके अनुसार शैली, दारुमयी, 
त्रिलोहनिर्मिता, लेप्या, लेख्या और सैकती मूर्तिकी पूजा होती 
है । मणिमय यन्त्रादिमें आवरणपूजन मुख्य होता है । उत्सवादि 
पर्वोपर महाराजोपचारोंसे पूजन किया जाता है। 

पूजा पाँच प्रकारकी होती है--१-अभिगमन, 
२-उपादान, ३-योग, ४-स्वाध्याय और ५-इज्या । देवस्थान 
तथा पात्रादिकी शुद्धि करना 'अभिगमन' कहलाता है। 
उपचारोंका संग्रह करना 'उपादान' कहलाता है । भावना करना 
ही 'योग' कहलाता है। वेदपाठ, भागवतपाठ, गीता, 
विष्णुसहस्ननाम, कवच, स्तोत्र आदिका पाठ करना 'स्वाध्याय' 
होता है। उपचारोंसे पूजन-हवनादि करना 'इज्या' है। 

पूजकको निरभिमान रहकर दूसरेका सम्मान करना 
चाहिये तथा शान्त-दान्त रहना चाहिये एवं मैत्री और 
करुणाभाव बर्तते हुए निःस्पृह और विरक्त होकर खधर्मका 
पालन करते हुए धीरतापूर्वक प्रसन्नचित्तसे गम्भीर रहकर अपने 
इष्टदेवकी भक्तिसे पूजा करनी चाहिये। 

तीर्थ क्षेत्र, देश, काल, धाममें जो रीति प्रचलित हो उसे 
मानते हुए तदनुसार देवपूजन करना चाहिये। इस प्रकार 
करनेसे इष्टदेवका साक्षात्कार मानवोंको होता है। चाक्षुष ज्ञान 
होनेपर भगवान्‌ कल्पतरुके समान सभी जनोंके मनोरथ पूर्ण 
करते हुए उन्हें आनन्दित करते हैं। अतः पुण्यतम देरामें 
समयानुसार महापुरुषोंकी सरणीका अनुसरण करते हुए 
पूजाप्रवाहको प्रवाहित करते रहना चाहिये, यही विधायक 
शाख्रका आदेश है। 

प्रातःकाल ब्राह्ममुहूर्तमें उठकर इष्टदेव तथा गुरुजनोंका 
स्मरण कर शौचादिक्रियासे निवृत्त होकर दन्त-जिह्वाकी शुद्धि 


. अपेक्षित है । जिससे पूजाके समय मल-मूत्रका वेग न हो तथा 


मुखसे दुर्गन्ध न आये। मुख-शुद्धिके बिना मन्त्रसिद्धि भी 


भूतशुद्धि प्राणप्रतिष्ठा, अन्तर्मातृकान्यास, बहिर्मातृकान्यास, 
पञ्चदेवोके पृथक्‌-पृथक्‌ केशवादि मातूकान्यास, तत्त्वन्यास, ` 
मूलमन्त्रन्यास करनेका विधान है। नानाविध न्यासोंसे सर्वोत्तम 
भावनापूर्वक देवभाव उदित होता है ।'देवो भूत्वा यजेद्‌ देवं 
नादेवो देवमर्चयेत्‌.।' इस विधिवावयसे देवभाव होनेपर 
देवोपासना करे। देव-मनुष्यका सम्बन्ध नहीं होता। अतः 
देवत्वसिद्धके लिये न्यास करना चाहिये, तभी: अर्चनकी सिद्धि 
तथा भाववृद्धि होती है। इस प्रकार नित्य-नैमित्तिक-काम्य 
कर्मॉसे निवृत्त हो जानेपर देवसारूप्यसे सम्पन्न होकर 
भव-सागरसे निवृत्ति हो जाती है। 

पूजामें जिन-जिन देवोंके प्रिय-प्रशस्त, गन्ध, पुष्प, धूप, 
अवेद्यादिक हैं, उन्हें उनकी प्रसन्नताके निमित्त समर्पण करे, 
विपरीत निषिद्ध द्रव्योंसे नहीं । जैसे अक्षतसे विष्णुका, दूर्वासे 
दुर्गाका, तुलसीसे गणपतिका पूजन न करे। 

निगमागमसम्मत विघानसे विधिवत्‌ पूजन करनेपर ही 
स्वाभीष्ट कार्योकी सिद्धि होती है। फलकी प्राप्ति श्रद्धानुरूप 
होती है। बिना श्रद्धा-विश्वासके सब निष्फल होता है। यह 
भगवानने गीतामें स्पष्ट कहा है-- 

अश्रद्धया हुतं दत्तं तपस्तप्तं कृतं च यत्‌। 

असदित्युच्यते पार्थ न च तत्रेत्य नो इह॥ 

(१७।२८) 

इसी प्रकार शास्नविधिका उल्लङ्घन करके स्वेच्छया जो 
कुछ किया जाता है, वह सिद्धिदायक नहीं होता। उससे न 
ऐहलौकिक सुख प्राप्त होता है, न पारलौकिक । यह भी 
भगवदादेश है। इसलिये शास्त्रीय विधानके द्वारा देवपूजन 
करना सर्वथा श्रेयस्कर है। 

जैसे पर्वतॉसे निकली नदियाँ समुद्रगामिनी होती हैं, वैसे 


- अन्य सभी देवकी उपासना करनेवाले भी अन्तमें भगवल्लीन 


प्रतिबन्धित हो जाती है। उसके बाद खान, संध्या-वन्दन, हो जाते हैं-- 

गायत्री-जप सूर्योदयतक करना चाहिये | सूर्योदय होनेपर अर्घ- आकाशात्‌ पतितं तोयं यथा गच्छति सागरम्‌। 

उपस्थानके अनन्तर देव-गृहमें प्रवेशकर स्ेष्टदेवके सामने सर्वदेवनमस्कारः केशवम्प्रति गच्छति॥ 

आसनपर पूर्वमुख या उत्तरमुख बैठकर आचमन-प्राणायाम- (अपन्नगीता) 
Ci कु 


वह ब्रह्म महान्‌ है, स्वप्रकाशरूप है, अचिन्त्य है, सूक्ष्मसे भी अति सत्य है, दूरसे भी 
भी पास है। वह आप ही इस बुद्धिरूपी गुहामें बैठकर देखता है।--उपनिषद्‌ ह एस 

श्रीराधामा धव-युगलोपासना 
(नित्यलीलालीन श्रद्धेय भाईजी श्रीहनुमानप्रसादजी पोद्दार) 


भारतीय सनातनधर्मके सिद्धान्तानुसार ब्रह्म, परमात्मा 

और भगवान्‌ एक ही हैं---'ब्रहोति परमात्मेति भगवानिति 
झब्ह्यते ।' विभिन्न उपासक सम्प्रदाय उस एक ही परम तत्त्वकी 
विभिन्न नाम-रूपोंमें विभिन्न उपासना-पद्धतियोंसे उपासना 
करते हैं। वह ब्रह्मतत्त्व नित्य स्वरूपभूत शक्तिसे समन्वित है। 
यह अवश्य है कि सभी लोग उस शक्तिको स्वीकार नहीं 
करते। शक्ति न माननेवाले लोग ब्रह्मको निर्विशेष या निर्गुण 
कहते हैं और भक्ति माननेबाले “सविशेष' या 'सगुण' । इनमें भी 
दो भेद हैं-एक 'निराकारवादी' दूसरे “साकारवादी' । 
निराकारवादी भगवानको सर्वशक्तिमान्‌ सर्वव्यापक बतलाते हैं 
और साकारवादी उपासक उन्हें अपने-अपने भावानुसार 
लक्ष्मी-नारायण, उमा-महेश्वर, सीता-राम, राधा-कृष्ण आदि 
दिव्य युगल-स्वरूपॉमें भजते हैं। वस्तुतः नारायण, विष्णु, 
महेश्वर, राम, कृष्ण-- सब एक ही तत्त्वके विभिन्न स्वरूप हैं। 
इसी प्रकार इनकी राक्तियाँ--श्रीलक्ष्मी, उमा, सीता, राधा 
आदि भी एक ही भगवत्स्वरूपा महाशक्तिके विभिन्न लीला- 
स्वरूप हैं। शक्ति नित्य शक्तिमानके साथ है, इसीसे वह 
शक्तिमान्‌ है और इसीसे वह नित्य युगलस्वरूप है। पर यह 
नित्य युगलस्वरूप संसारके पृथक्‌-पृथक्‌ दो स्वतन्त्र व्यक्तियों 
या पदार्थोके समान नहीं है। जो हैं तो सर्वथा परस्पर निरपेक्ष 
भिन्न-भिन्न, पर एक समय एक साथ मिल जानेपर उन्हें जोडी 
या “युगल' कहते हैं। भगवान्‌ वस्तुतः एक होकर ही पृथकू- 
पृथक्‌ दो प्रतीत होते हैं। एकके बिना दूसरेका अस्तित्व ही नहीं 
है। शक्ति है तो शक्तिमान्‌ है और शक्तिमान्‌ है तो उसमें शक्ति 
रहती है। सूर्य और उसका तेज, अग्नि और उसकी दाहिका 
शक्ति, चन्द्रमा और उसकी चाँदनी, जल और उसकी 
शीतलता, पद और उसका अर्थ--इनमें जैसे नित्य युगलभाव 
विद्यमान है, वैसे ही ब्रह्ममें भी नित्य अविनाभाव-युगलभाव 
है। वस्तुतः 'शक्ति-समन्वित' और “शक्ति-विरहित' कहना भी 


नहीं बनता । शक्ति ब्रह्मका अभिन्न स्वरूप ही है। जिस समय, 
वह शक्ति अभिव्यक्त होकर लीलायमान नहीं होती, उस समय . 
“शक्ति-विरहित' और जिस समय अभिव्यक्त होकर लीलाः 


करती है, उस समय उसे 'शक्तिसमन्वित' कहते हैं। शक्तियुक्त 
भगवत्स्वरूपके दो प्रकार हैं --'सगुण निराकार' और “सगुण 
साकार' | वस्तुतः शक्ति उनके स्वरूपगत होनेसे “समन्वित' 
और 'विरहित' का खास कोई अर्थ नहीं रह जाता | 


वेदमूलक उपनिषदमें परमतत्त्वके दो स्वरूप बताये गये 
हैं--एक “सर्वातीत' दूसरा 'सर्वकारणात्मक' । “सर्वकारणात्मक' 
स्वरूपके द्वारा ही “सर्वातीत' का पता लगता है और “सर्वातीत' 
स्वरूप ही “सर्वकारणात्मक' स्वरूपका आश्रय है। वस्तुतः 
ब्रह्मकी अद्वैतपूर्ण सत्ता इन दोनों स्वरूपॉको लेकर ही है। 
उपनिषद्के दिव्यदृष्टि प्राप्त ऋषियोंने ब्रह्मके एक अद्वितीय 
देश-काल-अवस्था-परिणामसे सर्वथा अतीत, सचिदानन्द- 
तत्त्वकी उपलब्धि की और किसी भी दृश्य, ग्राह्य, कथन 
करनेयोग्य, चिन्तन करनेयोग्य और धारणामें लानेयोग्य 
पदार्थके साथ उसका कोई भी सम्बन्ध या सादुश्य न पाकर 
यह कहा कि “वह कभी न दीख सकता है, न ग्रहण किया जा 
सकता है, न उसका कोई गोत्र है, न वर्ण। न उसके आँख- 
कान हैं और न हाथ-पैर आदि ।'--- 


“यत्तदद्रेहयमग्राह्ममगोत्रमवर्णमचक्षुःश्रोत्रे तदपाणिपादम्‌ ' 
(मुण्डकः १।१।६) 


वहाँ, उसी समय उसी देश-कालातीत, अवस्थापरिणाम- 
शून्य, इन्द्रिय-मन-बुद्ध्कि अगोचर, शान्त, शिव एकमात्र 
अनन्त सत्ताखरूप परमात्माको ही सर्वकाल और सम्पूर्ण 
देशॉमें नित्य विराजित देखा । यहाँतक कि ध्यान-योगमें उन्होने 
उसी परमदेव परमात्माकी उस दिव्य-अचिन्त्य-स्वरूपभूता. 
शक्तिको भी प्रत्यक्ष देखा, जो अपने ही गुणोंसे छिपी हुई 
तब उन्होंने यह निश्चय किया कि कालसे लेकर 


एकमात्र परमात्मा ही हे-- 


ते ध्यानयोगानुगता अपर न्‌ 


यः कारणानि निखिलानि तानि 
'कालात्मयुक्तान्यधितिष्ठत्येकः ॥ 

(श्वेताश्वः १।३) 
इस प्रकार एक ही ब्रह्म परमात्मा या भगवान्‌ 'सर्वातीत' 
भी है और “सर्वरूप' भी है। वह “सर्वातीत' परमात्मा ही 
सर्वकारणकारण, सर्वगत, सबमें अनुस्यूत और सबका 
अन्तर्यामी है, वह सुक्ष्मातिसूक्ष्म, भेद-परिणामशून्य, अद्वय 
परमात्मा ही चराचर भूतमात्रकी योनि है और अनन्त विचित्र 
सृष्टिका एकमात्र अभिन्न निमित्तोपादान कारण है। 'नित्य 
सर्वातीत' और 'नित्य सर्वगत? स्वरूप ही उसकी महनीय 
भगवत्ता है। वस्तुतः भगवानका नित्य एक रहना और नित्य 
अनन्त रूपोमें अपनेको आप ही प्रकट करके सम्भोग करना 
सब भगवानके ऐसे एकमात्र नित्यस्वरूपके ही अन्तर्गत है। 
उनका एक रहना और फिर अनन्त रूपोंमें प्रकट हो जाना न 
तो अद्वैतसे द्वैत-स्थितिमे आना है और न एकत्वसे बहुतकी 
अवस्थामें बदल जाना ही है। उनकी नित्य स्वरूप-सत्तामें 
किसी कालका प्रभाव नहीं है, न कोई अवस्था या स्थितिका 
भेद है । वे एकमात्र सच्चिदानन्दघन भगवान्‌ नित्य अभेदभूमिमें 
ही परस्पर विरोधी गुण-धर्मोको आलिङ्गन किये हुए हैं। वे 


अपने सर्वातीत विश्वातीत रूपमें स्थित रहते हुए ही अपनी 


अनन्ताश्चर्यमयी अनन्तवैचित्यप्रसविनी शक्तिके द्वारा 
अपने-आपमें ही अनन्त विश्वका सृजन करके अपने-आप ही 
उसका सम्भोग करते हैं। उन्होंने रमणके लिने दूसरेकी इच्छा 
की, अपनेको ही एकसे दो कर दिया, पति-पत्नी हो गये। 


“`**"स द्वितीयमैच्छत्‌ स इममेवात्मानं द्वेधापातयत्‌ ततः- 


पतिश्च पत्री चाभवताम्‌।' 
(बृहदारण्यक उप १।४।३) 
इस मन्त्रका यह अभिप्राय नहीं है कि वे पहले अकेले 
थे, फिर वे मिथुन (दो युगल) हो गये; क्योंकि उनके लिये 
काळ-परम्परासे अवस्था-भेदको प्राप्त होना सम्भव नहीं है। वे 
“नित्य मिथुन (युगल) हैं और इस नित्य युगल-स्वरूपमें ही 
उनका नित्य-पूर्ण एकत्व है। उनका अपने स्वरूपमें ही अपनी 
अनन्त सत्ता, अनन्त ऐश्वर्य और अनन्त माधुर्यका अनादि 
अनन्त अनवरत आस्वादन-- नित्य रमण चल रहा है। इस 
नित्य युगल-स्वरूपमें ही वे दिव्य चिन्मय 'रस' और 'भाव' 


* कृतार्थयन्ति रक्षन्ति स्वभक्तान्‌ सर्वदेवताः * 


रूपमें व्यक्त और अव्यक्तभावसे नित्य लीलायमान हैं। 
अवश्य ही उनकी इस लीलामें प्राकृत पुरुष और नारीके सदरा 
न तो भौतिक देहेद्रिय-भेद है, न कोई अनित्य लौकिक 
जड-सम्बन्ध ही है । इसलिये वे न 'रमण' हैं न 'रमणी' हैं। 
पुरुषरूपमें भगवानका निर्विकार निष्क्रिय भाव है। वे नित्य 
सर्वातीत सचिदानन्दखरूप हैं और नारीरूपमें उन्हींकी 
सर्वकारणालिका अनन्त लीलामयी स्वरूपाइक्तिका सक्रिय 
भाव है। वे नित्य अनन्तरूपा लीला-विलासिनीके रूपमें 
अभिव्यक्त हैं। इस नारीभावकी लीलाभिव्यक्ति ही उनके 
अनन्त सौन्दर्यं और अनन्त माधुर्यका प्रकाश है। इसी 
मधुरतम लीलामें 'रस' और 'भाव' का माधुर्य प्रकट होता है 
और उसीका पूर्णतम स्वरूप हैं-- श्रीकृष्ण और श्रीराधा। वे 
दोनों नित्य अभिन्न हैं और नित्य दिव्य चिन्मय रसविग्रह और 
नित्य दिव्य चिन्मय भावविग्रहके रूपमें अपने स्वरूपभूत 
परमानन्दमय 'लीलारसके आखादनमें संलम हैं। श्रीकृष्ण 
'रसराज' हैं और श्रीराधा 'महाभाव' हैं। वस्तुतः इनके 
लीला-रसाखादनमें आस्वाद, आस्वादन और आस्वादक तीनों 
वे स्वयं ही है, उनके नित्य-स्वरूपका ही यह लीलाविलास है । 
भगवान्‌ श्रीकृष्णने राधाजीसे कहा है-- 

यथा त्वं च तथाहं च भेदो हि नावयोर्धुवम्‌। 

यथा क्षीरे च धावल्यं यथाझौ दाहिका सति। 

यथा पृथिव्यां गन्धश्च तथाहं त्वयि संततम्‌॥ 

'जो तुम हो, वही मै हूँ, हम दोनोंमें कदापि किचित्‌ भी 
भेद नहीं है। जैसे दूधमें सफेदी, अझ्निमें दाहिका शक्ति और 
पृथ्वीमें गन्ध है, वैसे ही मैं निरन्तर तुममें हूँ।' 

मधुर भक्तिरसके पाँच भाव मुख्यतया माने गये हैं-- 
शान्त, दास्य, सख्य, वात्सल्य और मधुर। इनमें 
सर्वात्म-निवेदन पूर्ण होनेके कारण 'मधुर' भाव ही परिपूर्णतया 
सर्वश्रेष्ठ है। झान्तभाव तो मधुर भक्तिरसकी भूमिका है, 
क्योकि उसमें मन-इन्द्रियोंका पूर्ण संयम होकर भगवानमें ही 
उनकी नित्य संलग्नता हो जाती है, पर भगवानके साथ कोई 
व्यक्तिगत सम्बन्ध नहीं होता। इसलिये उसे मधुरभावके 


' अन्तर्गत नहीं माना जाता। दास्य, सख्य, वात्सल्यमें 


सम्बन्धयुक्त प्रीति होती है। मधुरमें उसका पूर्ण पर्यवसान है । 
यह मधुरभाव जहाँ पूर्णरूपसे लीलायमान तथा आत्यन्तिक- 


अङ्क] 

रूपसे अभिव्यक्त होता है, वही 'महाभाव' है और वही 
श्रीराधाजीका रूप है। रस-साम्राज्यमें प्रेमका विकास होते-होते 
'महाभाव' तक पहुँचना होता है। उसके आठ स्तर माने गये 
हैं--प्रेम, स्नेह, मान, प्रणय, राग, अनुराग, भाव और 
. महाभाव। विषयी लोगोंके मनमें निज सुखकी नित्य कामना 
रहती है। वे दूसरोंके साथ जो सद्भाव, सद्व्यवहार, त्याग, 
संयम आदि करते हैं, सब इस सुख-कामनाको लेकर ही करते 
हैं। अतएव वहाँ वास्तविक पवित्र त्यागका सर्वथा अभाव है, 
इसलिये वह प्रेम नहीं है। वह तो काम है, जो प्रेम-साम्राज्यमें 
सर्वथा हेय तथा त्याज्य है। 

संसारमें इस समय ऐसे बहुत तामसभावसे समावृत मूढ़ 
नराधम मनुष्य हैं, जो अपना अनिष्ट करके भी दूसरोंका अनिष्ट 
करते हैं। वे कहा करते है--'हमारा चाहे जितना नुकसान हो 
जाय, पर उनका नाश करके छोड़ेंगे।' परंतु विषयासक्त तथा 
विषयकामी पुरुष ऐसा नहीं करते। वे अपना अनिष्ट करके 
दूसरोंका अनिष्ट करना नहीं चाहते, पर अपने लाभके लिये, 
अपने सुख-स्वार्थकी सिद्धिके लिये दूसरोंके हितोंका नाश 
करके उन्हें दुःख पहुँचाया करते हैं। यद्यपि उनको परिणाममें 
लाभ नहीं होता, क्योंकि जिस कार्यसे दूसरोंका अनिष्ट होता है, 
वह पापकार्य है और पाप सदा ही दुःखपरिणामी होता है । यह 
पशुभाव है। जैसे पशु प्रायः न तो दूसरेके दुःख-कष्टकी 
अनुभूति करता है और न किसीके द्वारा उपकार प्राप्त होनेपर 


उसके प्रति कृतज्ञताकी ही वृत्ति रखता है, इसी प्रकार' 


विषयासक्त मनुष्य प्रायः अपने ही स्वार्थ और सुख-लाभकी 
बात सोचता है। दूसरे जीवोंके भी हृदय हैं, प्राण हैं, उन्हें भी 
` सुख-दुःख होता है, इसकी ओर वह ध्यान नहीं देता। यही 
असुरभाव भी है । जहाँ मानवता जाग्रत्‌ होती है, वहाँ ऐसा नहीं 
हुआ करता। इसीसे मनुष्यके लिये तीन ऋण या पाँच ऋण 
चुकानेके लिये त्यागका विधान है । त्यागवृत्तिसे ही मानवताका 
विकास होता है। अतः जो मनुष्य कुछ विवेकशील होता है, 
वह विषयकामी अविवेकी मनुष्यकी भाँति दूसराँके अनिष्टके 
द्वारा अपना लाभ नहीं करना चाहता, :पर वह अपने लाभमें 
यदि दूसरे किसीका अनिष्ट होता हो तो उसकी परवा नहीं 


करता । उससे आगे बढ़ा हुआ मनुष्य यह देखता है कि मुझे: 


जिसमें लाभ होता है, इससे किसी दूसरेका अनिष्ट या हानि तो 


नहीं होती । यदि दूसरेका अनिष्ट होता है तो वह अपने लाभके 
लिये उस कार्यको नहीं करता | इससे आगे बढ़ा हुआ वह है 
जो अपने लाभका भी वही काम करता है, जिससे दूसरोंको 
भी लाभ होता है, इससे आगे चलकर बुद्धिमान्‌ साधुहुदय 
मनुष्य वही काम करता है, जिससे केवल दूसरोंका लाभ होता 
हो! अपने लाभकी बात ही नहीं सोचता । इससे आगे बढ़ा 
हुआ सर्वश्रेष्ठ मनुष्य वह है जो अपनी हानि करके भी दूसरोंको 
लाभ पहुँचाता है। यद्यपि परिणाममें उसकी हानि होती नही, 
क्योंकि जिसमें दूसरोंका हित होता है वह पुण्यकर्म है और 
पुण्यकर्म परिणाममें सदा ही लाभप्रद होता है, यह निश्चित है । 
यों छः प्रकारके मनुष्य होते हैं, जो उत्तरोत्तर श्रेष्ठ होते हैं-- 

१- अपना अनिष्ट करके भी दूसरोंका अनिष्ट करते है, 
वे महापापी हैं। 

२- अपना लाभ चाहते हैं, दूसरोंके अनिष्टकी परवा 
नहीं करते। 

३- अपने लाभके लिये भी ऐसा काम नहीं करते, 
जिससे दूसरोंका अनिष्ट होता हो। 

४- अपने लाभके लिये ऐसा ही काम करते हैं जिससे 
दूसरोंको भी लाभ हो। 

५- दूसरोंके लाभका ही काम करते हैं । अपने लाभकी 
बात नहीं सोचते। 

६- अपना अनिष्ट करके भी दूसरोंको लाभ पहुँचाते 
हैं। वे सर्वश्रेष्ठ साधु हैं। 

इनमें उत्तरोत्तर अशुभ कामनाका नाश तथा शुभ 
कामनाका विकास होता है। यही प्रेमके विकासका क्रम है। 
'निज-सुख-साधन' की वृत्ति 'काम' है और 'पर-सुख-साघनः 


.की वृत्ति--'प्रेम' है। काममें “स्व' संकुचित है, अतएव उसमें 


त्यागका अभाव है। प्रेममें 'स्व' अत्यन्त विस्तृत है, अतएव 
वह त्यागमय है । आज जगत्में जो व्यष्टि तथा समष्टिमें सर्वत्र 
कलहकी आग भड़क रही है, इसका प्रधान कारण 'ख-सुख- 
कामनाका विस्तार' तथा “पर-सुख-कामनाका अभाव' है। 
आजका जगत्‌ कामविषकलुषित है, प्रेम-पीयूष-परिभावित 
नहीं है। मधुर भक्तिभावके सर्वप्रथम 'शान्तभाव'मै ही 
काम-कलूषका अभाव हो जाता है। तदनन्तर आगे बढ़कर 
इसका विकास होते-होते जब सर्वत्यागमय सर्वात्मनिवेदनपूर्ण 


[देवता- 

मधुरभावका प्रादुर्भाव होता है, तब तो ख-सुख-कामनाकी 
कल्पनाका लेश गन्ध भी नहीं रहता, केवल प्रियतमसुखमय 
जीवन' होता है। यही यथार्थ प्रेम है। 
इस प्रेम-विकासके प्रेम, स्नेह आदि उपर्युक्त आठ 
स्तर हैं- 
विषयभोगोंके त्यागी भगवज्जनके मनमें शुद्ध सात्त्विकी 
प्रियतम श्रीकृष्णको सुख पहुँचानेकी जिस पवित्र अनुपम 
अनन्य वृत्तिका उदय होता है, वह प्रेम है। 
वह प्रेम अपने विषय (प्रियतम श्रीकृष्ण) को पाकर जब 
चित्तको द्रवित कर देता है, तब प्रेमीजनके उस धनको “सेह! 
कहा जाता है । दीपक जब घुतसे भरा होता है, तब उसमें जैसे 
उष्णता और ज्योति बढ़ती है, वैसे ही स्लेहके उदयसे हृदयमें 
श्रीकृष्णदर्शनकी पवित्र लालसा बढ़ती है। 
जिसमें सर्वथा नवीन अत्यन्त माधुर्यका अनुभव होता है, 
स्नेहके इस प्रकारके उत्कर्षको 'मान' कहते हैं। श्रीकृष्ण 
प्रियतमको अधिक सुख देनेके लिये हृदयके भावको छिपाकर, 
जिसमें वक्रता और वामताका उदय होता है, मनकी उस मधुर 
स्थितिका नाम 'मान' है। 
ममताकी अत्यन्त वृद्धिसे जब मान उत्कर्षको प्राप्त होता 
है, तब प्रियतमसे अभिन्नता बढ़ जाती है और हुदयमें महान्‌ 
हर्ष छा जाता है। इस अवस्थामें प्राण, मन, बुद्धि, शरीर, 
खान-पान तथा वस्त्राभूषण आदि सभीमें प्रियतमसे कुछ भी 
पृथक्‌ता नहीं रह जाती, तब उसको 'प्रणय' कहते हैं | प्रियतम 
श्रीकृष्णसे मिलनेकी आशामेँ जब दुःख भी परम सुख हो जाता 
है ओर अमिलनमें सभी सुख अपार दुःखमय प्रतीत होते हैं, 
यों प्रणय' जब उत्कर्षको प्राप्तकर इस स्थितिपर पहुँच जाता 
है, तब उस पावन प्रेमका नाम 'राग' होता है। 
जब नित्य अनुभूत प्रियतम श्रीकृष्ण प्रतिपल नये-से-नये 
दिखायी देते हैं, प्रतिपल वे अधिक-अधिक अत्यन्त महान्‌, 
अनुपम, पवित्र, सरल, सुन्दर और मधुर दिखायी देते हें, 
राग जब उत्कर्षको प्राप्त होकर सीमातीत रूपसे बढ़ जाता 


हर है, तब जो ऐसे लक्षण प्रकट होते है, वे 'अनुराग' के नामसे 


कहे जाते हैं। 
जब प्राणत्यागसे भी अधिक अत्यन्त घोर तथा कठिन 
दुःख सर्वथा तुच्छ हो जाता है, वरं प्रियतम श्रीकृष्णकी प्राप्तिके 


लिये जब वह परम मधुर तथा परम सुखमय एवं नित्य 
वाञ्छनीय हो जाता है और श्रीकृष्णमिलन एवं एकमात्र उनके 
सुखके लिये मनमें अपरिमित चाव बढ़ जाता है, तब वह बढ़ा 
हुआ 'अनुराग* ही मङ्गलमय मधुरतामय 'भाव' नाम धारण 
करता है। ६ 

यह भाव जब उच्च स्तरपर पहुँच जाता है, तब उस परम 
मधुरतम, परम निर्मल, परम विशुद्ध, सर्वदिक्‌-पवित्र 'भाव'को 
'हाभाव' कहते हैं। इस महाभावके परमोज्ज्वल, नितान्त 
पवित्र, निर्मल दिव्य खर्गसदृश 'मोदन' और 'मादन' दो सर्वोच 
स्तर हैं, जो प्रेमके पूर्ण प्राकट्यका परिचय देते हैं । इनमें “मादन' 
नामक 'महाभाव' परम दुर्लभ तथा स्वाभाविक ही स्वतन्त्र है। 
इसका प्रकाश केवल श्रीराधाजीमें ही है । स्नेहसे मोदनतक सभी 
स्तर श्रीकृष्णमें तथा समस्त ब्रजाडुनाओमें--मधुरभावमयी 
रागात्मिका प्रीतिसे संयुक्त--गोपरमणियोंमें हैं। व्रजसुन्दरियाँ 
इन्हीं विभिन्न स्तरोंके प्रेमसे श्रीकृष्णसुखार्थ, जो श्रीकृष्णकी 
नित्य-नवोत्साहपूर्वक सहज सेवा--उपासना करती हैं, 
श्रीराधाजी उनमें मुख्य तथा सर्वप्रधान श्रीकृष्णसेविका या 
श्रीकृष्णाराधिका हैं। अतएव श्रीकृष्ण इस प्रेमके 'विषय' हैं। 
साथ ही इस प्रेमके समस्त स्तर श्रीकृष्णमें भी हैं। अतएव वे इस 
प्रेमके 'आश्रय' भी हैं अर्थात्‌ वे भी ब्रजसुन्दरियोंको सुख 
पहुँचाना चाहते हैं। गोपरमणियोंमें श्रीराधा 'मादनाख्य 
महाभाव' रूपा हैं। इसलिये वे परम आश्रय रूपा हैं और वे 
श्रीकृष्णको सुखी देखकर उससे अनन्तगुना सुख लाभ करती 
हैं। श्रीराधाजीके इस सुखकी स्थितिपर विचार करके श्रीकृष्ण 
इस प्रेमके आश्रय बनते हैं और वे नित्य श्रीराधाको आराध्या 
मानकर उनकी सेवा-उपासना करके उन्हें सुख पहुँचाना चाहते 
हैं। यह उनका परस्पर आश्रय-विषय-सम्बन्ध नित्य है। यही 
प्रेमका वह सर्वोच्च स्तर है, जहाँतक मानवबुद्धि अनुमान लगा 
सकती हे । यों तो वास्तविक प्रेम उत्तरोत्तर प्रतिक्षण वर्धनशील 
है और वह सर्वथा अनिर्वचनीय ही नहीं, अचिन्त्य भी है। इस 
प्रेमके मूर्तिमान्‌ दिव्य चिन्मय विग्रह श्रीराधाकृष्णयुगल हैं । यही 
इनका युगल-स्वरूप है । प्रेमी साधक इन्हीं श्रीराधामाधव- 
युगलकी उपासना किया करते हैं। 

साधक अपनी रुचि तथा स्थितिके अनुसार भगवान्‌ 
श्रीकृष्णके या श्रीराधाके एक रूपकी भी उपासना कर सकते 


अङ्क] 


हैं, क्योंकि श्रीकृष्ण और श्रीराधा नित्य एक हैं और वे एक 
दूसरेमें सदा समाये हुए हैं, अतएव एककी उपासनासे दोनोंकी 
उपासना हो जाती है। तथापि साधक चाहें तो एक साथ 
'युगल-स्वरूप' की उपासना कर सकते हैं। पर स्मरण रखना 
चाहिये कि युगल-स्वरूपकी उपासना साधक अपनी-अपनी 
रुचिके अनुसार श्रीलक्ष्मीनारायण, श्रीगौरीरांकर, श्रीसीताराम, 
श्रीराधा-माधव आदि किसी भी युगलखरूपकी कर सकते है । 
भगवान्‌ तथा भगवती जैसे शक्तिमान्‌ तथा शक्तिके रूपमे 
सदा एक हैं, वैसे ही भगवानके सभी लीलारूप तथा 
भगवतीके सभी लीलारूप भी एक ही परमतत्त्वके विभिन्न 
स्वरूप हैं। 
श्रीरधा-माधव दोनों मङ्गलस्वरूपॉके पृथक्‌-पृथक्‌ 
विग्रहकी चित्रपट, मूर्ति अथवा मानस--किसी भी रूपमें 
उपासना की जा सकती है। पर उसमें श्रीराधा-माधवकी 
धारणात्मक मूर्तियाँ अनन्य असमोर्ध्व सौन्दर्य-माधुर्यमयी होनी 
चाहिये। श्रीराधा-माधव अनन्त दिव्य रस-समुद्र हैं। 
कोटि-कोटि सत मदन-रति सहज विनिन्दक रूप । 
श्रीराधा-माधव अतुल शुचि सौन्दर्य अनूप॥ 
मुनि-मन-मोहन, विश्वजन-मोहन मधुर अपार । 
अनिर्वाच्य, मोहन-स्वमन, चिन्मय सुख रस-सार॥ 
शक्ति, भूति, लावण्य शुचि, रस, माधुर्यं अनन्त । 
चिदानन्द-सौन्दर्य-रस-सुधा-सिन्धु, श्रीमन्त ॥ 
श्रीमाधव नित्य निरुपम निरुपाधि चिन्मय नीलकान्तिमय 
परमोज्ज्वल मरकतमणि हैं और श्रीराधा नित्य निरुपम 
निरुपाधि चिन्मय स्वर्णकेतकी सुमन हैं। दोनों ही अपने-अपने 
सौन्दर्य-माधुरीसे परस्पर नित्य आकर्षणशील हें । दोनों ही 
दोनोंके गुणोंपर नित्य मुग्ध हैं। एक ही परमतत्त्व दो रूपोंमें 
अपने-अपने अन्तरके मधुरतम भावोंसे एक दूसरेके प्रति 
लोलुप होकर निरुपम निरुपाधि अनिर्वचनीय सुषमासे सम्पन्न 
और परस्परके मधुरतम सुखविधानमें संलग्न हैं। 
इन श्रीराधा-माधवके सर्वविध सात्त्विक शुगारयुक्त दिव्य 
चिन्मय युगल-विग्रहकी उपासना साधक अपने-अपने 
भावानुसार कर सकते हैं। 
युगल-स्वरूपके उपासकोंको उपासनासे पूर्व गौण- 
कायिक, वाचिक, मानस- तीन व्रतॉसे युक्त होना चाहिये। 


+ श्रीराधामाधव-युगलोपासना » 

एकभुक्तं तथा नक्तमुपवासमयाचितम्‌। 
इत्ये कायिकं पुंसां ब्रतमुक्तं नरेश्वर ॥ 
वेदस्याध्ययनं विष्णोः कीर्तनं सत्यभाषणम्‌। 


अपैशुन्यमिदं राजन्‌ वाचिकं व्रतमुच्यते ॥ 
अहिंसा सत्यमस्तेयं ब्रह्मचर्यमकल्कता । 
एतानि मानसान्याहुव्रंतानि हरितुष्टये॥ 


देवर्षि नारदजीने राजा अम्बरीषसे कहा है-- 

राजन्‌! दिनभरमें एक बार अपने-आप जो कुछ मिल 
जाय, उसे खा लेना और रातको उपवास करना-- (अर्थात्‌ 
जीभको वहामें रखना) यह 'कायिक व्रत” कहलाता है। 
वेदका (वेदमूलक शास्रोंका, संत-वाक्योंका) अध्ययन, 
भगवानके नाम-गुणॉका कीर्तन-कथन, सत्य (अनुद्रेगकारक, 
प्रिय-मधुर और हितकारक) भाषण और किसीकी भी निन्दा- 
चुगली न करना--यह “वाचिक व्रत” कहलाता है और 
अहिंसा (किसीका भी अनिष्ट-चिन्तनतक न करना) किसीकी 
वस्तुपर मन न चलाना, मनसे ब्रह्मचर्यका पालन करना तथा 
कपट, दम्भ न करना “मानस व्रत' है।' 

साधकको शरीरसे या मनसे श्रीराधा-माधव-तत्त्वके ज्ञाता 
प्रेमस्वरूप सद्गुरुकी सेवामें रहकर उनसे दीक्षा लेनी चाहिये । 
कान फूँकनेवाले तथा मान, द्रव्यादिकी आशासे गुरु पदका 
ग्रहण करनेवाले यथार्थ गुरु नहीं होते। यहाँ श्रीकृष्ण-प्रेममय 
पुरुष ही गुरु हैं । उनके संक्षेपमें ये लक्षण हैं- 

शान्तो विमत्सरः कृष्णे भक्तोऽनन्यप्रयोजनः । 

अनन्यसाधनो धीमान्‌ कामक्रोधविवर्जितः ॥ 

श्रीकृष्णरसतत्त्वज्ञः कृष्णमन्त्रविदांवरः । 

कृष्णमन्त्राश्रयो नित्यं लोभहीनः सदा शुचि: ॥ 

सद्धर्मासको नित्यं सदाचारनियोजकः । 

सम्प्रदायी कृपापूर्णो विरागी गुरुरुच्यते॥ _ 

“गुरु उन्हें कहते हैं, जो शान्त (चित्त) हों, किसीसे डाह 


न करते हों, श्रीकृष्णके भक्त हों, श्रीकृष्ण तथा श्रीकृष्णके ४ 
सिवा जिनको दूसरा कोई भी प्रयोजन न हो, काम-क्रोघसे | 


सर्वथा रहित हों, श्रीकृष्णके रस-तत्त्वको भलीभांति जाननेवाले 
हों, श्रीकृष्णके मन्त्र जाननेवालोंमें सर्वश्रेष्ठ हों, श्रीकृष्णके 
मन्त्रका ही सदा आश्रय रखते हों, लोभसे सर्वथा रहित हॉ, | 
अंदर और बाहरसे, मनमें तथा व्यवहारमें पवित्र हो, सच्चे | 

» कृतार्थयन्ति रक्षन्ति स्वभक्तान्‌ सर्वदेवताः * 


[देवता- 


धर्मका उपदेश करनेवाले हों, सदाचारमें लगानेवाले हों, 
श्रीराधामाधव-तत्त्व जाननेवाले सम्प्रदायमें हों और जिनका 
हदय कृपासे पूर्ण हो एवं जो भुक्ति-मुक्ति दोनोंमें ही राग न 
रखते हों।' 

साधकको कृतज्ञता, निरभिमानिता, नियमानुवर्तिता, 
विनय, सरलता, श्रद्धा और सेवा आदि गुणोंसे युक्त होकर 
गुरुदेवसे रहस्य जानना तथा तदनुसार आचरण करना चाहिये । 
शाख्नोमें कहा गया है कि “गुरुदेव ऐसे साधकको ही यह परम 
रहस्यमय विषय बतलावें जो श्रीकृष्णका अनन्य भक्त हों और 
दम्भ, लोभ, काम-क्रोधसे सर्वथा रहित हों'-- 


श्रीकृष्णोऽनन्यभक्ताय दम्भलो भविवर्जिने । 
'कामक्रोधविमुक्ताय देयमेतत्‌ ` प्रयत्रतः ॥ 
साधकको तन-मन-वचनका संयम रखते हुए चातककी 


एकनिष्ठाकी भाँति श्रीराधामाधव-युगलका ही अनन्य आश्रय 
रखना और उन्हींसे प्रेमयाचना करनी चाहिये। तथा-- 
सुचिरं प्रोषिते कान्ते यथा पतिपरायणा । 
प्रियानुरागिणी दीना तस्य संगैककाङ्किणी॥ 
तद्गुणान्‌ भावयेन्नित्यं गायत्यभिशुणोति च। 
श्रीकृष्णगुणलीलादेः स्मरणादि तथाचरेत्‌ ॥ 
“जैसे बहुत समयसे विदेश गये हुए पतिकी पतिपरायणा ' 


ज्ञी केवल उस पतिपर ही प्रेम करती हुई तथा एकमात्र उसीके 
संगकी आकाङ्क्षा करती हुई दीन होकर सदा पतिके गुणोंका 
स्मरण करती है, पतिके ही गुणोंको गाती-सुनती है, वैसे ही 
अधिकारी साधककों एकमात्र प्रियतम श्रीकृष्णमें आसक्त 
होकर उनके गुणों और लीलाओंको सुनना, गाना और स्मरण 
करना चाहिये ।' 

साधकको सर्वथा 'कामविजयी' होना चाहिये । कामी 
मनुष्य दिव्य श्रीराधामाधव-युगलकी मधुर उपासनाका कदापि 
अधिकारी नहीँ है। साथ ही, उसे दम्भ, द्रोह, द्वेष, कामना, 
लोभ तथा विषयासक्ति-- इन छः दोषोंसे सर्वथा मुक्त होना 
चाहिये । असत्संग (धन, स्त्री, मान, विषयवासना बढ़ानेवाले 
दृश्य, साहित्य, पदार्थ, व्यक्ति एवं वातावरण तथा इनके 
संगियों) का परित्याग, इन्द्रियसुखकी वासनाका त्याग, 
जनसंसर्गमें अरति, श्रीकृष्णके नाम-गुण-चरित्र-लीलादिके 
अतिरिक्त अन्य किसी भी विषयके श्रवण-कथन-मननसे 
चित्तकी सर्वथा विरक्ति तथा उपरति और निजसुख (इहलोक- 
परलोकके समस्त भोग तथा मोक्ष) की इच्छाका सर्वथा त्याग 
करना चाहिये । 

इस प्रकार करनेवाला श्रद्धालु साधक ही 
श्रीराधामाधव-युगलकी उपासनाका और उनके प्रेमका 
अधिकारी है । (क्रमशः) 


सर्वोत्तम साधन- जनसेवा 
भगवद्याप्तिके अनेक साधन हैं--कर्म, ज्ञान, भक्ति, प्रपत्ति आदि। परंतु सर्वोत्तम साधन जनसेवा है। 


दीन-दुखियोंकी सेवा भगवत्राप्तिका सर्वोत्तम साधन है । श्रीमदभागवतमें स्थान-स्थानपर इसका उल्लेख है और 
श्रीनाभादासजीने 'भक्तमाल'में अनेक ऐसे भक्तोके चरित्र दिये है, जो जनसेवामें ही लगे रहते थे, इसीको भगवत्य्राप्तिका 
सर्वोत्तम साधन समझते थे और जो इसीके द्वारा कृतकृत्य हुए । इसमें किसी प्रमाणकी जरूरत नहीं है । आपव्की आत्मा 
ही गवाही देगी । जब आप किसी दुःखी जीवकी कुछ मदद करते हैं, तब आपकी आत्मा प्रसन्न होती हे और ऐसा लगता . 
है कि मेरे इस कामसे भगवान्‌ प्रसन्न हो रहे हैं । जनतामें जनार्दनका वास है। चलती-फिरती नारायणको मूर्तियोंकी 
अर्चनाका महत्त्व बहुत बढ़कर है। निष्कामभावसे, भगवत्याप्तिका साधन मानकर यदि जनताकी सेवा की 
, जाय-दीन-दुखियोंके दुःख-दर्दमे मदद की जाय तो भगवानकी प्रसन्नताका यह सबसे बड़ा कारण होगा । 

आजकल लोग जो जनसेवाका काम करते हैं, उसमें निष्काम मनोवृत्ति नहीं रहती । कुछ-न-कुछ स्वार्थ रहता है। 
राजनीतिक उत्कर्षकी भावना प्रधानतासे दिखायी देने लगी है। यह सब सकाम कर्म-प्रवृत्ति है । इसीको निष्कामभावसे 

किया जाय, तो यह सेवा निर्वाणप्राप्तिका प्रबलतम साधन है। (पे? श्रीकिशोरीदासजी बाजपेयी) 

॥ “+4 १ 


अङ्क] 


» हिन्दू देवताओंका रहस्य * 


६५ 


फफ़फ़फ़फफफफफऋफफफ्फफफफफफफ ककफफ फक फक कफ फ फक फक अक कफ कफ फक फ फक कक कफ फफफफ फक फफ फफफ फर फफ फफ फफफ फ ५ फ फ फ फ फफ फणी फी कममा कक लीम कक जनी न फफफफफफफफफफफफफधाफफ 


हिन्दू देबताओंका रहस्य 


(दण्डी स्वामी श्री १०८ श्रीविपिनचन्द्रानन्द सरस्वतीजी महाराज, 'जज स्वामी”) 


देवताओंकी आवश्यकता 


“सोऽकामयत । बहु स्यां प्रजायेयेति ।' 


(तैत्तिरीयोपनिषद्‌ २ । ६) 
उस देवने इच्छा की कि मैं बहुत हो जाऊँ, तदनन्तर 
उसने अन्तःकरण, ज्ञानेन्द्रिय, कर्मेन्द्रिय, प्राण और शरीरकी 
रचना करके वह स्वयं उसमें प्रविष्ट हो गया । अन्तःप्रविष्ट 
अथवा प्रतिविम्बित होते ही वह जीव-भावको प्राप्त हो गया । 
अतः अल्पज्ञता, अल्पशक्तिमत्ता, परतन्त्रता, अल्पसुखित्व 
और कर्तृत्व-भोक्तुत्व आदि गुणमय भावोंके अनुरूप अनेक 
उपाधियाँ उसमें उपस्थित हो गयीं, जिसके फलस्वरूप जीव 
शाश्वत झान्तिकी तथा सर्वज्ञता, सर्वहाक्तिमत्ता आदि-सम्पन्न 
किसी समर्थ देवके अनुसंधान और जीवनमें उसकी सहायता 
प्राप्त करनेके प्रयासमें संलग्न हो गया । भूमा-संज्ञक परम देवसे 
विलग होकर जीव देह-गेहादि अविद्याके परिणामस्वरूप 
'अल्प'में ही रमणकर त्रिविध तापोंसे संतप्त हो रहा हे, क्यों 
न हो-- 


“यो वै भूमा तत्सुखं नाल्पे सुखमस्ति’ 
(छान्दोग्य ७। २३। १) 
“जिव जबतें हरितें बिलगान्यो । तबतें देह गेह निज जान्यो ॥' 
(विनय? १३६) 


इसी कारण अल्प ज्ञान, अल्प सुख, अल्प शक्तिसम्पन्न 
दुःखी जीवको आवश्यकता हो गयी कि वह अपने प्रत्येक 
` कार्यमें सफलता तथा सुख और शान्तिकी प्राप्तिके निमित्त 
किसी अलौकिक अथवा दैवीशक्तिका आश्रय ले। ये 
अलौकिक शक्तियाँ ही विभिन्न देवी-देवताओंके नामसे 
विख्यात हैं। 

अन्य धर्माबलम्बियोंको भी आवश्यकता हुई कि 
लौकिक तथा पारलौकिक जीवन-यात्रामें किसी अलौकिक 
शक्तिमान्‌ पुरुषपर निर्भर हों, जो उनके मतानुसार ईश्वरका पुत्र 
. अथवा ईश्वरका संदेशवाहक है, अथवा उनके ईश्वरके निकट 
रहनेवाले देवदूतोंसे सम्बन्ध स्थापित करे। इस संदर्भमें एक 
घटना है। एक अंग्रेज उच्च सेनाध्यक्षको एक दिन युद्धभूमिमें 


युद्ध आरम्भ करना था, उसने प्रातः चार बजे उठकर 
परमात्मासे प्रार्थना की--'हे प्रभो ! तुम्हें ज्ञात है कि आज में 
कितना अधिक व्यस्त रहूँगा, अतः हे दीनदयाल! यदि मैं तुम्हें 
भूल जाऊँ, तो तुम मुझे मत भूलना |” यह विश्वमें सबसे छोटी 
प्रार्थनाके नामसे विख्यात है, परंतु इससे अलौकिक शक्तिकी 
सहायता प्राप्त करनेकी लालसा विदित होती है । जिनको तोप, 
बंदूक, गोला, बारूदपर विश्वास है, वे भी दैवीशक्तिके 
आश्रयकी परम आवश्यकता अनुभव करते हैं। 


देबताओंका वर्गीकरण 

देवताओंके वर्गीकरणका जितना सुन्दर एवं मनोवैज्ञानिक 
तत्त्व हिन्दुओके सनातन धर्ममें पाया जाता है, उतना अन्य किसी 
मत-मतान्तरमें नहीं पाया जाता। हमारे ऋषियोंने समस्त 
वस्तुओंको तीन भागोंमें विभक्त किया है- (१) आधिदैविक, 
(२) आधिभौतिक एवं (३) आध्यात्मिक | नेत्रेन्रियका विषय 
रूप अधिभूतं है, खयं नेत्रेद्रिय अध्यात्म है एवं भगवान्‌ सूर्य 
अधिदेव हैं । इसी प्रकार समस्त ज्ञान एवं कर्मेन्द्रियोंके अळग- 


अलग देवता हैं । तारे, नक्षत्रों तथा ग्रहोंक भी अधिदेवता होते हैं । 


जैसे--सूर्यादि ग्रहोंके क्रमशः अग्नि, जल, कार्तिकेय, विष्णु, 
इनद्र,रची तथा ब्रह्मा--ये अधिदेवता हैं। 

यज्ञमें प्रयुक्त मन्त्रोके भी देवता होते हें। जैसे इन्द्र, 
वरुण, प्रजापति आदि । जो यज्ञभाग ग्रहण करके यजमानको 
अनुपम फल प्रदान करते हैं, वे सब देवता हैं। शरीर 
पञ्चभूतोंका बना हुआ है। इन पञ्जभूतोंकी प्रधानतासे निर्दिष्ट 
देवता हैं-आकाशके विष्णु, वायुके सूर्य, अमिकी देवी दुर्गा, 
जलके गणेश, पृथ्वीके महादेव शंकर। ये पांचों साक्षात्‌ 
परमेश्वरके नित्य-स्वरूप हैं। अतएव सनातन धर्मावलम्बियोको 


नित्यकर्ममें पञ्जदेवोपासना तथा पञ्चमहायज्ञ करना, साथ ही _ 


पञ्जयमों, पञ्जनियमोंका और चारों वर्ण एवं चारों आश्रमॉके . 
धर्मोका पालन करना भी वैध एवं अनिवार्य है। -« 2. 

बृहदारण्यक उपनिषदमें एक प्रसङ्ग आया है। शाकल्यने | 
महर्षि याज्ञवल्व्यसे प्रश्न किया कि देवता कितने हैं ? उन्होंने . 
उत्तर दिया तीन हजार तीन सौ छः देवता हैं, जो वेदमन्त्रों और | 

सुक्तोमें संस्तुत होते हैं। पुनः प्रश्न करनेपर महर्षिने उनकी संख्या 
क्रमशः तैंतीस (आठ वसु, ग्यारह रुद्र, बारह आदित्य, इनदर 
तथा प्रजापति) छः, तीन, दो, डेढ़ तथा एक बतलायी (बृह? 
उप° ३।९। १) । इससे सिद्ध होता है कि हिन्दूधर्म 
बहुदेवतावादको स्वीकार करता हुआ मूलतः एकदेववादी या 
एकेश्वरवादी है। 


एक देववाद 
एक ही परमात्मा जो सत्‌-चित्‌-आनन्दस्वरूप है, वह 
सर्वज्ञ, सर्वराक्तिशाली, सर्वावभासक, सर्वानन्द, सर्वव्यापक, 
सर्वालस्वरूप है । उसी चेतनतत्त्वका हम प्रत्येक मूर्तिमें तथा 
समस्त भावोंमें अधिकारी-भेदसे अपनी श्रद्धा एवं निष्ठाके 
अनुसार दर्शन करते हैं। 
एक ही परमात्मा समस्त जड और चेतनमें तथां अनेक 
नाम-रूपोंमें प्रकट होता है। वह खयं निराकार भी है और 
साकार भी है । अतएव समस्त जड-चेतनमें तथा अनेकानेक 
नाम-रूपोंमें एक ही ब्रह्मतत्वकी भावना करते हुए उपासना 
करनी चाहिये । पञ्च मुख्य देव (तथा अन्य देवता भी) ब्रह्मके 
ही स्वरूप हैं। कुछके उदाहरणसहित प्रमाण प्रस्तुत किये जा 
रहे हैं-- ; 
ब्रह्मोपासना 
ज्ञानं ज्ञेयं ज्ञानगम्यादतीतं 
शुद्धं बुद्ध मुक्तमप्यव्ययं च । 
सत्यं ज्ञानं सच्चिदानन्दरूपं 
ध्यायेदेवं तन्महो भ्राजमानम्‌॥ 
सच्चिदानन्दमात्मानमद्वितीयं ब्रह्म भावयेत्‌ । 
(झुकरहस्योपनिषद्‌) 
इसका भाव है कि वह परमात्मा विशुद्ध ज्ञानस्वरूप, शुद्ध, 
बुद्ध, नित्य, सच्चिदानन्दरूप केवल ज्योतीरूपमें प्रकाशमान 
है। उसके ध्यान-उपासनाका यही प्रकार है। 
गणेश-रूपसे ब्रह्मोपासना 
“त्वमानन्दमयस्त्वं ब्रह्ममयः । त्वं सचिदानन्दाद्विती- 
योऽसि | त्वं प्रत्यक्षं ब्रह्मासि।' (गणपति-उपनिषद्‌) 
आप (गणेश) आनन्दमय और ब्रह्ममय हैं। आप 
सचिदानन्दस्वरूप अट्टय परमात्मा हें । आप साक्षात्‌ ब्रह्म हे । 


» कृतार्थयन्ति रक्षन्ति स्वभक्तान्‌ सर्वदेवताः * 


[दिवता- 


सूर्य-रूपसे ब्रह्मोपासना 
"सूर्य आत्मा जगतस्तस्थुषश्च ।' 
सूर्याद्वै खल्विमानि भूतानि जायन्ते । त्वमेव प्रत्यक्षं ब्रह्मासि । 
(सूर्योपनिषद्‌) 
सूर्य ही स्थावर-जङ्गमोंके मूल आत्मा हैं। सूर्यसे ही इस 
संसारके सभी प्राणी उत्पन्न होते हैं । सूर्य साक्षात्‌ परबह हैं । 
देवी-रूपसे ब्रह्मोपासना 
अत एवोच्यते$ज्ञेयानन्तालक्ष्याजैका नैकेति । 
(देवी-उप० १७) 
ब्रह्मा आदि देवताओंके द्वारा पूर्णतः स्वरूप ज्ञेय न होनेके 
कारण अज्ञेया, अन्तरहित होनेके कारण अनन्ता, सामान्य 
मनुष्यके लिये चक्षु-श्रोत्रादि इन्द्रियोंद्वारा ग्रहण नहीं होनेसे 
अलक्ष्या, जन्मरहित होनेके कारण अजा, सारे विश्वमें एकमात्र 
अकेली होनेके कारण एका तथा समस्त विश्वमें अनेक रूपसे 
व्याप्त होनेसे वे विश्वात्मिका देवी नैका (अनेक रूपवाली) भी 
कही गयी हैं। 
इससे सिद्ध होता है कि हिन्दुओंकी उपासनापद्धतिमें एक 
ही ब्रह्मकी अनेक देवी-देवताओंके रूपोंमें आराधना मान्य है । 


,वास्तवमें हिन्दू-धर्म एकदेववादी है । 


एको देवः सर्वभूतेषु गूढः 
सर्वव्यापी सर्वभूतान्तरात्मा । 
कर्माध्यक्षः सर्वभूताधिवासः 
साक्षी चेता केलो निर्गुणश्च ॥ 
(श्ेताश्वतरोपनिषद्‌ ६ । ११) 
प्राणियोके हृदयरूप गुहामें जो छिपे हुए हैं, वे 
सर्वव्यापक और समस्त प्राणियोके परमात्मा हैं, वे ही सब 
कमेकि अधिष्ठाता--उनको फल देनेवाले एवं सबके आश्रय 


हैं। वही सबके साक्षी, चेतना प्रदान करनेवाले गुणोंसे 
रहित हैं। 
देव-दर्शन 


अब प्रश्न यह है कि देवता क्या साकाररूप्रसे मानवोंको 
दर्शन देते हैं ? इसका उत्तर है--'हाँ।' कारण यह है कि 
निराकार जीव साकार शरीर धारण कर सकता है। सनातन 


अङ्क] 


वैदिक सिद्धान्त है कि परमेश्वर निर्गुण-निराकार,सगुण-निराकार 
एवं सगुण-साकार तीनों है । सच्चिदानन्द (सत्‌-चित्‌-आनन्द) 
अद्वितीय ब्रह्म जो जगतका निमित्त एवं उपादानकारण है, 
योग-मायाकी उपाधि धारण करके सब प्रकारके रूपोंमें प्रकट 
होनेमें समर्थ है । शाख्त्रोंमें इसके प्रमाण भरे पड़े हैं। ध्रुवजीको 
साक्षात्‌ भगवान्‌ विष्णुने दर्शन दिये । प्रह्मादके लिये 'स्तम्भ'- 
मेंसे नृसिंहरूप धारण करके भगवान्‌ प्रकट हुए। 

जनमानसमें यह धारणा व्याप्त है कि गोस्वामी 
तुळसीदासजीको चित्रकूटमें तथा सूरदासजीको भगवान्‌ 
श्रीकृष्णके कई बार दर्शन हुए थे। 

. इतिहास, पुराण एवं संतोंके अनुभवके अनुसार 
पूर्वकालमें देवताओंका मृत्युलोकमें आगमन तंथा उनके 


* भगवानकी भगवत्ता + 

तात्पर्य यह है कि परात्पर ब्रह्म परमेश्वर खर्य अथवा 
भक्तोंकी रुचिके अनुसार अनेक देवी-देवताओंके रूपमें 
प्राणियोंको प्रत्यक्षरूपसे दर्शन देने तथा सहायता करने एवं 
उनको सुख-झान्ति-समृद्धि प्रदान करनेके लिये सदा-सर्वदा 
तत्पर रहते हैं। 

उनकी कृपा-प्राप्ि एवं दर्शनोंक लिये समुचित साधना 
तथा उपासना आवश्यक है । अतएव दुर्वासनाओंको त्यागकर 
मनको प्रेम-जलसे धोएँ और श्रद्धाके लेपनसे पवित्र करके 
शास्त्रीय मन्त्रोद्वारा सरल-चित्त एवं दम्भरहित भावसे 
परमात्मदेवका आवाहन करें तो आज भी उनका प्रत्यक्षरूपसे 
दर्शन एवं अनुभव हो सकता है और निश्चय ही होता है। 
संक्षेपमें यही हिन्दू-देवताओंका रहस्य है। 


क्रिया-कलापोंका दर्शन बहुधा हुआ करता था। __..... 


भगवान्‌की भगवत्ता 

एको देवः सर्वभूतेषु गूढः सर्वव्यापी सर्वभूतान्तरात्मा। 

कर्माध्यक्षः सर्वभूताधिवासः साक्षी चेता केवलो निर्गुणश्च॥ 

एको बशी निष्क्रियाणां बहूनामेकं बीजं बहुधा यः करोति! 

तमात्मस्थं येऽनुप्यन्ति धीरास्तेषां सुखं झाश्चतं नेतरेषाम्‌॥ 

नित्यो नित्यानां चेतनश्चेतनानामेको बहूनां यो विदधाति कामान्‌। 

तत्कारणं सांख्ययोगाधिगम्यं ज्ञात्वा देवं मुच्यते सर्वपाशैः ॥ (श्वेताः ६।११ १३) 

“वे एक ही परमदेव परमेश्वर समस्त प्राणियोंके हृदयरूप गुहामें छिपे हुए हैं वे सर्वव्यापी और समस्त प्राणियोंके अन्तर्यामी | 
परमात्मा हैं। वे ही सबके कमेकि अधिष्ठाता-उनको कर्मानुसार फल देनेवाले और समस्त प्राणियोंके निवासस्थान आश्रय 
हैं तथा वे ही सबके साक्षी--शुभाशुभ कर्मको देखनेवाले, परम चेतनस्वरूप तथा सबको चेतना प्रदान करनेवाले, सर्वथा 
विशुद्ध अर्थात्‌ निलेप और प्रकृतिके गुणोंसे अतीत हैं। जो विशुद्ध चेतनखरूप परमेश्वरके ही अंश होनेके कारण वास्तवमें | 
कुछ नहीं करते, ऐसे अनन्त जीवात्माओंके जो अकेले ही नियन्ता--कर्मफल देनेवाले हैं, जो एक प्रकृतिरूप बीजको अहुत 
प्रकारसे रचना करके इस विचित्र जगत्‌के रूपमें बनाते हैं, उन हृदयस्थित सर्वशक्तिमान्‌ परम सुहद्‌ परमेश्वरको जो धीर पुरुष . 
निरन्तर देखते रहते हैं, निरन्तर उन्हींमें तन्मय हुए रहते हैं, उन्हींको सदा रहनेवाला परम आनन्द प्राप्त होता है, दूसरोको, इस 
प्रकार उनका जो निरन्तर चिन्तन नहीं करते वह परमानन्द नहीं मिलता--वे उससे वञ्चित रह जाते हें। जो नित्य चेतन | 
सर्वशक्तिमान सर्वाधार परमात्मा अकेले ही बहुत-से नित्य चेतन जीवात्माओंके कर्मफलभोगोंका विधान करते हैं, जिल्हे इस | 
विचित्र जगतकी रचना करके समस्त जीवसमुदायके लिये उनके कर्मानुसार फल-भोगकी व्यवस्था कर रखी है, उनको प्राप्त 
करनेके दो साधन हैं--एक ज्ञानयोग, दूसरा कर्मयोग, भक्ति दोनोंमें ही अनुस्यूत है। उन ज्ञानयोग और कर्मयोगद्वारा प्राप्त किये 
जाने योग्य सबके कारणरूप परमदेव परमेश्वरको जानकर मनुष्य समस्त बन्धनोंसे सर्वथा मुक्त हो जाता हे । जो उन्हें जान लेता. 
है और प्राप्त कर लेता है, वह कभी किसी भी कारणसे जन्म-मरणके बन्धनमें नहीं पड़ता। अतः मनुष्यको उन सर्वशक्तिमान 
` सर्वाधार परमात्माको प्राप्त करनेके लिये अपनी योग्यता और रुचिके अनुसार ज्ञानयोग या कर्मयोग--किसी एक साधनमें 

तत्परतापूर्वक लग जाना चाहिये ।' व 


६८ 


+ कृतार्थयन्ति रक्षन्ति स्वभक्तान्‌ सर्वदेवताः * 


- ` देवता कोन ? 


[देवत्ता- 


पाका 1111111111 


- (श्रद्धेय स्वामी श्रीरामसुखदासजी महाराज) 


मनुष्योंके पृथ्वीतत्त्वप्रधान शरीरोंकी अपेक्षा देवताओंके 

शरीर तेजस्तत्त्वप्रधान, दिव्य और शुद्ध होते हैं। मनुष्योंके 
शारीरोसे मल, मूत्र, पसीना आदि पैदा होते हैं। अतः जैसे 
हमलोगोंको मैलेसे भरे हए सूअरसे दुर्गन्ध आती है, ऐसे ही 
देवताओंको हमारे (मनुष्योंके) शरीरोंसे दुर्ग- आती है। 
देवताओंके शरीराँसे सुगन्ध आती है। उनके झरीरोंकी छाया 
नहीं पडती । उनकी पलकें नहीं गिरतीं। वे एक क्षणमें बहुत 
दूर जा सकते हैं और जहाँ चाहें, वहाँ प्रकट हो सकते हैं । इस 
दिव्यताके कारण ही उनको देवता कहते हैं। 

बारह आदित्य, आठ वसु, ग्यारह रुद्र और दो अश्विनी- 

कुमार --ये तैंतीस कोटि (तैंतीस प्रकारके) देवता सम्पूर्ण 
देवताओंमें मुख्य माने जाते हैं। उनके सिवाय मरुद्गण, 
गन्धर्व, अप्सराएँ आदि भी देवलोकवासी होनेसे देवता 
कहलाते हैं। 

देवता तीन तरहके होते हैं-- 

(९) आजानदेवता- जो महासर्गसे महाप्रलयतक 

(एक कल्पतक) देवलोकमें रहते हैं, वे 'आजानदेवता' 
कहलाते हैं। ये देवलोकके बड़े अधिकारी होते हैं। उनके भी 
'दो भेद होते हैं- 

(क) ईश्वरकोरिके देवता--शिव, शक्ति, गणेश, सूर्य 
और विष्णु- यै पाँचो ईश्वर भी हैं और देवता भी । इन पाँचोंके 
अलग-अलग सम्प्रदाय चलते हैं। शिवजीके शैव, शक्तिके 
शाक्त, गणपतिके गाणपत, सूर्यके सौर और विष्णुके वैष्णव 
कहलाते हैं। इन पाँचोंमें एक ईश्वर होता है तो अन्य चार देवता 
होते हैं। वास्तवमें ये पाँचों ईश्वरकोटिके ही हैं। 

(ख) साधारण देवता- इन्द्र, वरुण, मरुत्‌, रुद्र, 
आदित्य, वसु आदि सब साधारण देवता हैं। 

(२) मर्त्यदेवता- जो मनुष्य मृत्युलोकमें यज्ञ आदि 
करके स्वर्गादि लोकोंको प्राप्त करते हैं, वे 'मर्त्यदेवता' कहलाते 
हैं। ये अपने पुण्यॉके बलपर वहाँ रहते हैं और पुण्य क्षीण 

होनेपर फिर मृत्युलोकमें लौट आते हैं-- 
“ते तं भुक्त्वा स्वर्गलोकं विशाल 
क्षीणे पुण्ये मर्त्यलोकं विशन्ति ।' (गीता ९।२१) 


(३) अधिष्ठातृदेवता- सृष्टिकी प्रत्येक वस्तुका एक 
मालिक होता है, जिसे 'अधिष्ठातृदेवता' कहते हैं। नक्षत्र, 
तिथि, वार, महीना, वर्ष, युग, चन्द्र, सूर्य, समुद्र, पृथ्वी, जल, 
वायु, तेज, आकाश, शरीर, इन्द्रियाँ, मन, बुद्धि आदि सृष्टिकी 
मुख्य-मुख्य वस्तुओंके अधिष्ठातृदेवता ' आजानदेवता' बनते हैं 
और कुआँ, वृक्ष आदि साधारण वस्तुओंके अधिष्ठातृदेवता 
'मर्त्यदेवता' (जीव) बनते हें । 

प्रश्न--जीवोंको अधिष्ठातृदेवता कौन बनाता है ? 

उत्तर--भगवानने ब्रह्माजीको सृष्टि-रचनाका अधिकार 
दिया है, अतः ब्रह्माजीके बनाये हुए नियमके अनुसार 
अधिष्ठातृदेवता स्वतः बनते रहते हैं । जैसे यहाँ किसीको किसी 
पदपर नियुक्त करते हैं तो उसको उस पदके अनुसार सीमित 
अधिकार दिया जाता है, ऐसे ही पुण्योंके फलस्वरूप जो जीव 
अधिष्ठातृदेवता बनते हैं, उनको उस विषयमें सीमित अधिकार 
मिलता है। 

प्रश्न--ये अधिष्ठातृदेवता क्या काम करते हैं ? 

उत्तर-ये अपने अधीन वस्तुकी रक्षा करते हैं। जैसे, 


- कुएँका भी अधिष्डातृदेवता होता है । यदि कुआँ चलानेसे पहले 


उसके अधिष्ठातृदेवताका पूजन किया जाय, उसको प्रणाम 
किया जाय अथवा उसका नाम लिया जाय तो वह कुएँकी 
विशेष रक्षा करता है, कुएँके कारण कोई नुकसान नहीं होने 
देता। ऐसे ही वृक्ष आदिका भी अधिष्ठातृदेवता होता है। 
रात्रिमें किसी वृक्षके नीचे रहना पड़े तो उसके अधिष्ठातृदेवतासे 
प्रार्थना करें कि हे वृक्षदेवता | मैं आपकी शरणमें हूँ, आप 
मेरी रक्षा करें, तो रात्रिमें रक्षा होती है। 

जंगलमें शौच जाना हो तो वहाँपर 'उत्तम भूमि मध्यम 
काया, उठो देव मैं जंगल आया"--ऐसा बोलकर शौच जाना | 
चाहिये, नहीं तो वहाँ रहनेवाले देवता, भूत-प्रेत कुपित होकर : 
हमारा अनिष्ट कर सकते हैं। | 

वर्तमानमें अधिष्ठातृदेवताओंका पूजन उठ जानेसे जगह- 
जगह तरह-तरहके उपद्रव हो रहे हैं ? 

अश्ष--भूत, प्रेत पिशाच आदिको भी देवयोनि क्यों 
कहा गया है, जैसे-'विद्याधराप्सरोयक्षरक्षोगन्धर्वकिन्नराः 


अङ्क] 


+ देवता कौन ? » 

पिशाचो गुह्यकः सिद्धो भूतोऽमी देवयोनयः ॥' (अमरकोष 
१।१। ११) ? 

उत्तर--हम लोगोंके शरीरोंकी अपेक्षा उनका शरीर दिव्य 
होनेसे उनको भी देवयोनि कहा गया है। उनका शरीर 
वायुतत्त्वप्रधान होता है । जैसे वायु कहीं भी नहीं अटकती, ऐसे 
ही उनका शरीर कहीं भी नहीं अटकता । उनके शरीरमें वायुसे 
भी अधिक विलक्षणता होती है। घरके किवाड़ बंद करनेपर 
वायु तो भीतर नहीं आती, पर भूत-प्रेत भीतर आ सकते हैं। 
तात्पर्य है कि पृथ्वीतत्त्वप्रधान मनुष्यशरीरकी अपेक्षा ही 
भूत-प्रेत आदिको देवयोनि कहा गया है। 

अश्च--माता, पिता आदिको देवता क्यों कहा गया है; 
` जैसे 'मातृदेवो भव! आदि ? 

उत्तर--'मातृदेवो भव' आदिमें 'देव' नाम परमात्माका 
हे । अतः माता, पिता आदिको साक्षात्‌ ईश्वर मानकर निष्काम 
भावसे उनका पूजन करनेसे परमात्माकी प्राप्ति हो जाती है। 

प्रश्न--देवताओंको कौन-से रोग होते है, जिनका इलाज 
अश्विनीकुमार करते हैं ? 

उत्तर--हमारे शरीरमें जैसे रोग (व्याधि) होते हैं, वैसे 
- रोग देवताओंको नहीं होते । देवताओंको चिन्ता, भय, ईर्ष्या, 
जलन आदि मानसिक रोग (आधि) होते हैं और उन्हींका 
इलाज अश्विनीकुमार करते है । 

प्रश्न--देवता और भगवानके शारीरमें क्या अन्तर है? 

उत्तर--देवताओंका शरीर भौतिक और भगवानका 
अवतारी शरीर चिन्मय होता है। भगवानका शरीर सत्‌-चित्‌- 
आनन्दमय, नित्य रहनेवाला, अलौकिक और अत्यन्त दिव्य 
होता है। अतः देवता भी भगवानको देखनेके लिये लालायित 
रहते हैं (गीता ११। ५२) । 

प्रश्न--देवलोक और भगवानके लोकमें क्या अन्तर है ? 


उत्तर-देवलोक क्षय होनेवाला, अवधिवाला और 


कर्मसाध्य है। परंतु भगवानका लोक (धाम) अक्षय, 
अवधिरहित और भगवत्कृपासाध्य है । 

अश्च--मनुष्य स्वर्ग पानेकी और देवता मर्त्यलोकमें 
मनुष्यजन्म पानेकी अभिलाषा क्यों करते हैं ? 

उत्तर मनुष्य सुख-भोगके लिये ही स्वर्गलोककी इच्छा 
करते हैं। मनुष्यशरीरसे सब अधिकार प्राप्त होते हैं। मोक्ष, 


सर्ग आदि भी मनुष्यशरीरसे ही प्राप्त होते हैं। देवता भोगयोनि 
हैं। वे नया कर्म नहीं कर सकते । अतः वे नया कर्म करके 
ऊँचा उठनेके लिये मर्त्यलोकमें मनुष्यजन्म चाहते हैं। जैसे 
राजस्थानके लोग धन कमानेके लिये दूसरे नगरोंमें तथा 
विदेशमें जाते हैं, ऐसे ही देवता ऊँचा पद प्राप्त करनेके लिये 
मृत्युलोकमें आना चाहते हैं। 

प्र्न-मनुष्यजन्म देवताओंको भी दुर्भ क्यों है ? 

उत्तर--मनुष्यारीरमें नये कर्म करनेका, नयी उन्नति 
करनेका अधिकार है। इसमें मुक्ति, ज्ञान, वैराग्य, भक्ति आदि 
सब कुछ प्राप्त किया जा सकता है। परंतु देवता भोगपरायण 
रहते हैं और केवल पुण्यकर्माका फल भोगते हैं । उनको नये 
कर्म करनेका अधिकार नहीं है । अतः मनुष्यशरीर देवताओको 
भी दुर्भ है। 

अ्रश्न--भगवानके दर्शन करनेपर भी देवता मुक्त क्यों 
नहीं होते ? 

उत्तर--मुक्ति भावके अधीन है, क्रियाके अधीन नहीं । 

देवता केवल भोग भोगनेके लिये ही स्वर्गादि लोकोंमें गये हैं। 
अतः भोगपरायणताके कारण उनमें मुक्तिकी इच्छा नही होती । 
इसके सिवा देवलोकमें मुक्तिका अधिकार भी नहीं है। 

भगवानके दो रूप होते हैं--सचिदानन्दमयरूप ओर 
देवरूप। प्रत्येक ब्रह्माण्डके जो अलग-अलग ब्रह्मा, विष्णु 
और महेश होते हैं, बह भगवानका देवरूप है और जो सबका 
मालिक, सर्वोपरि परब्रह्म परमात्मा है, वह भगवानका 
सच्चिदानन्दमय रूप है। इस सचिदानन्दमय रूपको ही शाज्जमें 
महाविष्णु आदि नामोंसे कहा गया है । भगवान्‌ भक्तिके वरामें 
होकर भक्तोके सामने तो सचिदानन्दमय रूपसे प्रकट हो जाते 
हैं, पर देवताओंके सामने देवरूपसे ही प्रकट होते हैं । कारण 


कि देवता केवल.अपनी रक्षाके लिये ही भगवानको पुकारते | 


हैं, मुक्त होनेके लिये नहीं। 


मनु और शतरूपा तप कर रहे थे तो ब्रह्माण्डके ब्रह्मा, 


विष्णु और महेश कई बार उनके पास आये, पर उन्होंने अपना 


तप नहीं छोड़ा। अन्तमें जब परत्रह्म परमात्मा उनके पास 
आये, तन उन्होंने अपना तप छोड़ा और उनसे वरदान माँगा । 
प्रश्न--भक्तोके सामने भगवान्‌ किस रूपसे आते हैं ? | 


उत्तर--सामान्य भक्त (आर्त, जिज्ञासु, अर्था थी आदि) 1 


के सामने भगवान्‌ देवरूपसे आते हैं और विशेष भक्ति 
(अनन्यभाव) वाले भक्तके सामने भगवान्‌ सचिदानन्दमय 
(महाविष्णु आदि) रूपसे आते हैं। परंतु भक्त उन दोनों 
रूपोंको अलग-अलग नहीं जान सकता । यदि भगवान्‌ जना 
दें, तभी वह जान सकता है। 
वास्तवमें देखा जाय तो दोनों रूपोंमें तत्त्वसे कोई भेद 
नहीं है, केवल अधिकारमें भेद है। देवरूप भगवानकी शक्ति 
सीमित है और सच्चिदानन्द परब्रह्म परमात्माकी शक्ति 
असीम है। | 
अश्ष--यज्ञ आदि करनेसे देवताओंकी पुष्टि होती है और 
यज्ञ आदि न करनेसे वे क्षीण हो जाते है-- इसका तात्पर्य 
क्या है ? 
उत्तर-जैसे वृक्ष, लता आदिमें स्वाभाविक ही 
फल-फूल लगते हैं, परंतु यदि उनको खाद और पानी दिया 
जाय तो उनमें फळ-फूल विरोषतासे लगते हैं| ऐसे ही शाख्न- 
विधिके अनुसार देवताओंके लिये यज्ञादि अनुष्ठान करनेसे 
देवताओंको खुराक मिलती है, जिससे वे पुष्ट होते हैं और 
उनको बल मिळता है, सुख मिलता हे । परंतु यज्ञ आदि न 
करनेसे उनको विशेष बल, शक्ति नहीं मिलती | 
यज्ञ आदि न करनेसे मर्खदेवताओकी शक्ति तो क्षीण 
होती ही है, आजानदेवताओंमें जो कार्य करनेकी क्षमता होती 
है, उसमें भी कमी आ जाती है। उस कमीके कारण ही 
संसारमें अनावृष्टि, अतिवृष्टि आदि उपद्रव होने लगते हैं। 
प्रश्न=क्या देवोपासना सबके लिये आवश्यक है ? 
उत्तर- जैसे प्राणिमात्रको ईश्वरका ` स्वरूप मानकर 


सर्वाङ्ग 


+ कृतार्थयन्ति रक्षन्ति स्वभक्तान्‌ सर्वदेवताः * 


BRR RETR मामा फ़! 


[देवता- 


आदर-सत्कार करना चाहिये, ऐसे ही देवताओंको ईश्वरका 
स्वरूप मानकर उनकी तिथिके अनुसार उनका पूजन करना 
गृहस्थ और वानप्रस्थके लिये आवश्यक है। परंतु उनका 
पूजन कोई भी कामना न रखकर, केवल भगवान्‌ और 
ज्ञाखकी आज्ञा मानकर ही किया जाना चाहिये । 


परश्न--देवोपासना करनेसे क्या लाभ है ? 


उत्तर--निष्कामभावसे देवताओंका पूजन करनेसे 
अन्तःकरणकी शुद्धि होती है और वे देवता यज्ञ (कर्तव्य- 
कर्म) की सामग्री भी देते हैं। उस सामग्रीका सदुपयोग 
करके मनुष्य मनो$भिलषित वस्तुकी प्राप्ति कर सकते हैं 
(गीता ४। १२) । 

अश्ष--क्या देवोपासना करनेसे मुक्ति हो सकती है ? 

उत्तर--देवताओको भगवानका स्वरूप समझकर 
निष्कामभावसे. उपासना करनेसे मुक्ति हो सकती है। 
मृत्युलोकमें भी पुत्र माता-पिताको, पली पतिको ईश्वर मानकर 
उनकी निष्कामभावसे सेवा करे तो भगवत्राप्ति हो सकती है। 
यदि सम्पूर्ण प्राणियोंमें ईधरभाव करके निष्कामभावसे केवल 
भगवत्माप्रिके उद्देश्यसे उनकी सेवा, आदर, पूजन किया जाय 
तो उससे भी भगवत्माप्ति हो सकती है (गीता १८ । ४६) । 

अगर सकामभावसे देवोपासना की जाय तो उससे मुक्ति 
नहीं होगी। हाँ, देवोपासनासे कामनाओंकी पूर्ति हो जायगी 
और उसका अधिक-से-अधिक यह फल होगा कि उन 
देवताओंके लोकोंकी प्राप्ति हो जायगी--'यान्ति देवव्रता 
देवान! (गीता ९। २५) | 


“उपासना 


जिह्वे कीर्तय केशवं मुररिपुं चेतो भज श्रीधरं 
पाणिइन्द्र समर्चयाच्युतकथां श्रोत्रद्वव त्वं शृणु। 

. कृष्णं लोकय लोचनद्वय हरेर्गच्छाडिघ्रयुग्मालयं 
be जिघ्र घ्राण मुकुन्दपादतुलसीं मूर्न्नमाधोक्षजम्‌॥ 


' हि जिह्वे! केशवका कीर्तन कर, चित्त! मुरारिको भज, युगल हस्त ! श्रीधरकी अर्चना करो, हे दोनों कानो ! तुम 
अच्युतकी कथा श्रवण करो, नेत्रो ! श्रीकृष्णका दर्शन करो, युगल चरणो ! भगवत्स्थानोंमें भ्रमण करो, अरी नासिके ! 
मुकुत्दचरणसेविता तुलसीकी गन्ध ले और हे मस्तक ! भगवान्‌ अधोक्षजके सामने झुक ।' 


अङ्क] + स्वसंवेद्य परम देवता + ७१ 
स्वसंवेद्य परम देवता 
(गोरक्षपीठाधीश्वर महन्त श्रीअवेद्यनाथजी महाराज) 
क्षीरसागरके सौम्य भृङ्गपर भगवती आदिशक्ति पराम्बाके न ब्रह्मा विष्णुरुद् न सुरपतिसुरा नैव पृथ्वी न चापो 


प्रति शिवद्वारा उपदिष्ट नाथयोगामृतकी प्राणर्ति द्रैताद्वैत- 
विलक्षण परमात्म-ज्ञान है, जो स्वसंवेद्य परम देवता, परमात्मा 
अलखनिरंजन, अमायिक निर्मल परमतत्त्वका स्वारस्य है। 
सर्वदेवतास्वरूप आदिनाथ महादेव शिव अळखनिरंजन ही 
'परमदैवत-दैवत्वके अधिष्ठान हैं । नाथदेवताका गोरक्षसिद्धान्त- 
संग्रहके मङ्गलाचरणमें स्वरूप-वर्णन किया गया है-- 
निर्गुणं वामभागे च सव्यभागेञ्द्भुता निजा ।. 
मध्यभागे स्वयं पूर्णस्तस्मै नाथाय ते नमः॥ 
वामभागे स्थितः झाम्भुः सव्ये विष्णुस्तथैव च । 
मध्ये नाथः परं ज्योतिस्तज्ज्योतिमें तमोहरम्‌॥ 
जिनकी बायीं ओर निर्गुणखरूप (ब्रह्म) और दाहिनी 
ओर अदभुत निजा शक्ति--इच्छाशक्ति (परमेश्वरी, . पराम्बा 
महामाया) विराजमान हैं और नीचमें जो स्वयं पूर्ण अखण्ड 
(परमशिव) सर्वाधार दन्द्वातीत (अलखनिरंजन द्वैताद्वैत- 
विवर्जित-स्वरूप) विद्यमान हैं, उन श्रीनाथ (आदिन्रह्म, 
आदिनाथ परमेश्वर) को नमस्कार है। जिसकी बायीं ओर 
(कल्याणख्ररूप शिव) शम्भु और दाहिनी ओर (विश्वव्यापक) 
विष्णु विराजमान हैं और मध्यभागमें परमज्योतिःस्वरूप वे 
(अलखनिरंजन परमेश्वर) श्रीनाथजी विराजमान हैं, वही 
श्रीनाथस्वरूप ज्योति (प्राणियोंके हृदयमें स्थित अज्ञान) 
अन्धकारको नष्ट करती है। निःसंदेह यह नाथदेवता ही हमारे 
आत्मस्वरूपका प्रकाशक है | उसका यह माङ्गलिक स्वरूप ही 
नाथदैवत--देवत्व है। यही स्वसंवेद्य परमतत्त्वके रूपमें 
अभिहित है। गोरखबानीके अठारहवें पदमें महायोगी 
गोरखनाथजीने कहा हे--'ससंवेद सोहं प्रकासं' यह परमात्मा 
स्वसंवेद्य है, आत्माका प्रकाश है । गोरक्ष-उपनिषद्में आदिनाथ 
श्रीनाथदेवताकी अभिव्यक्तिपर प्रकाश डाला गया है । 
“आदौ देवो महानन्दान्निर्ममे देवता स्वयम्‌॥' 
सबसे पहले (श्रीनाथ देवता) भगवान्‌ शिव महानन्दसे 
(सच्चिदानन्दस्वरूप) स्वयं देवतारूप अभिव्यक्त हुए। 
` नित्यनाथकृत सिद्धसिद्धान्तपद्धति (१।३)में उल्लेख है 
(स्वसंवेद्यनाथ ज्योतिके व्यापक स्वरूपका निदर्शन है) -- 


नैवाझिर्नापि वायुर्न च गगनतलं नो दिंशो नैव कालः । 
नो वेदा नैव यज्ञा न च रविशशिनो नो विधिनैव कल्याः 
स्वयं ज्योतिः सत्यमेकं जयति तब पदं सचिदानन्दमूर्ते ॥ 

हे सचिदानन्दस्वरूप परमेश्वर ! आपके परमपदतक 
ब्रह्मा, विष्णु, रुद्र, इन्द्र और देवगण, पृथ्वी, जल, अग्नि, वायु, 
आकाश, दिशाएँ, काल, वेद, यज्ञ, सूर्य तथा चन्द्रमा, 
विधिकल्पकी .भी पहुँच नहीं है। एकमात्र सत्स्वरूप निजा 
शक्ति ज्योति आप (स्वसंवेद्य) परमपदमें अभिव्यक्त है । 

गोरखबानी (सबदी १११) में झिवगोरक्ष महायोगी 
गोरखनाथने स्वसंवेद्य परमदेवता अलखनिरंजन (परमपद) के 
स्वरूप-चिन्तनमें कहा है-- 

उद न अस्त रात न दिन सरबे चराचरं भाव न भित्नर। - 

सोई निरंजन डाल न मूलसर्वव्यापीक सुषम न अस्थूल ॥ 

इस सबदीका आशय यह है कि समस्त ब्रह्माण्डनायक 
(परम देवता) अळखनिरंजन परमात्मा सर्वव्यापक है। वह 
महान्‌-से-महान्‌ और अणु-से-अणु है। ऐसा होकर भी न तो 
वह सूक्ष्म है न स्थूल है, वह सर्वाकार है, वह काल और 
देशसे सर्वथा अतीत है। यह कहना युक्तिसंगत नहीं है कि वह 
किस समय विशेष महिमामें अभिव्यक्त होता है और न यही 
कहा जा सकता है कि किन लोक-लोकान्तरोंमें वह पूर्ण 
प्रभुसत्तासे विराजमान है । वह सार्वकालिक और सर्वाकार है । 
वह कालातीत है, वह अलखनिरंजन है जो योगियोंका परम 
ध्येय और परमाराध्य तथा परम उपास्य हे । श्रीनाथदैवतः 
देवत्वंकी यही विलक्षणता है। महादेव आदिनाथ परमात्मा 
शिवके स्वरूपके चिन्तनका आधार द्वैताद्वेतविलक्षणवाद है । 
निःसंदेह महादेव--आदिदेवता सत्‌-असत्से विलक्षण 
परमदेवत्व है। संकेत मिलता है देवत्व-अभिव्यक्तिका-- 
अतएव "परमकारणं परमेश्वरः परात्परः दिव: स्वस्वरूपतया | 
सर्वतोमुखः सर्वाकारतया स्फुरितुं शक्रोतीत्यतः दाक्तिमान्‌ 
शिवोऽपि शक्तिरहितः शक्तः कतुं न किञ्चन स्वशक्त्या | 
सहितः सोऽपि सर्वस्याभासको भवेत्‌।' (सिलि . 
पद्धति ४। १३) ` अ 


७२ 


+ कृतार्थयन्ति रक्षन्ति खभक्तान्‌ सर्वदेवताः * 


[देवता- 


यह निर्विवाद है कि खसंवेद्य अलखनिरेजनके परमदैवत- 
परमदेवत्वकी अभिव्यक्तिका कारण उनकी सिसृक्षा शक्ति ही 
हे । अतएव सर्वशक्तिसम्पन्न होनेसे परमदेव, महादेव आदिशिव 
सूक्ष्म, स्थूल, समस्त भौतिक पदार्थेकि परमकारण परमेश्वर हैं। 
वे अपने खरूपमेँ परात्पर हैं, परमदेवता हैं, चैतन्यस्वरूपसे 
सबमें ही उनकी व्यापकता है, वे ही परमदेवता होनेसे रुद्र, 
विष्णु आदि रूपोमे अभिव्यक्त होनेमें समर्थ हैं। शक्तियुक्त 
होनेपर ही महादेव परमदेवता आदिनाथ शिव सर्वसमर्थ हैं। 
यही सिद्धोंका सर्वमान्य सिद्धान्त है, अन्यथा शक्तिसे रहित 
होनेपर वे कुछ भी करनेमें समर्थ नहीं हैं । अपनी निजा शक्ति- 
अभिन्न खरूप-स्वसंवेद्य परमशक्तिसे सम्पन्न होनेपर ही वे 
विश्वके साक्षी हैं, दोनों सर्वथा अभिन्न हैं, अभेद हैं । महायोगी 
गोरखनाथजीने आदिनाथका परमदेवत्व-परमब्रह्मत्वका अपनी 
प्रसिद्ध रचना अमनस्कयोग (१ । २४) में विचार किया है कि 
जो भाव-अभाव--सत्‌-असतसे सर्वथा अतीत (मुक्त), नाश 
और उत्पत्तिसे रहित तथा समस्त कल्पनाओंसे परे है, वह 
परात्पर परमात्मा (परम देवता) कहा जाता है। | 
भावाभ्रावविनिर्मुक्तं नाशोत्पत्तिविवर्जितम्‌। 
सर्वसंकल्पनातीतं परब्रह्म तदुच्यते ॥ 
द्वैताद्वैत-विलक्षण परमदेवत्वकी उपासना, आराधना 
किवा साक्षात्कार भी अपने-आपमें एक निगूढ़ रहस्य है, इसमें 
सर्वदेवात्मवाद सम्पूर्ण समाहित अथवा प्रभासित-- 
अभिव्यक्त है। सिद्ध पुरुष योगिराज गम्भीरनाथजीने इस 
रहस्यका स्पष्टीकरण किया है। “योगरहस्य' योगग्रन्थमें उपास्य 
देवतामात्र ही स्वरूपतः एक है। कोई व्यक्ति या सम्प्रदाय 


किसी नाम या मूर्ति या पद्धतिका अवलम्बन कर उपासनामें. 


वृत्त हो एक अद्वितीय परमेश्वरकी ही उपासना करता है, 
आराधना करता है । एक सर्वाराध्य भगवान्‌ ही विभिन्न नामों, 
विभिन्न रूपों, विभिन्न प्रणालियोंमें विभिन्न मार्गावलम्बी 
साधकगणोंद्रार आराधित होकर उनको साधनाके अनुरूप 
फल प्रदान करता है। नाना प्रकारके नाम-रूप और भावका 
पार्थक्य रहनेपर भी उपास्यका स्वरूपगत कोई पार्थक्य नहीं 
रहता। तत्त्वदर्शी साधक सब नाम-रूप-उपाधिके भीतर 
' अद्वितीय अलखनिरंजन सर्वाराध्य परमदेवताको देखते हैं। 
भगवानके यथार्थ उपासक किसी भी देवताके उपासकको भिन्न 


देवताका उपासक नहीं समझते और न उसे अवज्ञाकी दृष्टिसे / 
देखते हैं । 


इस तरहकी देवोपासनाका सार्थकत्व यह है कि भक्ति और 
आचारनिष्ठाके साथ देवताकी उपासना करते-करते ही देहेन्द्रिय, 
बुद्धि तथा मन विशुद्ध हो जाते हैं । हृदय सरस और धर्मानुरागी हो 
जाता है । धर्मके निगूढ़ रहस्योंको जानेका आग्रह उत्पन्न होता है 
और अन्तरङ्ग योगसाधना और ज्ञानसाधनाका अधिकार प्राप्त 
होता है। लोकोत्तर महापुरुष भी साधारण धर्मपरायण लोगोंके 
समान देवताकी साकार मूर्तिके निकट पूजा-अर्चन आदि करते 
रहते हैं । उदारचरित ज्ञानीजन और योगीजन किसी भी देवताकी 
उपासनाकी अवज्ञा नहीं करते। वे सब देवताओंको ही 
प्रकृतिपुरुषेश्वर मायाधीश भगवानकी विभूति या विशेष विकास 
समझते हैं और यह समझते हैं कि सब देवताओंकी उपासनाद्वारा 
एक भगवानकी ही उपासना होती है । आराध्य देवताको जिस 
प्रकारके स्वभावसे युक्त मानकर चिन्तन किया जाता है, उसकी 
उपासना करते-करते वह सद्भावभावित होकर वैसे ही 
स्वभावका हो जाता है । अतएव यह युक्तिसंगत है कि परमदेवता 
निरंजनका उपासक इन्द्वातीत, मायातीत, निर्मल स्वसंवेद्य 
परमपदमें प्रतिष्ठित होता है। सभी शाख्रोंमे बहुसंख्यक 
देवताओंके नाम-रूपका वर्णन मिलता है, पर साथ-ही-साथ इस 
परम सत्यका भी उपदेश दिया गया है कि सब देवता नाम-रूप- 
लीला-विलासमें चाहे जितने ही भिन्न हों, तात्त्विक दृष्टिसे सभी 
देवता एक ही हैं, उनमें भेद-बुद्धि रखना उचित नहीं है । एक ही 
परम देवता सचिदानन्दघन परमात्मा विभिन्न नामोंसे अभिहित 
होता है। वही विभिन्न उपाधियोसे विभूषित होकर विभिन्न 
मूर्तियोंमें प्रकट होता है और विभिन्न प्रकारके लीलाविलास करता 
है। ये सभी देवता बहिर्दृष्टिमें पृथक्‌- पृथक्‌ प्रतीत होते हैं, पर 
अन्तर्दुष्टिमँ सभी एक ही परात्पर परम देवतास्वरूप हैं । 


गोरखनाथजीकी योगानुभूतिमें मनसे मनका अवलोकन- 
दर्शन ही अळखनिरंजनका साक्षात्कार अथवा परममोक्ष है । 
अमरोघशासनमें उनका कथन हैं-- 'मनसा मनः समालोक्यते 
स एबं मोक्षः ।' निःसंदेह नाथयोगदर्शनका प्रतिपाद्य परमदैवत- 
परमदेवता श्रीनाथके स्वरूपका झुद्ध-निर्मल मायातीत 
परमरिवका स्वसंवेद्यत्व ही है। 


nnn 

प्रस्थानत्रयीमें प्रत्यधिदेवता-निस्हपण 


(स्वामी श्रीनिश्चलानन्द सरस्वतीजी महाराज) 


अधिदैवकी प्रामाणिकता 

निग्रह-अनुग्रहादि-शक्तिसम्पन्न स्वप्रकाश समृद्ध ब्रह्मकी 
संज्ञा 'देव' है तथा आधिभौतिक और आध्यात्मिक जगत्के 
संस्थापक, संचालक, उद्दीपक और पोषक तत्त्वकी संज्ञा 
'देवता' है। 

वेदान्तप्रस्थानके अनुसार सम्पूर्ण जगत्‌ चिदाश्रित, 
चिद्विलास, चिद्विवर्त, चिन्मय और चिन्मात्र है तथा माया 
सच्चिदानन्दस्वरूप ब्रह्मे समाश्रित अनिर्वचनीया ज्ञानेच्छा- 
क्रियाइाक्तित्रयात्मिका सत्त्वरजस्तमोगुणात्मिका है । मायागत 
विशुद्ध शक्ति और सत्त्वयुक्त ब्रह्मकी संज्ञा 'ईश्वर' हैः । ईश्वर 
लोकानुग्रहके लिये खेच्छासे ब्रह्मा, विष्णु और रुद्ररूपसे तथा 
इन्द्र्यानुग्राहक लोकपाल इन्द्रादि देवरूपसे स्फुरित और 
अवतरित होता है। अविद्या, काम और कर्मात्मिका शक्तिके 
योगसे ब्रह्म ही 'जीव' होता है। उसे कर्मोपासना-विशेषके 
समुचित अनुष्ठानसे इन्द्रादि देवशरीरोकी प्राप्ति होती है। 
देवविग्रह द्रव्य-सूक्ष्म-विपाकात्मक (यज्ञसारसर्वस्व) होता 
है। सप्तान्न ब्राह्मणने दर्श, पूर्णमासको इसी अभिप्रायसे 
देवान्न माना है। 

देवगन्धर्व, पितृदेव, आजानजदेव, कर्मदेव, देव, देवराज 
इन्द्र, देवगुरु बृहस्पति, प्रजापति और ब्रह्म--ये देवोंके मुख्य 
प्रभेद तैत्तिरीय श्रुतिके अनुसार परोवरीय (उत्तरोत्तर उत्कृष्ट) 
क्रमसे सिद्ध होते हैं । इनमें जन्मतः गन्धर्व “देवगन्धर्व? कहे 
जाते हैं। देवलोक-विशेषमें स्मार्तकर्म-विरोषसे उत्पन्न 
“आजानजदेव' कहे जाते हैं। अग्निहोत्रादि वैदिक कमॉसे 
देवभावको प्राप्त देव 'कर्मदेव' कहे जाते हैं। यज्ञमें हविर्भाग 
ग्रहण करनेवाले देव कहे जाते हैं। देवोंके राजा 'इन्द्र' कहे 
जाते हैं। देवोंके गुरु 'बृहस्पति' कहे जाते हें । देवगुरु 
बृहस्पतिका प्रेरक और प्रकाशक तत्त्व “प्रजापति' (विराट्‌) 
कहा जाता है । प्रजापतिका प्रेरक और प्रकाशक तत्त्व 'ब्रह्म' 
कहा जाता है । त्रैलोक्यशरीरधारी ब्रह्म समस्त संसारमण्डलमें 


व्याप्त हिरण्यगर्भ कहा जाता है। अष्ट वसु, एकादश रुद्र, 
द्वादश आदित्य, इन्द्र और प्रजापति--ये तैंतीस हविर्ग्रहण 
करनेवाले देव हैं। अग्नि, पृथ्वी, वायु, अन्तरिक्ष, आदित्य, 
द्यौ, चन्द्रमा और नक्षत्र--यें आठ वसु हैं। दशविध प्राण 
और आत्मा (पञ्ज ज्ञानेन्द्रिय, पञ्च कर्मेन््रिय और मन) ये 
एकादश रुद्र हैं। संवंत्सरके बारह मास द्वादश आदित्य हैं। 
(बृहदारण्यक ३।९।२) । प्राणीका कारण अन्न, अन्नका 
कारण काल और कालका कारण सूर्य (आदित्य) है । सूर्यके 
द्वार निमेषादिसे लेकर बारह मासरूप संवत्सरकी सिद्धि 
सम्भव है । पञ्चभूतात्मक वसु, करणात्मक रुद्र और कालात्मक 
आदित्यके अधिष्ठाता और अभिमानी चेतन 'देव' मान्य हैं। 
'देवाश्रोत्तरमार्गगान' (तैत्तिरीयवार्तिक ५१४) के अनुसार जो 
उपासनासहित श्रौतकर्म करते हैं, वे उत्तरायणसे उत्क्रमणकर 
देव बनते हैं। 

उपर्युक्त विवेचनसे यह स्पष्ट होता है कि जब कर्मदेव भी 
मुख्य देव नहीं, तब विद्वान्‌ मनुष्य मुख्य देव कैसे हो सकता 
है ? अणिमादिसम्पन्न देवता इतरेतर प्रकृति (एक-दूसरेके 
कारण) होते हैं-'इतरेतरजन्मानो भवन्ति इतरेतरभ्रकृतयः' 
(निरुक्त दैवतकाण्ड ७।१।४) | प्रातः अझ्िसे सूर्य 
अभिव्यक्त होता है--'एष प्रातः प्रसुवति’ (मन्त्र 
१। ५।७), सायं सूर्यसे अग्नि अभिव्यक्त होता है । अदितिसे 
दक्षकी और दक्षसे अदितिकी अभिव्यक्ति होती है-- 
'अदितेर्दक्षो दक्षाद्यादितिः' (ऋक्संहिता १।७।२।४) । 
यदि भावनाके उत्कर्षसे “सदा तद्भावभावितः' (भगवद्गीता 
८।६) के अनुसार किसी विद्वान्‌ ब्राह्मणको देहत्यागके बाद 
अपने पुत्रका पुत्र होना पड़े तो उसमें उसका देवत्व नहीं माना 
जा सकता । अग्नि, वायु और सूर्य कर्मफल देनेके लिये 


लोकमें स्वेच्छासे उत्पन्न होते हैं—'कर्मजन्मानः' : 2 > 


'आत्मजन्मानः' (निरुक्त दैवतकाण्ड ७। १ 1 ४) । 
इस प्रकार “इन्द्रो मायाभिः पुरुरूप इईयते' 


१-पुराण एवं आगमोंके अनुसार नित्यतृप्त, सर्वज्ञानसमन्वित सर्वतन्त्र-खतन्त्र सर्वशक्तिमान्‌ और सर्व-ऐश्वर्यसमन्वित सर्वान्तर्यामी परमात्मा ही | थक ५ 
ईश्वर, परमेश्वर या महेश्वर-शब्द-वाच्य है । योगशा्रके अनुसार क्लेशा, कर्मविपाक और आशयोंसे अपरामृष्ट परमपुरुष ही परमेश्वर शब्द-वाच्य हे । न 

(बृहदारण्यक? २ । ५। १९), “एक रूपं बहुधा यः करोति' 
(कठोपनिषद्‌ २।२। १२), 'रूप रूपं मघवा बोभवीति' 
(ऋ से? ३।३।३०।३), (इन्द्र मित्रं वरुणमझिमाहुरथो 
दिव्यः स सुपर्णा गरुत्मान्‌। एकं सहिप्रा बहुधा वदन्त्यशि यमं 
मातरिश्वानमाहुः ॥' (क्र० सं० १। १६४1 ४६) आदि 
श्रुतियोंक अनुसार जहाँ षडैश्चर्यसम्पन्न जगत्कर्ता ईश्वरकी 
इन्द्र, वरुण, अग्नि आदिरूपसे अभिव्यक्ति मान्य है, वहाँ 
“भयादस्याभिस्तपति भयात्तपति सूर्यः । भयादिन्द्रश्च वायुश्च 
मृत्युर्धावति पञ्चमः ॥' (कठ° २।३।३), 'अनित्यै्रव्यैः 
ग्राप्तवानस्मि नित्यम' (कठ० १।२। १०) आदि श्रुतियोंके 
अनुसार तत्त्वतः कर्मोपासनाके उत्कर्षसे जीवविशेषको 
देवविग्रहकी प्राप्ति होती है। 
“कतम एको देव इति प्राण इति स ब्रह्म तदित्याचक्षते' 
(बृहदा० ३।९।९) के अनुसार प्राणसंज्ञक परमदेव 
(अव्याकृत) कारण ब्रह्म स्वरूपतः एक होता हुआ भी नाम, 


रूप, कर्म, गुण, शक्ति और अधिकारभेदसे अष्ट वसु, एकादश ' 


रुद्र, द्वादश आदित्य तथा इन्द्र और प्रजापतिरूप तैंतीस देवोंके 
रूपमें और अनन्तरूपोमें महिमान्वित होता है-- 
एको देवः सर्वभूतेषु गूढः सर्वव्यापी सर्वभूतान्तरात्मा । 
कर्माध्यक्षः सर्वभूताधिवासः साक्षी चेता केवलो निर्गुणश्च ॥ 
(श्वेताश्वतर ६। ११) 
तमीश्वराणां परमं महेश्वरं त॑ देवतानां परमं च दैवतम्‌। 
पतिं पतीनां परमं परस्ताद्विदाम देवं भुवनेशमीड्यम्‌॥ 
(श्वेता० ६। ७) 
महाभाग्यादेवताया एक आत्मा बहुधा स्तूयते । 
, (निरुक्त, दैवतकाण्ड ७। १।४) 
तासां महाभाग्यादेकैकस्या अपि बहूनि नामधेयानि भवन्ति । 
(निरुक्त, दैवतकाण्ड ७।५।३) 
उपर्युक्त वचनोंका भाव यह है कि इन्द्र, वरुण, कुबेर 
आदि सभी देवता एक पस्मात्माके ही नामान्तर एवं रूपान्तर हैं। 
एक ही सर्वेश्वर इन सभी देवोंके रूपमें अभिव्यक्त होता है। 
इसी अभिप्रायसे कहा गया है "अनन्ता वै देवाः' यह 
प्राणसंज्ञक देव ही नारायणरूपसे (या सदारिवरूपसे) 
आकाशका, संकर्षण या ईश्वररूपसे वायुका, रुद्ररूपसे वह्नि 
(अग्नि) का, विष्णुरूपसे जलका और ब्रह्मारूपसे पृथ्वीका 


» कृतार्थयन्ति रक्षन्ति स्वभक्तानं, सर्वदेवताः * 


कता काण 1111111: ण 11111 फफ््फऋफनफफऋफफकफ़फफ्फफफ, 


[देवता- / 


अधिदैव मान्य है (योगशिखोपनिषद्‌ ५। १३-१५) । 

वह परमदेव ही भूः, भुवः, स्व: इन लोकोंके योगसे 
त्रिमात्र प्रणवार्थे अग्नि, सूर्य और सोमनामक त्रिदेवरूपसे 
प्रतिष्ठित है-- 

भूर्भुवः स्वरिमे लोकाश्चन्दरसूर्याझिदेवताः।। 

यासु मात्रासु तिष्ठन्ति तत्परं ज्योतिरोमिति ॥ 

र (योगशिखोपनिषद्‌ ६ । ५६) 
वह परमदेव ही संसार-वृक्षकी शाखा, विटप और भूमि, 
अग्र, मध्य और मूलस्थानीय तथा कार्य, क्रिया, कारणस्थानीय 
आत्मा 'विष्णु', अन्तरात्मा ब्रह्मा और परमात्मा महेश्वरूपसे 
विद्यमान है-- 

अस्य त्रैलोक्यवृक्षस्य भूमौ . विटपशाखिनः । 
अग्रं मध्यं तथा मूलं विष्णुब्रह्ममहेश्वरा: ॥ 
कार्य विष्णुः क्रिया ब्रह्मा कारणं. तु महेश्वरः ।. 
प्रयोजनार्थ रुद्रेण मूर्तिरिका त्रिधा स्थिता॥ 
अन्तरात्मा भवेदल्लह्मा परमात्मा महेश्वरः । 
सर्वेषामेव भूतानां विष्णुरात्मा सनातनः ॥ 
(रुद्रहृदयोपनिषद्‌ १४,१५,१३) 


वेदान्त-प्रस्थानमें जगतका सारगर्भित परिचय आधि- 
भौतिक, आध्यात्मिक और आधिदैविक त्रिविध दृष्टियोंसे दिया 
गया है। आधिभौतिक दृष्टिसे जगत्‌. नाम-रूपात्मक है। 
आध्यात्मिक दुष्टिसे जगत्‌ वाङ्मनोमय है । आधिदैविक दृष्टिसे 
जगत्‌ अग्नीषोमात्मक हे--'ब्रह्मविष्णुमयो रुद्र अग्नीषोमात्मकं 
जगत? (रुद्रहृदयोपनिषद्‌ ९), 'अझीषोमात्मकं जगत 
(रामपूर्वतापिन्युपनिषद्‌ ४ । ६), 'अझीषोमात्मकं विश्वम 
(नृहज्जाबालोपनिषद्‌ २ । १) । 
“अह वैश्वानरो भूत्वा'""'""`" पचाम्यन्नं चतुर्विधम्‌ ॥' 
(भगवद्गीता १५। १४) के अनुसार अग्नि भोक्ता है। 
"पुष्णामि चोषधीः सर्वाः सोमो भूत्वा रसात्मकः ॥' 
(भगवद्रीता १५। १३) के अनुसार सोम (चन्द्रमा) 
अन्नात्मक होनेसे भोग्य है। इस प्रकार भोक्तुभोग्यरूप संसार 
अ है। देवोंमें अगि (सूर्य) पुरुषरूप और सोम 
कु । इसलिये सुख-दुःखमोहात्मक जगत्‌ 
परिणाम होनेसे भोग्य है-- ह 


अङ्क] * प्रस्थानत्रयीमें प्रत्यधिदेवता-निरूपण + ७५ 
_ भोक्ता पुरुषो भोज्या प्रकृतिः। (अनुग्रह) रूप विग्हादि पञ्चक देवताको चेतन सिद्ध करते हैं । 
सुखदुःखमोहसंज्ञं ह्वान्नभूतमिदं जगत्‌। ब्रह्मसूत्र देवताधिकरण (१।३।९।२६--३३) के अनुसार, 
असिर्वै ` देवानामन्नादः सोमोऽन्नम्‌॥ देवताओंको ऐश्वर्यशाली चेतन माना गया है । अतः सूर्य और 
(मैतरायण्युपनिषद्‌ ६।१०) आदित्य नामसे वाच्य एक ही अधिष्ठातृ देवताको पृथक्‌-पृथक्‌ 


सूर्यका और सोमका, अपान और प्राणका तथा जीव 
और ईश्वरका संयोग योग है-- 

'नैनद्देवा आशुवन्पूर्वमर्शत्‌' (ईशावास्यो० ४), 'न 
चक्षुषा गृह्यते नापि वाचा नान्यैदेवैस्तपसा कर्मणा वा' 
(मुण्डकः ३। १।८)--इन स्थलोंमें द्योतन गुणके योगसे 
इन्दरियोंमें देवत्व गौण है । जिस प्रकार लोहाको दग्धा कहनेपर 
अग्निको 'दब्धुर्दग्धा' (जलानेवालोंका जलानेवाला) कहनेकी 
प्रथा है, इसी प्रकार इन्द्रियोंको देव कहनेपर इन्द्रियानुग्राहक 
देवोंको देवदेव कहना उपयुक्त है। 'अझिमूर्धा चक्षुषी 
(मुण्डक २।१।४), 


'अझिर्वाग्भूत्वा मुखं प्राविशत' (ऐतरेय २।४), 


'श्रोत्राददिशः' (ऐत° १।४), 'चन्द्रमा मनसो जातः°' ` 
(यजु ३१। १२) आदि स्थलोंमें करण और देवका युगपत्‌ ` 


पृथक्‌ प्रयोग भी इन्द्रियोंको गौण देव सिद्ध करता है। 
"श्रोत्रमध्यात्मं श्रोतव्यमधिभूतं दिशस्तत्राधिदैवतम' 
(सुबालोपनिषद्‌ ५) आदि स्थलोंमें अध्यात्म और अधिभूतसे 
पृथक्‌ अधिदैवका उल्लेख भी इन्द्रियोंसे इन्द्रियाधिष्ठात्री-- 
इन्द्रियानुग्राहक देवोंको भिन्न सिद्ध करता है।- “तस्माद्वा 
एतस्मादात्मनि सर्वे प्राणाः, सर्वे लोकाः सर्वे वेदाः सर्वे देवाः 
सर्वाणि च भूतान्युच्चरन्ति’ (मैत्रायण्युपनिषद्‌ ६।३२), 
“अस्मादात्मनः सर्वे प्राणाः सर्वे लोकाः सर्वे देवाः सर्वाणि 
भूतानि व्युच्चरन्ति’ (बृहदारण्यकः १। १।२०) इन श्रुतियोंमें 
प्राणों (करणो) से देवोंका पृथक्‌ उल्लेख भी इन्द्रियातीत 
' देवोंका पोषक है। 

'अग्निर्देबता वातो देवता” (यजु १४।२०), 'तेजो 
यत्ते रूपं कल्याणतमं तत्ते पश्यामि योऽसावसौ पुरुषः 
सोऽहमस्मि’ (ईशा० १६), 'अग्ने नय सुपथा राये’ (ईशा० 
१८) आदि स्थलोंमें अधिदैवका इन्द्रियरूपसे आध्यात्मिक, 
अग्नि आदिरूपसे आधिभौतिक और अनुग्राहक अत्तर्यामि- 
रूपसे आधिदैविक चित्रण है। 

विग्रह, दविर्ग्रहण, हविभोजिन, तृप्ति और प्रसाद 


अर्पित चरुके ग्रहण करनेमें समर्थ होते हैं । जैसे एक समयमें 
विविध यजमानोंद्रार चरु निवेदित करनेपर भी परमैश्चर्यशाली 
इन्द्रादि उसे ग्रहण करनेमें युगपत्‌ (एक साथ एक ही समयमें) 
समर्थ होते हैं, वैसे ही एक ही देव अपने विविध नामोंद्वारा 
अपने लिये प्रदत्त चरुको भी स्वीकार करनेमें समर्थ हैं, अतः 
पृथक्‌-पृथक्‌ विधि सार्थक है । केन, कठ आदि उपनिषदो तथा 
रामायण, महाभारत और श्रीमद्भागवतादिमें इन्द्र, अग्नि, वायु, 
यम, उमा आदिके मूर्तिमान्‌ होनेका पर्याप्त उल्लेख उक्त तथ्यका 
पोषक है। शिवोपनिषद्‌ (११३) में देवाधिष्ठित कर्म ही 
फलप्रद मान्य है-- 
ईश्वराधिष्ठित कर्म फलतीह शुभाशुभ्रम्‌। 
्रामस्वामिप्रसादेन सुकृतं कर्षणं यथा॥ 
पृथ्वीमें प्रतिष्ठित प्रत्यक्षसिद्ध आहवनीय अग्निमें हविको 
आत्मसात्‌ कर देवताओंके पास ले जानेकी क्षमता हे । यद्यपि 
देवताओंका सामान्य निवास-स्थान स्वर्ग है, 'दयर्वै सर्वेषां 
देवानामायतनम्‌' (शतपथ० १४।३।२।८), 'देवगृहा वै 
नक्षत्राणि’ (तैत्तिरीयः १।३।२।२) तथापि पृथ्वी और 
अन्तरिक्ष भी कर्म और अधिकारके सम्पादक होनेसे इनके 
स्थान हैं । 
नमोऽय्ये पृथिवीक्षिते लोकस्पृते 
लोकमस्मै यजमानाय 
नमो वायवेऽन्तरिक्षक्ष्ति लोक- 
स्मृते लोकमस्मै यजमानाय धेहि॥ 
(मेत्रायण्युः ६ । ३५) 
पृथिवीस्थानो वायुर्वेनद्र 
वा अन्तरिक्षस्थानः सूर्यो झुस्थानः । 
(निरुक्त, दैवतकाण्ड ७1 ५।२) 
सप्तान्न ब्राह्मणमें मनुष्यान्नसे पृथक्‌ और सूक्ष्म देवान्नका 
वर्णन मनुष्योंसे पृथक्‌ दिव्य देवताओंका सत्त्व सिद्ध करता है । 
“विश्वे देवा अमर्त्या:'--'विश्वेदेव अमर्त्य हे (वाजसनेयिस २ 
२१। १७) 'सुप्रावीरिन्द्र ! मर्त्यस्तवोतिभि:'--हे इन्द्र। ` 


धेहि। 


“अग्नि: 


ee 

[देबता- . 


0 त त भार । 


मनुष्य तेरी लीलाओंसे सुरक्षित है, (अथर्वर 
२०।२५।१), 'इन्द्र ! ओजिष्ठ ! ओजिष्टस्त्वं देवेषु असि, 
ओजिष्ोउहे मनुष्येषु भूयासम' (यजु:० ८ । ३९) -- हे इन्र! 
जैसे तुम देवताओंमें अति तेजखी हो, वैसे ही मैं मर्त्योमें 
ओजखी होउँ' आदि स्थलोमें अमत्यों--देवों और 
मर्त्यॉ-मनुष्योमें उपजीव्य-उपजीवक और उपास्य-उपासक- 
भाव दर्शाकर श्रुतिने मनुष्य और देवताओंमें भेद सिद्ध 
किया है। 
सूतसंहिताके अनुसार सूक्ष्मरूपसे सभी प्राणियोंका शरीर 
देवतामय ही है। सम्यग्ज्ञानवानोंके शरीरमें सभी देवता 
प्रत्यगात्मरूपसे स्फुरत होते हैं। सन्मार्गस्थ कर्मनिष्ठ वैदिकोकि 
विशुद्ध शरीरमें देव-देवतारूपसे स्फुरित होते हैं। बेदोंमें 
अनधिकृत तान्त्रिकोके मलिन मन्दसत्त्वात्मक शरीरमें 
देवताओंका मन्द स्फुरण होता है। प्राकृतोंके जीवनमें देवता 
तिरोभूत ही रहते हैं। 'सर्व शरीर देवमय हे' इस तथ्यके 
मर्मज्ञेंकी अपने और पराये शरीराँको क्षत, विक्षत, अंकित 
और तिरस्कृत नहीं करना चाहिये । खर्यको और सबको 
` देवतारूप समझकर समलङ्कत और सत्कृत रखना चाहिये-- 
सम्यग्ज्ञानवतां देहे देवताः सकला अमूः। 
प्रत्यगात्मतया भान्ति देवतारूपतोऽपि च॥ 
वेदमा्गैकनिष्ठानां विशुद्धानां तु विमरहे। 
देवतारूपतो भान्ति द्विजा न प्रत्यगात्मना॥ 
तान्त्रिकाणां शरीरे तु देवताः सकला अमूः । 
वर्तन्ते न प्रकाशन्ते हिजेन्दाः: शुद्धयभावतः ॥ 
यथाजातजनानां तुं शरीरे सर्वदेवताः । 
तिरोभूततया नित्यं वर्तन्ते मुनिसत्तमाः ॥ 
अतश्च भोगमोक्षार्थी इारीरं देवतामयम्‌। 
स्वकीयं परकीयं च पूजयेत्तु विशेषतः ॥ 
- (सूतसंहिता ४ । ७। २४-२८) 
जिस प्रकार एक ही तेज अधिभूत रूप, अध्यात्म नेत्र 
और अधिदैव सूर्य होकर विलसित होता है, उसी प्रकार 
आकाशादि पञ्चभूत ही करणभेदसे त्रिविधताको प्राप्त होते हैं। 
नेदात्तप्रस्थानमें अपञ्चीकृत पञ्चमहाभूतोंके सम्मिलित सत्त्वांशासे 


१-'दिग्वातार्कप्रचेतोःश्विवहीन्द्रोपेच्धमित्रकाः ॥ (श्रीमद्भा? २।५।३०) 


अनुग्राहक देवोंकी अभिव्यक्ति मान्य है। 


अञ्निरिन््रो विष्णुः प्रजापति- 
मित्र ड्ति कर्मेन्द्रियदेवताः ॥ 
(गणेशोत्तरतापिन्यु० ४) 


वेदान्त-प्रस्थानमें विषय (अधिभूत), करण (अध्यात्म) 
को जड तथा सुर, जीव, ईश्वरको चेतन और ब्रह्मको चिद्रूप 
माना गया है। अधिदैवोंके उत्कर्षापकर्षकी दार्शनिकता इस 
प्रकार है-- 

प्रकाइयकी अपेक्षा प्रकाशकमें चित्ता (चिद्रूपता) की 
अधिक स्फूर्ति अपेक्षित है । चिद्रूप आत्मामें तारतम्य न होनेपर 
भी अभिव्यञ्जक सत्तमें तारतम्य है। श्रीमद्धागवतमें 
ज्ञानेन्द्रियो, कर्मेन्द्रियं और पञ्चम्राणोकी अभिव्यक्ति 
क्रियाशक्ति-प्रधान राजस (तैजस) अहँसे मानी गयी है, जो 
कि गणेशोत्तरतापिन्युपनिषद्‌ ४के अनुरूप है-- 

राजस्याः पञ्जज्ञानेन्द्रयाणि पञ्चकर्मेन्द्रयाणि 
पञ्चवायवश्चाजायन्त । 

सात्त्विक अहंसे मनसहित इन्द्रियानुम्राहक देवोंकी 
अभिव्यक्ति मान्य हैं। इससे यह सिद्ध होता है कि मन 
इन्द्रियोंका अनुग्राहक देव नहीं है। मनकी अपेक्षा 
इन्द्रियानुग्राहक दिक्‌, वायु, सूर्य, वरुण, अश्विनी, अभि, इन्द्र, 
उपेन्द्र, प्रजापति और मृत्यु (वरुण) रूप दस देवोंमें सत्त्वोत्कर्ष 
अधिक मान्य हैँ। मनके अनुग्राहक चन्द्रमें इन्द्रादिकी अपेक्षा 
सत्त्वोत्कर्ष अधिक है। उसकी अपेक्षा अहमके अनुग्राहक 
रुद्रका महत्त्व अधिक है। उसकी अपेक्षा महत्तत्वात्मक बुद्धि 
या चित्तके अनुग्राहक ब्रह्मा या वासुदेवका महत्त्व अधिक है । 
श्रीमद्भागवतादिमें चित्तके अनुग्राहक क्षेत्रज्ञ और उपास्य 
वासुदेव मान्य हैं । क्षेत्रज्ञ आत्मा है । 'क्षेत्रज्ञ चापि मां विद्धि 
सर्वक्षेत्रेषु भारत।' (भगवद्गीता १३।२) के अनुसार चित्त 

जहाँ महत्तत्त्वामक होकर कार्य है, वहाँ अविद्यात्मक 
(अव्यक्तात्मक) होकर कारण। इसी अभिप्रायसे सुषुप्तिमे 
चित्तसत्त्व मान्य हे-- 'चित्तैककरणा सुषुप्ति:' ` (पैङ्गलोः 
पनिषद्‌ २) 'कार्योपाधिरयः जीव: कारणोपाधिरीश्वर 
(शुकरंहस्योपनिषद्‌ १२) के अनुसार कार्योपाधिक चित्‌ जहाँ 
जीव है, वहाँ कारणोपाधिक चित्‌ ईश्वर । 'कार्यकारणतां 
हित्वा पूर्णबोधोञ्वशिष्यते' (शुकरहस्योपनिषद्‌ १२) के 
अनुसार कार्य-कारणरूप उपाधिविनिर्मुक्त 'चित्‌' ब्रह्म है । वही 
मुख्य देव है । तत्त्वसंदर्भमें पृथ्वी, जल, तेज, वायु, आकाश, 
माया और ब्रह्म मुख्य सात तत्त्व हँ । पृथ्वीसे लेकर मायापर्यन्त 
पूर्व तत्त्व उपादेय और उत्तर तत्त्व उपादान है। उपादेयकी 
अपेक्षा उपादानका उत्कर्ष स्वाभाविक हे । इसी क्रमसे इनके 
अधिदैवका भी महत्त्व मान्य है। पञ्चदेवोमे निज इष्टको 
आकाशके अनुग्राहक माननेकी प्रथा भी है । मायाके अधिपति 
` ईश्वर (अन्तर्यामी) का कार्योपाधिक अधिदैवोंकी अपेक्षा 
अधिक महत्त्व है । निरुपाधिक ब्रह्मकी सर्वोपरि महत्ता है । 

सांख्यकारिकाने “अष्टविकल्पो दैवः' (५३), 
“ब्रह्मादिस्तम्बपर्यन्तः' (५४) इन कारिकाओंके माध्यमसे 
देवोंके अष्टप्रभेद और ब्रह्मादि संज्ञाका मुक्तस्वरसे प्रतिपादन 
किया है । 

सांख्यदर्शनने 'देवतालयश्रुतिर्नारम्भकस्य' (२। ११) 
इस सूत्रके माध्यमसे 'अझ्निं वागप्येति वातं 
प्राणश्वक्ुरादित्यम' (बृहदारण्यकः २ । १३) इस श्रुतिके 
अनुसार इन्द्रादि देवोंको इन्द्रियोंका अनारम्भक मानते हुए 
(उपादान न मानते हुए) भी उनमें इन्द्रियालय भूतलमें 
जलविन्दुल्यके तुल्य मानकर देवताका अस्तित्व मुक्तस्वरसे 
स्वीकार किया है। 'देवादिप्रभेदाः' (३।४६) सूत्रके 
माध्यमसे सृष्टिको दैवादिघटित माना है। शास्त्रॉने देव, 
विद्याधर, नाग, किन्नर, सिद्ध-गन्धर्व, अप्सरा, यक्ष, राक्षस, 
पिशाच आदि देवयोनियोंको स्वीकार किया है। 

योगदर्शनके अनुसार खाध्यायसे इष्टदेवताका दर्शन एवं 
सोनिध्यकी प्राप्ति होती है । “्वाध्यायादिष्टदेवतासम्प्रयोगः 
(योगसूत्र २।४४) । वेदान्तदर्शनने “देवादिवदपि लोके' 
(२।१।२५), 'अनावृत्तिः' (४1४॥ २२), आदित्यादि- 
मतयश्चाङ्ग उपपत्तेः (४ । १ ६), 'अन्तर्याम्यधिदैवादिषु 

तद्धर्मव्यपदेशात (१।२।१८) आदि सूत्रोंके द्वारा अधि- 
दैवके अस्तित्व और विग्रहवत्वको मुक्तस्वरसे स्वीकार किया 
है। 

अधिदैवोपासना ओर उसकी महत्ता 

यद्यपि शुद्ध ब्रह्म निर्गुण और निराकार है फिर भी 
वह भक्तोंपर अनुग्रहकर उनके प्रेमके वशीभूत होकर 
उनकी - भावनाओंके अनुसार सगुण-साकार-विग्रह भी 
ग्रहण करता है-- 


चिन्मयस्याद्वितीयस्य निष्कलस्याशरीरिण: । 
उपासकानां कार्यार्थं ब्रह्मणो रूपकल्पना ॥ 
` (श्रीयामपूर्वतापिन्युपनिषद्‌ १। ७) 


“अथ खलु क्रतुमयः पुरुषो यथा क्रतुरस्िंल्लोके पुरुषो 
भवति तथेतः प्रेत्य भवति, स क्रतुं कुर्वीत ॥' 
| (छान्दोग्यः ३ । १४। १) 
“त यथा यथोपासते तथैव भवति' 
(मुद्गलोपनिषद्‌ ३) 
सच्चिदानन्दस्वरूपकी भूमि, जल, तेज, वायु, व्योम, 
चन्द्र, सूर्य और यजमान (आत्मा) इन अष्टरूपोंमें आराधना 


की जाती है-- 
भूमिरापस्तथा तेजो वायुर्व्योम च चन्द्रमाः। . 


सूर्यः पुमांस्तथा चेति मूर्तयश्चाष्टकोर्तिताः ॥ 
(नारायणपूर्वतापिन्युपनिषद्‌ ) 
पञ्चदेव सृष्टि, स्थिति, संहार, तिरोधान ओर अनुग्रह-रूप 
पञ्चकृत्योंके कर्ता माने गये हँ । सृष्टिरूपा सरस्वती, स्थितिरूपा 
महालक्ष्मी, संहाररूपा रुद्राणी, तिरोधानरूपा पार्वती और 
अनुग्रहरूपा उमा मान्य हैं। 
श्रीशिव, गणेश, शक्ति, सूर्य ओर विष्णु--यै पञ्चदेव 


मान्य हैं। पञ्चदेव जहाँ प्रकृति-पुरुषमय जगतके कारण होते 


हैं, वहाँ स्वयं प्रकृति-पुरुषात्मक भी होते हैं। 
देवाराधनमें मन्त्र, तन्त्र और यन्त्रका भी पर्याप्त 
महत्त्व है। 


मनक रविबांसुदृष्टिरभिरुदाहतः' (योगशिखोपनिषद 
६1७०) के अनुसार मनसे चन्द्रका, सूर्यसे आणका और 


अभिसे नेत्रका सम्बन्ध है । इसी प्रकार मङ्गलसे रक्तका, बुधसे 


वाणीका, गुरुसे बुद्धिका, शुक्रसे वीर्यका, शनिसे जठराम्रिका, 


रे कृतार्थयन्ति रक्षन्ति 


७८ 
अक्रळकफकओ्ळअओकककमशाती कः 
मनःशक्ति-निरोधक भूच्छायारूप राहु और प्राणशक्ति-निरोधक 
चन्द्रच्छायारूप केतुसे स्वास्थ्यका सम्बन्ध है । पिशाच राक्षसोंसे 
स्रायुका, भूत-्रेतसे अस्थिका, पितृगन्धवॉसे मज्जाका और 
विविध देवोंसे मोस-रुधिरका सम्बन्ध है । 

विविध देव्रताओंसे सम्बद्ध अर्गला, कीलक और 


कवच, जीवनके रक्षक तथा विविध सौख्यके विधायक हैं। 


मनुष्य प्रायः साधारण कामनाओँसे ग्रस्त होता है, जब 
देवाराधनके द्वार उसकी कामनाएँ पूर्ण होने लगती हैं तो उसे 
देवता-जगतपर पूर्ण आस्था हो जाती है। फिर वह सर्वेश्वर 
भगवानको भी प्राप्त करनेकी कामना करता है, श्रीमद्धागवतमें 
इस क्रमका ध्यान रखते हुए प्रारम्भिक एवं अन्तिम उपासना- 
क्रमका इस प्रकार निरूपण किया गया है--जो ब्रह्मतेजका 
इच्छुक हो वह बुहस्पतिकी, जिसे इन्द्रियोंकी विशेष शक्तिकी 
कामना हो वह इन्द्रकी और जिसे संतानकी लालसा हो वह 
प्रजापतियोंकी उपासना करे। जिसे लक्ष्मी चाहिये वह माया 
देवीकी, जिसे तेज चाहिये वह अग्निकी, जिसे धन चाहिये वह 
वसुओंकी और जिसे वीरता चाहिये वह रुद्रोंकी उपासना करे । 
जिसे बहुत अन्न प्राप्त करनेकी इच्छा हो बह अदितिकी, जिसे 
सवर्गकी कामना हो वह देवताओंकी, जिसे राज्यकी इच्छा हो 
वह विश्वेदेवोंकी और जिसे प्रजाको अपने अनुकूल बनानेकी 
इच्छा हो वह साध्य देवोंकी आराधना करे । आयुकी इच्छासे 


स्वभक्तान. सर्वदेवताः * [देवता- 


त 2? शामा 1! [की फ््रफफ कफ 95 भक अक (छु9:५७ फक 55 कक फक क कवाक कक फकाकक 


अश्विनीकुमारोंकी, पुष्टिकी इच्छसे पृथ्वीकी, अतिष्ठाकी इच्छासे 
पथ्वी और द्यौकी (आकाशकी) उपासना करनी चाहिये । 
सौन्दर्यकी चाहसे गन्धर्वोकी, पत्नीकी प्रासिके लिये उर्वशी 
अप्सराकी और सबका स्वामी बननेके लिये ब्रह्माकी आराधना 
करनी चाहिये। जिसे यशकी इच्छा हो वह यज्ञपुरुषकी, जिसे 
खजानेकी लालसा हो वह वरुणकी, विद्याकी इच्छा होतो 
झंकरकी, पति-पलीमें परस्पर प्रेम बनाये रखनेकी इच्छा हो तो 
उमा भगवतीकी उपासना करे । धर्मोपार्जनके लिये भगवान्‌ 
विष्णुकी, वंशपरम्पराकी रक्षाके लिये पितरोंकी, बाधाओंसे 
बचनेके लिये यक्षोंकी, बलवान्‌ होनेके लिये मरुद्गणोंकी 
आराधना करनी चाहिये । राज्यकी इच्छाके लिये मन्वन्तरोंके 
अधिपति देवोंकी, अभिचारके लिये निर्त्तिकी, भोगोंके लिये 
चन्द्रमाकी और निष्कामता प्राप्त करनेके लिये परमपुरुष 
नारायणकी आराधना करनी चाहिये। प्रशास्त प्रज्ञासम्पन्न 
व्यक्ति चाहे. अकाम हो या सकाम अथवा मोक्षकाम, उसे तीव्र 
भक्तियोंगके द्वारा परम पुरुष परमात्माको ही आराधना 
करनी चाहिये 
अकामः सर्वकामो वा मोक्षकाम उदारधीः । 
तीब्रेण भक्तियोगेन यजेत पुरुषं परम्‌॥ 
(श्रीमद्भा० २1 ३॥ १०) 


न ए टमभनाणणाजुररकसनल्की 


दक्षिण भारतके प्रसिद्ध देवता--दक्षिणामूर्ति 


(पद्मभूषण आचार्य श्रीबलदेवजी उपाध्याय) 


भगवान्‌ दक्षिणामूर्तिः की उपासनाका प्रचलन दक्षिण 
भारतमें विशेष है, उत्तरमें इनका प्रचलन उतना अधिक नहीं 
है। काशी-जैसी विद्यानगरीमें भी दक्षिणामूर्ति-मठ तो 
यथाकथञ्चित्‌ पाये जाते हैं, परंतु सामान्य धार्मिक जनता इनसे 
विशेष परिचय नहीं रखती । इस विषयका विशेष ऊहापोह कर 
जो तथ्य अवगत हुए हैं, उनका संक्षिप्त परिचय यहाँ दिया 
जा रहा हैं। 
' दक्षिणामूर्ति तात्रिक देवता हैं। इनके स्वरूप, पूजा, 
अर्चा एवं धार्मिक अनुष्ठानके विषयमें अनेक ग्रन्थोंकी रचना 
हुई है, परंतु अधिकतर वे हस्तलेख-रूपमें उपलब्ध हैं। 
ओ- आदिशँकरचार्यका 'दक्षिणामूर्तिस्तोत्रः अपनी आध्यात्मिक 


गरिमाके कारण विद्वत्समाजमें प्रख्यात है । इसमें केवल दस 
लम्बे पद्य उपलब्ध होते हैं । इस स्तोत्रपर अनेक टीकाएँ हैं। 
“दक्षिणामूर्ति-उपनिषद्‌'के नामसे एक उपनिषद्‌ भी 
उपलब्ध होता है। इसका आरम्भ शौनकादि ऋषियोंके द्वारा 
चिरजीवी मार्कण्डेय ऋषिसे आध्यात्मिक प्रश्नके द्वारा होता है । 
ब्रह्मवर्तमें महाभाण्डीर वटके मूलमें महासत्रके लिये समवेत 
समित्पाण शौनकादि ऋषियोंने मार्कण्डेय ऋषिसे पूछा कि 
'किसके द्वारा आप चिरजीवी हैं तथा कैसे आप आनन्दका 
अनुभव करते हें ?' दोनोंका एक ही उत्तर था-- 
'पर्मरहस्यभूत शिवतत्त्वके ज्ञानसे।' 'वह परम रहस्यभूत 
शिवतत्त्व ज्ञान क्या हे ?' उत्तर मिला--'जिसके द्वारा 


अङ्क] 


* दक्षिण भारतके प्रसिद्ध देवता--दक्षिणामूर्ति + 

दक्षिणामुख शिव अपरोक्षीकृत हो जाते हैं--साक्षात्‌ प्रत्यक्ष 
सिद्ध हो जाते हैं, वही परमरहस्यभूत शिवतत्तका ज्ञान 
है।' पुनः प्रश्न हुआ--'दक्षिणामूर्ति शिव कौन हैं?' उत्तर 
मिला--'प्रलयकालमें समग्र जगत्को अपनेमें लीन कर 
स्वात्मानन्द-सुखमें जो आनन्दित होते हैं या प्रकाशित होते हैं, 
वही परम शिव दक्षिणामूर्ति हैं'-- 

“य: सर्वोपरमे काले सर्वान्‌ आत्मनि उपसंहत्य 
स्वात्मानन्दसुखे मोदते प्रकाशते वा स देवः ।' 

इस संदर्भमें दक्षिणामूर्तिके अनेक ध्यान, मन्त्र तथा 
रहस्यसूचक इलोक दिये गये हैं। मेधाजननका--'3% नमो 
भगवते दक्षिणामूर्तये अस्मभ्यं मेधां प्रज्ञां यच्छ स्वाहा’ 
यह २४ अक्षरोंवाला मन्त्र दिया गया है । इसके अनन्तर नाना 
फलप्रदायक मन्त्रों तथा उनकी अनुष्ठान-विधिका विधान दिया 
गया है। अन्तमें इसीको परमरहस्य शिवतत्त्वविद्याकी संज्ञा दी 
गयी है, जिसके अध्ययनसे साधक सब पापोंसे मुक्त हो जाता 
है तथा कैवल्यका अनुभव करता है । इस उपनिषद्में दिये गये 
ध्यान-मन्त्रोंका उपयोग अन्य अ्न्थोमें भी दक्षिणामूर्ति शिवकी 
उपासनाके प्रसंगमें दिया गया है। इसके अतिरिक्त 
दक्षिणामूर्ति-संहिता, दक्षिणामूर्ति-पञ्चाङ्ग, दक्षिणामूर्ति-पटल, 
दक्षिणामूर्तिसहस्ननाम, दक्षिणामूर्ति-दीपिका, दक्षिणामूर्ति- 
मन्त्रार्णव (शंकराचार्यरचित), दक्षिणामूर्तिपूजा-पद्धति आदि 
ग्रन्थ भी हस्तलेखमें उपलब्ध हैं, जो इस देवताकी प्रसिद्धि एवं 
. लोकप्रियताके पर्याप्त प्रमाण हैं। झंकराचार्यके दक्षिणामूर्ति- 
स्तोत्रका आदिम पद्य है-- 

विश्वं दर्पणदृश्यमाननगरीतुल्यं निजान्तर्गतं 

पइयन्नात्मनि मायया बहिरिवोद्भूतं यथा निद्रया । 

यः साक्षात्‌ कुरुते प्रबोधसमये स्वात्मानमेवाद्वयं 

तस्मै श्रीगुरुमूर्तये नम इदं श्रीदक्षिणामूर्तये ॥ 

आशय है-ज्ञानीकी दृष्टिमें विश्व खात्मगत तथा दर्पणमें 
प्रतिविम्बित नगरके समान है । वस्तुतः यह विश्व अपने ही 
अन्तर्गत है, परंतु मायासे बहिर्वत्‌. प्रतीत होता है। 
प्रबोधकालमें मायाके नष्ट हो जानेपर यह पुनः अपने अद्य 
आत्मरूपमें ही साक्षात्कृत होता है । यहाँ विश्व स्वीकृत होता है, 
परंतु वह चिन्मय है। अपने खातन्त्यके विलास एवं 
आत्म-भित्ति-स्थित चित्ररूपमें अङ्गीकृत है। 


शंकराचार्यका यह दक्षिणामूर्तिस्तोत्र अपने आध्यात्मिक 
अर्थ तथा गम्भीर तात्पर्य रखनेके कारण अतीव प्रसिद्ध है। . 
इसकी गम्भीरताका संकेत तो इसी बातसे हो सकता है कि 
इसपर आचार्यके पट्टशिष्य सुरेश्वराचार्यने इसके अन्तरङ्गको 
प्रकट करनेके लिये 'वार्तिक'की रचना की है, जिसपर रामतीर्थ 
यतिकी व्याख्या है। विद्यारण्य, स्वयंप्रकाशयति तथा 
पूर्णानन्दने इसे अपनी रीकाओंसे मण्डित किया है। 
स्वयंप्रकाशयतिने स्तोत्रको अद्वैततत्त्वका प्रतिपादक बतलाया 
है। उनका कथन है— 

'सकलवेदान्तदुग्धाब्धेः न्यायमन्द्रेण विचारनिर्मन्थनादा- 
विर्भूताद्वैतामृतस्थ विन्यासकलशभूतं श्रीदक्षिणामूर्तिसतोत्रं 
सकललोकातुजिघृक्षया भोक्तृजीवभोग्यजगदभोगप्रद- 
परमेश्वरमोक्षप्रदगुरूणामत्यन्ताभेदजनकं सकृत्पाठश्रवण- 
मर्थमननादिमात्रेण परमपुरुषार्थप्रापकम्‌ आरभमाणः "` ।' 

जैसे दुग्ध-सागरसे मन्दराचलके मन्थन करनेपर अमृतकी 
उत्पत्ति हुई थी, वैसे ही वेदान्तरूपी दुग्ध-सागरको 
न्यायमन्दरद्वारा विचारके मन्थनसे उत्पन्न अद्वैतरूपी अमृतसे 
यह स्तोत्ररूपी कलश परिपूर्ण है। यह चार वस्तुऑर्क अभेदका 
प्रतिपादक है ये चार हैं-भोक्ता जीव, भोग्य जगत्‌, भोगको 
देनेवाला परमेश्वर तथा मोक्षको देनेवाला गुरु । इन चारोंके 
अभेदका प्रतिपादक यह स्तोत्र एक बार भी शब्द-श्रवण तथा 
अर्थ-मननसे परम पुरुषार्थको देनेवाला है। इस स्तोत्रके 
प्रतिरलोकमें आवर्तित 'तस्मै गुरुमूर्तये नम इदं 
श्रीदक्षिणामूर्तये' पदकी व्याख्या स्वयंप्रकाशायतिने दो प्रकारसे 
की है-- 

-परमेश्वर ही गुरुकी मूर्तिमें विराजमान हैं, उन्हें नमस्कार 
है। वह मूर्ति दक्षिणाभिमुख खड़ी है। 
२“रीगुरुमूर्तये'श्रीमती सचिदानन्दात्मिका गुर्वी 
अतिमहत्तरा मूर्तिः स्वरूपं यस्य तस्मै’ तात्पर्य है कि 
सचिदानन्दात्मक अत्यन्त महनीय स्वरूपको धारण करनेवाले . 
परमेश्वर अथवा 

“श्रिया अनाद्यचिन्त्यमायाशक्त्या दक्षिणः सृष्टि- 
स्थित्यन्तविरचनासुनिपुणश्चासौ अमूर्तिः परमार्थतोऽमूर्तिः 
श्राकारविशेषरहितः ।' 

--इस व्याख्यामें तीनों पदोंको पृथक्‌ किया गया 

+ कृतार्थयन्ति रक्षन्ति स्वभक्तान्‌ सर्वदेवताः * 


- [दिवता- 


न 


है 'श्री+दक्षिण+अमूर्ति:' अपनी मायाशक्तिसे (श्री) विश्व- 
की सृष्टि-स्थिति तथा विनाशमें अत्यन्त निपुण (दक्षिण) 
विग्रहरहित (अमूर्ति) परमेश्वरका वाचक यह शब्द है। 
फलतः गुरुरूपसे विद्यमान परमेश्वरकी यह स्तुति है। यह 
पूर्णतः अद्वैततत्त्वका प्रतिपादक है । 
खरयप्रकाशयतिका कथन है कि इस प्रथम पद्यमें 
व्तत्त्वमसि' महावाक्यका ही तात्पर्य बोध होता है । प्के 
पूर्वार्धमें 'त्व' पदार्थका चिन्तन है तथा उत्तरार्धमें 'तत्‌' 
पदार्थका कथन है। 'स्वात्मानमद्दयम' - इन दोनों पदोंके 
सामानाधिकरण्यसे दोनेकि अभेदका प्रतिपादन किया गया है । 
सुरेश्वरचार्यने इस वार्तिकके द्वारा संध्षेपमें पद्यका अर्थ 
उन्मीलित किया है- 
` अन्तरस्मिक्षिमे लोका अन्तर्विश्वमिदं जगत्‌। 
बहिर्वन्मायया भाति दर्पणे प्रतिविग्बितम्‌॥ 
दक्षिणामूर्ति शिवका ही नामान्तर है, जो परमेश्वरके द्वारा 
जीवोंको अद्वैतत्वकी दीक्षा दनेके लिये गुरुरूपमें स्वीकृत है। 
दक्षिणामूर्ति शिवके गुरुरूपका द्योतक अभिधान है। इस 
नाममें-'दक्षिणा' का अर्थ दो प्रकारसे किया जाता है-- 
(१) रामतीर्थयति तथा स्वयंप्रकाशायतिके अनुसार दक्षिण 
दिशाकी ओर मुख करके खड़ी मूर्ति--' दक्षिणाभिमुखा 
मू्ियस्येति दक्षिणामूर्तिः ।' (२) दक्षिणामूर्ति उपनिषदमें 
दक्षिणाका अर्थ है- बुद्धि (रोमुषी) -- 
शेमुषी दक्षिणा परोक्ता सा यस्यामीक्षणे मुखम्‌। 
दक्षिणाभिमुखः प्रोक्तः शिवोऽसौ ब्रह्मवादिभिः ॥ 
(दक्षिणामूर्ति, उपनिषद्‌, पद्य १९) 
जिसके साक्षात्कारमें बुद्धि प्रमुख साधन हो, उस शिवको 
ब्रहावादीगण दक्षिणाभिमुख या दक्षिणामूर्तिके नामसे पुकारते 
हैं। योगसूत्रके अनुसार ईश्वर ही पूर्वकालीन गुरुओंका भी गुरु 
है। वे गुरु तो कालावच्छिन्न होते हैं, परंतु ईश्वर तो कालसे 
अनवच्छिन्न है । फलतः ईश्वर ही 'गुरूणां गुरुः' है और वही 


शिवरूपमें अद्वैतका उपदेष्टा है-- 


पूर्वेषामपि गुरुः कालेनानवच्छेदात्‌ । 
(पातञ्जलयोगसूत्र १। २६) 


गुरुकी महिमा अवर्णनीय है । शा्रकी दृष्टिमें मानव- 
रूपमै ही वह देवाधिदेवका ही साक्षात्‌ रूप प्रस्तुत करता है। 
गुरु केवल ब्रह्मा, विष्णु एवं महेश्वर-रूपमें न होकर साक्षात्‌ 
परब्रह्म ही होता है । गुरु परोक्ष ज्ञान एवं अपरोक्ष ज्ञानकी-- 
उभयविध ज्ञानकी सम्पदासे सुशोभित रहता है। उसमें ज्ञान- 
शक्तिके साथ-ही-साथ इच्छाशक्ति एवं क्रियाशक्तिका संयोग 
भी है। जो दुःखियोंके दुःख दूर करनेकी इच्छा है, उसे ही कृपा 
या करुणा कहते हैं । ज्ञानी होकर भी जो व्यक्ति कुपारहित होता 
है, वह गुरुका अधिकार कथमपि प्राप्त नहीं कर सकता। 
करुणा ही एकमात्र प्रवर्तिका होती है, परंतु इच्छाहीनमें करुणा 
कहाँ ? ज्ञानीमें केवल इच्छासे कार्य नहीं होता, यदि उसमें इस 
इच्छाको सफल बनानेकी क्षमता नहीं होती । शैकराचार्यकी 
तान्त्रिक दृष्टिमें यह गुरु 'दक्षिणामूर्ति'के नामसे व्यवहृत होता 
है। गुरुतत्त्वका किंवा स्वात्मदेवताका दक्षिणामूर्तिरूपमें वर्णन 
करनेसे शंकराचार्यका आगमानुराग स्पष्टतः प्रमाणित होता है । 
परम्परासे यह अत्यन्त प्रसिद्ध है कि गुरु और शिवमें कोई 
अन्तर नहीं होता । दोनोंकी कृपासे ही अष्टाङ्गयोगका ज्ञान 
तथा योगसिद्धि प्राप्त होती है-- 
गुरुप्रसादाल्लभते योगमष्टाङ्गलक्षणम्‌। 
हिवप्रसादाल्लभते योगसिद्धिं च झाश्चतीम्‌॥ 
(मानसोल्लास ९।४६) 
मानसोल्लासके वार्तिकमें सुरेश्वराचार्यने ओंकारकी 
विस्तृत व्याख्या की है और दिखाया है कि इसमें पाँच अक्षर 
विद्यमान हैं--अकार, उकार, मकार, बिन्दु तथा नाद। इन 
पाँचों अक्षरोंके क्रमशः पाँच देवता हैं--ब्रह्मा, विष्णु, रुद्र, 
ईश्वर तथा सदाशिव । ये पाँचों तन्त्रसम्मत ३६ (छत्तीस) 
तत्तोंसे युक्त हैं अर्थात्‌ इनके निवास होनेसे ओंकारके भीतर 
समस्त जगतका अन्तर्भाव होता है। ये तत्त्व उपनिषत्प्रति- 
पाद्य हैं-- 
तद्यथा-शङ्कना सर्वाणि पर्णानि संतृण्णान्येवमोङ्कारेण 
सर्वा वाक्‌ संतृण्णा। ओंकार एवेदं सर्वम्‌। 
(छन्दोग्यउप० २ । २३ ३) 
इस प्रणवका अर्थ है सचिदानन्दस्वरूप परब्रह्म, 


___ १-अत्रच पूर्वार्धेन त्वम्‌ पदार्थ उक्तः । उत्तरार्धे श्रीगुरुमूर्तये श्रीदक्षिणामूर्तये इति पदद्वयेन मूर्तिद्वययुक्तः , | स्वात्मानमद्दयमिति 
पदद्वयसामानाधिकरण्येन यत्च्छन्दाभ्यां च प्रत्यग्‌ ब्रह्मैक्यलक्षणो वाक्यार्थ उक्त: | (स्वयंप्रकाशयतिकी be हर 


अङ्क] 


* दक्षिण भारतके प्रसिद्ध देवता-दक्षिणामूर्ति + 

नित्यकूटस्थ ब्रह्म और यही आदि, मध्य एवं अन्त तीनोंसे शून्य 
है तथा यही “गुरूणां गुरुः? है। 
सचिदानन्दरूपाय विन्दुनादान्तरात्मने । 
आदिमध्यान्तशून्याय गुरूणां गुरवे नमः॥ 
(मानसोल्लास ९।४७) 
प्रणवद्वारा प्रतिपाद्य “गुरूणां गुरुः' ये ही आनन्दमूर्ति 
दक्षिणामूर्ति हैं। सुरेश्वराचार्यने प्रथम इलोकके अन्तिम 
वार्तिकमें ईश्वर, गुरु तथा आत्मा-इन तीन मूर्तियोंमें प्रतिष्ठित, 
आकाशके समान समस्त देहमें व्याप्त होनेवाले दक्षिणामूर्तिको 
नमस्कार किया है और इसे ही दक्षिणामूर्ति-स्तोत्रका प्रतिपाद्य 
तात्पर्य स्वीकार किया है-- 
ईश्वरो गुरुरात्मेति मूर्तिभेदैर्विभागिने । 
व्योमवत्‌ व्याप्तदेहाय दक्षिणामूर्तये नम: ॥ 
* (मानसोल्लास १1 ३०) 
दक्षिणामूर्तिका सुन्दरमूर्ति भी अर्थ समझा जा सकता है, 
क्योंकि इनके ध्यानमें बड़ी ही सुन्दरता मिलती है । 


स्फटिकरजतवर्ण मोक्तिकीमक्षमाला- 
ममृतकलशविद्यां ज्ञानमुद्रां कराग्रे । 
दधतमुरगकक्ष्यं चन्द्रचूड त्रिनेत्र 
विधृत्तविविधभूषं दक्षिणामूर्तिमीडे ॥ 
(दक्षिणामूर्ति उपनिषद्‌ ३) 


(उनका रूप स्फटिक तथा चाँदीके समान शुभ्र है, उन्होंने 
अपने गलेमें मोतीकी अक्षमाला धारण की है, वे अमृतकलश, 
विद्यामुद्रा तथा ज्ञानमुद्रा धारण करनेवाले हैं, उनके कटिप्रदेशमें 
सर्प लिपटा है, मस्तकपर चन्द्रमाको धारण किये हुए तीन 
ेत्रयुक्त तथा नाना आभूषणोंसे अलङ्कत भगवान्‌ दक्षिणा- 
मूर्तिकी मैं स्तुति करता हुँ।' 2 

दक्षिणामूर्तिक चार प्रकारके विग्रह उपलब्ध हैं-- 

९-वीणाधरमूर्ति--चार भुजावाली यह मूर्ति खड़ी 
रहती है तथा शिष्योंको वीणा बजानेकी शिक्षा देती है । 

२-योगमूर्ति--ध्यानावस्थामें यह मूर्ति आसनपर 

बैठी रहती है तथा शिष्योंको अपने दर्शनसे योगकी शिक्षा 
देती है। 

-ज्ञानमूर्ति--ज्ञानकी शिक्षा देनेवाली यह मूर्ति 


ज्ञानमुद्रामें विराजमान रहती है। 

४-व्याख्यानमूर्ति-सभी शा्खोका उपदेश 
देनेवाली यह मूर्ति व्याख्यानमुद्रा धारण किये है। अन्तिम 
दोनों मूर्तियाँ वीरासनमें उपविष्ट होकर तत्तत्‌ मुद्राएँ धारण 
की हुई हैं। 

इन मूर्तियोंकी उपलब्धि दक्षिण भारतमें विशेषरूपेण 
होती है। पुरीमें जगन्नाथजीके मन्दिरमें वीणाधरमूर्ति एवं 
विष्णुकाञ्चीमें योगमूर्ति स्थित है। इस मूर्तिका निर्माण 


'दक्षिणामूर्ति-उपनिषद्के इस अष्टम पद्यके आधारपर किया 


गया प्रतीत होता है-- 
भस्मव्यापाण्डुराङ्गः शशिशकलधरो ज्ञानमुद्राक्षमाला- 
वीणापुस्तैर्विराजत्करकमलधरो योगपड्टाभिरामः । 


व्याख्यापीठे निषण्णो मुनिवरनिकरैः सेव्यमानः प्रसन्नः 
सव्यालः कृत्तिवासाः सततमवतु नो दक्षिणामूर्तिरीहाः ॥ 
भाव यह है कि विशाल शाखाओंसे सम्पन्न नटवृक्षके 
नीचे ध्यानमुद्रामें एक युवक योगी उपविष्ट हँ । उपदेश सुननेके 
उत्सुक वृद्ध ब्रह्मनिष्ठ ऋषिगणोंके द्वारा वे चारों ओरसे घिरे हुए 
हैं । अपने करकमलमें ज्ञानोपदेशकी मुद्रा धारण किये हुए हैं । 
आनन्दमूर्ति स्वात्माराम वे ही आचार्यजिरोमणि दक्षिणामूर्ति हँ 
जिस रूपको अद्टैतवेदान्तकी शिक्षा देनेके लिये शिवने स्वयं 
धारण किया है-- । 
मोनव्याख्याप्रकटितपरब्रह्मतत्त्व युवानं 
वर्षिषठान्तेवसदृषिगणैरावृतं ब्रह्मनिष्ठैः । 
आचारेन करकलितचिन्मुद्रमानन्दमूर्ति 
स्वात्मारामं मुदितवदनं दक्षिणामूर्तिमीडे ॥ | 
(स्वयंप्रकाशयतिका मङ्गलाचरण) 
इस प्रसंगमें यह ध्यातव्य है कि यह गुरु किसी शब्दका | 
प्रयोग नहीं करता । उसका उपदेश मौन व्याख्यान है। वह . 
केवल अपनी शान्तमुद्राद्वारा ही ब्रह्मतत्वका अपरोक्ष ज्ञान 
उसके चारों ओर घिरनेवाले वृद्ध ऋषियॉंको, उत्सुक शिष्यॉको 
बतलाता है और इतने मात्रसे इनके सब संदेह छिन्नभिन्न हो 
जाते हैं। इसीलिये तो दक्षिणामूर्ति उपनिषदकी आश्चर्यमयी 
वाणी है-- >> 
चित्रं बटतरोमूले वृद्धाः शिष्या गुरुयुंवा। 
गुरोस्तु मौनं व्याख्यानं शिष्यास्तु छिन्नसंशयाः ॥| 


र i कृतार्थयन्ति रक्षन्ति खभक्तान, सर्वदेवताः * 


[देवता- 


फक फफफरफण्आफकमाकओकी 

names तो अति बर तु 


अट्टैततत्तकी शिक्षा देनेवाले सचे गुरुके विषयमें यह 
प्राचीन सूक्ति अक्षरशः चरितार्थ होती है। शंकराचार्यने 
अद्वैततत्त्वकी शिक्षाके लिये इसी आदर्श-मौन व्याख्यानका 
संकेत अपने शारीरकभाष्यमें किया है। आचार्य बतलाते हैं कि 
प्राचीन कालमें वाष्कलि ऋषि ब्रह्मपदेशके लिये अपने गुरु 
बाध्वके पास गये । बाध्व प्रश्न सुनकर भी मौन धारण किये 
बैठे रहे। उत्तरमें उन्होंने अपनी मौन-मुद्रा भंग नहीं की। 
वाष्कलिने तीन बार प्रश्न किया और तीनों बार एक ही अशाब्द 
उत्तर था--सम्पूर्ण मौनावलम्बन । पुनः पूछे जानेपर गुरुने 


अपनी मौनमुद्रा भंग की और कहा---'मैं तो प्रति बार तुम्हारे 
प्रश्नका उत्तर व्यवहारतः देता हूँ, परंतु तुम तो उस तत्त्वको 
समझते ही नहीं । यदि वाणीके द्वारा स्पष्ट किया जाय तो वह 
उत्तर होगा--'उपशान्तोऽयमात्मा यह आत्मा शान्तस्वरूप 
है। यही तथ्य मैं अपने मौनाचरणसे बतला रहा था । ब्रह्मके 


—banastee— 


देवाधिदेव परमात्माको उपासना 
श्रीहयामनारायणाचार्यजी 


(उजैनपीठाधीश्वर पूज्यपाद जगदगुरु 

“एक सद्‌ विप्रा बहुधा वदन्ति' अर्थात्‌ उस एक ही 
परमात्माका विद्वान्‌ लोग अनेक नामोंसे वर्णन करते हैं। 
चस्तुतः देव-उपासना परमात्माके एक रूप-विशेषकी ही पूजा 
है। परम सत्ताके ही विभिन्न गुणों एवं आक्तियोंका प्रतिनिधित्व 
देवगण करते हैं। इस विराट्‌ सृष्टिका उत्पादक, पोषक, 
संहारक एक परमात्मा ही है। उसे ही हम अनेक नामोंसे 
पुकारते हैं। 

अध्यात्मश्ञाखोमें देव-उपासनाकी विस्तृत चर्चा हुई है। 
ब्रह्मतत्तका प्रतिपादन करनेवाली उपनिषदोंमेसे कुछ एक 
देवताओंके नामपर भी हैं, उनमें प्रतिपाद्य देवताके गुण, धर्म 
एवं आराधनाके प्रतिफल विस्तारपूर्वक बताये गये हैं । साधक 
अपनी आवश्यकता और अनुरूप तत्सम्बन्धित 
देवताओंकी उपासना मनोयोगपूर्वक करके अपने अभीष्टकी 
पूतिमें सफलता प्रात कर सकता है। जैसे समस्त प्रजा एक 
राजाके राज्यमें रहती है तो भी उसे अलग-अलग प्रयोजनोंके 
लिये भिन्न-भिन्न विभागोंके कर्मचारियोंके पास जाना पड़ता है। 
देव-उपासनाका भी तात्पर्य यही है। ईश्वरके विराट्खरूपके 
अज्ञ प्रत्यज्ञॉंकी उसकी क्रिया किरणोंको 'देवता' नामसे हम 
पुकारते हैं। श्रीमद्भागवत (२।३। २--९)में कहा गया 


है-त्रह्मतेजकी इच्छावालेको बृहस्पतिकी, इन्द्रियभोगोंके , 


लिये इन्द्रकी, संतान-प्राप्तिके लिये प्रजापतिकी, लक्ष्मीके लिये 
मायादेवीकी, तेजके लिये अमिकी, धनके लिये वसुओंकी, 


महाराजके अमृत वचन) 

पराक्रमके लिये रुद्रकी एवं अन्नके लिये अदितिकी उपासना 
करनी चाहिये। खर्गके लिये आदित्योंकी, राज्यके लिये 
विश्वेदेवोंकी, लोक-प्रियताके लिये साध्यगणकी, दीर्घायुके 
लिये अश्विनीकुमारोंकी, पुष्टिके लिये वसुखराकी और 
अतिष्ठाके लिये चावापृधिवीकी आराधना करनी चाहिये। 
सौन्दर्यके लिये गन्धर्वोकी; पत्नीकी ग्राप्तिके लिये उर्वशी 
अप्सराकी, आधिपत्यकी प्राप्तिके लिये ब्रह्माकी, यशके लिये 
यज्ञपुरुषकी, धनकी ब्राप्तिक लिये वरुणकी, विद्याके लिये 
शंकरकी, दाम्पत्य-प्रेमके लिये गौरीकी उपासना करनी 
चाहिये। इसी प्रकार धर्मोपार्जनके लिये विष्णु भगवान्‌की, 
वंशपरम्पराकी रक्षाके लिये पितरोंकी, बाधाओंसे बचनेके लिये 
यक्षोंकी, बलवान्‌ होनेके लिये मरुदगणोंकी, राज्यके लिये 
मन्वन्तरोंके अधिपति देवोंकी, अभिचारके लिये निर्क्रतिकी, 
भोगेकि लिये चन्द्रमाकी और निष्कामता प्राप्त करनेके लिये 
परमपुरुष नारायणकी आराधना करनी चाहिये। 


अकामः सर्वकामो वा मोक्षकाम उदारधीः । 
तीव्रेण भक्तियोगेन” यजेत पुरुष परम्‌॥ 


श्रद्धा और विश्वासकी सुदृढ़ भावनाके साथ हम 
शास्त्रोक्त विधि-विधानसे देवोपासना करें तो हमें लौकिक एवं 
पारलौकिक कामनाओंकी सिद्धि अवश्य प्राप्त होगी । 


प्रेषक---मदन शर्मा 

देवताका स्वरूप--एक संक्षिप्त परिचय 


सम्पूर्ण विश्वमें सर्वोत्कृष्ट तत्त्व ही देव शब्दसे वाच्य है । 
यद्यपि धातु-कोशों और निरुक्त आदिमे सर्वशक्तिमान, दीप्ति, 
कान्ति, शोभा, लावण्य, ऐश्वर्य एवं अनन्त तथा अक्षय 
सौभाग्ययुक्त, नित्य, अजर, अमर, सदा किशोर एवं 
युवावस्थामें रहनेवाले, आनन्द एवं सुखमें निमग्न, अलौकिक 
व्यक्तित्वको देव या देवता कहकर निर्दिष्ट कराया गया है 
तथापि इतने मात्रसे ही देवता-तत्त्वका सम्पूर्ण परिचय नही प्राप्त 
होता । देवता अनन्त दिव्य गुणोंके भण्डार होते हैं, उनके 
विग्रहमें मात्र विशुद्ध सत्त्व ही समाविष्ट होता है, उनमें हेय- 
त्याज्य, निन्य, अवाञ्छनीय एक भी दुर्गुणका लेशमात्र स्पर्श 
नहीं होता । वे सौशील्य, सौहार्द, सौजन्य, कारुण्य, मार्दव, 
दया, दान, प्रेम, परोपकार, क्षमा, सत्य, शुद्धि, औज्ज्वल्य, 
नैर्मल्य आदि अगणित कल्याणमय गुणगणोंके आकर होते 
हैं। देवता स्वल्प स्तुति-प्रार्थना, पूजा, सत्कार एवं 
स्मरण-ध्यानसे अपने आराधकोंके पास पहुँचकर उन्हें सभी 
प्रकारके वरदान देनेके लिये प्रसिद्ध हैं। ध्रुव, प्रह्मद, शुक, 
सनकादि, नारद, उपमन्यु, चन्द्रहास, राजा सुरथ, समाधि 
वैश्य तथा सुदर्शन आदिने अपनी स्वल्पकालीन साधना- 
आराधना एवं अत्यल्प सामग्रियों तथा उपचारोंद्वारा स्तुति- 
प्रार्थना और पूजनद्वारा अपने इष्ट देवताओंको शीघ्र ही वशं 
कर लिया और उनके द्वारा अभीष्ट साम्राज्यादि, सुख- 
सौभाग्यको प्राप्तकर सायुज्य, सामीप्य, सालोक्यादि मुक्तियोंको 
भी अनायास हस्तगत कर लिया था। यह देवोपासनाका 
असाधारण चमत्कार है। इतिहास, पुराण, वैदिक संहिताओं 
तथा काव्य-साहित्य आदिमें वर्णित सभी इतिवृत्तोमे 
देवताओंका चरित्र ही प्राण है, वे स्मरण करते-न-करते अपने 
उपासकके सामने आविर्भूत होकर उसके समस्त क्नेश-राशिको 
दूर कर उसे आनन्द एवं सुखसे परिषुत कर देते हैं। अनेक 

स्थलोंपर देखा जाता है कि वे क्षणमात्रमें पहुँचकर सुदूर एवं 
दुर्गम्य, अलज्जूय पर्वत-समुद्रॉको पार करा देते हैं, मूक एवं 
समस्त विद्या-बुद्धिविहीन अपंग साधकको प्रगल्भ, वावदूक, 
वाग्मी एवं समस्त शास्तरोंका मर्मज्ञ बना देते हें । व्यास, 
वाल्मीकि, पाणिनि, कालिदासादि अनेक विद्वान्‌ देवोपासना 
एवं देवप्रसादसे ही अद्वितीय प्रतिभाशाली कवि एवं विद्वान्‌ 
बन सके थे । इसी प्रकार बड़े-बड़े चक्रवर्ती, सार्वभौम सम्राट्‌ 
ससागरा वसुन्धराके आधिपत्यके साथ साम्राज्य, भौज्य, 

स्वाराज्य आदि पदोंको भी उन्हीके अनुग्रहसे प्राप्त कर सके थे। 
ऐतरेय ब्राह्मणके आठवीं पञ्जिकाके द्वितीय अध्यायमें उल्लेख 
है कि शर्याति, वाजरलायन, सुगास, पैजवन, आवेक्षित, मरुत 
और परीक्षित-पुत्र जनमेजयका तथा देवगुरु बृहस्पतिने साक्षात्‌ 
इन्द्रका भी विशिष्ट देवताओंकी शान्ति-पुष्टि करनेवाली 
अभिषेक-प्रक्रियासे विविध सरित-समुद्रोंक जलोंके द्वारा 
अभिषिक्त कर देवांशके प्रवेशद्वारा उन्हें सभी राजाओं तथा 

देवताओंमें श्रेष्ठ रूपसे प्रतिष्ठित करा दिया था तथा उन्हें 

साम्राज्य, भोज्य, स्वाराज्य, वैराज्य, पारमेष्ट्य राज्य, महाराज्य 

और परार्थपर्यन्त आधिपत्यपदको प्राप्त कराया था और वे इस 
लोकमें खयम्भू, खराट्-सम्राट्‌ आदि पदोसे अलडूत होकर 

अमर हुए तथा स्वर्गलोकमें भी उनकी समस्त कामनाएँ पूर्ण 
हुई । इसी प्रकार अन्य भी सकाम या निष्कामोपासकोंकी सभी 

कामनाएँ,देवतागण पूर्ण करते हैँ । उनकी लीलामात्रसे बड़े-बड़े 

समुद्र स्थलके रूपमें, स्थल पर्वतादि समुद्रके रूपमें, सुमेरुगिरि | 
रजके तुल्य और रजःकणिका सुमेरुके तुल्य बन जाती है। 
अत्यन्त मृदु एवं तुच्छ तृण वञ्जके रूपमें परिणत हो जाता है 
और अमोघ वज्र तृणके समान नगण्य और निष्क्रिय हो जाता 

है। ज्वालामालाकुित प्रदीप्त अभि हिमकरे तुल्य शीतल एवं 
अतिशीत तुषाराशि तत्काल प्रचण्ड अग्निके रूपमें परिणत हो 


) 

जाती है। ऐसी अनेक अघटित-घटनापटीयसी शक्ति 
देवताओंमें ही स्वाभाविकरूपसे स्थित होती है 


अम्भोधिः स्थलतां स्थलो जलधितां धूलीलवः शैलतां 
मेरुर्मृत्कणतां तृणं कुलिशतां वज्रं तृणप्रायताम्‌। 

वहिः शीतलतां हिमं दहनतामायाति यस्येच्छया 
लीलादुर्ललितादभुतव्यसनिने देवाय तस्मै नमः ॥ 
(सुभाषितावलि ३१५२) 
पुराणोंमें विशेषकर भविष्यपुराणमें कान्यकुब्ज, कलिज्ञर, 
अजमेर तथा पाटलिपुत्र .आदि नगरोंके निर्माणमें ऐसी 
चमत्क्ारपूर्ण देवशक्तियोंके कृपाप्रसादका उल्लेख है। 
विशेषकर मार्कण्डेयपुराण आदि पुराणोमें सभी मनुओंकी 
उत्पत्ति और सुरथ आदि राजाओंको सावर्णि मनु आदि विशिष्ट 
पदोंकी प्राप्तिमें देवी-देवताओंके चमत्कार विस्तारसे निर्दिष्ट हैं। 


वस्तुतः देवताओंके सभी चरित्र ही विशिष्ट होते हैं, वे 
कभी कहीं, किसी भी रूपमें प्रकट होकर अन्तर्हित भी हो 
सकते हैं। प्रायः इतिहास-पुराणों तथा महाकाव्यों आदिमें भी 
देवखरूपका विस्तारसे प्रतिपादन हुआ है। महाभारतके 
वनपर्वके नलोपाख्यानके अन्तर्गत कई अध्यायोंमें देवताओकि 
चरित्रका चित्रण हुआ है, उनमें प्रायः इन्द्र आदि देवता 
पृथ्वीपर आते-जाते रहते हैं। इन्द्र, यम, वरुण और अग्नि 
(महाः वनपर्व ५५। २३) ये सभी देवता दमयन्तीके रूप, 
झील, सौन्दर्य और अन्यान्य गुणोंकी चर्चा सुनकर उसकी 
प्राप्रिके लिये विदर्भनगरकी ओर उसके स्वयंवरमें सम्मिलित 
होनेके लिये चल पड़ते हैं और वे जब यह जान जाते हैं कि 
दमयन्ती राजा नलका ही वरण करेगी तो कामरूप होनेके 
कारण सभी देवता नलका ही रूप धारणकर स्वयंवरमें 


उपस्थित हो जाते हैं। देवताओंके कुछ निश्चित चिह्न होते हैं, . 


जो शाखओमें प्रसिद्ध हैं, पर उन इन्द्रादि देवताओनि अपनेको 
सर्वथा ही नलके रूपमें परिवर्तित कर रखा था, किंतु अत्तमें 


दमयन्तीकी प्रार्थना और उसकी सत्यनिषठासे प्रभावित होकर | 
जब उन्होंने कृपापूर्वक अपने रूपको प्रकट किया तो उसने 


सुस्पष्ट रूपसे देखा कि इन्द्र, वरुण, अभि तथा यम--इन चार 
लोकपालोंके दारीरपर लेशमात्र भी स्वेदबिन्दु नहीं है, उन 
चारोंकी पलकें भी न हिलती हैं और न गिरती हैं (प्रसिद्ध है 


„ कृतार्थयन्ति रक्षन्ति खभक्तान, सर्वदेवताः * 


[देवता- 

कि देवताओंकी स्वप्न और सुघुप्त अवस्थाएँ नहीं होतीं । 
अधिक-से-अधिक वे योगनिद्रामें स्थित हो जाते हैं, किंतु उस 
समय भी कोई उनका तीव्र गतिसे ध्यान करता है तो वे वहाँ 
पहुँच जाते हैं) । दमयन्तीने देखा जो उन्होंने पुष्पमालाएँ, धारण 
की हैं, वे पारिजात, हरिचन्दन, मन्दार आदि दिव्य वृक्षोंके 
पुष्पोंसे बनी हैं और सदा नूतन नव-नव विकाससे युक्त हैं, 
कभी तनिक भी म्लान नहीं होतीं । उनपर मक्खियाँ नहीं बैठतीं 
और उनके वख्नोपर धूलिकण न गिर रहे हैं, न स्थिर हो रहे 
हैं। अतः उनके दिव्य शरीर सर्वथा उज्ज्वल और निर्मल हैं। 
ये सभी देवता सिंहासनोंपर बैठे हैं, किंतु उनके पैरोंसे 
पृथ्वीतलका स्पर्श नहीं होता और उनके शरीरकी परछाई भी 
पृथ्वीपर नहीं पड़ती। इधर राजा नलमें सारी बातें विपरीत 
थीं। इन्हीं चिह्ोंको परिलक्षित कर दमयन्तीने राजा नलका 
वरण कर लिया--- 


सापश्यद्‌ विबुधान्‌ सर्वानस्वेदान्‌ स्तब्धलोचनान्‌ । 
हृषितस्रग्रजोहीनान्‌ स्थितानस्पृशतः क्षितिम्‌॥ 
छायाद्वितीयो म्लानस्रग्रजःस्वेदसमन्वितः । 
भूमिष्ठो नैषधश्चैव निमिषेण च सूचितः॥ 
सा समीक्ष्य तु तान देवान पुण्यरलोकं च भारत । 
नैषधं वरयामास भैमी धर्मेण पाण्डव ॥ 
(महार, वन° ५७। २४-२६) 


इस प्रकारकी बातें वाल्मीकीय रामायण तथा अन्य 
पुराणोंमें भी आती हैं.। छन्दोग्योपनिषद्सें भी कहा गया है कि 
देवतागण मनुष्योंकी तरह न कुछ खाते-पीते हैं और न किसी 
भी इन्द्रियसे कुछ भी ग्रहण करते हैं। वे सर्वदा संतृप्त एवं 
आनन्दित रहते हैं। केवल अमृतरसको देखकर ही सभी 
प्रकारसे परितृप्त हो जाते हैं-- 
"न वै देवा अश्नन्ति न पिबन्त्येतदेवामृत दुष्टरा तृप्यन्ति’ 
(छान्दो ३।६।१) 
इसीलिये देवताओंके झारीरसे किसी भी प्रकारकी दुर्गन्थि, 
खेद, मल आदि प्रखवित नहीं होते हैं और उनका शरीर 
सौगन्ध्य, औज्ज्वल्य, तैर्मल्य तथा भव्य दीप्ति एवं कान्तिसे 
सदा परिव्याप्त रहता है । वे नित्य युवावस्थामें रहते हैं। उनके 
मूछ, दाढ़ी आदि नहीं होते, वे नित्य किशोर तथा तारुण्यके 


अङ्क] 

अन्तरालमें रहते हँ । 

सभी शास्त्रॉके अनुसार देवताओंमें सभी योगजनित 
सिद्धियाँ स्वाभाविक रूपसे सहजात ही सिद्ध रहती है, इसलिये 
वे एक होनेपर भी सभी यज्ञों एवं उपासना-भूमियोंपर आहूत 
किये जानेपर सूक्ष्मरूपसे अवश्य उपस्थित हो जाते हैं। उनमें 
अणिमा, महिमा, लघिमा, प्राप्ति, प्राकाम्य, ईशिता, वरिता 
तथा कामावसायिता --इन अष्टसिद्धियोंके साथ ही अनूर्मि 
(शरीरमें भूख-प्यास आदि वेगोंका न होना), दूरश्रवण- 
दर्शन, (बहुत दूरकी वस्तु देख लेना और बहुत दूरकी बात 
सुन लेना), मनोजविता (मनके साथ ही शरीरका भी वहाँ 
पहुँच जाना), कामरूपता (इच्छानुसार रूप बना लेना), 
परकायप्रवेश (दूसरेके शरीरमें प्रवेश करना), खच्छन्दमृत्यु 
(इच्छानुसार जीवित रहना तथा शरीर त्यागना), सहक्रीडानु- 
दर्शन (अप्सराओंके साथ होनेवाली देवक्रीडाका दर्शन), 
यथासंकल्पसिद्धि, अप्रतिहतगति, त्रिकालज्ञान, अद्वन्द् 
(शीत-उष्ण, सुख-दुःख, राग-द्वेष आदि द्वन्द्रेके वशमें न 
होना), परचित्तज्ञान, प्रतिष्टम्म (अभि, सूर्य, जल, विष 
आदिकी शक्तिको स्तम्भित कर देना), अपराजय, आकाशगमन, 
कलावैदग्ध्य, अभिज्ञान, अतीद्धियार्थ-दृष्ट्र (अतीन्द्रिय-- 
सूक्ष्म वस्तुओंका साक्षात्कार ), पिपीलिकादि वार्ताज्ञान 
(पिपीलिका--चींटी आदि सभी प्राणियोंके शब्दो या वार्तालापों 
अथवा बोलीकी जानकारी), लोकान्तरगमन आदि सिद्धियाँ भी 
सहजात ही रहती हैं' । इसलिये देवता जन्मजात सिद्धों और 
साधनसिद्धोंसे भी उत्कृष्ट स्थितिमें रहते हैं । यह बात ब्रह्मसूत्रके 
देवताधिकरणके 'विरोध: कर्मणीतिचेन्नानेकप्रतिपत्तेर्दर्शनात्‌' 
इस २७बें सूत्रके शाङ्करभाष्यमें विस्तारसे प्रतिपादित है। 
महाभारत, शान्तिपर्व (३०० । २६-२७) में भी कहा गया है 


कि सिद्ध, विद्याधर, योगी एवं देवतागण अपने योगबलके 
द्वारा अपने एक ही शरीरको हजारों, लाखौं अथवा अनन्त 
रूपोंमें विकसित कर लेते हैं। वे एक साथ अनेक यज्ञ, स्थलों 
अथवा अपने भक्तों, उपासकों या साधकोंके पास पहुँच सकते 
हैं। अनेक देवमन्दिरॉमें पहुँच सकते हैं, इसके साथ ही वे 
पृथ्वी, पर्वत, उपवन, उद्यानोंमें अलग-अलग रूप धारण कर 
विचरण कर सकते हैं। किन्ही भी रूपोंसे विषयोंका उपभोग 
कर सकते हैं। दूसरे अनेक रूप धारण कर तपस्यामें भी प्रवृत्त 
हो सकते हैं ओर फिर सब रूपोंको एक रूपमें समेटकर एक 
स्थानपर भी एक ही रूपमें दीख सकते हैं अथवा कहीं भी नहीं 
दीख सकते। जैसे सूर्य उदित होकर अपने किरणजालोंको 
संसारमें फैला देते हैं और फिर संध्याको उन्हें समेट लेते है, 
वैसे ही सभी देवता अपने स्वरूपोंका विस्तार कर सकते हँ । 
यह शक्ति सिद्ध, विद्याधर, गन्धर्वोमें भी होती हे, आजानज 
देवताओंमें तो यह शक्ति उत्कर्षकी सीमापर स्थित रहती हे । 

देवप्रसाद-प्राप्त नानापुराणनिगमागमसम्मत श्रीरामचरित- 
'मानसमें भी इस तत्त्वकी प्रतिच्छाया प्रतिपद दिखायी देती है । 
यहाँ केवल ऐसे दो-तीन स्थलोंके प्रसंग उद्धृत किये जाते हैं, 
जिनमें देवशिरोमणि श्रीराम अनेक अवसरोपर अनेक रूपमें 
अपनेको अभिव्यक्त करते हैं। एक ही देवता एक ही समयमें 
अनेक प्रकारकी भावनावाले व्यक्तियोंके सामने उनके कर्म एवं 
भावनाओंके अनुरूप प्रकट हो सकता है, इस बातको 
प्रमाणित करते हुए श्रीराम जनकसभामें योगियोंको परमतत्त्वके 
रूपमें, भक्तांको अपने-अपने--सूर्य, शिव, दुर्गा, राम, कृष्ण 
हनुमान्‌, गणेशादि अलग-अलग दष्टदेवोके रूपमें दीखने लगे 
थे। वे ही श्रीराम राक्षपोके लिये कालखरूप और वीरोको 
मूर्तिमान्‌ वीररसके रूपमे दिखायी दे रहे थे-- 


१-रूपं बिभ्रति सौमित्रे पञ्चविशतिवार्षिकम्‌ ॥एतद्धि किल देवानां वयो भवति नित्यदा। 


२-श्रीमद्धागवत (११ । १५), लिझ्लपुयण (पूर अः ६६ तथा अः ८८), स्कन्दपुराण (ब्रह्म, अ० १८, अवन्तीखण्ड, सिद्धेशरमाहाल्य अः ५९), . 


(वा० रा०, अरण्यकाण्ड' ५। १७-१८) 


विष्णुधमेत्तिरपुराण, अभिपुराण तथा गरुडपुराण आदिमें इन सिद्धियोंका विशेष वर्णन हुआ है। 
३-आत्मनो वै शरीराणि बहूनि भरतर्षभ । योगी कुर्यादं आप्य तै सर्वही चरेत्‌॥ 
प्रा्नुयाद्विषयान्‌ कैश्चि्कैश्चदुम्रं तपश्चरेत्‌। संक्षिपेच पुनस्तानि सूर्यो ररिमिगणानिव॥ 
अनेकरूपप्रतिपत्तिसम्भवाचैकैका 


४-किमु कक्तव्यमाजानसिद्धानां देवानाम्‌। 


देवता बहुभी रूपैरात्माने प्रविभज्य बहुषु यागेषु युगपदङ्गभातं गच्छति । 


श्च न दृश्यतेउन्तर्धानादिशक्तियोगादित्युपपद्यत । (जहस, देवताधिकरण सून २७ का शाङकरमाच्य) 


देखहि रूप महा रनधीरा। मनहुँ बीर रसु घरें सरीरा॥ 


डरे कुटिल नृप प्रभुहि निहारी। मनहुँ भयानक मूरति भारी ॥ मृत्युभोजपतेर्विराडविदुर्षा 


रहे असुर छल छोनिप बेषा। तिन्ह प्रभु प्रगट कालसम देखा ॥ 
पुरबासिन्ह देखे दोउ भाई। नरभूषन लोचन सुखदाई ॥ 
नारि बिलोकहि हरवि हिये निज निज रुचि अनुरूप । 
जनु सोहत सिंगार थरि मूरति परम अनूप ॥ 
बिदुषन्ह प्रभु बिराट मय दीसा। बहु सुख कर पग लोचन सीसा ॥ 
जनक जाति अवलोकहिं कैसें। सजन सगे प्रिय लागहिं जैसें ॥ 
सहित बिदेह बिलोकहि रानी । सिसु सम प्रीति न जाति बखानी ॥ 
जोगिन्ह परम तत््वमय भासा। सांत सुद्ध सम सहज प्रकासा ॥ 
हरिंभगतन्ह देखे दोउ भ्राता। इष्टदेव इव सब सुख दाता॥ 
एहि बिधि रहा जाहि जस भाऊ। तेहि तस देखेउ कोसलराऊ ॥ 
(रा० च० मा० बालकाण्ड) 
भगवान्‌ श्रीकृष्ण-चरित्रसे सम्बद्ध इतिहास-पुराणादिमें 
उन्हें योगेश्वर नामसे अभिहित किया गया है। उनमें भी 
योगसिद्धियाँ जन्मजात देखी जाती थीं। मृदभक्षण-लीलामें वे 
अपनी माता यशोदाजीको मुख खोलकर उसमें समस्त विश्व- 
ब्रह्माण्डको परिलक्षित कराते हैं और उनके मुखमें सूर्य, चन्द्र, 
तारागण, पर्वत, सागर तथा विविध वैचित्र्योपेत विश्वको 
देखकर माता यशोदा भयभीत हो जाती हैं। इसी प्रकार 
गोप-गोपियोंको आँखें बंद कराकर वे भीषण दावामिका पान 
कर लेते हैं। महारासमें गोपिकाओंकी संख्याके तुल्य ही 
अलग-अलग कृष्ण बन जाते हैं। बादमें अक्रूरके साथ 
मथुरा-यात्रामें अक्रूरजीके जलमें स्नानार्थ प्रविष्ट होनेपर 
यमुनाके अन्तर्जलमें शेषशय्यापर आसीन समस्त देव, दानव, 
सिद्ध, गन्धर्व तथा विद्याधर आदिद्वारा संस्तुत देखे जाते है, 
जिससे विस्मित होकर अक्रूर उनकी विस्तारपूर्वक स्तुति करते 
हैं (भागवत १०॥ ४२) और जब वे कंसके धर्नुर्यज्ञकी 
सभामें मंचपर बैठते हैं तो श्रीरामके समान ही विभिन्न लोगोंको 
एक ही कृष्ण विभिन्न रूपमें दिखायी पड़ते हैं-- 


(श्रीमद्धा० १० । ४३ । १७) 


जिस समय भगवान्‌ श्रीकृष्ण बलरामजीके साथ 
रगभूमिमें पधारे, उस समय वे पहलवानोंको वज़कठोर- 
शारीर, साधारण मनुष्यांको नर-रल, खियोँको मूर्तिमान्‌ 
कामदेव, गोपोंको खजन, दुष्ट राजाओंको दण्ड देनेवाले 
शासक, माता-पिताके समान बड़े बूढ़ोंको शिशु, कंसको मृत्यु, 
अज्ञानियोंको विराट, योनियोंको परम तत्त्व और भक्तशिरोमणि 
वृष्णिवेशियोंको अपने इष्टदेव जान पड़े (सबने अपने-अपने 
भावानुरूप क्रमशः रौद्र, अदभुत, शगार, हास्य, वीर, 
वात्सल्य, भयानक, बीभत्स, शान्त और प्रेमभक्तिरसका 
अनुभव किया) । 

इसके आगे जब वे सोलह हजार पलियोंसे विवाह करते 
हैं तो उतने ही रूप धारणकर नित्य उनके लिये पृथक्‌. निर्मित 
राजप्रासादोंमें अहर्निश उनके साथ ही आलाप-संलाप और 
विनोद-विहार करते हुए गार्हस्थ्य जीवनयापन करते हैं। 
महाभारतके युद्धमें वे अर्जुनके सामने विशाल विराट्रूपमें 
प्रकट होते हैं और चतुर्भुज-विष्णुके रूपमे अपनेको दिखाते 
हैं। यह स्थिति उनकी तब भी होती है, जब वे दुर्योधनकी 
सभामें दूत-रूपमें जाते हैं तथा वह उन्हें बंदी बनाना 
चाहता है। 

श्रीमद्भगवद्ीतामें योगेश्वर श्रीकृष्ण अर्जुनको अपना 
दिव्य स्वरूप दिखानेके लिये दिव्य चक्षु प्रदान करते हैं और 
अपने योगैश्वर्यमय-खरूपका दर्शन कराते हैं। वह उनकी 
आकृतिमें सम्पूर्ण विश्व-त्रह्माण्ड तथा उनके मुखमें महाभारत- 
युद्धके सभी योद्धाओंको प्रविष्ट होते देख, घबड़ाकर और 
भयभीत होकर उनकी प्रार्थना करता है और पूर्वरूपमें ही स्थित 
होनेके लिये विनय करता है— 


१- इस इलोकमें विराट्‌ शब्द-प्रयोगमें 'ड' आर्षपदधतिसे हरत्तके स्थानपर अजन्तके रूपमे प्रयुक्त , 
हुआ है, अतः स्थानपर 'विदुषाम' 
पाठ ठीक लगता है, इसीका अनुवाद गोस्वामी तुलसीदासजीने 'बिदुषन्ह प्रभु बिराट मय दीसा' कहकर क है! 


अङ्क] 


* क्या देवता होते हे? « 


८७ 

तदेव मे दर्शय देव रूपं प्रसीद देवेश जगन्निवास ॥ 

देवताओंके विषयमें उनके विशिष्ट लक्षणोंको 
बतलानेवाली एक श्रुति विशेष रूपसे प्रसिद्ध है, जिसमें कहा 
गया है कि देवता सदा दिव्य ज्ञानसे सम्पन्न होते हैं और भूत, 
भविष्य तथा वर्तमानकी सभी बातोंको जानते हैं "विद्वांसो 
हि देवाः' (शतपथ० ३।७।३।१०)। इसका प्रत्यक्ष 
उदाहरण वाल्मीकीय रामायणके बालकाण्डके १५वें सर्गमे प्राप्त 
होता है, जहाँ रावणके द्वारा घोर उपद्रवोंसे पीड़ित देवतागण 
ब्रह्माजीके पास जाकर अपनी करुण गाथा सुनाते हैं। सर्वज्ञ 
होनेसे भगवान्‌ विष्णु इससे सर्वथा अवगत होकर उनके 
केशको दूर करनेके लिये वहाँ बिना बुलाये ही पहुँच जाते हे, 
यही देवताओंका वास्तविक देवत्व है-- 


एतस्मिन्नन्तरे विष्णुरुपयातो महाद्युतिः । 


इङ्खचक्रगदापाणिः पीतवासा जगत्पतिः ॥ 
वैनतेयं समारुह्य भास्करस्तोयदै यथा ॥ 
(वा० रा”, बाळ? १५। १६-१७) 

देवताओंके यथार्थ स्वरूपको देवता ही समझ सकते हैं। 
इसलिये देवस्वरूपको विरेषरूपसे हृदयङ्गम करनेके लिये 
जिज्ञासु व्यक्तिको मनुष्यत्वके धरातलसे किञ्चित्‌ ऊपर उठकर, 
देवत्वकी भावनापूर्वक देवता-तत्त्व्की अवधारणाको शास्त्रा 
और यौगिक दृष्टियोंसे समझनेका प्रयत्न करना चाहिये । शास्त्र 
कहते हैं-- 

'देवो भूत्वा यजेद्देवं नादेवो देवमर्चयेत्‌।' 

अर्थात्‌ देवताकी पूजा, उनकी सांनिध्य-प्राप्ति एवं उनके 
पूर्ण अनुग्रहकी प्राप्िके लिये साधकमें भी आंशिक दैविक 
गुणोंकी अवस्थिति आवश्यक है। 


—— ED —— 


क्या देवता होते हें ? 


(पर श्रीजानकीनाथजी शर्मा) 


आजकल अदृष्ट, देवता, ईश्वर आदि तत्त्वोमें विश्वास न 
करना ही बुद्धिमत्ता, विद्वत्ता एवं सूक्ष्मतार्किकताका प्रमाण 
माना जाता है । ऐसे लोगोंका संसारमें विशाल साहित्य भी 
उपलब्ध है। विशेषकर हीगल, कोट, मार्क्स, ऐंजिल्स तथा 
लेनिन आदिके सिद्धान्त इसी आधारशिलापर आधारित हें । 
“पावटी आफ फिलासफी' तथा 'कैपिटल' आदि ग्रन्थोमें इन 
सिद्धान्तोंको देखा जा सकता है। सम्पूर्ण पाश्चात्य 
जगत्‌--रूस, चीन आदि विशाल देशोंमें यही धारणा व्याप्त 
है। यद्यपि प्रायः एक ही शताब्दी पूर्व प्रबल युक्ति, तर्क और 
राजनैतिक धारणाओंपर संस्थापित साम्यवादियोंके सुदृढ़ दुर्ग 
सम्पूर्ण विश्वमै आज बड़ी तीव्रगतिसे ध्वस्त हो रहे हैं, 
विशेषकर पाश्चात्त्य यूरोपके रोमानिया, बुल्गारिया तथा मूल 
सोवियतसंघके आश्रित अनेक गणराज्य छिन्न-भिन्न होकर 
साम्यवादी नास्तिक विचारधाराके विरुद्ध क्रान्ति कर बैठे हैं 
और दूसरा सुदृढ़ दुर्ग पूर्व एशियाके मंगोलिया, मंचूरिया, 
कोरिया और चीन आदि भी इससे पूर्णतः प्रभावित हैं और 
वहाँकी भी अदेववादी, अदृष्टविरोधी धारणा सर्वथा ध्वस्त हो 
चुकी हे और यह परम्परा सृष्टिसे अनवरत ऐसी ही चली आयी 


हे तथा वैदिक देववादी आस्तिक परम्परा ही सदा विजयी होती 
तथा सुस्थिर होती चली आ रही है, तथापि इस विषयपर 
साङ्गोपाङ्ग विचार करना आवश्यक प्रतीत होता है। आज 
देवताओंकी पूजा, भक्ति, उपासना आदि करनेवालोंको उच्च 
ज्ञान, विचार, विद्या, बुद्धिमें अक्षम, अयोग्य एवं अल्पज्ञ 
मानकर सर्वथा उनकी उपेक्षा कर दी जाती है और उनकी कोई 
बात नहीं सुनना चाहता । 

किंतु यह विचारधारा आज कोई नयी बात नहीं है। पहले 
भी चार्वाक आदि अनेक दार्शनिकोने बड़े प्रौढ़ तर्क और 
अनेक सूक्ष्म तर्क एवं युक्तियॉके आधारपर इसी बातका 
समर्थन किया था, जिनकी अंशभूत कुछ सार बातें जहाँ-तहाँ 
इतिहास-पुराणोंमें अब भी मिलती हैं, जिन्हें देखकर अनुमान 
होता है कि उनकी प्रौढ़ प्रतिपादन-परम्पराके सामने आजके इन 
नास्तिक वैज्ञानिकोंके निबन्ध एवं कथनशैली बालकोंके समान 
ही प्रतीत होती है। 

“प्रमेयकमलमार्तण्ड' और “प्रमाणनयवार्तिक', माधवा- 
चार्यकृत 'सर्वदर्शन-संग्रह', जिनभद्रसूरिकृत 'षड्दर्शन- 
समुच्चय' आदिमें चार्वाक-मतका संक्षिप्त संग्रह आश्चर्यजनक 


८८ 


+ कृतार्थयन्ति रक्षन्ति स्वभक्तान्‌ सर्वदेवताः * 


[देवता- 


मकता 


है। स्कन्द तथा पद्मपुराणादिमें भी इसकी थोड़ी चर्चा आयी है । 
यहाँ उनमेंसे कथारूपमें निबद्ध एक रोचक घटना-मात्रका 
उल्लेख कर इस पक्षका संक्षेपमें दिग्दर्शन किया जा रहा है-- 
प्राचीन कालमें नन्दभद्र नामका एक सदाचारी वैश्य था । 
उसीके पड़ोसमें ही एक दूसरा सत्यव्रत नामका तार्किक, 
नास्तिक विचारका व्यक्ति रहता था। नन्दभद्र निरन्तर 
धर्मानुष्ठान करनेपर भी दुःख-दारिद्रयसे पीड़ित रहता था । एक 
बार उसका इकलौता पुत्र सहसा मर गया । वह पुत्र-शोकमें 
पड़ा ही था कि उसकी साध्वी पतिव्रता स्री भी चल बसी | यह 
अवसर देखकर, हाय! हाय ! करता हुआ सत्यव्रत उसके 
पास पहुँचा और कहने लगा--तुम्हारे-जैसे धर्मात्मा व्यक्तिकी 
उत्तरोत्तर इस प्रकारकी दुर्दशा देखते हुए मेरी यह धारणा सत्य 
निकली कि यह धर्म और अदृष्ट सब असत्य एवं व्यर्थ हैं।' 
वह अपनी बाहरी आत्मीयता, सौहार्द और विशेष सहानुभूति 
दिखाते हुए कहने लगा कि मैं बहुत दिनोंसे तुमसे अपने 
मनकी बात कहना चाहता था, किंतु तुम्हारे प्रस्तावके अभावमें 
मैं अबतक कुछ नहीं कह सका बिना प्रस्तावके बृहस्पतिका 
कथन भी हीन-भावना और अपमानका द्योतक होता है। 
इसपर नन्दभद्रने कहा--'आप गोप्य विषय हो तो भी अपने 
मनकी बात अवश्य कहिये। मैं उसे बड़े ध्यानसे सुनूँगा ।' 
इसपर सत्यव्रतने कहा कि मैं जो कुछ कहता हूँ वह अकाट्य, 
सम्पूर्ण वाग्दोषोंसे मुक्त और सभी तर्कोसे परिपुष्ट होता है। 
देखो, तुमने जबसे धर्माचरण प्रारम्भ किया, तबसे तुम 
एक-से-एक छेशमें फँसते गये और अधिक धर्मानुष्ठान किया 
तो तुम्हारे स्त्री-पुत्र भी चल बसे । यह तुम्हारे धर्मानुष्ठानका ही 
'तो फल है ? भाई, देखो जिसकी तुम दिन-रात पूजा करते हो 
वे देवता कहाँ हैं। यदि वे होते तो हमें, तुम्हें अवश्य दिखायी 


पड़े होते। यह तो धूर्तोकी अर्थोपार्जनके लिये की गयी 
कल्पनामयी कूट विद्यामात्र है'। पितरोंके उद्देश्यसे अन्नका 
उपद्रव (दुरुपयोग) देखकर अर्थात्‌ मृत पितरोंके बदले 
दूसरोंको भोजन कराते देखकर मुझे बड़ी हँसी आती है, जो 
लोग कहते हैं कि संसारका उत्पादक-संचालक परमात्मा है, ये 
दोनों बातें झूठी हैं, यह सत्यस्वरूप विश्च तो अपने 
खभावसे सदासे ही चला आ रहा है, भला देखो इन सूर्य- 
चन्द्रमा आदि ग्रह-नक्षत्रोको कहाँ कोई चलाता दीखता है। 
वायु भी स्वतः अकृत्या प्रवाहित होता है और वृष्टि भी 
यथासमय देश-कालानुसार होती है, रुकती है और उसीके 
प्रभावसे तृण, लता, धान्य एवं वृक्षादि भी उत्पन्न होते हैं तथा 
शीत, आतप आदिके अनुसार पक्क होते हैं एवं नष्ट होते हैं। 
ऋतुए भी समयानुसार आती-जाती रहती हैं । यह पृथ्वी शेष 
आदिं किसी भी जीव-जन्तुपर नहीं टिकी है । स्वभावसे ही जैसे 
सूर्य-चन्द्रमा-नक्षत्र आदि आसमानमें टिके हैं, वैसे ही पृथ्वी 
भी स्वभावसे निराधार स्थित है और स्वभावसे ही इसपर 
गङ्गादि नदियाँ भी बहती हैं तथा इनके उद्रम आदिकी कोई 
वास्तविक कथा नहीं है । यही दशा पर्वतों और समुद्रोंकी है। 
समस्त प्राणिवर्ग भी स्त्री-पुरुषके सम्पर्कसे गर्भद्वारा उत्पन्न होते 
हैं । इनमें देवताओंकी सहायताकी बात व्यर्थ है । अतः किसी 
देवता या ईश्वरकी स्थितिकी कल्पना करना व्यर्थ है, क्योंकि 
कोई भी ऐसा व्यक्ति कहीं दिखायी नहीं पड़ता'। 

इसी प्रकार चार्वाक अथवा बृहस्पति मतानुयायी 
देहात्मवादी नास्तिकोंका भी यही कथन है कि स्वर्ग, अपवर्ग, 
परलोक और आत्मा-परमात्मा आदि कोई नियामक तत्त्व नहीं 
है, अग्निको उष्ण, जलको शीत, वायुको शीतस्पर्शयुक्त,मृग- 
मयूरादि पशु-पक्षियोका विचित्र रूप किसने बनाया अर्थात्‌ 


१- यदा प्रभृति भद्र ते पाषाणस्यार्चने रतः।तदा प्रभृति किञ्चित्‌ तव न हि पश्यामि शोभनम्‌॥ 
एकः सोऽपि सुतो नष्टो भार्या चार्याप्यनञ्यत। क्रूरणां कर्मणां साधो फलमेवंविधं भवेत्‌॥ 


क्क देवाः सन्ति मिथ्यैतद्‌ दृश्यन्ते चेद्भवन्त्यपि। सर्वा च 


कूरविप्राणं द्रव्यायैषा विकल्पना ॥ 
(स्कन्द? मा० ४५। ७९-८१) 


२- स्वभावतो विश्वमिदं हि वर्तते खभावतः सूर्यमुखा भ्रमन्त्यमी । स्वभावतो वायवो वान्ति नित्यं स्वभावतो वर्षति चाम्बुदोऽयम्‌॥ 
स्वभावतो रोहति घान्यजातं स्वभावतो वर्षशीतातपत्वम्‌। स्वभावत: संस्थिता मेदिनी च स्वभावतः सरितः संस्रवन्ति ॥ 
स्वभावतः पर्वता भान्ति नित्यं स्वभावतो वारिधिरेष संस्थितः | स्वभावतो गर्भिणी सम्प्रसूते खभावतोञ्मी बहवश्च जीवाः ॥ 
यथा स्वभावेन भवन्ति वक्रा ऋतुस्वभावादबदरीषु कण्टकाः। तथा स्वभावेन हि सर्वमेतत्‌ प्रकाशते कोऽपि कर्ता न दुर्यः॥ 


(स्कन्द मार ४५ | ८५-८४) 


अङ्क] * क्या देवता होते हैं? + ८९ 

किसीने नहीं; यह सब खभावसे ही होते है | केवल दृश्य 
जगतमें विश्वास रखनेवाले आधुनिक वैज्ञानिकों तथा 
आधिभौतिक मतवादियोंका भी प्रायः यही मत है। 

किंतु पद-वाक्य-प्रमाण-पारावारीण प्राचीन सनातन 
वैदिक परम्परानुयायियोंका मत इससे सर्वथा भिन्न है। स्वयं 
नन्दभद्रने भी सत्यत्रतकी पूर्वोक्त युक्तियोंका उसीकी ज्ैलीमें 
युक्तियोंद्वारा खण्डन करते हुए कहा था--'आप जो यह कहते 
हैं कि धर्म एवं सदाचारके कारण ही छेशोंकी परम्परा लगी 
रहती है'-- यह आपकी बात पूर्ण तर्कसंगत नहीं है, क्योंकि 
पापियोंको इससे भी अधिक कष्ट भोगते देखा जाता है और 
शासकोंके द्वारा उन्हें यहाँ भी वध-बन्धन आदि छेद प्राप्त होते 
हैं। साथ ही ऐसे अनाचारी, चोर, डाकू एवं व्यभिचारियोंका 
अपने घरमें प्रवेश आप भी बुरा मानते हैं और उनके 
दुःसाहसपूर्ण कुकृत्योंका प्रतीकार भी करना चाहते हैं। 'अरे ! 
यह बड़ा सत्पुरुष धर्मात्मा है, आज बड़े कष्टमें पड़ गया' ऐसी 
सहानुभूति केवल सदाचारियोंको ही प्राप्त होती है। दुष्टोंके 
दमनसे लोग यही कहते हैं--'जैसा उसने किया वैसा फल 
पाया ।' देव-मूर्तियोंकी पूजाको दुर्भाग्यपूर्ण पाषाण-पूजा 
कहकर आपने जो मूर्खताकी बात बतलायी वह भी निस्सार 
है। जिस प्रकार अन्धा सूर्यको नहीं देख सकता, इसी प्रकार 
सामान्य व्यक्ति भी देवता एवं धर्मके तत्वको नहीं समझ 
सकता । ब्रह्मा, इन्द्र, राम, कृष्ण आदि अवतारों तथा व्यास, 
वसिष्ठ, वाल्मीकि आदि ऋषियोंके द्वारा स्थापित रामेश्वर आदि 
लिंग इतिहास-प्रमाणके साथ आज भी प्रत्यक्षमें हैं। क्या वे 
सभी मूर्ख थे? 'देवता नहीं हैं, वे होते तो क्या किसीको 
दिखायी नहीं पड़ते' आपका यह वाक्य सुनकर मुझे बड़ी हँसी 
आती है। पता नहीं आप कोनसे ऐसे सिद्ध या सार्वभौम सम्राट्‌ 
हैं, जो देवता भिक्षुकके समान निष्कारण आपके दरवाजे भिक्षा 
माँगने आयें। आप जो कहते हैं कि ये संसारकी सभी वस्तुएँ 
स्वभावतः उत्पन्न होती रहती हैं तो हम आपसे पूछते हैं कि 


भोजन आपकी थालीमें स्वयं बनकर क्यों नहीं स्वभावतः अपने 
आप उपस्थित हो जाता ? देवता और ईश्वर नहीं हैं, यह भी 
बालकोंकी-सी बात है, क्या बिना शासनतन्त्रके प्रजावर्गका 
संचालन हो सकता है ! यदि संसारके प्रत्येक पदार्थका कोई 
रचयिता और स्वामी नहीं होता तो फिर यह सम्पूर्ण विश्व 
अपने-आपमेंसे उत्पन्न होकर व्यवस्थित कैसे होकर चलता ? 
किसी भी सिद्धान्तकी सिद्धि अथवा परीक्षाके लिये वेद, स्मृति, 
ऐतिहासिक परम्परा, धर्म एवं नीतियुक्त वचन, अनुमान, तर्क 
और उपमान आदि प्रमाण माने गये हैं। जिन्हें इनमेंसे एक भी 
प्रमाण मान्य नहीं है, प्रमाणशून्य उनकी बातोंको भी कोई 
बुद्धिमान्‌ कैसे प्रमाण मान लेगा ? 

इतना कहकर महात्मा नन्दभद्र वहाँसे सहसा उठ गये 
और अपना घर छोड़कर पुण्यमय बहूदक तीर्थके सूर्यकुण्डके 
पास पहुँच गये। वहाँ वे चार दिनतक निर्जल-निराहार रहकर 
यह सोचते रहे कि “यह आबाल-वृद्ध विश्व इतना छेश-निमग्र 
क्यों है? और इसका स्वामी इतना निष्ठुर क्यों है? मेरे 
मानसिक कष्टका समाधान जबतक नहीं होगा, में प्राणतक 
परित्याग कर दूँगा, किंतु जल-फल आदि कुछ भी खाद्य पदार्थ 
नहीं ग्रहण करूँगा।' चौथे दिन एक सात वर्षका बालक जो 
गलित कुष्ठसे पीडित था, पग-पगपर स्खलित होता हुआ 
धीरे-धीरे उनके पास पहुँचा। वह कहने लगा कि आप तो 
सर्वाङ्गसम्पन्न स्वस्थ एवं सुन्दर व्यक्ति हैं, फिर आज इतने खिन्न 
क्यों दीखते हैं ?' इसपर नन्दभद्रने अपनी सारी बीती बातें उसे | 
बता दीं। इसे सुनकर वह बालक कहने लुगा अरे ! 
बुद्धिमानोंकी भी अज्ञता देखकर बड़ा आश्चर्य होता है। यह: 
व्यक्ति पूरे अविकल शरीरवाला भी प्राण छोड़ना चाहता हैजब 
कि राजा खद्वाङ्गने इसी मनुष्य-शरीरसे एक मुहूर्तमें मुक्ति श्राप 
कर ली थी। यह व्यक्ति सौभाग्यसे प्राप्त इसी निर्दोष एवं 


देवदुर्लभ शरीरको नष्ट करना चाहता है। भला, इस कर्मभूमि . 


भारतमें आयुके रहते कौन मरना चाहेगा ? इससे तो में ही 


१-न खगो नापवर्गो वा नैवात्मा पारलौकिकः। 
अम्निरुष्णे जलं शीतं 


x x x ॥ 


शीतस्पर्शस्तथानिलः | केनेदै चित्रितं तस्मात्‌ स्वभावात्‌ तद्॒यवस्थितिः ॥ 


(सर्वदर्शनसंग्रहमें चार्वाकदर्शन) 


२- वेदाः प्रमाणं स्मृतयः प्रमाणं धर्मार्थयुक्ते वचनं प्रमाणम्‌। नैतत्रयं यस्य भवेत्‌ प्रमाणं कस्तस्य कुर्याद्वचनप्रमाणम्‌॥ 


देश अर ४-- 


(स्क० मा० ४६। १३२) 3 दु 


२९० 


* कृतार्थयन्ति रक्षन्ति स्वभक्तान्‌ सर्वदेवताः * 


[देवता- 


भफभभरकमपकरङककमजजज फक ५५ फ क फ कक अअक म उपज कफ कम कफ डक अमन कक सकी" 


प्रशंसनीय हुँ, जो माता-पितासे रहित, सर्वाङ्ग-विकल, 
कुष्ठ ग्रस्त होनेपर भी मरना नहीं चाहता। मूखेकि जीवनमें ही 
सैकड़ों शोकके स्थान प्राप्त होते हैं, पण्डितोंके नहीं । मूर्ख लोग 
मूलघाती हजारों कुत्सित कर्मोमे प्रवृत्त होते हैं, बुद्धिमान्‌ लोग 
नहीं । अष्टाङ्गबुद्धि सभी दुःखोंको दूर कर देती है । यदि वह 
श्रुति-स्मृतिके अनुकूल है तो इसमें कहना ही क्या ? वह सभी 
आपत्तियोंको दूर कर जाता है। इसपर नन्दभद्रने 
कहा-- तुम्हारी बातोंसे ऐसा प्रतीत होता है कि तुम बालक 
नहीं, कोई विशिष्ट ज्ञानी व्यक्ति हो। मैं तुमसे पूछना चाहता हूँ 
कि देवता लोग अपने उपासकोंकी रक्षा क्यों नहीं करते ? 

विशेषकर देवताके उपासक कहीं महान्‌ दुःखमें निमझ दीखते 
हैं। इसका क्या कारण है\ ?' इसपर बालक (कमठ) ने 
कहा--'शुद्धभावना एवं द्र॒व्योंसे की गयी देवताको उपासना 
उत्तम कोटिकी है, ऐसे उपासकोंको कष्ट नहीं होता, किंतु 
अशुद्ध मन, कर्म, वाणी एवं द्रव्योंसे देवताकी उपासना 
करनेवाला दूसरी श्रेणीका उपासक है, जिसके शरीरमें 
निम्रकोटिके भूतोंका प्रवेशा हो जाता है, उसकी क्रिया नष्ट हो 
जाती है और परिणाम विपरीत होता है। अतएव किसी भी 
स्थितिमें अपवित्र द्रव्य, मन एवं शरीरसे देवताओंकी उपासना 

नहीं करनी चाहिये । 

जो शुद्धभावसे देवताकी पूजा करते हैं, उससे वे 

त्र-पौत्रसहित जन्म-जन्मान्तरोंतक आनन्दका उपभोग करते 

हैं। इसलिये देवताकी उपासनाके पूर्व बुद्धिमान्‌ व्यक्तिको 

शुद्ध श्रद्धा-भक्तिके द्वारा अपने मन, बुद्धि तथा जीवात्माको ही 
सर्वथा निर्विकार एवं शुद्ध बनाना चाहिये । फिर वस्त्र, शरीर 
एवं पूजा-द्रव्योकी शुद्धिका ध्यान रखना चाहिये।' ऐसी 
आराधनासे भगवान्‌ शीघ्र प्रसन्न होते है-- 
१- ईश्वराः  सर्वदातारः यैश्च 


, पूज्यन्ते 


देवताः । स्वभक्तांस्तान्‌ न 


तस्माद्देवा: सदा पूज्याः शुचिभिः श्रद्धयान्वितः । 
र (स्क० मा० ४६ । ९०) 
इसपर नन्दभद्रने पूछा--'हे ज्ञानी बालक ! तुम यह तो 
बताओ--कैसे ये महापापी लोग भी अनेक स्त्री-पुत्रो, 
धन-वैभवके साथ आनन्द एवं सुख-सौभाग्यका उपभोग करते 
हुए दिखायी देते हैं ?' इसपर कमठने कहा-- यह स्पष्ट बात 
है कि ऐसे व्यक्तियोंने पूर्वजन्ममें राजस एवं तामस-भावसे 
अविधिपूर्वक यज्ञ, दान आदि कर्म या देवोपासना की थी। 
साच्चिक-भावसे कर्मानुष्ठान न करनेसे उनकी धर्मके प्रति 
प्रगाढ़ निष्ठा नहीं है और वे पाप करते दिखायी पड़ते हैं, 
जिसका फल उन्हें अगले जन्मोंमें तथा नरकमें भोगना पड़ेगा। 
इस सम्बन्धमें महर्षि मार्कण्डेयद्वार कहे गये वचन अति 
महत्त्वके हैं। जैसे--एक व्यक्तिको केवल इसी लोकमें सुख 
है, परलोकमें वह सुखी नहीं रहेगा। एक यहाँ दुःखी है, किंतु 
परलोकमें सुखी रहेगा। एक ऐसा है जो यहाँ तथा वहाँ या 
अन्यत्र भी दुःखी ही रहेगा और एक ऐसा है जो वर्तमानमें, 
भविष्यमें, परलोकमें तथा पुनर्जन्ममें भी सर्वत्र सुखी ही 
रहेगा । उदाहरणके लिये जिसने पहले (पूर्वजन्ममें) पुण्यार्जन 
किया है, किंतु आज पुण्य नहीं कर रहा है, वह यहीं सुखी 
दिखायी देगा, उसके लिये परलोक तथा पुनर्जन्ममें कष्ट-ही- 
कष्ट है, किंतु जिसका पूर्वका पुण्य नहीं है, परंतु आज तपस्या 
कर रहा है, वह (तुम्हारे-जैसा) यहाँ कष्ट पाता हुआ भी आगे 
सुखी रहेगा। जिसने पहले और आज भी किसी पुण्यका 
अनुष्ठान नहीं किया, उसे यहाँ अथवा वहाँ सर्वत्र ही कष्ट पाना 
है, ऐसे नराधमको धिक्कार है। किंतु जो पहले तथा आज भी 
पुण्य ही कर रहा है, वह श्रेष्ठ पुरुष धन्य हे, जो आज भी सुखी 
है और आगे भी सुखी रहेगा ।' 
दुःखेभ्यः 


कस्माद्रक्षन्ति मानंवान्‌॥ 


विरोषात्‌ केऽपि दृश्यन्ते दुःखमग्नाः सुरान्‌ रताः।इति मे मुह्यते बुद्धिस्त्वं वा कि बाल मन्यसे॥ 


(स्क० मा० ४६ | ७८-७९) 


२- इहैवैकस्य नामुत्र अमुत्रैकस्य नो इह।इह चामुत्र चैकस्य नामुत्रैकस्य नो इह॥ 
पूर्वोपात्तं भवेत्‌ पुण्यं भुत्तिनैवार्जयन्त्यपि । इहभोगः स वै प्रोक्तो दुर्भगस्याल्पमेधसः॥ 
ूर्वोपात्तं यस्य नास्ति तपोभिश्चार्जयत्यपि। परलोके तस्य भोगो धीमतः सः क्रियात्‌ स्फुटम्‌॥ 
पूर्वोपात्तं यस्य॒ नास्ति पुण्यं चेहापि नार्जयेत्‌।ततक्चेहामुत्र वापि यो घिक्त च नराधमम्‌॥ 


(स्क° मा० ४६। ९७-१००) 


/ २ 


अङ्क] * क्या देवता होते हें? + ९१ 
रेनातजक्ङ्लक्अङ्कअ््कऊअळअभकक्कफक कअअ मअअकफअफफफअअमकफ अज म्पपअअजफकअजकफजजफकअपजकककजफफअकपपकअघाफआळ क्रक 


अतः इहलोक एवं परलोकमें सुख-शान्तिका मूल कारण 
देवोपासना आदि पुण्यकार्य और भगवानका अनुग्रह ही है। 
यह सुनकर नन्दभद्रने उस बालकको देवरूप मानकर प्रणाम 
किया और उसका परिचय जानना चाहा। बालक कमठको 
अपने सत्कमेकि अनुष्ठानसे अपने सभी पूर्वजन्मोंका ज्ञान था 
और उसने बतलाया कि व्यासजीके अनुग्रहसे मुझे विशेष ज्ञान 
है और अगले जन्ममे मैं मैत्रेय बनूँगा। फिर उसीके आदेशसे 
नन्दभद्रने उस “बहूदक' तीर्थमें बालादित्य नामक भगवान्‌ 
सूर्यकी प्रतिमाकी स्थापना की और उनके अनुग्रहसे सभी 
सिद्धियोंको प्राकर वह जीवन्मुक्त अवस्थाको प्राप्त कर लिया, 
अन्तमं सूर्य-सायुज्यको भी प्राप्त हो गया। 

इस अदृष्ट तत्त्व तथा देवतावादकी यथार्थताको प्रमाणित 
करनेके लिये भारतीय दार्शनिकोनि भी पर्याप्त परिश्रम किया है । 
आचार्य शंकरने वैयासिंक मीमांसा-दर्शनके देवता- 
अधिकरणके भाष्यमें देवताओंकी विग्रहवत्ता उपपन्न करनेके 
लिये मन्त्र, अर्थवाद, इतिहास, पुराण, प्रत्यक्ष, अनुमान एवं 
लोकवादको भी प्रमाण मानते हुए कहा है कि वेदोंमें जैसा 
देवताओंका स्वरूप निरूपित है, वह सर्वथा सत्य है। ये देवता 
व्यास, वाल्मीकि, वसिष्ठादिसे प्रत्यक्ष मिलते तथा व्यवहार 
करते थे । इतिहास-पुराणोंमें जो देवताओंद्रारा पाण्डव आदिकी 
उत्पत्तिकी कथाएँ हैं, वे भी सत्य हैं; किंतु यदि कोई ऐसा कहे 
कि 'आजके समान ही प्राचीन कालमें देवता किसीके साथ 
नहीं मिलते होंगे! तो ऐसा कहकर वह मानो जगतकी 
विचित्रताका ही अपलाप अथवा प्रतिषेध करना चाहता है। 
वह यह भी कह सकता है कि आजके ही समान पहले भी 
लोग अल्पशक्तिके रहे होंगे, अतः कोई महापराक्रमी चक्रवती, 
सार्वभौम क्षत्रिय नहीं उत्पन्न हुआ होगा, तो वह राजसूय, 
अश्वमेध आदि पूर्वानुष्ठित यज्ञांको भी असत्य ही मानेगा और 
अनेक व्यवस्थाविधायक शाख्रोंको भी अननुष्ठेय और व्यर्थ 
मानेगा। वह इन्हीं दिनोंके समान वर्णाश्रम-व्यवस्थाओंको भी 
सदा असम्भव मानेगा। 

योगशाखमै भी स्वाध्यायके द्वारा देवताका दर्शन 


१- "ऋषीणामपि मन्त्रत्नाह्मणदर्शिनां सामर्थ्य नास्मदीयेन सामर्थ्येनोपमातुं युक्तम्‌।' 
* २-'जहाँ मनुष्य या जीव-जन्तु मछलीकी तरह एक-दूसरेको भक्षण करनेमें लग जाते हैं और जीवन अनिश्चित हो जाता है, उस स्थितिको 


सुलभ माना है--'स्वाध्यायादिष्टदेवतासम्प्रयोगः' (योगसूत्र 
२।४४) । लोकमें जनविश्वास और परम्परासे उपासनाके 
लिये प्रतिष्ठित अनेक देवमूर्तियाँ भी उनके अनुमान और 
अनुभवके पक्षमें हैं। उन्हें देवताओपर विश्वास था और 
देवकृपासे वे लाभान्वित हुए थे। केवल साहसमात्रसे इन 
सब बातोंका प्रत्याख्यान नहीं किया जा सकता। अतः 
देवकल्प मन्त्रद्रष्टा व्यास, वसिष्ठ, वाल्मीकि, अगस्त्य, अत्रि 
आदि ऋषियोंकी शक्तिकी तुलना हम लोगोंसे नहीं की जा 
सकती | सारांश यह है कि वेदोक्त देवखरूप तथा इतिहास- 
पुराणोंमें वर्णित देवता-सम्बन्धी सारी घटनाएँ सर्वथा सत्य हैं। 

समस्त विश्वके राजनीतिके एवं प्रारम्भिक इतिहास- 
अन्थोंको देखनेसे भी पता चलता है कि प्रायः सभी देशोंमें 
मात्स्य'-न्यायसे पीडित प्रजाके द्वारा शासक या किसी राजाकी 
माँगकी घटनाका उल्लेख प्राप्त होता है। प्राचीन भारतीय 
साहित्यमें भी प्रायः अधिकांश पुराणों, मनु, नारद, कात्यायन 
आदि स्मृतियां और महाभारतके भी कई पर्वोमें प्रायः कई बार 
इस घटनाका उल्लेख हुआ है कि लोभ, क्रोध आदिसे उन्मत्त 
बलवानोंद्वारा दुर्बल प्रजाके पीड़ित होनेपर सभी ब्रह्माके पास 
पहुँचकर उनसे सुयोग्य शासकके माँगकी प्रार्थना करते हैं। 
प्रजाकी प्रार्थनापर बहुत सोच-विचारकर ब्रह्मा उन्हें इन्द्र, वायु, 
यम, सूर्य, अमि, वरुण, चन्द्रमा और कुबेर आदि 
लोकपालोंके अंशसे उत्पन्न एक दिव्य राक्तियुक्त शासक 
प्रदान करते हैं, जो प्रजाका अनुरंजन करनेके कारण राजा. 
कहलाता है। 

सर्वाधिक प्राचीन धर्म एवं राजनीतिशा्रके ग्रन्थ 
मनुस्मृतिके अनुसार माल्यन्यायसे उपद्रुत सम्पूर्ण प्रजाके 
भयभीत होनेपर अराजक-लोकमें प्रजाकी प्रार्थनापर ब्रह्माने 
उनकी रक्षाके लिये इन्द्र, वायु, यम, सूर्य, अग्नि, वरुण, 
चन्द्रमा और कुबेरके अंशोंको एक स्थानपर एकत्र कर दिव्य 
इक्ति-सम्पन्न एक देवाश शासकका निर्माण किया और उसे 
प्रजाकी रक्षाके लिये नियुक्त किया। इन आठ महान्‌ 
देवताओंकी मात्राओंसे निर्मित होनेके कारण यह राजा अपने 


(ब्रह्मसूत्र १।३।३३ का शाङ्करभाष्य) 


'मात्स्य-न्याय' कहते हैं, क्योंकि बड़ी मछली छोटी मछलीको भक्षण कर जाती है। 


९२ » कृतार्थयन्ति रक्षन्ति 
तेजसे सभी मनुष्यों तथा अन्य प्राणियोंको भी सहसा अभिभूत 
कर डालता है। 
अराजके हि लोकेऽस्मिन्‌, सर्वतो विदुते भयात्‌। 
रक्षार्थमस्य सर्वस्य राजानमसृजत्‌ प्रभुः ॥ 
इन्द्रानिलयमार्काणामयेश्च वरुणस्य च। 
चन्दरवित्तेशयोश्चैव मात्रा निर्हृत्य शाश्वतीः ॥ 
(मनुः ७। ३-४) 
यही बात महाभारत, शान्तिपर्व (६७। ६८) तथा 
वाल्मीकीय रामायण अयोध्याकाण्ड (अ० ६७) में भी कही गयी 
है। सारांश यह है कि सामान्य प्रजाको विवश होकर ब्रह्माके 
पास जाने और देवताओंमें भी पितामह ब्रह्माके द्वारा उनकी 
रक्षाके लिये मुख्य शासनके उपयोगी, कल्याणकारी, 
देवताओंके अंशसे कलाका अंश ग्रहणकर सर्वप्रथम राजाका 
निर्माण किये जानेसे और उसमें उन सभी देवताओंकी स्थिति 
तथा प्रभाव-शक्तिको परम्परासे सर्वत्र सभी देशोंमें देखे 
जानेसे, उसके देवां और उसमें मूलभूत देवताओंकी दिव्य 
शक्ति अनुमित होनेके कारण देवताओंके अस्तित्वका अनुमान 
सहज ही प्राप्त हो जाता है। 
देवता ही वेदोंके सर्वखभूत हें । वेदोंमें उन्हींकी 
आराधना, उपासना, ध्यान, स्तुति, सोमरस, पुरोडाशा, हविष्‌- 
प्रदान आदिद्वारा उन्हें प्रसन्नकर पुरुषार्थचतुष्टयको . 
प्राप्ति-प्रक्रिया प्रदिष्ट है। इस बातको ठीक-ठीक 
समझने-समझानेके लिये देवताध्याय संहितोपनिषद्‌, ब्राह्मण 
आदि अपौरुषेय ग्रन्थ अनादिकालसे प्रवृत्त हैं। इन्हें विशेष 
स्पष्ट करनेके लिये महर्षि शौनकने ऋग्विधान, यजुर्विधान, 
सामविधान एवं अथर्वणविधानके साथ-साथ देवताके नामसे 
एक 'बृहद्देवता' नामके विशिष्ट ग्रन्थका निर्माण किया है 
इसका विशेष सम्बन्ध ऋग ्वेदसे है, इसलिये यह ऋग्वेदके 
ऋग्विधानसे मिलता है । ऋग्वेदके आठ अष्टकोंके समान यह 
भी बड़े-बड़े आठ अध्यायोंमें विभक्त है । इसके प्रारम्भमें ही 
देवताओंकी महत्ता बतलाते हुए कहा गया है कि सर्वप्रथम 


स्वभक्तान्‌ सर्वदेवताः * 


हफफफफफफफफफफफ्फफर्ण फक फफझफफफफफफ फक कक फफ फक फक फककफ 


जिज्ञासु व्यक्तिको वेदके प्रत्येक मन्त्रे देवता और उसके 
स्वरूपका ज्ञान अवश्य होना चाहिये । बिना देवता-तत्त्वको 
जाने हुए न तो मन्त्रॉका कोई अर्थ लग सकता है ओर न 
अभीष्ट प्रयोजन ही सिद्ध हो सकता है। मन्त्रोंका तात्पर्य 
देवताके स्वरूप-निरूपणमें ही है । मन्त्रोंक अन्तर्गत अभिव्यक्त 
होनेवाले सारे अभिप्राय और कर्मानुष्ठानकी प्रक्रिया देवताओंके 
जाननेमें ही पर्यवसित होती है । उसके ठीक-ठीक ज्ञानके बिना 
किसी भी लौकिक अथवा वैदिक संस्कार अथवा कर्मका 
निर्दिष्ट फल नहीं प्राप्त किया जा सकता । अतः सभी मन्त्रं, 
विशिष्ट सूक्तो और वर्गोके भी देवताओंका ज्ञान ही वास्तवमें 
वेदका ज्ञान प्राप्त करना है। इसी दृष्टिसे ऋग्वेदसंहिताके 
अष्टकोंको वर्ग एवं सूक्तोंमें विभक्त किया गया है । जैसे खर्गमें 
देवताओंका वर्ग अलग-अलग है, उसी प्रकार संहितामें भी 
उनके मन्त्र-वर्ग पृथक्‌-पृथक्‌ विभक्त हें। 

इन देवताओंमें प्रथम वर्ग अमिदेवसे, द्वितीय वर्ग 
वायुदेवतासे, तृतीय वर्ग इन्द्रदेवतासे और चतुर्थ वर्ग सूर्यसे 
सम्बन्धित है । शौनककी दृष्टिमे, महर्षि यास्क तथा निरुक्तके 
सभी विद्वान्‌ आचार्यौकी परम्पराओंमें यही मान्यता है 
कि किसी भी अभिलाषासे किसी भी सूक्तके मन्त्रका द्रष्टा ऋषि 
जो उस मन्त्रके अधिष्ठातृ-देवतासे उसकी प्रार्थना करता था, वह 
उस देवताका मन्त्र या स्तव कहा जाता है तथा स्तुत्य तत्त्व ही 
उस मन्त्र या स्तुतिका देवता है । 

इन प्रमाणोंसे यह सर्वथा सिद्ध है कि देवता, यक्ष, 
विद्याधर आदि देवयोनियाँ प्रकृति, परमेश्वर, सूक्ष्म 
महाभूततत्व, उनकी अधिष्ठात्री शक्तियाँ प्राणिवर्गके 
उपार्जित कमेकि प्रारब्धादि अदृष्ट-रूप, जो प्रत्यक्ष नहीं दीखते, 
वायु आदिके स्पर्शके समान अनुमित होते हें, वे सर्वथा सत्य 
हैं। अतः देवता, पितर और ईश्वर आदिकी उपासना परम 
कल्याणकारिणी है । साथ ही प्रत्यक्ष जगत्‌ भी सत्य है, अस्तु, 
तदनुकूल पुरुषार्थ भी कर्तव्य हे और दोनोंके सम्मिश्रणसे ही 
सिद्धि प्राप्ति होती है। 


मिट्टी कुम्हारसे कहने लगी कि तू मुझे क्या रूँदता है, एक दिन ऐसा होगा जब मै तुझे रूँदूँगी, यानी 


मरनेपर शरीर मिट्टीमें मिल जायगा।--कबीर साहेब 


--५१३४३४८४६५-- 


अङ्क] * 'देवता' शब्दकी व्युत्पत्ति, पर्याय एवं अर्थ « ९३ 
'देवता' शब्दकी व्युत्पत्ति, पर्याय एवं अर्थ 


(श्रीविन्थ्येश्वरीप्रसादजी मिश्र 'विनय') 


व्युत्पत्ति 

क्रोडा, विजिगीषा, व्यवहार, द्युति, स्तुति, मोद, मद, 
स्वप्न, कान्ति तथा गति अर्थोवाली 'दिवु” धातुसे 'अच' 
प्रत्यय लगानेपर 'देव' शब्द निष्पन्न होता है । यों तो इसमें इन 
सभी कथित अर्थोका संनिवेश है तथापि 'द्युति' अर्थात्‌ 
विद्योतित होना (चमकना) और कान्ति अर्थात्‌ ज्योतिर्मय 
होना--ये दो भाव यहाँ प्रधान हैं । तदनुसार 'देव' शब्दका 
मुख्यार्थ हुआ “प्रकाशित होनेवाला- - 'दीव्यतीति देव: ।' 
महाभारतकारने 'देव' शब्दकी यही व्याख्या की है-- 

'प्रकाशलक्षणा देवा:'**** ।' 
(महाभा०, आश्वमेधिकपर्व ४३ । २१) 
इसी 'देव' शब्दसे स्वार्थमें 'अण' प्रत्यय करनेपर 'दैवत' 


* तथा “तल प्रत्यय जोड़नेपर 'देवता' शब्द सिद्ध होता है । 


महर्षि यास्कके अनुसार 'देवता' शब्दका निर्वचन इस प्रकार 
है-- & 

'देवो दानाद्वा, दीपनाद्वा, द्योतनाद्वा ।" द्युस्थानो भवतीति 
वा यो देवः सा देवता ॥' (निरुक्त ७।४। १५) 

अर्थात्‌ दातृत्वशक्तिसे युक्त दीपन और द्योतन 
(प्रकाशन) करनेवालेको 'देव' कहा जाता है। अथवा 
द्युलोकमें रहनेके कारण भी 'देव' कहा जा सकता है, देव ही 
'देवता' कहलाता है। 
पर्याय 

कोषोंमें देवता शब्दके पर्यायरूपमें अमर, निर्जर, त्रिदश, 
विबुध, सुर, सुपर्वा, सुमनाः, दिवौकाः, आदितेय या 


अदितिनन्दन, ऋभु, अस्वभ, अमर्त्य, अमृताशन, क्रतुभुक्‌, 
दानवारि तथा-हव्ययोनि आदि नाम प्राप्त होते है । 

इन पर्यायोंसे यह ज्ञात होता है कि 'देव' या 'देवता' 
अमर, वृद्धावस्थासे रहित, ज्योतिर्मय शरीरवाले, त्रिदश अर्थात्‌ 
नित्य तरुण या तीन अवस्थाओंवाले*, विबुध अर्थात्‌ विशेष 
ज्ञानवाले, स्वर्गलोकके निवासी, अदितिके पुत्र, स्वप्ररहित, 
सामान्यतः मनुष्य-जैसे दीखनेपर भी तत्त्वतः उनसे भिन्न 
(अमर्त्य), अमृतका भोजन करनेवाले, यज्ञमें दी हुई 
आहुतियॉसे सम्पुष्ट होनेवाले, असुर दानवादिविरेधी और 
अलौकिक जन्म-कर्मादिवाले होते हैं। 

'देव' शब्दका मुख्यार्थ तो देवयोनि या अधिदैवत तत्त्व 
ही है, किंतु गौणरूपसे मेघ, राजा आदिके लिये भी इसका 
प्रयोग देखा जाता है।* अमरकोषके अनुसार द्वादश आदित्य, 
दस विश्वेदेव, आठ वसु, छत्तीस तुषित, चौंसठ आभास्वर, 
उनचास अनिल (मरुद्रण), दो सौ बीस महाराजिक, बारह 
साध्य और एकादश रुद्र--ये देवताओंके नौ. गण या समूह 
हैं, अन्य कोषकार इन गणोंको इससे भी अधिक मानते हँ" | 


तैत्तिरीयोपनिषदमें मनुष्यगन्धर्व, देवगन्धर्व, पितर, २ 


आजानज, कर्मदेव और देव आदि--यह उत्तरोत्तर श्रेष्ठताका 
क्रम स्वीकार किया गया हे ।' वैजयन्तीकोषमें देवताओंके 
आजानज और कर्मदेव- ये दो भेद कहे गये हैं ।” 

विद्याघर, अप्सराएँ, यक्ष, राक्षस, गन्धर्व, किन्नर, 
पिशाच, गुह्यक, सिद्ध और भूत--इन्हें भी देवयोनियोंमें ही 
परिगृहीत किया जाता है“ । पुराणोंमें भी इस तथ्यका समर्थन 


१-दिवु क्रीडाविजिगीषाव्यवहारद्युतिस्तुतिमोदमदस्वम्रकान्तिगतिषु । 
२-अमरकोष १ । १।७-९ 
३-तृतीया यौवनाख्या दशा येषाम्‌ 
जन्मसत्ताविनाशाख्यास्तित्रो दशा येषामिति वा। 
४-देवः सुरे घने राज्ञि देवमाख्यातमिन्द्रये। (विश्वः १६३। १५) 
५-बहवो देवतागणाः। (वैजयन्ती १।३।८) 
६-तैत्तिरीय उपः ब्रह्मानन्दवल्ली २।८।४ 
७-आजानजाः खतोदेवाः कर्मदेवास्तु कर्मभिः । 
८-अमरकोष १।१।११ 


(पाणिनीय धातुपाठ, सं० ११३२) 


(अमरकोष-- रामाश्रयी टीका) 


(१। १।६ पूर्वार्ध) 

९४ + कृतार्थयन्ति रक्षन्ति स्वभक्तान्‌ सर्वदेवताः * 


[देवता- 


उससअजअकशअअअकअबकळकअबककबअजकजजऊधङशअजमजराऽधााजशततकाओक 0 की 


देखा जाता है । श्रीमद्भागवत (४ । ७) में, सिद्ध, लोकपाल, 
योगेश्वर, गन्धर्व, विद्याधर तथा सप्तम स्कन्धके आठवें 
अध्यायमें इनके अतिरिक्त पितर, नाग, मनु, प्रजापति, चारण, 
यक्ष, किम्पुरुष, वैतालिक तथा किन्नर आदिको देवयोनिके 
रूपमें ही चित्रित किया गया है। 
श्रुति-स्मृति दोनोंमें ही कहीं-कहीं देवताका तात्त्विक अर्थ 
परब्रह्म या आत्मतत्त भी माना गया है। यथा-- . | 
'एको देव इति प्राण इति स ब्रह्म । 
(बृहदारण्यक, उप०३ । ९॥ ९) 
देवता तो एक ही हे--प्राण, आत्मा या परब्रह्म! 
आत्मा देवः". 
| (गौडपादीय, माण्डूक्यकारिका १२) 
| आमा देवता है-- 
! आत्मैव देवता: सर्वाः सर्वमात्मन्यवस्थितम्‌। 
(मनुस्मृति १२।११९) 
सभी देवताओंका रूप आत्मा ही है और सब कुछ 
आत्मामें ही प्रतिष्ठित है। 
प्रशासितारं सर्वेषामणीयांसमणोरपि । 
रुक्माभं स्वप्नधीगम्यं विद्यात्तं पुरुषं परम्‌॥ 
एतमेके वदन्त्यिं मनुमन्ये प्रजापतिम्‌। 
इन््रमेकेऽपरे प्राणमपरे ब्रह्म शाश्चतम्‌॥ 
(मनुः १२। १२२-१२३) 
इनका भाव यह है कि कल्याणकामीको परमात्मदेवको 
अवश्य जानना चाहिये। वह पस्मपुरुष परमात्मा समस्त 
विश्वका नियन्ता है। अणुसे भी अणुतर है, आदित्यके समान 
तेजोमय है, केवल समाधिद्वारा ही ज्ञेय है। इसे विभिन्न 
ऋषि-महर्षि एवं शास्त्र अग्निनामसे, प्रजापति नामसे, इन्द्रके 
नामसे, प्राणके नामसे ओर शाश्वत ब्रह्मके नामसे निर्दिष्ट 
करते हैं। 
इसके अतिरिक्त त्रिगुणोंक अधिष्ठाता, जगतके सृष्टि, 
पालन और संहार करनेवाले ब्रह्मा, विष्णु और महेश्वरको भी 
त्रिदेव' या 'आदिदेव'के रूपमें जाना जाता है-- 
त्रय एवादिदेवाः स्युर्त्रह्मविष्णुमहेश्वराः ॥ 
(चैजयन्ती।१। १। ५) 


१-मन्चन्तरेषु भिद्यन्ते देवाः सप्तर्षिभिः सह। असुरा दानवा दैत्या 


वस्तुतः 'देव' या 'देवता' शब्दका अर्थ अत्यन्त व्यापक. 
और गम्भीर है । प्रत्येक मन्वन्तरमें होनेवाले भिन्न-भिन्न इन्द्रादि 
देवताओं ' और तदनुवती गन्धर्वों, विद्याधरों आदिके साथ 
मर्तयलोकसे ऊपरके लोकोंमें रहनेवाले समस्त पुण्यकर्माओं 


` और विभिन्न ग्रह-नक्षत्र, ऋतुचक्र, नदी-समुद्र, पर्वत-वृक्षादि 


भौतिक पिण्डोंकी अभिमानिनी शक्तियोंको भी देवता कहकर 
सम्बोधित किया गया है । इस दुष्टिसे सूर्य, चन्द्र आदि नवग्रह 


¦ पृथ्वी, जल, वायु, आकाश, अग्निके साथ हिमालय आदि 


पर्वत, गङ्गा-यमुना आदि नदियाँ और तुलसी, अश्वत्थादि 
ओषधि-वनस्पतियाँ भी हमारी संस्कृतिमें देवता ही माने जाते 
हैं, तथापि इन सभीकी अधिष्ठात्री शक्ति-मुख्यदेवता एक ही 
है और सम्पूर्ण स्तुतियाँ उसी एक देवमें चरितार्थ होती हैं। 

यो देवोऽझौ योऽप्सु यो विश्वं भुवनमाविवेश । 

य ओषधीषु यो वनस्पतिषु तस्मै देवाय नमो नमः ॥ 

(श्वेताश्वतर, उप० २। १७) 

मानव-शरीरमें दसों इन्द्रियों तथा मन, बुद्धि, चित्त, 
अहङ्कारे रूपें चतुर्धा निरूपित अन्तःकरणको प्रकाशित 
करनेवाली शक्तियोंको भी देवता कहते हैं। 


द्योतनाद्देवाश्चक्षुरादीनीन्द्रियाणि । 


(ईशावास्योपनिषद्‌ म° ४ पर शोकरभाष्य) 

विराट्‌ पुरुषके अवयवोंमें तत्तद्‌ देवताओंका अनुप्रवेश 

और अवस्थितिका वर्णन श्रीमद्भागवतमें इस प्रकार ' 

मिलता है-- । 
तस्याञ्चिरास्यनिर्भिन्न लोकपालोऽविशत्पदम्‌ । 
वाचा स्वाशेन वक्तव्यं ययासौ प्रतिपद्यते ॥ 
निर्भिन्नं तालु वरुणो लोकपालो5विशद्धरे: । 
जिह्वयांहेन च रसं ययासौ प्रतिपद्यते॥ 
बुद्धिं चास्य विनिर्भिन्नां वागीशो धिष्ण्यमाविशत्‌ । 
बोधेनांहेन बोद्धव्यप्रतिपत्तिर्यतो अवेत्‌ ॥ 
हृदयं चास्य निर्भिन्न चन्द्रमा थिष्ण्यमाविशत्‌। 
मनसांहेन येनासों विक्रियां प्रतिपद्यते॥ 

(३।६।१२-१३, २३-२४) 

विराट्‌ पुरुषके पहले मुख प्रकट हुआ, उसमें लोकपाल 


दैतेया देवत्रवः॥ (वैजयन्ती १।३।९) 


अङ्क] 


* दिवता' शब्दकी व्युत्पत्ति, पर्याय एवं अर्थ + 

अग्नि अपने अंश वागिन्द्रियके समेत प्रविष्ट हो गया, जिससे 
यह जीव बोलता है। फिर विराट्‌ पुरुषके तालु उत्पन्न हुआ, 
उसमें लोकपाल वरुण अपने अंश रसनेन्द्रियके सहित स्थित 
हुआ, जिससे जीव रस ग्रहण करता है। फिर इसके बुद्धि 
उत्पन्न हुई । अपने इस स्थानमें अपने अंश बुद्धिशक्तिके साथ 
वाक्पति ब्रह्माने प्रवेश किया, इस बुद्धिशक्तिसे जीव ज्ञातव्य 
विषयोंको जान सकता है। फिर इसमें हृदय प्रकट हुआ, उसमें 
अपने अंश मनके सहित चन्द्रमा स्थित हुआ । इस मनःशक्तिके 
द्वारा जीव संकल्प- विकल्पादिरूप विकारोंको प्राप्त होता है। 
गोस्वामी तुलसीदासजीने भी-- 
इंद्री द्वार झरोखा नाना । तहँ तहे सुर बैठे करि थाना ॥ 
(मानस ७। ११७ ११) 
--कहकर इस तथ्यको प्रकट किया है। 
यज्ञके यजमान, देवता, मन्त्र, अग्नि एवं द्रव्य-त्याग--ये 
अनिवार्य अङ्ग हैं, इसलिये वेदमन्त्रोके भी पृथक्‌-पृथक्‌ देवता 
होते हैं। आचार्य शौनककी उक्ति है-- 
अविदित्वा ऋषिं छन्दो दैवतं योगमेव च। 
योऽध्यापयेद्‌ जपेद्वापि पापीयान्‌ जायते तु सः ॥ 
(बृहद्देवता ८। १३६) 
/ याज्ञिक दृष्टिसे देवतातत्तका विशद विवेचन महर्षि 
यास्कने निरुक्तके दैवतकाण्डमें किया है। इसके अनुसार 
| अन्ततः तीन ही देवता है--१-अग्नि, २-वायु या इन्द्र और 
| ३सूर्य- 
| - तिस्र एव देवता इति नैरुक्ताः । 
। (निरुक्त ७। २।५) 
ब्राह्माण-ग्रन्थेने इन तीनोंमें भी अग्निको प्रधान 
कहा है-- 
अग्निर्वै सर्वेषां देवानामात्मा । 
(शतपथ, ब्रा” १४।३।२।५) 
अभ्िर्वे सर्वा देवताः । 
(ऐतरेय, ब्रा. १। १।२।३) 


देखिये, नाट्यशास्त्र, अ० ६, इलोक ४४-४५ 


शुङ्गारो विष्णुदैवत्यो हास्य 


सत्य तो यह है कि एक ही देवता अपने महान्‌ प्रभावसे 
अनेक रूपोंमें प्रतिभात और स्तुत होता है। 
महाभाग्याद्देवताया एक आत्मा बहुधा स्तूयते । 
(निरुक्त ७1१) 
इसके अतिरिक्त साहित्यशास्त्र, छन्दःशासत्र ओर सङ्गीत- 
शास्त्रमें भी विभिन्न रसाँ', भावों, छन्दो तथा राग-रागिनियोंके 
अधिष्ठातृ-देवताओंकी मान्यता देखी जाती है। 
लौकिक देवता 
जैसा कि पहले कहा गया है, 'देव' या 'देवता' शब्द 
केवल लोकान्तरवर्तिनी, विग्रहवती सत्ताओं और पदार्थोकी 
अभिमानिनी शक्तियोंतक ही सीमित नहीं है, अपितु अनेक 
प्रसङ्गोंमें इसे अभ्यर्हितत्व या लौकिक श्रेष्ठताके पर्यायके रूपमें 
भी प्रयुक्त किया गया है । अतिथि और माता-पिता मनुष्य- 
मात्रके देवता हे । स्रीके लिये सबसे बड़ा देवता उसका 
पति है— 
भर्ता वै दैवतं परम्‌। 
(महाभा०, शान्ति, आपद्धर्मपर्व० १४५ | ४) 
स्त्री सदा भर्तृदेवता (हरिवंशः २।७९।१) 
शतपथ ब्राह्मणके अनुसार जो ब्राह्मण, शुश्रूष ओर 
वेदाभ्यासी हैं, वे मनुष्योंमें देवता ही हैं-- 
ये ब्राह्मणाः शुश्रुवांसोऽनूचानास्ते मनुष्यदेवाः । 
(२।२।२।६) 
अथर्ववेदका साक्ष्य है कि ब्रह्मचारीके शरीरमें समस्त 
देवताओंका वास होता है 
ब्रह्मचारी ब्रह्म भ्राजद्‌ बिभर्ति तस्मिन्‌ देवा अधिविश्वे समोताः । 
(११॥५॥ रड) 
इसी प्रकार गौ, अश्वत्थ आदिमें सभी देवताओंका 
निवास माना जाता है । महाराज मनुके अनुसार इन्द्र, वायु, 
सूर्य, अग्नि, वरुण, चन्द्रमा, कुबेर आदि देवशिरोमणियाँके 
तेजोंसे निष्पन्न राजा भी मनुष्य-सा दिखता हुआ महान्‌ देवता 
है। अतः उसे मनुष्य समझकर चाहे वह बालक ही क्यों न 


प्रमथदैवतः । रौद्रो रुद्राधिदैवत्यः करुणो यमदैवतः॥ 


बीभत्सस्य महाकालः कालदेवो भयानकः। वीरो महेन्द्रदेवः स्यादद्भुतो त्रहादेवतः ॥ 


२ -तैत्तिरीय उप°, शीक्षावल्ली ११। २ 

+ कृतार्थयन्ति रक्षन्ति स्वभक्तान्‌ सर्वदेवताः * 


[देवता- 


हो,उसका कभी अपमान नहीं करना चाहिये 
बालोऽपि नावमन्तव्यो मनुष्य इति भूमिपः । 
महती देवता ह्योषा नररूपेण तिष्ठति ॥ 


देववाणीमें 'देव' या 'देवता' झाब्दके अनेक अर्थ 


संदर्भानुसार स्वीकृत एवं अभिप्रेत देखे जाते हैं। विस्तारसे 
जाननेके लिये नानार्थ हैमकोष, मेदिनीकोष, विश्वप्रकाशाकोष 


(मनुः ७।८) तथा अभिधानचिन्तामणि आदि ग्रन्थोको देखना चाहिये । 


00 > ट्््टक्न्स्््न्क 


| देवताकी संसारव्यापी स्थिति और भारत 


(श्रीपरिपूर्णानन्दजी वर्मा) 


'देवता' वैदिक शब्द है। सर मोनियर विलियम्सने 
दीर्घकालतक अथक परिश्रम करके दो महान्‌ कार्य किये थे । 
एक तो उन्होंने यह सिद्ध कर दिया था कि संसारकी सभी 
प्राचीन सभ्यता--जैसे फोनेशियन (वर्तमान लेबनानके 
आस-पास) जिनका समय ईसासे २,००० वर्ष पूर्वका 
प्रमाणित है--सबने भारतकी ब्राह्मी लिपिसे ही अपनी 
अक्षरमाला--वर्णमाला तैयार की थी, जिससे यूनानियोंने 
अपनी वर्णमाला बनायी। उन्होंने रोमन, यूनानी, मिस्री 
(इजिप्सियन), अंग्रेजी आदि सभी लिपियोंकी एक विस्तृत 
तालिका बनाकर सिद्ध कर दिया था कि प्राचीन भारतकी ब्राह्मी 
'किपिसेही संसारकेसभीसभ्यदेशोंके अक्षरनिकले तथापनपेहैं । 

सर मोनियरका दूसरा अतुलनीय कार्य उनके द्वारा 
संस्कृत-अंग्रेजी कोषकी रचना करना है। इस कोषमें देव' 
तथा 'देवता' शब्द ऋग्वेद, अथर्ववेद, ब्राह्मण, उपनिषद्‌, 
पुराण तथा स्मृतिमें कहाँ-कहाँ आया है, पूरा उल्लेख है। 

देव तथा देवता शब्द बड़े महत्त्वके हैं। ऋग्वेदमें 
'दैवतम्‌' (दैवीतम्‌) प्रयोगसे सिद्ध है कि देव तथा देवता इस 
संसारके नहीं, मुक्ति, मोक्ष तथा पितुलोक-मर्त्यलोकके बीचकी 
वह स्वगीय संज्ञा है, जो चिर आनन्दमय है और जिसके 
आवाहन तथा पूजनसे मानवके जीवनमें सफलता तथा मृत्युके 
उपरान्त देवलोक प्राप्त करनेका सामर्थ्य प्राप्त होता है। 

'देव' पुल्लिङ्ग शब्द है-- (दीव्यति-आनन्देन 
क्रीडति यः स देवः) आनन्दपूर्वक जो क्रीडा करता है, वह 

देव है। मनु (३। ११७) ने गृहस्थको भोजन करनेके पूर्व 
देवता, ऋषि, मित्रों, गृहदेवता आदिकी पूजा करनेके पश्चात्‌ शेष 
बचे अन्नको प्रसादरूपमें ग्रहण करनेका निर्देश दिया है-- 
देवानृषीन्‌. मनुष्यांश्च पितृन्‌ गृह्याश्च देवता: । 
पूजयित्वा ततः पश्चाद्‌ गृहस्थः शेषभुग भवेत्‌ ॥ 


दिव्य 'देव' झक्तिसे जो युक्त होगा, वही देवता होगा। 
देवता स्रीलिङ्ग शब्द है । इसका अर्थ 'विबुधः', 'सुरः' आदि 
है। वे देवत्व प्राप्त करनेके लिये तथा मोक्षमार्गकी ओर बढनेमें 
संसारके प्राणियोंकी सहायता करते रहते हैं। ऋग्वेदमें इसी 
देवताके लिये कहा गया है-- 'हे देवा देवी द्योतमानौ ***** 
देवतया दैवत्येन' (१०।२४।६)। इसीके भाष्यमें 
सायणाचार्यने 'देवतया देवत्वेन अणिमादिदेवतैश्वर्ययो गेनेत्यर्थः' 
लिखा है। जहाँतक मैंने समझा है, इसका अर्थ है कि उसी 
देवंतासे देवत्व प्राप्त होता है। यानी देवता देवत्व प्रदान 
करनेवाले हैं। 

भारतकी सभ्यता संसारमें अपनी ज्योति फैलाने लगी तो 
उसी ज्योतिसे प्राचीन यूनानी-लैटिन सभ्यतामें देवत्व 'तथा 
देवताकी भावना तथा आदर्शका प्रचार हुआ । यूनानी शब्द 
'देओस' तथा लैटिन शब्द 'देउस' हमारी भाषासे देवताके 
लिये लिया गया और इसका अर्थ और उपयोग उन देरोंमे 
इतना व्यापक कर दिया गया कि सभी आधिदैविक शाक्ति या 
लक्षण 'देउस' के कारण मान लिये गये और यहाँतक कि 
वृक्षमें, चट्टानोंमे, विशाल खम्भॉमें और बादमें चलकर 
यूनानी-मिस्री-रोमन-सभ्यतामें प्रतिमाओंमें मूर्तिके रूपमें 
देवताका प्रादुर्भाव हो गया। प्राचीन इतिहाससे सिद्ध है कि 
जहाँ प्राचीन भारतमें यौगिक, हवन-यज्ञ तथा निराकार, 
अदृश्य देवकी उपासनाका प्रचलन था, उन देशोंमें देवी- 
देवताको मूर्तिके रूपमें प्रतिष्ठित कर दिया गया। सूर्योपासक 
मिस्रके लोगेनि धर्मप्रतीक नन्दी (वृषभ) की उपासनाको बड़ा 
महत्त्व दिया था। 

कई ब्रिटिश लेख़कोंका कथन है कि ईश्वरके लिये 'गॉड' 
शब्द 'गुड' यानी अच्छा, भला, सज्जन शब्दसे बना है, यानी 
जिसमें सब अच्छाई हो, सब कुछ हो, वही 'गॉड' है । गोथिक 


हा 

भाषामें जो अधिकांश रूपमें संस्कृतसे ही मिलती है, ईश्वरको 
'गुथ' कहते थे, जर्मन भाषामें 'गॉट' कहते है । बहुतसे अंग्रेज 
विद्वानोंका कथन है कि प्राचीन आर्य 'घिव' ('घ्रि' की) घृत 
शब्दका प्रयोग 'आवाहन' या प्रदान करनेके लिये करते थे, 
उसीसे 'गॉड' बना । कुछ अंग्रेज विद्वान्‌ मानते हैं कि संस्कृत 
शब्द 'गिरि' का अर्थ 'पर्वत'--'महान्‌' है तथा 'घृत' का 
अर्थ 'पवित्र' होता है । उससे 'गॉड' निकला, पर बहुमत है 
कि प्राचीन संस्कृत शब्द “गाढम्‌', 'दृढ' शब्दसे इस अंग्रेजी 
शब्दकी उत्पत्ति है । जो हो, पर ब्रिटिश-फ्रेंच भाषामें 'गॉड' से 
“गाँड्स' बना है, जिसका अर्थ ईश्वरकी प्रतिभा, शक्ति तथा 
देवत्व रखनेवाला देवता है । 

ईसाई बाइबिलके अनुसार साधु पालने फिलिप्पीन 
लोगोंको उपदेश देते हुए (बाइबिल, एपिटल आव पाँल- 
३० १ मे) कहा था--'अन्तमें, भाइयो ! संसारमें जो भी सत्य 
है, जो भी ईमानदारीका है, जो भी न्यायसंगत है, जो भी 
पवित्र, पाक, साफ है, जो भी सुन्दर है, जो भी अच्छा है, 
उसकी सूचना दो, बतलाओ, यदि ऐसे गुण हे, यदि इनकी 
(इन गुणोंकी) प्रशंसा होती है--यदि ये चीजें तुम्हारे पास हैं 
या इनके विषयमें सुना है, यदि तुमने इन गुणोंको मुझमें पाया 
है तो ईश्वरकी शान्ति तुम्हें प्राप्त होगी ।' स्पष्ट-रूपसे ये गुण 
मानवको देवताके रूपमें खड़ा कर देते हैं । बाइबिलमें “होली 
घोष्ट' का बार-बार उल्लेख आया है। यह ईश्वरका प्रतिनिधि 
है, जो सदैव मानव-जातिको सही रास्तेपर लानेका प्रयास 
करता रहता है। वास्तवमें ईसाई-मतमें यही देवता है। 

ईश्वर तथा संसारके बीचमें जो कल्याणकारी माध्यम है, 
वही देवत्व है, ऐसी भावना तथा दैवी शक्ति कोई वस्तु है, 
इसकी ठीकसे धारणा न होनेपर भी उस शक्तिके आवाहनकी 
भावना आदिम जातियोंमें तथा अभीतक पढ़े-लिखे लोगोंमें 
भी है। सम्पूर्ण विधके मानवोंमें यह सामान्य धारणा रहती है 
कि इस समग्र विश्वका रचयिता, संचालक और स्वामी 
कोई-न-कोई अदृष्ट शक्ति है और वही परमेश्वर या सर्वोपरि 


देवता है। 
धर्म तथा देवत्व 
भारतीय हिन्दू-धर्मकी सबसे बड़ी महिमा है कि इसने 
धर्मकी साङ्गोपाङ्ग व्याख्या की है। धर्मशास्त्र वास्तवमें 

कर्तव्यशास्त्र है, जिसे नास्तिक भी अस्वीकार नहीं कर सकता । 
इस शब्दका पर्यायवाची अंग्रेजी शब्द रेलिजन' कदापि नहीं 
हो सकता। १८९४ में ई० केयर्ड नामक ब्रिटिश लेखकने 
“धर्मका विकास' तथा तीलेने १८९७में “धर्मका विज्ञान 
नामक पुस्तक प्रकाशित की थी । आजतक धर्मकी व्याख्यामें 
उससे अधिक व्यापक कोई पुस्तक मुझे किसी पाश्चात्त्य भाषामें 
देखनेको नहीं मिली । इन लेखकोंने धर्मकी तीन श्रेणियाँ मानी 
हैं-आदिम जातियोंका धर्म, किसी एक राष्ट्रका धर्म तथा 
तीसरा विश्वव्यापी धर्म । इन तीनों श्रेणियॉमें एक बात 
अन्तर्निहित है--एक परा शक्ति--एक दैवी शक्तिकी सत्ता 
स्वीकार करना । तीनों श्रेणियाँ यह मानती हैं कि एक ऐसा 
स्वर्गीय देवत्व है, जिसको बिना प्रसन्न किये संसारका काम 
नहीं चल सकता। जर्मन दार्शनिक जार्ज विलहेत्म फ्रेडरिश 

हीगेल (१७७०-१८३१) एक परम पवित्र प्रभुमें विश्वास 
करते थे, जिसका प्रतीक “पवित्र विचार' है। लेखक कनर्डने 
एक विश्वव्यापी प्रभुको माना है, जो व्यक्तिगत श्रद्धाकी वस्तु 
है। देवताकी सत्ता, जो परम प्रभुके यहाँ पहुँचा दे, इसकी 
भावना प्राचीन मिख्के ओसिरिस' घर्ममें थी । उनके अनुसार 
मरनेके बाद देवगण मृतकको ओसिरिसके न्यायालयमें ले 
जाते थे, जहाँ परीक्षाके बाद यदि शुद्ध पाया जाता तो उसे 

ओसिरिसके 'एरु' में जाकर आनन्द करनेकी अनुमति मिलती. 
थी। ओसिरिस शब्द 'ईधर' का अपभ्रंश है तथा “एरु” 

स्वर्गका। पारसी ग्रन्थ अवस्ताके अनुसार “आत्माका, 

आत्माओंका एक पथप्रदर्शक (यानी देवता) होता है, जो 
जीवको स्वर्गके द्रारतक पहुँचा देता है । चाहे मुसलिम धर्मका 

हो या पारसी, भले-बुरे कर्मके अनुसार भगवानके यहाँ न्याय 
होता है और उस कर्मकी सूचना देनेवाला फरिरता ही देवताका 
दूसरा नाम है। प्राचीन यूनान, रोम, फोयेनीशिया आदिमें 
कर्तव्य-पालनमें त्रुटिकी जानकारी कराकर ईश्वरको उसकी 
सूचना देनेवाला ही देवताका रूपान्तर है। 


प्रत्येक धर्ममें सदाचरणपर बहुत बल दिया गया है। | 


जिस प्रकार वैदिक देवता वरुण मानव-जगतके कर्तव्यके 
नियामक हैं, उसी प्रकार पारसी धर्मके 'अहुरमज्द' | 
(असुरमहान), बैबीलोनिया सभ्यतामें (चालडियन 
साम्राज्यकी राजधानी बैबीलोन, जिसके सम्राट्‌ प्रसिद्ध नेबूशेद | 

जज्जार ई० पू० ५९७) मानव-जातिके कर्तव्य-पालनमें वरुणके 
समान शमशः (समर्थ) देवता थे, मिखमेँ मिश्र (मित्र यानी 
सूर्य) देवता, हिब्रू (यहूदी) धर्ममें जेहोवाको न्यायप्रिय देवता 
मानते थे तथा यूनानके ज्यूस देवता (देवस) जिनकी पुत्रीका 
नाम भी यूनानी भाषामें न्याय था, इन सभी धर्मो-मजहबोंने 
आचरण- सत्‌-आचरणकी संहिता बना रखी थी जिसका 
पालन 'दैवी शक्ति'--देव' कराते थे। 
हम वेद-मन्त्रोंकी किसी व्यक्ति या कविकी 'रचना' नहीं 
मानते। ऋषियोंने मन्त्रोंकों देखा--'ऋषयो मन्त्रद्रष्टारः ।' 
सभी पुराने मजहबी धार्मिक सिद्धान्तोंको 'प्रकटीकृत' मानते 
हे---पैगम्बरोंको प्रकट हुए। माध्यमसे प्रकट हुआ मानते हैं। 
ये माध्यम देवता थे। यूनानी देवता अपोलो भविष्यवाणीके 
देवता थे, जो अपनी बात प्रायः अपने माध्यम देवी डेल्फीके 
द्वार कहलाया करते थे। डेल्फी जो कुछ कहती थी, वह 
ईश्वर-वाक्य माना जाता था। 
प्राचीन कालमें प्रत्येक देशमें अनगिनत देवता माने जाते 
थे, प्रकृतिके प्रत्येक कार्यका स्वामी या संचालक एक देवता 
होता था। पाश्चात्य इतिहासके अनुसार एक परम प्रभु या एक 
परम देवताकी सबसे पहले कल्पना ईसवी पूर्व १४वीं सदीमें 
मित्रके नरेश अमेनहोतेप चतुर्थ (मनहितू) ने शुरू की थी 
और उनके लगभग ८०० वर्ष बाद जरथुख् (ईसवी पूर्व ६०० 
के लगभग) का ईरानमें आविर्भाव हुआ, जिन्होंने पारसी 
धर्मको जन्म दिया । यह द्वैतवादी मजहब है, जिसके अनुसार 
अहुरमज्द (असुरमहान) परम प्रभु हैं, जिनका बुराइयोंके, 
संसारकी खराबीके देवता अहिरमनसे लगातार युद्ध चल रहा 
है और चलता रहेगा । पिता-पुत्र (ईश्वर तथा ईसामसीह) की 
कल्पनासे ईसाई धर्म भी द्वैतवादी हो जाता है। खुदा तथा 
हजरत पैगम्बरकी भावनासे मुसलिम धर्म भी द्वैत है। हिन्दू 
धर्ममें भी द्वैत तथा अद्वैत दो शाखा हैं । पर प्रकट है कि 
प्रत्येक धर्में देवदूत, देवता, पैगम्बरकी सत्ता है। प्रभुकी 
कल्पनाके साथ बीचकी सीढ़ी भी है, जो देवताके सहारे पार 
'करनेसे ही मिलेगी । बिना ईसामसीहकी शरण गये ईश्वरकी 
कृपा नहीं प्राप्त हो सकती, ईसाई धर्में अनेक महान्‌ साधु-संत 
हो गये हैं, जैसे मुसलिम धर्में भी हैं। पर, देवताकी न 
सुननेके कारण ही ईसाई धर्में सन्‌ १५६२ से १६०९ तक 


+ कृतार्थयन्ति रक्षन्ति खभक्तान्‌ सर्वदेवताः * 


[देवता- 


समूचे यूरोपमें धर्म-युद्ध चलते रहे। लाखों प्राणी ऐसे युद्धमें 
निछावर हो गये। इसका कारण था । जैसे अपनेको केवल 
हिन्दू कहनेसे कोई हिन्दू नहीं हो जाता, उसे अपने धर्मके सार 
तत्त्वोका पालन करना होता है, वही बात ईसाइयोंके बारेमें 
डब्लु? ए० संडे (जन्म १८६३) नामक अमेरिकन पादरीने 
कहा था। वे कहते हैं कि 'अपनेको केवल ईसाई कहने या 
गिरजाघर जानेसे कोई ईसाई नहीं हो जाता, जैसे मोटर-गराजमें 
जानेसे कोई मोटर-कार नहीं बन जाता'। यूरोपके धार्मिक 
युद्ध धार्मिक अज्ञानके कारण हुए थे। यूनानी दार्शनिक घेरो 
(ई० पूर ४२७-३४८) ने लिखा था कि 'ईश्वरका शरीर सत्य 
है और प्रकाश उसकी छाया है ।' छेटोने बुराईसे बचनेको ही 
ईश्वरत्व कहा है। शेख सादीने लिखा है कि में ईश्वरसे अधिक 
उससे डरता हूँ जो ईश्वरमें विश्वास नहीं करता । इन उत्तियोंसे 
प्रकट है कि अधिकांश पश्चिमीय मतोंमें ईश्वरके देवत्वकी ओर 
अधिक ध्यान गया था, हिन्दू धर्मके निराकार, निर्गुण, द्रष्टा 
ब्रह्मकी कल्पना नहीं थी। 
सुदूर पूर्वमे 

जब भारतकी सभ्यता--हमारा तात्पर्य हिन्दूधर्मसे है, 
दूरतक फैली तो उसने हमारे देवता भी ग्रहण कर लिये, अपना 
लिये । स्याम देशमें, वर्तमान थाईलैंडमें जब भारतका रामायण 
पहुँचा तो वहाँकी भाषामें उसे 'रामाकीन' कर दिया गया तथा 
हनुमान्‌ देवताको इतनी मर्यादा दी गयी कि बैंगकाकमें पन्ना 
धातुकी बौद्ध-प्रतिमाके मन्दिरमें दीवारपर जो चित्र है, उसमें 
दिखाया गया है कि रामकी वानर-सेनाका लंकापर आक्रमणके 
लिये समुद्र पार करनेके हेतु हनुमानजीने अपनी पूँछ एक 
छोरसे दूसरी छोरतक फैला दी और वानर-सेना पूँछके पुलसे 
लंकामें उतर गयी । थाईलेंडमें लंकाका नाम “लोगका' लिखा 
है। श्रीरामके दैवत्यसे मुगल सम्राट्‌ अकबर इतने प्रभावित थे 
कि सन्‌ १६०५ में उन्होंने “रामसिया'का सिक्का भी चालू किया 
था। कम्बुज देश (वर्तमान कम्बोडिया) में रामायणकी 
लीलामें पञ्चवटीमें श्रीराम, लक्ष्मण, सीता, मारीच तथा 
रावणको एक साथ दिखलाया गया है। 

देवत्वका महत्त्व 

ऊपर जो कुछ लिखा गया है, उसका तात्पर्य यह है कि 

देवताकी जिस उच्चस्तरपर प्राचीन भारतने व्याख्या की थी, 


अङ्क] 


* देवताकी संसारव्यापी स्थिति और भारत + ९९ 


वहाँतक कोई भी सभ्यता नहीं पहुँच पायी। हमारे यहाँ 
निरुक्तके रचयिता यास्कने एक परमात्मासे ही देवताओंकी 
उत्पत्ति मानी है-- 
“एकस्यात्मनोऽन्ये देवाः प्रत्यङ्गानि भवन्ति’ 

देवताकी तीन श्रेणियाँ मानी गयी हैं-दयुस्थानीय (ऊपरी 
आकारमें रहनेवाले), अन्तरिक्षस्थानीय (मध्य आकाइमें 
रहनेवाले) तथा पृथ्वीस्थानीय (पृथ्वीपर रहनेवाले) । इन 
तीनों श्रेणियोंके ऊपर त्रिदेव हैं--ब्रह्मा, विष्णु तथा महेश । 
इन्हींसे तीनों स्थानोंके देवता प्रकट हैं । पृथ्वीस्थानीय देवतामें 
गृहदेवता, कुलदेवता,स्थानदेवता आदि हैं, जिनकी सत्ता उस 
समयतक है जबतक कुल, गृह तथा स्थान वर्तमान है। यों 
मूलतः तैंतीस देवता हैँ--१२ आदित्य, ८ वसु, ११ रुद्र, 
द्यावा तथा पृथ्वी (मतान्तरसे इन्द्र और प्रजापति) । प्रकट है 
कि सब दैवी विभूतियाँ हैं। आर्यधर्मके विस्तारके साथ, 
अलग-अलग शक्ति तथा विभूतिके आधारपर अक्षपाद न्याय- 
दर्शनके प्रवर्तक गौतम ऋषिने ३३ करोड़ देवताकी समुचित 
संगति लगायी है । शतपथ ब्राह्मण तथा महाभारतमें देवताओंके 
गुण तथा स्वभावके अनुकूल उनका वर्ण भी निर्धारित किया 
है। महाभारतके झान्तिपर्वके अनुसार आङ्गिरसगणको ब्राह्मण 
देवता, आदित्यगणको क्षत्रिय देवता, मरुद्गणको वैश्य 
देवताकी संज्ञा दी गयी है, पर सभी देवता विभूति, देवत्वके 
द्योतक हैं। एक वचनके अनुसार एकादश रुद्रोंकी विभूति तीन 
कोटि देवता हैं, द्वादश आदित्योंकी दस कोटि विभूति देवता 
हैं। अमिदेवके पुत्र और पोत्रोंकी गणना भी सम्भव नहीं 
है--ऐसा लिखा है। किंतु ये सभी देवता चौदह भुवनोंमें 
विराट्‌, परज्रह्, परमात्माकी विभूति हैं, उसीकी ज्योति तीन 
आदिदेव--ब्रह्मा, विष्णु, महेशमें है, अतः सभी देवता वह 
विभूति हैं, जिनसे हमें इच्छित विभूति प्राप्त होती है और जैसा 
कि श्रीमद्भगवद्रीता (९। २५) में कहा है-- 

यान्ति देवव्रता देवान्पितृन्यान्ति पितृत्रताः । 

भूतानि यान्ति भूतेज्या यान्ति मद्याजिनोऽपि माम्‌॥ 

'देवताओंको पूजनेवाले देवताओंको प्राप्त होते हैं, 
पितरोंको पूजनेवाले पितरोको प्राप्त होते हँ, भूर्तोको पूजनेवाले 


` भूतोंको प्राप्त होते हैं और मेरा पूजन करनेवाले भक्त मुझको ही 


प्राप्त होते हैं। इसलिये मेरे भक्तोंका पुनर्जन्म नहीं होता ।' 


यों नैमित्तिक देवता भी प्रत्येक देशमें होते हैं, जिनका 
विशेष कार्यके लिये ही आवाहन होता है, जैसे यूनानकी 
आइरिस मनःकामना-पूर्तिके लिये, भारतमें शीतलादेवी, 
शीतलाका प्रकोप शान्त करनेके लिये इत्यादि । 

पृथ्वीपर देवता 

आङ्गिरस ब्राह्मणोंके यानी शासतर-सम्मत धर्मके पालक 
देवता हैं। ये ऋषि-समुदायके हैं । पुण्यभूमि भारतमें अब भी 
ऋषिवर्ग समाजसे हटकर गुफाओंमें सैकड़ों वर्षसे तपस्या कर 
रहे हैं। उन्हींके प्रताप तथा पुण्यसे लाखों अनाचार होनेपर भी 
भारतकी सभ्यता तथा धर्म सुस्थिर है। यहाँ ऐसे-ऐसे तपस्वी 
हैं, जिनका मुझे निजी अनुभव है। दक्षिण भारतमें, आन्ध- 
प्रदेशमे पम्वम रेलवे स्टेशनसे सड़कके मार्गसे जानेपर वर्षों 
हुए मुझे मल्लिकार्जुन मन्दिसके दर्शनका सौभाग्य प्राप्त हुआ 
था। यह शिवके आदिलिङ्गोंमेंसे एकका अति प्राचीन दिव्य 
मन्दिर है। ऊँचे पहाड़पर इधरका पता नहीं, तब सवारी 
पहाड़के नीचेतक जाती थी । फिर लगभग तीन मील पैदल या 
खच्चरसे जाना पड़ता था । ऊपर पहाड़पर हमें वाराणसीके एक 
तपस्वी ब्राह्मण मिले । दो-एक दिनके सानिध्यसे उन्होंने दिव्य 
स्थान दिखानेकी स्वीकृति दी । एक ऊँची चोटीपर विशाल वृक्ष 
है, जिसके नीचे बैठकर तपस्या करने (मन्त्र जपने) से हवामें 
चळनेकी शक्ति प्राप्त होती है। मन्त्र तो मैने सीख लिया पर 
विश्वास नहीं जमा | फिर एक गुफामें ले गये, जहाँ अर्धनारीश्वर 
कार्तिकेयकी जाग्रत्‌ प्रतिमा है। बड़ा दिव्य तपःस्थल है । फिर 
एक गुफामें उच्च आसनपर भगवान्‌ शंकर पालथी मारे बैठे हैं । 
सामने एक छोटा कुण्ड है, जिसमें जल भरा था। उसके ऊपर 
एक विशाल घंटा टँगा है । इन्हें घण्टेश्वर महादेव कहते हैं। 
पण्डितजीने बतलाया कि जन्माष्टमीकी अर्धरात्रिमें दो व्यक्ति 
यहाँ आकर मन्त्र जपते जायँ। एक घंटा लगातार हिलाता रहे 
तथा दूसरा व्यक्ति कुण्डसे पात्रमें जल भरकर बिना रुके 
शंकरपर चढ़ाता रहे तो सर्वसिद्धि होगी । उन्होंने कृपाकर वह 
मन्त्र भी लिख दिया।. 

चलते-चलते उन्होंने बतलाया कि पर्वतसे एक "मील 
नीचे गोदावरी नदी बह रही है और वहाँतक सुरंग चली गयी 
है। उस सुरंगमें दर्जनों महात्मा बैठे तपस्या कर रहे हैं और 
गोदावरीमें स्नान करने जाते हैं। कभी-कभी रातमें वायु- 


विकको 


सेवनके लिये ऊपर आते हैं। स्थान-स्थानपर सुरंगसे 
निकलनेके स्थान बने हुए हैं। गोदावरी नदीतक तो मैं देख 
आया। रास्तेमें बड़ी चट्टानोंके टुकड़े पड़े हुए थे। मैंने शंका 
की कि किस स्थानसे निकलते होंगे वायु-सेवनको ? पण्डितजीने 
कहा कि एक चट्टान हटा दो। रास्ता दिखायी पडेगा । मैंने कहा 
कि इतना बड़ा पत्थर कैसे हटेगा ? उन्होंने कहा--पैरसे 
ठकरा दो। अविश्वासके कारण मैंने एक बड़े टुकड़ेको लात 
मारी, वह गेंदकी तरह खिसक गया । भीतर जानेका साफ ऊबड़- 
खाबड रास्ता दिखायी पड़ा । पण्डितजीने ललकारा-- साहस 
हो तो भीतर जाओ । यदि तुम्हारे कर्म तथा संस्कार ठीक होंगे 
तो एक या दो महात्माके दर्शन हो जायँगे।' बड़ी हिचक, 
हिम्मत तथा साँप-बिच्छूसे डरते हुए मैं भीतर उतरा । जहाँ वह 


न कृतार्थयन्ति रक्षन्ति स्वभक्तान सर्वदेवताः क 
रास्ता कन्दराकी ओर मुड़ा, मुझे ऐसा लगा कि आँखको 
चौंधिया देनेवाला अति अधिक प्रकाश मुझे पीछेको ढकेल 
रहा है । मैने चिल्लाकर पण्डितजीसे सहायता माँगी कि वे मेरे 
पीछे आकर मुझे सहारा दें, पर ऊपरसे आवाज आयी- वे 
दर्शन नहीं देंगे, प्रकाश देख लिया, तुम्हारे जीवनके लिये 
यही बहुत है।' 


मैने साहस कर कुछ रुकना चाहा, पर उस उग्र प्रकाशने 
मुझे अंधा-सा कर दिया था। मैं लड़खड़ाता बाहर चला 
आया । मेरे कर्म तथा संस्कारने सहारा नहीं दिया। , 

ऐसे-ऐसे स्थानोंका दर्शन करने, पता लगाने तथा वहाँ 
साधना केसे पृथ्वीपर ही देवताके दर्शन हो सकते हैं। 


देवता-तत्त्व-मीमांसा 
(१ 
( श्रीजगन्नाथजी वेदालंकार) 


देवताओंका खरूप और रहस्य अगम्य है । वस्तुतः वह 
स्वानुभवसे ही जाना जा सकता है। यहाँपर उसका संक्षिप्त 
निरूपण सरल और रोचक राब्दोंमें करनेका प्रयत्न किया जा 
रहा है। 

प्रायः देखा जाता है कि इस संसारमें व्यक्ति और समाजमें 
शुभ और अशुभ, सत्य और असत्य, प्रकाश और अन्धकारकी 
शक्तियोंके बीच निरन्तर ही संघर्ष चलता रहता है। इस स्थूल 


संघर्षके पीछे सूक्ष्म लोकोंमें भी शुभ और अशुभ, सत्य और . 
असत्य, प्रकार और अन्धकारकी शक्तियोंके बीच सतत' 


गतिशीलता होती रहती है । शुभ, सत्य और प्रकाराकी शक्तियाँ 
ही देवशक्तियाँ या देवता है और अशुभ, असत्य एवं 
अन्धकारकी शक्तियाँ ही असुर-शक्तियाँ या असुर हैं। 

वेदोमे सर्वत्र देवताओंका इस रूपमें वर्णन किया गया है 
कि वे दिव्य ज्योतिःस्वरूप अखण्ड अनन्तचेतनास्वरूपा 
अदितिके पुत्र हैं, जो मनुष्यकी उन्नतिमें सहायता करते हैं, उसे 
ज्ञानज्योतिका दान देते हैं, उसपर सत्‌-चित्‌-आनन्द और 
चुलोकके ऐश्वयाँकी वर्षा करते हैं, उसमें सत्यका संवर्धन और 
दिव्य लोकोंका निर्माण करते हैं तथा उसे विन्न-बाधाओंसे और 
सब प्रकारके आक्रमणॉसे बचाकर महान्‌ लक्ष्य, अक्षय ऐश्वर्य 
और पूर्ण आनन्दकी प्राप्ति करा देते हैं। 


देवताओंका आविर्भाव 

परात्पर 'एक सत ही सम्पूर्ण ब्रह्माण्डका मूल है। उसे 
अव्यक्त सचिदानन्दतत्त्व या परत्रह्म भी कहा जाता है । उसकी 
चिच्छक्तिको पराशक्ति, आद्याशक्ति, भगवती माता या अदिति 
कहते हैं । बह इस विश्वकी अधिष्ठात्री है और इसे धारण करती 
है। उसीके विषयमें दुर्गासप्तशतीमें कहा गया है- “ययेदै 
धार्यते जगत्‌।' इस समस्त विश्वके धारण और संचालनके 
लिये अदिति माता परात्पर पुरुषके तेजसे अनेक दिव्य शक्तियों 
या सत्ताओंको उत्पन्न अथवा प्रकट करती हैं । उन्हींको देव या 
देवताके नामसे अभिहित किया जाता है । अदितिके पुत्र होनेसे 
उन्हें आदित्य भी कहते हैं और इन आदित्यों या देवोंकी 
माताको देवमाता । 

पृथ्वी, जल, तेज, वायु, आकाशके पीछे स्थित सचेतन 
सत्ताएँ और शक्तियाँ भी देवताके नामसे उच्चरित की जाती हैं। 
मनुष्यमें भी सचेतन आध्यात्मिक शक्तियाँ, संकल्प और 
विचारकी नानाविध रक्तियाँ, दिव्यानन्दकी शक्तियाँ कार्यरत 
हैं। वे भी उनके अधिष्ठातृ-देवता हैं। 

वेदोक्त देवता केवळ प्रकृतिकी भौतिक राक्तियाँ ही नहीं 
हैं, प्रत्युत चराचरमें विद्यसा्‌न सचेतन शक्तियाँ हैं। ऋग्वेदके 
निम्नलिखित मन्त्रसे यह बात स्पष्ट हो जाती है-- 


अङ्क] * देवता-तत्त्व-मीमांसा + १०१ 
य ईशिरे भुवनस्य प्रचेतसो विश्वस्य स्थातुर्जगतश्च मन्तवः । किंतु मेरी उपस्थिति निरर्थक नहीं हो सकती ।' श्रीमाताजी 
ते नः कृतादकृतादेनसस्पा्यद्या देवासः पिपृता स्वस्तये ॥ बोली--'आप प्रसन्न हैं तो यथायोग्य अनुग्रह कीजिये ।' 


(ऋण १०।६३।८) 
'हे देवगण ! आपलोग ज्ञानमय मनकी शक्तिसे सम्पन्न 
होकर उस मनकी शक्तिसे सम्पूर्ण भुवनपर शासन करते हैं। 
आपलोग चराचरमें विद्यमान सभी तत्त्वोंको ठीक-ठीक जानते 
हैं, अतः आप हमें पहले किये गये और आगे किये जानेवाले 
कायिक और मानसिक पापोंसे मुक्तकरं कल्याण और आनन्द 
प्राप्त करायें ।' र 
देवता मूलतः परमात्माकी नित्य ज्योतिःकलाएँ. या 
अंशविभूतियाँ हैं। इस विश्वमें उनमेंसे प्रत्येका अपना 
स्वतन्त्र स्थान एवं स्थिति है, प्रत्येकका पृथक्‌-पृथक्‌ 
व्यापार--कार्य या कर्म है। वे निर्गुण और व्यक्तित्वरहित 
सत्ता. नहीं हैं, किंतु विशिष्ट व्यक्तित्वसे युक्त विराट्‌ सत्ताएँ हैं, 
भगवान्‌की साकार और क्रियाशील विराट्‌ शक्तियाँ हैं। वे 
विश्वके धारण, संचालन ओर विकासके हित अपने-अपने 
लोकके विशेष व्यापार करनेके लिये विश्वप्रकृतिमें अभिव्यक्त 
होते हैं। 
यहाँ यह प्रश्न उत्पन्न होता हे कि यदि देवता साकार हैं 
तो उनका आकार कैसा है ? इस विषयमें एक रोचक प्रसंगका 
स्मरण हो आता है। चिरकाल-पूर्व जब श्रीअरविन्दाश्रमकी 
श्रीमाताजी भारत आयी भी नहीं थीं, अभी यूरोपमें ही थीं, तब 
उन्होंने सुना कि भारतीय एक ऐसे देवको मानते हैं, जिसका 
मुख हाथीके मुखकी भाँति टेढ़ा-मेढ़ा है और पेट बहुत स्थूल 
है। यह सुनकर वे सोचने लगीं कि भारतीयोंने अपने देवताकी 
कैसी विचित्र आकृतिकी कल्पना की है । कुछ वर्ष-पश्चात्‌ वे 
अपनी दिव्य नियतिके वश दक्षिण भारतमें पाण्डिचेरी 
श्रीअरविन्द-आश्रममें पधारीं। वहाँ माताजी श्रीअरविन्दजीके 
पासवाले कमरेमें बैठकर नियमित ध्यान करने लगी । एक दिन 
उन्होंने ध्यानके समय अन्तनेत्रसे देखा कि सीढ़ीके मार्गसे कोई 
मूर्ति उभरकर ऊपर चली आ रही है। वह मूर्ति उन्हीं गणेश 
देवताकी थी। वे देव माताजीके अन्त्ेत्रके सम्मुख प्रकट 
होकर बोले--'मैं तुम्हारी भक्तिसे प्रसन्न हूँ। तुम अभीष्ट वर 
माँगो ।' उन्होंने कहा--'मैं आपके दर्शनॉंसे ही कृतार्थ हूँ। 
मुझे और कुछ नहीं चाहिये।' तब श्रीगणेशजीने कहा-- 


'साधनाकी प्रक्रियामै आपको किसी भी वस्तुका अभाव 
नहीं रहेगा'--यह आशीर्वाद देकर विघ्नेश्वर विनायक 
अन्तर्हित हो गये । र 
. इस प्रकार हमारे भारतीय योगियोंने 'अन्तर्जगतमं 
योगदृष्टिसे देवताओंकी आकृतियोंका साक्षात्कार करके उनका 
जो वर्णन किया है, वह सत्य ही हैं, न कि कपोलकल्पित | 

देवताओंका स्वरूप दो प्रकारका है--आधिभौतिक और 
आध्यात्मिक । अपने आधिभौतिक रूपकी दृष्टिसे वे भौतिक 
प्रकृतिकी सार्वभौम शक्तियाँ हैं। उदाहरणार्थ इस स्थूल 
अम्निके पीछे विशिष्ट व्यक्तित्वसे युक्त, मूर्तिमती विराट्‌ 
अग्निशक्ति है, बाह्य सूर्यके पीछे व्यक्तित्ववती, साकार, विराट 
प्रकाशशक्ति है। आध्यात्मिक स्वरूपकी दृष्टिसे वे दिव्य 
प्रकृतिकी सार्वभौम आन्तरिक शक्तियाँ हैं। उदाहरणार्थ, 
अम्िदेवता भगवानकी इच्छाशक्ति अथवा विराट्‌ संकल्प- 
शक्तिका अधिष्ठातृदेव है, इसी प्रकार इन्द्र दिव्य मन या 
ईश्वरीय मनका अधिपति है, वह दिव्य प्रकारका दाता है। 
मरुत्‌ देवता उस इन्द्रकी सहायक शक्तियाँ हैं, सूर्य दिव्य 
सत्यका सूर्य है, उषा दिव्य ज्योतिकी उषा है, दिव्य चैतन्य एवं 
दिव्य ज्ञानकी उषा है, अश्विनीकुमार आनन्दके अधिपति हे, 
सोम आनन्द और अमरताके अधिष्ठातृदेव हैं इत्यादि । किंतु ये 
देवता भगवानके केवल अमूर्तभाव या उनकी निराकार शक्तियाँ 
ही नहीं हैं, इन सबका अपना विशिष्ट व्यक्तित्व एवं आकार भी 
हे ओर इनका ध्यान-चिन्तन करनेवालेको इनका साक्षात्कार हो 
सकता है। 

ध्यान-चिन्तन करनेवाला अध्यात्ममार्गका साधक 
जैसे-जैसे अपनी अन्तरम्नि, संकल्पाम्रि एवं अभीष्साम्रिको 
अधिकाधिक प्रदीप्त करता है, वैसे-वैसे वह अग्नि चेतनाकी 
उच्चतर भूमिकापर आरोहण करता है और साधकको भी वहाँ 
आरोहण कराता है। इस भूलोकसे अर्थात्‌ अन्नमय भूमिकासे 
प्रस्थान करके वह अग्नि द्युलोकमें अर्थात्‌ दिव्य चैतन्यकी 
भूमिकामें पहुँचता है । जब वह चुलोकमें पहुँचता है, तब 
वहाँका अधिपति इन्द्र उसके प्रत्युत्तके रूपमें उसकी 
अभोप्साके प्रतिफलके रूपमें विद्युदेवताओंके साथ भूलोकपर 

उतर आता है, अर्थात्‌ ईश्वरीय मन दिव्य प्रकाशकी झुतियोके 
साथ हमारी अन्नमय भूमिकामें उतरता है । वहाँ पहुँचकर वह 
वृत्रका वध करता है अर्थात्‌ प्रकाशपर पड़े आवरणोंको दूर 
करता हैं, दिव्य जीवनकी वि्न-बाधाओंको हटाता है, सब 
प्रकारके प्रतिबन्धक आवरणोंको हटाकर हमारे आत्माकाइमें 


ऐश्वर्यशाली चेतनशाक्तिको देवता कहते हैं। ऐश्वर्य भी 
सातिशय और निरतिशय--दो प्रकारका होता है। जहाँ ऐश्वर्य 
चरम सीमाको प्राप्त करता है, उसे परदेवता कहते हैं। वही 
निरतिशय ऐश्वर्यशाली परदेवता परमेश्वर या परब्रह्मके नामसे 
जाना जाता है। यह एक अद्वितीय और अखण्ड है। सातिशय 
(एक-एकसे बढ़कर) ऐश्वर्य रखनेवाली शक्तियाँ अनन्त हैं। 
ये सातिशय ऐश्वर्य-सम्पन्न देवता या चेतन-शक्तियाँ उस 


` परदेवता या महाचेतनाके अंश हैं। यह अंशभाव यद्यपि 


महाचेतनामें नहीं है तथापि उपाधियोंके कारण अखण्ड चेतन 
भी आकाशके समान खण्डित-सा भासित होता है। ये 
उपाधियाँ हैं संसारके नाना पदार्थ। दृष्ट मौलिक उपाधियोंमें 
पृथ्वी, जल, तेज, वायु और आकाशको गिना जा सकता है। 
इन उपाधियोंमें अपने-अपने सीमित ऐश्वर्यसे सम्पन्न चेतनांदा 
विद्यमान रहता है। 

शासन, अनुभव और युक्तियोंद्वार भारतीय दार्शनिकोनि 
यह सिद्धान्त स्थिर किया है कि यह जगत्‌ महाचेतनाकी 
भित्तिपर खचित है । इसके प्रत्येक पदार्थमें चेतना निगूढ़ है । 
योगवासिष्ठमें लिखा है-- 

शुद्ध हि चेतनं नित्यं नोदेति न च शाम्यति । 

स्थावरे जङ्गमे व्योन्नि शैलेऽ्मौ पवने स्थितम्‌॥ 

(उत्पत्तिप्रकरण, सर्ग ५५।३) 

स्थावर (पृथ्वी आदि), जंगम (प्राणिवर्ग) आकाश, 
शैलः (जल), अनि और वायुमें शुद्ध चेतन नित्यरूपसे 
वर्तमान रहता है । वह न कभी उदित होता है और न अस्त । 
व्याकरणशास्न दिवु (दिवादिगण) धातुसे 'दीव्यति' द्योतते 


सूर्यका उदय करा देता है, सत्यरूपी सूर्यको प्रकाशित कर देता 
हे। साथ ही वह इन्द्र पर्जन्य-देवता और वृषा बनकर 
ज्ञानधारा, ज्योति, शक्ति तथा अन्य दिव्य ऐश्वयाँकी वृष्टि भी 


करता है । अन्तरमिको प्रज्वलित करनेके फलस्वरूप ही हमें 
इन्द्र देवतासे दिव्य वृष्टिका प्रसाद प्राप्त होता है। 


इति देवः-- इस अर्थमें 'हलश्च' (पा० ३।३। १२१) 
से 'घ' प्रत्यय करके 'देव'* शब्दकी निष्पत्ति मानता है, 
पुनः उसी अर्थमें तल प्रत्यय करके 'देवता' शब्दकी सिद्धि 
बताता है। 
यार मुनिने निरुक्तमें'यो देवः सा देवता' (७।४। २) 
--ऐसा- कहकर व्याकरणका ही समर्थन किया है। हाँ, वे 
'देव” शब्दकी सिद्धि “दा', 'दीप' और 'द्युत' धातुसे करते 
हैं। यथा-- 
'देवो दानाद्वा दीपनाद्वा द्योतनाद्वा ।' 
(निरुक्त, दैवत० ७।४।२) 


--अर्थात्‌ 'ददाति ह्यसौ ऐश्वर्याणि' (जो ऐश्वर्य प्रदान | | 


करता है, वह देव है), 'दीपयति ह्यसौ तेजोमयत्वात' 
(तेजोमय होनेके कारण यह दूसरोंको प्रकाशित करता है 
अथवा 'द्योतनात' खयं प्रकाशित होते हैं या द्योतित करते है) 
इसलिये देव कहे जाते हैं। 

ाकराचार्यने श्रीविष्णुसह्रनामकी व्याख्यामें 
दिवादिगणीय 'दिवु' धातुके क्रीडा, विजिगीषा, व्यवहार, द्युति, 
स्तुति, मोद, मद, स्वप्न, कान्ति और गति--इन अर्थोको दृष्टिमे 
रखकर अनेक व्युत्पत्तियाँ प्रस्तुत की हैं। यथा-- 

यतो दीव्यति क्रीडति सर्गादिभिः, विजिगीषतेउसुरादीन, 
व्यवहरति सर्वभूतेषु, आत्मतया द्योतते, स्तूयते स्तुत्यैः, सर्वत्र 
राच्छति तस्माददेवः, “एको देवः सर्वभूतेषु गृढः', इति 
(श्वेः उ० ६। ११) मन्त्रवर्णात्‌ (इलोक ५४का भाष्य) 
क्योकि परमेश्वर सृष्टि आदिकी रचनाद्वारा क्रीडा करते हैं। 
असुरोंको जीतना चाहते हैं, समस्त भूतों--चराचरमें चेतन- 


१-यहाँ 'दैले' के स्थानपर 'जले' पाठ रहा होगा, क्योंकि 'स्थावरे' से शैलका अर्थ भी गृहीत हो जाता है। 
२-नन्दिग्रहे०- (पा? ३॥ १ । १३४) सूत्रद्वारा अच्‌ प्रत्यय करके जो देवः और देवी शब्द सिद्ध होता है, वह 'देवट' शब्दसे समझना चाहिये, 


क्योंकि पचादिगणमें 'देवट' पठित है । 


अङ्क] 


* देवता-तत्त्व-मीमांसा + 


१०३ 

रूपसे व्यवहार करते हैं, आत्मारूपसे सर्वत्र प्रकाशित होते हैं, 
स्तुत्य पुरुषोंद्रार जिनकी स्तुति की जाती है और सर्वत्र गतिशील 
होनेके कारण देव कहे जाते है । श्वेताश्वतरोपनिषद्में कहा भी 
है--'एक ही देव सर्वत्र छिपा हुआ है।' 
तन्त्रवार्तिकि (१।३।९। ३१) 
लिखा है-- 
गतिशील अथवा प्रकाशमान होनेके कारण चन्द्र, सूर्य, 
अग्नि, ग्रह, नक्षत्र, तारकादि तथा सतत गतिशील होनेके 
कारण विविध प्रकारके वायु भी सभी मन्त्रोद्वारा स्तुत होनेसे देव 
कहे जाते हैं। देव ही देवता है--ऐसा इसी ग्रन्थकी न्यायसुधा 
नामक टीकाके रचयिता भट्ट सोमेश्वरने लिखा है' | 
मनुस्मृतिके अध्याय ३में एक इलोक पठित है-- 
देवानृषीन्‌ मनुष्यांश्च पितृन्‌ गृहयाश्च देवताः। 
पूजयित्वा ततः पश्चाद्‌ गृहस्थः शेषभुरभवेत्‌ 
देवो, ऋषियों, मनुष्यों (अतिथियों), पितरों तथा 
गृहयदेवताओ अर्थात्‌ घरमे स्थापित प्रतिमाओं, वास्तुदेवताओं 
अथवा धाता-विधाता--इन भूताधिष्ठातृ देवताओं, पशु-पक्षी, 
कीट-पतंग आदि भूतात्मक देवताओंका पूजन करके (उन्हें अन्न 
देकर) पश्चात्‌ गृहस्थको अवशिष्ट अन्नका भोजन करना चाहिये | 
“स्वाध्यायादिष्टदेवतासम्प्रयोगः ।' योगसूत्र (२। ४४) --- 
के व्यासभाष्यमें देवताके सम्बन्धमें कहा गया है--देव, ऋषि 
और सिद्ध स्वाध्यायशील (मन्त्रजापक) को दर्शन देते हैं 
तथा उनका कार्य करते हैं। 
अमरकोषका एक इलोक है-- 
` विद्याधरोऽप्सरो यक्षरक्षोगन्धर्वकिन्नराः । 
पिशाचो गुह्यकः सिद्धो भूतोऽमी देवयोनयः ॥ 
(१।१।११) 


"देवयोनयः? का अर्थ देवजाति-विशेष ही है और देव 


में कुमारिलभट्टने 


शब्द ऐश्वर्यार्थक दिंबु धातुसे समझना चाहिये । 

“महाभाग्याददेवताया एक आत्मा बहुधा स्तूयते 

(निरुक्त, दैवतः ७। १।५) 

देवताके ऐश्वर्यशाली होनेके कारण उस एक आत्माकी 
अनेक नाम-रूपोंसे स्तुति की जाती है। 

शेखरमें नागेशने लिखा है 

“वैधे कर्मणि त्यज्यमानद्वव्योद्देश्यत्वे मन्त्रसतुत्यत्वं 

च देवतात्वम्‌ ।' 

वैध यज्ञादि-कर्ममें जिसे उद्देश्य बताकर हवि दी जाती 
है, उसे देवता कहते हैं, अथवा मन्त्रद्वारा जिसकी स्तुति की 
जाती है, वह देवता कहलाता है। 

देवव्रा शब्द व्यापक हे । इससे ऋषि, पितर, देव, असुर, 
गन्धर्व आदि सभीका बोध होता है। देवता अनन्त हैं। देवोंकी 
संख्या ३३ ही है-- ऐसा शतपथ ब्राह्मणके विदग्ध शाकल्य . 
(काण्ड १४, अ° ३) के प्रश्नों एवं याज्ञवल्क्यके उत्तरसे स्पष्ट 
हैं। शतपथके अंशभूत बृहदारण्यक उपनिषद्‌ तथा ब्रह्मूत्रके 
देवताधिकरणमें इन देवोंका विस्तारसे वर्णन मिलता है। वहाँ 
३३०६ देव, इनका समाहार ३३में, तेतीस देवोंका ६में, ६का 
३में तथा तीन देवोंका एक प्राण-रूप ब्रह्ममें दिखाया गया हे । 

वैदिक साहित्यमें देवताओंको (१) आजानदे और 
(२) कर्मदेव--इन दो" भेदोंमें विभक्त किया गया है । 
शुक्कयजुर्वेदके उत्तर नारायणसूक्तमें आये हए 'देवत्वमाजानमग्रे! 
की व्याख्यामें महीधरने लिखा है-- उत्कृष्ट कर्मद्रारा जिन्हें 
देवत्व प्राप्त हुआ है, वे कर्मदेव हैं और जो सृष्टिके आदिमें 
उत्पन्न हुए, वे आजानदेव कहे जाते हैं | कर्मदेवोंसे आजानदेव 
श्रेष्ठ हँ।' 

देवताओंका आकार कैसा होता है, इस सम्बन्धमें यास्क 
ऋषिने निरुक्तमें उपक्रम किया है-- 


१-सर्वेद्धादिदेवतानुवर्तिदीव्यतिधात्वर्थयोगित्वसामान्यं देवताशब्दवाच्यम्‌। (न्यायसुधा) 


२- उक्त इलोकके टीकाकार मेधातिथिने लिखा हे--गृहे भवा गृह्याः, ताश्च प्रतिकृतय एव ।' सर्वज्ञनारायण कहते हें “गृह्या देवताः . ८ भु 
भूतानि।' कुल्लूक भट्टकी उक्ति है--गृहया देवता: पूजयित्वा--'वासुदेवादिप्रतिकृतिपूजाविधानार्थत्वमस्य ।' राघवानन्दकी व्याख्या ह . 


'गृहया देवता: श्रीवास्तुदेवादयः भूतानि वा ॥ 


दुर्गाचार्य 'महाभाग्यात्‌' की व्याख्या करते है--अणिमा महिमा लषिमा प्राप्तिप्राकाम्यमेव च । ईशित्वं च वित्वं च यत्र कामावसायिता॥ वट 
इत्येवमनेन महदैश्वर्येण भज्यते । महदैश्वर्यं भजत इति वा महाभागा देवता ॥ ज्र 


४-द्विविधा देवाः-- कर्मदेवा आजानदेवाश्च। 


कर्मणोत्कृष्टेन देवलं प्राप्ताः कर्मदेवाः। सृष्ट्यादावुत्पन्ना आजानदेवाः। (उब्बटकृत यजुर्वेदका वेददीप-भाष्य) 


बी... टाकाल 0४ 


+ कृतार्थयन्ति रक्षन्ति स्वभक्तान, सर्वदेवताः * 


[देवता- 


अथाकारचिन्तनं देवतानाम्‌ 
९-पुरुषविधाः स्युरित्येकम्‌। 
२-अपुरुषविधाः स्युरित्यपरम्‌। 
३-अपि वा उभयविधाः स्युः । 
४-अपि वा पुरुषविधानामेव सतां कर्मात्मान 
एते स्युर्यथा यज्ञो यजमानस्य। 
(निरुक्त, दैवतः ७। २-३) 
देवता पुरुषके समान शरीरधारी होते हैं। यह एक मत 
है। दूसरा मत है कि वे पुरुषविध विग्रह नहीं होते | उभयविध 
होते हैं यह तीसरा मत है। अथवा पुरुषविध होते हुए भी 
सृष्टिकार्य-सम्पादनके लिये ये क्षिति, जल, अग्नि आदिका 
प्रकट रूप धारण करते हैं। जैसे यजमानका क्रियात्मक रूप 
है यज्ञ। यज्ञमें वे सारे उपकरण प्रस्तुत किये जाते हैं, जो 
यजमानके शरीरमें विद्यमान रहते हैं। 
आचार्य दुर्गने इस प्रसंगमें लिखा है--'अन्य लोगोंकी 


मान्यता है कि अधिष्ठातृदेवता ही पुरुषविध शरीरधारी होते हैं।' 
'अधिष्ठातारः पुरुषविग्रहाः । ' (निरुक्त, दैवत०) 

यह आख्यान (इतिहास) वेत्ताओंका सिद्धान्त है । वहाँ 
कहा गया है--'पृथ्वी ख्रीरूपेण भारावतारणाय ब्रह्माणँ 
ययाचे।' पृथ्वीने खी-रूप धारण करके अपना भार उतारनेके 
लिये ब्रह्मासे याचना की । यह शरीरधारी स्रीरूप ही पृथ्वी 
देवता है। 

पृथ्वी, जल, तेज आदि सर्वत्र विद्यमान अभिमानी 
चेतन देवता मन्त्र (वेद), ब्राह्मण तथा इतिहास-पुराणोंसे 
जाने जाते हैं। 

उपर्युक्त विवेचनसे अधिष्ठाता और अभिमानी देवता एक ` 
ही प्रतीत होते हैं । ब्रह्मसूत्रके शांकरभाष्यसे ज्ञात होता है कि 
अधिष्ठाता देवता एक ही होता है और वही अन्तर्यामी है। वह 
समस्त भूतों और इन्द्रियोमें साक्षीरूपसे विद्यमान रहता है। 
बास्तवमें सर्वाधिष्ठातृत्व तो परमेश्वरमें ही निहित है । 


वैदिक मन्तरॉमें देवताका परिज्ञान 


(आचार्य डॉ° श्रीजयमन्तजी मिश्र) 


वैदिक ऋषियोने देवताओंके महाभाग्यका प्रत्यक्ष 
अनुभव किया है । महाभाग्यशाली होनेके कारण ही वे एक 
देवताके अनेक रूपोंमें प्रत्यक्ष अनुभव कर उनके रूपानुरूप 
विविध कार्य-कलापोंका वर्णन किसे हैं। 

(क) देवताओंका यह ऐश्वर्य ऋषियोंको भलीभाँति ज्ञात 
था, इसलिये जिस कामनासे जो ऋषि जिस मन्त्रमें जिस 
देवताकी स्तुति करते हैं, उस मन्त्रके वे ही देवता माने जाते 
है! । तात्पर्य यह है कि 'अमुक' देवताके प्रसादसे अमुक 
अर्थका स्वामी बनँंगा' इस बुद्धिके साथ जिस मन्त्रमें जिस 
देवताकी स्तुति की गयी, उस मन्त्रके वे देवता हुए। यह स्तुति 
चार प्रकारोंसे की गयी है--१-नामसे, २-बन्धुओंसे, 
३-कर्मसे और ४-रूपसे। अर्थात्‌ जिन मन्त्रॉमें अमि, इन्द्र, 
वरुण आदिके नामोल्लेखपूर्वक उनकी स्तुति की गयी है, उन 
मन्त्रोंक अग्नि, इन्द्र आदि देवता हैं। जिन मन्त्रॉमें अग्नि, इन्द्र 
आदिके बखुओंके नाम लेकर स्तुति की गयी है,उन मन्त्रेके अर्थात्‌ जिस यका जो देवता है, उस यजे न लेकर स्तुति की गयी है,उन मन्त्रेकि 


भी प्राधान्यतः अग्नि, इन्द्र आदि देवता होंगे । जिन मस्त्रोंमें 
अग्नि, इत्र आदिके क्रिया-कलापोंकी वर्णनात्मक स्तुति की 
गयी है, उन मन्त्रेकि भी वे ही अग्नि, इन्द्र आदि देवता माने 
जायेंगे और जिन मन्त्रोंमें अग्न्यादि देवोंके रूपोंके आधारपर 
स्तुति की गयी है, उन मन्त्रके भी वे ही अग्न्यादि देवता होंगे। 
इस प्रकार नाम, बन्धु, कर्म और रूप--इनमें किसी प्रकारसे 
जिस मन्त्रमें जिनकी स्तुति की गयी, उस मन्त्रके वे देवता हुए। 

(ख) १-उपर्युक्त विवेचनसे यह स्पष्ट होता है कि नाम, 
बन्धु, कर्म और रूपसे जिस मन्त्रमै जिस देवताका लक्षण 
प्रतीत होता है, उस मन्त्रका वही देवता होता है। परंतु जिस 
मन्त्रमे नाम-रूपादिके वर्णन नहीं होनेसे देवताके स्वरूपका 
निर्देश नहीं होता, उस मन्त्रका देवता किसे माना जाय ? इस 
जिज्ञासाका समाधान करते हुए महर्षि यास्कने बतलाया 
हे--'यद्देवतः स यज्ञो वा यज्ञाङ्गं वा, तद्देवता भवति ।' 


अर्थात्‌ जिस यहका जो देवता है, उस यमे विति 


` १ यत्काम ऋषि्यस्या देवतायामर्थमपत्यमिच्छन्‌ स्तुति प्रयुक्ते तददैवतः स मन्त्रो भवति॥ (निरुक्त-दैवतकाप्ड 
२-३-तद्‌ येञ्नादिष्टदेवता मन्रास्तेषु देवतोपपरीक्षा। (निर, दै० ७। १।४) 


LR 


होनेवाले अनादिष्ट देवतालिङ्गक मन्त्रोंका वही यज्ञीय देवता 
होगा। जैसे अग्निष्टोम यज्ञ आम्नेय--अम्नि-देवताक है, वहाँ 
(अग्निष्टोम यज्ञमें) विनियुक्त होनेवाले अनादिष्ट देवताक 
मन्त्र आग्नेय होंगे। प्रकरणसे वहाँ देवताका निर्णय किया 
जायगा? । 

२-अथवा प्रातःसबनमें विनियुक्त होनेवाले अनादिष्ट 
देवताक मन्त्र आग्नेय, माध्यन्दिनसवनमें विनियुक्त होनेवाले 
ऐन्द्र तथा सायंसवनमें विनियुक्त होनेवाले मन्त्र आदित्य 
देवताक होंगे । 


(ग) उपर्युक्त विवेचनसे यज्ञ या यज्ञाङ्ग (प्रातः, 
माध्यन्दिन तथा सायंसवनों) में विनियुक्त मन्त्रोंका देवता- 
परिज्ञान तो होता हे, परंतु यज्ञसे भिन्न स्थलमें विनियुक्त 
अनादिष्ट देवताक मन्रोंमें देवताका परिज्ञान कैसे होगा ? 


'अनिरुक्तो हि प्रजापतिः'--इस सिद्धान्तके अनुसार वैसे 
मन्त्र प्राजापत्य' माने जायँगे, अर्थात्‌ उन मन्त्रॉके देवता 
प्रजापति होंगे । यह याज्ञिकोंका मत है । 

(ष) उपर्युक्त याज्ञिक मतसे भिन्न नैरुक्तोंका सिद्धान्त है 

कि अनादिष्ट देवताक मन्त्र 'नाराशंस ” होते हैं। अर्थात्‌ उन 
मन्त्रेकि देवता नराशंस माने जाते हैं। वैदिक वाड्मयमें 
नराशंसके अर्थ होते है--यज्ञ' और अग्नि'। 

यज्ञका अर्थ है विष्णु 'यज्ञो वै विष्णु: । इससे स्पष्ट 
होता है कि इन मन्त्रेकि देवता विष्णु अथवा अग्नि हैं। अग्नि 
सर्वदेवखरूप हैं। अग्निमें सभी देवताओंका वास है। इस 
सिद्धान्तके अनुसार वे मन्त्र आग्नेय माने जाते हैं। 

(ङ) अनादिष्ट देवताक मन्तरोंमें देवताके परिज्ञानके लिये 
पक्षान्तरका प्रतिपादन करते हुए महर्षि यास्कने लिखा 


उन मन्त्रोंमें इच्छासे देवताकी कल्पना की जाती है, अतः वे 
कामदेवताक मन्त्र हैं। 

(च) अथवा वे अनादिष्टदेवताक मन्त्र प्रायोदेवत” 
होते हैं। “प्राय” का अर्थ है अधिकार और बाहुल्य । 
अधिकार-अर्थमें प्रायोदेवत मन्त्रका तात्पर्य हुआ कि जिस 
देवताके अधिकारमें वह मन्त्र पढ़ा गया है, वही उसका देवता 
माना जायगा। 

'प्रायः'का बाहुल्य अर्थ माननेपर वैसा मन्त्र बहुलदेवत 
माना जायगा। लोकमें भी ऐसा व्यवहार होता है कि अमुक 
द्रव्य देवदेवत्य, अमुक द्रव्य अतिथिदेवत्य और अमुक द्रव्य 
पितृदेवत्य है' । किंतु जिस द्रव्यमें किसीका निर्देश नहीं होता 
वह देव, अतिथि और पितर सबके लिये होता है, उसी 
प्रकार अनादिष्टदेवताक मन्त्र सर्वसाधारण होनेके कारण 
बहुलदेवत होते हैं। 

(छ) इन उपर्युक्त विभिन्न मतोंका उपसंहार करते हुए 
महर्षि यास्कने कहा--'याज्ञदैवतो मन्त्र” इति।' अर्थात्‌ 
अनादिष्टदेवताक मन्त्र याज्ञ अर्थात्‌ यज्ञदेवत होते हैं। 
“यज्ञो बै बिष्णुः' के अनुसार वे मन्त्र विष्णुदेवत माने जाते है । 
नैरुक्तसिद्धान्तमें विष्णु द्युस्थानीय आदित्य हैं, अतः वे मन्त्र 
परमार्थतः आदित्यदेवत हैं। 

यदि वे मन्त्र 'दैवत' हैं (देवता देवता अस्य असौ 
दैवतः) अर्थात्‌ उनके देवता 'देवता' हैं तो 'अग्निर्वै सर्वा 
देवता', 'अभिवें देवानां भूयिष्ठभाक्‌' इत्यादि सिद्धात्तोंसे 
यहाँ 'देवता' का अर्थ है अमि। फलतः दैवत मन्त्रका तात्पर्य 
हुआ आग्नेय मन्त्र । इस प्रकार निरुक्तानुसार देवताका परिज्ञान 
होता है, जो देवता अपने महाभाग्यके कारण अनुष्ठाताके 


है--'अपि वा सा कामदेवता स्यात्‌*।' अर्थात्‌ अभीष्ट अभीष्टको पूर्ण करनेमें समर्थ होते हैं। 
___ sss MN पप 
३- प्रकरणाद्धि संदिग्धदैवतेषु देवता नियमः।' (निर दैः ७। १1४ की विवृति) 


२-अथान्यत्र यज्ञात? (निः दै? ७। १।४) 
३-प्राजापत्या इति याज्ञिकाः। (निश दै० ७। १।४) 
<-नाराशैसा इति नैरुक्ताः। (निर दै? ७।१।४) 


|" यज्ञः' इति ह विज्ञायते। (निर दै» ७1 १॥ ४की विवृति) 
bn भूयिष्ठभाग्देवतानाम्‌।' 'अभिवै सर्वा देवताः, ' अतर वै र्वा वसति देवता ।' 


७-८- प्रायो देवता वा। (नि° दै० ७1 १॥ ४) 
९-१०-असित ह्याचारो बहुलं लोके । 


देवदेवत्यमतिथिदेवत्यं पितृदेवत्यम्‌। (निर दै» ७। १॥ ४) 


(निग्दै०७। १॥४कीविवृत) | 


१०६ 


* कृतार्थयन्ति रक्षन्ति खभक्तान्‌ सर्वदेवताः * 


[देवता- 


त त त त न त त तत त त डा फफफ फफ फफफअफफफफर्फककफकऊफफफफफफफफ 


संस्कृत-चाङ्गयमे हिक विवरण 


भगवान्‌ श्रीकृष्णने नरोत्तम अर्जुनके माध्यमसे हमें यह 
सत्परामर्श दिया है कि मानवों और देवताओंकी पारस्परिक 
सद्भावनासे कल्याणकी प्राप्ति होती है 

“परस्परे भावयन्तः श्रेयः परमवाप्स्यथ ॥' 
(श्रीमद्भगवद्गीता ३। ११) 
जिज्ञासा होती है कि देवता कौन हैं? क्या वे कोई 
निर्गुण-निराकार शक्ति हैं अथवा सगुण-साकार व्यक्ति ? 
श्रुति, स्मृति, रामायण, महाभारत और पुराणोंकी आलोचनासे 
द्वितीय विकल्पकी सिद्धि होती है अर्थात्‌ देवता सगुण- 
साकार हैं। 

प्राचीन ग्रन्थोमें देवताओंके विचित्र चरित्रोंकी अनेकानेक 
चर्चाएँ उपलब्ध होती हैं। अभिदेवताके स्तवनसे ऋग्वेदका 
आरम्भ होता है तथा उसके सहंखों मन्त्रोमे विभिन्न देवताओंकी 
महिमाका प्रख्यापन मिलता है। 

स्वस्तिवाचनके “स्वस्ति न इन्द्रो इत्यादि यजुर्वेदके 

(२५। १९ वें) मन्रमें इन्द्र, पूषा, गरुड और बृहस्पतिसे 
कल्याण-प्राप्रिकी प्रार्थना की गयी है। 

'अझिर्देबता*' इत्यादि यजुर्वेदके (१४। २०) मन््रमें 
अग्नि, वायु, सूर्य, चन्द्रमा, वसु, रुद्र, आदित्य, मरुत्‌, 
विश्वेदेव, बृहस्पति, इन्द्र और वरुणका उल्लेख है। 

चन्द्रमा मनसो जातः, इत्यादि ऋग्वेदके 

(१०।९०।१३) मन्त्रमँ परमपुरुष श्रीभगवानके मनसे 
चन्द्रमाकी, नेत्रसे सूर्यकी, मुखसे अग्नि और इन्द्रकी एवं प्राणसे 
वायुकी उत्पत्ति बतायी गयी है। 

सभी देवी-देवताओंके चरित्रोंकी चर्चा. करना ऐसे 
स्वल्पकलेवर किसी लेखमें असम्भव है । अतः केवल इन्द्रदेव 
और सूर्यदेवकी विपुल महिमाके कतिपय प्रसंगॉंका उल्लेख 
निम्न पंक्तियोंमें प्रस्तुत है । 

इन्द्रदेवकी शंसामें कहा गया है कि उन्होंने निमिषमात्रमें 
उातझाः सैनिकोपर विजय प्राप्त कर ली-- 

शात सेना अजयत्‌ साकमिन्द्रः । 
(यजुर्वेद १७। ३३) 
वे श्रीविष्णुभगवानको सख्य-भावसे भजते हैं-- 


इन्द्रस्य युज्यः सखा । 

ऋग्वेद १। २२ । १९) 
और वत्रासुरके साथ हुए संघर्षमें उन्होंने प्रार्थना की थी 

कि हे मित्र विष्णो ! अब अपना पराक्रम दिखाइये-- 

सखे विष्णो वितरं वि क्रमस्व । 
(ऋग्वेद ८ । १०० ॥ १२) 
शाम्बरासुरके साथ इन्द्र देवताका युद्ध दीर्घकालीन रहा । 
शम्बर अपने दुर्गोमें तिरोहित रहता था, परंतु सतत प्रयत्नशील 
इन्द्रने चालीसवें वर्षमें उसे ढुँढ ही निकाला-- 


` यः शम्बर पर्वतेषु क्षियन्तं चत्वारिश्यां शरद्यन्वविन्दत्‌ । 


(अथर्ववेद २० । ३४। ११) 
और उसके ९९ नगरोंका विध्वंस कर दिया-- 
इन्द्राविष्णू दूंहिता शम्बरस्य नव पुरो नवतिं च श्रथिष्टम्‌। 

(ऋग्वेद ७॥ ९९ । ५) 
महर्षि विश्वामित्र इन्द्रदेवसे प्रार्थना करते हुए निवेदन 
करते हें कि-- 
अपाः सोममस्तमिन्द्र प्र याहि कल्याणीर्जाया सुरणं गृहे ते । 
यत्रा रथस्य बृहतो निधानं विमोचनं वाजिनो दक्षिणावत्‌॥ 
(ऋग्वेद ३।५३।६) 
अर्थात्‌ हे इन्द्र देवता ! आप सोमरसका पान कर चुके 
हैं, अतः अब आप अपने निवास-स्थानको प्रस्थान कीजिये । 
आपके प्रासादमें आपकी मङ्गलमयी पल्ली हैं और रमणीय 
भण्डार है। वहाँ आपके विशाल रथकी शाला और घोड़ोंको 
खोलकर खड़ा करनेकी वाजिशाला भी है।' 
षड्विंशा-ब्राह्मणमें एक वार्ता इस प्रकार आती 
हे--'मेधातिथिं ह काण्वायनमिन्द्रो मेषो भूत्वा जहार' 
(१।१) अर्थात्‌ इन्द्र देवताने मेषका रूप धारण करके 
कण्वतनय। मेघातिथिका अपहरण कर लिया था। इन्द्र _ 
देवताके विषयमें यह वैदिक सूक्ति विश्वविश्रुत है कि “इनर 
मायाभिः पुरुरूप ईयते।' अर्थात्‌ अपनी मायाशक्तिके 
इन्द्र यथावसर इच्छानुसार अनेक रूप धारण कर 
| 


केनोपनिषदमें एक कथा है कि एक बार देवताओंने 


अङ्क] 

परब्रह्म परमात्माकी रक्तिके माध्यमसे अपने रिपुदलपर विजय 
प्राप्त कर ली थी। वे समझने लगे थे कि हम अपने पराक्रमके 
बलपर विजयी हुए हैं। उनके गर्वको खर्व करनेके लिये 
परमात्माने यक्षका रूप धारण किया । देवताओंको जिज्ञासा हुई 
कि यह यक्ष कौन हैं ? अग्निदेव उनके पास गये । परमात्माने 
पूछा कि आप अपना परिचय दीजिये ।' अग्निदेवने कहा--'मैं 
अभि हूँ और मेरा नाम जातवेदा भी हे । पृथ्वीपर जो भी वस्तुएँ 
हैं, मैं उन सबको जला सकता हूँ।' परमात्माने अम्निदेवके 
सम्मुख एक तिनका रखकर कहा कि 'इसे जलाकर दिखाइये ।' 
अम्निदेवने अपना सारा बल लगा दिया, किंतु वे उसे जला न 
सके | वे अपने स्थानको लौट गये । फिर वायुदेव यक्षके पास 
गये। परमात्माने उनकी भी परीक्षा लेनेके लिये उनसे उसी 
तिनकेको उड़ा देनेके लिये कहा, किंतु वायुदेव उसे न उड़ा 
सके । तत्पश्चात्‌ देवराज इन्द्र यक्षकी ओर चले तो परमात्मरूपी 
यक्ष तिरोहित हो गये। तदनन्तर भगवती उमा हैमवती वहाँ 
प्रकट हुई । उनसे इन्द्रदेवने पूछा तो देवीने कहा कि'जिसकी 
शक्ति प्राप्त करके तुमलोग विजयी हुए हो, वही परब्रह्म 
परमात्मा इस यक्षरूपमें आये थे।' इसीलिये कठोपनिषद्‌ 
(२।३।३) में कहा गया है कि 

भयादस्याझिस्तपति भयात्‌ तपति सूर्य: । 

भयादिन्द्रश्च वायुश्च मृत्युर्धावति पञ्चमः ॥ 

इसका भाव यह है कि परमात्माके भयसे अझिदेव, 
सूर्यदेव, वायुदेव, यमराज और देवराज इन्द्र अपना-अपना 
कार्य करते रहते हैं। 

वाल्मीकीय रामायणके अनुसार भगवान्‌ श्रीरामने अपने 
चनवास-समयमें महर्षि शरभंगके आश्रमके समीप आकाशमें 
रथपर विराजमान देवराज इन्द्रको देखा। अन्य देवता इन्द्रके 
पीछे खड़े थे। इनद्रके वस्न रजोविहीन, आभूषण दीप्रिमान्‌ थे 
और रथमें हरे रगके घोड़े जुते हुए थे। एक चन्द्रोज्ज्वल 
कुसुमावलिविभूषित छत्र उनके मस्तकके ऊपर तना हुआ था । 
दो सुन्दरियाँ चंवर और व्यजन डुला रही थीं । देवराजके 
दक्षिण एवं वाम पार्थमें सौ-सौ खड्गहस्त युवक खड़े हुए थे, 
जिनका वय पचीस वर्षका था और जो शरीरपर रक्ताम्बर, 
कानोंमें कुण्डल तथा वक्षःस्थरपर सुवर्ण-हार धारण किये हुए 
थे। (अरण्यकाण्ड, सर्ग ५) 


+ संस्कृत-वाङ्गयमें देवता-विषयक विवरण + 


१०७ 


श्रीमद्वागवतसे विदित होता है कि भगवान्‌ श्रीकृष्णने 
गोवर्धन पर्वत धारण करके इन्द्रकृत तुमुल वर्षासे त्रजकी 
रक्षा की थी। इससे देवराजका मद नष्ट हो गया। वे 
कामधेनुके साथ श्रीकृष्णके समीप आये और तब उन्हॉने 
कृताञ्जलि होकर प्रभुसे अपने अपराधके लिये क्षमा माँगी थी । 

सत्यभामाकी प्रार्थना करनेपर भगवान्‌ अमरावती गये 
थे। वहाँ इन्द्रसहित देवसमुदायको जीतकर उन्होंने इन्द्रके 
उद्यानका पारिजात-वृक्ष उखाड़ लिया था और उसे लेकर 
उसके साथ विनतानन्दनपर बैठकर द्वारकापुरी आये थे 
(भागवत १० | ५९ । ३९) । 

कण्वतनय महर्षि प्रस्कण्वने सूर्यदेवकी प्रार्थनामें 
कहा हैकि-- 

उद्यन्नद्य मित्रमह अरोहन्नुत्तरो दिवम्‌। 

हृद्रोगं मम सूर्य हरिमाणं च नाशय॥ 

(ऋग्वेद १। ५०॥ ११) 

अर्थात्‌ हे सूर्यदेव ! आज उदय होते हुए और 
आकाशमें अग्रसर होते हुए आप मेरे हृदयरोगको दूर कर 
दीजिये और शरीरकी विवर्णताको भी नष्ट कर दीजिये ।' 
शौनकने अपने 'बृहददेवता' अन्थमें इस मन्त्रकी महिमामें 
लिखा है कि-- 

उद्यन्नद्येति मन्त्रोऽयं सौरः पापप्रणाशनः । 

रोगप्नश्च विषप्नश्च॒ भुक्तिमुक्तिफलप्रदः ॥ 

अर्थात्‌ 'उद्यन्नद्यः' इत्यादि मन्त्र सूर्य-स्तुति-परक है । 
इसका जप पापापहारी, रोग-नाशक, विष-प्रभाव-विध्वंसक है 
एवं जागतिक अभ्युदय तथा पारमार्थिक निःश्रेयस-विधायक 
भी है। 

श्रीकृष्ण भगवानकी महिषी श्रीमती सत्यभामाके पिता 
सत्राजितजी सूर्यदेवके परम भक्त थे। उनकी भक्तिने 
सख्य-प्रीतिका रूप धारण कर लिया तो सूर्यदेवने 
सत्राजितूजीको अपना सखा मानकर उन्हें स्यमन्तकमणि प्रदान 
की थी (श्रीमद्धा० १० | ५६1 ३) । 

इंका होती है कि सूर्य तो आकारामें ज्योतिःपुञके रूपमें 
दृग्गोचर होते है, वे सत्राजितूजीके सखा कैसे बन गये ? ऐसी 
शंकाका समाधान करते हुए श्रीशंकराचार्यन कहा है कि | 


FRR hs 


हि ऐश्वर्ययोगाद्‌ देवतानां 

यथेष्टं च तं ते विग्रहं ग्रहीतुं सामर्थ्यम्‌। (वेदात्तसूत्र 
१॥३॥ ३३ पर भाष्य) 

अर्थात्‌ 'देवता अपने ऐश्वर्यके प्रभावसे ज्योति आदिके 

रूपमें रह सकते हैं और अपनी इच्छानुसार कोई आकार भी 
घारण कर सकते हैं।' 

/ प्राचीन युगोंमें उत्कृष्ट सत्तप्रधान व्यक्तियोंको देव-दर्शन 

/ हुआ करता था --'धमोत्कर्षवशाचिरन्तना देवादिभिः 


| प्रत्यक्षं व्यवजहुः ।' (वेदान्त-सूत्र १।३।३३पर भाष्य) 


` किंतु कलिके करालकालमें वातावरण दूषित हो रहा है। 


सात्तिकताके अभावमें दिव्य राक्तियोंकी कृपा कैसे हो ? 
इस युगमें भी जिन महामना साघकोंमें देव-दिदृक्षाका 
तीव्र संवेग हुआ है, उन्होंने अवश्यमेव अपने इष्टदेवका 


साक्षात्कार किया है। 
परोक्षप्रिय होनेके कारण सर्वसाधारणके सम्मुख प्रत्यक्ष 
होना यद्यपि देवताओंको रुचिकर नहीं है तथापि हमारी 
आराधनासे प्रसन्न होकर वे हमें सर्वाङ्गीण अभ्युदय प्रदान 
करते ही हैं-- 
यक्षत्वममरत्वं च राज्यानि विविधानि च। 
अन्न देवाः प्रयच्छन्ति भूतैराराधिताः शुभैः ॥ 
(वा० रा० ३। ११। ९३) 
अर्थात्‌ सत्तगुणसम्पन्न साधकोंकी सपर्यासे संतुष्ट होकर 
देवता यक्ष-पद, अमर-पद तथा अनेक प्रकारके राज-सम्मान 
प्रदान करते हैं। अतः देवताराधन सर्वाङ्गीण अभ्युदयके 
अभिलाषी मानवोंका प्रधान कर्तव्य है । संस्कृत-साहित्याकाश 
दैवत नक्षत्रोंसे उदभासित हो रहा है। 


rn 
देव एवं देवोपासना . 


(डॉ० श्रीवेदप्रकाशजी शास्त्री, एमए०, पी-एच्‌? डी०) 


भारतीय ज़ीवनमें देवताओंका महत्त्वपूर्ण स्थान है । 
उपनिषदोके अनुसार देवताओंकी संख्या तैंतीस कोटि मानी 
गयी है, जो उनकी महिमाका प्रतिपादक है । अन्यत्र प्रायः 
तैंतीस ही देवता बताये गये है-- 
यस्य त्रयस्त्रिशददेबा अङ्गे मात्रा विभेजिरे । 
तान्‌ वै त्रयस्त्रिशाद देवानेके ब्रह्मविदो विदुः ॥ 
(अथर्ववेद १०।७। २७) 
“जिस परमात्माके अङ्ग-प्रत्यङ्गोमें तैतीस देवता अवयव- 
रूपसे विभक्त होकर विद्यमान हैं, उन तैंतीस देवताओंको 
ब्रह्मवेत्ता ज्ञानी पुरुष ही जानते हें ।' 
विष्णुपुराण (३। १।४६)में सभी देवता, समस्त मनु 
तथा सप्तर्षि, मनुपुत्र और इन्द्र भगवान्‌ विष्णुकी विभूति हैं, 
ऐसा बताया गया है-- 
सर्वे च देवा मनवः समस्ताः सप्तर्षयो ये मनुसूनवश्च । 
इन्द्रश्च योऽयं त्रिद्रोशभूतो विष्णोररोषास्तु विभूतयस्ताः ॥ 


देवता अनुग्रह करने, इच्छापूर्ति करने और दण्ड देनेमें ` 


समर्थ हैं। मानव अपने उत्कृष्ट कर्मोंसे देवत्व प्राप्त कर 
सकता है। सौ अश्वमेध यज्ञ करनेवाला व्यक्ति इन्द्रपद प्राप्त 
कर लेता है। 


जडवादी नास्तिक पृथ्वी, जल, सूर्य, चन्द्रमादिको जड- 
परमाणुओंके समुदायसे निर्मित पिण्डमात्र मानते हैं, परंतु यह 
ठीक नहीं है । वस्तुतः जड-चेतन सभी पदार्थांकी अधिष्ठातृ- 
शक्तिका नाम देवता है। पृथ्वी, जल, वायु, अभि, सूर्य, चन्द्र 
आदि नाना शाक्तिसम्पन्न परमात्माके ही चेतन-रूप हैं। 
श्रीमद्भागवत (२।३। २-१०) में विभिन्न कामनाओंके 
उद्देश्यसे विभिन्न देवताओंकी उपासनाका उल्लेख 
मिलता है-- 
ब्रह्मवर्चसकामस्तु यजेत ब्रह्मणस्पतिम्‌ । 
इन्द्रमि््रियकामस्तु प्रजाकामः प्रजापतीन्‌ ॥ . 
देवीं मायां तु श्रीकामस्तेजस्कामो विभावसुम्‌। 
वसुकामो वसून्‌, रुद्रान्‌ वीर्यकामोऽथ वीर्यवान्‌ ॥ 
अन्नाद्यकामस्त्वदिति स्वर्गकामोऽदितेः सुतान्‌। 
विश्वान्‌देवान्‌राज्यकामः साध्यान संसाधको विशाम्‌॥ 
आयुष्कामोऽश्चिनो देवौ पुष्टिकाम इलां यजेत्‌। 
प्रतिष्ठाकामः पुरुषो रोदसी लोकमातरो॥ 
ब्रहातेजके इच्छुकको बृहस्पतिकी, इन्द्रेयशक्तिके 
इच्छुकको इन्द्रकी, संततिकामीको प्रजापतियोंकी, लक्ष्मीकी 
प्राप्तिके लिये मायादेवीकी, तेजके लिये अभिकी, धनके लिये 


अङ्क] 


वसुओंकी और वीरता-प्राप्तिके लिये रुद्रोंकी, प्रचुर धान्यकी 
कामना करनेवालेको अदितिकी, स्वर्गकामीको अदितिपुत्र 
देवताओंकी, राज्यकामीको विश्वेदेवोंकी तथा प्रजाको खानुकूल 
बनानेकी इच्छा रखनेवालेको साध्य देवताओंकी, दीर्घायुकामी- 
को अश्विनीकुमारोंकी, पुष्टिकामीको पृथ्वीकी, प्रतिष्ठाकामीको 
पृथ्वी और आकाशकी आराधना करनी चाहिये । इसके आगे 
और भी-- 
रूपाभिकामो गन्धर्वान्‌ स्रीकामो5प्सरउर्वशीम्‌ । 
आधिपत्यकामः सर्वेषां यजेत परमेष्ठिनम्‌॥ 
यज्ञं यजेद्‌ .यरास्कामः कोशकाम: प्रचेतसम्‌। 
विद्याकामस्तु गिरिशं दाम्पत्यार्थ उमां सतीम्‌॥ 
धर्मार्थ उत्तमइलोक तन्तुं तन्वन्‌ पितृन्‌ यजेत्‌। 
रक्षाकामः पुण्यजनानोजस्कामो मरुद्गणान्‌॥ 
राज्यकामो मनून्‌ देवान्‌ निर्क्रति त्वभिचरन्‌ यजेत्‌। 
कामकामो यजेत्‌ सोममकामः पुरुषं परम्‌॥ 
अकामः सर्वकामो वा मोक्षकाम उदारधीः । 
तीब्रेण भक्तियोगेन यजेत पुरुषं परम्‌॥ 
सौन्दर्यकामीको गन्धर्वोकी, सुभगा पत्नीके लिये उर्वशी 
अप्सराकी और सबका स्वामी बननेके लिये ब्रह्माजीकी, 
यज्ञकामीको यज्ञपुरुषकी, कोषकामीको वरुणकी, विद्याकामीको 
भगवान्‌ शंकरकी तथा पति-पल्नीें प्रेम बनाये रखनेके लिये 
भगवती पार्वतीकी, धर्म-सम्पादनार्थ भगवान्‌ विष्णुकी, 
वंशापरम्पराकी रक्षाके लिये पितरोंकी, बाधाओंसे बचनेके लिये 
यक्षोंकी और बलवान्‌ बननेके लिये मरुद्गणोंकी, राज्यके लिये 
मन्वन्तराधिप देवोंकी, अभिचारके लिये निर्क्रतिकी, भोगप्राप्तिके 
लिये चन्रमाकी और निष्कामता-प्राप्तिके लिये भगवान्‌ 
नारायणकी उपासना करनी चाहिये । उदार बुद्धिवाले मोक्षकामी 
पुरुषको तो चाहे वह सकाम हो अथवा निष्काम, तीव्र 


+ देव एवं देवोपासना + 

भक्तिपूर्वक एकमात्र भगवान्‌ पुरुषोत्तमकी ही आराधना 
करनी चाहिये । 

भिन्न-भिन्न कामनाओंकी पूर्ति देवताओंकी पूजा करनेसे 
होती है। प्रत्येक जीवका स्वभाव भिन्न-भिन्न होता है। उस 
स्वभावके अनुसार जो अन्तःकरणमें भिन्न-भिन्न देवताओंके 
पूजन करनेकी भिन्न-भिन्न इच्छा उत्पन्न होती है, उसीको उससे 
प्रेरित होना कहते हैं। सत्त्व, रज आदि भिन्न प्रकृतियो तथा 
रुचि-भेदके कारण : प्राणियॉंकी अपने अनुरूप विभिन्न 
इष्टदेवकी उपासनामें रुचि होती है । तदनुसार ही वह उपासना 
करके सिद्धि-लाभ करता है। श्रीमद्भगवद्गीतामें इसी 
भावको भगवान्‌ श्रीकृष्ण स्वयं अपने श्रीमुखसे इस प्रकार 
प्रकट करते हैं-- 

यो यो यां यां तनुं भक्तः श्रद्धयार्चितुमिच्छति। 

तस्य तस्याचलां श्रद्धां तामेव विदधाम्यहम्‌ ॥ 

(७1२१) 

“जो-जो सकाम भक्त जिस-जिस देवताके स्वरूपको 
श्रद्धासे पूजना चाहता है, उस-उस भक्तकी श्रद्धाको मैं उसी 
देवताके प्रति स्थिर करता हूँ ।' 

जीव भगवानका ही अंश है। भगवान्‌ एक ओर तो 
उसकी कामनाओंकी पूर्ति करते हैं तथा दूसरी ओर उसे इस 
सांसारिक प्रपञ्चसे मुक्ति भी दिलाते हैं। अतः उन्होंने भूर्भुवः 
स्वः आदि ऊर्ध्वलोकों तथा अतल, वितल, सुतलादि निम्न- 
लोकोंके मध्यमें जीवलोकको प्रतिष्ठित किया है और इन 
लोकोंकी उत्तरोत्तर ऊर्ध्वगामी अथवा अधोगामी अवस्थितिसे 
मानवको बताया है कि वह यदि अच्छा कर्म करेगा तो 
देवत्वको प्राप्त करेगा तथा निन्दित कर्म करेगा तो 
अधोलोकगामी होगा। अतः देवोपासना आदि सात्त्विक 
कमेंकि द्वारा आत्म-कल्याणकी प्राप्ति करनी चाहिये । . 


र डक 
प्रतिष्ठया सार्वभौमं सद्यना भुवनत्रयम्‌। पूजादिना ब्रह्मलोकं त्रिभिर्मत्साम्यतामियात्‌ ॥ 
मामेव नैरपेक्ष्येण भक्तियोगेन विन्दति। भक्तियोगं स लभते एवं यः पूजयेत माम्‌॥ 


(श्रीमद्धार ११।२७। ५२-५३) 


केरा भक्त विग्रह-प्रतिष्ठाके दवार सार्वभौमपद, मन्दिर-निर्माणके द्वारा त्रिभुवनका स्वामित्व, पूजा आदिके द्वारा लोक १ 
तथा उपर्युक्त तीनों कायेकि द्वारा मेरी समता प्राप्त करता है और निष्काम भक्तियोगके द्वारा मुझको ही प्राप्त करता है । जो उपर्युक्त 
रीतिसे मेरी पूजा करता है, वह भक्तियोगको प्राप्त करता है।' 


२२० 


2101-11-30 
ओंके 


देबताओंके नियामक भगवान श्रीकृष्ण . 


(डॉ श्रीराजेन्द्ररजनजी चतुर्वेदी, डी” लिंद?) 


दुष्टोके दमनकी बात तो सर्वप्रचलित है ही, श्रीकृष्ण 
देवत्व-अभिमानका भी नियमन करनेवाले हैं । श्रीमद्धागवतमें 
देवाभिमान-नियमनके कई रोचक प्रसंग आये हैं- 
१-देवताओंके राजा इन्द्रको यह अहंकार था कि मैं ही 
तीनों लोकोंका ईश्वर हूँ। वे अपनी वार्षिक पूजाकी अवहेलना 
तथा गोवर्धन-पूजाकी नयी परिपाटी चलानेसे अत्यन्त रुष्ट 
होकर प्रलयकारी सांवर्तक मेघोंसे कहने ल्गे--'बकवादी 
और नादान कृष्णके कहनेमें आकर इन अहीरेने मेरी 
अवहेलना करके गिरिराज गोवर्धनकी पूजा की है। तुमलोग 
ब्रजवासियोंकी हेकडीको धूलमें मिला दो और उनके 
'पशुओंका संहार कर डालो ।' 
फिर क्या था, बिजलियाँ चमकने लगी, बादल आपसमें 
टकराकर कड्कने लगे । प्रचण्ड आँधी, झंझावात, ओले और 
मूसलाधार वृष्टि प्रारम्भ हो गयी । कृष्णने देखा और सोचा कि 
इन्द्र अहंकारके वशीभूत मूर्खतावश अपनेको लोकपाल मानते 
हैं, मुझे इनके अभिमानको दूर करना ही पड़ेगा। श्रीकृष्णने 
गिरिराजको धारण किया और समस्त व्रजवासी गोवर्धनकी 
झारणमें सुरक्षित हो गये। यह देखकर इन्द्रका गर्व दूर हो 
गया | इन्द्रते कृष्णकी स्तुति की और कहा--'प्रभो ! मैंने 
देवत्वके मदमें आपका अपराध किया; किंतु आपकी कृपासे 
मेरे अहंकारका समूलोच्छेद हो गया ।' (माग० अ० २५-२७) 
२-ब्रजके ग्वालबालोंके साथ श्रीकृष्ण वृन्दावनमें 
यमुनाके तटपर गाय चराने गये। भूख लगी तो सबने 
अपने-अपने छीके खोल लिये और कन्हैया ग्वालबालोंके 
साथ बड़े आनन्दसे भोजन करने लगे। ब्रह्माजी यह देखकर 
आश्चर्यचकित हो गये और उनके नारायणत्वकी परीक्षा लेने 
तथा कोई अन्य विशिष्ट लीला देखनेके लिये उन्होंने गोकुलके 
बछड़ोंको और बादमें ग्वाल्बालोंको भी चुराकर गुफाओंमें 
छिपा दिया । पूरा वर्ष बीत गया । बादमें व्रजमें उन्हॉने देखा तो 
वहाँ कुछ और ही आमोद-प्रमोद था। श्रीकृष्ण, ग्वालबाल 
और बछड़ॉंकी वही रसक्रीडा । ब्रह्माने सोचा--गोकुलमें 
जितने भी ग्वाल-बाल और बछड़े थे, वे तो मेरी मायामयी 
काय्यापर अचेत सो रहे हैं, फिर ब्रजमें उतने ही दूसरे उसी 


रूपके गोप-बालक तथा बछडे कहाँसे आ गये ? ब्रहमजीने 
अपनी आँखोंको छूकर देखा कि वे खुली हुई हैं। तत्पश्चात्‌ 
छिपाये हुए स्थानमें जाकर बछड़ों और ग्वालबालोंको पूर्ववत्‌ 
स्थित देखा । फिर व्रजमें आकर देखा । फिर छिपाये स्थानमें 
गये और फिर ब्रज आये। दोनों जगह वे ही ग्वाल-बाल और 
वे ही बछडे । क्या मेरी आँखाको कुछ हो गया है या मेरी बुद्धि 
ही भ्रमित हो गयी है और वे फिर दोनों स्थानोंपर अपने 
निश्चयका पता लगाने गये, किंतु इस बार वे सभी ग्वाळ-बाल 
एवं बछडे साक्षात्‌ कृष्णके रूपमे दिखे। वे सब-के-सब 
पीताम्बरधारी चतुर्भुज नील-जलधरवर्णके रूपमें प्रतिभासित 
हो रहे थे। साथ ही स्वयं ब्रह्मा तथा इन्द्रादि देवता उनकी 
उपासना कर रहे थे। 

यह आश्चर्यमय दृश्य देखकर चकित होकर वे कृष्णके 
पास आकर बोले--“मेरे स्वामिन्‌! अब कुछ कहनेकी 
आवश्यकता नहीं । आपकी महिमा अनन्त है। स्वयं मेरी 
बुद्धि, वाणी, शरीर और मन आपकी महिमाके लेशांशको भी 
जाननेमें सर्वथा असमर्थ हैं । फिर उन्होंने उनकी सरस स्तुतिकर 
उनकी तीन बार परिक्रमा की और उनके चरणोंमें बार-बार 
प्रणाम किया। तत्पश्चात्‌ उनकी आज्ञा लेकर ब्रह्मलोकको 
चले गये।' र 

३-वरुण लोकपालक देवता हैं। उनके एक असुर 
सेवकने श्रीकृष्णका अपराध कर दिया । नन्दबाबा द्वादशीके 
दिन कुछ रात शेष रहनेपर यमुना-स्रान करनेको जलमें प्रविष्ट 
हुए तो वरुणका सेवक उन्हें पकड़कर ले गया । श्रीकृष्ण 
जलके देवता वरुणके लोकमें पहुँचे। वरुण उनके सामने 
नतमस्तक हुए और बोले--'प्रभो ! मेरा यह मूढ़ और अज्ञानी 
सेवक अपने कर्तव्यको भी नहीं जानता। आप कृपा करके 
उसका अपराध क्षमा कीजिये। आप भक्तोंके भगवान, 
वेदान्तियोंके ब्रह्म और योगियोंके परमात्मा हैं। आज मुझे 
सम्पूर्ण पुरुषार्थ प्राप्त हो गया है, क्योकि आज आपके चरणोंकी 
सेवाका अवसर प्राप्त हुआ है। आप मुझ दासपर भी कृपा 
कीजिये ।' प्रसन्न होकर भगवान्‌ श्रीकृष्ण नन्दबाबाको लेकर 
ब्रजमें वापस लौट आये। 


अङ्क] 


४-यक्षोके स्वामी राजाधिराज वैश्रवण कुबेर हैं । उनके दो 
पुत्र थे--नलकूबर और मणिग्रीव। धनाध्यक्ष कुबेरके पुत्र 
होनेसे वे मदोन्मत्त हो गये थे और लोकशाख्रकी मर्यादाका 
परित्यागकर स्वेच्छाचारी बन गये थे। नारदने देखा तो उन्हें 
जड़-वृक्ष होनेका शाप दे दिया। वे दोनों कुबेरपुत्र यमलार्जुन 
वृक्ष हो गये। यशोदा मैयाने जब कन्हैयाको ऊखलसे बाँधा 
तो वे उसे घसीटते-घसीटते वहाँ चले गये, जहाँ वे दोनों 
अर्जुन-वृक्ष खड़े थे। ऊखल दोनों वृक्षोंके बीच जा फँसा। 
जब कुष्णने जोरसे झटका दिया तो दोनों वृक्ष चट टूट गये। 
उन दोनोंने अपने स्वरूपमें प्रकट होकर भगवान्‌ श्रीकृष्णकी 
स्तुति को। 

५-शङ्खवूड नामक एक यक्ष भी कुबेरका अनुचर था। 
वह सदा मदोन्मत्त रहता था। एक बार ब्रजमें आकर कुछ 
गोपियोंको लेकर वह भागने लगा । भगवान्‌ श्रीकृष्णने दौड़कर 
उसके सिरमें एक घूँसा जमाया और उसके सिरकी चूडामणि 
निकाल ली । 

६-सुदर्शन नामक एक विद्याधर था, वह अम्बिकावनमें 
आङ्गिरस ऋषियोंके शापसे अजगर बना पड़ा था। उसने 
नन्दबाबाका पैर पकड़ लिया तो श्रीकृष्णने उसे अपने पैरसे 
स्पर्श कर दिया और उसका उद्धार हो गया। 

७-अग्निदेवने भी एक दिन व्रजमें दावानलका रूप धारण 
कर लिया और अपनी भयंकर लपटोंसे समस्त चराचरको 
भस्मसात्‌ करने लगे। ब्रजवासियाको डराते हुए जब वे 


क औरामकृष्णके देवदर्शन + 
जा णणणएऋऋणऋऋऋऋछऋऋफफख जज न जनम अमन मल लत 

कुक काका क फकक कफ क कफ कक फक क कक कक धक! 


श्रीकृष्णकी ओर बढे तो व्रजवासी पुकार उठे-- श्रीकृष्ण ! 
इस समय दावानल हमें जलाना ही चाहता है, हमें इससे 
बचाओ ।' श्रीकुष्णने कहा--'डरो मत, तुम सब अपनी आँखें 
बंद कर लो ।' श्रीकृष्णके कथनानुसार व्रजवासियोंने ज्यों ही 
अपनी आँखें बंद की, त्यों ही श्रीकृष्णने दावानलका पान कर 
लिया । इस तरह अमिदेव भी उनसे पराभूत हो गये । 

८-भागवतकारने रासलीलाके प्रसङ्गमें तथा उनकी 
षोडश सहस्र राजमहिषियोंके मध्यमें निर्विकार ओर निष्काम 
जीवन-यात्राको काम-विजयका रूप दिया है । रास-प्रसङ्गमें वे 
सर्वथा अच्युत ही बने रहे, अतः इस प्रसङ्गका दूसरा नाम - 
कामविजय ही रखा गया है। 

देवाधिदेव भगवान्‌ श्रीकृष्ण सदासे ही देवताओंके पक्षधर 
रहे हैं और दुराचारी देवरात्रु दानव आदिका ही उन्मूलन करते 
रहे हैं। इसका मूलकारण है आसुरी वृत्ति-प्रधान स्वेच्छाचारी 
योनियॉका संसारपर प्रभुत्व स्थापित कर सदाचारी संत-महात्मा 
और देवताओंको वाधित करना । ऐसी परिस्थितिमें ही भगवान्‌ 
अवतीर्ण होते हैं और श्रीकृष्ण तो षोडशकला-सम्पन्न समग्र 
ब्रह्म ही हैं । मूलतः वे आसुरी सम्पदाके मूलभूत अहंकारको ही 
नष्ट करते हैं। 

यह अहंकार यदि किसी कारणसे कदाचित्‌ देवताओंमें भी 
अङ्कुरित होने गता है तो वे वहाँ भी उसका उन्मूलन करनेमें 
संकोच नहीं करते और उसे दूर कर अपनी भक्तवत्सळताका ही 
परिचय देते हैं। 


श्रीरामकृष्णके देवदर्शन 


(स्वामी श्रीविदेहात्मानन्दजी) 


विश्वमै स्वामी विवेकानन्दके रूपमें सुपरिचित होनेवाले 
नरेनद्रनाथ जब अपनी किशोरावस्थामें श्रीरामकृष्णसे मिलने 
पहली बार दक्षिणेश्वर गये तो उन्होंने परमहंसदेवसे पूछा-- 
“महाराज ! क्या आप ईश्वरमें विश्वास करते हैं ?' उत्तर मिला, 
'हाँ।' फिर पूछा गया, “क्या आप सिद्ध करके दिखा सकते 
हैं ?' पुनः वही उत्तर मिला, 'हाँ। नरेत्रनाथका प्रश्न था-- 
'कैसे ?' उत्तरमें उन्होंने कहा- “जैसे मैं तुम्हें यहाँ देख रहा 
हूँ, उसी प्रकार मैं ईश्वरको देखता हूँ--बल्कि उससे अधिक 
स्पष्ट रूपसे ।' अपने पास सत्संगके लिये आनेवाले जिज्ञासुओं 


और दिष्योंके समक्ष श्रीरामकृष्ण अपने देव-देवियोंके दर्शन 
तथा साकार एवं निराकार ईश्वरकी अनुभूतियाँका सविस्तार 
वर्णन प्रायः किया करते थे। ऐसे अनेक वर्णन उनके 
रिष्योंद्रार लिपिबद्ध हुए हैं। यहाँपर हम उन्हीके आधारपर' 
कुछ उदाहरण प्रस्तुत कर रहे हैं-- 
काली-दर्शन 

वैसे तो श्रीरामकृष्णको बचपनसे ही यदा-कदा दिव्य 
अनुभूतियाँ होने लगी थीं, परंतु जब वे कलकत्तेके निकट 
दक्षिणेश्वरके काली-मन्दिरमें पुजारी बने तभीसे उनके 


+ कृतार्थयन्ति रक्षन्ति स्वभक्तान्‌ सर्वदेवता 


वास्तविक आध्यात्मिक जीवनका प्रारम्भ हुआ। माँ कालीकी 
पूजा करते-करते इनके मनमें देवीके प्रत्यक्ष दर्शनके लिये तीब्र 
उत्कण्ठा जगी और वे व्याकुल हो उठे । इस घटनाका विवरण 
उन्हींके शब्दोंमें इस प्रकार है-- 

“माँका दर्शन न मिलनेसे उस समय मेरे हृदयमें असह्य 
यातना हो रही थी। जिस प्रकार अंगोछेको जलरहित करनेके 
लिये लोग बलपूर्वक निचोड़ते हैं, लग रहा था कि मानो मेरे 
हृदयको भी पकड़कर कोई वैसे ही निचोड रहा हो। यह 
सोचकर कि माँका दर्शन सम्भवतः मुझे कभी प्राप्त न होगा, 
मैं वेदनासे तड़पने लगा | व्याकुल होकर सोचने लगा कि इस 
जीवनसे क्या लाभ है। उसी समय सहसा मेरी दृष्टि माके 
मन्दिरमें रखी हुई तलवारपर जा टिकी। तत्काल अपने 
जीवनको समाप्त कर लेनेकी भावनासे उन्मत्तकी भाँति दौड्ता 
हुआ वहाँ जाकर मैं उसे पकड़ ही रहा था कि उसी समय 
अचानक मुझे माँका अद्भुत दर्शन मिला तथा मैं बेसुध होकर 


गिर पड़ा। घर, द्वार, मन्दिर--ये सब न जाने कहाँ विलुप्त हो' 


गये--मानो कहीं कुछ भी न था ! मुझे एक अनन्त, असीम, 
चेतन ज्योतिःपुझ दिखायी देने गा मैं जिधर जहाँतक देखता 
उधर ही चारों ओरसे गरजती हुई उसकी उज्ज्वल करुणापूर्ण 
तरंगें मुझे ग्रस्त करनेके निमित्त अत्यन्त तीव्र वेगसे बढ़ी आ 
रही थीं। देखते-देखते वे मेरे ऊपर आ गिरीं और पता नहीं 
मुझे कहाँ एकदम डुबो दिया।' तदनन्तर क्या हुआ, किस 
तरह वह दिन तथा दूसरे दिन व्यतीत हुए, मुझे इसका कुछ 
भी पता नहीं है। किंतु मेरे हृदयमें एक अपूर्व घनीभूत 
आनन्दका स्त्रोत प्रवाहित हो रहा था और मैंने माँके साक्षात्‌ 
प्रकाराकी उपलब्धि की थी ।' 
तन्त्र-साधनाकालमें 
इसके उपरान्त उन्होंने भैरवी ब्राह्मणीके निर्देशानमें 
तत्त्रकी साधना की। उन दिनों वे बिल्व-वृक्षके नीचे पूजन 
और जप करनेके पश्चात्‌ समाधिस्थ हो जाते और तब उन्हें 
विविध प्रकारके असंख्य दिव्य-दर्शन एवं आध्यात्मिक 
अनुभव हुआ करते थे। इसी कामें उन्हें द्विभुजसे लेकर 
दशभुजतक अनेक देवी-देवताओंके दर्शन हुए। वे सभी 
मूर्तियाँ अपूर्व सौन्दर्यमयी थी, परंतु उनमें सुन्दरतम 
राजराजेश्वरी षोडशीके बारेमें उन्होंने बताया था--'षोडशी या 


त्रिपुरामूर्तिका सौन्दर्य मुझे ऐसा अद्भुत दीख पड़ा कि उसके 
डारीरसे रूप-लावण्य मानो सचमुच ही टपक रहा हो और 
चारों दिशाओंमें फैल रहा हो । 
श्रीराम-जानकीके दर्शन 

१८६४ ई०के लगभग 'जटाधारी' नामके एक रामभक्त 
साधु दक्षिणेधर पधारे । उनके पास श्रीरामचन्द्रकी एक 
बालमूर्ति थी, जिसे वे स्नेहपूर्वक 'रामलला कहते थे । उनके 
बारेमे श्रीरामकृष्णने स्वयं ही जो कुछ कहा था, वह इस प्रकार 
है--'वे बाबाजी उस मूर्तिकी सदा सेवा किया करते थे। 
रामलला सचमुच भोजन कर रहा है या कोई वस्तु खानेके 
लिये माँग रहा है, टहलने जाना चाहता है या प्रेमपूर्वक हठ 
कर रहा है इत्यादि उन्हें प्रत्यक्ष दिखायी देता था । और उस 
मूर्तिको लेकर वे सदा आनन्दविह्ल तथा मस्त रहा करते थे। 

मुझे भी रामललाके इस तरहके आचरण दृष्टिगोचरं होते थे 

तथा प्रतिदिन चौबीसों घंटे उन साधुके समीप बैठा-बैठा मैं 
रामललाको देखा करता था। ज्यों-ज्यों दिन बीतने लगे, 
त्यों-त्यों रामललाका भी मेरे प्रति प्रेम बढ़ने लगा ””।' 

फिर जिन दिनों वे अपनेपर हनुमानूजीके भावका 
आरोपकर श्रीरामचन्द्रको पुकारते और उन्हींके ध्यानमें डूबे 
रहते थे, उन्हें एक अद्भुत दर्शन हुआ था। इसका वर्णन करते 
हुए उन्होंने कहा था--'उस समय एक दिन मैं पञ्चवटीके नीचे 
बैठकर ध्यान-चिन्तनादि कुछ नहीं कर रहा' था, ऐसे ही बैठा 
था। उसी समय एक अनुपम ज्योतिर्मयी स्रीमूर्ति मेरे समीप 
आविर्भूत हुई और वह स्थान आलोकित हो उठा । तब मुझे 
केवल वह मूर्ति ही दृष्टिगोचर नहीं हो रही थी, अपितु 
पञ्चवटीकी वृक्ष-लताएँ तथा गङ्गाजी आदि सभी कुंछ दिखायी 
दे रहा था। ` "`` स्तम्भित होकर मैं सोचने लगा--'ये कौन 
हैं ?' ठीक उसी समय एक बड़ा बंदर कहींसे आकर उनके 
चरणोंपर गिर पड़ा, यह देखकर मेरा मन भीतरसे कह उठा-- 
“सीता, जनकराजनन्दिनी सीता, राममयजीविता सीता” !' 

स्वर्णमयी काशी ओर शिव-शक्तिका दर्शन 

अपनी तीर्थयात्राके अन्तर्गत वाराणसीमें प्रवेश करते 
समय ही श्रीरामकृष्णको अपने भावनेत्रोंसे दृष्टिगोचर होने लगा 
कि शिवपुरी वास्तवमें खर्णनिर्मित है। अनादिकालसे अनेक 
अवतारों, ऋषियों और साधु-संतोंके महान्‌ हृदयोंकी पुज्ञीभूत 


जक 

उज्ज्वल -भाव-राशि ही क्रमशः एकत्र एवं घनीभूत होकर 
काशीपुरीके रूपमें विद्यमान है । उन्हें ऐसा बोध हुआ कि वह 
भावघन ज्योतिर्मय रूप ही वहाँका नित्य-खरूप है और 
बाहरसे जो कुछ दीख पड़ता है, वह उसकी छायामात्र है । 
वाराणसीको स्वर्णमयी देखकर और इस भयसे कि कहीं वह 
अपवित्र न हो जाय, भावुक स्वभावके श्रीरामकृष्ण कई 
दिनोंतक शौचादि करने काशीकी सीमासे बाहर चले जाते थे । 
इसके पश्चात्‌ अपने साथियोंसहित परमहंसदेव नावमें 
बैठकर पञ्चतीर्थोका दर्शन करने गये। जब उनकी नाव 
मणिकर्णिकाघाटके सामने पहुँची, तो उस समय वहाँ शवदाह 
चल रहा था और महाश्मशान चिताधूमसे परिपूर्ण था । घाटकी 
ओर दृष्टि पड़ते ही भावमय श्रीरामकृष्ण सहसा आनन्दसे 
उत्फुल्ल हो उठे, रोमाञ्चित होकर नावके किनारेकी ओर दोड़े 
और वहीं समाधिस्थ हो गये । उस समय हुए अद्भुत दर्शनका 
वर्णन करते हुए बादमें उन्होंने बताया था--'मैने देखा कि 
जटाजूटधारी दीर्घाकार एक श्वेतवर्ण पुरुष धीरे-धीरे इमशानकी 
प्रत्येक चिताके समीप आ रहे हैं तथा प्रत्येक व्यक्तिको 


यल्पूर्वक उठाकर उसके कानमें तारकब्रह्म मन्त्र प्रदान कर रहे 
हैं! सर्वराक्तिमयी जगदम्बा भी खयं महाकाली-रूपमें उस 
चितापर जीवके दूसरी ओर बैठकर उसके स्थूल, सूक्ष्म, कारण 
आदि सब प्रकारके संस्कार-बन्धनोंको खोल दे रही हैं तथा 
निर्वाणके द्वारको उन्मुक्त कर अपने हाथसे उसे नित्य, 
अविनाशी लोकको भेज रही हैं। इस प्रकार अनेक कल्पके 
तपस्यादिके द्वारा जीवको जिस अद्वैतानुभवजनित भूमानन्दकी 
प्राप्ति होती हे, विश्वनाथ तत्काल ही उसे वह वस्तु प्रदानकर 
कृतार्थ कर रहे हैं।' काशीमें ही उन्हें सोनेकी चिदानन्दमयी 
अन्नपूर्णाके दर्शन हुए थे। 

इन विवरणोंका अनुशीलन करनेसे ऐसा बोध होता है कि 
देवतागण कल्पनाप्रसूत नही हैं, अपितु ऋषि-मुनियों एवं 
संतोंने शब्दादि सभी पुष्ट प्रमाणोंसे प्रमाणित अनुभूतकर तथा 
प्रत्यक्ष दर्शन पाकर इतिहास-पुराणों तथा अपने-अपने अन्थो- 
में यथानुभव वर्णन किया है। श्रीरामकृष्णके ये देव-दर्शन 
प्राचीन कालसे चले आ रहे अतीन्द्रिय तत्त्वोके प्रति हमारी 
श्रद्धाको और अधिक प्रगाढ एवं पुष्ट करते हैं। 

रंगोंमें सुन्दरता ओर कल्याणका संदेश 

शास्त्रोंमें निर्दिष्ट ध्यान-स्वरूपोंके आधारपर हिन्दू- 
कलाकारोंने भारतीय देवी-देवताओंके शरीर तथा वख्नोमें नाना 
रंगोंका कलात्मक प्रयोग किया है। एक ओर जहाँ ये विभिन्न 
रंग उन्हें चित्ताकर्षक बनाते हैं, वहां दूसरी ओर प्रत्येक देवतामें 
निहित गुणों और विशिष्ट कर्मों अथवा उच्च उद्देश्योंको भी 
अभिव्यक्त करते हैं। 

हिन्दू-देवताओंमें प्रयुक्त रंगोंके चुनावमें कुछ रंगोंका 
निश्चित मनोवैज्ञानिक सांकेतिक अर्थ है। कुछकी स्वास्थ्य, 
दीर्घजीवन और धर्मकी दृष्टिसे विशेष उपयोगिता है। विविध 
रंग हमारे दैनिक जीवनमें उपयोगिताके साथ-साथ ही 
नव-स्फूर्ति, सुन्दरता और कल्याणका संदेश देते हैं। 

रंगोंका स्वास्थ्य और मनपर प्रबल प्रभाव पड़ता है। 
रंगोंके आकर्षक वातावरणमें मन आह्वादित रहता है और ऊब 


दूर होती है, निराशा भागती है। धार्मिक कृत्यॉंमें रोलीका 
लाल, हलदीका पीला, पत्तियोंका हरा, आटेका सफेद रंग 
प्रयोगमें लाया जाता है। यह हमारे लिये खास्थ्यदायक, 
्फूर्तिप्रद और कल्याणकारी होता है। 

प्राचीन युगसे अर्वाचीन काळतक हमारे धर्म तथा 
समाजमें रंगोंका सम्मिश्रण नये-नये रूपॉमें होता रहा है। एक 
ओर रंग जहाँ हमारे यहाँ सौन्दर्य-प्रसाधनोके विविध रूपोमें 
प्रयुक्त हुए हैं, वहाँ दूसरी ओर ये धर्में निहित उपयोगी 
तथ्योंको भी जनमानसतक पहुँचाते रहे हैं। 

सब रंग सूर्यकी किरणोंके प्रभावसे बनते हैं। सुर्यकी 
किरणॉमें सभी रंगोंका सम्मिश्रण है। सूर्यकी छत्रच्छायामें नाना 
वनस्पतियाँ तथा जीवधारी जैसे पनपते और बढ़ते हैं, उसी 
प्रकार हरा, लाल और नीला रंग-यै मनुष्यको स्वस्थ, 


यशस्वी और गौरवशाली बनानेवाले हैं । लाल रंग सौभाग्या | | 

चिह है तो हरा रंग शुभ कामना प्रकट करता है । 
लाल रंगमें सर्वाधिक धार्मिकता 
हिन्दूधर्ममें लाल रंगका सर्वाधिक महत्त्व स्वीकार किया 
गया है तथा अधिक-से-अधिक मज्जल-कार्योमें इसका 
उपयोग किया गया है । प्रायः सभी देवी-देवताओंकी प्रतिमामें 
लाल रोलीका टीका लगाया जाता है। लाल चन्दन चन्द्रमाका 
परिचायक है। छाल टीका शौर्य एवं विजयका प्रतीक है। 
लाल टीका लगाकर व्यक्ति (विशेषतः पुरुष) में तेजस्विता, 
पराक्रम, गौरव और यशका अस्तित्व होना माना गया है। 
लालं रंग मनुष्यके शरीरको स्वस्थ और मनको हर्षित 
करनेवाला है। इससे शरीरका स्वास्थ्य सुधरता है और मन 
प्रसन्न रहता है, यह पौरुष और आत्मगौरव प्रकट करता है। 
गौरवका रंग ही लाल है। उत्तम स्वास्थ्य और शक्ति मनुष्यके 
गुलाबी आभायुक्त रंगसे प्रकट होती है। 
प्राचीन कालसे अर्वाचीन युगतक भारतीय ललनाओंके 
जीवन और श्रज्ञारमें लाल रंगका प्रमुख स्थान रहा है। 
सौभाग्यवती नारियाँ लाल बिंदी लगाती हैं। नारीकी गरिमा, 
सौभाग्य, सम्मान और स्नेह लाल रंगसे प्रकट होता है। 
हिन्दू-धर्ममें लाल रंगसे उन्हीं देवी-देवताओंको 
अभिषिक्त किया गया है, जो परम मङ्गलकारी, धन, तेज, शौर्य 
और पराक्रमको प्रकट करते हैं। उन देवताओंको भी 
शौर्यसूचक लाल रंग दिया गया है, जिन्होंने अपने समुन्नत 
बाहुबल, अस्त्न-शस्त्र तथा शारीरिक शक्तियोंसे दुष्ट दैत्यों या 
आसुरी प्रवृत्तियोंको परास्त किया है। 
लाल रंग बल, उत्साह, स्फूर्ति, पराक्रमका द्योतक है । 
हर्षके अवसर लाल रंगसे ही स्पष्ट किये जाते हैं। विवाह, 
जन्म, विभिन्न उत्सवोंपर आनन्दकी भावना लाल रंगसे प्रकट 
होती है! 
लाल रंग नारीकी मर्यादाकी रक्षा भी करता हे और 
नारीका सोभाग्य-चिह् भी है । नारीकी माँगमें लाल सिन्दूर जहाँ 
एक ओर उसका सौन्दर्य बढाता है, वहाँ दूसरी ओर उसका 
अटल सौभाग्य तथा पतिप्रेम भी प्रकट करता है । नारीका स्नेह 
लाल रंगसे परिलक्षित होता है । 
हिन्दू तत्त्वदर्शियोने सिंहवाहिनी भगवती दुर्गाको लाल 
रगके चमकदार वस्त्रोंसे सुसज्जित किया हे । उनका मुखमण्डल 


» कृतार्थयन्ति रक्षन्ति स्वभक्तान्‌ सर्वदेवताः * 


[देवता- 


क क्काम फफफफफफ्फफ़फफ़फ फफफअऊऊ फफफ्रफफफफफफफऊफऊफऊआफऊऊफफफफफफ 


तेजसे लाल है। उनकी पूजासे आध्यात्मिक, आधिदैविक तथा 
आधिभौतिक त्रितापोंको दूर करनेका विधान है। लाल 
वसत्रोंवाली भगवतीकी कृपासे परिवारके सब संकट दूर 
होते हैं । ८ 
घनकी देवी लक्ष्मीजीको भी मङ्गलकारी लाल वस्न 
पहिनाये जाते हैं। लाल रंग धन, विपुल सम्पत्ति, समृद्धि, 
शुभ-लाभको प्रकट करनेवाला है। लक्ष्मीजीको लाल 
कमलपर अवस्थित किया गया है, जो समृद्धिका सूचक है। 
लक्ष्मीजीमें प्रयुक्त छाल रंग भाग्य एवं धन-धान्य प्रकट 
करनेवाला है। लक्ष्मीजी सूर्य-स्वरूपा, हिरण्मयी, पद्महस्ता, 
पद्मासना, रक्तवर्णा कही गयी हैं। लाल वस्त्रोंमें उनके 
आगमनसे अखण्ड ऐश्वर्य तथा पुत्रादिकी प्राप्ति होती है। 

लाल वख्नोमें रहने और लाल कमलके पुष्पपर अवस्थित 
रहनेवाली लक्ष्मीजी ख़धर्मका आचरण करनेवाले, धर्मकी 
मर्यादा जाननेवाले, वृद्धजनो अथवा गुरुजनोंकी सेवामें तत्पर 
रहनेवाले, जितेन्द्रियः आत्मविश्वासी, क्षमाशील और समर्थ 
पुरुषोंके साथ रहती हैं। इसी प्रकार देवता और गुरुजनोंकी 
पूजामें निरत रहनेवाली सदा हँसमुख बनी रहनेवाली, 
सौभाग्ययुक्त, गुणवती, पतिव्रता, कल्याणकामिनी और 
अलंकृता खियोँके पास रहनेमें उन्हें बड़ा आनन्द मिलता है । 
भगवा रंग--त्याग, तपस्या और वैराग्यका प्रतीक 

भगवा रंग अग्निकी ज्वालाका रंग है । भारतीय धर्ममें इस 
रंगको साधुता, पवित्रता, शुचिता, स्वच्छता और परिष्कारका 
द्योतक माना गया है। अग्नि सभी मलोंको दूर करनेवाली, 
कल्मष तथा कालुष्यको नष्ट करनेवाली है । जैसे आगमें 
तपकर वस्तुएँ निखर उठती हैं, उनकी कालिमा और सभी दोष 
दूर हो जाते हैं, इसी प्रकार इस रंगको पहिननेवाला अपनी 
विषय-वासनाओंको दग्धकर आध्यात्मिकताकी ओर अग्रसर 
होता है। 

भगवा रंग आध्यात्मिक प्रकाइाका रंग है। यह धार्मिक 
ज्ञान, तप, संयम और वैराग्यका रंग है । हिन्दू योगी, तपस्वी, 
वैरागी, साधु भगवा वस्न पहनकर मानो अन्धकारसे प्रकाशकी 
ओर चलते हे, मृत्युसे अमरताकी ओर, अज्ञानसे ज्ञानकी ओर 
और असन्मतिसे सन्मतिकी ओर अग्रसर होते हैं । 

जैसे अभिसे प्रकाश उत्पन्न होता है, उसी प्रकार भगवा 


अङ्क] 


* देवी-देवताओंके रंगोंका यथार्थ स्वरूप + 

वस्त्र पहिननेवाला योगी आध्यात्मिक ज्योतिसे निखर उठता है। 
वह यह रंग धारणकर संसारमें त्याग, तपस्या, संयम और 
वैराग्यका पवित्र जीवन व्यतीत करना चाहता है। 

भगवा वखधारी साधु देवताओंके गुणोंको अपने 
व्यक्तित्वमें विकसित करना चाहता है। भगवा रंग साधुको 
उसके जनसेवा, जन-शिक्षण और पथप्रदर्शनके महान्‌ उत्तर- 
दायित्वकी स्मृति दिलाया करता है। यह रंग शुभ संकल्पका 
सूचक है । जब व्यक्ति उसी रंगको पहनता है, तो उसे अपने 
कर्तव्य भलीभाँति स्मरण रहते हैं। उसकी नैतिक उन्नति होती 
जाती है, बुद्धि विवेक और संयम उत्तरोत्तर बढ़ते जाते हैं। 
हरा रंग आध्यात्मिक प्रेरक वातावरणका प्रतीक 


हरा रंग समग्र प्रकृतिमें व्याप्त है। यह पेड़-पौधों, 
लहलहाते खेतों, क्यारियों, पर्वतीय प्रदेशोंको आच्छादित 
करनेवाला मधुर रंग है। यह मनको शान्ति और हृदयको 
शीतलता प्रदान करता है । हमारे नेत्रोंको प्रिय लगता है। यह 
मनुष्यको सुख, शान्ति, स्फूर्ति देनेवाला प्रिय रंग है। यह 
नेत्र-ज्योतिकी वृद्धि करता है और मनमें संतुलन, प्रसन्नता, 
सुख तथा शीतलता देता है। 

लक्ष्मीजीको मङ्गलकारी लाल वस्रो तथा नेत्र-सुखदायक 
हरे रंगसे भी विभूषित किया गया है। लाल और हरे रंगके 
सम्मिश्रणसे महालक्ष्मीजीकी सात्त्विकता, जितेन्द्रियता, 
सत्यपरायणता, कल्याणकामना और सौभाग्यको स्पष्ट किया 
गया है। लाल और हरे रंगॉंसे उद्योगशीलता स्पष्ट होती है । 
लक्ष्मीजी उन्हीं पुरुषश्रेष्ठोके पास रहती हैं, जो उद्योगी, 


परिश्रमी, स्फूर्तिदायक और आलविश्चासी हैं। ये दोनों रंग : 


मिलकर मनुष्यके मनकी शान्ति, तेज, बल और आत्मगौरवको 
बढ़ानेवाले हैं। यदि हम इन रंगोंको धारण करें, तो प्रकृतिके 
साथ सामञ्जस्य स्थापित करते हैं और सुखी रहते हैं। 
ऋषि-मुनियोंने अपनी आध्यात्मिक उन्नति ऊँचे हरे पर्वत- 
शिखरों, लंबे-लंबे घासके हरे मैदानों, कल-कलनिनादिनी 
सरिताओं और चाँदी बिखेरते निझरोंके हरे तटोंके शान्त सुखद 
वातावरणमें की थी। संसारके महान्‌ ग्रन्थ, मौलिक विचार, 
प्राचीन शास्त्र, वेद-पुराण आदि उत्तमोत्तम ग्रन्थ हरे वातावरणमें 
ही निर्मित हुए हैं। हमारे पूर्वजोके आत्मा तथा परमात्मा- 


सम्बन्धी उत्कृष्ट विचार हरे वातावरणकी उर्वरा विचार-शक्तिकी 
देन हैं। 
पीला रंग ज्ञान, विद्या ओर विवेकका प्रतीक 
पीला रंग ज्ञान और विद्याका भव्य रंग है। यह सुख, 
शान्ति, अध्ययन, विद्वत्ता, योग्यता, एकाग्रता और मानसिक 
बौद्धिक उन्नतिका प्रतीक है। पीला रंग बसंती रंग है, जो 
मस्तिष्कको प्रफुल्लित और उत्तेजित करता है। ज्ञानकी ओर 
प्रवृत्ति उत्पन्न करता है, नये-नये स्वस्थविचार मनमें पैदा 
करता है। वसन्त ऋतु मनको आनन्दित करनेवाली ज्ञानवर्धक 
ऋतु है। 
भगवान्‌ विष्णुका वस्त्र पीला है । उनका पीत वस्न उनके 
असीम ज्ञानका द्योतक है। भगवान्‌ श्रीकृष्ण भी पीताम्बर ही 
पहनते हैं। 
भगवान्‌ गणेशकी धोती पीली रखी गयी है और दुपट्टा 
नीला रखा गया है। उनकी वेष-भूषामें केवल पीले तथा नीले 
रंगोंसे ही अभिषेक किया गया है। गणेशका पूजन-अर्चन 
किसी भी शुभ कार्यके लिये आवश्यक माना गया है । हिन्दू 
मनीषियोंने गणेशजीको विघ्नेश्वर देवके नामसे भी पुकारा है। 
सभी मङ्गलकारयेमिं पीली धोतीवाले गणेश विज्नहर्ता हैं। 


नीले रंगमें बल-पौरुषका संदेश निहित है 

ृष्टिकर्तनि विश्वमें नीला रंग सर्वाधिक रखा है। आखिर 
क्यों ? हमारे सिरके ऊपर विस्तृत अनन्त नील वर्णका आकाश 
है, नीचे सृष्टिमें समुद्र तथा सरिताओंमें नीले रंगका आधिक्य 
है। ऊपर और नीचे सर्वत्र हम नीले रंगसे आवृत रहते हैं। 

मनोविज्ञानके अनुसार नीला रंग बळ, पौरुष और 
वीर-भावका प्रतीक है। जिस महापुरुषमें जितना ही अधिक 
बल-पौरुष है, दृढ़ता, साहस, शौर्य है, कठिन-से-कठिन 
परिस्थितियोंमें निरन्तर सत्य, नीति, धर्मके लिये संघर्ष करनेकी 
योग्यता है, वचनोंमें स्थायित्व है, संकल्पशक्ति और धीरता है, 
उसे उतने ही नीले रंगसे चित्रित किया जाता है। 

मर्यादा-पुरुषोत्तम भगवान्‌ श्रीरामचन्द्रजी तथा लीला: 
पुरुषोत्तम योगेश्वर भगवान्‌ श्रीकृष्णचन्द्रजी दोनोंका सम्पूर्ण 
जीवन मानवताकी रक्षा एवं दानवताके विरुद्ध युद्ध करनेमें 
व्यतीत हुआ था। इन दोनों देवताओंका वर्ण नील है। कारण 


११६ 


क कृतार्थयन्ति 


Fit 


कफपय क फफफ हक 


यह है कि ये देवता मनुष्यकी सर्वोच युद्ध विषयक शक्तियोंसे 
परिपूर्ण हैं। इनमें पौरुष, धैर्य, वीरता, कष्ट-सहिष्णुता, सत्य 
और धर्मकी रक्षाके लिये कभी युद्धसे विमुख न होना, 
कठिनाइयोंसे विचलित न होना आदि-आदि अनेक वीरोचित 
गुण भरे हुए हैं। 

जैसे नीला रंग आकाश और पृथ्वीपर सर्वव्यापक है, 
उसी प्रकार नीले रंगवाले वीरपुङ्गव श्रीराम और महायोद्धा 
श्रीकृष्ण भी सर्वव्यापक और सर्वशक्तिमान्‌ हैं। नीला रंग 


क्षत्रिय-खभाव प्रकट करता है। नीला रंग यह बताता है कि ` 


क्षत्रियको युद्धसे चलायमान नहीं होना चाहिये, सत्य और 
धर्मके हेतु युद्धसे नहीं हटना चाहिये। क्षत्रियके लिये 
धर्मयुद्धे बढ़कर और कोई बात नहीं है। 
नीला रंग उद्योगी पुरुषोंका रंग है। इस रंगको 
पहननेवाल अपनी इन्द्रियोंको वरामें रखता है, भोगोंसे घृणा 
करता है और धर्मके अनुसार युद्धमें लगता है। नीला समुद्र 
गहन-गम्भीर माना गया है, इसी प्रकार वीरवर श्रीराम और 
महाबली श्रीकृष्ण शक्ति और सामर्थ्यमें गहन-गम्भीर हैं। 
भगवान्‌ शिवको नीलकण्ठ कहा जाता है । सागर-मन्थन 
करनेपर उसमेंसे विष निकला था। प्रश्न था कि उस विषको 
कौन कहाँ रखे ? यदि विष पेटके भीतर जाता है, तो मनुष्यको 
मार डालता है, बाहर रहता है तो संसारका अहित करता है। 
भगवान्‌ शिव ही ऐसे सर्वसमर्थ थे, जो उस विषको धारण कर 
सकते थे। उन्होंने उसे अपने कण्ठमें रख लिया । उसके 
प्रभावसे वे नीलकण्ठवाले हो गये। यह नीलवर्ण उनके 
महादेवत्व एवं अतिशय कारुण्यको स्पष्ट करता है। 
शिव, विष्णु, गणेश, सूर्य और देवी--ये पाँच देवता 
हिन्दू उपासनामें प्रसिद्ध हैं। इनमें शिवको महादेव- अर्थात्‌ 
सबसे अधिक पौरुषवान्‌ देवता कहा गया है । ये आशुतोष 
कहे जाते हैं। ये इतने बल और पौरुषवाले हैं कि सर्प भी 
इनके भूषण बने हुए हैं | ब्रह्माण्ड इनका लिङ्ग है--ज्ञापक हे । 
उनका ब्रह्मा, विष्णु भी पार नहीं पा सके हैं । इतने बल, पौरुष 


और पराक्रमको प्रकट करनेवाला यह नीला रंग है। 
सफेद रंग पवित्रता, शुद्धता, विद्या और 
शान्तिका प्रतीक 
श्वेत रंग सातो रंगॉके सम्मिश्रणसे बना है । सूर्यकी सफेद 
रश्मिको तोड़नेपर उससे सभी रंग प्रकट हो जाते हैं। अतः 
इसमें सभी रंगोंकी थोड़ी-बहुत छाया है। श्वेत रंग पवित्रता, 
शुद्धता, विद्या और शान्तिका प्रतीक है, इससे मानसिक, 
बौद्धिक और नैतिक खच्छता प्रकट होती है। 
ज्ञान और विद्याका रंग सफेद है, क्योंकि जो विद्याके सच्चे 
पुजारी हैं, उनमें किसी प्रकारका कल्मषं नहीं ठहर सकता। 
ज्ञानके सामने कालिमा कहाँ ठहर सकती है ? विद्या हमें सब 
प्रकारकी पवित्रताकी ओर बढ़ाती है, समाजके दुर्गुणोंसे बचाती 
है, सन्मति और विवेक देती है, सांसारिक संकुचिततासे ऊपर 
उठाती है । इसलिये विद्याका रंग श्वेत है। विद्याकी अधिष्ठात्री 
देवी सरस्वतीको श्वेत रंग सबसे प्रिय है। उनका वर्णन इस 
स्तुतिमें देखिये 
या कुन्देन्दुतुषारहारधवला या शुभ्रवस्त्रावृता 
या वीणावरदण्डमण्डितकरा या श्वेतपदसासना । 
या ब्रह्माच्युतशंकरप्रभृतिभिर्देवैः सदा वन्दिता 
सा मां पातु सरस्वती भगवती निःशेषजाड्यापहा ॥ 
अर्थात्‌ वे भगवती सरस्वती मेरा पालन करें, जो कुन्दकें 
पुष्प, चन्द्रमा, वर्फ और (मुक्ता) हारके समान श्वेत हैं, जो 
शुभ्र (सफेद) वस्न पहनती हैं, जिनके हाथ उत्तम वीणासे 
सुशोभित हैं, जो श्वेत कमलासनपर विराजमान हैं, ब्रह्मा, 
विष्णु, महेश आदि देव जिनकी सदा स्तुति करते हैं और जो 
सब प्रकारकी जडता हर लेती हैं ।' 
इस प्रकार देवी-देवताओंका वर्ण तथा उनके वस्राभरणें 
एवं अलङ्कूरणोका लाल, हरा, सफेद, पीला आदि जो रंग है, | 
वह विशिष्ट शक्तियोंका प्रतीक है, तत्तद्‌ देवोंकी उपासनामें 
तत्तद्‌ रंगोंके पवित्र पदार्थोका उपयोग देवताकी रीघ्र 
अनुकम्पा-प्राप्तिमें सहायक हो सकता है। 


— ss =— 
दण्डसे सभी डरते हैं, मृत्युसे सभी भय खाते हैं, इन बातोंको अपने समान जानकर न किसीको मारे, न 


मारनेकी प्रेरणा करे।--बुद्धदेव 


हि क्य 


९ 


अङ्क] 

जान र. र... 
देवता ओर उनके प्रभेदोंका विवेचन 


(मानसमर्मज्ञ पं श्रीसधिदानन्ददासजी रामायणी) 


संस्कृतमें 'देवता' शब्द 'देव' का ही वाचक है, 'देव' 
शब्द 'दिवु' धातुसे निष्पन्न होता है, इसका अर्थ होता 
है---चमकना, प्रकाशित होना । देवताओंकी दो श्रेणियाँ हैं. 
१-देव, २-उपदेव । ) 
देवताओकि नौ गण होते हैं--१-आदित्य, २-तुषित, 
३-विश्वे बे, ४-साहय, ५-आभार्स्वर,.६-मर्रत, ७-महाराजिक, 
“FS और ९-वः / ४ 
विश्वे साध्याभास्वरमारुता: । 
वसवो गणदेवताः ॥ 
(शब्दरत्रावली) 
"उपर्युक्त गण-देवताओंकी भिन्न-भिन्न संख्याएँ हैं 
आदित्य बारह, तुषित तीस, विश्वेदेव्र दस, साध्य बारह, 
आभास्वर चौंसठ, मरुत्‌ उनचास, महाराजिक दो सौ बीस, रुद्र 
ग्यारह और वसु आठ हैं। यथा-- 
आदित्या द्वादश प्रोक्तास्तुषितास्त्रिंशदेब हि। 
विश्वेदेवा दश प्रोक्ताः साध्या दवादश कीर्तिताः ॥ 
आभास्वराश्चतुःषष्टिर्वाताः पञ्जाशदूनकाः । 
महाराजिकनामानो द्वे शते विंशतिस्तथा ॥ 
रुद्रा एकादश प्रोक्ता वसवोऽष्टौ समीरिताः ॥ 
(शब्दरलावली) 
वाल्मीकीय रामायणमें अरुणात्मज श्रीजटायुने भगवान्‌ 
श्रीरामचन्द्रसे प्रधान देवगणोंकी संख्याका निर्देश इस प्रकार 
किया है-- 


महाराजिकरुद्राश्च 


अदित्यां जज्ञिरे देवा त्रयस्त्रिशदरिदम ॥ 
आदित्या वसवो रुद्रा अश्विनो च परंतप॥ 
(३।१४। १४-१५) 


मुख्यतः देवी अदितिके गर्भसे तथा अन्य देवोंको 
मिलाकर तैंतीस देवता माने जाते हैं। जैसे-द्रादश आदित्य - 
(१) विवस्वान, (२) अर्यमा, (३) पूषा, (४) त्वष्टा, 
(५) सविता, (६) भग, (७) धाता, (८) विधाता, 
(९) वरुण, (१०) मित्र, (११) शक्र और (१२) उस्क्रम- 
विष्णु तथा एकादश रुद्र (१) रैवत, (२) अज, 
(३) भव, (४) भीम, (५) वाम. (६) उग्र, (७) वृषाकपि, 


(८) अजैकपात्‌, (९) अहिर्बुध्न्य, (१०) बहुरूप तथा 
(११) महान्‌ और अष्ट वसु-- (१) आप, (२) ध्रुव, 
(३) सोम, (४) धर्म, (५) अनिल, (६) अनल, 
(७) प्रत्यूष और (८) प्रभाष एवं इन्द्र तथा प्रजापति 
ये तैंतीस देवता हैं। मतान्तरसे दोनों अश्विनीकुमार तथा 
द्यावा-पृथिवी भी माने गये हैं। नासत्य, दस्त या नासिक्य 
ये भी अश्विनीकुमारोंके पर्याय हैं। ये नाम सदा द्विवचनमें ही 
प्रयुक्त होते हैं । इनका अलग-अलग नाम नहीं मिलता, संयुक्त 
रूपसे ही उल्लेख होता है। 
श्रीमद्भागवत महापुराणमें स्वायम्भुव मन्वन्तरके तुषित 
नामधारी देवगणोंका नाम एवं उनकी संख्या १२ बतायी गयी 
है। यथा-- . 
तोषः प्रतोषः संतोषो भद्रः शान्तिरिडस्पतिः । 
इध्मः कविर्विभुः स्वह्नः सुदेवो रोचनो द्विट्‌ ॥ 
तुषिता नाम ते देवा आसन्‌ स्वायम्भुवान्तरे । 
(४। १ । ७-८) 
'महाराजिक' देवगणोंकी संख्यामें वैभिन्न्य है। कहीं 
उनकी संख्या २२० तथा कहीं-कहीं ४,००० (चार हजार) 
तक मान्य है। 
प्रधान ३३ देवताओंकी विभूति-खरूप देवगणोकी 
संख्याका संकेत प्राप्त होता है, परंतु समस्त देवताओंकी सम्पूर्ण 
संख्याका निर्देश नहीं मिलता । कहीं-कहीं यह संख्या ३३ 
करोड़ बतायी गयी है। यथा-- 
सदारा विबुधाः सर्वे स्वानां स्वानां गणैः सह । 
त्रैलोक्ये ततत्रयस्त्रिशत्‌ कोटिसंख्याः यथाभवन्‌॥ 
(पाद्मोत्तरखण्ड) 
--इसका भाव यह है कि ये देवता अपने स्त्री-पुत्रो, 
परिकर और सेवकोंसहित संख्यामें तैंतीस करोड़ हो जाते हैं । 
एक स्थानपर तो कुछ गणदेवताओंकी विभूतियोंकी 
संख्याका संकेत है, पर अभिदेवके वंशजोंकी संख्या अनन्त 
बतायी गयी है। यथा-- 
ति्रः कोदयस्तु रुद्राणामादित्यानां दश स्मृताः; । * 
अग्नीनां पुत्रपौत्रं तु संख्यातुं नेव झाक्यते ॥ | 

विभूति तीन 


तात्पर्य यह कि एकादश रुद्रोंकी 
देवगण हैं, द्वादश आदित्योंकी विभूति दस करोड़की संख्यामें 
हैं, परंतु अभिदेवके पुत्र-पौत्रोंकी गणना तो सम्भव ही नहीं है। 
महाभारत वनपर्वके २१७वें अध्यायसे २२२वें अध्यायतक 
अमिदेवके वंशजोंकी विस्तृत चर्चा है । 
देवगणोंके प्रधानरूपेण तीन निवास-स्थान मान्य हैं-- 
१-द्युस्थानीय, २-अन्तरिक्षस्थानीय और ३-पृथ्वीस्थानीय । 
इनमें सूर्य आदि देवता द्युस्थानीय, वायु या इन्द्र आदि देवता 
अन्तरिक्षस्थानीय तथा अग्नि, पृथिवी आदि देवता 
पृथ्वीस्थानीय हैं। 
देवता प्रत्यक्ष एवं परोक्ष-शक्तिके कारण नित्य और 
अैमित्तिक दो प्रकारके होते हैं । जिनका पद-स्थान स्थायी रहता 
है, उन्हें नित्यदेवता माना जाता है । नित्यदेवताओंमें वसु, रुद्र, 
इन्द्र, आदित्य तथा वरुणादि देवगण माने जाते हैं। जो 
नैमित्तिक देवता होते हैं, उन्हें किसी निमित्त-विशेषके कारण 
देवपद प्राप्त होता है। इनमें ग्रामदेवता, वास्तुदेवता, वनदेवता 
और गृहदेवतादि आते हैं । स्थावर, जङ्गमादि पदार्थोमें भी नदी, 
पर्वत, वृक्ष, वन, अन्यान्य धातु आदि खनिज पदार्थेके भी 
अधिदेवता हुआ करते हैं । इसी प्रकार उद्भिज, खेदज, 
अण्डज एवं जरायुज चतुर्विध जीवोकी भी जहाँ-जहाँ जैसी 
स्थिति रहती है, उनके भी अधिनायक अधिदेवता होते हैं । इस 


देवताओंमें भी वर्णभेद मान्य हैं-- 
आङ्गिरस गणदेवता ब्राह्मण, आदित्यगणदेव क्षत्रिय 
तथा मरुद्णदेव वैश्य कहे गये हैं । 
पाणिनीय धातुपाठके अनुसार “दिलु धातुके देवत्वके 
दस अर्थ होते हैं। क्रीडा, विजिगीषा, व्यवहार, द्युति, स्तुति, 
मोद, मद, स्वप्न, कान्ति और गति । इसी "दिवु धातुसे देव 
तथा देवता शब्द निष्पन्न होता है । 
देवताओके प्रभेद 
जो बल, बुद्धि, तेज, स्फूर्ति और विद्या आदिमें 
देवताओंके समान हों वे उपदेव कहलाते हैं। इन देवताओकि 
मुख्य १० प्रभेद हैं--विद्याध, अप्सरा, यक्ष, राक्षस 
(दानव), गन्धर्व, किन्नर, पिशाच, गुह्यक, सिद्ध और भूत । 
` इसी प्रकार पितृगण, चारण, नाग, गरुड आदि विशिष्ट 
पक्षीगण तथा हनुमान्‌ आदि श्रेष्ठ वानरगण भी देवता-कोटिमें 
ही गृहीत हैं। 
देवताओंके विषयमें शाख्रोंमें अनेक महत्त्वपूर्ण तथ्य 
उपलब्ध होते हैं और उनकी अनेक रोचक कथाएँ, भी भरी पड़ी _ 
हैं, उनके दर्शन और उनकी प्रसन्नता-प्राप्तिसे लाभ उठानेके 
अनेक उपाय भी निर्दिष्ट हैं। अतः उन्हें जानकर और उनकी 


प्रकार नित्य-नैमित्तिक भेदोंसे सम्पूर्ण विश्वके अन्तर्गत जितने शुद्ध उपासनाकर अपने जीवनको सफल बनाना चाहिये । 
i 


ir 


देवताओंके वाहन 


(पर श्रीराधाकृष्णजी मिश्र 'विमलेश' ) 


पुराणोंमें देवताओंके वाहनोंमें जो विविध पशु-पक्षियोंके 
नामोंका उल्लेख मिलता है, उससे बुद्धिजीवियोंके मस्तिष्कमें 
एक प्रश्न उत्पन्न होता है कि क्या वृषभ, महिष, मूषक, हाथी 
आदिमें लोक-लोकान्तरोंमें अव्याहत आवागमनकी क्षमता 
सम्भव है? तो उत्तर है 'हाँ'। क्योंकि असुरोंसे संत्रस्त 
देवताओंका ब्रह्मलोकमें जाने फिर वहाँसे शिवलोक एवं पुनः 
' ब्रह्मा-शिवसमेत विष्णुलोकमें गमन करनेका उल्लेख प्राप्त 
होता है। इससे प्रतीत होता है कि देवताओंके पास आधुनिक 
विमानॉसे भी अधिक शक्तिशाली विमान थे, जो वायु तथा 
मनकी अपेक्षा अधिक वेगराली और तीन्रगामी होते थे। 


जिस समय हरिद्वारमें सनकादि मुनीश्वर श्रीनारदजीको 
श्रीमद्वागवतकी कथा सुना रहे थे, उस समय देवताओगे 
विमानोंपर बैठकर पारिजात, हरिचन्दन आदि कल्पवृक्षेकि 
पुष्मोंकी वृष्टि की। 
विमानानि समारुह्य कियन्तो . देवनायकाः । 
कल्पवृक्षप्रसूनैस्तान्‌ सर्वास्तत्र समाकिरन्‌॥ 
(पद्मपु०, उत्तरखण्ड) 
मेरु-गिरिके स्कन्द-सरोबरके तटपर नैमिषीय संत जिस 
समय श्रीसनत्कुमारसे मिले तथा पाइच्छेदनार्थ प्रार्थना की, 
उसी समय सूर्यकी भाँति प्रकाशमान एक सुन्दर. विमान 


अङ्क] 

दृष्टिगोचर हुआ, जो असंख्य गणेश्वराँद्वारा चारों ओरसे घिरा 
हुआ था। 

ददृशे तत्क्षणे तस्मिन्‌ विमानं भानुसंनिभम्‌। 

गणेश्वरैरसंख्येयैः संवृत्तं च समन्ततः ॥ 

(शिवपुर, वार सं०, उ० खंर ४१। २२) 

उस विमानके मध्य-भागमें दो चैंवरोंके बीच चन्द्रमाके 
समान उज्ज्वल, मणिमय दण्डवाले शुद्ध छत्रके नीचे दिव्य- 
सिंहासनपर शिलाद-पुत्र नन्दी अपनी पल्ली सुयशाके साथ 
बैठे थे। 

तस्य मध्ये विमानस्य चामरहितयान्तरे । 

छत्रस्य मणिदण्डस्य चन्रस्येव शुचेरधः ॥ 

दिव्यं सिंहासनारूढं देव्या सुयशया सह। 

(शिवपु०, वार सं, उ० खंर ४१ । २६-२७) 

जिनको लोग शंकरजीका वाहन मानते हैं, उस नन्दीका 
साक्षात्‌ शिवरूपमें वर्णन करते हुए व्यासजीने आगे कहा है 
कि उनके हाथमें त्रिशूल नामक सुन्दर आयुध था, चार भुजाएँ 
थीं, मस्तकपर चन्द्र-कला विद्यमान थी एवं कण्ठमें नाग 
सुशोभित था। 

शिलादतनयं साक्षात्‌ श्रीमच्छूलवरायुधम्‌। 

चतुर्बाहुमुदाराङ्गं चन्द्ररेखाविभूषितम्‌॥ 

कण्ठे नागेन मौलौ च शशांकेनाप्यलङ्कतम्‌। 

सविग्रहमिवैश्वरयं सामर्थ्यमिव सक्क्रियम्‌॥ 

(शिवपु०, वा० संश, उ० खं० इलोक ३१-३२) 

उनका दर्शन-मात्र करके नैमिषीय ऋषियोंका पारच्छेदन 
(बन्धनसे मोक्ष) हो गया। 

उपर्युक्त संदर्भसे यह प्रमाणित होता है कि नन्दीश्वरकी 
आकृति मात्र वृषभकी नहीं थी, प्रत्युत साक्षात्‌ शंकर 
भगवानकी भाँति उनका स्वरूप था । उनके विमानपर जो ध्वजा 
थी, उसमें वृषभका आकार अवश्य था। 

“बीर गोवृषचिह्लेन विद्मद्वुमयष्टिना' 

समस्त देवताओंके विमान अपनी अलग पहचान बनाये 
रखते थे, किसीके विमानाग्रभागमें महिषका सिर सींगोंके साथ 
लगा हुआ था, किसीके अग्रभागमें हाथीका, किसी विमानका 
आकार मयूरकी भाँति था । कहनेका तात्पर्य यह है कि प्रत्येक 


देवता द्रुतगामी विमानॉसे चलते थे तथा विमानोंके आकार, 
ध्वज और चिह्न तत्तद्‌ देवोंका परिचय प्रदान करते थे। 
भगवती जगदम्बाको लोग सिंहवाहिनी ही मानते हैं, 
परंतु निम्न संदर्भसे यह प्रमाणित होता है कि उनके पास 
मनोवेगसे चळनेवाला विमान था एवं संकल्पमात्रसे शतशः 
तादुश विमान प्रकट करनेकी क्षमता थी। 
जिस समय एकार्णवमें ब्रह्मा, विष्णु, महेश्वरको भगवती 
जगदम्बाने आदेश दिया कि आपलोग अपना-अपना कार्य 
सम्पादित कीजिये 
काजेझाः स्वानि कार्याणि कुरुध्वं समतन्द्रिताः ॥ 
(देवीभाग० ३।२।३२) 
परंतु जब तीनों देवोंने अपनी असमर्थता व्यक्त करते हुए 
अपनेको शक्तिहीन बतलाया, तब अकस्मात्‌ आकाशसे एक 
सुन्दर विमान आया और देवीने मुसकुराते हुए कहा-- 
'आपलोग इस विमानपर बैठ जाइये।' 
झटित्येबागतं तत्र विमानं गगनाच्छुभम्‌। 
सोवाचास्मिन. सुराः कामं विशध्व गतसाध्वसाः ॥ 
(देवीभा० ३।२। ३७) 
वह विमान रल्रमण्डित था, उसमें मुक्ताओकी झालरें 
लगी थीं तथा घंटियोंकी सुखद ध्वनि हो रही थी, देवीने अपनी 
शक्तिसे उसको आकाइमें चला दिया । 
समारुह्योपविष्टाः स्मो विमाने रत्रमण्डिते। 
मुक्तादामसुसंवीते किंकिणीजालशन्दिते ॥ 
स्वशक्त्या तद्विमानं वै नोदयामास चाम्बरे ॥ 
(देवीमा ३।२।३९, ४१) 
त्रिदेवोने भूमि, भूपाल, प्रजा, वनोपवनयुक्त भूलोक, 
इन्द्रादिसमेत स्वर्गलोक, ब्रह्मा तथा सनकादि, मरीच्यादि 
ऋषियोंसे युक्त ब्रह्मलोक, विष्णु तथा उनके पार्षदोंके समेत 
विष्णुलोकको साश्चर्य नेत्रोसे देखा और यह भी देखा कि 
जिसपर भगवती जगन्माता स्वयं आसीन हैं, वह विमान उनके 
विमानसे आगे चल रहा है। 
'अस्माभिः संस्थिता दृष्टा विमानोपरि चाम्बिका ।' 


विमानोंका निर्माण-प्रकार 
पुराणका अध्ययन करनेसे विमान-निर्माणके दो प्रकार 

दृष्टिगोचर होते हैं। प्रथममें अष्टसिद्धिसम्पन्न महर्षियों तथा 
दिव्यशक्तिसे युक्त देवताओंद्वार संकल्पमात्रसे उत्पन्न होनेवाले 
विमानोंका परिगणन है। जैसे अपनी चिरकालीन समाधिकी 
अवस्थामें भी अविचल एवं अकाम-भावसे सेवा करनेवाली 
अपनी पल्ली देवहूतिपर प्रसन्न होकर महर्षि कर्दमजीने 
योगरक्तिसे कामग (इच्छानुसार गमन करनेवाले) विमानकी 
रचना कर दी, जो बहुत विशाल था एवं समस्त आवश्यक 
उपकरणों तथा वस्तुऑसे सम्पन्न था। 
प्रियायाः प्रियमन्विच्छन्‌ कर्दमो योगमास्थितः । 
विमानं कामगं क्षत्तस्तर्होवाविरचीकरत्‌ ॥ 
(श्रीमद्धा० ३।२३। १२) 
विद्याधर चित्रकेतुको उसकी तपस्या एवं प्रार्थनासे संतुष्ट 
होकर भगवान्‌ विष्णुने जो सुन्दर विमान दिया था, उस 
तेजोमय विमानपर बैठकर वह कहीं जा रहा था। उसने सिद्ध- 
चारणोंके बीच घिरे हुए भगवान्‌ झंकरजीको देखा। 
एकदा स विमानेन विष्णुदत्तेन भास्वता । 
गिरिशं ददृशे गच्छन्‌. परीतं सिद्धचारणैः ॥ 
(श्रीमदभार ६। १७।४) 
दूसरे प्रकारमें विश्वकर्म, मय-दानव आदि प्राच्य 
वैज्ञानिकोद्वारा विरचित विशिष्ट दिव्य उपकरणोंसे युक्त 
विमानोंका उल्लेख मिलता है। 
शिशुपालकी बरातमें यदुवंशियोंसे पराजित राजा शाल्वने 
एक वर्षतक प्रतिदिन मात्र एक मुट्ठी धूलिके आहारसे भगवान्‌ 
शिवको प्रसन्न करके वरदानमें ऐसा विमान माँगा, जो 
देवताओं, असुरों, गन्धर्वो, नागों तथा राक्षसोंसे नष्ट न किया 
जा सके तथा जहाँ इच्छा हो वहीं चला जाय। तब भगवान्‌ 
राकरजीकी आज्ञासे विपक्षियॉके नगरविजेता मय-दानवने 
लोहेका सौभ नामक विमान बनाया, जो शात्रुओके लिये 
अगम्य तथा इच्छानुसार चलनेवाला था। 

गन्धर्वोरगरक्षसाम्‌। 
अभेद्यं कामगं वव्रे स यानं वृष्णिभीषणम्‌॥ 


देवासुरमनुष्याणां 


तथेति गिरिशादिष्टो मयः परपुरञ्जयः । 

पुरं निर्माय शाल्वाय प्रादात्‌, सौभमयस्मयम्‌॥ 

स लब्ध्वा कामगं यानं तमोधाम दुरासदम्‌। 
(श्रीमद्भा० १० | ७६॥ ६--८) 
झाख्रों तथा पुराण-कथाओंके अनुसार शिव, ब्रह्मा, 
विष्णु, गणेश एवं दुर्गा आदि देवताओंके नन्दी, हंस, गरुड, 
मूषक तथा सिंह आदि वाहन दिव्य तेजोमय अनन्तशक्ति- 
सम्पन्न, अपने बाह्य देवताओंके अनुरूप ही दिव्य शक्ति और 
पराक्रमसे सम्पन्न हें तथा वे अपने स्वामीके साथ प्रत्येक 
कल्पमें उद्भूत होते हैं और उनके समयतक नित्य दिव्य यौवन 
तथा पराक्रम-शक्ति आदिसें सम्पन्न रहते हैं। उदाहरणके लिये 
गरुडको छन्दोमय, वेदमय और वेदात्मा आदि विशेषणोंसे 
विभूषित किया गया है। जब वे चलते हैं तो उनके पंखोंकी 
ध्वनिसे स्वतः सामवेदकी ऋचाओंका गान होने लगता है। 
ऐसी ही विशेषताएँ अन्य वाहनोंमें भी हैं, जो इच्छानुसार कोई 
भी रूप धारण करनेमें समर्थ हो सकते हैं । जैसे भगवान्‌ नन्दी 
वुषभके रूपमें भी प्रतिष्ठित-पूजित होते हैं और साक्षात्‌ देवता, 
ऋषि तथा हनुमान्‌ आदिके मुखाकृतियुक्त भी दिखलायी पड़ते 
हैं। देवताओके विमानारोहण और विमाननिर्माण आदिकी रचना 
भी उनकी इच्छापर ही निर्भर करती है। वे जब चाहें अपने 
मनः-संकल्पमात्रसे विमानका निर्माणकर दूसरोंको भी प्रदान 
कर सकते हैं और स्वयं भी उसके द्वारा यात्रा कर सकते हैं। 
अतः दोनों ही विकल्प शाख्रोंको मान्य हैं और सत्य हैं। कृपा 
और स्त्रेहके कारण ये सभी समर्थ विशिष्ट देवता अपनी 
ध्वजाओं तथा विमानॉपर भी इन वाहनोंके चिह्न धारण करते 
हे, इसीलिये वे वृषध्वज, वृषभध्वज, गरुडध्वज, हंसध्वज > 
आदि नामॉसे भी अभिहित होते हैं। 


><>०<>०८->- 
जिस वस्तुके नाशसे बड़ा दुःख होता है, उसके प्राप्त होनेसे पूर्व सुख या दुःख कुछ भी नहीं होता । अतएव 
उसकी प्राप्तिके पूर्वकी अवस्थाको ध्यानमें रखकर मनको दुखी नहीं करना चाहिये ।--देवर्षि नारद 
बिलम्ब न करो, श्रीरामको तुरंत भज लो, तनरूपी तरकससे श्वासरूपी तीर निकला जा रहा है। फिर 


पछताना पड़ेगा ।--तुलसीदास 


— 696 


शं 


अङ्क] 

१२१ 


विभिन्न दर्शनोंके अनुसार देवाधिदेव परमात्माका स्वरूप 


(राष्ट्रपतिसम्मानित डॉ" श्रीमहाप्रभुलालजी गोस्वामी) 


भारतीयोकी ईश्वरके प्रति सुस्पष्ट धारणा नहीं है--यह 
आधुनिकोंका सहज आक्षेप है। इसके मूलमें आध्यात्मिक 
दृष्टिका अभाव और पाश्चात्त्य दृष्टिके आलोकमें दूसरेके द्वारा 
प्रदर्शित तर्कका आवेग है। निरपेक्ष और श्रद्धामूलक विचार 
ही देववादका मूल तत्त्व है। 'श्रद्धाविश्वासरूपिणौ, जगत: 
पितरौ वन्दे. पार्वतीपरमेश्वरौ' ऐसा सामान्य उपक्रम-वाक्य 
प्रायः सभी भक्तों और दार्शनिकोंकी भूमिकामें मिलता है । 
महाकवि कालिदासने वाणी और अर्थके समान अभिन्न 
जगतके माता-पिता पार्वती और महेश्वरको माना है । महाकवि 
तुळसीने भी गिरा-अर्थ, जल-बीचिके समान अभिन्न ही 
देवखरूपको स्वीकार करनेके लिये बहुधा एकदेवत्वकी 
स्थापनाके लिये इन वाक्योंकी आवृत्ति की है । प्रथम भूमिकामें 
ही संसारको देवकी शुद्ध सत्त्व मायाका खेल मानकर देवको 
परम सत्य और संसारको नगण्य ही माना है, किंतु कण-कणमें 
उसकी सत्ता होनेसे संसारके प्रति अनासक्ति और सद्रूप 


: चेतनके प्रति आसक्तिके आधारपर विविध विभूतियोंको 


मानसके ध्यानके द्वारा तन्मय होकर उस दिव्य देवताको 
प्राप्त किया और लोक-कल्याणमें अपना विसर्जन किया। 
“यन्मायावशवर्ति विश्वमखिलं°' यही तो भूमिका है महाकवि 


__तुलसीकी और 'जन्माद्मस्य यतः ***** सत्यं परं धीमहि ॥' के 


द्वारा व्यासने अपने देवका ध्यान किया है। जब भक्तोंने भी 
दार्शनिक दृष्टि ही देववादमें प्रदर्शित की है, तो दार्शनिक दृष्टिसे 
देवस्वरूपके विइलेषणकी सहज जिज्ञासा स्वाभाविक है। 
भारतके विविध उपासकोंमें कोई सम्प्रदाय ईश्वरको पिता 

और कोई बन्धु, कोई मित्र, कोई माता और कोई दोनों रूपोंमें 
उसकी उपासना करता है। एक ही देवता. परमेश्वर उपासित 
होता है, किंतु वही जगतका कर्ता और विधाता भी है। अनेक 
रूपमें एक ही देवकी उपासना बाहरसे नहीं आयी है, वरन्‌ 
वेदके मन्त्रोम निर्देश होनेसे भारतीयोकी निजी है, किंतु वेदपर 
दृष्टि देनेपर एक और अखण्ड आलोकके रूपमें ईश्वरकी 
धारणा सुदृढ़ हो जायगी। 
५ अतः न सम्रदाय-भेद है, न मधुकरी-वृत्तिसे ईश्वरत्व 
देश अर ५-- 


भारतमें व्याख्यात है । वेदमन्त्र ही ईश्वरोपासक सम्प्रदायकी 
एकताके सुदृढ सूत्र हैं 
'एकेश्वरवाद 
उतैषां पिता उत वा पुत्र एषाम उतैषां ज्येष्ठ उत वा कनिष्ठः । 
एको ह देवो मनसि प्रविष्टः प्रथमो जातः स उ गर्भे अन्त: ॥ 
(अथर्ववेद १०। २३।४३८) 
एक परमेश्वर सभी जीवोंके मनमें प्रविष्ट है। वही सभी 
जीवोंका पिता है। वही सभीका पुत्र है, वही सभी जीवोंका 
छोटा और बड़ा भाई है, वही सभी जीवोंके पूर्वमें स्थित था, 
सभी माताओंके गर्भस्थित जीवके रूपमें यही वर्तमान है । यह 
सत्य है कि देवता, मनुष्य आदि एक ईश्वरसे सृष्ट तत्त्व हैं। 
ईश्वर ही इनका स्रष्टा है, अतः जीवकी अनेकता उसके मूल 
ईश्वरकी अनेकताका कारण नहीं है। इसीलिये- 
इन्द्र मित्रं वरूणमझिमाहुरथो दिव्यः स सुपणों गरुत्मान्‌ । 
एकं सद्‌ विप्रा बहुधा वदन्त्यम्नि यमं मातरिश्वानमाहुः ॥ 
(ऋ्वेद १। १६४ ॥ ४६) 
एक ही नाम और रूपमें इन्द्र, मित्र, वरुण तथा अग्नि 
आदि अनेक विभूतियाँ हें । अतः नाना नामरूपोंसे एक मूल 
देवताकी ही स्तुति की जा रही है। ईश्वरके समान और कुछ 
भी नहीं है। वाजसनेयी संहितामें कहा है 
“न तस्य प्रतिमा अस्ति यस्य नाम महद्दाशः ।' . 
यह जिज्ञासा स्वाभाविक है कि अनेक ईश्वर या ईथरकी 
गोष्ठी स्वीकार करनेमें आपत्ति क्या है ? क्योंकि अनेक ईथर तो 
समाजकी दृष्टिसे सुस्थिर हैं। ईश्वरकी एकता सिद्ध न हो तो | 
ईश्वर ही सिद्ध नहीं होगा | ईश्वरकी अनेकताके खण्डनके लिये 
ही ऱ्यायवार्तिकमें कहा है--'किसी एक वस्तुमें विरुद्ध 
इच्छावाले दो ईश्वरके रहनेपर किसीकी भी प्रवृत्ति नहीं होगी । 
जैसे किसी वस्तुमें यह हो', “यह न हो', यह अच्छा हो', यह 
साधारण हो'--इस प्रकार दो प्रकारकी विरुद्ध इच्छा होनेपर 
किसी भी ईश्वरकी इच्छाके अनुसार कार्य नहीं हो सकता । 
एकमें अच्छा, बुरा, नवीन, पुरातन एक समय नहीं हो सकता 
है। इस प्रकार दोनोंकी इच्छाएँ बाधित होनेपर एक भी ईश्वर 


* कृतार्थयन्ति रक्षन्ति स्वभक्तान्‌ सर्वदेवताः + 


[देवता- 


नहीं रहेगा, वरन्‌ दोनों अनीश्वर हो जायेंगे । क्योंकि, जिसका 
ऐश्वर्य प्रतिहत होगा, वही अनीश्वर हो जायगा, जिसकी इच्छाके 
अनुसार कार्य होगा, बही ईश्वर होगा ।' 

'अथ अनेकत्वे सति किं बाध्यत इति ? एकस्मिन्‌ 
वस्तुनि व्याहतकामयोः ईश्वरस्य प्रवृत्तिर्न प्राप्नोति। अथ 
एकमितरोऽधिशेते स ईश्वरो नेतरः।' 

(न्या० सूर ४। १। २१) 
पातञ्जल सूत्रके व्यासभाष्यकी व्याख्यामें वाचस्पतिने 
कहा है--'अनेक ईश्वर माननेपर भी कोई आपत्ति नहीं है, 
क्योंकि, ईश्वरमें राग-द्वेष तो है नहीं, अतः विरुद्ध इच्छा उनमें 
नहीं हो सकती । कितु ऐसी स्थितिमें सभी ईश्वरोंकी समान ही 
इच्छा होती है, कभी भी विरुद्ध इच्छा नहीं होती है तो एक ही 
ईश्वरकी इच्छासे ही कार्य हो जायगा, अनेक ईश्वरकी क्या 
आवश्यकता है।' 

यदि कहा जाय कि अनेक ईश्वर होनेपर भी वे सभी 

मिलकर एक सम्मतिसे कार्य करेंगे । किंतु ऐसा माननेपर कोई 
भी ईश्वर नहीं रहेगा। परिषदका एक सभासद किसी कार्यका 
कर्ता नहीं होता। 'तच्च तस्थ----तस्माद्‌ यस्थ 
साम्यातिशयैर्विनि्मुक्तमैश्वर्यं स एवेश्वरः? (पार सू० व्याः 
१। २४), 'अविरूद्धाभिप्रायत्वेः--- कल्पनागौरवप्रसङ्गाञ्च' 
(वार १। २४) । 

यदि यह कहा जाय कि अनेक ईश्वर माननेपर भी वे सब 
एक साथ कार्य नहीं करते हैं; मास, वर्ष आदिके क्रममें सभी 
ईश्वर कार्य करते हैं। किंतु, यह भी ठीक नहीं है; कारण, 
ईश्वरका ऐश्वर्य नित्य है, अतः एक दिन कार्य करके दूसरे दिन 
वह विरत नहीं हो सकता है । जो ईशाना पूर्व दिनमें कार्य करती 
है, वही तो दूसरे दिन भी है, अतः वह दूसरे दिन क्यों नहीं 
कार्य करती है ? यदि नित्य ऐश्वर्य दूसरे दिन कार्य नहीं करता 
है तो वह पहले दिन भी कार्य नहीं करेगा, क्योंकि पूर्व दिनमें 
ईशनाका कौन गुण है और दूसरे दिन ईशनामें कौन-सा दोष 
है ? अनित्य ऐश्वर्य मानकर क्रमिक कार्य स्वीकार करनेपर ईश्वर 
ही सिद्ध नहीं होगा। क्योंकि अनित्य ऐश्वर्य माननेपर अनित्य 
ऐश्वर्यका कारण विशेष कहना होगा, क्योंकि जो वस्तु अनित्य 

रहती है, वह कारणके बिना उत्पन्न ही नहीं हो सकती । यदि 
साधनके अनुष्ठानसे ईश्वरका अणिमा आदि ऐश्वर्य उत्पन्न होता 


छ, छ फ फक एफ फक फफफ छ फक फक फक कफं 


है, यह माना जायगा तो साधनका अनुष्ठान कर अन्य व्यक्ति 
भी ऐश्वर्यकी प्राप्ति कर सकता है । ऐसी स्थितिमें अनेक ईश्वरकी 
आपत्ति होगी । 'यदीश्वरस्य ऐश्वर्य कि तन्नित्यमनित्यमिति ? 
यद्यनित्यं तस्य कारणं वाच्यम्‌।---` प्रसज्यते।' (न्या? वा? 
४।१।२१) इन्हीं युक्तियोंसे ईश्वरकी एकता अद्वेतवेदान्तमें 
सिद्ध की गयी है। 

वेदमें प्रदर्शित एकदेववादका ही युक्तिके आधारपर 
दर्शनोंमें समर्थन किया है। किंतु आश्चर्य है, दिनके प्रकाशसे 
भयभीतके समान भारतमें बहु-ईश्वरवादका आक्षेप करते हैं। 
इसीलिये मीमांसामें कहा गया है-- सांख्य, वेदान्त, पातञ्जल, 
वैशेषिकने जिस सिद्धान्तको माना है, वह वेदके मन्त्र-अर्थवाद 
वाक्योसे ही गृहीत है(न्यायमु० पृ० १३१-३२) । 

दार्शनिक दृष्टिसे ईश्वरकी सर्वज्ञता 

मुण्डकोपनिषद्‌ (१। १। ९) में 'यः सर्वज्ञः सर्ववित्‌ः' 
ऐसा कहा गया है। न्यायवार्तिकमें कहा गया है कि ईश्वरको 
सर्वज्ञ न माननेपर वह जगतका सृष्टिकर्ता ही नहीं हो सकता । 
अतः इसके लिये स्वतन्त्र प्रमाणकी आवश्यकता नहीं हे-- 
'न च बुद्धिमत्तया बिना ईश्वरस्य जगदुत्पांदो . घटते' 
(४। १॥ २१) । वाचस्पति मिश्रने भी इसकी व्याख्यामें कहा 
है--कार्यके उपादानकारणको जाननेवाला ही कार्यका कर्ता 
होता है, जगत्की सृष्टि करनेवाला ईश्वर भी जगदरूपी कार्यके 
उपादानको जाननेवाला होगा । जगत्के उपादान अदृश्य 
परमाणु हैं, ये जिसको प्रत्यक्ष हैं वह सर्वज्ञ ही होगा। 
'अदुइ्यदुष्टः सर्वज्ञः' (न्यायकुसुमा० ३। १६) । अदृश्य वस्तु 
इन्द्रियसे नहीं देखी जा सकती, इन्द्रियकी अपेक्षाके बिना ही 
जो देखता है, वह सर्वज्ञ ही होगा। क्योंकि इन्द्रियाँ अपने 
सम्बद्ध वस्तुका ही प्रत्यक्ष करा सकती हैं, अतः ऐन्द्रियिक 
प्रत्यक्ष सर्वविषयक नहीं हो सकता। 

विधिविवेकमें आचार्य मण्डनने अनुमानके द्वारा ईश्वरकी 
सर्वज्ञता सिद्ध की है। आशय यह है कि जो जिस कार्यको 
करनेवाला होता है, वह पुरुष उस कार्यके उपादान, उपकरण, 
सम्प्रदान और प्रयोजनका ज्ञाता होकर ही उस कार्यको करता 
है। जैसे घटरूपी कार्यका उपादान मृत्तिका है, उपकरण दण्ड, 
चक्र आदि हैं, सम्रदान घटको लेनेवाला है, प्रयोजन जल 
आदिका लाना हैं। इनको जानकर कुम्भकार घटका निर्माण 


अङ्क] 


* विभिन्न दर्शनोंके अनुसार देवाधिदेव परमात्माका स्वरूप + 

करता है। इसी 'तरह सभी कार्योका कर्ता ईश्वर भी इनको 
जानकर ही कार्य करेगा । अतः वह सर्वज्ञ है । जैसे उपादान 
परमाणुओं, उपकरण, जीवोंमें रहनेवाला धर्म और अधर्म ये 
चार सभी बद्ध जीवोंमें समवाय-सम्बन्धसे रहते हैं। सम्प्रदान 
जीव-समूह है, क्योंकि कर्मफल-भोग करनेवाले जीवोंके 
भोगके लिये ही ईश्वर जगत्‌की सृष्टि करता है। प्रयोजन सुख 
और दुःखका भोग है, यही सृष्टिका पर्यवसान है। 

यद्यपि सांख्यमें ईश्वरके सम्बन्धमें वैमत्य है और 
पातञ्जलयोगमतमें ईश्वर जगतका कर्ता नहीं है, प्रकृति स्वतन्त्र 
रूपसे जगतका निर्माण करती है, तथापि योगमतमें ईश्वर 
आदि-गुरु और उपदेष्टा है, वेद ईश्वर-वाक्य है। इसके द्वारा 
प्राणियोंके हितका उपदेश हुआ है, अतः सभी प्राणियोंके 
हितका अनुशासन करनेवाला सर्वज्ञ ही हो सकता है । ईश्वरमें 
न राग है और न द्वेष, क्रेशादि भी उसमें नहीं हैं, किंतु वह सभी 
वस्तुओंको वास्तविक रूपमें जानेवाला है-- 
'स पूर्वेषामपि गुरुः कालेनानवच्छेदात' (पा० सूः १। २६) । 

यद्यपि योगीको भी सर्वज्ञ माना गया है, किंतु 
योगी आदिकी सर्वज्ञता अनुष्ठानसे प्राप्त है, अतः वह 
आगन्तुक है। इस सर्वज्ञतामें अनुष्ठानकी कमी और 
अधिकतासे न्यूनता और आधिक्य होगा, किंतु ईश्वरकी 
सर्वज्ञता सहज और अनादि है । अस्तु, योगमें ईश्वर सर्वज्ञ है । 
इसीलिये कहा है--'तत्र निरतिशयं सर्वज्ञबीजम्‌' (पा० 
१॥ २५) । सभीकी अपेक्षा उत्कृष्ट ज्ञानका आश्रय सर्वज्ञ ही 
bg सांख्य-मत और ईश्वर 

सांख्यदर्शनके दो भेद हैं, दोनोंके प्रवर्तक कपिल मुनि ही 
हैं। श्रीमद्भागवतमहापुराण आदिंमें वर्णित सांख्यदर्शनमें 
इश्वरको माना है, अतः उसकी दार्शनिक दृष्टि विवेच्य नहीं है । 
ईश्वरकृष्णकी सांख्यकारिकाके अनुसार व्याख्यात साख्यदर्शनमें 
ईश्वरका निरूपण नहीं है, किंतु इसकी अतिशय प्राचीन 
व्याख्या जो युक्तिदीपिकाके नामसे प्रसिद्ध है, उसमें कहा है कि 
यदि वेदवाक्यके अनुसार मूर्तिमान, ईश्वर स्वीकार किया जाता 
है तो सांख्यमतमें भी ईश्वरका अस्तित्व सिद्ध है। क्योंकि यदि 
ईश्वर ही न रहे तो उसकी मूर्ति और ध्यान कैसे होगा ? “न 
हि असतो मूर्तिमत्वमुपपद्यते' (युक्तिदी० पृ० ७) | 


इसके समाधानमें टीकाकारने कहा है-पूर्वपक्षीने मेरे 
आशयको नहीं समझा । हमलोग सर्वथा भगवानको शक्ति- 
विशेषका प्रत्याख्यान नहीं करते। ईश्वर भी माहात्म्य-ारीर 
आदिको धारण करते हैं--यही स्वीकार करते हैं। किंतु अन्य 
दार्शनिकोने प्रधान और पुरुषसे अतिरिक्त प्रधान और पुरुषका 
प्रयोक्ता, प्रेरयिता ईश्वर है--ऐसा माना है । प्रकृति और पुरुषके 
प्रेरयिताके रूपमें ईश्वर नहीं मानता, इसका यह अर्थ नहीं है कि 
हमलोग ईश्वरको नहीं मानते हें । ईश्वर श्रुतिसे सिद्ध है और 
उसका भी माहात्य-रारीर आदि है, यही हमलोग मानते हैं। 
मीमांसक और ईश्वर 
भवनाथ मिश्रने नयविवेकमें कहा है कि न्यायवैरोषिक 
आचार्येनि कहा है-- सम्पूर्ण जगतका एक ही समयमें ईश्वरके 
द्वारा सृष्टि और एक समयमें ही संहार हो जाता है--यह 
प्रामाणिक नहीं है।' लोकदृष्टिके अनुसार क्रमशः सृष्टि और 
संहार ईश्वरके द्वारा होता है--यह माननेपर क्रमिक सृष्टि तथा 
क्रमिक संहारका कर्ता ईश्वरकी अनुमान-प्रमाणके द्वारा सिद्धि 
माननेपर गुरुमतके साथ कोई विरोध नहीं है। इसीलिये 
प्रभाकरने ईश्वरानुमानके सम्बन्धमें कुछ भी नहीं कहा है। 
“एकदा कृत्स्रसृष्टिप्रलयो मानझून्यो प्रत्युत यथादर्शनं क्रमेण 
तदनुमान इति जगदीश्वरकर्तृकेऽपि न गुरुनयविरोध इति 
गुरोरबधीरणम्‌' (नयवि° पृ० १८७) । इसी प्रकार 
न्यायवैरोषिकके अनुमानका खण्डनकर कहा--इससे 
न्यायवैरेषिक सम्मत ईश्वरानुमान ही खण्डित होता है, ईश्वरका 
खण्डन नहीं होता (नयवि० पृ० १९९) । इन व्याख्यानोंके. 
बाद उन्होंने शिवकी स्तुति की है-- 
जय जनकरहित वरयुवतिसहित जय तपसिनिरत 
स्वभुजहितहरिण जय विंषमनयन गलनिहितगरल।. 
जय वृषभवहन घृतरजनिजनक जय भुजगवलय कलिकल- 
घशयन जय कलितभुवन (भगवन्‌) तव नमस्ते नमस्ते ॥ 
(नयवि० पृ० १८३ 
आशय यह है कि ईश्वर-तत्व वेदप्रतिपाद्य है, वेदनिरपेक्ष 
केवल लौकिक ज्ञानका अनुसरण कर अनुमान-प्रमाणसे | 
ईश्वरकी सिद्धि करनेवालेका ही विरोध मीमासकॉने किया है 
श्रीकुमारिल भटके मङ्गलाचरणसे भी मीमांसकॉका 
ईश्वरके प्रति विश्वास अवगत होता है । उन्होने देवीकीलकसे ही 


१२४ ु * कृतार्थयन्ति रक्षन्ति खभक्तान्‌ सर्वदेवताः » 
मङ्गल किया है 
` विशुद्धज्ञानदेहाय त्रिवेदीदिव्यचक्षुषे । 


श्रेयःप्राप्रिनिमित्ताय नमः सोमार्धधारिणे ॥ 


मीमांसाके प्रायः सभी आचायेनि ईश्वरको नमन करके ही 
अपने ग्रन्थका आरम्भ किया है । अतः मीमांसक ईश्वर-विरोधी 
नहीं हैं। (क्रमशः) 


—t>restred-— 


देवलोककी चार सभाएँ. 


(डॉ° श्रीभीष्मदत्तजी शर्मा, एमश्ए०, एमण्एडः, पी-एचण्डी०) 


वेद्‌-उपनिषद्‌, रामायण, पुराण तथा महाभारत आदि 
अन्थोमें देवताओंकी विरेषताओंका वर्णन विस्तारसे हुआ है । 
महाभारतके सभापर्वके अन्तर्गत “लोकपाल-सभाख्यान-पर्वः 
में इन्द्र, यम, वरुण, कुबेर और ब्रह्माजीकी सभाओंका वर्णन 
हुआ है। 

एक बार मयद्वारा निर्मित अदभुत सभाभवनमें धर्मराज 
युधिष्ठिरकी जिज्ञासापर देवर्षि नारदजीने उन्हें इन सभी 
सभाओंका क्रमशः वर्णन सुनाया, जिनका यहाँ संक्षेपमें 
सारभूत अंश दिया जा रहा है-- 

इन्द्र-सभा 

इन्द्रकी सभाका नाम सुधर्मा है। यह विश्वकर्माद्वारा 
निर्मित एवं अत्यन्त उज्ज्वल प्रकाशसे युक्त है। इसकी लंबाई 
डेढ़ सौ योजन और चौडाई सौ योजन है। वहाँ रहनेवालोंको 
जीर्णता, शोक, थकान और भयकी प्राप्ति नहीं होती । वहाँ सदा 
मङ्गल और शोभासे सम्पन्न सुन्दर प्रासाद और उत्कृष्ट 
सिंहासन हें । इनमें इन्द्रका सिंहासन सर्वश्रेष्ठ है, उसपर वे 
जचीके साथ विराजमान रहते हैं। 

इन्द्रकी सभामें सिद्ध, विद्याधर, देवर्षि, गन्धर्वगण, 
अप्सराएँ, साध्य, देवगण, मरुद्रण, महर्षि, राजर्षि तथा 
पुण्यवान्‌. राजा दिव्य अलेकरणोंसे अलंकृत होकर तेजखीरूप 
धारण करके उनकी उपासना करते हैं। साथ ही दिव्य 
ओषधियों, श्रद्धा, मेधा, सरस्वती, धर्म, अर्थ, काम, विद्युत्‌, 
जलधर मेघ, वायु, गर्जना करनेवाले बादल, प्राचीदिशा, 
यज्ञके हविष्यको वहन करनेवाले सत्ताईस अग्नि, साध्य, 
` बृहस्पति, शुक्र, विश्वासु, चित्रसेन, विविध यज्ञ, दक्षिणा, 
ग्रह, तारा ओर यज्ञ-निर्वाहक मन्त्र आदि देवराज इन्द्रकी सभामें 
विराजते हैं। 

यम-सभा 


इस सभाका निर्माण भी विश्वकर्माने किया है। इस 


विशाल सभाकी लंबाई और चौड़ाई सौ योजन है। यह सभा 
न तो अधिक शीतल है, न अधिक गर्म। मनको अत्यन्त 
आनन्द देनेवाली है। न वहाँ शोक है न बुढ़ापा, न भूख, न 
प्यास और न अप्रिय वस्तु । वहाँ दीनता, थकावट अथवा 
प्रतिकूलता नाममात्रको भी नहीं है । वहाँ पवित्र सुगन्धवाली 
पुष्पमालाएँ एवं अन्य कई रम्य वस्तुएँ हैं । उस सभामें बहुतसे 
पुण्यशाली राजर्षि और निर्मल हृदयवाले ब्रहर्षि प्रसन्नतापूर्वक 
बैठकर यमदेवकी उपासना करते हैं। ययाति, नहुष, पुरु, 
मान्धाता, नृग, राजर्षि कार्तवीर्य, अरिष्टनेमि, कृति, निमि, 
प्रतर्दन, शिवि आदि राजा मरणोपरान्त यहाँ उपस्थित होकर 
घर्मराजकी उपासना करते हैं। कठोर तपस्या करनेवाले, उत्तम 
ब्रतका पालन करनेवाले सत्यवादी, शान्त, संन्यासी तथा अपने 
पुण्य कर्मसे शुद्ध एवं पवित्र महापुरुषोंका ही उस सभामें प्रवेश 
हो पाता है। 
वरुण-सभा 

इस सभाकी लंबाई-चौड़ाई यमराजकी सभाके समान है । 
इसके परकोटे और फाटक बहुत सुन्दर हैं। यह फल-फूल 
देनेवाले दिव्य रल्लमय वृक्षोंसे सुशोभित है। इस सभाका 
निर्माण विश्वकर्माने समुद्रकी जलराशिके अन्तर्गत किया है। 

इस सभामें विचित्र और मधुर स्वरसे गान करनेवाले 
हजारों पक्षी चहकते रहते हैं। श्वेत रंगवाली यह सभा बहुतसे 


कक्षं तथा आसनोंसे सुसज्जित है। इसमें दिव्य रलों और . 


वर्खोंको धारण करनेवाले तथा दिव्य आभूषणोंसे विभूषित 

वक अपनी पल्ली वारुणी देवीके साथ विराजमान रहते 
यस्यामास्ते स वरुणो वारुण्या च समन्वितः । 
दिव्यरलाम्बरधरो दिव्याभरणभूषितः ॥ 

(महा, सभा ९। ६) 

इस सभामें स्वगीय पुष्पोंकी मालाओं तथा चन्दन 


[देवता- . 


डौ 


अङ्क] 


* प्रतिमोपासनाका मूल सूत्र--भावनाकी दृढ़ता + 

आदिसे अलंकृत देवगण, गन्धर्व तथा आदित्यगण आदि 


वरुणदेवकी उपासना करते हैं। इनके अतिरिक्त वासुकि, 
तक्षक, ऐरावत आदि नाग वहाँ उपस्थित रहते हैं। साथ ही 
समस्त समुद्र तथा गङ्गा, यमुना, नर्मदा, सरस्वती आदि 
सरिताएँ एवं जलाशय, दिराएँ, पृथ्वी, पर्वत तथा समस्त 
जलचर प्राणी भी अपना-अपना स्वरूप धारण कर महात्मा 
वरुणकी उपासना करते हैं। 
कुबेर-सभा 

इसका भी मान प्रायः वरुण-सभाके तुल्य ही है। इसमें 
अनेक उच्च स्वर्णिम कक्ष एवं रलजटित सिंहासन हैं। सभाके 
सर्वोच्च सिंहासनपर यक्षराज कुबेर सुशोभित होते हैं। श्वेत 


- बादलोंके शिखर-जैसी प्रतीत होनेवाली यह सभा आकारमें 


तैरती हुई-सी दृष्टिगोचर होती है। 


इनकी सभाके समीपमें ही चित्ररथवन एवं अळकापुरी 
है। मिश्रकेशी, रम्भा, उर्वशी, मेनका आदि अप्सराएँ, किन्नर, 
यक्ष और गन्धर्वगण कुबेरकी सभामें उपस्थित होते हैं। 
ब्रह्मर्षि, देवर्षि तथा अन्य ऋषिंगण इस सभामें यथासमय 
विराजमान होते हैं। 

कभी-कभी भगवान्‌ शंकर भी कुबेरकी इस सभामें 
पधारते हैं और ये उनका यथोचित स्वागत करते हैं। श्रेष्ठ 
निधियोंमें प्रमुख शंख और पद्य--ये दोनों मूर्तिमान्‌ होकर 
अन्य सब निधियोंके साथ धनके स्वामी कुबेरकी उपासना 
करते हैं। 

देवसभाओंके विशेष वर्णनके लिये पद्म आदि पुराण, 
कार्तिक, माघ आदिके मास-माहात्य, गरुडपुराण एवं 
महाभारतका विशेष रूपसे अवलोकन करना चाहिये । 


घ्रतिमोपासनाका मूल सूत्र भावनाकी दुढ़ता 


(श्रीवल्लभदासजी बिन्नानी 'व्रजेश') 


मूल वैदिक संहिताओं तथा अद्भुत ब्राह्मण आदिमे भी 
देव-प्रतिमाओंके निर्माण, चमत्कार तथा उनकी किसी भी 
प्रकारकी विकृतिमें शान्तिके उपाय निर्दिष्ट हैं। विविध 
आगमोंमें शिव, विष्णु, गणपति, सूर्य, शक्ति आदि देवी- 
देवताओंकी सुवर्णमयी, मणिमयी, रजतमयी, ताम्रमयी, 
अष्टधातुमयी, शिलामयी, काष्ठमयी तथा मृण्मयी आदि 
प्रतिमाओंके निर्माण, प्रतिष्ठा, अर्चा एवं उत्सव आदिके 
विधान विस्तारे निर्दिष्ट हैं। देवप्रतिमाओंका प्रचार-प्रसार 
जैन, बौद्ध तथा प्रायः अन्य सभी धमेकि द्वारा भी सुदूर जावा, 
सुमात्रा, चीन, जापान, यूरोप एवं अमेरिकातकमें बहुत प्राचीन 
कालसे ही होता रहा है । वैदिक परम्पराका ही प्रभाव इन सभी 
धर्मोपर परिलक्षित होता है, जैसे ज्योतिर्गणितका वार, नक्षत्र 
और खगोल-भूगोळपर हुआ है। इसमें भारतीय गणितशास्त्र 
ज्यामिति, शुल्बसूत्र एवं शिल्प, प्रतिमा तथा वास्तुकलाका 
प्रभाव ही प्रधान है । पाञ्चरत्र आदि आगमोंमें भी प्रतिमा एवं 
देवमन्दिर-निर्माण तथा पूजा-विधान आदिका विस्तृत वर्णन 
प्राप्त होता है। इनके उद्भव तथा पूर्ण विकास होने, इन 
अन्थोंकी रचना एवं इनके सुदूर व्यापी प्रचार-प्रसारमें कितना 
समय लगा होगा?इसका प्रमाण भारतीय ज्योतिष-शाख्न ही 


है। आधुनिक विद्वानोंका काल-मान तो बहुत अल्प है और 
वह निष्पक्ष विचारसे उचित नहीं सिद्ध होता । विविध पुराणों 
और आगमोंमें स्वयं इन्द्र, कुबेर, वरुण आदिद्वारा हजारों 
वर्षोतक शिवलिङ्ग तथा देवी आदिकी प्रतिमाओंकी श्रद्धापूर्वक 
आराधना-उपासनाके द्वारा ही पूर्ण सिद्धि प्राप्त करनेके अनेक 
दृष्टान्त प्रप्त होते हैं। 

देवीपुराणके मतसे एक दिन देवराज इन्द्रने ब्रह्मासे 
प्रतिमाकी आराधनाके विषयमें कुछ प्रश्न किये । उसपर ब्रह्माने, 
प्रधान देवताओंने प्राचीन कालमें जिस-जिस देवताकी 
आराधना करके जैसा-जैसा वैभव प्राप्त किया था, उसके 
सम्बन्धमें इस प्रकार कहा--हे देवेश ! पहले भगवान्‌ 


शम्भुने अक्षमाला धारण करके मन्त्र-शक्तिमयी देवीकी ४ 


आराधना की, इसीसे वे सबके खामी हुए हैं। मैं जैलमयी . 


देवीकी पूजा करता हूँ, इस कारण यह सुदुर्लभ बहात्व मुझे , दु 
प्राप्त हुआ है । विष्णु सदा इन्द्रनीलमयी देवीकी अर्चना करते 


हे, अतः उन्होंने सनातन-ब्रह्मत्व प्राप्त किया। इसी प्रकार 
विश्वेदेवगणने रौप्यमयी देवीकी तथा वायुने पित्तलमयी, 
वसुगणने कांस्यमयी, दोनों अश्विनीकुमारॉने पार्थिवमयी 
वरुणने स्फटिकमयी, अभिने अन्नमयी, दिवाकरने ताम्रमयी 


१२६ 


+ कृतार्थयन्ति रक्षन्ति स्वभक्तान्‌ सर्वदेवताः » 


[देवता- 


'चन्दूने मुक्तामयी, मातुकागणने वञ्रलोहमयी देवीकी भक्ति- 
पूर्वक आराधना करके परम वैभव प्राप्त किया था। अतएव हे 
इन्द्र ! यदि तुम भी परम गति पाना चाहते हो तो मणिमयी 
प्रतिमा निर्माण करके देवीकी आराधना करो । इससे तुम्हारे 
सभी अभीष्ट सिद्ध हो सकते हैं।' 
इसी प्रकार शिव, स्कन्द, लिङ्ग, गणेश आदि पुराणोंमें 
विविध देवताओं--शिव, विष्णु, सूर्य और गणेश आदिकी 
प्रतिमाओकी दीर्घकालतक उपासना करने तथा अभीष्ट सिद्धि 
प्राप्त करनेका उल्लेख प्राप्त होता है। इससे प्रतिमा-पूजाकी 
अनादिता और अद्भुत महत्ता सिद्ध होती है । प्रतिमाकी विधि- 
पूर्वक उपासनाके लिये शुभ मुहूर्तमें शिलाकाष्ठादिका 
ग्रहण, प्रतिमाका निर्माण, देव-मन्दिरमें उसकी प्रतिष्ठा आदि 
आवश्यक है। जिसके लिये गन्ध, पुष्प, धूप, दीप और 
माल्य-आभरणादिद्वार पहले प्रतिमाका अधिवासन करके 
पीछे जाना प्रकारकी वेद-मन्त्रोंकी ध्वनियोंक साथ उसकी 
स्थापना करनी होती है। समुचित विधानद्वारा प्रतिष्ठा और 
पूजा-उपासनासे देवताओंका अनुग्रह प्राप्त होता है। 
प्रतिमाको गढ़कर उनकी पूजा करनेका कारण ततन्त्रमें 
इस प्रकार लिखा है-- 
चिन्मयस्याप्रमेयस्य निष्कलस्याशरीरिणः । 
साधकानां हितार्थाय ब्रह्मणो रूपकल्पना॥ 
“साघकोंकी सुविधाके लिये ही उस चिन्मय, अप्रमेय, 
निष्कल ओर निराकार ब्रह्मके रूपकी कल्पना की गयी है।' 
प्रतिमा-पूजामें श्रद्धा-भक्ति, देवतामें पूर्ण विश्वास, 
भावना-दार्ढ्य, बाह्याभ्यन्तर शुद्धि, द्रव्य-शुद्धि और शास्त्रीय 
. विधिसे उपचारोका अनुसरण आवश्यक होता है। इनमें भी 
भावना और आस्थाका विशेष महत्त्व है। इस सम्बन्धमें 
उदाहरणभूत एक कथानक प्रस्तुत किया जा रहा है- | 
एक प्रकाण्ड विद्वानके मनमें प्रौढावस्थामें देवोपासनाकी 
विशेष अभिरुचि जगी। उन्होंने बाजारसे बालगोपालकी 
पीतलकी एक प्रतिमा मोल ली और उसे विधिपूर्वक प्राण- 
प्रतिष्ठादि-संस्कारॉसे प्रतिष्ठित कर सिंहासनमें रखकर 
उपासनामें प्रवृत्त हो गये। झास्र-ज्ञानका अभाव था नहीं। 
लगन पूरी थी। शास्रमे अटल विश्वास एवं श्रद्धा थी। विघ्न 
एवं त्रुटि उनकी दृढ़ कर्मठतासे दूर ही स्तम्भित रह गये। 


समय बीतता गया । एक-एक करके छः वर्ष निकल 
गये। 'गोपाल'का प्रत्यक्षीकरण नहीं हुआ । ज्यों-ज्यों समय 
बीतता पण्डितजी अधिक उत्साह, लगन, निष्ठा एवं सावधानीसे 
अर्चन करते, पर कहाँतक करते ? एक दिन चिन्ताने उन्हें धर 
ही दबाया, सोचने लगे--'छः वर्ष बीत गये। अभीतक 
गोपालके दर्शन न हो सके। मेरे विधानमें कहाँ त्रुटि है ?' 
अपनी त्रुटिका उन्होंने बड़ी सावधानीसे निरीक्षण किया, कहीं 
कोई त्रुटि दृष्टिगत न हो सकी । इसी समय किसीकी प्रेरणासे 
उन्हें यह ज्ञात हुआ कि भगवती दुर्गा 'माता' होनेके कारण 
उपासकको शीघ्र कृपा करके दर्शन देती हैं। तदनुसार उन्होंने 
माताकी उपासनाका निश्चय किया | 

सिंहासनके ऊपर ही एक ताक था, उन्होंने 'बाल- . 
गोपाळ'को उठाकर उसीमें रख दिया और सिंहासनपर 
'भद्रकाली'की मूर्ति प्रतिष्ठित कर दी और बड़ी श्रद्धासे 
पूजा-अर्चा प्रारम्भ कर दी। 

दिन-पर-दिन बीतते गये। वही लगन, वही निष्ठा, वही 
सावधानी। उनका आहिक ब्राह्म-मुहूर्तसे प्रारम्भ होता, 
मध्याहन-संध्या कर वे निवृत्त होते। दोपहर भोजन, थोड़ा 
विश्राम,पुनः स्वाध्याय तब सायं संध्या और पुनः रात्रि-पूजामें 
बैठते तो रातके तीनतक बज जाते। कभी तो सम्पूर्ण रात्रि 
जागरण ही हो जाता। 

एक-दो-तीन करके छः शारदीय नवरात्र बीत गये । कुछ भी 
प्रत्यक्ष नहीं हुआ। निराशाकी बदली फिर घिर आयी। वे 
शुद्ध सात्त्विक वातावरणमें पले थे। पूरा जीवन उनका 
शासतराध्ययनमें बीत गया था। संस्कार शुद्ध थे। शास्त्रपर तो 
अविश्वास कैसे करते ! अपनी त्रुटि कोई दिखायी नहीं देती । 
व्याकुल हो उठे वे पण्डित ! 

- उस दिन वे सिंहासनके सम्मुख दैनिक हवन समाप्त करके 
बैठे थे। हृदय अत्यन्त ही दुःखी था । साक्षात्कार न होनेपर भी 
बारह वर्षकी एकनिष्ठ साधनाने उनके हृदयको निर्मल कर 
दिया था, पर हृदय अत्यन्त व्यथित था। उनका साक्षात्कार न 
होनेके कारण व्यथाके संवेगमें वे अपने-आपको, देशको, 
कालको भूले जा रहे थे। और दृष्टि गयी उनकी छः वर्षपूर्व 
'बाल-गोपाल'की मूर्तिपर, जिसे सिंहासनके ऊपरके ताकमें 
रखकर वे भूल-से ही गये थे। वह मूर्ति वहीं रखी है । हवन, 


अङ्क] 


धूप आदिका धूम्र मूर्तिके बाहर निकले हुए मुखपर होता हुआ 
जा रहा है। और इसी समय उन्हें विचार आया-- 
ओह ! माँ काली प्रत्यक्ष हों भी तो कैसे मैं जो हवनादि 
करता हूँ, उसे तो ताकमेंसे सिर निकाले यह ग्वाला ग्रहण कर 
लेता है। उन्होंने कहा--'अच्छा, ठहर जा ! मै तेरी नाकमें 
रूई ठूँस देता हूँ। फिर देखूं, कैसे मेरी माँके निमित्त किये 
हवनका गन्ध तू बीचमें ग्रहण करता है।' बस पण्डितजी रूई 
लेकर उठ खड़े हुए और 'बाल-गोपाल'की नाकमें ठुँसनेका 
प्रयत्न करने लगे। 

किंतु यह क्या ! हँसते हुए मुरली-मनोहरने प्रत्यक्ष हो 
उनका हाथ पकड़ लिया । पण्डितजी स्तब्ध थे । श्यामसुन्दर 
हँस रहे थे। होश आया तो झगड़ पड़े पण्डितराज और 
बोले--'और बात फिर होगी, पहले यह बता गोपाल ! किस 
शास्त्रमें लिखा है कि तू नाकमें रूई ठुँसनेसे दर्शन देता है । मैं 
छः वर्ष पूर्ण शास्त्रीय विधानसे तेरा अर्चन करता रहा । तब 
कहाँ सो रहा था तू ? और आज नाकमें रूई ठूँसते ही सामने 
आ गया।' 

श्यामसुन्दर बोले--'मेरा अर्चन तुमने किया ही कब 
पण्डितराज ! जड मूर्तिका अवश्य अर्चन करते रहे। उसमें 
तुमने प्राण-प्रतिष्ठाकी क्रिया अवश्य सम्पन्न की थी, पर वह 
फिर भी मूर्ति ही तो रही--जडमूर्ति ! उसमें चेतनावत्ताकी दृढ़ 
भावना तुममें हुई कब ? आज तुममें मेरी ओर चेतनता और 
देवत्वकी दृढ़ आस्था उत्पन्न हुई, तभी तो तुम भूल गये कि 
जड मूर्ति गन्ध ग्रहण नहीं करती | आज तुमने मुझे चेतन मान 

लिया और मैं साक्षात्‌ तुम्हारे सम्मुख प्रकट हो गया।' 

तो माँ कालीके दर्शन मुझे क्यों नहीं हुए ?' पण्डितजीने 
प्रश्न किया। खिलखिला पड़े वासुदेव ! 

वही बात! अरे बाबा, कालीकी जडमूर्तिका ही तो 
अर्चन करते हो--माँ तो सर्वदा तुम्हारे सम्मुख रही। अब भी 
है, पर तुमने उसमें चैतन्यत्वकी अनुभूति ही कब की? 
यह देखो, यह मूर्ति है अथवा परम चैतन्य ?' वासुदेवने 
इङ्गित किया। 

पण्डितजीकी दृष्टि सिंहासनकी ओर गयी तो माँ 
भद्रकालीकी मूर्ति मृदु मुस्कान बिखेरती परम वात्सल्यपूर्ण 
दुगॉसे उनकी ओर देख रही थी। पण्डितजी आत्म-विस्मृत हो 
माँके चरणोंमें लोट गये। 


इससे सिद्ध होता है कि देवार्चन या देवोपासनामें श्रद्धा, 
भक्ति, योग, ध्यान, मन्त्र, स्तोत्रॉके पाठ और प्रणाम आदि 
उपचारोंके नियमोंके पालनके साथ-साथ प्रत्यक्ष व्यक्तिकी 
उपासनाकी तरह देव-विग्रहमें दृढ़ आस्था एवं उपस्थितिकी 
भावना भी होनी चाहिये। तभी देव-दर्शनके लिये तीव्र 
उत्कण्ठा और संवेग उत्पन्न होता है ओर 'तीव्रसंवेगाना- 
मासन्न::-इस योगसूत्रके अनुसार फिर तत्काल देवताका 
साक्षात्कार भी हो जाता है। इसलिये उपासकके मनमें 
प्रेम, भक्ति, शरणागति, अनन्य भावना होनी आवश्यक है। 
देवदर्शनमें विलम्ब होनेमें तीव्र भावना तथा तीव्र उत्कण्ठा ओर 
अनन्यताका अभाव ही प्रतिबन्धक होता है। 


जैन आगमोंमें देववादकी अवधारणा 


(अणुव्रत-अनुशास्ता, युगप्रधान आचार्यश्री तुलसी) 


अवधारणाएँ तीन प्रकारकी होती हैँ- शास्रीय, 
वैज्ञानिक और व्यावहारिक । शास्त्रीय अवधारणाओंके साथ धर्मा 
एवं दर्शनोंकी परम्परा जुड़ी रहती है। विज्ञान अपनी विरासतके 
आधारपर आगे बढ़ता है। उसपर किसी भी धर्म या दर्शनका 
विशेष आधिपत्य नहीं होता। व्यवहार प्रतिबद्ध और 
अप्रतिबद्ध दोनों प्रकारका हो सकता है। मनुष्यकी प्रकृति 
अनुसंधानकी है। वह शास्त्र, विज्ञान और व्यवहार--सबको 
अपने चिन्तन-मननका विषय बना लेता है । शाख्रांकी परम्परा 


बहुत प्राचीन है। आधुनिक विज्ञानका इतिहास बहुत प्राचीन 
नहीं हे । शास्त्रोंमें जो वैज्ञानिक तत्त्व हैं, उनको शाश्वत माना जा 
सकता है। व्यावहारिक अवधारणाओंमें प्राचीनता और | 
जवीनताका मिश्रण है। ४ 
आत्मवादी दर्शनोंमें आत्मा 

दर्शनके क्षेत्रमें दो धाराएँ चल रही हे--आत्मवादी और 
अनात्मवादी । अनात्मवादी दर्शन आत्माके अस्तित्वको स्वीकार 
नहीं करते। आत्माका अस्वीकार कर्म, कर्मबन्ध और बन्धनके 

[देवता- 


हेतुओंका अस्वीकार है । बन्धनके अभावमें मोक्ष और मोक्षके 
उपायाँकी प्रासंगिकता समाप्त हो जाती है। अनात्मवादी 
व्यक्तियोंके लिये पूर्वजन्म और पुनर्जन्मकी आस्था अर्थशून्य 
हो जाती है । ऐसे व्यक्ति इस दृश्य जगत्से परे किसी चेतन 
सत्तामें विश्वास नहीं करते । 
आत्मवादी दर्शनोंने आत्माके खतन्त्र अस्तित्वको स्वीकार 
किया है। आत्माके सम्बन्धमें उनकी अवधारणाएँ भिन्न-भिन्न 
हो सकती हैं, पर उसके अस्तित्वको लेकर कोई विप्रतिपत्ति 
नहीं है। कुछ दार्शनिक आत्माको अद्भुष्ठ-प्रमाण मानते हैं, 
कुछ तन्दुल-प्रमाण मानते हैं, कुछ लोक-प्रमाण मानते हैं और 
कुछ शरीर-प्रमाण मात्तते हैं। इन मान्यताओंकी समीक्षा अभी 
यहाँ प्रासंगिक नहीं है! . 
आत्मा है और उसके दो रूप हैं--शुद्ध आत्मा तथा 
अशुद्ध आला । शुद्ध आत्मा परमात्मा है। वह जन्म-मृत्युकी 
परम्परासे मुक्त है । अशुद्ध आत्मा संसारमें परिभ्रमण करती है । 
परिभ्रमणके मुख्य स्थान चार है -नरकगति, तिर्यञ्चगति, 
__ मनुष्यगति और देवगति। जैन-शाख््रोंकी अवधारणाके 
अनुसार यह लोक तीन भागोंमें विभक्त है-- ऊर्ध्व लोक, 
तिर्यक्‌ लोक और अधोलोक। निम्न लोकमें मुख्य रूपसे 
नरकगतिके जीव रहते हैं। तिर्यक्‌ लोकमें मनुष्य और 
तिर्यञ्चोकी अवस्थिति है । ऊर्ध्व लोकमें देवताओका निवास 
है। यह वर्गीकरण स्थूल दृष्टिसे है । सूक्ष्म दृष्टिसे देखा जाय 
तो तिर्यञ्चगतिके जीवन इस समूचे लोकमें परिव्याप्त हैं । मनुष्य 
तिर्यक्‌ लोकतक सीमित है। देवताओंका अस्तित्व तीनों 
लोकोंमें है। 
जैनागमोंमें देवता 
इन्द्रभूति गौतम भगवान्‌ महावीरके प्रथम शिष्य थे। 
उन्होंने भगवानसे प्रश्न किया--'भन्ते ! देव कितने प्रकारके 
होते हैं ?' भगवानले उत्तर दिया--'गौतम ! देव पाँच प्रकारके 
होते हैं--भव्यद्रव्यदेव, नरदे, धर्मदेव, ' देवातिदेव और 
भावदेव । जो मनुष्य या तिर्यञ्च पञ्चेन्द्रिय जीव आगामी भवमें 
देवयोनिमें उत्पन्न होनेवाले हैं, वे जबतक वहाँ उत्पन्न नहीं होते, 
भव्यद्रव्यदेव कहलाते है । संक्षेपमें इनको भावी देव कहा जा 
* सकता है । जो जीव मनुष्य-योनिमें उत्पन्न होते हैं और चक्रवर्ती 
` सम्राट होते हैं, उनको चक्ररल प्राप्त होता है। उनके सामने नौ 


निधियोंका आविर्भाव होता है । उनका भण्डार समृद्ध होता है। 
बत्तीस हजार राजा. उनका अनुगमन करते हैं । उनके राज्यकी 
सीमा समुद्रतक विस्तृत रहती है। ऐसे शक्ति-सम्पन्न और 
प्रभुता-सम्पन्न मनुष्येन्द्र या नरदेव कहलाते हैं। 

संयत, जितेन्द्रिय, ब्रह्मचारी और गृहवासका परित्याग 
कर अप्रतिबद्ध विहार करनेवाले मुनि धर्मदेव होते हैं। वे खयं 
मोक्ष-धर्मकी साधना करते हैं और जनताको धर्मका पथदर्शन 
देते हैं। साधनाका परिपाक होनेपर सिद्धिके शिखरपर आरोहण 
कर लेते हैं। उनकी सिद्धिकी पहली कसौटी है अनन्त ज्ञान 
और दर्शनका आविर्भाव। अन्तहीन ज्ञान और दर्शनकी , 
उपलब्धि कर वे अईत्‌ कहलाते हैं । उनके लिये'जिन'शब्दका 
प्रयोग भी आता है । केवल ज्ञानकी सम्पदाको प्रधान मानकर 
उन्हें केवली कहा जाता है.। वे केवलज्ञानके आलोकमें अतीत, 
वर्तमान और भविष्य--तीनों कालोंको जानते-देखते हैं, 
इसलिये उनको सर्वज्ञ और सर्वदर्शी माना गया है । जो धर्मदेव 
इस स्थितितक पहुँच जाते हैं, उन्हें देवातिदेव या देवाधिदेव 
कहा जाता है। 

- पाँचवें प्रकारमें वे देव आते हैं, जो देवगति 
नाम-गोत्र-कर्मका वेदन करते हैं। लोकमें प्रचलित देव 
चान्दका प्रयोग इस कोटिके देवोंके लिये ही होता है, इसलिये 
चे भावदेव कहलाते हैं । उनको चार वगेमिँ विभक्त किया गया 
है--भवनपति, वानव्यन्तर, ज्योतिष्क और वैमानिक। 
भवनपति देव नीचे लोकमें रहते हैं । वानव्यन्तर और ज्योतिष्क 
देव तिर्यक्‌ लोकमें रहते हैं। ऊर्ध्व लोकमें निवास करनेवाले 
देव वैमानिक कहलाते हैं। वैमानिक देव सब देवोंमे 
उच्चकोटिके देव हैं। जैनशास्त्रोमें इन सभी देवोंका विस्तृत 
विवरण उपलब्ध होता है। 

देवत्व-प्राप्तिके उपाय 

देव- कौन बन सकता है और कैसे बन सकता है, इन 
अश्नोंके संदर्भमें भी जैन आगमोंमें विशेष प्रकाश डाला गया 
है। मनुष्यगति और तिर्यञ्चगतिके प्राणी देवगतिमें उत्पन्न हो 
सकते हैं। वहाँ देवत्वप्राप्तिक कारणोंकी चर्चा करते हुए मुख्य 
रूपसे चार कारणोंका उल्लेख किया गया है-- 

१-सराग-अवस्थामें संयमको साधना करना। 

२-गृहस्थ-जीवनकी आचार-संहिताका पालन करना । 


ज्र 


| 


अङ्क] 


३-तत्त्वका सम्यक्‌ अवबोध पाये बिना ही तपस्या 
करना । 

४-मुक्तिको इच्छा बिना ही आत्माको निर्मल बनानेवाला 
विशेष अनुष्ठान करना । 

तिर्यञ्चगतिमें जन्म लेनेवाळे पशु-पक्षी आदि प्राणी 
चिन्तनशील नहीं होते । उनको कभी कोई आकस्मिक अवसर 
मिलता है और वे विकासके सोपानपर चढ़ जाते हैं । मनुष्य 
चिन्तन और विवेकसम्पन्न प्राणी है । विकासकी सारी सम्भावनाएँ, 
उसमें निहित हैं । फिर भी सब मनुष्य अपनी क्षमताका लाभ नहीं 
उठाते। वे कामभोगोंमें आसक्त होकर मनुष्यतासे भी नीचेकी 
ओर प्रस्थान कर देते हैं । ऐसे लोगोंको प्रतिबोध देनेके लिये एक 
व्यावहारिक उदाहरण दिया जाता है-- 

एक बनिया था। उसके तीन पुत्र थे। बनियेने उन 
तीनॉको एक-एक हजार कार्षापण (ताँबेका एक प्राचीन 
सिक्का) देकर व्यापार करनेके लिये भेजा। एक निश्चित 
अवधिके बाद उन्हें लौट आना था। तीनों भाई गये। एक 
भाईने व्यापार किया और सादगीसे जीवन बिताया। उसका 
व्यापार चला । मितव्ययी होनेके कारण उसके पास पूँजी बढ़ती 
गयी । दूसरे भाईने व्यापार किया । उसे व्यापारमें जितना लाभ 
मिलता, वह भोजन, मकान आदिंपर खर्च कर डालता, मात्र 
उसने मूल पूँजीको सुरक्षित रखा । तीसरे भाईने व्यापार नहीं 
किया । जो पूँजी उसके पास थी, उसे खाने-पीने तथा व्यसनोंमें 
समाप्त कर दिया। 

इस उदाहरणको प्रतीक बनानेसे निष्कर्ष यह निकलता है 


# प्रारम्भिक बौद्ध साहित्यमें देवता + १२९ 

क फफफफ फक क कफ फक फकक। idl यका 


पवित्र जीवन जीनेवाला उस पूँजीको बढाता है, देवगतिको प्राप्त 
होता है। जो विषय-वासनामें फँसता है, वह मूल पूँजीको 
खोता है, नरक और तिर्यञ्चगतिको प्राप्त करता है । जो मध्यम 
प्रकारका आचरण कर पुनः मनुष्य-जन्मको प्राप्त करता है, वह 
मूल पुँजीको सुरक्षित रखता है। 
जैन-देवता नाम और आकारसे अप्रतिबद्ध हैं 
मनुष्य देवताओंका उपासक है । वह इष्ट-सिद्धिके लिये, 
विश्ननिवारणके लिये और अपने मनस्तोषके लिये उनका स्मरण 
करता है, पूजन करता है, मनौतियाँ मानता है और उन्हें प्रतिष्ठित 
करता है । प्रश्न यह है कि मनुष्यकी कल्पनाका देव कैसा है ? 
वैदिक परम्परामें ब्रह्मा, विष्णु और महेश प्रमुख देवोंकी भूमिका 
निभाते हैं । जैन-परम्परामें देववादकी धारा दो दिशाओंमें 
प्रवाहित है । लौकिक देवोंको नाम और आकार दोनों प्राप्त है । 
पर लोकोत्तर देवोंक साथ यह प्रतिबद्धता नहीं है। 
अंप्रतिबद्धताके संकल्पको अभिव्यक्ति देते हुए कहा गया है-- 
भवबीजाङ्करजनना रागाद्याः क्षयमुपागता यस्य । 
ब्रह्मा वा विष्णुर्वा हरो जिनो वा नमस्तस्पे ॥ 
संसार-बीजको करनेवाले दो तत्त्व है--राग 
और द्वेष । जो व्यक्ति राग और द्वेषको क्षीण कर लेता है, उसे 
मेरा नमस्कार है। उस व्यक्तित्वकी पहचान ब्रह्माके रूपमें हो, 
विष्णुके रूपमें हो, शिवके रूपमें हो या जिनके रूपमें हो। 
नामके प्रति ज्ञानी उपासकका कोई विशेष आग्रह नहीं होतां। | 
उसकी दृष्टिमें नमस्करणीय है व्यक्तिकी अर्हता और वह है 


वीतरागता। (क्रमशः) ज 
कि मनुष्य-जीवन मूलभूत पूँजी है। अध्यात्मकी साधनाकर प्रे—श्रीकमलेराजी च 
प्रारम्भिक बोद्ध साहित्यमें देवता 
(डॉ० श्रीविजयकुमारजी जैन 


) 
भारतीय धार्मिक परम्परामें सदैव ही अलौकिक लौकिक शक्तियेकि चित्रणसे परिपूर्ण है, जिसका संक्षिप्त 


शक्तियाँका महत्त्व रहा है। बौद्ध धर्ममें भी इन अलौकिक 
शाक्तियोंका समावेश हुआ है, जिनके अन्तर्गत ब्रह्मा, शक्र, 
देवता, देवपुत्र आदि अलौकिक शक्तियोंका वर्णन मिलता है। 


साररूप यहाँ प्रस्तुत किया गया है 2 
ब्रह्मा--ब्रह्मा हिन्दू धार्मिक परम्परामें सष्टिकर्ताके रूपमे ५ 
प्रसिद्ध हैं । पालि-साहित्यमें ये सद्धर्मके सहायक रूपमें वर्णित 


भगवान्‌ बुद्धने अपनेको देवता, भार, ब्रह्मा, श्रवण, ब्राह्मणोंमें हैं। संयुक्त निकायमें छः ब्रह्माओंके नाम मिलते हैँ _ द 
अनुत्तर घोषित किया थाः । संयुक्त निकायका प्रथम सगाथवर्ग सहम्पति-ब्रह्मा, बक-ब्रह्मा, सुन्या, शुद्धावास-प्रत्येक-न्ह्मा 


१-सदेव के लोके समारके सब्रह्मके सस्समण ब्राहम्मणिया पजाय सदेव मनुस्साय तथागतो अरियो । 


(संयुक्त निकाय ५, प*३७३) | 


१३० » कृतार्थयन्ति रक्षन्ति स्वभक्तान्‌ सर्वदेवताः » 


तदुप्रत्येक ब्रह्मा एवं संतकुमार ब्रह्मा | बक-ब्रह्मा-सुत्तमें 
बहत्तर-बहत्तर ब्रह्माआँकी संख्या बतलायी गयी है। 
सहम्पति-ब्रह्माको बौद्ध धार्मिक परम्परामें विशेष सम्मान दिया 
गया है। उपदेश देनेके प्रति भगवान्‌ बुद्धके उदासीन होनेपर 
सहम्पति-ब्रह्माने ही उपदेशके लिये उन्हें प्रेरित किया था । 
भगवानद्वारा धर्मके प्रति गौरव मानकर विहार करनेकी बात 
सोचनेपर सहम्पति-ब्रह्मेने आकर भगवानकी बातका समर्थन 
करते हुए कहा था कि यही बुद्धोंकी परम्परा है । 
सहम्पति-त्रह्मा सद्धर्ममें सहायक हुए। सहम्पति-ब्रह्मा 
संघके प्रति श्रद्धालु थे। वे भिक्षुओंके शान्तचित्त और एकाग्र 
रहनेकी पुष्टि करते हुए कहते हैं कि एकान्त सेवन करना 
चाहिये। यदि मन न लगे तो संघमें मिलकर संयत और 
स्मृतिमान्‌, होकर विहार करना चाहिये । 
बक-ब्रह्माके विषयमें भगवान्‌ बुद्धने बताया कि वे 
ब्रह्मलोकमें शीलब्रतके कारण उत्पन्न हुए। उन्होंने पहले 
प्यासेको पानी पिलाया था, गङ्गामें बहते हुएको बचाया था, 
नावको सर्पराजसे मुक्त कराया था, इसी पुण्यके कारण वे 
बह्मलोकमें ब्रह्माके रूपमें उत्पन्न हुए `। 
देवता--संयुक्त निकायके प्रथम संयुक्त देवता-संयुक्तमें 
देवताओंकी भगवान्‌ बुद्धके साथ वार्ता.बतलायी गयी है। 
देवताओंके अन्तर्गत सतुल्लपकायिक, शुद्धावास, घटीकार 
त्रायस्त्रिश एवं उज्झान सज्जी नामक देवताओंके नाम 
मिलते है" 
देवपुत्र-देवपुत्रोंकी विशेषता देवताओंके समान ही 
है। उनमेंसे कुछ कभी-कभी अपनी ज्योतिको चमकाते हुए 
जैतवनमें आते थे और उनका भगवान्‌ बुद्धसे वार्तालाप होता 


था। कुछ देवपुत्रोंक नाम इस प्रकार हैं--कारयप, माघ, 
मागध, दामलि, कामद, सुदत्त, सुन्रह्मा, ककुध तथा 
अनाथपिण्डि आदि | 

शाक्र- बौद्ध साहित्यमें शक्रके सात नामोंका उल्लेख 
मिलता है--मघवा, पुरिन्दद, शक्र, वासव, सहस्ताक्ष, 
सुजम्पति एवं देवेन्द्र । 

देवेन्द्र शक्रके सात व्रत बतलाये गये हैँ--१-माता- 
पिताकी परिचर्या, २-ज्येष्ठोंका सम्मान, ३-मधुर-भाषण, 
४-परनिन्दा-परिवर्जन, ५-उदारतापूर्वक दान-कर्म, ६-सत्य- 
सम्भाषण और ७-क्रोधका परित्याग--जिनके कारण वे इस 
पदपर आरूढ हुए थे। 

शक्रको क्षमाशील, क्रोधरहित, शान्तिका प्रतीक, 
मधुरभाषी, निष्कपट, धर्मपरायण, उत्साही एवं बलशाली 
कहा गया है। 

भगवान्‌ बुद्धने देवेन्द्र शक्रको पुण्यके प्रतापसे 
त्रायस्त्रिश-लोकमें ऐश्वर्य पाकर राज्य करते हुए रात्रि और 
सौजन्यका प्रशंसक बतलाया है। भिक्षुओंको भगवान्‌ शिक्षा 
देते हैं कि इन्द्रका अध्यवसाय अनुकरणीय है। वे जिस भी 
सामान्य या दुर्गम कार्योको प्रारम्भ करते हैं, उसे पूरा करके ही 
छोड़ते हैं, चाहे कितनी भी विन्न-बाधाएँ आ जायँ। देवेन्द्र 
शक्रका विभिन्न प्रसंगोंमें असुरोंसे युद्धका वर्णन मिलता है। 

भगवानके परिनिर्वाण प्रप्त होनेपर देवेन्द्र शक्रने कहा था 
कि सभी संस्कार अनित्य हैं, उत्पन्न और निरुद्ध होना उनका 
स्वभाव है, वे उत्पन्न होकर निरुद्ध हो जाते हैं। बिलकुल शान्त 
हो जाना ही सुख है। 


संसारमें निक 
संसारमें न तो कोई किसीका मित्र है, न शजन्नु। जो व्यक्ति किसीको शत्रु मानकर उसपर क्रोध करते हैं, 


वे वास्तवर्मे अपनी ही हानि करते हैँ।- भक्तराज प्रह्वाद 

[आचीन कालमें हमारे पूर्वज विशेष सामर्थ्यवान्‌ थे । उनकी थन-सम्यत्ति पूर्ण थी, शरीर आरोग्य था, परिवार सुखी था। 
सबके हृदयमे शान्ति थी । जगतूका व्यवहार उनके लिये क्रीडा-कोतुक था । उनकी इच्छा एवं स्मरण करनेमात्रसे उन्हे देवताओके 
दर्शन हो सकते थे और उनका शरीर भी ब्रह्मलेकतक जा सकता था । हजारों कोस दूरकी किसी वस्तुको देखनेका उनमें सामर्थ्य 
था 1 दूर और निकटका व्यवधान उनके लिये नगण्य था । जिसपर वे प्रसन्न होते, उन्हें बरदान देनेकी क्षमता उनमें थी, जिसपर वे 
रुष्ट होते, उन्हें दण्ड भी दे सकते थे । इस प्रकार नियह और अनुग्रहकी पूर्ण क्षमता थी उनमें । स्वर्गके देवता भी उनकी सहायताकी 
अपेक्षा किया करते । प्राचीन अन्थोंमें इस बातके अनेक प्रमाण हैं। यह एक ऐतिहासिक सत्य है । अपने पूर्वजोंको जो महान्‌ 
शक्तियाँ प्राप्त हुई थीं, वह देवताओंकी उपासना और सम्बन्धका ही फल था । 

आज जो व्यक्ति स्थूल जगतूकी उलझनोमें संलअ है, यदि वह संसारमें एकच्छत्र सम्राट्‌ हो जाय, तब भी उसका जीवन पूर्ण 
नहीं हो सकता, क्योंकि कोई-न-कोई अभाव उसके जीवनके साथ लगा ही रहता है । इस स्थूल जगत्‌ और भगवट्याप्रिके बीचमें 
एक सूक्ष्म जगत्‌ भी है जो कि आध्यात्मिक उन्नतिमें सीढ़ीका काम करता है । वास्तवमें इस सूक्ष्म लोकमें इस लोककी अपेक्षा 


- अधिक ज्ञान, अधिक शक्ति, अधिक ऐश्वर्य, अधिक सुख और अधिक सुव्यवस्था है। वहाँके शासक जगतपर भी आधिपत्य 


रखते हैं और यहाँकी प्रयति एवं प्रवृत्तियोंमें उनकी मुख्य प्रेरणा रहती है । जैसे यह स्थूल शरीर हम-आप नहीं हैं, वास्तवमें हम-आप 
इसके अंदर रहनेवाले जीव है, वैसे ही पृथ्वी, जल, अग्नि, वायु, सूर्य-चन््र प्रत्येक अहमण्डल और भिन्न पदार्थोर्मे एक दिव्य जीव 


' निवास करता है, जिसको पृथ्बीदेवता, अग्निदेवता आदि नामोंसे कहते हैं। स्थूल जगतके रोग-शोक आदि इन्हीके द्वारा नियन्त्रित 


ओर मर्यादित हैं। इनका एक संगठित राज्य है और उनके पद, पदाधिकारी और उनके समयकी निश्चित अवधि है । कोई प्रत्येक 
युगमें बदलते हैं, कोई मन्वन्तरमें तथा कोई कल्पमें बदलते हैं। कभी-कभी इन पदोपर तपस्वी जीव भी आ जाते हैं ओर 
कभी-कभी ब्रह्मलोकसे अधिकारी पुरुष भी भेजे जाते है । देवताओंके राजा इन्द्र है, न्यायाधीश धर्मराज हैं, कुबेर कोषाध्यक्ष हैं, 
इन सबके आचार, व्यवहार तथा सामर्थ्य-शक्तिके वर्णन वेदोंमें, पुराणोंमें और थर्मग्रन्थोंमें प्राप्त हैं। 

सूक्ष्म जगत्‌के देवताओमें अनेक भेद हैं-अ्राह्मस्वर्गके देवता, माहेत्रस्वर्गके देवता, भौमस्वर्गके देवता । इनमें कुछ तो 
प्रजारूपसे निवास करते हैं, कुछ अधिकारी-रूपसे । उनके शरीरमें स्थूल पञ्ञभूत बहुत ही न्यून परिमाणमें होते हैं । पृथ्वी, जलकी 
मात्रा तो नहींके बराबर होती है। इसीसे उन्हें पार्थिव भोजनकी आवश्यकता नहीं होती, केवल सूँघनेसे अथवा केवल अमृतपान 
करनेसे ही उनका जीवन परिपुष्ट रहता है । ब्राह्मस्वर्गमें तो गन्ध या पानकी भी आवश्यकता नहीं होती, इसलिये यज्ञ-यायादिका 
अधिकांश सम्बन्ध माहेतरस्वर्गसे ही है। भोमस्वर्गके देवता पितर है 

देवता दो प्रकारके होते हैं“- (१) नित्य देवता, (२) नैमित्तिक देवता । नित्य देवताओंका पद प्रवाहरूपसे नित्य होता है। 
जैसे प्रत्येक प्रलयके पश्चात्‌ इत्रपद रहेगा ही । इनके अधिकारी बदलते रहते हे, किंतु पद ज्यों-का-त्यों रहता है । इस समय जो 
बलि है, वे ही आगे इन्द्र हो जायेंगे । इनके बदलनेका समय निश्चित रहता है, यह नियम प्रत्येक ब्रह्माण्डमें चलता है । नैमित्तिक 
देवताका पद समय-समयपर बनता है और नष्ट हो जाता है। जैसे--कोई नवीन आमका निर्माण हुआ तो उसके अधिकारी नये 
ग्राम-देवता बना दिये जायेंगे । नवीन गूहके लिये नवीन वास्तुदेवता भी गृहीत कर लिये जायेंगे । परंतु उस आमके, गृहके टूटते ही 
उनका वह अधिकार नष्ट हो जायगा । आमदेवताकी पूजासे आम तथा गृहदेवताकी पूजासे गृहका कल्याण होता है । अब भी 
भारतके गाँवमें किसी-न-किसी रूपमें ग्रामदेवता, गृहदेवताकी पूजा की जाती है। र 

देवताओंकी संख्या नहीं हो सकती, जितनी वस्तुएँ हैं उतने ही देवता हैं। इसीसे शार््रॉमे देवताओंको असंख्य कहा गया हे । 
महर्षि गौतम आदिने देवताओंकी संख्या तैंतीस करोड़ बतलायी है । कहीं-कहीं देवताओंकी संख्या ३, ३३,३३३ कही गयी हे । 
मुख्यतः तैंतीस देवता माने गये है, जिनकी संख्या इस अकार पूरी होती है--द्वादश आदित्य, एकादश रुद्र, अष्ट बसु, इन्र तथा 


कठिन हो जाता है, क्योंकि वे इनके अधिष्ठात देवता है । इसीलिये प्राचीन कालमें ऋषिगण यज्ञ-यागादिके द्वारा इनको संतुष्ट किया 
करते थे। 2 ५ 
अपने शास्त्र यह कहते हैं कि ये यज्ञ, देवोपासना आदि सकामभावसे किये जाते हैं तो इस लोककी समस्त कामनाएँ पूर्ण होती 
हैं और परलोकमें इद्धत्व और पारमेष्य-पदकी आपि होती है और यदि यही कर्म निष्कामभावसे किये जाते हैं तो अन्तःकरणको 
शुद्ध करके भगवानकी भक्ति अथवा तत्त्वज्ञानके हेतु होते हैं। चाहे सकाम हो या निष्काम, किसी भी अवस्थामें देवोपासना 
लाभदायक ही होती है । जो लोग डख्धियॉका संयम करके मनको एकाग्र एवं परमात्मामें स्थिर करना चाहते है, उनके लिये भी 
देवोपासना बड़ी सहायक है । सूर्यकी उपासनासे, जो कि उनके सामने बैठकर गायत्रीके जपसे होती है, ब्रह्मचर्य स्थिर होता है 
और आँखें बुरे विषयोपर नहीं जातीं। नित्य और नैमित्तिक कमोमि देवपूजाके जितने भी मन्त्र हैं, उनमें कहा गया है कि अमुक देवता 
मेरी इद्धियॉकी संयमित करें, मनको विषयोंसे विमुख करें और अपराथोंकी पुनरावृत्ति न हो, ऐसी कृपा करें। संध्या ओर 
यञ्जमहायज्ञ-जैसे नित्यकर्म भी एक अकारसे देवोपासना ही हैं और देवताओंकी सहायता प्राप्त करनेके लिये ही जीवनसे उनका 
घनिष्ठ सम्बन्ध जोड दिया गया है। 
गीता, जो अध्यात्पशास्रका उज्ज्वल प्रकाश है, में प्रसंगवश कई बार देवपूजाका उल्लेख हुआ है । सात्विक पुरुषोंका वर्णन 
करते हुए यह कहा गया है कि 'यजन्ते सात्तिका देवान्‌” अर्थात्‌ सात्विक पुरुष देवताओंकी पूजा करते हैं। शारीरिक तपोंमें 
सर्वप्रथम स्थान देवपूजाको ही प्राप्त है । इसके अतिरिक्त ओर भी अनेक स्थलोमें जैसे यज्ञके साथ प्रजाकी सृष्टि बताते हुए कहा 
गया है क्रि यज्ञके द्वारा तुम उन्नति करो, यज्ञ तुम्हारी समस्त कामनाओको पूर्ण करे । वहाँ स्पष्ट कहा गया है-- मनुष्य यज्ञद्वारा 
देवताओको प्रसन्न करे और देवता मनुष्योंको उन्नत करें । इस प्रकार एक दूसरेके सहकारी बनकर परम कल्याण प्राप्त करें । यहाँ 
यह भी कहा गया है कि संसारकी सम्पूर्ण सुख-सम्पत्ति देवताओसे ही परापत होती है, इसलिये उनकी वस्तु उनको दिये बिना जो 
भोगते है वे एक प्रकारके चोर हैँ--स्तेन एव सः”। भगवानकी यह वाणी प्रत्येक साधकको सर्वदा स्मरण रखनी चाहिये कि इस 
यज्ञ चक्रका जो अनुष्ठान नहीं करता, वह इन्द्रियोंके भोगोंमें रमनेवाला पापी व्यर्थ ही जीवन धारण करता है। | 
इस सृष्ठिके कर्ता, धर्ता, हर्ता एकमात्र ईथर ही हैं। ये ही परमदेव हैं। इन्हींको कर्तापनकी दृष्टिसे ब्रह्मा, धर्तापनकी दृष्टिसे विष्णु 
तथा हर्तापनकी दृष्टिसे शिव कहते है । यद्यपि ये तीनों नाम एक ही ईश्वरके हैं, परंतु अपने शाख्रोमेँ इन्हें त्रिदेवके नामसे कहा गया 
है। इन तीनोंमेंसे ब्रह्माकी उपासना प्रचलित नहीं है, क्योंकि वे सृष्टिका कार्य स्वाभाविक रूपसे करते रहते हैं और सृष्ठिक्रे लिये 
प्रार्थना करना आवश्यक नहीं है। संसारकी स्थितिके लिये अथवा संसारसे मुक्त होकर परमात्माको प्राप्त करनेके लिये उपासना 
की जाती है। यही कारण है कि इन त्रिदेवोमे विष्णु और शिवकी उपासना ही विशेष रूपसे प्रचलित हे । संसारकी विभिन्नताओंके 
स्वामीके रूपमें गणेशकी और प्रकाशके रूपमें सूर्यकी उपासना होती है। इन सबके साथ यूँ कहिये कि इन सबके रूपमें 
 भ्गवानकी अचिन्त्य-शक्ति है, इसलिये केवल शक्तिकी भी आराधना होती है। इस प्रकार विष्णु, शिव, सूर्य, गणेश और 
शक्ति--ये पाँचों भगवानके ही स्वरूप हैं। उपास्य वेवॉमें इन्हींका मुख्य स्थान है । जिस देवताकी जो शक्ति होती है, वही उनकी पत्नी 
है और शक्तिमानके साथ शक्तिका अभेद है । समय-समयपर इन सभीके अवतार हुआ करते हे और इस प्रकार निखिल जगतकी 
रक्षा-दीक्षा होती है। - सम्पादक] 


SC 


पञ्चायतनके देवता र 


अङ] * पञ्चदेव + द्‌ १३३ 


सनातनधर्ममें जो देवकार्य होते हैं, वे जगत्‌के मूल उपादान पञ्चमहाभूतके अधिष्ठाता पञ्चदेवताकी उपासनापर आधारित हैं । यह 
विश्व-अपञ्च पञ्चमहाभूतोंका विपरिणाम है । पज्ञमहाभूत--सत्त्व, रज और तम प्रकृतिके इन तीन गुणोंसे समुद्भूत हें । आकाशतत्त्व 
विशुद्ध सत्त्वगुण-प्रधान है तो वायुतत्त् सत्त्व और रजके विमिश्रणका विपरिणाम है । अितत््व विशुद्ध रजोगुण-प्रधान है तथा जलतत्त्व 
रजोगुण और तमोगुणके विमिश्रणका विपरिणाम है एवं पृथ्बीतत्त्व विशुद्ध तमोगुण-प्रधान है । इस प्रकार प्रकृतिके तीन गुणोंसे पाँच 
विभिन्न तत्त्वोंका प्रादुर्भाव हुआ है, जिनमें आकाश, अभि और पृथ्वी--ये तीन तत्त्व क्रमशः सत्त्व, रज और तमोगुणके विशुद्ध 
विपरिणाम हैं तथा वायु और जल-तत्त्व क्रमशः सत्त्व-रज तथा रज-तमके विमिश्रणके विपरिणाम है । समस्त जीवोंके शरीर उक्त 
पञ्चतत्त्वोंसे समुदभूत हैं। जिस शरीरमें जिस तत्त्वका आधिक्य होता है, तदनुसार ही उस जीवका तादूश जन्मजात स्वभाव होता है । 

यह स्वभाव-वैषम्य तत्तत्‌ शरीरवती अमुकामुक तत्त्वके न्यूनाधिक्य तारतम्यके कारण ही होता है । मनुष्योमें भी कोई स्वभावतः 
सौम्य तथा दूसरे महाक्रोधी देखे जा सकते हैं। इस प्रकार यह सिद्ध है कि मनुष्यवर्ग पञ्चविध प्रकृति-सम्पन्न हे । ः 

यद्यपि समस्त जीवोंके उपास्य एकमात्र श्रीमन्नारायण भगवान्‌ ही हे, परंतु पञ्चविध ्रकृतिवाले जीव अपनी अपनी प्रकृतिके | 
अनुरूप ही उपासनामें प्रवृत्त होते हैं। श्रीभगवानने स्वयं श्रीमद्धगवद्रीतामें घोषणा की है-- 

प्रकृति यान्ति भूतानि निग्रहः कि करिष्यति ॥ (३। ३३) 

अर्थात्‌ समस्त जीव अपनी-अपनी प्रकृतिके अनुसार कार्यमें प्रवृत्त होते हैं, इसमें निग्रह सफल नहीं हो पाता । लोकमें भी 'स्वभावो 

दुरतिक्रमः' यह उक्ति सुप्रसिद्ध है। ऐसी स्थितिमें कृपालु भगवान्‌ जीवॉके उद्धारके लिये उपासकोंकी भावनाके अनुसार उनके 


आकाइास्याधिपो विष्णुरमेश्चैव महेश्वरी । | 2 
वायोः सूर्यः क्षितेरीशो जीवनस्य गणाधिपः ॥ jo 
अर्थात्‌ 'आकाश-तत्त्वके अधिष्ठाता विष्णु, अभिकी अधिष्ठात्री देवी दुर्गा, वायुतत्त्वके अधिष्ठाता सूर्य, पृथ्वी-तत्त्कके शिव तया | 
जल-तत्त्वके अधिष्ठाता गणेश हैं।' हर अ 
सुयोग्य वैद्य जैसे रोगीकी प्रवृत्तिका मनन करके तदनुसार ही उसकी शारीरिक व्याधिकी निवृत्तिके लिये औषध ओर पथ्यका |. 
निर्धारण करता है, उसी प्रकार सुयोग्य गुरु और परम पिता प्रभु भी साधककी प्रकृतिके अनुसार उसकी मानसिक आधि (काम-क्रोध . 
आदि) के उपशमनके लिये उपासनारूप औषध और संयमरूप पथ्यके लिये प्रेरणा करते हैं। अतः तत्तत्‌ तत्त्वप्रधान-प्रकृति-विशिष्टठ 
साधकोंके लिये तत्तद्‌ देवतारूप परमात्मप्रभुकी उपासना उपादेय होती है । यही पञ्चदेवोपासनाका अन्तरङ्ग रहस्य है। ८ 
वास्तवमें अपने शास्त्रॉके अनुसार सबका सार-तत्त्व एक, अनन्त, अखण्ड, अद्वय, निर्गुण, निराकार, नित्य-शुद्ध-बुद्ध, मुक्तखरूप, 
सचिदामन्द ही परम तत्त्व है। उसका न कोई नाम है न कोई रूप, न क्रिया है न सम्बन्ध और न कोई गुण है न कोई जाति ही है तथापि. 
गुण-सम्बन्धका आरोपण कर कहीं उसे ब्रह्म कहा गया है, कहीं विष्णु, कहीं शिव, कहीं देवी ओर कहीं सूर्यनारायण कहा गयाहे।ये. 
पञ्चदेवता प्रत्येक साकार ब्रहाके एक-एक रूप हैं। इन एक-एक देवोंके विभिन्न अवतार होते हैं तथा विभिन्न स्वरूपॉर्मे इनकी उपासना 
चलती है। हि 
pee लिङ्ग-पूजा -- भगवान्‌ श्रीशंकराचार्यन पाँचों देवताओंकी लिङ्ग-पूजाकी भी व्यवस्था दी है, जिसके अनुसार 
कुछ लोग एक साथ ही प्रतिदिन पञ्चदेवकी पूजा करते हैं। वे पञ्चलिङ्ग इस प्रकार हँ-१- शिवका बाणालिङ्ग, २- विष्णुका 
झालम्राम-लिङ्ग, ३--सूर्यका स्फटिक-विम्ब, ४--शक्तिका धातु-यन्न और ५--गणपतिका रक्तवर्णिक चतुष्कोण प्रस्तर । र 
जिसका जो देवता इष्ट होता है, उसी देवताके लिङ्गको केन्द्र-स्थानमें रखकर तथा अन्य चार लिङ्गोंको चारों ओर स्थापित क 
आवरण-देवताके रूपमें पूजा करनी पड़ती है । इसी प्रकार पञ्चायतन-देवताओंकी आराधना मूर्तिके रूपमें भी होती हे । जो स्मार्त वैष्णव . 
है, वे विष्णुको ही मुख्य अङ्गी तथा शेष चारोंको उनके अङ्ग मानकर पूजा करते हे । इसी प्रकार स्मार्त शैव शिवको, शाक्त शक्तिको, सौर 


९३४ + कृतार्थयन्ति रक्षन्ति खभक्तान्‌ सर्वदेवताः * [देवता- 


डड लामा फफक! फ्रफफ़फफफ' फफफ छ मापी पः फ्फ्फफफ़फफफफ फफफफ्कफ 


सूर्यको और गाणपत्य गणेशजीको मुख्य मानते हैं। पूजा वे पाँचोंकी करते हैं । वास्तवमें देखा जाय तो नाम-रूपकी विभिन्नता होनेपर 
भी तत्त्वत: ये पाँचों एक ही हैं। यहाँ आगे इनका विवरण प्रस्तुत किया जा रहा है— 


भगवान्‌ श्रीगणपति 


देवताओंके मूल प्रेरक हैं भगवान्‌ श्रीगणेश । वस्तुतः भगवान्‌ 
गणपति इान्दन्रह्म अर्थात्‌ ओंकारके प्रतीक हैं, इनकी महत्ताका 
यह मुख्य कारण है । श्रीगणपत्यथर्वशीर्षमें कहा गया है कि 
ऑंकारका ही व्यक्त खरूप गणपति देवता हैं। इसी कारण 
सभी प्रकारके मङ्गल-कार्यौ और देवता-प्रतिष्ठापनाओंके 
आरम्ममे श्रीगणपतिकी पूजा की जाती है । जिस प्रकार प्रत्येक 
मन्त्रके आरम्भमें ओंकारका उच्चारण आवश्यक है, उसी प्रकार 
प्रत्येक शुभ अवसरपर भगवान्‌ गणपतिकी पूजा एवँ स्मरण 
अनिवार्यं है। यह परम्परा शास्त्रीय है। वैदिक धर्मान्तर्गत 
समस्त उपासना-सम्प्रदायोंने इस प्राचीन परम्पराको स्वीकार कर 
इसका अनुसरण किया है। 


कुछ लोग शंका करते हैं--गणेश तो शिवजीके पुत्र हैं, 
भगवान्‌ शंकरके विवाहमें वे पैदा भी नहीं हुए थे, फिर उनका 
पूजन वहाँ कैसे हुआ ? 


वास्तवमें भगवान्‌ गणेश किसीके पुत्र नहीं, वे अज, 
अनादि एवं अनन्त हैं। ये जो शिवजीके पुत्र गणेश हुए, वे तो 
उन गणपतिके अवतार हैं। जैसे विष्णु अनादि हैं, परंतु राम, 
कर , कृष्ण, नृसिंह, वामन, हयग्रीव--ये सब उनके अवतार हैं । 
~ अ मनु, प्रजापति, रघु, अज--ये सभी रामकी उपासना करते 
थे। दशरथनन्दन श्रीराम उन अनादि रामके अवतार हैं । इसी 
सनातन वैदिक हिन्दूधर्मके उपास्य देवताओंमें भगवान्‌ प्रकार शिवतनय गणपति उन अनादि अनन्त भगवान्‌ गणेशके 
श्रीगणेहका असाधारण महत्त है। किसी भी धार्मिक या _ १ हैं। 
माङ्गलिक कार्यका आरम्भ बिना उनकी पूजाके प्रारम्भ नहीं भगवान्‌ गणपतिका स्वरूप अत्यन्त मनोहर एवं 
होता । इतना ही नहीं, किसी भी देवताके पूजन और उत्सव- मङ्गलदायक है। वे एकदन्त और चतुर्बाहु हैं। वे अपने चारों 
महोत्सवका प्रारम्भ करते ही महागणपतिका स्मरण और उनका हाथोंमें पाश, अंकुश, दन्त और वरमुद्रा धारण करते हैं । उनके 
पूजन करना अनिवार्य है । इतना महत्त्व अन्य किसी देवताका ध्वजमें मूषकका चिह्न है । वे रक्तवर्ण, लम्बोदर, शूर्पकर्ण तथा 
नहीं प्राप्त होता । रक्त वख्रधारी हैं। रक्तचन्दनके द्वारा उनके अङ्ग अनुलिप्त रहते 
गणेश शब्दका अर्थ है--गणोंका स्वामी । हमारे झरीरमें हैं। वे रक्तवर्णके पुप्पोद्वारा सुपूजित होते हैं। अपने खजनों, 
पाँच ज्ञानेद्धियाँ, पाँच कर्मेच्रियाँ और चार अत्तःकरण हैं, इनके उपासकोंपर कृपा करनेके लिये वे साकार हो जाते हैं । भक्तोंकी 
पीछे जो शक्तियाँ हैं, उन्हीको चौदह देवता कहते हैं। इन कामना पूर्ण करनेवाले, ज्योतिर्मय, जगत्‌के कारण, अच्युत 


र 


अङ्क] 


* मङ्गमू्ति भगवान्‌ श्रीगणेशकी लीला-कथाएँ, » १३५ 


rR, 


तथा प्रकृति और पुरुषसे परे है । वे पुरुषोत्तम सृष्टिके आदिमे 
आविर्भूत हुए । 

वस्तुतः गणेश-पूजन एक साकार, परिमित, परिच्छिन्न 
शक्तिका प्रतीक न होकर निर्गुण परब्रह्म उपासनाका प्रतीक है । 
वे अपने उपासक भक्तोके लिये कल्पवृक्ष है, अभयानन्दसंदोह 
हैं। मानव-जीवनमें उनकी उपासना सर्वोपरि है। 

भगवान्‌ श्रीगणेश उमा-महेश्वरके पुत्र हैं । वे अग्नपूज्य हैं, 
गणोंके ईश हैं, खस्तिक-रूप हैं तथा प्रणवरूप हैं। उनके 
अनन्त नामोंमें-सुमुख, एकदन्त, कपिल (जिनके 
्रीविग्रहसे नीले और पीले वर्णकी आभाका प्रसार होता रहता 
है), गजकर्णक, लम्बोदर, विकट, वि्ननाशन, विनायक, 
धूम्रकेतु, गणाध्यक्ष, भालचन्द्र तथा गजानन--ये बारह नाम 
अत्यन्त प्रसिद्ध हैं । इन नामोंका पाठ अथवा श्रवण करनेसे 
विद्यारम्भ, विवाह, गृह-नगरोंमें प्रवेश, गृह-नगरसे निर्गम तथा 
किसी भी संकटके समय कोई विन्न नहीं होता । 

मोदक-प्रिय गणेश विद्या-बुद्धि और समस्त सिद्धियोंके 
दाता कहे जाते हैं। वे अपने भक्तको विद्या और अविद्या- 
इन दोनॉसे दूर करके निजस्वरूपका बोध करा देते हैं। 


भगवान्‌ श्रीगणेशको प्रसन्न करनेका साधन बड़ा ही 
सरल और सुगम है, उसे प्रत्येक अमीर-गरीब व्यक्ति कर 
सकता है। उसमें न विशेष खर्चकी, न दान-पुण्यकी, न विशेष 


-योग्यताकी और न विशेष समयकी ही आवश्यकता है, 


आवश्यकता है केवल शुद्धभावकी | 3 

पीली मिट्टीकी डली ले लो, उसपर लाल कलावा 
(मोली) लपेट दो, बस, भगवान्‌ गणेश साकार-रूपमें 
उपस्थित हो गये। रोलीका छींटा लगा दो और चार बतासे 
चढ़ा दो, यह भोग लग गया और 


गजाननं भूतगणादिसेवितं 
कपित्थजम्बूफल्चारुभक्षणम्‌। 
उमासुतं शोकविनाशकारकं 
नमामि विप्नेश्वरपादपङ्कजम्‌॥ 


यह छोटा-सा इलोक बोल दो मन्त्र हो गया । बस, इतने 
मात्रसे ही भगवान्‌ गणेश आपपर प्रसन्न हो जायेंगे । क्योंकि 
दयालुताकी मूर्ति हैं वे। कुछ भी न बने तो दूब ही चढ़ा दो 
और अपने सारे कर्म सिद्ध कर लो। व्यय कुछ भी नहीं और 
लाभ सबसे अधिक | यही तो उनकी विलक्षण महिमा है। 


मङ्गलमूर्ति भगवान्‌ श्रीगणेशकी लीला-कथाएँ. 


मङ्गलमूर्ति भगवान्‌ श्रीगणेश वेदविहित समस्त कर्मोमें प्रथमपूज्य नित्य देवता हैं, किंतु भिन्न-भिन्न कालों एवं अवसरोंपर 
जगत्के मङ्गलके लिये इनका मङ्गलमय लीला-प्राकट्य होता है। इनकी लीला और इनके कर्म अद्भुत और अलौकिक होते 
हैं। मङ्गलमूर्ति भगवान्‌ श्रीगणेशके नाम-स्मरण, ध्यान, जप, आराधना एवं प्रार्थनासे मेधाशक्तिका परिस्कार होता है, समस्त 


- कामनाओंकी पूर्ति होती है और समस्त विघ्रों एवं दुःखोंका आत्यन्तिक विनाश होकर परम कल्याण भी होता है। इनकी 


प्सन्नतासे निरन्तर आनन्द-मङ्गलकी वृद्धि होती रहती है। 

भगवान्‌ गणपतिके प्राकट्य, उनकी लीलाओं तथा उनके मनोरम विग्रहके विभिन्न रूपोंका वर्णन विभिन्न पुराणों-शास्त्रोंमें 
उपलब्ध होता है। लीलाविहारी भगवान्‌ सर्वसमर्थ हैं। कल्पभेदसे उनके अनेक अवतार हुए हैं एवं अनेकों लीलाएँ हुई हे । 
उनके सभी चरित अनन्त हैं । वे सभी परिपूर्णतम, परम अनुपम, परमादर्श, परम मनोरम एवं परम ध्येय,परम गेय तथा परम 
वन्द्य हैं। यहाँ मङ्गलमूर्ति उन्हीं गजवदनकी कुछ लीलाओंका संक्षेपमें परिचय दिया जा रहा है, इनके श्रद्धापूर्वक पठन एवं 


मननसे अवश्य लाभ होगा। 
in! Te Ss Se स्स्स 
१-एकदन्तं चतुर्हस्त पाशमङ्कशाधारिणम्‌। रद च वरदं हस्तैर्बिभ्राणं मूषकध्वजम्‌॥ 
रक्त लम्बोदरं सूर्पकर्णकं रक्तवाससम्‌। रक्तगन्धानुलिपाङ्ग रक्तपुष्पे: सुपूजितम्‌॥ 
भक्तानुकम्पिने देवं जगत्कारणमच्युतम्‌। आविर्भूते च सृष्ट्यादौ भकृतेः पुरुषात्‌ परम्‌॥ 
(गणपत्यथर्वशीर्ष० ९) 

पद्मापुराणमें 
हिमगिरिनन्दिनी पार्वतीका पाणिग्रहण करनेके पश्चात्‌ 
भगवान्‌ शंकर रमणीय उद्यानों और एकान्त वनोंमें उनके साथ 
विहार करने लगे । परमानन्द-प्रदायिनी भवानीके प्रति शुद्धात्मा 
शिवके हृदयमें अत्यधिक अनुराग था। एक बारकी बात 
है- शकरेच्छानुवर्तिनी पार्वतीने सुगन्धित तैल और चूर्णसे 
अपने शरीरमें नटन लगवाया और उससे जो मैल गिरा, उसे 
हाथमें उठाकर उन्होंने एक पुरुषकी आकृति बनायी, जिसका 
मुख हाथीके समान था। क्रीडा करते हुए उन्होंने उस गजमुख 
पुरुषाकृतिको पुण्यसलिला गङ्गाजीके जलमें डाल दिया। 
्रेलोक्यतारिणी गङ्गाजी त्रैलोक्यसुन्दरी पार्वतीको अपनी सहेली 
मानती थीं। उनके पुण्यमय जलमें पड़ते ही वह पुरुषाकृति 
विशालकाय हो गयी । शंकरार्धशरीरिणी माता पार्वतीने उसे 
“पुत्र' कहकर पुकारा। फिर सुरसरिने भी उसे 'पुत्र कहकर 
सम्बोधित किया । देव-समुदायने उसे 'गाङ्गेय' कहकर सम्मान 
प्रदान किया। इस प्रकार गजवदन देवतांओंके द्वारा पूजित 
हुए। कमलोद्भव ब्रह्माजीने उन्हें गणोंका आधिपत्य प्रदान 
किया । पदमपुराणके सृष्टिखण्डमें वर्णित श्रीगणेश-प्राकट्यकी 
मधुर, मनोहर एवं मङ्गलमयी कथाका यह सार है। 
लिङ्गपुराणमें 
लिङ्गपुराणके पूर्वार्धमें सर्वपूज्य भगवान्‌ श्रीगणेशके 
प्राकट्यकी कथा इस प्रकार है--एक बारकी बात है। 
देवताओंने परस्पर विचार किया कि “प्रायः सभी असुर 
सृष्टिस्थित्यन्तकारी वृषभध्वज एवं चतुर्मुखकी आराधना कर 
उनसे इच्छित वर प्राप्त कर लेते हैं। इस कारण युद्धमें हम 
उनसे सदा पराजित होते रहते हैं। दैत्योंके कारण हमें अनेक 
कष्ट उठाने पड़ते हैं। इस कारण हमलोग अपनी विजय एवं 


दैत्यॉके कार्यमें विघ्न उपस्थित करने तथा सर्वसिद्धि-प्रापिके . 


लिये आशुतोष शिवसे प्रार्थना करें! . 
सुर-समुदाय पार्वतीवल्लभ शिवके समीप पहुँचकर 


| उनकी स्तुति करने लगा । वृषभध्वज प्रसन्न हुए और उन्होंने 


देवताओंसे कहा-अर्भीष्ट वर माँगो।' 
देवताओकी ओरसे बृहस्पतिने निवेदन किया-- 


+ कृतार्थयन्ति रक्षन्ति खभक्तान्‌ सर्वदेवताः * 


विभिन्न पुराणोंमें भगवान्‌ श्रीगणेशकी प्राकट्य-कथा 


'करुणामूर्ति प्रभो ! देवशत्रु दानवोंकी उपासनासे संतुष्ट होकर 
आप उन्हें बर-प्रदान कर देते हैं और वे समर्थ होकर हमें 
अत्यन्त कष्ट पहुँचाते हैं। उन सुखोही दनुजेकि कर्ममें विघ्न 
उपस्थित हुआ करे, हमारी यही कामना है।' 

“तथास्तु !' कहकर परम संतुष्ट वरद आशुतोषने 
सुर-समुदायको आश्वस्त किया। कुछ ही समयके पश्चात्‌ 
सर्वलोकमहेश्वर शिवकी सती पल्ली पार्वतीके सम्मुख 
परखबह्स्वरूप स्कन्दाग्रजका प्राकट्य हुआ उक्त परम तेजस्वी 
बालकका मुख हाथीका था। उसके एक हाथमें त्रिशूल तथा 
दूसरे हाथमें पाह था। 

सर्वविप्नेश मोदक-प्रियके धरतीपर अवतरित होते ही 
देवताओनि प्रसननतापूर्वक सुमन-वृष्टि करते हुए गजाननके 
चरणोंमें बार-बार प्रणाम किया । गजमुख अपने कृपाविग्रह 
माता-पिताके सम्मुख आनन्दमझ होकर नृत्य करने लगे। 


्रैलोक्यतारिणी दयामयी हिमगिरिनन्दिनी पार्वतीने अपने 
समस्त मङ्गलालय पुत्रको अत्यन्त सुन्दर एवं विचित्र वस्राभरण 
पहनाये । देवाधिदेव महादेवने प्रसन्नतापूर्वक अपने प्राणप्रिय 
पुत्रका जातकर्मादि संस्कार करवाया । तदुपरान्त उन्होंने अपने 
पुत्रको प्रेमपूर्वक गोदमें उठाकर वक्षसे सरा लिया । फिर 
सर्वदुरितापहारी कल्याणमूर्ति शिवने अपने पुत्रसे कहा-- 

“मेरे पुत्र गणेश ! यह तुम्हारा अवतार दैत्योंका नाश 
करने तथा देवता, ब्राह्मण एवं ब्रह्मवादियोंका उपकार करनेके 
लिये हुआ है। देखो, यदि पृथ्वीपर कोई दक्षिणाहीन यज्ञ करे 
तो तुम स्वर्गके मार्गमें स्थित हो उसके धर्मकार्यमें विघ्न उत्पन्न 
करो; अर्थात्‌ ऐसे यज्ञकर्ताको स्वर्ग मत जाने दो। जो इस 
जगतमें अनुचित ढंगसे अन्यायपूर्वक अध्ययन, अध्यापन, 
व्याख्यान और दूसरा कार्य करता हो, उसके प्राणोंका तुम सदा 
ही हरण करते रहो। नरपुंगव प्रभो ! वर्णधर्मसे च्युत ख्री- 
पुरुषों तथा स्वधर्मरहित व्यक्तियोंके भी प्राणॉंका तुम अपहरण 
करो। विनायक ! जो स्त्री-पुरुष ठीक समयपर सदा तुम्हारी 
पूजा करते हों, उनको तुम अपनी समता प्रदान करो । हे बाल 
गणेश्चर ! तुम पूजित होकर अपने युवा एवं वृद्ध भक्तोंकी भी 
सब प्रकारसे इस लोकमें तथा परलोकमें भी रक्षा करना । तुम 

विन्नगणोंके स्वामी होनेके कारण तीनों लोकोमे तथा सर्वत्र ही 
पूज्य एवं वन्दनीय होओगे, इसमें संदेह नहीँ । जो लोग मेरी 
भगवान्‌ विष्णुकी अथवा ब्रह्माजीकी भी यञ्ेद्वारा अथवा 
ब्राह्मणोंके माध्यमसे पूजा करते है, उन सबके द्वारा तुम पहले 
पूजित होओगे। जो तुम्हारी पूजा किये बिना श्रौत, स्मार्त या 
लौकिक कल्याणकारक कर्मोका अनुष्ठान करेगा, उसका 
मङ्गल भी अमङ्गल्में परिणत हो जायगा। ब्राह्मण, क्षत्रिय, 
वैश्य तथा शूद्रोंद्राग भी तुम सभी कारयोकी सिद्धिके लिये 
भक्ष्य-भोज्य आदि शुभ पदार्थोसे पूजित होओगे। तीनों 
लोकोंमें जो चन्दन, पुष्प, धूप-दीप आदिके द्वारा तुम्हारी पूजा 
किये बिना ही कुछ पानेकी चेष्टा करेंगे, वे देवता हों अथवा 
और कोई, उन्हें कुछ भी प्राप्त नहीं होगा । जो लोग या मनुष्य 
तुझ विनायककी पूजा करेंगे, वे निश्चय ही इन्द्रादि देवताओंद्ारा 
भी पूजित होंगे । जो लोग फलकी कामनासे ब्रह्म, विष्णु, इन्द्र 
अथवा अन्य देवताओंकी भी पूजा करेंगे, कितु तुम्हारी पूजा 
नहीं करेंगे, उन्हें तुम वि्रंद्रारा बाधा पहुँचाओगे ' ।' 

सर्वात्मा प्रभु शिवका आशीर्वाद प्राप्तकर भगवान्‌ 
गणपतिने विघ्ञगणोंको उत्पन्न किया और उन गणोंके साथ 
उन्होंने भगवान्‌ शंकरके मङ्गलमय चरणोंमें अत्यन्त श्रद्धा और 
प्रीतिपूर्वक प्रणाम किया। फिर वे त्रैलोक्यपति पशुपतिके 
सम्मुख खड़े हो गये। तबसे लोकमें श्रीगणपतिकी अग्रपूजा 
होती है। इसके बाद श्रीगणेराजीने दैत्योके धर्मकार्यमें वि 
पहुँचाना आरभ कर दिया। जिससे दैत्यॉके कार्यकी 
सफळतामें बाधा पड़ने लगी । 


ब्रह्मवैवर्तपुराणमें 


ब्रह्मवैवर्तपुराणमें बताया गया है कि एक बार भगवान्‌ 


श्रीकृष्ण वृद्ध ब्राह्मणका रूप धारणकर पार्वतीजीके समीप गये 


और उनकी सुति करके कहने लगे-- हे देवि | गणेशरूप 
जो श्रीकृष्ण हैं, वे कल्प-कल्पमें तुम्हारे पुत्र होते हैं। अब वे 

शिशु होकर शीघ्र ही तुम्हारी गोदमें आयेंगे ।' ऐसा कहकर 
विप्ररूपधारी श्रीकृष्ण अन्तर्धान हो गये। तब एक अत्यन्त 
सुन्दर, सुकुमार, सर्वाङ्गमनोहर शिशु माता पार्वतीजीकी 
शय्यापर प्रादुर्भूत हो गया । बालक इतना सुन्दर और सुगठित 
शरीरका था कि उसे देखनेके लिये समस्त क्रषि-मुनि, ब्रह्मा- 
विष्णु आदि देवतागण आने लगे। एक दिन उस सुन्दर 
शिंशुको देखने शनिदेव भी आये । शनिदेवकी पत्नीने किसी 
बातसे रुष्ट होकर उन्हें शाप दे दिया था कि “तुम जिसकी ओर 
देखोगे, उसका सिर धड़से पृथक्‌ हो जायगा ।' अतः वे आकर 
चुपचाप पार्वतीजीके समीप बैठ गये । पार्वतीने बार-बार 
कहा-- शानि ! तुम मेरे पुत्रको देखते क्यों नहीं ? देखो, कितना 
सुन्दर सुललित शिशु है।' शनिने बहुत कहा--' “माँ ! मेरी 
स्त्रीने मुझे शाप दे दिया है, जिसके कारण मेरी दृष्टि 
अनिष्टकारक हो सकती है।' किंतु माने उनकी बात मानी नही, 
देखनेको कहती ही रहीं। शनिकी भी इच्छा, उस शिशुको 
देखनेकी हुई। ज्यों ही उन्होंने गणेशकी ओर देखा, त्यों ही 
उनका सिर धड़से पृथक्‌ हो गया । इससे सर्वत्र हाहाकार मच 
गया। तब भगवान्‌ विष्णु पुष्मभद्रा-नदीके अरण्यसे एक 
गजरिशुका मस्तक काटकर लाये और गणेराजीके मस्तकपर 
जमा दिया । तभीसे गणेशजी “गजानन' हो गये। 
स्कन्दपुराणमें 

स्कन्दपुराणमें लिखा है-- “माता पार्वतीने अपने 
उबटनकी बत्तियोंसे एक शिशु बनाकर उसे जीवित करके पुत्र 
मान लिया और कहा--'मैं स्नान कर रही हूँ, तुम किसीको 


. भीतर मत आने देना।' इसी बीच शिवजी आ गये। इन्होंने 
८ शिवजीको रोका । दोनोंमें घोर युद्ध हुआ। शिवजीने इनका 


मस्तके काट लिया। इसे सुनकर पार्वतीजी 'पुत्र-पुत्र कहकर 
बहुत रुदन करने लगीं। उसी बीच गजासुर शिवजीसे लड़ने 
आया | शिवजीने उसका मस्तक काटकर इनके धड़पर जमा 
दिया। इससे ये “गजानन' हुए ।'” | 


२- समस्त जगत्की दैनन्दिन युग-कल्प आदि गणनासे व्यष्टि किंवा समष्टिकी सृष्टि-स्थिति-संहारात्मक जगद्व्यापारको कर्तुम्‌ अकर्तुम्‌ अन्यथा 
वा कर्तुम्‌ विश्ञोंकी भी कहीं-कहीं आवश्यकता है। अच्छी भी कोई बात रुक-रुककर चलती रहे या किसी एक विशिष्ट व्यनस्थासे चले, 


किंवा रूपान्तरसे चळे, इसके लिये प्रतिबन्धकोंकी योजना रहती है। 


(श्रीगणेश-मीमांसा) 


र्यी राणेशोत्पत्तिकी न्‍ कथा--श्रेतकल्पमें 


गणेशोत्पत्तिकी मङ्गलमयी कथा इससे सर्वथा भिन्न है। उस 


कल्पमें खयं भगवान्‌ शंकरने ही अपने पुत्र गणेशजीका. 
मस्तक काट दिया था। वह पापनाशिनी कथा 'शिवपुराण' में 
इस प्रकार वर्णित है-- | 
भगवती पार्वती अपने प्राणपति भगवान्‌ शैकरके साथ 
आनन्दोल्लासपूर्वक जीवन व्यतीत कर रही थीं। उनकी 
अत्यन्त रूपवती, गुणवती एवं मधुरहासिनी जया और 
विजया-- ये दो सखियाँ थीं। 
एक दिन उन दोनों सखियोंने भगवती उमाके समीप 
आकर कहा- सखी ! सभी गण रुद्रके ही हैं।' नन्दी, भज्जी 
आदि जो हमारे हैं, वे भी भगवान्‌ शंकरकी ही आज्ञामें तत्पर 
रहते हैं। असंख्य प्रमथगणोंमें भी हमारा कोई महीं है। वे 
शिवकी अनन्यताके कारण ही द्वारपर खड़े रहते हैं। यद्यपि वे 
सभी हमारे भी हैं, तथापि आप कृपापूर्वक हमलोगोंके लिये 
भी एक गणकी रचना कर दीजिये। माता पार्वती उन 
सहचरियोंकी बात ध्यानपूर्वक सुनकर विचार करने लगी । 
/ एक दिनकी बात है। भगवती उमा स्त्नानागारमें थीं । 
लीलावपु भगवान्‌ कामारि अपनी प्राणप्रियाके द्वारपर पहुँचे । 
“माता स्नान कर रही हैं।' नन्दीने महेश्वरसे निवेदन 
किया । 
किंतु भगवान्‌ भूतभावनने नन्दीके निवेदनकी उपेक्षा कर 
दी। वे सीधे स््रानागारमें पहुँचे। 
परम प्रभु शिवको देखकर स्नान करती हुई माता पार्वती 
` लज्जित होकर खड़ी हो गयीं वे चकित थी) , . 
“जया-विजया ठीक ही कह रही थीं।' शिवप्रियाने 
मन-ही-मन विचार किया-- द्वारपर यदि मेरा कोई गण होता 
तो मेरे प्राणनाथ सहसा स्त्रानागारमें कैसे आ जाते ? निश्चय ही 
इन गणोंपर मेरा पूर्ण अधिकार नहीं है। मेरा भी कोई ऐसा 


सेवक होना चाहिये, जो परम शुभ, कार्यकुशल एवं मेरी 


आज्ञाका सतत पालन करनेमें कभी विचलित न हो।' 
इस प्रकार सोचकर त्रिभुवनेश्वरी उमाने अपने मङ्गलमय 
पावनतम शरीरके मैलसे एक चेतन पुरुषका निर्माण किया-- 


विशालं सर्वशोभादयं 

वसत्राणि च तदा तस्मै दत्त्वा सा विविधानि हिं। 

नानाळंकरणं चैव बहवाशिषमनुत्तमाम ॥ 
मत्पुत्रस्त्व॑ मदौयोऽसि नान्यः कश्चिंदिहास्ति मे। 
(शिवपु०, रुद्रसंग, कु० खं १३ | २०-२३) 

, वह शुभ लक्षणोंसे संयुक्त था। उसके सभी अङ्ग 
दोषरहित एवं सुन्दर थे। उसका वह शरीर विशाल, परम 
शोभायमान और महान्‌ बल-पराक्रमसे सम्पन्न था। देवीने उसे 
अनेक प्रकारके वख्न, नाना प्रकारके आभूषण और बहुत-से 
उत्तम आशीर्वाद देकर कहा--तुम मेरे पुत्र हो । मेरे अपने ही 
हो। तुम्हारे समान प्यारा मेरा यहाँ कोई दूसरा नहीं है। 

परम सुन्दर, परम बुद्धिमान्‌ और परम पराक्रमी उस 
पुरुषने आदिशक्ति माता पार्वतीके चरणोंमें अत्यन्त श्रद्धा और 
भक्तिके साथ प्रणाम करके अत्यन्त विनयपूर्वक कहा-- 
“माता ! आपका प्रत्येक आदेश शिरोधार्य है। आप क्या 
चाहती हैं, आज्ञा प्रदान करें। मैं आपका बताया प्रत्येक कार्य 
अवश्य करूँगा ।' 

“तुम मेरे पुत्र हो, सर्वथा मेरे हो।' महाशक्ति देवी 
पार्वतीने कहा- “तुम मेरे द्वारपाल हो जाओ । चाहे कोई हो, 
कहींसे भी आया हो, मेरी आज्ञाके बिना मेरे अन्तःपुरमें प्रवेश 
न कर सके, इसका ध्यान रखना ।' 

इसके अनन्तर दयामयी माता पार्वतीने अपने प्राणप्रिय 


' दण्डधारी गणराजको द्वारपर नियुक्त कर दिया और स्वयं अपनी 


सखियोंके साथ स्नान करने चली गर्यी। 

कुछ समय बाद भगवान्‌ दिव वहाँ आये और अन्तः- 
प्रविष्ट होना ही चाहते थे कि दण्डधारी गणराजने कहा-- 
“देव ! माताजी स्नान कर रही हैं, उनकी आज्ञाके बिना कोई 
भी भीतर नहीं जा सकता । मैं यहाँपर माताका द्वाररक्षक हूँ।' 

भगवान्‌ शिव, शिवाके प्राणप्रिय पुत्रसे सर्वथा अपरिचित 
थे। उसके द्वार अपने ही घरमें प्रवेशसे रोके जानेपर वे क्रुद्ध 
हो उठे और बोले--'अरे हठी बालक ! जानते नहीं, मैं 
प्रत्यक्ष शिव ही हुँ और तुम मेरा मार्ग अवरुद्ध कर रहे हो ? 

“आप 
त भगवान्‌ शिव उसकी अवहेलना 

कर ज्यों ही घरमे प्रवेश करने लगे, त्यो ही गणराजने अपनी 
यष्टि (छडी) आगे बढ़ा दी और रास्ता रोककर पुनः माताकी 
प्रतिज्ञा दोहरायी | 

फिर क्या था, महाकाल अत्यन्त कुपित हो उठे। उन्होंने 
अपने गणोंको युद्धकी आज्ञा दी। भयंकर युद्ध हुआ, किंतु 
शिवा-पुत्रके सामने उनका तेज एवं बल क्षीण हो गया और 
वे भयभीत हो इधर-उधर भागने लगे। शिव यह वृत्तान्त 
देखकर अत्यन्त आश्चर्यचकित हो गये और रौद्ररूप धारणकर 
अनेक देवताओं तथा गणोंके साथ कालरूपमें युद्धके लिये 
उपस्थित हुए भीषण संग्राममें गणराजका वह अद्भुत पराक्रम 
देखकर अत्यन्त कुपित होकर उन्होंने त्रिशूल, पिनाक आदिसे 
उनपर प्रहार किया और अन्तमें भगवान्‌ शिवने अपना 
तीक्ष्णतम शूल उनपर फेंका, जिससे गणेशका मस्तक कटकर 
दूर जा गिरा। 

पुत्रके शिरश्छेदनसे शिवा अत्यन्त कुपित हो गयीं । उन्होंने 
सहस्रों रौद्र शक्तियोंको उत्पन्न किया और विश्व-संहारका 
संकल्प ले लिया। उन शक्तियोंके जाज्वल्यमान तेजने सभी 
दिशाओं एवं सभी भुवनोंको दग्ध करना प्रारम्भ कर दिया। 
सर्वत्र हाहाकार मच गया। देवता, ऋषि-मुनि सभी अत्यन्त 
भयभीत हो गये। 

देवता, ऋषि-महर्षियोंने माता पार्वतीके समीप पहुँचकर 
उनकी भावपूर्ण स्तुति-प्रार्थना की और विश्व-क्षाके लये पुनः 
प्रार्थना की । 

जननीका हृदय द्रवित हो गया। वे कहने लगीं-- यदि 
मेरा पुत्र जीवित हो जाय और वह आप सभीके लिये पूजनीय 
मान लिया जाय तथा ससे सर्वाध्यक्ष पद प्राप्त हो जाय तो यह 
संहार रुक सकता है।' 

ठीक है, जिस प्रकार त्रैलोक्य सुखी हो, वही करना 
चाहिये। ऋषि-महर्षि, देवगण, भगवान्‌ शंकरके पास 
गये। उन्होंने कहा--'उत्तर दिशाकी ओर चलनेपर जो जीव 
प्रथम मिले, उसीका सिर काटकर उस बालकके शरीरपर जोड़ 


देना चाहिये । 
देवता उत्तरकी ओर चल पड़े । मार्गमें सर्वप्रथम एक गज 


मिला, जिसके एक ही दाँत था । देवताओने उसका सिर लाकर 
गणेझके शरीरपर जोड़ दिया और अभिमन्त्रित जलसे सिञ्चन 
किया। सर्वदेवमय शिवकी इच्छासे वह बालक चैतन्यशक्ति- 
युक्त हो उठा। उस समय उसकी शोभा बहुत सुन्दर थी-- 
सुभगः सुन्दरतरो गजवक्त्रः सुरक्तकः । 
प्रसन्नवदनश्रातिसुप्रभो ललिताकृतिः ॥ 
(शिवपुर, रुद्रसंग, कु०, खंर १७ ।५७) 

. “वह सौभाग्यशाली बालक अत्यन्त सुन्दर था। उसका 
मुख हाथीका-सा था। उसके शरीरका रंग लाल था, 
मुखमण्डलपर अत्यन्त प्रसन्नता खेल रही थी । उसकी कमनीय 
आकृतिसे सुन्दर प्रभा फैल रही थी।' 

पार्वती-पुत्रको जीवित देखकर उपस्थित सुर-समुदाय एवं 
शिवगण आनन्दविभोर हो गये। सबका दुःख दूर हो गया। 
पार्वतीको यह सुखद संवाद ज्ञात हुआ । माता दौड़ती हुई आयीं 
और गजवदनको जीवित देख उनके आनन्दकी सीमा न रही । 
उस समय सभीके द्वारा वहाँ अद्भुत आनन्दोत्सव मनाया 
गया । समस्त देवताओं और गणाध्यक्षोने गजाननका अभिषेक 
किया। दयामयी माँ तथा अन्य शक्तियोने उसे अनेक वरदान 
तथा वस्राभूषण प्रदान किये। सभी देवता गजमुखको लेकर 
आशुतोष शिवके पास पहुँचे और परमपिताकी गोदमें उन्हें 
बिठा दिया। वे परम आनन्दित हो उठे और उनके मस्तकपर 
वरद हस्त रखते हुए कहने लगे--“पुत्रोऽयमिति मे परः -- 
यह मेरा दूसरा पुत्र है ।' त्रिदेवोनि उन्हें अग्रपूज्यताका वर प्रदान 
किया और उन्हें सर्वाध्यक्ष-पदपर अभिषिक्त किया । वृषवाहन 
झंकरने विघ्रनाशक होनेका वर दिया। 

इस प्रकार उनके आविर्भाव-लीलासे सर्वत्र आनन्द छा 
गया। सभी देवता ऋषि-महर्षि अपने-अपने स्थानांको चले 
गये। इधर भगवान्‌ गजवदन भी अपनी मनोरम बाल-लीलाएँ. 
दिखाकर सबको आनन्दित करने लगे। | 

भगवान्‌ गणेशकी बाल-लीला-उमा-महेश्वरके 
अलौकिक पुत्रद्वय स्कन्द और गणेश अदभुत बाल-लीला 
करते थे। उन्हें देखकर माता-पिता अत्यन्त सुखी होते और 
उनका पालन अतिशय स््नेहसे करते थे। गणेशकी परम 
मनोहारिणी बाल-लीलाओंका अन्थोंमें बड़ा सुन्दर वर्णन 
मिलता है। एक स्थानपर उल्लेख है-- 

क्रोडं तातस्य गच्छन्‌ विशदबिसधिया शावकं शीतभानो- 


"बाळक श्रीगणेश अपने पिता झॉकरजीके मस्तकपर 
सुशोभित बाल चन्द्रकलाको कमलनाल समझकर उसे खींच 
लानेके लिये उनकी गोदमें चढ़कर ऊपर रूपके, परंतु तृतीय 
नेत्रसे निकली लपटोंकी आँच लगी, तब जटाजूटमें बहनेवाली 
गङ्गाका जल पीनेको बढ़े तो सर्प फुफकार उठा। इस 
फुफकारसे घबराये हुए गणेशको माता पार्वती बहला- 
फुसलाकर अपने साथ ले गयीं। ऐसे बाल गणेश भगवान्‌ 
हमारे सभी पाप-तापॉका निवारण करें।' 

स्कन्द और गणेरामें बड़ी प्रीति थी । वे सदा मिल-जुलकर 
साथ-साथ बाल-क्रीडा किया करते थे और एक-दूसरेके बिना 
रह नहीं सकते थे । वे दोनों शिशु अत्यन्त श्रद्धा और भक्तिपूर्वक 
माता-पिताकी सेवा भी करते थे। इस कारण उन बालकोंपर 
माता-पिताका स्नेह उत्तरोत्तर बढ़ता ही जा रहा था | 

भगवान श्रीगणेशकी विवाह-लीला- धीरे-धीरे 
दोनों बालक विवाह-योग्य हुए । माता-पिता आपसमें विवाह- 
सम्बन्धी परामर्श करने लगे। शिव और शिवाको वे 
समान-रूपसे प्राणप्रिय थे। वे सोच रहे थे, इन बालकोंका 
मङ्गल-परिणय किस प्रकार करें ? 

“पहले मेरा विवाह होगा।' सहसा मूषकवाहनने निवेदन 
किया । 

“नहीं, पहले मैं विवाह करूँगा ।' स्कन्द बोल पडे । 

बालकोंकी यह बात सुनकर दोनों चकित हो गये । फिर 
एक दिन शिव और शिवाने अपने दोनों पुत्रॉको बुलाकर 
कहा--'बालको ! तुम दोनों हमें अत्यधिक प्रिय हो। हमने 
तुम्हारे लिये एक शर्त रखी है, तदनुसार तुममेंसे जो कोई 
तान तते ग की यप पृथ्वीकी परिक्रमा कर पहले लौट आयेगा, वही 


+ कृतार्थयन्ति रक्षन्ति स्वभक्तान्‌ सर्वदेवताः * 


[देवत्ता- 

मूषकवाहन गणेश क्षणभर तो ठिठके, किंतु विद्या-बुद्धिके 
आकर गणपतिने तुरंत ही एक युक्तिं खोज डाली। उन्होंने 
पवित्र होकर माता-पिताके लिये आसन बिछा डाले और उनके 
पास जाकर आसनासीन होनेकी आग्रहपूर्वक प्रार्थना करने 
लगे । उनके आसीन होनेपर भगवान्‌ श्रीगणेशने अपने माता- 
पिताकी भक्तिपूर्वक पूजा की और उनके मङ्गलमय 
चरणकमलोंमें बार-बार दण्डवत्‌ प्रणाम किया । फिर वे 
भक्तिविभोर हो माता-पिताको प्रणाम करते हुए उनकी परिक्रमा 
करने लगे । तत्पश्चात्‌ हाथ जोड़कर उनका स्तवन किया और 
अपना मङ्गलपरिणय प्रथम कर देनेके लिये कहने लगे । 
माता-पिता उसके बुद्धि-चातुर्य एवं शाखज्ञानसे अत्यन्त प्रसन्न 
हो उठे। शाख्-वचन है कि 

“जो पुत्र माता-पिताकी पूजा करके उनकी प्रदक्षिणा 


.. करता है, उसे पृथ्वी-परिक्रमाजनित फल सुलभ हो जाता है। 


जो माता-पिताको घरपर छोड़कर तीर्थयात्राके लिये जाता है, 
वह माता-पिताकी हत्यासे मिलनेवाले पापका भागी होता है, 
क्योंकि पुत्रके लिये माता-पिताके चरणकमल ही महान्‌ तीर्थ 
हैं। अन्य तीर्थ तो दूर जानेपंर प्राप्त होते हैं, परंतु धर्मका 
साधनभूत यह तीर्थ तो पासमें ही सुलभ है। पुत्रके ल्यि 
माता-पिता और स्रीके लिये पति रूप सुन्दर तीर्थ घरमें ही 
वर्तमान हैँ' । 

भगवान्‌ शिव और शिवाने पुत्रके वचनोंका अनुमोदन 
कर उन्हें विवाहके लिये सहर्ष स्वीकृति प्रदान की । 

यह संवाद प्रजापति विश्वरूपको विदित हुआ तो उनकी 
प्रसन्नताकी सीमा न रही। उनकी 'सिद्धि'- बुद्धि नामक 
अद्भुत लावण्य एवं दिव्य गुणोंसे सम्पन्न दो कन्या. थीं। 
उन्हींके साथ देवसमुदायके मध्य गज़वदनका विवाह सम्पन्न 


४-पित्रोश्च पूजन कृत्वा अक्रान्ति च करोति यः।तस्य वै पृथिवीजन्यफलं भवति निर्थितम्‌॥ 


` अपहाय गृहे यो वै 
च महत्तीर्थ 


दं संनिहितं तीर्थं सुलभं घर्मसाधनम्‌। पुत्रस्य 'च ख्नियाञ्चैव तीर्थ गेहे 


पितरौ तीर्थमा्रजेत्‌। तस्य पापं तथा प्रोक्तं हनने च तयोर्यथा॥ 


पित्रोश्चरणपङ्कजम्‌। अन्यतीर्थं तु दूरे वै गत्वा सम्प्राप्यते पुनः ॥ 


सुशोभनम्‌॥ 
(शिवपु०, रुद्रसे०, कु? खंर १९। ३९--४२) 

हुआ। उस समय सर्वत्र हर्ष व्याप्त था। यथासमय भगवान्‌ 
गणपतिको सिद्धिसे 'क्षेम' तथा बुद्धिसे 'लाभ' नामक दो 
सुन्दर पुत्र प्राप्त हुए। 

इधर मयूरवाहन कार्तिकेय जब सम्पूर्ण पृथ्वीकी परिक्रमा 
कर वापस लोटे तो देवर्षि नारदद्वारा उन्हे सम्पूर्ण वृत्तान्त ज्ञात 
हुआ। इसपर वे अपने माता-पिताको प्रणामकर खिन्न-मन 
होकर वहाँसे क्रौज्ञ पर्वतपर चले गये। शिवा-शिवने उन्हे 
बहुत रोका, किंतु वे अपने निश्चयसे विचलित नहीं हुए। 

पुत्र-स्तेहसे तथा वियोगसे दुःखी शिवा-शिव भी वहाँ 
जाकर मल्लिकार्जुन ज्योतिर्लिङ्ग तथा शक्तिके रूपमें प्रतिष्ठित 
हो गये. और प्रत्येक पर्वपर वहाँ पुत्रके दर्शनके लिये जाया 
करते हैं। 
महाभारतमें 

भगवान्‌ श्रीगणेशका महाभारत-लेखन-- 
सत्यवतीनन्दन महर्षि वेदव्यास पञ्चमवेद महाभारतकी 
मानसी-सृष्टिकर विचार करने लगे कि इस ग्रन्थरत्रका कैसे 
प्रचार हो? उसी समय पितामह उनकी बात जानकर 
आश्रमपर पधारे। व्यासजीने उनका आसन, अर्ध्य, पाद्यादिसे 
यथोचित स्वागत-सत्कारकर निवेदन किया--'भगवन्‌ ! मैंने 
सम्पूर्ण लोकोसे पूजित, सभी शाख्रोंका सारभूत, वेदों तथा 
वेदाङ्गोंका गुह्यतम रहस्यरूप और लोकोपकारी सम्पूर्ण 
सामग्रियोंसे सुसज्जित एक विशाल महाकाव्यकी रचना की है, 


परंतु मुझे इस बातकी चिन्ता है कि पृथ्वीपर इस ग्रन्थको लिख 
सके ऐसा कोई नहीं है।' 

उनके कल्याणकारी काव्यकी प्रशंसा करते हुए पितामह 
्रह्माजीने बुद्धिनिधान भगवान्‌ गणपतिके स्मरणका निर्देश दिया 
और वे स्वधाम लौट गये । उनके स्मरण करते ही भक्तवाञ्छा- 
कल्पतरु मङ्गलमूर्ति भगवान्‌ श्रीगणेश उपस्थित हुए। महर्षिने 
उनसे प्रणामपूर्वक महाभारतके लेखनकी प्रार्थना की | 

इसपर श्रीगणेशजीने कहा--“महषें ! आपका प्रस्ताव 
हमें अत्यन्त आनन्दित कर रहा है, किंतु यदि लिखते समय मेरी 
लेखनी क्षणभरके लिये न रुके तो मैं इस ग्रन्थका लेखक बन 
सकता हूँ 


श्रुत्वैतत प्राह विन्नेशो यदि मे लेखनी क्षणम्‌। 
लिखतो नावतिष्ठेत तदा स्यां लेखको ह्ाहम्‌॥ 
(महा० आदिः १।७८) 
इसपर व्यासजी बोले--'भगवन्‌! आप ठीक कहते हैं, 
वैसा ही होगा, किंतु आप किसी भी प्रसङ्गको बिना समझे एक 
अक्षर भी मत लिखियेगा ।' 

'३%' कहकर बुद्धिराशि श्रीगणेशजीने महाभारतका 
लेखन प्रारम्भ किया और उनके अनुग्रहसे महाभारत-जैसा 
लोकपावन अन्थरल जगत्को प्राप्त हुआ । गुणगणनिधान उन 
भगवान्‌ श्रीगणेशको नमस्कार है । 


भगवान्‌ गणेशके विभिन्न अवतार 
भगवान्‌ श्रीगणेश परमतत्त्व हैं। भक्तों, उपासकों एवं साधकोंपर अनुग्रह करनेके लिये सर्वत्र व्याप्त रहनेपर भी वे एक 
देशमें प्रकट होते है, दुष्टोंका दमन करते हैं और समस्त प्राणियोंको सुखी करते हैं। उनके नाम, रूप, गुण तथा लीलाएँ अनन्त 
हैं। प्रत्येक युगमें उन महामहिम प्रभुके नाम, वाहन, गुण, लीला और कर्म आदि पृथक्‌-पृथक्‌ होते हैं तथा उनके द्वारा जिन 
दैत्योंका संहार होता है, वे भी भिन्न-भिन्न ही होते हैं। यहाँ उनके कतिपय अवतारोंका संक्षिप्त विवरण दिया जा रहा है. 


१-महोत्कट विनायक 
कृतयुगमें भगवान्‌ गणपति 'महोत्कट विनायक' नामसे 
प्रख्यात हुए। उन महातेजस्वी प्रभुके दस भुजाएँ थीं, उनका 
वाहन सिंह था, वे तेजोमय थे। उन्होंने देवान्तक तथा नरान्तक 
आदि प्रमुख दैत्योंके संत्राससे संत्रस्त देव, ऋषि-मुनि, मनुष्यों 


तथा समस्त प्राणियोंको भयमुक्त किया। 

गणेशपुराणमें कथा आती है कि देवान्तक तथा नरान्तक 
दो भाई थे । अपनी अखण्ड तपस्याके प्रतापसे उन्होंने भगवान्‌ 
शंकरसे त्रैलोक्य-विजयका वर प्राप्त कर लिया था । फिर क्या 
था, अभिमानके वशीभूत देवान्तक तथा नरान्तक अपनी 


१-गागेश तथा मुदल्युरणके आधारपर यह विवरण असुत किया गया है। 

आसुरी सेनाके साथ तीनों लोकोंमें उपद्रव मचाने लगे । देवता 
भी उनका सामना न कर सके। कुछ ही समयमें पृथ्वी, स्वर्ग 
तथा पातालमें उनका आसुरी साम्राज्य फैल गया । सभी प्राणी 
अत्यन्त दुःखी हो गये । देवता, तपस्वी, क्रषि-मुनि सदाचारी 
ब्राह्मण यत्र-तत्र अत्यन्त कष्टपूर्वक जीवन-निर्वाह करने लगे । 

देवमाता अदिति अपने पुत्रोंकी यह दशा देख अत्यन्त 
व्याकुल हो उठी । वे अपने प्राणप्रिय आराध्य कश्यपजीके पास 
गयीं और अपना कष्ट उन्हें बतलाया । उन्होंने कहा-- देवि ! 
चिन्तित न होओ। शीघ्र ही तुम्हारे गर्भसे साक्षात्‌ परमात्मा 
विनायकरूपमें आविर्भूत होंगे, तुम उनकी उपासना करो ।' 

अदिति मङ्गलमूर्ति भगवान्‌ श्रीगणेशके कठोर तपमें 
संलग्न हो गयीं। उनकी तपस्यासे प्रसन्न होकर परम दीप्तिमान्‌ 
देवाधिदेव गजानन प्रकट हुए। उनके दस भुजाएँ थीं, वे 
हाथोंमें परशु, कमण्डलु आदि धारण किये हुए थे। उनके 
कानोंमें अनुपम कुण्डल झिलमिला रहे थे, ललाटमें कस्तूरीका 
तिलक लगा हुआ था, मङ्गलकण्ठमें मोतियोंकी माला 
सुशोभित थी । उन्होंने कटिमें स्वर्णिम कटिसूत्र एवं नाभिपर 
सर्प धारण कर रखा था। उनकी दोनों पलियाँ सिद्धि-बुद्धि 
उनके साथ थीं। उन मङ्गल-मूर्ति प्रभुके मङ्गलमय विग्रहपर 
दिव्याम्बर शोभा दे रहे थे। 

माता अदितिने उन्हें बार-बार प्रणाम किया, उनकी स्तुति 
की और पुत्ररूपमें प्रकट होकर कल्याण करनेकी उनसे प्रार्थना 
की। 'तथास्तु' कहकर भगवान्‌ गणेश अपने दिव्य लोकको 
चले गये। इस अनुग्रहसे देवमाता अदिति और कश्यप 
अत्यन्त प्रसन्न थे। 

उधर पृथ्वीदेवी, सभी देवगण, ऋषि-मुनि असुरोंसे त्रस्त 
होकर ब्रह्माको साथ ले भगवान्‌ विनायककी प्रार्थना करने 
लगे। उनकी प्रार्थनापर आकाशवाणी हुई कि 'धैर्य धारण 
करो, भगवान्‌ गणपति अदितिके गर्भसे महोत्कटरूपमें 
अवतरित होंगे और दुष्टोंका वधकर सबका कल्याण करेंगे।' 
इस वचनसे सभी प्रसन्न होकर अपने-अपने स्थानोंको 
चले गये। | 
कुछ समयके पश्चात्‌ अदितिके गर्भसे मज्जलमय.वेलामें 
भगवान्‌ विनायकका दिव्य अवतरण हुआ। वह बालक 
कान्तिसे सम्पुष्ट अज्ञोंवाला सर्वाङ्गसुन्दर तो था ही, साथ ही 


स्वभक्तान्‌ सर्वदेवताः * 

अत्यन्त ओजखी और विलक्षण दीप्तिमान्‌. भी था। अपने 
महान्‌ उत्कट ओजःशाक्तिके कारण वे 'महोत्कट' नामसे 
विख्यात हुए। 

तीनों लोकोंमें महोत्कटके आविर्भावका शुभ संवाद फैल 
गया। असुरोंको छोड़ सभी अत्यन्त आनन्दित हाँ गये। 
देवान्तक आदि असुरेनि उन्हें छोटेपनमें ही मार डालनेके लिये 
कभी बिरजा राक्षसीके रूपमें, कभी शुक (तोते) के रूपमें 
राक्षसोंको भेजा, किंतु वे प्रभुके हाथों मारे गये, उन्हें सद्गति 
मिली । फिर महोत्करने धूम्राक्ष, जुम्मा, अन्धक, नरान्तक तथा 
देवान्तक आदि भयानक मायावी असुरों तथा उनकी आसुरी 
सेनाको अनेक लीलाओंसे मारकर त्रैलोक्यको सुखी किया, 
विश्चकी रक्षा की। इन असुरोंका भगवानके हाथों मृत्यु होनेसे 
उद्धार हो गया । देवान्तक-युद्धमें प्रभु द्विदन्तीसे एकदन्ती हो 
गये और अपने एक रूपसे 'ढुण्ढिविनायक' के नामसे काशीमें 
प्रतिष्ठित हो वहाँसे अन्तर्धान हो गये । 

२-मयूरेश्वर 

त्रेतामें भगवान्‌ गणेशने 'मयूरेश्वर' नामसे अवतार 
ग्रहणकर अनेक लीलाएँ. कीं और महाबली सिन्धुके 
अत्याचारोंसे सबको मुक्त किया। 


कठोर तपस्या एवं सूर्यकी आराधनासे वर पाकर सिन्धु 
अत्यन्त मदोन्मत्त हो गया । उसकी सेनामें असुरोंका प्राबल्य हो 
गया था, जिससे न्याय और सत्य-धर्मके मार्गपर चळनेवालोंको 
वह पीड़ित करने लगा । अकारण नर-नारियों, अनाथ, अबोध 
छोटे शिशुओंकी हत्या करनेपर वह गर्वका अनुभव करता। 
पथ्वीपर रक्तकी सरिता बहने लगी । वह पातालमें गया और 
वहाँ उसने अपना आधिपत्य जमा लिया । ससैन्य खर्गलोकमें 
चढ़ाई कर वहाँ शचीपति इन्द्रादि देवताओंको पराभूतकर उसने 
स्वर्गमें भी अपना दानवी शासन फैला दिया । सर्वत्र हाहाकार 
मच गया। 

इस भयंकर कष्टसे मुक्ति पानेके लिये देवताओंने अपने 
गुरु बृहस्पतिकी शरण ली। उन्होंने पूजासे शीघ्र प्रसन्न 
दोनेवाले, परमाराध्य विनायकके संकष्ट-चतुर्थीब्रतका अनुष्ठान 
बतलाया तथा उनका स्मरण करनेके लिये निर्देश दिया । 
देवताओंने वैसा ही किया । 


अङ्क] 

परमप्रभु विनायक प्रकट हुए। सभी देवगणॉने उनकी 
प्रार्थना की । परमप्रभु गणेश शिव-प्रिया माता पार्वतीके यहाँ 
अवतरित होकर पृथ्वीका भार उतारनेका वचन देकर अन्तर्धान 
हो गये। माता पार्वती भी परमप्रभु गणेशका दर्शन प्राप्त 
करनेके लिये भगवान्‌ झंकरसे उपदिष्ट एकाक्षरी गणेशमन्त् 
(गं) का जप करने लगीं। 

कुछ ही समय बाद भाद्रपद मासकी-शुक्ला चतुर्थी तिथि 
आयी। सभी अह-नक्षत्रोके शुभस्थ एवं अच्छे मङ्गलमय 
योगमें विराट्रूपमें पार्वतीके सम्मुख भगवान्‌ श्रीगणेशका 
अवतरण हुआ। माता पार्वती बोली--'प्रभो ! मुझे अपने 
पुत्ररूपका दर्शन कराइये ।' सर्वसमर्थके लिये सब कुछ सम्भव 
है। तत्काल स्फटिकमणितुल्य षड्भुज शिशु क्रीडा करने 
लगा। उनके शरीरकी शोभा-कान्ति अद्भुत लावण्य एवं 
दीप्षिसे सम्पन्न थी। उनका वक्षःस्थल विशाल था। उनके 
चरणकमलोंमें छत्र, अङ्कुश और ऊर्ध्वरेखायुक्त कमल आदि 
शुभ चिहण थे। उनका नाम मयूरेश पड़ा। मयूरेशके 
आविर्भावसे ही प्रकृतिमें सर्वत्र एक दिव्य आनन्दकी अनुभूति 


' होने लगी। आकाशसे देवता सुमन-वृष्टि कले लगे। 


ऋषियोंके आश्रममें आनन्दकी लहर दौड़ गयी। 

उनकी दिव्य लीलाएँ आविर्भावके समयसे ही प्रारम्भ हो 
गयीं । इधर सिन्धु यह वृत्तान्त जानकर अत्यन्त भयभीत हो 
उठा। उसने बालकके वधके लिये अनेक असुरोंको 
छदमवेशमें भेजना प्रारम्भ कर दिया, किंतु सब मारे गये । फिर 
उन्होंने दुष्ट वृकासुर तथा कुत्तेके रूपधारी नूतन नामक दैत्यका 
वध किया। अपने शरीरसे असंख्य गणोंको उत्पन्नकर 
कमलासुरकी बारह अक्षौहिणी सेनाका विनाश कर दिया तथा 
त्रिशूलसे कमलासुरके मस्तकको काट डाला । उसका मस्तक 
भीमा नदीके तटपर जा गिण। देवताओं तथा ऋषियोंकी 
आर्थनापर गणेश वहाँ मयूरेश (मोरेथर) नामसे प्रतिष्ठित 


| [| 
न दुष्ट दैत्य सिन्धुने जब सभी देवताओंको अपने कारागारमेँ 
बंदी बना लिया, तब भगवानते दैत्यको छलकारा। भयंकर 
युद्ध हुआ । असुर-सैन्य पुनः पराजित हुआ । सिन्धुके पुत्र धर्म 
और अधर्म भी मार डाले गये। 
कुपित मायावी दैत्यराज अनेक प्रकारके अस्त्र-शस्त्रोंसे 


मयूरेशपर प्रहार करने लगा। परंतु सर्वशक्तिमानके लिये 
अस्न-शख्रोंका क्या महत्त्व । सभी निष्फल हो गये। अन्तमें 
महादैत्य सिन्धु मयूरेशके परशु-प्रहारसे निश्चेष्ट हो पृथ्वीपर गिर 
पड़ा। उसे दुर्लभ मुक्ति प्राप्त हुई । देवगण मयूरेशकी स्तुति 


- करने लगे। भगवान्‌ मयूरेशने सबको आनन्दित कर, सुख- 


शान्ति प्रदान किया, अन्तमें अपनी लीलाका संवरणकर वे 
परमधामको पधार गये । १ 
३-श्रीगजानन 

द्वापरयुगकी बात है । चतुर्मुख ब्रह्मा आनन्दमग्न हो शयन 
कर रहे थे। जब उनकी निद्रा पूर्ण हुई, तब जैंभाई 
लेते समय उनके मुखसे एक महाघोर पुरुष प्रकट हुआ | जन्म 
लेते ही उसने भयंकर गर्जना की । त्रैलोक्य काँपने लगा । 
विधाता पुत्रके सौन्दर्यसे मोहित हो गये, उन्होनि अरुणवर्ण 
होनेसे उसका नाम “सिन्दूर” रखा और त्रैलोक्य-विजयका वर 
प्रदान किया । र 

वर प्राप्तकर सिन्दूर अज्ञानवश उन्मत्त हो उठा । उसकी 
भयंकर गर्जना सुनकर समुद्र क्षुब्ध हो गया । पृथ्वी डगमगाने 
लगी । वरके प्रभावसे उसके बाहुओंमें असीम शक्ति प्राप्त थी । 
कुटिल सिन्दूरने पितामहसे उनके पुत्र-स्नेहका विचार न कर 
कहा--'मैं अपने वरकी परीक्षा आपपर ही करना चाहता हूँ । 
देखू तो वरके प्रभावसे मेरी बाहुओंमें कितना बल आया है | 
मैं आपको बाहुपाशमें लेना चाहता हुँ।' पितामह दुःखी हुए। 
उन्होंने शाप दे दिया-- जाओ, अपनी नीचतासे तुम 
असुर-योनिको प्राप्त हो जाओ ।' ऐसा कहकर ब्रह्माजी आगे 
बढ्ने लगे, किंतु वह दुष्ट सिन्दुर उनका पीछा कर लिया। 
ब्रह्माजी विष्णुके पास पहुँचे और सम्पूर्ण वृत्तान्त उन्हें बताया। 
उसी समय पीछेसे दौड़ता हुआ सिन्दूर भी वहाँ आ पहुँचा। 
उसने भगवान्‌ विष्णुकी भी अवहेलना की। सिन्दुरकी भुजाएँ 
युद्धके लिये फड़क रही थीं। विष्णुने युद्धके लिये भगवान्‌ 
शंकरके पास जानेको कहा । सिन्दूर दोड़ता-दोड़ता समाधिमग्न 
भगवान्‌ शंकरके पास पहुँचा । माता पार्वती परमप्रभुके पास ही 
स्थित थीं। उसने माता पार्वतीकी ओर कुदृष्टि डाली थी कि 
शंकरजीकी समाधि खुल गयी। उन्होंने देखा एक असुर 
पार्वतीके ऊपर कुदृष्टि डाले हुए है। उनके नेत्रेसि ज्वालाम्नि 
बरसने लगी । वे मदान्ध सिन्दूरको मारनेके लिये उद्यत हो 


गये। उसी समय माता पार्वतीने गणेशजीका स्मरण किया । 
तत्क्षण ब्राह्मणवेशमें मयूरेश उपस्थित हो गये और उन्हें 
असुरसे मुक्ति दिलायी । फिर शंकरजीका दुष्ट असुर सिन्दूरसे 
' युद्ध हुआ। असुर पराजित हुआ और पृथ्वीलोकको पलायित 
हो गया। 
माताने ब्राह्मणवेशधारी उस पुरुषसे पूछा- भगवन्‌ ! 
आप कौन हें ? जिन्हेनि समयपर आकर दुष्ट दैत्यसे मुझे मुक्ति 
दिलायी।' गणेशजी अपने मनोरम रूपमें प्रकट हो गये और 
कहा- “माँ ! मैं आपका पुत्र हूँ। मैं इस द्वापरमें 'गजानन' 
नामसे अवतरित होकर इस दुष्ट दैत्य सिन्दूरका विनाश 
करूँगा।' ऐसा कहकर वे अदृश्य हो गये । 
` इधर सिन्दूरने पृथ्वीलोकमें पहुँचते ही अत्याचारों, 
पापाचारोंकी बाढ़ लगा दी। धर्म-सत्कर्मका लोप हो गया। 
सभी प्राणी अनाथ होकर प्रभुका स्मरण करने लगे और दुष्ट 
दैत्यसे मुक्तिकी प्रार्थना करने रूगे। देवताओंने अपने गुरु 
बुहस्पतिके उपदेशसे विनायककी स्तुति की । परमदेव गणपति 
प्रकट हुए और उन्हें आश्वस्त कर अन्तर्धान हो गये । 
कुछ समयके पश्चात्‌ माता पार्वतीके सम्मुख एक दिव्य 
तेजोमयं बालक आविर्भूत हुआ । उसका नाम गजानन हुआ । 
सभी देवताओं तथा ऋषि-महर्षियोंने पार्वतीनन्दनका नमन 
किया। उस समय गणेश चतुर्भुजी थे। नासिकाके स्थानपर 
सूँड सुशोभित था । मस्तकपर चन्द्रमा तथा हृदयपर चिन्तामणि 
दीप्तिमान्‌ थी । वे दिव्य गन्ध तथा दिव्य व्राभरणोंसे अलङ्कत 
थे। उनका उदर विशाल एवं उन्नत था, हाथ-पाँव छोटे-छोटे 
और कर्ण शुर्पाकार थे। आँखें छोटी-छोटी थीं, ऐसा विलक्षण 
मनोरम. रूप था गजाननजीका | 
देवता अपने भक्तोंका कष्ट देख नहीं सकते। कैसे वह 
दूर हो, इसी प्रयलमें वे लगे रहते हैं। उनका एक भक्त था 
वरेण्य। उसकी स्त्री. पुष्पिकाके नवजात शिशुको एक राक्षसी 
उठा ले गयी थी, किंतु पुष्मिका प्रसव-कष्टसे मूर्च्छित थी और 
यह बात जान नहीं पायी थी। इधर आविर्भूत शिशु गणेशने 
माता-पितासे कहा कि “मेरै भक्तका अनर्थ होनेवाला है, मैं 
उसकी स्त्रीके आसन्न संकटसे व्यग्र हूँ, अतः शीघ्र मुझे 
' पुष्पिकाके पास उसकी चेतना लौटनेसे पूर्व पहुँचा दीजिये। 
यदि विलम्ब होगा और वह स्त्री कहीं जान जायगी कि मेरे 


पुत्रको राक्षसी हर ले गयी है तो वह जीवित नहीं बचेगी, मुझे 
उसकी प्राणरक्षा करनी है। 

गाजाननकी वाणी सुनकर भगवान्‌ शंकर और माता 
पार्वती अत्यन्त प्रसन्न हुए । उन्होंने नन्दीको कहकर गजाननको 
नवजात शिशुके रूपमें चुपचाप पुष्पिकाके पास रखवा दिया । 
शिशुको रखकर नन्दी लौट आये। रात्रि व्यतीत हुई। 
पुष्पिकाकी वेदना समाप्त हुई, उसने अपने शिशुकी ओर 
देखा उसके चार भुजाएँ. थीं, वह गजवक्त्र था, उसका भाळ 
तिलकसे सुशोभित तथा दिव्य वख्नाभरणों एवं अलङ्करणोंसे 
अलङ्कत था। 

ऐसे अद्भुत बालकको देखकर दोनों स्त्री-पुरुष अत्यन्त 
भयभीत हो गये। राजा वरेण्यने अपने पुत्रको वनमें छोड़वा 
दिया। वहाँ महर्षि पराशरने बालकको देखा। पहले तो 
विस्मित हुए, किंतु शुभ लक्षणों तथा दिव्य तेजको देखते ही 
उन्हें यह समझते देर न लगी कि ये तो साक्षात्‌ परमात्मा ही 
अवतरित हुए हैं। उन्होंने अपनेको धन्य माना । करबद्ध होकर 
स्तुति करने लगे । फिर आदरपूर्वक उन्होंने उसे अपनी गोदमें 
ले लिया और आश्रममें ले आये | उनकी सहधर्मिणी तपस्विनी 
चत्सलाने उन्हें देखा तो उसका वात्सल्य उमड़ पड़ा | शिशुके 
आश्रममें आ जानेसे वहाँ सर्वत्र अलौकिक प्रभाव दिखलायी 
पड़ने लगा। दोनों तापस उनका पालन-पोषण करने लगे। 

जो सम्पूर्ण विश्वका भरण करनेवाले हैं,वे ही प्रभु अपनी 
लीलासे आश्रममें पोषित हो रहे हैं। धन्य है प्रभुकी लीला । 
इसे बड़े-बड़े ऋषि-मुनि-योगी, ज्ञानी एवं तपस्वी भी नहीं 
समझ पाये। राजा वरेण्यतक यह शुभ संवाद पहुँचा, वहाँ 
भी सभी लोग आनन्दित हो गये । 

युद्धाकाङ्घी, मदोन्मत्त, सर्वथा निरंकुश, परम उद्दण्ड, 
आततायी दैत्य सिन्दूरका अत्याचार पराकाष्ठापर पहुँच चुका 
था । उसके भयसे देवपूजन, यज्ञ-यागादि सभी पवित्र एवं शुभ 
कर्म बंद हो गये थे। सिन्दूरने सभीको त्रस्त कर रखा था। 
देवता उसके बन्धनमें संत्रास पा रहे थे। 

गजाननका अवतार तो दुष्टोंके विनाशके लिये हुआ था। 
उन्होंने शीघ्र ही युद्धमें उसे परास्त कर दिया, उसकी सम्पूर्ण 
दानवी सेनाका संहार कर दिया। उस समय क्रुद्ध गजाननने 
उस सिन्दूरका रक्त अपने दिव्य अङ्गोपर पोत लिया । तभीसे 

वे सिन्दूरहा, सिन्दूरप्रिय तथा सिन्दूरवदन कहलाये। 
गजाननको सिन्दूरलिप्त-वदन देखकर मुदित देवगण आकाशसे 
पुष्पवृष्टि करने लगे । वहाँ हर्षके वाद्य बज उठे। देवगणोने 
उनकी प्रार्थना की। राजा वरेण्य तथा रानीने आकर अपनी 
आज्ञानताके लिये बार-बार उनसे क्षमा माँगी । तब प्रसन्न होकर 
अभुने कहा--'तुम दोनोंने पूर्वजन्ममें तपस्यासे पुत्ररूपमें प्राप्त 
करनेकी जो इच्छा मुझसे व्यक्त की थी और तब तुमने मोक्षको 
भी छोड़ दिया था, अतः इस जन्ममें सिन्दूरका वध तथा सुख- 
शान्तिकी स्थापना करनेके लिये मैं तुम्हारे यहाँ पुत्ररूपमें 
अवतरित हुआ था। अब मेरा प्रयोजन पूर्ण हो चुका है ।' ऐसा 
कहकर सबको आनन्दित करते हुए भगवान्‌ गजानन अन्तर्धान 


हो गये। भक्तप्रवर वरेण्यको सद्गति प्राप्त हुई। अपने भक्त 
वरेण्यकों गजाननने जो ज्ञानोपदेश दिया था, वह 
'गणेश-गीता'के नामसे लोकमें विख्यात हुआ। 
४-श्रीधूम्नकेतु 

श्रीगणेशजीका कलियुगीय भावी अवतार 'धूम्रकेतु' के 
नामसे विख्यात होगा। कलिके अन्तमें घोर पापाचार बढ़ 
जानेपर, वर्णाश्रमधर्मकी मर्यादा नष्ट हो जानेपर, देवताओंकी 
्रार्थनापर सदधर्मके पुनःस्थापनके लिये वे इस पृथ्वीपर 
अवतरित होंगे और कलिका विनाशकर सत्ययुगकी अवतारणा 
करेंगे। ऐसे दयालु, शरणागतरक्षक, दीननन्धु, भक्त-हितकारी 
भगवान्‌ गणेशजीको कोटिशः नमस्कार है । 


पूर्वमें गणेशपुराणमें वर्णित भगवानके चार लीलावतारोंका स्वल्प परिचय दिया गया है। आगे मुद्गलपुराणपर आधारित 
गणेशजीके अनन्त अवतारोंमेंसे मुख्य आठ अवतारोंका यहाँ स्थानाभावके कारण नामोल्लेखमात्र किया जा रहा दै, उनकी 
विस्तृत लीला-कथाएँ वहीं देखकर लाभ उठाना चाहिये । 

१-चक्रतुण्ड--इनका वाहन सिंह है तथा ये मत्सरासुरके हन्ता हैं। 

२-एकदन्त-ये मूषकवाहन एवं मदासुरके नाशक हैं। 

- ३-महोदर--इनका वाहन मूषक है, ये ज्ञानदाता तथा मोहासुरके नाशक हैं। 

४-गजानन--इनका वाहन मूषक है, ये सांख्योंको सिद्धि देनेवाले एवं लोभासुरके हन्ता हैं। 

५-लम्बोद्र--इनका वाहन मूषक है तथा ये क्रोधासुरका विनाश करनेवाले हैं। 

६-विकट--इनका वाहन मयूर है तथा ये कामासुरके हन्ता हैं। 

७-विघ्नराज--इनका वाहन शेष है और ये ममासुर॒के प्रहर्ता हैं। 

८-धूप्रवर्ण--इनका वाहन मूषक है तथा ये अहंतासुरके नाशक हैं। 

श्रीगणेशजीके इन लीलावतारों तथा इनके द्वारा मारे गये असुरोंके नामोंको देखनेसे स्पष्ट प्रतीत होता है कि व्यक्तिके काम, 
क्रोध, लोभ, मोह, मद, मत्सर, ममता तथा अहंतारूप अन्तःरात्रुआका विनाश करनेके लिये तथा उसपर अनुग्रह करने तथा 
उसे परमपद प्राप्त करानेके लिये ही परमप्रभुका लीलावतार होता है । इन लीला-कथाओंके पठन, श्रवण ओर मनन~चिन्तनसे 
परम कल्याण होता है। काम-क्रोधादि आसुरी वृत्तियोंके दमन तथा दैवी सम्पदाओंके संवर्धनके लिये मङ्गूमूर्ति भगवान्‌ 
गणेशका स्मरण श्रेयस्कर मार्ग है। इनका स्मरण-अर्चन सतत करना चाहिये। 


भगवान राणपतिका ध्यान-स्वरूप 
परिधान, आभूषण, आयुध, परिवार, पार्षद और वाहन आदि 
भगवान्‌ श्रीगणेश आद्य पूज्य देव हैं। उनका स्वरूप हाथीके शिशुके मुखके समान बड़ा ही लावण्यमय है। वे 
नितान्त अव्यक्त, अचिन्त्य और अपार है। उनका रूप परम सर्वदा प्रणम्य हैं 


आराध्य, असामान्य और ध्येय है। वे देवपूज्य, निरुपम और 
मङ्गलात्मा हैं। उनकी सँड सिद्धिप्रदा है। उनका मुख छोटे पाश, अङ्कुश, अभय और वरदमुद्रा है। वे मूषक-चिहकी 


श्रीगणेश -एकदन्त हैं, चतुर्भुज हैं। उनके चारों हाथोंमें . न 


+ कृतार्थयन्ति रक्षन्ति खभक्तान्‌ सर्वदेवताः * 


ध्वजावाले हैं। उनका वर्ण रक्त है । वे लम्बोदर, रक्तवस्रधारी 
और सूप-जैसे बड़े-बड़े कानोंवाले हैं। उनके शरीरपर 
'लालचन्दनका लेप है। वे लाल-लाल पुष्पोंद्रार पूजित हैं 
भक्तोपर कृपा करते हैं, जगतके कारण और अच्युत हैं। वे 
सृष्टिके पहलेसे आविर्भूत हैं तथा प्रकृति और पुरुषसे परे हैं । 
उनका ध्यान करनेवाला योगी सब योगियोंमें श्रेष्ठ होता है 
(गणपत्यथर्वशीर्ष, उप० ९) । 

प्रमुख पुराणोंके रचयिता महर्षि व्यासजीने चार इलोकोंमें 
भगवान्‌ गणेशके रूप-सौन्दर्यका अमित मनोमोहक चित्रण 
प्रस्तुत किया है। यह उनके पौराणिक रूपका भव्य वर्णन है। 
महर्षि व्यासकी उक्ति है कि 'मैं विशालकाय, तपाये हुए 
खर्ण-सदुश प्रकाशवाले, लम्बोदर, बड़ी-बड़ी आँखोंवाले, 
एकदन्त श्रीगणनायककी वन्दना करता हूँ। जिन्होंने 
मौञ्जीमेखला, कृष्ण-मृगचर्म तथा नाग-यज्ञोपवीत धारण कर 
रखे हैं, जिनके मौलिदेशमें बालचन्द्र सुशोभित हो रहा है, में 
उन गणनायककी वन्दना करता हूँ। जिन्होंने अपने शरीरको 
विविध रलोंसे अलंकृत किया है, अदभुत माला धारण की है, 
जो स्वेच्छासे अनेक रूपोंमें अभिव्यक्त होते हैं, उन 
गणनायककी मैं वन्दना करता हूँ। जिनका मुख हाथीके मुखके 
समान है, जो सर्वदेवोंमें श्रेष्ठ हैं, सुन्दर कानोंसे विभूषित हैं, 
उन पाश और अड्डृश धारण करनेवाले श्रीगणपतिदेवकी मै 
वन्दना करता हूँ'-- 


एकदन्तं महाकायं तप्तकाञ्चनसंनिभम्‌। 
लम्बोदरं विशालाक्षं वन्देऽहं गणनायकम्‌॥ 
मुञ्कृष्णाजिनधरं नागयज्ञोपवीतिनम्‌ 


बालेन्दुकलिकामौलिं वन्देऽहं गणनायकम्‌॥ 
चित्ररत्रविचित्राङ्ग चित्रमालाविभूषणम्‌। 
कामरूपधरं देवं वन्देऽहं गणनायकम्‌॥ 
गजवक्त्रं सुरश्रेष्ठं चारुकर्णविभूषितम्‌। 
पाशाङ्कुशधरं देव॑ वन्देऽहं गणनायकम्‌॥ 
(पदमपुराण, सृष्टि, ६६। २-३, ६-७) 
श्रीतत्वनिधि, मन्त्रमहोदधि, मन्त्ररल्राकर, रूपमण्डन, 
शिल्परल, मन्त्रमहार्णव, अंशुमद्भेदागम, उत्तरकामिकागम, 
'सुप्रभेदागम आदि अनेक ग्रन्थॉमें भगवान्‌ गणेशके विभिन्न 
रूपोंका वर्णन प्राप्त होता है। वे चतुर्भुज हैं साथ ही द्विभुज 


तथा षोडशभुज, अष्टभुज एवं षड्भुज-रूपमे भी चित्रित हैं । 
उनके शरीरका वर्ण अरुणोदयकालीन सूर्यके' रंगका बताया 


गया है तथा वे शारदीय चन्द्रमाके समान श्वेत वर्णवाले रूपमें ' 


अङ्कित हैं। कहीं वे खर्णपिङ्गल हैं तो कहीं श्वेत और रक्त 


वर्णवाले चित्रित किये गये हैं। हेरम्ब-गणपति सिंहपर स्थित , 


एवं पाँच मुखवाले वर्णित किये गये हैं। 

सृष्टिकर्ता ब्रह्माने श्रीगणेशके सर्वाङ्गका बड़ा मनोरम 
ध्यान किया है--“मोतियों और रलोंसे भगवान्‌ गणेशका 
मुकुट जटित है, सम्पूर्ण शरीर लाल चन्दनसे चर्चित है, उनके 
मस्तकपर सिन्दूर शोभित है, गलेमें मोतियोंकी माला है 
वक्षःस्थलपर सर्प-यज्ञोपवीत है, बाहुओमें बहुमूल्य रलजटित 
बाजूबंद हैं, उनकी अँगुलियोंमें मरकतमणि जटित अंगूठी है, 
उनके लेबेसे उदरकी नाभि चारों ओरसे सपोंद्वारा वेष्टित है, 
रल्जटित करधनी है, स्र्णसूत्र-लसित लाल वस्न हैं, भालपर 


, चन्द्रमा है, दाँत सुन्दर हैं और उनके हाथ वरदादि मुद्राओंसे 


शोभायमान हैं।' (गणेशपुराण, उपा० १४। २१-२५) । 
अङ्ग-प्रत्यङ्घ, वस्त्र, अङ्गराग, अलंकार-आभूषण 
श्रीगणेशके समस्त अङ्ग-प्रत्यङ्ग तथा अलंकार-आभूषण 
आदि उन्हींके स्वरूप होनेके नाते अपने-आपमें परिपूर्ण हैं, 
उन्हींके अभिव्यक्त पूर्ण विग्रह हैं। उन्हें अलंकार-आभूषणोंकी 
प्राप्ति सूर्य,चन्द्र, वायु, लक्ष्मी, सावित्री और भारती आदिसे 
हुई है, ऐसा विवरण ब्रह्मवैवर्तपुराणके गणपति-खण्डके तेरहवें 
अध्यायमें मिलता है । उनके आभूषण खर्णनिर्मित वर्णित किये 
गये हैं। वे हेमभूषणों तथा सुनहरे रंगके वख्नोंसे अलंकृत 

होकर उदयकालीन सूर्यके समान दीप्तिमान्‌ दीख पड़ते हैं। 
उनके चरणकमलकी महिमाका वर्णन उन्हींकी कृपासे 
सम्भव है। उनकी चरणधूलि, जो इनके मस्तकके 
मन्दारपुष्पके मकरन्दकणोंके सम्मिश्रणसे. अरुण वर्णकी हो 
गयी है, समस्त विोंका नाश कर देती है। यथा-- 
देवेन्रमौलिमन्दारमकरन्दकणारुणाः । 
विज्ञान हरन्तु हेरम्बचरणाम्बुजरेणवः ॥ 
(बैंगला 'स्तवकवचमाला') 
श्रीगणेशजीद्वारा अहिवेष्टन तथा उनके लम्बोदर होनेके 
अनेक असङ्ग पुराणोंमें उपलब्ध होते हैं । 'ब्रह्मपुराण'में वर्णन 
मिलता है कि गणेशजी पूर्ण तृप्त होनेपर भी अधिक देरतक 

माताके स्तनोंका दूध इसलिये पीते रहे कि कहीं भैया कार्तिकेय 
भी आकर न पीने लगें। उनकी बुद्धिमें बालस्वभावके कारण 
भाईके प्रति ईर्ष्या भर गयी थी। यह देखकर भगवान्‌ शंकरे 
विनोदमें कहा--'विज्नराज | तुम बहुत दूध पीते हो, इसलिये 
'लम्बोदर' हो जाओ।' ऐसा कहकर उन्होंने श्रीगणेशजीका 
नाम 'लम्बोदर' रख दिया। 
पपौ स्तनं मातुरथापि तृप्तो 
यो भ्रातृमात्सर्यकषायबुद्धिः । 
लम्बोदरस्त्वं भव  बिप्नराज 
लम्बोदरं नाम चकार शम्भु: ॥ 
(ब्रह्मपुरण ११४। ११) 
उनके वक्षःस्थलपर नागयज्ञोपवीत शोभित रहता है-- 
'सर्पयज्ञोपबीतिनम्‌ ।' (गणेशपुराण, उपा० १४ | २२)। उनके 
कण्ठमें रल और मणिजटित मालाएँ तथा पुष्पोंकी मालाएँ 
शोभित रहती हैं। उनके हस्तके सम्बन्धमें विभिन्न ध्यानोंका 
वर्णन मिलता है । श्रीतरुणगणपतिके ध्यानमें उल्लेख है-- 


पाशाङ्कुशापूपकपित्थजम्बू- 

स्वदन्तशालीक्षुमपि स्वहस्तैः । 
धत्ते सदा यस्तरुणारुणाभः 

पायात्‌ स युष्मांस्तरुणो गणेशः ॥ 


(श्रीतत्त्तनिधि) 
हेरम्ब-गणपतिके ध्यानमें अभय और वरद-मुद्रायुक्त 


हस्तका वर्णन इस प्रकार मिलता है-- 
अभयवरदहस्तः पाशदन्ताक्षमाला- 
सृणिपरशु दधानो मुद्गरं मोदकं च। 
फलमधिगतसिंहः पञ्चमातङ्गववत्रो ` 
गणपतिरतिगौरः पातु हेरम्बनामा॥ 
श्रीगणेशजी 'एकदन्त' कहे जाते हैं। उनका मुख एक ही 
दाँतसे अलंकृत है । एकदन्त-गणपति प्रकृति-पुरुषकी एकताके 
प्रतीक अथवा द्योतक हैं। उनके एकदन्त होनेका तात्त्विक 
निरूपण मुद्गलपुराणमें उपलब्ध होता है। 'एक' मायाका 
प्रतीक है और 'दन्त' मायाचालक सत्ताका सूचक है। 
एक इलोकमें उनके गण्डस्थलके सौन्दर्यका वर्णन इस 
प्रकार हे-- 
खर्व स्थूलतनुं गजेन्द्रवदनं लम्बोदरं सुन्दरं 


* भगवान्‌ गणपतिका ध्यान-स्वरूप » 

दन्ताघातविदारितारिरुधिरैः सिन्दूरशोभाकरं 
वन्दे शैलसुतासुतं गणपतिं सिद्धिप्रदं कामदम्‌ 
श्रीगणेशजीका मस्तक सिन्दूरसे अरुण तथा मुकुटसे 
विभूषित रहता है-- 
मुकुटेन विराजन्तं मुक्तारल्रयुजा 
र्क्तचन्दनलिप्ताङ्ग 


शुभम्‌। 
सिन्दूरारुणमस्तकम्‌॥ 
(गणेझापुराण, उपा १४।२१) 
उनके मस्तकपर कस्तूरीका भव्य तिलक सुशोभित रहता 
है। श्रीगर्णेशजीके मस्तकका अलंकार चन्द्रमा है, जिसका 
वर्णन इस प्रकार उपलब्ध होता है-- 
“भालचन्द्रं लसद्दन्तं शोभाराजत्करं परम्‌। ' 
(गणेशपुरण, उपा० १४। २५) 


आयुध आदि 

श्रीगणेशजी वि्रोंका नाश करनेवाले हें । उनके असंख्य 
आयुध हैं, जिनका उपयोग निस्संदेह विश्लोंको नष्ट करनेके लिये 
निरन्तर होता रहता है। प्रधानरूपसे उनके दस आयुध 
हैं--बच्र, शक्ति, दण्ड, खड्ग, पाश, अङ्कुश, गदा, त्रिशूल, 
पद्म और चक्र । (उत्तरकामिकागम, पटल ६८) 

त्रिपुरासुरको पराजित करनेके लिये नारदके उपदेशसे 
तपद्वारा शिवजीने गणेशजीको प्रसन्न कर लिया। वे उनके 
सामने प्रकट हो गये। वे पञ्चमुख विनायक थे, दस भुजाओं 


और आयुधोंसे युक्त थे-- 
पञ्चवक्त्रो दशभुजो ललाटेन्दुः शशिप्रभ: । 
मुण्डमालः सर्पभूषो मुकुटाङ्गदभूषणः ॥ 


अग्न्यर्कशशिनो भाभिस्तिरस्कुर्वन्‌ दशायुधः । 
(गणेशपुराण,उपा० ४४ । २६-२७) 
श्रीगणेशजीके हाथ उपर्युक्त दस आयुधोंसे विभूषित 
होनेके साथ-ही-साथ ध्वजा, बाण, धनुष, कमण्डलू, 
इक्षुदण्ड, दंत, मुद्गर आदिसे भी युक्त हैं तथा वे श्रीगणपति 
अनेक श्रीविग्रहोंमें वर्णित हैं। श्रीगणेशजीके प्रायः सभी 
श्रीविग्रहोंके हाथमें अङ्कुश रहता है। 
श्रीगणेशजीको मोदकप्रिय कहा जाता है। वे अपने एक 
हाथमें मोदकपूर्ण पात्र रखते हैं। मोदकको महाबुद्धिका प्रतीक 
बताया गया है। हिमाचलने भगवती पार्वतीको श्रीगणेशजीका 


ध्यान करमेकी 
उल्लेख किया है-- 
एकदन्तं शूर्पकर्णं राजवकन्ने चतुर्भुजम्‌ 1] 


पाशाङ्कुशधरं देवं मोदकान्‌ बिभ्रतं करैः । 
(गणेशपुराण, उपा० ४९ । २१-२२) 
पदमपुराणके सृष्टिखण्डमें उल्लेख है कि मोदकका 
निर्माण अमृतसे हुआ है । पार्वतीने कुमार और गणेशको जन्म 
दिया । दोनों सभी देवोंके हितकारी हैं | देवताओनि बड़ी श्रद्धासे 
अमृतनिर्मित एक दिव्य मोदक पार्वतीको दिया। 
दोनों पुत्राने पार्वतीजीसे मोदक माँगा। भगवतीने कहा 
कि 'इस मोदकके सूँघनेमात्रसे अमरत्व प्राप्त हो जाता है । 
इसको सुँघने या खानेवाला सम्पूर्ण शास्रोंका मर्मज्ञ, सब 
तन्त्रोंमें प्रवीण, लेखक, चित्रकार, विद्वान्‌, ज्ञान-विज्ञानका 
तत्त्वज्ञ और सर्वज्ञ हो जाता है। तुम दोनोंमेंसे जो धर्माचरणमें 
श्रेष्ठता प्राप्त करके पहले आयेगा, उसीको यह मोदक दूँगी।' 
स्कन्द तो तीर्थयात्राके लिये मयूरपर चल पड़े और गणेशजीने 
माता-पिताकी केवल परिक्रमा कर ली। माताने दोनोंको 
समझाया कि 'माता-पिताके पूजनक़े समान दूसरा कोई भी 
अनुष्ठान नहीं है। मैं देवनिर्मित मोदक गणेशको ही प्रदान 
करती हूँ।' 
“अतो ददामि हेरम्बे मोदकं देवनिर्मितम्‌।' 
(पद्म, सृष्टि? ६५। १९) 
उपर्युक्त पौराणिक आख्यानसे गणेशजीकी मोदक- 
प्रियताकी पुष्टि होती है। | 
परिवार तथा पार्षद 
श्रीगणेशजी ब्रह्मविष्णु और महेश-त्रिदेवोंके उपास्य 
तथा परम आराध्य हैं । गणेशजीकी पूजासे समस्त विघ्न नष्ट 
हो जाते हैं-- 
“गाणेशं पूजयेद्यस्तु विघ्नस्तस्य न जायते ।' 
(पद्मः, सृष्टिः ५१ | ५६) 
श्रीगणेशजीके साथ-ही-साथ उन्हींकी प्रसन्नता और 
पूजाके लिये उनके परिवार--पत्नी और पुत्रोंका चिन्तन 
निस्संदेह परम मङ्गलास्पद है । इससे सर्वसिद्धियोंका फल प्राप्त . 
होता है, अज्ञान और भ्रान्तिका नाश होता है तथा समस्त 
मङ्गल अपने-आप उपस्थित हो जाते हैं। 


_गणेशजी सिद्धि और बुखिके द्वारा सेवित उनके पति हैं। 
साथ-ही-साथ वे अपने उपासकोंको सिद्धि और बुद्धि भी 
प्रदान करते रहते हैं। जो उनकी उपासना करते हैं, वे अपने 
कार्यमें सिद्धि--पूर्णता प्राप्त करते हैं, साथ ही बुद्धि-- 
ज्ञानशक्तिसे सम्पन्न होते हैं। श्रीगणेशजीद्वारा सिद्धि-बुद्धि 
प्रदान करनेका आशय है कि योगनाथ श्रीगणेश सिद्धि और 
बुद्धिके साथ सदा-सर्वदा आनन्द-क्रीडामे तत्पर रहते हैं। 
बुद्धि विश्वात्मिका है, ब्रह्ममयी है, सिद्धि उसको विमोहित 
करनेवाली है। उन दोनोंके साथ मङ्गलमय गणेशकी 
मङ्गलमयी लीला चलती रहती है। 

र te | 

सिद्धि-बुद्धिक अतिरिक्त पुष्टिको भी उनकी पत्नी कहा 
गया है। श्रीगणेशजीके वाम-भागमें सिद्धि और दक्षिण-भागमें 
बुद्धिकी संस्थिति बतायी जाती है। 

शिवपुराणकी रुद्र्संहिताके कुमारखण्डमें श्रीगणेशाजीके 
सिद्धि-बुद्धिके साथ विवाहका प्रसङ्ग वर्णित है। एक समय 
्रेममें मग्न भवानी और शंकरने विचार किया कि हमारे दोनों 
पुत्र गणेश और स्कन्द विवाहके योग्य हो गये हैं। उन्होंने 
दोनोंको बुलाकर कहा कि “तुम दोनोंमें जो पहले पृथ्वीकी 
परिक्रमा करके लौटेगा, उसका ही विवाह पहले होगा ।' कुमार 
स्कन्द मन्दराचलसे पृथ्वीकी परिक्रमा करने चल पड़े और 

बुद्धिमान्‌ गणेशजीने भगवान्‌ शंकर और भगवती अम्बिकाको 
आसनपर बिठाकर उनकी सात बार परिक्रमा की। उन्होंने 
वेदप्रतिपादित यह वचन कहा-- 
पित्रोश्च पूजनं कृत्वा प्रक्रान्तं च करोति य: । 
तस्य वै. पृथिवीजन्यफले भवति निश्चितम्‌ ॥ 
(शिवपु०, रुद्र» सं०, कुमार० १९ । ३९) 
आशय यह है कि 'जो माता-पिताकी पूजा करके उनकी 
प्रदक्षिणा करता है, उसको पृथ्वीकी परिक्रमा करनेका फल 
मिलता है।' इस तरह श्रीगणेशजीने अपने विवाहित होनेकी 
योग्यता प्रमाणित की। प्रजापति विश्वरूपकी सिद्धि-बुद्धि 
नामक दो कन्याओंसे गणेशजीका विवाह सम्पन्न हो गया | 
गणेशकी पली सिद्धिसे क्षेम और बुद्धिसे लाभ नामके 
शोभासम्पन्न दो पुत्र हुए। 
गणेशपुराणके उपासनाखण्ड (१५। ३४ --३९) में 
उल्लेख है कि 'ब्रह्माजीने गणेशका पूजन किया। 
श्रीगणेशजीकी कुपासे उनकी पूजाकी सम्पन्नताके लिये 
दक्षिणाके समय दो कन्याएँ आयीं । उनके नेत्र सुन्दर थे, मुख 


_ असन्न था, वे रत्नजटित आभूषणोसे शोभित थीं, दिव्य गन्धसे 


युक्त थीं, उनके वस्त्र दिव्य थे वे मालाएँ पहने थीं । ब्रह्माजीने 
उन दोनॉको दक्षिणामें भेंट करनेकी इच्छा की । गणेशजीकी 
कर्पूरसे आरती की, उनको पुष्पाञ्जलि समर्पित की, उनकी 
सहस्ननामॉंसे स्तुति की तथा प्रदक्षिणा की । ब्रह्माद्रार पूजित 
गणेश सिद्धि-बुद्धिको स्वीकार कर अन्तर्धान हो गये।' 
रूपमण्डनमें, 'गणेशायतन'--गणेश-मन्दिरके प्रसङ्गमे 
श्रीगणेशजीके पार्षद अथवा प्रतीहारोंका विवरण उपलब्ध होता 
है। वे द्वारकी रक्षा करते हैं, द्वारपालका कार्य करते हैं। उनकी 
संख्या आठ है। एक-एक द्वारपर दो-दो प्रतीहार रहते हैं। 


. उनके यथाक्रम नाम हैं--अविप्न और वि्ञराज, सुवक्त्र और 


बलवान्‌, गजकर्ण और गोकर्ण तथा सुसौम्य और शुभदायक | 
उल्लेख है कि श्रीगणेशजीके मन्दिरमें उनके विग्रहके बायें 


| गजकर्ण, दायें सिद्धि, उत्तरमें गौरी, पूर्वमें बुद्धि, दक्षिण-पूर्वमें 


बालचन्द्रमा, दक्षिणमें सरखती, पश्चिममें कुबेर और पीछे 
धूम्रकके विग्रहोंकी स्थापना होनी चाहिये-- 
वामाङ्गे गजकर्ण तु सिद्धि कुर्याच्च दक्षिणे ।. 
पृष्ठदेशे तथा द्वौ च धूम्रको बालचन्द्रमाः ॥ 


उत्तरे तु सदा गौरी याम्ये चैव सरस्वती । 
पश्चिमे यक्षराजश्च बुद्धिः पूर्वे व्यवस्थिता ॥ 
(रूपमण्डन ५। १९-२०) 
श्रीगणेशके आठौं द्वारपाल वामनाकार हैं। वे सौम्य 
स्वभावके और कठोर मुखवाले होते हैं। आठोंके दो-दो हाथ 
तो तर्जनी-मुद्रा और दण्डसे विभूषित रहते हैं तथा पूर्वद्वारपर 
स्थित अविघ्न और विद्नराजके दो हाथोंमें परशु और पदम रहते 
हैं, दक्षिण-द्वारपर स्थित सुवक्त्र और बलवानके दो हाथोंमें 
खड्ग और खेटक रहते हैं, पञ्चिम-द्वारपर स्थित गजकर्ण और 
गोकर्णके दो हाथोंमें धनुष-बाण होते हैं और उत्तरद्वारपर स्थित 
सुसौम्य और शुभदायकके दो हाथ पद्म तथा अङ्कुशसे भूषित 
रहते हैं। (रूपमण्डन ५। २१-२५) 
वाहन आदि 
हमारे शास्र और पुराणोंमें सिंह, मयूर और मूषकको 
श्रीगणेशजीका वाहन कहा गया है । गणेरापुराणके क्रीडाखण्ड 
(१ | १८--२१) में उल्लेख है कि 'कृतयुग'में गणेशजीका 
वाहन सिंह है, वे दस भुजावाले, तेजःस्वरूप और 
विशालकाय तथा सबको वर देनेवाले हैं, उनका नाम विनायक 
है। त्रेतामें उनका वाहन मयूर है, वे छः भुजावाले हैं, उनका 
वर्ण श्वेत है, वे तीनों लोकोंमें विख्यात 'मयूरेश्वर' नामवाले हैं। 
द्वापरमे उनका वर्ण लाल है, वे आखु--मूषकवाहन हैं. उनके 
चार भुजाएँ हैं, वे देवता और मनुष्योंके द्वारा पूजित हैं, उनका 
नाम “गजानन' है एवं कलियुगमें उनका धूम्रवर्ण है, वे घोड़ेपर 
आरूढ़ रहते हैं, उनके दो हाथ हैं, उनका नाम “धूम्रकेतु' है, 
वे म्लेच्छवाहिनीका विनाश करते हैं।' 
श्रीगणेशजीका सर्वप्रसिद्ध वाहन “मूषक' है। उन्होंने 
वाहनरूपमें मूषककी प्राप्ति भगवती वसुन्धरासे की थी। 
उल्लेख है 
“बसुन्धरा ददौ तस्मै वाहनाय च मूषकम्‌।' 
(तह्मवैवर्तपुः, गणपतिः १३। १२) 
श्रीगणेशजीका स्वरूप मानवीय ब्रुद्धिद्रारा अग्राह्य है। 
उनका रूप उनकी कृपासे ही ग्राह्य अथवा ज्ञेय है । सिंहासनपर 
सिद्धि-बुद्धिसे युक्त तथा समस्त अलंकारो और आयुधोंसे 
भूषित गजेन्द्रवदन सिन्दूराभ गणपतिका सौन्दर्य वर्णनातीत 
होते हुए भी पुण्यवानोंके द्वारा आस्वाद्य है। वे गणाधीश्चर हैं, 


गणराजराजेश्वर हैं। उनकी पूजामें साक्षात्‌ जगज्जननी अम्बिका 
परमेश्वरी उन्हें खर्णसिंहासन प्रदान करती हैं । हिमवानद्वारा 
पार्वतीजीको गणेश-मूर्तिके पूजन-विधानमें भगवतीद्वारा उन्हे 
सम्बोधित करनेके प्रसङ्गमें निरूपण है-- 
स्वर्णसिंहासनं दिव्यं नानारल्लसमन्वितम्‌। 
समर्पितं मया देव तत्र त्वे समुपाविश॥ 
(गणेशपु०, उपा० ४९ । २५) 
सौन्दर्यमण्डित तथा अनन्तानन्दसुख-समन्वित 
श्रोगणेशके सिंहासनकी महिमाका चिन्तन अत्यन्त मङ्गरूभ्रद 
और सिद्धिप्रदायक है। सिंहासनकी प्राप्ति उन्हें शक्रसे 
हुई थी-- 
“रलसिंहासन शक्र:' 
(जहाबैवर्तपु०, गणपति» १३ । ८) 
महामति पुष्पदन्तने 'गणेशमहिम्रःस्तोत्र'के १७वें इलोकमें 
सिंहासनस्थ गणपतिका जो सोन्दर्य-वर्णन किया है वह बड़ा ही 
ललित ध्यान है-- 
अनर्घ्यालेकारैररुणवसनै्भूषिततनुः 
करीन््रास्यः सिंहासनमुपगतो भाति बुधराद्‌। 
स्मितास्ात्तन्मरध्येऽप्युदितरविविम्बोपमरुचिः 
स्थिता सिद्धिवामि मतिरितरगा चामरकरा ॥ 
श्रीगणेदाजीके दिव्य रल्रसिंहासनका समलंकरण दिव्य 
रलच्छत्रसे सम्पन्न होता है। उन्हें रलच्छत्रकी प्राप्ति वरुण 
देवतासे हुई थी । ब्रह्मवैवर्तपुराणमें उल्लेख है--'रल्मच्छत्रं च 
वरुणः' (गणपति १३ । ९) । 
श्रीगणेशजीकी वेष-भूषा, अलंकार, पार्षद तथा आयुध 
और. वाहन आदि सब-के-सब दिव्य हैं। इनके चिन्तनमात्रसे 
मनुष्यका हृदय खानन्दलोकके अधिपति श्रीगणेशजीकी सहज 
भक्तिका अधिकारी होकर समस्त सिद्धियोंसे सम्पन्न हो 
जाता हे । 


विविध गणपतियोंके नाम 
४ श्रीतत्वनिधि' अन्थमें भगवान्‌ गणपतिके बत्तीस नाम- 
रूपोंका जो वर्णन प्राप्त होता है वह इस प्रकार है-- 
९-बालगणपति-रक्तवर्ण, चतुर्हस्त । 
मक २-तरुणगणपति-रक्तवर्ण, अष्टहस्त | 


३-भक्तगणपति-थेतवर्ण, चतुर्हस्त । 
-बीरगणपति-रक्तवर्ण, दशभुज | 
८-झ्ञक्तिगणपतिःसिन्दूवर्ण, चतुर्भुज । 
६-द्विजगणपति-शुभ्रवर्ण, चतुर्भुज | 
७-सिद्धगणपति-पिङ्गलवर्ण, चतुर्भुज । 
८-उच्छिष्टणणपति-नीलवर्ण, चतुर्भुज । 
९-विन्नगणपति-स्वर्णवर्ण, दशभुज । 
१०-क्षिप्रगणपति-रक्तवर्ण, चतुर्हस्त । 
९१-हेरम्बगणपति-गौरवर्ण, अष्टहस्त, 
पञ्चमातङ्गमुख, सिंहवाहन। 
१२-लक्ष्मीगणपति-गौरवर्ण, दशभुज । 
९३-महागणपति-रक्तवर्ण, त्रिनेत्र, दशभुज । 
१४-विजयगणपति-रक्तवर्ण, चतुर्हस्त । 
१५-नृत्तमणपति-पीतवर्ण, चतुर्हस्त । 
९६-ऊर्ध्वगणपति-कनकवर्ण, षड्भुज । 
१७-एकाक्षरगणपति-रक्तवर्ण, चतुर्भुज । 
१८-वरगणपति-रक्तवर्ण, चतुर्हस्त । 
९९-त्र्यक्षणणपति-स्वर्णवर्ण, चतुर्बाहु । 
२०-क्षिप्रप्रसादगणपति-रक्तचन्दनाङ्कित, षड्भुज | 
२१-हरिद्रागणपति-हरिद्रावर्ण, चतुर्भुज । 
२२-एकदन्तगणपति-इयामनर्ण, चतुर्भुज | 
२३-सृष्टिगणपति-रक्तवर्ण, चतुर्भुज । 
२४-उद्‌दण्डगणपति-रक्तवर्ण, द्वादशभुज । 
२०-क्ररणमोचनगणपति-शुक्लवर्ण, चतुर्भुज । 
२६-ढुण्ढिगणपति-रक्तवर्ण, चतुर्भुज । 
२७-ट्विमुखगणपति-हरिद्वर्ण, चतुर्भुज । 
२८-त्रिमुखगणपति-रक्तवर्ण, षड्भुज । 
-२९-सिंहगणपति-श्वेतवर्ण, अष्टभुज । 
३०-योगगणपति-रक्तवर्ण, चतुर्भुज । 
- ३ ९-दुर्गागणपति-कनकवर्ण, अष्टहस्त । 
३२-संकष्टहरणगणपति-रक्तवर्ण, चतुर्भुज । 
इस प्रकार यहाँ विविध अनन्त गणपतियोंमेंसे कतिपय 
गणपतियोंके केवल नाममात्रका उल्लेख किया गया है । उनकी 


आकृतियों, वस्त्रो, आयुधों एवं वाहनोंका भेद तन्त्रोंस जानना ' 


आवश्यक है। यहाँ केवल 'सिंह-गणपति'का ध्यान लिखा 

जाता है। इसके भी उल्लेखका विशेष कारण यह है कि विश्वमे जो दायें हाथोंमें वीणा, कल्पलता, चक्र तथा वरद 

गणपतिकी केवल “गजाननता' ही प्रसिद्ध है। परंतु वे (मुद्रा) धारण करते हैं और बायें हाथोंमें कमल, रलकलश, 

'सिंहानन' भी हैं, यह उनके इस ध्यानसे अवगत होता है-- सुन्दर धान्य-मञ्जरी एवं अभय लिये रहते हैं, जिनका 
वीणां कल्पलतामरि च वरदं दक्षे -विधत्ते करै- सिंहसदृश मुख शुण्डादण्डसे सुशोभित है, जो शङ्ख और 
वामि तामरसं च रल्रकलशं सन्मञ्जरीं चाभयम्‌।  चन्द्रमाके समान गौरवर्ण हैं तथा जिनका वस्न दिव्य रत्रोंके 
शुण्डादण्डलसन्मृगेन्रवदनः शङ्खेन्दुगौरः शुभो समान दीप्तिमान्‌ है, वे शुभखरूप (मङ्गलमय) गणपति 
दीव्यद्र्निभांशुको गणपतिः पायादपायात्‌ स नः॥ हमको. अपाय (विनाश) से बचावें।' 


Coonan 


देवताओंके सम्बन्धमें मुनियोंका एक निश्चय 
एक बार मुनियोंको यह संदेह हुआ कि ब्रह्मा, विष्णु, महेश--इन तीनों देवताओंमें कौन श्रेष्ठ हे, किनकी आराधना की 
जाय ? ऐसा विचारकर वे तपस्वी मुनि ब्रह्मलोकमें गये। उनके अन्तःकरणकी बात जाननेपर श्रीब्रह्माजीके मुखसे उस समय 
यह इलोक उच्चरित हुआ-- 


अनन्ताय नमस्तस्मै यस्यान्तो नोपलभ्यते। महेशाय च द्वावेतौ मय्यास्तां सुमुखो सदा ॥ 


` उन भगवान्‌ अनन्तको नमस्कार है, जिनका अन्त नहीं मिलता तथा जो सबसे महान्‌ ईश्वर हैं, उन भगवान्‌ शंकरको भी 
नमस्कार है। वे दोनों देवता सदा मुझपर प्रसन्न रहें।' इन वचनोंको सुनकर भगवान्‌ विष्णु और झंकरकी श्रेष्ठताका निश्चय 
किया, तदनन्तर वे सब मुनिजन क्षीरसागरको गये। ऋषियोंकी मनोदशा जानकर योगेश्वर भगवान्‌ विष्णुने तब इस प्रकार 
उच्चारण किया-- 


ब्रह्माणं सर्वभूतेषु परमं ब्रह्मरूपिणम्‌। सदाशिवं च वन्दे तौ भवेतां मङ्गलाय मे ॥ 


मैं सम्पूर्ण भूतोंमे व्यापक परन्रह्मरूप भगवान्‌ ब्रह्मा और सदाशिवको प्रणाम करता हूँ। वे दोनों मेरे लिये मङ्गलकारी हों ।' 
यह सुनकर उन ब्रह्मर्षियोंको बड़ा विस्मय हुआ। वे वहाँसे भी चल पडे--और कैलासपर्वतपर गये । वहाँ उन्होंने देखा 
कि भगवान्‌ शंकर गिरिराजनन्दिनी उमासे इस प्रकार कह रहे हैं-- 


एकादर्यां प्रनृत्यामि जागरे विष्णुसद्मनि। सदा तपः संचरामि प्रीत्यर्थं हरिवेधसोः ॥ 


'देवि ! मैं भगवान्‌ विष्णु और ब्रह्माजीकी प्रसन्नताके लिये भगवान्‌ विष्णुके मन्दिरमे एकादशीको जागरणपूर्वक नृत्य करता 
हूँ तथा उन्हीं दोनोंकी प्रसन्नताके लिये तपस्या किया करता हूँ।' 
यह सुनकर मुनिलोग वहाँसे सीधे अपनी तपःस्थलीको वापस लौट आये और परस्पसमें विचार करने लगे कि ईश्वरत्वके 
साक्षात्‌ प्रतीक--ब्रह्मा, विष्णु और महेशने एक-दूसरके समक्ष अपनी-अपनी रुघुताका जो परिचय दिया, वह हम सबको 
प्रेरणाका स्रोत बन गया है । उन्होंने विचार किया कि उन महान्‌ त्रिदेवोंमें जब इतनी उदारता है तो फिर हम उनकी संतानें शिवके 
समक्ष विष्णुको छोटा मनें या ब्रह्मके आगे महेशको कनिष्ठ समझें तो इससे बड़ी अज्ञानता और क्या होगी ? तत्त्वतः वे तीनों 
भिन्न-स्वरूप होकर नित्य अभिन्न हैं, एक हैं। एक ही परब्रहा परमात्माके नित्य चिन्मय स्वरूप हैं। उन्होंने निश्चय किया कि 
वे त्रिदेव एक समान हैं, सबके लिये आराध्य हैं, जो जिसकी आराधना करना चाहे करे, इनमें भेदभाव साधनामें बाधक है। 
(श्रीरामनरेशजी दीक्षित, शास्री) 

भुवनभास्कर भगवान्‌ सूर्यनारायण प्रत्यक्ष देवता 
हैं--प्रकाशरूप हें । उपनिषदोंमें भगवान्‌ सूर्यके तीन रूप 
माने गये हैं-_ (९) निर्गुण-निराकार, (२) सगुण-निराकार 
तथा (३) सगुण-साकार। यद्यपि भगवान्‌ सूर्य निर्गुण- 
निराकार हैं तथापि अपनी माया-शक्तिके सम्बन्धसे सगुण- 


` प्रकार प्राप्त होता हे-- 
“य एवासौ तपति तमुद्रीथमुपासीत।' 
(छान्दो १।३।१) 

“जो ये भगवान्‌ सूर्य आकाइमें तपते हैं, उनकी 
ओ- उद्गीथरूपसे उपासना करनी चाहिये।' 'आदित्यो ब्रह्मेति 

' (छान्दोश ३।३। १) | आदित्य ब्रह्म है--इस रूपमें 
आदित्यकी उपासना करनी चाहिये । 
आदित्य ओमित्येवं ध्यायंस्तथात्मानं युञ्जीतेति 
(मैत्रा० ५।३) 

साकार भी हैं। उपनिषदोंमें इनके खरूपका मार्मिक वर्णन इस | 


चाक्षृष्मती-विद्या-प्राप्रिके लिये उनकी प्रार्थना की । महामुनि 
याज्ञवल्क्यने भी आदित्यलोकमें जाकर और उन्हें प्रणामकर 
कहा--“भगवन्‌ आदित्य ! आप अपने आत्त्त्वका वर्णन 
कीजिये ।' सूर्यदेवने दोनोंको दोनों विद्या. दीं । 
भविष्यपुराणके ज्राह्मपर्व (अध्याय ४८ | २१-२८) में 
भगवान्‌ वासुदेवने साम्बको उनकी जिज्ञासाका उत्तर देते हुए 
कहा- “सूर्य प्रत्यक्ष देवता हैं, वे इस समस्त जगतके नेत्र हैं 
इन्हीसे दिनका सर्जन होता है। इनसे अधिक निरन्तर 
रहनेवाला कोई देवता नहीं है। इन्हींसे यह जगत्‌ उत्पन्न होता 
है और अन्तसमयमें इन्हींमें लयको प्राप्त होता है। कृत आदि 
लक्षणोंवाला यह काल भी दिवाकर ही कहा गया है। जितने 
भी ग्रह, नक्षत्र, योग, राशियाँ, करण, आदित्यगण, वसुगण, 


- रुद्र, अश्विनीकुमार, वायु, अग्नि, शक्र, प्रजापति, समस्त 


भूर्भुवःस्वः आदि लोक, सम्पूर्ण नग (पर्वत), नाग, नदियाँ, 
समुद्र तथा समस्त भूतोंका समुदाय है--इन सभीके हेतु 
दिवाकर ही हैं। इन्हींसे यह जगत्‌ स्थित रहता, अपने अर्थमें 
प्रवृत्त होता तथा चेष्टाशील होता हुआ दिखलायी पड़ता है। 
इनके उदय होनेपर सभीका उदय होता है और अस्त होनेपर 
सब अस्तंगत हो जाते हैं। जब ये अदृश्य होते हैं तो फिर कुछ 
भी यहाँ नहीं दीख पड़ता। तात्पर्य यह कि इनसे श्रेष्ठ कोई 
देवता न है, न हुआ है और न भविष्यमें होगा ही। अतः 
समस्त वेदोंमें वे परमात्मा नामसे पुकारे जाते हैं। इतिहास और 
पुराणोमें इन्हें 'अन्तरात्मा' नामसे अभिहित किया जाता है। ये 
बाह्यात्मा, सुषुम्णास्थ, स्वप्रस्थ और जाग्रत-स्थितिवाले होकर 
रहते हैं। इस प्रकार ये भगवान्‌ सूर्य आर्य देवता हैं। 

जैसे भगवान्‌ विष्णुका स्थान वैकुण्ठ, भूतभावन 
झंकरका कैलास तथा चतुर्मुख ब्रह्माका स्थान ब्रह्मलोक है 


, वैसे ही भुवनभास्कर सूर्यका स्थान आदित्यलोक-- : 


सूर्यमण्डल है। प्रायः लोग सूर्यमण्डल और सूर्यनारायणको 
एक ही मानते हैं। सूर्य ही कालचक्रके प्रणेता है, सूर्यले ही 
दिन-रात्रि, घटी, पल, मास, पक्ष, अयन तथा संवत्‌ आदिका 


` विभाग होता है । सूर्य सम्पूर्ण संसारके प्रकाशक हैं, इनके बिना 


सब अन्धकार है। सूर्य ही जीवन, तेज, ओज, बल, यश, ' 


हि क चक्षु श्रोत्र, आत्मा और मन है-- 

“आदित्यो वै तेज ओजो बलं यशाश्क्षुःशत्रे आत्मा मनः' 
(नारायणोपनिषद्‌ १५) 
“ मह इत्यादित्यः । आदित्येन वाव सर्वे लोका महीयन्ते ॥' 
(तैः उ १।५।२) 
भूः, भुवः एवं स्वः इन तीन लोकोंकी अपेक्षा 'महः' 
जो चौथा लोक है, वह आदित्य ही है। आदित्यमें ही समस्त 
लोक वृद्धिको प्राप्त करते हैं। आदित्यलोक महान्‌ है। भूः 
भुवः, स्वः-ये तीनों लोक इसके अवयव-_अङ्ग हैं और 
यह अङ्गी है । आदित्यके योगसे ही अन्य लोकादि महत्ता प्राप्त 
करते हैं, अतः आदित्यकी महिमा अद्वितीय है। 
आदित्यलोकमें भगवान्‌ सूर्यनारायणका साकार विग्रह 
है। वे रक्तकमलपर विराजमान हैं, उनका वर्ण हिरण्यमय है, 
- उनकी चार भुजाएँ हैं। वे दो भुजाओंमें पद्म धारण किये हैं 
और उनके दो हाथ अभय तथा वर-मुद्रासे सुशोभित हैं, वे 
स्ताश्चयुक्त रथमें स्थित हैं। जो उपासक ऐसे उन भगवान्‌ 
सूर्यकी उपासना करते हैं, उन्हें मनोवाञ्छित फळ प्राप्त होता है। 
उपासकके सम्मुख प्रकट होकर वे उसकी इच्छापूर्ति करते हैं 
और उनकी कृपासे मनुष्यके मानसिक, वाचिक तथा शारीरिक 
सभी पाप नष्ट हो जाते हैँ । ब्रह्मपुराणमें कहा गया है-- 
मानसं वाचिकं वापि कायजं यच्च दुष्कृतम्‌। 
सर्व सूर्यप्रसादेन तदशेषं व्यपोहति॥ 
भगवान्‌ सूर्य अजन्मा हैं, फिर भी एक जिज्ञासा 
अन्तस्तलको प्रेरित करती रहती है-उनका जन्म कैसे हुआ, 
कहाँ हुआ और किसके द्वारा हुआ। यह बात ठीक है कि वे 
परमात्मा हैं तो उनका जन्म कैसा ? परंतु परमात्माका अवतार 
तो होता ही है। तो उनका क्या अवतार हुआ ? उन्होंने क्या 
जन्म ग्रहण किया ? इस सम्बन्धमें पुराणोंमें एक कथा प्राप्त 
होती है, तदनुसार एक बार देवासुर-संग्राममें दैत्य-दानवोंने 
मिलकर देवताओंको हरा दिया, तबसे देवता मुँह छिपाये 
अपनी प्रतिष्ठाकी रक्षामें सतत प्रयत्नशील थे। देवताओंकी 
माता अदिति प्रजापति दक्षकी कन्या थीं, उनका विवाह महर्षि 
कर्यपसे हुआ था । इस हारसे अत्यन्त दुःखी होकर वे सूर्यकी 
उपासना-प्रार्थना करने लर्गी- भगवन्‌ ! आप मुझपर प्रसन्न 


ooo 


१-“अन्तस्तद्धर्मोपदेशात्‌' । (१1 १। २०) 
दे" अं° ६-- 


हों। गोप (किरणोंके स्वामिन्‌) ! में आपको भलीभाँति देख 
नहीं पाती । दिवाकर ! आप ऐसी कृपा करें, जिससे मुझे 
आपके स्वरूपका सम्यक्‌ दर्शन हो सके। भक्तोंपर दया 
करनेवाले प्रभो ! मेरे पुत्र आपके भक्त हैं। आप उनपर कृपा 
करें। प्रभो ! मेरे पुत्रोंका राज्य एवं यज्ञभाग दैत्यों एवं दानवोंने 
छीन लिया है। आप अपने अंडासे मेरे गर्भद्वारा प्रकट होकर 
पुत्रोंकी रक्षा करें।' भगवान्‌ सूर्य प्रसन्न हो गये। उन्होंने 
कहा--'देवि ! मैं तुम्हारी इच्छा पूर्ण करूँगा। मैं अपने 
हजारवें अंशसे तुम्हारे उदरसे प्रकट होकर तेरे पुत्रोंकी रक्षा 
करूँगा ।' इतना कहकर भगवान्‌ भास्कर अन्तर्धान हो गये। 

तदनन्तर माता अदिति विश्वस्त होकर भगवान्‌ सूर्यकी 
आराधनामें तत्पर हो यम-नियमसे रहने लगीं। महर्षि 
कश्यपजी इस समाचारसे अत्यन्त प्रफुल्लित हुए। समय 
पाकर भगवान्‌ सूर्यका जन्म अदितिके गर्भसे हुआ। इस 
अवतारको मार्तण्डके नामसे पुकारा जाता है। देवतागण 
भगवान्‌ सूर्यको भाईके रूपमें पाकर बहुत ही प्रसन्न हुए 
अम्निपुराणमें चर्चा है कि भगवान्‌ विष्णुके नाभिकमलसे 
ब्रह्माजीका जन्म हुआ । ब्रह्माजीके पुत्रका नाम मरीचि है। 
मरीचिसे महर्षि कश्यपका जन्म हुआ । ये महर्षि कश्यप ही 
सूर्यके पिता है । 

भगवान्‌ आदित्य या सूर्य प्रत्यक्ष देवता हैं! निरुक्तमें इन्हें 
द्युस्थानीय देवोंमें परिंगणित किया गया है । ब्रह्मसूत्रमें भगवान्‌ 
आदित्यको ही परब्रह्म परमात्मा माना गया है।' 


भगवान सूर्यका स्वरूप 


'सूर्य आत्मा जगतस्तस्थुषश्च' (तरर १ । ११५। १)-- 
इस वेद-वचनके अनुसार भगवान्‌ भास्कर ही सृष्टिकर्ता, 
पालनकर्ता और संहारकर्ता हैं। भगवान्‌ सूर्य सभी स्थावर- 
जङ्गमात्मक विश्वके अन्तरात्मा हैं। वास्तवमें इन्हें उद्यसे 
अस्ततक दैनन्दिन सृष्टिक प्रत्यक्ष ही उद्भावक, जागरणकर्ता, 
संचालनकर्ता तथा रात्रिमें प्रजावर्गके रायन कर जानेपर उनको 
विश्राम देनेवाला माना गया है। सूर्य या आदित्य देवाधिदेव, 
सर्वदेवात्मक, सम्पूर्ण विश्वके साक्षी, खामी, क्षणसे लेकर 


१५४ कृतार्थयन्ति रक्षन्ति स्वभक्तान्‌ सर्वदेवताः » 


युगादिकालके प्रवर्तक; धाता, विधाता, पोषक, आप्यायक 
सम्पूर्ण विश्वके आधार; प्रकाश, ऊष्मा एवं जीवनके मूलखोत 
वायु; आकाश आदिके मूल कारण; योगियाँद्वारा एकमात्र प्राप्य 
तत्त्व; बालखिल्य, पञ्चशिख, शुकदेव तथा भक्तों, साधकों एवं 
उपासकोंके स्तोतव्य तथा प्राप्यस्थानके रूपमे निर्दिष्ट हैं। 

. ब्रह्मा, विष्णु, महेश, दुर्गा तथा गणेश आदि देवगणोंका 
बिना साधना एवं भगवत्कृपाके प्रत्यक्ष दर्शन होना सम्भव 
नहीं। शाजकी आज्ञाके अनुसार केवल भावनाके द्वारा ही 
ध्यान और समाधिसे उनका अनुभव हो पाता है, किंतु नित्य- 
निरन्तर सबको प्रत्यक्ष दर्शन देनेवाले तो भगवान्‌ भुवनभास्कर 
सूर्य ही हैं। सौर सम्प्रदायके अनुसार वेदोक्त सहखबाहु, 
सहस्नरीर्षा, प्रजापति, परमपुरुष, पुराणात्मा, सभी भुवनोंके 
गोप्ता, आदित्य वर्णसे निर्दिष्ट ये प्रतयक्ष सूर्यदेव ही है-- 

सहरूशीर्षा सुमनाः सहस्राक्षः सहस्त्रपात्‌ ॥ 
सहस्रबाहुः प्रथमः प्रजापतिस्त्रयीपथे यः पुरुषो निगद्यते । 
आदित्यवणों भुवनस्य गोप्ता अपूर्व एकः पुरुषः पुराणः ॥ 
(भविष्यपुराण १।७७। १९, २०) 


जिस प्रकार कदम्बका पुष्प अतिसुन्दर केशरकिञ्जल्कसे 


आवृत रहता है, उसी प्रकार सहस्ररश्मि भगवान्‌ सूर्य भी 
अखप्डमण्डलाकार तेजःपुररिमिसे सभी दिशाओंमें व्याप्त हैं | 
वेदमें वर्णित सहख्शीर्षा भगवान्‌ हिरण्यगर्भ मण्डलाकारमें 
व्याप्त तेजःपुञ्जके. मध्य उपस्थित हैं। जिस प्रकार विशाल 
कुम्भमें अभि व्याप्त होकर अभ्निकुम्भके सदुश हो जाता है, उसी 
प्रकार सहस्रररिमि भगवान्‌ सूर्यका दिव्य रर्मिमण्डल 
अग्निकुम्भके आकारमें होकर पृथ्वी एवं आकाशमण्डलको 
संतप्त करने लगता है । 
य एष तेजसो राशिरददीप्तिमान्‌ सार्वलौकिकः । 
पार्श्ेनोर्ध्वमधश्चैव प्रतपत्येष सर्वतः॥ 
(साम्बपुश ७। ५६) 
परम दिव्य तेजःपुञ्ज ही भगवान्‌ सूर्यका स्वरूप है 
जिसकी (दीप्तिमान) प्रभारक्तिसे चौदहों लोक दीप्तिमान्‌ हो 
रहे हैं। सूर्यके समग्र तेजोमण्डल दो भागोंमें विभक्त हैं, उनका 
कार्य पाताललोकसे ब्रह्मलोकपर्यन्त चतुर्दश लोकोंमें निवास 


करनेवाले प्राणियोके भीतर ज्ञान एवं क्रिया-राक्तिका उद्दीपन -- 


करना है | सूर्यमण्डलका पहला तेज ऊर्ध्वकी ओर ब्रह्मलोक- 


पर्यन्त उद्दीपन करता है। उस तेजकी शक्ति 'संज्ञा' है। दूसरा _ 


तेज अधोगामी--पृथ्वीसे पातालपर्यन्त उद्दीपन करता है। उस 
तेजकी शक्तिका नाम 'छाया' है। पुराणकी कथाके अनुसार 
छाया तथा संज्ञा--ये दोनों सूर्यकी पलियाँ मानी गयी हैं। 
भगवान्‌ सूर्यकी ये दो पलियाँ शक्तिके स्थानपर निरन्तर कार्यरत 
रहती हैं। 

कहते हैं कि देवता, मुनि और महर्षियोंने श्रेय तथा 
प्रेयका मार्ग भगवान्‌ सूर्यके तेजसे ही उपलब्ध किया था। 
संज्ञा श्रेयोगामिनी शक्ति है, यह मुनि एवं महर्षियोंके हदयमें 
संवित्‌-चेतनाका उदय कराती है, जिसके कारण भगवान्‌ 
सूर्यके झुलोक-व्याप्त तेजसे अनन्य संयोग होनेपर विद्यानामकी 


शक्ति उत्पन्न हुई। “विद्ययामृतमश्चुते' इस श्रुतिके अनुसार 


विद्याकी उपासनासे उन्हें अमृतपानका अवसर मिला । 
अविद्या प्रेयमार्गका प्रकाशन करनेवाली शक्ति है। 


भगवान्‌ सूर्यका अधोव्याप्त तेज छायासे संयुक्त होनेपर अर्थात 


छाया और तेजके परस्पर मिलनेसे अविद्या उत्पन्न हुई । छाया 
अविद्याकी जननी है। अविद्यासे मनुष्योंको कर्मका मार्ग ही 


सत्य दिखलायी पड़ता है। वेद-शास्त्रज्ञाता विद्वान्‌ भी 


भ्रेय-ऐहिक विषयसुख या आमुष्मिक स्वर्गमें प्राप्त 
भोग-ऐश्वर्यकी प्राप्तिके लिये अविद्याकी उपासना करते हैं । 

सूर्यरशिम---ग्रह-मण्डल-- भगवान्‌ सूर्य सम्पूर्ण 
ग्रहोंके राजा हैं। जिस प्रकार घरके मध्य उज्ज्वल दीपक 
ऊपर-नीचे सम्पूर्ण घरको प्रकाशित करता है, उसी प्रकार 
अखिल जगत्के अधिपति सूर्य हजारों रश्मियांसे ऊपर-नीचेके 
भागोंको प्रकाशित करते हैं। 

सूर्यकी हजारों रर्मियोंमें तीन सौ रह्मियाँ पृथ्वीपर, चार 
सौ चान्द्रमस--पितृलोकपर तथा तीन सौ देवलोकपर प्रकाश 
फैलाती हैं। रश्मिके साथ सूर्यतेजका प्रकाश तथा अग्नितेजकी 
ऊष्मा--दोनोंके परस्पर मिश्रणसे ही दिन बनता है। केवल 
अग्निकी ऊष्माके साथ. सूर्यका तेज मिलनेपर रात्रि होती है। 


. यथा-- 
प्रकाइयं च तथौष्ण्यं च सूर्याग्न्योर्ये च तेज॒सी। 
परस्परानुप्रवेशादाख्यायेते दिवानिशम्‌॥ 
(साम्बपुश अ° ७) 


सूर्य दिन-रातमें समान प्रकाश करते हैं। उनकी ररिमियाँ 


® 


शश 

. रात्रिमे अन्धकार तथा दिनमें प्रकाश उत्पन्न करती हैं। सूर्यका 


नित्य प्रकाशमान तेज दिनमें प्रकाश-उष्णमें तथा रात्रिमें 
केवल अझ्ि-उष्णमें विद्यमान रहता है। सूर्यकी रडिमियाँ 
व्यापक हैं, परस्पर मिलकर गर्मी, वर्षा, सरदीका वातावरण 
उत्पन्न करती हैं। 

अखण्डमण्डलाकारमें व्याप्त भगवान्‌ सूर्यका तेज एक 
है। जिस प्रकार उनकी रश्मियोंसे दिन-रात्रि, गर्मी, वर्षा, 
सरदी उत्पन्न होकर नियमित व्यवहारमें प्रतिष्ठित है, उसी 
प्रकार चन्द्रमा, मंगल, बुध, गुरु, शुक्र, शनि, ग्रह तथा 
नक्षत्र-मण्डल सूर्यरश्मिसे उत्पन्न होकर उसीमें प्रतिष्ठित 
अधिष्ठित रहते हैं। 
भगवान्‌ सूर्यका परिवार 

प्रायः अधिकांश पुराणोंमें सूर्यलोकमें सूर्यके परिवारकी 
स्थिति समानरूपसे निर्दिष्ट हुई है। वहाँ वे अपने समस्त 
परिवार, परिकर एवं परिच्छदोंके साथ सुशोभित रहते हैं। इस 
संदर्भमें भविष्यपुराणके ब्राह्मपर्वमें उपलब्ध सामग्री विशिष्ट 
कोटिकी है, तदनुसार--सूर्यलोकमें भगवान्‌ सूर्यके समक्ष 
इन्द्रादि सभी देवता, ऋषिगण स्थित रहते हैं तथा विश्वावसु आदि 
गन्धर्व, नाग, यक्ष तथा रम्भादि अप्सराएँ नृत्य-गीत करते हुए 
उनकी स्तुति करते रहते हैं । तीनों संध्याएँ मूर्तिमान्‌ रूपमें उपस्थित 
होकर वज़ एवं नाराच धारण किये भगवान्‌ सूर्यकी स्तुति करती 
हैं। वे सात छन्दोमय अश्वोंसे युक्त हैं। घटी, पल, ऋतु, 
संवत्सरादिकालके अवयवोंद्वारा निर्मित दिव्य रथपर आरूढ 
होकर सुशोभित रहते हैं। गरुडके छोटे भाई अरुण अपने 
ललाटपर अर्धचन्द्राकार कमल धारण किये हुए अत्यन्त 
श्रद्धा-भक्तिसे उनके सारथिका कार्य करते हैं। उनके दोनों 
पा्श्चोमें दाहिनी ओर राज्ञी (संज्ञा) और बायीं ओर निक्षुभा 
(छाया) नामकी दो पल्लियाँ स्थित रहती हैं। उनके साथमें 
पिङ्गल नामके लेखक, दण्डनायक नामके द्वाररक्षक तथा 
कल्माष नामके दो पक्षी द्वारपर खडे रहते हँ । दिण्डि उनके मुख्य 
सेवक हैं, जो उनके सामने खड़े रहते हैं। 

इनके साथ ही भगवान्‌ सूर्यकी दस संतानें हैं। संज्ञा 
(अश्विनी) से वैवस्वत मनु, यम, यमी (यमुना), 


१-पुराण,' आगम एवं शिल्पमन्थोमें इनके सुरेणु, त्वाष्ट्री, द्यौ, वडवा तथा प्रभा- ये नाम भी आते हैं। 


अश्विनीकुमार और रेवन्त तथा छायासे शनि, तपती, विष्टि 
(भद्रा) और सावर्णि मनु हुए । इनमेंसे रेवन्त नामक पुत्र सभी 
प्रतिमा तथा चित्रादिमें नित्य उनके साथ विशेष रूपसे प्रविष्ट 
रहते हैं। इनके अतिरिक्त अन्य देवता तथा सौरमण्डलके 
ग्रह-नक्षत्रादि भी मूर्तिमान-रूपमें उनकी उपासना करते हैं। 
इनके परिवारकी मुख्य कथा जो भविष्य, मत्स्य, पद्म, ब्रह्म, 
मार्कण्डेय तथा साम्ब आदि पुराणोंमें वर्णित है, उसका सारांश 
संक्षेपमें इस प्रकार है-- 

विश्वकर्मा (त्वष्टा) की पुत्री संज्ञा (त्वाष्ट्री) से जब इनका 
विवाह हुआ, तब वह अपनी प्रथम तीन संतानों--वैवस्वत 
मनु, यम तथा यमी (यमुना) की उत्पत्तिके बाद उनके तेजको 
न सह सकनेके कारण अपने ही रूप-आकृति तथा वर्णवाली 
अपनी 'छाया' को वहाँ स्थापित कर अपने पिताके घर होती 
हुई 'उत्तरकुरु' में जाकर वडवा (अश्वा) का रूप धारण कर 
अपनी शक्तिवृद्धिके लिये कठोर तप करने लगी । इधर सूर्यने 
छायाको ही पत्नी समझा तथा उससे उन्हें सावर्णि मनु, शनि, 
तपती तथा विष्टि (भद्रा) -ये चार संताने हुई, जिन्हें वह 
अधिक प्यार करती, किंतु वैवस्वत मनु तथा यम, यमीका 
निरन्तर तिरस्कार करती रहती। 

एक दिन दुःखी होकर धर्मराज (यमराज) ने छायापर पैर 
उठाया, जिसपर उसने उसके पैरको गिर जानेका शाप दे दिया । 
इसपर उन्होंने अपने पिता सूर्यसे कहा कि--'यह हमलोगोंकी 
माता नहीं हो सकती, क्योंकि एक तो वह निरन्तर हमें तिरस्कृत 
करती है, यमीकी ताडना भी करती है, वहीं दूसरी ओर 
सावर्णिमनु आदिको अधिक प्यार करती है। मेरे द्वारा दुःखी 
होकर पैर उठानेपर उसने उसे गिर जानेका शाप दे दिया, जो 
अपनी माताके लिये कभी सम्भव नहीं है। संतान माताका 
कितना ही अनिष्ट करे, किंतु वह अपनी संतानको कभी झाप 


नहीं दे सकती।' यह सुनकर सूर्यने कहा- “तुम दुःखी न 


होओ, तुम्हारा पैर नहीं गिरेगा, केवल इसका एक लघु 
कृमि लेकर पृथ्वीपर चले जायँगे।' ऐसा कहकर सूर्य कुपित | 
होकर छायाके पास गये और उसके केश पकड़कर 
'सच-सच बता, तू कोन है ? कोई भी माता 

ऐसा निम्नकोटिका व्यवहार नहीं कर सकती।' यह सुनकर 
छाया भयभीत हो गयी और सारा रहस्य प्रकट कर दिया। 
सूर्य तत्काल संज्ञाको खोजते हुए. विश्वकर्माके घर पहुँचे । 
विश्वकर्माने तेज न सहन करनेके कारण उसके उत्तरकुरुमें तप 
करनेकी बात बतायी। विश्वकर्माने सूर्यकी इच्छापर उनके 
तेजको खरादकर कम कर दिया । अब भगवान्‌ सूर्य अश्वरूपमें 
वडवा (संज्ञा, अश्विनी)के पास उससे मिले। वडवाने 
परपुरुषके स्पर्शके भयसे सूर्यका तेज नाकोंसे फेंक दिया, 
उसीसे दोनों अश्निनीकुमारोंकी उत्पत्ति हुई, जो देवताओंके वैद्य 
हुए तेजके अन्तिम अंशसे रेवन्त नामक पुत्र उत्पन्न हुआ, जो 
गुह्यकों एवं अश्वोंके अधिपतिरूपमें प्रतिष्ठित हुए। इस प्रकार 
भगवान्‌ सूर्यका विशाल परिवार प्रतिष्ठित हो गया, जिसकी 
पूजा-उपासना सदासे होती रही है। 


सूर्योपासना 

प्रत्यक्ष देव भगवान्‌ सविताकी नित्य त्रिकाल उपासना 
करनी चाहिये। सूर्यकी उपासना करनेवाला परमात्माको ही 
उपासना करता है। वैदिक सूक्तों, पुराणों तथा आगमादि 
अन्थोमें भगवान्‌ सूर्यकी नित्य आराधनाका निर्देश है। 
आगमोंमें प्रपञ्चसारके पंद्रहवें पटल तथा शारदातिलकके 
चौदहवें पटलमें सपरिकर सूर्योपासनाका निर्देश प्राप्त होता है । 
इनके साथ सभी ग्रह, नक्षत्रोंकी आराधना भी अङ्गोपासनाके 
रूपमे आवश्यक होती है । मन्त्र-महोदधि, श्रीविद्यार्णव आदि 
कई ग्रन्थोंको देखनेसे उनके जपनीय मन्त्र मुख्यरूपसे दो 
प्रकारके मिलते हैं। प्रथम मन्त्र है-'3% घृणि सूर्य आदित्य 
ॐ' तथा द्वितीय मन्त्र है--'३% ह्वीं घृणि सूर्य आदित्यः श्रीं 
हीं महा लक्ष्मी प्रयच्छ।' इस मन्त्रका मूल तैत्तिरीय शाखाके 
नारायण-उपनिषदमें ग्राप्त है, जिसपर विद्यारण्य तथा 
सायणाचार्य--दोनोंके भाष्य प्राप्त हैं। 

इनकी उपासनामें इनकी नौ पीठ-शक्तियों--दीप्ता, 
सूक्ष्मा, जया, भद्रा, विभूति, विमला, अमोघा, विद्युता एवं 
सर्वतोमुखीकी भी पूजा की जाती है। 
सूर्यकी आराधनासे महाराज राज्यवर्धनको 


A दीर्घ आयुकी प्रापि 
भगवान्‌ श्रीरामके पूर्वज 'सूर्यवंशी राजा दमके पुत्र 


महाराज राज्यवर्धन बड़े विख्यात नरेश हुए हैं। वे अत्यन्त 
सजगतासे धर्मपूर्वक अपने राज्यका शासन करते थे। उनके 
राज्यमें सभी लोग सुखी एवं प्रसन्न थे । प्रजा धर्मके अनुकूल 
रहकर ही विषयोंका उपभोग करती थी । दीनोंको दान दिया 
जाता एवं यज्ञोंका आयोजन होता रहता । 

राजा राज्यवर्धनको सुखपूर्वक प्रजा-पालन करते हुए 
बहुत समय बीत गया। एक दिन महाराज राज्यवर्धनकी 
महारानी उनके सिरमें तेल रगा रही थीं । उसी समय उन्हें 
अपने पतिके सिरमें एक सफेद बाल दिखायी दिया। उसे 
देखकर उनकी आँखोंमें आँसू आ गये। आँसू देखकर 
पृथ्वीपति राज्यवर्धनने साग्रह पूछा--'प्रिये ! तुम्हारे इस 
प्रकार दुःखी होनेका कारण क्या है ?' रानीने उत्तर दिया। 
“नाथ ! आपके मस्तकका यह पका हुआ श्वेत केश ही मेरे 
दुःखका कारण है।' राजाने कहा--'कल्याणि ! मैंने सभी 
तरहसे अपना कर्तव्य-पालन कर लिया है, अतः अब जीवनकी 
क्या चिन्ता है ? जन्मनेवालेकी तो मृत्यु निश्चित है ही, अतः 
अब मुझे वनमें जाकर तपस्या करनी चाहिये ।' 

महाराजके वनगमनकी बात सुनकर सभी प्रजाजन 
व्याकुल हो उठे। प्रजापालक राज्यवर्धनके अनुरागके सामने 
प्रजावर्ग नतमस्तक था, कृतज्ञ था। सभी लोगोंने महाराजसे 
आग्रहपूर्वक कहा--'नाथ ! आप हमारी प्रार्थना सुनकर कुछ 
दिन और प्रजा-पालन करें।' तत्पश्चात्‌ सभी प्रजाजन महाराज 
राज्यवर्धनकी दीर्घ-आयुके लिये भगवान्‌ भास्करकी 
आराधनामें लग गये। कुछ लोगोंने विधिपूर्वक भगवान्‌ 
भास्करको अर्घ्य देना आरम्भ किया। कुछ लोगोंने 
'सूर्यसूक्त'का पाठ प्रारम्भ किया, कुछने वेदमन्त्रोके जप, 
स्वाध्याय एवं कुछने व्रत-उपवासद्वारा भगवान्‌ सूर्यदेवको 
प्रसन्न करना चाहा । सभी लोगोंकी एक ही अभिलाषा थी कि 
महाराज राज्यवर्धनकी आयु बढ़े। 

अन्तमें कृपालु भगवान्‌ सूर्यदेव प्रजाजनकी आराधनासे 
प्रसन्न होकर उनके समक्ष प्रकट हो गये और उन्होंने उनका 
अभीष्ट वर (राज्यवर्धनकी यौवनयुक्त लंबी आयु) प्रदान 
किया। सभी प्रजाजन भगवान्‌ भास्करकी कृपा प्राप्तकर परम 
प्रसन्न हो गये। 

महाराज राज्यवर्धनको जब यह बात ज्ञात हुई तो वे 

प्रसन्न नहीं हुए । उन्होंने सोचा--'मै तो लंबी आयुका उपभोग 
करूँगा, परंतु मेरे परिवार एवं प्रजाके लोग तो समयपर मृत्युको 
प्राप्त होंगे ही।' अतः वे भी अपनी रानीके साथ कामरूप 
(आसाम) पर्वतपर जाकर भगवान्‌ दिवाकरकी आराधनामें 
लग गये। भगवान्‌ सूर्यको प्रसन्न करनेके लिये महाराज 
राज्यवर्धन एवं रानी ब्रत-उपवासादि करते हुए उनकी 
पूजा-स्तुति करने लगे । अन्तमें भगवान्‌ सूर्य कृपा करके उनके 
सामने प्रकट हो गये और उनके इच्छानुसार उन्होंने राजपरिवार 
एवं प्रजाजनकी आयु भी राजाके समान ही लंबी होनेका वर 
प्रदान किया। भगवान्‌ सूर्यकी कृपा प्राप्रकर महाराज 
राज्यवर्धन एवं सभी प्रजाजन सुखपूर्वक रहने लगे । 
सूर्यार्घ्य-दान 
भगवान्‌ सूर्यके अर्ध्यदानकी विशेष महत्ता है । प्रतिदिन 
भ्रातःकाल रक्तचन्दनादिसे मण्डल बनाकर, पीठशक्तियोंकी 


. स्थापना, पूजाकर ताम्रमय पात्रमें जल, लालचन्दन, तण्डुल, 


इयामाक, रक्तकमल (अथवा रक्तपुष्प) और कुश आदि 
रखकर घुटने टेककर प्रसन्नमनसे सूर्यमन्त्रका जप करते हुए 
अथवा निम्नलिखित इलोकका पाठ करते हुए भगवान्‌ सूर्यको 
अर्घ्य देकर पुष्पाञ्जरि देनी चाहिये तत्पश्चात्‌. प्रदक्षिणा एवं 
नमस्कार अर्पित करना चाहिये- 
सिन्दूरवर्णाय सुमण्डलाय नमोऽस्तु व्राभरणाय तुभ्यम्‌। 
पद्माभनेत्राय सुपङ्कजाय ब्रहोनद्रनारायणकारणाय ॥ 
सरक्तवर्ण सुसुवर्णतोयं ्रङकङ्कमाद्यं सकुशं सपुष्पम्‌। 
प्रद्त्तमादाय सहेमपात्रं प्रशास्तमर्घ्यं भगवन्‌ प्रसीद ॥ 
(शिवपुराण, कैलाससं० ६। ३९-४०) 

'सिन्दूरवर्णके-से सुन्दर मण्डलवाले, हीरकरलादि 
आभरणोंसे अलङ्कत, कमलनेत्र, हाथमें कमल लिये, ब्रह्मा, 
विष्णु और इन्द्रादि (सम्पूर्ण सृष्टि) के मूलकारण (हे प्रभो ! 
आदित्य) आपको नमस्कार है। भगवन्‌! आप सुवर्णपात्रमें 
रक्तवर्णके कुङ्कुम, कुश, पुष्पमालादिसे युक्त रक्त-स्वर्णिम 
जलद्वारा दिये गये श्रेष्ठ अर्ध्यको ग्रहणकर प्रसन्न हों।' 

इस अर्ध्यदानसे भगवान्‌ सूर्य प्रसन्न होकर आयु, 
आरोग्य, घन, धान्य, क्षेत्र, पुत्र, मित्र, कलत्र, तेज, वीर्य, यश, 
कान्ति, विद्या, वैभव और सौभाग्यको प्रदान करते हैं तथा 
सूर्यलोककी प्राप्ति होती है। भगवान्‌ सूर्य अत्यन्त उपकारक 


और दयालु हैं, वे अपने उपासकको सब कुछ प्रदान करते हैं। 
उसके लिये मुक्ति भी सुलभ हो जाती है, इसमें संदेह नहीं। 

भगवान्‌ सूर्यकी दझाङ्ग-उपासनामें उनके मन्त्र, ध्यान, 
कवच, हृदय, पटल, सूक्त, स्तोत्र, स्तवराज, शतनाम, 
सहस्ननाम, उनके चरित्रका पठन तथा यजन-पूजन आदि भी 
संनिविष्ट रहते हैं। 

सूर्योपासकोंको निम्नलिखित नियमोंका पालन करना 
चाहिये 

१-प्रतिदिन सूर्योदयसे पूर्व ही शय्या त्यागकर शौच-स्रान 
करना चाहिये । 

२-स्रानोपरान्त श्रीसूर्यनारायणको तीन बार अर्घ्य देकर 
प्रणाम करना चाहिये । 

३-नित्य संध्याके समय भी अर्घ्य देकर प्रणाम करना 
चाहिये। 

४-प्रतिदिन उनके शतनाम तथा स्तोत्र अथवा 
सहस्रनामका श्रद्धापूर्वक पाठ करना चाहिये तथा उनके 
मन्त्रका जप करना चाहिये। 

५-आदित्यहृदयका नियमित पाठ करना चाहिये । 

६-स्वास्थ्य-लाभकी कामना एवं नेत्ररोगसे बचने एवं 
अंधेपनसे रक्षाके लिये नेत्रोपनिषद्‌ (अक्षि-उपनिषद्‌) का 
प्रतिदिन पाठ करना चाहिये । 

७-रविवारको तेल, नमक नहीं खाना चाहिये तथा एक 
समय हविष्यान्नका भोजन करना चाहिये और ब्रह्मचर्यत्रतका 
पालन करना चाहिये । | 

वेदों, शास्त्रो और विशेषकर पुराणोंमें भगवान्‌ सविताकी . 
सर्वज्ञता, सर्वाधिपता, सृष्टि-कर्तृता, कालचक्र-प्रणता आदिके 
रूपोंमें वर्णन करते हुए इनकी उपासनाका विधान किया गया दद 
है, अतः प्रत्येक आस्तिक जनके लिये ये उपास्य और नित्य | 
ध्येय हैं। र 
सूर्योपासनाका चमत्कार 

सूर्योपासनाका प्रत्यक्ष फल तत्काल प्राप्त होता है, इसमें 
संदेह नहीं। श्रीकृष्ण-पुत्र साम्ब तथा मयूर कवि इनकी ही 
कृपासे कुष्ठरोगसे मुक्त हुए, यह बात सर्वविदित है। इसी 
प्रकार युधिष्ठिर भी जब द्यूतमें सब कुछ गँवाकर नकी ओर 
चले तो उनके पीछे उनके परिवारके अतिरिक्त ब्राह्मण एवं 


+ कृतार्थयन्ति रक्षन्ति स्वभक्तान्‌ सर्वदेवताः * 


[देवता- 


1५५ फ्रफफक्रफाफभफफ्फफफफफफ फफभ्क्फ फक फक फक क फक अं ऊअफक, 


किसी भी प्रकार उनके पालन-पोषणमें समर्थ नहीं हो पा रहे 
थे और प्रजाप्रिय होनेके कारण वे उनका परित्याग भी नहीं 
करना चाहते थे । उन्होंने अपनी स्थिति अपने पुरोहित महर्षि 
धौम्यजीसे निवेदित की । उन्होंने कहा कि 'सृष्टिके आरम्भसे ही 
भगवान्‌ सूर्य सम्पूर्ण प्रजाका पिताकी भाँति ओषधि एवं 
अन्नोंकी उत्पत्तिके द्वारा पालन-पोषण करते आ रहे हैं। अतः 
यह अन्न सूर्य-रूप ही है । आप उनके एक सौ आठ नामोंसे 
उनकी उपासना करें, वे तत्काल प्रकट होकर आपका अभीष्ट 
सिद्ध करेंगे।' धर्मराजने पुरोहितजीके निर्देशानुसार श्रद्धा- 
भक्तिसे प्रायः सोलह इलोकोंमें निबद्ध सूर्याष्टोत्तरशतनाम*का 
जप किया। फलस्वरूप भगवान्‌ प्रकट हुए और उन्होंने एक 
ताम्रपीठर (बटलोई) उन्हें प्रदान किया, जिसमें अपार फल, 


मिष्टान्न और अन्य दिव्य इच्छित भोज्य पदार्थ अक्षय बने रहते 
थे, किंतु द्रौपदीके भोजनके पश्चात्‌ सब लुप्त हो जाता था। 


साथ ही उन्होंने वनवासके बाद राज्य-प्राप्तिका वरदान भी 
प्रदान किया। भगवान्‌ श्रीरामने भी भगवान्‌ सूर्यकी उपासना 
(आदित्यहृदयस्तोत्रके पाठ) से ही रावणपर विजय प्राप्त की 
थी । अतः अपने परम कल्याणके लिये नित्य उपास्य भगवान्‌ 
सविताकी आराधना करनी चाहिये । 

स्तोत्र-साहित्य और आदित्यहदयस्तोत्र 

सभी देवताओंको प्रसन्न करनेके लिये जितनी उपासना- 
पद्धतियाँ एवं साधन शाख्त्रोंमें बताये गये हैं, उन सबमें स्तोत्र 
ही प्रधान है। इस बातका स्वयं आचार्य यास्कने दैवतकाण्डके 
आसम्भमें संकेत किया है, तदनुसार सम्पूर्ण वेदराशि स्तुतिमात्र 
ही है। कोई ऋषि या त्रिकालदर्शी महर्षि धर्म, अर्थ, काम तथा 
मोक्ष आदिकी इच्छासे जिस देवताको तत्त्वतः उस पदार्थका 
अधिष्ठाता मानकर उसकी स्तुति करते हैं, वही उस मन्त्र या 
सूक्तका देवता होता है और इस प्रकारकी स्तुतियाँ परोक्षकृत, 
प्रत्यक्षकृत एवं आध्यात्मिक--इन तीन भागोंमें विभक्त होकर 
कामनासिद्धिका कारण बनकर मन्त्र, ऋचा या स्तुतियाँ 
कहलाती हैं। इनमें परोक्ष स्तुतियाँ वे हैं, जिनमें देवताका नाम 
लेकर दूरसे आह्वान किया जाता है । प्रत्यक्ष स्तुतियाँ वे हैं, जो 
देवताके सामने आ जाने या मध्यम पुरुषकी क्रिया अथवा 
“त्वम' इस सर्वनामसे अभिहित होती हैं। आध्यात्मिक 
स्तुतियाँ देवता और क्रषिके एकात्मभावनासे उत्तमपुरुषकी 
क्रिया एवं सर्वनामसे व्यपदिष्ट 'अहम' पदके प्रयोगसहित 
व्यवहृत होती हें । 

सम्पूर्ण वेदरारिमें परोक्ष तथा प्रत्यक्षकृत स्तुतियाँ अधिक 
हैं, किंतु आध्यात्मिक स्तुतियाँ अत्यल्प हे । इन स्तुतियोमे ही 
समस्त ज्ञान-विज्ञान ग्रथित हैं। 

परवर्ती पुराण-आगमादिमें भी यह स्तुति-परम्परा रोचक 
कथाओके योगसे विशेष रमणीय होकर पल्लवित, पुष्पित एवं 
प्रतिफलित होती गयी । भगवान्‌ आदित्यकी स्तुतियाँ भी वेद, 
पुराण, आगम तथा काव्योंमें प्राधान्येन प्राप्त होती हे । 


* यह स्तोत्र अत्यन्त उपयोगी एवं महत्त्वपूर्ण है । इसके पाठसे पुरुषार्थ-चतुष्टयकी प्राप्ति तथा समस्त आपत्तियोंसे मुक्ति हो जाती है । विशेष प्रभावकारी 
हेनेके कारण महाभारत, वनपर्व (३।१६--३१) का यह 'अष्टोत्तरशतनामस्तोत्र' त्रहापुराण (३३।३३--४५), स्कन्दपुराण, काशीखण्ड 
(४४ | १-१३), स्कन्दपुराण कुमारिकाखण्ड (४३ | १८--३०), स्कन्दपुराण, अवन्तीखण्ड (४४1 १--१६), पद्मपुराण, भूमिखण्ड नरसिंहपुराण 
(२०॥ १८१४) तथा हरिवंरपुराण-विष्णुपेर्वमें भी आयः यथावत्‌ प्राप्त होता है। (यह स्तोत्र 'मङ्गलाशासनम्‌' प्रकरणमें दिया गया है अतः उसे वहीं 

स्वतन्त्र स्तोत्र भी अनेक हैं, किंतु उनमें साम्बकृत 
'साम्बपञ्चाशीतिस्तोत्रः' तथा मयूरकविकृत “सूर्यशतक पके 
साथ-साथ वाल्मीकीय रामायणमें अगस्त्यप्रोक्त तथा 
भविष्यपुराणके नामसे प्राप्त सुमन्तुप्रोक्त --ये दो 'आदित्य- 
हृदयसतोत्र' सम्पूर्ण साहित्यमें शीर्षस्थानीय स्तोत्ररल है । 

भविष्यपुराणके नामसे प्राप्त जो आदित्यहृदय नामक एक 
स्तोत्र है, वह प्रायः दो सौ इलोकोंमें उपनिबद्ध है । इसका भगवान्‌ 
कृष्णने अर्जुनको तथा सुमन्तुने शतानीकको उपदेश किया था । 
इसके पाठसे मनुष्य दुःख, दारिद्र्य, कुष्ठ आदि असाध्य 
रोगॉसे मुक्त होकर महासिद्धिको प्राप्त कर लेता है^। इसके 
६३वें इलोकमें सूर्यको ही अमि, वायु, कुबेर आदि 
सर्वदेवात्मक, सर्वभूतात्मक, सर्वलोकात्मक, धाता, विधाता, 
क्षेत्र, क्षेत्रज्ञ, प्रजापति, स्वाहा, खधा, यज्ञ, परमपुरुषोत्तम, 
सनातन तथा परञ्रह्म बताया गया है। ये लोकचक्षु, 
लोकसाक्षी, आयु, आरोग्य, ऐश्वर्यके प्रदाता और प्राणियोंके 
सर्वविध कल्याणकारक हैं। 

इस स्तोत्रमें अर्ध्यदान-विधि तथा उसकी महिमाका 
विस्तारसे विवेचन है। इसके इलोक सुन्दर तथा पूजन 
आदि प्रयोगमें सर्वत्र उच्चरित होते हैं। "ध्येयः सदा 
सवितृमण्डलमध्यवती?, नमोऽस्तु सूर्याय सहस्रभानवे°' तथा 
“एहि सूर्य सहस्रांशो? आदि इलोक अत्यन्त प्रसिद्ध हो गये 
हैं। इलोक १३३ से १५५ तक बड़े सुन्दर छन्दोंमें आदित्य- 
मण्डलकी भावपूर्ण प्रार्थना की गयी है, जिनमेंसे एक इलोक 
यहाँ प्रस्तुत है-- 
यन्मण्डलं व्याधिविनाइदक्षं यदृग्यजुःसामसु सम्प्रगीतम्‌ । 
प्रकाशितं येन च भूर्भुवः स्वः पुनातु मां तत्सवितुवरेण्यम्‌ ॥ 

(आदित्य इलोक १४६) 


इसका भाव है--जो रोगोंका विनाश करनेमें समर्थ है, 
ऋक्‌, यजुः और साम- इन तीनों चेदोंमें सम्यक्‌ प्रकारसे 
गाया गया है एवं जिसने भूः, भुवः तथा खः- इन तीनों 
लोकोंको प्रकाशित किया है, भगवान्‌ सूर्यका वह मण्डल मुझे 
पवित्र करे । 

साधकोंको यथासम्भव सूर्योपासनामें नित्य आदित्य- 
हृदयस्तोत्रका पाठ करना चाहिये । 

संध्योपासनाका भगवान. सूर्यसे सम्बन्ध 

मनुस्मृति (४।९४)के अनुसार, ऋषियोंके दीर्घ 
आयुष्य, विशदप्रज्ञा, यश, कीर्ति तथा ब्रह्मचर्चस्वका एकमात्र 
मूलकारण दीर्घकालीन संध्यामें सौरी गायत्रीका जप एवं 
सूर्योपस्थान आदि क्रियाएँ ही थीं । संध्याकाल सूर्योदयसे तीन 
नाडी (लगभग ७२ मिनट) पहले तथा तीन नाडी बादतक' 
और सायंकालमें सूर्यास्तसे तीन नाडी पहले तथा तीन नाडी 
बादमें और ठीक मध्याहसे १.३० घण्टा पहले तथा बादका 
समय माना जाता है। ऋषिगण इन तीनों कालोंमें प्राणायाम 
और समाधिद्वारा भगवान्‌ सविताके वरेण्य तेजका ध्यान करते 
हुए गायत्री-मन्त्रका जप करते थे। ८ 

संध्याके अज्ञोंमें यद्यपि प्राणायाम, मार्जन तथा अघमर्षण 
आदि भी सम्मिलित होते हैं, किंतु इनमें अधिक समय नहीं 
लगता, दीर्घकालका तात्पर्य सावित्री या सौरी गायत्रीके जपमें 
निहित है। तदुपरान्त सूर्योपस्थान, सूर्यार्घ्य, सूर्यनमस्कार एवं 
प्रदक्षिणा आदि कृत्य सम्मिलित हैं। इस प्रकार गायत्रीके 
माध्यमसे सूर्यनारायणकी ही आराधना की जाती हे | 

सूर्यनमस्कार सूर्यनमस्कारका सम्बन्ध योग एवं 
प्राकृतिक चिकित्सासे भी जुड़ा हुआ है। सूर्यकी ऊष्मा एवं 
प्रकाशसे स्वास्थ्यमें अभूतपूर्व लाभ होता है और बुद्धि 


१-२--इन दोनों स्तोत्रेकि पाठसे क्रमशः साम्ब तथा मयूरको कुष्ठरोगसे मुक्ति मिली थी। 


३-इसके पाठसे श्रीरामने रावणपर विजय पायी थी। 


४-इसका प्रभाव भी सर्वव्यापी है, जिससे यह पूर्वोक्त तीनोंसे अधिक प्रचलित हो गया है। 


५-यजपान्मुच्यते जन्तुर्दारियादाशु दुस्तरात्‌ । लभते च महासिद्धिं कुष्ठव्याधिविनाशनम्‌ ॥ 
६-यद्यपि मूल सावित्री या सौरी गायत्री मत्र चारं संहिताओंमें एक-रूपमें प्राप्त होता है और योगियाज्ञवल्वयस्मृतिमें इसका बृहदभाष्य भी उपलब्ध 
होता है तथापि संध्याकी विशेष विधि जाननेके लिये अपनी-अपनी शाखाओंसे सम्बन्धित गृह्मसूत्रों तथा परिशिष्टोंको देखना चाहिये। 


(आदित्यहृदयस्तोत्र १६) 


वैशद्यकी प्राप्ति भी होती है 
मुख्यरूपसे हस्तपादासन, एकपादप्रसरणासन, द्विपादप्रसरणासन, 
भूधरासन, अष्टाङ्ग प्रणिपातासन तथा सर्पासन- इन 
आसनोंकी प्रक्रियाएँ अनुलोम-विलोम-क्रमसे की जाती हैं। 

सूर्यके प्रकाश एवं सूर्यकी उपासनासे कुष्ट, नेत्र आदिके 
रोग दूर हो जाते हैं और सभी प्रकारका आरोग्य-लाभ 


ईश्वराज्ज्ञानमन्विच्छेन्मो क्षमिच्छेज्जनार्दनात्‌ ॥ 

(मत्स्यपु० ६८ 1४१) 
. अर्थात्‌ 'मनुष्यको सूर्यसे नीरोगता, अभिसे धन, ईश्वर 
(शिवजी) से ज्ञान और भगवान्‌ जनार्दन विष्णुसे मोक्षकी 

अभिलाषा करनी चाहिये ।' 

ज्योतिषशारत्र एवं भगवान्‌ सूर्य 

गणित (बीजगणित, अङ्कगणित, ज्यामिति), होरा एवं 
संहिता- इन तीन स्कन्थोंसे युक्त ज्योतिषशास्त्र वेदका चक्षुभूत 
प्रधान अङ्ग दै । इस विद्यासे भूत, भविष्य, वर्तमान, अनाहत, 
अव्यवहित, अदुष्ट-पदच्छिन्न सभी वस्तुओं तथा त्रिलोकका 
हस्तामलकवत्‌ ज्ञान हो जाता है। ज्योतिष-ज्ञानविहीन लोक 
अन्य ज्ञानो पूर्ण होनेपर भी अंधेके तुल्य होता है। इस 
महनीय ज्योतिषशा्नके प्राण तथा आत्मा और ज्योतिश्चक्रके 
प्रवर्तक भगवान्‌ सूर्य ही हैं। वे स्वर्ग और पृथ्वीके नियामक 
होते हुए उनके मध्यविन्दमें अर्थात्‌ सम्पूर्ण ब्रह्माण्डके केन्द्रमे 
स्थित होकर ब्रह्माण्डका नियमन और संचालन करते हैं । उनके 
ही द्वार दिशाओंका निर्माण, कला, काष्ठा, पल, घटी, प्रहरसे 
लेकर अब्द, युग, मन्वन्तर तथा कल्पपर्यन्त कालोंका 
विभाजन, प्रकाश, ऊष्मा, चैतन्य, प्राणादि वायु, झंझावात, 
विद्युत्‌, मेघ, वृष्टि, अन्न तथा प्रजावर्गकी सृष्टि और संचालन 
भी होता है । भगवान्‌ सूर्य ही देवता, तिर्यक्‌, मनुष्य, सरीसृप 
तथा लता-वृक्षादि समस्त जीवसमूहोंके आत्मा और नेत्रेन्द्रियके 

अधिष्ठाता हैं-- 


i हे सरीसृपसवीरुधाम्‌। 


आत्मा दुगीश्वरः॥ 
Se (श्रीमद्धागवत ५।२०।४६) 
ज्योतिषशाके अनुसार सूर्य समस्त ग्रह एवं नक्षत्र- 


[फफक 


मण्डलके अधिष्ठाता तथा कालके नियत्ता हैं। गरहोंमें कक्षा- 
चक्रके अनुसार सूर्यके ऊपर मंगल तथा फिर क्रमशः गुरु तथा 
शनि हैं तथा नीचे क्रमशः शुक्र, बुध तथा चन्द्रकक्षाएँ हैं। 
सूर्य, चन्द्र एवं गुरुक कारण पाँच प्रकारके संवत्सरों-- 
वत्सर, परिवत्सर, अनुवत्सर, इडावत्सर तथा संवत्सरका 
निर्माण होता है। टु 

सूर्य सिंह राशिके खामी हैं । मेषके दस अंशमें स्थित 
होकर उच्च तथा कन्या राशिमें नीच कहलाते हैं । इनका आकार 
हस्व, समवृत्त, वर्ण क्षत्रिय, प्रकृति पुरुष, संज्ञा क्रू, रुण सप्त, 
रंग लाल, निवासस्थान देवालय, भूलोक एवं अरण्य, 
उदयप्रकार पृष्ठोदय, प्रकृति पित्त, दृष्टि आकाशकी ओर, मुँह 
पूरबकी ओर रहता है। ये कटुकरसके विधाता एवं धातु- 
स्वरूप हैं तथा अग्नि इनके देवता हैं। माणिक्य धारण करने 
तथा हरिवंशश्रवणसे सूर्यकृत अरिष्टकी शान्ति होती है। ये 
अहॉके राजा हैं। इनकी मंगल, चन्द्रमा और बृहस्पतिसे 
नैसर्गिक मित्रता, शुक्र तथा शनिसे शत्रुता तथा बुधसे 
उदासीनता है। सूर्यसे पिता, आत्मा, प्रताप, आरोग्यता और 
लक्ष्मी आदिका विचार किया जाता है। ये अपनी उच्चराशि, 
द्रेष्काण, होरा, रविवार, नवांश, उत्तरायण, मध्याह, राशिके 
आरम्भ, मित्रके नवमांश, लग्नसे दसवें भावमें सदा बलवान्‌ 
होते है । सूर्य अशुभ होनेपर अभिरोग, ज्वरवृद्धि, जलन, क्षय, 
अतिसार आदि रोगोंसे एवं राजा, अधिकारी, देव, ब्राह्मण और 
सेवर्कोसे चित्तमें व्याकुलता रहती है । पाराशरी चक्रानुसार 
सूर्यकी महादशा छः वर्ष रहती है । 

सूर्य-अहण--अपने भ्रमण-पथपर चलते हुए 
अमावास्पाको चन्द्रविम्बके ठीक सामने अथवा सूर्य और 
पृथ्वीके बीचमें आ जानेपर उसकी छायासे सूर्यविम्ब जब 
दिखायी नहीं देता, तब सूर्यग्रहण होता है । प्रायः सूर्यग्रहण 
अल्पग्रास ही होता है। 


आदित्य-सम्बन्धी व्रत 
उपासनाके अङ्गोमेंव्रतानुष्ठानका अत्यधिक महत्त्व है । 
ब्रत-निबन्थ-ग्रन्थोके परिशीलनसे यह स्पष्ट दीखता. है कि 


व्रतसमुदायपर भगवान्‌ सूर्यका सर्वाधिक प्रभाव है । सूर्यके 
व्रत-षष्ठी, सप्तमी आदि तिथियों, सभी द्वादश संक्रान्तियों 


अङ्क] 


एवं रविवार आदिसे सम्बद्ध है तथा अति प्राचीन कालसे ही 
प्रचलित हैं। पुराणोंमें व्रत-सम्बन्धी विशाल साहित्य उपलब्ध 
है। भविष्यपुराणको तो एक प्रकारसे “ब्रत-पुराण' ही कहा जा 
सकता है। उसमें सप्तमीकल्प संक्रान्ति, नक्षत्र तथा वारादिमें 
आयः अनेकों आदित्य-व्रत, उनकी विधियाँ एवं कथाएँ भरी 
पड़ी हैं। 

षष्ठी-त्तोंमें भाद्रशुक्ककी सूर्यषष्ठी (लोलार्कषष्ठी) मुख्य 
हैं। सप्तमीत्रतोंमें आषाढ़ शुक्ककी वैवखत-सप्तमी, भाद्रशुक्ककी 
मुक्ताभरण-सप्तमी, मार्गशीर्षशुङ्खकी मित्र-सप्तमी, पौष-शुक्ककी 
मार्तण्ड-सप्तमी, माघकृष्णकी सर्वाप्ति-सप्तमी और शुक्कपक्षकी 
रथ-सप्तमी (अचला सप्तमी या सूर्यजयन्ती अथवा 
महाजयन्ती) अत्यन्त प्रसिद्ध है । इसके अतिरिक्त सूर्यसे 
सम्बन्धित जया, विजया, निक्षुभाक, अपराजिता आदि 
सप्तमी-ब्रत भी अधिक मान्य हैं। सूर्यके संक्रान्ति-ब्रतोंमें 
रूप-संक्रान्ति, सौभाग्य-संक्रान्ति, धन-संक्रान्ति, आज्ञा- 


+ श्रेष्ठ भागवत कोन हैं ? + 


मे कक फङ? 
रस कअ फअशअअअभषप्मअअफ अप पभअभ्प्तपञ फञभनष भक्त फभ न नक पक भ कल ज्जक कफ फकण भ फ फ्फफफ्फफ फफ५्क जायजा 


१६१ 


संक्रान्तिके दिन रविवार पड़नेपर आदित्य-हृदयवारत्रत आदि .“ 


विशेष महत्त्वके माने गये हैं। इस दिन गौकी पूजाकर सूर्यकी 
ओर मुखकर आदित्यहृदयस्तोत्रके पाठसे सभी कामनाओंकी 
पूर्ति होती है और अक्षय सूर्यलोककी प्राप्ति होती है। 

इस प्रकार इन ब्रतानुष्ठानोंक अतिरिक्त सूर्योपासनासे 
सम्बन्धित यज्ञ, दान, तप, (पञ्चाम्रितापन) आदि बहुतसे 
साधन वेद, पुराण, आगम तथा निबन्ध-म्रन्थोमें निर्दिष्ट हैं। 
दानसागरमें सौर दानोंका एक स्वतन्त्र बड़ा प्रकरण है । इसके 
अतिरिक्त सूर्यकी प्रसन्नताके अन्य ओर भी कई साधन हें, 
जिन्हें इनके मूल आकर ग्रन्थोमें ही देखा जा सकता है। 

अस्तु, कोई भी व्यक्ति सकाम हो या निष्काम अथवा 
मोक्षकी इच्छा रखता हो, उसे अनुदिन त्रिकाल संध्याओंमें, 
रविवार आदिके दिन, सप्तमी, संक्रान्ति आदि नैमित्तिक पर्वो, 
महोत्सवोंक अवसरपर यथाशक्ति श्रद्धा-भक्ति एवं उपलब्ध 
सामग्रीद्वारा सूर्यकी पूजा-आराधनासे अपने मनुष्य-जीवनको 


संक्रान्ति, ताम्बूल-संक्रान्ति, विशोक-संक्रान्ति और सफल बनाना चाहिये। भुवनभास्करको कोटिशः नमन है, 
मनोरथ-संक्रान्ति आदि प्रसिद्ध हैं। वे हमें अन्धकारसे प्रकाशकी ओर ले चलें--“तमसो मा 
वार-व्रतोंमें कुष्ठहर आदित्य-व्रत, आशादित्य-त्रत तथा ज्योतिर्गमय।' 
श्रेष्ठ भागवत कोन हैं ? 


न कामकर्मबीजानां यस्य चेतसि सम्भवः । वासुदेवैकनिल्यः स वै भागवतोत्तमः ॥ 
न यस्य स्वः पर इति चित्तेष्वात्मनि वा भिदा । सर्वभूतसमः झान्तः स वै भागवतोत्तमः ॥ 
त्रिभुवनविभवहेतवेऽप्यकुण्ठस्मृतिरजितात्मसुरादिभिर्विमृग्यात्‌ । 
न चलति भगवत्पदारविन्दाल्लवनिमिषार्धमपि यः स वैष्णवाग्रयः ॥ 
विसृजति हृदयं न यस्य सक्षाद्धरिरवशाभिहितोऽप्यघौधनाशः । 
प्रणयरशनया धृताङ्ध्रिपदाः स भवति भागवतप्रधान उक्तः ॥ 
(श्रीमद्भागवत) 
"जिसके चित्तमें कामना और कर्मेकि बीजका उदय ही नहीं होता, जिसके एकमात्र आश्रय श्रीभगवान्‌ हैं, वह श्रेष्ठ 
भागवत है । जिसकी दृष्टिमें शरीर और धनमें अपने-परायेका भेद नहीं है, जो सब प्राणियोंके लिये सम है, शान्त हे, चह श्रेष्ट 
भागवत है । जिन्होंने अपने मन, इन्द्रियोंको वशमें नहीं कर पाया है, उन देनताओंके लिये जो अभी ढुँढ्नेकी वस्तु है, भगवानके 
उन चरणकमलोँसे, त्रिलोकीकी सम्पत्तिके लिये भी जो आधे क्षण या निमेषतक भी अलग नहीं होते, वे निरन्तर भगवत्स्मरण- 
परायण पुरुष वे श्रेष्ठ वैष्णव हैं । विवशतासे पुकारनेपर भी जो पापोंका नाश करते हैं, वे भगवान्‌ प्रेमकी रस्सीसे अपने 
चरण-कमलोंके बैध जानेके कारण स्वयं जिसके हृदयको नहीं छोड़ सकते, वह भक्त श्रेष्ठ भागवत है।' 


-_(००<८>०८>>- 


+ कृतार्थयन्ति रक्षन्ति स्वभक्तान्‌ सर्वदेवताः * 


भगवान विष्णु 


सर्वव्यापक परमात्मा ही भगवान्‌ विष्णु हैं। वे ही 
ब्रह्मवाचक सभी नामोंके वाच्य है । उनकी दिव्य व्यापकता 
जिस प्रकार निर्गुण-निराकारूपमें है, उसी प्रकार सगुण- 
साकाररूपमें भी है । यह सम्पूर्ण विश्व उन परमात्मप्रभुकी ही 
दाक्तिसे व्याप्त है । उन्हीके उन्मेष और निमेषमात्रसे संसारकी 
उत्पत्ति तथा प्रलय होते हैं। वे निर्गुण भी हैं और सगुण भी 
तथा निर्गुण-सगुण दोनोंसे विलक्षण भी हैं । वे चराचर जगत्के 
सर्जक, पालक-पोषक, संहारक, षडेश्वर्य-सम्पन्न, कर्तुमकर्तु- 
मन्यथाकतुँ समर्थ होते हुए भी भक्तोंकी पुकार सुनते आये है । 
व्यापक होनेपर भी वे एकदेशमें अवतरित होते हैं। इस प्रकार 
विचार-दृष्टिसे जो निर्गुण है, भावदृष्टिसे वही सगुण बन जाता 
है; जो अव्यक्त है, वही साधकों-भक्तोंके लिये व्यक्त भी हो 
. जाता है। 'सर्वतः पाणिपादं तत्सर्वतोउक्षिशिरोमुखम! उनके 
___ सगुण-साकार सौम्य चतुर्भुज -स्वरूपका भक्तजनोंको प्रत्यक्ष 


दर्शन होता है । धर्म, अर्थ, काम, मोक्ष चतुर्विध पुरुषार्थ प्रदान 
करनेके-लिये वे अपने चारों हाथोंमें शङ्ख, चक्र, गदा एवं पद्य 
धारण किये रहते हैं। राम-कृष्णादि उन्हीके अवतार हैं। 

भगवान्‌ नारायण श्रीविष्णु अत्यन्त दयालु हैं। वे 
अकारण ही जीवोंपर करुणा-वृष्टि करते रहते हैं। उनकी 
जारणमें जानेपर तो परम कल्याण हो ही जाता है। जो भक्त 
भगवानके नामोंका कीर्तन, स्मरण, उनका दर्शन, वन्दन, 
गुणोंका श्रवण और उनका पूजन करता है, वे भगवान्‌ उस 
भक्तके सभी पाप-तापोंको विनष्ट कर देते हैं। 

भगवान्‌ विष्णु अपरिमित गुणोंके आकर हैं तथा मूर्तिमान्‌ 
सदगुण हैं। तथापि उनके अनन्त गुणोंमें भक्तवत्सलता-गुण 
सर्वोपरि है। चतुर्विध भक्त जिस भावनासे उनकी शरण ग्रहण 
करते हैं, जिस कामनासे उनका भजन करते हैं, वे उनकी 
उस-उस कामना-भावनाको परिपूर्ण करते हैं। ध्रुव, गजराज, 
द्रौपदी आदि अनेक भक्तोंकी रक्षा उन्होंने की । जब प्रह्मदको 
किसी प्रकारसे हिरण्यकशिपु नष्ट नहीं कर सका तो भगवानने 
स्वयं नृसिंह-रूपमें प्रकट होकर हिरण्यकशिपुका उद्धार किया 
और अपने भक्तकी रक्षा की । उस समय नृसिंह भगवानके 
विकराल क्रोधको देखकर कोई उनके पास न जा सका। 
यहाँतक कि श्रीलक्ष्मीजी जो सदैव उनके पास रहती हैं, वे भी 
कहने लर्गी--'मैने प्रभुका ऐसा रूप कभी नहीं देखा था।' 
तब सभी देवताओंने कहा कि 'जिसके निमित्त भगवानने ऐसा 
विकराल रूप धारण किया है, उसीको उनके पास भेजना 
चाहिये।' प्रह्माद निर्भय होकर श्रीभगवानके पास चले 
गये। निर्भीक प्रह्मादको नृसिंह भगवानूने अपनी गोदमें 
लेकर कहा-- | 

क्वेदं वपुः क्क च वयः सुकुमारमेतत्‌ 

क्वेता: प्रमत्तकृतदारुणयातनास्ते । 
आलोचितं 
क्षन्तव्यमदु यदि मदागमने विलम्बः ॥ 


मेरे प्रिय भक्त प्रह्मद ! कहाँ तो तुम्हारा यह कोमल 
शरीर और सुकुमार अवस्था और कहाँ उसपर मतवारे 
जल्लादोंद्वाग दी गयी कठोर यातना । परंतु वे सारी विषमताएँ. 


क्र 


अङ्क] 


आ कअभकफभझ9 


, * भगवान्‌ विष्णु » 
बक त 
का क्कः झर करकककक क कक फक फ अक्रम 


अबतक मैं देखता ही रह गया । मुझे आनेमें जो विलम्ब 
उसके लिये मैं तुमसे क्षमा चाहता हूँ।' व 
भक्तवत्सल भगवानको भक्तोंका कल्याण करनेमें यदि 
विलम्ब हो जाय तो भगवान्‌ उसे अपनी भूल मानते हैं और 
उसके लिये उससे क्षमा-याचना करते है । उसकी रक्षा करते 
है; क्योकि उनका नाम लेनेपर भी भक्तको यातनाएँ सहनी पड़ी 
थीं। धन्य है प्रभुकी भक्तवत्सलता। 
प्रह्ाद भी तो भक्तोंक आदर्श ही ठहरे। भगवान्‌ 
बार-बार कुछ माँगो-कुछ माँगो कहते जा रहे हैं, किंतु वह 
तो दर्शनमात्रसे कृतार्थ हो चुका था। फिर भी उसने माँगा 
अवश्य परंतु क्या माँगा ? जनम-जनमतक उनके चरण- 
कमलोंमें अखण्डभक्ति और हृदयमें कामनाके बीजका 
सर्वथा नाश। 
यही है सच्चे भगवद्भक्तका यथार्थ स्वरूप । इसीलिये 
भगवदभक्तोंमें प्रह्वादजीका नाम सर्वोपरि है। 
भक्त प्रह्वादका चरित्र जिस प्रकार एक ओर भक्तहृदयके 
सच्चे खरूपका दिग्दर्शन कराता है, उसी प्रकार दूसरी ओर 
भगवान्‌ विष्णुकी भक्तवत्सलताका अनुपम उदाहरण प्रस्तुत 
करता है। उनके मत्स्य, कूर्म, वराह, वामन, श्रीराम, कृष्णादि 
अवतारोंमें अनेकों आख्यान आये हैं। जिनसे स्पष्ट होता 
है कि भगवान्‌ जीवोंके कल्याणके लिये ही अनेक रूप धारण 
करते हैं। 
वेदोंमें अनेक प्रकारसे इन्हीं भगवान्‌ विष्णुकी अनन्त 
महिमाका गान किया गया है-- 
'न ते विष्णो जायमानो न जातो देव महिम्नः परमन्तमाप । ' 
(ऋक्‌० ७। ९९ | २) 
'हे विष्णुदेव ! कोई ऐसा प्राणी न तो उत्पन्न हुआ है और 
न होनेवाला है, जिसने आपकी महिमाका अन्त पाया हो ।' 
वैदिक पुरुष-सूक्तमें जिस परमात्मतत्त्वका निरूपण किया 
गया. है, वह विष्णुतत्त्व ही है। श्रुतिसार-सर्वस्व, भक्तवाज्छा- 
कल्पद्रुम भगवान्‌ श्रीहरिकी महिमाका सभी शाखोमे गान 
हुआ है-- 
वेदे रामायणे पुण्ये भारते भरतर्षभ । 
आदौ चान्ते च मध्ये च हरिः सर्वत्र गीयते॥ 
(हरिवंश ३। १३२।४५) 

इसीलिये भगवान्‌ नारायण ही परम ध्येय हैं, परम उपास्य 
हैं और यही समस्त शास्रोका सारतत्त्व भी है। 
भगवान्‌ विष्णुका स्वरूप-ध्यान 
जो शङ्ख-चक्र-गदा-पडाधारी तथा किरीट और 
कुण्डलॉसे विभूषित, पीताम्बरसे सुशोभित, सुन्दर कमलोंके 
समान नेत्रोंवाले, वनमाला तथा कोस्तुभमणिको धारण 
करनेवाले, श्री एवं भूदेवियोंके साथ नित्य रहनेवाले, शेषशायी 
नारायणका ध्यान करता है वह मुक्त हो जाता है। 
यस्तं विश्वमनाद्यान्तमाद्यं स्वात्मनि संस्थितम्‌। 
सर्वज्ञममलं विष्णुं सदा ध्यायन, विमुच्यते ॥ 
(नरसिंहपुः १६। १७) 
'जो सदा उन विश्वरूप, आदि-अन्तसे रहित, सबके 
आदिकारण, स्वरूपनिष्ठ, अमल एवं सर्वज्ञ भगवान्‌ विष्णुका 
ध्यान करता है, वह मुक्त हो जाता है।' 
यद्यपि भगवानकी रूप-माधुरी और उनका वैभव अपार है, 
वर्णनातीत है तथापि वाल्मीकि, व्यासादि महर्षियोंने जो उनकी 
रूप-माधुरीका आस्वाद कराया है, वह अत्यन्त विलक्षण है। 
श्रीमद्भागवतमें देवर्षि नारदद्वारा ध्रुवके लिये निरूपित 
भगवत्स्वरूप बडा ही सुन्दर है-- 
विष्णुभगवानके मुखारविन्दपर प्रसन्नता झलक रही है। 
उनके वदन और नयनोंसे आनन्द छलक रहा है। उनकी 
नासिका मनोरम है, भ्रू-युगल कमनीय हैं, कपोलयुगल रुचिर 
हैं। वे तो कामदेवादिसे भी अधिक सुन्दर हैं। वयमें वे तरुण 
हैं, नित्यकिशोर जो ठहरे। उनके सभी अङ्गःप्रत्यङ्ग रमणीय 
हैं। होंठ उनके गुलाबी हैं और अपाङ्गों (नेत्रेकि कोनो) में 
किचित्‌ अरुण आभा दृष्टिगत हो रही है। प्रपन्नजनके लिये 
परम आश्रय हैं। वे “नृम्ण' अर्थात्‌ स्वजनोंके परमोत्तम धन हैं, 
चिन्तामणिके समान समस्त अभिलाषाओंके पूरक हें। 
शरणागतोंके रक्षक एवं करुणा-वरुणालय हैं। उनके 


वक्षःस्थलके दक्षिण भागमें श्रीवत्स अर्थात्‌ भृगु-पदका चिं 


सुशोभित है। वे घनश्याम-हें तथा समस्त प्रपञ्चमें अपनी 
अतवर्य-शक्तिके प्रभावसे व्याप्त हैं। गलेमें वे आजानुलम्बिनी 
वनमाला धारण किये हुए हैं, जिसमें समस्त ऋतुओंके सुन्दर 
सुगन्धित पुष्प ग्रथित हैं और मध्यमें कदम्ब-कुसुम भी लगा 


हुआ है। उनकी चार भुजाएँ हैं और वे अपने चारों 


- क्यु 
ऱ्ह 
he 

कर-कमलोंमे क्रमशः पाञ्चजन्य शङ्ख, सुदर्शन चक्र, कौमोदकी 
गदा और एक लीला-पद्म धारण किये हुए हैं। उनके मस्तकके 
ऊपर किरीट-मुकुटके रॉकी किरणावली छिटक रही है। 
कानोंमें उनके मकराकृति कुण्डल चमक रहे हैं। बाहुओंमे 
केयूर और मणिबन्थो (कलाइयों) में रल-खचित कङ्कण विराज 
रहे हैं। ग्रीवा पद्मराग-मणिमय कौस्तुभ-नामक रलकी भी 
शोभाको बढ़ा रही है। कोमल मञ्जुल पीताम्बर धारण किये हुए 
हैं, उत्तरीय भी पीताम्बरका ही है । कटितटपर कलित काञ्जीकी 
छटा अतिशय कमनीय है। चरण-कमलोंमें सुवर्णमय मणि- 
जटित नूपुर मुखरित हो रहे हैं। कहाँतक कहें, त्रिलोकीमें 
जितने भी दर्शनीय हैं, उन सबसे अधिक आकर्षक हैं वे। 
इतने आकर्षक होनेपर भी उनमें बड़ी शान्ति है । अतएव उन्हे 
एक बार देख लेनेपर दर्शकके मन और नयनोंमें पुनः-पुनः 
उनका दर्शन करते रहनेकी प्यास-सी बनी रहती है । जो उनका 
आराधन करते हैं, वे (विष्णुभगवान्‌) उनके हृदयकमलकी 
कर्णिकापर अपनी नखमणियोंसे सुशोभित चरण-कमलोंकी 
स्थापना करके स्वयं भी उनके अन्तःकरणमें निवास करने 
लगते हैं। वे जब कृपा करके भक्तकी ओर निहारते हैं, तब 
उनके अधरपर स्मित और नयनोंमें अनुराग भरा रहता है। 
इसी प्रकार भगवानकी एक मनोरम झाँकीके दिव्य दर्शन 
उस समय अर्जुनकी होते हैं, जब श्रीकृष्ण उन्हें एक मृत 
ब्राह्मणके उद्धार करनेके लिये ले चलते हैं- 
ददर्श तदभोगसुखासन विभुं 
महानुभावं पुरुषोत्तमोत्तमम्‌ । 
सान््राम्बुदाभं सुपिशङ्गवाससं 
प्रसन्नवक्त्र रुचिरायतेक्षणम्‌॥ 
महामणिग्रातकिरीटकुण्डल- 
प्रभापरिक्षिसहस्रकुन्तलम्‌, । 
अ्रलम्बचार्वष्ठभरज सकौस्तुभं 
श्रीवत्सलक्ष्म वनमालया वृतम्‌॥ 
(श्रीमद्धा० १० । ८९ | ५५-५६) 
'उन्होने सजल जलदकी-सी नील-कान्ति, सुन्दर 
पीत-वसन, प्रसन्न-वदन, मनोमोहक विशाल नेत्र, विशिष्ट 
ओ- मणियोंसे जटित किरीट-कुण्डलोंकी प्रभासे सुशोभित सहख 
` कुन्तल, सुदीर्घ सुन्दर आठ भुजाएँ, शुभ्र कोस्तुभमणि तथा 


श्रीवत्सकी शोभासे युक्त, वनमाला-विभूषित महाप्रभावशाली 


विभुस्वरूप पुरुषोत्तमोत्तम श्रीमन्नारायणको रोषनागकी शय्यापर 
सुखपूर्वक आसीन देखा। 

ऐसे करुणावरुणालय श्रीहरिकी अपने भक्तों-आराधकों- 
पर परम अनुकम्पा रहती है। भगवानका नाम-स्मरणमात्र ही 
सब प्रकारके पापोंका नाश कर देता है । इतिहास-पुराणोंमें इस 
विषयमें अनेक आख्यान प्राप्त होते हैं। यहाँपर दो-एक 
आख्यान उदाहरणके लिये संक्षेपमें दिये जा रहे हैं-- 
अजामिलपर कृपा 

अजामिलने एक श्रेष्ठ कान्यकुब्ज ब्राह्मणकुलमें जन्म 
लिया था। वह अनेक अलौकिक गुणोंसे सम्पन्न था । शील, 
सदाचार, विनम्रता, सत्यता, पवित्रता--ये सभी गुण उसमें 
सहज ही विद्यमान थे। उसने शाख्रोंका साङ्गोपाङ्ग अध्ययन 
किया था। गुरुजन एवं अतिथियोंकी सेवामें वह कभी त्रुटि 
नहीं करता था। उसकी वाणीमें संयम था । गुणज्ञ होकर भी 
अहंकाररहित होना बहुत कठिन है, परंतु उसे तो अहंकार छू 
भी नहीं गया था। 

उसके पिता नित्य यज्ञ किया करते थे । उनके लिये वनसे 
'फल-फूल, समिधा, कुश आदि हवन-पूजनकी समग्र सामग्री 
वही लाता था। एक दिन वह यज्ञ-सामग्री लेकर वनसे लौट 
रहा था। संयोगवश उसकी दृष्टि एक युवकपर पड़ी जो 
शूङ्गारचेष्टाओंके द्वारा एक वेश्याके साथ आनन्दित हो रहा 
था। उन दोनोंको इस उन्मत्तावस्थामें देखकर अजामिलने 
अपने मनको बहुत रोकना चाहा, परंतु कुसङ्ग उसपर अपना 
प्रबल प्रभाव डाल चुका था। वह बार-बार उस दुश्यको 
देख-देखकर आनन्दित होने लगा । सच है, कुसड़ने किसका 
विनाश नहीं किया। 

अजामिल मोहाच्छन्न हो चुका था, उसका विवेक 
कुण्ठित हो गया । वह उस वेश्याके पास जा पहुँचा। अब तो 
वेश्याकी प्रसन्नता ही अजामिलकी प्रसन्नता थी। वह प्रसन्न 
रहे, इसके लिये अजामिल अपना घर-बार लुटाने लगा । उस 
कुलटाकी कुचेष्टाओंसे प्रभावित हो वह अपनी विवाहिता 
पत्नीको भी भूल गया एवं उसका परित्याग कर उस वेश्याके 
घर ही रहने लगा। अब वेश्याके बड़े कुटुम्बके भरण- 
पोषणका सारा भार अजामिलपर ही था। कुसङ्गके दुष्परिणाम- 

स्वरूप सदाचारी एवं शास्त्रोक्त वर्णाश्रमधर्मपालक अजामिळ 
आज एक कुलटाके कुटुम्ब-पालनके लिये न्यायसे-अन्यायसे 
जिस किसी प्रकार भी धन मिलता, लाता। बहुत दिनोंतक 
अपवित्र अन्न खाने तथा उस कुलटाका संसर्ग करनेसे 
अजामिलकी बुद्धि भ्रष्ट हो गयी । अब वह धन संचित करनेके 
लिये कभी बटोहियोंको बाँधकर उन्हें लूट लेता, कभी 
लोगोंको जुएमें छलसे हरा देता, कभी किसीका धन चुरा 
लेता । दूसरे प्राणियोंको सतानेमें अब उसे तनिक भी हिचक 
नहीं थी। इसी प्रकार पाप कमाते-कमाते अजामिल बूढ़ा हो 
गया। उस वेश्यासे उसके दस संतानें हुई । उसके सबसे छोटे 
पुत्रका नाम था 'नारायण'। वृद्ध अजामिल उसे बहुत प्यार 
करता था | अब वह अधिक समय उस बच्चेको खिलानेमें ही 
लगाता था। उसके प्रति उसका प्रगाढ़ ममत्व था। 

मृत्यु किसको छोड़ती है ? अजामिलकी मृत्युका समय 
भी आया। हाथोंमें फंदे लिये डरावने यमदूत उसे लेने पहुँच 
गये। उन भयंकर यमदूतोंको देखकर उसने उच्च स्वरसे अपने 
प्रिय पुत्र नारायणको पुकारा--“नारायण ! नारायण !!' उसके 
प्राण प्रयाण कर रहे थे। 

'नारायण' नामका उच्चारण सुनते ही भगवान्‌ विष्णुके 
पार्षद तत्काल अजामिलके पास पहुँच गये और उन्होंने 
बलपूर्वक अजामिलको उन यमदूतोंके पाशसे मुक्त कर दिया । 
यमदूतेनि बहुत कुछ कहा, परंतु कृपासिन्थुकी कृपा अजामिल- 
पर मानो बरस गयी थी। विष्णुपार्षदोंने कहा-- 

एतेनैव ह्यघोनोऽस्य कृतं स्यादघनिष्कृतम्‌ । 

यदा नारायणायेति जगाद चतुरक्षरम्‌॥ 

अज्ञानादथवा ज्ञानादुत्तमरलोकनाम यत्‌। 

संकीर्तितमघं पुंसो दहेदेधो यथानलः ॥ 
(श्रीमद्भागवत ६।२।८,१८) 

'जिस समय इसने 'ना-रा-य-ण'--इन चार अक्षरोंका 
उच्चारण किया, उसी समय (केव उतनेसे ही) इस पापीके 
समस्त पापका प्रायश्चित्त हो गया। यमदूतो ! जैसे जान या 
अनजानमें ईधनसे अग्निका स्पर्श हो जाय तो वह भस्म हो ही 
जाता है, वैसे ही जान-बूझकर या अनजानमें भगवानके 
नामोंका संकीर्तन करनेसे मनुष्यके सारे पाप भस्म हो जाते हैं ।' 

भगवत्कृपा-प्राप्तिके लिये भगवन्नाम एक अमोघ साधन 


है। पापी-दुरात्मा अजामिलने 'नारायण' नामके उच्चारण- 
मात्रसे भगवत्कृपाका अनुभवकर कालान्तरमें विष्णुलोक 
पराप्त किया। 
भक्त भद्रतनु ओर उनके गुरु दान्त 

प्राचीन समयमें पुरुषोत्तमपुरीमें एक ब्राह्मण रहता था। 
उसका नाम था भद्रतनु । वह देखनेमें सुन्दर था और पवित्र 
कुलमें उत्पन्न हुआ था। माता-पिता उसे बचपनमें ही अनाथ 
करके परलोक चल बसे थे। कोई संरक्षक न होनेसे भद्रतनु 
युवावस्थामें कुसङ्गमें पड़ गया। युवावस्था, धन, स्वतन्त्रता 
और कुसङ्ग--इन चारमेंसे एक ही मनुष्यको पतनके मार्गपर 
ले जानेमें पर्याप्त है, परंतु जहाँ चारों हों, वहाँ तो विनाश आया 
ही मानना चाहिये । भद्रतनु कुसङ्गके प्रभावसे स्वाध्याय, संयम, 
नित्यकर्म आदिसे विमुख हो गया। सत्य, अतिथि-सत्कार, 
उपासनादि सब उसके छूट गये। वह धर्मका निन्दक हो गया, 
सदा परधन तथा परस्त्रीको पानेकी घातमें रहने ळगा। 
भोगासक्त और काम-क्रोध-परायण हो गया। जुआ, चोरी, 
मदिरापान प्रभृति दोष उसमें आ गये। 

नगरके पास ही सुमध्या नामकी एक सुन्दरी वेश्या रहती 
थी। बुरे सङ्गमें पड़कर उसका भी पतन हो गया था, किंतु इस 
वृत्तिसे उसे बहुत घृणा थी। वह अपनी दशापर सदा दुःखी 
रहती, पछताती। उसके हृदयमें धर्मका भय था, परलोकपर 
विश्वास था, ईश्वरपर आस्था थी। अपने उद्धारके लिये वह 
भगवानसे सदा प्रार्थना करती रहती थी। 

भद्रतनुका सुमध्यापर वासनामय प्रेम था; पर सुमध्या 
उससे सचमुच प्रेम करती थी। उसने भद्रतनुको अनेक बार 
समझाना चाहा। जुआ-शराब आदिके भयंकर परिणाम 
बतलाकर उसे दोषमुक्त करनेके प्रयत्रमें वह लगी रहती थी। 
इस ब्राह्मण-युवकके पतनसे उसे बड़ा दुःख होता था। 

एक दिन भन्रतनुके पिताका श्राद्ध-दिवस आया । श्रद्धा 
न होनेपर भी लोक-निन्दाके भयसे उसने श्राद्धकर्म किया 
कितु उसका चित्त सुमध्यामें लगा रहा । श्राद्धकर्मसे छुटकारा | 
पाकर वह वेश्याके यहाँ पहुँच गया। सुमध्या ब्राह्मण- 
कुमारकी मूर्खतापर हँसने लगी । उसे भद्रतनुपर क्रोध आ | 


गया । उसने कहा--'अरे ब्राह्मण ! धिक्कार है तुझे तेरे जैसे | 2 


पत्रके होनेसे अच्छा था कि तेरे पिता पुत्रहीन ही रहते । आज 

तेरे पिताका श्राद्ध-दिन है और तू निर्लज्ज होकर एक वेश्याके 
यहाँ आया है । मेरे इस शरीरमें हड्डी, मांस, रक्त, मज्जा, मेद, 
मल, मूत्र आदिके अतिरिक्त और क्या है ? ऐसे घृणित शरीरमें 
तूने क्यों सौन्दर्य मान लिया है ? मैं तो वेश्या हूँ, अधम हुँ, 
मुझपर आसक्त होनेमें तो तेरी अधोगति ही होनी है। यही 
आसक्ति यदि तेरी भगवानमें होती तो पता नहीं अबतक तू 
कितनी ऊँची स्थितिको पा लेता। जीवनका क्या ठिकाना है, 
मृत्यु तो सिरपर ही खड़ी है। कचे घडेके समान काल कभी 
भी जीवनको नष्ट कर देगा। तू ऐसे अल्पजीवनमें क्यों पापमें 
लगा है? विचार कर। मनको मुझसे हटाकर भगवानमें 
लगा । भगवान्‌ बड़े दयालु हैं, वे तुझे अवश्य अपना लेंगे ।' 
सुमध्याके वचनोंका भद्रतनुपर बहुत प्रभाव पड़ा । वह 
सोचने लगा--'सचमुच मैं कितना मूर्ख हूँ, एक वेश्यामेँ 
जितना ज्ञान है, उतना भी मुझ दुरात्मामें नहीं है । ब्राह्मणकुलमें 
जन्म लेकर भी मैं पाप करनेमें ही लगा रहा । जब मृत्यु निश्चित 
है और मृत्युके पश्चात्‌ पापका दण्ड भोगनेके लिये यमराजके 
पास जाना भी निश्चित ही है, तब क्यों मैं और पाप करूँ ? मैंने 
तो जप-तप, अध्ययन, पूजन, हवन-तर्पण आदि कोई सत्कर्म 
किये नहीं। मुझसे भगवानकी उपासना भी नहीं हुई, अब मेरी 
क्या गति होगी ? कैसे मेरा पापोंसे छुटकारा होगा ।' इस प्रकार 
पश्चात्ताप करता हुआ वह सुमध्याको पूज्यभावसे प्रणाम करके 
लौट आया । सुमध्याने भी उसी समयसे वेश्या-वृत्ति छोड़ दी 
और वह भगवानके भजनमें लग गयी। 
भद्रतनु पश्चात्ताप करता हुआ मार्कण्डेय मुनिके समीप 
गया। वह उनके चरणोंपर गिर पड़ा और फूट-फूटकर रोने 
लगा | मार्कण्डेयजीने भद्रतनुकी बात सुनकर उससे बड़े स्नेहसे 
कहा-- तुम्हारी बुद्धि पापसे अलग हुई, यह तुमपर 
भगवानकी कृपा है। जो पहले पापी रहा हो, पर पापप्रवृत्ति 
छोड़कर भगवानके भजनका निश्चय कर ले, तो वह 
भगवानका प्रिय पात्र है, भगवान्‌ ही उसे पापसे दूर होनेकी 
सदबुद्धि देते हैं। तुमने अनेक जन्मेमिँ भगवानकी पूजा की है, 
अतः तुम्हा कल्याण शीघ्र होगा। में इस समय एक 
अनुष्ठानमें लगा हूँ, अतः तुम दान्तमुनिके पास जाओ । वे 
सर्वज्ञ महात्मा तुम्हें उपदेश करेंगे ।' 
भद्रतनु वहाँसे दान्तमुनिके आश्रमपर गया । वहाँ उसने 

मुनिके चरणोंमें मस्तक रखकर प्रार्थना की--'महात्मन्‌ ! मैं 
जातिसे ब्राह्मण होनेपर भी महापापी हूँ। मैंने सदा पाप ही किये 
हैं। आप सर्वज्ञ हैं, दयालु हैं। कृपया मुझ पापीके लिये 
संसार-बन्धनसे छूटनेका उपदेश कीजिये ।' 

दान्तमुनिने कृपापूर्ण खरमें कहा-- भाई ! भगवानकी 
कृपासे ही तुम्हारी बुद्धि ऐसी हुई है। मैं तुम्हें वे उपाय बतला 
रहा हूँ, जिनसे मनुष्य सहज ही भव-बन्धनसे छूट जाता है।' 
मुनिने भद्रतनुको पाखण्डका त्याग तथा काम, क्रोध, लोभ, 
मोह, मद, मत्सर, असत्य और हिंसाका त्याग---ये दो 
“निषेध' और दया-शान्ति-दमका सेवन करते हुए भगवानकी 
पूजा, भगवन्नामोंका जप तथा अहोरात्रत्रत, पञ्चमहायञ्च और 
भगवदंगुणानुवाद-श्रवण--ये चार 'विधि' रूप उपदेश किये 
और '३४नमो भगवते वासुदेवाय' इस द्वादशाक्षर मन्त्र-जपसे 
शीघ्र ही भगवददर्शन होंगे--यह भी बताया । 

दान्तमुनिसे उपदिष्ट होकर भद्रतनु एकान्तमें जाकर मन 
लगाकर श्रद्धापूर्वक, निष्ठासे भगवानका भजन तथा मन्त्र-जप 
करने लगा । भगवानकी अनन्य भक्तिसे भद्रतनुका हृदय शुद्ध 
हो गया। अतः उसपर कृपा करनेके लिये उसके सम्मुख 
दयामय प्रभु श्रीविष्णु प्रकट हो गये। 


१ 77५ 


भगवानका दर्शन करके भद्रतनुको बड़ा आनन्द हुआ, 
वह गदगदखरसे स्तुति करने लगा। भगवानकी महिमाका 


Se 5 

* भगवान्‌ विष्णु + १६७ 
आख्ख्या मत त म यी 


वर्णन करते हुए उसने भगवदभक्तोंके भावका बड़ा सुन्दर 
वर्णन. किया ।. उसने कहा--'भगवन्‌ | जिनका भजन करके 
लोग समस्त विपत्तियोंसे छूट जाते हैं और परमपद प्राप्त कर 
लेते हैं, उन आपमें मेरा मन लगा रहे। जो धन, स्तुति, दान, 
'तपस्याके बिना केवल भक्तिसे ही संतुष्ट होते हैं, उन आपमें 
मेरा मन लगा रहे । जो कृपापूर्वक गौ, ब्राह्मण और साधुओंका 
“नित्य. हित .करते हैं; जो दीन, अनाथ, वृद्ध और रोगियोंका 
दुःख दूर करते हैं; जो देवता, नाग, मनुष्य, राक्षस और 
'कीट-पतड्रमें भी समानभावसे विराजमान हैं; जो पण्डित-मूर्ख, 
धनी-दरिद्र-<सबमें समदृष्टि है;. जिनके तनिक. लीलापूर्वक 
रोष दिखलानेपर पर्वत भी तृणके समान हो जाता है और 
जिनके तुष्ट होनेपर तृण भी पर्वताकार हो जाता है--उन 
-आपमें मेरा मन लगा रहे । जैसे पुण्यात्मा पुरुषका मन पुण्यमें, 
पिताका पुत्रमे तथा सती ख्रीका अपने पतिमें लगा रहता है, 
वैसे ही मेरा मन आपमें लगा रहे । जैसे कामीका मन स्त्रीमें, 
लोभीका धनमें, भूखेका भोजनमें, प्यासेका जलमें, गरमीसे 
_व्याकुलका चन्द्रमाकी शीतलतामें और जाडेसे ठिठुरतेका 


* 'जूर्यमें लगा रहता है, वैसे ही मेर मन आपमें लगा रहे ।* 


भगवानकी कृपाका अनुभव करके भद्रतनु विह्ल होकर 
उने: चरणोंपर गिर पड़ा । भगवानने उसे उठाकर हृदयसे लगा 
लिया. भगवानका दर्शन करते ही भद्रतनुकी मुक्तिकी इच्छा 
दूर हो गयी थी। वह तो भक्तिका भूखा हो उठा था। उसने 


` भगवान) प्रार्थना की->'प्रभो ! आपके दर्शनसे मैं कृतार्थ हो 


“गया, ॥ भी मैं आपसे एक वरदान माँगता हूँ। आपके 
चरणोंमें +.प-जन्म मेरा अनुराग अविचल रहे ।' 
जन्मजन्मौने मे भक्तिस्त्वव्यस्तु सुदृढा प्रभो । 
` `` (्मपरण, क्रियायोगः १७। ९१) 
भगवान्ते उसे 'सख्यं-भक्ति' प्रदान की। उसके 
अनुरोधपर उसके गुरु दान्तमुनिको भी भगवानने दर्शन दिये । 


` दान्तमुनिने भी भगवानसे भक्तिका ही वरदान माँगा। 


गुरू-शिष्य दोनोंको कृतार्थ करके भगवान्‌ अन्तर्धान हो गये । 


२७ 
* पुण्यात्मनां यथा पुण्ये निजपुत्रे यथा पितुः। यथा पतौ सतीनां च तथा त्वयि मनोऽस्तु मे ॥ 


भक्तिमय जीवन बिताकर अन्तमें गुरु दान्तमुनि और शिष्य 
भद्रतनु दोनों ही भगवानके परम धामको प्राप्त हुए। 


भगवानके विविध अवतार 

सत्त्गुणसम्पन्न जीव साधनामें उन्नति करते-करते जब 
इस दशापर पहुँच जाते हैं कि श्रीभगवददर्शनके बिना उन्हें चैन 
नहीं पड़ता, तब श्रीभगवान्‌ अपने दिव्यधामसे अवतीर्ण होकर 
उन्हें कृतार्थ करते हैं। जीवोपर अनुग्रह प्रदर्शित करना ही 
श्रीभगवानके अवतारका हेतु है। बालक धुवके समाराधनसे 
प्रसन्न होकर श्रीभगवान्‌ उसपर अनुग्रह प्रदर्शित करनेके लिये 
मधुवनमें अवतीर्ण हुए थे। इस अनुग्रह-प्रदर्शनको गीतामें 
“साघुपरित्राण' कहा गया है। i 

संतोंपर अनुग्रह प्रदर्शित करते समय श्रीभगवान्‌. 
कभी-कभी संतोंके विरोधी और विपक्षियोंका निग्रह भी करते 
हैं, जैसे कि गजेन्द्रके उद्धारके साथ ही ग्राहका निग्रह भी 
किया। गीतामें इस निग्रहको 'दुष्कृतकारियोंका विनाश' कहा 
गया है। 

लीलाविभूतिके गुणमय विलासमें जब धर्मका अपकर्ष 
तथा अधर्मका उत्कर्ष हो जाता है, तब भी श्रीभगवान्‌ यहाँ 
सामञ्जस्य स्थापित करनेके लिये आया करते हैं। इस प्रकारके 
अवतारके उदाहरण हैं श्रीराम, जिन्होंने अपने आदर्श 
सञ्चरित्रेकि द्वारा वैयक्तिक, पारिवारिक, सामाजिक, राष्ट्रिय और 
अन्तराष्ट्रिय मर्यादाओंकी स्थापना करके मानवको उन्नत जीवन 
व्यतीत करनेकी प्रेरणा दी। 

इस प्रकार अवतारके तीन हेतु हँ पहला अनुग्रह 
अथवा साधुपरित्राण, दूसरा निग्रह अथवा दुष्कृतकारियोंका 
विनाश और तीसरा धर्मसंस्थापन। जिस प्रकार कोई सम्राट्‌ 
अपने साम्राज्यमें सञ्जनोंको पुरस्कारद्वारा प्रोत्साहित करके और 
दुर्जनोंको तिरस्कारद्वारा निरुत्साहित करके प्रजामें अभ्युदयशील 
सामञ्जस्य स्थापित करता है, उसी प्रकार श्रीभगवान भी. 
यथासमय अवतीर्ण होकर यथायोग्य निम्रहानुग्रह प्रदर्शित 


यूनां चित्तं यथा योनौ लुब्धानां च यथा धने । क्षुधितानां यथान्ने च तथा त्वयि मनोऽस्तु मे ॥ 


घर्मार्तानो यथा चन्द्रे शीतार्तानौ यथा रवौ । तृष्णातानों यथा तोये तथा त्वयि मनोऽस्तु मे ॥ 


(पद्मुराण, क्रियायोग १७। ३९-४१) 


करते हए अपनी सृष्टिमें धर्मकी स्थापना किया करते हैं। 
समस्त धर्मॉका पर्यवसान श्रीभगवत्साक्षात्कारमें ही है। 
अगवत्साक्षात्कार तभी हो सकता है, जब भगवानमें निष्ठा हो। 
निष्ठा तभी होती है, जब अनुराग हो । अनुराग उसीमें होता है, 
जिसकी ओर आकर्षण होगा। अतएव जीवजातको अपनी 
ओर आकृष्ट करनेके लिये ही श्रीभगवान्‌ अवताररूपमें 
ऐसी-ऐसी मनोमोहिनी क्रीडाएँ, करते हैं कि जिन्हें सुनकर 
श्रोताऑका मन उनमें बलात. आसक्त हो जाता है-- 
“भजते तादृशीः क्रीडा या: श्रुत्वा तत्परो भवेत्‌ ॥' 
(श्रीमद्भागवत १० । ३३ । ३७) 
बालक, युवक और वृद्ध, पण्डित और मूर्ख, राजा और 
प्रजा, खरी और पुरुष, विषयी और विरागी--सभीका 
भगवल्लीला-श्रवणसे उधर आकर्षण होता है, जो परिणाममें 
प्रपञ्चातीत परमात्मातक पहुँचा देता है । ज्ञान-विज्ञानविनाशन 
कामको गीतामें आचार्य रामानुजके अनुसार बुद्धिसे भी 
बलवत्तर बताया गया है- “यो बुद्धेः परतस्तु सः॥ 
(३।४२)। 
उसी महापाप, महावैरी, दुष्मूर कामको भक्तजन 
अनायास जीत सकें, इसलिये भगवान्‌ अपने अवतार” 
चरि्रोंद्वाग 'मदन-दमन' लीलाएँ, करते हैं। उदाहरणके लिये 
कोटि-कन्दर्पदर्पहा श्रीकृष्णकी योगमायाद्वार प्रसाधित 
रासलीलाका दर्शन करके उस समय अनेक देवादि भी 
भगवत्निष्ठ होकर कृतकृत्य हो गये और अब भी उस परम 
उज्ज्वल लीलाका श्रद्धापूर्वक अध्ययन करनेवालोंके 
| मदनरूपी हृदयरोगका स्वयमेव शमन हो जाता है-- 
| “हुद्रोगमाश्चपहिनोत्यचिरेण धीर: ॥' 
(श्रीमद्धागवत १० | ३३ 1४०) 
नित्यविभूतिसे लीलाविभूतिमें श्रीराम, श्रीकृष्ण आदि 
रूपॉमें श्रीभगवानका अवतार आगम-ग्रन्थोमें 'विभव' 
कहलाता है। श्रीमत्स्य, कूर्म, वराह, नृसिंह, वामन, राम 
(जामदग्न्य), राम (दाशरथि), कृष्ण, बुद्ध और कल्कि 
ये दस अवतार प्रसिद्ध है । 
| _________ श्रीवराह, सनकादि, नारद, नर-नारायण, कपिल, 
 दत्तात्रेय, यज्ञ, ऋषभ, पृथु, मतस्य, कूर्म, धन्वन्तरि, मोहिनी, 
. सिंह, वामन, परशुराम, वेदव्यास, राम, बलराम, कृष्ण, 


फफफ 
गै 


बुद्ध, कल्कि- यै बाईस “अवतार कहलाते हैं । हंस और 
हयग्रीवकी संख्या मिलानेसे चौबीस होते हैं। आगम-मरन्थोंमें 
अन्यान्य अवतारोंके भी नाम उपलब्ध होते हैं। 
अवतारके कतिपय भेद 

विभवके दो भेद हैं--'ख़रूपावतार और 
'आवेशावतार' । जब श्रीभगवान्‌ स्वरूपमें अर्थात्‌ स्वयं ही 
अवतीर्ण होते हैं, तब उनका वह रूप 'स्रूपावतार' कहलाता 
है, जैसे दाशरथि श्रीराम, किंतु जब किसी जीवविशोषमें 
परमात्माकी शक्तिका आवेश होता है, तब उसे 'आवेशावतार' 
कहते हैं, जैसे जामदग्न्य राम | ८) 

जिस रूपमें परब्रह्म परमात्मा अपने समग्र ऐश्वर्य- 
माधुर्यको लिये हुए ही अवतीर्ण होते हैं, उसे 'पूर्णावतार' कहते 
हैं, किंतु जिस रूपमें आवश्यकतानुसार वे अपने प्रभावका 
आंशिक प्राकट्य ही दिखलाते हैं, उसको “अंशावतार कहते 
हैं। अंशके तुरीय भागको 'कला' कहते हैं-- 

'अंशस्तुरीयो भागः स्यात्‌ कला तु षोड़शी मता ।' 

(सात्त्वततन्त्र ३ । ९७- (रि 

अतएव अंशावतारका अवान्तर-भेद होनेसे कलावतारको 
उसीके अन्तर्भूत समझना चाहिये । 
श्रीलक्ष्मीजीका अवतार 

जिस प्रकार परतत्त्व भगवान्‌ विष्णु समय-समयपर 
अवतार लिया करते हैं, उसी प्रकार भगवती श्रीलक्ष्मीजी भी 
अवतार लिया करती हैं। यों तो श्री और विष्णु एकतत्त्व हैं, 
तथापि भक्तानुग्रहके लिये वे दो रूपोंमें प्रकाशित होते हैं! 
श्रीजीका अवतार शाखसिद्ध है । पुराणका वचन है-- 


एवं यदा जगत्स्वामी देवदेवो जनार्दनः । 
अवतारं करोत्येषा तदा श्रीस्तत्सहायिनी ॥ 
(विष्णुपुराण १। ९ । १४२) 
नित्य परिकरका अवतार 
कभी-कभी श्रीभगवानके अख-शख्र, वाहन, पर्यङ्क 
धाम आदिका भी अवतार होता है। लक्ष्मणजी रोषजीके 


अवतार हैं। भरतजी सुदर्शनके अवतार हैं और जत्रुघजी 
पाञ्जजन्यंके अवतार हैं, जैसा कि झाख्रका वचन है-- 

शेषो बभूवेश्वरतल्पभूतो सौमित्रिरत्यद्धतभोगधारी । 
बभूवतुश्वक्रदरौ च दिव्यौ कैकेयिसुनुर्लवणान्तकश्च ॥ 
। (अध्यात्मरा उत्तर ९। ५७) 
जरासंघ-सेनाद्वारा आक्रान्त मथुराकी रक्षाके उद्देश्यसे 
श्रीकृष्णभगवान्‌ अधर्मध्वंसका विचार कर ही रहे थे कि उनके 
दिव्य रथ आकाशसे अवतीर्ण हुए। वे सूर्यके समान 
प्रकाशमान थे, समस्त उपयोगी सामग्रीसे सम्पन्न थे । शस्रास्न 
भी वहाँ सुसज्जित थे । श्रीमद्भागवत (१० | ५० | ११-१२) 
का वचन है-- 
एवं ध्यायति गोविन्द आकाशात्‌ सूर्यवर्चसो । 
रथावुपस्थितो सद्यः ससूतौ सपरिच्छदौ ॥ 
आयुधानि च दिव्यानि पुराणानि यदृच्छया। 
श्रीभगवान्के आयुध, वाहन, धाम--सभी दिव्य हैं, 
चेतन हैं, आनन्दमय है । नित्यविभूतिमें श्रीभगवानके आयुध 
पुरुषविग्रहमें श्रीभगवत्सेवोपासनामें निरत रहते है, 
अवतारवेलामें भी दुष्टदमनाद्यतिरिक्त अवसरोंपर वे 
पुरुषविग्रहमें भगवदाराधनामें लीन रहते हैं-- 
नानाविधाश्रापि धनुरायतमुत्तमम्‌। 
तथायुधाश्च ते सर्वे ययुः पुरुषविग्रहः ॥ 
(वार रार, उत्तर? १०९।७) 
इस प्रकार सर्वसमर्थ श्रीभगवान्‌ सर्वसुलभ होनेके लिये 
कभी अकेले, कभी सपरिकर प्रपञ्जमें अवतीर्ण होते हैं और 
धर्मसंस्थापन करते हैं, असज्जनोंका निग्रह करते हैं और 
सज्जनोंपर अनुग्रह प्रदर्शित करते हैं। उस अवतारकी 
रूपमाधुरी, गुणमाधुरी और लीला-माधुरीका श्रवण, स्मरण, 
कथा-कीर्वन और ध्यान परममङ्गलप्रसविता हैं। १ 


व्यूह 

प्रहा परमात्मा प्रकृतिसे परे हैं, मानव-मनोभूमिसे 
अतीत हैं। किंतु इससे यह नहीं समझना चाहिये कि ये 
प्रकृतिसे परे ही परे है, प्रकृतिमें नहीं। परमात्मा प्रकृतिसे परे 
भी हैं और प्रकृतिम भी हैं। त्रिपाद-रूपसे वे प्रकृतिसे प्रे हैं 
और एकपादरूपसे प्रकृतिमें हैं। इस प्रकार,परमात्माकी दो 
विभूतियाँ हैं। एक तो त्रिपाद्विभूति और दूसरी एकपाद्विभूति । 
त्रिपाद्िभूतिको 'नित्यविभूति' कहते हैं और एकपाद्विभूतिको 


लीलांविभूति' । इस एकपाद्विभूतिमें श्रीभगवान्‌ जगत्के उदय, 

विभव और लयकी लीला किया करते हैं । आत्माराम, 
आप्तकाम परमात्माका प्रकृतिके साथ यह विहार चिरन्तन है, 
अनादि-अनन्त है। इस विहार-स्थलीके देश-कालका ज्ञान 
मानव-मनीषामें नहीं समाता। अर्थात्‌ मनुष्य यह नहीं जान 
सकता कि भगवान्‌ जिस प्रकृति-नटीके साथ अपना महारास 
कर रहे हैं, उसका परिमाण केवल इतना है, क्योंकि प्रकृतिके 
असंख्य ब्रह्माण्ड-भाण्डोको अहर्निश बनाने-बिगाड़नेके 
अनवरत कार्यको समग्ररूपमें जाननेकी शक्ति किसी व्यक्तिके 
मस्तिष्कमें नहीं है । इसी प्रकार कोई यह भी नहीं जान सकता 
कि प्रकृतिके साथ भगवानका यह विहार कब प्रारम्भ हुआ 
और कबतक चलेगा। मनुष्य केवळ यह कहकर शान्त हो 
जाता है कि यह विहार अनादिकालसे चला आ रहा है और 
अनन्त कालतक चलता रहेगा। 

इस जगत्की तीन अवस्था. हैं--सृष्टि, स्थिति और 
प्रलय । जड प्रकृतिमें परमात्माके ईक्षणसे--संकल्पसे कभी 
तो विकासोन्मुख परिणाम हुआ करता है, जिसे 'सृष्टि' कहते 
हैं और कभी विनाशोन्मुख, जिसे प्रलय कहते हैं। सृष्टि और 
प्रलयके मध्यकी दशाका नाम 'स्थिति' है। जब परमात्मा 
जगतूकी रचना करते हैं, तब वे रुन, जब पालन करते हैं, 
तब 'अनिरुद्ध' और जब संहार करते हैं तब संकर्षण' 
कहलाते हैं। इन रूपोंका नाम 'व्यूह' है। 
संकर्षण 

श्रीपरतत्त्व भगवानके यद्यपि अनन्त कल्याणगुण हैं 
तथापि उनमेंसे छः मुख्य हैं। उन्हीं छः गुणोंमेंसे जब वे ज्ञान 
और बलका प्रकाशन करते हैं, तब उनका नाम संकर्षण होता 
है। संकर्षणमें अन्य चार गुणोंका अर्थात्‌ वीर्य, ऐश्वर्य, शक्ति 
और तेजका निगूहन होता है, अभाव नहीं। इनका वर्ण 
पदारागके समान है । ये नीलाम्बरधारी हैं। चार कर-कमलॉमें 
क्रमशः हल, मूसल, गदा और अभयमुद्रा धारण करते हैं। 
ताळ इनकी ध्वजाका लक्षण है। ये जीवके अधिष्ठाता बनते 
हुए ज्ञानगुणसे शाखा प्रवर्तन करते है और बलनामक गुणसे 
जगतका संहार। 
अद्युमप्न 

जब वे ही भगवान्‌ वीर्य और ऐश्वर्यक्रा प्रकाशन करते हैं, 
तब उनका नाम'प्रयुम्न' होता है। इनमें ज्ञान, बल, शक्ति और 


तेजका .केवल निगृहन होता है, अभाव नहीं। इनका वर्ण 
रविकिरणके समान है । ये रक्ताम्बरधारी हैं । चार कर-कमलोमें 
धनुष, बाण, शङ्घ और अभयपुद्रा धारण करते हैं । मकर 
इनकी ध्वजाका चिह है। मनस्तत्त्वके अधिष्ठाता होते हुए ये 
वीर्य-नामक गुणसे धर्मका प्रवर्तन करते हैं और ऐश्वर्य नामक 
गुणसे जगतकी सृष्टि । 
अनिरुद्ध 
जब परनह्म परमात्मा शक्ति और तेजका प्रकाशन करते 
हैं तब उनका नाम 'अनिरुद्ध' होता है । इनमें ज्ञान, बल, वीर्य 
और ऐश्वर्यका निगृहन होता है, अभाव नहीं । इनका वर्ण नील 
है। ये शुह्लाम्बरधारी हैं। चार कर-कमलोंमें खड्ग, खेट, शह 
और अभयमुद्रा धारण करते हैं। मृग इनकी ध्वजाका चिह्न है। 
अहेकारकै अधिष्ठाता होते हुए ये तेज-नामक गुणसे 
आम्मतत्त्वका प्रवर्तन करते हैं और शक्ति-नामक गुणसे 
जंगत्का भरण-पोषंण। ' ' | PR 
च्यूहान्तर 
इस प्रकार त्रिव्यूहका वर्णन हुआ। कभी-कभी 
षाड्गुण्यमूर्ति परतत्त्व श्रीभगवान्‌ भी व्यूहोंमें सम्मिलित होते 
हैं। उस समय वे 'व्यूह वासुदेव' कहलाते हैं। ये शशि-गौर 
और पीताम्बरधारी हैं एवं चार कर-कमलोंमें शङ्ख, चक्र, गदा 
और अभयमुद्रा धारण करते हैं। गरुड इनकी ध्वजाका चिह् 
है | इस प्रकार भगवानके चार व्यूह होते हैं । इन व्यूहोंके और 
भी रूपान्तर हैं। केशव, नारायण और माधव- ये तीन 
वासुदेवके विलास हैं। केशव खर्णाभ हैं और चार चक्र धारण 
करते हैं। नारायण श्यामवर्ण हैं और चार झाङ्ख धारण करते 
हैं। माधव इन्द्रनीलके समान वर्णवाले हैं और चार गदा. 
धारण करते हैं। 
गोविन्द, विष्णु और मधुसूदन--ये तीन. संकर्षणके 
विलास हैं। गोविन्द चन्द्र गौर हैं और चार शाङ्गधनुष धारण 
करते हैं । विष्णु पदम-किञ्जल्कवर्ण हैं और चार हल धारण करते 
हैं। मधुसूदन अब्जवर्ण हैं और चार मूसल धारण करते हैं। 


a त्रिविक्रम, वामन और श्रीधर- यै तीन प्रद्युप्रके विलास' 
5 हैं| त्रिविक्रम, अभिवर्ण हैं और चार शङ्क धारण करते हैं। 


वामन बालसूर्याभ हैं और चार वञ्र धारण करते हैं। श्रीधर 


+ कृतार्थयन्ति रक्षन्ति स्वभक्तान, सर्वदेवता 


पुण्डरीकवर्ण हैं और चार पट्टिश धारण करते हैं। | 

हृषीकेश, पदानाभ और दामोदर--ये तीन अनिरुद्धके 
वलास हैं। षीकेश तडिदाभ हैं और चार मुदगर धारण करते 
हैं। पद्मनाभ, सूर्याभ हैं और शङ्ख, चक्र, गदा, बनुन तथा 
खड्ग धारण करते हैं। दामोदर इन्द्रगोपवर्ण हैं और चार पाश 
धारण करते हैं । 

उपर्युक्त विवेचनका सारांश यह है कि एकपाद्विभूतिमें 
लीलानिमित्त धारण किये हुए परमात्माके अनेक रूप व्यूह 
कहलाते हैं। . 
श्रीविष्णुके आभूषण, आयुध, पार्षद 
वाहन आदि 

भगवान्‌ विष्णु सबमें व्याप्त हैं, इसलिये वे समस्त रूपोंमें 
स्वरूपतः अभिन्न है । उनके अङ्ग, आभूषण, आयुध, पार्षद, 
वाहन और धाम सब-के-सब सम्पूर्णरूपसे उन्हीके स्वरूप हैं। 
चक्रपाणि भगवान्‌ विष्णुकी शक्ति औरं पराक्रम अनन्त हैं, 
उनकी कोई थाह नहीं पा सकता। वे अगम्य हैं। वे समस्त 


जगतके निर्माता होनेपर भी उससे परे हैं । उनके स्वरूप और 


लीला-रहस्यको वही जान सकता है, जो नित्य-निरन्तर 
निष्कपटभावसे उनके चरण-कमलोंकी दिव्य गन्धका सेवन 
करता है। उनकी चरण-कृपासे ही उनके स्वरूप, रूप और 
समस्त चरित्रका रहस्य समझमें आता है। 

पुराणोंमें विष्णुके साकार-रूपका बड़ा ही रमणीय चित्रण 
प्राप्त होता है। भगवान्‌ विष्णुका वर्ण वर्षाके लिये उन्मुख 
सजल मेघके समान है। वे चतुर्भुज हैं। वे सूर्यके समान 
तेजस्वी और देवताओंके स्वामी हैं । उनके दाहिने हाथोमेंसे 

सुवर्ण और रलोंसे भूषित शङ्ख शोभित है तो दूसरेमें 
सुगन्थपूर्ण पद्म विलसित है । बायें हाथोंमेंसे एकमें चक्र 
प्रतिष्ठित है, जिसकी तेजोमयी आकृति सूर्यमण्डलके.समान है 
तथा “बड़े-बड़े असुरोंका विनाश करनेवाली कौमोदकी गदा 
दूसरेमें शोभित हे (पद्मर, भूमि ८६ | ८०-८३) । 

भगवान्‌ विष्णुकी ग्रीवा शङ्खके समान है, मुख गोल है 
तथा नेत्र बड़े ही मनोहर है, दाँत रल्लॉके समान चमकीले हैं। 
बाल घुँघराले हैं, होंठ विम्बाफलके समान लाल हैं, मस्तकपर 
मनोरम किरीट है । कौस्तुभमणिसे उनकी कान्ति विशेषरूपसे 

बढ़ गयी है, सूर्यके समान तेजोमय कुण्डल हैं, पुण्यमय 
श्रीवत्सचिह् देदीप्यमान है। उनके श्याम विग्रहपर बाजूबंद, 
कंगन और मोतियोंके हार नक्षत्रॉके समान प्रभासित हैं। 
स्वर्णिम पीताम्बरसे उनकी सुषमा द्विगुणित हो गयी है। 
रल्नजटित मुँदरियोंसे शोभित अङ्गुलियोंसे भगवान्‌ विष्णुका 
सौन्दर्य निखर उठता है । समस्त आयुधोंसे सम्पन्न और दिव्य 
आभूषणोंसे विभूषित श्रीहरि गरुडकी पीठपर विराजमान हैं-- 


सर्वायुधैः सुसम्पूर्णो दिव्यैराभरणैहरिः । 
वैनतेयसमारूढो लोककर्ता जगत्पतिः ॥ 


(पदा०, भूमि० ८६। ९१) 

भगवान्‌ विष्णुके उपर्युक्त रूप-सौन्दर्य और भाव-माधुर्य 

तथा लीला-ऐश्वर्यका रसाखादन प्रत्यक्ष-रूपसे अधिकारी 
भक्तको सहज सुलभ होता है । 


आभूषण-परिधान 

भागवत-सृष्टिका प्रत्येक पदार्थ सुन्दर, सरस तथा मधुर 
होता है । भगवान्‌ सुन्दरतम और मधुरतम हैं, उनकी सुन्दरता 
किसी विशेष आभूषण या परिधानसे बढ़ जाती हो--यह बात 
नहीं है, वास्तवमें होता तो यह है कि उन पदार्थांका सोन्दर्य 
विशिष्ट हो उठता है, जिनका उपयोग भगवानके समलङ्करणके 
लिये होता है। भगवान्‌ अनन्त हैं, उनका रूप-सौन्दर्य अनन्त 
है, इसी प्रकार उनके शृङ्गार-उपकरण और प्रसाधन भी अनन्त 
हैं। भगवान्‌ विष्णुके चरण-नूपुरसे मुकुटपर्यन्त समस्त 
आभूषण असाधारण महत्त्वसे सम्पन्न हैं तथा उन्हीके अभिन्न 
अङ्ग अथवा रूप हैं, सब-के-सब अभेद हें । अङ्गविशोषमें 
अलग-अलग रूपमें अभिव्यक्त होकर भी स्वरूपतः एक हैं। 

भगवत्स्वरूपभूत जिस तेजसे सूर्य, चन्द्रमा, अग्नि तथा 
वाक्‌ आदि तेज भी 'प्रकाश' प्राप्त करते हैं, उस (चिन्मय 
आलोक) को परमेश्वरकी उपासना करनेवाले “कोस्तुभमणि' 
कहते हैं-- 

येन सूर्याभिवाकचन्द्रेजसा स्वस्वरूपिणा ॥ 

वर्तते कोस्तुभाख्यमणिं वदन्तीशमानिनः । 

(गोपालोत्तरतापनीयोपनिषद २३-२४) 
श्रीविष्णुपुराणमें उल्लेख है कि इस जगतके निर्लेप तथा 


निर्गुण और निर्मल आत्माको--शुद्ध क्षेत्रज्ञ स्वरूपको श्रीहरि 
कौस्तुभमणिरूपसे धारण करते हैं। 
श्रीमद्धागवतमें भी वर्णन है कि कौस्तुभमणि भगवानके 
गलेमें जीव-चैतन्यरूप आत्मज्योतिकी प्रतीक है-- 
'कोस्तुभव्यपदेशेन स्वात्मज्योतिर्निभर्त्यज: । ' 
(१२।११। १०) 
देवता और दैत्योंके संयुक्त श्रमसे अमृतमन्थनकालमें 
समुद्रसे इस पदारागमणिकी उत्पत्ति हुई और श्रीहरिने तत्काल 
ही अपने वक्षःस्थलको इससे अलक्कुत करनेकी इच्छा की। 
यह उनके वक्षका अलङ्कार है-- 
कोस्तुभाख्यमभूद रत्न पद्मरागो महोदधेः । 
तस्मिन्‌ हरिः स्पृहां .चक्रे वक्षोऽलंकरणे मणौ ॥ 
(श्रीमद्धागवत ८।८। ५) 
औकोस्तुभमणिकी दिव्य ज्योति ही भगवानके रूपमे 
व्यवस्थित विष्णुके वक्षमें परम माङ्गलिक शवत्स-चिह्व है_ 
“तत्प्रभा व्यापिनी साक्षात्‌ श्रीवत्समुरसा विभुः ॥' 
(श्रीमद्भागवत १२। ११ । १०) 
'गोपालोत्तरतापनीयोपनिषद' (२२-२३) में ब्रह्माके प्रति 
श्रीनारायणकी उक्ति है कि 'लक्ष्मीका निवासभूत जो श्रीवत्स 
है, वह मेरा स्वरूप ही है। वह लाञ्छन अर्थात्‌ चद्राकृति 
रोमपङ्क्तिसे सुशोभित है। ब्रह्मवादी उसे श्रीवत्सलाञ्छन 
कहते हैं।' 
श्रीविष्णुके वक्षःस्थलपर अङ्गुष्ठ-प्रमाण श्वेत बालोंका 
दक्षिणावर्त भ॑वरका-सा वह चिह्न श्रीवत्सरूपमें स्वीकार किया 
जाता है। महाभारतके शान्तिपर्वमे वर्णन मिलता है कि जिस 
समय नर-नारायण धर्मपर आरूढ़ होकर गन्धमादन पर्वतपर 
तप कर रहे थे, उसी समय प्रजापति दक्षके यज्ञका आरम्भ 


हुआ | दक्षने यजञमेंरुद्रके लिये भाग नहीं दिया । रुद्रने यज्ञा . 


विध्वंस कर डाला। उन्होंने क्रोधपूर्वक अपने प्रज्वलित 
त्रिशूलका प्रयोग किया। वह त्रिशुल यज्ञको भस्मकर 
बदरिकाश्रममें नर-नारायणके निकट जा पहुँचा और नारायणकी . 


छातीमें बड़े वेगसे आ लगा। उससे निकलते हुए तेजकी | > 
लपटसे नारायणके केश मूँजके समान रंगवाले हो गये) ४ न 
नारायणको इसीलिये 'मुकेश' कहा जाता है (महाभा 

१२।३४२। ११२) । उन्होंने हुँकारसे त्रिशूलको हटा दिया 
और वह इंकरके हाथमें चला गया। इसपर रुद्रदेव उन 
ऋषियोंपर टूट पड़े । तब विश्वात्मा नारायणने अपने हाथसे उन 
आक्रमणकारी रुद्रदेवका गला पकड़ लिया, जिससे वह नीला 
हो गया । इसी कारण भगवान्‌ रुद्र 'नीलकण्ठ' नामसे प्रसिद्ध 
हुए। उन देवदेवोंको युद्धमें संलम देखकर ब्रह्माजीने दोनोंको 
समझाया | फलतः रुद्रने क्रोधाम्रिका त्याग कर दिया । नारायण 
भी प्रसन्न होकर रुद्रदेवसे गले मिले । श्रीहरिने कहा-- 
अद्यप्रभृति श्रीवत्सः शूलाङ्को मे भवत्वयम्‌। 
मम पाण्यङ्कितश्चापि श्रीकण्ठस्त्वं भविष्यसि ॥ 
(महाभारत, झान्तिपर्वं ३४२ । १३४) 
'आजसे आपके शूळका यह चिह्न मेरे वक्षःस्थलमें 
श्रीवत्सके नामसे प्रसिद्ध होगा और आपके कण्ठमें मेरे हाथके 
चिह अङ्कित होनेके कारण आप 'श्रीकण्ठ' भी कहलायेंगे । 
श्रीविष्णु अपनी सत्त्व-रज आदि गुणोंवाली मायाको 
वनमालाके रूपमें अपने कण्ठमें धारण करते हैं-- 
“स्वमायां बनमालाख्यां नानागुणमर्यी दधत्‌। ' 
(श्रीमद्धागवत १२। ११। ११) 
श्रीविष्णुकी वैजयन्तीमाला मुक्ता, माणिक्य, मरकत, 
इन्द्रनील और हीरक पञ्जमणिमयी है । यह पञ्चतन्मात्राओं और 
पञ्चभूतोके संघातके रूपमें स्वीकृत है। 
श्रीविष्णु अ, उ, म्‌- इन तीन मात्रावाले प्रणवको 
यज्ञोपवीतके रूपमै धारण करते हैं-- 
"ब्रह्मसूत्रे त्रिवृत्‌ स्वरम। ' 
(श्रीमद्भागवत १२ । ११ । ११) 
श्रीनारायणकी स्वीकृति है कि मेरी चार भुजाएँ धर्म, अर्थ, 
काम और मोक्षरूपी चार केयूरोंसे विभूषित हैं-- 
“धरर्मार्थकामकेयूरैर्दिव्यैर्दिव्यमयेरिते: । 
(गोपालोत्तरतापनीयोपनिषद्‌ २७) 
सत्त्व, रज, तम और अहंकारके प्रतीकरूपमें ही श्रीहरिकी 
चार भुजाएँ वर्णित हैं। धर्म-ज्ञानादियुक्त सत्त्वगुण ही उनके 
जोषरूप पर्यङ्कपर बिछे हुए कमलके रूपमें स्वीकृत हैं-- 
धर्मज्चानादिभिर्युक्त सत्त्व पदममिहोच्यते ॥' 
(श्रीमद्धागवत १२।११। १३) 


र - वेदको ही उनका 'पीताम्बर' कहा जाता है। उनके 


नवनीलनीरदकान्तिमय शरीरपर पीताम्बर बड़ा ही मनोरम दीख 
पड़ता है-- 
'बासइछन्दोमयं पीतम्‌ । ' 
(श्रीमद्धागवत १२1 ११। ११) 
भक्तोको भगवानका पीताम्बर बहुत प्रिय होता है । 
भक्तराज भीष्पपितामहने अन्त-समयमें पीताम्बर-लसित 
चतुर्भुज श्रीकृष्णविग्रहके सौन्दर्य-रसास्वादनके द्वारा अपनी 
आँखें तृप्त की-- 
तदोपसंहृत्य गिरः सहस्रणीर्विमुक्तसङ्घ मन आदिपूरुषे । 
कृष्णे लसत्पीतपटे चतुर्भुजे पुर स्थितेऽमीलितदुग्व्यधारयत्‌ ॥ 
(श्रीमद्धागवत १।९।३०) 
भगवान्‌ विष्णुके हाथमें शोभित पद्म सम्पूर्ण विश्वका 
प्रतीक है-- 
“पद्मां विश्वं करे स्थितम्‌ । ' 
(गोपालोत्तरतापनीयोपनिषद्‌ २६) 
समग्र ऐश्वर्य, धर्म, यश, लक्ष्मी, ज्ञान और वैराग्य--इन 
छः पदार्थोका नाम ही 'लीलाकमल' है, जिसे भगवान्‌ अपने 
हाथमें धारण करते हैं-- 
“भगवान्‌ भगरब्दार्थ लीलाकमलमुद्ठहन्‌। ' 
(श्रीमद्भागवत १२।११।१८) 
क्षर--सम्पूर्ण विनाशी शरीर और उत्तम जीव--ये दोनों 
भगवान्‌ विष्णुके कानके झलमलाते कुण्डल हैं-- 
'क्षरोत्तरे प्रस्फुरन्ते कुण्डलं युगले स्मृतम्‌।' 
(गोपालोत्तरतापनीयोपनिषद्‌ २९) 
श्रीमद्धागवतमें वर्णन मिलता है कि देवाधिदेव भगवान्‌ 
सांख्य और योगरूप मकराकृतकुण्डल धारण करते हैं-- 
“बिभर्ति सांख्यं योगं च देवो मकरकुण्डले । ' 
(१२।११।१२) 
भगवान्‌ विष्णु सब लोकोंको अभय करनेवाले 
ब्रहालोकको मुकुटके रूपमें धारण करते हैं। 
'मौलिं पदं पारमेष्ठयं सर्वलोकाभयंकरम्‌।' 
(श्रीमद्भागवत १२।११।१२) 
भगवानका कूटस्थ सत्खरूप ही किरीट कहा जाता है। 


स्वयं भगवानकी उक्ति है 


यी, ५ 


अङ्क] 

साताका 1000??? । 


'कूटस्थं सत्त्वरूपं च किरीटं प्रवदन्ति माम्‌।' 
(गोपालोत्तरतापनीयोपनिषद्‌ २८) 
भगवान्‌ विष्णुके समस्त आभूषण, वेष-भूषा आदि परम 
वन्दनीय हैं। उनके सौन्दर्यका अङ्क विशिष्ट पुण्याचरणके 
फलस्वरूप किसी-किसी प्राणीके नेत्रमें उतरता है तो उतर 
जाता है। 
आयुध 
भगवानके आयुध अनन्त और असंख्य हैं। उनमेंसे 
केवल कुछका ही विवरण प्रस्तुत किया जाता है । शङ्क, चक्र, 
गदा, धनुष, बाण, परशु, पाश, खड्ग आदि भगवान्‌ विष्णुके 
प्रधान आयुध हें । 
भगवान्‌ विष्णुका शङ्ख 'पाञ्चजन्य' कहलाता है। 
पाञ्चजन्य शङ्ख जलतत्त्वरूप कहा गया है-- 
“अपा तत्त्वं दरवरम' 
(श्रीमद्धा० १२ । ११। १४) 
भगवान्‌ विष्णु आयुधके रूपमें सुदर्शनचक्र धारण करते 
हैं। पुराणोंमें भगवानके इस आयुधकी महत्तापर विशेष प्रकाश 
डाला गया है । इसे तेजस्त्त्वरूप बताया गया है 
"तेजस्तत्त्वं सुदर्शनम्‌।' 
(श्रीमद्धा० १२।११। १४) 
अम्निपुराणके ३०६वें अध्यायमें सुदर्शनचक्रके ध्यान 


आदिका वर्णन उपलब्ध होता. है। जो इस प्रकार है- : 


“भगवान्‌ चक्राकार कमलके आसनपर विराजमान हैं। उनकी 
आभा अग्निसे भी तेजस्विनी है। उनके मुखमें दाढ़ें हैं। वे 
चतुर्भुज होकर भी अष्टभुज हैं | अपने हाथमें शङ्ख, चक्र, गदा, 
पद्म, मुसल, अङ्का, पाश एवं धनुष धारण किये हैं। उनके 
केश पिङ्गलवर्ण और नेत्र लाल हैं। चक्र श्रीविष्णुका स्वरूप 
है और उनसे अभिन्न है।' 

चामनपुराणमें कथा आती है कि सुदर्शनचक्रकी प्राप्ति 
भगवान्‌ विष्णुको शिवजीसे हुई थी। श्रीदामानामक एक 
विख्यात असुर था । उसने भगवान्‌ विष्णुसे श्रीवत्सको हरनेकी 
इच्छा की । उस असुरके वधके लिये भगवान्‌ विष्णु शंकरके 
पास गये। जगन्नाथ श्रीहरि हिमाल्यके रमणीय स्थलपर 
भगवान्‌ झंकरकी आराधना करने लगे । शिवने प्रसन्न होकर 
विष्णुको सुदर्शनचक्र और परम पद प्रदान किया । कालचक्रके 


समान सुदर्शनचक्र प्रदान कर शंकरने कहा-- 

'यह श्रेष्ठ आयुध सभी आयुधोंका विनाशक है । इसका 
नाम “सुदर्शन' है । इसके बारह अरे और नौ नाभियाँ हैं । यह 
वेगमें गरुडके समान है । इन आरोंमें शिष्ट पुरुषॉंकी रक्षाके लिये 
देवता, मेष आदि बारह राशियाँ तथा छहों ऋतुएँ रहती हैं । चन्द्र, 
सूर्य, वरुण, इन्द्र, अग्नि, विश्वेदेव, प्रजापति, वायु, 
अश्विनीकुमार, धन्वन्तरि, तपस्य और उग्रतप--ये बारह देव 
रहते हैं । इनमें चैत्रसे फाल्गुनतक बारहों मास रहते हैं । आप इस 
आयुधसे देवशन्रुओंका संहार कीजिये।”” यह अमोघ है, 
देवराज (इन्द्र) इसकी पूजा करते हें । मैने यह मन्त्रमय आयुध 
तपोबलसे धारण कर रखा है।' (वामनपु०८२ ।२५-२६,३०) 

गदा आयुधकी उत्पत्ति और कार्य आदिपर पुराणोंमें 
अमित प्रकाश डाला गया है। भगवानकी उक्ति है कि 
आदिविद्याको ही गदा समझना चाहिये, जो मेरे हाथमें सदा 
स्थित रहती है-- 

“आद्या विद्या गदा वेद्या सर्वदा मे करे स्थिता ।' 
(गोपालोत्तरतापनीयोपनिषद्‌२६) 
भगवान्‌ विष्णु मन, इन्द्रिय और शरीर-सम्बन्धी 
शक्तियोंसे युक्त प्राणतत्तरूप कौमोदकी गदा धारण 
करते हैं-- 
“ ओजःसहोबलयुतं मुख्यतत्त्त गदां दधत्‌।' 
॥ (श्रीमद्धा० १२। ११ । १४) 
` वायुपुराणके १०९ वें अध्यायमें गदाकी उत्पत्तिके विषयमें 
इस प्रकार उल्लेख प्राप्त होता हे--प्राचीन कालमें वज्रसे भी 


परम कठोर 'गद' नामका एक असुर था। ब्रह्माकी प्रार्थनापर 


उसने अपनी हड्डियाँ उन्हें दे दी । ब्रह्माके कहनेपर विश्वकर्मनि 
उन हड्डियोंकी एक अद्भुत गदा बनायी ओर उसे स्वर्गलोकमें 


स्थापित किया । स्वायम्भुव मन्वन्तरमें घोर तपस्या कर देवताओं 


और ब्रह्मासे हेति' नामक असुरने अख्र-शख्र, मनुष्य, 
सुदर्शनचक्र आदिसे अवध्य होनेका वरदान प्राप्त किया तथा 


देवताओंको पराजित कर इन्द्रपद छीन लिया। उसके वधके | 


लिये देवताओंने गदा विष्णुको समर्पित कर दी। हरिने सबसे 
पहले उस गदाको धारणकर हेति असुरका विनाश किया-- 
'दधार तां गदामादौ देवेरुक्तो गदाधरः ।' 


(वायुपुर १०९।१२) | 

इसलिये भगवान्‌ आदिगदाधर' कहलाते हैं। 
भगवानके खड्गका नाम नन्दक है। खड्ग आकाशके 
समान निर्मल एवं आकाशरूप है 
'नभोनिभं नभस्तत्त्वमसिम! 
(श्रीमद्भा०१२ | ११ । १५) 
विष्णुपुराणके प्रथम अंशके बाईसवें अध्यायमें उल्लेख 
है कि 'भगवान्‌ जो निर्मल खड्ग धारण करते हैं, वह अविद्या- 
मय कोशसे आच्छादित विद्यामय ज्ञान है।' भगवानकी ढाल 
तमोमय--अज्ञानरूप है। श्रीमद्धागवत (१२।११॥। १५) में 
वर्णन है-- 


चर्म तमोमयम्‌।' 
भगवानका शाईधनुष कालरूप कहा गया है-- 
"कालरूपं धतुः शाङ्गम' 
(श्रोमद्धा० १२। ११। १५) 
भगवानते स्वीकार किया है कि आदिमाया ही शाङ्ग 
नामक धनुष है-- 
"आद्या माया भवेच्छाङ्गम' 
. _(गोपालोत्तरतापनीयोपनिषद्‌ २६) 
शाङ्गधनुषकी उत्पत्तिका आख्यान महाभारतके 
अनुशासनपर्वके १४१बें अध्यायमें दाक्षिणात्य पाठके अनेक 
इलोकोंमें वर्णित है--भगवान, शिवने पार्वतीसे कहा कि 
“युगान्तसमें कण्वमुनिने विकट तपस्या की। उनके मस्तकपर 
कालक्रमसे बाँबी जम गयी । ब्रह्मने प्रसन्न होकर वर दिया 
तथा तपस्याके स्थळपर ही उन्होंने एक बाँस देखा उस बाँसके 
द्वारा जगतका उपकार करनेके उद्देश्यसे कुछ सोचकर ब्रह्मने 
उस (वेणु) को हाथमें ले लिया और उसे घनुषके उपयोगमें 
ळगाया। उन्होंने मेरे और भगवान्‌ विष्णुके लिये तत्काल दो 
धनुष बनाकर दिये । मेरे धनुषका नाम 'पिनाक' हुआ और 
श्रीहरिके धनुषका नाम “गाङ्ग' । उस वेणुके अवशेषसे एक 
तीसरा धनुष बनाया गया, जिसका नाम 'गाण्डीव' हुआ | 

'पिनाकं नाम मे चापं शाई नाम हेर्धनुः । 

तृतीयमवशेषेण गाण्डीवमभवद्तुः ॥ 
(महाभाः, अनुः १४१) 
'शारङ्गधनुषः की गणना दिव्य धनुषोंमें की गयी है। 
गाण्डीन धनुष वरुणका हैं, विजय धनुष देवराज इन्द्र धारण 


(कक फ ककस कक अभिमत ह 


करते हैं और शाङ्ग भगवान्‌ विष्णुके हाथमें शोभित होता है-- 
त्रीण्येवैतानि दिव्यानि धनूंषि दिविचारिणाम्‌। 
चारुणं गाण्डिवं तत्र माहेन्द्रं विजयं धनुः ॥ 
झाई तु वैष्णवं प्राहुर्दिव्यं तेजोमयं धनुः ॥ 
(महाभारत, उद्योग १५८। ५) 
उपर्युक्त तीनों धनुष दिव्य कहे गये हैं। 'शाङ्ग' वैष्णव 
धनुषके रूपमे प्रसिद्ध है। 
इन्द्रियांको ही भगवानके बाणोंके रूपमें कहा गया है-- 
“इन्द्रियाणि झरानाहुः' 
(श्रीमद्धा० १२।११। १६) 
मुसल, पाश, अङ्कुश आदि अन्य वैष्णव आयुध हैं। 
पद्मको यद्यपि भगवानके हाथका शृङ्गारपरक आभरण कहा 
जाता है, तथापि आयुधके रूपमें भी इसकी मान्यता है। 


द्वारपाल तथा पार्षद 


` अष्टकुर नाग विष्णुके द्वारपालके रूपमें परिगणित हैं, ये 
महासर्प एलापत्र, अनन्त, महापद्म, राङ्क, अंशुकम्बरु, तक्षक, 
कर्कोटक और वासुकि हैं। ये द्वारपाल विष्णुके आज्ञापालनमें 
तत्पर रहते हैं । ये अपने हृदयमें सदा भगवानका ध्यान करते 
रहते हैं। भगवानके घाममें इनकी कृपाके बिना प्रवेश नहीं हो 
पाता। भगवानकी कीर्तिका वर्णन करना इनका स्वभाव है। 
शेष अथवा अनन्त भगवान्‌ आदिपुरुष नारायणके पर्यडूरूपमें 
क्षीरसागरमें विराजमान रहते हैं। ये अपने सहस्र मुखोंसे शेष 
भगवानका अनवरत गुणानुवाद करते रहते हैं। ये जीवको 
भगवानकी झारणमें ले जाते है । ये भगवानके नित्य परिकरके 
रूपमें स्वीकृत हैं। समस्त देवगणोंसे वन्दित शेष-नामधारी 
भगवान्‌ अनन्त अशेष भूमण्डलको मुकुटके समान धारण 
करते हैं। ब्रह्मकी आज्ञासे रोष पृथ्वीको अपने अनन्त फणोंपर 
रखकर विराजमान हैं-- 
अधोभूमौ वसत्येवं नागोऽनन्तः प्रतापवान्‌। 
धारयन्‌ वसुधामेकः शासनाद्‌ ब्रह्मणो विभुः ॥ 
(महाभा, आदि० ३६1 २४) 
भगवान्‌ विष्णुके पार्षद असंख्य हैं, उनमेंसे सोलह पार्षद 
प्रमुख हैं । इनके नाम क्रमशः विष्वक्सेन, सुषेण, जय, विजय, 
बल, प्रबळ, नन्द, सुनन्द, भद्र, सुभद्र, चण्ड, प्रचण्ड, कुमुद, 


अङ्क] 


* भगवान्‌ विष्णु + 

कुमुदाक्ष, शील और सुशील हैं। भगवानके प्रधान 
“विष्वक्सेन' हैं। कक था 
भगवानके पार्षदं भगवद्धाममें ही-निवास करते हैं। उन 
पार्षदोंका उज्ज्वल आभासे युक्त श्यामशरीर पीले बखोंसे 
शोभित रहता हे और शतदल कमलके समान कोमल नेत्र हैं। 
उनके प्रत्येक अङ्गसे राशि-राशि सौन्दर्य बिखरता रहता है। वे 
कोमलताकी मूर्ति हैं। सभी पार्षदोंके चार-चार भुजाएँ हैं। 
यद्यपि वे स्वयं तेजस्वी हे, तथापि मणिजटित सुवर्णके प्रभामय 
आभूषण धारण किये रहते हैं। उनकी छबि मूँगे, वैदूर्यमणि 
और कमलके उज्ज्वल तन्तुके समान है । उनके कानोंमें 
कुण्डल, मस्तकपर मुकुट और कण्ठमें मालाएँ शोभित 
रहती हैं। 
भगवानके सभी द्वारपाल और प्रमुख पार्षद आदि धन्य 
है, जिन्हें नित्य भगवत्सांनिध्य सहज-सुलभ रहता है । भगवान्‌ 
सर्वशक्तिमान्‌ है, अजेय हैं। पर उनके नित्यपार्षद उनकी रक्षा 
और सेवामें सदा तत्पर रहते हैं। इन वैष्णव पार्षदोंकी 
चरण-धूलि परम वन्दनीय है। वे प्रभुकी कृपाके असाधारण 
पात्र हैं। 
वाहन, पर्यङ्क और सिंहासन 
भगवान्‌ विष्णुके प्रमुख वाहनके रूपमें सुपर्ण 
गरुडकी गणना की जाती है। गरुड नित्यमुक्त और 
अखण्डज्ञान-सम्पन्न माने जाते हैं। उनको “सर्ववेदमयविग्रह' 
कहा जाता है। श्रीमद्धागवतमें उल्लेख है कि बृहत्‌ और 
रथन्तर नामक सामवेदके दो विभाग ही गरुडके पंख हैं और 
उड़ते समय इन पंखोंसे सामगानकी ध्वनि निकलती है-- 
' आकर्णयन्‌, पत्ररथेन्द्रपक्षैरुचारित स्तोममुदीर्णसाम ॥' 
(३।२१।३४) 
यद्यपि गरुड भगवानके नित्य परिकर हैं, तथापि कश्यप 
और विनतासे जन्म होनेसे उनको 'वैनतेय' कहा जाता है। 
भगवानने अपनी विभूतियोंका उल्लेख करते हुए श्रीमद्धगवद्‌- 
गीता (१०।३०)में अपने-आपको 'वैनतेय' कहा है— 
'बैनतेयश्च पक्षिणाम्‌ ॥' 
तीनों वेदॉका नाम ही 'गरुड' है। वेद परमात्माका वहन 
करते हैं, इसलिये उन्हें “वाहन' कहा जाता है। वे गरुडके 
पर्याय स्वीकार किये गये हैं। 


त्रिवृद्‌ वेदः सुपर्णाख्यो यज्ञं वहति पूरुषम्‌॥' 
(श्रीमद्धा° १२। ११। १९) 

महाभारतके आदिपर्वके अनेक अध्यायोंमें गरुडका विस्तृत 
आख्यान प्राप्त होता है । एक बार अमृत लेकर गरुड आकारामें 
उड़ते जा रहे थे कि भगवान्‌ विष्णुका उन्हें साक्षात्कार हो 
गया । भगवानने उनको वर देनेकी इच्छा प्रकट की । गरुडने 
वर माँगा कि “मैं आपकी ध्वजामें स्थित रहूँ तथा अमृत पीये 
बिना ही अजर-अमर हो जाऊँ।' भगवान्‌ विष्णुसे ऐसा वर 
माँगकर गरुडने कहा कि मैं आपको भी वर देना चाहता हुँ। 
इसपर भगवानने उनसे अपना वाहन होनेका वर माँगा । गरुड 
भगवान्के वाहन हो गये। 

भगवानने गरुडको अपना ध्वज बना लिया--उनको ध्वज- 
पर स्थान दिया और कहा--'इस प्रकार तुम मेरे ऊपर रहोगे |” 

गरुडको “सुपर्ण' कहा जाता है। गरुड अमृत लेकर बड़े 
वेगसे उड़ते जा रहे थे कि इन्द्रने रोषपूर्वक वज्रसे उनपर 
आघात किया । गरुडने विनम्रतासे मधुर वाणीमें यह कहकर 
कि “जिनकी हड्डियोंसे यह वज्र बना है, उन महर्षि (दधीचि) 
का मैं सम्मान करूँगा, आपका और आपके वञ्रका भी आदर 
करूँगा। इसलिये अपना एक पंख, जिसका आप कहीं अन्त 
न पा सकेंगे, त्याग देता हूँ।' पंख त्याग दिया । उसको देखकर 
लोगॉने कहा कि 'जिसका यह सुन्दर पंख-पर्ण है, वह पक्षी 
“सुपर्ण' नामसे विख्यात हो।' 

हृष्टानि सर्वभूतानि नाम चक्कर्गरुत्मतः । 

सुरूपं पत्रमालक्ष्य सुपर्णोऽयं भवत्विति ॥ 


(महाभाश, आदिर ३३।२३।२४) 
क्रियाशक्तियुक्त मन ही भगवानका रथ है । तन्मात्र रथके 
बाहरी भाग हैं । वर-अभय आदि मुद्राओसे अभयदान, वरदान 
आदिरूपमें क्रियाशीलता--गति प्रकट होती है। 

तन्मात्राण्यस्याभिव्यक्तिं मुद्रयार्थक्रियात्मताम्‌॥ 
(श्रीमद्धाश १२।११। १६) 
मूलप्रकृति ही भगवानकी शेषशय्या है, जिसपर वे 
विराजमान रहते हैं- 
'अव्याकृतमनन्ताख्यमासनं यदधिष्ठितः ।' 
(श्रीमद्धा १२] ११। १३) 


विष्णुधमेत्तिरपुराण ० मिलता है शक्ति तथा धर्मादिकी शक्ति सब उपस्थित रहते हँ । सिंहासनके 
कि मेरुपर्वतके माने ळक सम मध्यभागमें अभि, सूर्य और चन्द्रमा रहते हैं। कूर्म, नागराज 
सलिलान्तःसंस्थित विष्णुलोक अपने ही अ्रकाशसे विभासित अनन्त, गरुड, छन्द, सम्पूर्ण वेदमन्त्र उसमें पीठरूप धारण कर 
है। उसमें भगवान्‌ वर्षा ऋतुके चार मासमे लक्ष्मीद्वार सेवित स्थित रहते हैं। यह दिव्य योगपीठ है। इसके मध्यमें अष्टदल 
होकर शेषपर्यडूपर शयन करते हैं-- कमल है, जो अरुणोदयकालीन सूर्यके समान है। इसके 

तत्र स्वपिति घर्मान्ते देवदेवो जनार्दनः । बीचमें 'सावित्री' नामकी कर्णिका है, जिसपर देवताओंके स्वामी 

लक्ष्मीसहायः सततं डोषपर्यङ्कमाश्चितः ॥ परमपुरुष विष्णु लक्ष्मीके साथ विराजमान रहते हैं-- 

पद्मपुराणके उत्तरखण्डके २२८वें अध्यायमें भगवान्‌ श्वा सह देवेशस्तत्रासीनः परः पुमान। 
विष्णुके सिंहासनका सुन्दर वर्णन मिलता है। वैकुण्ठघामके इन्दीवरदलश्यामः कोटिसूर्यप्रकाशवान्‌॥ 
अन्तर्गत अयोध्यापुरीमै भगवानके अन्तःपुरमे स्थित दिव्य (पद्मपुराण, उत्तर २२८ । २७) 
मण्डप है, यह रलनिर्मित है। मण्डपके मध्यभागमें रमणीय भगवान्‌ विष्णु अनन्त हँ, उनके वाहन आदि असंख्य 
सिंहासन है, यह सर्ववेदखरूप है, शुभ है। वेदमय धर्मादि हैं । समस्त जीवशक्ति--चेतन-समूह ही उनका वाहन है। ऐसे 
देवता सिंहासनको घेरे रहते हैं। धर्म-ज्ञान-ऐश्वर्य, वैराग्य, अनन्त शक्तियोंसे सम्पन्न भगवान्‌ श्रीलक्ष्मीनारायण सभीके 
क्रक्‌-यजु:-साम-शक्ति, आधार-शक्ति, चिच्छक्ति, सदाशिवा- आराध्य हैं--उपास्य हैं। 


परम प्रभुको प्रार्थना 


नमस्ते सते ते जगत्कारणाय नमस्ते चिते सर्वलोकाश्रयाय । 
नमोऽद्रेततत्वाय मुक्तिप्रदाय नमो ब्रह्मणे व्यापिने शाश्वताय ॥ 
त्वमेकं झारण्यं त्वमेके वरेण्यं त्वमेकं जगत्पालकं स्वप्रकाशम्‌ 
त्वमेकं जगत्कर्तृपातृप्रहर्त॑ त्वमेकं परं निश्चलं निर्विकल्पम्‌॥ 
भयानां भयं भीषणं भीषणानां गतिः प्राणिनां पावनं पावनानाम्‌ । 
महोच्चैः पदानां नियन्तृ त्वमेकं परेषां परं रक्षणं रक्षणानाम्‌॥ 
चयं त्वा स्मरामो वयं त्वां भजामो वयं त्वां जगत्साक्षिरूपं नमामः । 
सदेकं निधान निरालम्बमीशं भवाम्भोधिपोतं शरण्यं ब्रजामः ॥ 

“जो सबसे पूर्व ब्रह्माको रचते हैं तथा उनके लिये वेदोंको प्रकाशित करते हैं, मैं मुमुक्षु होकर आत्मबुद्धिसे प्रकाशमान 
उन परम देवताके शरणापन्न होता हूँ। हे जगतके कारण सत्स्वरूप परमात्मा ! तुझे नमस्कार है। हे सर्वलोकोंके आश्रय 
चित्खरूप | तुझे नमस्कार है। हे मुक्ति प्रदान करनेवाले उद्वैततत्त्व | तुझे नमस्कार है। शाश्वत और सर्वव्यापी ब्रह्म! तुझे 
नमस्कार है । तुम्हीं एक शरणमें जाने योग्य अर्थात्‌ आश्रय-स्थान हो, तुम्हीं एक पूजा करने योग्य हो । तुम्हीं एक जगत्के पालक 


` और अपने प्रकारसे प्रकाशित हो। तुम्हीं एक जगतके कर्ती, पालक, और संहारक हो । तुम्ही एक निश्चळ और निर्विकल्प हो । 


तुम भयोंको भय देनेवाले हो, भयंकरेंमें भयंकर हो, प्राणियोंकी गति हो और पावनोंको पावन करनेवाले हो। अत्यन्त उच्च 
पदोके तुम्हीं नियन्त्रण करनेवाले हो, तुम परसे पर हो, रक्षण करनेवालोंका भी रक्षण करनेवाले हो । हम तुम्हारा स्मरण करते 
हैं, हम तुमको भजते हैं। हम तुम्हें जगतके साक्षिरूपमें नमस्कार करते हैं। सत्स्वरूप, निरालम्ब तथा एकमात्र शरण लेने योग्य 


bi आश्रय इस भवसागरकी नौकारूप ईश्वरके हम शरण जाते हैं।' 


० 

क, 


मूल है। शिव, शम्भु और शंकर--ये तीन उनके मुख्य नाम 
हैं और तीनोंका अर्थ है--कल्याणकी जन्मभूमि, सम्पूर्ण 
रूपसे कल्याणमय, मङ्गलमय और परमशान्तमय। 
उपनिषदोंमें विशेष महत्त्वपूर्ण तथा मुमुक्षुओके लिये 
सार-सर्वस्व माण्डूक्य-उपनिषद्‌ मुख्य रूपसे इनकी ही 
महिमामें पर्यवसित होता है। वह ओंकारके भी चारों वर्णोको 
इन्हींका स्वरूप मानता है। वेद तथा आगमोंमें भगवान्‌ 
शिवको विशुद्ध ज्ञानस्वरूप बतलाया गया है। समस्त 
विद्याओंके मूलस्थान भगवान्‌ शिव ही हें | उनका यह दिव्य 
ज्ञान किसी स्वाध्याय आदि साधनसे उत्पन्न न होकर 
स्वतःसम्भूत है । इसीलिये वे शान्ति एवं तृप्तिके मूर्तिमान्‌ विग्रह 
बताये गये हैं और समस्त शक्तियोंके भी मूल आश्रय एवं 
एकमात्र स्थान भी वे ही हैं। 

ज्ञान, बल, इच्छा और क्रिया-शक्तिमें शिवके समान कोई 
भी दूसरा तत्त्व नहीं है, फिर उनसे अधिक होनेका तो कोई प्रश्न 
ही नहीं उठता । भगवान्‌ शिव सबके मूलकारण, मूलाधार 
रक्षक, पालक, नियन्ता एवं ईंश्वरके भी ईश्वर होनेके कारण 


परात्पर भगवान्‌ शिव 


महामहेश्वर भी कहे गये हैं, उनका कोई भी कारण, आधार या 
नियन्ता नहीं है 

न तस्य कार्य करणं च विद्यते 

न तत्समश्चाभ्यधिकश्च दृइयते। 
परास्य शक्तिर्विविधैव श्रूयते 
स्वाभाविकी ज्ञानबलक्रिया च॥ 
(श्वेता उप० ६1८) 

भगवान्‌ शिव ईश्वरोंके भी ईथर, सभी देवताओंके भी 
परम दैवत या आराध्यदेव हैं, सभी स्वामियोंके स्वामी, परसे 
पर, एकमात्र स्तुति और नमस्कार करने योग्य हैं। वे नित्य, 
अनादि और अजन्मा हैं, सभी भासमान ज्योतियोंके मूलभूत 
प्रकाशक हें । वे जाग्रत, खप्न, सुषुप्ति--इन तीनोंसे परे तुरीय 
परमेश्वर, पूर्णप्रकाशयुक्त हैं। उनका आदि और अन्त न होनेसे 
वे अनन्त हैं। वे सभी पवित्रकारी पदार्थीको भी पवित्र 
करनेवाले हैं, इसलिये भी वे समस्त कल्याण, मङ्गल और 
विशुद्ध ज्ञानपुञ्जोके भी मूलकारण कहे गये हैं। इस प्रकार 
भगवान्‌ शिव सर्वोपरि परात्पर तत्त्व हैं। 

वे दिग्वसन होते हुए भी भक्तोंको अतुल ऐश्वर्य प्रदान 
करनेवाले, अनन्त राशियोकि अधिपति होते हुए भी 
भस्मविभूषण, ₹मशानवासी कहे जानेपर भी त्रैलोक्याधिपति, 
योगिराजाधिराज होते हुए भी अर्धनारीश्वर, सदा कान्तासे 
आलिब्लित रहते हुए भी मदनजित्‌, अज होते हुए भी अनेक 
रूपॉसे आविर्भूत, गुणहीन होते इए भी गुणाध्यक्ष, अव्यक्त होते 
हुए भी व्यक्त तथा सबके कारण होते हुए भी अकारण हैं। 

आशुतोष एवं अवढरदानी होनेके कारण वे अत्यन्त शीघ्र 
ही प्रसन्न होकर पूर्वोपार्जित सम्पूर्ण दोष-पापोंको क्षमा कर 
शीघ्र ही धर्म, अर्थ, काम, मोक्ष, ज्ञान-विज्ञान तथा अपने 
आपको देकर अपने नामोंकी सार्थकता सूचित करते हैं । वेदोमें 


भी पुरुषसूक्त, रुद्रसूक्त, शतरुद्रिय आदिके द्वारा भगवान्‌ संक 


ही स्तुत होते हैं। आगमोंमें शैवागम, पाञुपतागम, शाक्तागम, 


गाणपत्यागम, सुप्रभेदागम तथा अंशुमद्भेदागम आदिम . ब 
भगवान्‌ शिवके विभिन्न खरूपॉके ध्यानके साथ, उनके | 


परिवार, परिकर, परिच्छेद, मन्दिरनिर्माण, निर्वाणदीक्षा, 
शिवलिंगोंके भेद तथा उनकी पूजा-उपासनापर ही प्रकारा प्राप्त 


पुराणोंमें विशेष रूपसे शिव, लिंग, खण्डामक तथा 
स्कन्धात्मक स्कन्द, मत्स्य, कूर्म, वायु, ब्रह्माण्ड, अभि तथा 
सौरादिमें शिवके अनुग्रहपूर्ण कथा, आख्यान एवं उपाख्यानोंके 
साथ-साथ उनकी सरलतम उपासना-पद्धति, मन्त्रजप, 
झातनाम, सहस्रनाम और उनके अमृतमय, मङ्गलमय 
चरित्रका निरूपण हुआ है। केवल देवता ही नहीं, अपितु 
ऋषि, मुनि, ज्ञानी, ध्यानी, योगी, सिद्ध, महात्मा, विद्याधर, 
असुर, नाग, किन्नर, चारण, मनुष्य आदि सभी भगवान्‌ 
शिवके निरन्तर ध्यान-संस्तवन, पूजन तथा यजन आदि करते 
रहते हैं और उनकी कृपासे शीघ्र सिद्धि लाभ प्राप्त कर अन्तमें 
शिवसायुज्यको भी प्राप्त कर लेते हैं। | 
प्रायः सभी पुराणोंमें उनके दिव्य एवं अनुग्रहपूर्ण 
अलौकिक रमणीय चरित्रॉंका चित्रण हुआ है। सृष्टिके 
आरम्भमें दक्ष प्रजापतिने अपनी सदुणवती पुत्री सतीका विवाह 
भगवान्‌ शंकरके साथ सम्पन्न कराया, जिसमें सभी ब्रह्मादि 
देवताओंकी सम्मति एवं उपस्थिति थी । कुछ दिनों बाद सतीने 
अपने पिता दक्ष प्रजापतिके यज्ञमें अपने पति भगवान्‌ 
सदाशिवकी निन्दा सुनकर तथा अपमान देखकर अपना शरीर 
योगाग्निमें जलाकर भस्म कर डाला। प्राण-परित्यागके समय 
उन्होंने भगवान्‌ नारायणसे वर माँगा कि “वे अगले जन्ममें. भी 
भगवान्‌, शिवकी पत्नी हों।' वरदानके फलस्वरूप वे दूसरे 
जन्ममें हिमाचलके घरमें उनकी पल्ली मेनाके गर्भसे उनकी 
द्वितीय पुत्री गङ्गाकी रुघुभगिनीके रूपमे आविर्भूत हुई। 
हिमवानते बडे लाइ़-प्यारसे उनका पालन किया। देवर्षि 
नारदके उपदेश एवं निर्देशसे वे भगवान्‌ शिवको पतिरूपमें: 
प्राप्त करनेके लिये कठोर तप करने लगीं | उनकी तपस्या सिद्ध 
हुई और ब्रह्मादि सभी देवताओने उन्हें अभीष्ट सिद्धिका वरदान 
(दिया । सपर्षियोने शुभ मुहूर्त निथयकर भगवान्‌ शंकर तथा 
हिमवान दोनोंको सूचना दी । बड़े समारोहके साथ सभी देवता, 
ऋषियों, सुनियो तथा शिवगणोंके सांनिध्यमें भगवान्‌ झंकरने 


 पार्वत्रीका पाणिग्रहण किया ओर वे पार्वतीके साथ अपनेः' 


पुरणोंमें बड़े विस्तारसे हुआ है। 
परिवार, पार्षद, निवास एवं आयुध 

भगवान्‌ शिवका परिवार बहुत बड़ा है। वहाँ सभी 
तोका अन्त दीखता है। एकादशा रुद्र, रुद्राणियाँ, चौंसठ 
योगिनियाँ, मातृकाएँ तथा भैरवादि इनके सहचर तथा सहचरी 
हैं। अनेक रुद्रगण, जिनके अध्यक्ष वीरभद्र हैं, इनके साथ रहते 
हैं। माता पार्वतीकी सखियोंमें विजया आदि प्रसिद्ध. हैं। 
गणपति-परिवारमें उनकी पत्नी सिद्धि, बुद्धि तथा क्षेम और 
लाभ दो पुत्र हैं, उनका वाहन मूषक है । भगवान्‌ कार्तिकेयकी 
पत्नी देवसेना तथा वाहन मयूर है। भगवती पार्वतीका वाहन 
सिंह कहा गया है तथा स्वयं भगवान्‌ शिव धर्मावतार नन्दीपर 
आरूढ होते हैं। 

वाण, रावण, चण्डी, रिटि तथा भृङ्गी आदि उनके मुख्य 
पार्षदोंमें परिगणित हैं। इनके द्राररक्षकके रूपमें कीर्तिमुख 
प्रसिद्ध हैं, उनकी पूजाके बाद ही मन्दिर आदिमें प्रवेश तथा 
भगवान्‌ शिवकी पूजा करनेका विधान है, इससे भगवान्‌ शंकर 
अति प्रसन्न होते हैं। 

यद्यपि भगवान्‌ शिव सर्वत्र व्याप्त हैं तथापि काशी एवं 
कैलास--ये दो उनके मुख्य निवास-स्थान कहे गये हैं। 
भक्तोंके हृदय-प्रदेशमें तो वे सर्वदा निवास करते ही हैं। 

उनके अनेक आयुध हैं जैसे--त्रिशूल, टंक (छेनी), 
कृपाण, वज्र, अग्नियुक्त कपाल, सर्प, घण्टा, अंकुश, पारा 
तथा पिनाक धनुष । इन सबमें भी त्रिशूल और पिनाक--ये 
उनके दो मुख्य आयुध हैं। 
विविध नाम 

भगवान्‌ शंकरके चरित्र बड़े ही उदात्त एवं अनुकम्पपूर्ण 
हैं। वे ज्ञान, वैराग्य तथा साधुताके परम. आदर्श हैं। 
समुद्र-मन्थनके समय वासुकिनागके मुखसे भयंकर विषकी 
ज्वालाएँ उठी और'समुद्रके जलमें मिश्रित होकर वे कालकूट 
विषके रूपमें प्रकट हो गयीं वे ज्वालाएँ आकाइामें व्याप्त होने 
लगीं, जिससे समस्त देवता, ऋषि, मुनि और चराचर जगत्‌ 


अङ्क] 


जलने लगा। सभी देवगणों तथा ऋषि-मुनियोंको दुःखित 
देखकर - भगवान्‌ विष्णुके अनुरोधपर उन्होंने तत्काल उस 
विषको अपनी योगशक्तिसे आकृष्ट कर कण्ठमें धारण कर 
लिया। इसीसे वे नीलकण्ठ कहलाये। उसी समय समुद्रसे 
अमृतकिरणोंसे युक्त चन्द्रमा भी प्रकट हुए, जिन्हें देवताओंके 
अनुरोधपर भगवान्‌ शंकरने उस उद्दीप्त गरलकी शान्तिके लिये 
अपने ललाटपर धारण कर लिया और चन्द्रशेखर, शशिशेखर 
यह नाम पड़ गया। अपनी जटाओंमें गङ्गा धारण करनेसे वे 
गङ्गाधर कहलाते हैं । इसके अतिरिक्त शिवके अनन्त नाम हैं। 


`. वाहन 


स्कन्दपुराणके अनुसार यह प्रसिद्ध है कि एक बार 
भगवान्‌ धर्मकी यह इच्छा हुई कि मैं देवाधिदेव शंकरका 
वाहन बनूँ और तब दीर्घकालतक उन्होंने इसके लिये तपस्या 
की। अन्तमें भगवानने उनपर अनुग्रह किया और उन्हें अपने 
वाहनके रूपमें स्वीकार किया तथा वे भगवान्‌ धर्म ही नन्दी 
वृषभके रूपमें उनके सदाके लिये वाहन बन गये--'वृषो हि 
भगवान्‌ धर्मः ।' 
सुर और असुर दोनोंके उपास्य 

भगवान्‌ शिव देवताओंके उपास्य तो हैं ही, साथ ही 
उन्होंने अनेक असुरों-अन्धक, दुन्दुभी, महिष, त्रिपुर, रावण, 
निवातकवच आदिको भी अतुल ऐश्वर्य प्रदान किया। इसके 
साथ ही ऐश्वर्य-मदसे दुराचारको प्राप्त अन्धकासुर, गजासुर, 
भस्मासुर, त्रिपुरासुर आदिका संहारकर उनका उद्धार भी कर 
दिया । गजासुरका गजाजिन ही भगवान्‌ शिवके अजिन-वस्नके 
रूपमें सुशोभित होता है। कुबेरादि लोकपालोंको आपकी ही 
कृपासे उत्तर दिशाका स्वामित्व, निधिपतित्व, यक्षोंका स्वामित्व, 
राजाधिराज तथा राजणाजका महनीय पद प्राप्त हुआ। भगवान्‌ 
शिवकी महिमा अनन्त है, वे सबके परम उपास्य देव हैं। 
भगवान्‌ शिवके विविध स्वरूप, ध्यान 
एवं उपासना 

भगवान्‌ शिवके नाम-रूप अनन्त हें । शास्रोमे उनकी 
उपासना भी निर्गुण, सगुण, लिंगविग्रह तथा प्रतिमाविग्रहमें 
परिकरसहित अनेक प्रकारसे निर्दिष्ट है । उनके अनेक रूपोमें 
उमा-महेश्वर, अर्धनारीश्वर, मृत्युञ्जय, पञ्चवक्त्र, एकवक्त्र, 

पशुपति, कृत्तिवास, दक्षिणामूर्ति तथा योगीश्वर आदि अतिः 
प्रसिद्ध हैं। भगवान्‌ शिवका एक विशिष्ट रूप लिंगरूपमें भी है, 
जिसमें ज्योतिलिंग, स्वयम्भूलिंग, नर्मदेश्वर, अन्य रल्रादि तथा 
धात्वादि लिंग एवं पार्थिवादि लिंग हैं। इन सभी तथा अन्य 
रूपोंकी भी उपासना भक्तजन बड़ी श्रद्धाके साथ करते हैं । 
पञ्चमूर्ति 

ईशान, तत्पुरुष, अघोर, वामदेव तथा सद्योजात--ये 
भगवान्‌ शिवकी पाँच विशिष्ट मूर्तियाँ हैं। ये ही उनके पाँच 
मुख भी कहे जाते हैं। शिवपुराणके अनुसार शिवकी प्रथम 
मूर्ति क्रीडा, दूसरी तपस्या, तीसरी लोकसंहार, चौथी 
अहंकारकी अधिष्ठात्री और पाँचवों ज्ञानप्रधान होनेके कारण 
सद्वस्तुयुक्त सम्पूर्ण संसारको आच्छन्न कर रखती है। 
अष्टमूर्ति 

भगवान्‌ शिवकी अष्टमूर्तियाँ--शर्व, भव, रुद्र, उग्र, 
भीम, पशुपति, ईशान और महादेव--ये क्रमशः पृथिवी, जल, 
तेज, वायु, आकाश, क्षेत्रज्ञ, सूर्य और चन्द्रमें अधिष्ठित रहती 
हैं। पञ्चतत्वात्मक पञ्चलिंगोकी दक्षिण भारतमें विशेष उपासना 
होती है। क्षेत्रज्ञमूर्तिकी पशुपतिनाथके रूपमें आराधना की 
जाती है। 
ज्योतिर्लिंग 2 

सोमनाथ, मल्लिकार्जुन, महाकालेश्वर, परमेश्वर 
(ओंकारेश्वर), केदारेश्वर, भीमशंकर, विश्वेश्वर, त्यम्बक, 
वैद्यनाथ, नागेश, रामेश्वर तथा घुरुमेश्वर--ये प्रसिद्ध बारह 
ज्योतिलिंग हैं। 

भगवान्‌ झिके तत्तत्स्वरूपपरक यद्यपि अनेक ध्यान- 
स्वरूप शास्त्रोंमें निर्दिष्ट हे, उन नाम-रूपोंसे उनकी उपासना भी 
होती है, उनमेंसे कुछ ध्यान यहाँ दिये जा रहे हैँ 
१. सदाशिव 

मुक्तापीतपयोदमौक्तिकजपावणेमुखे: पञ्चभिः 
्त्यक्षैरञ्जितमीशमिन्दुमुकुटं पूर्णेन्दुकोटिप्रभम्‌ । 

पाशं भीतिहरं दधानममिताकल्पोज्ज्वलं चिन्तयेत्‌ ॥ 

जिन भगवान्‌ शङ्करके ऊपरकी ओर गजमुक्ताके समान 
किंचित्‌ श्वेत-पीत वर्ण, पूर्वकी ओर सुवर्णके समान पीतवर्ण, 


दक्षिणकी ओर सजलमेघके समान सघन नीलवर्ण, पश्चिमकी 
ओर स्फटिकके समान शुभ्र उज्ज्वल-वर्ण तथा उत्तरकी ओर 
जपापुष्प या प्रवाल-वर्णके समान रक्तवर्ण--इस प्रकार पाँच 
मुख हैं, जिनके तीन नेत्र है, जिनका मुकुट बालचन्द्रसे 
सुशोभित है, जिनके शरीरकी प्रभा करोड़ों पूर्ण चन्द्रमाके 
समान है और जिनके दस हाथोंमें क्रमशः त्रिशूल, टंक 
(छेनी), तलवार, वज्र, अमि, नागराज, घण्टा, अङ्कुश, पाश 
तथा अभयमुद्रा विराजमान हैं, ऐसे उपमारहित, भव्य, 
उज्ज्वल भगवान्‌ सदाशिवके विग्रहका ध्यान करना चाहिये । 
२. महामृत्युञ्जय 
हस्ताभ्यां कलशट्वयामृतरसैराष्लावयन्ते शिरो 


कर रहे हैं और दो हाथोंमें क्रमशः मृगमुद्रा तथा वलयाकार 
रुद्राक्षमाला लपेटे हुए हैं, दो हाथोंको गोदमें रखकर उसपर 
अमृत-कलश लिये हुए हैं तथा अन्य दो हाथोसे उसे ऊपरसे 
ढके हुए हैं। इस प्रकार आठ हाथोंसे युक्त, सुन्दर कैलास- 
पर्वतपर स्थित, स्वच्छ कमलपर विराजमान और ललाटपर 
बालचन्द्रमाको मुकुटके रूपमें धारण किये हुए ऐसे तीन 
नेत्रोंवाळें देवाधिदेव भगवान्‌ मृत्युञ्जय महादेवका मैं ध्यान 
करता हूँ। 

३. महेश 

ध्यायेन्नित्यं महेशं रजतगिरिनिभं चारुचन्रावतंसं 


विश्वाद्यं विश्वबीजं निखिलभयहरं पञ्चवक्त्रं त्रिनेत्रम्‌ ॥ 
चाँदीके पर्वते समान जिनकी श्वेत कान्ति है, जो सुन्दर 
चन्द्रमाको आभूषणरूपसे धारण करते हैं, रमय अलङ्कारे 
जिनका शरीर उज्ज्वल है, जिनके हाथोंमें परशु, मृग, वर और 
अभय है, जो प्रसन्न हैं, पद्मके आसनपर विराजमान हैं, 


। देवतागण जिनके चारों ओर खड़े होकर स्तुति करते हैं, जो 


| `= जाची खाल पहनते है, जो विश्वके आदि, जगती उलतिके 


बीज और समस्त भयोंको हरनेवारे हैं, जिनके पाँच मुख और 
तीन नेत्र हैं, उन महेश्वरका प्रतिदिन ध्यान करे। 
४. अर्धनारीश्वर 


भगवान्‌ अर्धनारीश्वर शिवके शरीरका दाहिना भाग 
नीळवर्णका और बायाँ भाग प्रवाल अर्थात्‌ मुँगेकी कान्तिके 
समान लाल वर्णका है। उनके तीन नेत्र सुशोभित हो 
रहे हैं, उनके वामभागके हाथोंमें पा और लाल कमल 
विराजमान है तथा दाहिनी ओरके दो हाथोंमें त्रिशुल और 
कपाल स्थित है । इस प्रकार बायीं ओर भगवती पार्वती और 
दाहिनी ओर भगवान्‌ शैकरके सम्मिलित खरूपको, जिनके 
अङ्गोमे अलग-अलग आभूषण सुशोभित हो रहे हैं और 
मस्तकके ऊपर बालचन्द्रमा तथा मुकुट विराजित हैं, मैं प्रणाम 
करता हूँ। 
उपासना 

वेदादि शास्त्रों, शैवपुराणों, शैवागमों तथा पाशुपतादि 
आगमोंमें भगवान्‌ शिवकी मूर्त तथा अमूर्त एवं लिंग- 
विग्रहोंकी आध्यात्मिक और प्रतिमारूपमें उपासना-पद्धतिपर 
विस्तारसे प्रकाश डाला गया है। सगुण रूपमें भी इनके 
विग्रहोंकी अर्चा-पूजाके लिये अनेक स्वतन्त्र निबन्ध-ग्रन्थ, 
शिवार्चन-चन्द्रिका, लिंगार्चनचन्द्रिका, पूजापङ्कज-भारकर, 
दक्षिणामूर्तिसंहिता तथा महामृत्युञ्जय-पञ्चाङ्ग आदि भी प्राचीन 
कालसे प्रचलित रहे हैं। प्रतिमा-निर्माण-कलाओंमें इनकी 
अघोर, तत्पुरुष, मृत्युञ्जय आदिके निर्माणपर विस्तारसे 
बतलाया गया है । शिवलिंग-निर्माणकी प्रक्रिया भी बडी 
जटिल है, अभिपुराण आदिमें इसपर विस्तृत प्रकाश डाला 
गया है । शुद्ध रीति एवं विधानके अनुसार लिंग-निर्माणमें मान 
आदिकी दृष्टिसे पर्याप्त गणनाकी आवश्यकता होती है, किंतु 
नर्मदेश्वर आदिमें इसकी आवश्यकता नहीं होती । ज्योतिर्लिंग 
तो खयं ही प्रकट हुए माने जाते हैं और उनकी उपासना प्राचीन 
कालसे होती आ रही है, यही बात स्वयम्भू लिंगोमें भी है। 


अङ्क] 

मानना जता 0. 


इसके अतिरिक्त अध्यात्मदृष्टिसे शिवकी अष्टमूर्ति-रूपमें 
उपासना पुराणों तथा आगमोंमें निरूपित है। 


मनत्र-उपासनामें पञ्चाक्षरी (नमः शिवाय) और 
महामृत्यु्जका बहुत अधिक प्रचार है। मृत्युञ्जय मन्त्रके 
जप-अनुष्ठानादिसे सभी प्रकारके मृत्युभय दूर होकर 
दीर्घायुष्यकी प्राप्ति होती है। साथ ही अमरत्वकी प्राप्ति भी होती 
है। अतिवृष्टि, अनावृष्टि, राष्ट्रभीति, महामारी-शान्ति, अन्य 
उपद्रवोंकी शान्ति तथा अभीष्ट-प्राप्तिके लिये रुद्राभिषेक आदि 
अनुष्ठान किये जाते हैं। साथ ही पार्थिव-पूजाका भी विशेष 
महत्त्व है । 


प्रायः अधिकांश शिवोपासनाओंमें रुद्राष्टाध्यायीका 
पाठ, शैवमन्त्रका जप, पञ्चोपचार या षोडशोपचार-पूजन और 
जलधारासे तथा कभी-कभी विशेष-विशेष कामनाओंकी 
पूर्तिक लिये इक्षुरस, पञ्चामृत एवं रत्लोदक आदिसे भी 
शिवाभिषेकका विधान है । महारुद्र, कोटिरुद्र तथा अतिरुद्वादि 
यज्ञ-यागादि भी विशेष अवसरोंपर सम्पन्न किये जाते हैं। 
इसमें भी मुख्यरूपसे रुद्राध्यायके मन्त्रोंसे विधिपूर्वक 
आहुतियाँ दी जाती हैं। 


शिवोपासनामें जहाँ रल्नोंसे परिनिर्मित रलेश्वरर आदि 
शिवलिंगोंकी पूजामें अपार समारोहके साथ विशाल वैभवका 
प्रयोग होता है, वहाँ सरलताकी दृष्टिसे केवल बिल्वपत्र, जल, 
अक्षत और मुखवाद्य (मुखसे बम-बमकी ध्वनि निकालना) 
से भी परिपूर्णता मानी जाती है और भगवान्‌ शिवकी कृपा 
सहज उपलब्ध हो जाती है। इसीलिये वे आशुतोष और 
उदारशिरोमणि कहे गये हैं। 


शिवोपासनाके कुछ आवश्यक नियम 

भगवान्‌ शिवके विशिष्ट उपासकोंके लिये कुछ 
आवश्यक नियमोंका विधान है, जिसमें त्रिपुण्ड्रधारण, 
भस्मावलेपन, रुद्राक्षमालापर मन्त्रजप तथा रुद्राक्ष-धारण भी 
आवश्यक माना जाता है। भगवान्‌ शिवको धत्तूरपुष्प, 
श्वेतमन्दार और बिल्वपत्र, जलधारा, शतरुद्रियका पाठ तथा 
पञ्चाक्षर-मन्त्रका जप अति प्रिय है, इससे वे शीघ्र ही प्रसन्न 
होते हैं । इनकी पूजामें केतकी-पुष्पका निषेध किया गया है । 


प्रदक्षिणा 

भगवान्‌ शिवकी प्रदक्षिणा भी विशिष्ट रूपसे होती 
है। मन्दिरके पीछे जल-नालिका-प्रवाहको सोमसूत्र कहा जाता 
है। वहाँसे चलकर मन्दिरके सामने नन्दीधवरके पीछेतक जाया 
जाता है और पुनः बहाँसे जाकर सोमसूत्रतक लौटकर आना 
होता है। भगवान्‌ शिव इस प्रदक्षिणा-क्रमसे बहुत प्रसन्न 
होते है । 'शिवस्यार्थ प्रदक्षिणा' अर्थात्‌ शिवकी (इस 
प्रकारसे) आधी परिक्रमा की जाती है । सोमसूत्रका उल्लङ्घन 
नहीं करना चाहिये। 
शिवस्तोत्र 

स्तोत्रोंकी दृष्टिसे शिवस्तोत्रका साहित्य सर्वाधिक विशाल 
अतीत होता है। पंः जगद्धरभट्टविरचित 'स्तुति-कुसुमाञ्जलि' 
अकेले ही एक विशाल ग्रन्थ है । इसके अतिरिक्त पुष्पदन्त- 
विरचित शिवमहिस्नःस्तोत्र, आचार्य शंकरके मन्त्राक्षमालिका 
और दूसरे शिवस्तोत्र भी बड़े रमणीय हैं। उनके पञ्चाक्षरस्तोत्रकी 
भी अत्यधिक महिमा है। ग 

स्कन्दादि पुराणों तथा महाभारतादिमें शतनाम, सहस्रनाम 
तथा अनेक स्तुतियाँ प्राप्त होती हैं। शिवसहस्ननामपर 
नीलकण्ठादि आचार्योकी विस्तृत व्याख्याएँ भी अति महत्त्वकी 
हैं। मंगल, बृहस्पति, शनि और चन्द्रमाकी अनिष्टकारक दशा, 
अन्तर्दशाओंमें तथा भगवान्‌ शिवकी प्रसन्नताके लिये शिव 
सहस्ननामका जप, पाठ विशेष फलदायी माना गया है । 
व्रत 


ब्रतोंमें शिवरात्रि भगवान्‌ शंकरके प्रादुर्भावकी रात्रि मानी 
जाती है। यद्यपि शिवरात्रि मुख्यरूपसे फाल्गुन कृष्ण 
चतुर्दशीको होती है तथापि प्रत्येक मासकी कृष्ण चतुर्दशीको 
भी मासशिवरात्रिके नामसे उपोषित होती है। प्रदोषकालकी 


त्रयोदशीको शिवप्रदोषत्रत होता है। व्रतोंकी दृष्टिसे दोनों | 


पक्षोंकी तृतीया तिथियाँ भगवती पार्वतीसे सम्बद्ध हैं तथा 


उपाङ्गलूलिता, हरतालिका एवं कजली आदि ब्रत उनके नामसे > 


अनुष्ठित होते हैं। इसी प्रकार प्रत्येक मासकी उभय पक्षोंकी, | जे 
चतुर्थी तिथियाँ भगवान्‌ शिवके वरद पुत्र गणेशजीके त्रतोसे | 
सम्बन्धित हैं, जैसे गणेरा-चतुर्थी, संकष्टहरचतुर्थी आदि । दोनों | 
पक्षोंकी षष्ठी तिथियाँ कुमार कार्तिकेयजीसे सम्बद्ध हैं। सप्तमी, 


or 


अ 


अष्टमी और नवमी तिथियोंको भी शिव-पार्वतीसे सम्बद्ध माना 
गया है और अमावास्याके भी स्वामी भगवान्‌ शंकर ही माने 
गये हैं। सोमवार तथा श्रावणमासमें आस्तिक भक्त-जन बड़े 
समारोहके साथ उपवास, पूजन, अभिषेक, यजन तथा रात्रि- 
जागरण आदि करते हैं। इससे भगवान्‌ प्रसन्न होते हैं और 
अवढरदानी होकर सुख-शान्ति प्राप्त करकर अन्तमें अपने 
धामको प्राप्त कराते हैं। आतः भगवानकी प्रसन्नताके लिये 
सर्वदा प्रयलशील रहना चाहिये। 
शिव और शक्ति 
शिव और शक्ति- यै परम शिव अर्थात्‌ परम तत्त्वके दो 
रूप हैं। शिव कूटस्थ तत्त्व हैं और शक्ति परिणामिनी है। 


विविध वैचित्र्यपूर्ण संसारके रूपमें अभिव्यक्त शक्तिके आधार 
एवं अधिष्ठान शिव हैं। शिव अव्यक्त, अदुरय, सर्वगत एवं 
अचल आत्मा हैं। शक्ति दृश्य, चल एवं नाम-रूपके द्वारा 
व्यक्त सत्ता है। शक्ति-नटी शिवके अनन्त, शान्त एवं गम्भीर 
वक्षःस्थलपर अनन्तकोटि ब्रह्माण्डोंका रूप चारणकर तथा 
उनके अंदर सर्ग, स्थिति एवं संहारकी त्रिविध लीला करती हुई 


नृत्य करती रहती है। 
शिव और शक्ति एक दूसरेसे उसी प्रकार अभिन्न हैं, 


जिस प्रकार सूर्य और उसका प्रकाश, अग्नि और उसका ताप 
तथा दूध और उसकी धवलता। शिवकी आराधना शक्तिकी 
आराधना है और शक्तिकी उपासना शिवकी उपासना है। 


भगवान्‌ शंकरकी आराधनाका प्रत्यक्ष फल 


मृत्युञ्जय-मन्त्रको महिमा 
(भद्रायु और कीर्तिमालिनीकी कथा) 


दशार्ण-देश (वर्तमान मध्यप्रदेशके उत्तरपूर्वका एक हिल 
भाग-विशेष) के राजा वज्रबाहुकी सुमति नामकी एक रानी 
थी। एक बार जब वह गर्भवती थी, तब उसकी सपलियोने ¢ 
उसे विष दे दिया । भगवत्कृपासे उसका गर्भस्थ भ्रूण विनष्ट तो 
नहीं हो पाया, किंतु वह व्रणयुक्त हो गया । फलतः जो बालक 


उत्पन्न हुआ, उसका शरीर भी व्रणसे भरा था । दोनों माँ बेटेके 
शरीर घावोंसे भर गये । राजाने अनेकों प्रकारके उपचार किये, 
परंतु कुछ भी लाभ होते न देख निराश हो सुमतिसे द्वेष 
रखनेवाली अपनी अन्यान्य खियाँकी सलाहसे, रानी सुमतिको 
उसके बच्चेके साथ वनमें छुड़वा दिया। वह वहाँ छोरी-सी 
कुटिया बनाकर रहने लगी । वनमें सुमतिको दुःसह कष्ट होने 
लगे, शरीरकी पीड़ासे उसे बारंबार मूर्च्छा आने लगी, उसके 
बालकको तो पहले ही काळने कवलित कर लिया। 

उसे जब चेतना आयी तो वह बहुत ही कातरभावसे 
भगवान्‌ झंकरसे प्रार्थना करने लगी--हे प्रभो! आप 
सर्वव्यापक है, सर्वज्ञ हैं, दीन-बन्धु-दुःखहारी हैं, मैं आपकी 
रारण हूँ, अब मुझे एकमात्र आपका ही अवलम्बन है।' 
उसकी इस कातरवाणीको सुनते ही करुणामय आशुतोषका 
आसन डोल उठा। शीघ्र ही शिवयोगी वहाँ प्रकट हुए और 


उन्होंने ५ 
अभिमन्त्रित भस्मको उसकी तथा उसके बच्चेकी देहमें लगा 
दिया । भस्मके स्पर्शमात्रसे ही उसकी सारी व्यथा दूर हो गयी 
और बालक भी प्रसन्नमुख हो जी उठा । सुमतिने शिवयोगीकी 
शरण ली। शिवयोगीने बालकका नाम 'भद्रायु' रखा । 
सुमति और भद्रायु दोनों मृत्युञ्जय-मन्त्रका जप करने लगे 
और इधर राजा वज़बाहुको अपनी निर्दोषपली और अनाथ 
बालकको व्यर्थ कष्ट पहुँचानेका दुष्परिणाम भी भुगतना 

पड़ा। उसके राज्यको शत्रुओनि अपहृत कर राजाको बंदीगृहमें 
डाल दिया । 

एक दिन भद्रायुके मन्त्र-जपसे प्रसन्न हो शिवयोगी पुनः 
प्रकट हुए । उन्होंने उसे एक खड्ग और एक शंख दिया तथा 
बारह हजार हाथियोंका बल देकर वे अन्तर्धान हो गये | 
भद्रायुने अपने पिताके शत्रुओपर आक्रमण कर उन्हें मार डाला 
और पैतृक राज्यको अधिकृत कर पिताको बंदीगृहसे मुक्त 


किया। उसका यश चारों ओर फैल गया। चित्राङ्गद और 
सीमन्तिनीने अपनी कन्या कीर्तिमालिनीका विवाह भद्रायुके 
साथ कर दिया। 


भद्रायुने शिवपूजा करते हुए सहस्रो वर्षातक सुखपूर्वक | 


प्रजाको सुख-शान्ति पहुँचाते हुए अविचल राज्य किया और 
अन्तमें झिवसायुज्यको प्राप्त हुआ। यह मृत्युञ्जय-मन्त्रके 
जपका लोकोत्तर माहात्म्य है। 


रुद्राभिषेक ओर रुद्राक्षकी महिमा 
(सुधर्मा ओर तारककी कथा) 


कारमीर देशके भद्रसेन राजाका पुत्र सुधर्मा और 
मन्त्रिपुत्र तारक दोनों ही महान्‌ शिवभक्त और पितृभक्त थे। 
दोनों ही नित्य सर्वाङ्गमे विभूति धारण करते, गलेमें रुद्राक्षकी 
माला पहनते और सदा शिवपूजनमें लगे रहते थे। एक बार 
महामुनि पराशरजी राजाके यहाँ पधारे । उनसे राजाको यह ज्ञात 
हुआ कि सुधर्माकी आजसे सातवें दिन अकालमृत्यु होनेवाली 
है। इससे राजाको बड़ा शोक हुआ। राजाके पूछनेपर 


" पराशरजीने बताया कि “यदि रुद्राष्ट्रध्यायीकी दस हजार 


आवृत्तियोंके द्वारा झंकरजीका जलाभिषेक किया जाय तो 
तुम्हारे पुत्रकी अपमृत्यु टर सकती है।' श्रीशिवजीकी कृपासे 
कुछ भी असम्भव नहीं है। मुनिके वचनसे राजाको कुछ 
आश्वासन मिला। राजाने अनेक ब्राह्मणोंको आमन्त्रितकर 
उनके द्वारा रुद्राभिषेक प्रारम्भ करवा दियां। सातवें दिन 


दोपहरके समय सुधर्माकी मृत्यु हो गयी। पराशरमुनिने 
रुद्राभिषिकके पवित्र एवं अभिमन्त्रित जलसे सुधर्माके मृत 
शरीरको अभिषिक्त किया और पवित्र मन्त्रीकृत रुद्राक्षके द्वारा 
कुछ जल-विन्दु उसके मुखमें डाले । भगवान्‌ झंकरकी कृपासे 
राजकुमारके प्राण लौट आये । पूछनेपर राजकुमारने बतलाया 
कि 'मुझे यमराज ले जा रहे थे, इतनेमें ही अकस्मात्‌ एक 
तेजोमयी श्वेतकाय जटाजूटधारी मूर्तिने प्रकट होकर यमराजको 
फटकारा और मुझे उनसे छुड़ा लिया। यमराज मुझे छोड़कर 
उनकी स्तुति करने लगे ।' राजपरिवारमें आनन्द छा गया । सब 
लोग शिवभक्तिमें लग गये। राजपुत्र सुधर्मा और मन्त्रिपुत्र 
तारकने शिवभक्तिकी महिमाका कथा, कीर्तन, अभिषेक 
आदिके द्वारा सर्वत्र प्रचार कराया । 


प्रदोष-त्रतकी महिमा 
(धर्मगुप्तकी कथा) 


विदर्भ-देशमें सत्यरथ नामके एक परम शिवभक्त, 
पराक्रमी और तेजस्वी राजा थे। उन्होंने अनेक वर्षोतक राज्य 
किया, परंतु कभी एक दिन भी शिवपूजामें किसी प्रकारका 
अन्तर न आने दिया। 

एक बार शाल्वदेशके राजाने दूसरे कई राजाओंको साथ 
लेकर विदर्भपर आक्रमण कर दिया । सात दिनतक घोर युद्ध 
होता रहा, अन्तमे दुदैववश सत्यरथको परास्त होना पड़ा, इससे 
दुःखी होकर वे देश छोड़कर कहीं निकल गये । शत्रु नगरमें घुस 
पड़े। रानीको जब यह ज्ञात हुआ तो वह भी राजमहलसे 
निकलकर सघन वनमे प्रविष्ट हो गयी । उस समय उसके नौ 


मासका गर्भ था और वह आसन्नप्रसवा ही थी । अचानक एक 
दिन अरण्यमें ही उसे एक पुत्ररल उत्पन्न हुआ । बचेको वहाँ ही 
अकेला छोड़कर वह प्यासके मारे पानीके लिये वनमें एक 
सरोवरके पास गयी और वहाँ एक मगर उसे निगल गया । 
उसी समय उमा नामकी एक ब्राह्मणी विधवा अपने 
शुचिव्रत नामक एक वर्षके बालकको गोदमें लिये उसी 
रास्तेसे होकर निकली । बिना नाळ कटे उस बच्चेको देखकर 


उसे बड़ा ही आश्चर्य हुआ। वह सोचने लगी कि यदि इस | 


बच्चेको अपने घर ले जाऊँ तो लोग मुझपर अनेक प्रकारकी 


शंका करेंगे और यदि यहीं छोड देती हूँ तो कोई हिस्त पु 

भक्षण कर लेमा। वह इस प्रकार सोच ही रही थी कि उसी 
समय भगवान्‌ शंकर वहाँ प्रकट हुए और उस विधवासे कहने 
'लगे--'इस बच्चेको तुम अपने घर ले जाओ, यह राजपुत्र है। 
अपने पुत्रके समान ही इसकी रक्षा करना और लोगोंमें इस 
बातको प्रकट न करना, इससे तुम्हारा भाग्योदय होगा ।' इतना 
कहकर शिवजी अन्तर्धान हो गये । ब्राह्मणीने उस राजपुत्रका 
नाम घर्मगुप्त रखा । 


3. /7/० कक ळे 

वह विधवा दोनोंको साथ लेकर उस बच्चेके माता- 
पिताको ढूँढ़ने लगी । ढूँढ़ते-ढूँढ़ते शाण्डिल्य ऋषिके आश्रममें 
पहुँची। ऋषिने बतलाया कि “राजा सत्यरथका देहान्त हो 
गया है। पूर्वजन्ममें प्रदोष-त्रतको अधूरा छोड़नेके कारण ही 


उसकी ऐसी गति हुई है तथा रानीने भी पूर्वजन्ममें अपनी 
सपल्लीको मारा था, उसीने इस जन्ममें मगरके रूपमें इससे 
बदला लिया।' 

ब्राह्मणीने दोनों बच्चोंको ऋषिके पैरॉपर डाल दिया । 
ऋषिने उन्हें शिवपञ्चाक्षरी मन्त्र देकर प्रदोष-त्रत करनेका 
उपदेश दिया। इसके बाद उन्होंने ऋषिका आश्रम छोड़कर 
एकचक्रा नगरीमें निवास किया और वहाँ वे चार महीनेतक 
शिवाराधन करते रहे। दैवात्‌ एक दिन शुचित्रतको नदीके 
तटपर खेलते समय एक अशार्फियोंसे भरा स्वर्णकलर मिला, 
उसे लेकर वह घर आया। माताको यह देखकर अत्यन्त ही 
आनन्द हुआ और इसमें उसने प्रदोषकी महिमा देखी । 

इसके बाद एक दिन वे दोनों लड़के वनविहारके लिये 
एक साथ निकले, वहाँ अंशुमती नामकी एक गन्धर्वकन्या 
क्रीडा करती हुई उन्हें दीख पड़ी । उसने धर्मगुप्तसे कहा कि “मैं 
एक गन्धर्वराजकी कन्या हूँ, श्रीशिवजीने मेरे पितासे कहा है 
कि अपनी कन्याको सत्यरथ राजाके पुत्र धर्मगुप्तको प्रदान 
करना।' गन्धर्वकन्याको “यही धर्मगुप्त है' ऐसी जानकारी 
होनेपर उसने विवाहका प्रस्ताव रखा । 

धर्मगुप्तने वापस आकर मातासे यह बात कही। 
ब्राह्मणीने इसे रिवपूजाका फल और शाण्डिल्य मुनिका 
आशीर्वाद समझा। बड़े ही आनन्दसे अंशुमतीके साथ 
धर्मगुप्तका विवाह हो गया। गन्धर्वराजने बहुत धन और 
अनेकों दास-दासी उन्हें प्रदान किये । इसके पश्चात्‌ धर्मगुप्ने 
अपने पिताके शात्रुओपर आक्रमणकर विदर्भ-राज्यको प्राप्त 
किया। वह सदा प्रदोष-व्रतमें शिवाराधन करते हुए उस 
ब्राह्मणी और उसके पुत्र शुचिव्रतके साथ सैकड़ों वर्ष सुखसे 
राज्य करता रहा और अन्तमें शिवलोकको प्राप्त हुआ। 


शिव-विष्णुकी अभिन्नता 
तात्त्विक दृष्टिसे भगवान्‌ शिव तथा श्रीविष्णुमें कोई अभिव्यक्ति होनेपर भी ये दोनों परस्पर एक दूसरेके उपासक, 
अन्तर नहीं है। मूलतः जगन्नियन्ता, सर्वेश्वर, सर्वान्तर्यामी एक प्रशंसक एवं अभिन्न सुहद्‌ हैं। श्रीघरस्वामीने श्रीमद्धागवत- 


परमात्माके ये दो स्वरूप प्रतीत होते हैं ।-- 
“यथा विष्णुरेवं विष्णुमयः शिवः ।' 
भागवत, विष्णु आदि वैष्णव पुराणोंमें विष्णुरूपसे और 


शिन, स्कन्द, मत्स्य, कूर्म आदि शैव पुराणोंमें ये ही 


` थित-कूपसे संस्तुत एवं महिमामण्डित होते हैं। दो प्रकारकी 


व्याख्याकी प्रस्तावनामें ही इस तथ्यको प्रतिपादित करते हुए 
सुस्पष्ट कर दिया है और कहा है कि-- 


माधवोमाधवीशौ दो सर्वसिद्धिविधायिनौ । 
चन्दे परस्परात्मानो परस्परनुतिप्रियौ ॥ 
अर्थात्‌ मा-पति या रमापति विष्णु और उमापति भगवान्‌ 


ag 

महादेव दोनों ही ज्ञान, तप, अष्टाङ्गयोगैश्वर्यके विधायक हैं। ये 
ही दोनों सच्चे विश्वके कल्याणकारक एवं संचालक होते हुए 
एक दूसरेकी अभिन्न आत्मा हैं और निरन्तर एक दूसरेकी पूजा, 
स्तुति, हितसाधन और उपासनामें संलग्न रहते हैं। 

पुराणोंमें यह भी कहा गया है कि शिव और विष्णु एक 
दूसरेकी अन्तरात्मा हैं, हदय हैं- "शिवस्य हदयं विष्णुर्विष्णोश्च 
हृदयं शिव: ।' इन दोनोंमें कोई अन्तर नहीं है, जो इन दोनोंमें 


- भेदबुद्धि रखता है, उसे कोई सिद्धि नहीं मिलती । शिवसहख- 


नाम तथा विष्णुसहस्रनामादिमें दोनोंको अभिन्न बताया गया है । 
झाख्नोमें सर्वत्र भगवान्‌ शिव एवं विष्णुका यथार्थरूपसे 
अभेदत्व प्रतिपादित किया गया है। यहाँ उन दोनोंकी 
अनन्यताका एक पौराणिक आख्यान दिया जा रहा है-- 

एक बार भगवान्‌ नारायण अपने वैकुण्ठलोकमें सोये हुए 
थे। स्वप्ममें वे क्या देखते हैं कि करोड़ों चन्द्रमाओंकी कान्तिवाले, 
त्रिशूल-डमरूधारी, सर्णाभरणभूषित, सुरेनद्रवन्दित, अणिमादि- 
सिद्धिसेवित त्रिलोचन भगवान्‌ शिव प्रेम और आनन्दातिरेकसे 
उन्मत्त होकर उनके सामने नृत्य कर रहे हैं। उन्हें देखकर 
भगवान्‌ विष्णु हर्षगदगद हो सहसा शय्यापर उठकर बैठ गये 
और कुछ देरतक ध्यानस्थ बैठे रहे । उन्हें इस प्रकार बैठे देखकर 
श्रीलक्ष्मीजी उनसे पूछने लगीं कि “भगवन्‌! आपके इस प्रकार 
उठ बैठनेका क्या कारण है ?' भगवानने कुछ देरतक उनके इस 
प्रश्नका कोई उत्तर नहीं दिया और आनन्दमें निमम़ हुए चुपचाप 
बैठे रहे। अन्तमें कुछ खस्थ होनेपर वे गदगद-कण्ठसे इस 
प्रकार बोले--'हे देवि! मैंने अभी स्वप्रमें भगवान्‌ 
श्रीमहेश्वरका दर्शन किया है। उनकी छवि ऐसी अपूर्व 
आनन्दमय एवं मनोहर थी कि देखते ही बनती थी। मालूम 
होता है, शंकरने मुझे स्मरण किया है। देवि ! चलो, कैलासमें 
चलकर हमलोग महादेवके दर्शन करें।' 

यह कहकर दोनों कैलासकी ओर चल दिये। मुश्किलसे 
कुछ दूर गये होंगे कि देखते हैं कि भगवान्‌ शंकर स्वयं 
गिरिजाके साथ उनकी ओर चले आ रहे हैं। अब भगवानके 
आनन्दका क्या ठिकाना ? मानो घर-बैठे निधि मिल गयी। 
पास आते ही दोनों परस्पर बडे प्रेमसे मिले । मानो प्रेम और 
आनन्दका समुद्र उमड़ पड़ा हो। एक-दूसरेको देखकर दोनोंके 
नेत्रोसे आनन्दाश्रु बहने लगे और शरीर पुलकायमान हो गया | 
देश अर ७-- 


* शिव-विष्णुकी अभिन्नता » 

दोनों ही एक दूसरेसे लिपटे हुए कुछ देर मूकवत्‌ खड़े रहे। 
प्रश्नोत्तर होनेपर मालूम हुआ कि झंकरजीको भी रात्रिमें इसी 
प्रकारका स्वप्न हुआ कि मानो विष्णुभगवानको वे उसी रूपमें 
देख रहे हैं, जिस रूपमें वे अब उनके सामने खड़े थे। दोनोंके 
स्वप्नका वृत्तान्त अवगत होनेपर दोनों ही लगे एक दूसरेसे 
अपने यहाँ लिवा ले जानेका आग्रह करने नारायण कहते-- 
वैकुण्ठ चलिये' और शम्भु कहते--'कैलास चलिये।' दोनोंके 
आग्रहमें इतना अलौकिक प्रेम था कि यह निर्णय करना कठिन 
हो गया कि कोन कहाँ जाय ? इतनमें ही क्या देखते हैं कि 
वीणा बजाते,हरिंगुण गाते नारदजी कहींसे आ निकले | बस, 
फिर क्या था ? लगे दोनों ही उनसे निर्णय कराने कि कहाँ 
चला जाय ? बेचारे नारदजी तो स्वयं ऊहापोहमें थे। उस 
अलौकिक मिलनको देखकर वे तो स्वयं अपनी सुघ-बुघ भूल 
गये और लगे मस्त होकर दोनोंका गुणगान करने । अब निर्णय 
कौन करे ? अन्तमें यह निश्चय हुआ कि भगवती उमा जो कह 
दें वही ठीक है। भगवती उमा पहले तो कुछ देर चुप रहीं। 
अन्तमें वे दोनॉको लक्ष्य करके बोलीं--'हे नाथ! हे 
नारायण ! आपलोगोंके निश्चल, अनन्य एवं अलौकिक प्रेमको 
देखकर तो यही समझमें आता है कि आप दोनोंके 
निवासस्थान अलग-अलग नहीं हैं, जो कैलास है वही वैकुण्ठ 
है और जो वैकुण्ठ है वही कैलास है, केवल नाममें ही भेद 
है। यही नहीं, मुझे तो ऐसा प्रतीत होता है कि आप दोनॉका 
आत्मा भी एक ही है, केवल शरीर देखनेमें दो हैं। और तो 
और, मुझे तो अब यह स्पष्ट दीखने लगा कि आप दोनोंकी 
भार्याऐ भी एक ही हैं, दो नहीं। जो में हूँ वही श्रीलक्ष्मी हैं और 
जो श्रीलक्ष्मी हैं वही मैं हूँ। केवल इतना ही नहीं, मेरी तो अब 
यह दृढ़ धारणा हो गयी है कि आपलोगोंमेंसे एकके प्रति जो 
द्वेष करता है वह मानो दूसरेके प्रति ही करता है, एककी जो 
पूजा करता है वह स्वाभाविक ही दूसरेकी भी करता है और 
जो एकको अपूज्य मानता है वह दूसरेकी भी पूजा नहीं करता । 
मैं तो यह समझती हूँ कि आप दोनोंमें जो भेद मानता है,उसका 
चिरकालतक घोर पतन होता है | मैं देखती हूँ कि आप लोग 
मुझे इस प्रसङ्गमें अपना मध्यस्थ बनाकर मानो मेरी प्रवञ्चना 
कर रहे हैं। अब मेरी यह प्रार्थना है कि आप दोनों ही 
अपने-अपने लोकको पधारिये। श्रीविष्णु यह समझें कि हम 

विष्णुरूपसे कैलास-गमन कर रहे हैं। 

इस उत्तरको सुनकर दोनों परम प्रसन्न हुए और भगवती 
उमाकी प्रशंसा करते हुए दोनों प्रणामालिङ्गनके अनन्तर हर्षित 
हो अपने-अपने लोकको चले गये। 

लौटकर जब श्रीविष्णु वैकुण्ठ पहुँचे तो श्रीलक्ष्मीजी 
उनसे पूछने लगीं कि “प्रभो ! सबसे अधिक प्रिय आपको 
कौन हैं ?' इसपर भगवान्‌ बोले- “प्रिये ! मेरे प्रितम केवल 
श्रीशंकर हैं । देहधारियोंको अपने देहकी भाँति वे मुझे अकारण 
ही प्रिय हैं । एक बार मैं और शंकर दोनों ही पृथिवीपर घूमने 


स्वभक्तान्‌ सर्वदेवताः + 


शिंवरूपसे वैकुण्ठ जा रहे हैं और महेश्वर यह मानें कि हम 


निकले । मैं अपने प्रियतमकी खोजमें इस आशयसे निकला 
कि मेरी ही तरह जो अपने प्रियतमकी खोजमें देश-देशान्तरोंमें 
अटक रहा होगा, वही मुझे अकारण प्रिय होगा । थोड़ी देरके 
पश्चात्‌ मेरी श्रीशंकरजीसे भेंट हो गयी । ज्यों ही हमलोगोंकी 
चार आंखें हुई कि हमलोग पूर्वजन्मार्जित विद्याकी भाँति एक 
दूसरेके प्रति आकृष्ट हो गये । वास्तवमें मैं ही जनार्दन हूँ और 
मैं ही महादेव हूँ। शिवकी अर्चा करनेवाला शिवभक्त मुझे 
अत्यन्त प्रिय है। इसके विपरीत जो शिवकी पूजा नहीं करते, 
वे मुझे कदापि प्रिय नहीं हो सकते ।' 


शिवभक्त-गाथा 


भगवान्‌ झंकरकी समस्त जीवॉपर परम अनुकम्पा है। अपने भक्तों तथा आराधकोंक़े लिये वे अपना सर्वस्व निछावर 
करनेको सदा उद्यत रहते हैं। उनकी अनुकम्पासे न जाने कितनोंका उद्धार हो चुका है। यहाँ उनकी अपार करुणाका एक 


उदाहरण दिया जा रहा है-- 


परम शिवभक्त उपमन्यु 


प्राचीन कालकी बात है। यशस्वी वेदज्ञाता परम 
शिवभक्त ऋषि व्याघ्रपाद इस नश्वर देहको त्यागकर 
शिवलोकको पधार गये थे। उनके पुत्र उपमन्यु और धौम्य 
अभी बालक थे। वे एक दिन मुनियॉके आश्रमपर जा पहुँचे | 
मुनियोने उनको दूध पिलाया । वे घर लौट आये और मातासे 
भी दूध माँगने लगे। घरमें दूध नहीं था। ऋषि-पल्रीने 
चावलका आरा पानीमें मिलाकर बालकोंको दे दिया, पर 
उन्होंने दूध चख लिया था, अतः कहा--“यह तो दूध नहीं 
है।' माताने कहा--'वत्स ! हम नदियोंके किनारे पर्वतोंकी 
गुफाओंमें एवं तीर्थापर तप करनेवाले तपस्वी हैं, हमारे यहाँ 
दूध कहाँ रखा है ? हमारे आश्रयदाता तो भगवान्‌ शिव हैं। 
उनको प्रसन्न करो, वे प्रसन्न होकर तुम लोगोंको दूध-भात 
देंगे। तुम श्रद्धापूर्वक उन्हींकी शरण जाओ ।' 
माताके वचन सुनकर बालक उपमन्युने हाथ जोड़कर 
पूछा- माँ ! भगवान्‌ शिव कौन हैं? वे कहाँ रहते हैं ? 
उनके दर्शन कैसे होंगे ? उनका रूप कैसा है ?' 
बालकके सरल वचनोंको सुनकर माताकी आँखें 
आँसुओसे भर आयीं । बचेका मस्तक सूँघकर बड़े प्रेमसे वह 


 जोलीं--'बेटा! शिव कहाँ नहीं हैं ? सारा विश्व शिवमय है। 


चे सब प्राणियोंके हृदयमें वास करते हैं, भक्तोंपर दया करके 
उन्हें दर्शन दिया करते हैं। तत्त्वज्ञानके बिना उनको पाना बहुत 
ही कठिन है। लोग उनके अनेक रूप बतलाते हैं, पर उनके 
यथार्थ चरित्रको कोई नहीं जानता। वे जिसपर कृपा करके 
अपना रूप अवगत कराते हैं, वही जान सकता है । वे निराकार- 
रूपसे सर्वत्र विराजमान हैं और साकाररूपसे नित्य 
महाकैलासमें रहते हैं। उनका श्वेत वर्ण है, उनके मस्तकपर 
चन्द्रमा विराजित है, वे सर्पका यज्ञोपवीत पहने हुए हैं। मनको 
हरनेवाले भगवान्‌ शिव यज्ञकी वेदीमें, यज्ञस्तम्भमें एवं 
यज्ञाम्मिमें विशेषरूपसे निवास करते हैं। वे निष्कल, मायाके 
ईश्वर, आदि, अन्त और जन्मरहित हैं। उन परमात्मरूप 
महेश्वरका ज्ञान केवल भक्तिसे हो सकता है। तुम उनके 
भक्त बनो, उनमें मन लगाओ, उनमें निष्ठा रखो, उनकी शरण 
होओ, उनका ही भजन करो, ऐसा करनेसे तुम्हारी मनःकामना 
पूर्ण होगी ।' 

'माताके इस उपदेशसे उपमन्युकी भगवान्‌ शिवमें 
अविचल भक्ति हो गयी | वह तपस्यामें लग गया । एक हजार 
दिव्य वर्षांतक उसने दाहिने अंगूठेके अग्रभागपर खड़े रहकर 
भगवान्‌ शिवको संतुष्ट किया । भगवान्‌ शिवने उसके अनन्य 

भावकी परीक्षाके लिये इन्द्रके रूपमें प्रकट होकर कहा-- 
'वत्स ! मैं प्रसन्न हूँ, जो इच्छा हो, वर माँग लो !' 

उपमन्युने कहा--'देवराज ! मैं आपसे कुछ भी नहीं 
चाहता । मुझे स्वर्ग नहीं चाहिये, मैं तो भगवान्‌ शंकरका दास 
होना चाहता हूँ। वे जबतक प्रसन्न न होंगे, तबतक मैं तपसे 
विरत नहीं होऊँगा। तीनों भुवनोंके सार, सबके आदिपुरुष, 
अद्वितीय, मृत्युरहित रुद्रको प्रसन्न किये बिना किसीको शान्ति 
नहीं मिल सकती । मेरे दोषोंके कारण यदि मेरा फिर जन्म हो 
तो उसमें भी भगवान्‌ शिवपर ही मेरी अक्षय भक्ति बनी रहे ।' 

इन्द्रने कहा--तुम्हारा कहना तो ठीक है, पर उस शिवके 
होनेमें ही तुम्हारे पास क्या प्रमाण है ? 

उपमन्युने कहा--'वे अव्यक्त, आदि और बीजरूप हैं। 
यह सारा दृश्य जगत्‌ जिसमें लीन होता है, उसी तत्वका नाम 
शिव है, इस बातको कोई अस्वीकार नहीं कर सकता। वे 
मायासे परे परमज्योतिःस्वरूप हैं । हे देवराज ! मैं तो केवल उन 
महेश्वरका ही दर्शन करना चाहता हूँ और उनसे ही वर माँगूँगा, 
दूसरे किसीसे नहीं ।' यह कहकर उपमन्यु व्याकुल होकर सोचने 
लगा कि भगवान्‌ शंकर अभीतक प्रसन्न नहीं हुए । 

इतनेमें ही उपमन्युने देखा कि ऐरावत हाथीने चन्द्रमाके 
समान श्वेत कान्तिवाले बैलका रूप धारण कर लिया। उस 
समय भगवान्‌ शिव माता उमाके साथ उसपर विराजमान थे। 
वे पूर्ण चन्द्रमाके समान शोभित हो रहे थे। उनके झान्तिमय 
शीतल प्रखर तेजसे सहस्रं सूर्योके समान दिशा प्रकाशित हो 
रही थीं। वे अनेक प्रकारके आभूषण पहने हुए थे। उनके 
उज्ज्वल सफेद वस्त्र थे, श्वेत पुष्पोंकी सुन्दर माला गलेमें थी । 
वे श्वेत चन्दन मस्तकपर लगाये हुए थे । श्वेत ही ध्वजा थी और 
श्वेत यज्ञोपवीत धारण किये हुए थे। धवरू-चन्रयुक्त मुकुट 


था। सुन्दर शरीरपर सुवर्णकमलॉसे गुँथी हुई और रल्लॉसे जड़ी 
हुई माला शोभायमान हो रही थी। ऐसे देवमुनिवन्दित 
भगवान्‌ झंकरके दर्शनकर उपमन्यु प्रार्थना करने लगा- हि 
देवाधिदेव ! मैं आपको प्रणाम करता हूँ। हाथमें वज्र लिये 
पीले और स्क्तवर्णवाले हे देवदेव ! मैं आपको प्रणाम करता 
हूँ। हे महेनद्ररूप ! हे महादेव ॥ मैं आपको प्रणाम करता हुँ।' 
इसपर भगवान्‌ शंकरने प्रसन्न होकर कहा-- वत्स उपमन्यु ! 
मैं तुझपर परम प्रसन्न हूँ, मैने परीक्षा करके देख लिया कि तुम 
मेरे दृढ़ भक्त हो। बोलो, तुम क्या चाहते हो ? तुम्हारे लिये 
मुझे कुछ भी अदेय नहीं है।' 

भगवान्‌ शंकरके कुपापूर्ण वचनोंको सुनकर उपमन्युके 
आनन्दकी सीमा नहीं रही, उसके नेत्रॉसे अश्रुधारा बहने 
लगी! वह गद्गद-स्वरसे कहने लगा--'प्रभो ! आज मेरा 
जन्म सफल हो गया। देवता भी जिनको प्रत्यक्ष नहीं देख 
पाते, वे देवदेव आज मेरे सामने विराजमान हैं । इससे अधिक 
और क्या चाहिये ? इसपर भी यदि आप मुझे वर देना ही 
चाहते हैं तो यही दीजिये कि आपमें मेरी अविचल भक्ति 
सदा बनी रहे।' 

उपमन्युके वचन सुनकर भगवान्‌ झंकरने कहा-- 
'उपमन्यो ! तू जरा-मरण-रहित, यशस्वी, तेजस्वी, दिव्यज्ञानः 
युक्त हो गया । तुम्हारे सारे दुःख दूर हो गये । तुम सर्वज्ञ सुन्दर 
अग्नि-सदृश तेजस्वी हो गये । तुम कल्पान्तजीवी होकर अन्तमें 
मेरे समीप पहुँच जाओगे। मुझमें तुम्हारी अचल भक्ति होगी, 
मेरा स्मरण करते ही में तुम्हें दर्शन दूँगा ।? 

इस प्रकार वरदान देकर भगवान्‌ शिव अदुझ्य हो गये । 
यही उपमन्यु ऋषि भगवान्‌ श्रीकृष्णके शिवोपासना-विधिके 
दीक्षागुरु थे । 


लिंग-रहस्य एवं लिंगोपासना 


भगवान्‌ महेश्वर अलिंग हैं। प्रकृति ही प्रधान लिंग है, 
महेश्वर निर्गुण हैं प्रकृति सगुण है। प्रकृति या लिंगके ही 
विकास और विस्तारसे विश्वकी सृष्टि होती है। अखिल 
ब्रह्माण्ड लिंगके ही अनुरूप बनता है । ब्रह्माण्डरूपी ज्योतिर्लिंग 
अनन्तकोटि हैं। सारी सृष्टि लिंगके ही अन्तर्गत है, लिंगमय 
है और अन्तमें लिंगमें ही सारी सृष्टिका लय भी होता है। इसी 


तरहका भाव स्कन्दपुराणके इस इलोकसे व्यक्त होता हे 
आकाशं लिंगमित्याहुः पृथिवी तस्य पीठिका । 
आलयः सर्वदेवानां लयनाल्िङ्गमुच्यते ॥ 
आकाश लिंग है, पृथ्वी उसकी पीठिका है, सब 

देवताओंका आलय है । इसमें सबका लय होता है, इसीलिये 

इसे लिंग कहते हैं। | 


दछ परफ फा फफ फा 


लिंग शब्दका साधारण अर्थ चिह्न या लक्षण है । देव- 
चिहके अर्थमें लिंग-शब्द शिव-लिंगके लिये ही प्रयुक्त होता 
है और प्रतिमाओंको मूर्ति कहते हैं, कारण यह है कि औरोंका 
आकार मूर्तिमानके ध्यानके अनुसार होता है, परंतु लिंगमें 
आकार या रूपका उल्लेख नहीं है। वह चिहमात्र है। 
वास्तवमे शिवलिंग सम्पूर्ण वेदमय, समस्त देवमय, 
समस्त भूधर, सागर, गगनमिश्रित सम्पूर्ण विश्वन्नह्माप्डमय 
माना जाता है। वह शिवशक्तिमय, त्रिगुणमय और त्रिदेवमय 
भी सिद्ध होनेसे सबके लिये उपास्य है। इसीलिये सृष्टिके 
प्रारम्भसे ही समस्त देवता, ऋषि, मुनि, असुर, मनुष्यादि 
विभिन्न ज्योतिर्लिंगों, स्वयम्भूलिंग, मणिमय, रलमय, धातुमय, 
मृण्मय, पार्थिव तथा मनोमय आदि लिंगोंकी उपासना करते 
आये हैं । स्कन्दपुराणानुसार इसी उपासनासे इन्द्र, वरुण, कुबेर, 
सूर्य, चन्द्र आदिका खर्गाधिपत्य, राजराजाधिपत्य, 
दिक्पालपद, लोकपालपद, प्राजापत्य-पद तथा पृथ्वीपर 
राजाओंके सार्वभौम चक्रवर्ती साम्राज्यकी प्राप्ति होती आयी है। 
मार्कण्डेय, लोमश आदि ऋषियोंके दीर्घायुष्ट्व, नैरुज्य, ज्ञान- 
विज्ञान तथा अणिमादिक अष्ट ऐश्वयोंकी सिद्धिका मूल कारण 
भी योगयोगेश्वर भगवान्‌ शंकरके मूल प्रतीक लिंगका 
विधिवत्‌ पूजन ही रहा है। 
भारतवर्षमें 'पार्थिव' पूजाके साथ ही विशेष-विशेष 
स्थानोंमें पाषाणमय शिवलिंग प्रतिष्ठित और पूजित होते हैं। ये 
अचल मूर्तियाँ होती हैं। वाणलिंग या सोने-चाँदीके छोटे लिंग 
जङ्गम कहलाते हैं। इन्हें प्राचीन पाशुपत-सम्प्रदाय एवं 
लिंगायत-सम्प्रदायवाले पूजाके व्यवहारमें लानेके लिये अपने 
साथ भी रखते हैं। 
लिंग विविध द्रव्यॉके बनाये जाते हैं । गरुडपुराणमें 
इसका अच्छा विस्तार है.। उसमेंसे कुछका संक्षेपमे यहाँ 
'परिचय दिया जा रहा है-- 
१-गन्थलिंग दो भाग कस्तूरी, चार भाग चन्दन और तीन 
भाग कुङ्कमसे बनाये जाते हैं । शिवसायुज्यार्थ इसकी अर्चा की 
जाती है। 
२-पुष्पलिंग विविध सौरमय फूलोंसे बनाकर पृथ्वीके 
आधिपत्य-लाभके लिये पूजे जाते हैं। 
३-गोराकृल्लिंग, स्वच्छ कपिलवर्णकी गायके गोबरसे 

बनाकर पूजनेसे ऐश्वर्य मिळता है, अशुद्ध स्थानपर गिरे 
गोबरका व्यवहार वर्जित है। 

४-बालुकामयलिंग, बालूसे बनाकर पूजनेवाला 
विद्याघरत्व और फिर शिवसायुज्य प्राप्त करता है। 

५-यवगोधूमशालिजलिंग, जौ, गेहूँ, चावलके आटेका 
बनाकर श्रीपुष्टि और पुत्रलाभके लिये पूजते हैं। 

६-सिताखण्डमयलिंग मिस्तीसे बनता है, इसके पूजनसे 
आरोग्यलाभ होता है। 

७-लबणजलिंग हरताल, त्रिकटुको लवणमें मिलाकर 
बनता है। इससे उत्तम प्रकारका वशीकरण होता है। 

८-तिलपिष्टोत्यलिंग तिलको पीसकर उसके चूर्णसे 
बनाया जाता है, यह अभिलाषा सिद्ध करता है। 

९--११-भस्ममयलिंग सर्वफलप्रद है, गुडोत्थिंग 
प्रीति बढ़ानेवाला है और शर्करामयलिंग सुखप्रद है। 

१२-वंशाङ्करमय (बाँसके अंकुरसे निर्मित) लिंग 
वंशकर है। 

१३-१४-पिष्टमय विद्याप्रद और दधिदुग्धोद्भवलिंग 
कीर्ति, लक्ष्मी और सुख देता है। 

१५--१८-धान्यज धान्यप्रद, फलोत्थ फलप्रद, 
घात्रीफलजात मुक्तिप्रद, नवनीतज कीर्ति और सौभाग्य 
देता है। 

१९--२४- दूर्वाकाण्डज अपमृत्युनाशक, कर्पूरज मुक्तिः 
प्रद, अयस्कान्तमणिज सिद्धिप्रद, मौक्तिक सौभाग्यकर, 
खर्णनिर्मित महामुक्तिप्रद, राजत भूतिवर्धक है । 

२५--३३-पित्तलज तथा कांस्यज मुक्तिद, त्रपुज, 
आयस और सीसकज ₹ात्रुनाशक होते हैं। अष्ट॒धातुज 
सर्वसिद्धिप्रद, अष्टलोहजात कुष्ठनाशक, वैदूर्य चतरुदर्पनाशक 
और स्फटिकलिंग सर्वकामप्रद है। 

परंतु ताम्र, सीसक, रक्तचन्दन, शङ्घ, काँसा, 
लोहा- इन द्रव्योंके रिंगॉकी पूजा कलियुगमें वर्जित है। 
पारेका शिवलिंग विहित है यह महान्‌ ऐश्र्यप्रद है । 

लिंग बनाकर उसका संस्कार पार्थिव ठिंगोंको छोड़कर 
प्रायः अन्य किंगेकि लिये करना पड़ता है । खर्णपात्रमें दूधके 
अंदर तीन दिनोंतक रखकर फिर “त्यम्बकं यजामहे”' इत्यादि 
मन्त्रोसे स्नान कराकर वेदीपर पार्वतीजीकी षोडशोपचारसे पूजा 

करनी उचित है। फिर पात्रसे उठाकर लिंगको तीन दिन 
गङ्गाजलमेँ रखना होता है । फिर प्राणप्रतिष्ठा करके स्थापना की 
जाती है। 

पार्थिवलिंग एक या दो तोला मिट्टी लेकर बनाते हैं। 
ब्राह्मण सफेद, क्षत्रिय लाल, वैश्य पीली और शूद्र काली 
मिट्टी ग्रहण करते हें । परंतु यह जहाँ अव्यवहार्य हो, वहाँ 
सामान्य मृत्तिकाका प्रयोग भी किया जा सकता है। 

लिंग साधारणतया अदुष्ठप्रमाणका बनाया जाता है। 
पाषाणादिके लिंग इससे बड़े भी बनते हैं। लिंगसे दूनी वेदी 
और उसका आधा योनिपीठका मान होना चाहिये । योनिपीठ 
या मस्तकादि अङ्ग बिना लिंग बनाना अशुभ है। 

लिंगमात्रकी पूजामें पार्वती-परमेश्वर दोनोंकी पूजा हो 
जाती है। लिंगके मूलमें ब्रह्मा, मध्य देशमें त्रैलोक्यनाथ विष्णु 
आऔर ऊपर प्रणवाख्य महादेव स्थित हैं। वेदी महादेवी हैं और 
लिङ्ग महादेव हैं। अतः एक लिंगकी पूजामें सबकी पूजा हो 
जाती है। न 

नर्मदादि नदियोंमें पाषाणलिंग भी मिलते हैं। नर्मदाका 
वाणलिङ्ग भुक्ति-मुक्तिप्रदायक होता है । वाणलिंगकी पूजा 
इन्द्रादि देवोने की थी । इसकी वेदिका बनाकर उसपर स्थापना 
करके पूजा करते हैं। वेदी ताँबा, स्फटिक, सोना, पत्थर, 
चाँदीकी भी बनायी जाती है। 

परंतु नदीसे वाणलिंग निकालकर पहले परीक्षा की जाती 
है फिर संस्कार । परीक्षण-विधि इस प्रकार है--पहले एक 
बार लिंगके बराबर चावल लेकर तौले। फिर दूसरी बार उसी 
चावलसे तौलनेपर लिंग यदि हलका ठहरे तो गृहस्थोंके लिये 
वह लिंग पूजनीय है। यदि तौलमें भारी निकले तो वह लिंग 
उदासीनोंके लिये पूजनीय है। जब वाणलिंग होना निश्चित हो 
जाय तब संस्कार करना उचित है । संस्कारके बाद पूजा आरम्भ 
होती है। पहले सामान्य विधिसे गणेशादिकी पूजा होती है। 
फिर वाणलिंगको स्नान कराते हैं, खान कराकर यह 
ध्यान-मन्त्र— 

३% प्रमत्तं शाक्तिसंयुक्तं वाणाख्यं च महाप्रभम्‌ । 

कामवाणान्वितं देवं संसारदहनक्षमम्‌॥ 

शृङ्गारादिरसोल्लासं वाणाख्यं परमेश्वरम्‌॥ 

पढ़कर मानसोपचारसे तथा फिरसे ध्यानकर पूजा 


करनी होती है। यथासम्भव षोडशोपचार पूजा करनी चाहिये । 
फिर जप करके स्तवपाठ करनेका नियम है। वाणलिंगकी 
पूजामें आवाहन और विसर्जन नहीं होता । 

इस लिंगको वाणलिंग इसलिये कहते हैं कि वाणासुरने 
तपस्या करके महादेवजीसे वर पाया था कि वे पर्वतपर सर्वदा 
लिंगरूपमें प्रकट रहें। एक वाणलिंगकी पूजासे अनेक और 
लिंगोंकी पूजाका फल मिलता है। 
पार्थिव-पूजा 

'न्हराय नमः” इस मन्त्रसे मिट्टी लेकर “3% महेश्वराय 
नमः? मन्त्रसे अँगूठेके पोरभरका लिंग बनाना चाहिये । तीन 
भागमें बाँटे। ऊपरी भागको लिंग, मध्यको गौरीपीठ और 
नीचेके अंशको वेदी कहते हैं। दाहिने या बायें किसी एक ही 
हाथसे लिंग बनाये। असमर्थ पूजक दोनों हाथ लगा सकते 
हैं। लिंग बन जाय तो उसके सिरपर नन्ही-सी मिट्टीकी गोली 
बनाकर रखी जाती है। उसकी संज्ञा वज्र है। पूजनेचाला कोई 
दूसरा हो तो शिवके गात्रपर हाथ रखकर “3% हराय नमः” 
और “३% महेश्वराय नमः” कहे | पूजाके समय षोडशोपचारकी 
सामग्रीमें बिल्वपत्र आवश्यक है । माथेपर भस्म या मिट्टीका 
त्रिपुण्ड और गलेमें रुद्राक्षकी माला अवश्य होनी चाहिये | 
आसनशुद्धि, जलशुद्धिपर्वक गणेशादि देवताओंकी पूजा 
करके इस प्रकार भगवान्‌ शंकरका ध्यान करें 
३ ध्यायेन्नित्यं महेशं रजतगिरिनिभं चारुचन्द्रावतंसं 

रल्राकल्पोज्ज्वलाङ्गं परशुमृगवराभीतिहस्तं प्रसन्नम्‌ । 
पद्मासीनं समन्तात्‌ स्तुतममरगणैः व्याघ्रकृत्तिं वसानं 

विश्वाद्यं विश्वबीजं निखिलभयहरं पञ्चवक्त्रं त्रिनेत्रम्‌ ॥ 

--यह ध्यान पढ़कर मानसोपचारसे पूजन करे, फिर 
वही ध्यान-पाठ करके लिंगके मस्तकपर फूल रखे । तब "३% 
पिनाकथृक इहागच्छ इहागच्छ, इह तिष्ठ इह तिष्ठ, इह 
संनिधेहि, इह संनिधेहि, इह संनिरुद्धयस्व इह संनिरुद्ध्यस्व, 
अत्राधिष्ठानं कुरु, मम पूजां गृहाण।' कहे। इसी प्रकार 
आवाहनादि करे । आवाहनादि पाँच मुद्रा दिखाकर करना चाहिये । 
पीछे '३०शूलपाणेइह सुप्रतिष्ठितो भव! इसमन्त्रसेलिंग-प्रतिष्ठा 
करे। फिर "३ पशुपतये नमः” मन्त्रसे तीन बार शिवके 
मस्तकपर जल चढ़ाये। फिर मस्तकपरका वज्र फॅककर चार 
शुद्ध अक्षत चढाये । फिर पाद्यादि दशोपचार “3% एतत्‌ पाद्यम्‌, 


नमः" इत्यादि क्रमसे मन्त्रके साथ पूजन करे । शिवार्चनमें 
बिल्वपत्रका उपयोग आवश्यक है और स्रानके पहले 
मधुपर्क । इसके बाद शिवकी अष्टमूर्तिकी पूजा विहित है । यह 
गन्थ-पुष्प लेकर पूर्वसे लेकर उत्तरावर्ती मार्गसे आठवीं दिशा 
अग्निकोणपर इस प्रकार सम्पन्न की जाती है- “एते गन्धपुष्पे 
ॐ शर्वाय क्षितिमूर्तये नमः” (पूर्व) । 'एते गन्धपुष्पे 3 
भवाय जलमूर्तये नमः' (ईशान) । 'एते गन्धपुष्पे ॐ रुद्राय 
अझिमूर्तये नमः? (उत्तर) । 'एते गन्धपुष्पे ॐ्उग्राय 
वायुमूर्तये नमः' (वायव्य) । 'एते गन्धपुष्पे ॐ भीमाय 
आकाशमूर्तये नमः' (पश्चिम) । “एते गन्धपुष्पे ३% पशुपतये 
यजमानमूर्तये नमः (ैऋहत्य) । 'एते गन्धपुष्पे ॐ महादेवाय 
सोममूर्तये नमः' (दक्षिण) | एते गन्थपुष्पे ॐईशानाय 
सूर्यमूर्तये नमः (असिकोण) । इस प्रकार अष्टमर्तिपूजाके 
अनन्तर यथाशक्ति जप करे, फिर जप और पूजाका भी विसर्जन 
'गह्यातिगुह्यः' इत्यादि मन्त्रोसे करे। फिर दाहिने हाथका 


हुए दाहिना गाल बजावे । पूजाके अन्तमें महिम्नःस्तोत्र या और 
कोई शिव-स्तुति पढ़ना चाहिये । प्रणाम करनेके अनन्तर दाहिने 
हाथसे अर्घ्यजलसे आत्मसमर्पण करके लिंगके मस्तकपर 
थोड़ा जल चढ़ाये और कृताञ्जलि हो क्षमा-प्रार्थना करे 

आवाहनं न जानामि नैव जानामि पूजनम्‌। 

विसर्जनं न जानामि क्षम्यतां परमेश्वर ॥ 

--इस प्रकार क्षमा-प्रार्थना करके विसर्जन करना 
चाहिये । ईशानकोणमें जलसे एक त्रिकोणमण्डल बनाकर पीछे 
संहारमुद्राद्वाण एक निर्माल्यपुष्प सूँघते हुए उस 
न्रिकोणमण्डलके ऊपर डाल देना चाहिये। इस समय ऐसी 
भावना करनी चाहिये कि भगवान्‌ सदाशिवने मेरे हृत्कमलमें 
प्रवेश किया है। इसके बाद “एते गन्धपुष्पे ॐ चण्डेश्वराय 
नमः”, “3% महादेव क्षमस्व' कहकर पार्थिव लिंगको लेकर 
मण्डलके ऊपर रख देना चाहिये । 

संक्षेपमें पार्थिव-पूजनका यही विधान है। विशेष ज्ञान 
एवं उपासनाके लिये तत्तत्‌ पूजन तथा उपासना-पद्धतियोंका 
अवलोकन करना चाहिये। 


अंगूठा और तर्जनी मिलाकर उसके द्वारा 'बम्‌-बम्‌ शब्द करते 


सर्व रिवमयं जगत्‌ 

एक शिव ही नाना रूपॉंमें प्रतीत हो रहे हैं। यह जगत्‌ ईश्वरसे अलग है, ऐसी बुद्धि अज्ञानमूलक है। सभी ब्रहम हैं, 
ब्रहाके अतिरिक्त और कुछ भी नहीं है, अज्ञानसे ही नानात्वबुद्धि हो रही है। जीव मायाके वश होकर आत्माको परमात्मासे 
अलग समझता है। श्रबण-मननादि साधनोंके द्वारा जब वह मायासे छूट जाता है, तब उसी क्षण शिवस्वरूप हो जाता है। 
शिव सर्वव्यापी हैं, सभी प्राणियोंमें समभावसे स्थित हैं। जैसे अभि सभी लकड़ियोंमें है, जहाँ संघर्षण होता है वहीं प्रकट 
हो जाती है, इसी प्रकार जो व्यक्ति शिवभक्ति और श्रवण-मननादि साधनाका अवलम्बन करता है, वह सर्वत्र समभावसे 
स्थित शिवके दर्शन सहज ही कर सकता है। स्थावर-जङ्कम सभी शिव-स्वरूप हैं, सभी शिव है, शिव ही सब है। इस 
संसारमें शिवके सिवा और कुछ है ही नहीं। 

जीव जब अज्ञानसे छूटकर उत्तम ज्ञानी होता है, तब उसी क्षण अहंकारसे मुक्त होकर शिवतादात्म्यरूप मुक्तिको प्राप्त 
करता है। जैसे दर्पणमें अपना ही स्वरूप देखा जाता है, वैसे ही ज्ञानके द्वारा शिवको भी सर्वव्यापीरूपसे सर्वत्र देखा जा 
" सकता है। ऐसा पुरुष पहले जीवन्मुक्त होता है और झारीरपात होनेपर शिवरूप्री निर्गुण ब्रह्ममें प्रविष्ट हो जाता है। 

ज्ञानी पुरुष शुभकी प्राप्तिमें प्रसन्न नहीं होता, अशुभको पाकर कोप नहीं करता । जिसका सुख-दुःखमें समभाव है 
वही ज्ञानी है। मुक्त होते ही सब बन्धन टूट जाते हैं, उसके बाद फिर कभी बन्धन नहीं होता। 
 __हिवतत्त्वका ज्ञान शिवभक्तिसे होता है, भगवानमें प्रीति होनेसे भक्ति होती है, प्रीति गुण-रहस्यादिके श्रवणसे होती 
है, श्रवण सत्सँगसे प्राप्त होता है, सत्संगका मूल सद्गुरु है। इसलिये सदगुरुके द्वारा शिवतत्त्वका ज्ञान प्राप्त करके मनुष्य 
. निश्चय ही मुक्त हो जाता है। अतएव बुद्धिमान पुरुषको शिवकी भक्ति करते हुए सदा उनका भजन करना चाहिये, ऐसा 
 करनेपर निश्चय ही शिवकी प्राप्ति होगी । 


mre 


अङ्क] * पराशक्ति भगवती श्रीदुर्गा * १९१ 


पराशक्ति भगवती श्रीदुर्गा 
स Ra 2) १“ ES कोई इस परमात्मरूपा महाशक्तिको निर्गुण कहते हैं और 
ह 110३ ५६४ / कोई सगुण । ये दोनों बातें भी ठीक हैं; क्योंकि उन एकके ही 
इ ३ षिः तो ये दो नाम हैं। जब मायाशक्ति क्रियाशीला रहती है, तब 
र ल्च्डि उसका अधिष्ठान महाशक्ति सगुण कहलाती है और जब वह 
हु | महाशक्तिमेँ मिली रहती है, तब महाशक्ति निर्गुण है। इन 
बि यि अनिर्वचनीया परमात्मरूपा महारक्तिमें परस्पर विरोधी गुणोंका 
व व्य नित्य सामजस्य है । वे जिस समय निर्गुण हैं, उस समय भी 
टु हे उनमें गुणमयी मायाशक्ति छिपी हुई वर्तमान है और जब वे 
FT (२३ \ सगुण कहलाती हैं, उस समय भी वे गुणमयी मायाशक्तिकी 
x अधीश्वरी और सर्वतन्त्र-स्वतन्त्र होनेसे वस्तुतः निर्गुण ही हैं। 


उनमें निर्गुण और सगुण दोनों लक्षण सभी समय वर्तमान हैं। 

' अनन्तकोटि ब्रह्माण्डात्मक प्रपञ्चकी अधिष्ठानभूता जो जिस भावसे उन्हें देखता है, उसे उनका वैसा ही रूप भान 
सचिदानन्दरूपा भगवती श्रीदुर्गा ही सम्पूर्ण विश्वको सत्ता होता है। वास्तवमें वे कैसी हैं, क्या हे--इस बातको वे ही 
स्फूर्ति तथा सरसता प्रदान करती हैं। विश्वप्रपञ्च उन्हींसे उत्पन्न जानती हैं। 
होता है और अन्तमें उन्हीमें लीन हो जाता है । जैसे दर्पणमें इन्हींकी शक्तिसे ब्रह्मादि देवता बनते हैं, जिनसे विश्वकी 
आकाशमण्डल, भूधर, सागरादि-प्रपञ्च प्रतीत होता है, किंतु उत्पत्ति होती है । इन्हींकी राक्तिसे विष्णु और शिव प्रकट होकर 
दर्पणको स्पर्श कर देखा जाय तो वहाँ वास्तवमें कुछ भी विश्वका पालन और संहार करते हैं। दया, क्षमा, नेद्रा, स्मृति, 
उपलब्ध नहीं होता, वैसे ही सचिदानन्दरूपा महाचिति शु! तृष्णा, तृप्ति, श्रद्धा, भक्ति, धृति, मति, तुष्टि, पुष्टि, 

भगवतीमें सम्पूर्ण विश्व भासित होता है। जैसे दर्पणके बिना शाति, कान्ति, लज्जा आदि इन्हीं महारक्तिकी शक्तियाँ हैं । ये 
प्रतिविम्बका भान नहीं होता, दर्पणके उपलम्भमें ही दी गोलोकमें श्रीराधा, साकेतमें श्रीसीता, क्षीरोदसागरमे 


प्रतिविम्बका उपलम्भ होता है, वैसे ही अखण्ड, नित्य, एमी, दक्षकन्या सती, दुर्गतिनाशिनी मेनकापुत्री दुर्गा हें । ये 


निर्विकार महाचितिमें ही--उसके अस्तित्वमें ही प्रमाता, ही वाणी, विद्या, सरस्वती, सावित्री और गायत्री हैं। 
प्रमाण, प्रमेयादिं विश्व उपलब्ध होता है। अधिष्ठान न होनेपर ये महाशक्ति ही सर्वकारणरूपा प्रकृतिकी आधारभूता 
भास्यके उपलम्भकी आशा नहीं की जा सकती | होनेसे महाकारण हैं, ये ही मायाधीश्वरी हैं, ये ही 

यद्यपि शुद्ध बरह्म त्री, पुमान्‌ या नपुंसकमेंसे कुछ नहीं है सर्जन-पालन-संहारकारिणी आद्या नारायणी शक्ति हैं और ये 
तथापि बह चिति, भगवती, दुर्गा आदि स्री-वाचक शब्दोंसे, ही प्रकृतिके विस्तारके समय भर्ता, भोक्ता और महेश्वर होती 
आत्मा, पुरुष आदि पुम्बोधक शब्दोंसे और ब्रहम, ज्ञान आदि हैं। परा और अपरा दोनों प्रकृतियाँ इन्हीकी हैं अथवा येही 
नपुंसक-इाब्दोसे भी व्यवहृत होता है । वस्तुतः स्त्री, पुमान, दो प्रकृतियोंके रूपमें प्रकाशित होती हैं। इनमें द्वैत, अइ. 
नपुंसक--इन सबसे पृथक्‌ होनेपर भी उस-उस शरीरके दोनोंका समावेश है। ये ही वैष्णवॉकी श्रीनारायण औरं | 
सम्बन्धसे या वस्तुके सम्बन्धसे वही अचिन्त्य, अव्यक्त, महालक्ष्मी, श्रीराम और सीता, श्रीकृष्ण और राधा, शैवांकी. 
स्वप्रकाश, सचिदानन्दस्वरूपा महाचिति भगवती दुर्गा, आत्मा, श्रीशंकर और उमा, गाणपत्योंकी श्रीगणेश और ऋद्धि-सिद्धि, | 
पुरुष, ब्रह्म आदि राब्दोंसे व्यवहृत होती है। मायाशक्तिका सौरोंकी श्रीसूर्य और उषा, त्रह्मवादियोंकी 
आश्रयणकर वे ही अनेक रूपोंमें व्यक्त होती हैं। ब्रह्मविद्या तथा झास्रोंकी महादेवी हैं। ये ही 


पप, फ पु पुष 


दशमहाविद्या तथा नवदुर्गा हैं। ये ही अन्नपूर्णा, जगद्धात्री, 
कात्यायनी, ललिताम्बा हैं! ये ही शक्तिमान्‌ और शक्ति हैं। ये 
ही नर और नारी हैं। ये ही माता, धाता, पितामह हैं; सब कुछ 
ये ही हैं। 

यद्यपि श्रीभगवती नित्य ही हैं और उन्हींसे चराचर- 
प्रपञ्च व्याप्त है तथापि देवताओंके कार्यके लिये वे 
समय-समयपर अनेक रूपोंमें जब प्रकट होती हैं, तब वे नित्य 
होनेपर भी 'देवी उत्पन्न हुई--प्रकट हो गयीं, इस प्रकारसे 
कही जाती हैं-- 

नित्यैव सा जगन्मूर्तिस्तया सर्वमिदं ततम्‌॥ 
मम । 


(दुर्गासप्तशती १। ६४-६६) 

` दुगदिवीका आविर्भाव 
दु्गदेवीके आविर्भावकी कथा इस प्रकार है'--प्राचीन 
कालमें दुर्गम नामक एक महाबली असुर उत्पन्न हुआ था। 
उसने ब्रह्मासे एक अदभुत वरदान प्राप्त कर लिया था। उसके 
प्रभावसे उसने चारों वेदोंको विश्वसे लुप्त कर लिया था । बलके 
घमण्डमें आकर उसने विश्वको अपमानित और पीड़ित कर 
रखा था। उसके उत्पातोंको सुनकर देवता भी भयभीत हो 
गये । वेदोंके अदृश्य हो जानेसे सम्पूर्ण धर्म-क्रियाएँ नष्ट हो 
गयीं और अवर्षण होनेसे घोर अकाल पड़ गया, नदी और नद 
तो सूख ही गये, समुद्र भी सूखने लगे थे । भोजन और पानीके 
अभावसे लोग चेतनाहीन हो रहे थे। तीनों लोकमें त्राहि-त्राहि 
मची थी। तब देवताओंने भगवतीकी शरण ली । उन्होंने 
प्रार्थनापू्वक्क कहा-- माँ! जैसे आपने शुम्भ-निशुम्भ, 
धूम्राक्ष, चण्ड-मुण्ड, रक्तबीज, मधु-कैटभ तथा महिष आदि 
“असुरॉका वधकर हमारी रक्षा की है, उसी तरह दुर्गमासुरसे भी 
हमें बचाइये और इसके द्वारा लाये गये अकालसे प्राणियोंकी 

रक्षा कीजिये।' 

देवताओंकी करुणापूर्ण वाणीसे कृपामयी देवी प्रकट हो 
` गयीं और अपने अनन्त नेत्रोंसे युक्त रूपका उन्हें दर्शन 


ओ १-शिवपुराण, उमा० अ० ५०। 


कराया । अन्न और जलके 
उन्हें बड़ी दया आयी और उनके अनन्त नेत्रोंसे अश्रुजलकी 
सहस्रं धाराएँ प्रवाहित हो उठी । उन धाराओंसे सब लोग तृप्त 
हो गये। सरिताओं और समुद्रमें अगाध जल भर गया। 
देवीने गौओकि लिये सुन्दर न्नास और दूसरे प्राणियोंके लिये 


यथायोग्य भोजन प्रस्तुत किये। उन्होंने शुद्ध महात्मा पुरुषोंको 
अपने हाथसे दिव्य फल बाँटे। देवता, ब्राह्मण और 
मनुष्योंसहित सभी प्राणी संतुष्ट हो गये। 

तब देवीसे देवताओंने कहा--'माँ ! जैसे आपने समस्त 
विश्वको मरनेसे बचाकर हमलोगोंको तृप्त किया, वैसे ही अब इस 


दुष्ट दुर्गमासुरसे हमारी रक्षा कीजिये । उसने वेदोंका अपहरण 


कर लिया है, जिससे सारी धर्मक्रिया ही लुप्त हो गयी है ।' 
देवीने कहा--'देवगण ! मैं आपकी इच्छाएँ पूर्ण 
करूँगी। अब आपलोग निश्चित्त होकर यथास्थान लौट 
जायैं।' देवता उन्हें प्रणामकर यथास्थान लौट गये । तीनों 
लोकोंमें आनन्द छा गया । 
दुर्गमासुर यह जानकर अत्यन्त विस्मित हुआ, सोचने 


4 

लगा--मैंने तो तीनों लोकोंको रुला डाला था, सब भूख- 


. प्याससे मर रहे थे, देवता भी भयभीत थे, किंतु यह क्या हो 


गया, कैसे हो गया ? वस्तुस्थितिसे अवगत होते ही दुर्गमासुरने 
अपनी आसुरी सेना लेकर देवलोकको घेर लिया | करुणामयी 
माँने देवताओंको बचाने तथा विश्वकी रक्षा करनेके लिये 
देवलोकके चारों ओर अपने तेजोमण्डलकी चहारदीवारी खड़ी 
कर दी और स्वयं घेरेसे बाहर आ डटीं। 
देवीको देखते ही दैत्यॉने उनपर आक्रमण कर दिया। 
इसी बीच देवीके दिव्य शरीरसे सुन्दर रूपवाली--काली, 
तारा, छिन्नमस्ता, श्रीविद्या, भुवनेश्वरी, भैरवी, बगला, 
धूप्रा, त्रिपुरसुन्दरी और मातङ्गी--ये दस महाविद्याएँ 
अस्न-शस्र लिये निकलीं। साथ ही असंख्य मातृकाएँ, भी 
प्रकट हो गयीं । उन सबने अपने मस्तकपर चन्द्रमाका मुकुट 
धारण कर रखा था और वे सभी विद्युत्के समान दीप्रिमती 
दिखायी देती थीं। इन शक्तियोंने देखते-देखते दुर्गमासुरकी सौ 
अक्षौहिणी सेनाको काट डाला। इसके पश्चात्‌ देवीने 
दुर्गमासुरका तीखे त्रिशूलसे वध कर डाला और वेदोंका 
उद्धारकर उन्हें देवताओंको दे दिया । 
(शिवपुर, उमा०, सं० अ° ५०) । 
इस प्रकार देवीने दुर्गमासुरका वधकर विश्वकी रक्षा की | 
उन्होने दुर्गम असरको मारा था इसीलिये उनका नाम 'दुर्गा' 
प्रसिद्ध हुआ। शताक्षी एवं शाकम्भरी भी उन्हींका नाम है। वे 
दुर्गतिनाशिनी हैं, इसलिये भी वे दुर्गा कहलाती हैं। 
भगवती दुर्गाका ध्यान-स्वरूप इस प्रकार निरूपित है-- 
कालाभ्राभां कटाक्षैररिकुलभयदां मौलिबद्धेन्दुरेखा 
शङ्ख चक्रे कृपाणं त्रिशिखमपि करैरुद्वहन्तीं त्रिनेत्राम्‌ । 
सिंहस्कन्धाधिरूढां त्रिभुवनमखिलं तेजसा पूरयन्तीं 
ध्यायेद्‌ दुर्गा जयाख्यां त्रिदशपरिवृतां सेवितां सिद्धिकामैः ॥ 
“सिद्धिकी इच्छा रखनेवारे पुरुष जिनकी सेवा करते हैं 
तथा देवता जिन्हें सब ओरसे घेरे रहते हैं, उन “जया'नामवाली 
दुर्गादेवीका ध्यान करें । उनके श्रीअङ्गोंको आभा काले मेघके 
समान इयाम है। वे अपने कटाक्षॉसे शत्रु समुदायको भय 
देनेवाली हैं, उनके मस्तकपर आबद्ध चन्द्रमाकी रेखा शोभा 
पाती है। वे अपने हाथोंमें शङ्ख, चक्र, कृपाण और त्रिशूल 
धारण किये हुए रहती हैं। उनके तीन नेत्र हैं। वे सिंहके 


कन्धेपर आरूढ हैं और अपने तेजसे तीनों लोकोंको परिपूर्ण 
कर रही हँ , 
है ये ही महादेवी भगवती श्रीदुर्गा साक्षात्‌ ब्रह्म-स्वरूपिणी 
सर्वे वै देवा देवीमुपतस्थुः कासि त्वं महादेवीति ? 
साब्रवीत--अहं ब्रह्मस्वरूपिणी । मत्त: प्रकृतिपुरुषात्मकं 
जगत्‌ ।' (देव्यथर्वशीर्ष) 
देवताओंने देवीका उपस्थान (उनके निकट पहुँच) कर 
उनसे प्रश्न किया--'आप कौन हैं ?' देवीने कहा--'मैं ्रह्म- 
स्वरूपिणी हँ । मुझसे ही प्रकृति-पुरुषात्मक जगत्‌ उत्पन्न 
होता है।' 
ण दे निर्गुणस्वरूपा देवी जीवोंपर दया करके स्वयं ही 


सगुण-भावको प्राप्त होकर ब्रह्मा, विष्णु और महेश-रूपसे 
उत्पत्ति, पालन ओर संहारकार्य करती हैं। स्वयं भगवान्‌ 
श्रीकृष्ण कहते हैं -- 
त्वमेव सर्वजननी मूलप्रकृतिरीश्वरी । 
त्वमेवाद्या सृष्टिविधौ स्वेच्छया त्रिगुणात्मिका ॥ 
कार्यार्थे सगुणा त्वं च वस्तुतो निर्गुणा स्वयम्‌। 
परब्रह्मस्वरूपा त्वं सत्या नित्या सनातनी ॥ 
तेजःस्वरूपा परमा भक्तानुग्रहविंग्रहा । 
सर्वस्वरूपा सर्वेशा सर्वाधारा परात्परा ॥ 
सर्वबीजस्वरूपा च सर्वपूज्या निराश्रया। 
सर्वज्ञा सर्वतोभद्रा सर्वमङ्गलमङ्कला॥ 
(ब्रह्मवैवर्तपु, प्रकृतिः २। ६६ | ७-१०) 
“तुम्हीं विश्वजननी मूलप्रकृति ईश्वरी हो, तुम्ही सृष्टिकी 
उत्पत्तिके समय आद्याराक्तिके रूपमें विराजमान रहती हो ओर 
सवेच्छासे त्रिगुणात्मिका बन जाती हो । यद्यपि वस्तुतः तुम स्वयं 
निर्गुण हो तथापि प्रयोजनवर सगुण हो जाती हो । तुम परब्रह्म- 
स्वरूप, सत्य, नित्य एवं सनातनी हो । परमतेजःस्वरूप और 
भक्तोंपर अनुग्रह करनेके हेतु शरीर धारण करती हो । तुम 
सर्वस्वरूपा, सर्वेश्वरी, सर्वाधार एवं परात्पर हो । तुम सर्वबीज- 


स्वरूपा, सर्वपूज्या एवं आश्रयरहित हो । तुम सर्वज्ञ, सर्वप्रकारसे | | > 


मङ्गल करनेवाली एवं सर्वमङ्गलोंकी भी मङ्गल हो |! 
उपनिषदोमें इन्हींको पराशक्तिके नामसे कहा गयाहे-- 


तस्या एव ब्रह्म अजीजनत्‌। विष्णुरजीजनत्‌। | 


रुद्रोञ्जीजनत्‌। सर्वे मरुदगणा अजीजनन्‌। गन्धर्वाप्सरसः 

फक 


किन्नरा वादित्रवादिनः 


सर्वमजीजनत्‌ । सर्व झाक्तमजीजनत्‌। अण्डजं स्वेदज- 
सुदूभिज्ञं जरायुजं ५ 


मनुष्यमजीजनत्‌ सैषा पराशक्ति: । (बहवृचोपनिषद्‌) 

«उस पराशक्तिसे ब्रह्मा, विष्णु और रुद्र उत्पन्न हुए। 
उसीसे सब मरुद्गण, गन्धर्व, अप्सराएँ और बाजा बजानेवाले 
किन्नर सब ओरसे उतपन्न हुए। समस्त भोग्य पदार्थ और 
अण्डज, खेदज, उद्भिज्ज, जरायुज जो कुछ भी स्थावर, जङ्गम, 
मनुष्यादि प्राणिमात्र हैं, सब उसी पराशक्तिसे उत्पन्न हुए। ऐसी 
वह पराशक्ति है।' 

इसी तत््वको ऋग्वेदोक्त देवीसूक्तमें अम्भृण ऋषिकी 
वाङूनाम्नी कन्याके मुखसे स्वयं पराम्बा प्रकट करती हैं-- 

ॐ अहं रुद्रेभिर्वसुभिश्षराम्यह- 


मादित्यैरुत , विश्वदेवैः । 
अहं मित्रावरुणोभा बिभर्म्यह- 
मिन्द्राग्ी अहमश्चिनोभा ॥ 


(ऋ १०। १२५। १) 
कं एकादश रुद्र रूपसे विचरण करती हूँ, मैं सब 
वसुओंके रूपमें अवस्थान करती हूँ, मैं ही विष्णु आदि द्वादश 
आदित्य होकर विचरण करती हूँ, मैं ही समस्त देवताओंके 
रूपमें अवस्थान.करती हूँ, मैं ही आत्माके रूपमें अवस्थान 
करके मित्र और वरुणको धारण करती हूँ, मैं ही इन्द्र एवं 
अभिको धारण करती हुँ । मैंने ही दोनों अश्विनीकुमारोंको धारण 
कर रखा है।' 


अहं राष्ट्री सङ्गमनी वसूनां 
चिकितुषी प्रथमा यज्ञियानाम्‌। 
तां मा देवा व्यदधुः पुरुत्रा 
भूरिस्थात्रां भूर्याविशयन्तीम्‌॥ 
(ऋः १०।१२५।३) 


“मै ही निखिल ब्रह्माण्डकी ईश्वरी हूँ, उपासकगणको 
धनादि इष्टफल देती हूँ। मै सर्वदा सबको ईक्षण करती हूँ, 
उपास्य देवताओमें मैं ही प्रधान हूँ, मैं ही सर्वत्र सब जीवदेहमें 
विराजमान हुँ, अनन्त ब्रह्माप्डवासी देवतागण जहाँ कहीं 
रहकर जो कुछ करते है, वे सब मेरी ही आराधना करते हैं।' 

इसी विस्तार-वर्णनको सप्तशतीमेँ “एकैवाहं जगत्यत्र 


फ फफफफकफकश 


दूसरा कौन है, मैं ही एक हुँ, तथा--“यस्याः परतरं नास्ति 
सैषा दुर्गा प्रकीर्तिता' ऐसा कहकर अपने विराट्‌ खरूपके 
प्रभावको जगदम्बाने प्रकट किया है। 
वास्तवमे वह सबसे बडी महाविद्यारूप, सबसे बड्डी 
मायारूप, सर्वोत्तम मेधारूप, सबसे अधिक शक्तिशालिनी, 
सत्यरूपिणी, शिवा, सुन्दरी एवं दिव्यरूपा है। वह 
“नि:दोषदेवगणदाक्तिसमूहमूर्त्या' “समस्त देवगणोंकी 
शक्तियोंके समूहकी मूर्ति है। वह महाविद्यारूपसे जीवको 
ब्रह्मज्ञान प्राप्त कराकर मोक्ष प्रदान करती है और वही 
अविद्यारूपसे उसको सांसारिक बन्थनोंमें फँसाती है। अनन्त 
ब्रह्माप्डॉंकी आधारभूता सनातनी वह अव्याकृता, परमा एवं 
आद्या प्रकृति है। 
` प्रकृति, माया, शक्ति--सब पर्यायवाची शब्द हैं। इसके 
अनेकधा नाम हैं। वरू, सूत, बिनौला, रूई, कपासमें व्याप्त 
एक ही तत्के समान विष्णु, शिव, गणपति, सूर्य, शक्ति, 
महामाया, दुर्गा, गौरी प्रकृतिके भिन्न-भिन्न नाम होते हुए भी 
तत्त्वतः एक ही हैं। जो चेतनात्मा देवताओंकी दिव्य शक्तियोंमें 
देवता कहलाता है, वही देवीकी दिव्य मूर्तियमें देवी कहलाता 
है। इसमें भेद-भावका भान आज्ञानका सूचक है। वह 
चेतनात्मा अदृष्ट और निर्लिप्त है। जो कुछ करती है, उसकी 
पराशक्ति प्रकृति ही करती है। जिस प्रकार एक स्वर्णकार बिना 
सर्णके कटक-कुण्डलादि आभूषण बनानेमें असमर्थ है, उसी 


प्रकार बिना प्रकृति-शक्तिके परमेश्वरका ऐश्वर्य सृष्टिके कार्यमें . 


निरर्थक है। 
` खयं परमेश्वरतक इस बातको स्वीकार करते हैं-- 
'इश्चरोऽहं महादेवि केवलं रक्तियोगतः । ' 
' शक्ति बिना महेशानि सदाहं शवरूपकः ॥' 
'डाक्तियुक्तो यदा देवि शिवोऽहं सर्वकामदः ॥' 
अर्थात्‌ हे महादेवि ! केवल शक्तिके योगसे ही मैं ईश्वर 
हूँ। शक्तिके बिना मैं शवरूप हँ । जब शक्तियुक्त होता हूँ, तब 
ही सर्वकामप्रद कल्याणकारी शिव मैं होता हूँ ।' 

सृष्टिक्रममें आद्य एवं प्रधान (प्रकृष्टा) देवी होनेके 
कारणसे ही इसको प्रकृति कहते हैं । यह त्रिगुणात्मिका है, 
“सत्त्वं रजस्तमस्त्रीणि विज्ञेया: प्रकृतेगुणा:'--ऐसा शाखरॉमें 


>~ 

लिखा है । 'प्रकृति' शब्दके 'प्र,कृ,ति'--ये तीन अक्षर क्रमशः 
सत्त्व, रज और तम- इन तीन गुणोंके द्योतक हैं। 
तत्तद्गुणानुसार वह परिणामखरूपा है । दुज्ञेंया होनेके कारण 
दुर्गा--प्रकृतिको हम दुर्गा कहते है । दुर्गा शब्दमें 'दु' अक्षर 
दुःख, दुर्भिक्ष, दुर्व्यसन, दाखियादि दैत्योंका नाश-वाचक है, 
रेफ रोगन्न है, गकार पापन्न और आकार अधर्म, अन्याय, 
अनैक्य, आलस्यादि अनेक असुरोंका नाशकर्ता है। 
सर्वसम्पत्स्वरूपा प्रकृति लक्ष्मी कहलाती है; वाक्‌, बुद्धि, 
विद्या, ज्ञानरूपिणी प्रकृति सरस्वती कहलाती है । इसी प्रकार 
सावित्री, राधा, सीता, तुलसी, मनसा, षष्ठी, चण्डी, काली, 
तारा, बाला, अन्नपूर्णा, गौरी, छिन्नमस्ता इत्यादि सभी 
स्वगुण-प्रधानांशरूपानुसार नाम धारण करती हैं। 
श्रीत्रहावैवर्तपुराणके कृष्णजन्मखण्डके पचासवें 
अध्यायमें श्रीमन्नारायण महर्षि श्रीनारदजीसे कहते है-- 


जगन्माता च प्रकृतिः पुरुषश्च जगत्पिता । 
गरीयसीति जगतां माता झातगुणैः पितुः ॥ 

“जगज्जननी प्रकृति है और जगतका पिता पुरुष 
है। जगतमें पितासे शतगुणा (सौगुना) अधिक महत्त्व 
माताका है।' 

अतः इसमें लेशमात्र संशयको स्थान नहीं कि इस विश्वके 
सृष्टि-क्रममें माया या प्रकृतिकी, जो कि ख्रीरूप है, सर्वत्र 
व्यापकता और प्रधानता है । उसका ईश्वरतकपर पूर्ण अधिकार 
है। ईश्वरी, प्रकृति या ऐश्वर्यशक्तिके ही कारण हम ईश्वरको ईश्वर 
कहते हैं। नाम भिन्न है, तत्त्व एक है। प्रकृति ईश्वर है और 
ईश्वर पराशक्ति प्रकृति है । ईथरकी मातृ-भावसे उपासना करनेसे 
वे ही झाक्तिरूपमें शक्तिभावापन्न अपने भक्तके अनेक कष्टोंका 
निवारण करते हुए उसे अपनेमें मिलाकर मुक्त कर देते हैं। 
शक्ति और शक्तिमानमें अभेद 

भगवतीने वाकसूक्तमें यह बतलाया है कि “मेरा 
आश्रय ब्रह्म है'--'मम योनिः *******- „ समुद्रे', इससे प्रतीत 
होता है कि आश्रय एक तत्त्व हुआ और आश्रयी दूसरा तत्त्व । 
इस तरह परब्रह्म और उसकी शक्ति दोनों पृथक्‌-पृथक्‌ दो तत्त्व 
अतीत होते हैं और अद्वयवाद ही अनुपपन्न होने लगता है ? 
किंतु वास्तविकता ठीक इससे विपरीत है। सच तो यह है कि 


पराम्बा दुर्गने अपना आश्रय बतलाकर द्वैतको ही निरास 
किया है। यदि पराम्बा अपनेको आश्रित न बतलातीं, स्वतन्त्र 
बतलातीं तभी द्वैतकी आपत्ति आती | ब्रह्मको अपना आश्रय 
बतलाकर पराम्बाने व्यक्त कर दिया है कि मुझमें और परब्रह्ममें 
कोई भेद नहीं है, क्योंकि शक्ति और ाक्त्याश्रयमें कोई भेद 
नहीं होता । अम्निकी दाहिका और प्रकाझिका शक्तियाँ अग्निको 
छोड़कर नहीं रह सकतीं | फिर भी जो आश्रय एवं आश्रयीकी 
भेद-प्रतीति होती है, उसके उत्तरमें देवीभागवतमें कहा गया है 
कि "भेदोऽस्ति मतिविभ्रमातः अर्थात्‌ यह भेद-प्रतीति 
बुद्धि-भ्रम है। 

श्वेताश्वतर उपनिषद्‌ (४। १०) में त्रिगुणात्मिका प्रकृति 
और मायाकी अभिन्नताका निरूपण करते हुए कहा गया है कि 
प्रकृति ही माया है और महेश्वर उसके अधिष्ठाता हैं-- 


मायां तु प्रकृतिं विद्यान्मायिनं तु महेश्वरम्‌। 
तस्यावयवभूतैस्तु व्याप्तं सर्वमिदं जगत्‌॥ 
कोई भी कार्य शक्तिके बिना नहीं हो सकता । इसे इस 
प्रकार समझा जा सकता है--एक मनुष्य बीमार होकर 
निछौनेपर पड़ा था। प्रतिदिन बीमारी बढ्नेके कारण वह 
बिछौनेसे उठकर बाहर नहीं आ सकता था। एक दिन उसका 
एक मित्र उसे देखनेके लिये आया ओर घरके दरवाजेपर खड़ा 
होकर पुकारने लगा--'भाई ! जरा बाहर आओ ।' रोगीने 
शाय्यापरसे ही उत्तर दिया-- हे मित्र ! मुझमें शाय्यासे उठकर 
बाहर आनेकी शक्ति नहीं है, तुम्हीं अंदर आ जाओ।' इस 
प्रकार रोगी मनुष्यके कथनसे स्पष्ट जान पड़ता है कि शक्ति 
एक वस्तु है, जिसके बिना वह राय्यासे उठकर बाहर नहीं आ 
सकता। रोगी मनुष्यकी शक्ति क्षीण हो गयी है, परंतु उसमें 
जीवन तो है। शक्त (रोगी मनुष्य) जीवन होते हुए भी शक्ति 
बिना कोई कार्य नहीं कर सकता । शक्तिके बिना बैठना-उठना, 
चलना-फिरना आदि साधारण क्रियाएँ भी नहीं हो सकतीं । 
शक्तिके द्वारा ही सब कार्य हो सकते हैं। झाक्तिसे सब काम 
हो जाता तो शक्तकी आवश्यकता न होती, यह कथन भी 
सम्भव नही है। 
चार मास बीतनेपर रोगी मनुष्य रोगसे मुक्त हो गया और 
उसके झारीरमें बल तथा शक्ति आ गयी । उसी समय उसका 

समान उसे बाहर आनेके लिये कहने लगा । उस मनुष्यने उत्तर 
दिया कि--'शक्ति होते हुए भी मुझे बाहर आनेकी इच्छा नहीं 
है, तुम्ही अंदर आ जाओ ।' इस कथनसे स्पष्ट जान पड़ता है 
कि उसमें शक्ति है, परंतु इच्छा न होनेसे वह बाहर नहीं आता । 
अत्येक कार्यके करनेमें शक्तकी इच्छाके अनुसार बर्तना पड़ता 
है। शक्ति खतन्त्र नहीं है तथा शक्ति बिना शाक्त अकेले कोई 
काम नहीं कर सकता। अतः स्पष्ट जान पड़ता है कि शक्ति 
और शक्तके सम्बन्धसे प्रत्येक कार्य सिद्ध होते हैं। 


+ कृतार्थयन्ति रक्षन्ति खभक्तान्‌ सर्वदेवताः * 


ब्रह्म, परमात्मा आदि शक्तके नाम हैं। मायाशक्ति, 
प्रकृति आदि शक्तिके नाम हैं। अभिमें दाह-शक्ति है। उस 
दाह-शक्तिका अभिके सांथ जैसा सम्बन्ध है, वैसा ही सम्बन्ध 
ब्रह्मका ब्रह्मकी शक्तिके साथ है । जैसे अग्निकी दाह-शक्ति अग्निसे 
पृथक्‌ नहीं है, उसी प्रकार ब्रह्मकी शक्ति भी ब्रह्मसे पृथक्‌ नहीं 
है। शक्ति चिदानन्द-स्वरूपिणी है और परमात्माकी सत्तासे 
सृष्टि आदि सब कार्योको करनेवाली है। अपने भक्तों, 
उपासकों, आराधकों, साधकों तथा समस्त विश्वपर उनंकी 
असीम अनुकम्पा है। 


महाकाली, महालक्ष्मी, महासरस्वती 


महाकाली, महालक्ष्मी, महासरखती--ये तीनों नाम 
जगन्नियन्ता परमात्माकी चितिशक्तिके हैं। शास्त्रकारोंका दृढ़ 
विश्वास है कि परमात्माको स्वरचित सृष्टिकी मर्यादारक्षार्थ 
युग-युगमें अपनी अलौकिकी योगमायाका आश्रय कर पुरुष 
या स्त्रीरूपसे अवतीर्ण होना पड़ता है। जब वे पुरुषवेषमें 
अवतार लेते हैं, तब जगत्‌ उनकी ब्रह्मा, विष्णु, महेश आदि 
नामोंसे स्तुति करता है और जब वे खीरूपसे जगत्में अवतीर्ण 
होते हैं, तब उन्हें महाकाली, महालक्ष्मी, महासरस्वती कहते 
हैं। जिस प्रकार ब्रह्मा, विष्णु, महेश--रज, सत्त और 
तमःप्रधान हैं, उसी प्रकार चितिशक्तिके ये तीनों रूप भी सत्त्व, 
रज, तम आदि गुणोंकी अधिकताके अनुसार वेष धारण करते 
हुए तत्तदगुणानुरूप कार्य करते हैं। चितिशक्तिके तमःप्रधान 
रोद्ररूपको महाकाली कहते हैं, जो प्रधानतया दुष्टोंका संहार 
करती है। सत्त्वप्रधान वैष्णवरूपको महालक्ष्मी कहते हैं जो 
जगत्‌का पालन करती है। रजःप्रधान ब्राह्मीशक्तिको सरस्वती 
कहते हैं, जो प्रधानतया जगत्की उत्पत्ति और उसमें ज्ञानका 
संचार करती है। दुर्गासप्तशतीमें चितिशक्तिके इन तीनों 
स्वरूपोंकी उत्पत्ति-कथा इस प्रकार है-- 
स्वासेचिष-मन्वन्तरमें चक्रवती राजा सुरथ राज्य करता 
था । एक समय इात्रुआंद्वारा पराजित होकर वह अपने राज्यमें 
. आकर शासन करने लगा, परंतु बहाँपर भी उसके शत्रुओनि 
आक्रमण कर दिया, जिससे दुःखी होकर वह शिकारके 
नहानेसे वनमें जाकर मेधा मुनिके आश्रममें रहने लगा । परंतु 
वहाँ भी उसे रात-दिन अपने राज्य-कोष आदिकी ही चिन्ता घेरे 


रहती थी । एक समय राजा आश्रमके निकट घूम रहा था कि 
उसकी दृष्टि एक वैश्यपर पड़ी। उसे उदास देखकर राजाने 
पूछा कि “तुम कौन हो और यहाँ किसलिये आये हो ? तुम्हारा 
मुख उदास और चिन्तित क्यों प्रतीत होता है ?' राजाके वचन 
सुनकर विनीतभावसे वैश्य कहने लगा कि महाराज ! मेरा 
नाम समाधि है। मैं उच्च कुलमें उत्पन्न वैश्य हूँ, परंतु 
दुर्भाग्यवश मेरे दष्ट पुत्रोंने मेरा धन छीनकर मुझे निकाल दिया, 
जिससे मैं इस वनमें भटकता फिरता हूँ। मुझे अपने स्वजनोंके 
कुशल-समाचार नहीं प्राप्त होनेसे मैं सर्वदा चिन्तित रहता हूँ। 
यद्यपि अर्थलोलुप पुत्रेनि मुझे निकाल दिया, फिर भी मेरा चित्त 
उनके मोहको नहीं छोडता । इस प्रकार परस्पर बातें करते वे 
दोनों आश्रममे गये और राजाने ऋषिके आगे विनीतभावसे 
कहा कि क्या कारण है कि मेरा सम्पूर्ण राज्य छिन जानेपर भी 
अभीतक उसमें मेरी आसक्ति बनी हुई है और यही दशा इस 
वैश्यकी हो रही है? आप हमें उपदेश देकर चिन्तासे 


छुड़ाइये ।' 
मुनिने कहा--'राजन्‌ ! महामायाकी विचित्र लीलाके 
द्वारा समस्त प्राणी ममता और मोहके गर्तमें पडे हुए हैं-- 


महामाया हरेश्चैषा तया सम्मोह्यते जगत्‌। 
ज्ञानिनामपि चेतांसि देवी भगवती हि सा॥ 
बलादाकृष्य मोहाय महामाया प्रयच्छति । 
तया विसृज्यते विश्वं जगदेतच्चराचरम्‌॥ 
(श्रीदुर्गासप्तराती १। ५५-५६) 
जिसके द्वारा सम्पूर्ण जगत्‌ मोहित हो रहा है, वह भगवान्‌ 

म नकसह, 


विष्णुकी महामाया है । वह महामाया देवी भगवती ज्ञानियोके 
चित्तको भी बलपूर्वक आकृष्टकर मोहमें डाल देती है। उसीके 
द्वारा यह सम्पूर्ण चराचर जगत्‌ रचा गया है। वह जिसपर 
प्रसन्न होती है, उसे मुक्ति प्रदान करती है और वही संसारके 
बन्धनका हेतु है । मुक्तिकी हेतुभूता सनातनी पराविद्या वही है ।' 

राजाने पूछा--महाराज ! जिसका आपने वर्णन किया, 
वह महामाया देवी कौन है और कैसे उत्पन्न हुई है ? उसके 
गुण, कर्म, प्रभाव और स्वरूप कैसे हैं? 

ऋषिने कहा--वह नित्या है, समस्त जगत्‌ उसकी मूर्ति 
है, उसके द्वारा यह चराचर जगत्‌ व्याप्त है। फिर भी देवकार्य 
करनेके लिये वह जब प्रकट होती है, तब उसे उत्पन्न हुई 
कहते हैं। 
महाकालीकी उत्पत्ति 

प्रल्यकालमें सम्पूर्ण संसारके जलमग्न होनेपर भगवान्‌ 
विष्णु शेषराय्यापर योगनिद्रामें सो रहे. थे। उस समय 
भगवानके कर्णकीटसे उत्पन्न मधु और कैटभ नामक दो घोर 
राक्षस ब्रह्माको मारनेके लिये उद्यत हो गये। भगवानके 
नाभिकमलमें स्थित प्रजापति ब्रह्माने असुरोंको देखकर 
भगवानको जगानेके लिये एकाग्रहृदयसे भगवानके 
नेत्रकमलस्थित योगनिद्राकी स्तुति की-- 

'हे देवि ! तू ही इस जगतकी उत्पत्ति, स्थिति और संहार 
करनेवाली है, तू ही महाविद्या, महामाया, महामेधा, महास्मृति 
और महामोहस्वरूपा है, दारुण कालरात्रि, महारात्रि और 
मोहरात्रि भी तू ही है। तूने जगतकी उत्पत्ति, स्थिति और लय 
करनेवाले साक्षात्‌ भगवान्‌ विष्णुको भी योगनिद्रावश कर 
दिया है और विष्णु, शंकर एवं मैं (ब्रह्मा). शरीर ग्रहण 
करनेको बाधित किये गये हैं। ऐसी महामायाशक्तिकी स्तुति 
कौन कर सकता है ? हे देवि | अपने प्रभावसे इन असुरोंको 
मोहित कर मारनेके लिये भगवानको जगा।' 

इस प्रकार स्तुति करनेपर वह महामाया भगवती 
भगवानके नेत्र, मुख, नासिका, बाहु तथा हृदयसे बाहर 
निकलकर प्रत्यक्ष खड़ी हो गयी । भगवान्‌ भी उठे और देखा 
कि दो भयङ्कर राक्षस ब्रह्माको खानेके लिये उद्यत हो रहे हैं। 
ब्रह्माकी रक्षाके लिये स्वयं भगवान्‌ उनसे युद्ध करने लगे। 
युद्ध करते-करते पाँच हजार वर्ष बीत गये, परंतु वे राक्षस नहीं 


मरे। तब महामायाने उन राक्षसोंकी बुद्धि मोहित कर दी, 
जिससे वे अभिमानपूर्वक विष्णुभगवानसे कहने लगे कि हम 
तुम्हारे युद्धसे अति संतुष्ट हुए हैं, तुम ईप्सित वर माँगो ।' 
भगवान्‌ कहने लगे--'यदि आप मुझे वर ही देना चाहते हैं 
तो यही वर दीजिये कि आप दोनों मेरे द्वारा मारे जायें।' 
मधु-कैटभने 'तथास्तु' कहा और बोले कि 'जहाँ पृथ्वी जलसे 
ढकी हुई हो वहाँ हमको नहीं मारना ।' अन्तमें भगवानने उनके 
सिरोंको अपनी जंघाओंपर रखकर चक्रसे काट डाला । इस 
प्रकार देवकार्य सिद्ध करनेके लिये उस सच्चिदानन्दरूपिणी 
चितिशक्तिने महाकालीका रूप धारण किया, जिसका स्वरूप 
और ध्यान इस प्रकार है-- 


खड्गं चक्रगदेषुचापपरिघाञ्छूलं भुशुण्डीं शिर: 
शङ्ख संदधतीं करैस्त्रिनयनां सर्वाङ्गभूषावृताम्‌। 
नीलाइमदझुतिमास्यपाददहाकां सेवे महाकालिकां 
यामस्तौत्स्वपिते हरौ कमलजो हन्तुं मधुं कैटभम्‌॥ 


“खड्ग, चक्र, गदा, धनुष, बाण, परिघ, शूल, भुझुण्डी, 
कपाल और शङ्खको धारण करनेवाली, सम्पूर्ण आभूषणोंसे 
सुसज्जित, नीलमणिके समान कान्तियुक्त, दस मुख, दस 
पादवाली महाकालीका मैं ध्यान करता हूँ, जिसकी स्तुति 
विष्णुभगवानकी योगनिद्रास्थितिमें ब्रह्माजीने की थी।' 
महालक्ष्मीको उत्पत्ति 

एक समय देवता और दानवोंमें सौ वर्षतक घोर युद्ध 
हुआ । देवताओंका राजा इन्द्र था और दानवॉका महिषासुर । 
पराक्रमी दानवोंद्वारा देवताऑको पराजित कर महिषासुर जब 
स्वयं इन्द्र बन बैठा, तब सम्पूर्ण देवगण पद्मयोनि ब्रह्माजीको 
आगे कर भगवान्‌ विष्णु और झंकरके पास गये और उन्हे 
अपनी सम्पूर्ण विपत्ति-गाथा सुनायी। देवताओंकी 
आर्तवाणी सुनकर भगवान्‌ विष्णु तथा शंकर कुपित हो गये 
और उनकी भृकुटी चढ़ गयी। उनके शरीरसे एक महान्‌ 
तरह सम्पूर्ण दिशाओंको देदीप्यमान करता हुआ नारी-शरीर 
बन गया। उस भगवतीको देखकर सब देवता प्रसन्न हुए और 


उसे अपने-अपने झन समर्पण किये । तब असन्न होकर देवीने 


अट्टहास किया, जिससे समस्त दिशाएँ गूँज उठी, समुद्र 


उछलने लगे, 
देवताओनि जयध्वनि की और मुनिगण स्तुति करने लगे। उस 
भयङ्कर गर्जनाको सुनकर महिषासुर क्रोधित होकर अख- 
शास्न-सुसञ्जित दानव-सेनाको लेकर वहाँ आया और तेजःपुझ 
महालक्ष्मीको उसने देखा। तदनन्तर असुरोंका देवीके साथ 
अति भयङ्कर युद्ध हुआ, जिसमें सम्पूर्ण दानव मारे गये। 
महिषासुर भी अनेक प्रकारकी माया करके 
अन्तमें महालक्ष्मीके द्वारा मारा गया । देवताओंने भगवतीकी 
विविध प्रकारसे स्तुति की । इस प्रकार महालक्ष्मीने रूप धारण 
किया, जिसका स्वरूप और ध्यान इस प्रकार है-- 
अक्षस्रक्परशुं गदेषुकुलिशं पद्य धनुः कुण्डिकां 
दण्डं शक्तिमसिं च चर्म जलजं घण्टां सुराभाजनम्‌ \ 
शु पाशसुदर्शने च दधतां हस्तैः प्रसन्नाननां 
सेवे सैरिभमर्दिनीमिह महालक्ष्मी सरोजस्थिताम्‌ ॥ 
“स्रहस्तकमलमें अक्षमाला, परशु, गदा, बाण, 
वज्र, कमल, धनुष, कुण्डिका, शक्ति, खड्ग, चर्म, शङ्ख, 
घण्टा, मधुपात्र, शूल, पाश और सुदर्शनचक्रको धारण 
करनेवाली, कमलस्थित, महिषासुरमर्दिनी महालक्ष्मीका हम 
ध्यान करते हैं।' 
महासरस्वतीक्की उत्पत्ति 
पूर्वकालमें जब शुम्भ और निशुम्भने इन्द्रादि देवताओंके 
सम्पूर्ण अधिकार छीन लिये तथा वे खयं ही यज्ञभोक्ता बन 
बैठे, तब अपने अधिकारोंको पुनः प्राप्त करनेके लिये 
देवताओंने हिमालयपर जाकर देवी भगवतीकी अनेक प्रकारसे 
स्तुति की। उस समय पतितपावनी भगवती पार्वती आयीं और 
उनके शरीरमेंसे शिवा प्रकट हुईं। सरखतीदेवी पार्वतीके 
कारीरकोषसे निकली थीं, इसलिये उनका कौशिकी नाम प्रसिद्ध 
हुआ । कौशिकीके निकल जानेके बाद पार्वतीका शरीर काला 
पड़ गया, इसलिये उन्हें कालिका कहते हैं। तदनन्तर भगवती 
कौशिकी परम सुन्दर रूप धारण कर बैठी हुई थीं कि उन्हे 
चण्ड-मुण्ड नामक शुम्भ-निशुम्भके दूतेनि देखा । उन्हेनि जाकर 
झुम्भ-निशुम्मसे कहा कि “हे दानवपति ! हिमालयपर एक 
अति लावण्यमयी परम मनोहरा रमणी बैठी है। वैसा मनोज्ञ 
रूप आजतक किसीने नहीं देखा । आपके पास ऐरावत हाथी, 


थक गया और 


तथा अन्य विविध रल 


कीजिये | दूतोंकी वाणी सुनकर शुम्भ-निशुम्भने अपने सुग्रीव 
नामक दूतको उस देवीको प्रसन्न करके अपने पास लानेको 
कहा। दूतने जाकर देवीको शुम्भ-निशुम्मका आदेश सुनाया 
और उनके ऐश्वर्यकी बहुत प्रशंसा की । देवीने कहा कि तुम जो 
कुछ कहते हो सो सब सत्य है, परंतु मैंने पहले एक प्रतिज्ञा 
कर ली थी, वह यह है कि 
यो मां जयति संग्रामे यो मे दर्प व्यपोहति । 
यो मे प्रतिबलो लोके स मे भर्ता भविष्यति ॥ 
(दुर्गासप्तशती ५। १२०) 

“जो मुझे संग्राममें जीतकर मेरे दर्षको चूर्ण करेगा, वही 
मेरा पति होगा ।' अतः तुम अपने स्वामीको जाकर मेरी प्रतिज्ञा 
सुना दो कि मुझे युद्धमें जीतकर मेरा पाणिग्रहण कर रे । दूतने 
देवीको बहुत समझाया, परंतु देवीने नहीं माना। तब कुंपित 
होकर दूतने सम्पूर्ण वृत्तान्त झुम्भ-निझुम्भको जाकर सुनाया, 
जिससे कुपित होकर उन्होंने अपने सेनापति घूप्रलोचनको 
देवीके साथ युद्ध करनेके लिये भेजा। परंतु देवीने थोड़े ही 
समयमें उसे सेनासहिंत मार डाला। इसी प्रकार चण्ड और 
मुण्डको भी देवीने मार डाला | तन क्रुद्ध होकर उन्होंने अपनी 
समस्त सेना लेकर देवीको चारों ओरसे घेर लिया । भगवतीने 
घण्टाध्वनि की, जिससे सम्पूर्ण दिशाएँ. गूँज उठीं। इसी समय 
ब्रह्मा, विष्णु, महेश, कार्तिकेय और इन्द्रादिके शरीरोंसे 
शक्तियाँ निकलकर चण्डिकाके पास आयीं । वे देवियाँ जिसकी 
शक्ति थीं, तत्तत्‌ शक्तिके अनुरूप स्वरूप, भूषण और वाहनसे 
युक्त थीं। उन राक्तियोके मध्यमें स्वयं महादेवजी आये और 
देवीसे बोळे कि मुझे प्रसन्न करनेके लिये सम्पूर्ण दानवोंका 
संहार कीजिये।' उसी समय देवीके शरीरसे अति भीषण 
चण्डिका-शक्ति प्रकट 'हुई और शिवजीसे बोली कि हैं 
भगवन्‌! आप हमारे दूत बनकर दानवॉके पास जाइये और 
उन्हें कह दीजिये कि यदि तुम जीना चाहते हो तो त्रैलोक्यका 
राज्य इन्द्रको समर्पित कर पाताललोकको चले जाओ। 
शिवजीने जुम्भ-निशुम्भको देवीकी आज्ञा सुनायी, पर वै 
बळगर्वित दानव कब माननेवाले थे! निदान भयंकर युद्ध 

छिड़ गया और अस्न-शस्न-प्रहार होने लगे। शक्तियोंद्वारा 
आहत होकर दानव-सेना गिरने लगी। तब. क्रुद्ध होकर 
रक्तबीज युद्धभूमिमें आया। इस दानवके रक्तसे उत्पन्न 
दानव-समूहसे सम्पूर्ण युद्ध-स्थल भर गया, जिससे देवगण 
कॉप उठे । तब चण्डिकाने कालीसे कहा कि 'तुम अपना मुख 
फैलाकर इसके शरीरसे निकले हुए रक्तका पान करो, जब यह 
क्षीणरक्त होगा तब मारा जायगा।' फिर देवीने रक्तबीजपर 
शूलप्रहार किया । उससे जो रक्त निकला, उसे काली पीती 
गयीं। क्षीणरक्त होते ही देवीके प्रहारसे वह धराशायी हो गया । 
तत्पश्चात्‌ शुम्भ और निशुम्भ भी युद्ध-भूमिमें मारे गये । देवगण 
हर्षित होकर जयध्वनि करने लगे। महासरस्वतीने जो रूप 
धारण किया, उसका स्वरूप और ध्यान इस प्रकार है-- 


घण्टाशूलहलानि शङ्खमुसले चक्रं धनुः सायकं 


हस्ताब्मैर्दधतीं घनान्तविलसच्छीतांशुतुल्यप्रभाम्‌ । 
गौरीदेहसमुद्भवां त्रिजगतामाधारभूतां महा- 
पूर्वामत्र सरस्वतीमनुभजे शुम्भादिदैत्यार्दिनीम्‌ ॥ 


'स्वहस्तकमलमें घण्टा, त्रिशूल, हल, शंख, मूसल, 
चक्र, धनुष और बाणको धारण करनेवाली, गौरी-देहसे 
उत्पन्न, शरद्‌ ऋतुके शोभा-सम्पन्न चन्द्रमाके समान 
कान्तिवाली, तीनों लोकोंकी आधारभूता, शुम्भादि दैत्यमर्दिनी 
महासरस्वतीको हम नमस्कार करते हैं।' 

देवतागण महासरस्वतीकी स्तुति करने लगे--'हे देवि ! 
आप अनन्त पराक्रमशाली वैष्णवी शक्ति हैं, संसारकी 
आदिकारण महामाया आप ही हैं । आपके द्वारा समस्त संसार 
मोहित हो रहा हे । आप ही प्रसन्न होनेपर मुक्तिकी दाता हैं। 


हे देवि ! सम्पूर्ण विद्याएँ आपके ही भेद हैं, सम्पूर्ण स्त्रियां 
आपका ही स्वरूप हैं। आपके द्वारा समस्त संसार व्याप्त है । 
कौन ऐसी विशेषता है कि जिससे हम आपकी स्तुति करें ! हे 
देवि ! आप प्रसन्न हों और शत्रुओके भयसे सर्वदा हमारी रक्षा 
करें। आप समस्त संसारके पापोंका और उत्पातके 
परिणामस्वरूप उपसर्गोका नाश कर दीजिये।' देवताओंकी 
स्तुति सुनकर भगवती प्रसन्न होकर कहने लगीं--'हे 
देवगण ! तुम्हारी की हुई स्तुतिके द्वारा एकाग्रचित्त होकर जो 
मेरा स्तवन करेगा, उसकी समस्त बाधाएँ मैं अवश्य नष्ट कर 
दूँगी।' यह कहंकर देवगणके देखते-देखते ही भगवती 
अन्तर्धान हो गयीं। 

मेधा ऋषिने देवीकी उत्पत्ति और देवादिकृत स्तुति 
सुनाकर कहा कि 'हे राजन्‌! तुम और यह वैश्य तथा अन्य 
विवेकीजन इन महामाया भगवतीकी मायासे मोहित हो रहे हैं, 
अतः तुम इन्हीं पस्मेश्वरीकी शरण ग्रहण करो। आराधना 
करनेसे वे मनुष्योंको शीघ्र ही भोग, स्वर्ग और मोक्ष प्रदान कर 
देती हैं।' ऋषिके वचन सुनकर वे दोनों नदीके किनारे जाकर 
देवीकी पार्थिव मूर्ति बनाकर उसकी पूजा करने लगे । देवीको 
प्रसन्न करनेके लिये उन्होंने अनेक संयम-नियमॉका पालन 
करते हुए तीन वर्षतक कठोर तपस्या की। उनके तपको 
देखकर भगवती प्रसन्न होकर प्रत्यक्ष आ खड़ी हुई और 
बोलीं--'मैं तुम दोनोंपर प्रसन्न हूँ। इच्छित वर माँग लो !' 
तब राजाने अपने राज्य और वैश्यने ज्ञान-्राप्तिकी याचना की । 
देवीने “तथास्तु' कहा । दोनोंके मनोरथ पूर्ण हुए, वैश्य मुक्त हो 
गया और राजाने अपना राज्य प्राप्त किया तथा वह दूसरे जन्ममें 
सूर्यपुत्र होकरः सावर्णिमनु हुआ। 


दस महाविद्याएँ और उनकी कथाएँ 


दस महाविद्याओंका सम्बन्ध परम्परातः सती, शिवा और 
पार्वतीसे है। ये ही अन्यत्र नवदुर्गा, शक्ति, चामुण्डा, 
विष्णुप्रिया आदि नामोंसे पूजित और अर्चित होती हैं। 
महाभागवतपुराण (श्रीदेवीपुराण)में महाविद्याओंके प्रादु- 
भावकी एक रोचक कथा प्राप्त होती है, तदनुसार शिवसे 
द्वेष रखनेके कारण दक्ष प्रजापतिने सभी देवताओं तथा 


महर्षियोंको अपने यज्ञमें सादर आमन्त्रित किया, किंतु रिवकी 
उपेक्षा कर उन्हें नहीं बुलाया। सतीने पिताके उस यजञमें 
जानेकी अनुमति माँगी, रिवने वहाँ जाना अनुचित बताकर 
उन्हें जानेसे रोका, पर सती अपने निश्चयपर अटळ रहीं। 
उन्होंने कहा- “मैं प्रजापतिके यज्ञमें अवश्य जाऊँगी और 
वहाँ या तो अपने प्राणेश्वर देवाधिदेवके लिये यज्ञभाग प्राप्त 


कहूँगी या यज्ञको ही नष्ट कर दूँगी ।" यह, कहते हुए सतीके 


नेत्र लाल हो गये । वे शिवको उप्र दृष्टिसे देखने लगीं। उनके 
अधर फड्कने लगे, वर्ण कृष्ण हो गया । क्रोधामिसे दग्ध 
शरीर महाभयानक एवं उग्र दीखने लगा। उस समय 
महामायाका विग्रह प्रचण्ड तेजसे तमतमा रहा था । कालाभिके 
समान महाभयानक रूपमें देवी मुण्डमाला पहने हुई थीं और 
उनकी भयानक जिह्या बाहर निकली हुई थी, शीशपर अर्धचन्द्र 
सुशोभित था और उनका सम्पूर्ण व्यक्तित्व विकराल लग रहा, 
था। वे बार-बार विकट हुंकार कर रही थीं । देवीका यह 
स्वरूप साक्षात्‌ महादेवके लिये भी भयप्रद और प्रचण्ड था। 
उस समय उनका श्रीविग्रह करोड़ों मध्याहके सूयेकि समान 
तेजःसम्पन्न था और वे बारंबार अट्टहास कर रही थीं । देवीके 
इस विकराल महाभयानक रूपको देखकर शिव भाग चके। 
भागते हुए उनको दसौँ दिशाओं रोकनेके लिये देवीने अपनी 
अङ्गभूता दस देवियोंको प्रकट किया। देवीकी ये स्वरूपा 
जाक्तियाँ ही दस महाविद्या. हैं, जिनके नाम हैं-"१- काली, 
२- तारा, ३- छिन्नमस्ता, ४- षोडशी, ५- भुवनेश्वरी, 
६- त्रिपुरभैरवी, ७- धूमावती, ८- बगलामुखी, ९- मातङ्गी 
और १०-कमला । 
इन दस महाविद्याओंमें महाकाली ही मूलरूपा मुख्य है 
ओर उन्हीके उग्र और सौम्य दो रूपोमे अनेक रूप धारण 
करनेवाली ये दस महाविद्याएँ ही हैं। महाकालीके दशधा 
प्रधान रूपोंको ही दस महाविद्या कहा जाता है । सर्वविद्यापति 
शिवकी शक्तियाँ ये दस महाविद्या. लोक और शास्रमें यद्यपि 
अनेक रूपोंमें पूजित हुई, पर इनके दस रूप प्रमुख हो गये! 
ये रूप अपनी उपासना, मन्त्र और दीक्षाओंके भेदसे अनेक 
होते हुए भी मूलतः एक ही हैं। अधिकारिभेदसे 
अलग-अलग रूप और उपासना-खरूप प्रचलित हैं | काली, 
तारा, छिन्नमस्ता, नगला और धूमावती विद्यास्वरूप भगवतीके 
प्रकट-कठोर किंतु अप्रकट करुण-रूप हैं तो भुवनेश्वरी, 
घोडशी (ललिता), त्रिपुरभैरवी, मातङ्गी और कमला 
विद्याओंके सौम्य रूप हैं। ये ही महाविद्याएँ. साधकोंकी परम 


81717. छट | और अका समत कयी मनात मी स हैं, जो सिद्ध होकर अनन्त सिद्धियाँ और अनन्तका 


चरणानुगामी इस विषयमें कुछ निर्वचन अवश्य कर लेते हैं। 
इस दृष्टिसे काली-तत्त्व प्राथमिक शक्ति है। निर्गुण ब्रह्मकी 
पर्याय इस महाशक्तिको तान्त्रिक अन्योमे विशेष प्रधानता दी 
गयी है। वास्तवमें इन्हीके दो रूपोंका विस्तार ही दस 
महाविद्याओंके स्वरूप हैं। महानिर्गुणकी अधिष्ठात्री शक्ति 
होनेके कारण ही इनकी उपमा. अन्धकारसे दी जाती है। 
महासगुण होकर वे 'सुन्दरी' कहलाती हैं तो महानिर्गुण होकर 
'काली' । तत्त्वतः सब एक है, भेद केवल प्रतीतिमात्रका है। 
'कादि' और 'हादि' विद्याओके रूपमें भी एक ही श्रीविद्या 
क्रमशः कालीसे प्रारम्भ होकर उपास्या होती,हैँ। एकको 
“संहारक्रम' तो दूसरेको 'सृष्टि-क्रम' नाम दिया जाता है। 
देवीभागवंत आदि शक्ति-म्रन्थोंमें महालक्ष्मी या शक्तिबीजको 
मुख्य प्राधानिक बतानेका रहस्य यह है कि इसमें हादि विद्याकी 
क्रमयोजना स्वीकार की गयी है और तन्‍्त्रों, विशेषकर अत्यन्त 
गोपनीय तन्त्रोमे कालीको प्रधान माना गया है । तात्विक दृष्टिसे 
यहाँ भी भेदबुद्धिकी सम्भावना नहीं है । 'अगुनहिं सगुनहिं नहिं 
कछु भेदा' का तर्क दोनोंको दोनोंसे अभिन्न सिद्ध करता है । 

बृहन्नीलतन्त्रमे कहा गया है कि रक्त और कृष्णभेदसे 
काली ही दो रूपोमें अधिष्ठित हैं । कृष्णाका नाम 'दक्षिणा' है 
तो रक्तवर्णाका नाम 'सुन्दरी'-- 

विद्या हि द्विविधा प्रोक्ता कृष्णा रक्ताप्रभेदत: । 

कृष्णा तु दक्षिणा प्रोक्ता रक्ता तु सुन्दरी मता ॥ 

उपासनाके भेदसे दोनोंमें द्वैत है, पर तत्त्वदृष्टिसे अद्वैत 
है। वास्तवमें काली और भुवनेश्वरी दोनों मूल-प्रकृतिके 
अव्यक्त और व्यक्त रूप हैं। कालीसे कमलातककी यात्रा दस 
सोपानोंमें अथवा दस स्तरोंमें पूर्ण होती है। दस 
महाविद्याओका खरूप इसी रहस्यका परिणाम है। 

दस महाविद्याओकी उपासनामें सृष्टिक्रमकी उपासना 
लोकग्राह्य है। इसमें भुवनेश्वरीको प्रधान माना गया है । वही 


> 

समरकनन ऽज अऽऽ जअजअ अजजत, 


सदाशिव फलक हैं तथा ब्रह्मा, विष्णु, रुद्र और ईश्वर उस 
फलक या श्रीमञ्चके पाये हैं। इस श्रीमञ्चपर भुवनेश्वरी 
भुवनेश्वरके सार्थ विद्यमान हैं। सात करोड़ मन्त्र इनकी 
आराधनामें लगे हुए हैं। विद्वानोंका कथन है कि निर्विरोष ब्रह्म 
ही स्वशाक्ति-विलासके द्वारा ब्रह्मा, विष्णु आदि पञ्च 
आख्याओंको प्राप्त होकर अपनी शक्तियोंके सांनिध्यसे सृष्टि, 
स्थिति, लय, संग्रह तथा अनुग्रहरूप पञ्च कृत्योंको सम्पादित 
करते हैं। वह निर्विशेष तत्त्व “परमपुरुष' पद-वाच्य है और 
उसकी स्वरूपभूत अभिन्न शक्ति ही है भुवनेश्वरी | 
महाविद्या ओके प्रादुर्भावकी अन्यान्य कथाएँ 
१-काली--दस महाविद्याओंमें काली प्रथम हैं। 

कालिकापुरणमें कथा आती है कि एक बार देवताओंने 
हिमाळयपर जाकर महामायाका स्तवन किया। पुराणकारके 
अनुसार यह स्थान मतङ्गमुनिका आश्रम था। स्तुतिसे प्रसन्न 
होकर भगवतीने मतङ्ग-वनिता बनकर देवताओंको दर्शन दिया 
और पूछा कि 'तुमलोग किसकी स्तुति कर रहे हो।' तत्काल 
उनके श्रीविग्रहसे काले पहाड़के समान वर्णवाली एक दिव्य 
नारीका प्राकट्य हुआ। उस महातेजस्विनीने स्वयं ही 
देवताओंकी ओरसे उत्तर दिया कि “ये लोग मेरा ही स्तवन कर 
रहे हैं।' वे गाढे काजलके समान कृष्णा थीं, इसीलिये उनका 
नाम 'काली' पड़ा। 

'लगभग इसीसे मिळती-जुळती कथा 'दुर्गासप्तशती'में भी 
है। शुम्भ-निशुम्भके उपद्र्वसे व्यथित देवताओंने हिमालयपर 
देवीसूक्तसे देवीको बार-बार जब प्रणाम निवेदित किया, तन 
गौरी-देहसे कौशिकीका प्राकट्य हुआ और उनके अलग होते 
ही अम्बा पार्वतीका स्वरूप कृष्ण हो गयां,वे ही “काली' नामसे 
विख्यात हुई 

तस्यां विनिर्गतायां तु कृष्णाभूत, सापि पार्वती । 

कालिकेति समाख्याता हिमाचलकृताश्रया ॥ 

(दुर्गासप्तशती ५।८८) 

वोस्तवमें कालीको ही नीलरूपा होनेसे 'तारा' भी कहा 

गया है। वचनान्तरसे 'तारा' नामका रहस्य यह भी है कि वे 
सर्वदा मोक्ष देनेबाली--तारनेवाली हैं, इसलिये तारा हैं। 
अनायास ही वे वाक्‌ प्रदान करनेमें समर्थ हैं, इसलिये 


'नीलसरस्वती' भी हैं। भयंकर विपत्तियोंसे रक्षणकी कृपा 
प्रदान करती हैं, इसलिये वे उग्रतारिणी या 'उग्रतारा' हैं। 

नारद-पाञ्जात्रके अनुसार -- एक बार कालीके मनमें 
आया कि वे पुनः गौरी हो जाये, यह सोचकर वे अन्तर्धान हो 
गयीं | उसी समय नारदजी प्रकट हो गये । झिवजीने नारदजीसे 
उनका पता पूछा। नारदजीने उनसे सुमेरुके उत्तरमें देवीके 
प्रत्यक्ष उपस्थित होनेकी बात कही । शिवकी प्रेरणापर नारदजी 
वहाँ गये और उन्होंने उनसे शिवजीसे विवाहका प्रस्ताव 
रखा। देवी क्रुद्ध हो गयी और उनकी देहसे एक अन्य 
विग्रह-षोडशी प्रकट हुई और उससे छायाविग्रह त्रिपुरभैरवीका 
प्राकट्य हो गया। 

मार्कण्डेयपुराणमें देवीके लिये 'विद्या' और “महाविद्या' 
दोनों शब्दोंका प्रयोग हुआ है। ब्रह्माकी स्तुतिमें “महाविद्या' 
तथा देवताओंकी स्तुतिमें 'लदिम लज्जे महाविद्ये' सम्बोधन 
आये हैं। 'अ' से लेकर 'क्ष' तक पचास मातृका आधारपीठ 
हैं, इनके भीतर स्थित शक्तियाँका साक्षात्कार शक्ति-उपासना 
है। शक्तिसे शक्तिमानका अभेद-दर्शन, जीवभावका लोप और 
शिवभावका उदय किंवा पूर्ण शिवत्व-बोध शक्ति-उपासनाको 
चरम उपलब्धि है। कालीकी साधना यद्यपि दीक्षागम्य है 
तथापि अनन्य-इरणागतिके द्वारा उनकी कृपा किसीको भी 
प्राप्त हो सकती है । मूर्ति, यन्त्र अथवा गुरुद्वारा उपदिष्ट किसी 
आधारपर भक्तिभावसे मन्त्र, जप, पूजा, होम और पुरश्चरण 
करनेसे काली प्रसन्न हो जाती हैं। कालीकी प्रसन्नता सम्पूर्ण 
अभीष्टोंकी प्राप्ति है। 

२-तारा---तारा और काली यद्यपि एक ही हे, 
बुहन्नीलतन्त्रादि अन्थेमै उनके विशेष रूपकी चर्चा है। 
हयग्रीवका वध करनेके लिये देवीको नीलविग्रह प्राप्त हुआ है। 
झाव-रूप शिवपर प्रत्यालीढ मुद्रामें भगवती आरूढ़ हैं और 
उनकी नीले रंगकी आकृति नीलकमलोंकी भाँति तीन नेत्र तथा 
हार्थोमे कैंची, कपाल, कमल और खड्ग हैं। व्याघ्रचर्मसे 
विभूषिता उन देवीके कण्ठमें मुण्डमाला है वे उग्रतारा हैं, पर 
भक्तोपर कृपा करनेके लिये उनकी तत्परता अमोघ है। इस 
कारण वे महाकरुणामयी हैं। 

शात्रुनाहा, वाक्‌-शक्तिकी प्रापि तथा भोग-मोक्षकी 
प्राप्ति लिये तारा अथवा उग्रताराकी साधना की जाती हैं। 

+ कृतार्थयन्ति रक्षन्ति खभक्तान्‌ सर्वदेवताः * 


दिवता- 


रात्रिदेवी-खरूपा शक्ति तारा महाविद्याओंमें अदभुत प्रभाव 
और सिडको अधिष्ठात्री देवी कही गयी हैं। 
` ३-छिज्नमस्ता- “छिन्नमस्ता के प्रादुर्भावकी कथा इस 
प्रकार है- एक बार. भगवती भवानी अपनी सहचरियों-- 
जया और विजयाके साथ मन्दाकिनीमें स्नान करनेके लिये 
गर्यी। वहाँ . जान करनेपर क्षुधाम्रिसे पीडित “होकर वे 
कृष्णवर्णकी हो गयी | उस समय उनकी सहचरियोंने उनसे 
कुछ भोजन करनेके लिये माँगा.। देवीने उनसे प्रतीक्षा करनेके 
लिये कहा। कुछ समय प्रतीक्षा करनेके बाद पुनः याचना 
करनेपर देवीने पुनः प्रतीक्षा करनेके लिये कहा। बादमें उन 
देवियेनि विनम्र खरमें कहा कि “माँ तो शिशुओंको तुरंत भूख 
लगनेपर भोजन प्रदान करती है ।' इस प्रकार उनके मधुर वचन 
सुनकर कृपामयीने अपने :कराग्रसे अपना सिर काट 'दिया। 
कटा हुआ सिर देवीके ब्रायें हाथमें आ गिरा और कबन्धसे 
तीन घाराएँ निकलीं। वे दो धाराओंको. अपनी दोनों 
सहेलियोंकी ओर प्रवाहित करने लगी, जिसे पीती हुई वे दोनों 
प्रसन्न होने लगीं और तीसरी धारा जो ऊपरकी ओर प्रवाहित 
थी, उसे वे खयं पान करने लगी । तभीसे ये 'छिन्नमस्ता' कही 
जाने लगीं । 
छिन्नमस्ता नितान्त गुह्य तत्त्ववोधकी प्रतीक हैं। छिन्न 
यज्ञ-सीर्षकी प्रतीक ये देवी श्वेतकमल-पीठपर खड़ी हैं । इनकी 
नाभिमें योनिचक्र है । दिशाएँ ही उनके वस्न हैं। कृष्ण (तम) 
और रक्त (रज) गुणोंकी देवियाँ उनकी सहचरियाँ हैं। वे 
अपना सीरा खयं काटकर भी जीवित हैं, जिससे उनमें 
अपनेमें पूर्ण अन्तर्मुखी साधनाका संकेत मिलता है। 
४-षोडशी-- इनमें षोडश कलाएं पूर्णरूपेण विकसित 
हैं, अतएव वे षोडशी कहलाती हैं। षोडशी माहेश्वरी शक्तिकी 
सबसे मनोहर 'श्रीविग्रहवाली सिद्ध विद्यादेवी हैं। सोलह 
अक्षरॉके मन्त्रवाली :उन देवीकी अङ्गकान्ति उदीयमान 
सूर्यमण्डलकी आभाकी भाँति है। उनके चार भुजाएँ एवं तीन 
नेत्र हैं। शान्त मुद्रामें लेटे हुए सदाशिवपर स्थित कमलके 
आसनपर विराजिता षोडशी देवीके चारों हाथोंमें पाश, अङ्कुर, 
धनुष और बाण सुशोभित हैं। वर देनेके लिये सदा-सर्वदा 
उद्यत उन भगवतीका श्रीविग्रह सौम्य और हृदय दयासे 
आपूरित है। जो उनका आश्रय ग्रहण कर लेते हैं, उनमें ओर 


ईश्वरमें कोई भेद नहीं रह जाता। वस्तुतः उनकी OTe 
अवर्णनीय है। संसारके समस्त मन्त्र-तन्त्र उनकी आराधना 
करते हैं। वेद भी उनका वर्णन नहीं कर पाते। भक्तोंको ते 
प्रसन्न होकर क्या नहीं दे देती ।“ अभीष्ट' तो सीमित अर्थवाच्य 
शब्द है, ' वस्तुतः उनकी कृपाका एक कण भी अभीष्टसे 
अधिक प्रदान करनेमें समर्थ है। 
८-भुवनेश्वरी-देवीभागवतमें वर्णित मणिद्वीपको 
अधिष्ठात्री देवी हृल्लेखा (हीं) मनत्रकी स्वरूपा शक्ति और 
सृष्टिक्रममें महालक्ष्मीखरूपा--आदि-शक्ति भगवती 
भुवनेश्वरी शिवके समस्त लीला-विलासकी सहचरी और 
निखिल प्रपञ्चोकी आदि कारण, सबकी शक्ति और सबको 
नाना प्रकारसे पोषण प्रदान - करनेवाली हैं। जगदम्बा 
भुवनेश्वरीका स्वरूप सौम्य और अङ्गकान्ति अरुण है। भक्तोंको 
अभय एवं समस्त सिद्धियाँ प्रदान करना उनका स्वाभाविक 
गुण है । शास्तरेमें इनकी अपार महिमा बतायी गयी है। . 
देवीका स्वरूप 'ही' इस बीजमन्त्रमें सर्वदा विद्यमान है, 
जिसे देवीभागवतमें देवीका 'प्रणव' कहा गया है। शास्त्रेंमे 
कहा गया है कि इस बीजमन्त्रके जपका पुरश्चरण करनेवाला 
और यथाविधि होम, ब्राह्मण-भोजन करानेवाला भक्तिमान्‌ 


साधक साक्षात्‌ प्रभुके समान हो जाता है। 
वृद्धिंगत विश्वका अधिष्ठान त्र्यम्बक सदाशिव हैं, उनकी 
शक्ति 'भुवनेश्वरी' है। सोमात्मक अमृतसे विश्वका आप्यायन 
(पोषण) हुआ करता है, इसीलिये भगवतीने अपने किरीटमें 
चन्द्रमा धारण कर रखा है। ये ही भगवती त्रिभुवनका 
भरण-पोषण करती रहती हैं, जिसका संकेत उनके हाथकी 
मुद्रा करती है। ये उदीयमान सूर्यवत्‌ कान्तिमती, त्रिनेत्रा एवं 
उन्नत कुचयुगला देवी हैं। कृपादृष्टिकी सूचना उनके मृदुहास्य 
(स्मेर) से मिलती है। शासनराक्तिके सूचक अङ्कुश, पार 
आदिको भी वे धारण करती हैं। a 
:  ६-त्रिपुरभैरवी--इन्द्रियॉपर विजय और सर्वत्र 
उत्कर्षकी प्रापति-हेतु त्रिपुरभैरवीकी उपासनाका विधान शास्त्रे 
कहा गया है। क्षीयमान विश्वके अधिष्ठान दक्षिणामूर्ति 
कालभैरव हैं । उनकी शक्ति ही 'त्रिपुरमैरवी' है | उनके ध्यानमें 
बताया गया है कि वे उदित हो रहे सहखों सूयेकि समान 
अरुण कान्तिवाली और क्षौमाम्बरघारिणी होती हुई मुण्डमाल 
पहने हैं। रक्तसे उनके पयोधर लिप्त हैं। वे तीन नेत्र एवं 


_ 0) 


अङ्क] 


* दस महाविद्याँ और उनकी कथाएँ + 

सासाराम वावी 
हिमांशु-मुकुट धारण किये, हाथमें जपवटी, विद्या, वर एवं उ' आदि वाक्योंमें वगला-शक्ति ही पर्यायरूपमें संकेतित हँ । 


अभयमुद्रा धारण किये हुए हैं। ये भगवती मन्द-मन्द हास्य 
करती रहती है । 

७-धूमावती--धूमावती देवीके विषयमें कथा आती है 
कि एक बार पार्वतीने महादेवजीसे अपनी क्षुधाको निवारण 
करनेका निवेदन किया। महादेवजी चुप रह गये। कई बार 
निवेदन करनेपर भी जब देवाधिदेवने उनकी ओर ध्यान नहीं 
दिया, तब उन्होंने महादेवजीको ही निगल लिया। उनके 
शरीरसे धूमराशि निकली। तब शिवजीने शिवासे कहा कि 
“आपकी मनोहर मूर्ति बगला अब 'धूमावती' या 'धूम्रा' कही 
जायगी।' यह धूमावती वृद्धाखरूपा, डरावनी और 
भूख-प्याससे व्याकुल स्री-विग्रहवत्‌ अत्यन्त शक्तिमयी हैं। 

८-वगलामुखी--पीताम्बरा विद्याके नामसे विख्यात 
वगलामुखीकी साधना प्रायः झात्रुभयसे मुक्त होने और 
वाक्सिद्धिके लिये की जाती है। इनकी उपासनामें पीतवस्न, 
हरिद्रामाला, पीत आसन और पीत पुष्पोंका विधान है। 
व्यष्टिरूपमें शत्रुओको नष्ट करनेकी इच्छा रखनेवाली और 
समष्टिरूपमें परमेश्वरकी संहारेच्छाकी अधिष्ठात्री शक्ति वगला 
या वगलामुखी हैं। ये देवी सुधासमुद्रके मध्य स्थित मणिमय 
मण्डपमें रल्रवेदीपर, रल्मय सिंहासनपर विराजमान हें । स्वयं 
पीतवर्ण होती हुई पीतवर्णके ही वस्न, आभूषण एवं माला 
धारण किये हुए हैं। इनके एक हाथमें शत्रुकी जिह्वा और दूसरे 
हाथमें मुद्र है । इनके आविर्भावके विषयमें इस प्रकारकी कथा 
आती है-- 

सत्ययुगमें सम्पूर्ण जगत्को नष्ट करनेवाला तूफान 
आया । प्राणियोंके जीवनपर संकट आया देखकर महाविष्णु 
चिन्तित हो गये और वे सोराष्ट्र देशमें हरिद्रा सरोवरके समीप 
जाकर भगवतीको प्रसन्न करनेके लिये तप करने लगे। 
श्रीविद्याने उस सरोवरसे निकलकर पीताम्बराके रूपमें उन्हे 
दर्शन दिया और बढ़ते हुए जल-वेग तथा विध्वंसकारी 
उत्पातका स्तम्भन किया । वास्तवमें दुष्ट वही है, जो जगत्के 
या धर्मके छन्दका अतिक्रमण करता है । वगला उसका स्तम्भन 
किंवा नियन्त्रण करनेवाली महाशक्ति हैं। वे परमेश्वरकी 
सहायिका हैं और वाणी, विद्या तथा गतिको अनुशासित करती 


हैं । ब्रह्मास्त्र होनेका यही रहस्य है । "ब्रह्मद्विषे शरवे इन्त वा 


«वे सर्वसिद्धि देनेमें समर्थ और उपासकोंकी वाञ्छाकल्पतर हैं । 


९-मातङ्गी--'मतङ्ग' शिवका नाम है, उनकी शक्ति 
'मातङ्गी' है। उनके ध्यानमें बताया गया है कि ये श्यामवर्णा 
हैं। चन्द्रमाको मस्तकपर धारण किये हुए हैं । त्रिनेत्रा, रलमय 
सिंहासनपर विराजमान, नीलकमलके समान कान्तिवाली और 
राक्षस-समूहरूप अरण्यको भस्मसात्‌ करनेमें दावानलके 
समान हैं। ये देवी चार भुजाओंमें पाश, खड्ग, खेटक और 
अङ्कुश धारण किये हुए हैं तथा असुरोंको मोहित करनेवाली 
एवं भक्तोंको अभीष्ट फल देनेवाली हैं । गृहस्थ-जीवनको सुखी 
बनाने, पुरुषार्थ-सिद्धि और वाखिलासमें पासङ्गत होनेके लिये 
मातङ्गी-साधना श्रेयस्करी है। 

१०-कमला--कमला वैष्णवी शक्ति हैं । महाविष्णुकी 
लीला-विलास-सहचरी कमलाकी उपासना वास्तवमें 
जगदाधार-शक्तिंकी उपासना हैं। इनकी कृपाके अभावमें 
जीवमें सम्पत्‌-शक्तिका अभाव हो जाता है। मानव, दानव 
और देव--सभी इनकी कृपाके बिना पंगु हैं। विश्वभरकी इन 
आदिशक्तिकी उपासना आगम-निगम दोनेंमें समान रूपसे 
प्रचलित है। भगवती कमला दस महाविद्याओंमें एक हैं । जो 
क्रम-पराम्परा मिलती है, उसमें इनका स्थान दसवां है। 
(अर्थात्‌ इनमें--इनकी महिमामें प्रवेशकर जीव पूर्ण और 
कृतार्थ हो जाता है।) सभी देवता, राक्षस, मनुष्य, सिद्ध, 
गन्धर्व इनकी कृपाके प्रसादके लिये लालायित रहते हैं। ये 
परमवैष्णची, सात्विक और शुद्धाचारा, विचार-धर्मचेतना 
और भक्त्यैकगम्या हैं। इनका आसन कमळपर है। इनके 
ध्यानमें बताया गया है कि ये सुवर्णतुल्य कान्तिमती हैं। 
हिमालय-सदुश श्वेतवर्णके चार गर्जोद्वारा शुण्डाऑसे गृहीत 
सुवर्ण-कलशॉसे स्रापित हो रही हैं। ये देवी चार भुजाओंमें 
वर, अभय और कमलद्दय धारण किये हुए हैं तथा किरीट 
धारण किये हुए क्षौम-व्रका परिधान किये हुए हैं। 

महाविद्याओंका स्वरूप वास्तवमें एक ही आद्याइाक्तिके 
विभिन्न स्वरूपॉका विस्तार है। इनकी उपासनासे विजय, 
ऐश्वर्य, धन-धान्य, पुत्र और अन्यान्य कीर्ति आदि अवाप्त होती 
है। पारमार्थिक स्तरपर इन विद्याओंकी उपासनाका आशय 


अन्ततः मोक्षकी साधना है, भगवत्य़ाप्रिकी साधना है । 
we 

~ | .त्रिदेब । 


सम्पूर्ण देव-समाजमें त्रिदेवोंकी प्रधानता है । इन्हे क्रमशः ब्रह्मा, विष्णु और शिवकी संज्ञासे अभिहित किया गया है। पर 
परमात्माका वास्तविक स्वरूप इनसे भी परे, शान्त, एकरस, अभय और ज्ञानरूप है । वह देवाधिदेव है । न उसमें मायाका मल 
है और न ही उसके द्वारा रची हुई विषमताएँ ही । वह सत्‌ और असत्‌ दोनोंसे परे है। किसी भी वैदिक या लौकिक शब्दकी 
पहुँच वहाँतक नहीं है। तत्त्वज्ञानियो एवं ब्रह्मवेत्ता ऋषियोंने अपनी अगाध श्रद्धा, उत्कट भक्ति एवं अन्तर्मुखी शुद्ध बुद्धिद्वारा 
पिण्ड-ब्रह्माण्डमें ओतप्रोत तथा उससे भी परे स्वतन्त्र, खयम्भू, स्वयंसंवेद्य तत्वका अनुभव करके यह स्पष्ट रूपसे प्रमाणित 
कर दिया है कि वह सर्वश्रेष्ठ ईथर-तत्त्व निर्गुण-निराकार, सर्वव्यापी, अनन्त, सच्चिदानन्द, सकलैश्वर्यसम्पन्न 'एकमेवाद्वितीय' है। 

उपनिषदेकि अनुसार वह सगुण होकर भी निर्गुण है। साकार होकर भी निराकार है। 'अपाणिपाद' होकर भी ग्रहण और 
गमन करनेवाला है। वह 'सवेन्द्रियगुणाभास' होनेपर भी 'सर्वेन्द्रियविवर्जित' है। निर्विकल्प होकर भी सविकल्य है, दूर है और 
समीप है। इतना ही नहीं वह 'अवाङ्मनसगोचर' होकर भी बुद्धिगम्य है। संक्षेपमें वह “अणोरणीयान्महतो महीयान' सब 
कुछ है। इस प्रकार परस्परविरोधी वर्णन करनेपर यद्यपि परमेश्वरमें अलौकिकत्व तो सिद्ध हो जाता है, तथापि यह उसका 
सर्वाङ्गीण वर्णन नहीं है ।.क्यांकि अनित्य शब्द उस नित्यका निर्वचन कर ही नहीं सकते । इसीसे अन्तमें 'नेति-नेति' कहकर 
उसे अनिर्वचनीय कहा गया है । 

जब उस अचिन्त्य परमेश्वरकी अतवर्य लीलासे त्रिगुणात्मक प्रकृतिमें सृष्टिप्रवाह 'होता है, उस समय नानाविध सम्पन्न 
रजोगुणसे प्रेरित वही परब्रह्म सगुण होकर हिरण्यगर्भके रूपमें प्रकट होता है-- 


हिरण्यगर्भः समवर्तताग्रे भूतस्य जातः पतिरेक आसीत्‌ । (यजुर्वेद २३। १) 


इस क्रममें जब सृष्टिका भरसार होनेपर उसका पालन या रक्षण अत्यावश्यक हो जाता है, तब वही भगवान्‌ सत््वगुण-प्रधान 
विष्णुरूपसे इसका पालन करते हैं। अन्तमें प्राणिमात्रकी मङ्गलकामनासे प्रेरित हो तमोगुण-प्रधान शिवरूपमें प्रकट होते हैं और 
इसका संहार करने लगते हैं। श्रीमद्धागवतपुराणके अनुसार परमन्रहा अपनी शक्तिसे सक्रिय होकर ब्रह्माका रूप धारण करके 
वाच्य तथा वाचक शब्द और उसके अर्थके रूपमें प्रकट होते हैं तथा अनेकों नाम, रूप और क्रियाएँ स्वीकार करते हैं। वे 
ही जगतके धारण-पोषणके लिये धर्ममय विष्णुरूप स्वीकार करके देवता, मनुष्य, पशु, पक्षी आदि रूपोंमें अवतार लेते हैं तथा 
विश्वका पालन-पोषण करते हैं। प्रलयका समय आनेपर वे ही भगवान्‌ अपने बनाये हुए इस विश्वको कालाप्मि रुद्रका रूप 
अहण करके अपनेमें लीन कर लेते हैं- 

स वाच्यवाचकतया भगवान्‌ ब्रह्मरूपधृक्‌ । नामरूपक्रिया धत्ते सकर्माकर्मकः परः ॥ 


स एवेदं जगदधाता भगवान्‌ धर्मरूपधृक्‌ । पुष्णाति स्थापयन्‌ विश्वं तिर्यङ्नरसुरात्मरभिः ॥ 
ततः 'कालाझ्निरुद्रात्मा यत्सृष्टमिदमात्मनः । संनियच्छति कालेन घनानीकमिवानिलः ॥ 
(२।१०। ३६, ४२-४३) 
_ कवि-कुल-चूडामणि महाकवि कालिदासने अपनी एक स्तुतिमें ब्रह्मा, विष्णु और झंकर-- इन तीनों देवाँको तत्त्वतः एक 
ही निरूपित करते हुए कहा है-- 
नमो विश्वसृजे पूर्व विश्व तदनुबिभ्रते। अथ विश्वस्य संहर्त्रे तुभ्यं त्रेधास्थितात्मने ॥ 


अङ्क] * विश्वसृष्टिके निर्माता भगवान्‌ ब्रह्मा + २०५ 

सृष्टि, स्थिति, संहाररूप कार्य कसेसे ब्रह्मा, विष्णु और शिवरूपसे स्थित हे परमात्मन्‌ तुम्हें नमस्कार है।' वस्तुतः एक 
ही परमेश्वर इस विश्वमें विविध गुणोंसे सम्पन्न होकर आविर्भाव-तिरोभाव, उत्कर्षापकर्ष करके अनेक लीलाएँ करता हुआ विभिन्न 
नाम-रूपोंसे पुकारा जाता है। किंतु इससे उसके मूलस्वरूप या पूर्वस्थितिमें कोई अन्तर नहीं होता | 
ब्रह्मा, विष्णु और शिवके एकत्व-विषयक रहस्यको सुस्पष्ट करते हुए शरीमद्रागवतपुरणमें भगवानले स्वयं कहा है 
अहं ब्रह्मा च रार्वश्च जगतः कारणं परम्‌ ।.आत्मेधर उपद्रष्टा स्वयंदृगविशेषणः ॥ 
आत्ममायां समाविश्य सोऽहं गुणमयीं हिज । सृजन्‌ रक्षन्‌. हरन्‌ विश्वं दधे संज्ञा क्रियोचिताम्‌ ॥ 
तस्मिन्‌ ब्रह्मण्यद्वितीये केवले परमात्मनि। ब्रहारुद्रौ ' च भूतानि भेदेनाज्ञोऽनुपश्यति॥ 
यथा पुमान्न स्वाङ्गेषु शिरःपाण्यादिषु क्वचित्‌ । पारक्यबुद्धिं कुरुते एवं भूतेषु मत्परः ॥ 
त्रयाणामेकभावानां यो न पश्यति वै भिदाम्‌। सर्वभूतात्मनां ब्रह्मन्‌ स शान्तिमधिगच्छति ॥ 
(४।७।५०-_—५४) 
'मैं ही जगतका प्रथम एवं परम कारण तथा ब्रह्मा और महादेव हूँ। मैं सबकी आत्मा, ईश्वर, साक्षी, स्वयंप्रकाश एवं 
उपाधिशून्य हूँ। अपनी त्रिगुणात्मिका मायाको स्वीकार करके मैं ही जगत्की रचना, पालन और संहार करता रहता हूँ और मैने | 
ही उन कर्मेकि अनुरूप ब्रह्मा, विष्णु तथा झंकर--ये नाम धारण किये हैं। ऐसा जो भेदरहित, विशुद्ध पर्रह्मवरूप मैं हूँ, 


. उसीमें अज्ञानी पुरुष ब्रह्मा, रुद्र तथा अन्य समस्त जीवोंको विभिन्न रूपसे देखता है । जिस प्रकार मनुष्य अपने सिर, हाथ आदि 


अङ्गोमे “ये मुझसे भिन्न हैं' ऐसी बुद्धि कभी नहीं करता, उसी प्रकार मेरा भक्त प्राणिमात्रको मुझसे भिन्न कभी नहीं देखता। 
हम ब्रह्मा, विष्णु और महेश्वर-- तीनों स्वरूपतः एक ही हैं और हम ही सम्पूर्ण जीवरूप हैं, अतः जो हममें भेद नहीं देखता, 
वही शान्ति प्राप्त करता है।' 
त्रिदेव तत्त्वतः एक हैं, इनमेंसे एककी उपासना करनेसे सचे भक्तके मनमें स्वतः ही दूसरेके प्रति श्रद्धा-भावना जाग्रत्‌ हो 

उठती है। समन्वयात्मक देव-पूजा एवं देव-दर्शनका यही स्वरूप भुक्ति और मुक्तिके संदर्भमें चरम साध्य है । त्रिदेवोमें विष्णु 
एवं शिवका परिचय पञ्चदेव प्रकरणमें दिया जा चुका है । यहाँपर ब्रह्माजीका संक्षिप्त परिचयात्मक विवरण दिया जा रहा है-- 
निर्माता भगवान्‌ ब्रह्मा 

हैं। वहाँ प्रजापति ब्रह्माको परब्रह्म परमात्माके रूपमें स्वीकार 

किया गया है। उनका आविर्भाव सर्वप्रथम हुआ-- 

ब्रह्मा देवानां प्रथमः सम्बभूव 


विश्वस्य कर्ता गोप्ता । 
श्वस्य भुवनस्य गोसा ! का 


ब्रह्माजीका आविर्भाव 
महाप्रलयके बाद कालात्मिका शक्तिको अपने शरीरमें 
निविष्टकर भगवान्‌ नारायण दीर्घकालतक योगनिद्रामें निमग्न 
द्र रहे । महाप्रलयकी अवधि समाप्त होनेपर उनके नेत्र उन्मीलित 
बृहद्देवतात्रयीमें हुए और सभी गुणोंका आश्रय लेकर भगवान्‌ विष्णु प्रबुद्ध 
इनके प्रातःस्मरण करनेसे सभी प्रकारके मङ्गल प्राप्त होते हैं। हुए, उसी समय उनकी नाभिसे एक दिव्य कमल प्रकट हुआ, 


“सभी माङ्गलिक कायेकि प्रारम्भिक पूजनमें इनका स्मरण-पूजन जिसकी कर्णिकाओंके ऊपर स्वयम्भू ब्रह्मा, जो सम्पूर्ण ज्ञानमय 


करनेका विधान है । वेदोंमें सृष्टिकर्ता देवताके लिये विश्वकर्मन्‌, एवं वेदमय कहे गये हैं, प्रकट होकर बैठे दिखायी पड़े। 
ब्रह्मणस्पति, हिरण्यगर्भ, ब्रह्मा तथा प्रजापति-ये नाम आये उन्होंने शून्यमे अपने नेत्रोंकी चारों ओर घुमा-घुमाकर देखना 


२०६ नयी । + कृतार्थयन्ति रक्षत्ति स्वभक्तान्‌ सर्वदेवताः * 


प्रारम्भ किया। इसी उत्सुकतामें देखनेकी चेष्टा करनेसे उनके 
चारों दिशाओंमें चार मुख प्रकट हो गये। 
परिक्रमन्‌ व्योप्ति विवृत्तनेत्र- 
अत्वारि लेभेऽनुदिशं मुखानि ॥ 
(श्रीमद्धा? ३।८। १६) 
किंतु उन्हें कुछ भी दिखलायी नहीं पड़ा और उन्हें यह 
चिन्ता हुई कि इस नाभिकमलमें बैठा हुआ मैं कौन हूँ और 
कहाँसे आया हुँ? तथा यह कमल भी कहाँसे निकला है। 
बहुत चिन्तन करनेपर और दीर्घकालतक तप करनेके बाद 
उन्होंने उन परमपुरंषका दर्शन किया, जिसे पहले कभी नहीं 
देखा था। जो मृणाळ-गौर शेषशय्यापर सो रहे थे और जिनके 
जञरीरसे महानीलमणिको लज्जित करनेवाली तीव्र प्रकाशमयी 
छटा दसौं दिशाओंको प्रकाशित कर रही थी । ब्रह्माजीको इससे 
बहुत -प्रसन्नता हुई और उन्होंने भगवान्‌ विष्णुको सम्पूर्ण 
विश्वका तथा अपना भी मूल कारण समझकर उनकी दिव्य 
स्तुति की । भगवानले भी अपनी प्रसन्नता व्यक्त कर उनसे कहा 
कि अन आपको चिन्ता करनेकी आवश्यकता नहीं है। आप 
तपःदाक्तिसे समृद्ध हो गये हैं और आपको मेरा अनुग्रह भी 
आप्त है। अब आप सृष्टि करनेका प्रयत्न कीजिये। आपको 
अबाधित सफलता प्राप्त होगी । भगवान्‌ विष्णुकी प्रेरणासे 
सरस्वतीदेवीने उनके हृदयमें प्रविष्ट होकर उनके चारों मुखोंसे 
उपवेद और अङ्गोंसहित चारों वेदोंका सस्वर गान कराया । पुनः 
उन्होंने सृष्टि-विस्तारके लिये सनकादि चार मानस-पुत्रेकि बाद 
मरीचि, पुलस्त्य, पुलह, क्रतु, अङ्गिरा, भृगु, वसिष्ठ, दक्ष आदि 
मानस-पुत्रोको उत्पन्न किया और आगे खायम्भुवादि मनु 
आदिसे सभी प्रकारकी सृष्टि होती गयी। 
सभी पुराणों ततथा स्मृतियोंमें सृष्टि-प्रक्रियामें सर्वप्रथम 
ब्रह्माके ही प्रकट होनेका वर्णन आता है। वे मानसिक 
संकल्पसे प्रजापतियोंको उत्पन्न कर उनके द्वारा सारी प्रजा एवं 
जीव निकायकी रचना करते-कराते हैं, इसीलिये वे 
प्रजापतियेकि भी पति कहे जाते हैं। मरीचि, अत्रि, अङ्गिरा, 
पुलस्त्य, पुलह, क्रतु, भृगु, वसिष्ठ, दक्ष तथा कर्टम-र्‍ये दस 


` मुल्य प्रजापति हैं। इन दसों प्रजापतियोंकी संतानोंसे सभी 


र प्रकारको सृष्टिका विस्तार हुआ । इन दसोंमें भी मरीचि (के पुत्र 
` कश्यप) तथा दक्ष प्रजापतिकी अनेक प्रकारकी संतानें हुई 


१ 


"गक; 


[देवता- 


फफफ अपकर्म भी 


और उससे सम्पूर्ण त्रैलोक्य व्याप्त हो गया। 

प्रजा-विस्तारमें दक्षने अत्यधिक रुचि रखी, अतः 
ब्रह्माजीने उन्हें समस्त प्रजापतियोंका अध्यक्ष बना दिया। 
दक्षकी अनेक पुन्रियाँ थीं, जिनमेंसे अधिकांश चन्द्रमा, कश्यप 
और धर्मकी पलियाँ थीं तथा उनमेंसे एक भगवान्‌ झंकरको 
पल्ली सतीजी भी थीं। मरीचिके पुत्र कश्यप हुए । कश्यपकी 
दस पल्रियाँ थीं, जो दक्ष प्रजापतिकी पुत्रियाँ थीं, उनमेंसे 
अदितिसे आदित्यादि देवता, दितिसे दैत्य, दनुसे दानव-वर्ग 
उत्पन्न हुआ। 

इस प्रकार सभी देवता तथा देवताओंकी अन्य श्रेणियाँ 
विद्याधर, नाग, किन्नर आदिकी उन्हीसे उत्पत्ति हुई । 
भागवतादि पुराणोंके अनुसार भगवान्‌ रुद्र भी उन्हीके ललाटसे 
उत्पन्न हुए। 

मानवसृष्टिके मूल-हेतु स्वायम्भुव मनु भी उन्हीके पुत्र थे 
और उन्हीके दक्षिणभागसे उत्पन्न हुए थे । उन्हीके वाम-भागसे 
महारानी शतरूपाकी उत्पत्ति हुई । स्वायम्भुव मनु तथा महारानी 
जातरूपासे ही मैथुनी सृष्टिका प्रारम्भ हुआ । सभी देवता 
ब्रह्माजीके पौत्र माने गये हैं, अतः वे पितामहके नामसे प्रसिद्ध 
हो गये । ब्रह्मा यों तो देवता, दानव तथा सभी जीवेकि पितामह 
है, किंतु सृष्टि-रचनाके कारण धर्मके ही पक्षपाती हैं, इसलिये 
जब कभी पृथ्वीपर अधर्म बढ़ता और अनीति बढ़ती है तथा 
पृथ्वी माता दुराचारियोंके भारसे पीडित होती हैं तन कोई उपाय 
न देखकर वे देवताओंसहित ब्रह्माजीके पास ही जाती हैं, इसी 
प्रकार जब कभी देवासुरादि-संगरामॉमें देवगण पराजित होकर 
अपना अधिकार खो बैठते हैं तो वे भी प्रायः ब्रह्माजीके पास 
ही जाते हैं और ब्रह्माजी यथाशक्ति बुद्धिसे भगवान्‌ विष्णुकी 
सहायता लेकर उन्हें अवतार ग्रहण करनेको प्रेरित करते हैं। 
अतः विष्णुके आयः चौबीस अवतारोंमें ये ही निमित्त बनते हैं। 
दुर्गा आदिके अवतारोंमें भी ये ही प्रार्थना करके उन्हें विभिन्न 
ङूपोंमें अवतरित होनेकी प्रेरणा देते हैं और पुनः धर्मकी 
स्थापना करनेके पश्चात्‌ देवताओंको यथायोग्य भागका 
अधिकारी बनाते हैं। 

ब्रह्माका दिन ही दैनन्दिन सृष्टि-चक्रका समय होता है। 
उनका दिन ही कल्प कहलाता है। (एक कल्पमें चौदह 
मन्वन्तरका समय होता है) इतनी ही बड़ी उनकी रात्रि होती 


अङ्क] 


* विश्वसृष्टिके निर्माता भगवान्‌ ब्रह्मा + 


प आजी अककण हा 

है । ब्रह्माके दिनके उदयके साथ ही त्रैलोक्यकी सृष्टि होती है। 
ब्रह्माकी परमायु ब्राह्मवर्षके मानसे एक सौ वर्ष है, इसे 'पर' 
कहते हैं । पुराणों तथा धर्मशास््रोंके अनुसार इस समय ब्रह्माजी 
अपनी आयुका आधा भाग अर्थात्‌ एक परार्ध ५० ब्राह्म दिव्य 
वर्ष बिताकर दूसरे परार्धमें चल रहे हैं अर्थात्‌ यह उनके ५१वें 
वर्षका प्रथम दिन या कल्प है। इस प्रकार उनके दिव्य सौ 
वर्षोकी आयुमें अनेक बार सृष्टि और प्रलयका क्रम चलता 
रहता है। 

ब्रह्माजीने ब्रह्मावर्तक्षेत्र, प्रयाग तथा पुष्करक्षेत्रमें विशाल 
यज्ञोंका आयोजन किया था, इसलिये ब्रह्माजीके कमलके 
नामपर पुष्कर और यज्ञके नामपर प्रयाग नामक मुख्य तीर्थ 
स्थापित हुए, जो समस्त तीथेकि गुरु और पुरोहित तथा सभी 
तीर्थेके राजा माने गये हैं। स्कन्दपुराण (काशीखण्ड) के 
अनुसार उन्होंने काशीके मध्यभागमें दस अश्वमेध यज्ञ भी 
किये थे, जिसके कारण वह स्थान दशाश्चमेध-क्षेत्र तथा 
दशाश्चमेधिक तीर्थके नामसे विख्यात हुआ । 

आगमोंमें शैव और शाक्त आगमोंकी भाँति ब्रह्माजीकी 
पूजा-आराधनाका एक विशिष्ट सम्प्रदाय है, जो वैखानस 
आगमके नामसे प्रसिद्ध है। इस वैखानस आगमकी सभी 
आगम-सम्रदायोंमें मान्यता है । शाङ्कर-सम्ग्रदायमें प्रायः सभी 
पूजा-उपासनामें इस सम्प्रदायको विशेष प्रामाणिक माना गया 
है। इनके नामसे वैखानस श्रोतसूत्र, गृह्यसूत्र, स्मार्तसूत्र तथा 
स्मृतियाँ (वैखानसस्मृति, प्रजापतिस्मृति) भी प्राप्त होती हे । 
पुराणादि सभी शास्त्रॉके ये ही आदि वक्ता माने गये हैं। 

ब्रह्माजीके चारों मुखोंसे चार वेद, उपवेद (आयुर्वेद, 
धनुर्वेद, गान्धर्ववेद, स्थापत्यवेद), न्यायशास्त्र, होता, उद्गाता, 
अध्वर्यु और ब्रह्मा आदि ऋत्विज्‌ प्रकट हुए । इनके पूर्वमुखसे 
ऋग्वेद, दक्षिण मुखसे यजुर्वेद, पश्चिममुखसे सामवेद तथा 
उत्तर मुखसे अथर्ववेदका आविर्भाव हुआ । इतिहास- 
पुराणरूप पञ्चमवेदका भी उनके मुखसे आविर्भाव हुआ । 
साथ ही षोडशी, उक्थ्य, अग्नष्टोम, आप्तोर्याम, वाजपेय आदि 
यज्ञ; विद्या, दान, तप और सत्य--ये धर्मके चार पाद और 


वृत्तियॉसहित चार आश्रम भी प्रकट हुए। 

वर्णन आता है कि जब विष्णुके नाभिकमले ब्रह्माजी 
प्रकट हुए तो विष्णुकी प्रेरणासे ही सरस्वतीने प्रकट होकर 
उनके चारों मुखोंसे वेर्दोका उच्चारण कर समस्त ज्ञानरासिका 
विस्तार किया*। यज्ञ-कार्यमें सर्वाधिक प्रयुक्त होनेवाली पवित्र 
समिधा और प्रायः यज्ञीय काष्ठपीठ आदिके निर्माणमें सर्वोत्तम 
मान्य पलाश-वृक्ष ब्रह्माजीका ही स्वरूप माना जाता है। 
अथर्ववेद तो ब्रह्माजीके नामसे ही है, इसीलिये यह ब्रह्मवेद भी 
कहलाता है। पाँचों वेदोंके ज्ञाता और यज्ञके मुख्य निरीक्षक 
ऋत्विजूको ब्रह्मा नामसे ही कहा जाता है, जो प्रायः यज्ञकुण्डके 
दक्षिण-दिशामें स्थित होकर यज्ञ-रक्षा और निरीक्षणका कार्य 
करता है। 
भगवान्‌ ब्रह्माको पूजा-उपासना 

अमूर्त उपासनामें ब्रह्माजीकी सर्वत्र पूजा होती है और 
सभी प्रकारके सर्वतोभद्र, लिङ्गतोभद्र तथा वास्तु आदि चक्रमे 
उनकी पूजा मुख्य स्थानमें होती है, किंतु मन्दिरोंके रूपमें इनकी 
पूजा मुख्यतया पुष्कर-क्षेत्र तथा ब्रह्मावर्त-क्षेत्र (बिठ्र) में 
देखी जाती है, वैसे इनके भित्तिचित्र और प्रतिमाचित्र तो सर्वत्र 
मिलते हैं। मध्वसम्प्रदाय, जिसके भेदाभेद, खतन्त्रास्वतन्त्र 
तथा द्वैतवाद आदि अनेक नाम हैं, के आदिम्रवर्तक आचार्य 
भगवान्‌ ब्रह्मा ही माने गये हैं, इसलिये उडुपी आदि मुख्य 
मध्वपीठोंमें भी इनकी बड़े आदरसे पूजा-आराधनाकी 
परम्परा है। 

रह्माजीकी प्रतिमाके रूपमे व्यापक पूजा आम-आम और 
नगर-नगरमें शिव, विष्णु, दुर्गा, राम, कृष्ण, हनुमान्‌ आदिके 
समान नहीं देखी जाती। यद्यपि इसके कारण और आख्यान 
भी अनेक प्राप्त होते हैं तथापि मुख्य कथा पद्मपुराणके 
ृष्टिखण्डमें आती है, उसीमें यह भी बात आती है कि 
पुष्करके महायज्ञमें जब सभी देवता उपस्थित हो गये और 
सभीकी पूजा आदिके पश्चात्‌ हवनकी तैयारी होने लगी, सभी 
देवपलियाँ भी उपस्थित हो चुकी थीं, किंतु बरह्माजीकी पत्नी 
सरस्वती देवियोंके बुलाये जानेपर भी विलम्ब करती गयीं, तब 


१-प्रचोदिता येन पुरा सरस्वती वितन्वताजस्य सतीं स्मृतिं इदि । स्वलक्षणा आदुरभूत्‌ किलास्यतः स मे ऋषीणामृषभः प्रसीदताम्‌॥ 


(श्रीमद्भाः २ ।४। २२) 

अपलीक यज्ञका विधान न होनेसे यज्ञारम्भमें अति विलम्ब 
देखकर इन्द्रादि देवताओंने कुछ समयके लिये सावित्री नामकी 
कन्याको, जो सभी सुलक्षणोंसे सम्पन्न थी, ब्रह्माजीके 
वामभागमें बैठा दिया। थोड़ी देरके पश्चात्‌ सरखतीजी जब. 
पहुँचीं तो यह सब देखकर क्रुद्ध हो गयीं और उन्होंने 
देवताओंको बिना विचार किये काम करनेके कारण संतानरहित 
होनेका शाप दे दिया और ब्रह्माजीको भी पुष्कर आदि कुछ 
क्षेत्रेकों छोड़कर अन्यत्र मन्दिर आदियें प्रतिमा-रूपमें पूजित न 
होनेका शाप दे दिया। अतः उनकी प्रस्तर आदिकी प्रतिमाएँ 
प्रायः अन्यत्र नहीं देखी जाती हैं। किंतु मन्त्र, ध्यान और 
यज्ञादिमें उनका सादर आवाहन-पूजनके पश्चात्‌ आहुतियाँ 
प्रदान की जाती हैं, स्तुति-पूजा भी होती है और सर्वतोभद्रादि 
चक्रॉमें सर्वाधिक प्रतिष्ठित-रूपसे वे उपास्य माने गये हैं। 
देवता तथा असुरोंकी तपस्यामें प्रायः सबसे अधिक आराधना 
इन्हींकी होतीः है। विप्रचित्ति, तारक, हिरण्यकरिपु, रावण, 
गजासुर तथा त्रिपुर आदि असुरोंको इन्होंने ही वरदान देकर 
अवध्य कर डाला था और देवता, ऋषि, मुनि, गन्धर्व, किन्नर 
तथा विद्याधरगण तो इनकी आराधनामें निरत रहते ही हैं। 
स्वरूप-प्रतिमा-आभूषण आदि 

रूपमण्डन, प्रतिमामण्डन, शिल्परल, चित्रमण्डन, 
काश्यपशिल्पम्‌, मत्स्य तथा विष्णुधर्मोत्तरादि पुराणोंके अनुसार 
ब्रह्माजीकी कई प्रतिमा. और चित्र निर्मित होते हैं। जिनमें 
उनका चतुर्मुख या चतुर्भुजरूप, पद्मासनरूप, हंसारूढरूप, 
रथारूढरूप तथा प्रजापतिरूप--ये पाँच विशेष प्रसिद्ध हैं। 
इन सभी रूपोंमें त्रह्माजी प्रायः चतुर्मुख, चतुर्भुज, जटायुक्त, 
अक्षमाला तथा कमण्डलु, वेदराशि और अभयमुद्रासे 
सुशोभित रहते हैं। इनके प्रतिमानिर्माणके सम्बन्धमें 
मल्यपुराणमें कहा गया है कि बहमाजीकी प्रतिमा कमष्डलुस्थावर-जज्ञम णी जलके आधारपर ही सीन श फन कहा गया है कि ब्रह्माजीकी प्रतिमा कमण्डलु 


१- ब्रह्मा कमण्डलुधरः 
वर्णतः पद्मगर्भाभश्चतुर्बाहः 
जामे दण्डधर तद्वत्‌ खुचं चापि प्रदर्शयेत्‌। मुनिभिरदेवगन्धर्ैः 
'कुर्वाणमिव लोकांख्रीज्शुछाम्बरघरं विभुम्‌। मृगचर्मधरं 


+ कृतार्थयन्ति रक्षन्ति स्वभक्तान्‌ सर्वदेवताः * 


चापि 


[देवता- 


लत बला शा {td कफ! फ्रफफफअंफफफफ्रफफफफफ्आफफ ळक 


लिये हुए चार मुखोंसे युक्त तथा चतुर्भुज होनी चाहिये। उनकी 
प्रतिमा कहीं हंसपर बैठी हुई तथा कहीं कमलपर विराजमान 
रहती है। उनका वर्ण कमलके भीतरी भागके समान 
अरुणवर्ण, नेत्र सुन्दर, हाथोंमें कमण्डलु, खुवा, दण्ड तथा 
खुच्‌ (कहीं वेदराशि) प्रदर्शित करना चाहिये । उन्हें चारों ओर 
देवता, गन्धर्व और मुनिगणोंद्वारा स्तुत होते हुए तथा लोकोंकी 
रचनामें प्रवृत्त दिखाना चाहिये । वे श्वेतवस्रधारी, ऐश्वर्यसम्पन्न, 
मृगचर्म तथा दिव्य यज्ञोपवीतसे युक्त हों। उनके बगलमें 
आज्यस्थाली रहे और सामने चारों वेदोंकी मूर्तियाँ हों । उनकी 
बायीं ओर सावित्री, दाहिनी ओर सरस्वती तथा अग्रभागमें 
मुनियोकि समूह रहने चाहिये । 

अभिपुराणमें बताया गया है कि ब्रह्माजी चतुर्मुख, 
चतुर्भुज एवं हंसपर आरूढ़ रहते हैं । उनकी लम्बी दाढ़ी, 
सिरपर जटाएँ, उदर-मण्डल विशाल है। वे दाहिने हाथोंमें 
अक्षसूत्र और खुवा एवं बायें हाथोंमें कुण्डिका और 
आज्यस्थाली धारण करते हैं, उनके वामभागमें सरस्वती और 
दक्षिणभागमें सावित्री हे । 

ब्रह्माजीका जो प्रजापति-रूप है, उसमें विशिष्ट बात यह 
है कि उनका स्वरूप, आभूषणादि तो ब्रह्माजीके समान ही रहता 
है, किंतु अन्तर यह है कि उन्हें चतुर्मुख-रूपमें प्रदर्शित नहीं 
किया जाता और न उनके वाहन हंसका ही प्रदर्शन होता है । 
विष्णुधर्मोत्तरपुराणमें ब्रह्माजीके खरूप एवं आभूषणादिके 
रहस्यको स्पष्ट किया गया है, तदनुसार इनके पूर्वमुखको 
ऋग्वेदमय, दक्षिणको यजुर्वेदमय, पश्चिमको सामवेदमय तथा 
उत्तरको अथर्ववेदमय कहा गया है। इसी प्रकार उनकी चारों 
भुजाओंको चार दिशाओंका प्रतीक बताया गया है । संसारका 
सार ही जल है और सारा संसार जलपर ही आधृत है, सभी 
स्थावरजङ्गम प्राणी जलके आधारपर ही जीवन धारण करते 


कर्तव्यः स चतुर्मुखः | हंसारूढः कचित्‌, कार्यः क्कचिच्च कमलासनः ॥ 
शुभेक्षणः । कमण्डळूं वामकरे खुव हस्ते तु दक्षिणे॥ 
स्तूयमानं समन्ततः ॥ 


दिव्ययज्ञोपवीतिनम्‌॥ 


3 णिमिव | 
$ आज्यस्थालीं न्यसेत. यश्च वेदाश्च चतुरः पुनः । वामपाश्चेञ्सय सावित्रीं दक्षिणे च सरस्वतीम्‌॥ 

अग्रे च च ऋषयस्तद्वत्‌ कार्याः पैतामहे पदे। (मत्स्यपु २६० । ४०-४५) 


अङ्क] 


हैं, इसलिये उसके प्रतीक-रूपमें ब्रह्मा अपने हाथमें सजल 
कमण्डलु धारण करते हैं । उनके दाहिने हाथमे रुद्राक्षकी माला 
है, जो क्षणसे लेकर कल्पतक काल-गणनाकी प्रतीक है। 
विविध कमेकि योगसे यज्ञका अनुष्ठान होता है। यज्ञमें कुछ 
कर्म तो बड़े उदात्त होते हैं और कुछ सामान्य भी होते है, जिन्हें 
शुक्लाशुक्ख कहा गया है। इसीलिये यज्ञके प्रतीकमें वे 
कृष्णाजिन-चर्मको धारण करते हैं, जिसका आधा भाग श्वेत 
तथा आधा कृष्ण है। संसारमें भूः, भुवः, स्वः, महः, जनः, 
तपः और सत्यम्‌- -ये सात लोक हैं । इन सभी लोकोंका प्रतीक 
ब्रह्माजीका रथके स्थानमें उनका वाहन हंस कहा गया है, 
जिसके अङ्ग-पत्यङ्गमें सातों लोक परिकल्पित हैं। भगवान्‌ 
विष्णुकी नाभिसे जो कमल उत्पन्न हुआ था, वही उनका 
पद्मासन है, उस कमलकी कर्णिकाओंको सुमेरु पर्वतका स्वरूप 
माना गया है । संसारमें वनस्पतियाँ तथा ओषधियाँ भी विश्वकी 
शोभा बढ़ाती हैं तथा समग्र प्राणियोंके लिये उपकाररत रहती 
हैं। इन ओषधियोंके प्रतीक-स्वरूप ही भगवान्‌ ब्रह्माके सिरपर 
जटाएँ सुशोभित रहती हैं। संसारको प्रकाशित करनेवाले सूर्य, 
चन्द्र तथा ज्योतिश्चक्र और बुद्धिको प्रकाशित करनेवाले अनेक 
प्रकारके विद्या-स्थान भगवान्‌ ब्रह्माके आभरणके रूपमें उनके 
ग्रीवा, कण्ठ और वक्षःस्थल तथा नाहुओंमें अलडुत हुए है । 
यही उनकी प्रतिमाका सारभूत रहस्य है। वे सम्पूर्ण सृष्टिकी 
उत्पत्तिके मूल कारण हैं और समस्त संसारमें व्याप्त हैं तथा 
समस्त विश्वको प्रतीकरूपमें अपने शरीरमें धारण किये हैं। 
भगवान्‌ ब्रह्मा सभी देवताओंमें प्रधान हैं। 
ब्रह्मसभा 

महाभारत तथा अन्य पुराणोंमें ब्रह्मसभाका विस्तारसे 
वर्णन आया है । महाभारत सभापर्वके ११वें अध्यायमें देवर्षि 
नारदने युधिष्टिरसे इसीका वर्णन किया है। ब्रहमाके मानसपुत्र 
होनेसे देवर्षि नारद प्रायः उसीमें निवास करते हैं। नारदजीके 


* विश्वसृष्टिके निर्माता भगवान्‌ ब्रह्मा + 


२०९ 


कथनानुसार इस सभाकी अन्य किसी देवताकी सभासे तुलना 
नहीँ की जा सकती । इसमें इस सभाको 'सुसुखा' कहा गया है । 
इसे ब्रह्माजीने स्वयं अपने संकल्पसे उत्पन्न किया था। यह 
सभीके लिये सुखद है । यहाँ कभी किसी प्रकार उष्णता, शीत, 
क्षुधा-पिपासा, ग्लानिजनित बाधा. नहीं होती| यह सभा 
पद्मराग, वैदूर्य, मरकत आदि दिव्य मणियोंसे निर्मित है और 
यह किसी लौकिक स्तम्भ आदिसे धारण नहीं की जा सकती । ' 
यह नित्य है। यहाँ सूर्य और चन्द्रमा या अभिके प्रकाशकी 
आवश्यकता नहीं होती । वह अपने ही प्रकाशसे प्रकाशित है। 
अतः उसे स्वयम्प्रभा सभा भी कहा जाता है। यह वरुण, 
कुबेर, इन्द्रादिके लोकोंसे ऊपर स्थित होकर स्वयं देदीप्यमान 
सूर्यकी दीप्तिसे भी अधिक प्रकाशयुक्त है। उस सभाके 
मध्यभागमें भगवान्‌ ब्रह्मा सुशोभित होते हैं । वहाँ मुख्यरूपसे 
ब्रह्माजी अकेले ही निवास करते हैं, किंतु सभा लगनेपर दक्ष, 
प्रचेता, कश्यप आदिं सभी प्रजापतिंगण उनकी उपासना करते 
हैं। यहाँके शब्द, स्पर्श, रूप, रस, गन्ध आदि विषय अप्राकृत 
और दिव्य हैं, ब्रह्माजीके अगल-बगलमें महातेजस्वी 
मार्कण्डेय, अगस्त्य, जमदि, भरद्वाज आदि तेजस्वी महर्षि 
उपासना करते रहते हैं तथा योगियोंके आचार्य सनकादि तो 
वहाँ स्वभावसे ही रहते हैं । आठौं अङ्गोंके सहित आयुर्वेद तथा 
चारों वेदादि अङ्गोंसहित वहाँ मूर्तिमान्‌ होकर उनकी उपासना 
करते हैं । अश्विनी आदि नक्षत्रॉके साथ समस्त किरणोंसे संयुक्त | 
चन्द्रमा भी उनकी सेवामें उपस्थित रहते हैं। वायुदेवता, सभी 
मरुद्गण, धर्म, अर्थ, काम और मोक्ष- यै चारों पुरुषार्थ, 
द्वादश आदित्यगण, रथन्तर साम और सभी प्रकारके आगमोंके 
मन्त्र भी मूर्तिमान्‌ होकर वहाँ उपस्थित रहते हैं। आठौं वसु, 
सभी पितृगण तथा विश्वकर्मा भी उनकी आज्ञाका पालन 
करनेके लिये स्वरूप धारणकर स्थित रहते हैं । इतिहास, पुराण, 
ज्योतिषादि वेदाङ्ग और तीनों प्रकारकी हविर्यज्ञ, सोमयज्ञ, 


१-ऋमेदः पूर्वबदन यजुर्वेदसतु दक्षिणम्‌। पश्चिम सामवेदः स्ादाथर्वणमथोत्तरम्‌॥ 
ये वेदास्ते मुखा ज्ञेयाश्चत्रो बाहवो दिशः।आप एव जगत्सर्वं स्थावरं जङ्गमं तथा॥ 
ताश्च धारयते ब्रह्मा तेन हस्ते कमण्डलुः। अक्षमाला विनिर्दिष्टा कालस्तु ब्रह्मणः करे॥ 


कलनात्‌, सर्वभूतानां काल इत्यभिधीयते ॥ 


तथैवोषधयो 
प्रकाशकानि लोकस्य विद्यास्थानानि यानि च । तस्याभरणजातानि 


राजञ्जगद्धारणकारणाः । न्रह्मणस्ता जटा ज्ञेयाः सर्वगस्य महात्मनः॥ 


ज्ञेयानि परमेष्ठिनः ॥ 


(विष्णुधर्मोत्तर पुः ३।४६। ८--११,१७-१८) 


२१० + कृतार्थयन्ति रक्षन्ति स्वभक्तान्‌ सर्वदेवताः * [देवता- 
हि न त त त त तत त न सर 


पाकयज्ञ-संस्थाएँ, देवता तथा ग्रहमण्डल सोमलताके साथ 
उपस्थित होकर उपासनामें उपस्थित रहते हैं। भगवती सावित्री, 
सरस्वती, मेधा, धृति, श्रुति, प्रज्ञा, बुद्धि, यश, क्षमा आदि 
सभी देवियाँ स्वरूप घारणकर उनकी स्तुति करती हुई वहाँ 
विद्यमान रहती हैं। वेदोंके सूक्त, गाथाएँ, कल्पसूत्र, भाष्य, 
न्यायादिदर्शन, काव्यशासत्रादि भी शरीर धारणकर वहाँ उनकी 
उपासना करते हैं । कालचक्र क्षणसे लेकर थुगपर्यन्त वहाँ 
मूर्तिमान्‌ रहता है तथा धर्मचक्र भी कालचक्रके समान 
मूर्तिमान्‌ होकर उनकी उपासनामें रत रहता है। अदिति, दिति, 
प्रभा, गौतमी आदि वेदोक्त देवियाँ और रुद्राणी, लक्ष्मी, भद्रा, 
षष्ठी , पृथिवी, कामधेनु और ही, स्वाहा, कीर्ति आदि देवियाँ 
भी मूर्तिमान होकर खरूप धारणकर उपासनामें तत्पर रहती हैं। 
अन्य प्रजापति, नाग, सुपर्ण, विद्याधर तथा स्थावर- 
जङ्गम जीव भी वरुण आदि लोकपालोंके साथ उनकी उपासना 
करते हैं। पृथ्वी, जल, आकाशादिके अधिदेवता भी वरुणादि 
लोकपालोंके साथ उस ब्रह्मसभामें उपासनामें स्थित रहते हैं । 
इस प्रकार ब्रह्माजीकी सभा सभी प्रकारसे अद्भुत एवं 
अवर्णनीय है। 


निष्कर्षतः कहा जा सकता है कि भगवान्‌ ब्रह्म 
वेदज्ञानराशिमय, शान्त, प्रसन्न और सृष्टिके रचयिता, पालक 
तथा संचालकके रूपमे त्रिदेवोंमें सर्वप्रथम परिगणित होते हैं। 
ये ज्ञान, विद्या, धर्म, यज्ञ और समस्त शुभकर्मेकि प्रतीक- 
रूपमें लोकपितामह होकर सभीके कल्याणकी कामना करते 
हैं, क्योंकि सभी उनकी प्रजा हैं। इसीलिये प्रायः किसी भी 
रूपमें किसी प्रकार दिव्य जप-तप करनेवालोंके पास सर्वप्रथम 
कृपाभावपूर्ण होनेके कारण इन्हें ही प्रकट होते देखा गया है। 
सार-रूपमें ये कल्याणके मूल कारण हैं और समस्त पुरुषार्थोके 
अपनी सभी प्रजा-संततियोंका सब प्रकार 
अभ्युदय देखना चाहते हैं, इसलिये ज्ञान, विद्या तथा समस्त 
शुभ पदार्थीकी कामना एवं सावित्री और सरस्वतीदेवीके 
अधिष्ठाता होनेसे विद्या, बुद्धि एवं सभी शुभ मङ्गलमयी 
वस्तुओंकी प्राप्तिके लिये इनकी आराधना सर्वाधिक फलवती 
होती है। विशेषकर ब्रहम, बरह्मचारी, ब्रह्मज्ञान, ब्रह्मविद्या एवं 
गो-ब्राह्मणादि समस्त सात्त्विक जीवोंके सजातीय सम्बन्धी 
होकर उनके मूल विषयोंके प्रदाता और विधाता होनेसे इनका 
व्यथा नाम तथा गुणः” पसमार्थतः पूर्णतया सत्य ही है। 


भगवान कार्तिकेय और उनकी उपासना 


(१) 

भगवान्‌. कार्तिकेय आचार्य शंकरद्वार प्रतिष्ठापित 
बण्मतोंमेसे स्कान्द, खामिकुमार या सुब्रह्मण्य-सम्प्रदायके परम 
आराध्य, उपास्य एवं अभीष्ट देव हैं। भगवान्‌ विष्णु तथा 
शिवके सहस्त्रनामोंमें 'स्कन्द' का भी नाम आया है। ये स्कन्द 
भूतभावन भगवान्‌ शंकरके आत्मज तथा देबताओंके सेनापति 
हैं। गीतामें भगवान्ले इन्हें अपनी ही विभूति माना है 
“सेनानीनामहं स्कन्दः? (१० | २४) । पुराण-साहित्यके 
महत्त्वपूर्ण महापुराण 'स्कन्दमहापुराण' के ये ही विशिष्ट वक्ता 
हैं, इसीलिये इनके नामसे ही वह प्रसिद्ध है। मयूर इनका 
वाहन है, इसीलिये ये मयूरवाहन भी कहे जाते हैं। इनके 


. कार्तिकेय, स्कन्द, मुरुगन, स्वामिकुमार, विशाख, सुब्रह्मण्य, 


क्रौञ्चाराति, षडानन, षण्मुख, महासेन, शरजन्मा, पार्वतीनन्दन, 
मयूरवाहन (शिखिवाहन), सेनानी, गुह, बाहुलेय, तारकजित्‌, 


अङ्क] 


* भगवान्‌ कार्तिकेय और उनकी उपासना + 

षाण्मातुर, शक्तिधर, कुमार, आग्नेय, षष्टीप्रिय, ब्रह्मचारी तथा 
देवसेनाप्रिय आदि विशिष्ट नाम हैं। 

भगवान्‌ कार्तिकेय सभी विद्याओकि आचार्य विशेष- 
रूपसे युद्धविद्या, राष्ट्ररक्षा और साड्य़ामिक विजयके लिये 
मुख्य देवता हैं और इनकी उपासनासे राष्ट्रकल्याण, सभी 
कार्योमें अदभुत सिद्धि विशेषकर वाद-विवाद एवं युद्धमें विजय 
अवश्य होती है, वैसे ये सभी ज्ञान-विज्ञान एवं विद्याके भी 
प्रदाता और शीघ्र सिद्धि-विधायक माने जाते हैं। भारतीय 
कथा-साहित्यमें ऐसे उल्लेख प्राप्त होते हे कि इनकी उपासना 
करनेवाला साधक अत्यल्प समयमें ही सिद्धि प्राप्त करता है। 
इतना शीघ्र प्रसन्न होनेवाला कोई देवता नहीं देखा जाता । 
इसके अनेक उदाहरण बृहत्कथा आदि अन्थोके कथानकोंमें 
उपलब्ध हैं। यद्यपि इनकी उपासना समग्र भारतमें होती है, 
कितु उत्तरमें काइमीर-मण्डल तथा दक्षिणमें कुमारिका-क्षेत्रमें 
विशेष प्रतिष्ठित है। इनके नामसे अनेक विशिष्ट मन्दिर तथा 
तीर्थ आज भी वहाँ देखे जाते हैं। महीसागर-संगममें स्थित 
स्तम्भतीर्थ, कुमारेश्वरतीर्थ, मल्लिकार्जुनतीर्थ तथा गोदावरी- 
तटपर स्थित कुमारतीर्थ एवं कृत्तिकातीर्थ विशेष महत्त्वपूर्ण हँ । 
भगवान कार्तिकेयका आविर्भाव एवं तारक-वध 

इतिहास-पुराणोके अनुसार वञ्राङ्ग नामक दैत्य एवं 
उसकी पट्टमहिषी वसाङ्गीसे ब्रह्माजीके वरदानसे एक अजेय पुत्र 
उत्पन्न हुआ, जो तारक नामसे प्रसिद्ध था। उसने तपस्याकर 
अत्यन्त अजेय शक्ति प्राप्त कर ली और भीषण सङ्ग्रामद्वारा 
देवताओं तथा सभी लोकपालोंको पराजित कर उनकी सारी 
समृद्धि और सभी अधिकार हस्तगत कर लिये | उसके भयसे 
यज्ञादि पुण्यकर्मोका अनुष्ठान करना बंद हो गया तथा उसके 
अत्याचारोंसे पीडित सम्पूर्ण विश्वमें त्राहि-त्राहि मच गयी। 
विपन्न एवं कष्टापन्न होकर सभी देवता ्रह्माजीकी शरणमें 
गये। ब्रह्माजीने बहुत विचारकर कहा कि (इस दुष्ट दैत्यके 
वधका एकमात्र उपाय भगवान्‌ शिवके द्वारा उत्पन्न पुत्र ही हो 
सकता है। देवगणो ! आपलोग जानते ही हैं कि इस समय 
भगवान्‌ शिव पलीविहीन हैं। उनकी पूर्वपली सती जिन्होंने 
दक्षके यज्ञमें योगाग्निके द्वारा अपने शरीरका परित्याग कर दिया 
था, वे ही इस समय नगाधिराज हिंमालयकी पुत्रीके रूपमें 
उत्पन्न होकर शिवको ही पतिरूपमें प्राप्त करनेके लिये तपस्यामें 


संलग्न हैं। योगीश्वर शिव खभावसे ही विरक्त हैं और उन्होंने 
कामदेवको भी जलाकर भस्म कर दिया है। अतः आपलोग 
यदि किसी प्रकार उन्हें विवाह करनेके लिये सहमत कर लें तो 
आप सभीका अभीष्ट सिद्ध हो सकता है।' 

इसपर सभी देवता भगवान्‌ शङ्करके पास गये और उन्हे 


' अपनी प्रार्थनाओंसे तारकासुरसे मुक्ति दिलाने तथा विवाहके 


लिये प्रसन्न कर लिया। भगवानने उन्हें आश्वस्त किया। 
कालान्तरमें शिंव-पार्वतीको एक दिव्य पुत्र-रलकी प्राप्ति हुई, 
जिसका प्रथम नाम स्कन्द हुआ। उनका जन्म गङ्गाके किनारे 
झारवणमें हुआ था, इसलिये उनका नाम शरजन्मा एवं गाङ्गेय 
भी है। उनके उत्पन्न होते ही छहों कृत्तिकाएँ. (मातुकाएँ) 
वात्सल्यभावसे अभिभूत होकर “मैं पयःपान कराऊँगी'! यह 
कहती हुई उनके पास पहुँच गयीं। उनके वात्सल्यसे करुणा 
हो कुमार स्कन्दने अपने छः मुख कर लिये और छहोंका 
स्तनपान किया | इसीसे वे षण्मुख, षडानन तथा कार्तिकेयके 
नामसे प्रसिद्ध हुए। उन्होंने क्रौञ्च भेदन किया, इसलिये 
वे कोञ्चाराति, क्रौञ्चनिषूदन, गुह आदि अनेक नामोंसे 
अभिहित हुए । 

भगवान्‌ स्कन्दके आविर्भावके समाचारसे देवताओंमें 
आनन्दकी लहर दौड़ गयी और देवताओं तथा समस्त 
जीववर्गके उद्देजक तारकासुरके किरीट, कुण्डल आदि 
आभूषण पृथ्वीपर गिर पड़े। उसका शरीर काँपने लगा । सभी 
देवगण, ऋषि-मुनि देवराज इन्द्रको आगे कर वहाँ पहुँच गये 
और उनके जातकर्मादि सभी संस्कार सम्पन्न कर उन्हें 
देवताओंके सेनापति-पदपर विधिपूर्वक अभिषिक्त किया । 
साथ ही उनके वाम-भागमें देवसेना नामकी एक कन्याको 
स्थापित कर उनका विवाह भी सम्पन्न करा दिया । चैत्रमासकी 
षष्ठी तिथिको भगवान्‌ स्कन्द सेनापति-पद्पर अभिषिक्त हुए, 
तभीसे वे 'सेनानी' इस नामसे प्रसिद्ध हुए । देवताओंने प्रसन्न 
होकर भगवान्‌ कार्तिकेयकी अक्षत, चन्दन, अंगराग, पुष्प 
माल्य, माङ्गलिक सुगन्धित धूप, बालोचित कीडनक, छत्र, _ 
चवर और अनेक प्रकारके वस्राभूषणॉसे उनकी अर्चना एवं 
विधिपूर्वक पूजा की । विष्णुने उन्हे युद्धके लिये दिव्य आयुध, _ 
अग्निने तेज, वायुने वाहन (मयूर), त्वष्टाने मनोऽनुकूल 
क्रोडनक तथा कामरूप धारण करनेकी शक्तिवाला एक कुक्कुट 


२९२ + कृतार्थयन्ति रक्षन्ति खभक्तान्‌ सर्वदेवताः * 


[देवता- 


ता त त त त त सन 


(मुर्गी) आदि दिव्य वस्तु, प्रदान की तथा अनेक प्रकारसे 
उनकी स्तुति की । सभी देवताओंने उनसे तारकासुरद्वार आप्त 
विपत्ति और अपनी दुर्दशाका वर्णनकर उसके वधके लिये 
अनुरोध किया । इसपर भगवान्‌ कार्तिकेयने उन्हें निर्भय करके 
आश्वस्त किया और कहा कि आपलोग निश्चिन्त होइये। मैं 
अवश्य उसके साथ युद्ध करूँगा। और फिर वे देवताओंके 
साथ संनद्ध होकर युद्धके लिये चल पड़े। इधर तारकासुरके 
सामने अनेकों अपशकुन होने लगे, जिसके कारण वह 
उदभ्रान्त-सा हो गया । वह अट्टालिकापर बैठा ही था कि उसे 


' ध्वजा-पताका एवं रणभेरियोंके निनादसे युक्त देवताओंकी सेना 


आती हुई दिखायी दी । उसने सेनाके साथ सेनापतिके रूपमें 
कुमारको देखा तो उसे तत्क्षण ब्रह्माका वह वचन स्मरण होने 
लगा कि 'तुम्हारी मृत्यु किसी बालकके हाथसे होगी ।' वह 
भयभीत हो गया तथापि उसने अपने सेनापतियोंको बुलाकर 
कालनेमि आदि दैत्योंको शीघ्र ही दौडकर इस सामने आनेवाले 
बालकको पकड़कर लानेको कहा और फिर खयं आगे बढ़कर 
कुमार कार्तिकेयसे कहने लगा- अरे बालक ! क्या तुम भी 
लड़ना चाहते हो ? यदि तुम्हारे मनमें खेलनेकी इच्छा हो तो 
आओ गेंद खेला जाय ।' इसपर देवताओंको आनन्दित करते 
हुए कुमार कार्तिकेयने तारकसे कहा--'अरे दुष्ट ! तुम मुझे 
बालक मत समझो । जैसे बाल सूर्यकी ओर देखना दुष्कर है 
और एक अक्षरका भी बीजमन्त्र अत्यन्त शक्तिशाली होता है, 
वैसे मैं तुम्हारे लिये कालके समान हूँ।' 
यह सुनकर उस दैत्य तारकने तत्काल मुदगरसे उनपर 
प्रहार कर दिया । किंतु स्कन्दने उसे अपने वज्रसे तुरंत निरस्त 
कर दिया। इसपर तारकने लौहमिश्रित भिन्दिपालसे प्रहार 
किया, जिसे उन्होने अपने हाथसे पकड़ लिया और क्रुद्ध होकर 
तीव्र निनाद करती हुई अपनी गदा तारकपर फेंकी । इस प्रकार 
अनेक अस्न-शरखोसे युद्ध हुआ । कार्तिकेयने खेल-खेलमें ही 
उसके सभी अखोंको काट डाला और अन्तमें एक तीक्ष्ण शक्ति 
उसकी ओर छोड़ दी, जो तीत्रगतिसे आगे बढ़ती हुई उसके 
वञ्र-सदृरा हृदयको विदीर्ण कर नाहर निकल गयी । तारक 
प्राणविहीन होकर पृथ्वीपर गिर पड़ा। उसके शिरोमुकुट तथा 
कुण्डल, कवच आदि छिन्न-भिन्न हो गये। उसके मरते ही 
विश्चके समस्त प्राणी यहाँतक कि नरकके जीव भी प्रसन्न हो 


गये। देवताओं, ऋषि-मुनियों तथा सिद्धादिकोंके आनन्दकी 
सीमा नहीं रही । उन्होने प्रसन्न होते हुए कुमारको अनेक वर 
प्रदान किये और यह भी कहा--'जो महाबुद्धिमान्‌ मरणधर्मा 
मनुष्य भगवान्‌ स्कन्दसे सम्बन्ध रखनेवाली इस कथाको पढ़ेगा, 
सुनेगा अथवा दूसरेको सुनायेगा, वह कीर्तिमान्‌, दीर्घायु, 
सौभाग्यशाली, श्रीसम्पन्न, कान्तिमान्‌, शुभदर्शन, सभी 
प्राणियोंसे निर्भय और सम्पूर्ण दुःखोंसे मुक्त हो जायगा। जो 
मनुष्य प्रातःकालिक संध्या करनेके बाद स्कन्द-चरित्रका पाठ 
करेगा, वह सम्पूर्ण पापोंसे मुक्त होकर महान्‌ धनरारिका स्वामी 
होगा। भगवान्‌ कार्तिकेयका चरित बालकों, रोगियों और 
राजद्वारपर सेवा करनेवाले पुरुषोंके लिये सर्वदा सभी 
कामनाओंको पूर्ण करनेवाला है और अन्तमें स्कन्दकी 
सायुज्यताको प्राप्त करानेवाला है (मत्स्यपु १६० । ३०-३७) । 

कुमारके विभिन्न पुराणोंमें अनेक महत्त्वपूर्ण कार्य वर्णित 
हैं, जिनमें तारकवधके बाद द्वितीय महत्त्वपूर्ण कार्य क्रौज्ञभेदन 
है। कहा जाता है कि एक दुर्जेय दैत्य क्रौञ्च, क्रौञ्चपर्वतका 
आश्रय लेकर हिमालयके एक भागमें स्थित होकर क्रौञ्चद्दीपपर 
जासन करता था तथा पर्वतकी आड़में रहनेके कारण भी 
देवोंके लिये अवध्य हो गया था। पुराण-कथाओंके अनुसार 
भगवान्‌ शङ्करकी आज्ञासे कुमार कार्तिकेयने परशुरामजीको 
साथमें लेकर एक विशिष्ट शक्तिद्वारा एक ही साथ क्रौञच- 
पर्वतका भेदन करते हुए उसके पीछे छिपे हुए दैत्य क्रौञ्चका 
वध कर डाला, इसीसे कार्तिकेय क्रौञ्चारि, क्रौञ्चदारुण, 
करौञ्जरिपु आदि अनेक नामोंसे प्रसिद्ध हो गये। 
भगवान्‌ कार्तिकेयकी उपासना 

भगवान्‌ कार्तिकेयकी उपासनाविधि विविध आगमोमें 
विशेषतया. कौमार एवं गाणपत्य आगमोंमें प्रतिपादित है। 
प्रयोगसार, शारदातिलक तथा अनेक प्राचीन ग्रन्थोंमें इनकी 
उपासना-पद्धतिमें किञ्चित्‌ अन्तर भी दिखलायी देता है। 
श्रीतत्वनिधिमें भगवान्‌ सूब्रह्मण्यके ज्ञानशक्ति सुब्रह्मण्य, 
्कनदुब्रह्मण्य आदि १७ खरूपॉके उदार एवं सौम्य 
स्वभावका वर्णन किया गया है। प्रायः इनके ध्यानका स्वरूप 
अत्यत्त सुन्दर है। 

भगवान्‌ कार्तिकेयका “ॐ वचद्भुवे नमः” यह सप्ताक्षर 
मन्त्र बतलाया गया है। कहीं-कहीं प्रणवके बाद 'हीं' कारके 

भी उच्चारणका आदेश है। इनका ध्यान-लोक सुन्दर है, 
जिसमें बताया गया है कि इनकी कान्ति सिन्दूरकी भाँति 
रक्त-पीतवर्णयुक्त एवं मुखमण्डल चन्द्रमाके समान आह्वादक 
तथा अत्यन्त रमणीय है। इनके झरीरपर दिव्य आभरण-- 
केयूर, हार, कुण्डल, वलय आदि सुशोभित हो रहे हैं तथा 
हाथोंमें अम्भोज (कमल), अभय, शक्ति तथा कुक्कुट धारण 
किये हुए हैं। इनके वस्न तथा अंगराग आदि सब रक्त 
उपकरणोंसे आलिप् हैं। ये स्वगीय सौख्य प्रदान करनेवाले हैं । 
प्रणाम करनेवालोंकी भयराशिको नष्ट करनेके लिये निरन्तर 
उद्यत कृपालु भगवान्‌ सुब्रह्मण्यकी हम उपासना करते हैं-- 
सिन्दूरारुणकान्तिमिन्दुवदनं केयूरहारादिभि- 
दिव्यैराभरणैर्विभूषिततनुं स्वर्गस्य सौख्यप्रदम्‌। 
अम्भोजाभयशक्तिकुक्कटधरं रक्ताङ्गरागांशुकं 
सुब्रह्मण्यमुपास्महे प्रणमतां भीतिप्रणाशोद्यतम्‌॥ 
(शारदातिलक १३। १२१) 
इनकी उपासना-पद्धतिमें जप, ध्यान, हवन, तर्पण 
आदिका विस्तृत विधान है और किसी पीठपर स्थापित 
कार्तिकेय-यन्त्र या प्रतिमामें इनकी पूजाकी विधि निर्दिष्ट है। 
इनके परिकरोंमें जयन्त, अग्निवेश, सोनेके शूल तथा शक्ति 
आदि रखे जाते हैं। यन्त्रमें तथा पूजाके लिये निर्मित 
अष्टदल-कमलमें क्रमशः पूर्वकी ओरसे देवसेनापति, विद्या, 


मेधा, वज्र, शक्ति, कुक्कुट, मयूर तथा हस्तिकी अर्चना करनी 
चाहिये और बाह्यमण्डलमें इन्द्र, अग्नि, यम, निर्क्रति, वरुण, 
वायु, कुबेर और ईशानकी पूजा करनी चाहिये, फिर अन्तिम 
मण्डलमें इनके अख्रोंकी पूजा करनी चाहिये । 

इनकी पूजा विशेषकर षष्ठीतिथिको विशेष फलदायी 
होती है। पूजनके पश्चात्‌ छोटे-छोटे ब्रह्मचारी बालकोंको 
कुमारकी आत्मा मानते हुए देवबुद्धिसे उन्हें भोजन कराना 
चाहिये। इससे संतान, विजय, आयु, शक्ति, निर्भरता, लक्ष्मी, 
यश आदि प्राप्त होते हैं। पूजाके आगे-पीछे गणेशजीकी | 
उपासना करनी चाहिये। कल्पग्रन्थोमें इनके कवच, पटल, 
शतनाम तथा सहस्रनाम आदि भी प्राप्त होते हैं। 

महर्षि वाल्मीकिने कहा है कि भगवान्‌ कार्तिकेयके 
जन्मका प्रसङ्ग अत्यन्त पुण्यमय और समस्त मङ्गलाँका 
विधायक है। जो मनुष्य इस पृथ्वीपर रहकर कार्तिकेयकी 
उपासना करता है और इस चरित्रका अनुसंधान करता है, वह 
अत्यन्त समृद्धशाली, आयुष्मान्‌, पुत्र-पोत्रोंस युक्त तथा 
अन्तमं भगवान्‌ स्कन्दकी सायुज्यताको प्राप्त करता है-- 

कुमारसम्भवश्चैव धन्यः पुण्यस्तथैव ` च॥ 

भक्तश्च यः कार्तिकेये काकुत्स्थ भुवि मानवः । 

आयुष्मान, पुत्रपोत्रैश्च स्कन्दसालोक्यतां ब्रजेत्‌॥ 


(वा० रा०, बाल० ३७। ३१-३२) 


(२) | 
(डॉ° श्रीमती राधाकुष्णमूर्ति) 


भगवान्‌ कार्तिकेय (सुब्रह्मण्य) की उपासना प्राचीन 
कालसे ही सारे भारतमें प्रचलित है । उत्तर भारतमें ब्रह्मचारी 
कार्तिकेयके रूपमें इस देवताकी उपासना होती है तो दक्षिण 
भारतमें विशेषतया तमिल प्रदेशोंमें दो देवियोंके पति सुब्रह्मण्य 
या मुरुगनके नामसे बड़ी श्रद्धाके साथ इनकी पूजा-आराधना 
की जाती है। कार्तिकेय, सुब्रह्मण्य, मुरुगन, कुमार, स्कन्द 
इत्यादि कई नामोंसे सुविख्यात इस देवताको परब्रह्म मानकर 
की जानेवाली उपासना-पद्धति 'कोमारम' कहलाती है और 
पञ्चासतन-पूजाके लिये जगद्गुरु शंकराचार्यद्वारा पुनः 
संस्थापित षण्मतोमेंसे एक मानी जाती है । तमिल भाषाके 
प्राचीनतम साहित्यमें भी इस देवताके उल्लेखके साथ 
तत्सम्बन्धी उपासना-क्रमका भी विवरण उपलब्ध होता है। 


अतः यह सिद्ध है कि ईसा पूर्वकी शताब्दियोंमें ही 
सुब्रह्मण्यकी उपासना दक्षिण भारतमें विशेष लोकप्रिय हो - 
चुकी थी। 
दक्षिण भारतमें स्कन्दोपासना 

यद्यपि सारे भारतमें सुब्रह्मण्योपासना व्यापकरूपमें की 
जाती है तथापि दक्षिण भारतमें इसको अधिक प्रामुख्य प्राप्त 
हुआ है और यहाँके लोगोंके जीवनका यह अभिन्न अङ्ग बन 
गयी है। तमिल प्रदेशॉमें सुब्रह्मण्यको 'मुरुगन' कहते हें और 
तमिल भाषाके अधिदेवता मानते हैं। तमिलमें “मुरुगु' शब्दके 
अर्थ है- सौन्दर्य, ताजगी, सौरभ, माधुर्य, दिव्यता और 
आनन्द। ये सभी गुण भगवान्‌ सुब्रह्मण्यमें पाये जानेकै कारण 
वे 'मुरुगन' नामसे प्रिय उपास्य बन गये। भगवान्‌ मुरुगन 


[देवता- 


२१४ + कृतार्थयन्ति रक्षन्ति स्वभक्तान्‌ सर्वदेवताः * 
ता? त त त त आधा कक कफ फक कक कम कककककिकिकिकक ककन 


“योनः (शिशु) भी कहलाते हँ । तमिलके प्राचीनतम ग्रन्थ 
प्तोलकाप्पियम' में शेयोनको कुरुञ्जि प्रदेश (पहाड़ी) का 
अधिदेवता कहा गया है। पुरनानूर नामक प्राचीन अन्थमें 
रणगजपर आरूढ़ विजयशील मुरुगनका वर्णन मिलता है। 


कुछ प्राचीन अन्योमें सुब्रह्मण्यके मन्दिरोंका भी उल्लेख आयुध 


हुआ है। 
सुन्रहाण्य ज्ञानकी मूर्ति है । उन्होंने अपने पिता शिवको 
अणवमन्त्रका रहस्य समझाया, जिसके कारण वे तमिलमें 
तगप्पन स्वामी (पिताके आचार्य) कहलाते हैं। दक्षिण 
भारतमें भगवान्‌ सुत्रहाण्यके लिये कई नाम प्रयुक्त होते हैं, 
जिनमेंसे कुछ -अधिक प्रचलित हैं, जैसे--स्वामी, षण्मुख, 
वेलवन, मुरुगन, कन्दन, गुह, वल्लीदेवसेनापति आदि। 
यद्यपि स्वामी शब्दका प्रयोग सामान्यतः सभी देवोंके लिये 
होता है, तथापि तमिलनाडुमें स्वामी या खामीनाथ विशेषरूपसे 
भगवान्‌ सुब्रह्मण्यको ही सूचित करता है। 
षण्मुख सुब्रह्मण्य 
दक्षिण भारतमें षण्मुखके रूपमें भगवान्‌ सुब्रह्मण्यकी 
उपासना अधिक प्रचरित है । इस देवताके षण्मुखके 
प्रकट होनेके कई कारण बताये जाते हैं। कृत्तिका माताओंसे 
जब पार्वतीने छः शिशुओंको अपनी गोदमें लेकर गाढ़ 
आलिङ्गन किया, तब इन शिशुओंका षण्मुखवाला एक शरीर 
बन गया, जिसको भक्तोंने परमाराध्य मान लिया । शाखोंमेँ यह 
भी कहा जाता है कि जब सनत्कुमार, नारद, अगस्त्य, ब्रह्मा, 
इन्द्र और सरस्वती गंधमादन पर्वतपर भगवान्‌ स्कन्दके दर्शन 
करके उनसे षडक्षरी मन्त्रका उपदेश प्राप्त करनेके लिये आये, 
तब षडक्षरी तत्वको, इन षड्विभूतियोंको एक साथ उपदेश 
करनेके लिये सुब्रह्मण्यने षण्मुख धारण किया । 'शरबण भव' 
इस षडक्षरी मन्त्रके अक्षरोंके द्वारा क्रमशः लक्ष्मी, विद्या, 
मोक्ष, शत्रुनाश, मृत्युञ्जय, नीरोगता--इन षट्तत्त्वोंको 
भूलोकपर स्थापित करनेके लिये नारदादि शिष्योंके सामने 
षण्मुख बनकर भगवान्‌ प्रकट हुए । यह भी कहा जाता है कि 
ऐश्वर्य, वीर्य, यह, श्री, ज्ञान और वैराग्य--इन छः भगोंसे 
युक्त होनेके कारण षड्भगोंके अतीकके रूपमें वे षण्मुख धारण 
` किये हैं। यह भी विश्वास करते हैं कि इस देवतामें 
षड्देवताओंका, षण्मतोंका समन्वय होनेके कारण वे षण्मुख 


कहलाते हैं । भगवान्‌ सुब्रह्मण्य अपने छः मुखोंके द्वारा क्रमशः 
ज्ञान प्रदान करते हैं, वर देते हैं, यज्ञकी रक्षा करते हैं 
साधु-संतोंको वेदका उपदेश देते है, दुष्टोंका नाश करते हैं और 
गृहस्थोको धर्मोपदेश देते हैं। 


युध 
देवोंके सेनाधिपति होकर कार्तिकेयने सूरपदस, तारकासुर 
और सिंहमुख-जैसे असुरोंका संहार किया । अतः दक्षिण- 
भारतमें पाये जानेवाले शिल्पों, चित्रों एवं मूर्तियोंमें कहीं-कहीं 
तलवार, खड्ग, धनुष, बाण, पाश, अंकुश, भाला-जैसे 
आयुध पाये जाते हैं, परंतु भगवान्‌ मुरुगनका मुल्य आयुध 
आल्या है जो तमिलमें 'वेल' कहलाता है । यह वेल तो परहा 
सुबह्मण्यकी शक्तिका स्वरूप है, अतः 'शक्तिपाणि:' कहकर 
उनकी स्तुति की जाती है । इस शक्तिरूपी वेलको सदा धारण 
करनेके कारण तमिल प्रदेशोंमें सुब्रह्मण्य 'वेलवन' नामसे 
प्रसिद्ध हुए हैं। भक्तजन इसी वेलको शिव-शक्तिके ऐक्यका 
चिंह् मानकर उनकी स्वतन्त्र पूजा करते हैं । 'वेल' वीरताका भी 
प्रतीक है, अतः प्राचीन और मध्यकालमें वेलकी उपासना 
योद्धाओके लिये प्रेरकशक्ति और प्रोत्साहन देनेवाली सिद्ध 
। पुलिन्दुकन्या वल्ली और देवसेना सुब्रह्मण्यकी दो 
देवियाँ हैं। वल्ली, देवसेना और आयुधवेल--ये तीनों 
भगवान्‌की इच्छाशक्ति, क्रियाशक्ति और ज्ञानशक्ति मानी 
जाती हैं। 
वाहन और ध्वजा 
'वेल' के साथ सुब्रह्मण्यका वाहन मयूर और ध्वजापर 
अङ्कित कुक्कर भी पूज्य माने जाते हैं। ये दोनों बिन्दु और 
नादके प्रतीक हैं। तमिलभाषाके कवियोंद्वार मयूराधिरूढ 
कुङ्कुमरक्तवर्णं सुब्रह्मण्यकी तुलना नील समुद्रमें उदित 
होनेवाले सूर्यसे की जाती है। इसका यह भी कारण है कि 
तमिलभाषी भक्त उगते सूरजको मुरुगनका ही रूप मानते हैं। 
पुराणोंक अनुसार चारों वेदोंका समन्वित रूप मयूर ही 
सुब्रह्मण्यका वाहन है। स्कन्दपुराणमें कहा गया है-- 
मयूरभाव॑ निगमास्तपसा प्राप्य षण्मुखम्‌। 
उद्वाह्य तृप्ति परमां सम्प्रापु: सर्वदा भुवि॥ 
समस्त वेद अपने उस परतत्त्व षण्मुखको प्राप्त करनेमें 
अपनेको अपूर्ण जानकर सब मिलकर समन्वितरूपमें मयूरके 


धट 

रूपमें उन भगवानका वाहन बने । षण्मुख ओंकारस्वरूप हैं और 
वेद ही उनके वाहन मयूर हैं। जिस तरह वेदस्वरूप मयूर और 
दिव्य ज्ञानको जाग्रत्‌ करनेवाले कुक्ुटसे भगवान्‌ मुरुगनका 
घनिष्ठ सम्बन्ध है, उसी तरह छाग या अज (बकरा) से भी 
उनका सम्बन्ध जोड़ा जाता है। जैसे शंकराचार्यने 
'सुब्रह्मण्यभुजङ्ग' में भगवान्‌ स्कन्दकी आराधना करते समय 
“नमश्छाग तुभ्यं°' कहकर अजकी भी वन्दना की है। 
सेनापति और सेनागृह 


दक्षिण भारतमें यह विश्वास किया जाता है कि देवोंके 
सेनाधिपति होनेके कारण भगवान्‌ सुब्रह्मण्यने छः पवित्र 
स्थलोमें सेनागृह स्थापित किया था। तमिल भाषामें इन्हें 
पड़ैवीडु' कहते हैं। ये षट्स्थल दक्षिणमें सुब्रह्मण्योपासनाके 
प्रधान केन्द्र हैं। भक्तोंको मान्य है कि ये षट्स्थल-शरीर 
षट्चक्रोंके प्रतीक हैं। ये सेनागृह-तिरुप्परकुनसम्‌, तिरुचेन्दूर, 
पनी, स्वामिमले, कुन्रुतोराडल और पलमुदिरचोलै नामक 
नगरियोंमें स्थित हैं । इनमेंसे तिरुचेन्दूर नामक क्षेत्र समुद्रतटपर 
बसा हुआ है, जहाँकी एक गुफामें सुब्रह्मण्यस्वामीका सुन्दर 
मन्दिर है और शेष पाँच स्थल पहाड़ियोंपर स्थित हैं। 
समष्टिदेवता 

'ुब्रह्मण्य' का वाच्यार्थ है-'दिव्यानन्दरूपी परब्रहासे 
उत्पन्न अभिन्न तत्त्व' । यह भी कहा जाता है कि शिव और 
शक्तिके दिव्य प्रेमका जहाँ ऐक्य है वहाँ सुब्रह्मण्य है । अतः 
सुब्रह्मण्यकी उपासनासे शिव और शक्तिका भी अनुग्रह प्राप्त 
होता है। दक्षिण भारतमें सुब्रह्मण्य समष्टि देवता माने जाते हैं, 
क्योंकि अन्य मुख्य देवताओंसे उनका सम्बन्ध है। वे शिव 
और शक्तिके पुत्र है, विनायकके अनुज हैं, विष्णुके भानजे हैं 
और बालसूर्यसे अभिन्न हैं । अतः भक्तोंका दृढ विश्वास है कि 
भगवान्‌ सुब्रह्मण्यकी उपासनासे सब देवता तुष्ट होते हैं। 


मन्दिरोंमें उपासना 

दक्षिण भारतके मन्दिरमे सुब्रह्मण्यकी उपासना प्रधान 
या स्वतन्त्र देवताके रूपमें, सम्प्रधान देवताके रूपमें और 
परिवार-देवताके रूपमें होती है ऐसे सैकड़ों देवालय हैं, जहाँ 
सुब्रह्मण्य प्रधान देवता हैं और शिव, विष्णु, गणेश आदि 
परिवार-देवताओंके रूपमे प्रतिष्ठापित हैं । भगवान्‌ सुन्रहाण्यके 


कई स्वतन्त्र गुफा-मन्दिर दक्षिण भारतमें पाये जाते हैं। शिव 
और विष्णुके मन्दिरंमें मुख्य परिवार देवताके रूपमें भी उनकी 
पूजा-अर्चना होती है । परिवार देवता सुब्रह्मण्यकी मूर्ति प्रधान 
गर्भगृहकी दीवारॉके अलग देवकोष्ठमें स्थापित रहती है या 
मन्दिरके प्राकारमें अलग गर्भगृहमें प्रतिष्ठापित होती है। 
काञ्जीनगरीके प्राचीन शिव-मन्दिरमें गर्भगृहकी उत्तरी दीवारके 
प्रकोष्ठमें भगवान्‌ सुब्रह्मण्य अक्षमाला और कुष्डिकाको धारण 
करके ज्ञानकी मूर्ति बनकर भक्तोंको दर्शन दे रहे हैं। 

प्राचीन संघ-साहित्यसे मालूम होता है कि सुब्रह्मण्य 
सम्प्रधान देवताके रूपमें भी उपास्य थे । शिव, बलराम, कृष्ण 
और शेयोन (मुरुगन) के नाम प्रायः एक साथ उल्लिखित 
मिलते हैं। वास्तुग्रन्थोमे भी मन्दिर-निर्माणके समय देवता- 
मण्डलमें सुब्रह्मण्यके लिये विशेष स्थानकी सूचना मिलती है ।. 
पल्लववंशी राजाओंके उपलब्ध कुछ रिल्प-पट्टिकाओंमें 
शिव, नरसिंह, लक्ष्मी आदिके साथ सुब्रह्मण्य भी एक हीः 
वेदीपर अङ्कित हैं। महाबलिपुरमकी त्रिमूर्ति-गुफामें सुब्रह्मण्य, 
शिव और विष्णुके मन्दिर साथ-साथ निर्मित हैं। 

कुमारतन्त्रके अनुसार सुब्रह्मण्यकी पूजा-अर्चा चलायी 
जाती है। विधि-पूर्वक दैनिक अभिषेक, अर्चना, नैवेद्य 
आदिके अतिरिक्त फाल्गुनके उत्तरा नक्षत्रके दिन, आषाढ़ 
कृत्तिका, मार्गशीर्ष षष्ठी-जैसे मुख्य दिनोंमें विशेष पूजा और 
उत्सव भी होते हें प्रत्येक माह स्कन्द षष्ठी मनायी जाती है। 
स्कन्द अभिषेकप्रिय देवता हैं । इनका प्रतिदिन शुद्धोदक, तैल 
पञ्चामृत, विभूति आदिसे अभिषेक होता है। पलनी नामक 
पुण्यस्थलमें सुब्रह्मण्य कोपीनधारी बनकर हाथमें दण्ड लिये 
योगीके रूपमें स्थित हैं। यहाँ भगवानका अभिषेक किया हुआ 
पञ्चामृत सर्वरोगनाशक माना जाता है । मन्दिरोमें सुब्रह्मण्यकी 
मूर्तिपर विभूति, चन्दन आदिका लेप लगाते हैं। विविध 
प्रकारके मिष्टान्नोंक साथ शहद और पिसा हुआ बाजरा भी 
सुब्रह्मण्यको इष्ट है। 
सर्वप्रिय देवता 

तमिल प्रदेशमें भक्तोंने भगवान्‌ मुरुगनके साथ एक 
प्रकारका आत्मीय सम्बन्ध जोड़ रखा है, वे अपनी-अपनी 
मनःकामनाके अनुसार भगवानके अलग-अलग नामका 
स्मरण और पूजन करते हैं। 'कुमारतनत्र' और 'श्रीतत्तनिधि' में 


२९६ [देवता- 


* कृतार्थयन्ति रक्षन्ति स्वभक्तान्‌ सर्वदेवताः * 


भगवान्‌ कार्तिकेय अभिजात, गाङ्गेय, गुह, ब्रह्मचारी, सौरभेय आण्डवन स्वामी, वैष्णवोंके लिये विष्णुके भगिनी-पुत्र और 
इत्यादि नामोंसे स्तुत्य हुए हैं। तमिलनाडुमे तो भगवान्‌ झैवोके लिये शिवपुत्र हैं। इस तरह वे आबाल-वृद्ध सभीके 
कार्तिकेय बच्चोंके लिये बाल सुब्रह्मण्य, कलाकारोंके लिये उपास्य हैं। 
षण्मुख, वीरोंके लिये सेनापति, भक्तोंके लिये खामीनाथ, ऐसे सर्वशक्तिमान्‌ भगवान्‌ कार्तिकिय लोककल्याणार्थ 
गृहस्थोंके लिये वल्लीदेवसेनापति, साधु-संतोंके लिये सबपर कृपावृष्टि करते रहते हैं। 

— Re — 


परम उपास्य रुद्रावतार श्रीहनुमान 


भारतवर्षमें श्रीहनुमानजीकी उपासना अत्यन्त व्यापक है श्रीहनुमानजी भगवान्‌ श्रीरामके सर्वोत्तम दास-भक्त हैं। 
और कपिरूपमें होनेपर भी वे एक प्रमुख देवता माने गये हैं। परात्परपूर्ण श्रीरमका अवतार चतुर्व्यूहात्मक मात्र न होकर 
चे सभी मङ्गल और मोदोके मूल कारण, संसारके भारको दूर पञ्चायतनरूपमें भी शाखोंमें वर्णित है। एक ही ब्रह्मविभूति 


करनेवाले तथा रुद्रके अवतार हैं-- 
जयति मंगलागार, संसार-भारापहर, वानराकार विग्रहपुरारी ॥ 
(विनयपत्रिका २७) 


श्रीहनुमानजी सभी प्रकारके अमङ्गलोंको दूरकर 
कल्याणराशि प्रदान करनेवाले हैं तथा भगवानकी तरह साधु, 
संत, देवता, भक्त एवं धर्मकी रक्षा करनेवाले हैं। उनके 
हदयमें भगवान्‌ श्रीसीताराम सदा ही निवास करते हैं-- 

'मंगल-मूरति मारुत-नंदन । सकल-अमंगल-मूल-निकंदन ॥ 


. पवनतनय संतन हितकारी | हृदय विराजत अवध बिहारी ॥ 


(विनयपत्रिका ३६। १-२) 


जहाँ चतुर्धा विभक्त होकर आविर्भूत हुई, वहाँ उसी परिवारके 
अनन्य अङ्ग श्रीहनुमान्‌जी भी हैं । वे राम-भक्तोंके परमाधार, 
रक्षक और श्रीराममिलनके अग्रदूत हैं। वे प्रभु श्रीरामके 
अन्तरङ्ग पार्षद हैं। श्रीहनुमानजी यद्यपि सर्वव्यापक हैं, किंतु 
जहाँ-जहाँ उनके परम उपास्य स्वामी श्रीरामका नाम-कीर्तन 


होता है, उनकी कथा होती है, वहाँ-वहाँ वे तत्क्षण उपस्थित _ 


हो जाते हैं-- 


नमत राक्षसान्तकम्‌॥ 
अर्थात्‌ जहाँ जहाँ श्रीरघुनाथजी (के नाम, रूप, गुण, 
लीला आदिं) का कीर्तन होता है, वहाँ-वहाँ मस्तकसे बँधी हुई 
अज्ञलि लगाये नेत्रॉमें आँसू भरे हनुमानजी उपस्थित रहते हैं, 
राक्षसवंशके कालरूप उन मारुतिको नमस्कार करना चाहिये । 
श्रीहनुमानजी रुद्र--शंकरके अवतार हैं। शंकरजीने 


- चानररूप धारण क्यों किया इसके अनेक मनोरम वृत्तान्त ~ 


वेदादिराख्रों तथा रामायण आदिमे प्राप्त होते हैं । एक वृत्तान्तमें 
यह प्रतिपादित है कि भगवान्‌ श्रीराम बाल्यकालसे ही 
सदाशिवकी आराधना करते हैं और भगवान्‌ शिव भी 
श्रीरामको अपना परम उपास्य तथा इष्टदेवता मानते हैं 
सोइ मम इष्टदेव रघुबीरा। सेवत जाहि सदा मुनि धीरा ॥ 
किंतु साक्षात्‌ नारायणने जब नररूप धारणकर श्रीरमके 
नामसे अवतार ग्रहण किया तो शंकरजी शिवरूपमें नररूपकी 

कैसे आराधना कर सकते थे ? अतः उन्होंने नरावतार भगवान्‌ 
श्रीरामकी उपासनाकी तीत्र लालसाको फलीभूत करनेके लिये 
'वानरावतार धारणकर उनकी नित्य-परिचर्याका निष्कण्टक मार्ग 


. ढूंढ निकाला और वे एक दूसरा प्रेममय विशुद्ध सेवकका रूप 


धारणकर उनकी सेवा करनेके लिये अञ्जनाके गर्भसे प्रकट हो 
गये । श्रीगोस्वामी तुलसीदासजीने इस रहस्यको दोहावली तथा 
विनयपत्रिकामें प्रकट किया है। वे कहते हें कि श्रीरामकी 
उपासनासे बढ़कर सरस प्रेमका और कोई भी कार्य नहीं हो 
सकता । उनकी उपासनाका प्रतिफल देना परमावश्यक है, 
मानो यही सब विचारकर भगवान्‌ झंकरने अपना रुद्रविग्रह 
परित्यागकर सामान्य वानरका रूप धारण कर लिया और 
उनके सारे असम्भव कार्यों जैसे--समुद्रोल्लब्डनकर सीताका 
पता लगाना, लंकापुरीका दाह करना, संजीवनी बूटी लाकर 
लक्ष्मणको प्राणदान करना और महाबली अजेय दुष्ट 
राक्षसॉका वध करना आदिका सम्पादन इन्हीके शौर्य या 
पराक्रमकी बात थी, इसे कोई दूसरे देवता या दानव आदि भी 
नहीं कर सकते थे-- 
जानि राम सेवा सरस समुझि करव अनुमान । 
पुरुषा ते सेवक भए हर ते भे हनुमान ॥ 
(दोहावली १४३) 
इसीलिये ग्राम-ग्राम, नगर-नगर तथा प्रायः सभी तीर्थोमें 
जैसे भगवान्‌ शिवके मन्दिर, झिवलिङ्गादि और प्रतिमाएँ प्राप्त 
होती हैं और उनकी व्यापक उपासना देखी जाती है, उसी 
प्रकार सर्वत्र हनुमानजीके मन्दिर देखे जाते हैं । राममन्दिरोंमें तो 
वे प्रायः सर्वत्र मिलते ही हैं। स्वतन्नरूपसे भी उनके 
अलग-अलग जहाँ-तहाँ मन्दिर मिलते हैं और घर-घरमें 
हनुमानचालीसा आदिका पाठ होता है तथा इनकी उपासना 
होती है। इसके अतिरिक्त प्राचीन कालसे ही हनुमानजीकी 
उपासनाके अनेक स्तोत्र, पटल, पद्धतियाँ, शतनाम तथा 
सहस्रनाम प्रचलित हैं। हनुमानजीकी सबसे बड़ी विशेषता है 
कि वे अपने भक्तकी रक्षा तथा उसके सर्वाभ्युदयके लिये सदा 
जागरूक रहते हैं । इसीलिये ये जाग्रत्‌-देवताके रूपमें प्रसिद्ध 
हैं। वे आबाल-वृद्ध, नर-नारी सभीके उपास्य हैं। वे 
ब्रह्मचर्यकी साक्षात्‌ प्रतिमूर्ति हैं। उनके ध्यान करने एवं 
ब्रह्मचर्यानुष्ठानसे निर्मल अन्तःकरणमेँ भक्तिका समुदय 


दे अं° टन 


भलीभांति हो जाता है । बजरंगबली तथा महाबलीके रूपमें वे 
शक्ति, बल, वीर्य, ओज एवं स्फूर्तिके प्रदाता हैं। अखाड़ोंमें 
जहाँ उनकी मूर्ति उपलब्ध नहीं है, वहाँ अखाडिये पहलवान 
एक मिट्टीकी चल-प्रतिमा बनाकर उन्हें प्रणामकर उनके 
साक्ष्यमें अपना अभ्यास करते हैं। वे शूरता, वीरता, पराक्रमके 
स्वरूप तो हैं ही, साथ ही दक्षता, बुद्धिमत्ता, विद्वत्ता, नीतिमत्ता, 
सरलता एवं सौम्यताके भी अद्भुत आदर्श हैं। अतः गुरुरूपमें 
भी मारुतिनन्दन श्रीहनुमान्‌जीकी उपासना की जा सकती है। 
आजकल कई साधक और उपासक सदगुरुकी खोज करते 
हैं। एक तो इस कलिकालमें सदगुरुका मिलना कठिन है ओर 
कोई मिल भी जाय तो मनश्चाञ्चल्यके कारण शंका ओर 
विभ्रमकी स्थिति बनी रहती है। अतः श्रीहनुमानजी महाराज 
निरापद गुरुरूपमें सर्वसुलभ हैं। इनसे श्रेष्ठ सद्गुरु संसारमें 
दूसरा कौन हो सकता है? इसीलिये संत गोस्वामी 
तुलसीदासजी महाराजका भी श्रीहनुमानजीमें गुरु-भाव था । 
उन्होंने लिखा-- 
जै जै जै हनुमान गोसाईं। कृपा करहु गुरु देव को नाई ॥ 

श्रीहनुमानजीके स्मरणसे मनुष्यमें बुद्धि, बल, यश, धैर्य, 
निर्भयता, नीरोगता, विवेक और वाक्पटुता आदि गुण 
स्वभावसे ही आ जाते हैं-- 

बुद्धिर्बलं यशो धैर्यं निर्भयत्वमरोगता । 

अजाड्यं वाक्पटुत्वं च हनुमत्स्मरणाद्‌, भवेत्‌॥ 

--और प्रभुचरणोंमें उसकी अखण्ड अविचल भक्ति 
स्थिर हो जाती है, इससे उसका सर्वथा कल्याण हो जाता है। . 
श्रीराम-भक्त हनुमानजीको सदा स्मरण करना चाहिये। क्योंकि 
अपनी भावनाके अनुसार उनकी उपासनामें निरत रहना परम | 
कल्याणकारी है। 

सबसे महत्त्वपूर्ण बात यह है कि श्रीहनुमानजी भगवान्‌ 
श्रीसीतारामजीके परम भक्त हैं। भक्तको हृदयमें बसा लिया 


जाय तो भगवान्‌ खतः हृदयमें विराज जाते हैं। कारण, भक्तके | 


हदयमें भगवान्‌ स्वाभाविक ही रहते हैं। इसलिये गोस्वामीजीने 
भी भक्तराज हनुमानजीसे यही प्रार्थना की-- 


पवनतनय संकट हरन, 


मंगल मूरति रूपा _ | टु 
राम लषन सीता सहित, हृदय बसहु सुर भूपा 

+ कृतार्थयन्ति रक्षन्ति स्वभक्तान्‌ सर्वदेवताः * 


[देवता- 


इकककअअककळअकककअजऽयकञमजञजञञककणमञऊषधअकऽजञमजजयजञमङक्काऽमना कक कस असफल लक कल. 


हनुमचरित्रके कुछ मङ्गलमय रोचक प्रसंग 
समस्त अमङ्गलाँंके विनाशक मङ्गलमूर्ति भक्तवर 
श्रीहनुमानजीका चरित्र परमपवित्र, परम आदर्श तथा 
कल्याणमय तो है ही, साथ ही वह अति विचित्र भी है। 

यहाँपर अति संक्षेपमें उनके कुछ अंश दिये जा रहे हैं-- 
ब्रह्मादिपुराणोंक अनुसार श्रीहनुमान्‌ वृषाकपि अर्थात्‌ 
शिव-विष्णुके तेजोमय दिव्यविग्रहधारी देवताके रूपमें भी 
निरूपित हुए हैं । सभी पुराणों तथा विविध रामायणों आदिके 
अनुसार वैवस्वत मन्वन्तरके चौबीसवे त्रेतायुगमें वे अञ्जना 
नामकी अप्सरसे केसरीके पुत्र-रूपमें अवतीर्ण हुए । इसीलिये 
इनके आझनेय तथा केसरीनन्दन ये नाम प्रसिद्ध हो गये। 
वायुके अंशसे उत्पन्न होनेसे वायुपुत्र या पवनपुत्र, श्रीरामकी 
सेवा करेसे रामदूत, अर्जुनके रथकी ध्वजापर स्थित होकर 
हुकारमात्रसे महाभारतके वीरोंको प्राणस्तब्ध करनेके कारण 
“फाल्गुनसख' नामसे विख्यात हो गये। गरुड आदिके वेगके 
समान तीव्रगतिसे समुद्रलङ्घन करनेके कारण उनका 
- ५उद्धिक्रमण' नाम पड़ गया और कभी पराजित न होनेसे 
'अपराजित' तथा शिवके अंशसे उत्पन्न होनेके कारण 
'दिवात्मज' और 'संकरसुवन' आदि नाम भी प्रसिद्ध हो गये । 
वैसे उनका सर्वप्रसिद्ध नाम तो हनुमान्‌ है ही । जिसका वृत्तान्त 

इस प्रकार है-- 

कहा जाता है कि हनुमानजीको जन्म ग्रहण करनेके 
पश्चात्‌ बारह घंटे व्यतीत हो जानेपर अधिक भूख लगी! 
माताके पयःपानसे वे तृप्त नहीं हो सके । इससे चिन्तित होकर 
अञ्जना उनके लिये कुछ फल आदि लानेके लिये जंगलमें 
निकल गयीं, तबतक इधर सूर्योदय होने लगा । सूर्यको सहसा 
आकारामें उठते देखकर हनुमानजीने उसे कोई लाल फल 
समझा और पौराणिक कथाके अनुसार वे छलाँग लगाकर 
आकारामें उछलकर सूर्यको निगलनेके लिये बढे | अमावास्या 
और प्रतिपदाकी सन्धि होनेके कारण उस समय ग्रहणका समय 
था और राहु भी सूर्यको अस्त करनेके लिये पहुँचा था। 
हनुमानजीका विशाल आकारप्रकार और अपने सहित 
_ सूर्यबिम्बको निगळनेके लिये प्रोद्यत देख राहु पीछे भागा और 
उसने देवराज इन्द्रसे जाकर निवेदन किया कि एक दूसरा 
महाराहु मेर अधिकार छीनकर मुझे भी अस्त करना चाहता है, 


आप मेरी तथा संसारकी रक्षा करें। इसपर इन्द्रने तत्काल 
आकर अपने वज्रसे हनुमानजीके मुखपर जोरोसे प्रहार किया, 
जिससे उनकी हनु (ठुड्डी) टेढ़ी हो गयी। वज्रकी चोटसे 
हनुमानजी पृथ्वीपर गिर रहे थे, किंतु वायुदेवने आकारामें-- 
बीचमें ही उन्हें रोक लिया और अत्यन्त प्रकुपित होकर अपना 
प्रवाह बंद कर दिया । इससे सभी देवता, मनुष्य तथा प्राणी 
मरणासन्न हो गये। सबका श्वास अवरुद्ध हो गया। यह 
देखकर ब्रह्माजी तत्काल उस स्थानपर पहुँचे और वायुके 
कथनानुसार हनुमानजीको पूर्ण स्वस्थ कर उन्हें अमरत्व प्रदान 
कर दिया तथा अनेक आशीर्वाद दिये। तदनन्तर वायु देवता 
प्रवाहित होने लगे और हनुके टेढ़ी हो जानेसे उनका मुख्य नाम | 
हनुमान्‌ पड़ गया । 
वाल्मीकीय रामायणके अनुसार हनुमानजी अध्ययनके लिये 
भगवान्‌ सूर्यके पास गये। वहाँ उनसे उन्होने साङ्गोपाङ्ग सभी 
चेदविद्याएँ, सरहस्य समस्त आगम, पुराण, नीति एवं अर्थशास्र 
तथा दर्शन आदिका भी अध्ययन किया । वाल्मीकीय रामायणमें 
स्वयं भगवान्‌ रामने इनके वाक्पाटव और व्याकरणज्ञानकी 
लक्ष्मणसे भूरि-भूरि प्रशंसा की और कहा कि जो ऋग्यजुः- 
साम आदिको साङ्गोपाङ्ग अर्थसहित नहीं जानता हो, वह इस 
प्रकार सम्भाषण नहीं कर सकता। साथ ही इसने अनेक 
व्याकरण आदि झाख्रोंका भी गम्भीर अध्ययन किया है। 
क्योंकि इतनी देरतक अनेक प्रकारकी बातें करते रहनेपर 
भी इनके मुखसे कोई अशुद्ध शब्द या दोषयुक्त शब्द नहीं 
उच्चरित हुआ। 
नानृग्वेदविनीतंस्य नायजुर्वेदधारिण: । 
नासामवेदविदुषः राक्यमेवं विभाषितुम्‌॥ 
नूनं व्याकरणं कृत्स्रमनेन बहुधा श्रुतम्‌। 
बहु व्याहरतानेन न किञ्जिदपशान्दितम्‌॥ 
क (वार रा ४ । ३ । २८-२९) 
आश्चर्यकी बात यह थी कि अत्यन्त ध्यानसे सारी 
विद्याओंको श्रवण करते ही वे सदाके लिये पूर्णभाव समझते 
हुए हृदयगत कर लेते थे ओर खड़े होकर भगवान्‌ सूर्यके 
सामने अध्ययन करनेमें उनके रथकी गतिके तुल्य ही तीव्र 
वेगसे पीछेकी ओर चलना पड़ता था और भगवान्‌ सूर्यकी 
बातोंको सुनने, समझनेमें उन्हें कोई कठिनाई नहीं पड़ती थी। 


अङ्क] 


इस घटनाचक्रका गोस्वामी तुलसीदासजीने बडी श्रद्धासे अद्भुत 
क्रमसे उल्लेख किया जो इस प्रकार है-- 
भानुसों पढ्न हनुमान गये भानु मन- 
अनुमानि सिसुकेलि कियो फेरफार सो । 
पाछिले पगनि गम गगन मगन-मन, 
क्रमको न भ्रम, कपि बालक-बिहार सो ॥ 
कोतुक बिलोकि लोकपाल हरि हर बिधि, 
लोचननि चकाचौंधी चित्तनि खभार सो | 
बल कैथौं बीररस, धीरज कै, साहस कै, 
तुलसी सरीर धरे सबनिको सार सो ॥ 
(हनुमानबाहक ४) 
सूर्यभगवानके समीपमें हनुमानजी विद्या पढ्नेके लिये 
गये, सूर्यदेवने मनमें बालकोंका खेल समझकर बहाना किया 
(कि मैं स्थिर नहीं रह सकता और बिना आमने-सामने पढ्ना- 
पढ़ाना असम्भव है) । हनुमानजीने भास्करकी ओर मुख करके 
पीठकी तरफ पैरोसे प्रसन्नमन आकारमार्गमें बालकोंके खेलके 
समान गमन किया और उससे पाठ्यक्रममें किसी प्रकारका 
भ्रम नहीं हुआ। इस आश्चर्यजनक खेलको देखकर इन्द्रादि 
लोकपाल, विष्णु, रुद्र और ब्रह्माकी आँखें चौधिया गयीं तथा 
चित्तमें खलबली-सी उत्पन्न हो गयी। तुलसीदासजी कहते 
हैं--सब सोचने लगे कि यह मूर्तिमान्‌ शौर्य अथवा साक्षात्‌ 
वीररस अथवा मूर्तिमान्‌ धैर्य या साहस अथवा इन सबोंका 
सम्मिलित साररूप एक ही घन-विग्रह आकाइामें उपस्थित हो 
गया है। 
हनुमानजी बालखभावसे कभी-कभी ऋषियोंके आसन, 
पात्र आदि इधर-उधर हटाकर रख देते थे, उनकी चञ्चलता 
देखकर ऋषियोंने उनसे कहा कि तुम्हें अपने बलका भान नहीं 
होगा । जब कोई स्मरण दिलायेगा तभी तुम्हारी शक्ति प्रस्फुरित 
होगी। यही कारण है कि सुग्रीवसे अत्यन्त मैत्री होनेपर भी 
बालीके द्वारा पराभूत किये जानेपर दसो दिशाओंमें भागते हुए 
सुग्रीवके साथ ये भी भागते ही रहते थे । ऋष्यमूक पर्वतपर 
जब राम-लक्ष्मणको देखकर सुग्रीव भागने लगे तो हनुमानजीने 
उनसे कहा तुम निरे वानर ही प्रतीत होते हो। ये लोग 
(राम-लक्ष्मण) सौम्य एवं सदगुणशाली प्रतीत होते हैं । इनसे 
डरकर भागनेकी कोई आवश्यकता नहीं दीखती, इनसे मैत्री 


* परम उपास्य रुद्रावतार श्रीहनुमान्‌, + 

कर लाभ उठाना चाहिये। में वेष बदलकर इनका पूरा पता 
लेकर तुमसे बतलाता हूँ, फिर वे राम-लक्ष्मणके पास 
पहुँचकर निःसंकोच भावसे इस प्रकार बात करने लगे कि स्वयं 
श्रीरामको कहना पड़ा कि लक्ष्मण ! आजतक मुझे कोई ऐसा 
मधुरभाषी और वार्तालापकुशल व्यक्ति नहीं मिला, इसने बड़े 
मधुर और सीमित रान्दोंमें अपने सारे भावोंको व्यक्त कर दिया 
है, इसके सभी शब्द यथास्थान अलंकार एवं व्याकरंणकी 
दृष्टिसे उपयुक्त स्थानपर प्रयुक्त हुए हैं। इसकी वाणी ऐसी है 
कि यदि कोई शत्रु तलवार लेकर प्रहार करने चला हो तो भी 
सदाके लिये उसका क्रीतदास बन जायगा। यह व्यक्ति 
जिसका मन्त्री या दूत बनेगा, उसके सारे कार्य अव्याहत रूपसे 
सिद्ध होते जायेंगे । 
'एवंगुणगणेर्युक्ता यस्य स्युः कार्यसाधका: । 
तस्य सिद्धयन्ति सर्वेऽर्था दूतवाक्यप्रचोदिताः ॥ 
(वाश रा? ४1३ 1 ३५) 
“जिसके कार्यसाधक दूत ऐसे उत्तम गुणोंसे युक्त हाँ, उस 
राजाके सभी मनोरथ दूतोंकी बातचीतसे ही सिद्ध हो जाते हैं ।' 
इसलिये तुम इससे पूरी बातें कर मैत्री-स्थापना करो। 
संसारमें ऐसा व्यक्ति मिलना असम्भव प्रतीत होता है। बादमें 
विस्तृत वार्तालापके अनन्तर दोनों व्यक्ति सुग्रीवके पास गये 
और उनसे मैत्री हुई तदनन्तर बालीका वध हुआ एवं अंगदको 
युवराज बनाकर सुग्रीवको सम्पूर्ण वानरोंका राजा बनाया 
गया और सीताके अन्वेषणके लिये दसों दिशाओंमें वानराँको 
भेजा गया। 
श्रीरामको यह भलीभाति ज्ञात था कि सीताका पता इनके 
अतिरिक्त और कोई भी लगानेमें समर्थ नहीं होगा। अतः उन्हें 
अपने पास बुलाकर खनामाङ्कित मुद्रिका भी प्रदान कर दी एवं 
सभीके असमर्थ होनेपर ऋषिशापसे अभिराप्त हनुमानजी भी 
जामवंतके द्वारा उनकी शक्तिका स्मरण दिलानेपर उन्हें 
अपने बलका भान हो आया और उन्होंने ही विराट्रूप बनाकर 
समुद्रको लाँघकर बडी कुशलतासे सीताजीका पता लगाया 
तथा उनसे वार्तालाप कर उन्हें मुद्रिका भी प्रदान कर दी, साथ 
ही उनसे प्रत्यभिज्ञानके रूपमें चूडामणि लेकर रावणके बलको 
जाननेके लिये अशोकवाटिका-ध्वंस, लंकादहन और अगणित | 
राक्षस योद्धाओंका वधकर वे सकुशल समुद्र लाँघकर पुनः FF 

[देवता- 


भगवान्‌ रामके पास पहुँच गये । 
भगवान्‌ श्रीराम इनके बुद्धिकौशल एवं पराक्रमको 
देखकर आश्चर्यचकित हो गये और उन्हें बहुत सम्मानितकर 
अपना दुर्लभ आलिङ्गन प्रदान किया-- 
एष सर्वस्वभूतस्तु परिष्वङ्गो हनूमतः । 
मया कालमिमं प्राप्य दत्तस्त्वस्य महात्मनः ॥ 
(वार रा०, युद्ध १। १३) 
“इस समय इन महात्मा हनुमानको मैं केवल अपना 
प्रगाढ आलिङ्गन प्रदान करता हूँ, क्योंकि यही मेरा सर्वस्व है।' 
बादंमें श्रीरामजीने उन्हीके परामर्शसे लका-विजयकी 
योजना बनायी । जब श्रीराम समुद्रपर पुल बाँधकर ससैन्य 
लका पहुँचे तो प्रारम्भिक युद्धमें ही हनुमानजीने रावणकी प्रायः 
सम्पूर्ण सेनाको छिन्न भिन्न कर डाला और उसके राजप्रासादके 
शिखर तथा कलश भी तोड़ डाले । फिर अनेक कुम्भ-निकुम्भ 
आदि प्रबळ दैत्योंका वघ किया और मेघनाद, कुम्भकर्ण तथा 
रावणके वधमें भी अपार सहायता पहुँचायी। लक्ष्मण-शक्ति 
तथा नागपारा-बन्धनमें इन्होंने समस्त वीरोंकी रक्षा की और 
विशल्यकरणी, शल्यसंधानी तथा अमृतसंजीवनी आदि 
बूटियोंको लाकर लक्ष्मण तथा अन्य सभीको निर्त्रण तथा 
स्वस्थ कर दिया। 
अन्य रामायणोंके अनुसार अहिरावणके द्वारा राम- 
लक्ष्मणको पाताल ले जाये जानेपर, विभीषणके द्वारा संकेत 
प्राप्त होनेपर हनुमानजी वहाँ पहुँच गये और सदलबल 
अहिरावणको मारकर वे राम-लक्ष्मणको कंधेपर लेकर ले आये । 
रानण-वधके पश्चात्‌ जब वनवासकी अवधिं पूरी हो रही 
थी तो भरतके प्राणत्यागकी आशंकापर भगवान्‌ श्रीरामने 
द्रुतगामी हनुमानजीको तत्काल अयोध्या पहुँचकर सूचना 
देनेको कहा। तब वे पुष्पकविमानसे भी पहले तत्क्षण 
अयोध्या पहुँचे और लंका-विजयपूर्वक श्रीरामके सीतासहित 
सपरिकर पुष्पकविमानपर अयोध्या-आगमनकी पूर्वसूचना 
उन्हें दे दी, जिससे प्राणत्यागके लिये उद्यत भरत प्रसन्न-मन 
होकर अयोध्यावासियोंके साथ स्वागतकी तैयारी करने लगे । 
अयोध्यामें श्रीरामराज्याभिषेकके बाद प्रायः सुग्रीव, जामवंत, 
. अंगदादि सभी श्रीरामके सहायकोंके वापस लौट जानेपर भी 
हनुमानजी श्रीरामके साथ ही उनके नित्य-परिकरमें प्रधान 


सेवकके रूपमें सेवामें रत रह गये । वे उनकी सेवाके लिये 
उनके सामने नित्य हाथ जोड़े स्थित रहते हैं। बुधकौशिक 
(महर्षि विश्वामित्र) ने अपने अत्यन्त प्रसिद्ध रामरक्षा नामक 


स्तोत्रमें उन्हें इसी प्रकार निरूपित किया है-- 
दक्षिणे लक्ष्मणो यस्य वामे च जनकात्मजा । 


पुरतो मारुतिर्यस्य तं वन्दे रघुनन्दनम्‌॥ 

इतिहास-पुराणोके अनुसार भगवान्‌ श्रीरामने प्रायः 
एकादश सहस्र वर्षतक पृथ्वीपर शासनकर रामराज्यकी स्थापना 
की। श्रीहनुमानजी इतने दिनोंतक उनकी समस्त लीलाओंमें 
सेवकके रूपमें उपस्थित रहे श्रीराम जब लीलासंवरणके समय 
नित्य साकेतधामको प्रस्थान करनेके लिये उद्यत हुए तो उन्होंने 
हनुमान्‌, विभीषण, जामवन्त, मैन्द तथा द्विविदको पृथ्वीपर ही 
रहनेको कहा और विशेषकर श्रीहनुमानजीको सम्बोधित कर 
कहा कि तुम मेरी कथामें ही मेरी भावनाकर इस पृथ्वीलोकपर 
कल्पपर्यन्त निवास करो । जबतक धरातलूपर भूधर-सागर रहेंगे, 
तबतक मेरी कथाका प्रचार-प्रसार करते रहो और तुम मेरी 
कथाओंमें रुचि रखकर उसे सुना-सुनाया करो, हनुमानजीने 
प्रभुकी आज्ञा शिरोधार्य की । 

मत्कथा: प्रचरिष्यन्ति यावल्लोके हरीश्वर ॥ 

तावद्‌ रमस्व सुप्रीतो मद्वाक्यमनुपालयन्‌ । 

यावत्‌ तव कथा लोके विचरिष्यति पावनी ॥ 


तावत्‌ स्थास्यामि मेदिन्यां तवाज्ञामनुपालयन्‌। 
(वा० रा० ७। १०८ । ३३-३६) 


एक अन्य स्थलपर श्रीरामने हनुमानजीसे कहा-- 
कपिश्रेष्ठ ! मेरे प्रति तुम्हारे किये गये उपकारकर्म अनन्त हैं । 
उनके लिये यदि प्राण भी दिये जायँ तो शरीरमें रहनेवाले प्राण 
केवल दस ही हैं। अतः इन सबका प्रत्युपकार सम्भव नहीं । 
इसलिये वे तुम्हारे उपकारकर्म मेरे शरीरमें ही पच जायें, यही 
मेरी कामना है; क्योंकि व्यक्ति आपत्तिमें फँसकर ही 
अत्युपकारका पात्र बनता है । 'तुम आपत्तिमें फँसो' इसकी मैं 
किसी भी दशामें कल्पना नहीं करना चाहता-- 
एकैकस्योपकारस्य प्राणान. दास्यामि ते कपे। 
शोषस्येहोपकाराणां भवाम ऋणिनो वयम्‌॥ 
मदङ्गे जीर्णतां यातु यत्‌ त्वयोपकृतं कपे । 
नरः प्रत्युपकाराणामापत्स्वायाति पात्रताम्‌ ॥ 
(वा० रा० ७।४०। २३-२४) 


अङ्क] 
भगवान्‌ श्रीरामने यह भी कहा कि जबतक मेरी कथा 
संसारमें रहेगी, तुम्हारी कीर्ति अमिट रहेगी और तुम्हारे शरीरमें 
प्राण भी रहेंगे तथा जबतक ये लोक बने रहेंगे तबतक मेरी कथाएँ 
भी स्थिर रहेंगी 
चरिष्यति कथा यावदेषा लोके च मामिका ॥ 
तावत्‌ ते भविता कीर्तिः झारीरेऽप्यसवस्तथा । 
लोका हि यावत्स्थास्यन्ति तावत्‌ स्थास्यन्ति मे कथाः ॥ 
(वा० रा० ७।४०।२१-२२) 
भगवान्‌की आज्ञाके अनुसार श्रीहनुमान्‌जी किम्पुरुषवर्षमें 
रहकर राममन्त्रका जप करते रहते हैं और उनका ही ध्यान 
करते हुए वहाँके निवासियों तथा अन्य ऋषि, मुनि, गन्धर्वो, 
- सिद्ध-विद्याधरों आदिको रामकी अमृतमयी कथा सुनाते रहते 
हैं तथा अपने भक्तोंका कल्याण करते रहते हैं। महाराज 
परीक्षित्से शुकदेवजीने भी श्रीमद्धागवतमें बडी श्रद्धापूर्वक 
इस तथ्यको व्यक्त करते हुए कहा है-- 
किम्पुरुषे वर्षे भगवन्तमादिपुरुषं लक्ष्मणाग्रजं 
सीताभिरामं रामं तञ्चरणसंनिकर्षाभिरतः परमभागवतो 
हनुमान्‌ सह किम्पुरुषैरविरतभक्तिरुपास्ते। आष्टिषिणेन सह 
गन्धर्वैरनुरीयमानां परमकल्याणी भर्तृभगवत्कथां 
समुपशृणोति स्वयं चेदं गायति। ३० नमो भगवते 
उत्तमइलोकाय नम आर्यलक्षणशीलव्रताय नम 
उपशिक्षितात्मन उपासितलोकाय नमः साधुवादनिकषणाय 
नमो ब्रह्मण्यदेवाय महापुरुषाय महाराजाय नम इति । 
(श्रीमद्भागवत ५। १९। १-३) 
राजन्‌! किम्पुरुषवर्षमें श्रीलक्ष्मणजीके बड़े भाई, 
आदिपुरुष, सीताहृदयाभिराम भगवान्‌ श्रीरामके चरणोंकी 
संनिधिके रसिक परम भागवत श्रीहनुमानजी अन्य किन्नरोके 
सहित अविचल भक्तिभावसे उनकी उपासना करते हँ । वहाँ 
अन्य गन्धवेकि सहित आर््टिषिण उनके स्वामी भगवान्‌ रामको 
परम कल्याणमयी गुणगाथा गाते रहते हैं। श्रीहनुमानजी उसे 
सुनते हैं और स्वयं भी इस मन्त्रका जप करते हुए इस प्रकार 
उनकी स्तुति करते हैं। 'हम ३+कारस्वरूप, पवित्रकीर्ति 
भगवान्‌ श्रीरामको नमस्कार करते हैं, आपमें सत्पुरुषोंके 
लक्षण, शील और आचरण विद्यमान हैं, आप बड़े ही 
संयतचित्त, , लोकाराधनतत्पर, साधुताकी परीक्षाके लिये 


* परम उपास्य रुद्रावतार श्रीहनुमान. + 

कसौटीके समान और अत्यन्त ब्राह्मणभक्त हँ । ऐसे महापुरुष 
महाराज रामको हमारा पुनः-पुनः प्रणाम है ।' 
हनुमानजीका सिन्दूर-प्रेम 

हनुमानजीके ध्यानोंमें उन्हें सिन्दूरारुण-विग्रह कहा गया 
है और प्रायः उनके सभी प्रतिमा-विग्रहोंपर उनके 
नवीनीकरणके लिये किसी मंगलवारको घृतमिश्रित सिन्दूर- 
कल्प चढ़ानेकी सुदीर्घ परम्परा है। इस सम्बन्धर्भे कई कथाएँ 
प्रचलित हैं, जिनमेंसे दो यहाँ संक्षिप्तमें लिखी जा रही हैं-- 

सिन्द्रके विषयमें यह प्रसिद्धि है कि उसमें अस्थि एवं 
ब्रणसंधानकी अद्भुत शक्ति है। आयुर्वेदके अनुसार सिन्दूररस 
एवं सिन्दूरादितैल सभी प्रकारके व्रण-विस्फोटोके संधानमें 
अद्भुत रूपसे कार्य करता है । हनुमानजीके सम्बन्धमें यह कथा 
है कि राज्याभिषेकके पश्चात्‌ जब सभी लोग दरबारमें बैठे थे 
तो भगवान्‌ श्रीराम सभीको उपहाररूपमें कुछ वस्न, आभूषण, 
रत्न आदि प्रदान कर रहे थे। उन्होंने एक दिव्य हार, जो 
विभीषणके कोषसे प्राप्त हुआ था, सीताजीको दे दिया ओर 
कहा कि जो तुम्हें अत्यन्त प्रिय हो उसे तुम इसे दे सकती हो। 
जगन्माता सीताकी वत्सलता हनुमानजीके प्रति अधिक थी 
और उन्होंने उस दिव्य हारको उनके गलेमें डाल दिया। 
हनुमानजीको यह बड़ा विचित्र लगा और भरे दरबारमें उस 
हारको तोड़ने लगे तथा मालाके दानॉको तोडकर उसके भीतर 
ध्यानसे देखने लगे। इस प्रकार मालाकी कई मणियॉको 
तोड़कर उन्होंने देखा । अयोध्याके सब दरबारी हँसने लगे और 
कहने लगे कि आखिर हनुमान्‌ बंदर ही ठहरे, इन्हें मणियोका 
मूल्य क्या मालूम ? उनमेंसे किसी एकने साहसकर पूछा कि 
इनमें तोड़-तोइकर तुम क्या देखते हो ? इसपर हनुमानजीने 
कहा कि मैं इसकी बहुमूल्यताकी परख कर रहा हुँ, किंतु इसके 
भीतर न कहीं रामका रूप दीखता है और न कहीं रामका 
नाम | इसीलिये तोड़कर फेकता जा रहा हूँ। तब उसने कहा 
कि तुम अपने शरीरके भीतर देखो कि इसके भीतर कहीं 
रामका नाम या रूप चित्रित है ? इसपर हनुमानजीने अपने सारे 
शरीरको विदीर्ण कर डाला और आश्चर्यकी बात थी कि सारे 
झारीरमें सीतारामका नाम और उन्हींका दिव्य रूप दिखायी _ 
देने लगा । 

भगवती सीता माता भी यह सब देख रही थीं, उन्होंने 


२२२ + कृतार्थयन्ति रक्षन्ति खभक्तान्‌ सर्वदेवताः * [देवता- 


हनुमानजीको शरीरको चीरने-फाइनेसे रोका और 
सिन्दूरादितैलके सहारे उनके भग्न अस्थियों और अन्य भागोंको 
भी जोड़कर नित्रण, सुसन्थित एवं खस्थ कर दिया और वे 
सुन्दर सिन्दूरारुण-विग्रहके रूपमें सुशोभित होने लगे । तबसे 
यह परम्परा चलती रही और मन्दिरस्थ विग्रहोंमें भी यही 
विधान प्रायः एक-दो मासमें उनके नवीनीकरणके लिये 
अवश्य किया जाता है। भगवती सीताके प्रसादरूपमे सिन्दूर 
अहण करनेके कारण वह उन्हें बहुत प्रिय हो गया और इस 
लेपसे वे सीतारामजीकी स्मृतिके साथ बहुत प्रसन्न होते हैं। 
इसकी एक दूसरी कथा भी कही जाती है जो इस प्रकार 

है- शारखेमिँ यह प्रसिद्ध है कि सिन्दूर माङ्गलिक एवं सौभाग्य 

द्रव्य है और उसके धारणसे सीमन्तिनी खरीके पतिके आयुष्यकी 

अभिवृद्धि होती है। भगवती सीता भी सदा इसे थद्धापूर्वक 


और कहने लगे--श्रद्धासे अपने मस्तकपर यह आप क्या लगा 

रही हैं और क्यों लगा रही हैं ? इसपर भगवती सीता माताने 

कहा--“वत्स ! इसके धारण करनेसे तुम्हारे खामीकी आयुकी 
वृद्धि होती है।' तब हनुमानजीने कहा-- इस स्वल्प द्र्व्यसे 
हमारे खामीकी कितनी आयुष्य-वृद्धि होगी ?' और अपने सारे 
रारीरपर सिन्दूर पोतकर उनके पास पुनः उपस्थित हुए तथा कहा 
कि 'अब देखिये हमारे खामीकी अपारआयुष्य-वृद्धि होगी और 
उनका कभी भी कहीं बाल बाँका नहीं होगा ।' इसीलिये मैंने 
अचुररूपसे समग्र शरीरपर इस सौभाग्य एवं सुमङ्गल द्र्व्यको 
धारण कर लिया है।” 

हनुमदुपासना 

हनुमानजीकी उपासनापर अनेक स्वतन्त्र अन्थ हैं तथा 

सभी मन्त्र सम्बन्धी निबन्ध-अन्थोमें इनकी उपासनाके अनेक 
प्रकरण प्राप्त होते हैं। आनन्दरामायणमें इनके कवच, पटल, 


) धारण करती थीं। एक दिन हनुमानजी उसी समय पहुँच गये 


स्तोत्र आदि भी सादर उपनिबद्ध हुए हैं। नारदादिपुराणों तथा 
यामळ अन्थोमें और 'हनुमदुपासना' नामक कई अन्थोमें इनकी 
विस्तृत उपासना-पद्धति प्राप्त होती है। इनकी उपासनासे रामकी 
भक्ति तथा इनकी प्रसन्नता होनेपर वाद-जय, युद्धमें विजय, 
पृथ्वी एवं राज्यकी प्राप्ति, दीर्घ आयुष्य एवं सर्वाभ्युदय 
कल्याणकी प्राप्ति होती है । इनकी स्तुतियोंमें 'हनुमानचालीसा का 
बहुत अधिक प्रचार है और इस प्रकारके बजरंगबाण, 
हनुमानबाहुक, हनुमानसाठिका आदि और भी अनेक सुन्दर 
पद्यबद्ध इलोक प्रचलित हैं। इनके मन्त्र, ध्यान भी बहुत हैं। 
शारदातिलकोक्त अष्टादशाक्षर मन्त्र सुन्दर, सरल एवं विशेष 
प्रभावशाली माना जाता है। मन्त्र इस प्रकार है--३% नमो 
भगवते आञ्जनेयाय महाबलाय स्वाहा ।” इसके अतिरिक्त 
इनकी प्रसन्नताके लियेवाल्मीकीय रामायण,अध्यात्मरामायण 
एवं रामचरितमानसके सुन्दरकाण्डके पाठ भक्तगण किया करते 
हैं। प्रत्येक मंगल एवं शनिवारको इनके मन्दिरोंमें भक्त बड़ी 
श्रद्धासे इनके दर्शन करते हैं और प्रायः ये दर्शनार्थियोंकी सभी 
अभिलाषाएँ पूर्ण करते हैं। दक्षिण तथा पश्चिम भारतमें इनके 
अनेक मन्दिर हैं, जहाँ ये बालाजीके नामसे भी पूजित होते हैं। 
कार्तिक कृष्ण चतुर्दशीके सायंकाल इनका जन्मोत्सव और 
कार्तिक अमावास्या तथा चैत्र पूर्णिमाको इनकी जयन्तियाँ 
मनायी जाती हैं एवं माङ्गलिक दर्शन किया जाता है। किसी 
भी रूपमे श्रद्धा एवं उपासनापूर्वक ध्यान करनेपर ये साधककी 
तत्काल सहायता करते हैं और निष्कामभावसे उपासना 
करनेपर वे उसे भगवानकी भक्ति आदि प्रदान कर 
भगवदनुग्रहसे उनका साक्षात्‌ दर्शन कराते हुए सभी 
सिद्धियोंके साथ ज्ञान, वैराग्य, शम, दमादिं षट्सम्पत्तियोंकी 
प्राप्ति कराकर दुर्लभ मोक्षपद भी प्रदान करा देते हैं । अतः 
श्रीहनुमानजी सभी प्रकार सर्वदा पूज्य, वन्द्य एवं स्मरणीय हैं। 


oo हैक 
दुर्लभो मानुषो देहो देहिनां क्षणभङ्गुरः । तत्रापि दुर्लभं मन्ये वैकुण्ठप्रियदर्शनम्‌॥ 
संसारेऽस्मिन्‌ क्षणार्घोऽपि सत्सङ्गः झोवधिर्नृणाम्‌। यस्मादवाप्यते सर्व पुरुषार्थचतुष्टयम्‌।। 
“जीव-देहोंमें मनुष्यदेह दुर्लभ है, परंतु है वह क्षणभन्नुर । इस दुर्लभ और क्षणभङ्गुर मनुष्यदेहमे वैकुण्ठप्रिय--हरिके 
्यरे संतके दर्शन और भी दुर्लभ हैं । इस संसारमें आधे क्षणका भी सत्सङ्ग मनुष्योके लिये एक अमूल्य निधि है, क्योंकि इस 


सस्सङ्गसे ही धर्म, अर्थ, काम और मोक्षरूप चारों पुरुषार्थोंकी प्राप्ति होती है।' 


अङ्क] + विष्णुस्वरूप भगवान्‌ शालग्राम = २२३ 
विष्णुस्वरूप भगवान्‌ शालग्राम 
शालग्राम भगवान्‌ विष्णुके साक्षात्‌ मूर्तिमान्‌ विग्रह माने शालग्रामकी पूजामें स्रियांका अधिकार नहीं है, वे 


जाते हैं। अन्य प्रतिमा-विग्रहोकी तरह इनमें प्राण-प्रतिष्ठादि 
संस्कारोंकी आवश्यकता नहीं होती तथा पूजा आदिमें भी 
आवाहन-विसर्जन आदि नहीं किया जाता, क्योंकि इस शिलामें 
भगवान्‌ विष्णु नित्य संनिहित रहते हैं। अतः इनके पाद्य, 
अर्घ्य, आचमन, स्नान, चन्दन, पुष्प, तुलसी आदि उपचारोंसे 
स्तुति-प्रदक्षिणा तथा प्रणामतक ही पूजाकी विधि है, 
विसर्जनकी नहीं । रात्रिमें शयन करानेके बाद पुनः प्रातःकाल 
जागरण कराया जाता है। इनके साथ तुलसीका नित्य संयोग 
माना जाता है। केवल शयनकालके अतिरिक्त ये तुलसीसे 
कभी अलग नहीं रहते। अतः शयन करानेके बाद तुलसी- 
पत्रको झालग्राम-शिलाके ऊपरसे हटाकर पार्श्वमें रख दिया 
जाता है। यदि कई झालग्राम हॉ. तो सबसे उतारकर एक 
चल्नमें शिलाओंके पीछे रखनेकी परम्परा है। 

भगवान्‌ विष्णु पतिव्रता वृन्दाके शापसे झालग्राम- 
शिलाके रूपमें परिवर्तित हो गये और वृन्दा भी तुलसीके 
रूपमें परिवर्तित हो गयी । हिमालयके मध्य भागमें शालग्राम- 
शिखर है। यह शिखर शालग्राम-पर्वत तथा मुक्तिनाथके 
नामसे भी प्रसिद्ध है। यहाँ भगवान्‌ विष्णुके गण्डस्थलसे 
समुद्भूत गण्डकी नामकी पवित्र नदी प्रवाहित होती है, जिसके 
गर्भमें झालग्राम-झिला प्रचुर रूपमें प्राप्त होती है । ये शिला. 
साक्षात्‌ नारायणखरूप हैं और आकृति-भेदसे इनमें दामोदर, 
वासुदेव, नृसिंह, वामन, लक्ष्मी-नारायण आदि अवतारोंकी भी 
स्थिति मान्य है। इनमें भी चक्राङ्कित शालग्रामकी विशेष 
प्रतिष्ठा होती है। शाख्रोंके अनुसार जहाँ शालग्राम-शिला 
होती है, वहाँ सभी तीर्थ और भुक्ति-मुक्ति भी स्थित रहते हैं 
और कोई दोष, पाप तथा अशुभ, अदृष्ट प्राणी नहीं प्रविष्ट 
होते हैं। शालग्रामका चरणोदक सभी तीर्थोसे अधिक पवित्र 
माना जाता है। 

झालग्राम सम संख्यामें ही पूजे जाते हैं, किंतु दो 
झालग्रामोंकी एक साथ पूजा नहीं की जाती। शालग्रामकी 
पूजा विषम संख्यामें नहीं करनी चाहिये; किंतु विषममें भी एक 
झालग्रामकी पूजाका विधान है। 


किसी ब्राह्मणके द्वारा पूजा करा सकती हैं। शालग्रामके साथ 
द्वारावती शिला तथा तुलसीदल रखनेका विधान है। शूलके 
समान नुकीले, विकृत मुखवाले तथा पिङ्ग वर्णके शालग्राम 
दूषित माने जाते हैं। इनकी पूजासे अनिष्टकी सम्भावना होती 
है, अतः पूजाके लिये इनका संग्रह नहीं करना चाहिये। 

प्राचीन परम्पराके अनुसार भगवान्‌ झालमग्रामपर श्रीचक्र 
या श्रीयन्त्र निर्माण करनेसे उनकी महिमा और भी बढ़ जाती 
हे । उनके दर्शनमात्रसे सभी पाप नष्ट होकर समस्त तीर्थो और 
देवताओंके दर्शनका फल प्राप्त हो जाता है; क्योंकि 
शास्त्रानुसार उनमें सभी तीर्थ, सभी देवता, ऋषि, मुनि और 
पवित्र पर्वत, समुद्रादिकोंका भी वास रहता है तथा लक्ष्मी, 
सरस्वती और पार्वती आदि शक्तियाँ एवं साक्षात्‌ त्रिपुरसुन्दरी 
शिवके साथ और लक्ष्मी भगवान्‌ विष्णुके साथ निवास करती 
हैं। सभी ऋद्धि-सिद्धियाँ भी अनुम्रहकर उपासकको प्राप्त 
हो जाती हैं। 


व्रत, दान, प्रतिष्ठा तथा श्राद्ध आदि सत्कार्य शालग्रामकी 
संनिधिमें करनेसे विशेष फलप्रद होते हें । विष्णुखरूप 
झालमग्रामकी महिमा अनन्त है। धार्मिक विश्वासोंके अनुसार 
जो पुरुष अपने मृत्युकालमें शालग्रामके जलका पान करता है, 
वह सम्पूर्ण पापोंसे मुक्त होकर विष्णुलोकगामी होता है । उसे 
मुक्ति सुलभ हो जाती है। वह कर्मभोगके बन्थनोंसे छूटकर 
भगवान्‌ श्रीहरिके चरणोंमें लीन हो जाता है। 


पदम, स्कन्द, वाराह, ब्रह्मवैवर्त, देवीभागवत तथा 
भविष्यादि पुराणोंमें गण्डकी-क्षेत्र और झालग्राम-शिलाका 
विस्तारसे माहात्म्य, लक्षण तथा पूजा आदिकी विधिपर प्रकाश 
डाला गया है। 


विधिपूर्वक शालमग्रामके चरणोदक बनाने तथा उसके पान 
करनेकी अत्यधिक महिमा है । तदनुसार ताम्रपात्रमें तुलसी और 
शालग्रामको रखकर एक छोटेसे झाङ्कमें तीर्थ-जलके द्वारा घण्टा 
बजाते हुए तथा पुरुषसूक्तके मन्त्रॉंका पाठ करते हुए शालग्राम 
भगवानका अभिषेक किया जाता है। शङ्खके जलमें किञ्चित्‌ 


२२४ * कृतार्थयन्ति रक्षन्ति स्वभक्तान्‌ सर्वदेवताः * 


[देवता- 


डड कत णा 


श्वेतचन्दन॒ तथा सुगखित द्रव्य भी रहना चाहिये । इसीलिये 
झालग्राम-शिलोदकको अष्टाङ्ग कहा गया है । इसके श्रद्धापूर्वक 
पान करनेसे सभी व्याधियाँ नष्ट हो जाती हैं तथा अपमृत्यु एवं 


अकालमृत्युका भय नहीं होता। साथ ही मनुष्य सभी पापोंसे 
मुक्त होकर विष्णु-सायुज्यको प्राप्त होता है और उसका पुनर्जन्म 


नहीं होता। 
नन 


) के 5% SN 


भक्तों एवं उपासकोंके लिये जितने भगवान्‌ विष्णु 
आराध्य एवं श्रद्धेय हैं, उतनी ही भगवती तुळसी भी श्रद्धेया, 
पूज्या एवं वन्दनीया हैं। वे भी श्रीदेवीके समान भगवानकी 
अनादिकालसे नित्य सहचरी रही हैं। इसलिये वे विष्णुप्रिया, 
विष्णुकान्ता एवं केशवप्रिया आदि नामॉसे अभिहित होती हैं। 
वे भगवानके नित्यधाम--गोलोकमें उनके साथ देवीके रूपमें 
स्थित रहती हैं और लीला-विभूतिमें वे श्रीराधिकाके समान ही 
भगवानकी लीळाओंमें सहयोग प्रदान करती हैं तथा लीलाके 
असङ्नमें ही वे वृन्दावनमे एक गोपीके रूपमें अवतरित होती हैं 
और पुनः किञ्चित्‌ काल तपस्याकर वृन्दावनविहारीके रूपमें 


अवतीर्ण हुए श्रीकृष्णखरूप नारायणको प्राप्त कर लेती हैं। इस 


सम्बन्धमें पुराणोमें अनेक आख्यान हैं और कल्पभेदसे उनमें 
| कई स्थानॉपर घटना-चक्रॉमें भी कुछ भिन्नता प्राप्त होती है। 
किन्ही पुराणोके अनुसार वे कुछ कालतक जालन्धरकी पत्नी 


विष्णुप्रिया तुलसी 


रहती हैं और किन्हींक अनुसार शट्ठचूडकी । अन्तर्भावसे 
उनकी श्रद्धा भगवान्‌ नारायणमें ही सदा रही और उन्हींको 
पतिरूपमें प्राप्त करनेके लिये तप भी करती रहीं । इनके यद्यपि 
अन्य कई नाम हैं, किंतु 'वृन्दा' इनका दूसरा प्रमुख नाम रहा 
है और जब इन्होंने गोपी-भावके शरीरका परित्याग कर दिया 
तो ये वृक्षके रूपमें परिवर्तित हो गयीं और वृन्दा एवं तुलसीके 
नामसे प्रसिद्ध हुई । इस प्रसङ्गमें इनकी मनःस्थितिको जानते 
हुए भगवान्‌ विष्णुने जो अनुग्रह कर इन्हें अपनी पल्ली बनानेके 
लिये छलका अभिनय किया, उससे रुष्ट होकर इन्होंने उन्हें 
शिला बननेका शाप दिया और स्वयं गण्डकी नदीके रूपमें 
परिवर्तित हो गयीं तथा उन्हें अपने हृदयमें धारण कर लिया । 
इस प्रकार भी भगवान्‌ नारायणका देवी तुलसीसे अनन्य 
सम्बन्ध स्थापित हो गया। 

भगवान्‌ शालग्राम साक्षात्‌ नारायणखरूप हैं और 
तुलसीके बिना उनकी कोई भी पूजा सम्पन्न नहीं हो सकती । 
उनके खान, नैवेद्य, आचमन, चन्दन, पुष्प-माल्यादि 
अलंकरण और राजभोग आदिमें उनकी सर्वत्र उपस्थिति 
आवश्यक होती है। अनेक प्रकारके दिव्य उपकरण-- 
मिष्टान्न, सुस्वादु व्यञ्जन आदि भी वे तुलसीके बिना स्वीकार 
नहीं करते। इसलिये भगवान्‌ नारयणखरूप झालग्रामकी 
उपासनामें नैवेद्य आदिके अर्पणके समय मन्त्रोच्चारण और 
घण्टानादके साथ-साथ तुलसीपत्रका समर्पण भी उपासनाका 
मुख्य अङ्ग माना जाता है और प्रतिमा चाहे विष्णु, राम, कृष्ण, 
नृसिंह, वामन, लक्ष्मी-नारायण आदि किसीकी हो, उनके 
हाथोंमें भी तुलसी अर्पित की जाती है और उनकी प्रतिनिधिके 
रूपमें एक शालग्रामकी उपस्थिति तथा तुलसीका सानिध्य 
आवश्यक होता है । यह उनके विष्णु-प्रियात्वका प्रमुख प्रमाण 
है। साथ ही तुल्सीकी प्रायः अन्य सभी देवताओं और 
देवियोंकी उपासनामें पुष्प आदिके साथ इनका सम्मिश्रण 
होनेसे उस देवताकी भी प्रसन्नता शीघ्र प्राप्त हो जाती है। 


= 


अङ्क] क विष्णुप्रिया तुलसी क २२५ 


आज भी विष्णुवल्लभा तुलसीकी स्मृतिमें कार्तिक- 
मासमें सर्वत्र उनका जन्म एवं विवाहका उत्सव मनाया जाता 
है। विशेषकर कार्तिकमासके शुक पक्षकी द्वादशी तिथिसे 
लेकर पूर्णिमातक विवाह-मण्डपकी रचना, विवाह-कौतुक 
और शालग्रामकी शिलाके साथ तुलसीके निवासस्थानके पास 
सभी प्रकारकी चित्र-रचना कर षोडशोपचार-पूजनपूर्वक 
शुङ्गारोत्सव मनाया जाता है । उस दिन श्रद्धालु लोग उपवास 
करते हैं। व्रतोद्यापनमें जप, हवन तथा ब्राह्मण-भोजन आदि 
भी होता है। उस दिन विष्णु-स्तोत्रॉके साथ-साथ तुलसीके 
कवच आदि पञ्चाङ्गो स्तोत्रोंका पाठ भी किया जाता है और 
विवाह आदिके मङ्गल-गीत तथा मङ्गल-आरती आदि भी 
सम्पन्न की जाती है। इससे अनन्त पुण्यफलकी प्राप्ति 
होती है। ३ 

तुलसीके माहात्म्यपर भी. प्रायः सभी पुराणोंमें तथा 
पाझरात्रॉमें पर्याप्त प्रकाश डाला गया है। इनके अनुसार जहाँ 
तुलसीके पौधे होते हैं या तुलसी-वन होता है, वह स्थान या 
उद्यान महान्‌ तीर्थ हो जाता है और वहाँ यमकिंकरोंका प्रवेश 
नहीं होता। जहाँ भगवानकी तुलसी-मझरियोंसे पूजा होती है, 
वहाँके लोग मोक्षके भागी होते हैं और उपासकोंको पुनर्जन्म 
नहीं लेना पड़ता। 

तुलसीकाननं चैव गृहे यस्यावतिष्ठते । 

तदगृहं तीर्थभूतं हि नायान्ति यमकिंकराः ॥ 

तुलसीमञ्रीभिर्यः कुर्याद्धरिहरार्चनम्‌। 

न स गर्भगृहं याति मुक्तिभागी भवेन्नरः॥ 

तुलसी-वृक्षमें मूलसे लेकर उसकी छायातकमें सभी 
देवता तथा सभी तीर्थ निवास करते हैं और वहाँ सभी 
कल्याण-मङ्गलोंका अधिष्ठान होता है। देवता भी तुलसीके 
संनिधानसे मोक्ष प्राप्त करनेकी अभिलाषा करते हैं'। जलमें 
तुलसीदल मिलाकर जो व्यक्ति खान करता है, उसे सभी 
तीरथेमें जान करनेका फल प्राप्त हो जाता है। जलपूर्ण घड़ेमें 
तुलसी डालकर उस पवित्र जलसे भगवान्‌ शालग्राम या अन्य 
देवताओंका अभिषेक करनेसे तो देवताओं तथा भगवानको 
१- तुलसीतरुमूल च पुण्यदेशे 

त्रैव सर्वदेवानां समधिष्ठानमेव 


च । तुलसीपत्रपतनप्राप्तो 


ऐसी तृप्ति होती है जो अमृतपूर्ण हजारों घड़ोंसे भी सम्भव 
नहीं है-- 

स स्ातः सर्वतीर्थेषु सर्वयज्ञेषु दीक्षित: । 

तुलसीपत्रतोयेन योऽभिषेकं समाचरेत्‌॥ 

सुधाघटसहस्रेण सा  तुष्टिन भवेद्धरेः। 

या च तुष्टिभवेत्रणां तुलसीपत्रदानतः ॥ 

(न° वैः, प्रकू २१। ३९-४०) 

तुलसी-वनमें या तुलसी-वृक्षके समीप किया गया कोई 
भी अनुष्ठान, जप, तप तथा रामायण, गीता, भागवत आदिंके 
पाठ सभी कामनाओंको पूर्ण करते हुए उसके हृदयको भी 
शुद्धकर शुद्ध ज्ञानकी उत्पत्तिपूर्वक उसे भगवत्माप्ति एवं मुक्तिके 
भी योग्य बना देते हें । इसी प्रकार तुलसी-वृक्षके नीचेकी 
मृत्तिकाकी भी अपार महिमा कही गयी है । उसके मस्तकमें 
लगानेसे सभी पाप दूर हो जाते हैं और सभी प्रकारके 
कल्याणोंकी प्राप्ति होती है । इसी प्रकार तुलसीकी मालाका भी 
बहुत महत्त्व है। वैष्णवॉमें उसकी कण्ठी भी पहननेका नियम 
है। इससे यमदूतोंका भय नहीं होता। भगवान्‌ विष्णुके तथा 
उनके सभी अवतारोंके मन्त्र तुलसीमालापर जपनेसे सद्यः 
सिद्धि प्रदान करते हैं। वैसे अन्य भी देवीके मन्त्र और 
सात्त्विक मन्त्र तथा नाम-मन्त्र भी तुलसीकी मालापर जपे 
जाते हैं। 

तुलसीकी मालाको सदा पवित्र स्थानमें ही रखना 
चाहिये। उसे कभी भी अपवित्रावस्था या अपवित्र स्थानमें 
स्पर्श नहीं होने देना चाहिये । श्राद्धके भोज्य पदार्थों तथा कव्य 
आदिमें तुलसीके प्रयोगसे पितरोंको अक्षय तृप्ति प्राप्त होती है। 
अतः श्राद्ध-तर्पणमें भी इसका प्रयोग करना चाहिये । प्राचीन 
कालसे लोगोंके प्राणान्त-समयपर मुखमें तुलसी, गङ्गाजल 
तथा सुवर्ण रखनेकी परम्परा है । लोगोंका विश्वास है कि इससे 
यमदूत वहाँ फटकने नहीं पाते और बह भगवान्‌ विष्णुके 
सायुज्यको प्राप्त करता है। विष्णुदूत वहाँ उसकी रक्षा करनेके 
लिये पहले पहुँच जाते हैं। भगवान्‌ शङ्कर देवर्षि नारदसे 
तुलसीकी महिमा बताते हुए कहते हँ जिनका मृत शरीर 


सुपुण्यदे। अधिष्ठानं तु तीर्थानां सर्वेषां च भविष्यति॥ 


वरानने॥ 
(ब्रग्वै०, प्रकृति० २१ । ३७-३८) 


यश्च 

तुलसीकाष्ठसे जलाया जाता है, वे विष्णुलोकको प्राप्त करते 
हैं। मृत पुरुषके सम्पूर्ण अङ्गोपर तुलसीकाष्ट रखनेके पश्चात्‌ 
उसका दाह-संस्कार किया जाय तो वह भी पापसे मुक्त हो 
जाता है। इतना ही नहीं-- 
यद्येक तुलसीकाएँ मध्ये काष्ठरातस्य हि। 
` दाहकाले भवेन्पुक्तिः कोटिपापयुतस्य च ॥ 
(पद्मपु०, उत्तर रेड । ६) 
“यदि दाहसंस्कारके समय अन्य लकड़ियोंके भीतर एक 
भी तुलसीका काष्ठ हो तो करोड़ों पापोंसे युक्त होनेपर भी 
मनुष्यकी मुक्ति हो जाती है।' 
तुलसीके पत्ते, फूल, फल, मूल, शाखा, छाल, तना और 
मिट्टी आदि सभी पावन हैं-- 
पत्रं पुष्प फलं मूलं शाखात्वकस्कन्धसंज्ितम्‌। 
तुलसीसम्भव॑ सवै पावन मृत्तिकादिकम्‌॥ 
(पदापुर, उत्तरः २४। २) 
भगवती तुलसीका नामोच्चारण करनेसे ही असुरारि 
भगवान्‌ विष्णु प्रसन्न हो जाते हँ, मनुष्यके पाप नष्ट हो जाते 
हैं तथा उसे अक्षय पुण्यकी प्राप्ति होती है। कलियुगमें वे 
मनुष्य धन्य हैं, जिनके घरमें शालग्राम-शिलाका पूजन करनेके 
लिये प्रतिदिन तुलसीका वृक्ष लहलहाता रहता है। तुलसीके 
द्वारा मधुसूदनकी पूजा करनेसे प्रत्येक मनुष्य, विशेषतः 
भगवानका भक्त नरसे नारायण हो जाता है। 
आध्यात्मिक और धार्मिक क्षेत्रमै तुलसीकी महत्ता सर्वत्र 
प्रख्यात है ही, साथ ही विविध शारीरिक एवं मानसिक रोगोंके 
उपचारमें भी तुलसीका अदभुत चमत्कार देखा जाता है। इस 
सम्बन्धमें अनेक विद्वानेनि शोधपूर्ण ग्रन्थ लिखे हैं। यह 
विविध प्रकारके ज्वरो, प्रतिश्याय, काश, श्वास आदि रोगोंमें 
रामबाणका काम करती है। इसके अतिरिक्त अन्य कई 
चिकित्साके प्रयोगोमें इसका उपयोग होता है। इस पौधेके 
पार्थवर्ती क्षेत्रमे दूषित कीटाणुओं तथा विविध रोगोंको उत्पन्न 
करनेवाले तत्त्वो तथा क्षुद्र जीव-जन्तुओँका प्रवेश नहीं हो 
पाता और शुद्ध वायु तथा सात्त्विक भावोंका स्वाभाविक 
रूपसे संचार होता है, जिससे मनः-शुद्धि और शरीर-स्वास्थ्यमें 
भी आशातीत लाभ होता है। कुछ अनुसंधान-कर्ताओंके 
मतानुसार यह शूल और छ्ठीहाका भी निवारक है तथा गायके 


* कृतार्थयन्ति रक्षन्ति स्वभक्तान्‌ सर्वदेवता: * 


[देवता- 


दहीके साथ कुछ अधिक मात्रामें दीर्घकालतक प्रयोग करनेसे 
कैंसर आदि भयंकर रोगोंका भी विनाश हो जाता है। 

इस प्रकार भगवती विष्णुप्रिया तुलसी सभी प्रकारसे 
लोकोपकारमें सहायक होती हैं। उपासनाके द्वारा इस लोक 
और परलोकमें सब प्रकारका कल्याण करती हैं और वायुके 
द्वारा संचरित होकर सुदूरतक वायुमण्डलके सभी प्रकारके 
प्रदूषणोंकों दूर करती हुई उसे शुद्ध और सात्त्विक बना देती हैं 
तथा दूसरी तरफ इसके पत्र, मञ्जरी, काष्ठ, मृत्तिका आदि सभी 
ओषधियों आदिमें प्रयुक्त होकर अपार लाभ प्रदान करते हैं। 

तुलसीकी उपासना-सम्बन्धी प्रयोगोंके कुछ विशेष नियम 
है, जो शाखोंमें विस्तारसे निर्दिष्ट हैं, यहाँ संक्षेपमें वर्णन किया 
जा रहा है-- 

तुलसी कभी बासी नहीं होती और अपवित्रतासें यदि 
असंस्पृष्ट हो तो उसका पुनः-पुनः उपयोग भी होता है। 
तुलसीके अतिरिक्त अन्य सभी द्रव्य बासी हो जाते हैं। 

पूजामें बासी पुष्प और बासी जल वर्जित है, परंतु 
तुलसीदल और गङ्गाजल बासी होनेपर भी वर्जित नहीं हैं-- 

चर्यं पर्युषितं पुष्प वर्ज्यं पर्युषितं जलम्‌। 

न वर्ज्यं तुलसीपत्रं न वर्ज्य जाह्नबीजलम्‌॥ 

(स्क० पु, वै’ मार, मा ८। ९) 

रविवार, अमावास्या, द्वादशी एवं संक्रान्तिके दिन 
तुलसीका चयन निषिद्ध है। इसलिये उन दिनेकि पूजनके लिये 
उससे पूर्वकी तिथियोमें ही उनका चयन कर लेना चाहिये । 
ग्रहणके समय तथा आधी रातके बाद भी तीन घंटेतक चयन 
नहीं करना चाहिये। 

देवकार्य और पितुकार्यके लिये स्नान करके ही तुलसीकी 
पत्तियाँ उतारनी चाहिये-- 

अस्नात्वा तुलसीं चित्वा यः पूजां कुरुते नरः । 

सोऽपराधी भवेत, सत्यं तत्सर्वं निष्फलं भवेत्‌॥ 


(वायुपुराण) . 


'बिना खान किये जो तुलसी-चयन करके उससे पूजा 
करता है, निश्चय ही वह अपराधी है और उसकी सारी पूजा 
निष्फल होती है।' 

तुळसीदल-चयन करते समय निम्नाङ्कित इलोकका 
पाठ करना मङ्गलकर होता है 


तुलस्यमृतजन्मासि सदा त्वं केशवप्रिये । 
केशवार्थ चिनोमि त्वां वरदा भव झोभने। 
त्वदङ्गसम्भवैर्नित्यं पूजयामि यथा हरिम्‌॥ 
तथा कुरु पवित्राङ्गि कलौ मलविनाशिनि । 
(पद्मपुः, सू ६३। ११-१३) 
“तुलसी ! तुम अमृतसे उत्पन्न हो और केशवको सदा ही 
प्रिय हो। कल्याणी ! मैं भगवानकी पूजाके लिये. तुम्हारे 
पत्तोंको चुनता हूँ। तुम मेरे लिये वरदायिनी बनो। तुम्हारे 
श्रीअङ्गोंसे उत्पन्न होनेवाले पत्रों और मञ्जरियोद्वारा मैं सदा ही 
श्रीहरिका पूजन कर सकूँ, ऐसा उपाय करो। पवित्राङ्गी 
तुलसी ! तुम कलिमलका नाश करनेवाली हो ।' 
श्रद्धा और भक्ति श्रीविष्णुप्रिया तुलसीकी तुष्टिके लिये 
आवश्यक है। पूजाके पूर्व स्रानादिसे निवृत्त होकर तुलसीके 
समीप बैठकर हाथ जोड़े और उनका मङ्गलमय ध्यान करे। 
ध्यानमें सम्पूर्ण पापोंको नष्ट करनेकी अबाध शक्ति है । ध्यान 
करनेके पश्चात्‌ बिना आवाहन किये तुलसीके वृक्षमें पाद्यादि 
षोडशोपचारसे भक्तिपूर्वक इस देवीकी पूजा करनी चाहिये। 
पूजोपरान्त “नामाष्टक' का पाठ करे, यह स्तोत्ररूपी नामाष्टक 
अत्यन्त पुण्यप्रद है-- 
वृन्दा वृन्दावनी विश्वपूजिता विश्वपावनी । 
पुष्पसारा नन्दिनी च तुलसी कुष्णाजीवनी॥ 
एतन्नामाष्टकं चैव स्तोत्र नामार्थसंयुतम्‌। 


यः पठेत्तां च सम्पूज्य सोऽश्वमेधफलं लभेत्‌ ॥ 
(देवीभा० ९।२५। ३२-३३) 

“वृन्दा, वृन्दावनी, विश्वपूजिता, विश्वपावनी, पुष्पसारा, 
नन्दिनी, तुलसी और कृष्णजीवनी--ये देवी तुलसीके आठ 
नाम हैं। यह सार्थक नामावली स्तोत्रके रूपमें परिणत है । जो 
पुरुष तुलसीकी पूजा करके इस “नामाष्टक'का पाठ करता है, 
उसे अश्वमेध-यज्ञका फल प्राप्त होता है।' 

इसके अनन्तर निम्नाङ्कित मन्त्रका उच्चारण करते हुए 
प्रणाम करे 


या दुष्टा निखिलाघसंघशमनी स्पृष्टा वपुष्पावनी 
रोगाणामभिवन्दिता निरसनी सिक्तान्तकत्रासिनी । 
प्रत्यासत्तिविधायिनी भगवतः कृष्णस्य संरोपिता 
न्यस्ता तञ्चरणे विमुक्तिफलदा तस्यै तुलस्यै नमः ॥ 


(पद्यपु०, पा ७६। ६६) 

जो दर्शन-पथमें आनेपर सारे पाप-समुदायका नाश कर 

देती है, स्पर्श किये जानेपर शरीरको पवित्र बनाती है, प्रणाम 

किये जानेपर रोगोंका निवारण करती है, जलसे सींचे जानेपर 

यमराजको भी भय पहुँचाती है, आरोपित किये जानेपर 

भगवान्‌ श्रीकृष्णके समीप ले जाती है और भगवानके चरणोंमें 

चढ़ाये जानेपर मोक्षरूपी फल प्रदान करती है, उस 
तुलसीदेवीको नमस्कार है।' 


Do ceo) cso 


भगवती महालक्ष्मी 


भगवती महालक्ष्मी मूलतः भगवान्‌. विष्णुकी अभिन्नः 
शक्ति हैं और सूर्य एवं उनकी प्रभा तथा अम्निकी दाहिका- 
शक्ति एवं चन्द्रमाकी चन्द्रिकाके समान वे उनकी नित्य सहचरी 
हैं। पुराणोके अनुसार वे पदमवनवासिनी, सागरतनया और 
भृगुकी पल्ली ख्यातिकी पुत्री होनेसे भार्गवी नामसे विख्यात हैं। 
इन्हें पद्मा, पद्मालया, श्री, कमला, हरिप्रिया, इन्दिरा, रमा, 
समुद्रतनया, भार्गवी, जलधिजा इत्यादि नामोंसे भी अभिहित 
किया गया है। इनके कई शतनाम तथा सहस्ननामस्तोत्र 
उपलब्ध होते हैं। ये वैष्णवी शक्ति हैं। भगवान्‌ विष्णु 
जब-जन अवतीर्ण होते हैं, तब-तब वे लक्ष्मी, सीता, राधा 
रुक्मिणी आदि रूपॉमें उनके साथ अवतरित होती हैं। 


महाविष्णुकी लीला-विलास-सहचरी देवी कमलाकी उपासना 
वस्तुतः जगदाधार-शक्तिकी ही उपासना है। इनकी कृपाके 
अभावसे जीवमें ऐश्वर्यका अभाव हो जाता है । विश्वम्भरकी इन 
आदिशक्तिकी उपासना आगम-निगम सभीमें समान रूपसे 
प्रचलित है । इनकी गणना तान्त्रिक अन्थोंमें दस महाविद्याओके 
अन्तर्गत कमलात्मिका नामसे हुई है। 

पुराणोंके अनुसार प्रमादअस्त इन्द्रकी राज्यलक्ष्मी महर्षि 
दुर्वासाके शापसे समुद्रमें प्रविष्ट हो गयीं फिर देवताओंकी 
प्रार्थनासे जब वे प्रकट हुई, तब उनका सभी देवता, ऋषि- 
मुनियोंने अभिषेक किया और उनके अवलोकन-मात्रसे सम्पूर्ण 
विश्व समृद्धिमान्‌ तथा सुख-शान्तिसे सम्पन्न हो गया। इससे 

* कृतार्थयन्ति रक्षन्ति स्वभक्तान्‌ सर्वदेवताः + 


[देवता- 


प्रभावित होकर इन्द्रने उनकी दिव्य स्तुति की, जिसमें कहा गया है 
कि लक्ष्मीकी दृष्टिमात्रसे निर्गुण मनुष्यमें भी शील, विद्या, विनय, 
औदार्य, गाम्भीर्य, कान्ति आदि ऐसे समस्त गुण प्राप्त हो जाते 
हैं, जिससे मुनष्य सम्पूर्ण विश्वका प्रेम तथा उसकी समृद्धि प्राप्त 
कर लेता है। इस प्रकारका व्यक्ति सम्पूर्ण विश्वका आदर एवं 
श्रद्धाका पात्र बन जाता है-- 
त्वया विलोकिताः सद्यः शीलाद्यैरखिलैुणैः । 
कुलैश्वरैक्ष युज्यन्ते पुरुषा निर्गुणा अपि॥ 
(विष्णुपु० १।९। १३०) 
विश्वके प्राचीनतम ग्रन्थ ऋग्वेदके पञ्चम आत्रेय 
मण्डलका खिलसुक्त (श्रीसूक्त) देवी लक्ष्मीसे ही सम्बद्ध है! 
पुराणों तथा रामायण-महाभारतादि आर्ष ग्रन्थोके अनुसार 
इनके 'विष्णुपत्नी' रूपकी सर्वमान्यता है। ये सुवर्णवर्णा 
चतुर्भुजा अनिन्द्य सौन्दर्यसे सम्पन्न हैं। सर्वाभरणभूषित 
कमलके आसनपर स्थित हो अपने कृपाकराक्षसे भक्तोंकी 
समस्त कामनाओंकी पूर्ति करती हैं। इनकी उपासना अत्यन्त 
श्रेयस्करी है। श्रीसम्प्रदायकी आद्य-प्रवर्तिकाके रूपमें इनका 
उल्लेख मिळता है। पुराणोंमें इनकी उत्पत्तिके सम्बन्धमें कई 
कथाएँ प्राप्त होती है । त्रहावैवर्तपुराणके अनुसार सृष्टिके पहले 
रासमण्डलमें स्थित परमात्मा श्रीकृष्णके मनसे एक गौरवर्णा 
देवी प्रकट हुई, जो रलमय अलंकारोंसे अलंकृत थीं । उनके 
श्रीअङ्गोपर पीताम्बर सुशोभित हो रहा था और मुखपर मन्द 
हास्यकी छटा थी। वे नवयौवना देवी सम्पूर्ण ऐश्वयोंकी 
अधिष्ठात्री तथा फल-रूपसे सम्पूर्ण सम्पत्तियोंको प्रदान 
करनेवाली थीं । वे ही खर्गलोकमें स्वर्गलक्ष्मी तथा राजाओंके 
` यहाँ राजलक्ष्मी कहलाती हैं-- 
आविर्बभूव मनसः कृष्णस्य परमात्मनः । 
एका देवी गौरवर्णा॒ रल्लाल॑कारभूषिता॥ 
पीतवस्त्रपरीधाना सस्मिता नवयौवना। 
सरवैश्वर्याधिदेवी सा सर्वसम्पत्फलप्रदा ॥ 
स्वर्गे च स्वर्गलक्ष्मीश्च राजलक्ष्मीश्च राजसु । 
(ब्रह्मवैग्पु०,"्ब्रग्ख० ३ । ६५-६६) 


इसी पुराणमें समुद्रमन्थनोपरान्त सिंत्ुसुतारूपमें भगवती 
लक्ष्मीके प्राकट्य और विष्णु-वरणकी भी बात आती है। 
समग्रतः लक्ष्मीकी उत्पत्तिके विषयमे यही कथा प्रायः 
सर्वानुमोदित है। अन्य देवियोंकी भाँति लक्ष्मीजीके भी कई 
ध्यान, स्तोत्र, कवच, पटल आदि प्राप्त होते हैं। भगवान्‌ 
विष्णुके दिव्य शरीरमें उनका वक्षःस्थल ही विशेष रूपसे 
भगवती कमलाका निवासस्थान निरूपित किया गया हैः । 
भगवान्‌ विष्णु और लक्ष्मीका परस्पर अभेद-सम्बन्ध है। 
जगत्पिता भगवान्‌ विष्णु जैसे सर्वव्यापक हैं,उसी प्रकार उनकी 
दिव्य शक्ति महालक्ष्मी भी सर्वव्यापिका हैं । 

देवी लक्ष्मीका ध्यान 

देवी महालक्ष्मी आदिभूता, त्रिगुणमयी और परमेश्वरी हैं। 
व्यक्त और अव्यक्त-भेदसे उनके दो रूप हैं। वे उन दोनों 
रूपोंसे सम्पूर्ण विश्वको व्याप्त करके स्थित हैं। ख्री-रूपमें इस 
संसारमें जो कुछ भी दृश्यमान है, वह सब लक्ष्मीजीका ही 
विग्रह है। भगवती महालक्ष्मीके अनेक ध्यान हैं, यहाँ 
झारदातिलकसे एक ध्यान-इलोक दिया जा रहा है-- 


कान्त्या काझ्नसंनिभा हिमगिरिप्रख्यैश्वतुर्भिर्गजै- 
हस्तोत्क्षिप्तहिरण्मयामृतघटेरासिच्यमानां श्रियम्‌। 
बिभ्राणां वरमब्जयुग्ममभयं हस्तैः किरीटोज्ज्वलो 
क्षौमाबद्धनितम्बबिम्बलसिता वन्देऽरविन्दस्थिताम्‌॥ 


(८॥४) 


“जिनकी कान्ति सुवर्ण-वर्णके समान प्रभायुक्त है और 
जिनका हिमालयके समान अत्यन्त ऊँचे उज्ज्वल वर्णके चार 
गजराज अपनी सूँडोंसे अमृत-कलशके द्वारा अभिषेक कर रहे 
हैं, जो अपने चार हाथोंमें क्रमशः वरमुद्रा, अभयमुद्रा और दो 
कमल धारण किये हुई हैं, जिनके मस्तकपर उज्ज्वल वर्णका 
भव्य करीट सुशोभित है, जिनके कटि-प्रदेशपर कौशेय 
(रेशमी) वस्न सुशोभित हो रहे हैं। ऐसी कमलपर स्थित 
भगवती लक्ष्मीकी मैं वन्दना करता हूँ।' 

, १: तस्याः श्रियरिजगतो जनको जनन्या वक्षो निवासमकरोत्‌ परमं विभूतेः। (श्रीमद्धा० ८1 ८ । २५) 
२- त्वयैतद्‌ विष्णो चाम्ब जगद्‌ व्याप्तं -चराचरम्‌। (अभिपु २३७। १०) 


अङ्क] 


* वाग्देवता भगवती सरस्वती + 


२२९ 


शशनररननभशनकशशमनभञङजजाषकङअजषञअकञञशञwमअअकञञजञअकञw अजक अञजञङञञजअञअषञअअअञजञञमजजअञ, 


लक्ष्मीजीका निवास-स्थान 

जिस स्थानपर भगवान्‌ श्रीहरिकी चर्चा होती है और 
उनके गुणोंका कीर्तन होता है, वहींपर सम्पूर्ण मङ्गलोको भी 
मङ्गल प्रदान करनेवाली भगवती लक्ष्मी सदैव निवास करती 
हैं। जहाँ भगवान्‌ श्रीकृष्णका तथा उनके भक्तोंका यश गाया 
जाता है, वहीँ उनकी प्राणप्रिया भगवती लक्ष्मी सदा विराजती 
हैं। जिस स्थानपर शह्खध्वनि होती है तथा शङ्क, तुलसी और 
शालग्रामकी अर्चना होती है, वहाँ भी लक्ष्मी सदा स्थित रहती 
हैं। इसी प्रकार जहाँ झिवलिङ्गकी पूजा, दुर्गाकी उपासना, 
ब्राह्मणोंकी सेवा तथा सम्पूर्ण देवताओंकी अर्चना की जाती है, 
वहाँ भी पद्ममुखी साध्वी लक्ष्मी सदा विद्यमान रहती हैं। 

आमलक-फल, गोमय, शङ्ख, शुक्त वस्त्र,श्वेत एवं रक्त 
कमल, चन्द्र, महेश्वर, नारायण, वसुन्धरा और उत्सव-मन्दिर 
आदि स्थानोंपर लक्ष्मी नित्य ही स्थित रहती हैं। ब्रह्मपुराण 
(गोदावरी-माहात््य) तथा विष्णुस्मृतिमें भगवती लक्ष्मीके 
निवासभूमियोंका बड़े रम्य इलोकोंमें वर्णन हुआ है। 


देवी लक्ष्मीकी उपासना 


देवी लक्ष्मीकी उपासना-विषयक परम्परा अत्यन्त प्राचीन 
है। भाद्रमासकी शुक्लाष्टमीसे लेकर आश्चिन-कृष्णाष्टमीतक 


लक्ष्मीव्रतका विधान है, इससे ऐश्वर्य, सौभाग्य, धन, पुत्रादिकी 
प्राप्ति होती है । लोक-परम्परामें आश्चिनपूर्णिमा (शरत्पूर्णिमा) 
और कार्तिक-अमावास्या (दीपावली) को लक्ष्मीजीकी पूजा 
की जाती है। प्रकाश और समृद्धिकी देवीके रूपमें विष्णुकी 
शक्ति लक्ष्मीका दीपमालिकोत्सवसे भी सम्बन्ध है। उस दिन 
अर्धरात्रिमें इनकी विशेष पूजा होती है। पुराणों और आगमोंमें 
इनके अनेक स्तोत्र हैं, जिनमें इनके चरित्र भी उपनिबद्ध हैं। 
इन सभी स्तोत्रॉमें इन्द्रद्वारा किया गया संस्तवन 'श्रीस्तोत्र' 
सर्वाधिक विख्यात है। वह अभि, विष्णु तथा विष्णुधर्मोत्तर 
आदि पुराणोंमें प्रायः यथावत्‌ रूपमें प्राप्त होता है। 
राष्ट्रसंवर्धन और राज्यलक्ष्मीके संरक्षणके लिये इसका पाठ 
विशेष श्रेयस्कर माना गया है। इनकी दशाङ्ग-उपासनाकी. 
सम्पूर्ण विधि पटल, पद्धति, शतनाम, सहस्रनाम आदि स्तोत्रों 
और श्रीसूक्तके सम्पूर्ण विधान लक्ष्मीतन्त्र आदि विविध 
आगमोंमें प्राप्त है, जिनका एकत्र संग्रह शाक्तप्रमोदमें 
श्रीकमलात्मिका-प्रकरणमें प्राप्त होता है। सौभाग्यलक्ष्मीः 
उपनिषद्में भी इनकी उपासनाकी सम्पूर्ण विधि प्रतिपादित है । 
इनकी आराधनासे घर्म, अर्थ, काम, मोक्षरूपी पुरुषार्थः 
चतुष्टयकी प्राप्ति एवं अनेक प्रकारके अभीष्टॉकी सिद्धि सहजमें 
हो जाती है। 


ब रडललकपपममपीपर 5 बह, 


वाग्देवता भगवती सरस्वती 


भगवती सरस्वती समस्त ज्ञान, विज्ञान, विद्या, कला, 
बुद्धि, मेधा, धारणा, तर्कशक्ति एवं प्रत्यभिज्ञाकी प्रतिनिधि- 
स्वरूपा वाणीकी अधिष्ठात्री शक्ति हें । यद्यपि सभी देवता 
विशेष ज्ञान एवं योगैश्वर्यसिद्धियोंसे सम्पन्न होते हैं तथापि 
“शब्दन्रह्वा' शब्दसे व्यपदिष्ट ज्ञानात्मिका शक्ति भगवती शारदा 
साक्षात्‌ ब्रह्मस्वरूपिणी ही हैं ओर ये महालक्ष्मी तथा 
महाशक्त्यात्मिका महामाया, महाकाली आदिसे भिन्न नहीं हैं। 
इसीलिये शास्त्रोंमें इनका मुख्य नाम 'श्री' और अपर नाम है 
श्रीपञ्चमी । वसन्तपञ्चमीको इनका आविर्भाव-दिवस .माना 
जाता है। इस दिन इनकी विशेष पूजा-अर्चा, उपासना आदिके 
द्वारा इनके सांनिध्य-प्राप्तिकी साधना की जाती है। आचार्य 
व्याडिने अपने प्रसिद्ध कोषमें स्पष्टरूपसे निर्दिष्ट करते हुए 
कहा है कि 'श्री' शब्द लक्ष्मी, सरस्वती, बुद्धि, ऐश्वर्य, अर्थ- 


धर्मादि पुरुषार्थो, अणिमादि सिद्धियो, सौन्दर्य तथा माङ्गलिक 
उपकरणों एवं नेशस्चना--इन अर्थोमें प्रयुक्त है 
लक्ष्मीसरस्वतीधीत्रिवर्गसम्पद्विभूतिशोभासु । 
उपकरणवेशरचना च श्रीरिति प्रथिता॥ 
अन्य कोषोंमें इन्हें भारती, ब्राह्मी, गीर्देवी, वाग्देवी, 
वाणी, भाषा, शारदा, त्रयीमूर्ति आदि नामॉसे अभिहित किया 
गया है। 
समस्त विश्वका दैनन्दिन कार्य-व्यापार वाणीके 
व्यवहारपर ही आधृत है। विश्वकी विभिन्न भाषाओं, 
पशु-पक्षियोंकी वाणी, सांकेतिक लिपि-पद्धतिं तथा संकेत- 
चिह्लोमें भी मूलतः इन्हींकी चमत्कृत-शक्ति संनिहित है। 
इसीलिये विश्वके सभी भागोंमें भी अनादिकाळसे ही अनेक 
नाम-रूपॉसे इनकी उपासना-पद्धतियाँ प्रचलित रही हैं। 


२३० 


प्राचीन क्रषि-महर्षि समस्त राग-द्वेष, ईर्ष्या, लोभ, मोह, 
मद आदिपर विजय प्राप्तकर अन्तःकरणको अत्यन्त शुद्ध एवं 
निर्मलकर ब्रह्मविद्याके रूपमें अहर्निश इन्हींकी उपासना करते 
थे और इनको प्राप्तकर जीवन्मुक्ति-सुखका प्रत्यक्ष अनुभव 
करते थे तथा क्रमसे अन्तमें विदेहमुक्ति तथा कैवल्यको प्राप्त 
करनेमें सक्षम हो जाते थे-- 

या मुक्तिहेतुरविचिन्त्यमहात्रता त्व- 

मभ्यस्यसे सुनियतेन्दरियतत्त्वसारै: । 


विद्यासि सा भगवती परमा हि देवि ॥ 
(श्रीदुर्गासप्तराती ४ । ९) 
शुब्दजातद्वारा निर्मित स्वर-पाठसहित त्रयी-विद्याके 
रूपमै भगवती सरखती ब्रह्माके मुखसे विवर्तित हुई हैं । 


मो 


(श्रीमद्भागवत २।४। २२) 
“जिन्हे सृष्टिके समय ब्रह्वाके हृदयमें पूर्वकल्पकी स्मृति 
जागरित करनेके लिये ज्ञानकी अधिष्ठात्री देवीको प्रेरित किया 
और वे अपने अङ्गोंके सहित वेदके 'रूपमें उनके मुखसे प्रकट 
हुई, वे ज्ञानके मूलकारण भगवान्‌ मुझपर कृपा करें, मेरे 
हृदयमें प्रकट हों ।' 
इसके अतिरिक्त आन्वीक्षिकी विद्या, विश्व-व्यापार- 
संचालिका वार्ता-विद्या और समस्त लोकोंकी प्रशासिका 
दण्डनीति-विद्या तथा अन्य भी ज्योतिष, कर्मकाण्डादिं दिव्य 
ज्ञानमयी विद्या इनके ही स्वरूप हैं। 
भगवती झारदाका मूळ स्थान शशाङ्कसदन अर्थात्‌ 
अमृतमय प्रकारापुञ है, जहाँसे वे निरन्तर अपने उपासकोंके 
लिये पचास अक्षरोंके रूपमें ज्ञानामृतकी धारा प्रवाहित करती 
हैं। उनका विग्रह शुद्ध ज्ञानमय, आनन्दमय है और इसीरिये 
उनके उपासकोंके हृदयमें ज्ञानयुक्त शान्ति अक्षुण्ण बनी रहती 
है.तथा किसी भी बाह्य आकर्षण या विपत्तिकी बाधाओंमें वे 
vo आनन्दमें ही स्थित रहनेमें समर्थ हो जाते हैं, जो 
अन्य" किसी साधनासे सम्भव नहीं, उनका तेज दिव्य एवं 


+ कृतार्थयन्ति रक्षन्ति स्वभक्तान्‌ सर्वदेवताः * 


[देवता- 


अपरिमेय है और वे ही शब्दन्रहाके नामसे विद्वानों और 
पुण्यात्माओंके द्वारा संस्तुत होती हैं, समस्त संसारमें व्याप्त 
शब्दार्थरूपिणी वाणीकी अधीश्वरी वे सबकी रक्षा करें । 
नित्यानन्दवपुर्निरन्तरगलत्पञ्जाशदर्णैः क्रमाद्‌ 
व्याप्तं येन चराचरात्मकमिदं शब्दार्थरूपं जगत्‌। ` 
शाब्दब्रहा यदूचिरे सुकृतिनश्वैतन्यमन्तर्गतं 
तद्वोऽव्यादनिशं शशाङ्कसदन॑ चाचामधीरां महः ॥ 
(शारदातिळक १। १) 
ध्यान-स्वरूप--आगमोंमें इनके अनेक प्रकारके ध्यान 
बतलाये गये हैं। इन्हें कहीं हंसके ऊपर तथा कहीं 
कमलपर स्थित बतलाया गया है। पूर्णज्ञानस्वरूपिणी होनेके 
कारण वे सदा आनन्द-उल्लाससे युक्त रहती हैं और उनके 
मुखमण्डलपर सदा प्रसन्नता एवं मधुर, मन्दस्मित सुशोभित 
होता रहता है। उनके कुछ-ध्यानखरूप इस प्रकार हैं-- 
हंसारूढा हरहसितहारेन्दुकुन्दावदाता 
वाणी मन्दस्मिततरमुखी मौलिबद्धेन्दुलेखा । 
विद्यावीणामृतमयघटाक्षस्रजा दीप्तहस्ता 
इवेतान्जस्था भवदभिमतप्राप्तये भारती स्यात्‌ ॥ 
“जो हंसपर विराजमान हैं, शिवजीके अट्टहास, हार चन्द्रमा 
और कुन्दके समान उज्ज्वल वर्णवाली हैं तथा वाणीखरूपा हैं, 
जिनका मुख मन्द-मुसकानसे सुशोभित है और मस्तक 
चन्द्ररेखासे विभूषित है तथा जिनके हाथ पुस्तक, वीणा, 
अमृतमय घट और अक्षमालासे उद्दीप्त हो रहे हैं, जो श्वेत 
कमलपर आसीन हैं, वे सरस्वतीदेवी आपलोगोंकी अभीष्ट- 
सिद्धि करनेवाली हों ।' 
वाणीं पूर्णनिशाकरोज्ज्वलमुखीं कर्पूस्कुन्दप्रभां 
चन्द्रार्धाङ्कतमस्तको निजकरैः सम्बि्रतीमादरात्‌। 
वीणामक्षगुणं सुधाढ्यकलदं विद्यां च तुङ्गस्तनीं 
दिव्यैराभरणैर्विभूषिततनुं हंसाधिरूढां भजे॥ 
'जिनका मुख पूर्णिमाके चन्द्र-सदृश गौर है, जिनकी 
अङ्गकान्ति कर्पूर और कुन्द-पुष्पके समान है, जिनका मस्तक 
अर्धचन्द्रसे अलंकृत है, जो अपने हाथोंमें वीणा, अक्षसूत्र, 
अमृत-पूर्ण कलश और पुस्तक धारण करती हैं तथा उँचे 
स्तनोंवाली हैं, जिनका शरीर दिव्य आभूषणोंसे विभूषित 
है और जो हंसपर आरूढ हैं, उन सरस्वती देवीका में 


१ 


अङ्क] 

आदरपूर्वक ध्यान करता हूँ।' 

भगवती शारदा अत्यन्त दयाद्र-हृदया: हैं 1. अत्यधिक 
ज्ञान होनेसे उनमें अत्यधिक करुणा होना भी स्वाभाविक है । 
अन्य सम्पत्तियाँ देनेसे वे उतनी मात्रामें हसित होती. हैं किंतु 
शारदाकी सम्पत्ति देनेसे वह नित्य अभिवृद्धिको प्राप्त होती है। 
अतः उनकी उदारता एवं अनुकम्पा भी अपने उपासकोंपर 
नित्य-निरन्तर वृद्धिंगत होती जाती है । ज्ञप्तिरपा भगवती 
सरस्वती अपने उपासकोंको प्रागजन्मान्तरीय तथा भविष्यका 
ज्ञान कराती. रहती हैं, उनका अपने भक्तोंपर अपार अनुग्रह 
रहता है। कुछ निदर्शन इस प्रकार है 

योगवासिष्ठके मण्डपोपाख्यानमें राजा पद्मकी पल्ली 
लीलाने उनकी स्वल्पकालीन आराधना की थी, इससे भगवती 
शारदाने प्रसन्न होकर उसे भविष्यका ज्ञान करा दिया था । जब 
उसके पतिका शरीर सहसा शान्त हो गया तो उसके स्मरण करते 
ही वे पुनः पहुँच गयीं और उसके शरीरको एक मण्डपके 
अन्तर्गत कमलपुष्पोंसे -आवृतकर रखनेको कहा । फिर उन्होंने 
लीलाको थोड़ी ही उपासनासे पुनः आकाशगमनादिकी शक्ति 
प्रदान कर दी । अनेक लोकालोकोंके दर्शन कराये तथा पुनः 
उसके पतिको भी जीवित कर दिया । पुनः उन दोनोंको ब्रह्म- 
विद्याका उपदेश कर दिव्यज्ञानसे संयुक्त करके मोक्षको भी प्राप्त 
करा दिया । योगवासिष्ठमें यह कथा विस्तारसे प्रतिपादित है । 
इसी प्रकार उनके विशेष अनुग्रहके दूसरे भी कई उदाहरण हें । 

पुराणोंमें सत्यत्रत नामके ऋषिके मुखसे जो सर्वथा गूँगे 
थे, केवल ऐऐं'-'ऐं' सहसा उच्चरित हो जानेके कारण उन्हें समस्त 
झाख्रोंका सहसा ज्ञान हो गया और आध्यात्मिक दिव्यज्ञानके 
द्वारा आत्मदर्शन भी प्राप्त हो गया | स्वाभाविक जिज्ञासासूचक 
'ऐ' पद ही भगवतीका बीजमन्त्र वाग्बीजके नामसे विख्यात है । 
यह भगवती झारदाका- ही कृपा-प्रसाद था । 

वेदोंमें सरस्वती नदीको भी वाग्देवताका रूप माना गया 
है। वेदोंमें अन्य नदियॉसे सरस्वती नदीके महिमामय अधिक 
मन्त्र मिलते हैं। इससे ऋषियोंके हृदय भगवती सरस्वतीके 
प्रति विशेष श्रद्धान्वित होने और सरस्तीदेवीके द्वार विशेष 
कृपा प्राप्त करनेका प्रमाण प्राप्त होता है | पुराणोंमें उनके प्रायः 
तीस स्थानोंपर पुण्यात्माओंके यज्ञ आदिके अवसरपर 
- नदीरूपमें प्रकट होकर प्रवाहित होनेके अत्यन्त रमणीय 


उपाख्यान प्रप्त होते हैं। जब ब्रह्माजी पुष्करमें यज्ञ कर रहे थे 
तो ऋषियोंकी प्रार्थनापर ब्रह्मपल्ली सरस्वती नदीके रूपमें वहाँ 
प्रकट. हुई थीं । अत्यन्त प्रभायुक्त शरीर होनेके कारण उस 
समय. उनका: नाम सुप्रभा था। नैमिषारण्यमें शौनकादि 
ऋषियोंके द्वादशवर्षीय सत्रमें उनके ध्यान करनेपर काञ्चनाक्षी 
रूपमे प्रकट हुई । गया नगरीमें जब महाराज गय यज्ञानुष्ठान 
कर रहे थे, तब वहाँ उनके ध्यान करनेपर सरस्वती नदीके 
रूपमें प्रकट हुई । प्रयागकी सरस्वती तो अत्यन्त प्रसिद्ध ही हैं । 
इसी प्रकार मनोरमा, सुरेणु, ओघवती तथा विमलोदका आदिं 
नामोंसे चे उत्तरकोशल, कुरुक्षेत्र, पुण्यमय हिमालय पर्वत 
आदि अनेक स्थानोपर कृपापरवश होकर प्राणियोंको पवित्र 
करनेके लिये नदीके रूपमें प्रवाहित हुई हैं। 

इस प्रकार वे प्रायः पवित्र जलके रूपसे बाह्यशुद्धि एवं 
शुद्धविद्या और ज्ञानशक्तिके रूपमें अन्तःकरणको प्रक्षालित 
कर साधकको निर्मल कर ब्रह्मसम्पन्नताकी योग्यता प्रदान 
करनेके लिये सभी प्रकार बद्धपरिकर और प्रयत्नशील रहती हैं । 

वाग्देवी भगवती सरस्वतीकी उपासना 

वेदों तथा आगम-ग्रन्थोमें सरस्वतीकी उपासनासे 
सम्बन्धित अनेक मन्त्र, यन्त्र, स्तोत्र, पटल एवं पद्धतियाँ 
प्राप्त होती हैं। उनमें सरस्वती-रहस्योपनिषद, प्रपञ्चसार, 
झारदातिलक आदि ग्रन्थ विशेष महत्त्वके हें । चरित्र य़रन्थोमें 
योगवासिष्ठ, देवीभागवत, ब्रह्मवैवर्तपुराण, बृहदधर्मपुराण 
आदि उल्लेख्य हैं। महर्षि वाल्मीकि, व्यास, वसिष्ठ, 
विश्वामित्र, शौनक आदिके इनकी साधना-उपासनासे कृतार्थता 
प्राप्त होनेकी कथाएँ प्राप्त होती हें । महर्षि विश्वामित्रपर कृपाकर 
इन्होंने अनेक शास्त्रॉके ज्ञानके साथ-साथ उन्हें गायत्री-रूपमें 
दर्शन दिया तथा गायत्री-मन्त्रका ऋषित्व प्राप्त कराया । महर्षि 
वाल्मीकिपर अनुग्रहकर रामायण-रचना करनेकी शक्ति प्रदान 
की। महर्षि व्यासको वेदोंके निर्माण तथा पुराण, महाभारत 
आदिके निर्माण करनेकी शक्ति प्रदान करनेकी कथा बहद्धम- 
पुराणमें स्पष्टरूपसे प्राप्त होती है। महर्षि व्यासके स्वल्प 


आराधनाके बाद प्रकट होकर ये उनसे कहती हैं कि “व्यास ! | 


तुम मेरी प्रेरणासे रचित वाल्मीकिके रामायणको पढो, वह मेरी 


शक्तिके कारण सभी काव्योंका सनातन बीज बन गया है। 


उसमें रामचरित्रके रूपमें में साक्षात्‌ मूर्तिमती शक्तिके रूपमै | 


` २३२ 


+ कृतार्थयन्ति रक्षन्ति स्वभक्तान्‌ सर्वदेवताः + 


त त न तत तत त 


प्रतिष्ठित हूँ-- 
` पठ रामायणं व्यास काव्यबीजं सनातनम्‌ 
यन्न रामचरितं स्यात्‌ तदहं तत्र शक्तिमान ॥ 
(बुहद्धर्मः १।३०।४७) 
आगमोंमें इनके कई मन्त्र निर्दिष्ट हैं। जिनमें दस 
अक्षरोंका यह मन्त्र--'ऐं, वाग्वादिनि वद वद स्वाहा' 
सर्वार्थसिद्धिप्द तथा विशेषकर सर्वविद्याप्रदायक कहा गया 
हे ब्रह्मचैवर्तपुराणमे प्रदिष्ट उनका एक मन्त्र इस प्रकार है— 
५३% ऐं हीं औं हॉ सरस्वत्यै बुधजनन्ये स्वाहा ।' 
सरखतीके उपासकॉके लिये आगमोंमें कुछ विशेष 
नियम भी निर्दिष्ट हैं, जिनका पालन आवश्यक होता है और 
इससे भगवती शारदा विशेष प्रसन्न होती हैं। उनमेसें कुछ 
मुख्य नियम इस प्रकार हैं-- 
वेद, पुराण, रामायण, गीता आदि सदअन्थांका आदर 
करना चाहिये और उन्हें देवीका स्वरूप मानते हुए पवित्र 
स्थानपर रहना चाहिये, अपवित्र स्थानपर नहीं रखना चाहिये। 


अपवित्र अवस्थामें स्पर्श नहीं करना चाहिये तथा पृथ्वीपर 
अनादरसे नहीं फेंकना चाहिये, ऊँचे काष्ठफलक आदिपर ही 
रखना चाहिये। यथासम्भव ब्रहमचर्यपूर्वक रहना 
चाहिये एवं सात्त्विक आहारका प्रयोग करना चाहिये । ब्राह्मी 
एवं वच ओषधियोंका यथासम्भवं प्रयोग करना चाहिये तथा 
नियमतः प्रातःकाल उठकर सरस्वतीका ध्यान करना चाहिये । 
निषिद्ध तिथियों तथा ग्रहण आदिके समय वेदादि सदय्न्थोका 
स्वाध्याय नहीं करना चाहिये। यथासम्भव भगवती शारदाकी 
श्वेत पुष्प, श्वेत चन्दन, श्वेत वस्त्रालङ्काराँसे पूजा करनी चाहिये 
और ब्रत-अनुष्ठान आदिमें खयं भी श्वेत चन्दन, वख्न-माल्य 
आदि धारण करने चाहिये। 

देवी सरस्वती उपासककी एक बारकी स्वल्प उपासनासे 
भी उसकी अत्यन्त सुपरिचिता हो जाती हैं और अपनी माताकी 
तरह सदा उसकी रक्षा करती हैं और ज्ञान प्रदानकर उसे अपना 
लेती हैं तथा मोक्षतक पहुँचा देती हैं। अतः कल्याणकामीको 
झारदाम्बाकी उपासना अवश्य करनी चाहिये । 


गौका आधिदैविक स्वरूप 


| 
| 


_ नमस्ते जायमानायै जाताया उत ते नमः। 
बालेभ्यः शफैभ्यो रूपायाघ्ये ते नमः॥ 


यया आर्यया पृथिवी ययापो गुपिता इमाः । 
वां सहस्रधारां ब्रह्मणाच्छावदामसि ॥ 
(अथर्व १०। १० । १,४) 

'हे अवध्य गौ ! उत्पन्न होते समय तथा उतत्तिके पश्चात्‌ 
भी मेरा तुम्हें नमस्कार है । तुम्हारे शरीर, रोम और खुरोंको भी 
मेरा प्रणाम है। जिसने द्युलोक, भूमण्डल एवं समुद्रको भी 
सुरक्षित रखा है, उस सहख धारओंे दुग्ध देनवाली गौको 
लक्ष्यमें रखकर हम इस स्तोत्रका पाठ करते हैं।' 

गौ मानव-संस्कृतिकी रीढ़ है। “मातरः सर्वभूतानां 
गावः' के अनुसार गाय पृथ्वीके समस्त प्राणियोंकी जननी है। 
आर्य-संस्कृतिमें पनपे शैव, शाक्त, वैष्णव, जैन, बौद्ध, सिख 
आदि सभी सम्रदायोमै उपासना एवं कर्मकाण्डसम्बन्धी 
विभिन्नता. भले ही रही हों, पर गौके प्रति प्रायः वे सभी 
आदर-भाव रखते हैं। 

महाभारतके आश्वमेधिक पर्वमें गौके सर्वदेवमय रूपकी 
तथ्यता प्रतिपादित है-- 

श्रेंगमध्ये तथा ब्रह्मा ललाटे गोवृंषध्वज: । 

कर्णयोरश्चिनौ देवौ चक्षुषी शशिभास्करौ ॥ 

साध्या देवाः स्थिताः कक्षे गरीवायां पार्वती स्थिता । 

पृष्ठे च नक्षत्रगणाः ककुद्देशे नभःस्थलम्‌॥ 

अष्टैश्वर्यमयी लक्ष्मीगोमये वसते सदा। 

चत्वारः सागराः पूर्णास्तस्या एव पयोधराः॥ 

'गौके श्रृंगोंके मध्यमे ब्रह्म, छलाटमें भगवान्‌ शङ्कर, 
दोनों कर्णोमें अश्विनीकुमार, नेतरॉमें चन्द्रमा और सूर्य तथा 
कक्षमें साध्य देवता, गरीवामें पार्वती, पीठपर नक्षत्रगण, 
ककुदमें आकाश, गोबरमें अष्टैश्वर्यसम्पन्न लक्ष्मी तथा स्तनोंमें 
जलसे परिपूर्ण चारों समुद्र निवास करते हैं।' 

ब्राह्मणको नमस्कार करने और गुरुके पूजनसे जो फल 
प्राप्त होता है, वही फल गौ माताके स्पर्शसे प्राप्त हो जाता है। 
इस संसारमें सारे हव्य, कव्य, गव्य, घृत, दधि, दुग्ध, 
हविष्यान्न, मिष्टान्न और श्रेष्ठ ओषधियाँ गव्य पदार्थोपर ही 
आश्रित हैं। वाल्मीकीय रामायणके अनुसार जहाँ गौ होती है, 
वहाँ सभी प्रकारकी समृद्धि, धन-धान्य एवं सृष्टातिसृष्ट भोज्य 


- पदार्थोका प्राचुर्य होता है-- 


विद्यते गोषु सम्भाव्यं विद्यते . ब्राह्मणे तपः। 

विद्यते स्त्रीषु चापल्यं विद्यते ज्ञातितो भयम्‌॥ 

इस इलोकके प्रथम चरणमें गायपर ही तीनों लोकोंको 
प्रतिष्ठित स्वीकार किया गया है । अतः गाय प्रत्यक्ष देवता है। 
उसमें सर्वाशतः सत्त्वगुण विद्यमान रहते हैं। शास्त्रॉमें गायके 
गोबर-जैसे तत्त्वमें महालक्ष्मीका निवास बतलाया गया 
है। गोमयसे लिप्त हो जानेपर पृथ्वी पवित्र यज्ञभूमि बन जाती 
है और वहाँसे सारे भूत-प्रेत एवं अन्य तामसिक प्राणी-पदार्थ 
अपसृत हो जाते हैं। गोमूत्रमें गङ्गाजीका निवास होता है। जो 
पाप किसी प्रायश्चित्तसे दूर नहीं होते, वे गोमूत्रसहित अन्य चार 
गव्य पदार्थोसे युक्त होकर पञ्चगव्य-रूपमें अस्थि, मन, प्राण 
और आत्मामें स्थित पाप-समूहोंके प्रक्षालनकी क्षमता रखते 
हैं। पञ्चगव्य-प्राशनके मनत्रमें भी कहा गया है-- 

यत््वगस्थिततं पापं देहे तिष्ठति मामके। 

ग्राशनात. पञ्चगव्यस्य सर्व नश्यतु तत्क्षणात्‌॥ 

(अथर्ववेद) 
गौको साक्षात्‌ देवखरूप मानकर उसकी रक्षा न केवल 


प्रत्येक मानवमात्रका कर्तव्य है वरन्‌ धर्म भी है । यह एक ऐसी 
प्रत्यक्ष देवता है जो अनन्तकालसे सम्प्रदाय और 
मत-मतान्तरोंकी शृङ्खलासे ऊपर उठकर मानवमात्रको अपना 
कृपा-प्रसाद प्रदान करती आ रही है। समृद्धिकी कामनावाले 
विश्वके हर मानवके लिये गो आराध्यके सदृश प्रणम्य एवं 
पूजनीय है। 

गावो लक्ष्म्या: सदा मूलं गोषु पाप्मा न विद्यते । 

अन्नमेव सदा गावो देवानां परमं हविः॥ 

निविष्टं गोकुलं यत्र श्वासं मुञ्चति निर्भयम्‌। 

विराज॑यति तं देशं पापं चास्यापकर्षति॥ 

“गौएँ लक्ष्मीका मूल हैं, उनमें पापका लेश भी नहीं है। 
गौएँ ही मानवको अन्न एवं देवताओंको श्रेष्ठ हविष्य प्रदान 
करती हैं। गौओंका समुदाय जहाँ बैठकर निर्भयतापूर्वक श्वास 
लेता है, उस स्थानकी न केवल शोभा-वृद्धि होती है नरन्‌ 
वहाँका सारा पाप नष्ट हो जाता है।' 

तीर्थ-स्थानोंमें जाकर खान-दानसे, ब्राह्मण-भोजनसे, 
सम्पूर्ण व्रत-उपवास, तप, दान, आराधन, पृथ्वी-परिक्रमा, 
वेद-स्वाध्याय तथा समस्त यज्ञोंकी दीक्षा ग्रहण करनेपर जो 
पुण्य प्रप्त होता है, वही पुण्य बुद्धिमान्‌ मानव गौको हरी घास 
देकर प्राप्त कर लेता हे-- 

तीर्थस्थानेषु यत्पुण्यं यत्पुण्यं विप्रभोजने । 

सर्वत्रतोपवासेषु सर्वेष्वेव तपःसु च॥ 

यत्पुण्यं च महादाने यत्पुण्यं हरिसेवने । 

भुवः पर्यटने यत्तु सर्ववाक्येषु यद्भवेत्‌॥ 

यत्पुण्यं सर्वयज्ञेषु दीक्षायां च लभेन्नरः । 

तत्पुण्यं लभते प्राज्ञो गोभ्यो दत्त्वा तृणानि च ॥ 

एक बार भगवान्‌ शङ्करद्वारा ब्रह्मतेजसे सम्पन्न ऋषियोंका 
कुछ अपराध हो गया । ऋषियोंने उन्हें घोर शाप दिया । जिसके 
भयसे त्रस्त होकर शङ्कर गो-लोक पहुँचे और माता सुरभिका 
स्तवन करने लगे 

सष्टिस्थितिविनाझानां कर्ग्ये मात्रे नमो नम: ॥ 

या त्वं रसमयैर्भावैराप्यायसि च भूतलम्‌। 

देवानां च तथा संघान्‌ पितृणामपि चै गणान्‌॥ 

त्वे माता सर्वरुद्वाणो वसूनां दुहिता तथा । 
आदित्यानां स्वसा चैव तुष्टा वाञ्छितसिद्धिदा ॥ 
त्वं घृतिस्त्वं तथा पुष्टिस्त्व स्वाहा त्वं स्वघा तथा । 
न्धिः सिद्धिस्तथा लक्ष्मीर्धृति: कीर्तिस्तथा मतिः ॥ 
कान्तिर्लजा महामाया श्रद्धा सर्वार्थसाधिनी। 
त्वया विरहितं ` किंचिन्नास्ति ` त्रिभुवनेष्वपि ॥ 
सर्वदेवमयि त्वं हि सर्वभूतविवृद्धिदा। 
सर्वलोकहिता नित्यं मम देहहिता भव॥ 
प्रणतस्तव. देवेशि पूजये त्वां सदानधे। 
. स्तौमि विश्वार्तिहन्त्रीं त्वां प्रसन्ना वरदा भव ॥ 
Fe (स्कन्द, नागर० अध्याय २५८) 
. जिन-जिन महादाक्तियोंको धरतीकीं धारणा-शक्ति बताया 
गया है, उनमें भी गौ प्रमुख है-- 

गोभिर्विप्रेश्र वेदैश्च सतीभिः . सत्यवादिभिः । 

अलब्धैर्दानशीलैश्व - . - सप्तभिर्धाते मही ॥ 

" शाखोमेँ कहा गया है-- | 
या लक्ष्मीः सर्वभूतानां सर्वदेवेष्ववस्थिता । 
धेनुरूपेण सा देवी मम पापं व्यपोहतु ॥ 
नमो गोभ्यः श्रीमतीभ्यः सौरभेयीभ्य एव च। 
नमो ब्रह्मसुताभ्यश्च पवित्राभ्यो नमो नमः॥ 

“जो सब प्रकारकी भूति, लक्ष्मी है, जो सभी देवताओंमें 
विद्यमान है, वह गौ-रूपिणी देवी हमारे पापोंको दूर करे । जो 
सभी प्रकारसे पवित्र हैं, उन लक्ष्मीरूपिणी सुरभि कामधेनुकी 
संतान तथा ब्रहापुत्री गौओंको मेरा बार-बार नमस्कार है। 

वेदोंमें पृथ्वीको भी गो-रूपा माना गया है। गायोंके 
गोबरसे शुद्ध खाद एवं उससे उत्पन्न वृषभोंकी सहायतासे श्रेष्ठ 
एवं सात्त्विक कृषि तथा यज्ञीय हविष्यके योग्य श्रेष्ठ सोलह 
प्रकारके अन्नोंकी उत्पत्ति होती है । इससे प्राणिमात्र एवं देवगण 
तृप्त होतेहे । गायोंकी विशेष महत्तापर स्कन्दपुराण, महाभारत 
` आदिमें एक अत्यन्त रोचक उपाख्यान उपलब्ध होता है । इसके 

अनुसार एक बार महर्षि च्यवन गङ्गाजलमें निमग्न होकर 
तपश्च्यामें स्त थे । दैनयोगसे अन्य मछलियोंके साथ मछेरोंके 
द्वारा फेंके हुए जालमें वे भी बैध गये। जब मछेरोंने 
मछलियोंके साथ महर्षिको देखा तो अत्यन्त भयभीत हो गये । 


तब महर्षिने उनसे कहा--'तुम लोगोंका कोई दोष नहीं है। 


मछलियोंके बेचनेसे तुम्हारी जीविका ठीकसे नहीं चलती, 
अतः मछलियोंके साथ मुझे भी बेच दो।' 

यह सुनकर मछेरे घबड़ाये । फिर किसी प्रकार साहस 
बटोरकर वे ऋषिको नेचनेके लिये तैयार हुए। तब राजा 
सुदासको महर्षिको खरीदनेके लिये बुलाया गया। महर्षि 
च्यवनने राजासे कहा--'राजन्‌ ! मेरा उचित मूल्य देकर इन 
मछेरोंको संतुष्ट करो। फिर मैं यथास्थान चला जाऊँगा ।' 
राजाने पहले एक आम और बादमें हजार ग्राम महर्षिके मूल्यके 
रूपमें निश्चित किया। इसपर महर्षि बहुत बिगड़े और 
बोले क्या यही मेरा उचित मूल्य है ?' अन्तमें राजाने डरते 
हुए अपना सम्पूर्ण राज्य महर्षिके मूल्य-रूपमें अर्पित करनेकी 
बात कही, पर महर्षिने इसे भी स्वीकार नहीं किया । वे क्रुद्ध 
होकर कहने लगे--'क्या मैं महर्षि नहीं हूँ? मेरा इतना ही 
मूल्य हो सकता है। सम्पूर्ण वेदोंका ज्ञान और तपस्याओंका 
फल मेरे हृदयमें स्थित है । तुम अपने सभी मन्त्रय, पुरोहितों 
एवं जनपदके विशिष्ट विद्वानोके साथ समुचित मन्त्रणा करके 
मेरा उचित मूल्य निर्धारित करो ।' राजाने वैसा ही किया । बहुत 
विचार करनेके उपरान्त ब्राह्मणोंने-- 

ब्राह्मणाश्चैव गावश्च कुलमेकं द्विधा कृतम्‌। 

एकत्र मन्त्रास्तिष्ठन्ति हविरेकत्र तिष्ठति 

--इस शाख्न-वचनके आधारपर महनीया गौ देवीको ही 
महर्षिके तुल्य मूल्य निश्चित किया । इसपर महर्षि च्यवन प्रसन् 
होकर बोले- “यही मेरा समुचित मूल्य है ।' अन्तमें राजाने 
एक गाय देकर महर्षिको जाले मुक्त कराया । इस प्रकार महर्षि 
जो स्वयंको सम्पूर्ण पृथ्वीकी सम्पत्तियोंसे अधिक मान रहे थे, वे 
एक गायके मूल्यको सम्पूर्ण पृथ्वी एवं अपनेसे भी अधिक 
स्वीकार करके धन्य हो गये। इस प्रकारकी अनेकों कथाएँ 


धर्मग्रन्थोंमें भरी पड़ी हैं, जिनसे गायके सर्वातिशायी माहात्म्यका . 


परिचय मिलता है । अतः सभी प्राणियॉको विश्वदेवी गौ माताको 
जमन करते हुए यही कामना करनी चाहिये-- 
गावो ममाग्रतो नित्यं गावः पृष्ठत एव च। 
गावो मे सर्वतश्चैव गवां मध्ये वसाम्यहम्‌॥ 
“गाय सदा मेरे आगे, पीछे और चारों ओर रहे। मैं 
गायोंके बीचहीमें निवास करूँ ।' 
(स्वार ओं आ?) 

गङ्गा नदीका देवत्व 


(डॉ° श्रीरामसुन्दरजी दीक्षित) 


आर्य-संस्कृतिमें गायत्री, गीता एवं गायकी जो प्रतिष्ठा है, 
वह समन्वित देवनदी गङ्गामें विद्यमान है। महाभारतमें इसे 
त्रिपथगामिनी, वाल्मीकीय रामायणमें त्रिपथगा और रघुवंश, 
रघुवंश तथा कुमारसम्भवमें एवं 'शाकुन्तल' नाटकमें त्रिस्रोता 
कहा गया है-- 
गङ्गा त्रिपथगा नाम दिव्या भागीरथीति च। 
त्रीन्‌ पथो भावयन्तीति तस्मात्‌ त्रिपथगा स्मृता ॥ 
(वा० रा० १।४४।६) 
यह त्रिपथगा स्वर्गलोक, मृत्युलोक और पाताललोकको 
पवित्र करती 'हुई प्रवाहित होती है। विष्णुधर्मोत्तरपुराणमें 
गङ्गाको त्रैलोक्यव्यापिनी कहा गया है-- 
“ब्रह्मन्‌ विष्णुपदी गङ्गा त्रैलोक्यं व्याप्य तिष्ठति’ 
शिवस्वरोदयमें इडा नाडीको गङ्गा कहा गया है । पुराणोंमें 
गङ्गाको “लोकमाता' कहा गया है-- 
पापलुद्धिं परित्यज्य गङ्घायां लोकमातरि। 
खानं कुरुत हे लोका यदि सद्गतिमिच्छथ ॥ 
(पद्मपुः ७। ९ । ५७) 
तैत्तिरीय आरण्यक तथा कात्यायन श्रौतसूत्रमें गङ्गाका 
उल्लेख हुआ है। वेदोत्तरकालमें गङ्गाको अत्यधिक प्रतिष्ठा 
आप्त हुई है। पुराणोंमें गङ्गाके प्रति अतिशय पूज्यभाव प्रकट 
किया गया है। 
वाल्मीकीय रामायणके अनुसार गङ्गाकी उत्पत्ति हिमालय- 
पल्ली मैनासे बतायी गयी है। गङ्गा उमासे ज्येष्ठ थीं पूर्वजोंके 
उद्धारके लिये भगीरथने अत्यधिक कठोर तप किया । ब्रह्माजी 
भगीरथकी तपस्यासे प्रसन्न हो गये। गङ्गाको धारण करनेके 
लिये भगीरथने अपने तपसे भगवान्‌ शंकरको संतुष्ट किया । 
एक वर्षतक गङ्गा उनकी ही जटाओंमें भटकती रहीं। अन्तमें 
प्रसन्न होकर भगवान्‌ शंकरने एक जटासे गङ्गा-धाराको छोड़ा । 
देवनदी गङ्गा भगीरथके पीछे-पीछे कपिल मुनिके आश्रममें 
गयीं एवं उन्होंने सगरपुत्रोंका उद्धार किया । 
देवीभागवतपुराणानुसार भगवान्‌ विष्णुकी तीन पलियाँ 
थीं। कलहके कारण परस्परके शापवश गङ्गा और सरखतीको 
नदीरूपमें पृथ्वीपर आना पड़ा। गङ्गा अवतरित होकर 


पतितपावनी बनीं-- 

गङ्गे यास्यसि पश्चात््वमंशेन विश्वपावनी॥ 

आरतं भारती शापात्‌. पापदाहाय पापिनाम्‌। 

भगीरथस्य तपसा तेन नीता सुकल्पिते॥ 

(देवीभा० ९। ६।४९-५०) 

सत्यवादी नृप हरिशचनद्रके वंशमें आठवीं पीढ़ीमें सगरका 
जन्म हुआ था। काशीमें गङ्गाके घाटपर (वर्तमान हरिधन्द्र- 
घारपर) राजा हरिशनद्रने चाण्डालका दास्यकर्म किया था। 
कुछ लोगोंका तर्क है कि पूर्वसे ही विद्यमान गङ्गाको भगीरथ 
क्यों लाये ? अस्तु, स्कन्दपुराणके इलोकोंसे उपर्युक्त झाङ्काका 
समाधान हो जाता है-- 

त्रयाणामपि लोकानां हिताय महते नृपः। 

समानैषीत्ततो गङ्गां यत्रासीन्मणिकर्णिका ॥ 

ग्रागेव मुक्तिः संसिद्धा गङ्गासङ्घात्‌ ततोऽधिका । 

यदा प्रभृति सा गङ्गा मणिकण्यां समागता ॥ 

(स्कन्द्‌, काशी ३०।३,९) 

“तीनों लोकॉंके महान्‌, कल्याणके लिये राजा भगीरथ 
गङ्गाको पृथ्वीपर लाये, जहाँ सबको मुक्ति प्रदान करनेवाली 
मणिकर्णिका पहलेसे ही विराजमान थी। अब गङ्गाके आ 
जानेसे उसका प्रभाव और अधिक बढ़ गया।' इस प्रकार 
स्कन्दपुराणके इलोकोंसे सुस्पष्ट है कि वाराणसीमें गङ्गा- 
आगमनके पूर्व मणिकर्णिका अवस्थित थीं । 

श्रीमद्धागवतके पञ्चम स्कन्धानुसार राजा बलिसे तीन पग 


पृथ्वी नापनेके समय भगवान्‌ वामनका बायाँ चरण ब्रह्माण्डके | 


ऊपर चला गया। वहाँ ब्रह्माजीके द्वारा भगवानके 
पादप्रच्छालनके बाद उनके कमण्डलुमें जो जलधारा स्थित थी, 
वह उनके चरणस्पर्शसे पवित्र होकर धुवलोकमें गिरी और चार 
भागोंमें विभक्त हो गयी--१-सीता, २-अलकनन्दा, ३-चक्षु, 
४-भद्रा। सीता ब्रह्मलोकसे चलकर गन्धमादनके शिखरॉपर 
गिरती हुई पूर्व दिशामें चली गयी। अलकनन्दा अनेक 
पर्वत-शिखरोंको लाँघती हुई हेमकूटसे गिरती हुई दक्षिणमें 
भारतवर्ष चली आयी। चक्षु नदी माल्यवान्‌ शिखरसे गिरकर 
केतुमाळवर्षके मध्यसे होकर पञ्चिममें चली गयी । भद्रा नदी 

+ कृतार्थयन्ति रक्षन्ति स्वभक्तान्‌ सर्वदेवताः * 


[देवता- 


वड त ऽजनि 


गिरि-शिखराँसे गिरकर उत्तरकुरुवर्षक मध्यसे होकर उत्तर 
दिशामेँ चली गयी । 
विश््यगिरिके उत्तरभागमें इन्हें भागीरथी गङ्गा कहते हैं 
और दक्षिण भागमें गौतमी गङ्गा (गोदावरी) कहते हैं। 
भारतीय साहित्यमें गङ्गावतरणकी दो तिथियाँ उपलब्ध 
होती हैं। प्रथम वैशाख शुक्ल पक्षकी तृतीया (आदित्यपुराण) 
और द्वितीय ज्येष्ठ शुक्क पक्षकी हस्तनक्षत्रसहित बुधवारसे युक्त 
दशमी तिथि (स्कन्दपुराण) । द्वितीय तिथि गङ्गा-दशहराकी है, 
जो राजा भगीरथसे सम्बद्ध प्रतीत होती है। 
गङ्गाजल शारीरिक एवं मानसिक छेशोंका पूर्णतः 
विनाशक है। अस्तु, पुराणोंमें स्थान-स्थानपर इसकी महिमाका 
उल्लेख हुआ है। गङ्गा वस्तुतः लोकमाता एवं विश्वपावनी है। 
गङ्गाके आश्रयसे मानव भौतिक उन्नति नहीं अपितु मानवताको 
उपकृत करने-हेतु आध्यात्मिक उन्नति भी कर सकता है। 
अविलम्ब सदगतिके इच्छुक सभी स्री-पुरुषोंके लिये गङ्गा ही 
एक ऐसा तीर्थ है, जिनके दर्शनमात्रसे सारा पाप नष्ट हो जाता 
है। गङ्गाके नामस्मरणसे पातक, कीर्तनसे अतिपातक और 


दर्शन-मात्रसे महापातक भी नष्ट हो जाते हैं। जैसे अभिका 
संसर्ग होनेसे रूईका ढेर क्षणभरमें भस्म हो जाता है, वैसे ही 
गङ्गा-जलके स्पर्श होनेपर मनुष्यके सारे पाप एक क्षणमें ही 
दग्ध हो जाते हैं। जो सैकड़ों योजन दूरसे भी गङ्गा-गङ्गा कहता 
है, वह सब पार्पीसे मुक्त होकर श्रीविष्णुलोकको प्राप्त होता है। 
झुकदेवजी कहते हैं-- 
न ह्येतत्‌. परमाश्चर्यं स्वर्धुन्या यदिहोदितम्‌। 
अनन्तचरणाम्भोजप्रसूताया भवच्छिदः ॥ 
संनिवेश्य मनो यस्मिज्छूडझया मुनयोऽमलाः । 
रैगुण्यं दुस्त्यजं हित्वा सद्यो यातास्तदात्मताम्‌ 
(श्रीमद्धा० ९।९। १४-१५) 
गङ्गाजीकी महिमाके विषयमें जो कुछ कहा गया है, 
उसमें आश्चर्यकी कोई बात नहीं, क्योंकि गङ्गाजी भगवानके 
उन चरण-कमलोंसे निकली हैं, जिनका श्रद्धाके साथ चिन्तन 


करके बड़े-बड़े मुनि निर्मल हो जाते हैं और तीनों गुणोंके, 


कठिन बन्धनको काटकर तुरंत भगवत्स्वरूप बन जाते हैं । फिर 
गङ्गाजी संसारका बन्धन काट दें, इसमें कौन बड़ी बात है। 


जीवनमें अनुस्यूत देवता 


(पर? श्रीलालबिहारीजी मिश्र) 


प्रत्येक प्राणी देवताओंका ऋणी है, क्योंकि इसके 
झारीरका एक-एक कण देवताओंके अंशसे उत्पन्न एवं 
अनुप्राणित है । इस पृथ्वीपर रहनेवाले प्राणियोंका शरीर पार्थिव 
कहा जाता है । इसलिये कि यह पृथ्वीतत्वसे बना है। यद्यपि 
इस शरीरका निर्माण केवल पृथ्वीसे ही नहीं, अपितु जल, 
अग्नि, वायु और आकाश- इन तत्त्वोंसे भी हुआ है। परंतु 
इसमें पृथ्वी-तत्त्वकी प्रचुरता होनेसे इसे पार्थिव कहा जाता है। 

शरीरको उत्पन्न करनेवाली माता कही जाती है, इस 
दृष्टिसे पृथ्वी हमारी माता है । क्रग्वेदने अनेक स्थलोंमें पृथ्वी- 
देवीको माता कहकर हमें सीख दी है कि हम इन्हें माता ही 
मानें । वास्तविकता तो यह है कि जन्म देनेवाली हमारी माताका 
झारीर भी पृथ्वीदेवीकी ही देन है। अतः पृथ्वीदेवी माताओंकी 
भी माता हैं। ` 

हरिवंदपुराणमें वर्णन आया है कि पृथ्वीदेवी शरीरको 
केवल जन्म देकर हमसे अलग नहीं हो जातीं, अपितु रहनेके 


लिये आधार बनती हैं, वख्रके लिये रूई उपजाती हैं, 
भरण-पोषणके लिये अन्न उगाती हैं और जो भी हम कामना 
करते हैं, उसकी पूर्ति करती रहती हैं। 
सेयं धात्री विधात्री च पावनी च वसुन्धरा ॥ 
चराचरस्य सर्वस्य प्रतिष्ठायोनिरिव च। 
सर्वकामदुधा दोग्ध्री सर्वशस्यप्ररोहणी ॥ 
(हरिवंशपु०, हरिवेशपर्व ६।४३-४४) 
पृथ्वीदेवीका महाराज पृथुसे विशिष्ट सम्बन्ध माना गया 
है। युगादिसे क्रमागत सुख-सुभिक्ष आदिका धुववंरामें उत्पन्न 
दुराचारी राजा वेनके द्वारा यज्ञ, हवन, तप, खाध्याय एवं 
देवाराधनका परिवर्जन करा दिये जानेके कारण दीर्घकालीन 
अनावृष्टिस प्रजा दुर्भिक्षम्रस्त हो गयी और सभी प्रकारके बीज 
भूमिमें अन्तर्हित हो गये । ऋषियोंने हुंकारद्वारा वेनको दग्ध कर 
दिया और उसके भस्मका मन्थनकर पृथुको बाहर निकाल 
लिया तथा उन्हें राज्य-पदपर अभिषिक्त कर दिया। पृथुने 


अङ्क] 


» जीवनमें अनुस्यूत देवता + 

ताम  । 0000 0000 0 


योग-बलसे भूमिमें संनिविष्ट बीजराशिको निकालनेके लिये 
भूमिका ध्यान किया । पृथ्वी गोरूप धारणकर उनसे भयभीत 
होकर भागी । पृथुने जब पीछा किया तो गोरूपधारिणी पृथ्वीने 
उन्हें शान्त होकर बीजों-ओषधियोंको दुहनेका निर्देश दिया 
और सारे बीज, अन्न तथा ओषधियाँ पुनः प्रकट हुई । पुनः 
विधिपूर्वक कृषि और शस्य-ओषधियोकि उत्पन्न होनेसे सुभिक्ष 
हो गया । उसी समयसे भूमिका नाम पृथ्वी चल पड़ा और उसी 
अवसरपर अन्य देवता, ऋषियों, मुनियों, दानवों, गन्धर्वो 
आदिने अपनी इष्ट वस्तुएँ पृथ्वीदेवीसे प्राप्त की । पृथूपदिष्ट 
मार्गसे पृथ्वीदेवीके द्वारा अपनी अभीष्ट वस्तुको प्राप्तकर विश्वके 
सभी जीव-जन्तु विशेषरूपसे प्रसन्न हो गये। 
यह विषय अथर्वणसंहिता तथा भागवत, पद्य, मत्स्यादि 
पुराणोंमें विस्तारसे वर्णित हे । इन्हीं सब उपकारोंके बदले 
शास्त्रोंमें प्रतिदिन प्रातः उठकर पृथ्वीदेवीकी वन्दना करनेका 
विधान है-- 
समुद्रवसने देवि पर्वतस्तनमण्डले । 
विष्णुपल्लि नमस्तुभ्यं पादस्पर्श क्षमस्व मे॥ 
पृथ्वीदेवी चेतन हैं 
पृथ्वीदेवीके स्थूलरूपको ही हम देख पाते हैं, किंतु 
इनका अधिष्ठातृरूप हमारी आँखोंसे ओझल है। इस रूपको 
अधिकारीलोग ही देख पाते हें ब्रह्मवैवर्त (ब्रह्मखण्ड अ०४) 
से पता चलता है कि वाराहकल्पमें पृथ्वीदेवीका दर्शन प्राप्त 
करनेके लिये सब-के-सब अधिकारी थे। एक बार उन 
अधिकारियोंके सामने पृथ्वीदेवीने अपनेको मूर्तिमती-रूपमें 
जब प्रकट किया, उस समय इनकी पूजा सबसे पहले वाराह- 
भगवानने की थी । उसके बाद मुनियों, मनुओं, दानवों तथा 
मानवोंने पृथ्वीकी अर्चना की थी। 
वाराहभगवानने पृथ्वीको यह वरदान दिया कि हे 
पृथ्वि ! मुनि, मनु, देवता, सिद्ध, दानव और मानव- सबसे 
तुम पूजित होओगी।' पुथ्वीदेवीकी प्रथम पूजाकर भगवान्‌ 
वाराहने अपने वरदानको ही चरितार्थ किया था । देवताओंनि 
कण्वशाखामेँ पठित मन्त्रेकि द्वारा पृथ्वीदेवीका ध्यान आदि 
षोडझोपचार-पूजन किया था। 
पृथ्वीदेवी इला और पिंगला नामक प्रिय सखियोंके साथ 
भगवान्‌ वाराहकी सेवामें उपस्थित हुई । उस समय वाराहदेव 


ब्रह्मलोकमें एक दिव्य सिंहासनपर विराजमान थे। पृथ्वीदेवीने 
सखियोंद्वारा लाये गये फूलोंको भगवानके चरणोंमें चढ़ा दिया 
और विनयावनत होकर प्रणाम किया। भगवान्ने पूछा-- 
(देवि ! तुमको तो मै सुस्थिर और स्वस्थ करके यहाँ आया हूँ, 
फिर तुम किस कामसे यहाँ आयी हो ?' 

. पृथ्वीदेवीने कहा--'मैं मुख्य-मुख्य पर्वतोंका विस्तृत 
परिचय आपसे चाहती हूँ।' भगवानने प्रसन्नताके साथ उन 
पर्वतादिका परिचय दिंया। इस तरह पृथ्वीदेवीने हमारे 
भौगोलिक ज्ञानको बढ़ाया। 

पृथ्वीदेवीकी इस. परोपकारमयी प्रवृत्ति तथा उनके 
सविनय प्रेमको देखकर वाराहदेव बहुत प्रसन्न हुए। वे 
पृथ्वीदेवीको साथ लेकर गरुड़पर चढ़कर वेंकटगिरि गये। 
वहाँ स्वामिपुष्करिणीके तटपर हमलोगोंके कल्याणके लिये 
भूदेवी तथा श्रीदेवीके साथ आज भी निवास करते हैं 
(स्कन्दपुः वैष्णव, भूमिवाराहखण्ड) । 

इतिहास-पुराणॉमें भगवती सीता एवं मंगलग्रहको 
पृथ्वीदेवीकी ही संतान कहा गया है। 

वाराहपुराण, धरणीदेवी या पुथ्वीदेवी तथा वाराह- 
भगवानके प्रशनोत्तररूपमें निर्मित हुआ है, जिसमें अन्य पुराणोंके 
समान धर्म, सदाचार और भगवद्भक्तिपूर्ण अनेक कथाओंके 
साथ भूगोल-खगोल और ज्योतिश्चक्रका भी विस्तृत संनिवेश 
है। यह पृथ्वीदेवीकी ही कृपाका प्रसाद है। 

पृथ्वीदेवीका भक्तोपर अनुग्रह 

पृथ्वीदेवी अपने निरीह भक्तकी किस प्रकार रक्षा करती 
हैं और अपराधीको किस प्रकार दण्ड देती हैं, इसका एक 
निदर्शन अपेक्षित है, जो उदाहरणरूपमे संक्षेपमें प्रस्तुत है-- 

संत जयदेवजीके जीवनकी घटना है । एक राजाने भरण- 
पोषणके लिये संत जयदेवजीको कुछ सामान दिया था। | 


जयदेव सामान लेकर घरकी ओर बढ़े। उनका मन निरन्तर. य 


भगवानमें ही लगा रहता था। मार्गमें उन्हें चार डाकू 
पैर 


२३८ + कृतार्थयन्ति रक्षन्ति स्वभक्तान, सर्वदेवताः * 


[देवता- 

कुकृत्यपर उतारू हो गये । अच्छा हुआ, मेरे धनका सदुपयोग 
हो गया। फिर भगवानके कीर्तनमे लग गये। , 
कुँआ सूखा था । इसलिये वे उसमें डूबे नही, भगवानकी 
“कुपासे उन्हें चोट भी नहीं लगी। इधरसे ही राजा 
लक्ष्मणसेनकी सवारी जा रही थी। लोगेनि कुएँसे कीर्तनकी 
आवाज सुनी । राजाको जब पता चला कि कुएँमें विपत्तिका 
मारा कोई पुरुष है, तब उन्होंने तत्क्षण उन्हें निकलवाया और 
उनकी चिकित्साके लिये देश ले आये। राजा पारखी थे। 
संतकी ऊँची स्थिति समझनेमें उन्हें देर न लगी, वे जयदेवके 
भक्त बन गये। राजाने उन दुष्टोका परिचय पूछा, किंतु संतने 
बात फेर दी। वे नहीं चाहते थे कि लूटनेवालोंको कोई कष्ट 
दिया जाय | 
संत जयदेव जितने भगवानके प्रेमी थे, उतने ही वे 
विद्वान्‌ भी थे। राजा लक्ष्मणसेनने चुने हुए पाँच विद्वानोंकी एक 
सभा बनायी, जिसे पञ्चरल कहा जाता था । पाँचों विद्वानोंने 
इनकी विद्वत्ताको सम्मानित किया और संत जयदेवको अपना 
अध्यक्ष बना लिया। पीछे सर्वाध्यक्षताका भार भी इनको वहन 
करना पड़ा। 
एक बार राजाने संत जयदेवकी अध्यक्षतामें याचकोंको 
देनेके लिये विशेष आयोजन किया । वे दुष्टजन भी यहाँ माँगने 
आये | डाकुओंने जब संत जयदेवको अध्यक्ष-पदपर आसीन 
देखा तो वे डर गये। सोचने लगे कि कहीं यह हमें पकड़वा 
न लें। इतनेमें संतकी दृष्टि उनपर पड़ी, उन्हें देखकर उनपर 
दया आ गयी। वे सोचने लगे कि इनकी गरीबीने इन्हे 
दीन-हीन बना दिया है । इन्हें इतना दिलवा दिया जाय कि ये 
अपने कुकृत्यसे हट जाय । उन्होने राजासे कहा-- राजन्‌ ! ये 
हमारे परिचित हैं, इनको अधिक धन दिया जाय ।' इसके पूर्वे 
संत जयदेव राजाके कहनेपर भी राजासे कभी कुछ याचना नहीं 
करते थे। इस बार उनके मुखसे इस तरहकी बात सुनकर 
राजाको बहुत प्रसन्नता हुई । राजाने डाकुओको अपने पास 
बुलवाया और उनकी माँगसे अधिक सामग्री उन्हें दी । सामग्री 
पहुँचानेके लिये अपने नौकर भी दिये। 


इस विशेष सम्मानसे सबको बड़ा कुतूहल हो रहा था। - 


सोच रहे थे कि इन व्यक्तियोंका आखिर जयदेवसे क्या सम्बन्ध 
है। राजाके कर्मचारी भी इस कुतूहलसे अस्त थे। रास्तेमे 


उन्होंने डाकुओंसे पूछा--'तुमलोगोंका संत जयदेवसे 
कौन-सा सम्बन्ध है ?' 

दुष्ट अपनी दुष्टता कभी नहीं छोड़ता, अपितु उसकी मात्रा 
बढ़ती ही जाती है। वे बोले-- तुम्हारा यह अध्यक्ष और हम 
एक राजाके यहाँ एक साथ काम करते थे। वहाँ इसने बहुत 
ही घुणित पाप किया था। जिसको हम अपने मुखसे कहना 
नहीं चाहते। राजाने इसे मृत्युदण्ड दिया था, किंतु हमलोगोंको 
दया आ गयी और इसकी जान बचा दी। केवल हाथ-पैर 
काटकर राजाको इसकी मौतका प्रमाण दे दिया। इसी 
उपकारसे उपकृत होकर इसने हमारे साथ यह व्यवहार किया 
है। दूसरे हमको इसलिये सम्मानित किया है कि हम इसके 
पापका कहीं भेद न खोल दें।' 

बस, ज्यों ही उन दुष्टोंका वाक्य समाप्त हुआ, त्यों ही 
धरती फटी और सब-के-सब उसमें समा गये। 

यह विलक्षण घटना देख सब हके-बक्के रह गये। सन 
सामान राजाके पास लौटा ले गये और यह घटना कह 
सुनायी। इसे सुनकर राजा विस्मयाभिभूत हो गये। दौड़कर 
संतके पास गये और एक साँसमें ही सब घटना कह सुनायी, 
सुनते ही संत रो पड़े । उन दुष्टोंकी उस दुर्गतिसे संतको असीम 
कष्ट हो रहा था। संतको रोते देख राजाका आश्चर्य द्विगुणित 
हो गया। थोड़ी ही देर बाद सब लोगोंने देखा--संत 
जयदेवके दोनों कटे हाथ और पैर फिरसे निकलकर ज्यो-के- 
त्यों हो गये। यह है पृथ्वीदेवीका भक्तोंपर अनुग्रह । 

जल देवता 

वेदेमि जलको एक महनीय देवता माना गया है। 

ऋग्वेदके चार खतन्त्र सूक्तोंमें जलकी देवता-रूपमें स्तुति की 


“गयी है। इसके अतिरिक्त कई प्रकीर्ण सूक्तेकि कतिपय मनोम 


इनकी स्तुतियाँ प्राप्त होती हैं। साथ ही वाजसनेयी, काठक, 
कपिल, काण्व, तैत्तिरीय, मैत्रायणीय आदि संहिताओंके 
अतिरिक्त अथर्वणसंहितामें भी जल देवतासे सम्बन्धित अनेक 
सूक्त तथा मन्त्र भी उपलब्ध होते हैं । आचार्य यास्कने जल 
देवताको मध्यमस्थानीय देवता मानकर प्रसिद्ध अप-सूक्तकी 
विस्तृत व्याख्या की है। विशेष रूपसे वहाँ “आपो हि 
छा मयोभुवस्ता न ऊर्जे दधातन। महे रणाय चक्षसे ॥ 


(ऋक्‌० १० ९ । १, यजु० ३६ । १४ आदि) यह मन्त्र उदधृत . 


अङ्क] 


किया गया है। 

मनुष्य तथा अन्य प्राणियोंके झरीरमें जलका पर्याप्त भाग 
है और उसे पान किये बिना बहुत देरतक कोई जीवित नहीं रह 
सकता तथा मनुष्यकी पवित्रता-सम्बन्धी शौच, स्नान, मार्जन, 
प्रक्षालन, देवपूजन आदि सभी क्रियाएँ एकमात्र जलपर ही 
आलम्बित रहती हैं । संध्यादि कर्मोमें स्नान, मार्जन, अघमर्षण 
आदिसे सूर्यार्ध्यपर्यन्त जलका ही मुख्य प्रयोग होता है। कृषि, 
अन्नपाक और वञ्नादि प्रक्षालनकी क्रियाओंमें जल देवता ही 
मुख्य कारण हैं। नदी आदि तीर्था तथा भूमिके भी अन्तर्भागमें 
जल ही व्याप्त है। इसीलिये सम्पूर्ण प्राणी जलाधारपर ही 
अधिष्ठित रहते हैं और मत्स्यादि जलचरोके लिये तो जल 
देवता ही सब कुछ हैं। इसलिये इन्हें जगतका जीवन कहा 
गया है और कोई भी प्राणी इनके उपकारोंका बदला नहीं चुका 
सकता । अतः जल देवताकी जितनी भी पूजा-उपासना की 
जाय अल्प ही है। 

जलका एक नाम जीवन है। यह प्राणीके जीवनका 
आधार है। इस जलके अधिपति देवता वरुण हैं। वेदने 
आदेश दिया है कि हम प्रतिदिन जलाधिपति वरुणकी नित्य 
प्रार्थना इस प्रकार किया करें-'हे दिव्य जलाधिपति 
वरुणदेव ! आप हमारे सनान और पानमें सुख प्रदान करते 
रहें। यह जल हमारे रोगोंका शमन करे और सारी भीतियोंको 
भी भगाता रहे' (यजु ३६। १२) । त्हवेदमें भी आया है कि 
वरुण देवताके गृह जलीय होते हैं (१।२५।१०) | 
विश्वकर्माने इनकी सभा जलके भीतर रहकर ही बनायी थी 
(महार, सभा” ९1२) | वहाँ प्रह्मद, बलि आदि दैत्य, 
वासुकि आदि नाग उनकी उपासनामें रत रहते हैं (महाश,सभा० 
९। १७) । जलके साथ वरुण देवताके इस घनिष्ठ सम्बन्धको 
सूचित करनेके लिये शास्रने इनके अम्बुद, अम्बुपति, 
अपाम्पति, जलाधिपति, यादसाम्भर्ता आदि बहुत-से नाम 
बताये हैं । हरिवंश, भविष्यपर्व (६१। २४) में वर्णन आता है 
कि उपयुक्त अवसर आनेपर इनकी सहायताके लिये चारों 
ओरसे समुद्र इनको घेरकर खड़े हो जाते हैं। नाग, कच्छप 
और मत्स्य भी इनको चारों ओरसे घेरकर अपनी कर्तव्यनिष्ठा 
निभाते हैं। निरुक्तने ऋग्वेदकी एक ऋचा उद्धृत कर यह 
नताया है कि वरुण देवता मेघमण्डलके जलमें विचरण करते 


* जीवनमें अनुस्यूत देवता + 

हैं और आवश्यकता पड्नेपर पृथ्वीपर जल बरसाते हैं। ये 
निरन्तर मनुष्योंके कल्याणमें लगे रहते हैं। 
अभि देवता 

पृथ्वी और जलकी भाँति अम्निदेव भी प्राणियोंके 
जीवनके लिये अतीव उपयोगी हैं। अग्निसे देहमें गर्मी बनी 
रहती है। यदि देहमें यह ताप न रह जाय तो प्राणी तुरंत मर 
जाय । अम्निदेव मानव-शरीरमें सात रूपसे काम करते हैं। इन्हें 
सप्त धात्वग्नियाँ कहते हैं। इनमेंसे एक भोजन पचाकर रस 
बनाती है, दूसरी रससे रक्त, तीसरी रक्तसे मांस, चौथी मांससे 
मेद, पाँचवीं मेदसे अस्थि और छठी अस्थिसे मज्जा और 
सातवीं मज्जासे रेतका निर्माण करती है। अग्नि यह नाम ही 
सूचित करता है कि प्राणियोंकी भलाईके काममें ये देवता 
निरन्तर अपनेको आगे रखते हैं (निरुक्त ७। ४) । अमिदेवसे 
ही विश्वको ऋग्वेद प्राप्त हुआ है (मनुस्मृति १। २३) । 
अग्निपुराणके ये ही वक्ता हैं और इन्हीके नामपर उसका 
नाम 'अभिपुराण' प्रसिद्ध हुआ। 

निरुक्तके अनुसार मध्यमस्थानीय विद्युत्‌ और 
उत्तमस्थानीय सूर्य- इन दोनोंको भी 'अम्नि' शब्दसे अहण 
करना चाहिये । कारण, जलरूपी ईधनसे बढ़ना ओर लकड़ीसे 
शान्त होना यह विद्युदमिका स्वभाव है--'उदकेनेवेन्धनः 
शरीरोपशमनः' (निरुक्त) । इसके विपरीत पार्थिव अग्निका 
स्वभाव है कि यह पानीसे शान्त हो जाती है और काष्ठसे उद्दोप् 
होती है--'उदकोपशमनः झारीरदीप्तिः' (निरुक्त ७1४) । 

इस प्रकार अभिदेव पार्थिवाभि, विद्युदम्ि और सूर्य-- 
इन तीन रूपोंमें विभक्त होकर प्राणियोंका कल्याण करते हैं। 

अग्रिदेवकी उपासकोंपर कृपा 

अग्निदेवकी कृपाके पुराणादिमें कई दृष्टान्त प्राप्त होते हैं, 
उनमेंसे कुछ इस प्रकार हैं-- 

महर्षि वेदके शिष्य उत्तड़की शिक्षा पूर्ण हो चुकी थी। 
उन्होंने जब आग्रहपूर्वक अपने आचार्य दम्पतिसे गुरुदक्षिणाके . 
लिये निवेदन किया, तो गुरुपलीने महाराज पोष्यकी पलीके 
दिव्य कुण्डल माँगे। उत्तङ्कने महाराजके पास पहुँचकर उनकी 
आज्ञासे महारानीसे कुण्डल प्राप्त कर लिये। रानीने उन्हें 
कुण्डल देकर सतर्क किया कि आप इन कुण्डलॉकी तक्षक 
नागसे रक्षा करेंगे, क्योंकि वह सदा इन्हें हड़पनेकी ताकमें 

+ कृतार्थयन्ति रक्षन्ति स्वभक्तान्‌ सर्वदेवताः + 

लगा रहता है। इसपर उत्तड्ने कहा कि वह ऐसा नहीं कर 
सकेगा। यह कहकर वे जब कुण्डल लेकर चले तब तक्षक 
नाग क्षपणक-वेशमेँ उनके पीछे-पीछे चला । मार्गमें जब उत्तङ्क 
कुण्डलोंको जलाशयके किनारे रखकर संध्या आदि कर्ममें 
रवृत हुए तो तक्षक कुण्डल लेकर पातालमें प्रविष्ट हो गया । 
इन्द्रको सहायतासे उत्तङ्क भी तक्षकके पीछे-पीछे उसके 
बिलको वज्रद्वारा खोदते हुए पातालमें पहुँच गये । पर वहाँ उन्हे 
तक्षकका कोई पता नहीं चला । नागलोककी दिव्य छटा 
देखकर उनकी बुद्धि भी प्रतिहत हो गयी। किंतु वहाँ भी 
देवताओनि उनकी सहायता की। पुरुषवेशमें स्थित ड्न्द्र्ने 
उततङ्कसे अपने पार्श्वमें स्थित अश्वरूपमें उपस्थित अभिदेवके 
शरीरमें फूँक मारनेके लिये कहा । ऐसा करते ही सम्पूर्ण लोक 
धुएँसे भर गया और सभी नाग झुलसने लगे । इसपर तत्काल 
तक्षकने कुण्डल लाकर उत्तङ्कको समर्पित कर दिये। इस 
अविमें गुरुपलीके पुण्यकत्रतका समय भी प्राप्त हो गया था। 
उत्तङ्क दुःखित होकर यह सोचने लगा कि यदि कुण्डलोंको 
लेकर गुरुपलीके पास न पहुँच सकूँ तो सब व्यर्थ ही होगा । 
वह यह सोच ही रहा था कि इसी बीच कृपालु इन्द्रने कहा-- 
“इसी अश्चपर सवार हो जाओ, यह तुम्हें तत्काल गुरुगृहमें पहुँचा 
देगा।' वस्तुतः वह अश्व अग्निदेव ही थे और उत्तङ्कके आरूढ़ 
होते ही उन्हें लेकर यथासमय उनके गुरुके पास पहुँच गये 
और उत्तङ्कने कुण्ड प्रदानकर गुरुपलीका पुण्यक-त्रत पूरा 
करा दिया। बादमें पूछनेपर महर्षि वेदने सारे रहस्योंको प्रकट 
करते हुए बताया कि पाताललोकमें सहायता करनेवाले सभी 
लोग देवता थे और इन्द्र हमारे विशेष मित्र हैं तथा उनके 
सहयोगी अश्ववेशमें उपस्थित अभिदेवने वहाँ घुंआ भरकर 
तथा यहाँ पहुँचाकर विशेष सहायता की है। 


उपकोसलको ब्रह्मविद्याका उपदेश 


उपकोसल ब्रह्मचर्य ग्रहणकर गुरुकुलमें रह रहे थे। . 


उनके गुरुका नाम सत्यकाम जाबाल था। उपकोसलने गुरुकी 
अग्नियोंकी तत्परतासे सेवा की थी। बारह वर्ष बीत चुके थे। 
एक दिन गुरुने सब छात्रोंका समावर्तन-संस्कार कर दिया, 
किंतु उपकोसलका नहीं | इससे वह बहुत व्यथित हुआ । वह 
सोच रहा था कि आखिर एक उसका ही संस्कार क्यों नहीं 
किया गया। गुरुपली उपकोसलकी मनोभावना समझ गयीं, 


उन्होंने अपने पतिदेवसे कहा-“उपकोसलने अभियोंकी सेवा 
अच्छी तरहसे की है, इसे भी उपदेश दे दीजिये। नहीं तो हो 
सकता है कि अभियाँ इसकी ओरसे आपकी निन्दा कर बैठें।' 
गुरुदेवने पलीकी बात अनसुनी कर दी और कहीं चले गये। 
यह देख उपकोसलकी मानसिक चिन्ता अधिक बढ़ गयी। 
उसने अनशन करनेका विचार किया। इतनेमें गुरुपलीने 
कहा--'उपकोसल भोजन कर लो, समय हो गया है।' 
उपकोसलने कहा--'माताजी ! मैं मनोव्यथासे व्यथित हूँ, 
भोजन नहीं करूँगा ।' उपकोसल चिन्तित मुद्रामें बैठ गया। 
अग्निदेवसे अपने उपासककी यह दुर्गति नहीं देखी गयी । तीनों 
अग्नियाँ वहाँ एकत्रित हो गयीं और बोलीं--'उपकोसलने 
हमारी अच्छी सेवा की है और यह आज बहुत दुःखी है। हम 
सभी इसे उपदेश कर दें।' ऐसा कहकर अभियोंने प्राण और 
उसके आश्रयभूत आकाशतत्त्वका उपदेश किया और तीनेनि 
अपना-अपना स्वरूप भी बतलाया। फिर प्यारसे कहा 
_'वत्स उपकोसल ! हमने अपनी विद्या और आत्मविद्या 
तुझसे कही है, अब तुम्हारे गुरुदेव इसके फलकी प्राप्तिका मार्ग 
बतलायेंगे।' अभिदेवकी शिक्षा समाप्त होते ही गुरुदेव वहाँ 
आ पहुँचे। उपकोसलका मुखमण्डल ब्रह्मविद्याके प्रकाशसे 
प्रकाशित हो रहा था। गुरुदेवने पूछा--'सौम्य उपकोसल ! 

तेरा यह मुख तो ब्रह्मवादीकी भाँति चमक रहा है । तुझे किसने 
उपदेश किया है ?' उपकोसलने अभिदेवकी कृपाकी बात कह 
सुनायी । गुरुदेव अपनी .सफलतापर बहुत प्रसन्न थे।वे तो 
यही चाहते थे कि उपकोसलपर अभिदेवकी कृपा बरस पडे । 
इसीलिये उन्होंने उसे रोक रखा था। उपकोसलकी बुद्धिमें 
जब यह बात आयी, तो वह कृतज्ञ होकर गुरुके चरणोंपर 
लोट गया। ९ 

वायु देवता 
गङ्गा, सरखती एवं भूदेवी आदिके समान वायु देवताके 

भी दो रूप हैं। एक रूपसे वे अपने लोकमें मूर्तिमान्‌ रूपसे 

निवास करते हैं तथा वायव्य कोणके अधिष्ठाता देवताके रूपमें 

अष्टलोकपालों या दिक्पालोमें परिगणित होते हँ । दूसरे रूपमें 

वे प्रवहमान वायु और उनचास मरुतोके रूपमें विभक्त हैं और 

आवह-प्रवह आदि सप्त वातस्कन्धेकि रूपमें अन्तरिक्षसे लेकर 

पातालतक तथा सभी प्राणिवगेकि बाह्याभ्यन्तरमें व्याप्त होते 


अङ्क] 


क जीवनमें अनुस्यूत देवता £ 

हैं । प्राणियोंके रारीरमें वायुदेव प्राण, अपान, नाग , धनंजय 
आदि दस रूपोंमें स्थित रहते हैं और उनके जीवन तथा 
कार्यकलापोंका संचालन करते हैं। इनका हमारे जीवनसे बहुत 
घनिष्ठ सम्बन्ध है। 

वेदों तथा ब्राह्मण अन्थोमेँ ' वायुर्वै पवमान:' आदि 
कहकर अनेक प्रकारसे उनकी प्रशंसा की गयी है। पुराणोंमें 
इनके चरित्र उपलब्ध होते हैं। वायुपुराण इन्हीके द्वारा कथित 
है। ये महाबली हनुमान्‌ तथा भीम आदिके पितारूपमें भी 
वर्णित हुए हैं। 

यही वायुदेव हमारे शरीरमें पाँच प्राणोंके रूपमें विभक्त 
होकर पाँच कार्य करते हैं-- 

(क) प्राणरूप वायुदेव नासिकासे लेकर नाभिस्थान- 
पर्यन्त रहकर २१६०० श्वास-प्रश्चासकी क्रिया करते हैं। (ऐत० 
उप० २।४) उदानवायु तो मृत्युके समय ऊर्ध्वगतिवाला होता 
है, परंतु प्राणवायु सदा ऊर्ध्वगति बना रहता है । 

(ख) नाभिसे नीचे गुदापर्यन्त अपानवायु रहता हे । 
मल-मूत्रका त्याग कराना इसका काम है (ऐत० उप० २ 1४) । 

(ग) सारे शरीरमें व्याप्त होकर समस्त अङ्गोंको गति 
प्रदान करना व्यान-वायुका काम है (ऐत० उप० २।४)) । 

(घ) ऊपरकी ओर जानेवाली नाडीसे गति करना 
उदानवायुका काम है। यह मरते समय पुण्यात्माको 
पुण्यलोकमें, पापात्माको नरकलोकमें और दोनोंके फलस्वरूप 
मनुष्यलोकमें पहुँचाता है (प्रश्न, उप० ३।३।७) । वमन 
कराना भी इसीका काम है । 

(ङ) समानवायुका स्थान नाभि है । यहीं रहकर यह 
अन्नादिका समीकरण कर यथोचित अंशको उन-उन स्थानोंपर 
पहुँचाता रहता है। इसी बातको हरिवंशपुराणने सूत्ररूपसे 
कहा है-- 

“प्राणो यः सर्वभूतानां देहे तिष्ठति पञ्चथा' 

(भविष्यपर्व ६२। १२) 
सात्वत-धर्मका उपदेश 

नित्य जप-पूजन, हवन एवं देवपूजन आदि कार्य सम्पन्न 
कर शुद्ध भोजन करनेवाले आचारनिष्ठ ऋषि, मुनि, महात्मा, 
विघसाशी कहे जाते हैं। महाभारत,शान्तिपर्व (अ० १४८) में 
एक आख्यान आता है, जिसमें ऐसे ऋषियोंको वायु देवताने 


प्रत्यक्ष होकर सात्वत-धर्मका उपदेश दिया था । ऋषियोंने सुन 
रखा था कि विधिपूर्वक स्वाध्याय करने या संन्यासधर्मके 
पालन करनेसे जो गति मिलती है, उससे भी उत्तम गतिः 
भगवानके अनन्य भक्तोंको प्राप्त होती है । किंतु उन्हें सात्वत- 
धर्मका ठीक-ठीक ज्ञान न था। वे इस धर्मको तत्त्वतः जानना 
चाहते थे । परंतु इसका कोई उपदेशक उन्हें नहीं मिला, जिससे 
वे बहुत हतोत्साह और उदास रहने लगे। उनके मानसिक 
कष्टकी कोई सीमा नहीं थी। वायु देवताने उनपर कृपा की। 
वायुदेवने विघसारियॉको भगवानके प्रति ऐकान्तिक भावकी 
महिमा बतायी, जिससे वे कृतार्थ हो गये। 
धर्मके रहस्यका उपदेश 

वायुदेवके द्वारा ही हमें यजुवेंदकी प्राप्ति हुई है (मनुस्मृति 
१।२३) । इनके द्वारा ही हमें वायुपुराण भी प्राप्त हुआ है। 
इन्होंने संसारके हितके लिये धर्मका रहस्य बतलाया हे-- 

प्रतिदिन अग्निहोत्र, श्राद्धके दिन ब्राह्मणको उत्तम भोजन 
कराये तथा पितरोंके लिये दीपदान एवं तर्पण करना चाहिये । 
जो मनुष्य श्रद्धा और एकाग्रताके साथ वर्षाऋतुके चार 
महीनोंतक पितरोंको तिलाझलि देता है, उसे सौ यज्ञोंका फल 
प्राप्त होता है (महा०, अनु० १२८ | २-३) । 

आकाश देवता 

आकाशकी गणना पञ्चभूतोमें सबसे प्रथम है। 
आकाशके अधिष्ठातु-देवताकी पूजा पञ्चलोकपालोंमें की जाती 
है । गृह-निर्माणके समय गृहके बाहरी भागमें आकाश देवताकी 
पूजा होती है (मत्स्य० २५३ | २४) । भगवान्‌ शंकरकी आठ 
मूर्तियॉमें इनकी गणना है (मत्स्यर २६५। ३९) । 

चेदान्त-ग्थोमें प्रायः सर्वत्र घटाकाश, मठाकाश और 
महाकार--ये आकाशके तीन भेद बतलाये गये हैं। 
अध्यात्मरामायणके रामहृदयमें भगवान्‌ श्रीरामने हनुमानजीसे 
भी आकाशके तीन भेद बतलाये हैं। वहाँ उन्होंने जलाशयके 
दृष्टान्तसे इन तीन भेदोंको स्पष्टरूपसे समझाते हुए कहा 
है कि एक आकाशके महाकाश, जलावच्छिन्न आकाश तथा 
प्रतिबिम्बाकाश--ये तीन भेद हैं। महाकारा सर्वत्र व्याप्त रहता 


है, जलावच्छिन्न आकाश जलाइायमें ही सम्मिलित रहता है तथा 
प्रतिबिम्बाकारा जलमें प्रतिनिम्बरूपसे अवभासित होता हे-- . 


आकाशस्य यथा भेदस्त्रिविधो दृश्यते महान्‌। 


fy 


२४२ + कृतार्थयन्ति रक्षन्ति स्वभक्तान्‌ सर्वदेवताः * 


[देवता- 


जलाशये मह्दाकाशस्तदवच्छिन्न एव हि। 

प्रति्रिम्बाख्यमपरं दूश्यते त्रिविधं नभ: ॥ 
(अध्या? रा १। १ 1४५) 
वायुकी उत्पत्तिका कारणभूत आकारा सप्तस्वरूपमय नाद 
ब्रह्मसे व्याप्त है। जहाँ आकाश एक रूपसे मूर्तिमान्‌ देवताके 
रूपमें अपने उपासकोंका कल्याण करते हैं, वहीं दूसरे रूपसे 
सर्वत्र व्याप्त रहकर सम्पूर्ण ब्रह्माण्ड तथा समस्त प्राणियोंके 
जीवनके प्राणरूपमें स्थित रहते हैं। अतः ये परमात्माके 

ही रूप हैं। 


निष्कर्षतः कहा जा सकता है कि जिस तरह प्राणियोंके 
शरीर, पृथ्वी, जल, अग्नि, वायु और आकाशरूप पाँच 
देवताओंसे व्याप्त हैं, उसी तरह हमारी पाँच ज्ञानेन्द्रियाँ और 
पाँच कर्मेद्धियाँ तथा अन्तःकरण भी देवताओंसे अधिष्ठित हैं। 
श्रोत्रके देवता दिक्‌, त्वकूके वायु, चक्षुके सूर्य, जिह्वाके वरुण 
तथा घ्राणके अश्विनीकुमार देवता हैं । अन्तःकरणकी चार 
ृत्तियाँ होती हैं। उनमें मनके देवता चन्द्रमा, बुद्धिके ब्रह्मा, 
अहंकारके शंकर और चित्तके महत्तत्त्व देवता माने जाते हैं। 
इस प्रकार हमारे जीवनके कण-कणमें देवता अनुस्यूत हैं। 


बेदोंमें प्रधान देवता---अभिदेव 


अग्निदेवता यज्ञके प्रधान अङ्ग हैं। ये सर्वत्र प्रकाश 
करनेवाले तथा उष्मा प्रदान करनेवाले एवं सभी पुरुषार्थोको 
प्रदान करनेवाले हैं । यज्ञोमें जो होता आदि ऋत्विज्‌ होते हैं, 
वे अग्निदेवता ही हैं। सभी रत्न अभिसे उत्पन्न होते हैं और 
सभी रलोंको यही धारण करते हैं। शाक्पूणि नामक 
निरुक्ताचार्यने सर्वप्रथम अभि शब्दकी तीन धातुओंसे निरुक्ति 
की थी। इसकी धातु 'अञ्ज' है जो प्रकाश-अर्थमें है । दूसरी 


धातु 'दह' है जो जलानेके अर्थमें है। जिसमें 'ह' का गकार 


हो गया है। तीसरी धातु है 'नी' जिसका अर्थ है नयन करना- 
नेतृत्व करना । इस प्रकार अमिदेवता दाह, प्रकाश और यज्ञके 
भागोंको नयन करनेके कारण ही अपने अनुगुण नामवाले 
प्रसिद्ध हैं। 

चेदोंमें सर्वप्रथम ऋग्वेदका नाम आता है और उसमें 
प्रथम शब्द 'अमि' ही प्राप्त होता है। अतः यह कहा जा 
सकता है कि विश्व-साहित्यका प्रथम शब्द 'अभि' ही है। 
ऐतरेय आदि ब्राह्मणग्रन्थोमें यह बार-बार कहा गया है कि 
देवताओंमें प्रथम स्थान अग्निका है और विष्णुका स्थान सबसे. 
अन्तम या चरम एवं परम है-- 

'असिर्बै देवानां प्रथमः विष्णुः परमः ।' 

आचार्य यास्क एवं सायणाचार्य ऋग्वेदके प्रारम्भमें 

अग्निकी स्तुतिका कारण यह बतलाते हैं कि अभि ही 


` देवताओंमें अग्रणी हैं और सबसे आगे-आगे चलते हैं, युद्धमें 


१-अग्रणीर्भवति। अग्निर्हि देवानां सेनानीः । 
अग्निना वै मुखेन देवा असुरान्‌. निर्जघ्नुः । (ऐर ब्रा ६। १४) 


सेनापतिका काम करते हैं, इन्हींको आगे कर युद्ध करके 
देवताओंने असुरोंको परास्त कर दिया था*। 

निरुक्तके रचयिता महर्षि यास्कके अनुसार 'अभि' आद्य- 
स्थान या पृथ्वी-स्थानके सर्वप्रथम एवं सर्वमान्य देवता हैं। 
इसके आगे दैवतकाण्डके सातवें अध्यायके तीसरे खण्डमें 
अग्निदेवताके भक्ति-साहचर्यमें उनके परिकरोंका उल्लेख करते 
हुए यास्कने कहा है कि अग्नि पृथ्वी-स्थानसे सम्बद्ध इस लोक 
तथा प्रातःसवन नामक सोम-संस्थासे सम्बद्ध है। इनका ऋतु 
वसन्त कहा गया है। ये गायत्री छन्द, त्रिविध स्तोम और 
रथन्तर सामद्वारा उपगीत किये जाते हैं। पृथ्वी-स्थानके जितने 
भी देवता कहे गये हैं--जैसे आप्रीगण, ग्रावाण एवं 
अभिषव- यै सब इनके सहचर हैं और देवताओंमें आग्नायी 
इनकी पल्ली हैं । पुराणोंके अनुसार इनकी पत्नी स्वाहा हैं तथा 
पृथ्वी एवं इलादेवी भी इनके भक्ति-साहचर्यके अन्तर्गत आती 
हैं। ये सभी देवता अम्निदेवताके भक्ति-साहचर्यके अन्तर्गत 
आते हें । ये सब देवताओंके मुख हैं और इनमें आहुतियों एवं 
हविष्‌ आदिको डालकर इनके द्वारा संवाहित होकर देवताओंके 
भाग उनके पास पहुँचते हैं। यही सब देवताओंके भागको 
पहुँचाते हैं। इन्द्र, सोम, वरुण, पर्जन्य तथा ऋतुएँ इनके साथ 
संस्तुत एवं प्रार्थित होते हैं और प्रायः इनके साथ सम्बद्ध रहते 
हैं। केवल ऋग्वेदमें अग्निके दो सौ सकल सूक्त प्राप्त होते हैं 
और प्रायः दो सौ और सूक्तोमें इनकी छिटफुट स्तुतियाँ मिलती 


(ऋक्‌ ४। १। २०, निरुक्त ७।४। १४) 


क्र 


अङ्क] 


हैं तथा अन्य देवोंके साथ भी इनकी स्तुतियाँ की गयी हैं । इसी 
प्रकार यजुः, साम और अथर्ववेदमें भी अनेक सूक्तो एवं 
ऋचाओंमें इनकी सतुतिया प्राप्त होती हैं। ऋग्वेदके प्रथम सूक्तमें 
अभिकी प्रार्थना करते हुए विश्चामित्रके पुत्र मधुच्छन्दा ऋषि 
कहते हैं कि मैं सर्वप्रथम अभिदेवताकी ही स्तुति करता हूँ, जो 


` सभी यजञोके पुरोहित कहे गये हैं। पुरोहित राजाका सर्वप्रधान 


आचार्य होता है और वह उसके समस्त अभीष्टोंको सिद्ध 
करता है । इसी प्रकार अभि देवता भी आहुतियोंको पहुँचाकर 
देवताओंके और देवताओंके द्वारा यजमानके सभी अभीष्ट 
कामनाओंको पूर्ण करवाते हैं।* 

अग्निको देवता इसलिये कहा गया है कि ये दान करते 
हैं, दीपन करते हैं और द्योतन या सर्वत्र प्रकाश करते हैं। 
द्युस्थान या खर्गलोकमें निवास करते. हैं, इसलिये इन्हें देवता 
कहा जाता है-- 

देवो दानाद्वा दीपनाद्वा द्योतनाद्वा झुस्थानो भवतीति वा, 
यो देवः सा देवता । 

(निरुक्त, दैवत° ७। १५) 

अग्निदेवकी प्रार्थना बहुत पहले भी भृगु, अङ्गिर आदि 
ऋषियोंने की थी और इस समय या वर्तमान समयके भी 
ऋषि-महर्षि अग्निदेवताकी स्तुति करते हैं। वही सभी 
देवताओंको हविष्‌ प्राप्त कराते हैं। अझिकी प्रार्थनासे यजमान 
धन, धान्य, पशु आदि समृद्धिको प्राप्त करता है। प्रतिदिन 
उसकी शक्ति, प्रतिष्ठा, आयु, पुत्र, परिवार आदिकी वृद्धि होती 
है (यहाँतक मधुच्छन्दाने परोक्षरूपमें अग्निकी स्तुति की) । 
इसके बाद जब अग्नि प्रत्यक्षरूपसे प्रकट हो गये, तब 
मधुच्छन्दा उनकी प्रत्यक्षरूपसे स्तुति करने लगे, वे कहते हैं 
कि हे अग्निदेव ! आप पूरे यज्ञकुण्डमें व्याप्त हो गये हैं और 
यह हविष्‌ सभी देवताओंको तृप्त करता हुआ स्वर्ग पहुँचता है । 
आप पूर्वदिशासे लेकर उत्तरदिशातक चारों दिशाओंमें 
आहवनीय, मार्जालीय, गार्हपत्य, आग्नीध-रूपोंमें स्थित हैं। 
अब यहाँ कोई भी राक्षस या यमलोकके प्राणी बाधा देनेके 


* वेदोंमें प्रधान देवता-अग्निदेव + 

लिये नहीं आ सकते। वे किसीकी हिंसा नहीं कर सकते। 
आप सभी हविष्य ग्रहण करनेवाले देवताओंके साथ यहाँ 
पधारे हुए हैं और आप भूत, भविष्य, वर्तमान सभी बातोंको 
जानते हैं। आपकी कीर्ति समूचे संसारमें व्याप्त है। हे अग्ने ! 
आप यज्ञ करनेवालेको धन-धान्य, गृह, क्षेत्र, उद्यान, स्त्री-पुत्र 
और गौ, अश्व, महिष-महिषी, हस्ती आदि पशुओंको प्रदान 
कर परम कल्याण करते हैं। हमलोग यज्ञके अनुष्ठान 
करनेवाले अपनी बुद्धिसे आपकी स्तुति करते हैं और 
समय-समयपर आहुति भी देते हैं। आप हमलोगोंको उचित 
फल प्रदान कीजिये, जैसे पिता अपने पुत्रकी रक्षा करता हुआ 
सभी प्रकारका कल्याण करता है, वैसे आप भी कुपापूर्वक 
हमारी रक्षा करते हुए हमारे सभी श्रेयॉकी रक्षा कीजिये। 


अझ्निदेवका स्वरूप-निरूपण 


कर्मकाण्ड-ग्रन्थोमें तथा मूल वैदिक संहिताओंमें भी जो 
अग्निदेवके स्वरूपका वर्णन किया गया है, उसमें उनका रंग 
सर्वथा लाल या रक्त-पीत-वर्णमिश्रित बताया गया है । यास्कीय 
निरुक्त (१३।७) तथा ऋग्वेदसहिता (४।५८।३) के 
भाष्योंके अनुसार चारों वेद ही अभिदेवके शृङ्गखरूप हैं और 
प्रातः,मध्याह और सायंसवनरूपी तीन सोमयज्ञके अङ्ग इनके 
पैर हैं। सायणके अनुसार ब्रह्मोदन एवं प्रवर्ग्य नामकी दो 
इष्टियाँ इनके सिर या रीर्ष-स्थानीय हैं तथा यास्कके अनुसार 
प्रायणीय और उदयनीय--ये इनके दो सिर हैं। गायत्री आदि 
सातो छन्द इनके सात हाथ हैं और मन्त्र, ब्राह्मण, सूत्र 
(कर्मकाण्ड) ये तीन नियमोंसे बँधे हुए हें। घर्म, अर्थ, काम, 
मोक्ष सभी फलोंकी वृष्टि करते हैं। ऋग, यजुः, साम आदि 
वेदसे मुखरित होते हैं तथा महानुभावात्मक देवता यजमानोंके 
द्वारा यज्ञ-विधानसे उपचर्चित एवं उपासित होते है । 
ऋग्वेदके अनुसार उनका मुख एबं पृष्ठ नवनीतसे लिप्त 
हैर तथा उनके दाँत अत्यन्त चमकीले और उनकी दाढ़ी सुवर्ण- 
वर्णकी हैः । 


१-इष्टान्‌ भोगान्‌ हि वो देवा दास्यन्ते यज्ञभाविताः । (गीता ३। १२) 

अर्थात्‌ यज्ञोंके द्वारा प्रसन्न होकर देवतालोग यज्ञ करनेवाले मनुष्योंका सब प्रकारसे कल्याण करेंगे। 
२-चत्वारि शुङ्गा त्रयो अस्य पादा द्वे शीषं सप्त हस्तासो अस्य त्रिधा बद्धो दृषभो रोरवीति महो देवो मत्याँ आ विवेश ॥(ऋ० ४ । ५८। ३) 
३-नि दुरोणे अमृतो मर्त्यानां राजा ससाद विदथानि साधन्‌ । घृतप्रतीक उर्विया व्यद्यौदभिविश्वानि काव्यानि विद्वान्‌ ॥(%० ३ । १। १८) 


४-स हि ष्मा धन्वाक्षितं दाता न दात्या पशुः। हिरिरमश्रुः 


शुचिदन्नमुरनिभृष्टतविषिः ॥( ऋः ५।७।७) 

+ कृतार्थयन्ति रक्षन्ति स्वभक्तान्‌ सर्वदेवताः * 


[देवता- 


पकक 


भगवान्‌ अग्निदेवकी सात जिह्ाएँ, बतायी गयी हैँ । 
तदनुसार रूप और गुणोंके अनुसार उन जिह्लाओंके नाम इस 
प्रकार है--१-काली, २-कराली, ३-मनोजवा, ४-सुलोहिंता, 
७-ध्रूमवर्णा, ६-स्फुलिङ्गिनी तथा ७-विश्वरुचि। 

पुराणोंके अनुसार अम्निदेवकी पत्नी स्वाहाके पावक 
(दक्षिणासि), पवमान (गार्हपत्य) और शुचि (आहवनीय) 
नामक तीन पुत्र हुए (भागवत ४ । १ । ६०) । इनके पुत्र- 
पौत्रोंकी संख्या उनचास है'। भगवान्‌ कार्तिकेयको 

- अग्निदेवताका भी पुत्र माना जाता है तथा पुराणोंके अनुसार 

स्वारोचिष नामके द्वितीय मनु भी इनके पुत्र कहे गये हैं 
(श्रीमद्धा० ८। १। १९) । 

अग्निदेव अष्टलोकपालों तथा दस दिक्पालोंमें द्वितीय 
स्थानमें परिगणित हैं। ये आम्नेयकोणके अधिपति हैं। अभि 
अथवा आग्नेय नामक प्रसिद्ध महापुराणके ये ही वक्ता हैं, 
जिसमें मुख्यरूपसे वेदविधान, कर्मकाण्ड, धनुर्वेद, आयुर्वेद 
आदि उपवेदोंके साथ ही धर्म, दर्शन, राजनीति एवं वेदाङ्गोंका 
भी विस्तारसे निरूपण हुआ है । प्रभास-क्षेत्रमें सरस्वती नदीके 
तटपर इनका मुख्य तीर्थ है (भागवत ३।१।२२), जिसके 
समीप भगवान्‌ कार्तिकेय, श्राद्धदेव तथा गौओंके भी तीर्थ हैं। 

अभिदेवताका बीज मन्त्र 'र तथा मुख्य मन्त्र 
“र वह्निचैतन्याय नमः' है। 

ध्यान एवं नमस्कार-मन्त्र 
प्रपञ्चसार, शारदातिलक तथा श्रीविद्यार्णव आदि तन्त्र 


विष्णुदूत कहते हें -- 


ग्रन्थेमि उनके ध्यान एवं नमस्कारके कई मन्त्र मिलते हे, 

जिनका आशय प्रायः समान ही है । यहाँ शारदातिलकके कुछ 
ध्यान उद्धुत किये जाते हैं-- 

इष्टं शक्ति. स्वस्तिकाभीतिमुचै- 

दर्थिदोर्भिर्धारयन्त जवाभम्‌। 

हेमाकल्पं पद्मसंस्थं त्रिनेत्रं 

ध्यायेद्वह्निं बद्धमौलिं जटाभिः॥ 


(झारदाति० ५। ३४) 


'अम्रिदेव अपनी बड़ी-बड़ी चार भुजाओंमें क्रमशः 
वरमुद्रा, अभयमुद्रा, शक्ति एवं खस्तिकको धारण किये हुए 
हैं। इनके तीन नेत्र हैं और झिरोभागमें जटाएँ सुशोभित हैं। ये 
कमलके आसनपर विराजमान हैं तथा इनकी कान्ति जपा- 
पुष्पके समान लाल है।' 


अभिं प्रज्वलितं वन्दे जातवेदं हुताशनम्‌। 
सुवर्णवर्णममलं समिद्धं विश्वतोमुखम्‌॥ 
(शारदाति” ५। १९) 


“मै जाज्वल्यमान अमिदेवकी वन्दना कर रहा हूँ, “बी 
धन-धान्यको देनेवाले हैं तथा समस्त देवताओंके हविर्भागको 
यथास्थान पहुँचा देते हैं। इनकी कान्ति प्रज्वलित स्वर्णकी-सी 
है तथा इनकी ज्वाला. दसों दिशाओंमें व्याप्त हैं। ये पूर्णरूपसे 
अपने तेजोमय रूपमें स्थित हैं ।' 


Ee 
हरिनाम-उच्चारणका फल 
साङ्केत्यं पारिहास्यं वा स्तोभं हेलनमेव वा । वैकुण्ठनामग्रहणमरोषाघहरं 


विदुः ॥ 


पतितः स्खलितो भग्नः संदष्टस्तप्त आहतः। हरिरित्यवशेनाह पुमाज्नाईति यातनाम्‌॥ 


(श्रीमद्धा० ६। २। १४-१५) 


“भगवानका नाम चाहे जैसे लिया जाय, किसी बातका सङ्केत करनेके लिये, हँसी करनेके लिये, रागका अलाप पूर 
करनेके लिये अथवा तिरस्कारपूर्वक ही क्यों न हो, वह सम्पूर्ण पापोंको नाश करनेवाला होता है । पतन होनेपर, गिरनेपर, कुछ 
टूट जानेपर, डँसे जानेपर, बाह्य या आन्तर ताप होनेपर और घायल होनेपर जो पुरुष विनशतासे ही हरि' यह नाम उच्चारण 


करता है, वह यम-यातनाके योग्य नहीं ।' 


-->>५* शट 


_______ > स ् क TT 


= 
 १-काली कराली च मनोजवा च सुलोहिता या त्ञ सुधूम्रवर्णा | स्फुलिङ्गिनी विधरुची च देवी लेलायमाना इति सप्त जिह्वाः ॥ (मुण्डकोपनिषद्‌ १ । २1 ४) 


२-अग्निदेवताकी वंशावली मल्थपुराण अ० ५३ में विस्तारसे दी गयी है। 


त क msn 


॥ 


अङ्क] 


* शरीरस्थ देवता ह 

शरीरस्थ देवता 


(पे? श्रीसीतारामजी कविराज) 


अनन्तकोटि ब्रह्माण्डनायक सर्वात्मा, सर्वेश्वर, सर्व- 
शक्तिमान्‌ भगवानने जब अखिल विश्वकी रचना की, तब उन्होंने 
“तत्‌ सृष्टा तदनुधाविशत्‌' इस श्रुतिके अनुसार विश्वकी 
रचनाकर उसमें प्रवेश किया। श्रीभगवानके प्रवेश करनेपर 
तत्तत्‌ शक्तियोंके अधिष्ठाता सब देवता भी उनके साथमें 
आये। 'यद्‌ ब्रह्माण्डे तत्‌ पिण्डे' के अनुसार जैसा यह विश्व 
बना, वैसा ही मनुष्यका शरीर भी बना । समस्त विश्वमें जितने 
देवता हैं, उतने ही देवता शरीरमें भी अवस्थित हैं। इस जगत्में 
भगवान्‌ जैसे सर्वदेवाधिपतिके रूपमें विराजमान हैं उसी प्रकार 
इस शरीररूपी देवालयमें जीवात्मा सनातनदेवके रूपमें 
अवस्थित है । अतएव यह कहा गया--'देहो देवालयः प्रोक्तो 
जीवो देवः सनातनः।' इसीलिये ब्रह्माजी मनुष्यको बनाकर 
बड़े प्रसन्न हो गये, क्योंकि वह ब्रह्माको जान सकेगा । यह 
इसकी विशेष बात है। 

सृष्ट्वा पुराणि विविधान्यजयाऽऽत्मशक्स्या 
वृक्षान्‌ सरीसृपपशून्‌ खगदंशमत्स्यान्‌। 


तैस्तैरतुष्टहृदयः पुरुषं विधाय 
ब्रह्मावलोकधिषणं मुदमाप देवः॥ 
(श्रीमद्धा० ११।९।२८) 


वैसे तो भगवानने अपनी अचिन्त्य शक्तिसे--मायासे 
वृक्ष, सरीसृप (रेंगनेवारे जन्तु), पशु, पक्षी, डाँस और 
मछली आदि अनेकों प्रकारकी योनियाँ रची, परंतु उनसे उन्हें 
संतोष न हुआ। तब उन्होंने मनुष्य-ररीरकी सृष्टि की। यह 
ऐसी बुद्धिसे युक्त है जो ब्रह्मका साक्षात्कार कर सकता है। 
इसकी रचना करके वे बहुत आनन्दित हुए। 

इस झारीरमें साढ़े तीन करोड़ नाड़ियाँ हैं और उतने ही 
देवता भी हैं। उनमें और सब तो अप्रकट-रूपसे हैं, किंतु 
चौदह देवता (१० इन्द्रियोके तथा चार अन्तःकरणके 
अधिष्ठाता) प्रकट-रूपमें हैं। इनका संक्षिप्त विवरण इस 
प्रकार है— 

९-चक्षुरि्र्यके देवता--चक्षुओमें भगवान्‌ सूर्यका 
निवास है और ये ही सूर्य चक्षुरिन्द्रियके अधिष्ठाता देवता हैं। 
इसीलिये चक्षुओंके द्वारा ही रूप-दर्शन सम्भव हो पाता है। 


रूपदर्शनका अधिकार चक्षुरिनद्रियको ही है, अन्यको नहीं ।नेत्र- 
सम्बन्धी विकृतियोंके लिये चाक्षुषोपनिषद्‌, सूर्योपनिषद्‌ आदि 
सूर्यदेवतापरक उपासनाओंसे विशेष लाभ होता है। 

२-घाणेन्द्रियके देवता--नासिकाके अधिष्ठाता देवता 
अश्विनीकुमार हैं। नासिकाके द्वारा गन्धका ज्ञान होता है। 
गन्थ-तत्त्के अधिकारी देवता अश्विनीकुमार हैं। इनका 
नासिकामें अधिष्ठान है । 

३-श्रोत्रेन्द्रियके देवता-श्रोत्र-कानके द्वारा शब्दका 
श्रवण होता है। इसके अधिष्ठाता दिक्‌ देवता हैं। इससे 
शब्दका ज्ञान होता है । 

४-जिह्वाके देवता--जिह्मामें वरुण देवताका निवास 
है, इससे रसका ज्ञान होता है। इसीलिये जिह्वाको रसना भी 
कहा जाता है। र 

५-त्वकके देवता--त्वचाके द्वार जीव स्पर्शका 
अनुभव करता है । इस त्वगिन्द्रियके अधिष्ठाता वायु देवता हैं, 
त्वचामें वायु देवताका निवास है । 

६-हाथोंके देबता-अहण-त्याग, बल-पराक्रम आदिसे 
सम्बद्ध सभी कर्म हाथोंके द्वारा सम्पन्न होते हैं, इनमें 
इन्द्र देवताका निवास होता है और ये ही हस्तेन्द्रियके 
अधिष्ठाता देवता हैं। 

७-चरणोंके देवता--चरणोंके देवता श्रीविष्णु हैं, इनमें 
विष्णुका निवास है। इनके द्वारा धर्मकी सिद्धिके रये 
तीर्थयात्रादि सेवाधर्म होते हैं। 

८-वाणीके देवता--जिहामें दो इन्द्रियाँ हैं, एक रसना 
तथा दूसरी वाणी। रसनाके द्वारा आस्वादन होता है ओर 


वाणीके द्वारा सब झाब्दोका उच्चारण होता है। वाणीमें देवी | 


सरस्वतीका निवास है, ये देवी वाणीकी अधिष्ठातृ-देवता हैं । 
९-मेदू - उपस्थके देवता--यह गुहोन्द्रिय है। यह 
आनन्दका अधिष्ठान है और इसमें प्रजापति देवताका निवास 
है। इससे प्रजा-संततिकी सृष्टि होती है। र 
१०-पायु-गुदाके देवता--इस इन्द्रियसे शरीरके 
मलका निःसरण होता है, जिससे शरीर शुद्ध होता है! इसमें 
मित्र देवताका वास है। 

उपर्युक्त दस बाह्या हैं, जिनमें पाँच ज्ञानेन्द्रियाँ तथा 
पाँच कर्मेन्द्रियाँ हैं। अन्तःकरण भीतरी इन्द्रियाँ हैं। ये चार 
है- बुद्धि, अहेकार, मन और चित्त । इनका विवरण इस 
प्रकार है-- 

२१-बुद्धीन्द्रियके देवता--बुद्धिके अधिष्ठाता ब्रह्मा 
हैं। इसीके द्वारा सांसारिक विषयोंका तथा सम्पूर्ण विवेक-ज्ञान 
होता है। यह बुद्धि जितनी निर्मल होती जाती है, उतना ही 
उसमें सूक्ष्म ज्ञान होता चला जाता है। गायत्री आदि मन्त्रे 
सदबुद्धिकी ही कामना की गयी है--'धियो यो नः 
अचोदयात |! यह ब्रह्मगायत्री कहलाती है। इसीलिये 
गायत्रीकी विशेषरूपसे उपासना की जाती है। यही बुद्धि 
धीरे-धीरे निर्मल होकर ऋतम्भरा प्रज्ञा हो जाती है, फिर जब 
यह अतिसूक्ष्म हो जाती है तो इसीसे ब्रह्म-साक्षात्कार हो जाता 
है--'ज्ञायते सूक्ष्मया बुद्धयार ।' 


९२-अहंकारके देवता--अहंतत्त्वके द्वारा अहँ (मैं): 


का बोध होता है। यह सत्त्व, रज, तम तीन प्रकारका होता है। 
राजस तथा तामस अहंके द्वारा सांसारिक वस्तुओंका ज्ञान होता 
है और सत्तप्रधान अहंकारतत्तसे 'सो$हे' की भावना होती 
है। इस अहंके अभिमानी देवता रुद्र हैं। 
१३-मनके देवता--मनका धर्म संकल्प-विकल्प है । 
सांसारिक और पारमार्थिक सभी अवस्थाओंमें मनका बड़ा 
महत्त्व है। श्रीमद्धागवतमें भिक्षुगीतमें इसका इस प्रकार वर्णन 
किया गया है-- 
नायं जनो मे . सुखदुःखहेतु- 
न॑ देवतात्मा ग्रहकर्मकालाः । 
मनः परे कारणमामनन्ति 
संसारचक्रं परिवर्तयेद्‌ यत्‌॥ 
(११।२३।४३) 
(भिक्षु कहते हैं--) मेरे सुख अथवा दुःखका कारण न 
ये मनुष्य हैं, न देवता हैं, न शरीर है और न ग्रह, कर्म एवं काल 
आदि ही हैं। श्रुतियाँ और महात्माजन मनको ही इसका परम 
कारण बताते हैं और मन ही सारे संसारचक्रको चला रहा है | 
यह मन ही परम कारण है--मन एव मनुष्याणां 
कारणं अन्धमोक्षयोः।' यही मन मननीय शक्ति बननेपर 
ईश्वरकी प्राप्ति करा देता है और इसी मनके निग्रह करनेके लिये 

ही व्रत, दान, नियम, यम, दम, घर्म, कथा तथा सत्कर्म 
अनुष्ठित होते हैं। मनका एकाग्र हो जाना ही बड़ा योग है, 
समाधि है। जैसा कि श्रीमद्भागवत (११।२३। ४६) में 
कहा है-- 
दानं खधर्मो नियमो यमश्च 
श्रुत च कर्माणि च सदब्नतानि । 
मनोनिग्रहळक्षणान्ताः 
परो हि योगो मनसः समाधिः ॥ 
अर्थात्‌ दान, अपने धर्मका पालन, नियम, यम, 
वेदाध्ययन, सत्कर्म और ब्रह्मचर्यादि श्रेष्ठ त्र इन सबका 
अन्तिम फळ यही है कि मन एकाग्र हो जाय, भगवानमें लग 
जाय | मनका समाहित हो जाना ही परम योग है। 
इस प्रकार मन बड़ा प्रबळ है। उसका निग्रह कर लेनेसे 
सांसारिक सुखोंकी उपलब्धि होती है और परतत्त्वकी भी प्राप्ति 
हो जाती है। मनके अधिष्ठाता देवता चन्द्रमा हैं। 
९४-चित्त-तत्त्वके देवता--यह चित्त ही चैतन्य है। 
झारीरमें जहाँ जो कुछ स्पन्दन होता है, चलन होता है---यह 
सब उसी चित्तके द्वारा होता है। सचिदानन्दमें तीन शब्द हैं, 
उसमेंसे सत्‌- निराकार निर्गुण ब्रह्मकी जो इच्छाशक्ति 
(एकोऽहं बहुस्याम) है, वह इच्छाशक्ति चिद्विलास है । सतके 
बाद चित्‌ तत्त्व है, यही चैतन्यरूपा शक्ति है। इसीके द्वारा 
मनुष्यके दारीरमें तत्तत्‌ शक्तियोंका आविर्भाव होता है। 
भगवान्‌ने ब्रह्माण्ड बनाया और वे सब देवता आकर इसमें 
स्थित हो गये, किंतु तब भी बह्माण्डमें चेतना नहीं आयी और 
वह विराट्‌ पुरुष उठा नहीं, किंतु जब चित्तके अधिष्ठाता 
कषेत्रज्ञने चित्तके सहित हृदयमें प्रवेश किया तो विराट्‌ पुरुष 
उसी समय जलसे उठकर खड़ा हो गया-- 
चित्तेन हदयं चैत्यः क्षेत्रज्ञः प्राविशद्यदा । 
विराद्‌ तदैव पुरुषः सलिलादुदतिष्ठत ॥ 
(श्रीमद्भा० ३।२६।७०) 


सर्वे 


इसी प्रकार समस्त विश्वको चेतन करनेवाली यह चित . 


शक्ति ही है। उपासनाके द्वारा चित्त ही चित्‌ बन जाता है। 
आगमोंमें विशेषकर काइमीर-शिवाद्वैतदर्शनमेँ इसीका 
स्पन्द-रूपमें वर्णन किया गया है। इसीको चित्‌-शक्ति माना 
है। तन्त्रेमि इसीको शक्ति रूपमें मानकर भगवतीके नाना 


॥ 4 

रूपोंका वर्णन किया गया है। प्रकृति-शक्ति, चिच्छक्ति ही 
इसके देवता है । शक्तिकी उपासनाके द्वारा शिवका ज्ञान-- 
ब्रह्मका ज्ञान होता है। 

इस प्रकार भगवान्‌ संसारमें सभी क्रियाओंका संचालन 
करनेवाले देवताओंके साथ इस शरीरमें विराजमान हैं और ये 
ही देवता मनुष्यको धर्म, अर्थ, काम तथा मोक्ष-रूप चतुर्विध 
पुरुषार्थको देनेवाले हैं। श्रीमद्धागवत (२। ३) में भी वर्णन 
आया है कि तत्तत्‌ कामनाओंके लिये तत्तद्‌ देवताओंकी 
पूजा-आराधना, उपासना करनी चाहिये । सदाचरण, सद्विचार 
तथा सत्कमेकि द्वारा इन इन्द्रियाधिष्ठातृ-देवताओंकी उपासना 
की जाती है । इससे मनुष्यकी सभी कामनाएँ पूर्ण हो जाती हैं 
और इन देवताओंके संतुष्ट हो जानेपर मनुष्यके हृदयमें 
विराजमान भगवानकी प्राप्ति हो जाती है । श्रीमद्भगवदगीतामें 
कहा गया है-- 

“इश्वरः सर्वभूतानां हददेरोऽर्जुन तिष्ठति ।' 

यद्यपि भगवान्‌ सदा-सर्वदा हृदयमें विराजमान हैं, परंतु 
वे उपासनाद्वारा ही मनुष्यकी अभिलषित कामनाओंकी पूर्ति 
करते हैं। जैसे गायोंके शरीरमें दूध-घी आदि पदार्थ रहते हैं, 
परंतु वे उससे मोटी नहीं हो जातीं, पर जब उसी शरीरस्थ 
दुग्धको थनोंसे दुहकर तक्रादिके रूपमें परिवर्तित कर उसे 
पिलाया जाय तो वे मोटी हो जाती हैं। इसी प्रकार ईश्वर 
हृदयस्थ होनेपर भी उपासनाके द्वारा ही कल्याण करता है। 

प्रह्मदजीने भी दैत्य बालकोंको उपदेश देते हुए कहा कि 
असुर बालको ! अपने हृदयमें ही आकाशके समान नित्य 
विराजमान भगवानका भजन करनेमें कौन-सा विशेष परिश्रम 
है। वे समानरूपसे समस्त प्राणियोंके अत्यन्त प्रेमी मित्र हैं और 
तो क्या अपने आत्मा ही हैं । उनको छोड़कर भोग-सामग्री इकट्टी 
करनेके लिये भटकना--राम ! राम !! कितनी मूर्खता है-- 

कोऽतिप्रयासोऽसुरबालका हरे- 

रुपासने स्वे हदि छिद्रवत सततः । 
स्वस्यात्मनः सख्युरशेषदेहिनां 
सामान्यतः किं विषयोपपादनैः ॥ 
(श्रीमद्धा० ७।७। ३८) 
अजपा-जप एवं षद्चक्रोंके देवता ` 
खस्थ पुरुषके चौबीस घंटेमें २१,६०० धास-प्रधास होते 


हैं, इन श्वास-प्रश्वासॉमें 'हंसः', 'सोऽहं' इस मन्त्रका निरन्तर 
जप स्वाभाविकरूपसे अनायास होता रहता है। इसीको 
अजपा-जप कहते हैं-- 

हकारेण बहिर्याति सकारेण विशेत्‌ पुनः । 

हंसोऽतिपरमं मन्त्रं जीवो जपति सर्वदा ॥ 

(श्रीविद्यावरिवस्या०) 

मनुष्यके शरीरमें षट्‌ चक्र हैं। उनमें सब देवताओंका 
निवास है । यदि प्रातःकाल सूर्योदयके समय यह अजपा-जप 
उन-उन देवताओंको संकल्पपूर्वक समर्पण कर दिया जाता है 
तो एक बड़ा यज्ञानुष्ठान सम्पन्न हो जाता है। 

मूलाधार, स्वाधिष्ठान, मणिपूर, अनाहत, विशुद्धि एवं 
आज्ञा--ये षट्‌ चक्र है-- 

मूलाधारचक्र--यह चक्र उपस्थ और पायुके मध्यमें 
है। यह चार दलका पद्य है । इसके चार दलोंमें बं झं षं सं-- 
ये चार वर्ण हें । इसका कुंकुम वर्ण हे । सिद्धि-बुद्धिसहित 
गणपति देवता यहाँ विराजमान हैं । इनको छः सौ मन्त्र समर्पित 
किये जाते हैं। 

स्वाधिष्ठानचक्र--यह उपस्थके ऊपरी भागमें है। यह 
षट्दल-पद्य है और बं भं मं यं रं लं--ये छः अक्षर इनमें 
हैं। इसका वर्ण सिन्दूरके समान है। अपनी शक्ति भगवती 
सरस्वतीके साथ भगवान्‌ ब्रह्मा यहाँ विराजमान हें । इनको छः 
हजार जप समर्पित किया जाता है। 

मणिपूरचक्र--यह नाभिमें है। यह दस दलोंका पद्म 


है। इसमें डं ढं णं तं थं दं धन पं फं--ये दस अक्षर हैं। | 


इसका वर्णन नील है। लक्ष्मीसहित भगवान्‌ विष्णु इसमें 
विराजमान हैं । इनको छः हजार जप समर्पित किया जाता है । 

अनाहतचक्र-यह चक्र हृदयमें है। यह द्वादशदल- 
पद्म है। इसमें क॑ से ठं तक वर्ण हैं। इसका हेम वर्ण हैं। 
'पार्वतीसहित परम शिव इसमें विराजमान रहते हैं। इसमें छः 
हजार जप समर्पित किया जाता है। 

विशुद्धिचक्र--यह कण्ठमें है। यह षोडशदलका पद्म 
है। इसमें अं से लेकर अः तक सोलह स्वर पदके पत्रमे हैं। 
इसका शुद्ध स्फटिकके समान वर्ण है और इसमें प्राणशक्ति- 
सहित जीवात्मा विराजमान है। इसको एक हजार जप 
होता है। र 

आज्ञाचक्र- यह भूमध्यमें स्थित है । यह द्विदल-पद्म 
है। इसमें हे क्ष ये दो वर्ण पद्मपत्रोंमें हँ । ज्ञानशक्तिसहित 
गुरु देवता इसमें विराजमान हैं। इन्हें एक हजार जप समर्पित 
किया जाता है। इसका विद्युदर्ण है। 

इन छः चक्रोंके बाद मेरुदण्डके ऊपरी सिरेपर सहस्तदल- 
पद्मयुक्त सहखारचक्र है। पूरी पञ्चाशत्‌ मातृकाके वर्णों 
(पचास वणो) को बीस बार उच्चारण करनेसे एक सहल 
मातृकाएँ हो जाती हैं और इसीके हजार दलोंमें ये मातृकाएँ हैं। 
भानावर्णयुक्त वर्णातीत पूर्णचन्द्रमण्डल्युक्त इस चक्रमें 
चिच्छक्तिसहित परमात्मा विराजमान हैं। इनको एक सहस्र जप 
समर्पित किया जाता है। 

इस प्रकार संकल्पपूर्वक जप समर्पण करके “हंस में 
“सोऽहं' की भावना की जाती है और फिर दूसरे दिन २१,६०० 
जप अनायास होता है। उसे भी इसी प्रकार समर्पित किया 
जाता है।* 

मन्त्रयोगके द्वारा कुण्डलिनीका जागरण करके इन 


` चट्चक्रोंका भेदन किया जाता है। इससे तत्तत्‌ सिद्धियोंकी 


प्राप्ति होती है। मन्त्र सिद्ध होनेपर कुण्डलिनी-शक्ति 
सुचुम्णामार्गसे रिरःस्थ ब्रह्मस्त्रमें जाती है। वहाँ 
शिव-शक्तिका समायोग होनेसे वहाँ स्थित चन्द्रमण्डलसे 

Cnc: ss 

[देवता- 


अमृतघांाएँ, निकलती हैं, इससे योगीका शरीर उद्दीप् हो जाता 
है। इसके लिये सदगुरुके द्वारा मन्त्र प्राप्त करके उसका 
विधिवत्‌ पुरश्चरण करनेसे जब मन्त्र चैतन्य हो जाय तो यह 
षट्चक्र-भेदनकी क्रिया मन्त्रयोगके द्वारा सुगम हो जाती है। 
सांसारिक जितनी भी सम्पत्तियाँ हैं यदि वे किसी एक ही 
मनुष्यको मिल जायें तो भी वह अपूर्ण ही रहता है और उसकी 
कई प्रकारकी इच्छाएँ बनी ही रहती हैं। जीव ब्रह्मका अंश है। 
ब्रह्ममें समस्त ज्ञान, समस्त शक्ति, समस्त विद्या, अनन्त 
शासनसत्ता आदि सब शक्तियाँ हैं। जीव भी उसीका अंश 
होनेसे उसको जब ये सब शक्तियाँ प्राप्त हों तब वह भी पूर्ण 
हो जाता है। शाखोमें ब्रह्मसम्मिलन-योग्य शरीर बनानेका 
विधान है--*महायज्ञैश्च यज्ञैश्च ब्राह्मीयं क्रियते तनुः ।' यज्ञ 
और महायज्ञोंके द्वारा इस शरीरको ब्रह्मसम्मिलन-योग्य बनाया 
जाता है। इसलिये मनुष्य-शरीरमें स्थित जो देवता हैं, उनकी 
उपासना की जाय तो शीघ्र ही शरीर शुद्ध, पवित्र और ब्रह्म- 
सम्मिळन-योग्य हो जाता है। इसीलिये कहा गया है--'यह 
शरीर देवालय है और इसमें स्थित जीवरूप भगवानके साथ - 
अनेक देवता विराजमान रहते हैँ | 
'देहो देवालयः प्रोक्तो जीवो देवः सनातन: ।' 


rr rans 0 
माता, पिता, अतिथि एवं आचार्यमें देवत्वको अवधारणा 
(स्वामी ्रीओंकारानन्दजी महाराज, आदिबदरी) 


तैत्तिरीयोपनिषद्की शीक्षाबल्लीका एकादश अनुवाक 
सर्वसामान्यके कल्याणकी दृष्टिसे बड़े महत्त्वका है । समावर्तन- 
कालमें वेदाध्ययनके पश्चत्‌ दीक्षान्त प्रवचन करते हुए आचार्य 
दिष्यको उपदेश देते हैं--'देवपितुकार्याभ्यां न प्रमदितव्यम्‌ 
मातृदेवो भव । पितृदेवो भव । आचार्यदेवो भव । अतिथिदेवो 
मव ।' (तैत्ति उप° १ । ११) 

देव और पितृ-कार्यमें प्रमाद नहीं करना चाहिये । माता, 
पिता, आचार्य और अतिथि देवताओंके समान उपासना करने 
योग्य हैं। 

जहाँ देवालयोंमें मन्त्रोद्वारा प्राणप्रतिष्ठित श्रीविग्रहोंकी 
उपासना और पूजा-अर्चासे अभीष्ट फल प्रापहोताहै, वहीं (मछ रा सरणी और पूजा-अर्चासे अभीष्ट फल प्राप्त होता है, वहीं 


हमारे दैनिक जीवनके अभिन्न अङ्ग-खरूप चलती-फिरती और 
जीती-जागती इन देव-प्रतिमाऑंकी सेवा - शुश्रूषा एवं 
उपासना तत्काल अभीष्ट फलदायिनी होती है। इनका अनुग्रह 
तथा आशीर्वाद प्रत्यक्ष ही उपकारक होता है। 


मातृदेवो भव 
यह निर्विवाद सत्य है कि पुत्रॉके लिये माता-पिता 
साक्षात्‌ देवता हैं-- 
यं मातापितरौ क्लेशं सहेते सम्भवे नृणाम्‌। 
न तस्य निष्कृतिः शाक्या कतुं वर्षशतैरपि ॥ 
(मनुः २। २२७) 


१-इसकी समर्पण-विघि शरीविद्यारल्राकर आदि अन्थोमे विस्तृतरूपसे वर्णित है। 


अङ्क] 


“मनुष्यकी उत्पत्ति एवं पालन-पोषणमें माता-पिता जो 
कष्ट सहते हैं उनका सैकड़ों वषॉमें भी बदला नहीं चुकाया जा 
सकता।' जहाँ संतानका माता-पिताके प्रति श्रद्धावनत होना 
परम आवश्यक है, वहीं माताका उपदेश एवं कर्तव्य भी 
कैसा प्रणम्य, उदात्त और उच्च हो सकता है, यह हमें 
वाल्मीकीय रामायणमें देखनेको मिलता है। 

पुरुषोत्तम भगवान्‌ श्रीरामके माता-पिताकी आज्ञा- 
पालनार्थं वन-यात्राके समय वल्कल वस्त्र धारण करनेपर 
लक्ष्मणने भी राजकुमारोचित वस्राभूषणोंका परित्यागकर 


तत्काल वल्कल-वस्तरोंको धारणकर अपनी माता सुमित्राके : 


चरणोंमें प्रणाम किया । माताने पुत्रको वनगमन-हेतु संनद्ध 
देखकर न तो शोक या विलाप ही किया और न विषादकी 
रेखाएँ ही उनके मुखमण्डल्पर उभरीं, वरन्‌ उन्होंने अपने 
पुत्रका मस्तक सुँघकर कहा--'बेटा !सुखपूर्वक प्रस्थान करो, 
तुम सदा यही ध्यान रखना कि श्रीराम ही तुम्हारे पितृस्थानीय 
महाराज दशरथके तुल्य हैं, और मेरे स्थानपर जनकनन्दिनी 
सीता ही तुम्हारी उपासनीया माता और दण्डक वन ही तुम्हारे 
लिये अयोध्याके समान सुखद निवासभूमि है-- 

रामं दशरथं विद्धि मां विद्धि जनकात्मजाम्‌। 

अयोध्यामटबीं विद्धि गच्छ तात यथासुखम्‌॥ 

(वार रा० २।४०।९) 

मातृ-पितृ-भक्तोमै गणपतिदेवका नाम सर्वप्रथम 
उल्लेख्य है । एक बार भगवान्‌ शङ्करने अपने पुत्रोंसे कहा कि 
जो द्वुतगतिसे समग्र पृथ्वीकी परिक्रमाकर मेरे पास प्रथम पहुँच 
जायगा, उसीका विवाह पहले होगा । अन्य कोई प्रतिद्वन्द्रिता 
रखी जाती तो निश्चय ही गणेश उत्तीर्ण होनेके प्रति आशावान्‌ 
होते, परंतु दरुतगतिसे दौड़ना लम्बोदरके लिये कठिन कार्य था। 
विनायक खड़े-खड़े सोच रहे थे और शरजन्मा महाबली 
कार्तिकेय मयूरपर तीव्र वेगसे प्रस्थान कर चुके थे। अचानक 
अगाध बुद्धिसम्पन्न गणनायकके मस्तिष्कमें एक विचार आया 
और सामने आसनपर बैठे माता-पिताकी दौड़कर सात बार 
प्रदक्षिणा की और हाथ जोड़कर खड़े होकर कहने लगे-- 
“अब मेरे विवाहमें विलम्ब क्या है ?' 

माता-पिताने हसकर कहा- “बेटा | पहले पृथ्वीकी 
परिक्रमा तो कर आ, कुमार तो चला गया, तू भी जा और 
देश अं ९-- 


* माता, पिता, अतिथि एवं आचार्यमें देवत्वकी अवधारणा + 


२४९ 


उससे पहले लौट आ, फिर तेरा विवाह पहले कर देंगे।' 
गणेश बोले--'वेदों और झाख्रोमें ऐसे वचन मिलते हैं 
कि जो पुत्र माता-पिताकी पूजा-प्रदक्षिणा करता है, उसे 
पृथ्वी-परिक्रमाजनित फल सुलभ हो जाता है। मैंने आप 
दोनोंकी प्रदक्षिणाएँ कर ली हैं। अब मेरी दुष्टिमें कुछ करना 
शेष नहीं रह गया।' शाख्रोमे कहा भी गया है कि 
“भूमेर्गरीयसी' माता स्वर्गादुच्चतरः पिता।' अर्थात्‌ माता 
पृथ्वीसे भी अधिक और पिता खर्गसे भी अधिक महान्‌ हँ । 
त एव हि त्रयो लोकास्त एव त्रय आश्रमाः । 
त एव हि त्रयो वेदास्त एवोक्तास्त्रयोऽझयः ॥ 
` (मनुर २1२३०) 
'वे (माता, पिता और आचार्य) ही तीनों (भूः, भुवः, 
स्वः) लोक हैं, वे ही तीनों आश्रम (ब्रह्मचर्याश्रम, गृहस्थाश्रम 
और वानप्रस्थाश्रम) हैं, वे ही तीनों वेद (ऋग्वेद, यजुर्वेद और 
सामवेद) हैं और वे ही तीनों अग्नि (गार्हपत्यानि, दक्षिणाि 
और आहवनीयाम्नि) हैं। 
माताको देवतुल्य माननेवाले धुव, पाण्डव-जैसे अनेक 
आदर्श और मातृ-पितृ-भक्त श्रवण तथा पंढरी-जैसे 
जाज्वल्यमान नक्षत्रॉसे भारतीय संस्कृति आलोकित है। 
महिमामें दस उपाध्यायॉसे आचार्य, सौ आचार्योसे पिता 
और हजार पिताओंसे माता अधिक मानी गयी है 
उपाध्यायान्दशाचार्यं आचार्याणां शत पिता। 
सहस्रं तु पितृन्माता गौरवेणातिरिच्यते ॥ 
(मनुः २। १४५) 
महाभारतके मार्कण्डेयसमाख्यापर्वमें मातृ-पितृ-भक्त 
धर्मव्याधका एक आख्यान आता है, जो इस प्रकार है 
कौशिक नामक एक तपस्वी ब्राह्मणको अपनी तपस्याका 
अहंकार हो गया था। एक बार जब वह किसी वृक्षके नीचे 
खड़ा था तो बगुळेने उसके सिरपर बीट कर दिया। उससे वह 
करुद्ध हो गया और उसने बगुलेको ज्यों ही क्रोधपूर्ण दृष्टिसे 
देखा तो वह बगुला जलकर भस्म हो गया। इससे उसका 
अहंकार और बढ़ गया। तत्पश्चात्‌ वह भिक्षाहेतु एक गाँवमें 
पहुँचा। वहाँ एक गृहस्थके यहाँ ज्यों ही भिक्षाकी आवाज 
लगायी तो एक पतित्रता खीने उससे “ब्राह्मण देवता ! में अभी 
आती हूँ'--यह कहकर भीतर चली गयी और जब कुछ देरके 


२५० 


+ कृतार्थयन्ति रक्षन्ति स्वभक्तान्‌ सर्वदेवताः * 


[देवता- 


त न त तत 


बाद निकली तो क्रुद्ध कौशिक ब्राह्मणने उसपर भी तेज दृष्टि 
डाली, तब वह कहने लगी--'विप्रवर ! मैं पतिके आ जानेके 
कारण उनकी सेवामें लग गयी थी, इसी कारण आनेमें मुझे 
विलम्ब हो गया, आप मुझे क्षमा करें इसपर भी कोशिक 
शान्त न हुए और अपनी तपःशक्तिके माहाल्यका वर्णन करते 
हुए उसे भला-बुरा. कहते रहे। वह कहने लगी कि मैं कोई 
जगुळा नहीं हूँ। जीके लिये पतिसेवा ही परम धर्म है, उसीसे 
मैं सब कुछ जानती हूँ, आपको उस बगुलेके जलने तथा 
धर्मके रहस्यको भी जाननेके लिये मिथिलामें धर्मव्याधके पास 
जाना चाहिये। मुझे समय नहीं है कि मैं आपसे अधिक बात 
करूँ, किंतु धर्मव्याध आपको समझा देंगे।' 
पतिव्रताके इस आशचर्ययुक्त कथनको सुनकर जब 
कौशिक मिथिलामें धर्मव्याधके पास पहुँचा, तब उसके 
कर्मको देखकर उसे कुछ घृणा हुई, पर धर्मव्याधने पतित्रताके 
मिलनेसे लेकर बगुलेके जलनेतककी सारी बातें उसे बता दीं। 
यह सब देख-सुनकर कौरिकको बड़ा आश्चर्य हुआ और 
उसने धर्मके मूल रहस्यको जानना चाहा, जिसके कारण 
घर्मव्याधको ऐसी सिद्ध प्राप्त हुई थी कि वह अप्रत्यक्ष एवं 
व्यवहित वस्तुओंको भी प्रत्यक्षकी भाँति देख सकता था। 
उसके जिज्ञासा करनेपर धर्मव्याधने कहा कि माता-पिता 
ही मेरे प्रत्यक्ष देवता हैं, जिनकी सेवा-शुश्रूषाके कारण ही मुझे 
यह दिव्य ज्ञान प्राप्त हुआ है। ये ही मेरे देवता हैं। जो कुछ 
देवताओंके लिये करना चाहिये, वह मैं इन्हीं दोनोंके लिये 
करता हूँ। आइये, मैं आपको उन देवताओंका प्रत्यक्ष दर्शन 
कराता हूँ। 
पिता माता च भगवन्नेतौ मद्दैवतं परम्‌। . 
यद्दैवतेभ्यः कर्तव्यं तदेताभ्यां करोम्यहम्‌॥ 
(महाभाः, वनपर्व २१४। १८) 


पितृदेवो भव 
विश्वजित्‌ यज्ञमें वाजश्रवाके पुत्र गौतम (वाजश्रवस) ने 
सम्पूर्ण धन दानमें दे दिया । गौतम-पुत्र कुमार नचिकेताने जब 
दक्षिणामें त्राहाणोको बूढी असमर्थ गौएँ ले जाते देखा तो 


आस्तिवयबुद्धि वह अपने पिताके हितार्थ पूछ बेठा-- 
धृपेताजी ! आप मुझे किस ऋत्विजूको दक्षिणार्थ देंगे ?' 


` पिताने प्रथम तो इसे बालककी नासमझी जानकर अनसुना कर 


दिया, परंतु जब तीसरी बार नचिकेताने पुनः पूछा--'कस्मै मां 
दास्यसीति'-- आप मुझे किसे देंगे ?' तब पिताने क्रुद्ध होकर 
कहा--'मृत्यवे त्वा ददामीति'--मैं तुझे यमको दूँगा ।' 
बालकने अपनी सहज बुद्धिसे सोचा- यमका कोन-सा 
विशिष्ट कार्य है, जो आज पिताजी मेरेद्वारा सम्पादित कराना 
चाहते हैं और वह यमलोक जा पहुँचा। यमराज बालक 
जचिकेताके बुद्धि-कौशलसे बहुत प्रभावित हुए और उन्होंने 
उससे तीन वर माँगनेके लिये कहा । नचिकेताने प्रथम वरके 
रूपमें यही माँगा कि 
ज्ञन्तसंकल्यः सुमना यथा स्या्ठीतमन्यर्गौतमो माभिमृत्यो । 
त्वठासृष्टं माभिवदेत्मतीत एतत्‌. त्रयाणां प्रथमं बरं वृणे॥ 
(कठोर १। १1 १०) 
“हे मृत्यो ! मेरे पिता मुझपर क्रोधरहित हों तथा आपके 
द्वारा लौटा देनेपर मुझे पूर्ववत्‌ पहचान कर वार्तालाप करें, यही 
प्रथम वर दीजिये ।' 
यह नचिकेताकी. विचित्र पितृ-भक्ति थी, वह उनकी 
आज्ञासे यमपुरीतक जानेको उद्यत हो गये और वहाँ पहुँचकर _ 
अपने पिताकी प्रसन्नताकी याचना की और दुर्लभ आत्म-ज्ञान 
प्राप्कर लौटां । इस प्रकार माता-पिताकी कटु प्रतीत होनेवाली 
आज्ञा भी पालन करनेपर कल्याणकारिणी ही सिद्ध होती है। 
वनवासमें रामके वनगमनके छेशसे दुःखी होकर 
लक्ष्मणने महारानी कैकेयी और महाराज दशरथके लिये कुछ 
कटु वचन भी कह डाले थे; किंतु आत्मवान्‌ श्रीराम तनिक 
भी पितृभक्तिसे विचलित नहीं हुए और उन्हें खेहसे समझाते 
हुए उन्होंने कहा-- 


गुरुश्च राजा च पिता च वृद्धः 
क्रोधात्‌ प्रहर्षादथवापि कामात्‌। 
यद व्यादिशेत्‌ कार्यमवेक्ष्य धर्म 
कस्तं न कुर्यादनृशंसवृत्तिः ॥ 
(वाश,र० २।२१।५९) 
“लक्ष्मण ! महाराज हमारे गुरु, राजा और पिता होनेके 
साथ ही सम्माननीय वृद्ध महानुभाव हैं | वे काम, क्रोध या हर्षसे 
प्रेरित होकर जिस कार्यके लिये आज्ञा दें, उसका पालन करना 
हमारा परम धर्म है । क्रूर, हीन आचरणवाला ऐसा कौन पुरुष 
होगा जो पिताकी आज्ञाको धर्म समझकर पालन न करता हो! 


* माता, पिता, अतिथि एवं आचार्यमें देवत्वकी अवधारणा + 


मर्यादापुरुषोत्तम राम इसके पूर्व मातासे भी स्पष्ट कह 
देते हैं-- 
नास्ति शाक्तिः पितुर्वाक्यं समतिक्रमितुं मम । 
ग्रसादये त्वां शिरसा गन्तुमिच्छाम्यहं वनम्‌॥ 
(बा रा० २।२१।३०) 
“माँ ! मैं तुम्हारे चरणोंमें वन्दन कर तुम्हें प्रसन्न करना 
चाहता हुँ, पर मुझमें पिताकी आज्ञा उल्लङ्घन करनेकी शक्ति 
नहीं है, अतः वनको ही जाना चाहता हुँ।' 
"पितृदेवो भव' के प्रमाण-स्वरूप कण्डु मुनि, सगरपुत्र, 
परशुराम एवे देवन्रत भीष्म आदि भी अनेक उदाहरण हैं। 
महाभारतके आरणेयपर्वान्तर्गत युधिष्ठिर-यक्ष-संवादमें 
भी “किं स्विदुचतरं हि खात' अर्थात्‌ आकारासे ऊँचा क्या है ? 
इसका प्रत्युत्तर देते हुए धर्मराज कहते है--'खात्‌ 
पितोच्चतरस्तथा' अर्थात्‌ पिता आकाशसे भी ऊँचा है। 
स्वयं श्रीकृष्णचन्द्र एवं बलराम कहते है--'यदि कोई 
मनुष्य एक सौ वर्षतक भी माता-पिताकी सेवा करता रहे तब 
भी वह उनके उपकारसे उक्रण नहीं हो सकता। 
न तयोर्याति निर्वेशं पित्रोर्मर्त्यः शतायुषा ॥ 
(श्रीमद्भा० १० ।४५। ५) 
आचार्यदेवो भव 
विद्यारूपी नौकाके द्वारा अविद्या और उसके कार्यसे पार 
कर देनेके कारण ही आचार्यको बारम्बार नमस्कार किया गया 
है---'ते तमर्चयन्तस्त्वं हिं नः पिता योऽस्माकमविद्यायाः परं 
पारं तारयसीति नमः परमऋषिभ्यो नमः परमऋषिभ्यः ।' 
, (प्रश्नोपण ६।८) । 
जो समस्त विद्याओके जन्मदाता हैं, वे जगदगुरु श्रीकृष्ण 
भी आचार्यप्रतिष्ठाको सर्वोपरि मानकर काइयपगोत्रीय 
सांदीपनिके आचार्यत्वमें गुरुकुलमें अध्ययन करते हैं तथा 
आचार्य भी अपने इष्टदेवकी भाँति पूज्य हैं। इस आदर्शको 
अपने व्यवहारद्वारा खयं जीवनमें चरितार्थ करते हैं-- 
यथोपसाद्य तौ दान्तौ गुरो वृत्तिमनिन्दिताम्‌। 
ग्ाहयन्ताबुपेतौ स्म भवत्या देवमिवादूतौ ॥ 
(श्रीमदूभा० १०।४५। ३२) 
गुरुकी उत्तम सेवा कैसे करनी चाहिये इस आदर्शको 
लोगोंके सामने रखते हुए कृष्ण-बलराम दोनों भ्राता बड़ी 


भक्तिसे इष्टदेवके समान उनकी सेवा करने लगे। 
भृगुनन्दन परशुरामका विगलित हुआ अहं जब श्रीरामके 
समक्ष नत हो जाता है, तब परशुराम भगवान्‌ श्रीरामके 
वास्तविक स्वरूपको प्रणाम कर जहाँ उनकी अनेकविध स्तुति 
करते हैं, वहीं यह भी कहते हैं कि मुक्तिका अमोघ साधन है 
ज्ञानसे सम्पन्न आचार्य (सद्गुरु) की प्राप्ति, जो आपकी 
कृपासे ही सम्भव है। 
ततस्त्वज्ज्ञानसम्पन्नः सदगुरुस्तेन  लभ्यते । 
वाक्यज्ञान गुरोर्लब्ध्वा त्वत्मसादाद्विमुच्यते ॥ 
(अध्यात्मरा०, बाल० ७ | ४०) 
मनुस्मृतिका यह सुभाषित इस विषयकी पुष्टि करता है कि 
आचार्य परमात्माकी मूर्ति हे-- 'आचार्यो ब्रह्मणो मूर्तिः ।' 
(आचार्यदेवो भव'के अनेकानेक प्रणम्य प्रदीप हमारे 
धर्मशास्त्रॉके आलोक हैं। आचार्य बृहस्पति, शुक्राचार्य, 
द्रोणाचार्य, कृपाचार्य, गर्गाचार्य, शंकराचार्य, रामानुजाचार्य, 
निम्बार्काचार्य, मध्वाचार्य-जैसोंकी शृङ्खला अक्षुण्ण और अबाध 
गतिसे आज भी निरन्तर गतिमान्‌ है । आरुणि, उपमन्यु, उत्तङ्क 
तथा एकलव्य आदिकी गुरुभक्ति प्रशंसनीय है। 
अतिथिदेवो भव 
तिस्रो रात्रीर्यदवात्सीगृहि मेज्नश्नन ब्रह्मन्नतिथिर्नमस्यः । 


नमोऽ हानि भऽ तत त nu 
१।१।९) 
(यमराजने नचिकेतासे कहा--) आप नमस्कारयोग्य 


अतिथि होते हुए भी मेरे घर तीन रात्रितक भोजन किये बिना 
ही रहे, इसके बदलेमें मुझसे तीन वरदान माँग लें।' 
यमराजका यह कथन न्यायप्रदाता देवके मनोभावोंका द्योतक 
है, जो अतिथिको देवस्वरूप माननेका उत्तम उदाहरण है। 
भारतकी प्राचीन सनातन परम्पराके अनुसार आतिथ्य भी 
उत्कृष्ट धर्म माना गया है। यदि अन्य कुछ सम्भव न भी 
हो तो कोई भी व्यक्ति आसन, कुझालम्रश्न, मृदु भाषण और 
जलादिके द्वार सबका आतिथ्य कर सकता है, क्योंकि 
किसीके यहाँ भी इतनी वस्तुएँ सदा सुलभ रहती हैं और 
मुदु भाषण आदिमे कोई व्यय भी नहीं होता--- 
तृणानि भूमिरूदकं वाक्‌ चतुर्थी च सूनृता। 
सतामेतानि गेहेषु नोच्छिद्यन्ते कदाचन ॥ . 
(महाभा०, वन० २। ५४), 


x कृतार्थयन्ति 

भगवत्कृपासे कुछ अर्जित किया है, उसमें 
जितनेसे अपना पेट भरे उतनेपर ही मनुष्यका अधिकार है, जो 
इससे अधिकपर अपना स्वामित्व मानता है, वह चोर है। उसे 
दण्ड मिलना चाहिये -- 
, यावद्‌ प्रियेत जठरं तावत्‌. स्वत्वं हि देहिनाम्‌। 
अधिकं योऽभिमन्येत स स्तेनो दण्डमर्हति ॥ 
(श्रीमद्धा० ७। १४।८) 
काशीनरेश उशीनरके पुत्र महाराज शिविका अतिथिरूपमें 
आये पक्षीतकके लिये देहार्पण, महात्मा विदुर, महाराजा 
संसृतिके पुत्रः रन्तिदेव और अम्बरीषके आतिथ्य-उपाख्यान 
"अतिथिदेवो भव' का यशोगान कर रहे हैं। जहाँ हमारे 
घर्मशाख्ोंमें अनेक यज्ञोंका विधान है, उसीमें “अतिथि-यज्ञ' 
का महत्त्वपूर्ण स्थान है। जिस प्रकार यज्ञमें आहुतियाँ देकर 
उसे सार्थक बनाया जाता है; उसी प्रकार अतिथिदेवके 
शुभागमनपर उसे नेत्र दे (स्न्रेहपूरित दृष्टिसे देखे), मन दे 
(मनसे हितचिन्तन करे), वाणी दे (सत्य, प्रिय, हित-वचन 
कहे) । जब वह जाने लगे तब दूरतक उसके पीछे-पीछे जाय 
और जबतक घरपर रहे, तबतक उसकी सेवामें संलम्न रहे। 
यह पाँच प्रकारकी दक्षिणाओंसे युक्त अतिथि-यज्ञ है। 


रक्षन्ति स्वभक्तान्‌ सर्वदेवताः * 

चश्चुर्दद्यान्मनो दद्याद्‌: वाचं दद्याच सूनृताम्‌। 
अनुत्रजेदुपासीत स यज्ञः पञ्चदक्षिणः ॥ 
प (महाभा०, वन० २1 ६१) 
. मुदगलपुराणका सक्तुप्रस्थीय मौद्गल्योपाख्यान तो 
इस बातकी पुष्टि करता है कि पिछले पाँच हजार वर्षेकि 
अद्वितीय राजसूय यज्ञकी तुलना सेरभर सत्तूके आतिथ्यके 
बराबर भी नहीं हुआ, जो नेवलेके अर्घाङ्गको स्र्णमें परिवर्तित 
न कर सका । 
भारतीय संस्कृतिके इन उच्चादशों एवं उदात्त मनोभावोंका 
प्रायः सम्पूर्ण विश्वने सादर अनुसरण किया है । माता, पिता, 
आचार्य एवं अतिथिमें देवत्वकी अवधारणा गहन चिन्तनपर 
आधारित वैदिक परम्परा है, जिसके यथाशक्ति परिपालनसे ही 
मानव-जीवन वास्तविक रूपमें सार्थक हो सकता है। 
इन तीनोंकी सेवामें ही मनुष्यका सम्पूर्ण श्रुति-स्मृति- 
विहित कृत्य परिपूर्ण हो जाता है। यही सेवा मनुष्यका श्रेष्ठ 
(साक्षात्‌ सब पुरुषार्थका साधक) धर्म है और अन्य 
(अग्निहोत्रादि) धर्म-तो उपधर्म हँ-- 
त्रिष्वेतेष्वितिकृत्य॑ हि पुरुषस्य समाप्यते । 
एष धर्मः परः साक्षादुपधर्मो$न्य उच्यते ॥ 


बालकोंकी अधिष्ठात्री देवी षष्ठी 


पुराणोमें षष्ठीदेवी बालकोंकी अधिष्ठात्री देवी मानी गयी 
हैं। नवजात शिशुके जन्मके छठे दिन जिन देवीके पूजनकी 
परम्परा है, वे षष्ठीदेवी हैं। लोकभाषामें इसे नवजात शिशुका 
'छठी' महोत्सव भी कहते हैं। मूलप्रकृतिके छठे अंशसे उत्पन्न 
होनेके कारण ये 'षष्टी' देवी कहलाती हैं। इन्हें विष्णुमाया' 


और 'ब्रालदा' भी कहा जाता है। मातृकाओंमें ये 'देवसेना' 


नामसे प्रसिद्ध हैं। खामिकार्तिकेयकी पत्नी होनेका सौभाग्य 
इन्हें प्राप्त है। बालकोंको दीर्घायु..बनाना तथा उनका 
भरण-पोषण एवं रक्षण करना इनका स्वाभाविक गुण है। 
अपने आराधकोंकी सभी कामनाओंको पूर्ण करनेवाली ये 
सिद्धयोगिनी देवी अपने योग एवं प्रभावसे बच्चोके पास सदा 
विराजमान रहती हैं। 

एक पौराणिक कथा है--प्रियव्रत नामसे प्रसिद्ध एक 


राजा थे। उनके पिताका नाम था--स्वायम्भुब मनु । प्रियत्रत 
योगिराज होनेके कारण विवाह करना नहीँ चाहते थे । तपस्यामें 
उनकी विशेष रुचि थी। परंतु ब्रह्माजीकी आज्ञा तथा 
सत्रयल्रके प्रभावसे उन्होंने विवाह कर लिया। विवाहके 
पश्चात्‌ सुदीर्घकालतक उन्हें कोई भी संतान नहीं हो सकी | तब 
कश्यपजीने उनसे पुत्रेष्टियज्ञ कराया और उनकी प्रेयसी भार्या 
मालिनीको चरु प्रदान किया । चरु-भक्षण करनेके पश्चात्‌ रानी 
मालिनी गर्भवती हो गयीं। तत्पश्चात्‌ सुवर्णे समान 
प्रतिभावाले एक कुमारकी उत्पत्ति हुई, परंतु वह कुमार 
मरा हुआ था। उसे देखकर समस्त रानियाँ तथा बान्धवोंकी 
खियाँ रो पडी पुत्रके असह्य शोकके कारण माताको मूर्च्छा 
आ गयी। A 

राजा प्रियव्रत उस मृत बालकको लेकर स्मशानमें गये 


* बालकोंकी अधिष्ठात्री देवी षष्टी ह 

और पुत्रको छातीसे चिपकाकर दीर्घ स्वरसे रोने लगे। 


इतनेमें उन्हें वहाँ एक दिव्य विमान दिखायी पड़ा। शुद्ध 
स्फटिकमणिके समान 'ज़गमगाते हुए उस विमानकी रेशमी 
वर्खोसे अनुपम शोभा हो रही थी। वह अनेक प्रकारके अद्भुत 
चित्रोंसे विभूषित तथा पुष्पोंकी मालासे सुसज्जित था । उसीपर 
बैठी हुई एक देवीको राजा प्रियव्रतने देखा। श्वेत चम्पाके 
फूलके समान उनका उज्ज्वल वर्ण था । सदा सुस्थिर तारुण्यसे 
शोभा पानेवाली उन देवीके मुखपर प्रसन्नता छायी हुई थी। 
रलमय भूषण उनकी छवि बढ़ाये हुए थे । योगञास्नमें पारङ्गत 
वे देवी भक्तोंपर अनुग्रह करनेके लिये आतुर थीं । ऐसा जान 
पड़ता था मानो वे मूर्तिमती कृपा ही हों। उन्हें सामने 
विराजमान देखकर राजाने. बालकको भूमिपर रख दिया और 
बड़े आदरके साथ उनकी पूजा-स्तुति की । उन्हें प्रसन्न देखकर 
राजाने उनसे परिचय पूछा। 

भगवती देवसेनाने कहा--'राजन्‌ ! मैं ब्रह्माकी मानसी 
कन्या हूँ। जगत्पर शासन करनेवाली मुझ देवीका नाम 
'देवसेना' है। विधाताने मुझे उत्पन्न करके स्वामिकार्तिकेयको 
सौंप दिया है। मैं सम्पूर्ण मातृकाओंमें प्रसिद्ध हूँ। भगवती 
मूलप्रकृतिके छठे अंशसे प्रकट होनेके कारण ,विश्वमें देवी 
'षष्ठी' नामसे मेरी प्रसिद्धि है। मेरे प्रसादसे पुत्रहीन व्यक्ति 
सुयोग्य पुत्र, प्रियाहीन जन प्रिया, दरिद्र धन तथा कर्मशील 
पुरुष कमेकि उत्तम फल प्राप्त कर लेते हैं। राजन्‌! सुख, 
दुःख, भय, शोक, हर्ष, मङ्गल, सम्पत्ति और विपत्ति ये 
सब कर्मके अनुसार होते हैं। अपने ही कर्मके प्रभावसे पुरुष 
अनेक पुत्रोंका पिता होता है और कुछ लोग पुत्रहीन भी होते 
हैं। किसीको मरा हुआ पुत्र होता है और किसीको दीर्घजीवी-- 
यह कर्मका ही फल है। गुणी, अङ्गहीन, अनेक पत्नियोंका 
स्वामी,भार्यारहित, रूपवान्‌, रोगी और धर्मी होनेमें मुख्य कारण 
अपना कर्म ही है। कर्मके अनुसार ही व्याधि होती है और 
पुरुष आरोग्यवान्‌ भी होता है। अतएव राजन्‌ ! कर्म सबसे 
बलवान्‌ है 

इस प्रकार कहकर देवी षष्ठीने उस बालकको उठा लिया 
और अपने महान्‌ ज्ञानके प्रभावसे खेल-खेलमें ही उसे पुनः 
जीवित कर दिया । राजाने देखा--सुवर्णके समान प्रतिभावान्‌ 
वह बालक हँस रहा है । अभी महाराज प्रियव्रत उस बालककी 


ओर देख ही रहे थे कि देवी देवसेना उस बालकको लेकर 
आकारामें जानेको तैयार हो गयीं। यह देख राजाके कण्ठ, 
ओष्ठ और तालु सूख गये, उन्होंने पुनः देवीकी स्तुति की । तब 
संतुष्ट हुई देवीने राजासे कहा-- 

“राजन्‌! तुम स्वायम्भुव मनुके पुत्र हो। तीनों लोकोंमें 
तुम्हारा शासन चलता है। तुम सर्वत्र मेरी पूजा कराओ और 
स्वयं भी करो । मै तुम्हें कमलके समान मुखवाला यह मनोहर 
पुत्र प्रदान करूँगी। इसका नाम सुव्रत होगा। यह 
सर्वगुणसम्पन्न होगा तथा इसमें समस्त विवेकराक्तियाँ 
विद्यमान रहेंगी। यह भगवान्‌ नारायणका कलावतार तथा 
प्रधान योगी होगा । इसे पूर्वजन्मकी बातें याद रहेंगी । क्षत्रियोंमें 
श्रेष्ठ यह बालक सौ अश्वमेध यज्ञ करेगा । सभी इसका सम्मान 
करेंगे। उत्तम बलसे सम्पन्न होनेके कारण यह ऐसी शोभा 
पायेगा, जैसे लाखों हाथियोंमें सिंह । यह धनी, गुणी, शुद्ध, 
विद्वानोंका प्रेममाजन तथा योगियों, ज्ञानियों एवं तपस्वियॉका 
सिद्धरूप होगा। त्रिलोकीमें इसकी कीर्ति फैल जायगी ।' 

इस प्रकार कहनेके पश्चात्‌ भगवती देवसेनाने उन्हें वह 
पुत्र दे दिया। राजा प्रियत्रतने पूजाकी सभी बातें स्वीकार कर 
लीं। यों भगवती देवसेनाने उन्हें उत्तम वर दे खर्गके लिये 
प्रस्थान किया। राजा भी भ्रसन्न-मन होकर मन्त्रियोके साथ 
अपने घर लौट आये । आकर पुत्र-विषयक वृत्तान्त सबसे कह 
सुनाया। यह प्रिय वचन सुनकर स्री और पुरुष सब-के-सब 
परम संतुष्ट हो गये। राजाने सर्वत्र पुत्र-प्राप्तिक उपलक्षमें 
माङ्गलिक कार्य आरम्भ करा दिया । भगवती षष्टीदेवीकी पूजा 
की। ब्राह्मणोंको बहुत-सा धन दान किया। तबसे प्रत्येक 
मासमें शुक्पक्षकी षष्ठी तिथिके अवसरपर भगवती षष्ठीका 
महोत्सव यलपूर्वक मनाया जाने लगा । बाळकोंके प्रसवगृहमें 
छठे दिन, इक्कीसवें दिन तथा अन्नप्राशनके शुभ समयपर 
यलपूर्वक देवीकी पूजा होने लगी । 

षष्ठीदेवीका ध्यान 

झालग्रामकी प्रतिमा, कलश अथवा वरके मूलभागमें 
या दीवालपर पुत्तलिका बनाकर प्रकृतिके छठे अंशसे प्रकट 
होनेवाली शुद्धखरूपिणी भगवती षष्ठीदेवीका इस प्रकार ध्यान 
करना चाहिये 

षष्ठांशां प्रकृतेः शुद्धां सुप्रतिष्ठां च सुत्रताम्‌। 
सुपुत्रदं च शुभदां दयारूपां जगठासूम्‌ ॥ 
श्वेतचम्पकवर्णाभां रल्रभूषणभूषिताम्‌। 
पवित्ररूपा परमां देवसेनां परां भजे॥ 
(नरहमवैवर्तपुः,प्रकृति0 ४३ । ४९-५०) 
सुन्दर पुत्र, कल्याण तथा दया प्रदान करनेवाली ये देवी 
जगतकी माता हैं। श्वेत चम्पकके समान इनका वर्ण है। 
रत्नमय आभूषणोंसे ये अलंकृत हैं। इन परम चित्खरूपिणी 
भगवती देवसेनाकी में उपासना करता हूँ। इनका अष्टाक्षर 
मन्त्र इस प्रकार है--'3% हीं षष्ठीदेव्यै स्वाहा ।' इनकी प्रार्थना 
इस स्तोत्रद्रार करनी चाहिये 
जमो देव्यै महादेव्यै सिद्ध्यै शान्त्यै नमो नमः । 
शुभायै देवसेनायै षष्ठीदेव्यै नमो नमः॥ ` 
वरदायै पुत्रदायै धनदायै नमो नमः। 
सुखदायै मोक्षदायै षष्ठीदेव्यै नमो नमः॥ 
शक्तेः षष्ठाशरूपायै सिद्धायै च नमो नमः। 
मायायै सिद्धयोगिन्यै षष्ठीदेव्यै नमो नमः ॥ 
पारायै पारदायै च षष्ठीदेव्यै नमो नमः। 
सारायै सारदायै च पारायै सर्वकर्मणाम्‌॥ 
बालाधिष्ठातुदेव्यै च षष्ठीदेव्यै नमो नमः । 
कल्याणदायै कल्याण्यै फलदायै च कर्मणाम्‌॥ 
प्रत्यक्षायै च भक्तानां षष्ठीदेव्यै नमो नमः। 
पूज्यायै स्कन्दकान्तायै सवेषां सर्वकर्मसु ॥ 
देवरक्षणकारिण्यै षष्ठीदेव्यै नमो नमः। 
शुद्धसत्त्वस्वरूपायै वन्दितायै नृणां सदा ॥ 
हिंसाक्रोधवर्जितायै षष्ठीदेव्यै नमो नमः। 
धनं देहि प्रियां देहि पुत्रं देहि सुरेश्वरि॥ 
धर्म देहि यशो देहि षष्ठीदेव्यै नमो नमः। 
भूमिं देहि प्रजां देहि देहि विद्यां सुपूजिते॥ 
.. कल्याणं च जयं देहि षष्ठीदेव्यै नमो नमः। 
(ब्रहावैवर्तपुर, प्रकृति ४३ । ५७-६६) 
“देवीको नमस्कार है | महादेवीको नमस्कार है । भगवती 
सिद्धि एवं शान्तिको नमस्कार है । शुभा, देवसेना एवं भगवती 
षष्टीको बार-बार नमस्कार है । वरदा, पुत्रदा, धनदा, सुखदा 
' एवं मोक्षप्रदा भगवती षष्ठीको बार-बार नमस्कार है। 


मूलप्रकृतिके छठे अंशसे प्रकट होनेवाली भगवती सिद्धाको 
नमस्कार है। माया, सिद्धयोगिनी, स्वयंमुक्त एवं मुक्तिदात्री, 
सारा, सारदा और परादेवी नामसे शोभा 'पानेवाली भगवती 
'बष्ठीको बार-बार नमस्कार है । बालकोंकी अधिष्ठात्री, कल्याण 
प्रदान करनेवाली, कल्याणखरूपिणी एवे कर्मोका फल प्रदान 
करनेवाली देवी षष्टीको बार-बार नमस्कार है । अपने भक्तोंको 
प्रत्यक्ष दर्शन देनेवाली तथा सबके लिये सम्पूर्ण कार्योमें पूजा 
प्राप्त करनेकी अधिकारिणी स्वामिकार्तिकेयकी प्राणप्रिया देवी 
षष्ठीको बार-बार नमस्कार है। मनुष्य जिनकी सदा वन्दना 
करते हैं तथा देवताओंकी रक्षामें जो तत्पर रहती हैं, उन 
शुद्धसत््वखरूपा देवी षष्ठीको बार-बार नमस्कार है। हिंसा 
और क्रोधसे रहित भगवती षष्टीको बार-बार नमस्कार है। 
सुरेश्वरि ! तुम मुझे सम्मान दो, विजय दो और मेरे शन्रुओंका 
संहार कर डालो। धन और यश प्रदान करनेवाली भगवती 
षष्ठीको बार-बार नमस्कार है। हे सुपूजिते ! तुम भूमि दो, प्रजा 
दो, विद्या दो तथा कल्याण एवं जय प्रदान करो। तुम 
षष्ठीदेवीको बार-बार नमस्कार है।' 
षष्ठीदेवीकी आराधना करनेसे स्तोत्रमें वर्णित याचनाएँ तो 
सफल होती ही हैं साथ ही और भी विशेषताएँ प्राप्त होती हैं, 
जिसका वर्णन इस प्रकार है-- 
षष्ठीस्तोत्रमिदं ब्रह्मन्‌ यः शृणोति च वत्सरम्‌ ॥ 
अपुत्रो लभते पुत्रं वरं सुचिरजीविनम्‌। 
वर्षमेकं च या भवत्या संयतेदे श्रृणोति च॥ 
सर्वपापािनिर्भुक्ता महावन्ध्या प्रसूयते। 
वीरपुत्र च गुणिनं विद्यावन्तं यशस्विनम्‌॥ 
सुचिरायुष्मन्तमेव षष्ठीमातुप्रसादतः । 
काकवर्ध्या च या नारी मृतापत्या च या भवेत्‌॥ 
वर्ष श्रुत्वा लभेत्‌ पुत्रं षष्ठीदेवीप्रसादतः । 
रोगयुक्ते च बाले च पिता माता शृणोति च ॥ 
मासं च पूज्यते बालः षष्ठीदेवीप्रसादतः ॥ 
(नरह्मवैवर्त’, प्रकृतिखण्ड ४३। ६७-७२) 
जो पुरुष भगवती षष्टीके इस स्तोत्रको एक वर्षतक श्रवण 
करता है, वह यदि अपुत्री हो तो दीर्घजीवी सुन्दर पुत्र प्राप्त कर 
लेता है। जो एक वर्षतक भक्तिपूर्वक देवीकी पूजा करके 
इनका यह स्तोत्र सुनता है, उसके सम्पूर्ण पाप विलीन हो जाते 


अङ्क] २५५ 


एफफफफककफफफकफफफ फफफ फफफळफफफफफफफफक फफफ फक कफ फक फ कफ फक क कफ अक कफ फ फक फक कक फक फक कक फफफ अफ कक कफक क कफकफ फक फकिकककक कक 


* अश्वत्थः सर्ववृक्षाणाम्‌ + 


क. कक 5 कक कक क कक क फक कक कक: 


हैं। महान्‌ वन्ध्या भी इसके प्रसादसे संतान-प्रसव करनेकी करनेके फलस्वरूप भगवती षष्टीके प्रभावसे पुत्रवती हो जाती 

योग्यता प्राप्त कर लेती है। वह भगवती देवसेनाकी कृपासे है। यदि बालकको रोग हो जाय तो उसके माता-पिता एक 

गुणी, विद्वान, यशस्वी, दीर्घायु एवं श्रेष्ठ पुत्रकी जननी होती है। मासतक इस स्तोत्रका पाठ एवं श्रवण करें तो षष्ठीदेवीकी 

काकवन्ध्या अथवा मृतवत्सा नारी एक वर्षतक इसका श्रवण कृपासे उस बालककी व्याधि शान्त हो जाती हे । 
.२>०<८>०८--> 


अश्वत्थः सर्ववृक्षाणाम्‌ 
(डॉ° श्रीराकेशमणिजी त्रिपाठी) 


भारतीय जनजीवनमें वनस्पतियों, वृक्षों आदिमें भी 
देवत्वकी अवधारणा परम्परासे चलती आ रही है। भगवान्‌. 
श्रीकृष्णने गीतामें अश्वत्थ वृक्षको अपनी विभूति बतलाया 
है।* वैसे भी पञ्चवट विशेष रूपसे पूजनीय हैं। भारतके 
अधिकांश प्रदेशोमे पीपल, गूलर, बरगद, पाकड़ और 
आमकी 'पञ्चवृक्षा'में गणना की जाती है। धार्मिक आस्थाके 
अनुसार इनमें भी अश्वत्थ- (पीपल) का स्थान सर्वोपरि है। 

अश्वत्थ वृक्षके आरोपणका पुण्य अक्षय होता है। कहा 
जाता है कि इस लोकमें अश्वत्थ वृक्षके छायातलमें जिस प्रकार 
प्राणी खच्छन्दतासे भ्रमण करते हुए सुख प्राप्त करते हैं, उसी 
प्रकार इस वृक्षका आरोपणकर्ता मृत्युके पश्चात्‌ विराम और 
विश्राम प्राप्त करता हुआ नियन्ताके निकट निवास करनेका 
सौभाग्य प्राप्त कर लेता है। उन्हें न यमलोककी यन्त्रणा हो 
सकती है न दारुण संताप ही। 

विविध पुराणोंमें अश्वत्थ वृक्षका अनेकधा उल्लेख करते 
हुए इसके माहात्म्यकी अधिक विशिष्टता प्रतिपादित की गयी 
है। स्कन्दपुराणके अनुसार अश्वत्थ वृक्षके मूलमें विष्णु, तनेमें 
“केशव, झाखाओंमें नारायण, पत्तोमें भगवान्‌ श्रीहरि और 
फलोंमें सब देवताओंसे युक्त अच्युत सदा निवास करते हैं। 
यह वृक्ष मूर्तिमान्‌ श्रीविष्णुखरूप है । महात्मा पुरुष इस वृक्षके 
पुण्यमय मूलकी सेवा करते हैं। इसका आश्रय करना 
मनुष्योंके सहस्रां पापोंका नाशक तथा सभी अभीष्टोंका साधक 
है। 

श्रीमद्धागवतके अनुसार द्वापरयुगमे परमधामगमनसे पूर्व 


१-अश्वत्थः सर्ववृक्षाणां (गीता १०। २६) 


योगेश्वर भगवान्‌ श्रीकृष्ण इस परम पवित्र अश्वत्थ वृक्षके नीचे 
बैठकर ध्यानावस्थित हुए थे।* 
पीपलके वृक्षको बिना प्रयोजनके काटना अपने पितरोंको 
काट देनेके समान है। ऐसा करनेसे वंशकी हानि होती है । 
यज्ञादि पवित्र कार्योके उद्देश्यसे इसकी लकड़ी काटनेसे कोई 
दोष न होकर अक्षय स्तर्गकी प्राप्ति होती है। अश्वत्थ वृक्षकी 
पूजा करनेसे समस्त देवता पूजित हो जाते हैं। 
छिन्नो येन वृथाश्चत्थइछेदिंताः पितृदेवताः । 
यज्ञार्थं छेदितेऽश्वत्थे ह्यक्षयं स्वर्गमाञ्ुयात्‌॥ 
अश्वत्थः पूजितो यत्र पूजिताः सर्वदेवताः ॥ 
(अश्वतथस्ोत्रम्‌) 
अश्वत्थ वृक्षकी परिक्रमा करने एवं नित्यप्रति उसपर जल 
चढ़ानेसे अशुभ नष्ट हो जाता है। इस वृक्षके मूलमें थाला 
बनाकर वैशाख मासमें जळ देनेसे महान्‌ फलकी प्राप्ति होती 
है। इस वृक्षके दर्शन एवं श्रद्धापूर्वक नित्यप्रति नमनसे 
सम्पदामें वृद्धि तथा दीर्घायुष्यकी प्राप्ति होती है। विष्णुरूप 
अश्वत्थदेवकी इस प्रकार प्रार्थना की जा सकती है-- 
अश्वत्थ सुमहाभाग सुभग प्रियदर्शन । 
इष्टकामांश्च मे देहि इत्रुभ्यस्तु पराभवम्‌॥ 
आयुः प्रजां धनं धान्यं सौभाग्यं सर्वसम्पदम्‌। 
देहि देव महावृक्ष त्वामहं शरण गतः॥ 
(अश्वत्यस्तोत्रम) 
अश्वत्थ वृक्षकी प्रायः तीन बार प्रदक्षिणा करनेका विधान 
है। प्रायः हिन्दू बालिका बाल्यकालसे ही अश्वत्थ वृक्षसे 


२-मूले विष्णुः स्थितो नित्यं स्कन्धे केशव एव च। नारायणस्तु शाखासु पत्रेषु भगवान्‌ हरिः॥ 
'फलेऽच्युतो न संदेह सर्वदेवैः समन्वितः । 
स एव विष्णुम एव मूर्तो महात्मभिः सेवितपुण्यमूलः । यस्याश्रयः पापसहरूहन्ता भवेन्रणां कामदुघो गुणाढ्य: । 


३-भागबतपुराण ३।४।८ 


(स्कन्दपुराण, नागरः २४७ | ४१-४२, ४४) 


क 'कृतार्थयन्ति 


रिफ छक फक फक फफफकर्ण कक 


रफ़्फफफफफफफफफफफफफफफफफफ ५ 


सम्बद्ध अनेक व्रतोंका पालन करती हैं। 'ज्ञानभास्कर' नामक 
अन्थके अनुसार प्रबल वैधव्य-योगवाली कन्याको 
'अश्वर्थ-त्रत'का अनुष्ठान करना चाहिये । 
बृहददेवताकार महर्षि शौनकने 'अश्वत्योपनयन' नामक 
महान्‌ व्रतकी महिमा बतलाते हुए कहा है कि किसी शुभ 
दिनमें पुरुष पीपल वृक्षका. आरोपण कर उसे आठ वर्षोतक 
निरन्तर जल-दान करे। इस प्रकार उसका पुत्रवत्‌ पालन एवं 
पोषण करता रहे। तत्पश्चात्‌ उस वृक्षका यज्ञोपवीत-संस्कार 
सम्पन्न कर यदि उसका विधिवत्‌ पूजन किया जाय तो अक्षय 
लक्ष्मीकी प्राप्ति होती है। अश्वत्थ वृक्षका रोपण करनेवाले 
व्यक्तिकी वंशपरम्परा कभी समाप्त नहीं होती, अपितु अक्षय 
रहती है। इसके आरोपणसे समस्त ऐश्वर्य एवं दीर्घायुकी प्राप्ति 
होती है तथा पितृगण नरकसे छूटकर मोक्ष प्राप्त कर लेते हैं-- 


अश्वत्थः स्थापितो येन तत्कुलं स्थापितं ततः । 
. धनायुषां समृद्धिस्तु पितून छेशात्‌ समुद्धरेत्‌॥ 


अश्वत्थकी पूजा एवं उसका स्पर्श प्रायः शनिवारको ही 
विशेष रूपसे किया जाता है । 'व्रतराज'में “अद्भुतसागर'से 
संगृहीत अश्वत्योपासना एवं उसकी प्रदक्षिणाकी विधि 
विस्तारसे वर्णित है, जिसमें इस विषयकी विवेचना करते हुए 
अथर्वण ऋषिने पिप्पलाद ऋषिसे कहा है -- 

प्राचीन कालमें दैत्योंसे पीडित ब्रह्मादि सभी देवता 
श्रीविष्णुकी शरणमें गये । उन देवताओनि विष्णुसे प्रार्थना करते 
हुए कहा--'भगवन्‌ ! हम राक्षसोंसे निरन्तर पीडित रहते हैं। 
हमारे दुःखकी शान्ति किस प्रकार हो सकती है ?' तब श्रीविष्णुने 
कहा- मैं अश्वत्थ-रूपसे भूतलपर विद्यमान हूँ। इसलिये 
सभी प्रकारसे तुम्हें अश्वत्थ-वृक्षका सेवन करना चाहिये ।' 

अश्वत्थ-ब्रतीको प्रातः नदी आदिमें खान करना चाहिये । 
तत्पश्चात्‌ नित्य-नियमसे अश्वत्यकी जगह जाकर गोबरसे उसे 
लीपना एवं सूत्र तथा गेरूसे सुशोभित करना चाहिये। पूजाके 


रक्षन्ति खभक्तान्‌ सर्वदेवताः * 


द्रव्योंको एकत्रकर पुण्याहवाचन कराना चाहिये तथा 
ऋत्विजोंका वरण करके पूजन प्रारम्भ करना चाहिये । 

ध्यान और आवाहनके साथ विष्णुकी उपासना करने एवं 
उसी प्रकार नारायणमय पीपल वृक्षको श्वेत गन्ध, अक्षत, पुष्प, 
धूप, नैवेद्य समर्पित करते हुए ध्यानपूर्वक पुरुषसूक्तद्वारा पूजन 
करनेका विधान है । तत्पश्चात्‌ उसीसे हवन, तर्पण एवं नमस्कार 
करना चाहिये । श्वेतवस्रा लक्ष्मीके साथ पुरुषोत्तम विष्णुके 
चिन्तनपूर्वक अश्वत्थको अभिमन्त्रित कर प्रार्थना करे तथा 
व्रतोत्सवके समय अनुष्ठानादिमें अश्वत्थ वृक्षकी एक सौ आठ 
प्रदक्षिणा करनी चाहिये। 

अश्वत्योपासना करनेवाले भक्तोंको हविष्यान्नका भोजन, 
भूमिपर शयन, जितेन्द्रिय एवं मौन होकर ध्यानपूर्वक स्तुति 
करनी चाहिये । विष्णुसहस्रनाम, पुरुषसूक्त एवं विष्णुसूक्तका 
पाठ पवित्र दिनोंमें करना चाहिये । तत्पश्चात्‌ खानादिके द्वारा 
पवित्र होकर व्रतका उद्यापन करना चाहिये । 

भगवान्‌ बुद्धको सम्बोधिकी प्राप्ति बोधगयामें अश्वत्थ- 
वृक्षके नीचे ही हुई थी । इस वृक्षको बोधिद्रुम भी कहा जाता 
है । आयुर्वेदके अनुसार अश्वत्थ मधुर, कषाय और शीतल है। 
इसके अनुपान-भेदपूर्वक सेवनसे कफ, पित्त और दाह नष्ट 
होते हैं । इसके फलके सेवनसे रक्त-पित्त, विष, दाह, शोथ एवं 
अरुचि आदि दूर होते हैं। इस वृक्षकी कोमल छाल एवं 
पत्तेकी कली पुरातन प्रमेह-रोगमे अत्यन्त लाभप्रद है । 
पीपलके फलका चूर्ण अत्यन्त क्षुधावर्धक है । इसके अतिरिक्त 
अन्य कई व्याधियोंके उपचारमें भी अश्वत्य-वृक्षके महत्त्वका 
संकेत आयुर्वेदके विविध अ्थोमें यथास्थान दृष्टिगत होता है । 

तात्पर्य यह कि अश्वत्थ धार्मिक, आयुर्वेदिक एवं 
सामाजिक सभी दृष्टिकोणोंसे भारतीय जनमानसके लिये 
आराध्य एवं वन्दनीय है । इसकी महिमा अनन्त एवं अक्षय 
है। यह वृक्षराज उपासककी सम्पूर्ण कामनाओंको पूर्ण करेनमें 
समर्थ तथा पापहारी है । 


—-2 rected 


हितको जितना ही भूलोगे, उतना ही उसका 


ह करनेमें स्वाभाविक ही तुम्हारी भी उन्नति हुआ करती है। दूसरोंकी भलाई करनेमें तुम अपने अहङ्कार 
ओर लो परिणाम अधिक शुभ होगा । 

कुछ देवता ऐसे होते हैं जो सामूहिक रूपसे एक ही साथ यज्ञोंमें पहुँचकर हविर्भाग ग्रहण करते हैं, साथ ही अन्य 
पूजा-उपासनाओंमें भी सामूहिक रूपसे ही पूजित एवं उपासित होते हैं। अपने-अपने लोकोंमें भी वे सामूहिक रूपसे निवास 
करते हैं तथा उनका सदा कहीं भी एक ही साथ आना-जाना, उठना-बैठना होता है । इसमें उनका परस्पर प्रेम, ्रेहभाव और 
आन्तरिक सौहार्द ही मूल कारण होता है, न उनमें मतभेद उत्पन्न होता है, न वे विघटित होते हैं और न कभी अपने समूहसे 
कहीं अलग होकर स्थित रहते हैं । इन देवताओंकी पारस्परिक सौहार्द-भावनाको वेदोंमें 'संववन', 'संवदन' आदि नामोंसे व्यक्त 
किया गया है, जिनमें सात्त्विक प्रेमकी ही निरन्तर अभिवृद्धि मूल तत्त्व होता है । जहाँ किसी गृह, परिवार, जनपद, राष्ट्र आदिमें 
विघटन प्रारम्भ होता है, वहाँ इन देवताओंकी आराधना और संवनन-सूक्त का जप, हवन, पाठके द्वारा परस्पर सौहार्द एवं 
सदभावकी प्राप्तिका प्रयत्न किया जाता है । यह विशेषतया विश्वशान्ति और विश्वबन्धुत्वकी भावनाके लिये महान्‌ उपयोगी 
होता है । 

इस प्रकारके देवताओंकी कई कोटियाँ हैं । विभिन्न कोशोंके अनुसार इनमें आदित्य, वसुगण, रुद्रगण, विश्वेदेवगण, साध्य, 
तुषित, आभाखर, महाराजिक और मरुद्गण आदि विशेषरूपसे उल्लेख्य हैं। द्वादश आदित्यों, एकादश रुद्रगणों तथा 
अष्टवसुओंकी तैंतीस देवताओंमें भी गणना है। यहाँ इन गणदेवताओंका संक्षेपमें परिचय इस प्रकार दिया जा रहा है-- 


एकादरा रुद्र 


भगवान्‌ रुद्रकी वेदोंमें अपार महिमा है । संहिता आदिमें 
जहाँ-जहाँ 'रुद्र'-पद आया है, आचार्य सायणने 'रुद्रस्य 
परमेश्वरस्य, रुद्रः परमेश्वरः, जगत्स्रष्टा रुद्द:' आदि कहकर 
उन्हें परमात्मा ही माना है । 'रुद्राष्ट्राध्यायी''शतरुद्रिय'आदि तो 
भगवान्‌ रुद्रकी महिमामें ही अनवरत निरत हैं। श्वेताश्वतर, 
माण्डूक्य, कठरुद्र, रुद्रहदय, रुद्राक्षजाबाल, भस्मजाबाल, 
पाशुपतब्रह्म, योगतत्व तथा निरालम्बन आदि अधिकांश 
उपनिषदें एक स्वरसे रुद्रको ही विश्वाधिपति तथा महेश्वर बताती 
हैं। भगवान्‌ रुद्रके शिव, महादेव, शङ्कर, शम्भु, भव, रार्व, 
मृड, उग्र आदि नाम वेदादि शास्रोमें अनेक बार महिमामण्डित 
हुए हैं। 

वैदिक संहिताओंमें इन्हें कोटि रुद्रों--असंख्य रुद्रोंके 
रूपमें विवर्तित कर यह भी बताया गया है कि ये मूलतः एक 
ही हैं और सम्पूर्ण विश्वमें सभी रूपोंमें व्याप्त हैं । 

शिवपुराणका आधासे अधिक भाग रुद्रसंहिता, 


झतरुद्रसंहिता और कोटिरुद्रसंहिता आदि नामोंसे भगवान्‌ 
रुद्रकी ही महिमाका गान करता है। सभी पुराणोंमें इनका 
विस्तृत वर्णन है। ये मूलतः तो हैं एक पुनरपि ये ग्यारह रूपोमें 
विभक्त दिखाये गये हैं। इन ग्यारह रुद्रॉके साथ ग्यारह 
रुद्राणियोंका भी वर्णन प्रायः सर्वत्र मिलता है, इनके नामोंमें 
थोड़ा-थोड़ा अन्तर है। श्रीमद्भागवत (३। १२ । १२-१३) में 
ये नाम इस प्रकार हैं-- 

स्द्र--मन्यु, मनु, महिनस, महान्‌, शिव, ऋतध्वज, 
उग्ररेता, भव, काल, वामदेव ओर धृतत्रत । 

रुद्राणियाँ--धी, वृत्ति, उशना, उमा, नियुत्‌, सर्पि, 
इला, अम्बिका, इरावती, सुधा और दीक्षा | 


मूलतः 'रुद्र' शान्दकी व्युतपत्तिमें निरुक्तकारसे लेकर सभी 


व्याख्याताओंने इस शब्दको 'रुद' धातुसे निष्पन्न माना है । 
'रुद्रका रोदन' भी वेदोंमें विस्तारसे निरूपित हे । तदनुसार ही 


सभी बालक एवं जीव उत्पन्न होते ही रोते हैं। भगवान्‌ रुद्रके 


१-ऋग्वेदः १० । १९१ 


२-एक एव रुद्रो न द्वितीयाय तस्थुः । (तैः संर १।८।६।१), एको हि रुद्रो न द्वितीयाय तस्थुः । (धेता उप° ३। २०), एको रुरो न द्वितीयाय , 


तस्मै । (अथर्वशिरः ५), असंख्याताः सहस्राणि ये रुद्रा अधिभूम्याम्‌ (यजुः १६। ५४) 


२५८ + कृतार्थयन्ति रक्षन्ति खभक्तान, सर्वदेवताः * [देवता- 

अशरुविन्दुओँसे समुदभूत रुद्राक्ष सभी देवताओंको और रजत 


अपनी आशुतोषता एवं अकारण-करुणासे भगवान्‌ रुद्र भक्तों 


पितृगणोंको अत्यन्त प्रिय है। गणदेवताओंमें रुद्र विशेष एवं उपासकोंके सर्वस्व हैं। 


महत्त्वके हैं। तैंतीस प्रमुख देवताओंमें इनका परिगणन है। 
Can 


rsd e—— 
द्वादश आदित्य 
माता अदितिके पुत्र होनेसे भगवान्‌ सूर्यका नाम आदित्य अदित्यां द्वादशादित्याः सम्भूता भुवनेश्वराः । 


भी है।. वेदोंमें 'आदित्य' नामसे भगवान्‌ सूर्यकी महिमाका 
वर्णन किया गया है ब्राह्मणग्रन्थोंमें आदित्योंकी संख्या बारह 
बतायी गयी है। वेदोंमें वर्णित तैंतीस देवताओंमें बारह 
आदित्यगण ये ही हैं। पुराणोमें भी सूर्यरथके वर्णन-प्रकरणमें 
बारह महीनोंमें बारह आदित्य ही बारह नामोंसे अभिहित किये 
गये है धारी, अर्यमा, मित्र, वरुण, इनर विवाान, री, 
Fa ib । / \ 

विष्णु, अंदु, भी, पूष्णा तथा पर्जन्य । / 

/ महाभारतके आदिपर्वमें भी ये ही नाम आये हैं, किंतु 
नामोंके क्रममें अन्तर है। यथा-- 


धाता मित्रोऽर्यमा शक्रो वरुणस्त्वंश एव च। 
अगो विवस्वान्‌ पूषा च सविता दशमस्तथा ॥ 
_ एकादशस्तथा त्वष्टा द्वादशो विष्णुरुच्यते । 
जघन्यजस्तु सर्वेषामादित्यानां गुणाधिकः ॥ 
'अदितिके पुत्र बारह आदित्य हुए, जो लोकेश्वर हैं। 
धीता, मित्र, अर्यमा, शक्र, वर्ण, अर, भग, विवस्वान, पर्षा, 
दसवें सविता, ग्यारहवें त्वष्टा और बारहवें विष्णु कहे जाते हैं। 
इन सब आदित्योंमें विष्णु छोटे हैं, किंतु गुणोंमें वे सबसे 
बढ़कर हैं।' 

अष्टवसुगण 


आठ देवताओंका एक विशिष्ट गण-विशेष है, जिसे 
"अष्टवसु' कहा जाता है। वेदादिमें जो मुख्य तैंतीस देवता 
निरूपित हैं, उनमें अष्टवसु भी परिगणित हैं। यास्काचार्यने 
वसुओंको इन्द्र, अभि एवं आदित्यके साथ संस्तुत होनेके 
कारण पृथिवीस्थानीय, अन्तरिक्षस्थानीय एवं द्युस्थानीय--- 
इस प्रकार त्रिस्थानीय देवता बताया है (निरु ७।४। 
४१-४२) । पुराणोंक अनुसार दक्षप्रजापतिने अपनी 
साठ कन्याओमेंसे दसका विवाह धर्मके साथ किया । उनमेंसे 
“वसु' से उत्पन्न होनेके कारण ये 'वसु' कहलाये । ये संख्यामें 
आठ हैं। विभिन्न पुराणोंमें इनके नाम तथा क्रम भिन्न-भिन्न 
प्रकारसे प्राप्त होते हैं। श्रीमद्भागवत (६ । ६ । १०-११) में 
इनके नाम इस प्रकार है--द्रोण, प्राण, ध्रुव, अर्क, अग्नि, 
दोष, वसु तथा विभावसु । विष्णुपुराण (१। १५) के अनुसार 
इनके.नाम इस प्रकार हैं-- आप, ध्रुव, सोम, धर्म, अनिल, 
अनल, प्रत्यूष तथा प्रभास । श्रीमद्भागवत (२। ३ । ३) में 
उल्लेख आया है कि सभी प्रकारके ऐश्वर्यादिकी प्राप्तिके लिये भी 
वसुदेवताओंकी उपासना की जाती है--'वसुकामो वसून्‌।' 

स्मृतियाँ तथा कहीं-कहीं पुराणादिमें वसुओंको 
पितृस्वरूप भी बतलाया गया है और श्राद्धादि कर्ममे तर्पण 


तथा पिण्डादि-दानसे इनकी पूजाकर पितरोंके रूपमें इन्हे 
आप्यायित किया जाता है। मनुस्मृति (३।२८४) का 
कथन है— 

चसून्‌ वदन्ति तु पितृन, रुद्राश्चैव पितामहान्‌। 

अपितामहांस्तथादित्याज्छुतिरेषा सनातनी ॥ 

तात्पर्य यह है कि पिता वसुस्वरूप, पितामह रुद्रस्वरूप 
तथा प्रपितामह आदित्यस्वरूप हैं। 

वसुगण पितरोंके अधिष्ठातृ-देवता हैं। श्राद्धादिके द्वारा 
तर्पित होकर ये प्रसन्न होकर दीर्घ आयुष्य, संतति, ऐश्वर्य, 
विद्या, सम्पूर्ण सुख-भोग, राज्य, स्वर्ग तथा अन्मे मोक्षपद भी 
प्राप्त करा देते हैं- 

चसुरुद्रादितिसुताः पितरः श्राद्धदेवताः । 

प्रीणयन्ति मनुष्याणां पितृञ्छाद्धेन तर्पिताः ॥ 

आयुः प्रजां धनं विद्या स्वर्ग मोक्षं सुखानि च । 

प्रयच्छन्ति तथा राज्यं प्रीता नृणां पितामहाः ॥ 

(याज्ञवल्क्यस्मृति, आचा०२६९-२७०) 
वसुगण धर्मके पुत्र होनेके कारण साक्षात्‌ धर्मस्वरूप 


ही हैं। 


अङ्क] 

तुषित ओर साध्यगण 


आदित्यों तथा रुद्रोंक समान ही तुषितगण भी सङ्घचारी 
देवगण हैं। पुराणोंके अनुसार चौदह मन्वन्तरोके भेदसे प्रत्येक 
मन्वन्तरमें इन्द्र, सप्तर्षि, देवता आदि परिवर्तित होते रहते हैं 
और उनके नामोंमें भी भेद होता रहता है। पुराणोंमें 
तुषितगणोंकी भी विभिन्न मन्वन्तरोंके देवतारूपमें अतीव 
महिमा बतायी गयी है। इस सम्बन्धमें वायु, ब्रह्माण्ड आदि 
पुराणोंमें एक कथानक प्राप्त होता है, जिसका सारांश इस 
प्रकार है-- 
सृष्टिके आरम्भमें प्रजापति ब्रह्माने अपने मुखसे मन्त्रमय 
शरीरवाले बारह पुत्रोंको उत्पन्न किया, जिनके नाम इस प्रकार 
हैं--दर्श, पौर्णमास, बृहत्‌, रथन्तर, वित्ति, विवित्ति, आकूति, 
कूति, विज्ञाति, विज्ञात, मन और यज्ञ। 'जय' संज्ञक इन 
पुत्रोंको ब्रह्माजी सृष्टिके विस्तारकी आज्ञा देकर अन्तर्हित हो 
गये। किंतु उन्होंने सनकादि ऋषियोंके योगमार्गपर चलते हुए 
मोक्षकी ओर प्रवृत्त होनेकी चेष्टा की और पिताकी आज्ञापर 
विशेष ध्यान नहीं दिया। 
कुछ समयके बाद ब्रह्माजीने आकर अपने जयनामक 
पुत्रोंकी इस प्रवृत्तिको देखकर क्रोधाविष्ट हो उनसे कहा-- 
“मैने प्रजाओंकी सृष्टिके लिये ही तुमलोगोंको उत्पन्न किया था, 
किसी अन्य प्रयोजनसे नहीं, किंतु तुमलोगोंने मेरी आज्ञाकी 
उपेक्षा कर बिना संतति उत्पन्न किये ही जो मोक्षकी ओर मन 
लगाया है, यह उचित नहीं है । अतः मैं तुमलोगोंको शाप देता 
हूँ कि तुम्हारा संन्यास सिद्ध नहीं होगा और लगातार छः 
मन्वन्तरोंतक तुम सभी जन्म ग्रहण करते रहोगे।' इससे दुःखी 
_होकर जयसंज्ञक उन देवताओंने उनसे क्षमा माँगी, तब प्रसन्न 
होकर ब्रह्माजीने उनसे कहा--'मेरा शाप मिथ्या तो नहीं हो 
सकता, किंतु सातवें वैवस्वत मन्वन्तरके समाप्त हो जानेपर तुम 
सभी मेरे पास आ जाओगे, तभी तुम्हें शाश्वती सिद्धि एवं मुक्ति 
प्राप्त होगी।' ऐसा कहकर ब्रह्माजी अन्तर्हित हो गये। इधर 
'जय' नामक उन देवगणोंने योगमार्गका आश्रयण कर 
अपनेको बारह विशाल सरोवरोंके रूपमें परिवर्तित कर लिया 
और झापके परिणामस्वरूप वे स्वायम्भुव मन्वन्तरमें अजिताके 
गर्भसे प्रजापति रुचिके बारह पुत्रके रूपमें उत्पन्न हुए, जो 


मन्वन्तरके देवताओंके साथ यज्ञमागके अधिकारी हुए । 

द्वितीय स्वारोचिष मन्वन्तरमें वे ही पुनः तुषिताके गर्भसे 
स्वारोचिष मनुके पुत्रके रूपमें उत्पन्न हुए। उस समय वे तुषित 
और प्राण इन नामोसे विख्यात हुए। ये देवगण यज्ञभागके 
अधिकारी हुए। 

तृतीय औत्तम मन्वन्तरमें वे देवगण सत्याके गर्भसे उत्तम 
मनुके पुत्रके रूपमें उत्पन्न हुए और उनकी सत्य नामसे प्रसिद्धि 
हुई। ये ही सत्यनामक देवगण पुनः तामस नामक चतुर्थ 
मन्वन्तरमें तामस मनुकी हर्या नामक पल्लीसे हरि नामसे उत्पन्न 
होकर यज्ञभोक्ता बने । पञ्चम रैवत नामक मन्वन्तरमें विकुण्ठा- 
के पुत्रके रूपमें वैकुण्ठ नामसे प्रसिद्ध हुए । 

छठे चाक्षुष मन्वन्तरमें ये ही वैकुण्ठसंज्ञक द्वादश देवगण 
धर्मकी पत्नी तथा दक्षप्रजापतिकी कन्या साध्यासे घर्मके 
ुत्ररूपमें उत्पन्न हुए और साध्य इनकी संज्ञा हुई । धर्मके यही 
बारह पुत्र “साध्यगण' कहलाये । इनके नाम इस प्रकार हैँ-- 
मन, अनुमन्ता, प्राण, नर, अपान, विति, नय, हय, हंस, 
नारायण, विभु तथा प्रभु। 

सातवें वैवस्वत मन्वन्तस्में ये ही स्वारोचिष मन्वन्तरके 
तुषितगण अथवा चाक्षुष मन्वन्तरके साध्यगण कश्यप एवं 
अदितिके पुत्र-रूपमें उत्पन्न हुए जो द्वादश आदित्य कहलाये । 

इस प्रकार स्वायम्भुव मन्वन्तरमें 'जय' नामसे विख्यात 
जो बारह आदिंदेवगण थे, वे ही शापवश सात मन्वन्तरोमें 
क्रमशः अजित, तुषित, सत्य, हरि, वैकुण्ठ, साध्य तथा 
आदित्यगणोंके रूपमें विख्यात हुए। स्वारोचिष मन्वन्तरके जो 
द्वादशगण हैं, वे तुषितगण कहलाते हैं । ब्रह्माण्डपुराणमें इनके 
नाम इस प्रकार परिगणित हैं--प्राण, अपान, उदान, समान, 
व्यान, चक्षु, श्रोत्र, रस, घाण, स्पर्श, बुद्धि और मन। 

पुराणोंमें तथा कोशग्रन्थोमे इन तुषितगणोंके जामों तथा 
संख्याओंमें भी कुछ अन्तर है। मूलतः ये बारह हैं तथापि 
योगकी दृष्टिसे इनकी संख्या कहीं छत्तीस तथा कहीं चौरासी 
बतायी गयी है। वैसे ये प्रत्येक मन्वन्तरमें स्थित रहते हैं तथा 
यज्ञॉमें उपस्थित होकर हविर्भाग ग्रहण करते हैं। ये सर्वदा 
प्रसन्न रहकर अपने-अपने भक्तों एवं उपासकॉका कल्याण 
करते रहते हैं। 


अजितगण नामसे विख्यात हुए। ये देवगण स्वायम्भुव 

रक्षन्ति स्वभक्तान्‌ सर्वदेवताः * 


आभास्वर 


इन गणदेवताओंकी संख्या चौसठ कही गयी है, वैसे तो 
सभी देवता कान्ति, दीप्ति, तेज और आभासे सम्पन्न होते हैं, 
पर इन आभाखर देवताओमें आभा, प्रकाश, रूप, तेज, 
लावण्य तथा कान्ति उन सबसे कुछ विशेष मात्रामें होती है। 
अतः ये विशेष भासित, उदभासित होते हैं, जिसके कारण ये 


आभास्वर कहलाते हैं। इनमें भी शान्ति, मुदिता, उत्फुल्लता 
और सात्त्विकता तथा समोज्ञ्वलता आदि गुण विशेषमात्रामें 
होते हैं। इनकी आराधनासे ज्ञान- विद्या आदिका प्रकाश, 
राष्ट्र एवं भ्रजावर्गमें समुल्लास तथा अन्न-धन और सभी 
प्रकारके आनन्द-मङ्गलकी उपलब्धि होती है। 


महाराजिक 


महाराजिक देवतागण संख्यामें २२० होते हैं और यह 
देवसङ्घ सभी सङ्घोंसे बड़ा है । इतने बड़े देवताओंका सामूहिक 
रूपसे यज्ञॉमें आगमन, हविर्ग्हण और एक ही साथ 


देव-सभाओंमें निवास तथा गमनागमन महान्‌ प्रेम और 


सौहार्दका सूचक है। इनकी उपासनासे सभी भ्रकारकी राज्य- 


संस्थाएँ, राष्ट्रसंघ, जनसमूह और विश्वके विभिन्न वर्ग, धर्म . 


और विभिन्न भाषाओंके बोलनेवाले मनुष्य तथा उनके सहचर 
पशु-पक्षी सदा अत्यन्त प्रेमभावसे परोपकारकी भावनासे 


निवास करते हैं। किसीके मनमें कभी ईर्ष्या, द्वेष या 
विघटनकारी प्रवृत्तियोंका उदय नहीं होता। इनकी उपासनासे 
उपासकमें शान्ति, सहिष्णुता, समञ्जसता, सात्त्विकता, निष्काम 
भक्ति और ज्ञानकी भी प्रवृत्ति होती है और उपासकका 
सर्वविध कल्याण होता है । इनकी पंक्ति (ये पंक्तिबद्ध होकर 
चलते हैं) महान्‌ है, इसलिये ये महाराजिक नामसे विख्यात 


'हे। तेज और दीप्तिकी अधिकताके कारण भी इनके नामकी 


अनुगुणता और सार्थकता सिद्ध होती है। 


दूसरोंका हिंतचिन्तन करते हुए आनन्द एवं उल्लासके साथ 
मरूदूणोंका आविर्भाव और उनका माहात्म्य 


मरुद्रण अनेक देवताओंका एक महत्त्वपूर्ण समूह-विरोष 
है। ये दितिके पुत्र हैं। वैदिक संहिताओं तथा पुरणेतिहासादि 
अन्थोमें अनेक बार इनकी महिमाका वर्णन हुआ है। केवल 
क्रम्वेदमे ही मरुदरणोंकी स्तुतियों एवं महनीय कार्योसे सम्बद्ध 
३३ सकल सूक्त हैं। यज्ञ-यागादि अनुष्ठानोंमें विशेषरूपसे 
मरुददेवताओका आवाहन कर उन्हें आहुति दी जाती है। ये 


अत्यन्त दयालु है, शीघ्र ही प्रसन्न होकर अपने उपासक या . 


आराधकको उसकी अभिलषित वस्तु प्रदान करते हैं। 
देवताओंमें यह अद्भुत विशेषता होती है कि वे बिना मांगे ही 


अभोष्ट-दुर्लभसे भी दुर्लभ वस्तु एवं महनीय पद प्राप्त करा देते 


हैं, क्योंकि वे अप्रतिमशक्ति-सम्पन्न होते हैं। इस सम्बन्धमें 
अनेक आख्यान पुराणादि अन्थोंमें प्राप्त होते हैं। मत्स्यपुराण 
(अ०४९) में एक कथा आती है-- 

चत्रवंरमे ययाति नामके एक प्रसिद्ध सम्राट्‌ थे । उनके 
पाँच पुत्रेमि सबसे छोटे पुत्र पुरु थे, जो अत्यन्त पितृभक्त थे। 
पितुभक्तिसे अभिभूत हो पुरुने पिता ययातिको अपना यौवन दे 


डाला। इससे प्रसन्न हो पिताने उन्हें ही राज्यपदका अधिकारी 
घोषित किया। इसी वंशमें आगे चलकर चक्रवर्ती सम्राट्‌ 
दुष्यन्त हुए, जिनकी साध्वी पल्ली शकुन्तला इतिहासमें अत्यन्त 
प्रसिद्ध हुईं । उन्हीके संयोगसे समुत्पन्न चक्रवर्ती सम्राट्‌ भरतके 
नामसे कुरुवंशियोंका कुल “भारत' कहलाने लगा और 
युधिष्ठिर, अर्जुन आदि केवल “भारत' नामसे सम्बोधित हुए 
और प्रजा भी 'भारतीय' कहलाने लगी । 

दैवयोगसे भरतके सभी पुत्रका उच्छेद हो गया । इससे 
सारी प्रजा और सम्राट्‌ भरतको बड़ी चिन्ता हुई । राजा भरतने 
पुत्र-प्राप्तिकी अभिलाषासे अनेकों ऋतुकालके अवसरोपर 
अनेक पुत्रनिमित्तक यज्ञोंका अनुष्ठान किया, किंतु वे निष्फल 
रहे | उन्हें पुत्र प्राप्त न हो सका । राजा अत्यन्त दुःखी हो गये, 
सोचने लगे, अब क्या करूँ, किसकी आराधना करूँ, किसकी 
शरण जाऊँ ? 

'अत्तमें उन्हें मरुद्‌ देवताओंका स्मरण हो आया । उन्हेनि 
मरुदगणोंको प्रसन्न करनेके लिये मन्त्री-पुरोहितोंके माध्यमसे 

'मरुत्स्तोम"यज्ञका विधिवत्‌ अनुष्ठान कराया | 

मरुद्देवता राजाके अनुष्ठानसे अत्यन्त प्रसन्न हो गये। वे 
बृहस्पतिद्वारा उत्पन्न शिशु “भरद्वाज' को पुत्ररूपमें लेकर प्रकट 
हुए और उसे दत्तक-पुत्र-रूपमें राजा भरतको समर्पित कर 
दिया, जो आगे चलकर 'वितथ' के नामसे प्रसिद्ध हुआ । इस 
प्रकार मरुद्रणोंकी विश्वरक्षामें योगदानके अनेक आख्यान- 
उपाख्यान प्राप्त होते हैं। 

मरुद्णोंके आविर्भावके सम्बन्धमें प्रायः सभी पुराणेतिहास- 
अन्थोमें एक प्रसिद्ध आख्यान प्राप्त होता है, जो इस प्रकार है 

मरुदूणोंके आविर्भावका आख्यान 

प्राचीन कालकी बात है, देवासुर-संग्राममें भगवान्‌ विष्णु 
तथा देवगणोंद्वार अपने पुत्र-पौत्रोंका संहार हो जानेपर 
दैत्यमाता दिति शोकसे विह्वल हो गयीं । वह “स्यमन्तपञ्चक' 
क्षेत्रमें सरस्वती नदीके तटपर अपने पतिदेव महर्षि कश्यपकी 
आराधनामें तत्पर रहती हुई घोर तपस्या करने लगी । दितिने सौ 
वर्षोतक कठोर तपका अनुष्ठान किया । तपस्यासे संतप्त हुई 
दितिने नसिष्ठादि महर्षियोंसे अपनी शोक-निवृत्तिका उपाय 
पूछा । उन्होंने उसे पुत्र-शोक-विनाशक, पुत्र-प्राप्ति करनेवाले 
तथा इहलोक और परलोकमें अखण्ड सौभाग्य प्राप्त करानेवाले 
मदनद्वादशीव्रत (चैत्रमाससे आरम्भकर वर्षपर्यन्त प्रत्येक 
मासके शुक्कपक्षकी द्वादशी तिथिको किया जानेवाला एक व्रत- 
विशेष, जिसमें विरोषरूपसे भगवान्‌ विष्णुका पूजन होता है) 
का विधान बतलाया । दितिने श्रद्धा-विश्वासपूर्वक इस व्रतका 


अनुष्ठान किया । 
दितिके इस ब्रतानुष्ठान तथा तपस्यासे प्रसन्न हो महर्षि 


कश्यप उसके पास आये और परम प्रसन्नतापूर्वक उन्होंने वर 
माँगनेको कहा । दितिने इन्द्रका वध करनेवाले एक अत्यन्त 
पराक्रमी पुत्रकी याचना की। महर्षिने वर देना स्वीकार कर 


लिया और कहा कि “तुम आपस्तम्ब क्रषिसे प्रार्थना कर उनसे | 


आज ही पुत्रेष्टि-यज्ञका अनुष्ठान कराओ ।' उसकी प्रार्थनापर 
महर्षिने 'इन्द्रशत्रो विवर्धस्व' इस मन्त्रसे अग्निमें आहुति दी। 
यज्ञकी समाप्तिपर महर्षि कश्यपकी कुपासे दितिको अभिलाषा 
पूर्ण हुई। तदनन्तर उन्होने कहा--'हे वरानने ! तुम्हें सौ 


फफफ फक कक कक कक फक फक कफ क कक फफ फफफफ फफ फफफ फफ क फक आफ कफ फक कफ फ फफफ फफफफ फफ फ कफ अफ क कफ कफ फळ फफ फक फफ कक क फक फाड अफ पक्कि ऊऊऊऊ के, 


, वर्षोतक इसी तपोवनमें रहकर प्रयत्नपूर्वक इस गर्भस्थ शिशुकी 


रक्षा करनी होगी । यदि तुम भगवानके ध्यानमें तत्पर रहकर 
अपना गर्भ शौच और संयमपूर्वक सौ वर्षांतक धारण कर 
सकोगी तो तुम्हारा पुत्र इन्द्रको मारनेवाला होगा, परंतु यदि 
किसी प्रकार नियमोंमें त्रुटि हो गयी तो वह देवताओंका मित्र 
बन जायगा।' दितिने कहा-- त्रहान्‌ ! मैं सौ वर्षोंतक व्रतका 
पालन अवश्य करूँगी। आप बतलाइये कि मुझे क्या-क्या 
करना चाहिये, कौन-कौन-से काम छोड़ देने चाहिये ओर कोन 
काम ऐसे हैं, जिनसे व्रत-भड़ नहीं होता ।' इसपर कश्यपजीने 
कहा-- प्रिये ! इस व्रतमेँ किसी भी प्राणीको मन, वाणी या 
क्रियाके द्वारा सताये नहीं, किसीको शाप या गाली न दे, झूठ 
न बोले, शरीरके नख ओर रोएँ न काटे ओर किसी भी अशुभ 
वस्तुका स्पर्श न करे । जलमें घुसकर खान न करे, क्रोध न 
करे, दुर्जनोंसे बातचीत न करे, बिना घुला वस्र न पहने ओर 
किसीकी पहनी हुई माला न पहने। जूठा न खाय, शूद्रका 
लाया हुआ और रजखलाका देखा हुआ अन्न भी न खाय तथा 
अञ्जलिसे जल न पीये, जूठे मुँह बिना आचमन किये, संध्याके 
समय बाल खोले हुए, बिना शुंगारके, वाणीका संयम किये 
बिना और बिना चद्दर ओढे घरसे बाहर न निकले । बिना पैर 
धोये, अपवित्र अवस्थामें, गीले पाँवसे उत्तर या पश्चिम सिर 
करके, दूसरेके साथ, नग्रावस्थामें तथा सुबह-शाम सोना नहीं 
चाहिये । संध्याकालमें भोजन न करे, वह न तो कभी वृक्षके 
मूलमें बैठे और न उसके निकट जाय। वह घरकी 
सामग्री--मूसल, ओखली आदिपर न बैठे, सुनसान घरमें न 
जाय, मनको उद्दिम न रखे। नखसे, लुआठीसे अथवा राखसे 
पृथ्वीपर रेखा न खींचे । सदा नींदमें अलसायी हुई न रहे तथा 
कठिन परिश्रमका कार्य न करे। लोगोंके साथ वाद-विवाद न 
करे, शरीरको तोड़े-मरोड़े नहीं। अमङ्गलसूचक वाणी न बोले, 
अधिक जोरसे हँसे नहीं।' 


इस प्रकार इन निषिद्ध कमॉका त्याग करके गर्भिणी 


खीको आवश्यक है कि “वह सर्वदा पवित्र रहे, घुला वस्त्र 


धारण करे और सभी सौभाग्यके चिह्वोंसे सुसज्जित रहे । नित्य 


माङ्गलिक कायोंमें तत्पर रहकर गुरुजनोंकी सेवा करे और 

१-श्रौतसूत्रेमि 'मरत्स्तोम' यज्ञका विस्तारसे वर्णन है। तदनुसार यह एक एकाह-यज्ञ है और इसमें विशेषरूपसे ऋखेदके २४वें सूक्तको | 


४ से ६ ऋचाओंका गान एवं स्तवन होता है और प्रायः इन्हीं मत्रोंसे मरुद्गणोंको आहुतियाँ प्रदान की जाती हैं (आश्व श्रौत०उत्तर०३ । ११)। 

खास्थ्यके लिये उपयुक्त (आयुर्वेदिक) ओषधियोंसे युक्त 
गुनगुने पानीसे स्नान करे । वह सदैव अपनी रक्षाका ध्यान 
रखे । प्रातःकाल कलेवा करनेसे पूर्व ही गौ, ब्राह्मण, लक्ष्मीजी 
और भगवान्‌ नारयणकी पूजा करे । इसके पश्चात्‌ पुमाला, 
चन्दनादि सुगन्ध द्रव्य, नैवेद्य और आभूषणादिसे सुहागिनी 
स्ियोंकी पूजा करे और पतिकी पूजाकर उसकी सेवामें संलग्न 
रहे तथा यह भावना करती रहे कि पतिका तेज मेरी कोखमें 
अवस्थित है। देवि! जो गर्भिणी स्त्री विशेषरूपसे इन 
नियमोंका पालन करती है, उसका पुत्र शीलवान्‌ तथा दीर्घायु, 
होता है । इन नियमोंका पालन न करनेपर निःसंदेह गर्भपातकी 
आशंका बनी रहती है। इसलिये तुम इस 'पुंसवन' नामक 
व्रतका पालन करो । इस प्रकार व्रतकी निर्विन्न समाप्तिपर तुम्हें 
एक इन्द्रघाती पुत्र प्राप्त होगा । तुम्हारा कल्याण हो | मैं अब जा 
रहा हूँ।' 

इतना कहकर महर्षि कश्यप वहीं अन्तर्धान हो गये। 
दिति भी पतिकी आज्ञा प्राप्तकर मनोयोगसे ब्रतके नियमोंका 
प्रयत्नपूर्वक पालन करने लगी । 

इधर देवराज इन्द्र दैत्यमाता दितिके अभिप्रायको जानकर 
भयभीत हो गये और वे वेष बदलकर छदमरूप धारणकर 
दितिके पास आये और उसकी सेवा करने लगे। वे दितिके 
लिये प्रतिदिन समय-समयपर वनसे फूल-फल, कन्द मूळ, 
समिधा-कुश, पत्ते, दूब, मिट्टी और जल लाकर उसकी सेवामें 
समर्पित करते। इन्द्र सदा दितिके छिद्रान्वेषण तथा उसके 
व्रत-भङ्गका अवसर ही ढूँढ़ा करते थे। ऊपरसे तो वे विनम्र, 
प्रशान्त तथा प्रसन्न-भावसे सेवा करते दीखते, किंतु भीतरसे 
उसकी त्रुटि पकड़नेकी चेष्टा करते रहते | उन्हें यह भय था कि 
यदि दितिका ब्रत पूर्ण हो गया तो उनसे उत्पन्न बालक मेरा वध 
कर देगा । अतः वे प्रतिक्षण उस उपायको सोचते रहते, जिससे 
कि दितिका ब्रत-भङ्ग हो जाय ।. 

Fe कि मम नि नमन नियम गए अत्यन्त मनिस्वनी थीं, वह दुढतापूर्वक अपने व्रतके 


[दिवता- 

पाळनमें संलम्न थीं। इससे वह अत्यन्त कृशकाय एवं दुर्बल 
हो गयी थीं। सौ वर्ष पूर्ण होनेमें अब केवल तीन दिन ही शेष 
थे। दिति अत्यन्त प्रसन्न थीं। एक दिन शामको वह 
आल्स्ययुक्त हो जूठे-मुँह बिना आचमन किये और बिना पैर 
धोयें ही सो गयीं और उन्हें नींद आ गयी। 

दितिकी उस त्रुटिको पाकर इन्द्र हाथमें वज्र लेकर उनके 
उदरमें प्रविष्ट हो गये। वहाँ उन्होंने सोनेके समान चमकते हुए 
गर्भके वज्रद्वारा सात टुकड़े कर दिये, जब वह गर्भ रोने लगा 
तब उन्होंने 'मत रो', 'मत रो' यह कहकर सातों टुकड़ोंमेंसे 
प्रत्येकके और भी सात-सात टुकड़े कर दिये । उन उनचास 
गर्भ-खण्डोने हाथ जोड़कर इन्द्रसे कहा-- देवराज ! तुम हमें 
क्यों मार रहे हो ? हम तो तुम्हारे भाई हैं। इस प्रकार वज्से 
छिन्न-भिन्न करनेपर भी जब वे उनचास टुकड़े जीवित ही रहे 
तो इन्द्रने इसमें दितिकी नारायणकी आराधनाको ही कारण 
माना और उनसे कहा कि तुम सब अवध्य होनेके कारण 
तथा दितिके पुत्र होनेपर भी दैत्योंसे भिन्न देवता माने जाओगे। 
क्योंकि गर्भमें स्थित रहकर रोते हुए मैंने तुम्हें “मा रुदत'-- - 
मत रोओ--ऐसा कहा है, इसलिये तुम सब 'मरुत्‌ नामसे 
प्रसिद्ध होओगे और तुम्हें यज्ञोंमें भाग भी मिलेगा । इन्द्रके 
वज्रसे काटे गये दितिके गर्भके उनचास टुकड़े ही उनचास 
मरुद्णोंके रूपमें विख्यात हो गये। इन्द्रने इन्हें सोमपायी 
देवगणोंमें स्थान दिया। इसी समय इन्द्र दितिके गर्भसे बाहर 
निकल आये। जब दितिकी आँख खुली तो उन्होंने देखा कि 
अभिके समान तेजखी उनचास बालक इन्द्रके साथ खड़े हैं, 
इससे उन्हें बड़ी प्रसन्नता हुई। दितिके पूछनेपर इन्द्रने सारी 
घटना उन्हें बता दी। अपने दुष्कर्मके लिये बार-बार उनसे 
क्षमा माँगी । दिति देवराज इन्द्रके शुद्धभावसे संतुष्ट हो गयीं। 
अन्तमें देवराज इन्द्र उनचास मरुद्गणोंको विमानमें- बैठाकर 
अपने साथ देवलोकको ले गये। वे यज्ञ-भागके अधिकारी 
बने तथा देवताओंके विशेष प्रेमपात्र हो गये। ये मरुद्रण 


१-श्रीमद्वागवत ६1 १८ तथा मत्स्यपुः अ" ७, ब्रह्माण्डपुराण' उपो० अ० ३, वायुपुराण, उत्त आ० ६, विष्णुपु० १।२१ आदि पुराणोमें 


'मरुदगणोंका आख्यान विस्तारसे वर्णित है। 


२-स्दन्तं सप्तघैकैक मा रोदीरिति तान्‌ पुनः ॥ (श्रीमद्धा० ६। १८। ६२) 


३- अवध्या नूनमेते चै तस्माद्‌ देवा भवन्त्विति॥ 


अस्मान्मा रुदतेत्युक्ता रुदन्तो गर्भसंस्थिताः। मरुतो नाम ते नाम्ना भवन्तु मखभागिनः ॥ (मत्यपुः ७। ६१-६२) 


अङ्क] 

इन्द्रके सहायक देवताओंके रूपमें विशेष प्रसिद्ध हुए। 
पुराणोंमें इन उनचास मरुद्गणोंके नाम इस प्रकार बताये 
गये हैं-- 

१-सत्त्वज्योति, २-आदित्य, ३-सत्यज्योति, 
४-तिर्यग्ज्योति, ५-सञ्ज्योति, ६-ज्योतिष्मान्‌, ७-हरित, 
८-ऋतजित्‌, ९-सत्यजित्‌, . १०-सुषेण, ११-सेनजित्‌, 
१२-सत्यमित्र, १३-अभिमित्रJ, १४-हरिमित्र, १५-कृत, 
१६-सत्य, १७-ध्रुव, १८-धर्ता, १९-विधर्ता, २०-विधारय, 
२१-ध्वान्त, २२-धुनि, २३-उग्र, २४-भीम, २५-अभियु, 
२६-साक्षिप. २७-ईदुक्‌, २८-अन्यादुक्‌, २९-यादृक्‌, 
३०-प्रतिकृत्‌ ३१-ऋक्‌, ३२-समिति, ३३-संरम्भ, ३४-इदृक्ष, 
३५-पुरुष, ३६-अन्यादुक्ष, ३७-चेतस, ३८-समिता, 
३९-समिदुक्ष, ४०-प्रतिदुक्ष, ४१-मरुति, ४२-सरत, ४३-देव, 
४४-दिश, ४५-यजुः, ४६-अनुदुक्‌, ४७-साम, ४८-मानुष 
और ४९-विश | 

पुराणोंके अनुसार सृष्टि-चक्रमें धर्मकी समुचित 
व्यवस्थाके लिये खायम्भुवादि चौदह मन्वत्तरोंमें 
अलग-अलग मनु, सप्तर्षि तथा देवगण बतलाये गये है । इस 
सप्तम वैवस्वत मन्वन्तरके सात देवगणोंमें मरुद्गण भी 
परिगणित हैर । 

ये मरुद्गण बल, वीर्य एवं पराक्रमके भी अधिष्ठाता देव 
हैं। ओजकी प्राप्तिके लिये भी इनकी उपासना होती है। 

आचार्य यास्कने मरुदगणोंको मध्य या अन्तरिक्षस्थानीय 
देवताओंमें निर्दिष्ट किया है। मरुत्‌ शब्दकी व्याख्यामें वे 
लिखते हैं कि मित या परिमित मात्रामें 'रव'--शब्द करनेके 
कारण अथवा शीघ्र ही कृपाकर अपार वस्तुओंको प्रदान 
करनेके कारण मरुत्‌ कहलाते हैं । 

वेदान्तसूत्रमै भगवान्‌ व्यास तथा शंकर आदि 
भाष्यकारोंने “एतेन मातरिश्वा व्याख्यातः' (२।३।८) इस 
सूत्रमें पर्याप्त विवेचना करते हुए बताया है कि मरुद्गणों या 
मातरिश्वा अर्थात्‌ अपने उत्पत्तस्थान अन्तरिक्षमें साँस लेने, 
शब्द करने तथा विरेषरूपसे विचरण करनेके कारण इनके 


+ मरूद्गणोंका आविर्भाव और उनका माहात्म्य + 

नामकी अन्वर्थकता है । 
छान्दोग्य तथा बृहदारण्यक उपनिषदोंमें “वायुः को 
नित्य एवं अनादि माना गया है। इनकी उत्पत्तिका उल्लेख भी 
नहीं हुआ है, किंतु वेदान्त या उपनिषदोके प्रकरणोंमें 
*आकाशाद्वायुः'-- आकाराके द्वारा वायुकी उत्पत्ति हुई 
हे--इस वचनके समन्वयमें आचार्य रॉकरका कथन है कि 
जैसे अग्नि, जल या अन्य अभिव्यक्त पदार्थ तिरोहित या 
स्थानान्तरित होते देखे जाते हैं, वैसे सर्वव्यापक वायुमें प्राकट्य 
या तिरोहितत्व नहीं दीखता । वह सम्पूर्ण जगतमें तथा सभी 
ग्राणियोंके अंद्र-बाहर अनुस्यूत है, इसीलिये मरुद्रणों या 
मातरिश्वाको जगत्ाण भी कहा गया है। क्योंकि इनके 
अभावमें कोई भी प्राणि-पदार्थ जीवित नहीं रह सकता | मरुत्‌ 
शान्दकी व्युत्पत्तिमें आचार्य पाणिनि, शाकटायन, उज्ज्वलदत्त, 
क्षीरस्वामी, भरतस्वामी तथा रायमुकुट आदि विद्वानोंका भी 
यही निर्विवाद मत है। 
मरुतोंकी प्रत्यक्ष-अनुमान आदि प्रमाणॉसे सिद्धि 
देवाधिदेव परमात्माकी सिद्धिमें भी सहायक है, क्योंकि जिस 
प्रकार प्राणकी शरीरके बाह्याभ्यन्तर व्याप्ति अनुमित त॒था 
अनुभूत होती रहती है, वैसे ही उसके मूल कारण या उनसे 
भी सूक्ष्म तत्त्व मन, बुद्धि और चिदात्माकी भी संकल्पः 
विकल्प, विवेचना एवं नियमनके द्वारा प्रत्यक्ष अनुभूति होती 
है। इसी प्रकार समष्टि मातरिथ्वासे अधिक सूक्ष्मतत्त्व 
महदाकारा, महत्तत्व एवं परब्रह्म परमात्माकी भी सुस्पष्ट 
अनुभूति एवं प्रमाण सिद्धि हो जाती है। इसी रहस्यको व्यक्त 
करनेके लिये भगवान्‌ श्रीकृष्णने गीतामें कहा है कि जिस 
प्रकार आकारामें स्थित, अपने लक्षणोंसे सर्वत्र व्याप्त मातरिधा 
(मरुत्‌) स्पष्ट अनुभूत एवं अनुभवगम्य होता है, उसी प्रकार 
यह आकाश, सभी मरुद्रण एवं तदन्तर्भूत जड चेतन-प्राणिवर्ग 
भी मुझमें स्थित हैं, यह सभीको समझना चाहिये 
यथाकाशस्थितो नित्यं वायुः सर्वत्रगो महान्‌। 
तथा सर्वाणि भूतानि मत्स्थानीत्युपधारय ॥ 
(९।६) 


न 


१-वायुपुष ७। १२३-१३०, ब्रह्माण्ड, गरुड तथा विष्णुधमोत्तरपुरणादिमें भी ये नाम आये हैं, किंतु कुछ जामभेद है। 
२-साध्या विश्वे च रुद्राथ मरुतो वसवोऽश्षिनौ। आदित्याश्च सुरास्तद्दत्‌ सप्तदेवगणाः स्मृताः॥ (मत्स्यपुश ९।२९) 


Libs 


िश्चेदेव देवताओका एक समूह-विरेष है। ये 
गणदेवता भी कहलाते हैं । जिस प्रकार आदित्यों, रुद्रं, 
वसुगणों एवं मरुतोंका समूह है, वैसे ही 'विश्वेदेव' इस शब्दसे 
बहुत देवताओंका बोध होता है। आचार्य यास्ककी मान्यता है 
` क्र 'विधेदेव' में 'विश्व' शब्द “सर्वः शब्दका पर्याय है, अर्थात्‌ 
"चिश्चेदेवाः' से तात्पर्य “सर्वे देवाः' अथवा सभी देबताओंसे 
है। 'विश्वेदेव' यह नाम इसीलिये सार्थक है कि वे सभी 
देवताओंके प्रतिनिधिस्वरूप हैं। ऋम्वेदमें विश्वेदेवोंकी 
महिमापरक पचाससे अधिक सूक्तोंके अध्ययनसे यह प्रतीत 
होता है कि ऋग्वेदादिमें अमि, वरुण, मित्र, इन्द्र, रुद्र, दादरा 
आदित्य, मरुद्ण, वसुगण, द्यावापृथिवी, अदिति, सरस्वती 
आदि नदियों--जितने भी देवताओंकी स्तुतियाँ हैं, प्रायः वे 
सभी विश्चेदेवगणोंकी ही स्तुतियाँ हैं। संहिताओंके साथ ही 
ब्राह्मणग्रन्थों, पुराणों तथा कर्मकाण्डके अन्थोंमें इनके स्वरूप 
तथा कार्योका उल्लेख प्राप्त होता हैं। निरुक्तके रचयिता 
आचार्य यास्कने दैवतकाण्डमें विधेदेवोंका संक्षेपमें सुन्दर 
परिचय दिया है और क्रम्बेदमे प्राप्त तीन ऋचाओं 
(१।३।७-९) को अत्यधिक महत्वपूर्ण मानते हुए वैश्वदेवी 
गायत्रीके नामसे अभिहिंत किया गया है। 

ऋग्वेदमें विश्चेदेवगणोंकी स्तुतिमें विनियुक्त, उनकी 
महिमाका ख्यापन करनेवाला तथा उनके कार्योंको बतानेवाला 
एक अत्यन्त महत्त्वपूर्ण सूक्त है,' जो सभी याज्ञिक अनुष्ठानों 
तथा पूजा-संस्क्रारादि शुभ कार्येकि प्रारम्भमें स्वस्तिवाचन, 
विन्ननिवृत्ति एवं कल्याण-मङ्गलपाठके रूपमें सर्वत्र पठित 
होता है। इस सूक्तमें दस ऋचाएँ हैं, जिन्हें आचार्य सायणने 
अनेक प्रमाणोंके आधारपर वैश्वदेव-शस्र-प्रयोगमे ही 
विनियुक्त माना है। केवळ दसवीं अदितिद्यौं' इस ऋचाको 
असवतरक माना है! सुकका आरम आनो म सि माना है। सूक्तका आरम्भ 'आ नो भद्राः 


+ कृतार्थयन्ति रक्षन्ति स्वभक्तान, सर्वदेवताः * 


क्रतवो यन्तु विश्वतो०' इस ऋचासे तथा समापन “शतमिन्नु 
झरदो अन्ति देवा” इससे होता है। 

इस सूक्तके ऋषि गौतम विश्वेदेवताओसे प्रार्थना करते हैं 
कि हे विश्वेदेवगण |आप सभी दिशाओंसे यहाँ शीघ्र ही पधारें 
और सभी यजञेंमें सम्यक्‌ फल-साधनके लिये समस्त विन्न- 
बाधाओंको निवृत्त करते हुए सम्यक्‌ विधान करें। आप हमारे 
यज्ञकी तथा सभी ऋत्विजॉसहित यज्ञमें प्रवृत्त व्यक्तियोंकी 
रक्षा करें। आप सभी दिव्य गुणोंसे समलँकृत हैं। यहाँ 
सभी प्रकारके यज्ञ-साधनोंकी वृद्धिका विधान करें। हे 
विश्वेदेवगण ! आप हमें कल्याणदायिनी सुन्दर बुद्धि प्रदान 
करें, हमारे शत्रुओंको निवृत्त करें। हम आप सभी विश्वेदेवोंसे 
सख्य या मैत्रीभाव स्थापित कर रहे हैं, आप हमें दीर्घ आयुष्य 
प्रदान करें। हम अत्यन्त प्राचीन वेदवाणीके द्वारा इस सत्रमें 
भजनीय एवं पूजनीय भग देवता, अपार धन-सम्पत्तिदायक 
एवं शत्रुओंके विनाशक मित्रदेवता, नित्य एवं सर्वसमृद्धिमती 
देवमाता अदिति, प्राणरूपी प्रजापति दक्ष, नित्यशोषणरहित 
जगत्राण-स्वरूप सर्वत्र वर्तमान मरुदूण, मन्देह . आदि 
असुरोंको नष्ट करनेवाले अर्यमारूप सूर्य, रात्रिके अभिमानी 
देवता वरुण, दो श्रेष्ठ अश्वयुक्त दो अश्विनीकुमार, सभी 
प्रकारके ज्ञान, ऐश्वर्य एवं समृद्धिसम्पन्ना सुभगा सरस्वतीदेवी 
आप सभीका सादर आवाहन कर रहे हैं। वायुदेवता हमें श्रेष्ठ 
ओषधि प्रदान करें । सर्वत्र सभी सुखोंकी उद्धवस्थाना भगवती 
पृथ्वी हमें श्रेष्ठ ओषधि, रत्र तथा फल आदि प्रदान करें 
और सभीके पिता चौरूपी वृष्टिदेवता भी हमें ओषधि प्रदान 
करें। सोमलताओंको रसरूप प्रदान करनेवाले, सोम- 
अभिषवके साधनभूत परस्तररूप देवता भी हमें श्रेष्ठ ओषधि 
प्रदान करें। देवताओंके चिकित्सक एवं निर्मल बुद्धियुक्त 
अधिद्वय आप दोनों भी हमारी प्रार्थनाको सुनें और हमें श्रेष्ठ 

प्रायः यथावत्‌ रूपमें प्राप्त होता है । 


अङ्क] * विश्वेदेवगण ओर उनकी महिमा + २६५ 

ओषधि प्रदान करें। 

परम ऐश्वर्यशाली तथा स्थावर-जङ्गमात्मक सम्पूर्ण 
विश्वके स्वामी इन्द्रका भी हम अपनी रक्षाके लिये आवाहन कर 
रहे हैं। वे अपने सक्कर्मोद्वारा हमें प्रसन्न करें और पूषा देवता 
भी हमारे वेद-साधनोंके संवर्धनमें सभी उपायोंसे सहयोग 
प्रदान करें तथा हमारे शत्रुओके विनाश तथा हमारी रक्षाके 
उपाय बनें। प्रभूत यशःसम्पन्न, स्तुतिसम्पन्न एवं यज्ञके 
हविर्लक्षणभूत अन्नसम्पन्न इन्द्रदेव हमारा कल्याण करें। सारे 
संसारके रहस्यॉके जाननेवाले, सभी ज्ञान, धन तथा 
समृद्धियोका पोषण करनेवाले पूषा देवता हमारे लिये 
अविनाशी कल्याण (योग-क्षेम) का विधान करें। जिनके 
आयुध कभी नहीं घिसते अथवा जिनकी गति सदा अव्याहत 
बनी रहती है, वे तृक्षके पुत्र (ताक्ष्य) गरुडदेव और सभी 
महान्‌ देवताओंका पालन करनेवाले देवगुरु बृहस्पति हमारे 
लिये अविनाशी कल्याणका विधान करें । चितकनरे (सफेद- 
काले) घोड़ोंसे युक्त, गौको माताके समान माननेवाले, सुन्दर 
चालवाले, यज्ञॉमें आवाहन करनेपर पहुँच जानेवाले, सूर्यके 
समान तेज दृष्टिवाले विश्वेदेवस्वरूप मरुद्रण इस यज्ञमें पधारें। 

हे विश्वेदेवगण ! हम पूरी आयुतक कानोंद्रारा 
कल्याणमयी वार्ता सुनें, कल्याणदायक पदार्थोंका नेत्रोंद्रारा 
दर्शन करें और स्थिर एवं पुष्ट शरीरसे जीवनभर आपकी स्तुति- 
प्रार्थना करते रहें। 

ऋण्वेदके पञ्चम मण्डलके ५१वें सूक्तकी ११ से १५ ये 
पाँच ऋचाएँ. ऋग्वेदीय खस्तिवाचन-मन्त्रके रूपमें विनियुक्त 
होती हैं, जिसका आरम्भ 'स्वस्ति नो मिमीतामश्चिना भगः' इस 
प्रकारसे और अन्त “स्वस्ति पन्थामनु चरेम सूर्याचन्द्रमसाविव”' 
इस ऋचापर होता है । विशवेदेवोकी स्तुतिपरक इन ऋचाओंके 
पाठसे सर्वत्र सुख-शान्ति तथा क्षेम-मङ्गलकी अभिवृद्धि 
होती है। 

ऋग्वेदके दो मन्त्र जो श्राद्धादि-कमॉमें विश्वेदेवोंके 
आवाहनमें प्रयुक्त होते हैं, विशेष महत्त्वके हैं, ये मन्त्र इस 
प्रकार हैं-- 

विश्वे देवास आ गत शृणुता म इमं हवम्‌। 


एदं बर्हिर्नि षीदत । 

विश्वे देवाः शृणुतेमं हवं मे ये अन्तरिक्षे य उप द्यवि ष्ठ। 

ये अभिजिह्वा उत वा यजत्रा आसद्यास्मिन्‌ बर्हिषि 
मादयध्वम्‌ 

(ऋग्वेद ६।५२।७, १३) 

इन मन्तरॉमें सभी विश्वेदेवताओंसे स्तुति तथा आवाहित 
किये जानेपर बिछाये गये कुशासनपर बैठनेकी प्रार्थना की 
गयी है। 

सातवें मण्डलमें ९ सकळ सूक्त हैं, जो विंश्वेदेवगणॉको 
स्तुतिमे प्रयुक्त हैं तथा कुछ आंशिक स्तुतियाँ भी हैं, इन सभी 
सूक्तोमें प्रायः पूर्वोक्त इन्द्रादि देवोंको विश्चेदेवरूप मानकर 
मैत्रावारुणि वसिष्ठद्वारा उनसे शुद्ध बुद्धको कामना तथा 
वाणीमें परिष्कार, योगक्षेम, सुख-शान्ति और दीर्घ आयु प्रदानं 
करते हुए यज्ञकी रक्षा तथा उसकी अभिवृद्धिके लिये प्रार्थना 
की गयी है। इन सभी सूक्तोंकी अन्तिम चौथाई ऋचामें “यूयं 
पात स्वस्तिभिः सदा नः।' यह पाठ उल्लिखित है, जिसका 
भाव है- हे विश्वेदेवगण | आप सभी अपनी कल्याणकारी 
वृष्टियोंके द्वारा हमारी रक्षा करें, पालन करें तथा मङ्गल करें |. 

ऋग्वेदके समान ही यजुष्‌ तथा साम आदि संहिताओंमें 
भी विश्वेदेवगणोंका पर्याप्त उल्लेख हुआ है । सामवेदमें प्रायः 
सभी ऋचाएँ ऋग्वेदके समान ही हैं। अथर्ववेदर्मे कई स्वतन्त्र 
सूक्त हैं, जो ऋग्ेदमें नहीं आये हैं। अथर्ववेदके प्रथम 


` काण्डके ३०वें सूक्तमें अथर्वा ऋषिने आयुष्कामनासे बड़ी 


श्रद्धा-भावनासे विश्वेदेवोकी प्रार्थना की है। वे कहते हैं कि हि 
विश्वेदेवगण, वसुगण, धाता, अर्यमा ! आप सभी मिलकर 
हमारे इस यजमानकी आयुकी रक्षा करें और कोई भी इसके 
सजातीय या विजातीय शत्रु इसकी हिंसा न कर सकें। सभी 
तैंतीस (११ रुद्र, १२ आदित्य, ८ वसु तथा चावापृथित्री) 
देवता, पितृगण इस आयुष्काम यजमानकी आयु बढ़ावें। यह 
सौ वर्षतक जीवित रहे ओर आधि-व्याधि एवं मृत्युके भयसे 
मुक्त रहे । प्रयाजके द्वार उपासित अग्निदेव तथा तीनों सवनोंके 


द्वारा उपास्य अन्य विश्वेदेवता, इन्द्र, अग्नि आदि मुख्य देवगण 


अपने हविर्भागको ग्रहण करें और यजमान पुरुषको आयुकी 


१-ये दोनों मन्त्र य॒जुरवेदमें क्रमशः ७। ३४ तथा ३३। ५३ में भी यथावत्‌ प्राप्त होते हैं। 
२-ऋग्वेद ७। ३४--३७, ३९, ४०, ४२, ४३ तथा ४८ वा सूक्त | 

रक्षा करें। में आप सभी देवताओंको इसकी आयुर्वृद्धिके लिये 
सत्रसद्‌ (यज्ञशालाके सभासद्‌) के रूपमें नियुक्त करता हूँ । 
यजुर्वेदमें ऋग्वेदकी अपेक्षा विश्वेदेबोंके मन्त्र कम प्राप्त 
होते हैं। कई मन्त्र तो वही हैं जो ऋग्वेदमें हैं। विशेषरूपसे 
'पिण्ड-पितृयज्ञ-सूक्तों एवं श्राद्ध-सूक्तोंके अन्तर्गत प्राप्त होते हैं । 
इनमें "विश्वे देवास आगतः' (यजु ७। ३४) तथा 
“विश्वेदेवाः शृणुतेमं हवं” (यजुः ३३। ५३) ये दो 
विश्वेदेवोके मन्त्र अत्यन्त प्रसिद्ध हैं। इनमें परार्थना-करते हुए 
कहा .गया है कि (हे. विश्वेदेवगण ! आप हमारी स्तुति एवं 
प्रार्थनाको सुनिये तथा इस बिछाये गये कुशासनपर बैठिये। 
इस-बड़े पात्रमें अभिषुत सोमरसको आनन्दसे ग्रहण कीजिये । 
ये-आप:लोगोंके लिये ही निवेदित हैं, दूसरेके लिये नहीं । जो 
अन्तरिक्षमें निवास करते हैं, जो चुलोकमें निवास करते हैं, जो 
अग्निके द्वार आहुतियोंको ग्रहण करते हैं और जिनकी यज्ञोमें 
सादर स्तुति. होती है, -वे विश्वेदेबगण यहाँ पधारकर इस 
कुशासनपर बैठकर अपना भाग ग्रहण करें। 
पूर्वोक्त विवरणोंसे स्पष्ट है कि वैदिक संहिताओंमें 
विश्वेदेवोंकी अत्यधिक महिमा कही गयी है और उनका 
'विश्वेदेव' यह नाम इसलिये सार्थक है कि वे सभी देवताओंके 
प्रतिनिधिस्वरूप हैं| विश्वेदेवसे तात्पर्य है सभी देवता अर्थात्‌ 
अग्नि, वरुण, मित्र, इन्द्र, द्रादशादित्य, मरुद्गण, वसुगण, 
द्यावापृथिवी आदि जितने भी देवता संहिताओंमें परिपठित हैं, 
प्रायः सभी देवता विश्वेदेवगण कहे गये हँ ' । जहाँ वेदोंमें सभी 
देवोंको विश्वेदेन कहा गया है, वहीँ महाभारत. तथा पुराणादिमें 
इनकी. संख्या कहीं तिरसठ, कहीं तेरह तथा कहीं दस्‌ बतायी 
गयी है। पुराणों तथा कर्मकाण्डादि एवं स्मृति-मन्थोंमें 
विश्वेदेवोंका विशेष प्रयोजन श्राद्धके कर्माङ्गोंसे बंतलाया गया 
है। पिण्ड-पितृयज्ञादि कर्मोमें वैश्वदेवार्चन तथा वैश्वदेव-होम 
आवश्यक होता है। 
- महाभारतके अनुसार दक्ष प्रजापतिकी पुत्री विश्वाके पुत्र 
विश्वेदेव हैं, जो संख्यामें तिरसठ हैं। इनके नाम इस प्रकार 
हैं? 


. बल, धृति, विपाप्मा, पुण्यकृत्‌, पावन, पार्ष्णक्षेमा, 
समूह, दिव्यसानु, विवस्वान्‌, वीर्यवान्‌, हरीमान, कीर्तिमान्‌, 
कृत्‌, जितात्मा, मुनिवीर्य, दीप्तरोमा, भयंकर, अनुकर्मा, प्रतीत, 
प्रदाता, अंशुमान, शैलाभ, परमक्रोधी, धीरोष्णी, भूपति, स्रज, 
वज्री, वरी, विश्वेदेव, विद्युद्रर्चा, सोमवर्चा, सूर्यश्री, सोमप, 
सूर्यसावित्र, दत्तात्मा, पुण्डरीयक, उष्णीनाभ, नभोद, विश्वायु, 
दीप्ति, चमूहर, सुरेश, व्योमारि, शंकर, भव, ईश, कर्ता, कृति, 
दक्ष, भुवन, दिव्यकर्मकृत्‌, गणित, पञ्चवीर्य, आदित्य, 
रहिमवान, सप्तकृत्‌, सोमवर्चा, विश्वकृत, कवि, अनुगोप्ता, 


-सुगोप्ता, नप्ता और ईश्वर | 


इन विश्वेदेवोंके मुख अभिदेवता कहे गये हैं अर्थात्‌ 
अभिमें हवन करनेसे ही इन्हें हव्य-कव्यकी प्राप्ति होती है । इन्हे 
यज्ञमें भी. भाग प्राप्त होता है और श्राद्धके भी ये मुख्य अङ्ग 
हैं। इनके द्वारा ही पितरोंको दी गयी पुष्पमाला, गन्ध, धूप, 
दीप, नैवेद्य, यज्ञोपवीत, अन्न, वस्न आदि वस्तुएं प्राप्त होती हैं। 
ये विश्वेदेवगण कालकी गतिको जाननेवाले हैं। विश्वेदेवोंको 
पितरोंका सहायक माना गया है और ब्रह्माजीद्वारा श्राद्धमें 
पितरोंके साथ इनके भाग निश्चित किये गये हैं । 
ब्रह्माजीद्वारा विश्वेदेवोंका आद्धमें भाग-निर्धारण 

ब्रह्माण्डपुराण उपोद्घातपाद अ° १२ तथा वायुपुराणमें 
प्रायः समान राब्दोंमें विश्वेदेवोंकी उत्पत्तिसहित उनके नाम-रूप 
तथा प्रयोजनपूर्वक इतिहासका भी निरूपण हुआ है । तदनुसार 
दक्षपुत्री विश्वाके गर्भसे दस संतानें हुई । जननके कुछ दिन 
पश्चात्‌ जब ये बड़े हुए तो हिमालयके रमणीय शिखरपर शुद्ध 
मनसे उग्र तपमें प्रवृत्त हुए। उनकी तपस्या देखकर पितरोंने 
उनसे कहा कि “आपलोग हमसे वर मांगे, हम आपकी किसे 


कामनाको पूर्ण करें।' इसी समय लोकपावन ब्रह्माजी भी वहाँ 


पहुँच गये और उन्होंने कहा--'हम भी आपलोगोंकी तपस्यासे 


. "बहुत प्रसन्न है, आप क्या चाहते हैं 2” इसपर उन्होंने कहा कि 


“पितरोंके श्राद्धमे हमलोगोंको भी भाग मिलना चाहिये, हम 
इसी वरकी कामना करते हैं।' तब ब्रह्माजीने कहा-- 


` 'आपलोगोंको श्राद्धमें पितरोंक साथ अवश्य भाग प्राप्त 


१-मनुस्मृति (३ । ८४) में भी प्रायः वेदोंमें निर्दिष्ट विश्वेदेवोंका ही संकेत मिलता है और मन्त्र भी वही पढे गये हैं, जो ऋग्वेद तथा यजुर्वेद आदिमें 


प्राप्त होते हैं। 
२-महा० अनुः ९१।२९--३७। 

होगा।' पितरोंने भी कहा--'ब्रह्माजी जैसा कह रहे हैं अवश्य 
ही वैसा होगा। हमलोगोंके लिये जो भी श्राद्ध उपकल्पित 
होगा उसमें आपलोगोंको सर्वप्रथम भाग प्राप्त होगा तथा 
आपकी गन्ध, माल्य, वस्न और अन्नसे पूजा भी पहले ही की 
जायगी। आपको ही पहले कव्य-भाग प्राप्त होकर हमलोगोंको 
अर्चन तथा अन्नका भाग दिया जा सकेगा। विसर्जन 
हमलोगोंका पहले तथा आप सबका बादमें होगा श्राद्धकी 
रक्षा और हमारे पास अन्नादिके पहुँचनेमें आपलोगोंका विशेष 
योग होगा।' इस प्रकार वर प्रदान कर पितरोंके साथ ब्रह्माजी 
अन्तर्धान हो गये। 

पुराणोंमें धर्मकी पल्ली विश्वाके दस पुत्र बताये गये हैं, जो 
विश्वेदेव कहलाते हैं । इनके नाम इस प्रकार हे--क्रतु, दक्ष, श्रव, 
सत्य, काल, काम, मुनि, पुरूरवा, आर्ट्रवस तथा रोचमान ।* 

स्पृति-म्रन्थोमें इष्टि, नान्दीमुख, पार्वण आदि श्राद्धभेदोंके 


` आधारपर विश्वेदेवोंकी संख्या क्रतु, दक्ष, ध्वनि (धुरि), रोचन 


(लोचन), पुरूरवा, आर्द्र, काल, काम, सत्य तथा 
वसु--इस प्रकारसे दस ही बतायी गयी है, किंतु कहीं-कहीं 
नामान्तर हैः । 

शाङ्ख, बृहस्पति आदि स्मतियोंमे इष्टि (कर्माङ्ग-श्राद्ध), 
नान्दीमुख, पार्वण एवं नैमित्तिक श्राद्धोंमें दो-दो विश्वेदेवोंकी 
कीर्तन-पूजनकी विधि निर्दिष्ट है। तदनुसार इष्टि-श्राद्धमें क्रतु 
और दक्ष, नान्दीमुखमें सत्य और वसु, काम्य-श्राद्में धूलि 
और रोचन, पार्वण-श्रद्धमें पुरूरवा और आर्द्रव तथा नैमित्तिक 
श्राद्धमें काल और कामका नामसंकीर्तन एवं अर्चन होता है। 

विश्वेदेवोंका स्वरूप--ये विश्वेदेवगण दो भुजाओंसे 
युक्त हैं और दोनों भुजाओंमें क्रमशः धनुष-बाण धारण किये 
हुए, श्वेत वस्न पहने, केयूर, कुण्डल, किरीट तथा कटक आदि 
आभूषणोंसे अलंकृत, धैर्य और सौन्दर्य आदि गुणोंसे संयुक्त, 


दिव्य चन्दन, माला, अङ्गराग आदिसे अनुलिप्त हैं। ये इन्द्रके 
अनुयायी हैं और खर्गकी रक्षा करनेवाले हैं-- 
वाणबाणासनधरा द्विभुजः श्वेतवाससः । 
केयूरिणः कुण्डलिनः किरीटकटकान्विताः ॥ 
धैर्यसौन्दर्यसंयुक्ता दिव्यस्रगनुलेपनाः । 
इन्द्रस्यानुचराः सर्वे गोप्तारस्त्रिदिवस्य ते॥ 
(चतुर्वर्गचिन्तामणि, श्राद्धकल्पमें गरुडपुरणके वचन) 
आभ्युदयिक, पार्वण, एकोद्दिष्ट श्राद्धादि कर्मेमिं श्राद्धके 
पूर्व विधेदेबोंका आवाहन-पूजन परमावश्यक होता है, उसकी 
संक्षिप्त विधि गरुडपुराण, पूर्वखण्ड अ० २१८ में दी गयी है । 
तदनुसार श्राद्धकर्ममें विश्वेदेवताओंका संकल्प-पूजनपूर्वक 
'ॐ विश्वे देवास आगत" तथा ॐ विश्वे देवाः भृणुतेमं°' 
इत्यादि ऋग्यजुःप्रसिद्ध दो मन्त्रॉसे विश्वेदेवोंका आवाहन किया 
जाता है.। आवाहनके पौराणिक,तान्तरिक मन्त्र भी निर्दिष्ट हैं-- 
३ॐ आगच्छन्तु महाभागा विश्वेदेवा महाबलाः । 
ये अत्र विहिता श्राद्धे सावधाना भवन्तु ते॥ 
(गर पुः, पूर ख० २१८ । ७) 
तदनन्तर विश्वेदेव-पात्रका निर्माण होता है, जिसमें एक 
पलाइापत्रका एक पात्र (दोना) बनाकर उसमें प्रादेशमात्रके 
कुशॉसे पवित्री बनाकर रखा जाता है तथा फिर 'शन्नो 
देवीरभिष्टय” इस मन्त्रसे जल डाला जाता है। उसके बाद 
उसी पात्रमें जौ, तिल, चन्दन छोड़ना चाहिये | इस अर्ध्यपात्रको 
ऊर्ध्वमुख स्थापितकर विश्वेदेवोको अर्पित किया जाता है। 
‘विश्वेभ्यो देवेभ्य एतानि गन्धपुष्पधूपदीपवासोयुगयज्ञोप- 
वीतानि नमः। गन्धादिंदानमच्छिद्रमस्तु'यह कहकर 
गन्ध-पुष्पादि अर्पित किया जाता है और फिर विश्वेदेवोंकी 
सहायतासे ही पितृ-पितामहों आदिका श्राद्ध सम्पन्न किया 
जाता है। पुराणोंके अनुसार ये विश्वेदेवगण ही श्राद्धकी 


१----------००००२० ०-० ००००००००००००० **० ६०००००० ।अस्माकं कल्पिते द्धे युष्मानग्रासमँ हि वै॥ 


भविष्यति 


२-विश्चेदेवास्तु विश्वाया जिरे दश 
पुरूरबो ह्या्वसो रोचमानश्च 


३-प्रजापति-स्मृति १७९-१८०। 


मनुष्येषु सत्यमेतद्जुवामहे । माल्यैर्गन्वैस्तथान्नेन 
अग्रे द्त्वा तु युष्माकमस्माकं दास्यते ततः। विसर्जनमथास्माकं पूर्वं पश्चात 


युष्मानग्रेञ्चयिष्यति ॥ 
दैवतम्‌॥ 


(ब्रह्माण्ड पुः ३।१२। ११-१३) 


विश्रुताः क्रतुर्दक्षः श्रवः सत्यः काल: कामो मुनिस्तथा॥ 
ते दरा धर्मपुत्राः सुर एते विश्वायां जिरि शुभाः॥ 


९ब्रह्माण्डपु २।३।३०-३१) 

* कृतार्थयन्ति रक्षन्ति स्वभक्तान्‌ सर्वदेवताः * ड [देवता- 


वस्तुऑको पितरोंतक पहुँचानेमे समर्थ होते हैं और उन्हे 
सम्यक्‌-रूपसे प्राप्त करा देते हैं। 
विश्रेदेवोंकी कृपासे सुबन्धु जीवित हो उठे 
इध्वाकु-वंरामें असमाति नामके -एक राजा थे। उनके 
बन्धु, सुबन्धु, श्रुतबन्धु तथा विप्रबन्धु नामक ये चार भाई थे। 
ये पौरोहित्यका काम करते हुए राजाकी रक्षा करते थे। किसी 
कारणवश राजाने इन चारों पुरोहितोका परित्याग कर दो अन्य 


'मायावियोंका पुरोहितरूपमें वरण कर लिया, जिससे दोनों 


पुरेहित-वर्गमें कुछ द्वेषभाव रहने लगा। आगे चलकर 
मायावियोंने सुबन्धुको मार डाला। तीनों भाई अत्यन्त दुःखी 
हुए, उन्हेनि विश्वेदेवोंकी प्रार्थना की, जिससे विश्वेदेव प्रसन्न हो 
गये और मृत सुबन्धुके मन और प्राण आवर्तित हो गये और 
उन्हें पुनः जीवन प्राप्त हुआ। यह विश्वेदेवांकी आराधनाका ही 
फल था। इसलिये पुनर्जीवन-प्राप्तिके हेतु भी विश्वेदेवोंकी 
उपासना की जाती है।' 

(क्रमशः) 


[अन्या देवता] . वेदमाता गायत्री और उनका स्वरूप 
(श्रीजनार्दनप्रसाद सिंहजी 


नमो नमस्ते गायत्रि सावित्रि त्वां नमाम्यहम्‌। 
सरस्वति नमस्तुभ्यं तुरीये जहारूपिणी ॥ 


'हे गायत्री देवि ! हे सावित्री ! मैं आपको प्रणाम करता. 


हूँ। हे सरखती देवि | आपको मेरा नमस्कार है। ब्रह्मरूपिणी 
तुरीयावस्था स्वरूपे ! आपको मेरा नमस्कार है 
परमात्मा तु या लोके ब्रह्मदक्तिविराजते । 
सृक्ष्मा च सात्त्विका चैव गायत्री साभिधीयते ॥ 
“समस्त लोकोंमें परमात्मस्वरूपिणी जो ब्रह्मशक्ति विराज 
रही है वही सूक्ष्म-सत-प्रकृतिके रूपमें गायत्रीके नामसे ही 
अभिहित होती है।' ५ 
वेदमाता गायत्री ज्ञानकी जननी तथा भारतीय एवं आर्य- 
संस्कृतिका प्राण है। गायत्री-मन्त्र वैदिक कालसे ही सर्वविदित 
एव प्रतिष्ठित है, जिसकी वेद, उपनिषद्‌, ब्राह्मण, पुराण एवं 
अन्य शास्त्र एक स्वरसे महिमा गाते रहे हैं। गायत्री हमारी 
भारतीय एवं सनातन धर्मकी पुण्यतमा स्मृति एवं बहुमूल्य 
घरोहर है। प्रत्येक सनातनधर्मावलम्बीको इस बातका गौरव 
होना चाहिये कि गायत्री-जैसा महान्‌ अमोघ मन्त्र हमारा 
अनादिकालसे परम्परागत ज्ञान एवं जीवनका प्रेरणा-खोत 


हु | 
प्राणप्रक्रिया एक सनातन नैसर्गिक पद्धति है, जिसकी साधनासे 
साधकका शारीरिक, मानसिक एवे आत्मिक बल विकसित 
होता है। गायत्रीकी साधनासे हृदयस्थित ब्रह्मरूप गायत्रीका 


साक्षात्कार होनेके साथ-साथ साधकको लौकिक एवं ` 


पारलौकिक सुख तो प्राप्त होता ही है, उसकी कुल-परम्परामें 
पराक्रमी एवं वीर पुरुष उत्पन्न होते हैं। यही नहीं, वरन्‌ गायत्री 
इस संसारके समस्त क्रिया-कलापको शक्तिरूपेण परिचालित 
करती रहती है। 

इतिहास-पुराणोंके आलोडन करनेसे यह स्पष्ट होता है 
कि देवीभागवत, श्रीमद्भागवत आदि कई पुराणों और 
योगियाज्ञवल्वय, ब्रह्मयोगियाज्ञवल्क्य, बृहद्योगियाज्ञवल्वय 
तथा विश्वामित्र, काण्व आदि स्मृतियोंका निर्माण गायत्री- 
माहात्य एवं उसके जप-विधानके निर्देशके लिये ही हुआ है। 
इस सम्बन्धमें मत्स्यपुराण (अ० ५३) का सुप्रसिद्ध एक 
इलोक इस प्रकार है-- 

यत्राधिकृत्य गायत्रीं वर्ण्यते धर्मविस्तरः । 

हयग्रीवं ब्रह्मविद्यां तं वै भागवतं विदुः ॥ 

अर्थात्‌ 'भागवत' उसीका नाम है, जिसमें गायत्री- 
सम्बन्धी धर्मौका विस्तारसे वर्णन हो। यह बात श्रीमद्भागवतं 


\ 
जे, 


| 
५ 
| रहा है। 
| , गायत्री हृदयकी चैतन्य ज्योति ब्रह्मरूपा है, जहाँ तथा देवीभागवतमे स्पष्ट परिलक्षित होती है । श्रीमद्भागवतके 
. पहुँचनेके लिये प्राण, व्यान, अपान, समान एवं उदान- इन आदि-अत्तमें “सलं परै धीमहि' ये पद इसीके सूचक हैं! 
४ पाँच आरू डारपारोको दे कला पड़ता है। गायतीकी जाये इही सि, घण और क्का आश्रय क 


| ` दवद १०1 ६७-६० तकके चार सूतो मदे मृत सुक्‍सुको जीवनदानमी मार्थे की गयी है । सकस जीवित हो गये। इस 
विश्वेदेवॉकी महिमा तथा कृपाका किञ्चत्‌ ख्यापन होता है । र 


.वेदमाता गायत्री 


गायत्री-पञ्चाङ्ग, गायत्री-पुरश्चरणपद्धति, गायत्री-दशाङ्ग, 
गायत्री-उपासना आदि कई निबन्ध-ग्रन्थ लिखे गये । सन्ध्या- 
भाष्य, गायत्री-भाष्य और सन्ध्या-भाष्यसमुच्चयमे भी इस 
विषयपर पर्याप्त प्रकाश डाला गया है। मोर प्राच्यसंस्थानसे 
प्रकाशित ७०० पृष्ठोंके 'सन्ध्या-गायत्रीमाहात्म्यसंग्रह' में पुरण 
एवं स्मृतियोंके इलोक संगृहीत हैं। 'गायत्रीसहखननाम' के भी 
विभिन्न स्वरूप प्राप्त होते हैं। 
गायत्री यद्यपि एक वैदिक छन्द है, तथापि इसकी एक 
देवीके रूपमें मान्यता है । तीनों कालों और विविध गृह्यसूत्रॉके 
अनुसार इनके ध्यानके अनेक भेद हैं । 'शारदातिलक' में भी 
विस्तारसे गायत्री-प्रकरण आया है। पौराणिक परिचयके 
अनुसार ये ब्रह्माकी मानसपुत्री हैं (ब्रह्माण्ड ४ । ४८ | ८६) । 
किंतु पदमपुराणमें ये ब्रह्माकी शक्ति कही गयी हैं | इनका दूसरा 
नाम सावित्री भी है। पद्मपुराणके सृष्टिखण्डमें इनका विस्तृत 
चरित्र वर्णित है। इनकी महिमामें कहा गया है-- 
तत्सद्‌, ब्रह्मस्वरूपा त्व॑ किंचित्‌ सदसदात्मिका । 
परात्परेशी गायत्री नमस्ते मातरम्बिके॥ 
'इस संसारमें जो कुछ सत्‌-असत्‌ है, वह सब ब्रह्म- 
स्वरूपा गायत्री है । हे अम्बिके मातः ! तुम्हीं परसे भी पर हो, 
तुम्हें नमस्कार है।' 
जगत्की प्राणखरूप सूर्यमण्डलस्थित इस दिव्य 
चितिशक्तिकी अपने यहाँ अति महिमा बतायी गयी है। 
एकाक्षरं परं ब्रह्म प्राणायामः परं तपः। 
सावित्र्यास्तु परं नास्ति मौनात्‌ सत्यं विशिष्यते ॥ 
'एकाक्षर प्रणव ही परम ब्रह्म है और प्राणायाम ही परम 
तप है और मौनसे सत्य ही विशिष्टतर है । गायत्रीसे उत्तम कोई 
मन्त्र नहीं है।' भगवान्‌ वेदव्यास कहते हैं-- 
यथा मधु च पुष्पेभ्यो घृतं दुग्धाद्रसात्‌ पयः । 
एवं हि सर्ववेदानां गायत्री सार उच्यते॥ 
गायत्री वेदजननी गायत्री पापनाशिनी । 
गायत्र्यास्तु परं नास्ति दिवि चैव च पावनम्‌॥ 
“जिस प्रकार पुष्पोंका सारभूत मधु, दूधका घृत, रसोँका 
सार पय है, उसी प्रकार गायत्रीमन्त्र समस्त वेदोंका सार है । 


__  र अ_अह____प्फॅॅलॅॅलॅलॉलसशसॉिरररशर्शर्शशरशरि्शिशिश 


१-ऋक्संहिता ३। ६२ । १०, साम० १४६२ आदि। 


* वेदमाता गायत्री और उनका स्वरूप » 


` गायतां त्रायते यत: ।' इसे गायत्री इसलिये कहते हैं कि यह 


गायत्री वेदोंकी जननी और पाप विनाशिनी है तथा उससे अन्य 
कोई पवित्र मन्त्र पृथ्वीपर या स्वर्गपर नहीं है। 
श्रीयास्काचार्यने गायत्री छन्दकी विवृतिमें कहा है-- 
“गायतो मुखादुदपतत्‌ इति च ब्राहमणम्‌।' 
ब्रह्माजीके मुखसे वेदोच्चारणके समय प्रकट होनेके कारण 
इनका नाम गायत्री है । 
गायत्र्यास्तु परं नास्ति शोधनं पापकर्मणाम्‌। 
महाव्याहतिसंयुक्तां प्रणवेन च संजपेत्‌ ॥ __ 
(संवर्त-स्मृति) 
यहाँ गायत्रीको वेदविद्याका प्राण और ब्रह्मविद्या कहा 
गया है। महाव्याहृति एवं प्रणवयुक्त गायत्री पापोंका क्षय 
करती है ।. 
महर्षि याज्ञवल्क्य कहते है--'गायत्री प्रोच्यते तस्माद 


जप या मन्त्रोच्चारण करनेवालेकी रक्षा करती है। . 

भगवान्‌ शंकराचार्यके मतसे--'गीयते तत्त्वमनया 
गायत्रीति'--जिसके द्वारा तत्वका गान किया जाता है, वह 
गायत्री है। 

गायत्री मन्त्रका स्वरूप 

गायत्री मन्त्र ऋक्‌, यजुः, साम, काण्व, कपिष्ठल, 
मैत्रायणी, तैत्तिरीय, काठक आदिं सभी वैदिक संहिंताओंमें 
प्त होता. है । यह एक-एक संहितामें तीन-तीन या चार चार. 
बार आया है, किंतु सर्वत्र इसका स्वरूप एक ही मिलता है। 
इसमें २४ अक्षर हैं । मन्त्रका मूल स्वरूप इस प्रकार है _ 
नः प्रचोदयात्‌।' (वाजसनेयी-सं° ३ । ३५) हट 

सृष्टिकर्ता प्रकाशमान परमात्माके प्रसिद्ध वरणीय तेजका | 
(हम) ध्यान करते हैं, जो परमात्मा हमारी बुद्धिको (सतकी | i 2 
ओर) प्रेरित करे। 

याज्ञवल्क्य आदि ऋषियोंने जिस गायत्री-भाष्यकी रचना 
की है, वह भी इन २४ अक्षरोंकी ही विस्तृत व्याख्या हे। 
महाव्याहृतियाँ इससे भिन्न हैं और जप-प्राणायाम आदिमें. 

प्रयोगानुसार व्यवहृत होती हैं। 
इस दिव्य महामन्त्रके द्रष्टा महर्षि विश्वामित्र हैं। गायत्री 
` मन्त्रके २४ अक्षर तीन पदोंमें विभक्त हैं। अतः यह त्रिपदा 
गायत्री कहलाती है। गायत्री दैहिक, दैविक एवं भौतिक 
त्रिविध तापहन्त्री, त्रिगुणात्मिका एवं पराविद्याका खरून है। 
जायत्रीके तीन रूप हैं--सरस्वती, लक्ष्मी एवं काली | 
इन तीनों रूपोंसे पालन करनेवाली गायत्री त्रिगुणात्मिका (सत, 
रज, तमोयुक्त) होती हुई निरन्तर प्रकाशित रहती है। 
ह्व औं छां चेति रूपेभ्यस्तरिभ्यो हि 'लोकपालिका । 
भासते सततं लोके गायत्री त्रिगुणात्मिका ॥ 
(गायत्रीसँहिता) 
गायत्री ही वेदॉकी माता तथा समस्त चाख्नोंका सार 
कही गयी है। निःसंदेह चारों वेदोंको इस गायत्रीने ही 
प्रकट किया है-- 
गायत्र्येव मता माता वेदानां शास्त्रसम्पदाम । 
चत्वारोऽपि समुत्पन्ना वेदास्तस्या असंशयम्‌॥ 
(गायत्रीसंहिता) 
गायत्रीदेवीके अनेक रूप हैं, जिनमें उनके मुख्य ध्यानका 
स्वरूप इस प्रकार है- 
मु्ताविहुमहेमनीलघवरूच्छयैुखैखीक्षणै- 
युक्तामिन्दुनिबद्धरत्रमुकुटां तत्त्वात्मवर्णात्मिकाम्‌। 
सावित्रीं वरदाभयाङ्करकराः शुभ्रं कपालं गुणं 
शङ्कं चक्रमथारविन्दयुगलं हस्तैवंहन्ती भजे ॥ 
(शारदातिलक २१। १५) 
गायत्रीके पाँच मुख, (पाँच प्राण--प्राण, अपान, व्यान, 
उदान, समान तथा पद्चतत्त--पृथ्वी, जल, वायु, तेज, 
आकादाके धारक प्रेरक) हैं। ये कमळपर विराजमान होकर 
रल-हार-आभूषण आदि धारण करती हैं। इनके दस हाथ हैं, 


+ कृतार्थयन्ति रक्षन्ति स्वभक्तान्‌ सर्वदेवताः * 

[देवता- 


जिनमें क्रमशः दस आयुध-- र्व, चक्र, कमल्युम, वरद, 
अभय, कशा, अङ्कुश, उज्ज्वल पात्र एवं रुद्राक्षकी माला 
सुशोभित होते हैं। 

किसी ब्रह्मनिष्ठ उपासकसे गायत्री-मन्त्रकी दीक्षा लेकर 
उसकी उपासनाका विधिपूर्वक अभ्यास करना चाहिये । शुद्ध 
वस्न धारणकर शुद्ध वायुमण्डलमें शरीर और मनको पवित्र 
करके गायत्रीकी उपासना करनेका विधान है। त्रैवर्णिकोंके 
लिये गायन्रीकी नित्य उपासना अनिवार्य है। इसलिये 
खस्थचित्तसे श्रद्धा और निष्ठापूर्वक नित्यप्रति निर्धारित समयपर 
गायत्रीकी उपासना करनी चाहिये । यदि किसी भी मन्त्रका 
जप-उपासना आदि करनेपर निर्दिष्ट फल प्राप्त न होतोभी 
निराश नहीं होना चाहिये, अपितु जन्मान्तरीय अन्तरायके 
निराकरणपूर्वक अधिक उत्साहसे पुनः अनुष्ठान करना चाहिये । 


सर्वप्रथम स्नानादिसे शुद्ध होकर आसनपर बैठकर पवित्र 
चित्तसे शिखाबन्धन, भस्म-धारणादिं करना चाहिये । गायत्री- 
संहितामें एवं अन्यत्र घर्मशाख्रोके अनुसार आचमन, 
शिखाबन्धन, प्राणायाम, अघमर्षण एवं न्यास--ये गायत्री- 
उपासनाके पाँच मुख्य अङ्ग माने गये हैं। गायत्री-शक्तिका 


- यथाविधि ध्यान करके करमाला, रुद्राक्ष या तुलसीकी मालासे 


जप करना चाहिये । प्रातःकालमे माला नाभिके पास, मध्याहमें 
हृदयके पास एवं सायंकालमे नासिकाके समीप रखकर जप 
करना चाहिये । 


गायत्रीकी प्रशंसा मन्वादि स्मृतिकारों तथा ब्रह्मा, विष्णु 
आदि देवताओंने भी मुक्तकण्ठसे की है। इसके लभ अनन्त 
हैं। विद्वानों, आचार्यों तथा गायत्रीपुरश्ररण-पद्धति आदि 
अन्थोसि इसकी पूर्ण विधि जानकर इसके जपानुष्ठानद्वार 
अधिकारी उपासकको लाभ उठाना चाहिये । 


सर्वमय भगवानको प्रणाम करो 
खं वायुमग्निं सलिलं महीं च ज्योतींषि सत्त्वानि दिशो द्वुमादीन्‌। 


सरित्समुद्रांश्च हेः शारीरं 


यत्किञ्च भूतं 


प्रणमेदनन्यः ॥ 


“आकारा, चायु, अग्नि, जल, पृथ्वी, अह-नक्षत्रादि ज्योतिर्मण्डल, समस्त प्राणी, दिशा, वृक्ष आदि वनस्पति, नदियाँ 
और समुद्र सब-के-सब भगवानके शरीर हैं, किसी भी जड-चेतन पदार्थको भगवानका स्वरूप समझकर अनन्यभावसे 


प्रणाम करना चाहिये ।' 


अङ्क] 


* धनाध्यक्ष राजाधिराज कुबेर » 


ककककअजककम मकस ज्कनजिज ककड कक उफ कक फ्फ्रफफ कफ कफ कक अझ कमतमक धी कर कक कक कफकफक 0 ककका: 

धनाध्यक्ष राजाधिराज कुबेर 


इतिहास, पुराणोंके अनुसार राजाधिराज धनाध्यक्ष कुबेर 
समस्त यक्षों, गुहयकों और किन्नरों--इन तीन देवयोनियोंके 
अधिपति कहे गये हैं। ये नवनिधियॉ--पद्म, महापद्म, 
शङ्ख, मकर, कच्छप, मुकुन्द, कुन्द, नील और वर्चसके स्वामी 
हैं' | एक निधि भी अनन्त वैभवोंकी प्रदाता मानी गयी है और 
- राजाधिराज कुबेर तो गुप्त, प्रकट संसारके समस्त वैभवोंके 
अधिष्ठातृ-देवता हैं। जैसे देवताओंके राजा इन्द्र हैं, गुरु 
बृहस्पति हैं, उसी प्रकार कुबेर निखिल ब्रह्माण्डोके धनाधिपति 
होते हुए भी प्रधानरूपसे देवताओंके धनाध्यक्षके रूपमें विशेष 
प्रसिद्ध हैं। महाभारतमें यह भी कहा गया है कि महाराज 
कुबेरके साथ, भार्गव-शुक्र तथा धनिष्ठा नक्षत्र भी दिखलायी 
पड़ते हैं। इन तीनोंकी पूर्ण कृपा हुए बिना अनन्त वैभव 
या गुप्त निधिकी प्राप्ति नहीं होती। इसलिये वैभव आदिकी 
प्राप्ति लिये इन तीनोंकी संयुक्त उपासनाका विधान 
विहित है। 
राजाधिराज कुबेरके अन्य जन्मोंकी कथाएँ 

प्रायः सभी पुराणोंके अनुसार पूर्वजन्ममें कुबेर गुणनिधि 
नामक एक वेदज्ञ ब्राह्मण थे। उन्हें सभी शास्त्रोंका ज्ञान था 
और सन्ध्या, देववन्दन, पितृपूजन, अतिथिसेवा तथा सभी 
प्राणियोंके प्रति दया, सेवा एवं मैत्रीका भाव था। वे बड़े 
धर्मात्मा थे, किंतु झूतकर्मियोंकी कुसंगतिमें पड़कर धीरे-धीरे 
अपनी सारी पैतृक सम्पत्ति गँवा डाले थे। इतना ही नहीं, 
द्विजाति-जनोचित आचरणोंसे च्युत भी हो गये। अत्यन्त 
स्रेहवश माता पुत्रके दुष्कर्मोकी चर्चातक उनके पितासे न कर 
सकी थीं। एक दिन किसी प्रकार जब उनके पिताको पता चला 
और उन्होंने गुणनिधिकी मातासे अपनी सम्पत्ति तथा पुत्रके 
विषयमें उसका पता पूछा तो पिताके प्रकोप-भयसे गुणनिधि 
घर छोड़कर भागकर वनमें चला गया। 

इधर-उधर भटकते हुए संध्या-समय वहाँ गुणनिधिको 
एक शिवालय दीख पड़ा | उस शिवालयमें समीपवर्ती ग्रामके 
कुछ शिवभक्तोंने शिवरात्रित्रतके लिये समस्त पूजन-सामग्री 
और नैवेद्यादिके साथ शिवाराधनका विधान किया था। 


गुणनिधि क्षुधार्त तो था ही । नैवेद्यादि देखकर उसकी बुभुक्षा 
और तीत्र हो गयी । वह वहीं समीपमें छुपकर उनके रात्रिमें 
सोनेकी प्रतीक्षामें उनके सम्पूर्ण क्रियाकलापको बड़े ध्यानसे 
देख रहा था । रात्रिमें उनके सो जानेपर जब एक कपड़ेकी बत्ती 
जलाकर पकवानोंको लेकर भाग ही रहा था कि उसका पैर 
एक सोये हुए पुजारीके पैरसे टकरा गया और वह व्यक्ति 
चोर-चोर चिल्लाने लगा। गुणनिधि भागा जा रहा था कि 
चोर-चोरकी ध्वनि सुनकर नगर-रक्षकने उसके ऊपर बाण 
छोड़ा, जिससे तत्क्षण गुणनिधिके प्राण निकल गये। 
यमदूत जब उसे लेकर जाने लगे तो भगवान्‌ शंकरकी 
आज्ञासे उनके गणोंने वहाँ पहुँचकर उसे यमदूतोंसे छीन लिया 
और उसे कैलासपुरीमें ले आये। आशुतोष भगवान्‌ शिव 
उसके आज्ञानमें ही हो गये व्रतोपवास, रात्रिजागरण, 
पूजा-दर्शन तथा प्रकाशके निमित्त जलाये गये व्नवर्तिकाको 
आर्तिक्य मानकर उसपर पूर्ण प्रसन्न हो गये और उसे अपना 
शिवपद प्रदान किया । बहुत दिनोंके पश्चात्‌ वही गुणनिधि 
झंकरकी कृपासे कलिङ्गनरेर होकर शिवाराधना करता रहा । 

- पुनः पाद्मकल्पमें वही गुणनिधि प्रजापति पुलस्त्यके पुत्र 
विश्रवामुनिकी पल्ली और भरद्वाज मुनिकी कन्या इडविडा 
(इलविला) के गर्भसे उत्पन्न हुए। विश्रवाके पुत्र होनेसे ये 
वैश्रवण छुबेरके नामसे प्रसिद्ध हुए तथा इडविडाके गर्भसे 
उत्पन्न होनेके कारण ऐडविड भी कहलाये । 

उत्तम कुलमें उत्पन्न होने तथा जन्मान्तरीय शिवाराधनाके 


_अभ्यासयोगके कारण वे बाल्यकालसे ही दिव्य तेजसे सम्पन्न, 


सदाचारी एवं देवताओंके भक्त थे । उन्होंने दीर्घकालतक 
ब्रह्माकी तपस्याद्वार आराधना की, इससे प्रसन्न होकर ब्रह्माजी 
देवताओंके साथ प्रकट हो गये और उन्होंने उसे लोकपालः 
पद, अक्षय निंधियोंका स्वामी, सूर्यके समान तेजस्वी 
पुष्पकविमान तथा देवपद प्रदान किया-- 
तदूच्छ बत धर्मज्ञ निधीशत्वमपाश्नुहि॥ 
शक्राम्बुपयमानां च चतुर्थस्त्वं भविष्यसि । 
एतच्च पुष्पकं नाम विमानं सूर्यसंनिभम्‌॥ 


१-इन नौ निधियोंकी विस्तृत कथा मार्कण्डेयपुराणमें है, इनकी सिद्धि पढिनी विद्याके द्वारा होती है और कुबेर ही उसके देवता हैं। 


| ४ ॥1 er 
पि 
1 पे 


पक फक कक? 


अतिगृहीष्व॒ यानार्थं त्रिदशैः समता व्रज। 
(वा० रा०,३० २। १८--२०) 
वर देकर ब्रह्मादि देवगण चले गये । तब कुबेरने अपने 
पिता विश्रवासे हाथ जोड़कर कहा कि भगवन्‌ ! ब्रह्माजीने 
सब कुछ तो मुझे प्रदान कर दिया, किंतु मेरे निवासका कोई 
स्थान नियत नहीं किया। अतः आप ही मेरे योग्य कोई ऐसा 
सुखद स्थान बतलाइये, जहाँ रहनेसे किसी भी प्राणीको कोई 
कष्ट न हो।' इसपर उनके पिता विश्रवाने दक्षिण समुद्रतटपर 
त्रिकूट नामक पर्वतपर स्थित विश्वकर्माद्वारा निर्मित, देवराज 
इन्द्रको अमरावतीके समान अद्वितीय लंका नगरी कुनेरको 
प्रदान की और कहा कि वह नगरी खर्णनिर्मित है और वहाँ 
कोई कष्ट, बाधा नहीं है । पिताकी आज्ञासे कुबेर लंकाध्यक्ष 

होकर बड़ी प्रसन्नताके साथ वहाँ निवास करने लगे । 

कुबेर शंकरजीके परम भक्त थे। बादमें इन्होंने भगवान्‌ 
चकरकी विशेषरूपमें आराधना की तथा भगवान्‌ शंकरकी 
कृपासे उन्हेनि उत्तर दिशाका आधिपत्य, अलकानामकी 
दिव्यपुरी', नन्दनवनके समान दिव्य उद्यानयुक्त चैत्ररथ नामक 
वन तथा एक दिव्य सभा प्राप्त की । साथ ही वे माता पार्वतीके 
कृपापात्र और भगवान्‌ इंकरके घनिष्ठ मित्र भी बन गये। 
भगवान्‌ शङ्करने कहा 

तत्सखित्वं मया सौम्य रोचयस्व धनेश्वर । 
तपसा निर्जितश्चैव सखा भव ममानघ॥ 

“हे सौम्य धनेश्वर ! अब तुम मेरे साथ मित्रताका सम्बन्ध 
स्थापित करो, यह सम्बन्ध तुम्हें रुचिकर लगना चाहिये । 
अनघ ! तुमने अपने तपसे मुझे जीत लिया है, अतः मेरा मित्र 
बनकर (यहाँ अलकापुरीमें) रहो।' 


कुबेरसभा 


महाभारत, सभापर्वके १०वें अध्यायमें राजाधिराज 
कुनेरकी सभाका विस्तारसे वर्णन है। तदनुसार उस सभाका 


, विस्तार सौ योजन लम्बा और सत्तर योजन चौड़ा है। उसमें 
-चन््रमाकी शीतल श्वेतवर्णकी आभा उदित होती रहती है । इस 


सभाको कुबेरने अपनी दीर्घ तपस्याके बलपर प्राप्त किया था। 


यह बैश्रवणी अथवा बौबेगे नाकी सभा कैलसके पर्ण त शश वैश्रवणी अथवा कौबेरी नामकी सभा कैलासके पार्श्व 

सुशोभित रहते हैं । देवगण, यक्ष, गुह किन्नर तथा 
ऋषि-मुनि एवं दिव्य अप्सरा. उनकी महिमाका गान करते हुए 
वहाँ स्थित रहते हैं। 

इस सभाके चारों ओर मन्दार, पारिजात और सौगन्थिक 
वृक्षोके उद्यान तथा उपवन हैं, जहाँसे सुगन्धित, सुखद 
शीतल, मन्द हवा सभामण्डपमें प्रविष्ट होती रहती है । देवता, 
गन्धर्व और अप्सराओकि गण संगीत एवे नृत्य आदिसे सभाको 
सुशोभित करते रहते हैं। इनकी सभामें रम्मा, चित्रसेना, 
मिश्रकेशी, घृताची, पुञ्जिकस्थला तथा उर्वशी आदि दिव्य 
अप्सरा. नृत्य-गीतके द्वार इनकी सेवामें तत्पर रहती हैं । यह 
सभा सदा ही नृत्य-वाद्य आदिसे निनादित रहती है, कभी शून्य 
नहीं होती। कुनेरके सेवकोंमें मणिभद्र, श्वेतभद्र, प्रद्योत, 
कुस्तुम्बुरु, हंसचूड, विभीषण, पुष्पानन तथा पिङ्गलक आदि 
मुख्य सेवक हैं। 

राज्यश्रीके रूपमें साक्षात्‌. महालक्ष्मी भी वहाँ नित्य 
निवास करती हैं। महाराज कुबेरके पुत्र मणिग्रीव और 
नलकूबर भी वहाँ स्थित होकर अपने पिताकी उपासना करते 
हैं। साथ ही अनेक ब्ह्मर्षि, देवर्षि, राजर्षि भी महाता 
वैश्रवणकी उपासनामें रत रहते हैं। 


गन्वोमिं तुम्बुरु, पर्वत, शैलूष, - विश्वावसु, हाहा, 
हूहू, चित्रसेन तथा अनेक विद्याधर आदि भी अपने दिव्य 


` गीतोंद्वार महाराज वैश्रवणकी महिमाका गान करते रहते हैं। 


हिमवान्‌, पारियात्र, विश्ध्यादि पर्वत सेवामें प्रस्तुत रहते 
हैं तथा सभी देवयोनियाँ और सङ्क, पद्म आदि निधियाँ भी 
'मूर्तिमान्‌ रूप घारणकर उनकी सभामें नित्य उपस्थित रहती हैं। 
उमापति भगवान्‌ शिव भी महाराज कुबेरके अभिन्न मित्र होनेके 
कारण त्रिशूल धारण किये हुए भगवती पार्वतीके साथ वहाँ 
सुशोभित रहते हैं । इस प्रकार महाराज वैश्रवणकी सभा ब्रह्मा 
तथा सभी लोकपालोंकी सभासे अति विचित्र एवं दिव्य है! 


१-इस पुरीके कैलाससारा, वसुसारा, वसुधारा तथा वसुस्थली--ये अन्य नाम भी हैं। 


* धनाध्यक्ष राजाधिराज कुबेर + 


राजाधिराज कुबेर इस सभामें स्थित होकर अपने वैभवका दान 
करते रहते हैं। 
महाराज कुबेरका स्वरूप और उनकी उपासना 
महाराज वैश्रवण कुबेरकी उपासनासे सम्बन्धित मन्त्र, 
यन्त्र, ध्यान एवं उपासना आदिकी सारी परक्रियाएँ श्रीविद्यार्णव, 
मन्त्रमहार्णव, मन्त्रमहोदधि, श्रीतत्त्वनिधि तथा विष्णुधमेत्तिरादि 
पुराणोमें निर्दिष्ट हैं । तदनुसार इनके अष्टाक्षर, षोडशाक्षर तथा 
पञ्चत्रिरादक्षरात्मक छोटे-बड़े अनेक मन्त्र प्राप्त होते हैं। 
मन्त्रॉके अलग-अलग ध्यान भी निर्दिष्ट हैं। इनके एक मुख्य 
ध्यान-इलोकमें इन्हें मनुष्योंके द्वारा 'पालकीपर अथवा श्रेष्ठ 
पुष्पकविमानपर विराजित दिखाया गया है। इनका वर्ण 
गारडमणि या गरुडरलके समान दीसप्तिमान्‌ पीतवर्णयुक्त 
बतलाया गया है और समस्त निधियाँ इनके साथ मूर्तिमान्‌ 
होकर इनके पार्श्वभागमें निर्दिष्ट हैं। ये किरीट-मुकुटादि 
आभूषणोंसे विभूषित हैं। इनके एक हाथमें श्रेष्ठ गदा तथा 
दूसरे हाथमें धन प्रदान करनेकी वरमुद्रा सुशोभित है | ये उन्नत 
उदरयुक्त स्थूल शरीरवाले हैं । ऐसे भगवान्‌ शिवके परम सुहुद्‌ 
भगवान्‌ कुबेरका ध्यान करना चाहिये 
कुबेरका ध्यान 
मनुजवाह्यविमानवरस्थितं गरुडरल्निभं निधिनायकम्‌। 
शिवसखं मुकुटादिविभूषितं वरगदे दधतं भज तुन्दिलम्‌ ॥ 
मन्त्र-महार्णव तथा मन्त्र-महोदधि आदिमें निर्दिष्ट 
महाराज कुबेरके कुछ मन्त्र इस प्रकार हैं-- 
२-अष्टाक्षरमन्त्र-- '३ॐ वैश्रवणाय स्वाहा ।' 
२-षोडशाक्षरमन्त्र--३% श्रीं ॐ हैं श्री हीं ही श्रीं हं 
वित्तेश्वराय नमः ।' 
३-पञ्चत्रिरदक्षरमन्त्र-'ॐ यक्षाय कुबेराय 
वैश्रवणाय धनधान्याधिपतये धनधान्यसमृद्धिं मे देहि दापय 
स्वाहा ।' 


इसी प्रकार वहाँ बाळरक्षाकर मन्त्र-यन्त्र भी निर्दिष्ट हे. 
जिसमें--'अया ते अग्ने समिधा०' (ऋग्वेद ४।४। १५) 
आदिका प्रयोग होता है। यह मन्त्र बालकोंके दीर्घायुष्य, 
आरोग्य, नैरुज्यादिके लिये बहुत उपयोगी है। इस प्रकार 
बालकोंके आरोग्य-लाभके लिये भी भगवान्‌ कुबेरकी 
उपासना विशेष फलवती होती है। 

प्रायः सभी यज्ञ-यागादि, पूजा-उत्सवों तथा दस 
दिक्पालोंके पूजनमें उत्तर दिशाके अधिपतिके रूपमें कुबेरका 
पूजन होता है। धनत्रयोदशी तथा दीपावलीके दिन कुबेरकी 
विधिपूर्वक पूजा होती है। यज्ञ-यागादि तथा विशेष पूजा 
आदिके अन्तमें षोडशोपचार पूजनके अनन्तर आर्तिक्य और 
पुष्पाञ्जलिका विधान होता है। पुष्पाझलिमें तथा राजाके 
अभिषेकके अन्तमें ॐ राजाधिराजाय प्रसह्य साहिने०' इस 
मन्त्रका विशेष पाठ होता है, जो महाराज कुबेरकी ही 
प्रार्थनाका मन्त्र है । महाराज कुबेर राजाओंके भी अधिपति हैं 
धनोंके स्वामी हैं, अतः सभी कामना-फलकी वृष्टि करनेमें 
वैश्रवण कुबेर ही समर्थ हैं। 

ब्रतकल्पद्रुम आदि व्रत-ग्रन्थॉमें कुबेरे उपासकके 
लिये फाल्गुन शुक्ला त्रयोदशीसे वर्षभर प्रतिमास शुक्ला 
त्रयोदशीको कुबेर-ब्रत करनेके अनेक विधान निर्दिष्ट हैं। 
इससे उपासक धनाढ्य तथा सुख-समृद्धिसे सम्पन्न हो जाता 
है ओर परिवारमें आरोग्य प्राप्त होता है। 

सारांशमें कहा जा सकता है कि कुबेरकी उपासना- 
ध्यानसे मनुष्यका दुःख-दारिद्रय दूर होता है और अनन्त ऐश्वर्यकी 
प्राप्ति होती है। शिवके अभिन्न मित्र होनेसे कुबेरके भक्तकी 
सभी आपत्तियोंसे रक्षा होती है ओर उनकी कृपासे साधकमें 
आध्यात्मिक ज्ञान-वैराग्य आदिके साथ उदारता, सौम्यता, 
शान्ति तथा तृप्ति आदि सात्त्विक गुण भी स्वाभाविक रूपसे 
संनिविष्ट हो जाते हैं। 


शुण्वन्‌ सुभद्राणि रथाङ्गपाणेर्जन्मानि कर्माणि च यानि लोके। 
गीतानि नामानि तदर्थकानि गायन्‌ विलज्जो विचरेदसङ्गः  (श्रीमद्भाः ११।२।३९) 
“संसारमें भगवानके जन्मकी और लीलाकी नहुत-सी मङ्गमयी कथाएँ प्रसिद्ध हैं। उनको सुनते रहना चाहिये । उन गुणों 
और लीलाओंका स्मरण दिलानेवाले भगवानके नहुत-से नाम भी प्रसिद्ध हैं। लाज-संकोच छोड़कर उनका गान करते रहना 
चाहिये | इस प्रकार किसी भी व्यक्ति, वस्तु और स्थानमें आसक्ति न करके विचरण करते रहना चाहिये ।' 
> Porto 

ववकत का 


[देवता- 


देवताओंके चिकित्सक धन्वन्तरि एवं अश्विनीकुमार 


(वैद्य श्रीअखिलानन्दजी पाण्डेय) 


देव-चिकित्सक भगवान्‌ धन्वन्तरि 
जबसे इस सृष्टिका आविर्भाव हुआ तभीसे आयुर्वेद 
विद्यमान है। आचार्य चरकने समग्र ऐश्वर्य, समग्र ज्ञान एवं 
समस्त वैराग्यादि षड्विध-ऐश्वर्यसम्पन्न पुरुषको योगिकोटिमें 
माना है। योगियोंमें अणिमादि अष्टविध ऐश्वर्य खाभाविक 
रूपसे रहते ही हैं। व्युत्पत्तिलभ्य अर्थक अनुसार शल्य- 
जाखके सम्यग्ज्ञाता आद्यन्तपारङ्गत विद्वान्‌ धन्वन्तरि कहलाते 
हैं। भागवतमें भगवान्‌ विष्णुके अंशोशसे धन्वन्तरिकी उत्पत्ति 
मानी गयी है-- 
स वै भगवतः साक्षाद्‌ विष्णोरंशांदासम्भवः ॥ 
धन्वन्तरिरिति ख्यात आयुर्वेददृगिज्यभाक्‌ । 
न (श्रीमदभा० ८। ८॥ ३४-३५) 
पुराणोंके अनुसार एक समय अमृत-प्राप्ति-हेतु देवासुरेनि 
जब समुद्र-मन्थन किया, तब उसमेंसे दिव्य कान्तियुक्त, 
अलङ्करणोंसे सुसज्जित, सर्वाङ्गसुन्दर, तेजस्वी, हाथमें 
अमृतपूर्ण कलश लिये हुए एक अलौकिक पुरुष प्रकट हुए। 
वे ही आयुर्वेदके प्रवर्तक और यज्ञभोक्ता भगवान्‌ धन्वन्तरि 
नामसे विख्यात हुए। उनका आविर्भाव कार्तिक कृष्णा 
त्रयोदशीको हुआ था । इनकी जयन्ती आरोग्य-देवताके रूपमें 
प्रतिवर्ष इसी तिथिपर मनायी जाती है । श्रीमदभागवतमें इनके 
लिये--'स्मृतिमात्रार्तिनाशन:” विशेषण प्रयुक्त हुआ है । 
भगवान्‌ श्रीविष्णुके २४ अवतारोंमें इनकी भी गणना हुई है । 
गरुडपुराणके कुछ अध्यायोंमें अष्टाङ्ग-दृदयका 
पूरा संग्रह हुआ है। तदनुसार क्षीरसागरके मन्थनके 
अवसरपर भगवान्‌ धन्वन्तरि आविर्भूत हुए थे। उन्होंने 
देवादिके जीवनके लिये आयुत्रेदशाजका उपदेश महर्षि 
विश्वामित्रके पुत्र सुश्रुतको दिया। सुश्रुत भी एक महान्‌ 
आत्मा महापुरुष थे। 
देवादीनां रक्षणाय हाधर्महरणाय च। 
दुष्टानां च वधार्थाय ह्यवतारं करोति च ॥ 
यथा धन्वन्तरिर्वंशे जातः क्षीरोदमन्थने । 


(गरुडपुराण, आचारकाण्ड १४५।४१-४३) 

धन्वन्तरिनि प्रकट होनेपर अपने समक्ष उपस्थित भगवान्‌ 
विष्णुका दर्शन किया । भगवानने उनसे कहा कि तुम अप्‌ 
अर्थात्‌ जलसे उत्पन्न हो, इसलिये तुम्हारा नाम अब्ज होगा। 
इसपर अब्जने कहा कि भगवन्‌! मुझे लोकमें कोई स्थान 
प्रदान करें। मेरे यज्ञभागकी व्यवस्था करें! प्रभुने कहा-- 
तुम्हारा आविर्भाव देवताओंके पश्चात्‌ हुआ है । देवताओंके ही 
निमित्त महर्षियोने यज्ञ-आहुतियोंका विधान किया है । अतएव 
तुम यज्ञभागके अधिकारी नहीं हो सकते, किंतु अगले जन्ममें 
मातृ-गर्भमें ही तुम्हें अणिमादि सम्पूर्ण सिद्धियाँ स्वतः प्राप्त हो 
जायँगी और तुम देवत्वको प्राप्त हो जाओगे। तुम काशीराजके 
वंशञमें उत्पन्न होकर अष्टाङ्ग आयुर्वेदशा्रका प्रचार करोगे ।' 
इतना कहकर भगवान्‌ अन्तर्धान हो गये । तत्पश्चात्‌ भगवान्‌ 
धन्वन्तरि इन्द्रके अनुरोधपर देवताओंके चिकित्सकके रूपमें 
अमरावतीमें रहने लगे । 

यही धन्वन्तरि भगवानके पूर्व-वचनानुसार पुनः अगले 
जन्ममें काशीराज दिवोदास धन्वन्तरे हुए। उन्होंने 
लोककल्याणार्थ 'धन्वन्तरिसंहिताः अन्थकी रचना की। 
आचार्य धन्वन्तरिने विश्चामित्रके पुत्र सुश्रुतको सौ मुनि- 
पुत्रोंसहित अष्टाङ्ग आयुर्वेदकी शिक्षा दी थी। 

| देववेद्य अश्विनीकुमार 

सूर्यकी पत्नी संज्ञासे दोनों अश्चिनीकुमारोंकी उत्पत्ति हुई 
थी। बड़े होनेपर दोनों अश्विनीकुमार देवताओके चिकित्सक 
हुए। ब्रह्माजीने दक्ष नामक प्रजापतिको सम्पूर्ण आयुर्वेदकी 
शिक्षा दी । ब्रह्माजीसे आयुर्वेदका ज्ञान प्राप्त करनेके पश्चात्‌ पुनः 
दक्ष प्रजापतिने दोनों अश्विनीकुमारोको आयुर्वेदका ज्ञान कराया 
और इन्होंने अधिनीकुमारसंहिताका निर्माण किया । 

देवासुर-संग्राममें जिन देवताओंको दानवोने आहत कर 
दिया था, उनको इन्हीं स्वर्गवैद्योंने खस्थ, निर्त्रण एवं क्षतरहित 
कर दिया। जब इन्द्रकी भुजाका स्तम्भन हो गया था, तब उस 


| 


अङ्क] 


* नाग देवता » 

स्तम्भित भुजाको भी अश्विनीकुमारोंने ठीक किया। दक्ष- 
शापयुक्त चन्द्रमा राजयक्ष्मासे पीड़ित हो रहे थे तो 
अश्विनीकुमारोने ही उन्हें रोगमुक्त किया। पूषाके दाँत एवं भग 
देवताके नष्ट हुए नेत्रोंका इन्होंने ही संधान किया। साथ ही 
भार्गव च्यवन जो असमयमें ही जराग्रस्त और विकलेन्द्रिय हो 
गये थे, अश्विनीकुमारोंने ही उन्हें एक ओषधिपूर्ण दिव्य कुप्डमें 
खान कराकर तत्काल स्वस्थ युवा और सर्वाङ्गपूर्ण सुन्दर बना 
दिया (चरकसंहिता, चिकित्सास्थान १-४) । 

अश्विनीकुमार देवताओंमें सर्वश्रेष्ठ, विद्वान्‌ तथा 


चिकित्सकोंमें सबसे उत्तम हैं। इन्होने महर्षि दधीचिद्वारा 
ब्रह्मविद्याका उपदेश प्राप्त किया था । 

आयुर्वेदकी विभिन्न परम्पराओमें इन्द्र, भरद्वाज, 
धन्वन्तरि, अश्विनीकुमार, सुश्रुत, चरक आदि अनेक देवताओं 
और क्रषि-मुनियोंके सहयोगकी बात मिलती है। 
भावप्रकाशके आरम्भमें भावमिश्रने ऐसी प्रायः चार 
परम्पराओंका उल्लेख किया है, जो अनेक देवताओंके द्वारा 
संवर्धित होती हुईं मनुष्योंतक प्राप्त हुई । इन सभीमें भी 
धन्वन्तरि एवं अश्विनीकुमारोंका योगदान विशेष उल्लेख्य है। 


नाग देवता 
(श्रीपरमहंसजी महाराज) 


वेद एवं सभी पुराणोंके अनुसार नागोंकी उत्पत्ति महर्षि 
कश्यपकी. पत्नी कद्रूसे हुई है। इसलिये उन्हें 'काद्रवेया 
महाबलाः' भी कहा गया है। ये अदिति देवीके सौतेले पुत्र 
और आदित्योंके भाई हैं। अतएव सुस्पष्टतः नाग देवताओंमें 
परिगणित हैं । इनका निवास-स्थान पाताल कहा गया है। इसे 
ही 'नागलोक' भी कहा जाता है। नागलोककी राजधानीके 
रूपमें 'भोगवतीपुरी' का उल्लेख मिलता है । कथासरित्सागर- 
का प्रायः एक चतुथीँश इस ` नागलोक और वहाँके 
निवासियोंकी कथाओंसे सम्बद्ध है । नागकन्याओंका सौन्दर्य 
देवियों एवं अप्सराओंके समान ही कहा गया है। इसीलिये 
गोस्वामी तुलसीदासजीने बल देकर रावणकी स्त्रियोके निर्देशक 
दोहेका अन्त “नाग कुमारि' पर ही किया है-- 
देव जच्छ गंधर्ब नर किंनर नाग कुमारि। 
जीति बरीं निज बाहुबल बहु सुंदर बर नारि॥ 
(मानस १। १८२-ख) 
भगवान्‌ विष्णुकी शय्या नागराज अनन्तकी बनी हुई है। 
भगवान्‌ शंकर एवं श्रीगणेशजी भी सितसर्पविभूषित हैं-- 
"सितसर्पविभूषिताय।' भगवान्‌ सूर्यके रथमें बारहों मास 
बारह नाग बदल-बदलकर उनके रथका वहन करते हैं। ऐसा 
प्रायः सभी पुराणोंमें निर्दिष्ट है। इस प्रकारसे देवताओंने भी 
सर्प-नागको धारण किया है, जिससे वे देवरूप हैं, ऐसा हमें 
मानना होगा, यह निर्विवाद है। सर्प-नाग वायु-पान 
करते हैं। 


'नीलमतपुराण' और कल्हणकी “राजतरंगिणी' के 
अनुसार कइमीरकी सम्पूर्ण भूमि 'नीलनाग' की ही देन है। 
अब भी वहाँके अनन्तनाग आदि शहर इस तथ्यको पुष्ट करते 
हैं। यहाँ नाग देवताका सर्वाधिक सम्मान होता है । प्रारम्भिक 
प्रातःस्मरणीय पवित्र नागोंकी गणना इस प्रकार है 


अनन्तं वासुकिं शेषं पद्मनाभं च कम्बलम्‌। 
शंखपालं धृतराष्ट्रं तक्षं कालियं तथा ॥ 
एतानि नव नामानि नागानां च महात्मनाम्‌। 
सायंकाले पठेन्नित्यं ग्रातःकाले विशेषतः ॥ 
तस्य विषभयं नास्ति सर्वत्र विजयी भवेत्‌। 


अनन्त, वासुकि, शेष, पद्मनाभ, कम्बल, शंखपाल, 
धृतराष्ट्र, तक्षक और कालिय--ये नव नाग देवता हैं। ये 
प्रातः-सायं नित्य स्मरणीय हैं। इनका स्मरण करनेसे मनुष्यको 
नाग-विषका भय नहीं रहता और सर्वत्र विजय प्राप्त होती है । 
भारतीय ऋषि-मुनियोने नागोपासनापर अनेक व्रत-पूजा 
आदि निनन्ध-ग्रन्थोकी रचना की है। प्रत्येक आम-नगरमें 
नागका स्थान होता है। श्रावण मासमें नागपञ्चमी-व्रत किया 
जाता है। र्‌ 
संध्या-पूजाके उपरान्त नागेकि नमस्कार करनेकी परम्परा 
इस प्रकार है-- 
जरत्कार्स्जगदगौरी मनसा सिद्धयोगिनी। 
वैष्णवी नागभगिनी शैवी नागेश्वरी तथा॥ 

+ कृतार्थयन्ति रक्षन्ति स्वभक्तान्‌ सर्वदेवताः * 


[देवता- 


्कजभuअञअञञअधरकञअकऽङशमअकजजजजजऽअअअधङकजञञमअलरकककामकनतजा नककी पडी, 


जरत्कारुभ्रिया55स्तीकमाता विषहरेति च। 
महाज्ञानयुता चैव सा देवी विश्वपूजिता ॥ 
द्ादशैतानि नामानि पूजाकाले तु यः पठेत्‌। 
तस्य नागभयं नास्ति सर्वत्र विजयी भवेत्‌॥ 
(देवीपुराण) 
उपर्युक्त पौराणिक मन्त्र परम उपयोगी एवं उपादेय है। 
समस्त प्राणियोके कुलकुण्डकुहरमें निवास करनेवाली 
कुण्डलिनी-शक्तिको भी सर्पिणीका ही रूप बताया गया है। 
भारतमै शयनकालके समय नाग देवताओंके स्मरण 
करनेकी प्रथा है। इन नाग देवताके उद्चारणमात्रसे सर्प 
और उपसर्प भी घरमें नहीं रहते। वे जनमेजयके यज्ञमें 
आस्तीक मुनिसे वचनबद्ध हैं। आज भी इस मन्त्र-जपसे 
सर्प--नाग देवता चारपाईपर नहीं चढ़ते। उनके मन्त्रसे 
सर्पका विष उतर जाता है और मनुष्य खस्थ हो जाता है । मन्त्र 
इस प्रकार है-- 
सर्पापसर्प भद्रं ते गच्छ सर्प महाविष। 
जनमेजयस्य यज्ञान्ते आस्तीकवचनं स्मर ॥ 
आस्तीकस्य वचः श्रुत्वा यः सर्पो न निवर्तते । 
शातधा भिद्यते मूर्धनि शिंशवृक्षफलं यथा॥ 
(महाभा, आदिपर्व ५८। २५-२६) 
नाग देवताकी पूजाका प्रत्यक्ष प्रमाण तथा उसके 
महत्त्वके संदर्भमें एक सत्कथा उद्धुत की जाती है-- 
राजस्थानमें बाड़मेर जिलाके अन्तर्गत बायतु ग्राम है। 
वहाँ एक खीमसींग नामके राजपूत सपलीक रहते थे। वहाँ 
रहते हुए उन्हें चालीस वर्ष बीत गये । संतान-प्राप्ति न होनेके 
कारण वे ग्रामका परित्याग कर अपने खेतमें झॉपड़ी बनाकर 
रहने लगे । एक दिन खीमसींगको अपने घरके पीछे एक श्वेत 
नाग दिखायी दिया। पहले तो उन्हें कुछ घबराहट हुई, फिर 


बादमें उनके मनमें आया कि यह सफेद नाग कोई देवता हैं, - 


अतएव इनका स्वागत करना चाहिये। उन्होंने एक दूधभरा 
कटोरा नागके समीप रखा। नाग देवता सब दूध पी गये। 
नादमें अपने बिलमें प्रवेश कर गये। दूसरे दिन भी ऐसा ही 
हुआ। इसी प्रकार पूरा वर्ष बीत गया। एक दिन नाग देवताने 
सवप्रमे प्रकट होकर कहा--'तुमलोग चिन्तित न हो। मेरी 


उपासनासे तुम्हार उभय लोकोंमें कल्याण होगा।' तत्पश्चात्‌ पूजा एक विशिष्ट देवताके रूपमें किये जानेकी सुदीर्घ परम्परा है! , 


सभी प्रकारसे सम्पन्न खीमसींग विधिवत्‌ नाग देवताकी 
उपासनामें लग गये । 

इधर तेजोशाह नामका एक संतानहीन धनवान्‌ व्यापारी 
ैत्रीके कारण वहाँ खीमसींगसे मिलनेके लिये आया करता 
था। प्रसंगवशात्‌ संततिहीनताकी चर्चा चलनेपर खीमसींगने 
उसे भी नाग देवताकी उपासना करनेका परामर्श दिया। 
तेजोशाहने नागके निवास-स्थानपर जाकर निवेदन किया कि 
यदि उसे पुत्र होगा तो वह खीमसींग और उसके अतिथियोंके 
भोजन-वस्र आदिका आजीवन व्यय वहन करेगा और नाग 
देवताका एक सुन्दर मन्दिर भी बनवायेगा। यह बात उसने 
अपनी पल्रीसे कही और उसे नित्य नागदेवको दूध भोग 
लगानेका निर्देश दिया। वह वैसा ही करने लगी। 

एक दिन संयोगसे २०० वैरागी वैष्णव खीमसींगकी 
कुटियापर आये । पूर्वप्रतिज्ञाके अनुसार जब उनके भोजन 
आदिकी व्यवस्थाके लिये वे तेजोशाहके पास गये और 
अन्न आदिकी व्यवस्था करनेके लिये उचित द्रव्य माँगा; 
किंतु तेजोशाहने कुछ कृपणता दिखलायी। निराश होकर 
खीमसींग अपनी पत्नीसहित आत्महत्याके विचारसे नागसे 
डँसवानेके लिये उसके बिलके पास गये! संयोगवश उन्हें 
वहाँसे एक सुवर्णवलय प्राप्त हो गरा। उसे लेकर वे पुनः 
सेठके पास गये तथा समुचित भोजनोपयोगी अन्न एवं 
दक्षिणाद्रव्यको. लाकर वैष्णवोंके पास उपस्थित किया। 
वैष्णव-समुदाय भी भोजन आदिसे संतुष्ट हो यथास्थान चला 
गया। कुछ दिनों पश्चात्‌ ही नाग देवताकी कृपासे तेजोशाहको 
एक पुत्रकी प्राप्ति हुई। तत्पश्चात्‌ प्रसन्न होकर उसने नाग 
देवताके स्थानपर एक भव्य मन्दिरका निर्माण कराया। इस 
मन्दिरमे जानेपर अब भी सर्वविष शान्त हो जाता है और 
भक्तोंकी अभिलाषा पूर्ण होती है। 
इस प्रकारकी अनेक घटनाएँ अन्य देश-प्रदेशोंमें भी होती 
रहती हैं। नागोंकी पूजा प्रायः सभी पर्वतीय क्षेत्रोंमें विशेषरूपसे 
होती है । इनमें 'करमीर' प्रधान है भारतवर्षमें नागोंसे सम्बन्धित 
विस्तृत साहित्य प्राप्त होता है। गरुडपुराण, -भविष्यपुराण, 
आयुर्वेदके चरक, सुश्रुत, भावप्रकाश आदि गरन्थोमें एतत्सम्बन्धी 
सभी प्रकारके विषयोंका संग्रह हुआ है । समग्र भारतमें इनकी 


~ 

मनुष्योंको नाग देवताकी पूजा अवश्य करनी चाहिये। 
भारतके प्रत्येक आमो तथा नगरोंमें प्रायः नाग देवताका स्थान 


मिलता है, जहाँ भक्तजन अपनी श्रद्धा-भावनाके अनुसार 
पूजा-अर्चना करके लाभान्वित होते हैं। 


>२>_०<>०८->- 


देवयोनियोंका उद्धव एवं स्वरूप-परिचय 


देवता भूलोकके निवासियोंसे सभी प्रकार विशिष्ट 
शक्ति-सम्पन्न द्युलोक, स्वर्ग-या अन्तरिक्षके निवासी कहे गये 
हैं। वे अप्रतिहतज्ञान, गमन आदि इक्तियोंसे संयुक्त अत्यन्त 
भव्य आकृति, रूप और ऐश्वर्यसे सम्पन्न होते हैं । उनकी आयु 
भी असीम और अपरिमित होती है। अतः वे अमर कहे गये 
हैं। उनकी अनेक कोटियाँ मानी गयी है, पर वे भी प्रायः सभी 
कश्यप-पलियोकी ही संतानें हैं। उनका विस्तृत विवेचन विष्णु 
आदि पुराणोंमें प्राप्त होता है। मुख्य इन्द्र आदि देवता 
अदितिमाताकी संतान हैं। अन्य माताएँ दिति, दनु, सुरसा, 
विनता, कद्रू, मुनि, इला आदि कही गयी हैं। इनकी संतानें 
विद्याधर, गन्धर्व, किन्नर, यक्ष, अप्सरा, गुह्यक, दानव, दैत्य, 
राक्षस, सिद्ध, चारण, पिशाच, रुद्रगण, पितृगण, भूत-प्रेत 
आदि योनियाँ हैं। इस विषयमें इतिहास, पुराण, कोश आदिमें 
कई वचन प्राप्त होते हैं, जिनमेंसे दो यहाँ दिये जाते है-- 
विद्याधरोऽप्सरो यक्षो रक्षोगन्धर्वकिन्नराः । 
पिशाचो गुह्यको सिद्धो भूतोऽमी देवयोनयः ॥ 
(अमर स्व ११) 
रामचरितमानसमें गोस्वामी तुलसीदासजीका एक दोहा 
भी समीचीन है-- 
देव दनुज नर नाग खग प्रेत पितर गंधर्ब। 
बंद किंनर रजनिचर कृपा करहु अब सर्ब ॥ 
(मानस १।७-घ) 
इनमेंसे कुछ योनियोंके सम्बन्धमे यहाँ संक्षेपमें लिखा जा 
रहा है-- 
(९) विद्याधर 
प्राचीन इतिहास-पुराणों, धर्मराखों एवं कथासाहित्योमें 
देवताओंकी कुछ विशिष्ट श्रेणियोंकी जहाँ चर्चा आयी है, वहाँ 
प्रायः सर्वप्रथम विद्याधरोंका ही उल्लेख किया गया है । इससे 
यह स्पष्ट होता है कि गन्धर्व, किन्नर, नाग, यक्ष, अप्सरा आदि 
देवयोनियोंमें विद्याधरोंका विशेष महत्त्व है। 


यादवप्रकाशने अपने वैजयन्ती कोके आरभमें 
विद्याधरोंका लक्षण इस प्रकार बतलाया है--'ये 
आकाशगामी होते हैं और स्वर्ग या अन्तरिक्षमें भी विहार करते 
हैं। सत्यवादी होते हैं तथा रूप-यौवनसे निरन्तर सम्पन्न होते 
हैं।' अग्निपुराणका कथन है कि ये आकाशचारी हैं और 
माला धारण किये रहते हैं-- 

“मालाविद्याधराश्च खे' (अभि ५१। ६) 

कथासाहित्यके आलोडनसे यह स्पष्ट होता है कि 
देवयोनियॉमें मनुष्यॉसे विशेष सम्पर्क रखनेवाली तथा 
मनुष्योपर शीघ्र द्रवोभूत होनेवाली देवताओंकी यह विद्याधर 
श्रेणी ही है। इनके नामसे भी स्पष्ट होता है कि ये विशिष्ट 
विद्याओंको धारण करते हैं । विद्याघरोंकी यह विद्या जन्मजात 
होती है। लिखने-पढ़नेसे इनका विशेष सम्बन्ध नहीं “है । 
वाल्मीकीय रामायणमें महर्षि वाल्मीकिने इनकी इस सहजात 
विद्याको “महाविद्या' नामसे अभिहित किया है और उस 
प्रकरणमें यह दिखलाया गया है कि 'जब हनुमानजी 
समुद्रोल्लङ्घनके लिये उद्यत होते हैं और महेन्द्राचलपर स्थित 
होकर ऊपर उछलनेके लिये पर्वतको अपने पैरॉसे जोरसे दबाते 
हैं तो पर्वत काँपने लगता है और उसपर रहनेवाले विद्याधर 
सहसा यह समझ बैठते हैं कि इस पर्वतको कोई महासत्त्वान्‌ 
प्राणी भेदन कर रहा है। तत्काल वे अपनी पलियोके साथ 
अन्तरिक्षमें निराधार खड़े हो जाते हैं।' इस आख्यानसे सिद्ध 
होता है कि विद्याघरोंमें यद्यपि गुटिका, अञ्जन आदि सिद्धियाँ, 
अणिमा, महिमा आदि अष्टसिद्धियां तथा अलक्षित या 
अन्तर्हित होने आदिकी शक्तियाँ रहती हैं, तथापि 
आकाशगमनकी सिद्धि उनमें विरोषरूपसे होती है । महर्षि 
वाल्मीकिने सुन्दरकाण्डके प्रथम सर्गके २२ से लेकर २८ 
इलोकोंतक निरन्तर विद्याधरेंके स्वरूपका ही चित्रण किया है, 
इससे ज्ञात होता है कि ये विद्याधरगण प्रायः विशाल जळूरजि. 
तथा सुन्दर पर्वतोंके रमणीय अधित्यकाओंमें निवास करते हैं । 

अनेक साहित्योके आलोडनसे यह स्पष्ट होता है कि हिमालय 
पर्वतके रमणीय स्थल इनकी विशेष निवासभूमियाँ हैं और 
भगवान्‌ शंकर इनके विशेष आराध्यदेव हैं। वाल्मीकिके 
वर्णनसे यह भी पता चलता है कि समुद्रकी वेलापर स्थित 
सुबेलगिरि एवं महेन्द्राचलपर भी इनका निवास था और अब 
भी वह इनकी निवासभूमि है । इसी प्रकार दूसरे साहित्योंमें 
अन्य विस्य, पारियात्र आदि श्रेष्ठ पर्वत भी इनकी निवास- 
भूमियाँ कही गयी हैं। 

स्वरूपतः ये अनेक विद्याओं विशेषकर संगीत-नृत्यमें 
पूर्ण पारङ्गत होते हैं और इनके पास अनायास अत्यन्त 
बहुमूल्य दिव्य सुवर्णपात्र, माल्य, अङ्गरग, अख- राख, 
जनके सभी उपकरण और दिव्य भकष्य-भोज्य, लेह्यादि 
पदार्थ भी सुलभ रहते हैं। इनके अज्गापर केसर-कस्तूरी और 
सुगन्धित द्रव्योंके साथ-साथ बहुमूल्य पारिजातादिकी 
पुष्ममालाएँ और वस्राभूषण भी सुशोभित रहते हैं। 
वाल्मीकिके अनुसार इनकी पत्नी विद्याधरियाँ भी दिव्य हार 
तथा विशिष्ट आभूषणोंसे स्वभावतः अलंकृत रहती हैं ।' 
चित्रकेतु विद्याधरोंके अधिपति कहे गये हैं। इनका विचित्र 
आख्यान इस प्रकार है-- 

राजा चित्रकेतुको विद्याधरत्वकी प्राप्ति 

प्राचीन कालकी बात है, शूरसेन देशमें चक्रवर्ति-सम्राट्‌ 
चित्रकेतु राज्य करते थे । उनके राज्यमें सर्वत्र सुख-शान्ति थी । 
पृथ्वी खयं ही प्रजाकी इच्छानुसार अन्न, रस आदि पदार्थ दे 
दिया करती थी। महाराज भी स्वयं ऐश्वर्यसम्पन्न तथा सभी 
सदगुणोंसे अलंकृत थे । उन्हीके समान रूप, कुल एवं गुणोसे 
युक्त उनकी अनेक रानियाँ थीं, किंतु बहुत दिनाँतक उनके कोई 
पुत्र नहीं हुआ । किसी प्रकार एक पुत्र उत्पन्न भी हुआ, तो 
सापल्य-ईष्यावश चित्रकेतुकी अन्य रानियोने उसे मार डाला । 
राजा अत्यन्त दुःखी हुए और प्राण-परित्याग करनेको उद्यत हो 
गये । उसी समय देवर्षि नारद वहाँ आये और कहने लगे-- 
“राजन्‌! तुम दुःखी न होओ । मैं तुम्हें एक ऐसी विद्या दे रहा 
हुँ, जिससे तुम विद्याधरेकि सर्वोत्कृष्ट पदपर अधिष्ठित हो 
[ओगे।' देवर्षि नारदने उन्हें 3४कार-स्वरूप महाविभूतिपाद 


[देवता- 


भगवान्‌ चतुर्व्यूहकी अनन्य भक्तिका उपदेश दिया। 
चित्रकेतुने अनन्यचित्तसे तन्मय होकर जैसे ही सात 
दिनोंतक जप किया वैसे ही अन्तिम क्षणॉमें वह समस्त 
विद्याधरोंका अधिपति हो गया-- 
ततश्व सप्तरात्रान्ते विद्यया धार्यमाणया । 
विद्याधराधिपत्यं स ` लेभेऽप्रतिहतं नृपः ॥ 
। (श्रीमद्भा० ६। १६। २८) 
इस विद्याके प्रभावसे चित्रकेतुमे अनायास सभी 
योगसिंद्धियाँ संनिविष्ट हो गयीं और उसमें अप्रतिहत सर्वत्र 
गति एवं मनके समान तत्काल आकारा-पातालमें गमन 
करनेकी शक्ति आपत हो गयी । उसका मन शुद्ध हो गया । इसी 
विद्याके बलपर उसने पातालमें भगवान्‌ शेषके पास पहुँचकर 
उनका साक्षात्‌. दर्शन प्राप्त किया। वहाँ उनसे भगवानकी 
मङ्गलमयी कथा सुनी और फिर प्रेमसे उसने भगवानकी स्तुति 
की । भगवान्‌ उससे बहुत प्रसन्न हुए । उन्होंने कहा-- तुम 
विद्याधराधिपतित्व प्राप्तकर तथा मेरा दर्शनकर संसिद्ध 
हो गये'-- 
“संसिद्धोऽसि तया राजन. विद्यया दर्शनाच्च मे॥' 
(श्रीमदूभा० ६। १६। ५०) 
इसके पश्चात्‌ भगवानने विद्याधराधिपति चित्रकेतुको 
सर्वोपरि अद्वैत ज्ञानका उपदेश किया और बतलाया कि सिद्ध 
पुरुष सम्पूर्ण विश्वको अपनी आत्मामें ही देखता है। मेरे 
स्वरूपको विस्मृत करनेपर संसारका उदय होता है और मेरे 
गाढ़ चिन्तनसे संसार तिरोहित हो जाता है । मनुष्य-शरीर ज्ञान- 
विज्ञानसे सम्पन्न है। इसे प्राप्तकर जो परमतत्त्वका साक्षात्कार 
नहीं करता, उसे परम झान्ति नहीं मिलती, इसलिये मेरा भक्त 
सारे दृष्ट एवं श्रुत मायामय पदार्थाको विस्मृतकर एवं उनके 
अभावसे मुक्त होकर ज्ञान-विज्ञानसे नित्य संतुष्ट रहता है । बस, 
इतनी मात्र ही योगशक्तिकी निपुणता है । बुद्धिकी अन्तिम सूझ 
और सभी खार्थांका अन्तिम पर्यवसान यही है कि सदा सर्वत्र 
परमात्माको ही देखे और किसी जीवसे भेद-माव न रखे।' 
इतना कहकर भगवान्‌ शेष अन्तर्धान हो गये और चित्रकेतु 
आकाझमें सर्वत्र स्वच्छन्द विचरण करने लगे। बड़े-बड़े सिद्ध, 


१-हारनूपुरकेयूरपारिहार्यघराः स्त्रियः । विस्मिताः सस्मितास्तस्थुराकारो रमणैः सह ॥ (वा० रा० ५। १। २६) 

मुनि चित्रकेतुकी स्तुति करने लगे और विद्याधरियाँ भी प्रभुका 
गुणगान करते हुए उनकी सेवामें लग गर्यी। 

बृहत्कथा एवं कथासरित्सागरमें अधिकतर पौराणिक 
कथाओंका भाव है और इनमें कुछ कथाएँ ऐतिहासिक भी है । 
उनमें वत्सराज उदयनके पुत्र नरवाहनदत्तको भी सर्वविद्या- 
धरत्वकी प्राप्ति चित्रकेतुके समान ही प्रदिष्ट है। उसकी प्रायः 
सभी रानियाँ विद्याधरियाँ ही थीं। इस प्रसंगमें उसमें सैकड़ों 
विद्याधरों एवं विद्याधरियोंकी कथाएँ, आती हैं। समग्रतः यह 
सारा ग्रन्थ देवयोनियोंकी कथाओंसे ही ओतप्रोत है। अतः 
विविध देवयोनियोंके विषयमें जिज्ञासुओंको यह अन्थ अवश्य 
देखना चाहिये। 

विद्याधरोंकी स्वरूप-प्रतिमा 

विष्णुधर्मोत्तरपुराण, अग्निपुराण तथा शिल्परल आदि 
शिल्परास्त्रोंमें विद्याधरोंकी प्रतिमाओकी स्थापना देवमन्दिरोंमें 
आवश्यक बतलायी गयी है । यदि मन्दिरमें सम्भव न हो सके 
तो भित्तिके ऊपर इनकी प्रतिमाएँ अङ्कित होनी चाहिये । 
विद्याधरोंक साथ उनकी खियोंका भी अडून आवश्यक 
बतलाया गया है। ये प्रतिमाएँ रक्त पुष्पोंकी माला, 
सुवर्णालंकार और रक्त आलेपनोंसे अलंकृत होनी चाहिये । 
विद्याधरोंक हाथमें खड्ग अङ्कित करना चाहिये । ये 
आकाराचारी हैं इसलिये इन्हें मन्दिरकी दीवालॉपर अथवा 
अंदरकी छतपर उड़ते हुए दिखाना चाहिये-- 

सपल्लीकाश्च ते कार्या माल्यालड्डारधारिण: ॥ 

'खडगहस्ताश्व ते कार्या गगने वाथ वा भुवि। 

(विष्णुधर्मोत्तर ३।४२। ९-१०) 
(२) अप्सरा 

संसारमें सौन्दर्य सर्वप्रथम सर्वाधिक आकर्षणका विषय 
होता है। सुन्दर पुष्प, सुन्दर वाणी, सरित्‌-सरोवर, 
उद्यान-उपवन आदिकी मनोरम प्राकृतिक छटा सहृदय तथा 
सात्त्विक व्यक्तिको भी सहसा आकृष्ट कर लेती है । देवराज 
इन्द्र इस रहस्यसे सुपरिचित हैं। शताश्वमेधयागी देवेन्द्र-पदपर 
प्रतिष्ठित होता है। देवताओंका सम्राट्‌ होना और सम्पूर्ण 
मन्वन्तर या कल्पतक उस पदपर बने रहना असाधारण 
गौरवकी वस्तु है। अतः कई दूसरे चक्रवर्ती, सार्वभौम सम्राट्‌ 
तथा ऋषि, मुनि, महात्मा जब शताश्रमेधयज्ञ या तीव्र जप-तप 


* देवयोनियोंका उद्भव एवं स्वरूप-परिचय » 

आदि साधनोंमें प्रवृत्त होते थे, तब इन्द्रका अमोघ अस्त्र होता 
था--अप्सराओँका प्रेषण । इससे सभी लोग प्रायः प्रभावित 
होकर साधनासे विच्युत हो जाते थे। इसमें अप्सराओंका 
सौन्दर्य ही मुख्य हेतु था। यद्यपि अप्सराओंमें सौन्दर्यके 
अतिरिक्त नृत्य, संगीत, नाट्यकला, विद्या, सौहार्द तथा अनेक 
अन्य भी श्रेष्ठ गुण होते हैं, उनमें देवताओंके समान ही 
अव्याहत मनोजव-गति, त्रैलोक्यमै आवागमनकी अबाध- 
शक्ति, इच्छानुसार रूप-परिवर्तन, दूर-श्रवण, परचित्तानुसंधान, 
मनोविज्ञानकी असीम अभिज्ञा भी देखी जाती हे, तथापि प्रथम 
प्रभाव उनके दिव्य रूप-सम्पत्ति एवं सर्वाङ्गीण सौन्दर्यका ही 
पड़ता है। इसलिये विश्वके प्रायः सभी देशोंके साहित्यमें 
अप्सराओंकी महत्ता वैसे ही प्रख्यापित है, जैसे भारतके 
संस्कृत तथा अन्य क्षेत्रीय भाषाओंके साहित्यमें है। 

विश्वकी अन्य भाषाओंमें भी 'अप्सरा' शब्द अपनी मूल 
प्रकृतिसे दूर नहीं गया है। अरबी, फारसी और तुकी आदि 
भाषाओंमें यह 'परी' नामसे प्रचलित हुआ। आगे चलकर 
वहाँसे ग्रीक, लैटिन, रोमानियन, गोथिक, लिथुआनियन, 
जर्मन, फ्रेंच और अंग्रेजी आदि भाषाओंमें 'परी' से परिवर्तित 
होता हुआ 'फेयरी' बन गया। वैसे अप्सरस्‌ और फेयरीजमें 
बहुत कुछ साम्य है । 

अप्सराओंकी उत्पत्ति 

निरुक्त, व्याकरण एवं वेदभाष्योंक अनुसार जलमें 
निवास करने, समुद्रके जलसे प्रकट होने ओर बड़े-बड़े 
जलाशयोंके आस-पास विचरण एवं विहार करनेके कारण 
'अप्सु सरन्ति इति अप्सरसः'--इस व्युत्पत्तिक अनुसार रूप 
और रसका सार होनेसे तथा जलराहिमें विशेष आनन्दके साथ 
तैरनेके कारण इनकी 'अप्सरा' संज्ञा मानी गयी है। 
पुरातत्त्ववेत्ता, पौराणिक समुद्र-मन्थन-कालमें रम्भाको आगे 
कर एक ही साथ अगणित अप्सराओंकी उत्पत्ति मानते हैं। वे 
अमृत-घटके उत्पन्न होनेके पहले प्रकट हुई ओर उनके बाद 
तत्काल भगवती लक्ष्मी भी प्रकट हुईं थीं। इसलिये उनकी 
महत्ता निःसंदेह अन्य रलोंकी अपेक्षा अत्यधिक है। कुछ. 


कोशकारॉने गन्धवोको इनका पति निरूपित किया है। परतु 


खतन्त्र-योनिमें निर्दिष्ट किया है । सामान्यतया निरुक्तकारने उन्हे : 


कणा वन नर जलन कणी पीप” TR 


२८० + कृतार्थयन्ति रक्षन्ति खभक्तान्‌ सर्वदेवताः * 

चुस्थाना देवियाँ मानकर देवताओंके देवलोकमें इन्द्र, वरुण, 
कुबेर आदिकी सभाओंमें नृत्य, गीत, नाट्य आदिके द्वारा 
मनोरञ्जन करनेवाली खतन्त्र नायिकाओंकी कोटिमें रखा है। 
निरुक्तके २०वें अध्याय तथा ११वें अध्यायके तृतीय खण्डमें 
उर्वशी आदि अनेक अप्सराओंकी चर्चा करते हुए 'अप्सरा' 
चाब्दकी विस्तृत व्याख्या की गयी है। इसके अतिरिक्त कुछ 
अप्सराएँ नारायणक्रषिकी जंघासे भी उत्पन्न हुई थीं। जिनमें 
उर्वशी प्रधान थी । इन अप्सराओंकी संख्या बहुत अधिक थी। 
ये सब बादमें नारायणके द्वारा देवताओंको प्रदान कर दी गयी 
थी) विष्णुपुराण आदिमें इन्हें महर्षि कश्यपकी पल्ली मुनिके 
द्वारा उत्पन्न कहा गया है । महाभारतमें जहाँ देव-सभाओंका 
वर्णन आया है, वहाँ इन्द्र-सभा, ब्रहा-सभा, वरुण-सभा, 
सुमेरगिरिके मस्तकपर स्थित देवसभा, कुबेरसभा, वायुदेव 
आदिकी सभाओंके वर्णन-प्रसंगमें अलग-अलग उन 
सभाओंको सुशोभित करनेवाली अनेकों अप्सराओंके नाम 
आये हैं। उनमेंसे कुछ अत्यन्त प्रसिद्ध अप्सराओंके नाम 
रम्भा, मिश्रकेशी, चित्रसेना, विद्युत्पणी, घृताची, मेनका, 
पुञ्जिकस्थला, शुचिस्मिता, विश्वाची, चारनेत्रा, सहजन्या, 
प्रम्लोचा, उर्वशी, सौरभेयी, बुद्बुदा, वर्गा, समीची, लता, 
इरा, विप्रचित्ति, क्रतुस्थला, निम्लोचा, तिलोत्तमा, सुकेशी, 
घनकेशी, सुगन्धा, कर्णिका, पूर्वचित्ति इत्यादि हैं। 
काशीखण्ड-स्कन्द्पुराणके अनुसार इनके १०६० कुल 
प्रधान हैं। वैसे इनकी कुल संख्या ३,५०,००,००० कही गयी 
है। मतान्तरसे अप्सराओंके कई कुल हैं और कई श्रेणियोंमें ये 
विभक्त हैं। 
अप्सराओंसे सम्बन्धित कुछ विशेष 
आख्यान-उपाख्यान 
भारतीय इतिहासके निर्माणमें अप्सराओंके योगदानकी 
उपेक्षा नहीं की जा सकती है। चन्द्रवंशीय क्षत्रियॉकी जिनकी 
आगे चलकर यदु, तुर्वसु, पूरु, अनु, दरुझु और फिर उनकी 
वृष्णि, दाशार्ह आदि कई शाखा हुई, जिनमें तुर्वसुका कुल 
फारस, अरब आदि तुरुस्क देशोंमें फैल गया था। ये सब 
उर्वशीकी ही संततियाँ मानी गयी हैं । महाराज पुरूरवाकी पत्नी 
सभी इतिहास-पुराणोंमें उर्वशी ही बतलायी गयी है। सम्पूर्ण 


` म्रहाभारतके कौरव-पाण्डव आदि क्षत्रियवंश एवं यदुवंशे 


[देवता- 


उत्पन्न कृष्ण-बलराम एवं अन्य करोड़ों यदुवंशी भी इसी 
परम्परामें उत्पन्न हुए थे। 

इसी प्रकार महर्षि विश्वामित्रद्वारा 'मेनका' अप्सराके 
गर्भसे जो शकुन्तला नामकी अद्वितीय इतिहास-प्रसिद्ध 
कन्यारल्रका प्राकट्य हुआ था और जिसे आधार बनाकर 
महाकवि कालिदासने “अभिज्ञानशाकुन्तलम्‌' नामक अद्वितीय 
नाटककी रचना की, वह भी कथमपि उपेक्षणीय नहीं है । यही 
शकुन्तला महाराज दुष्यन्तकी पत्नी बनी और उसका पुत्र भरत 
इतिहासप्रसिद्ध भरतवंशीय क्षत्रियोंका कुपुरुष बना और 
महाभारत-ग्रन्थ, महाभारत-युद्ध, महाभारत-मञ्जरी, चम्पूः 
भारतम्‌ आदि अमूल्य ग्रन्थोंका एवं कुछ विद्वानोंके अनुसार 
'भारतवर्ष' के नामकरणका भी मुख्य कारण बना। इसी 
डाकुन्तलाके पुत्र भरतके वंशमें भीष्म, भीम, अर्जुन आदि-जैसे 
वीर, युधिष्ठिर, विदुर आदि-जैसे धर्मात्मा विद्वान्‌ पुरुष हुए। 
आगे चलकर इन्द्रप्रस्थ, हस्तिनापुरी, कौशाम्बी, श्रावस्ती आदि 
नगरियोंका निर्माण इनके वंशजोंने किया । तत्पश्चात्‌ वे अनेक 
छोटी-बड़ी शाखा-प्रशाखाओंवाले क्षत्रिय-कुलोंमें विभक्त हो 
गये । इतिहास-प्रसिद्ध उदयन एवं प्रद्योत आदि राजा भी इसी 
कुलके अन्तर्गत थे। 

अप्सराओंकी अनेक रोचक कथाएँ पुराणोंमें भरी पड़ी 
हैं। यहाँ केवल दो-एक महत्त्वपूर्ण कथाओंका संक्षेपमें 
उल्लेख किया जाता है। एक बार कैलास पर्वतपर भगवान्‌ 
शंकरके यहाँ विशेष उत्सव था और देवताओं-देवियोंके 
साथ-साथ प्रायः समस्त अप्सराओंका श्रेष्ठ कुल भी: 
आकाश-मार्गसे कैलास जा रहा था। मार्गमें ही हरिद्वारके पास 
गङ्गाके जलमें खड़े होकर आकण्ठ-निमग्न महर्षि अष्टावक्र 
गायत्रीजपमें लीन होकर सुदीर्घकालसे तपश्चर्यामें निरत थे । 
जलमग्न महातपस्वीको देखकर अप्सराओँके मनमें बडी श्रद्धा 
उमड़ आयी । वे सब-की-सब विनयावनत होकर उन्हें दण्ड 
प्रणाम करने लगीं और उनकी सब प्रकारसे प्रशंसा भी करने 
लगीं। महर्षि भी भावाभिभूत हो गये और आशीर्वाद देने लगे 
कि 'तुम्हें भगवान्‌ नारायण पतिके रूपमें प्राप्त हों।' पीछे 
महर्षिको ऐसा लगा कि मौन-भंग हो जानेसे उनके जपकी 
प्रक्रिया और तपश्चर्या बाधित हो गयी । अतः कुछ क्षण विश्राम 
करने तथा तपःशुद्धिके विचारसे वे जलसे निकलकर नदीके 


अङ्क] 


पुलिनपर चले आये | महर्षि अष्टावक्र आठ अङ्गोसे टेढ़े थे 
और कुब्ज भी थे। उन्हें बाहर निकला देखकर अप्सराओंकी 
स्वाभाविक हँसी रोकेसे भी नहीं रुकी वे सहसा अट्टहास कर 
हँस पड़ीं। उनकी हँसीकी बौछार महर्षिके कानोंमें तीखे 
बाणोंकी तरह प्रविष्ट हुई । फिर क्या था, उनके क्रोधका कोई 
पारावार ही न रहा और वे तुरंत बोल उठे--'अरी मूर्खाओ ! 

तुम किसी भी दझामें विष्णुकी पल्ली होने योग्य नहीं हो। 

तुम्हारी बुद्धि भावशून्य-नमस्क्रिया केवल अस्थि-चर्मतक ही 
सीमित थी। तुम्हें मेरी तपःशक्ति, मेरी विद्या, बुद्धि एवं 
भावनाओंका बिलकुल पता नहीं है। अतः नारायणको 
पतिरूपमे प्राप्त करनेका तुमलोगोंका सौभाग्य अल्पकालीन ही 
रहेगा। कालान्तरमें तुम म्लेच्छ एवं दस्युओंकी सहचरी 
बनोगी एवं उनके द्वारा तुम्हें अनेक म्लेच्छ संताने प्राप्त होंगी ।' 

यह सुनकर अप्सरा. अत्यन्त भयभीत हो गयीं । वे आकाश- 
मार्गसे नीचे आकर महर्षिके पास पहुंची, जहाँ वे पुलिनपर 
खड़े थे। वे सब-की-सब महर्षिके चरणोंमें सादर-सभीत 
प्रणिपात कर शापमुक्त करनेकी प्रार्थथा--अनुनय-विनय 
आदि करने लगी । महर्षि भी तत्काल करुणार्द्र एवं द्रवीभूत 
होकर उन्हें झापानुग्रह करते हुए कहने लगे--'अप्सराओ ! 

मैने क्रोधमें जो बात कह दी है, वह मिथ्या नहीं हो सकती 
तथापि तुमलोगोंकी दीनता और अनुनय-विनय तथा पश्चात्ताप 
करनेसे मैं तुम्हारे उद्धारका मार्ग अवश्य दिखाऊँगा । तुमलोग 
जब दस्युओंके चंगुलमें आ जाओगी और तुम्हारे पति भगवान्‌ 
नारायण जब अपने नित्यलोकमें स्थित हो जायेंगे, तब देवर्षि 


* देवयोनियोंका उद्भव एवं स्वरूप-परिचय + 

नारद मेरी प्रेरणासे तुम्हारे पास जायँगे। वहाँ तुम्हारा जीवन 
प्रायः म्लेच्छोंके अधीन सामान्य स्त्रियॉके समान रहेगा । 
तुम लोग देवर्षि नारदकी सेवा-पूजा एवं सत्कार आदि कर 
उनसे अपने भगवान्‌ नारायणके साहचर्यकी पुनः-प्राप्तिका 
उपाय पूछोगी और वहाँसे तुम्हें यह मिलनेकी घटना और 
झञापकी बात भी संस्मृत हो जायगी । इसपर देवर्षि नारद तुम्हें 
एक ऐसे सरल व्रतका उपदेश करेंगे, जिसके आचरणमात्रसे 
तुम सब अपने अप्सराभावको प्राप्तकर खेचरीगतिसे युक्त हो 
जाओगी | खेचरीगतिसे युक्त होनेपर तुम्हें आकाशगमन आदि 
एवं अन्य दिव्य शक्तियाँ प्राप्त हो जायँगी तथा पुनः तुम सब 
स्वर्गलोकमें आ जाओगी और वह व्रत आगेके लिये भी अन्य . 
पतित स्त्रियोंक कल्याणका हेतु बनेगा । तुम्हारी विशेष निष्ठासे 
साक्षात्‌ श्रीहरि भी प्रसन्न हो सकते हैं। प्रायः समस्त 
अप्सराओंकी यह कथा मत्स्यपुराण, विष्णुपुराण, भविष्यपुराण 
आदिंमें विस्तारके साथ आती हैं। इस व्रतका नाम 
'अप्सरोब्रत' है। 

पुराणों एवं धर्मशास्त्रॉके अनुसार रणभूमिमें वीरगतिको 
प्राप्त होनेवारे योद्धाओं, स्वधर्मका पालन करते हुए प्राणोत्सर्ग 
करनेवाले राजाओंका अप्सरा. खर्गमें मनोरञ्जन करती हैं। 

अप्सरालोक स्वर्गलोक एवं दस लोकपालांकी सभाओंसे 
भिन्न है। अप्सतलोकसे ही आकर अप्सराएँ देवसभामें 
यथासमय संगीत-नाट्य आदिका आचरण करती हें। इन 
अप्सराओंके ७० भेद या कोटियाँ बतलायी गयी हैँ ।* 

(क्रमशः) 


OCC 
बाणी गुणानुकथने श्रवणौ कथायां हस्तौ च कर्मसु मनस्तव पादयोर्नः । 
स्मृत्यां शिरस्तव निवासजगठाणामे दुष्टिः सतां दर्शनेउस्तु भवत्तनूताम्‌॥ 


(श्रीमद्भा० १० । १० । ३८) 


'हे प्रभो ! वाणी आपके गुणोंके गायनमें, कान आपकी कथाके श्रवणमें, हाथ आपके कर्में, मन आपके 
चरणकमलोंकी स्मृतिमें, सिंर आपके निवासस्थान जगतके प्रणाममें और आँखें आपके शरीरभूत संतोंके दर्शनमें लगी रहें ।' 
ड 
oS 
# यूनान, इटली तथा रूसी साहित्यमें भी इन दिव्य अप्सणओंके रहन-सहन एवं चरित्रॉपर अपार सामग्री हे, जो भारतीय साहित्यसे कई 
अंशॉमें मिलती-जुलती है। भारतीय साहित्यमें जिसे 'थेतद्वीप' कहा गया है, वही पाश्चात्य भाषामें “सोवियत लैंड' है। उधरके निवासियाँका वर्ण 
भी श्वेत होता है। अतः कुछ लोग उन्हें अप्सराओं एवं अन्य दिव्य योनियोंकी संतान भी मानते हैं। जेम्स हेस्टिंग्सके “एनसाईक्लोपीडिया आफ 


(एथिक्स एण्ड रेलीजन्स' गरन्थमें इसका वर्णन प्राप्त होता है। 
देर उप ९ o— 

+ कृतार्थयन्ति रक्षन्ति स्वभक्तान्‌ सर्वदेवताः * 


[देवता- 

देवपूजन एवं यज्ञ-यागादिकार्योमें मण्डलस्थ देवताओंके पूजनका भी विधान है, इससे कार्य-सिद्धि एवं उपासक-पूजकका 
सर्वविध कल्याण होता है। साङ्गोपाङ्ग पूजन-विधिमें मण्डलस्थ देवताओंके पूजनका विशेष महत्त्व है। इसलिये यज्ञ-यागादि 
तथा विवाहादि. सभी माङ्गलिक कार्यामें इन देवताओंका स्मरण और पूजन करना आवश्यक है। अतः यहाँ सर्वतोभद्र, 
लिङ्गतोभद्र, वास्तु, मातृका आदि मण्डलस्थ देवताओं तथा ग्रहमण्डलके देवताओंका विवरण और उनके चक्रोंका भी संक्षिप्त 


विवेचन प्रस्तुत किया जा रहा है-- 


षोडश मातृका. 


मङ्गलकार्योमें भगवान्‌ गणपतिके साथ षोड 
मातृकाओंका स्मरण एवं पूजन करना चाहिये। इससे 
कार्यसिद्धि एवं अभ्युदयकी प्राप्ति होती है ये षोडर्श मातृका. 
इस प्रकार हैं-- 
गौरी पद्मा हाची मेधा सावित्री विजया जया । 
देवसेना स्वधा स्वाहा मातरो लोकमातरः ॥ 
धृतिः पुष्टिस्तथा तुष्टिरात्मनः कुलदेवता: । 
गणेशेनाधिका होता वृद्धौ पूज्याश्च षोडश ॥ 
“गौरी, पदमा, दाची, मेधा, सावित्री, विजया, जया, 
देवसेना (षष्ठी), स्वधा, स्वाहा, माताएँ, लोकमाताएँ, धृति, 
पुष्टि, तुष्टि तथा खकीय कुलदेवता'--ये षोडश मातृकाएँ है । 
आगे क्रमशः इनका संक्षिप्त परिचय दिया जा रहा है-- 
९-माता गौरी | 
अप्रतिम गौर-वर्णा होनेके कारण पार्वती गौरी कही जाती 
हैं। ये नारायणी, विष्णुमाया और पूर्णब्रह्मस्वरूपिणी नामसे 
प्रसिद्ध हैं। ब्रह्मा आदि देवता, सनक आदि मुनिगण तथा मनु 
प्रभूति सभी इनकी पूजा करते हैं। माता गौरी सबकी देखभाल 
और व्यवस्था करती हैं। यश, मङ्गल, सुख-सुविधा आदि 
व्यावहारिक पदार्थ तथा मोक्ष-प्रदान करना इनका स्वाभाविक 
गुण है । ये शरणागतवत्सला एवं तेजकी अधिष्ठात्री देवी हैं। 
सूर्यमें जो तेज है, वह इन्हींका रूप है। ये भगवान्‌ शङ्करको 
सदा शक्ति-सम्पन्न बनाये रखती हें । सिद्धेश्वरी, सिद्धिरूपा, 
सिद्धिदा, ईश्वरी आदि इनके सार्थक नाम हैं। ये दुःख, शोक, 
भय, उद्देगको नष्ट कर देती हैं (देवीभाग० अ० ९) । 


देवीके प्रमुख एक सौ आठ नामोंमें 'गौरी' नाम भी 
परिगणित है । यह नामावली खयं भगवतीने अपने पिता दक्षको 
उनके कल्याणके लिये बतायी थी (मत्स्यपुराण अ० १३) । यह 
नामावली बहुत ही प्रभावशाली है। जिस स्थानपर यह 
नामावली लिखकर रख दी जाती है, अथवा किसी देवताके 
समीप रखकर पूजित होती है, वहाँ शोक और दुर्गतिका प्रवेश 
ही नहीं हो पाता । माता गौरीकी मूर्ति कान्यकुब्जके सिद्ध- 
पीठपर विराजमान है । देवीके एक सौ आठ पीठोंमें यह 
अन्यतम पीठ है (देवीभा० ७।३०।५८) । विश्वपर 
जब-जब संकट आया है, तब-तब पराम्बाने उसे दूरकर 
विश्वको बचाया है (मार्क? ७८-७९) । माता गौरीने विश्वको 
यह वरदान दे रखा है कि जब-जब दानवोंसे बाधा उपस्थित 
होगी, तब-तब मैं प्रकट होकर उसका विनाश कर दिया 
करूँगी (मार्क? ८८। ५१) । 

गौरी-गणेशकी पूजाके बिना कोई कार्य सफळ नहीं हो 
पाता। स्त्रियोंके लिये प्रतिदिन गौरीकी पूजा करनेका विधान 
है। आवाहनके मन्त्रमें माता गौरीका इस तरह परिचय दिया 
गया है--'ये हिमालयकी पुत्री,शङ्करकी प्रिया और गणेशकी 
जननी हैं-- 

हेमाद्रितनया देवी वरदां शङ्करप्रियाम्‌। 

लम्बोदरस्य जननी गोरीमावाहयाम्यहम्‌॥ 

२-माता पदमा 

लक्ष्मीका एक नाम पदमा भी है (ऋक्‌० परि” श्रीसूक्त, 

श्रीमद्धा2१० ।४७। १३) । श्रीसूक्तमे माता लक्ष्मीके लिये 


७ 


अङ्क ] 


“पदमस्थिता', 'पद्मवर्णा', 'पद्मिनी !पद्ममालिनी,पुष्करणी', 
'पदमानना', “मदमोरु', 'मदमाक्षि', 'पद्मसम्भवा', 'सरसिज- 
निलया', 'सरोजहस्ता', “पद्मविपद्मपत्रा', 'पदमप्रिया', 
'पद्मदलायताक्षी' आदि पदोंका प्रयोग हुआ है (ऋक्‌० परि" 
श्रीसूक्त ४ | २६) । इससे पता चलता है कि लक्ष्मीदेवीका 
पद्म (कमल) से बहुत घनिष्ठ सम्बन्ध है। ये सुगन्धित 
कमलकी माला पहनती हैं, इसीको हाथमे रखती और इसीपर 
निवास करना भी पसंद करती है । इनका वर्ण भी पद्मका-सा 
है; क्योंकि ये स्वयं पद्मसे उत्पन्न हुई हैं। पद्मकी पंखुड़ीकी 
भाँति इनकी बड़ी-बड़ी लुभावनी आंखें हैं । हाथ, चरण, ऊरु 
आदि सब अवयव पदमकी भाँति हैं । अतः इनका 'पद्मा' नाम 
अन्वर्थक है। 

इनका प्राकट्य समुद्र-मन्थनके अवसरपर हुआ था 
(महा, आदि० १८॥ ३५) । विष्णुभगवानमें इनकी परा 
अनुरक्ति थी । अतः इन्होंने पतिके रूपमें उन्हें ही वरण किया | 
वरणके अवसरपर इन्होंने जो माला उन्हें पहनायी थी, वह 
पदमोंकी ही थी (भार ८। ८ । २४) । लक्ष्मीके अनेक रूप 
हैं, उनमें 'पदमा' विष्णुकी 'अनुरागिणीरूपा' हैं। गोपियोंने 
विष्णुके प्रति पदमाके प्रेमकी इस एकतानताकी भूरि-भूरि 
प्रशंसा की है (भाग० १०।४७। १३) । पदमाके अतिरिक्त 
अन्य रूपोंमें ये ऐश्वर्य प्रदान करती हैं, सम्पत्तिका अम्बार लगा 
देती हैं और सर्वत्र शोभाका आधान करती हैं। 

माता लक्ष्मीने अपने बहुत-से अवतारोंमें अपना नाम 
“पद्मा' या एतदर्थक शब्द ही रखा है। आकाशराजकी 
अयोनिजा कन्याके रूपमें जब ये अवतीर्ण हुई, तब इनका नाम 
पद्मावती, पद्मिनी और पद्माया रखा गया (स्कन्दपुर, वै” 
खर, भूमिवाराह-खण्ड) । भगवान्‌ जब कल्किका अवतार 
अहण करते हैं, तब लक्ष्मीका नाम 'पद्या' ही होता है। 
कल्किपुराणमें भी इनकी पद्मप्रियताको द्योतित करनेके लिये 
पद्मघटित बहुत-से पद दिये गये हैं। 

माता पद्माके कृपाकटाक्ष-पातमात्रसे समस्त अनर्थोकी 
निवृत्ति होकर सब सुख-सम्पत्ति प्राप्त हो जाती हे । पुराणोमें 
वर्णन आता है कि एक बार दुर्वासाके झापसे देवता श्रीहीन हो 
गये । वे व्याकुल होकर इधर-उधर भागने लगे । अमरावतीपर 
दैत्योंका अधिकार हो गया। घबराकर ब्रह्मा आदि देवता 


+ षोडश मातृका + 

विष्णुकी शरणमें गये। विष्णुकी सन्मतिसे समुद्रका मन्थन 
हुआ, जिससे माता पद्माका आविर्भाव हुआ। देवता माता 
पदमाके चरणॉपर लोट गये । माता पदमाने देवताओंके भयको 
दूर करनेके लिये उनके भवनोंपर केवल एक दृष्टि डाल दी। 
बस, इतनेसे अमरावती दैत्यॉसे खाली होकर सज-धज गयी । 
देवताओंको अपने प्रासाद पहलेसे भी अधिक मनोरम दीख 
पडे । उन्हें पता ही नहीं चला कि दो क्षण-पूर्व ही वे कितने 
विपन्न और उद्रिभ थे। उस समय देवराज इन्द्रने जो स्तुति की 
थी, उसमें भी उन्होंने पदमबहुल पदोंका विन्यास किया-- 
पदमपत्रेक्षणायै च पदसास्यायै नमो नमः । 
पदमासनायै पद्मिन्यै वैष्णव्यै च नमो नमः ॥ 
(देवीभा० ९।४२।५२) 
माता पदमाके आवाहनमें जो श्लोक पढ़ा जाता है, 
उससे भी पद्मा नामकी अन्वर्थता प्रकट होती है। उसमें 
बताया गया है कि पदमाका मुख कमलकी भाँति है। वे 
कमलकी मालाओंपर बैठती हैं और कमलोंमें ही रहती हैं। 
जगत्त्रिया उन पदमादेवीका मैं आवाहन करता हूँ-- 
पद्मिनी पदमवदनां पदममालोपरिस्थिताम्‌। 
जगत्प्रिया पद्मवासां पदमामावाहयाम्यहम्‌॥ 
आवाहनका एक अन्य मन्त्र इस प्रकार मिलता है-- 
सुवर्णाभां पदमहस्तां विष्णोर्वक्षःस्थलस्थिताम्‌। 
त्रैलोक्यपूजितां देवीं पदमामावाहयाम्यहम्‌॥ 
इससे ध्वनित होता है कि “पदमा' रूपसे ये निरन्तर 
विष्णुके वक्षःस्थलपर ही निवास किया करती हैं। 'ऐश्वर्य- 
लक्ष्मी' या 'धनलक्ष्मी' की भाँति कहीं अन्यत्र नहीं जातीं | 


३-माता शची (इन्द्राणी) 


वेदकी अनेक ऋचाओंमें माता शचीका वर्णन आया है । 
एक ऋचामें स्वयं देवराज इन्द्रने शचीकी प्रशंसामें कहा है कि 
विश्वमें जितनी सौभाग्यवती नारियाँ हैं, उनमें मैने इन्द्राणीको 
सबसे अधिक सौभाग्यवती सुना है (ऋक्‌० १० । ८६ । ११) । 
माता शाची अन्तर्यामिणी हँ । जैसे सभी अवयवोंमें सिर प्रधान 
होता है, वैसे ही माता शाची सबमें प्रधान हैं (ऋकू 
१० । १५९ २) । ये षोडश झक्तियोंमें एक शक्ति मानी गयी 
हैं (ब्रह्माण्डपु ४ | ४४ | ८४)। कु 

» कृतार्थयन्ति रक्षन्ति स्वभक्तान्‌ सर्वदेवता: * 


[देवता- 


इनकी रूपसम्पत्तिपर मुग्ध होकर देवताओंके राजा इन्द्रने 
इनसे विवाह किया था । इन्द्रको ये बहुत ही प्रिय हैं । ' इन्द्राणी 
ह वा इन्द्रस्य प्रिया पली' (शत० १४। २। १।८) । शची 
इन्द्रको सभामें उनके साथ सिंहासनपर विराजती हैं (महार 
सभा० ७॥४) । 
शाची लक्ष्मीके समान प्रतीत होती हैं। ये पतित्रताओंमें 
श्रेष्ठ और ख्री-जातिकी आदर्श हैं (महार सभा० ७1४) । एक 
बार इनके सतीत्वपर संकटकी घड़ी आ गयी। इन्द्रकी 
अनुपस्थितिमें राजा नहुषको इन्द्रके पदपर प्रतिष्ठित किया गया 
था। राजा नहुष धर्मके पथपर चलनेवाले योग्य शासक थे। 
किंतु इन्द्र-बैसे महत्त्वपूर्ण पदके लिये वे अपनेको योग्य नहीं 
समझते थे। परंतु सब देवताओंने इन्हें अपना-अपना तेज 
प्रदानकर समर्थ बनाया और एक वरदान भी दिया कि 
"जिसको तुम देख लोगे उसकी शक्ति तुममें आ जायगी ।' यह 
वरदान बहुत ही महत्त्वपूर्ण था। अब देवों, दानवों, दैत्योंमेंसे 
कोई नहुषका सामना नहीं कर सकता था। 
समर्थ नहुषसे देवताओंका कार्य अच्छी तरह सम्पन्न हो 
रहा था, देवता प्रसन्न थे। राजा नहुष भी प्रसन्न थे, क्योंकि ये 
भी मनुष्यसे दुर्लभ स्वर्गसुख और ऐश्वर्यका भोग कर रहे थे। 
धीरे-धीरे भोग-विलासने इनको अपनेमें लिप्त कर लिया। 
इनकी विवेक-शक्ति क्षीण होने लगी। एक बार शचीदेवीपर 
इनकी दृष्टि पड़ी। इनकी दृष्टि कलुषित होने लगी। माता 
जचीने इन्हें सावधान किया, किंतु नहुषकी आँखें नहीं खुलीं । 
फलतः खर्गसे च्युत होकर नहुषको सर्प बनना पड़ा (महार 
उद्यो० ११ । १५) । 
माता शचीका आवाहन-मन्त्र इस प्रकार है-- 
दिव्यरूपां विशालाक्षीं शुचिकुण्डलधारिणीम्‌ । 
रल्लमुक्ताद्यलङ्कारां चझाचीमावाहयाम्यहम्‌॥ 
४-माता मेधा 
विश्वके कल्याणके लिये आदिंशक्तिने अपनेको उनचास 
रूपॉमें अभिव्यक्त किया था (ब्रह्माण्डः ४ । ४४ । ७०) । 
उन्हीमें माता मेधाकी भी गणना है । आदिशक्ति जैसे वाराणसीमें 
विशालाक्षीरूपसे, विन्थ्यपर्वतपर विन्ध्यवासिनीरूपसे, 
'कान्यकुब्जमें गौरीरूपसे ओर देवलोकमें शचीरूपसे विराजती 
हैं, वैसे काइमीर-मण्डलमें माता मेधाके रूपसे विराजती हैं 


(मत्स्यः १३ । ४७) । यद्यपि माता मेधा सभी स्थलोंमें 
और सभी प्राणियोंमें अनुस्यूत हैं, इसलिये सभी स्थलोंमें 
और सभी प्राणियोंमें इनका दर्शन प्राप्त होता रहता है, 
फिर भी पीठ-विशेषमें इनका प्राकट्य शीघ्र फलप्रद होता है 
(मत्स्यपु० १३ । २४-२५) । 

यही आदिशक्ति प्राणिमात्रमें झक्ति-रूपमें विद्यमान हैं 
(मत्स्यपु १३। ५३) । हममें जो निर्णयात्मिका बुद्धिशक्ति है 
या धारणात्मिका मेधाशक्ति है, सब आदिशक्ति-रूप है। 

माता मेधाके आवाहनके लिये जो मन्त्र पढ़ा जाता है, 
उसमें बतलाया गया है कि माता मेधा बुद्धिमें स्वच्छता लाती 
रहती हैं, इनकी आभा सूर्योदयकालीन सद्यःविकसित 
कमलकी तरह है और ये कमलपर रहती हैं। इनका स्वरूप 
बहुत ही सौम्य है-- 

वैवस्वतकृतफुल्लाब्जतुल्याभां पद्मवासिनीम्‌ । 

बुद्धप्रसादिनी सौम्यां मेधामावाहयाम्यहम्‌॥ 

५-माता सावित्री 

माता सावित्रीका आविर्भाव भगवान्‌ श्रीकृष्णकी जिह्वाके 
अग्रभागसे हुआ है। इनका वर्ण स्फटिके समान 
उज्ज्वल तथा परिधानका रंग भी श्वेत है। ये सब प्रकारके 
आभूषणोसे भूषित हैं और हाथमें जपमाला लिये हुए हैं 
(ब्रह्मवै० पुर १।४।१-२) । पुष्करपीठमें आदिशक्ति ही 
सावित्रीके रूपमें विराजती हैं (पद्म० सृ० खर आ० १७) । 
इनका सावित्री नाम इसलिये पड़ा कि ये सृष्टि एवं वेदोंको 
प्रकट करती हैं । सविता (सूर्य) के अधिष्ठातृ-देवता होनेसे ही 
इन्हें सावित्री कहा जाता है। माता सावित्रीकी महिमा अत्यन्त 
रहस्यमयी है। ये वेदकी अधिष्ठात्री देवी हैं। सम्पूर्ण वैदिक 
वाङ्मय इन्हींका स्वरूप है (देवीभा० ९ । २६। ५४-५५) | 
भक्तोंपर अनुग्रह करनेके लिये ये अपने सच्चिन्मय एं 
आनन्दमय रूपको निराकारसे साकार कर देती हैं । इनके वस्त्र 
आभूषण आदि सभी चिन्मय हैं (देवीभा० ९ | २६) । इसील्यि 
ब्रह्मने माता सावित्रीकी स्तुतिके अवसरपर इन्हें 
सचिदानन्दरूप, परमानन्दरूप, नित्यानन्दरूप, सर्वस्वरूप और 
सर्वमङ्गलरूप कहा है। यह भी कहा है कि माता सावित्रीके 
स्मरणमात्रसे सब पाप भस्म हो जाते हैं (देवीभा० 
९। २६॥ ७९-८४) । i 


अङ्क ] 


माता सावित्रीका मन्त्र है--'3> हीं कीं औं सावित्र्यै 
स्वाहा ।' 

माता सावित्रीकी पूजा सर्वप्रथम ब्रह्माने तत्पश्चात्‌ 
भक्ति-भावसे देवताओने की। तदनन्तर : विद्वानोमें इनकी 
पूजाका प्रचलन हुआ । बादमें राजा अश्वपतिने इनकी आराधना 
की (देवीभा० ९ । २६। २--४) । राजा अश्वपतिको महर्षि 
पराशरसे माता सावित्रीकी पूजाके विधान, ध्यान आदि प्रयोग 
प्राप्त हुए थे । माता सावित्रीने राजा अश्वपतिकी उपासनासे प्रसन्न 
हो उन्हें अभिलषित वरदानमें एक तेजस्विनी कन्या दी, जिसने 
अपने मरे हुए पतिके प्राण लौटाये, अपने अंधे ससुरको आंखें 
प्राप्त करायी, गया हुआ राज्य भी दिलाया और पिताको सौ पुत्र 
दिलाये। इस तेजस्विनी सतीका नाम भी 'सावित्री' रखा गया 
था, क्योंकि यह सावित्री देवीके ही प्रसादसे उत्पन्न हुई थी। 

देवीभागवत (९। २६। ५०--५२) में माता सावित्रीको 
सुखदा, भक्तिदा, शान्ता, सर्वसम्पत्मदा कहकर इनका सम्मान 
किया गया है। 

प्राकृत जगत्‌में इनके आनेके सम्बन्धमें कहा गया है कि 
वेदके बिना जब ब्रह्माके द्वारा सृष्टिकी रचना नहीं हो पा रही थी, 
तब उन्हेनि वेदमाता सावित्रीकी बहुत स्तुति की । किंतु माता 
सावित्री गोलोक छोड़कर ब्रह्मके पास नहीं आना चाहती थीं । 
बादमें ब्रह्मके बहुत अनुनय-विनय करनेपर श्रीकृष्णकी आज्ञासे 
सावित्री ब्रह्माके पास आयीं (देवीभा ९ । २६ । ७६--७८) । 

माता सावित्रीके स्थापन-मन्त्रमें उपर्युक्त बातें प्रायः 
सूत्रूपसे कही गयी हैं। 

जगत्सृष्टिकरीं धात्री देवीं प्रणवमातृकाम्‌। 

वेदगर्भा यज्ञमयों सावित्रीं स्थापयाम्यहम्‌॥ 

६-माता विजया 

आदिशक्तिका नाम विजया तब पड़ा, जब उन्होंने 
महापराक्रमी दैत्यराज पद्मका उद्धार कर विश्वको नष्ट होनेसे 
बचाया था (देवीपु० अ० ४५) । विजया-माता विष्णु, 
और सूर्यके श्रीविग्रहोमि निरन्तर निवास करती हैं । अतः इनकी 
सदा विजय ही होती है। माता विजयाके आवाहनका मन्त्र 
निम्नलिखित है-- 

विष्णुरुद्धाकदेवानो शारीरेषु व्यवस्थिताम्‌। 

त्रैलोक्यवासिनी देवीं विजयामावाहयास्यहम्‌॥ 


क षोड़श मातृका « 

७-माता जया 

आदिशक्तिने जैसे विजय दिलानेके लिये अपनेको 
विजयाके रूपमें आविर्भूत किया है, वैसे ही जयाके रूपमें 
भी। इसी बातको महाराज युधिष्ठिरने अपने स्तवनमें 
कहा है-- 

जया त्वं विजया चैव संग्रामे च जयप्रदा। 

(महा०, विर ६। १६) 

दुर्गासप्तशातीके पाठके प्रारम्भमें, कवचमें आदिशक्तिसे 
प्रार्थना की जाती है कि 'माँ | आप जयाके रूपमें आगेसे ओर 
विजयाके रूपमें पीछेसे मेरी रक्षा करें-- 

जया मे चाग्रतः पातु विजया पातु पृष्ठतः । 

माता जयाके आवाहनका मन्त्र इस प्रकार है-- 

सुरारिमथिनी देवी देवानामभयप्रदाम्‌। 

त्रैलोक्यवन्दितां देवीं जयामावाहयाम्यहम्‌॥ 

८-माता देवसेना (षष्ठीदेवी) 

लोककल्याणके लिये भगवतीने अपना आविर्भाव ब्रह्माके 
मनसे किया है। अतः ये ब्रह्माकी मानस-कन्या कही जाती हैं। 
ये जगत्पर शासन करती हैं। इनका देवसेना नाम इसलिये 
पड़ा कि इन्होंने दैत्योंसे अस्त देवताओंकी रक्षाके लिये 
देवताओंकी ओरसे सेना बनकर युद्ध किया था (देवीभा 
९।४६। २४) । इस सेनाके प्रधान सेनापति कुमार स्कन्द 
थे । ब्रह्माने देवसेनाका विवाह स्कन्दसे कर दिया था । देवसेना 
सम्पूर्ण मातृकाओंमें प्रसिद्ध हैं (देवीभार ९ ।४६। २६) । 

माता देवसेना मूल भ्रकृतिके छठे अंझसे प्रकट हुई हें । 
इसलिये इनका नाम षष्ठीदेवी भी है। ये विष्णुकी परम भक्त 
हैं और योगकी पराकाष्ठाको प्राप्त हैं (ब्र? वैर पुर, प्र० खंर, 
१। ८१) । भक्तोंपर अनुग्रह करनेके लिये ये सदा आतुर रहती 
हैं। ये मूर्तिमती कृपा ही हैं। वत्सलता इनकी आँखाँसे 
झलकती रहती है । ये पुत्रहीनको पुत्र, प्रियाहीनको प्रिया-पल्नी 
और निर्धनको धन प्रदानकर बहुत संतुष्ट होती हैं (देवीभार 

1४६॥ २७) । 

स्वामी कार्तिकेय इन्हें प्राणोंसे भी अधिक मानते हैं । माता 
देवसेना भी अपने पतिके समीपमें अनुरागसे सिक्त सुन्दरी 
युवतीके रूपमें निरन्तर रहती हैं। किंतु विश्वके सम्पूर्ण 


शिशुओंपर इनकी असीम कृपा बरसती रहती है, इसलिये | 

* कृतार्थयन्ति रक्षन्ति स्वभक्तान्‌ सर्वदेवताः * 


[देवता- 

बच्चाको प्यार करनेके लिये उनके पास योगसे वृद्धा माँ बनी 
रहती हैं (न्रह्वावै० पुर २ । ८२ । ८३) । विश्वभरके बच्चोंके प्रति 
इनमें असीम ममता भरी रहती है । कभी-कभी तो बिना बुलाये 
ही बच्चेको संकटसे बचाने आ जाती हैं। इस विषयमें एक 
घटना इस प्रकार है-- 
स्वायम्भुव मनुके पुत्र राजा प्रियत्रतके एक मरा हुआ पुत्र 
उत्पन्न हुआ। यह देख बच्चेकी माँ मूर्च्छित हो गयी। विवश 
होकर राजा प्रियव्रत बचेको इमशान ले गये । पुत्र-शोकसे वे 
बहुत उद्विम थे, किंतु कुछ कर नहीं सकते थे। 
पिता-माताका बच्चेपर जितना अनुराग था, उससे कम 
अनुराग माता देवसेनाके पास न था। वे झट ब्रह्मलोकसे 
उमशानमें उपस्थित हुई । सम्राट्ने मृत शिशुको भूमिपर रख 
दिया और बहुत श्रद्धाभावसे माता देवसेनाकी पूजा और स्तुति 
की। माता देवसेनाने शिशुको जीवित कर दिया। अपने 
आशीर्वादसे उस बच्चेको गुणी, शुद्ध, योगियों, ज्ञानियो एवं 
तपस्वियोंमें सिद्ध और यशस्त्री बना दिया। (देवीभा० 
९ | ४६ । ३९-४०) । 
प्रसवगृहमें छठे दिन, इक्कीसवें दिन और अन्नप्राशनके 
अवसरपर षष्ठीदेवी (माता देवसेना) की पूजा प्रत्येक घरमें 
होती है। 
नारी-जातिके उच्च आदर्श माता देवसेनाके जीवनमें देखे 
जा सकते हैं (महार, व° २२३--२२९) । इनके आवाहनका 
मन्त्र निम्नलिखित है-- 


मयूरवाहर्ना देवी खड्गशक्तिधनुर्धराम्‌ । 
आवाहये देवसेनां तारकासुरमर्दिनीम्‌॥ 
९-माता स्वधा 


मुनिवर नारायणने कहा है कि माता खधाकी पूजा 
वेदभ्रतिपादित और सर्वसम्मत है (ब्र? वै» पुः२।४१) | 
पितामह ब्रह्माने कहा है कि खधादेवीके नाम लेनेमात्रसे 
तीर्थ-स्रानका फल मिल जाता है, सम्पूर्ण पापॉसे मुक्ति मिल 
जाती है और ब्राह्मण वाजपेय-यज्ञके फलका अधिकारी हो 
जाता है। यदि “स्व॒धा, स्रधा, स्वधा' तीन बार उच्चारण किया 
जाय तो श्राद्ध, बलिवैश्वदेव और तर्पणका फल प्राप्त हो जाता 
है (° वै’ पु २।४१।२९-३०) | 


भगवती खधा पितरोंको तृप्त कर देती हैं और श्राद्धके 
फलको बढ़ा देती हैं (ब्र० वैः पु २।४१) । जबतक माता 
स्वधाका आविर्भाव नहीं हुआ था, तबतक पितरोंको भूख और 
प्याससे पीड़ित रहना पड़ता था, क्योंकि ब्राह्मण आदि जो कुछ 
उनके उद्देश्यसे देते थे, वह उनको मिल नहीं पाता था। भूखसे 
पीड़ित होकर वे पितर ब्रह्माके पास पहुँचे और उन्होंने अपना 
कष्ट उनसे निवेदित किया । पितरोंके इस कष्टे ब्रह्मा चिन्तित 
हो गये, वे सोचने लगे कि मैंने इनके भोजनके लिये कव्यकी 
व्यवस्था की थी, वह ब्राहमणोंके द्वारा देनेके बाद भी पितरोंतक 
क्यों नहीं पहुँचता ? उन्होंने माता स्वधाका ध्यान किया । माता 
खधा प्रकट हो गयीं। वह मूलप्रकृतिकी अंशभूता और 
शुद्धखरूपा हैं। लक्ष्मीकी भाँति समस्त शुभ लक्षणोंसे सम्पन्न 
हैं। उनकी आभामें सैकड़ों चन्द्रमाके समान आह्वादता है। 
'पितामहने भगवती खधाको पितरोंके हाथ सौंप दिया। 
मनुष्योंको एक गोपनीय बात भी बता दी कि पितरोंके उद्देशयसे 
जो भी पदार्थ अर्पण किया जाय, उनमें 'स्वधा' अवश्य लगा 
दिया करें और तभीसे स्वधा लगाकर पितरोंको कव्य दिया 
जाने लगा, तब सब पदार्थ पितरोंको मिलने लगा। 

उस समय सम्पूर्ण देवताओं, मुनियों और मानवोंने माता 
स्वधाकी सविधि भावपूर्वक पूजा और स्तुति की । तब माता 
स्वधाने सबको मनोवाञ्छित वर प्रदान किया । पितामह ब्रह्माने 
घोषणा की कि अन्य अवसरोंपर तो भगवती स्वधाका पूजन 
होना ही चाहिये, श्राद्धके अवसरपर पहले स्वधादेवीकी पूजा 
करके श्राद्ध करना चाहिये। जो अभिमानवश स्वधादेवीकी 
पूजा न कर, श्राद्ध करता है तो उसे श्राद्ध और तर्पणका फल 
नहीं मिलता (त्र० वैः पु. २। २२) । खधाका पूजन, ध्यान 
और स्तोत्र महत्त्वपूर्ण है । 

माता स्वधाका: ध्यान इस प्रकार करना चाहिये-- 


ब्रह्मणो मानसीं कन्यां शश्वत्सुस्थिरयौवनाम्‌ । 

पूज्यां पितृणां देवानां श्राद्धानां फलदां भजे ॥ 

इस प्रकार ध्यानकर शालग्राम-शिला अथवा कलशपर 
माता खधाका आवाहनकर--'३ हीं श्रीं कीं स्वधादेव्यै 
स्वाहा' इस मन्त्रसे पाद्य आदि उपचारोंके द्वारा पूजा करनी 
चाहिये । स्तुति और प्रणामके बाद स्तोत्रका पाठ करना 

चाहिये । इस स्तोत्र-पाठसे मनुष्यकी सब अभिलाषाएँ पूर्ण 
होती हैं। ब्रह्माने पूर्वकालमें इस स्तोत्रका पाठ किया था । 

माता स्वधाके आवाहनका प्रचलित मन्त्र नीचे दिया 
जाता हे-- 

कव्यमादाय सततं पितृभ्यो या प्रयच्छति । 

पितृलोकार्चिता देवीं स्वधामावाहयाम्यहम्‌॥ 

१०-माता स्वाहा 

सृष्टिके आरम्भकालकी बात है। ब्रह्माने आजानदेवोंकी 
सृष्टि कर ली थी। उनके भोजनकी व्यवस्थाके लिये उन्होंने 
भगवान्‌ श्रीहरिकी आराधना की । उस यज्ञमें जो आहुतियाँ दी 
गयीं, उनको ब्रह्माने देवताओंको दे दिया । उनसे देवताओंकी 
तृप्ति हो गयी, किंतु मनुष्य जो आहुतियाँ दे रहे थे, वे 
देवताओंको नहीं मिल रही थीं। देवताओंने ब्रह्मासे अपना कष्ट 
सुनाया । ब्रह्माने श्रीहरिके निर्देशसे माता स्वाहाका स्मरण 
किया। तब सर्वशक्ति-खरूपिणी भगवती अपनी कलासे 
स्वाहाके रूपमें प्रकट हुई । उस समय माता स्वाहा कृष्णके 
अनुरागमें अनुरक्त थीं । श्रीकृष्णने स्वाहाका सम्मान किया और 
कहा कि वाराह-अवतारमें नाम्रजितीके रूपमें तुम मुझसे 
मिलोगी । इस समय तुम अग्निदेवताकी दाहिका शक्तिके रूपमें 
पल्ली बनकर देवताओंको आप्यायित करो । 

अनुकूल अवसर देखकर ब्रह्माने अम्निदेवताको भगवती 
स्वाहाके पास भेजा। अग्निदेवता वहाँ आये और सामवेदमें 


१-नारायण उवाच--- 


कही गयी विधिके अनुसार खाहाकी पूजा और स्तुति की। 
स्वाहादेवी अनुकूल हो गयीं। बादमें मन्त्रोच्चारणपूर्वक दोनोंका 
विवाह हुआ । तभीसे ऋषि, मुनि और द्विज स्वाहान्त मज्रोंका 
उच्चारण कर अग्निमें आहुति देने लगे और वह देवताओंको 
आहारके रूपमें प्राप्त होने लगी। 

माता स्वाहाके ध्यान और पूजाका बहुत महत्त्व हैं। 
सामवेदमें इनका उल्लेख है (ब्र? वै० पु २।४१ ।४६) । 

माता स्वाहाका ध्यान इस प्रकार करना चाहिये 

स्वाहां मन्त्रङ्गयुक्तां च मन्त्रसिद्धिस्वरूपिणीम्‌। 

सिद्धां च सिद्धिदां नूणां कर्मणां फलदां भजे ॥ 

इस प्रकार ध्यानकर शालग्राम-शिलापर माता 
स्वाहाका आवाहन निम्न मन्त्रसे करें 

हविर्गृहीत्वा सततं पितृभ्यो या प्रयच्छति। 

तां दिव्यरूपां वरदां स्वाहामावाहयाम्यहम्‌॥ 

'ॐ हो श्री वह्विजायायै देव्यै स्वाहा' इस मन्त्रसे पाद्य 
आदि उपचारोंद्वारा पूजा करे तथा स्तुति ओर प्रणाम करनेके 
बाद स्तोत्रका पाठ करना चाहिये'। इससे मनुष्यकी सब 
अभिलाषाएँ पूर्ण हो जाती हे । 

११-मातरः (मातृगण) 

शुम्भ और निशुम्भके अत्याचारोंसे विश्व त्रस्त था। 
देवताओंने त्राण पानेके लिये जगदम्बाकी स्तुति की । भगवती 
प्रकट हुई। उन्होंने देवताओंको आश्वासन देकर बिदा कर 


स्वधोचारणमात्रेण तीर्थ्रायी भवेन्नरः । मुच्यते सर्वपापेभ्यो वाजपेयफलं लभेत्‌॥ 
ख़धा स्वधा खभेत्येवं यदि वारत्रयं स्मरेत्‌। श्राद्धस्य फलमाग्नोति बलेश्च तर्पणस्य च॥ 
शराद्वकारे स्वधास्तोत्रं यः शृणोति समाहितः।स लभेच्छ्द्धसम्भूतं फलमेव न संशयः॥ 
स्वधा खधा खधेत्येवं त्रिसंध्यं यः पठेन्नरः प्रियां विनीतां स रूभेत्‌ साध्वीं पुत्रगुणान्चिताम्‌॥ 
पितृणां प्राणतुल्या खें द्विजजीवनरूपिणी । श्राद्धधिष्ठात्री देवी च श्राद्धादीनां फलप्रदा॥ 


नित्या त्वं सत्यरूपासि पुण्यरूपासि सुव्रते। आविर्भावतिरोभावौ सृष्टौ च प्रलये तव॥ « 


३% स्वस्तिश्च नमः खाहा खधा त्वं दक्षिणा तथा । निरूपिताशचतुर्वदैः प्रशस्ताः कर्मिणां पुनः ॥ 
कर्मपू्र्थमेवैता ईश्वरेण विनिर्मिताः । 

२-वहिरुवाच-- स्वाहा वहिप्रिया वहिजाया संतोषकारिणी | 

शक्ति: क्रिया कालदात्री परिपाककरी धुवा।गतिः सदा नराणां च दाहिका दहनक्षमा॥ 

घोरसंसारतारिणी। देवी जीवनरूपा च देवपोषणकारिणी ॥ 


संसारसाररूपा च 
घोडदौताने नामानि यः पउेद्वक्तिसयुतः । सर्वसिद्धिभवेत्‌ तस्य इहलोके परत्र च॥ 
नाङ्गहीने भवेत्‌ तस्य सर्वकर्मसुशोभनम्‌। अपुत्रो लभते पुत्र भार्याहीनो लभेत्‌ प्रियाम्‌॥ 


रम्भोपमां स्वकान्तां च सम्प्राप्य सुखमाग्नुयात्‌॥ 


(देवीभा० ९।४४। २७-३४) 


(देवीभा> ९।४३।५०- ५७) 

+ कृतार्थयन्ति रक्षन्ति खभक्तान्‌ सर्वदेवताः * 


[देवता- 


क मज्ज जल जज अजवजजजजजआजजाजज जज अअ कम डक लक कपी, 


दिया, स्वयं हिमालयपर रुक गयीं। इनके अनुपम रूप- 
'लावण्यकी बात दैत्यराज शुम्भने सुनी। उसने सैन्यशक्तिसे 
माताको अपने अधीन बनाना चाहा । धूम्रलोचन, चण्ड और 
मुण्डको इनके पास भेजा; पर जब इनका वश न चला, तब 
शुम्भने बहुत बड़ी सेना भगवतीके विरुद्ध भेजी | माताने उनके 
कल्याणके लिये अपनेको सजी-सजाई अपार सेनाके रूपमें 
प्रस्तुत किया । इतनी बड़ी सेना देखकर शुम्भ युद्ध बंद कर देता 
तो र्क्तपातसे बचा जा सकता था; किंतु अहंकारीको विचार- 
शक्ति नहीं होती। उस समय माताने अपनेको अनेक रूपोंमें 
प्रकट किया । ब्रह्मा, शिव, स्वामिकार्तिकेय, विष्णु तथा इन्द्रके 
शरीरसे पृथक्‌-पृथक्‌ शक्तियाँ निकलकर उन-उन देवताओंके 
समान रूप धारणकर माताके पास आयीं। जिस देवताका 
जैसा रूप, जैसा भूषण और जैसा वाहन था वैसे ही रूप, वैसे 
ही भूषण तथा वैसे ही वाहनोंसे मण्डित होकर देवताओंके 
शरीरसे निकली हुई वे शक्तियाँ आयी । ब्रह्माकी शक्ति ब्रह्माणी 
हंसयुक्त विमानपर हाथमें अक्षमाला और कमण्डलु लेकर 
आयीं। माहेश्वरी शाक्ति-त्रिशूल लेकर आयीं। इस तरह 
स्कन्दकी शक्ति कौमारी, विष्णुकी शक्ति वैष्णवी, यज्ञ-वाराह- 
रूपधारी वाराहकी शक्ति वाराही आयीं और नूसिंहकी शक्ति 
नारसिंहीके रूपमे आयीं। इस तरह माताओंने अनेक रूप 
घारणकर असुरॉका संहार किया और विश्वका कल्याण किया 
(मार्कण्डेयपु० ८१- ८७) । 
माताओंके आवाहनका मन्त्र इस प्रकार है-- 
आवाहयाम्यहं मातः सकला लोकपूजिताः । 
सर्वकल्याणरूपिण्यो वरदा दिव्यभूषिताः ॥ 
१२-लोकमाताएँ. 
अन्धकासुर वरदान प्राप्तकर देवताओंके द्वारा अवध्य हो 
गया था। एक बार उसने पार्वतीदेवीका अपहरण करनेका 
प्रयास किया। भगवान्‌ शङ्करने उसे मना किया, किंतु वह 
किसकी सुननेवाला था। तब भगवान्‌ रुद्रने उसपर 
पाशुपताखका प्रयोग किया। उस अखसे अन्धकासुरका शरीर 
छलनी हो गया। रक्तका प्रवाह चल पड़ा, किंतु प्रत्येक 
रक्तकणसे अनगिनत अन्धक उत्पन्न हो गये। उनके घायल 
' शरीरोंसे बहते हुए रक्तसे और भी अन्धक प्रकट हो गये। 


भगवान्‌ शङ्करने अन्धकासुरका रक्त पीनेके लिये 
मातृकाओंकी सृष्टि की | मातृकाओंने अन्धकोंको रक्तशून्य बना 
दिया। भगवान्‌ विष्णुने भी शुष्करेवती नामवाली एक 
मातृकाको प्रकट किया। इसने क्षणमात्रमें सम्पूर्ण अन्धकोंका 
रक्त चूस लिया। उसके बाद शङ्करने सब अन्धकोंको कालके 
गालमें भेज दिया। 
भगवान्‌ विष्णुने लोक-कल्याणके लिये अपने अङ्गोंसे 
बत्तीस अन्य मातृकाओंकी सृष्टि की। ये सभी महान्‌ 
भाग्यशालिनी, बलवती तथा त्रैलोक्यके सर्जन और संहारमें 
समर्थ हैं । भगवानने उन सबको आदेश दिया कि जिस प्रकार 
मनुष्य और पशु अपनी संतानका पालन-पोषण करते आ रहे 
हैं, उसी प्रकार तुमलोग भी समस्त लोकोंकी रक्षा करो। 
विशेषकर शिवभक्तों तथा विष्णुभक्तोंकी तुम्हें रक्षा करनी 
चाहिये । मनुष्य तुम्हारी पूजा करेंगे और तुम उनका मनोरथ 
पूर्ण करो (मस्यपु० अ° १७९) । 
लोकमाताओंके आवाहनके मन्त्र इस प्रकार हैं-- 
आवाहये लोकमातुर्जयन्तीप्रसुखाः शुभाः । 
नानाभीष्टप्रदाः शान्ताः सर्वलोकहितावहाः ॥ 
` आवाहये लोकमातूर्जगत्पालनसंस्थिताः । 
झाक्राद्यैरर्चिता देवीः स्तोत्रैराराधनैस्तथा ॥ 
१३-माता धृति 
भगवती सतीने अपने पिताके हितके लिये साठ 
कन्याओंके रूपमें अपनेको व्यक्त किया । पिता दक्षने दूसरे 
जन्ममें उन तीर्थ-स्थानों (शक्ति-पीठों) पर जाकर भिन्न-भिन्न 
नामोंसे उनका स्तवन किया । इसके प्रभावसे वे फिर प्रजापति 
हो गये। उन १०८ रूपोंमें माता धृतिका भी नाम आता है। 


ये देवी पिण्डारकधाममें आज भी धृतिरूपसे विराज रही हैं 


(मल्यपुः १३। ४८) । 
माता धृतिका सब लोग वन्दन और स्तवन करते हैं । इन्हींके 
कारण सभी प्राणियोंमें धैर्य बना रहता है, ये रहें तो सब लोग 
धैर्यहीन हो जायें (ब्रह्मवे” पु २। १। १०८) । इनकी कृपासे 
मनुष्य धर्ममें प्रवेश पा जाता है (महा०,आदि० ६६। १५) । 
१४-माता पुष्टि 
शक्ति-स्वरूपा सती विधेधर-तीर्थमें पुष्टिरूपमें विराजमान 


र 
नस” 


अङ्क ] 


हैं (मत्स्यपु० १३ । ४७) । माता पुष्टिके द्वारा ही संसारके सभी 
प्राणियोंका पोषण होता रहता है । इनके बिना सभी प्राणी क्षीण 
हो जाते हैं (ब्रह्मवै०, पु २ ।१ 1१०५) । इनके आवाहनका 
मन्त्र नीचे दिया जाता है-- 

पोषयन्ती जगत्सर्व शिवां सर्वार्थसाधिकाम्‌ । 


बहुपुष्टिकरी देवीं पुष्टिमावाहयाम्यहम्‌॥ 
१५-माता तुष्टि 
आदिशक्ति सभी प्राणियोंमें तुष्टिके रूपसे विराजती हैं। 


माता तुष्टिके कारण प्राणियोंमें संतोषकी भावना बनी रहती है। 
यदि ये न हों तो सब लोग संतोषरहित हो जायँ और संसार 
दुःखमय हो जाय (ब्रह्मवै० पु० २ । १ । १०६) । माता तुष्टि 
सबका प्रयोजन सिद्ध करती रहती हैं। इसलिये सब लोग 
इनकी पूजा और वन्दना किया करते हैं। माता तुष्टिके 
आवाहनका मन्त्र इस प्रकार है-- 

आवाहयामि संतुष्टि सूक्ष्मवस्त्रान्विता शुभाम्‌। 

संतोषभावयित्री च रक्षन्तीमध्वरं शुभम्‌॥ 

१६-कुलदेवता 

मातृकाओंके पूजनक्रममें प्रथम भगवान्‌ गणेशकी तथा 
अन्तमें अपने-अपने कुलदेवताकी पूजाका विधान है। 
इसलिये कुलदेवताका पूजन करना चाहिये। अपने-अपने 


* सप्तघृत-मातृकाएँ + 

वंशा-परम्परामें कुलपूर्वजोंद्रार जो भी देवी-देवता पूजित होते 
आ रहे हों, उपास्य हों, आराध्य हों, उनका पूजन अवश्य 
करना चाहिये। इससे वंश, कुल, कुलाचार तथा मर्यादाकी 
रक्षा होती है, वंश नष्ट नहीं होने पाता और सुख, शान्ति एवं 
ऐश्वर्यकी भी प्राप्ति होती है। 
षोडशमातृका-चक्र--माङ्गलिक कार्यों, याज्ञिक 
अनुष्ठानादि कर्मोमें अग्निकोणकी वेदिका अथवा पाटेपर सोलह 
कोष्ठकके चक्रकी रचनाकर उत्तर मुख अथवा पूर्वमुखके 


क्रमसे सुपारी अथवा अक्षतपुझोंपर क्रमशः गणेश, गोरी, 
पद्मा आदिकी स्थापना-आवाहन-प्राणप्रतिष्ठापूर्वक मातृकाऔं- 
का पूजन करना चाहिये। 


सप्रघृत-मातृकाएँ 


मूल वैदिक संहिताओं तथा आयुर्वेद आदि शास्रोमेँ शुद्ध 
गोघृतकी अपार महिमा प्रदर्शित की गयी है और इसे 
देवताओंका मुख्य एवं सर्वाधिक प्रिय भोज्य पदार्थ माना गया 
है। पितरोंकी तृप्तिके लिये भी घृत परम उपयोगी पदार्थ माना 
गया है। साथ ही इसके आज्य, सर्पि और मस्तु--ये तीन भेद 
भी बतलाये गये हैं। वैसे 'आयुर्वै घृतम्‌, कहकर इसे 
मनुष्योंक लिये भी आयु, पुष्टि, मेघा, प्रज्ञा, तेज, कान्ति, 
बलादिका संवर्धक बताया गया है । इसके अतिरिक्त घृत एक 
माङ्गलिक द्रव्य और पवित्र पदार्थ भी माना गया है । इसीलिये 
घृतपक्क अन्न या हविष्य पदार्थेमें अशुद्धि नहीं मानी जाती । 
यदि अखण्ड गोघृत-दीपका कुछ दिन प्रयोग किया जाय तो 


सभी देवी-देवताओंका वहाँ संनिधान हो जाता है । इसलिये 
विशेष यज्ञो और शतचण्डी आदि अनुष्ठानोंमें अखण्ड-दीपका, 
विधान किया जाता है और सभी माङ्गलिक कृत्यों एवं पूजा 
आदिके आरम्भमें ही 'साक्षीदीप'को प्रज्वलित कर दिया जाता 
है। पञ्चामृत, पञ्चगव्य और मधुपर्कादिमें पवित्रता एवं 
माङ्गल्यके लिये घृतको मुख्य पदार्थ माना गया है। अनेक 
आयुर्वेदिक ओषधियोंमें भी मेधा, प्रज्ञा, पुष्टि ओर बलवृद्धिके 
लिये मुख्य रूपसे घृतका प्रयोग किया जाता हे । अशुभ तथा 
अनेक अनिष्ट एवं दुर्दुष्टोंको दूर करनेके लिये ग्रह" 


शान्तिविधानमें 'घृतच्छायादान एक आवश्यक अङ्ग माना 
गया है । इसलिये सभी प्रकारके देवाराधनमें घृतका अनेकधा 


२९० ' 


+ कृतार्थयन्ति रक्षन्ति स्वभक्तान्‌ सर्वदेवताः * 


[देवता- 

प्रयोग दृष्ट होता है। शास्त्रोंमें देव-देवियोंकी प्रसन्नता तथा 
भीषण अनिष्टोंको दूर करनेके लिये घृत-धेनु एवं घृताचल 
आदिके दानका भी विधान किया गया है। देवी-देवताओंको 
विशेषरूपसे आज्य ही प्रिय होता है। 
ऋग्वेदमें एक सम्पूर्ण सूक्त (४ । ५८) घृतकी स्तुतिमें 
सैलम्न है । उपनिषदोंमें परमात्माकी उपासना सम्पूर्ण संसारके 
साररूपमें उसी प्रकार दी गयी है, जैसे गव्य पदार्थोमें घृत सार 
होता है अथवा दूसरी व्याख्या यों की गयी है कि जैसे गायके 
शरीरमैँ प्रत्यक्ष दूधमें भी स्थित घृत दिखलायी नहीं पड़ता, 
किंतु युक्तिके आश्रयसे मन्थानके द्वारा उसे गायके थनोंसे 
दुहकर और पुनः दही तथा फिर नवनीतको विलोडितकर उसे 
साररूपमें संगृहीत कर लिया जाता है, उसी प्रकार साधनेकि 
द्वारा परमात्माका साक्षात्कार कर लिया जाता है । 
इस प्रकार घृत सर्वत्र शक्ति और कल्याण-मङ्गलका 
प्रतिनिधित्व करता है । परमात्माकी जो शक्ति है, उसे मुख्य 
सात रूपोमें विवर्तित--श्री, लक्ष्मी, धृति, मेधा, पुष्टि, श्रद्धा 
तथा सरस्वती-- इन नामोंसे अभिहित किया गया है और इन्हे 
` घृतरूपमें ही प्रत्यक्ष माना गया है । घृतमातृकाके रूपमें उसकी 
आराधना कर विघ्र-निवृत्ति और अमङ्गलोंका अपसारण किया 
जाता है तथा कल्याण, मङ्गल एवं परासिद्धिकी प्राप्तिका प्रयत्न 
किया जाता है । परमात्म-प्राप्तिका यह मुख्य द्वार है। 
श्रीलंक्ष्मीश्व धृतिर्मेधा पुष्टिः श्रद्धा सरस्वती । 
मङ्गल्येषुप्रपूज्यन्ते सप्तैता घृतमातरः ॥ 
यहाँ श्री, लक्ष्मी, धृति आदि इन सात घृतमातृकाओंका 
संक्षिप्त परिचय दिया जा रहा है 
९-श्रीदेवी-- भगवान्‌ विष्णुकी दो पलियाँ हैँ--रमादेवी 
और भूमिदेवी । कई संहिताओंमें 'श्रीश्व ते लक्ष्मीश्ष' के स्थानपर 
हरश्च ते लक्ष्मीश्च पल्यौ०' ऐसा पाठ मिलता है और 'ही' को 
पृथ्वीदेवी, भूमिदेवी या भूदेवीका रूप माना गया है। ये अचल 
सम्पत्ति या ऐश्वर्यका प्रतिनिधित्व करती हैं। भूदेवीके रूपमें ये 
सम्पूर्ण विश्वको धारण करती और सभी प्राणियोंका पालन एवं 
जीवनयात्राका निर्वाह करती हैं। अतः ये सभीकी प्रत्यक्ष माता 
होनेसे मातृका-रूपमें सर्वप्रथम उपास्य मानी गयी हैं। 
२-माता लक्ष्मी --ये भगवान्‌ विष्णुकी मूल शक्ति हैं 
' और चल सम्पत्ति तथा सभी सौभाग्य एवं रूप, तेज, यरा और 


प्रतिष्ठा आदिका प्रतिनिधित्व करती हैं । अतः ये अदृष्ट होनेपर 
भी विशेष महत्त्वकी हैं । समस्त सुख-सौभाग्यके मूल होनेके 
कारण मातुकाके रूपमें ये अवश्य उपास्य हैं। 

३-धृति--धारण-लक्षणात्मिका होनेके कारण माता 
घृति धर्मका प्रतिनिधित्व करती है और धृति- धैर्यके लिये 
अपार ज्ञान, बुद्धि और मनन-इक्तिकी आवश्यकता है। 
घृतिके बलपर ही मनुष्य क्नेश-समुद्रको पारकर साहसद्वारा 
अभ्युदयको प्राप्त करता है । मन्वादि शास्त्राने तो धृतिः क्षमा 
दमोऽस्तेयं आदि सभी सदगुणों और धर्मोपर इन्हें ही प्रथम 
स्थान दिया है तथा इन्हीके कारण दूसरे सदगुण भी प्रप्त होते 
हैं। अतः ये भी मातृकाके रूपमें अवश्य उपास्य, ध्येय एवं 
पूज्य मानी गयी हैं। 

४-मेधा--मेधाइक्ति दीर्घकालीन स्मृतिके रूपमें जानी 
जाती हैं । इसीके द्वारा सम्पूर्ण शास्त्र मनुष्यके हदयमें स्मृत रहते 
हैं। मेघा शक्ति न हो तो तत्काल विस्मृति हो जाती है, अतः 
सफलताके लिये तथा भगवानकी अविच्छिन्न स्मृति बनाये 
रखनेके लिये ही मेधाशक्तिकी आवश्यकता होती है और 
इसके लिये मेधाजनन-संस्कारका विधान है, जिसके लिये 
मुख्यरूपसे मातृकारूपमें मेधाराक्तिकी आराधना की जाती है। 
इसलिये इनकी सभी सत्कार्यों, विशेषरूपसे विद्यारम्भ, 
यज्ञोपवीत, विवाह तथा सभी यज्ञादि मङ्गल कार्योमें 
श्रद्धापूर्वक उपासना आवश्यक मानी गयी है । ऋग्वेदके 
खिलभाग (१०। १५१) में मेधासूक्त पठित है। 

५-पुष्टि-पुष्टि-शक्तिका प्राण और बलसे विशेष 
सम्बन्ध है। बलके बिना शरीरका चलना-फिरना, दसों 
इन्द्रियोंका स्पन्दन और उनकी गतिशीलता, बुद्धि एवं विद्या- 
शक्ति भी कुण्ठित हो जाती है। पुष्टिका शक्तिसे सीधा सम्बन्ध 
है। अतः इन्हें सभी शक्तियोंका केन्द्र कहा जा सकता है। 
इनके द्वारा सम्पोषण होनेसे प्राण, मन, सह, ओज, बळ, तेज, 
प्रतिभा आदिका विकास होता है और मनुष्य सर्वत्र विजय प्राप्त 
करनेमें समर्थ होता है। इसीके सहारे धर्मका आचरण कर 
पुण्यलोकोको भी प्राप्त करता है तथा अधिक धर्माचरणसे 
शाश्वत शान्ति एवं मोक्षको भी प्राप्त कर सकता है । अतः सप्त 
मातृकाओंमें इनका मुख्य स्थान है और सभी माङ्गलिक 
कार्योमें इनकी उपासना आवश्यक मानी गयी है । 


अङ्क ] 


६-श्रद्धा--पुराणोमें श्रद्धादेवीको दक्ष प्रजापतिकी पुत्री 
और धर्मकी पत्नी कहा गया है (श्रीमद्भा० ४। १।४९) । 
धर्मदेवताकी ये मुख्य शक्ति मानी गयी हैं। भगवान्‌ श्रीकृष्णके 
वचनानुसार श्रद्धाके बिना किया गया धर्म-कर्म असत्‌ एवं 
निष्फल होता है और श्रद्धासे ही अनुष्ठित जप, तप, हवन, 
दान, पूजा, उपासना श्रेष्ठ फलदायक होते हैं' । 

श्रद्धा उत्पन्न होते ही देवता तथा क्रियामें विश्वास होकर 
तारतम्यरूपसे फल-प्रदानकी शक्ति अंकुरित होने लगती है। 
ऋग्वेद, तैत्तिरीय ब्राह्मण एवं ऐतरेय ब्राह्मण तथा हरिवंशादिमें 
अनेक श्रद्धा-सूक्त हैं और इनकी अपार महिमा प्रदिष्ट है। ये 
देवी परमात्म-प्रप्तिमें सर्वाधिक सहायिका होती हैं। वेदमें 


ऋषियोंके द्वारा बार-बार प्रार्थना की गयी है कि हमारी श्रद्धा 


देवताओंमेंसे किसी प्रकार न हटे। देवताओंमें-माता, पिता, 
गुरु, इश्वर, अतिथि, गो तथा गङ्गादि पवित्र नदियाँ--सभी 
परिगृहीत होते हैं। हरिवंशमें श्रद्धा-माहात्यका अत्यन्त 
विस्तारसे वर्णन है। इस दृष्टिसे श्रद्धाका महत्त्व अत्यधिक है 
और वह सभी ऐहिक-पारलौकिक फलको देनेसे कामायनी भी 
कही गयी है। मातृकाओंमें इनका प्रमुख स्थान है। 
७-सरस्वती--सरस्वतीदेवीका स्वरूपज्ञान विद्या- 
कलाके प्रतीकरूपमें मान्य है। वैसे वेदोंमें इनके अनेक रूप 
बतलाये गये हैं । जलका मुख्य रूप भी सरस्वान्‌ अर्थात्‌ समुद्र 
कहा गया है, इनकी पत्नी होनेसे ये सभी नदियोंकी भी प्रतीक 
मानी गयी हैं । ये समस्त देवताओं, ऋषियों, मुनियों तथा मानव- 
समुदायके अन्तःकरणकी शुद्धि विद्या-बुद्धिके द्वारा तथा 
बाह्य शरीरकी शुद्धि पवित्र जलके रूपमें कर सबको कृतार्थ 
करती हैं। पुराणोंमें इन्हें वेदवक्ता ब्रह्मकी प्रेरिका शक्ति और 
पञ्च सरस्वती, सप्षसारस्वततीर्थ, सप्तगङ्गा और पुनः अष्टादश 
सरस्त्रतीके रूपमें विवर्तित दिखाया गया है। इसलिये 
मातृकाओंके अन्तमें प्रतिष्ठित होनेपर भी इनका महत्त्व 
सर्वातिशायी है, क्योंकि ये ही वेद, शास्र और समस्त ज्ञान- 


* सप्तघृत-मातुकाएँ » २९१ 


विज्ञानकी अधिष्ठात्री देवी तथा उत्पादिका शक्ति और विद्या- 
बुद्धिकी एकमात्र प्रतीक मानी गयी हैं। इनके बिना किसी 
प्रकारका ज्ञान सम्भव नहीं, अतः इनकी सभी माङ्गलिक कृत्यों 
तथा यज्ञादि अनुष्ठानोंमें पूजा-उपासनाका विधान है, वह 
अवइ्यमेव करणीय है। 

सप्तघृतमातृका-चक्र--सप्तघृतमातृका-पूजाविधानके 
लिये आम्नेय कोणमें सप्तकोष्ठात्मक चक्र निर्माण कर इन सप्त 

पूर्व 
॥ श्रीः ॥ 

(वसोर्धारा) 

घृतमातृकाओंकी स्थापना, प्रतिष्ठा तथा यथोपचार-पूजाकर 
घृतधाराके द्वारा विशेष पूजा करनेका विधान है। पद्धतियोंमें 
प्रादेशमात्र स्थान (प्रायः एक बालिइत) में भी सात बिन्दुओं- 
पर दक्षिणसे उत्तरपर्यन्त क्रमशः श्रीसे लेकर सरस्वतीकी 
स्थापना करनेके बाद यथालब्धोपचारसे पूजन करके घुतः 
धाराके प्र्रवणका विधान किया गया है। कर्मकाण्डः 
पद्धतियोमें इन सात माताओंके वैदिक और पौराणिक 
मन्त्र भी प्राप्त होते हैं। इनकी विशेष पूजामें श्रीसूक्तके द्वारा 
षोडशोपचार-पूजन करना चाहिये । पूजा-विघान आदिके पूर्ण 
परिज्ञान एवं प्रक्रियाके लिये कर्मकाण्डके अन्थादिका 
अवलोकन करना चाहिये । 


—— Sr 
_ हेमन ! श्रेष्ठ धैर्यको धारण कर । प्रसंगवश सुने जानेवाले अपमानकारक वचनोंको सहन कर । स्वयं नप्रतासे बोल 


और सब लोगोंको संतोष प्रदान कर 


१- अश्रद्दधानाः पुरुषा धर्मस्यास्य परंतप। अप्राप्य माँ निवर्तन्ते मृत्युसंसारवर्त्मनि॥ (गीता ९।३) 

* कृतार्थयन्ति रक्षन्ति स्वभक्तान्‌ सर्वदेवताः के 


[देवता- 


वकक तत कक कक मनन नव ___ 


वास्तुदेवता एवं वास्तुचक्र 


(श्रीओमप्रकाशजी पालीवाल, एम° ए०, एल-एल? बीर) 


“वासतु' शब्द 'वस निवासे' धातुसे निष्पन्न होता है, जिसे 
निवासके अर्थमें ग्रहण किया जाता है । जिस भूमिपर मनुष्यादि 


प्राणी वास करते हैं, उसे वास्तु कहा जाता है। इसके गृह, 


देवप्रासाद, आम, नगर, पुर, दुर्ग आदि अनेक भेद हैं। 
वास्तुकी शुभाशुभ-परीक्षा आवश्यक है। शुभ वास्तुमे रहनेसे 
वहाँके निवासियोंको सुख-सौभाग्य एवं समृद्धि आदिकी 
अभिवृद्धि होती है और अशुभ वास्तुमें निवास करनेसे इसके 
विपरीत फल होता है। 'वास्तु' शब्दकी दूसरी व्युत्पत्ति-कथा 
वास्तुशाख्रोँ तथा पुराणादिमें इस प्रकार प्राप्त होती है-- 
वास्तुके प्रादुर्भावके कथा-विषयमें मत्स्यपुराण 
(अ० २५१) में बताया गया है कि प्राचीन कालमें 
अन्धकासुरके वधके समय भगवान्‌ शङ्करके ललाटसे पृथ्वीपर 
जो खेदबिन्दु गिरे, उनसे एक भयंकर आकृतिवाला पुरुष 
अकट हुआ, जो विकराल मुख फैलाये था। उसने 
अन्धकगणोँका रक्त-पान किया, किंतु तब भी उसे तृप्ति नहीं हुई 
और वह भूखसे व्याकुल होकर त्रिलोकीको भक्षण करनेके 
लिये उद्यत हो गया। बादमें शङ्कर आदि देवताओंने उसे 
पृथ्वीपर सुलाकर वास्तुदेवताके रूपमें प्रतिष्ठित किया और 
उसके झारीरमें सभी देवताओंने वास किया, इसलिये वह वास्तु 
(वास्तुपुरुष या वास्तुदेवता) के नामसे प्रसिद्ध हो गया। 


देवताओंने उसे गृहनिर्माणादिके, वैश्वदेव बलिके तथा पूजन-. 


यज्ञ-यागादिके समय पूजित होनेका वर देकर प्रसन्न किंया। 
' इसीलिये आज भी वास्तुदेवताका पूजन होता है । देवताओंने 
उसे वरदान दिया कि तुम्हारी सब मनुष्य पूजा करेंगे। इसकी 
पूजाका विधान प्रासाद तथा भवन बनाने एवं तडाग, कूप और 
वापीके खोदने, गृह-मन्दिर आदिके जीणोंद्धारमें, पुर बसानेमें, 
यज्ञ मण्डपके निर्माण तथा यज्ञ-यागादिके अवसरोंपर किया 
जाता है । इसलिये इन अवसरोंपर यलपूर्वक वास्तुपुरुषकी पूजा 
करनी चाहिये । वास्तुपुरुष ही वास्तुदेवता कहलाते हैं। 
हिन्दू संस्कृतिमें देव-पूजाका विधान है । यह पूजा साकार 
' एवं निराकार दोनों प्रकारकी होती है । साकार पूजामें देवताकी 
प्रतिमा, यन्त्र अथवा चक्र बनाकर पूजा करनेका विधान है। 


वास्तुदेवताकी पूजाके लिये वास्तुकी प्रतिमा एवं चक्र भी 
बनाया जाता है, जो वास्तुचक्रके नामसे प्रसिद्ध है। 
वास्तुचक्र अनेक प्रकारके होते हैं। इसमें प्रायः ४९ से 
लेकर एक सहस्रतक पद (कोष्ठक) होते हैं। भिन्न-भिन्न 
अवसरोंपर भिन्न-भिन्न पदके वास्तुचक्रका विधान है! 
उदाहरणस्वरूप ग्राम तथा प्रासाद एवं राजभवन आदिके 
अथवा नगर-निर्माण करनेमें ६४ पदके वास्तुचक्रका विधान 
है। समस्त गृह-निर्माणमें ८१ पदका,जीर्णोद्धारमें ४९ पदका, 
प्रासादमें तथा सम्पूर्ण मण्डपमें १०० पदका, कूप, वापी, 
तडाग और उद्यान, वन आदिके निर्माणमें १९६ पदका 
वास्तुचक्र बनाया जाता है । सिद्धलिंगोंकी प्रतिष्ठा, विशेष 
पूजा-प्रतिष्ठा, महोत्सवों, कोटि होम-शान्ति, मरुभूमिमें ग्राम, 
नगर, राष्ट्र आदिके निर्माणमें सहस्रपद (कोष्ठक) के 
वास्तुचक्रकी निर्माण और पूजाकी आवश्यकता होती है। 
जिस स्थानपर गृह, प्रासाद, यज्ञमण्डप या ग्राम, नगर . 
आदिकी स्थापना करनी हो उसके नैत्यकोणमें वास्तुदेवका 
निर्माण करना चाहिये । सामान्य विष्णु-रुद्रादि यञ्चोमे भी 
यज्ञमण्डपमें यथास्थान नवग्रह, सर्वतोभद्रमण्डलोंकी स्थापनाके 
साथ-साथ नैक्रृत्यकोणमें वास्तुपीठकी स्थापना आवश्यक 
होती है और प्रतिदिन मण्डलस्थ देवताओंकी पूजा-उपासना 
तथा यथासमय उन्हें आहुतियाँ भी प्रदान की जाती हैं । किंतु 
वास्तु-शान्ति आदिके लिये अनुष्टीयमान वास्तुयाग-कर्ममें तो 
वास्तुपीठकी ही सर्वाधिक प्रधानता होती है । वास्तुपुरुषकी 
प्रतिमा भी स्थापित कर पूजन किया जाता है । 
वास्तुदेवताका मूल मन्त्र इस प्रकार है-- 
वास्तोष्पते प्रति जानीह्वास्मान्‌ त्स्वावेशो अनमीवो भवानः । 
यत्‌ त्वेमहे प्रति तन्नो जुषस्वरं नो भव द्विपदे झं चतुष्पदे ॥ 
(ऋग्वेद ७ | ५४। १) 
इसका भाव इस प्रकार है--हे वास्तुदेव ! हम आपके 
सच्चे उपासक हैं, इसपर आप पूर्ण विश्वास करें और तदनन्तर 
हमारी स्तुतिःप्रार्थनाओंको सुनकर आप हम सभी उपासकोंको 
आधि-व्याधिमुक्त कर दें और जो हम अपने धन-ऐश्वर्यकी 


अङ्क 1 + वास्तुदेवता एवं वास्तुचक्र + २९३ 

कामना करते हैं, आप उसे भी परिपूर्ण कर दें, साथ ही र हैं । कर्मकाण्डग्रन्थों तथा गृहासूत्रोमे इनकी उपासना और 
वास्तुक्षेत्र या गृहमें निवास करनेवाले हमारे खरी-पुत्रादि हवन आदिके अलग-अलग मन्त्र निर्दिष्ट हैं। 

-‡ परिवारः परिजनोंके लिये कल्याणकारक हों तथा हमारे यद्यपि तडाग, आराम, कूप, वापी, आम, नगर ओर गृह, 
अधीनस्थ गौ, अश्वादि सभी चतुष्पद ग्राणियोंका भी प्रासाद तथा दुर्ग आदिके निर्माणमें विभिन्न प्रकारके कोष्ठकेकि 
कल्याण करें| वास्तुमण्डलकी रचनाका विधान है; किंतु उनमें मुख्य 

वैदिक संहिताओंके अनुसार 'वास्तोष्पति' साक्षात्‌ उपास्यदेवता ४५ ही होते हैं। हयशीर्षपाञ्चरात्र, कपिल- 
परमात्माका ही नामान्तर है; क्योकि वे विश्वन्नह्माण्डरूपी वास्तुके पाञ्चरात्र, pe अन्थोके कक सभी 
आगमों एवं पुराणोंके अनुसार वास्तुपुरुष नामक एक वास्तुसम्बन्धी एकाशीति (८१) तथा (६४) 

॥ लक ऊपर ब्रह्मा, इन्द्र आदि अष्टलोकपाल- कोष्ठात्मक चक्रयुक्त वास्तुवेदीके निर्माण करनेकी विधि है । इन 
सहित ४५ देवता अधिष्ठित होते हैं, जो वास्तुका कल्याण दोनोंमें सामान्य अन्तर है । एकाशीति पद वास्तुमण्डलकी रचनामें 


“२९४ + कृतार्थयन्ति रक्षन्ति स्वभक्तान्‌ सर्वदेवताः * [देवता- 


ववमान ल कता फफफ जतक 


उत्तर-दक्षिण और पूर्व-पश्चिमसे १०-१० रेखा. खींची जाती हैं 
और चक्र-रचनाके समय २० देवियोंके नामोल्लेखपूर्वक 
नमस्कार-मत्रसे रेखाकरण-क्रिया सम्पन्न की जाती है। इसी 
प्रकार चतुष्षष्टिपद वास्तुमण्डलमें दोनों ओरसे ९-९ रेखा. 
होती हैं। वास्तुवेदीमें थेत वर्न बिछाकर उसमें कुंकुम आदिके 
द्वारा पूर्व-पश्चिम ९ रेखाएँ खींची जाती हैं। ये ९ रेखाएँ ९ 
देवियोंकी प्रतिनिधिभूत हैं। इन्हें रेखा-देवता भी कहा जाता 
है। रेखा खींचते समय क्रमशः नाम-मन्त्रोंसे या वेद-मन्त्रोंसे 
इन देवियोंको नमस्कार करनां चाहिये। रेखादेवियोंके नाम इस 
प्रकार हे--लक्ष्मी, यशोवती, कान्ता, सुप्रिया, विमला, श्री, 
सुभगा, सुमति एवं इडा । इसी प्रकार उत्तर-दक्षिणकी रेखा- 
देवियोंके नाम इस प्रकार हैं--धान्या, प्राणा, विशाला, स्थिरा, 
भद्रा, स्वाहा, जया, निशा तथा विरजा। 
इस प्रकार चतुष्षष्टि-कोष्ठात्मक वास्तुचक्रको निर्दिष्ट 
रंगोंके चावलों या चूर्ण आदिसे भरकर ४५ देवताओंका 
आवाहन-प्रतिष्ठापूर्वक लब्धोपचारोंद्वार पूजन करना चाहिये। 
मण्डलस्थ देवताओंके नाम इस प्रकार हैं। (स्थापना-क्रम एवं 
कोष्ठकोंके वर्ण चित्रमें देखने चाहिये)-- 
(१) शिखी, (२) पर्जन्य, (३) जयन्त, 
(४) कुलिशायुध, (५) सूर्य, (६) सत्य, (७) भूर, 
(८) आकार, (९) वायु, (१०) पूषा, (११) वितथ, 
(१२) गृहक्षत, (१३) यम, (१४) गन्धर्व, (१५) भृङ्गरज, 
(१६) मृग, (१७) पितृ, (१८) दौवारिक, (१९) सुग्रीव, 


(२०) पुष्पदन्त, (२१) वरुण, (२२) असुर, (२३) शेष, 
(२४) पाप, (२५) रोग, (२६) अहि, (२७) मुख्य, 
(२८) भल्लाट, (२९) सोम, (३०) सर्प, (३१) अदिति, 
(३२) दिति, (३३) अप्‌, (३४) आपवत्स, (३५) अर्यमा, 
(३६) सावित्र, (३७) सविता, (३८) विवस्वान्‌ 
(३९) विबुधाधिप, (४०) जयन्त, (४१) मित्र, 
(४२) राजयक्ष्मा, (४३) रुद्र, (४४) पृथिवीधर तथा 
(४५) ब्रह्मा | 

तदनन्तर मण्डलके बाहर ईशान, आग्नेय, नैक्रत्य तथा 
वायव्य कोणोंमें क्रमशः चरकी, विदारी, पूतना, पापराक्षसीकी 
पुनः पूर्वादि चार दिशाओंमें स्कन्द, अर्यमा, जुम्भक तथा 
पिलिपिच्छ देवताओंकी स्थापना करनी चाहिये। उसके बाद 
पूर्वादि दस दिशाओंमें क्रमशः इन्द्र, अभि, यम, निर्क्रति, 
वरुण, वायु, कुबेर, ईशान, ब्रह्मा तथा अनन्त--इन 
दशदिक्पालोंका आवाहन कर पूजन करना चाहिये। 

इस प्रकार चक्रस्थ सभी देवताओंका आवाहन, प्रतिष्ठा 
तथा वैदिक-पौराणिक अथवा नाममन्त्रोसे पूजन करना 
चाहिये । वास्तुचक्रके उत्तर वास्तुकलशकी स्थापना-पूजा कर 
उसमें वास्तुदेवताकी प्रतिमाकी अग्न्युत्तारणपूर्वक प्राणप्रतिष्ठा 
करनी चाहिये। तदनन्तर विधिपूर्वक वास्तोष्पति या 
वास्तुदेवताकी पूजा-आराधना कर अन्तमें चक्रस्थ देवताओं 
तथा वास्तुदेवताओंको पायस-बलि देकर सर्वविध सुख-शान्ति 
एवं कल्याणके लिये .उनसे प्रार्थना करनी चाहिये । 


सर्वतोभद्र-चक्र एवं चक्रस्थ देवता 


(क) सर्वतोभद्र-चक्र 
उद्यापन, प्रतिष्ठा तथा यज्ञादि अनुष्ठान-कमेंमें सर्वतोभद्र- 
चक्र बनाकर नियत स्थानोंपर अक्षतपुझों अथवा सुपारियोंपर 
नियत देवताओंका आवाहन कर पूजन किया जाता है । यह 
चक्र बहुत मङ्गलप्रद एवं कल्याणकारी माना जाता है। 
सर्वतोभद्रके दो अर्थ होते हैं 
._ १-जिस चक्रमें सब ओर भद्र नामक कोष्ठक-समूह हों, 
उसे सर्वतोभद्र-चक्र कहते हैं। इस चक्रमें प्रत्येक दिशामें 
| दो-दो भद्र बने होते हैं, अतः यह विग्रह सार्थक होता है। 
` २-दूसरा अर्थ है जो पूजकका सब प्रकार कल्याण करे। 


चक्र-निर्माण-विधि-एक चौकोर वेदी अथवा 
चौकीपर श्वेत वस्न निछा दे। वस्र इतना बड़ा हो कि वह 
चौकीके चारों ओर आठ-आठ अङ्गुल नीचे लटक जाय। 
वस्रके चारों कोनॉको चौकीके चारों पावोंमें तानकर बाँध दे! 
सिलवट न रहे। अब चौकीके चारों ओर आठ-आठ अङ्गुल 
छोड़कर रंगे हुए सूतसे ईशानकोणसे प्रारम्भकर अम्निकोणतक 
रेखा खींचे, फिर अग्निकोणसे नैक्रित्यकोणतक । ने्त्रत्यकोणसे 
वायव्यकोणतक और वायव्यकोणसे ईंशानकोणतक रेखाएं 
खींचे। इस प्रकार चौकोर रेखा तैयार हो जायगी। 

अब इस चौकोर रेखामें दक्षिणसे उत्तरकी ओर बराबर दो 


अङ्क ] 

सर्वतोभद्रचक्र 
पूर्व 


(१८ 


ह | || (५9४: sR जहा ररक्त ) | २६.मृत्यु-रोग ६-यम 


as 


रेखा. खींचे। इस प्रकार चार रेखाएँ और तीन कोष्ठक तैयार 
हो जाते हैं । अब प्रत्येक कोष्ठकमें बराबर-बराबर दो-दो रेखाएँ. 
और खींचे। इस प्रकार कुल मिलाकर दस रेखाएँ तैयार हो 
जायँगी और कोष्ठकोंकी संख्या ९ होगी । अब प्रत्येक कोष्ठकमें 
एक-एक रेखा और खींचे। इससे रेखाओंकी संख्या १९ हो 
जायगी। इसी प्रकार पश्चिकी ओरसे पूरबकी ओर भी 
बराबर-बराबर ९ रेखाएँ खींचे। इस प्रकार रेखाओंकी संख्या 
१९५२३३८ हो जायगी। 

१-खण्डेन्दुका निर्माण-ईशानकोणसे प्रारम्भकर 
प्रत्येक कोणके एक-एक कोष्ठकको श्वेत चावलसे भर दे। 


FR 


तदनन्तर इसके अगल-बगलवाले एक-एक कोष्ठकोंको भी 
श्वेत चावलसे भर दे। इस प्रकार तीन-तीन कोष्ठकोंका 
एक-एक खण्डेन्दु चारों कोनोंपर बन जायगा । कुल मिलाकर 
खण्डेन्दुमें १२ कोष्ठक होते हैं। 

-कृष्ण-शृङ्खला- खण्डेन्दुक कोणवाले कोष्ठके 
ठीक नीचे एक खानेमें तिल अथवा काला चावल भर दे। 
इसके ठीक नीचे पूरबवाली दो कोष्ठक छोड़कर तीसरे 


कोष्ठकमे, तीन कोष्टकोंको छोड़कर चौथेमें, फिर चार | ब 


कोष्ठकोंको छोड़कर पाँचवेंमें और इसके बाद पाँच कोष्ठकोंको 
छोड़कर छठेमें काला चावल या तिल भर दे । इस प्रकार पाँच 


२९६ 


_ कोष्ठकोंकी एक कृष्ण-शृङ्खला एक कोणमें तैयार हो जायगी । 


9 


इसी विधिसे तीन तीनों कोणोंमें कृष्ण-शुङ्खला बना दे। इस 
अकार कृष्ण-भृङ्खलामै ५१८४-२० कोष्ठक होते हैं ।. 
३-वल्ली--ईशानकोणसे खण्डेन्दुके बगलवाले 
कोष्ठकके नीचे-दो कोष्ठकोंको नीले रंगसे भरे (हरितका भी 
अचलन है) । उसके बाद उसके नीचे कृष्णमेखलासे सटे दो 


कोष्ठक, फिर उसके नीचे दो कोष्ठक, उसके नीचे दो कोष्ठक ' 


तथा उसके नीचे दो कोष्ठक और उसके नीचे एक कोष्ठकको 
नीले रंगसे भर दे । इसी प्रकार दूसरी ओर भी ११ कोष्ठकोंको 
भरे। इस तरह एक ओर ११ कोष्ठक और 
दूसरी ११ कोष्ठक मिलाकर २२ कोष्ठकोंकी एक कोनेमें एक 
वल्ली तैयार हो जाती है। इसी प्रकार शेष तीन कोणोंमें वल्ली 
तैयार कर लेनी चाहिये । वल्लीकी कुल कोष्ठकोंकी संख्या 
२२२४-८८ होती है। 
४-भद्र--वल्लीके सटे रिक्त ऊपरी पाँच कोष्ठकोंको 
लाल रंगसे भर दे, फिर तीन कोष्ठकोंको और फिर एक 
कोष्ठकको लाल रंगसे भरे । यही भद्र है । एक भद्रमें ९ कोक 
लगते हैं। ८ भद्रेमि ७२ कोष्ठक होते हैं। 
७-वापी--भद्रसे सटे ऊपरी २ कोष्ठकोंको श्वेत 
चावलसे भर दे। फिर उसके नीचेके ४ कोष्ठकों, उसके नीचेके 
६ कोष्ठको, पुनः उसके नीचेके ६ कोष्ठकों, उसके नीचे ४ 
कोष्ठकों तथा उसके नीचे २ कोष्ठकोंको श्वेत चावलसे भर दे। 
इस प्रकार वापीमें चौबीस कोष्ठक लगते हैं। चार वापियोंमें 
९६ कोष्ठक होते हैं। 
६-परिधि--अब वापीके नीचे ३६ कोष्ठकोंमें परिधि 
और मध्य बनाना है । परिधिके लिये वापीके सरे ही ठीक नीचे 
छः खानोंमें पीला रंग भर दे, इसी प्रकार चारों वापियोंसे सटे 
चार कोष्ठक, छः कोष्ठक तथा पुनः चार कोष्ठकोमें पीला रंग 
भर दे। इस प्रकार परिधिमें २० कोष्ठक होते हैं। 
पक BN १६ कोष्ठकोंको मध्य कहते हैं। इसका 


नीरैकादशवल्ली तु भ्रं 
मध्ये षोडदाभिः कोष्ठः 


+ कृतार्थयन्ति रक्षन्ति स्वभक्तान्‌ सर्वदेवताः + 


[देवता- 

वर्ण लाळ होता है । इसमें कर्णिकायुक्त अष्टदल-कमळ बनाना 
चाहिये । 

बाह्य परिधि-अब सर्वतोभद्रके बाहर तीन परिधियाँ 
बनानी हैं। पहली परिधिको सफेद चावल (सत्त्वगुण) से 
भरे। दूसरी परिधि लाल चावल (रजोगुण) से, तीसरी परिधि 
काले रंगके चावल (तमोगुण) से भरे। 

सर्वतोभद्रमण्डलके कुल कोष्ठक ३२४ होते हैं। जिनमें 
१२ खण्डेन्दु, २० कृष्ण शृङ्खला, ८८ वल्ली, ७२ भद्र, ९६ 
वापी, २० परिधि तथा १६ मध्यके कोष्ठक होते हैं।* 

(ख) सर्वतो देवता 

सर्वतोभद्रमण्डलमें जिन इन्द्रादि देवताओं, मातृशक्तियों 
तथा ऋष्यादिकोंका आवाहन-प्रतिष्ठापूर्वक पूजन किया जाता 
है, उनके नाम इस प्रकार है-- 

१-ब्रह्मा, २-सोम (चन्द्रमा), ३-ईशान, _४ इन्द्र, 
८-अम्नि, ६-यम, ७-निर्क्रति, ८-वरुण, ९-वायु, १०-अष्टनसु, 
११-एकादश रुद्र, १२-द्वादश आदित्य, १३-अश्चिद्वय, 
१४-सपैतृक-विश्वेदेव, १५-सप्तयक्ष, १६-अष्टकुलनाग, 
१७-गन्धर्वाप्सरस, १८-स्कन्द, १९-नन्दी, २०-शूल, 
२१-महाकाल, २२-दक्षादि सप्तगण, २३-दुर्गा, २४-विष्णु, 
२५-स्वधा, २६-मृत्यु-रोग, २७-गणपति, २८- अप्‌, 
२९-मरुद्गण, ३०-पृथ्वी, ३१-गङ्गादि नदी, ३२-सप्तसागर, 
३३-मेरु, ३४-गदा, ३५त्रिशूल, ३६-वच्र, ३७-शक्ति, 
३८-दण्ड, ३९-खडूग, ४०-पाश, ४१-अङ्कुश, ४२-गौतम, 
४३-भरद्वाज, ४४-विश्वामित्र, ४५-कश्यप, ४६-जमदम्रि, 
४७-वसिष्ठ, ४८-अत्रि, ४९-अरुन्धती, ५०-ऐन्द्री, 
५१-कौमारी, ५२-ब्राह्मी, ५३-वाराही, ५४-चामुण्डा, 
५५-वैष्णवी, ५६-माहेश्वरी तथा ५७-वैनायकी । 

इनमेंसे ब्रह्म, सोम, ईशान, इन्द्र, अग्नि, यम, निर्क्रति, 
वरुण, वायु, अष्टवसु, एकादश रुद्र, द्वादश आदित्य, 
अश्विद्दय, विश्वेदेव, अष्टकुलनाग, स्कन्द, दुर्गा, विष्णु, स्वधा, 

कुर्यादेकोनविंशतिः । खप्डेन्दुत्रिपदः श्वेत पञ्चभिः कृष्णसुङ्खला ॥ 
रक्त पदैर्नव | षण्णवतियुता वापी परिधिः पीतविंशतिः ॥ 
रक्त पद्म सकर्णिकम्‌। परिध्यावेष्टिते पदमं बाह्ये सत्त्वरजस्तमः॥ 


तन्मध्ये स्थापयेददेवान्‌ ब्रह्माद्याश्च सुरेधरान्‌। 


- (ग्रहशान्तमें स्कन्दपुराणके वचन) 


अङ्क 1 


* सर्वतोभद्र-चक्र एवं चक्रस्थ देवता » 

गणपति, अप्‌, मरुद्गण तथा पृथ्वीदेवीका परिचय इसी स्वरोमें ही लगा रहता है । देवर्षि नारदने गन्धवोसे ही संगीत 


अङ्कके तत्तत्‌-प्रकरणोंमें वर्णित है, अतः तदर्थ उन्हीं स्थलोंका 


. अवलोकन करना चाहिये । शेषका परिचय यहाँ संक्षिप्त रूपमें 


प्रस्तुत किया जा रहा है-- 
सप्तयक्ष 

सर्वतोभद्रमण्डलमें दक्षिण तथा नैक्रत्यकोणके बीचमें 
यम ओर निर्क्रति देवताके कोष्ठकोंके मध्यके कोष्ठकमें 
सप्तयक्षोंकी स्थापना एवं पूजा-अर्चा करनी चाहिये। पुराणोंमें 
मुख्यतया जो सप्तयक्ष वर्णित हैं, वे यक्षोंके अधिपति 
इन्द्रतुल्यपराक्रमी मणिभद्र और उनकी मुख्य संतानें हैं। 
मणिभद्रके साथ इनके विशेष बलिष्ठ और धर्मिष्ठ पुत्रोंक नाम 
इस प्रकार हे--मणिभद्र, सिद्धार्थ, सूर्यतेजा, सुमना, नन्दन, 
मणिमन्त और चन्द्रप्रभ । ब्रह्माण्ड तथा वायु आदि पुराणोंके 
अनुसार ये सभी पुण्यदर्शन, पुण्यजन तथा सदा पुण्यकर्ममें 
निरत रहनेवाले बताये गये हैं। 

गन्थर्वाप्सरस्‌ रस्‌ 

(क) गन्धर्व--देवताओकी एक जातिका नाम गन्धर्व 
है। दक्षसुता प्राधाने प्रजापति कश्यपके द्वारा १० देव- 
गन्धर्वोको उत्पन्न किया था | उनके नाम हैँ- सिद्ध, पूर्ण, 
बहि, पूर्णायु, ब्रह्मचारी, रतिगुण, सुपर्ण, विश्वावसु, भानु और 
सुचन्द्र (महा, आदि० ६५।४६-४८) । गन्धवेमिँ हाहा-हूहू 
और तुम्बुरु बहुत प्रसिद्ध हुए हैं, ये भी प्राधाके ही पुत्र हैं 
(महा, आदि" ६५। ५२) । कश्यपकी अन्य पल्ली अरिष्टासे 
भी कुछ गन्धर्व उत्पन्न हुए हैं (मत्स्यर ६।४५) । 

इनमें विश्वावसु गन्थर्वोके राजा हुए हैं। इन्होंने ऋग्वेदके 
एक सूक्त (१०। १३९) का दर्शन भी किया है। ऋवेदमें 
इन्हें दिव्य गन्धर्व कहा गया है। इनसे प्रार्थना की गयी है कि 
ये अपने उपासकोंको उन कर्मोका उपदेश करें, जिनका फल 
सुनिश्चित हो और जो उपासकोंसे अज्ञात भी हो। इनसे 
बुद्धकी रक्षाके लिये भी प्रार्थना की गयी है (ऋग्वेद 
१० | १३८ । ५) । 

गन्धर्वोका पृथक्‌ एक लोक है, जहाँ ये मुख्यरूपसे 
निवास करते हैं। ये धर्मका आचरण करते हैं, देवताओंके 
गायक, कत्थक और स्तुतिपाठक होते हैं। ये निरन्तर गीतमें 
तल्लीन रहते हैं और इनका चित्त नाट्यशास्रके श्रमसाध्य 


सीखा था और इस विद्याके प्रभावसे वैष्णव लोकमें महामान्य 
हुए और भगवान्‌ शङ्करके बहुत प्रिय हो गये । तुम्बुरु और 
नारदकी महामान्यताका कारण यही नाद-तत्त्व है, क्योंकि शिव 
ही साक्षात्‌ नादस्वरूप हैं। भगवानके सामने जो गीत गाया 
जाता है, उसका फल मोक्ष या भगवानका सांनिध्य है। 
गन्धर्वलोग इस गीतमें पारङ्गत होते है (स्कन्द२, काशी» 
८॥ २१-३०) | 

गन्धर्व शब्दका व्युत्पत्तिलभ्य एक अर्थ है-गम्‌' 
(गाम्‌) अर्थात्‌ संगीतरूपी वाणीको 'धर्व' अर्थात्‌ धारण 
करनेवाला (सायणभाष्य, ऋग्वेद १०। १३९। १) । कुछ 
गन्धर्व इन्द्रकी सभामें (महा०, सभापर्व ७। २२) और कुछ 
कुबेरकी सभामें (महार, सभापर्व १० । २६) उपस्थित होते 
हैं। चित्रसेन २७ गन्धर्वो और अप्सराओंके साथ युधिष्टिरकी 
सभामें भी आये थे (महा०, सभापर्व ४। ३७) । चित्रसेन 
अर्जुनके मित्र थे। अर्जुने इनसे संगीत सीखा था (महार, 
वनपर्व ४४ । ८-९) । 

(ख) अप्सरा-अप्सराओंकी उत्पत्ति भिन्न-भिन्न 
कारणोंसे हुई है। कुछ अप्सराएँ समुद्र-मन्थनके अवसरपर 
जलसे निकली थीं (श्रीमद्भार ६।४४-४५ स्कन्दपुर, 
काशी" ९।६) । यह तथ्य इस शब्दके व्युत्पत्तिलभ्य अर्थसे 
भी ज्ञात होता है--'अद्भ्यः सरन्ति (निर्गच्छन्तीति)?, 
अर्थात्‌ जलसे निकलनेके कारण इन्हें अप्सरा कहा जाता है। 

कुछ अप्सराएँ कश्यप प्रजापतिकी पत्नी प्राधासे भी 
उत्पन्न हुई हैं। इनके नाम हँ अलम्बुषा, मिश्रकेशी, 
विद्युत्पर्णा, तिलोत्तमा, अरुणा, रक्षिता, रम्भा, मनोरमा, 
केशिनी, सुबाहु, सुरता, सुरजा और सुप्रिया आदि (महार, 
आदि० ६५।४९-५०) । एक तिलोत्तमा और है, जिसे 
ब्रह्माजीके कहनेपर विश्वकर्मने बनाया था। विश्वमे जितनी भी 
सुन्दर वस्तुएँ हैं, उनके सार अंशसे तिलोत्तमाके शरीरका. 
निर्माण हुआ (महा, आदि० २१०। ११-१२) | उर्वशीको 
नर-नारायणने अपने योगबलसे प्रकट किया । उसके सौन्दर्य 
और सौगन्ध्यसे सम्पूर्ण अप्सराएँ हतप्रभ होकर उनपर मोहित 
हो गयी थीं (श्रीमदभा« ११।४। १३) | कुछ अप्सरा 
प्रजापति कश्यपकी दूसरी पली मुनिसे उत्पन्न हुई थीं (मस्य 

[देवता- 

६।४४-४५) । कुछ अप्सराएँ कपिलाकी भी संतान हें 
(महार, आदि? ६५। ५२) । 
अप्सराऑके कुछ नाम वेदोंमें भी आये हैं, 
जैसे--मेनका,' सहजन्या, प्रम्लोचन्ती, अनुम्लोचन्ती, 
विश्वाची, घृताची, उर्वशी, पूर्वचित्ति आदि (शुक्ल यजुर्वेद 
१५॥ १६-१९) । ऋग्वेदमें बताया गया है कि (निमिके 
झापके बाद) महर्षि वसिष्ठने उर्वशीसे अपना शरीर पाया था 
(७।३३। ११-१२) । 
अप्सराओंमें रूप, लावण्य, सौभाग्य आदि गुण पुञ्जीभूत 
होकर रहते हैं, ये दिव्य भोगोंसे सम्पन्न रहती हैं और अपनी 
इच्छासे शरीर धारण कर सकती हैं (स्कन्द, काशी? 
९ । १४) । इनका अलग ही एक लोक है, जिसे अप्सरोलोक 
कहते हैं। यहाँ मुख्य-मुख्य ६० हजार अप्सरा. रहती हें 
(स्कन्दपुः, काशी० ९। १३) । 
गन्धर्व और अप्सराओंका साहचर्य 
गन्धर्व और अप्सराओंका नाम प्रायः साथ-साथ आता 
है। इसका एक कारण है-दाम्पत्य-सम्बन्ध। अथर्ववेदने 
बताया है कि कुछ अप्सरा. गन्धर्वकी पलियां हैं--'ताभ्यो 
गन्धर्वपल्लीभ्यो अप्सरोभ्यो नमः” (अथर्व २।२।५) । 
दूसरा कारण है--गीत, वाद्य और नृत्यका साहचर्य । गीतका 
अनुसरण वाद्यको करना पड़ता है और वाद्यका अनुसरण 
नृत्यको । गीत और वाद्य प्रायः गन्धवेकि हिस्सेमें आता है 
और नृत्य अप्सराओकि । यद्यपि ये दोनों ही देवता तीनोंके ही 
पारगामी विद्वान्‌ होते हैं। वनवासके अवसरपर जब अर्जुन 
इन्द्रलोक पहुँचे तो इनके सम्मानमें गन्धर्वश्रेष्ठ तुम्बुरुने वाद्यके 
साथ-साथ गाथाका गान किया और अप्सराओने नृत्यका 
प्रदर्शन क्रिया था (महार, वनपर्व ४३ | २८-३२) । 
इसी साहचर्यके कारण दोनोंकी पूजा एक साथ की जाती 
है। यजुर्वेदने दोनोंके लिये एक साथ ही देय वस्तुका निर्देश 
किया है--'गन्धर्वाप्सरोभ्यो व्रात्यम' (शुः यजु० ३० | २) । 
सर्वतोभद्रमण्डलमें वरुण और वायुके मध्य भद्रमें “गन्धर्वा- 
प्सरोभ्यो नमः,कहकर दोनोंकी साथ-साथ पूजा की जाती है। ये 
साथ-साथ पूजा ही ग्रहण नहीं करते, अपितु साथ-साथ 
वरदान भी देते हैं। मद्रदेशके राजा पुरूरवा निराहार रहकर 
कठोर तप कर रहे थे। इसे देखकर गन्धर्व एवं अप्सराएँ दोनों 


दयार हो गये और दोनेनि ही साथ ही आशीर्वाद दिया 
(मस्यपु० अ० १२०) । 
नन्दीश्वर 

स्कन्दसे उत्तरके कोष्ठकमें नन्दीश्वरका आवाहन किया 
जाता है। नन्दीश्वर भगवान्‌ शङ्करके गणोंमें मुख्य हें और 
पुराणोंमें इनके दो रूप प्राप्त होते हैं। गणोंके रूपमे ये मनुष्यकी 
आकृतिमें रहते हैं, किंतु उनका मुख कुछ बंदरकी आकृति 
लिये हुए है और ये ही भगवान्‌ शङ्करके वाहन-रूपमें जब 
उपस्थित होते हैं तब इनका रूप वृषभका हो जाता है, ये 
धर्मके अवतार माने गये हैं । प्रायः शिवमन्दिरोंमें शिवलिङ्गके 
सामने इनकी प्रतिमा स्थापित होती है और परिकमामें नन्दीसे 
लेकर सोमसूत्र (मन्दिरके पीछे लगी हुई नाली) तक जानेका 
विधान है। भगवान्‌ ाङ्करके अत्यन्त प्रिय होनेके कारण उनकी 
ध्वजामें भी वृषभाकृति रहती है। इसीलिये वे वृषकेतु तथा 
वृषभध्वज आदि नामोंसे प्रसिद्ध हैं। 

शूल 

शूल अथवा त्रिशूल भगवान्‌ शङ्करका मुख्य आयुध है। 
इनमें नुकीले भालेकी तरह तीन छोर होते हैं। इसे धारण 
करनेके कारण भगवान्‌ शङ्कर त्रिशूली तथा शूली भी कहे जाते 
हैं। त्रिशूलका मुख्य अर्थ पिनाक है, जिसके कारण भगवान्‌ 
शङ्कर पिनाकी भी कहे जाते हैं। यह त्रिशूल तीनों लोक, 
प्रकृतिके तीनों गुण तथा भूत-भविष्यत्‌ और वर्तमान तीनों 
कालका भी प्रतिनिधित्व करता है। त्रिशूली भगवान्‌ शिव 
इसे घारणकर भक्तोंके आधिभौतिक, आधिदैविक तथा 
आध्यात्मिक--इन तीनों प्रकारके कष्टोंका विनाश करते एवं 
भक्तोंकी रक्षा करते हैं। 


महाकाल 
महाकाल भगवान्‌ शिवके ही अन्यतम रूप हैं। इनका 
वर्ण श्याम है। ये सम्पूर्ण विध और तीनों लोकोमें व्याप्त हैं। 
ये सभी देवताओंमें श्रेष्ठ हैं और इनकी मुख्य प्रतिमा 
अवन्तिकापुरी (उज्जैन) में तृतीय ज्योतिर्किङ्गके रूपमे 
अवतीर्ण है, जो तीनों कालमें अपने भक्तोंकी रक्षाके लिये 
संनद्ध रहती है। शूलके उत्तर भागके कोष्ठकमे भगवान्‌ 
महाकालका पूजन किया जाता है। 
दक्षादि सप्तगण 
प्रजापति दक्ष सतीके पिता और भगवान्‌ शङ्करके श्वशुर 


अङ्क ] 


भी है, किंतु शिवकी अवहेलना एवं सतीकी उपेक्षासे जब 
वीरभद्रादिने इनके यज्ञका विध्वंस कर दिया, तब ब्रह्माजीके 
अनुरोधसे ये पुनः जीवित होकर भगवान्‌ शङ्करकी शरणमें गये 
और फिर आशुतोष भगवान्‌ शङ्करने इन्हें अपने गणोंमें मुख्य 
बना दिया। ये कैलासमें रहकर उनकी सेवा करते हैं और 
उनके पार्षदोंमें परिगणित हैं, साथ ही शिवभक्तोंको सुख प्रदान 
करते हैं। कीर्तिमुख, शृंगी, भृंगी, रिटि, बाण तथा चण्डीशको 
लेकर ये सात मुख्य गण हैं। सर्वतोभद्रचक्रमें ब्रह्मा तथा 
ईशानके कोष्ठकके मध्यकी शृङ्खलामें दक्षादि इन सप्तगणोंका 
पूजन किया जाता है। 


मृत्यु-रोग 

श्रायः सभी शास्रोंके अनुसार मृत्यु-रोग आदिके 
अधिष्ठाता यमराज माने गये हैं और ये मृत्यु-रोग उनके 
परिकरोंमें परिगणित होते हैं। छोटे-बड़े सभी रोग मृत्युके 
कारणभूत होते हैं, उनसे त्राण पाने तथा अकाल एवं 
अपमृत्युसे रक्षार्थ, यज्ञादि शुभ कर्मोमें इनका भी आवाहन- 
पूजन होता है। सर्वतोभद्रचक्रमें ब्रह्मा तथा यमके बीचकी 
वापीमें इनकी स्थापना तथा पूजा की जाती है। 

गङ्गादि नदियाँ 

भारतीय सनातन-परम्परा पवित्र करनेवाली दैवीशक्तियोंमें 
गङ्गादि नदियोंको सर्वोत्कृष्ट मानती आयी है। मन और 
शरीरकी शुद्धि किये बिना यज्ञादि अनुष्ठान एवं पूजा-उपासना 
आदि निःशक्त होते हैं । अतः सर्वप्रथम सभी प्रकारकी शुद्धि 
एवं निर्मलताका सम्पादन कर परमात्म-प्राप्तिकी योग्यता प्राप्त 
करने तथा भाव-शुद्धिके लिये सप्तगङ्गावगाहन परमावश्यक 
माना गया है। वैसे तो भारतमें अनेक पुण्यतोया नद, नदियाँ, 
पुष्करिणी, सरोवर, देवखात आदि विख्यात हैं, पर इनमें 
सप्तगङ्गा सर्वाधिक मुख्य हैं, जिनमें भागीरथी गङ्गा, 
यमुना, गोदावरी या आदिंगङ्गा गोमती, त्रयोदश सरस्वतियाँ, 
नर्मदा, सिन्थुनद तथा कावेरी-ये नदियाँ अधिक 
पुण्यशालिनी मानी गयी हैं। इनकी जल-मूर्तिक अतिरिक्त 
देवता-मूर्ति भी सभी शास्त्रॉके अनुसार मान्य है। इस 
रूपमें गङ्गादेवीने अनेक लोगोंको दर्शन दिया और वे भीष्मकी 
माता भी बनी हैं। इसी प्रकार नर्मदा पुरुकुत्सकी माता और 


* सर्वतोभद्र-चक्र एवं चक्रस्थ देवता + 

यमुना भगवान्‌ श्रीकृष्णकी पट्टमहिषियोंमेंसे एक रही हैं। 
अन्य नदियोंके भी अनेक दिव्य चरित्र एवं माहाल्य-ग्रन्थ भी 
उपलब्ध होते हैं । इनका जल पीनेसे समस्त पापोंका नाश होता 
हे तथा अवगाहनके द्वारा यह अन्तरात्माको निर्मल कर 
प्राणीको भगवत्पराप्रिके योग्य बना देता है । सर्वतोभद्रचक्रमें 
ब्रह्मके पादमूलमें पृथ्वीदेवीके उत्तरके कोष्ठकमें गङ्गादि 
सप्तनदियोंका आवाहन किया जाता है । 
सप्तसागर 

प्राचीन भूगोल-खगोल और पुराणोंके अनुसार यह 
वसुन्धरादेवी सप्त द्वीपों और सप्त समुद्रोंसे युक्त मानी गयी हैं 
और इनका मान पूर्व-पूर्व-क्रमसे दुगुना माना गया है तथा एक 
दूसरेसे सर्वदा अगम्य भी निर्दिष्ट हैं। ये सातों द्वीप- 
महासागरोंसे आवृत होनेके कारण और भी एक दूसरेसे अगम्य . 
हैं। पुराणोंक अनुसार ये द्वीप क्रमशः अधः-ऊर्ध्व-भागमें 
स्थित हैं। प्रथम द्वीप जम्बूद्वीप है, जो लवणसमुद्रसे घिरा हुआ 
है। इस दृष्टिसे आजका सम्पूर्ण दुश्यमान मण्डल जम्बूद्वीप- 
मात्र ही है; क्योंकि यह सभी ओरसे लवणसमुद्रमात्रसे आवृत 
है। इसके ऊपर सुदूर अन्तरालमें इक्षु-समुद्रसे आवृत कुदद्वीप 
है, इस द्वीप तथा सागरका मान जम्बूद्वीप और लवणार्णवसे 
द्विगुणित है। इसी प्रकार कुशद्दीपसे ऊपर छक्षद्वीप 
सुरासमुद्रसे, क्रौञ्चद्वीप घृतमण्डोदसमुद्रसे, झाल्मलिद्रीप 
क्षीरसमुद्रसे, शाकद्वीप दधिमण्डोदसे तथा पुष्करद्वीप शुद्ध 
जळके समुद्रसे घिरा है। 

ये सप्तसागर सभी नद-नदियों, जलाशयों और तीथेकि 
स्वामी कहे गये हें । अतः किसी पुण्यानुषठानमें तथा 
कलशादिके स्थापन और सर्वतोभद्र आदिके पूजनमें कल्याण 
मङ्गलके लिये एवं अन्तःकरण तथा समस्त मण्डलकी शुद्धिके 


लिये इनका ध्यान, आवाहन, स्थापन, पूजन आदि आवश्यक . 
अङ्ग माना जाता है। आचायेके पूर्णाभिषेक और 


राजा-महाराजाओके या युवराज आदिके महाभिषेकके 
अवसरपर यथाशक्ति इनके प्रत्यक्ष जलके उपयोगका भी | 
विधान है। अशक्यतामें भावनापूर्वक गङ्गादि नदियोंके पवित्र 


जलमें ही इनका आवाहन-स्मरण-ध्यान-पूजन कर उसी जलमें 
अतिष्ठित मानकर अभिषेक आदि कार्य किये जाते हैं प्रतिदिन | 


संध्या-तर्पण आदिमें इन सप्तसागरोंके तर्पण-पूजनका विधान. र 

+ कृतार्थयन्ति रक्षन्ति खभक्तान्‌ सर्वदेवताः * 


[देवता- 


है। इन्हें देवतारूप मानकर भावनाओंके द्वारा पूजित और 
संतित करनेका प्रयत्न किया जाता है और देवस्वरूप होनेके 
कारण ये उपासककी सारी कामनाएँ पूर्ण कर उसे कृतकृत्य 
कर देते हैं। 
सर्वतोभद्रचक्रमें ब्रह्माजीके पादमूलमें गङ्गादि सप्त 
नदियोंके उत्तरके कोष्ठकमें इन सप्तसागरोंका आवाहन-पूजन 
किया जाता है। 
मेरु 
मेरुको सुमेरुगिरि भी कहते हैं, यह सुवर्णमय, सर्वोच्च 
पर्वतराज कहा गया है । भगवान्‌ सूर्य इसकी प्रतिदिन परिक्रमा 
करते हैं और इसी पर्वतके ऊपर ब्रह्मा, इन्द्र, कुबेर, वरुण 
आदिकी देवसभाएँ स्थित है । इस पर्वतराजके आमूल्चूडतक 
सभी देवताओंका निवास माना गया है । यह सर्वाधिक पवित्र 
और प्रातःस्मरणीय, मङ्गलमय पर्वत माना गया है। इस 
सुवर्णमय पर्वतसे सदा ही सूर्यके समान दिव्य प्रकाश होता 
रहता है और यह अत्यन्त भव्य, आकर्षक आकारुप्रकारवाला 
है। सभी प्रकारके कल्याण-मङ्गलकी उपलब्धिके लिये 
देवताओंके निवासभूत इस पर्वतराजकी यज्ञादि-कर्मोमें 
प्रतिष्ठा-उपासना आदि की जाती है। 
इसकी उत्पत्ति ब्रह्माजीके नाभिकमलसे हुई 
है 'नाभिबन्धनसम्भूतो ब्रह्मणोउव्यक्तजन्मनः ।' 
र (मस्य० ११३ । १४) 
इस मेरु पर्वतकी, हिमालयकी पुत्री गङ्गा और पार्वतीके 
समान आयति और नियति नामकी दो महाभाग्यशालिनी 
कन्याएँ थी, जिनका विवाह पर्वतराज महात्मा मेरुने विष्णु 
भगवानके पुत्र धाता, विधाताके साथ किया था (विष्णुपु 
१ । २-३) । इस पर्वतराज मेरुके सुमेरु, स्वर्णाद्रि, मणिसानु, 
सुरालय, देवगिरि, गोधुक्‌ आदि अनेक नाम हैं। 
अष्ट आयुधोंकी स्थापना 
सर्वतोभद्रमण्डलके बाहर सत्तत-परिधिके आठौं कोणोंमें 
अष्टदिक्पालॉके अष्ट आयुधाँका आवाहन कर प्रतिष्ठापूर्वक 
पूजन किया जाता है। उत्तर, ईशान, पूर्व आदि आठ 
दिशाओके सोम, ईशान, इन्द्र आदि अधिष्ठाता देव हें और 
गदा, शूल, वज्र आदि इनके आयुध हैं। यह निम्न चक्रसे 


स्पष्ट है-- 
अधिष्ठाता देवता . आयुध 


१-उत्तर सोम गदा 
२-ईशान ईशान (शिव) शूल 
३-पूर्व झर जु 
४-आझ्नेय अग्नि शक्ति 
५-दक्षिण यम. दण्ड 
६-नैक्रत्य निरति खड्ग 
७-पश्चिम वरुण पादा 
८-वायव्य वायु अङ्कुर 


ये आयुध भी खयं देवखरूप हैं और लोकोके 
कल्याणके लिये विविध देवताओंके हाथोंमें आयुधके रूपमें 
सुशोभित होते हैं। इनकी उपासनाके मन्त्र भी अलग-अलग 
हैं। विष्णुके सुदर्शनचक्रपर तो कई सत्र स्तोत्र भी हैं। 
पाझजन्यादिके बीजमन्त्र तथा गायत्री आदि भी हैं। अभिपुराण, 
शाङ्गधर-धनुवेद और वैशम्पायन-नीतिप्रकाशिका आदि ग्रन्थोंमें 
विविध अवसरोँपर यज्ञादि-अनुष्ठानोंदारा कुण्ड आदिसे इनकी 
सहसा उत्पत्ति बतायी गयी है और इन्हें भगवान्‌ शङ्कर 
आदिका ही आयुध-रूपमें अवतार बताया गया है। वहाँ 
उनके स्तोत्र तथा पूजा-विधान भी वर्णित हैं । इसीलिये यज्ञादि 
कार्योमिं देवताओंके समूहमें इन इन्द्रादि दिग्देवताओंके वज्रादि 
आयुधोंकी पूजा आदि भी आवश्यक मानी गयी है। 
इनकी पूजाके वैदिक-पौराणिक तथा तान्त्रिक मन्त्र भी 
यथास्थान निर्दिष्ट हैं। तत्तद्‌ आयुधोंमें तत्तद्‌ देवताओंकी 
अगवत्ता भी अनुस्यूत रहती है । इनकी उपासनासे उपासककी 
सर्वविध रक्षा और उसका कल्याण होता है । 
सप्तर्षिगण एवं माता अरुन्धती 
' सर्वतोभद्रमण्डलमें सप्तमातृकाओंकी तरह सप्तर्षियोंकी 
भी पूजा होती है। ये सात ऋषि हैं--गौतम, भरद्वाज, 
विश्वामित्र, कश्यप, जमदग्नि, वसिष्ठ और अत्रि । इनके साथ 
माता अरुन्धतीका भी पूजन होता है । यहाँ इनका परिचय दिया 
जा रहा है-- 
भरद्वाजः कश्यपो गौतमश्च 
विश्वामित्रो जमदअिर्वसिष्ठः । 


अङ्क ] 


असाय की कक कक क फक क 5फक्षक, कक भक ककफककक क फक फफफ फक कक! 


यश्चोदितो भास्करेऽभूत्‌ प्रणष्टे 
सोऽप्यत्रत्रिर्भगवानाजगाम ॥ 
। (महाभार, आदि १२२ । ५१) 

१-महर्षि गोतम--महर्षि गौतम उत्तराखण्डके पारियात्र 
नामक कुलपर्वतपर आश्रम बनाकर रहते हैं। इस आश्रममें 
इन्होंने ६० 'हजार वर्षतक उग्र तपस्या की थी। इससे प्रसन्न 
होकर धर्मराजने इन्हें दर्शन दिया था और बताया था कि 
मनुष्य पवित्र रहे, सत्य भाषण करे और माताकी सेवा करता 
रहे (महाभा०, शान्ति" १२९।४-१०) | गौतम ऋषिके 
पुत्रका नाम शरद्वान्‌ था। शरद्वानको भी गौतम कहा जाता है 
(महाभा०, आदि० १२९। २) । शरद्वानके पुत्र थे कृप और 
पुत्री थी कृपी । इन दोनोंको भी यह वंशानुगत नाम प्राप्त था। 
कृपको गौतम और कृपीके लिये गौतमीका प्रयोग हुआ है 
(महा, आदि० १२९ । ४७) । 

जिस तरह राजर्षि भगीरथने उत्तर भारतमें भागीरथी 
गङ्गाको प्रवाहित किया है, इसी तरह महर्षि गौतमने उग्र तपस्या 
करके दक्षिण भारतमें गौतमी गङ्गा (गोदावरी) को प्रवाहित कर 
जनताका बहुत कल्याण किया है। ब्रह्मपुराणके गौतमी गङ्गा- 
प्रकरणमें अध्याय ७०से अध्याय १७५ तक इसका वर्णन है। 

२-महर्षि भरद्वाज- तैत्तिरीय ब्राह्मणमें एक कथा 
आती है। भरद्वाज वेदोंके पूर्ण ज्ञाता बनना चाहते थे। इसके 
लिये वे उग्र श्रम कर रहे थे, किंतु वेदोंका पार पाना कठिन 
हो रहा था। तब इन्होंने इन्द्रकी तपस्या कर उनसे वरदान प्राप्त 
किया कि सौ-सौ वर्षेकि तीन जन्म उन्हें प्राप्त हों, जिससे वे 
वेदोंका पूर्ण ज्ञान प्राप्त कर सकें। 

तीन सौ वर्ष बीतनेको आये थे, किंतु निरन्तर श्रम करते 
रहनेपर भी इन्हे पूर्णता नहीं प्राप्त हुई थी। ये उद्विप्त और निराश 
होकर बैठे हुए थे। इसी बीचमें देवराज इन्द्र सामने प्रकट हुए। 
इन्द्रने व्योमचुम्बी तीन पहाड़ोंको इनके सामने प्रकट किया। 
उनमेंसे एक मूँठ चमकदार वस्तु लेकर इन्द्रने भरद्वाजसे 
कहा--'भरद्वाज ! तुमने तीन सौ वर्षोमें इन तीन पहाड़ोंमेंसे 
मूठभर वेदका ज्ञान प्राप्त किया है। अब तुम विचार करो कि 
इन पहाड़ोंको तुम कभी पार कर सकोगे क्या ? वेद अनन्त हैं 
उनका अन्त पाना कैसे सम्भव हो सकता है ?' 

भरद्वाज ऋषि वेदकी इस अनन्तताको जानकर बहुत 


* सर्वतोभद्र-चक्र एवं चक्रस्थ देवता » 

विस्मित हुए और प्रसन्न भी हुए (तैत्ति ब्रा” 
३1 १० ९-११) । वेद ईश्वररूप हैं, जब ईश्वर अनन्त है तो 
वेदका अनन्त होना स्वाभाविक है। यह जानकर भरद्वाजको 
आनन्द भी अनन्त ही प्राप्त हुआ। भरद्वाज ऋषिने ऋग्वेदके 
छठे मण्डलके अनेक सूक्तोंका दर्शन किया है। अथर्ववेदमें भी 
अनेक मन्त्र इनसे दृष्ट हैं। ये देवगुरु बृहस्पतिके पुत्र हें । इनके 
उत्पन्न होनेपर ममता और बृहस्पतिमें विवाद हुआ था। 
बृहस्पति ममतासे कहते थे कि इस पुत्रका भरण-पोषण तुम 
करो और ममता कहती थी नहीं, इसका पालन-पोषण आप 
करें। इसलिये इनका नाम “भरद्वाज' पड़ा (विष्णुपु० 
४। १९ | १६-१७) । भरद्वाजका उचित पालन-पोषण 
मरुद्गणोंने किया था। 

एक बार दुष्यन्त-पुत्र भरतने मरुत्स्तोम नामक यज्ञ 
किया था। तब मरुद्गणने उन्हें पुत्र-रूपमें भरद्वाजको 
प्रदान किया था। इसके बाद भरद्वाज ऋषिने भरतसे यज्ञ 
कराया, जिससे उन्हें वितथ नामका पुत्र प्राप्त हुआ (हरिवंश? 
१। ३२ | १४-१७)। 

३-महर्षि विश्वामित्र--पुरूरवाके वंशमें कुशाम्बु नामके 
एक राजा हुए। इनकी तपस्यासे प्रसन्न होकर इन्द्र इनके 
पुत्ररूपमें उत्पन्न हुए, जिनका नाम गाधि या कौशिक कहा 
जाता है। गाधिकी कन्या थी सत्यवती । सत्यवतीका विवाह 
महर्षि ऋचीकसे हुआ | विवाहके बाद संतानकी कामनासे 
ऋचीकने दो चरु (यज्ञीय खीर) तैयार किये। एक चरु तो 
अपने पुत्रके लिये और दूसरा चरु राजा गाधिके लिये । 
सत्यवतीके चरुमें तो उन्होंने ब्राह्मतेजका अभिमन्त्रण किया 
और सत्यवतीके मातावाले चरमे क्षात्र-तेजका आधान किया । 
खीर तैयार होनेपर उन्होंने सत्यवतीको अच्छी तरह समझा 
दिया था, यह खीर तुम्हारी है और यह तुम्हारी माताकी है । इस 
तरह व्यवस्था कर ऋषि वन चले गये। | क 

सत्यवतीकी माताने अपनी पुत्रीसे कहा- बेटी! सभी . 


लोग अपने लिये गुणवान्‌ पुत्र चाहते है । अपनी पलीके भाईके | र 


गुणॉपर उनकी विशेष रुचि नहीं होती। अतः तुम मेरा चरु रू | 
लो और अपना चरु मुझे दे दो; क्योंकि मेरे पुत्रको 
भूमण्डलका भार सँभालना होगा और ब्राह्मणपुत्रको पराक्रमकी | 
क्या आवश्यकता होगी ? माताकी ममतामें आकर सत्यवतीने 

चरुका विनिमय कर लिया । 
कुछ दिनेकि बाद जब महर्षि ऋचीक वनसे लौटे तो 
उन्होने सत्यवतीके शरीरको अति रद्र देखा । वे समझ गये कि 
सत्यवतीने क्षात्रतेजसे अभिमन्त्रित अपनी माताके चरुको खा 
लिया है, उन्होंने कहा--'सत्यवती ! तुमने चरु बदलकर 
अच्छा काम नहीं किया। तुम्हारी माताके चरमें मैंने सम्पूर्ण 
ऐश्वर्य, पराक्रम, वीरता आदिका आधान किया था और तुम्हारे 
चरमे ब्राह्मणोचित शम-दम-तितिक्षादि गुणोंका आधान किया 
था। चरुके विनिमय करनेसे अब तुम्हारे गर्भसे क्षात्रगुणोचित 
भयावह अख-शखको धारण करनेवाला पुत्र होगा । इसके 
विपरीत तुम्हारी माताको शान्तिप्रिय ब्राह्मणोचित पुत्र होगा ।' 
यह सुनकर सत्यवती बहुत खिन्न हो गयी, वह अपने पतिके 
चरणोंपर लोट गयी और प्रार्थना करने लगी-- नाथ ! आप 
पूर्ण समर्थ हैं, अब ऐसा उपाय कीजिये कि मेरा पुत्र ऐसा न 
हो, पौत्र भले ही हो जाय ।' महर्षि ऋचीकने पत्नीकी बात 
स्वीकार कर ली। इसलिये सत्यवतीके पुत्र जमदमि हुए और 
जमदग्नि ऋषिके क्षात्रगुणोचित पुत्र परशुराम हुए। इधर 
सत्यचतीकी माताने विश्वामित्रको जन्म दिया (विष्णुपुराण 
४।७।९-३४) | 
विश्वामित्रका पहला नाम विश्वरथ था । ये तपस्याके धनी 
थे। इनकी तपस्या इतनी प्रखर थी कि इन्होंने इसके बलपर 
एक नया खर्गलोक रच डाला था। अन्तमें त्रिइंकुको सदेह 
स्वर्ग पहुँचानेमें सफल हुए (वा? रा० १।६०। १५-१६) । 
इसी तपस्याके बलपर ये ब्रह्मर्षि भी बन गये (महा०, उद्योग० 
१०४ | १७-१८) । 
इन्होंने वेदके अनेक सूक्तोंका दर्शन किया है | ऋगेदका 
तृतीय मण्डल इन्हींका दृष्ट है। ऋग्वेदमें इन्होंने स्वयं अपनेको 
कुशिक वंशका कहा है (ऋगेद ३ । ५३ | ५) | विश्वामित्रके 
बाद इनके वशजोंको भी विश्वामित्रगोत्रीय कहा गया है 
(ऋक्‌ ३। ५३। १३) । 
४-महर्षि कश्यप--कश्यप ब्रह्मे पौत्र और 
मरीचिके पुत्र हैं । दक्षकी तेरह पुत्रियाँ इनकी पलियाँ हैं । इनके 
नाम है--अदिति, दिति, दनु, काळा, दनायु, सिंहिका, क्रोधा, 
प्राधा, विश्वा, विनता, कपिला, मुनि और कद्रू (महा, आदि? 
६५॥ ११-१२) | इन तेरह पत्नियोंसे कश्यपने भिन्न-भिन्न 


अजाएँ उत्पन्न कीं । इसलिये महाभारतमें लिखा है कि Center 
सारी प्रजाएँ उत्पन्न हुई हैँ कश्यपात्तु इमाः अजाः १ (महार, 
आदि? ६५। ११) । 

(१) अदितिसे देवता उत्पन्न हुर, जिनमें बारह आदित्य 
लोकेश्वर हुए। (२) दितिसे दैत्य उत्पन्न हुए, जिनमें हिरण्याक्ष 
और हिरण्यकशिपु प्रमुख हैं। (३) दनुके चौतीस दानव पुत्र 
हुए, जो सर्वत्र विख्यात हैं। (४) कालाके पु्रॉमें कालकेय 
बहुत विख्यात हुए। (५) दनायुके पुत्रोंमें वृत्रासुरका नाम 
बहुत प्रसिद्ध है। (६) सिंहिकाने. राहु, सुचन्द आदि १०० 
पुत्रोंको जन्म दिया। यही राहु सूर्यको ग्रसता है। (७) क्रोधा 
(करूर) से क्रोधवश आदि असंख्य सुत्र -पौत्र हुए। 
(८) प्राधासे अनवद्या आदि आठ कन्याएँ, अप्सरा. एवं 
दस देवगन्धर्व उत्पन्न हुए। (९) विनतासे तार्क्ष्य, अरिष्टनेमि, 
गरुड आदि अनेक पुत्र हुए। (१०) कपिलासे अमृत, 
ब्राह्मण, गौएँ, गन्धर्व तथा अप्सरा आदि उत्पन्न हुए। 
(१९) मुनिसे भीमसेन आदि सोलह पुत्र हुए, जो देव-गन्धर्व 
जातिके हैं । इनमें चित्ररथको सर्वज्ञ और जितेन्द्रिय कहा गया 
है। (१२) कद्रूसे शेष, अनन्त, वासुकि, तक्षक, कुलिक 
आदि नाग हुए (महा०, आदि? ६५। १२-५४)। 


५-महर्षि जमदि--हवि देते समय अमिकी 
उद्दीपि-जैसी जिसमें उद्दीप्ति हो उसे जमदि (जमतए अभि) 
कहते हैँ-- 
'जमनाद्‌ वैष्णवस्यामनेर्जमदिरजायत ।' 
(वायुः, उत्तर ४। ९४) 


महर्षि जमदभिमें नामके अनुरूप गुण भी थे । महाभारतमें 
लिखा है--जमदमि ऋषि तेज और ओज दोनोंसे सम्पन्न थे। 
वेदाध्ययनमें ये महर्षियॉसे आगे थे। इनकी बुद्धिमें सम्पूर्ण 
धनुवेंद तथा चार प्रकारके अख्न खतः स्फुरित हो गये थे 
(महा०, वन० ११५।४४-४७५) । 

_येतपस्याके धनी थे। तपस्यासे ही इन्हें कामधेनु प्राप्त हुई 
थी। इन्होंने आगे चलकर क्रोधको अपने वहामें कर लिया 
था। एक बार इन्हें श्राद्ध करनेकी इच्छा हुई । इच्छा करते ही 
कामधेनु वहाँ उपस्थित हो गयी । ऋषिने दूध दुहकर दृढ़ 
पवित्र पात्रमें रख दिया । धर्मदेवताने इनकी परीक्षा लेनेके लिये 


अङ्क ] 

इसी अवसरको उपयुक्त समझा । वे क्रोधके रूपमें आये और 
दूधको दूषित कर दिया । दूधके न रहनेपर श्राद्ध हो कैसे ? यह 
अवसर क्रोध करनेका था, किंतु जमदमिने क्रोधको अपने पास 
फटकने नहीं दिया । इस घटनासे धर्मदेवता जमदमिपर बहुत 
प्रसन्न हुए (महार, आश्व० ९२ ४१-४४) । 
वेदोंमें जमदभि क्रषिका नाम बहुत बार आया है। 
तैत्तिरीय संहितासे पता चलता है कि महर्षि जमदमिने 'चतूरात' 
नामक यज्ञ किया था। इसका फल यह हुआ कि इनके वंदामें 
एक भी व्यक्ति दरिद्र न हुआ (तैत्ति० संहि० ७। १ । ९) । 
अक्षर -त्रह्मका प्रचार करना इनके जीवनका उद्देश्य था। 
वैसे ये वेदके प्रचारमें भी निरन्तर लगे रहते थे (तैत्ति०, 
आरण्यक १ । ९) । 
इनकी पल्लीका नाम रेणुका था । इनके पाँच पुत्र थे, जिनमें 
सबसे छोटे परशुराम थे, किंतु गुणमें सबसे बढ़े-चढ़े थे। 
६-महर्षि वसिष्ठ--तपखी बहुत हुए, किंतु महर्षि 
वसिष्ठकी तरह इन्द्रियोंको वशमें करनेवाला कोई नहीं हुआ । 
सव्यसाची अर्जुनने चित्ररथसे वसिष्ठ शब्दका अर्थ पूछा था। 
' उत्तरमें गन्धर्वने बताया था--'इन्द्रियोंको वशमें करनेके कारण 
महर्षिका नाम वसिष्ठ पड़ा है।' काम और क्रोध-- ये दो दोष 
दुर्जेय हैं, किंतु वसिष्ठसे ये दोनों पराजित हो गये हैं और वे 
दोनों इनके चरण दबाया करते हैं-- 
तपसा निर्जितौ शश्वदजेयावमरैरपि । 
कामक्रोधावुभो यस्य चरणौ संववाहतुः । 
इन्द्रियाणां वशकरो वसिष्ठ इति चोच्यते॥ 
(महा, आदि० १७३ | ५-६) 
इनमें तपस्यासे अपार शक्ति आ गयी थी। इतनी शक्ति 
तो थी ही कि विश्वामित्रके द्वारा अपने सौ पुत्रोंक मारे 
जानेपर वे सम्पूर्ण कुशिकवंशको मटियामेट कर दें। वे पुत्र- 
शोकसे बहुत संतप्त भी थे और समर्थ भी थे, परंतु साधुतावश 
कुशिकवंशका उच्छेद नहीं किया। इसी तरह वे विश्वामित्रके 
अन्य अत्याचार भी सहते रहे और समर्थ होते हुए भी 
असमर्थकी तरह उपेक्षा करते रहे (महार, आदि? ७३। 
७-८) । महर्षि वसिष्ठ संयम ही नहीं मर्यादाका भी 
सीमातक “पालन करते थे। पुब्रॉंका विनाश हो जानेसे 
वंश-क्षयका उन्हें बहुत कष्ट हुआ। उनकी धार्मिक प्रवृत्तिने 


उन्हें सोचनेके लिये बाध्य किया, जब वंश ही नहीं है, तब इस 
शरीरका रखना भी व्यर्थ ही है। वे मेरुके शिरसे नीचे कूद 
पड़े, किंतु उन्हें मालूम पड़ा कि रूईके ढेरपर गिरा हूँ। धधकते 
दावानलमें घुस गये, किंतु वह चाँदनी-जैसी शीतल बन गयी 
(महार, आदि? १७५ | ४४--४९) । सब कुछ किया; किंतु 
न तो विश्वामित्रके विनाशकी बात सोची और न यही सोचा कि 
यमराजसे अपने पुत्रॉंको वापस लौटा ठूँ। उनमें इतनी क्षमता 
थी कि वे यमराजसे अपने पुत्रॉंको लौटा सकते थे; किंतु इससे 
सनातन मर्यादा तो टूट ही जाती । इसी बातको महाभारतमें 
लिखा है कि वे अपने सम्पूर्ण पुत्रॉंको यमलोकसे वापस ला 
सकते थे; किंतु मर्यादाका भङ्ग न हो इसलिये उन्होंने वैसा नहीं 
किया (महा०,आदि०१७३। ९) । जब इन्हें पता चला कि इनकी 
पुत्रवधूके गर्भमें वंशका अंकुर है, तब उन्होंने अपने शरीरकी 
रक्षा की । अपकार करनेपर भी शान्त बने रहना, अपकारीके 
प्रति दुर्भावना न आने देना महामानवता है। यह वसिष्ठ-जैसे 
मनस्वियोमें ही मिलती है। 

सरस्वती नदीके “स्थाणु' तीर्थके पूर्व तटपर महर्षि 
वसिष्ठका आश्रम था ओर पश्चिम तटपर विश्चामित्रका। 
विश्वामित्र वसिष्ठका तेज देखकर जला करते थे। एक बार 
विश्वामित्रके मनमें आया कि यदि वसिष्ठ न रह जायँ तो उनकी 
तपस्याका प्रतिद्वन्द्वी भी समाप्त हो जाय । क्यों न वसिष्ठकी हत्या 
कर इस समस्याका समाधान कर लिया जाय, उस समय ये 
ब्रह्मर्षि नहीं हुए थे। एक दिन विश्वामित्रके मनमें हिंसाका यह 
विचार स्थित हो गया। मारे क्रोधके वे आगबबूला हो गये । 
उसी स्थितिमें इन्होंने सरस्वती नदीकी अधिष्ठात्री देवीका स्मरण 
किया, जब देवीको पता चला कि विश्वामित्र क्रोधित होकर 
मुझे स्मरण कर रहे हैं तो उनके शापसे बहुत डर गयीं । हाथ 
जोड़कर सेवामें पहुँचीं। विश्वामित्रने आदेश दिया--'जाओ, 
वसिष्ठको अपनी प्रखरधारामें बहाकर मेरे पास शीघ्र लाओ । 
मैं उसका वध करूँगा।' सुनते ही सरस्वती देवी काँप गयीं । 
यदि विश्वामित्रकी आज्ञाका पालन न हो तो ये झाप देंगे, उधर 
मेरे अपराधपर वसिष्ठ शाप दे सकते हैं;दोनों ओर पतन था । 

काँपती हुई सरस्वतीदेवी वसिष्ठके पास पहुंची ओर 
धीरे-धीरे सारी घटना सुना दीं। महामानवने कहा--'देवि ! 


तुम विश्वामित्रकी आज्ञाका पालन करो । नहीं तो वे तुम्हें शाप 

दे देंगे, तुम अपनेको बचाओ, मुझे बहा ले चलो।' देवी 
वसिष्ठके इस दयासे दब गयीं, वे सोचने लगीं, वसिष्ठका हित 
कैसे हो, किंतु विश्वामित्रकी ओरसे महान्‌ भय था, कुछ 
सोचकर देवीने पूर्वतट तोड़कर वेगसे बहाना प्रारम्भ कर 
दिया । तटके साथ-साथ वसिष्ठजी भी बहने लगे । वसिष्ठजीने 
किसीका अकल्याण न सोचकर स्तवनमें मन लगाया। 
देवीने वसिष्ठको विश्वामित्रके पास पहुँचाकर निवेदन 
किया कि मैं वसिष्ठको ले आयी हूँ, विश्वामित्र वसिष्ठकी 
हत्याके लिये हथियार ढूँढ़ने लगे। इधर अवसर देखकर 
सरखतीदेवी वसिष्ठको फिर पूर्वकी ओर ले गयीं। सरस्वती- 
देवीके इस अपराधपर विश्वामित्र बहुत रुष्ट हुए, उन्होंने 
सरस्वतीको शाप दिया--'तुम्हारा जल अपवित्र रक्त बन 
जाय।' एक वर्षके बाद ऋषियोंके प्रयाससे सरस्वतीका जल 
फिर शुद्ध हुआ (महार, शल्य अ० ४२-४३) । 

. वसिष्ठ ऋषिंकी पत्नीका नाम अरुन्धती है। इनके पोत्र 
पराशरसे इनकी वंदापरम्परा विकसित हुई । वेदान्तकी अद्वैत 
परम्परा भी इनसे आगे बढ़ती गयी। वसिष्ठसे शक्ति, 
पराशर, व्यास, शुकदेव तथा गौड़पाद एवं गोविन्दपादसे होती 
हुई यह परम्परा शंकराचार्यको मिली । 

७-महर्षि अत्रि- ये ब्रह्माके मानस पुत्र हैं। मरीचिके 
बाद शक्तिशाली अत्रि ब्रह्माके मनसे उत्पन्न हुए (मत्स्य 
३।६) । अत्रि ऋषि गुणोंमें ब्रह्मके ही समान हैं (श्रीमद्भा० 
९ । १४ | २) । महाभारतकी कथा है--'एक बार देवताओं 
और असुरोंका युद्ध चला। राहुने सूर्य और चन्द्रमाको 
घायल कर दिया, इसलिये घोर अन्धकार फैल गया। 
देवताओंके लिये यह संकटकी घडी थी। अन्धकासमें 
उन्हें कुछ दीखता न था और वे मारे जा रहे थे। अन्तमें 
भागकर वे अत्रि ऋषिके पास पहुँचे और इनसे अपनी रक्षाकी 
माँग की । अत्रिने पूछा-“में क्या उपाय करूँ कि आपकी रक्षा 
हो सके।' देवताओंने कहा-*आप सूर्य और चन्द्र बनकर 
प्रकाश देने लग जायेँ और तीक्ष्ण तेजसे शत्रुओंका नाश भी 
कर दें ।' अत्रि समर्थ थे। वे सूर्य और चन्द्र बनकर प्रकाशित 


होने लगे और अपने तेजसे राक्षसोंको भस्म भी करने 


लगे। देवताओंकों बल मिला और वे विजयी हुए (महार, 
अनु? १५६। २ १२) 1 


महाभारतकी यह कथा ऋग्वेद (५। ४० । ५-९) का ही 
उपबुंहण है। वहाँ कहा गया है कि हि सूर्य ! जब असुर-पुत्र 
राहुने मायारूप तमसे तुम्हें विद्ध कर दिया था, तब सब कुछ 
अन्धकारमें डूब गया था। कोई यह भी नहीं देख पाता 
था कि वह कहाँ खड़ा है, तब अत्रि ऋषिने वेदके चार मन्त्रोंके 
द्वारा उस मायारूपी अन्धकारको दूर भगा दिया था। जब इस 
कठिन परिस्थितिसे सूर्य देवता उबर गये, तब उन्होंने अत्रिसे 
कहा--'हे मुने ! अब तुम ऐसा उपाय करो कि असुर मुझे 
फिर मायारूपी अन्धकारसे आच्छन्न न करें।' 

कर्दम ऋषिने अपनी कन्या अनसूयासे अत्रि ऋषिका 
विवाह किया था (श्रीमद्भा०३ | १२। २४) । अनसूयासे 
महर्षि अत्रिके तीन पुत्र हुए-- सोम, दुर्वासा और योगी 
दत्तात्रेय (मत्स्यपु २०। १२) । 

८-महाशक्ति अरुन्धती--महाशक्ति अरुन्धती सौम्य 
स्वरूपवाली और सबकी वन्दनीया हैं (शिवपु०, रुद्रसं० 
३० ३) । पहले ये सन्ध्या नामकी ब्रह्माकी मानस पुत्री थीं। 
इन्होंने विश्वके कल्याणके लिये एक मर्यादाका होना आवश्यक 
समझा । कामभावके उत्पन्न होनेकी कोई अवस्था होनी चाहिये, 
उत्पन्न होते ही प्राणियोंमें न जाग जाय। यह मर्यादा विश्वके 
लिये हितावह है, इसके लिये उन्होंने भगवान्‌ शङ्खरको स्मरण 
कर उग्र तपस्या प्रारम्भ कर दी। भगवान्‌ आशुतोषने प्रसन्न 
होकर वरदानमें कहा--“अबसे झैशवावस्थामें किसी प्राणीको 
काम-विकार न होगा । यह काम-भाव यौवनावस्थामें उत्पन्न 
होगा और कहीं-कहीं कौमारावस्थाके अन्तिम भागमें ।' यह भी 
वरदान दिया कि “तुमसे बढ़कर कोई पतिव्रता न होगी ।' 
वरदान देनेके बाद भगवान्‌ शङ्करने कहा-- तुमने प्रतिज्ञा कर 
रखी है कि इस देहको अम्निको सौप दूँगी, इस समय 
मेघातिथिका ज्योतिष्टोम चल रहा है, अग्निदेव खूब प्रज्ज्वलित 
हो रहे हैं, उसमें अपने शरीरको डालकर अपनी प्रतिज्ञा पूरी 
करो। मेरी कृपासे तुम्हें कोई देख न सकेगा। इसके बाद 
अग्निकुण्डसे निकलकर तुम मेघातिथिकी पुत्री होगी ।' 

सन्ध्याने भगवान्‌ शङ्करके आदेशका अक्षरशः पालन 
किया। अभिकी ज्वालामें वह कान्तिमती कन्या बन गयी। 
ुत्रीको पाकर मेधातिथिको बहुत आनन्द हुआ। उस कन्याका 
नाम उन्होंने अरुन्धती रखा, क्योंकि धर्मके किसी कार्यमें वह 


अङ्क ] 


अवरोध नहीं पैदा करती थी। 

अरुन्धती जब बड़ी हो गयीं तब त्रिदेवोंने मिलकर इनका 
विवाह महर्षि वसिष्ठजीसे करा दिया। मेधातिथिकी यह पुत्री 
समग्र पतिव्रताओमैं श्रेष्ठ हैं। इनसे शक्ति आदि तेजसी सौ पुत्र 
हुए (शिवपुराण, रुद्रसं ३-६) । 

अरुन्धती अपने पतिदेवको छोड़कर कहीं न रहीं और न 
कभी पतिका विरोध किया। आकाझमें सम्र्षियोंमें वसिष्ठके 
साथ इनका स्थान है। विवाहके अवसरपर कन्याओंको इनका 
दर्शन कराया जाता है (ब्रह्माण्डपु ३1 ८) । 

अष्टमातृकाओंके आविर्भावकी कथा 

मार्कण्डेयपुराण (अ० ८२--८५) में एक कथा आती 
है । शुम्भ-निशुम्भ दो असुर थे। दोनों ही अहंकारके पुतले थे। 
बलका अर्थ विश्वको सताना नहीं होता, किंतु इन दोनों असुरोंने 
अपने बलसे सम्पूर्ण विश्वको त्रस्त कर रखा था| किसीकी न 
जान सुरक्षित थी न माल । देवताओंके भी स्थान और यज्ञभाग 
दोनों छिन गये थे। उन्हें इस विपत्तिके समय आदिशक्तिका 
वह वचन याद आया जो माताने पहले इन्हें दिया था । उन्होंने 
कहा था कि 'जब-जब असुरोंद्वार बाधा आ उपस्थित होगी, 
तब-तब मैं.अवतार लेकर उसे दूर कर दिया करूगी ।' 

माताके इस वचनको याद कर उन्हें आश्वासन प्राप्त हुआ | 
फिर तो सब देवता सर्वात्मना आदिशक्तिकी झारणमें गये और 
फिर सामूहिक रूपसे आदिशक्तिका स्तवन करने लगे। 
करुणामयी पराम्बा प्रकट हो गयीं। देवताओंको आश्वस्तकर 
बिदा कर दिया और स्वयं अपने अलौकिक सौन्दर्यसे 
हिमालयकी शोभाको सँवारती हुई विचरण करने लगीं। 

झुम्भके सेनापति थे चण्ड और मुण्ड। इन्होंने माताको 
देखा था। देखते ही माताके सोन्दर्यसे उनकी आँखें खुली-की- 
खुली रह गयीं । ऐसा सौन्दर्य उन्होंने कभी नहीं देखा था। वे 
दौड़कर अपने स्वामी शुम्भके पास पहुँचे और कहा-- 
“स्वामिन्‌ ! आप रल्लके प्रेमी हैं, संसारभरके रल्लोका आपने 
अपने पास संचय कर रखा है; किंतु ये सारे रत्र एक 
नारी-रलके आगे तुच्छ हैं। आप उसे हस्तगत कर लें। हम 
उसे देखकर आपके पास दौड़े हुए आये हैं। यह सुनते ही 
शुम्भ इस प्रयासमें लग गया । उसका अन्तिम प्रयास युद्ध- 
रूपमें परिणत हुआ | झुम्भने सेनापति धूम्रलोचनको साठ 


* सर्वतोभद्र-चक्र एवं चक्रस्थ देवता + 

हजार असुरोंके साथ भेजा। पराम्बाने अपने हुंकारसे ही 
धूम्रलोचनका उद्धार कर दिया और माताके वाहन सिंहने 
क्षणभरमें सेनाका विध्वंस कर डाला । दूसरी बार बड़ी सेनाके 
साथ चण्ड और मुण्ड आये, ये भी मारे गये। इसके बाद 
शुम्भने अपनी सम्पूर्ण सेनाके साथ रक्तबीजको भेजा । 

एक ओर तीन थे--पराम्बा, काली और वाहन । दूसरी 
ओर थे असंख्य असुर । तब पराम्बाने अपनेको अनेक रूपमें 
अभिव्यक्त किया। इन्द्र, विष्णु आदि देवताओंमें जो इनके 
झाक्त्यं हैं, उनको अलग-अलग प्रकट कर लिया । ब्रह्मा, 
शिव, कार्तिकेय, विष्णु तथा इन्द्रके शरीरसे पृथक्‌-पृथक्‌ 
शक्तियाँ निकलकर इन्हीं देवताओंके समान रूप धारणकर 
चण्डिकाके पास आयीं, जिस-जिस देवताका जैसा रूप, जैसा 
भूषण और जैसा वाहन था, उस-उस देवताके शरीरसे निकली 
हुई शक्ति भी उसी प्रकारका रूप, भूषण तथा वाहनसे सम्पन्न 
होकर असुरोंसे लड़नेके लिये तैयार हो गयीं। यही 
मातृकाओंके आविर्भावका इतिहास है। 

सर्वतोभद्रमण्डलकी बाह्य तमः-परिधिमें पूर्वादिक्रमसे इन 
ऐन्द्री, कौमारी आदि अष्टमातृकाओंकी पूजा की जाती है। 

ऐन्द्री--इन््र देवताके शरीरसे निकली हुई शक्ति 
ऐद्री कहलायीं । इनका रूप इन्द्रका, भूषण इन्द्रका और वाहन 
भी इन्द्रका ही है। ऐन्द्री देवी हाथमें वज्र लेकर ऐरावतपर 
बैठकर देवशक्तियॉसे घिरी हुई चण्डिकाके पास आयीं । इन्द्रकी 
तरह इनकी भी हजार आँखें है । 
ध्यान 

ऐन्त्री सहस्रदृक सौम्या हेमाभा गजसंस्थिता । 

वरदा सूत्रिणी वज्रं बिभ्रत्यूर्ध्वं तु दक्षिणे॥ 

वामे तु कमलं पात्रं हाभयं तदधःकरे ॥ 

सौम्य खभाववाली ऐन्द्री सहस्न नेत्रोंसे युक्त हैं। उनकी 
अङ्गकान्ति स्वर्ण-तुल्य है। वे गजराजपर संस्थित हे । अपने 


दाहिने हाथोंमें वे वरदमुद्रा, अक्षसूत्र और ऊपरके हाथमें वज | नै 
तथा बायें हाथोंमें कमल, पात्र और नीचेके हाथमें अभयमुद्रा - 


धारण करती हैं।' 9 

कौमारी--कार्तिकियकी शक्ति कौमारी कहलाती 
हैं। ये हाथमें शक्ति लेकर मोरके वाहनपर बैठकर चण्डिकाके 
पास आयौं । वस्तुतः ये कार्तिकेयके खरूपवालो ही है। . 


३०६ 


» कृतार्थयन्ति रक्षन्ति स्वभक्तान्‌ सर्वदेवताः * 


[देवता- 


पजय जज भय भककजज क जमज जज तय 


ध्यान 
घडानना तु कौमारी पाटलाभा सुशीलका । 
रविबाहर्मयूरस्था वरदा शक्तिधारिणी ॥ 
पताकां बिभ्रती दण्ड पात्रं बाणं च दक्षिणे । 
चामे चापमथो घण्टां कमले कुक्कुटं तथा । 
परशुं बिभ्रती चैव तदधस्त्वभयान्विता ॥ 
“जोभन स्वभाववाली कौमारी छः मुख और बारह 
भुजाओंसे युक्त हैं। उनकी अङ्गकान्ति पाटल वर्णकी है। वे 
मयूरपर सवार होती हैं तथा अपने दायें भागके हाथोंमें 
वरदमुद्रा, शक्ति, पताका, दण्ड, पात्र और बाण तथा बायें 
भागके हाथोंमें धनुष, घण्टा, कमल, कुकुट, परशु और 
अभयमुद्रा धारण करती हैं।' 
ब्राह्मी -हंसयुक्त विमानके ऊपर बैठकर हाथमें 
रुद्राक्षमाला तथा कमण्डलू लेकर त्रह्माजीकी शक्ति ब्रह्माणी 
आयीं। इन्होंने युद्धके अवसरपर कमण्डलुका जल छिड़ककर 
असुरोंको हतवीर्य और हततेज कर दिया था। 


ध्यान- 
तत्र ब्राह्मी चतुर्वक्त्रा षड्भुजा हंससंस्थिता। 
पिङ्गाभा भूषणोपेता मृगचमोत्तरीयका॥ 


वरं सूत्र खुव धत्ते दक्षबाहुत्रये क्रमात्‌। 
वामे तु पुस्तकं कुण्डी बिभ्रती चाभयंकरम्‌॥ 
'अष्टमातृकाओंमें ब्राह्मी चार मुख और छः भुजाओंसे 
युक्त हैं। वे हंसपर सवार होती हैं। उनकी अङ्गकान्ति पीली 
है। वे आभूषणॉंसे समुल्लसित और मृगचर्मके उत्तरीयसे 
विभूषित रहती हैं तथा दाहिने भागके तीनों हाथोंमें क्रमशः 
वरमुद्रा, अक्षसूत्र और खुवा तथा बायें भागके तीनों हाथोंमें 
पुस्तक, कुण्डी और अभयमुद्रा धारण करती हैं।' 
वाराही=यज्ञवराहरूपधारी भगवान्‌ विष्णुकी जो 
शक्ति है वह वाराहीका रूप धारण कर आयीं। वाराही देवीने 
मुखके प्रहारसे असुरोंका विध्वंस कर दिया और चक्रके 
प्रहारसे असुरोंको काट डाला और दाँतकी नोकसे असुरोंकी 
छाती फाड़ डाली । 
ध्यान 
कृष्णवर्णा तु वाराही महिषस्था महोदरी । 
वरदा दण्डिनी खड्गं बिभ्रती दक्षिणे करे॥ 


खेटपात्राभयान, वामे सूकरास्या लसदभुजा ॥ 

"वाल उदरवाली वाराही भैंसेपर सवार होती हैं । इनकी 
अङ्गकान्ति काली है । इनका मुख सूकरके समान है। ये अपने 
दाहिने हाथोंमें वरदमुद्रा, दण्ड और खड्ग धारण करती हैं तथा 
इनकी बायीं भुजाएँ ढाल, पात्र और अभयमुद्रासे सुशोभित 
रहती हैं।' 

चामुण्डा-- धूम्रलोचन-उद्धारके बाद शुम्भने चण्ड 
और मुण्डके सेनापतित्वमें चतुरङ्गिणी सेना भेजी। जाते ही इन 
लोगोंने देवीपर धावा बोल दिया। आदिंशक्तिको इनकी 
उद्दण्डतापर क्रोध हुआ। भ्रुकुटि चढ़ाते ही उनके ळलारसे 
भयंकर मुख़वाली काली प्रकट हो गयीं। इनके हाथोंमें 
लपलपाता हुआ तलवार और पाश था। काळीने चण्ड- 
मुण्डकी सम्पूर्ण सेनाको तहस-नहस कर डाला। सेनाको 
क्षणभरमें नष्ट होते देख चण्ड असुर बहुत वेगसे काली देवीपर 
टूट पड़ा, उधर मुण्ड असुरने भी देवीपर बाणोंकी झड़ी लगा 
दी। हजार चक्र भी छोड़े। काली माताने इन चक्रों और 
बाणोंको खा डाला और चण्डासुरका मस्तक भी काट डाला। - 
गिरते हुए चण्डको देख मुण्ड देवीपर चढ़ आया। कालीने 
खट्वाङ्गसे उसका भी काम तमाम कर दिया। 

इसके बाद माता काली चण्ड और मुण्डके करे सिर लेकर 
पराम्बाके पास पहुँची और अट्टहास करती हुई बोलीं-- मैन 
चण्ड और मुण्डके सिरका यह उपहार आपको भेंट किया है। 
अब आप शुम्भ-निशुम्भको मारिये।' चण्डिका देवीने मधुर 
वचनोंसे कहा--'तुम चण्ड और मुण्डको पकड़कर मेरे पास ले 
आयी हो इस कारण लोंकमें तुम्हारा “चामुण्डा' यह नाम 
विख्यात होगा ।' 
ध्यान— 

चामुण्डा प्रेतगा कृष्णा विकृता चाहिभूषणा । 

द्रष्टाली क्षीणदेहा च गर्ताक्षी कामरूपिणी ॥ 

दिग्बाहुः क्षामक्रुक्षश्च मुसलं चक्रचामरे । 

अङ्कुशं बिभ्रती खड्गं दक्षिणे चाथ वामके ॥ 

खेटं पाशं धनुर्दण्ड कुठारं चापि बिभ्रती ॥ 

'विकृत आकारवाली चामुण्डाके शरीरका रंग काला है। 
चे नागोंको आभूषणरूपमें धारण करती हैं। उनकी दाढ 
विशाळ हैं, देह दुबली-पतली है और आँखें धैसी हुई हैं । वे 


अङ्क ] 

स्वेच्छानुसार रूप धारण करनेवाली है । उनकी दस भुजाएँ हैं 
और कुक्षि क्षीण है । वे प्रेतपर सवार होती हैं। वे दाहिने 
हाथोंमें मुसल, चक्र, चामर, ॥% और खड्ग तथा बायें 
हाथोंमें ढाल, पाश, धनुष, दण्ड और कुठार धारण करती हैँ।' 
वैष्णवी--विष्णुके शरीरसे निकलकर वैष्णवी 
शक्ति आयीं । इनका रूप बिलकुल विष्णु-जैसा था । चार हाथ 
थे, एकमें शङ्ख, दूसरेमे चक्र, तीसरेमें गदा तथा चौथेमें 
शा्जृधनुष है। इन्होंने गदाकी मार, शाङ्गधनुषकी टंकार तथा 


बाणवर्षासे असुरोंको हतप्रभ कर दिया। 
ध्यान-- 


वैष्णवी ताक्ष्यंगा श्यामा षड्भुजा वनमालिनी । 
वरदा गदिनी दक्षे बिभ्रती च करेऽम्बुजम्‌। 
शङ्खचक्राभयान्‌ वामे सा चेयं विलसद्भुजा ॥ 
'वनमाला धारण करनेवाली एवं छः भुजाओंसे सुशोभित 
वैष्णवी गरुडपर आरूढ़ होती हैं। उनकी अङ्गकान्ति इयाम 
है। वे दाहिने हाथोंमें वरदमुद्रा, गदा और कमल धारण करती 
हैं तथा उनकी बायीं भुजाएँ शङ्ख, चक्र और अभयमुद्रासे 


` सुशोभित होती हैं।' 


माहेश्वरी -रिवकी शक्ति माहेश्वरी हैं। इनके हाथमें 

त्रिशूल तथा दूसरे हाथमें वरदमुद्रा है। सिरपर चन्द्रमाकी 
कलासे इनकी बहुत शोभा हो रही है। बड़े-बड़े सर्प कंकण 
बने हुए हैं। बैलपर चढ़कर माहेश्वरी चण्डिकाके पास आयीं । 
इन्होंने त्रिशूलसे शत्रुओंका क्षय कर दिया । 

ध्यान 


माहेश्वरी वृषारूढा पञ्चवक्त्रा त्रिलोचना। 

श्वेतवर्णा दशभुजा चन्द्ररेखाविभूषिता ॥ 

खड्गं वज्रं त्रिशूलं च परशुं चाभयं वरम्‌। 

पाशं घण्टां तथा नागमङ्कुरं बिभ्रती करैः ॥ 

पाँच मुख, तीन नेत्र और दस भुजाओंसे युक्त माहेश्वरी 
वृषपर आरूढ़ होती हैं। उनका वर्ण श्वेत है और वे चन्द्ररेखासे 
विभूषित रहती हैं। वे अपने हाथोंमें क्रमशः एक ओर खड्ग, 
वज्र, त्रिशूल, परशु और अभयमुद्रा तथा दूसरी ओर पाळ, 
घण्टा, नाग, अङ्कुश और वरदमुद्रा धारण किये हैं। 

वैनायकी विनायक नाम गणेशका है। इनकी 
शक्तिको वैनायकी कहते हैं। इनका रूप बिलकुल गणेशकी 
तरह है । मुखमें शुण्डादण्ड है तथा चार हाथोंमें अङ्कुश, पादा, 
त्रिशूल एवं वरदमुद्रा सुशोभित है। 


लिङ्गतोभद्रमण्डलके विशिष्ट देवता 


माङ्गलिक पूजा-महोत्सवों, यज्ञ-यागादि अनुष्ठानों तथा 
देव-प्रतिष्ठा आदि शुभ कमेमि प्रायः नवग्रह, मातृका, योगिनी 
तथा सर्वतोभद्रमण्डल आदि चक्रोंके साथ-साथ लिङ्गतोभद्र- 
मण्डल-चक्रको रचनाकर उस मण्डलमें विभिन्न देवताओंकी 
प्रतिष्ठा तथा पूजा-उपासना की जाती है, इससे साधक, उपासक, 
पूजकका सभी प्रकार कल्याण-मङ्गल होता है। लिङ्गतोभद्र- 
चक्र एकलिङ्ग, चतुर्लिङ्ग, अष्टलिङ्ग, द्वादशलिङ्ग आदि लिङ्ग 
एवं रचनाभेदसे अनेक प्रकारके बनते हैं। भद्रमार्तण्डादि 
अन्थोमें इन चक्रोंकी संरचना तथा पीठमें तत्तद्‌ देवताओंकी 
स्थापनाका विधान बताया गया है। साथ ही कर्मकाण्डके 
अन्थोंमें पूजनका विस्तृत वर्णन भी प्राप्त होता है । यहाँ संक्षेपमें 
चतुर्लिङ्गतोभद्रचक्रकी संरचना एवं उसमें पूजित होनेवाळे 
विशेष देवताओंका नामोल्लेखमात्र किया जा रहा है। विशेष 


 जानकारीके लिये शास्रोंका अवलोकन करना चाहिये तथा इन 


विषयोंके मर्मज्ञ पण्डितोंका आश्रय ग्रहण करना चाहिये । 
किसी पीठ अथवा वेदीमें पूर्व-पश्चिम तथा उत्तर-दक्षिण 
अठारह-अठारह रेखाएं खींचनेसे २८९ कोष्ठात्मक चतुर्लिङ्गतो- 
भद्रचक्र बनता है | चक्रमे अङ्कित वणोके क्रमसे कोणेन्दुके 
तीन-तीन कोष्ठकोंमें श्वेत, तीन-तीन कोष्ठकयुक्त चार कृष्ण 
शुंखलाओमें कृष्ण, वल्लियोंमें नीला (मतान्तरसे हरित), 
आठ भ्रमे रक्त, चार महारद्रोमें कृष्ण, आठ वापियोंमें श्वेत, 
भद्र तथा वापीके मध्य आठ कोष्ठकोंमें पीत, चार कृष्ण 
शृंखलाओके शीर्ष भागके तीन-तीन कोष्ठकोंमें पुनः पीत, 
लिङ्गके स्कन्धांसे सटे बीस कोष्ठकोंमें रक्त, पुनः घोडश- 


कोष्ठात्मक परिधिमें पीत तथा मध्यके नवकोष्ठात्मक पदममें 


रक्तवर्णसे रंगे अक्षत अथवा तत्तद्‌ वर्णके चूर्णादि भर देने 
चाहिये । सत्त्व, रज, तमात्मक बाह्य परिधि भी बनानी चाहिये । 


इस प्रकार भद्रमण्डलकी संरचना कर उसमें तत्तद्‌ देवताओंकी 

[देवता- 


स्थापना करनी चाहिये । 

` इस पीठमण्डलमें सर्वतोभद्रके प्रायः सभी देवताओंका 
आवाहन कर उनका भी पूजन करनेकी परम्परा है। मण्डलके 
विशिष्ट देवता इस प्रकार हैं-- 

(१) असिताङ्ग भैरव, (२) रुरु भैरव, (३) चण्ड 
भैरव, . (४) क्रोध भैरव, (५) उन्मत्त भैरव, (६) कपाल 
भैरव, (७) भीषण भैरव, (८) संहार भैरव, (९) भव, 
(१०) शर्व, (११) पशुपति, (१२) ईशान, (१३) रुद्र, 
(१४) उग्र, (१५) भीम, (१६) महान्‌, (१७) अनन्त, 
(१८) वासुकि, . (१९) तक्षक, (२०) कुलिश, 
(२१) कर्कोटक, (२२) झङ्कपाल, (२३) कम्बल, 


(२४) अश्वत, (२५) शूल, (२६) चन्द्रमौलि, 
(२७) चन्द्रमा, (२८) वृषभध्वज, (२९) त्रिलोचन, 
(३०) शक्तिधर, (३१) महेश्वर और (३२) शूलपाणि। 

इन देवताओंकी स्थापना कर मण्डलकी प्राणप्रतिष्ठा 
करके देवताओंका नाम-मन्त्रों अथवा वैदिक पौराणिक 
मन्त्रोसे गन्ध-पुष्पादि उपचारोंद्वार पूजनकर हवन आदि कार्य 
किये जाते हैं। मूलतः लिङ्गतोभद्रचक्रमें भगवान्‌ रिवके 
परिकरं, परिच्छदों, आयुधों, आभूषणॉका ही पूजन किया 
जाता है। इससे भगवान्‌ आशुतोष प्रसन्न होते हैं और 
साधकके अभीष्टकी सिद्धि होती है। साथ ही उनके अनुग्रहसे 
उपासकको शिव-सायुज्य भी प्राप्त हो जाता है। 

छान्दोग्योपनिषद्में एक आख्यान आता है। कुरुदेशमें 
ओले गिरनेसे दुर्भिक्ष पड़ गया था। वहाँ हाथीवानोका एक 
गाँव था, उसमें अपनी पत्नीके साथ उषस्ति ऋषि रहा करते 
थे। दोनोंको प्रायः भूखे रह जाना पड़ता था। एक दिन उड़द 
खाते हुए एक महावतसे उषस्तिने अन्नकी याचना की। 
महावतके पास उस जूठे उड़दके अतिरिक्त और कुछ न था। 
आपद्धर्म समझकर उषस्तिने उसे ले लिया और खा लिया। 
दूसरे दिन प्रातः धन कमानेके लिये वे एक राजाके यज्ञमें 
चळ पड़े। 

यज्ञमें ऋत्विजोंका वरण हो चुका था। वे लोग स्तुति- 
कर्म करने जा रहे थे। पद रिक्त न रहनेसे उषस्तिका यज्ञमें 
प्रवेश पाना सम्भव न था और प्रवेश पाये बिना धन कैसे 
मिलता ? अतः उन्होने एक उपाय सोचा और प्रस्तोतासे 
कहा-- जिस देवताकी तुम स्तुति करने जा रहे हो, उस 
देवताको बिना जाने स्तुति करोगे तो तुम्हारा सिर गिर जायगा ।' 
यही बात उद्गाता और प्रतिहर्तासे भी कही । सब ऋत्विज्‌ 
हाथ-पर-हाथ रखकर बैठ गये। यज्ञमें संनाटा छा गया । 
राजाने प्रभावित होकर उषस्तिको यज्ञमें सम्मिलित कर लिया। 
तदनन्तर उषस्तिने उन्हें उन-उन देवताओंका ज्ञान कराया 
(छान्दोग्य उप? १। १०-११) । 

इस आख्यायिकासे स्पष्ट है कि जिस देवताकी पूजा की 


` जाय, उसके खरूपका ज्ञान आवश्यक है । इस दुष्टिसे नवग्रह 


और उनके मण्डलके पञ्चलोकपाल, दशदिक्पाल आदि 
देवताओंका यहाँ स्वरूपनिरूपण किया जा रहा है 
अहोंकी पूजासे इस लोकमें भी कामनाओंकी प्राप्ति हो 
जाती है तथा बादमें स्वर्गकी प्राप्ति होती है । यदि किसीको कोई 
अह पीड़ा पहुँचा रहा हो तो उसे चाहिये कि अन्य ग्रहोंके साथ 
उस ग्रहकी विशेष यल्रपूर्वक पूजा करे । इनकी अवहेलना न 
करे (मस्यपु० ९३ | ७८-८०) । यदि किसी दुर्दुष्टवश कोई 
व्यक्ति छेशग्रस्त हो रहा हो तो ग्रहशान्ति कवच बनकर उसका 
निवारण कर देती है (मल्यपु० ९३ । ८१) । चित्तकी उद्विमता 


१-२ (मत्स्यपु० ९३। १३-१६) 


एवं आकस्मिक विपत्तियोमें भी ग्रह-यज्ञ आवश्यक होता है 
(मल्यपु ९३ । ८४) । 

नवग्रह-यज्ञसे शान्ति और पुष्टि दोनोंकी प्राप्ति होती है । 
वृष्टिक लिये तथा लक्ष्मी और दीर्घायुकी प्राप्तिके लिये भी 
अह-यज्ञका विधान है (मत्स्यपु० ९३ । १-२) । 

अह--सूर्य, चन्द्र, मंगल, बुध, बृहस्पति, शुक्र, शनि, 
राहु और केतु ये नौ ग्रह हैं (मत्स्यपु० ९३ । १०) । 

अधिदेवता '--सूर्यके अधिदेवता शिव, चन्द्रमाके 
पार्वती, मंगलके स्कन्द, बुधके भगवान्‌ विष्णु, बृहस्पतिके 
ब्रह्मा, शुक्रके इन्द्र, शनैश्वरके यम, राहुके काल और केतुके 
चित्रगुप्त माने गये हैं। 

अत्यधिदेवता ---उपर्युक्त क्रमसे अग्नि, जल, पृथ्वी, 
विष्णु, इन्द्र, इन्द्राणी, प्रजापति, सर्प और ब्रह्मा प्रत्यधिदेवता 
हैं। इनके अतिरिक्त विनायक, दुर्गा, वायु, आकाश और 
अश्विनीकुमारोंका भी व्याहतियोंक साथ ग्रह-मण्डलमें 
आवाहन करना चाहिये। 

सूर्य देवता 

सूर्य देवताका एक नाम 'सविता' भी है, जिसका अर्थ 
है--सृष्टि करनेवाला (सविता सर्वस्य प्रसविता--निरुक्त 
१० । ३१) । ऋग्वेदमें बताया गया है कि आदित्य-मण्डलके 
अन्तःस्थित सूर्य देवता सबके प्रेरक, अन्तर्यामी, परमात्म- 
स्वरूप हैं। ये ही सम्पूर्ण स्थावर और जङ्गमके कारण हें 
(कूर १। ११५। १) । 

मार्कण्डेयपुराणने इस तथ्यका उपबहण करते हुए कहा है 
कि सूर्य ब्रह्मस्वरूप हैं। सूर्यसे जगत्‌ उत्पन्न होता है और 
उन्हींमें स्थित है । इस तरह यह जगत्‌ सूर्य-स्वरूप है | सूर्य 
सर्वभूतस्वरूप सर्वात्मा और सनातन परमात्मा है (मार्क पुर 
९८। १२--१४) | 

वेद ब्रह्मस्वरूप हैं, अतः सूर्य देवता भी वेदस्वरूप हे । 
इसलिये इन्हें 'त्रयीतनु कहा गया है। पुराणने इसके 


स्पष्टीकरणमें एक इतिहास प्रस्तुत किया है। जब ब्रह्मा 


= 


३१० 


अण्डका भेदनकर उत्पन्न हो गये , तब उनके मुखसे '3%' यह 
महाशब्द उच्चरित हुआ । यह ओंकार परब्रह्म है और यही सूर्य 
देवताका शरीर है 
आद्यान्तं यत्परं सूक्ष्ममरूप परमं स्थितम्‌। 
ओमित्युक्त मया विप्र तत्परं ब्रह्म तद्वपुः ॥ 
(मार्कर ९८। २७) 
इस ओंकारसे पहले “भूः' फिर 'भुवः' और बादमें 'खः' 
उत्पन्न हुआ । ये तीन व्याहतियाँ सूर्यके सूक्ष्म स्वरूप हैं। फिर 
इनसे 'महः', 'जन:', “तपः' और 'सत्यम! उत्पन्न हुए, जो 
स्थूलसे स्थूलतर और स्थूलतम होते चले गये | इस तरह '३*' 
रूप शब्दब्रहासे भगवान्‌ सूर्यका स्वरूप प्रकट हुआ (मार्क० 
पु० ९८॥ २२- २४) । 
ब्रह्माके चारो मुखोंसे चार वेद आविर्भूत हुए, जो तेजसे 
उद्दीप्त हो रहे थे । ओंकारके तेजने इन चारोंको आवृत कर 
लिया । इस तरह ओंकारके तेजमें मिलकर चारों एकीभूत हो 
गये। यही वैदिक तेजोमय सूर्य देवता हैं। यह सूर्यरूप तेज 
सृष्टिमें सबसे पहले (आदिमें) उत्पन्न हुआ । इसलिये इनका 
नाम 'आदित्य' पड़ा। इस तरह यह सूर्य विश्वका अव्ययात्मक 
कारण है (मार्क? पुर ९९। १--१४) । ऋक्‌, यजुः और 
सामनामवाली. त्रयी ही प्रातःकाल, मध्याहकाल और 
अपराहणकालमें तपती है (मार्क पुर ९९ । १५)। 
` इस प्रकार भगवान्‌ सूर्य चेदात्मा, वेदसंस्थित और वेद- 
विद्यामय हैं। , 
तदेवं भगवान, भास्वान्‌ वेदात्मा वेदसंस्थितः । 
- , वेदविद्यात्मकश्चैव परः पुरुष उच्यते॥ 
६ ८ (मार्क° पुश ९९। २०) 
यही भगवान्‌ भास्कर ब्रह्मा, विष्णु, रुद्र बनकर सृष्टि, 
स्थिति और संहार करते हैं (मार्क? पुः ९९।२१) । हम 
मनुष्य इन्हींकी संतान हैं-- 
“तस्य वा इयं प्रजा यन्मनुष्याः' 
र (तै० संर ६1 ५1६1 ९) 
अदितिके पुत्ररूपमें--सनातन विधानके अनुसार 
ब्रह्माने देवताओंको यज्ञ-भागका भोक्ता तथा त्रिभुवनका स्वामी 
बनाया था, किंतु आगे चलकर इनके सौतेले भाई देत्यों, दानवों 
एवं राक्षसति संगठित होकर देवताओंके विरुद्ध युद्ध ठान दिया । 


+ कृतार्थयन्ति रक्षन्ति स्वभक्तान्‌ सर्वदेवताः * 


ऊफऊफफफऊफफफफफफफफफफफफकफफकफफफफफफऊफफफफफफफफफ फफफ अअ्अफजजफकधकपकपणयअसाशकजअकफाजयाओडाओसकाकअाणाआओजककजाजकमममककनजननशनानलकनरलिनजामिकीक 


[देवता- 


अन्तमें देवताओंको पराजित कर इनके पदों और अधिकारों- 
को छीन लिया। देवताओंकी माता अदिति अपने पुत्रोंकी 
दुर्गति देखकर बहुत उद्विम्न हो गयीं। त्राण पानेके लिये 
वे भगवान्‌ सूर्यकी उपासना करने लगीं । निराहार रहती थीं। 
उनकी तपस्यासे भगवान्‌ सूर्य प्रसन्न हो गये । उन्होंने वरदान 
दिया कि 'अपने सहस्त्र अंशोंके साथ मैं तुम्हारे गर्भसे अवतीर्ण 
होकर तुम्हारी मनःकामना पूर्ण करूंगा ।' भगवान्ने शीघ्र ही 
अपने वरदानको फलित किया । अपनी क्रूर दृष्टिसे देखकर 
शत्रुओका विध्वंस कर वेदमार्गको फिरसे स्थापित कर दिया । 
देवताओंने अपने-अपने पद और अधिकार प्राप्त कर लिये। 
भगवान्‌ सूर्य अदितिके पुत्र हुए, इसलिये आदित्य कहे जाने 
लगे--'अदितेरपत्य॑ पुमान्‌ आदित्यः।'इसी अर्थमें, वेदमें 
आदित्य (ऋ० १।५०।१३) तथा आदितेय (ऋ०१०। 
८८। ११) शब्द भी आते हैं। 


वर्ण--सूर्य देवताका वर्ण लाल है। 


चाहन--इनका वाहन रथ है । जिस प्रकार भगवान्‌ सूर्य 
वेदस्वरूप हैं, उसी प्रकार उनका रथ भी वेदस्वरूप है । इनके 
रथमें एक ही चक्र है, जो संवत्सर कहलाता है। इस रथमें 
मासस्वरूप बारह अरे हैं। ऋतु-रूप छः नेमियाँ हैं और तीन 
चौमासे-रूप तीन नाभियाँ हैं (श्रीमद्भा ५। २१ । १३) | 
इस रथमें अरुण नामक सारथिने गायत्री आदि छन्दोंके सात 
घोड़े जोत रखे हैं (भा? ५। २१ । १५, ऋक्‌०१ । ११५।३ ) । 
सारथिका मुख भगवान्‌ सूर्यकी ओर रहता है इनके साथ साठ . 
हजार बालखिल्य स्वस्तिवाचन और स्तुति करते हुए चलते हैं। 
ऋषि, गन्धर्व, अप्सरा, नाग, यक्ष, राक्षस और देवता आत्मरूप 
सूर्य नारायणकी उपासना करते हुए चलते है । 


परिवार--भगवान्‌ सूर्यकी दो पलियाँ हैं--संज्ञा और 
निक्षुभा। संज्ञाके सुरेणु, राज्ञी, द्यौ, त्वाष्टी एवं प्रभा आदि 
अनेक नाम हैं तथा छायाका ही दूसरा नाम निक्षुभा है । संज्ञा 
विश्वकर्मा त्वष्टाकी पुत्री हैं। भगवान्‌ सूर्यको संज्ञासे 
वैवस्वतमनु, यम, यमुना, अश्विनीकुमारद्दय और रैवन्त तथा 
छायासे शनि, तपती, विष्टि और सावर्णिमनु--ये दस संतानें 
प्राप्त हुई । 

शक्तियाँ-इडा, सुषुम्ना, विश्वार्चि, इन्दु, प्रमर्दिनी, 


vos 


अङ्क ] 


* नवग्रह-मण्डलके देवताओंका परिचय + 

अहर्षिणी, महाकाली, कपिला, प्रबोधिनी, नीलाम्बरा, 
खनान्तःस्था और अमृता--ये भगवान्‌ सूर्यकी बारह शक्तियाँ 
हैं (अम्निपु० ५१॥ ८-९) | 

आयुध--चक्र, शक्ति, पाश, अंकुश सूर्य देवताके 
प्रधान आयुध हैं (श्रीतत्तनिधि) । 

सूर्यके अधिदेवता शिव (ईश्वर) हैं और प्रत्यधिदेवता 
अभि हैं। सूर्य देवताका ध्यान इस प्रकार करना चाहिये-- 


पद्मासनः पदाकरः पद्मगर्भः समद्युतिः । 
सप्ताश्वः सप्तरज्जुश्च द्विभुजः स्यात्‌ सदा रविः ॥ 
(मल्यपु० ९४। १) 


“सूर्यदेवकी दो भुजाएँ हैं, वे कमलके आसनपर 
विराजमान रहते हैं, उनके दोनों हाथोंमें कमल सुशोभित रहते 
हैं। उनकी कान्ति कमलके भीतरी भागकी-सी है और वे सात 
घोड़ों तथा सात रस्सियोंसे जुड़े रथपर आरूढ़ रहते हैं।' 

चन्द्र देवता 

चन्द्रदेव महर्षि अत्रिके पुत्र हैं। चन्द्र देवताको सर्वमय 
कहा गया है, क्योंकि ये सोलह कलाओंसे युक्त हैं तथा 
मनोमय, अन्नमय, अमृतमय पुरुषस्वरूप भगवान्‌ हैं। चन्द्र 
देवता ही सभी देवता, पितर, मनुष्य, भूत, पशु, पक्षी, सरीसृप 
और वृक्ष आदि प्राणियोंके प्राणका आप्यायन करते हैं 
(श्रीमद्धा० ५। २२ । १०) । 

ब्रह्माने चन्द्र देवताको बीज, ओषधि, जल तथा 
ब्राह्मणोंका राजा बना दिया । प्रजापति दक्षने अश्विनी, भरणी 
आदि नामवाली सत्ताईस कन्याऐ चन्द्र देवताको ब्याह दीं। ये 
सत्ताईस नक्षत्रके रूपमें जानी जाती हैं (हरिवंश हरि० पर्व 
२५।४--२२) । ये सभी पलियाँ शील और सोन्दर्यसे 
सम्पन्न तथा पतित्रत-धर्मधारिणी हें । इस तरह इन नक्षत्रोंके 
साथ चन्द्र देवता परिक्रमा करते हुए सब प्राणियोंके पोषणके 
साथ-साथ पर्व, संधियों एवं विभिन्न मासाँका विभाग किया 
करते हैं (महाभा०, वन० १६३ 1३२) । 

महाभारतमें लिखा है कि पूर्णिमाको चन्द्रोदयके समय 
ताँबेके बर्तनमें मधुमिश्रित पकवानको यदि चन्द्र देवताको 
अर्पित किया जाय तो इससे इनकी तृप्ति तो होती ही है, साथ 
ही आदित्य, विश्वेदेव, अश्विनीकुमार, मरुद्गण और वायुदेव 
भी प्रसन्न और तृप्त होते हैं। 


वर्ण- चन्द्र देवताका वर्ण श्वेत है । 
वाहन--इनका वाहन रथ है। इस रथमें तीन चक्र होते 
हैं। रथमें दस घोड़े जुते रहते हैं। सब घोड़े दिव्य, अनुपम 
और मनके समान वेगवान्‌ होते हैं। इनके नेत्र और कान भी 
श्वेत होते हैं। ये स्वयं शङ्खके समान उज्ज्वल हैं (मत्स्यपु० 
१२६ | ४७-५०) । 
परिवार--चन्द्र देवताकी नक्षत्र-नामवाली अश्विनी, 
भरणी आदि सत्ताईस पलियाँ हैं। इनके पुत्रका नाम बुध है, जो 
तारासे उत्पन्न हुए हैं। चन्द्रमाके अधिदेवता अप्‌ और 
प्रत्यधिदेवता उमा हैं। 
इनकी प्रतिमाका स्वरूप इस प्रकार है-- 
श्वेतः श्रेताम्बरधर: श्रेताश्वः श्वेतवाहनः । 
गदापाणिड्रिबाहुश्च कर्तव्यो वरदः शशी ॥ 
(मत्स्यपुः ९४॥ २) 
“चन्द्र देवता गौरवर्ण हें । इनके वस्न, अश्च और रथ तीनों 
श्वेत हैं । इनके एक हाथमें गदा और दूसरे हाथमें वरदमुद्रा है ।' 
मंगल देवता 
उत्पत्ति-कथा--वाराहकल्पकी बात है। भगवान्‌ 
वाराहने रसातलसे पृथ्वीका उद्धार कर उसको अपनी कक्षामें 
स्थापित कर दिया था । पृथ्वीदेवीकी उद्िग्रता मिट गयी थी 
और वे खस्थ हो गयी थी । उनकी इच्छा भगवानको पतिके 
रूपमें पानेकी हो गयी। उस समय वाराह भगवानका तेज 
करोड़ों सूर्यके सदुश असह्य था । पृथ्वीकी अधिष्ठात्री देवीकी 
कामनाकी पूर्तिक लिये भगवान्‌ वाराह अपने मनोरम रूपमें 
आ गये और पृथ्वीदेवीके साथ वे दिव्य वर्षतक एकान्तमें रहे । 
इसके बाद पुनः वाराह-रूपमें आकर पृथ्वीदेवीका पूजन किया 
(ब्ह्मवै> पु० २1 ८ २९--३३) । उस समय पृथ्वीदेवी 
गर्भवती हो चुकी थीं, उन्होंने मंगल नामक ग्रहका जन्म दिया 
(ब्रह्मवै> पुर २ । ८। ४३) । विभिन्न कल्पोमे मंगल ग्रहकी 
उत्पत्तिकी विभिन्न कथाएँ हैं। आजकल पूजाके प्रयोगमें इन्हें 
भरद्वाज गोत्र कहकर सम्बोधित किया जाता है। यह कथा 
गणेशपुराणमें आती हे । 
मंगल ग्रहके पूजनकी बडी महिमा है। भौमत्रतर्मे 


ताम्रपत्रपर भौम-यन्त्र लिखकर मंगलकी सुवर्णमय प्रतिमा न पी 


प्रतिष्ठित कर पूजा करनेका विधान हे (भविष्यपुराण) । जिस 


३९२ 


+ कृतार्थयन्ति रक्षन्ति स्वभक्तान्‌ सर्वदेवताः * 


[देवता- 


वत ता तत त OSS 


मंगलवारको स्वाति नक्षत्र मिले, उसमें भौमवार-व्रत करनेका. 
विधान है । मंगल देवताके नामोंका पाठ करनेसे ऋणसे मुक्ति 
मिलती है (पद्मपुराण) । अंगारक-त्रतकी विधि मत्स्यपुराणके 
बहत्तरवें अध्यायमें लिखी गयी है । मंगल अशुभ ग्रह माने 
जाते हैं। यदि ये वक्रगतिसे न चलें तो एक-एक राशिको 
तीन-तीन पक्षमें भोगते हुए बारह राशियोंको पार करते हैं 
(श्रीमद्धा० ५। २२ । १४) । 
वर्ण- मंगल ग्रहका वर्ण लाल होता है और इनके रोम 
भी लाल हैं (मत्स्यपु० ९४।३) । 
बाहन--मंगल देवताका रथ सुवर्ण-निर्मित है । लाल 
रंगवाले घोडे इस रथमें जुते रहते हैं। रथपर अमनिसे 
उत्पन्न ध्वज लहराता रहता है । इस रथपर बैठकर मंगल देवता 
कभी सीधी, कभी वक्रगतिसे विचरण करते हैं (मत्स्यपु० 
१२७ | ४-०) । कहीं-कहीं इनका वाहन मेष (भेडा) बताया 
गया है (श्रीतत्त्वनिधि) । 
मंगल देवताका ध्यान इस प्रकार करना चाहिये-- 
रक्तमाल्याम्बरधरः शक्तिशूलगदाधरः । 
चतुर्भुजः रक्तरोमा वरदः स्याद्‌ धरासुतः ॥ 
(मत्स्यपु० ९४। ३) 
“भूमिपुत्र मंगल देवता चतुर्भुज हैं। इनके शरीरके रोयें 
लाल हैं। इनके हाथोमें क्रमसे शक्ति, त्रिशूल, गदा और 
वरदमुद्रा है। उन्होंने लाल मालाएँ. और लाळ वस्न धारण 


कर रखे हैं।' 
बुध देवता 

बुध देवताके पिताका नाम चन्द्रमा और माताका नाम 
तारा है (अथर्ववेद ५।७। २)। ब्रह्माने इनका नाम बुध 
इसलिये रखा कि इनकी बुद्धि बहुत ही गम्भीर है (श्रीमद्धा० 
९ । १४। १४) । ये सभी शास्त्रोंके पारङ्गत, हस्ति-शास्रके 
प्रवर्तक, , सूर्यके समान तेजस्वी और चन्द्रमाके समान 
कान्तिमान्‌. हैं (मत्स्यपु० २४। १-२) । ब्रह्माने ब्रह्मर्षियोंके 
साथ बुध देवताको भूतलके राज्यपर अभिषिक्त किया ओर 
अह भी बना दिया (मत्स्यपु० २४। १०) । 

बुधका विवाह मनुपुत्री इलाके साथ हुआ (महाभा०, 
अनु० १४७ । २६-२७)। इलासे पुरूरवाकी उत्पत्ति हुई। इस 
तरह चन्द्रवंशका विस्तार होता चला गया (श्रीमद्धा० 


९। ३४-३५) । 

बुध अह प्रायः मंगल ही करते हैं, किंतु जब ये सूर्यकी 
गतिका उल्लङ्घन करते हैं, तब आँधी-पानी और सूखेका भय 
आप्त होता है (श्रीमद्धा० ५। २२ । १३) । 

वर्ण--बुधका वर्ण कनेरके फूलकी तरह पीला है 
(मत्स्यपु ९४। ४)। 

वाहन--बुध देवताका रथ श्वेत और प्रकाशसे दीप् है। 
इसमें वायुके समान वेगवाले पीले रंगके दस घोड़े जुते रहते 
हैं। उनके नाम- श्वेत,पिशङ्ग, सारंग, नील, पीत, विलोहित, 
कृष्ण, हरित, पूष और पृष्णि हैं (मत्स्यपु० १२७। १-३) । 
सिंह भी इनकी सवारी है (मत्स्यपु० ९४। ४) । 

बुधके' अधिदेवता और प्रत्यधिदेवता विष्णु हैं । इनका 
ध्यान इस प्रकार है-- 


पीतमाल्याम्बरधरः कर्णिकारसमझुतिः । 
खड्गचर्मगदापाणिः सिंहस्थो वरदो बुधः ॥ 
(मत्स्यपु० ९४।४) 


“बुध पीले रंगकी पुष्पमाला और वस्न धारण करते हे 
उनकी झारीरकान्ति कनेरके पुष्प-जैसी है। वे अपने चारों 
हाथोंमें क्रमशः तलवार, ढाल, गदा और वरद मुद्रा धारण 
किये रहते हैं तथा सिंहपर सवार होते हैं ।' 

. बृहस्पति देवता 

अङ्गिपत्र बृहस्पति देवताओंके गुरु हैं, पुरोहित हें 
(तैः संर ४६ । ४ | १० । १; महाभा०, आदि० ७६ । ६) । ये 
अपने प्रकृष्ट ज्ञानसे देवताओंको उनका यज्ञ-भाग प्राप्त करा 
देते थे। असुर यज्ञमें विन्न डालकर देवताओंको भूखों मारना 
चाहते थे। ऐसी परिस्थितिमें देवगुरु रक्षोघ्न मन्त्रोंका प्रयोग कर 
दैत्योंको दूर भगा देते थे। इस तरह देवताओंको यज्ञ-भाग 
मिल जाया करता था (ऋकू० २।२३।२) । 

इन्हें देवताओंके आचार्यत्व और ग्रहत्व कैसे प्राप्त हुए ? 
इसकी कथा स्कन्दपुराणमें आयी है। बृहस्पति अपने 
अभ्युदयके लिये प्रभासतीर्थ जाकर घोर तप करने लगे! 
इनकी पराभक्तिसे भगवान्‌ शङ्कर प्रसन्न हो गये। उन्होंने 
वरदान दिया कि तुम देवताओंके पूज्य गुरु होगे और अहत 
भी प्राप्त करोगे (स्कन्दपु० ७।४७। २--+४) । 
एक-एक राशिपर एक-एक वर्ष रहते हैं। वक्रगति होनेपर 


क 


अङ्क 1 * नवग्रह-मण्डलके देवताओंका परिचय + ३१३ 
इसमें अन्तर आ जाता है (श्रीमद्धा० ५। २२ । १५) । सुशोभित रहती है।' 
बृहस्पति स्वयं सुन्दर हैं और इनका आवास भी बहुत आचार्य शुक्र 


सुन्दर है (ऋक्‌ ७। ९७। ७) । ये विश्वके लिये वरणीय हैं 
(ऋक्‌० ७1९८ । ४), वाञ्छित फल प्रदानकर सम्पत्ति और 
बुद्धिसे भी सम्पन्न कर देते हैं (ऋक्‌० ७। १०। ९७) । ये 
आराधकोंको सन्मार्गपर चलाते हैं और उनकी रक्षा भी करते 
हैं (क्रक्‌०२ । २३ । ४) । शरणागतवत्सलता इनमें कूट-कूट- 
कर भरी हुई है। 
वर्ण--बृहस्पति देवताका वर्ण पीत है (मल्यपुर 
९४। ५) | 
बाहन--देवगुरु बृहस्पतिका वाहन रथ है, यह सुखकर 
और सूर्यके समान भास्वर है (ऋक्‌० ७। ९७। ६) । इनका 
रथ सोनेका है। इसमें वायुके समान वेगवाले पीले रंगके 
आठ घोड़े जुते रहते हैं। 
आयुध--गुरु बृहस्पतिका आयुध सुवर्णनिर्मित दण्ड है 
(ऋक्‌० ७। ९७॥७) । 
परिवार--देवगुरु बृहस्पतिकी एक पलीका नाम शुभा 
और दूसरीका तारा है। शुभासे सात कन्या. उत्पन्न हुई-- 
भानुमती, राका, अर्चिष्मती, महामती, महिष्मती, सिनीवाली 
और हविष्मती । तारासे सात पुत्र तथा एक कन्या भी उत्पन्न हुई, 
जिसका नाम स्वाहा है । ममतासे भारद्वाज नामका एक पुत्र है । 
इनके एक पुत्रका नाम कच भी है । देवगुरु बृहस्पतिके दो भाई 
हैं। बड़े भाईका नाम उतथ्य और छोटे भाईका नाम संवर्त है 
(महाभा०, आदि० ६६। ५) । बृहस्पतिकी एक बहन हें, 
जिनका नाम वरख्ी है। ये ब्रहावादनी और योगपरायणा हैं। 
इनके पतिका नाम प्रभासवसु है। 
बृहस्पतिके अधिदेवता इन्द्र और प्रत्यधिदेवता ब्रह्मा हैं। 
इनकी प्रतिमा इस प्रकार निर्दिष्ट है-- 
देवदैत्यगुरू तद्वत पीतश्वेती चतुर्भुजौ। 
दण्डिनौ वरदौ कार्यो. साक्षसूत्रकमण्डलू ॥ 
(मल्यपु० ९५। ५) 
'देवताओं और दैत्योंके गुरु बृहस्पति और शुक्रकी 
प्रतिमाएँ क्रमशः पीत और श्वेत वर्णकी बनानी चाहिये। उनके 
चार हाथोंमें दण्ड, रुद्राक्षकी माला, कमण्डलु और वरद मुद्रा 
दे? अं° ११-- 


शुक्राचार्य दानवोंके पुरोहित हैं (तै सं २ । ५1 ८। ५, 
तो० ब्रा ७। ५। २०) । ये योगके आचार्य हैं। अपने शिष्य 
दानवॉपर इनकी कृपा बरसती रहती है । मृतसंजीवनी विद्याके 
बलपर ये मरे हुए दानवोंको जिला देते हैं (महाभाः, आदि? 
७६॥ ८) । असुरोंके कल्याणके लिये इन्होंने एक ऐसे कठोर 
व्रतका अनुष्ठान किया, जिसे आजतक कोई कर नहीं सका 
था । इस व्रतसे इन्होंने देवाधिदेव शङ्करको प्रसन्न कर लिया । 
औढरदानीने वरदान दिया कि तुम देवताओंको पराजित कर 
दोगे और तुम्हें कोई मार नहीं सकेगा (मत्स्यपु०, अ० ४७) । 
अन्य वरदान देकर भगवानने इन्हें घनोंका अध्यक्ष और 
प्रजापति भी बना दिया। 

इसी वरदानके आधारपर शुक्राचार्य इस लोक और 
परलोकमें जितनी सम्पत्तियाँ हैं, सबके स्वामी बन गये 
(महाभा, आदि० ७८ । ३९) । सम्पत्ति ही नहीं, शुक्राचार्य तो 
समग्र ओषधियों, मन्त्रों और रसोंके भी स्वामी हैं (मत्स्यपु० 
४७ । ६४) । इन्होंने अपनी समस्त सम्पत्तियाको अपने शिष्य 
असुरोंको प्रदान कर दिया था (मत्स्यपु० ६७। ६५) । दैत्यगुरु 
झुक्राचार्यका सामर्थ्य अद्भुत है। 

ब्रह्माकी प्रेरणासे शुक्राचार्य ग्रह बनकर तीनों लोकोंके 
प्राणका परित्राण करने लगे। कभी वृष्टि, कभी अवृष्टि, कभी 
भय और कभी अभय उत्पन्न कर ये प्राणियोके योग-क्षेमका 
कार्य पूरा करते हैं (महाभा, आदि० ६६।४२--४४) । 
अहके रूपमेँ ये ब्रह्माकी सभामें भी उपस्थित होते हैं (महाभा०, 
सभा० ११॥ २९) । लोकोंके लिये ये अनुकूल ग्रह हैं। 
ये वर्षा रोकनेवाले ग्रहोको शान्त कर देते हैं (श्रीमद्धा? 
५।२२।१२) । इनके अधिदेवता इन्द्राणी और प्रत्यधिदेवता 
इन्द्र हैं। 

वर्ण--शुक्राचार्यका वर्ण श्वेत है (मत्स्यपुः ९४। ५) । 

खाहन--इनके वाहन रथमें अभिके समान वर्णवाले 
आठ घोड़े जुते रहते हैं। रथपर ध्वजाएँ फहराती रहती हैं 
(मत्स्यपु० १२७ | ७) । 

आयुध--दण्ड इनका आयुध है (मत्यपु० ९४ । ५) । 

परिवार--शुक्राचार्यकी दो पलियाँ हैं। एकका नाम 


३१४ + कृतार्थयन्ति रक्षन्ति स्वभक्तान्‌ सर्वदेवताः * [देवता- 

नवग्रह-मण्डल 


न 
“गो! है जो पितरोंकी कन्या है, दूसरी पलीका नाम जयन्ती है, 
जो देवराज इन्द्रकी पुत्री है। गोसे इनके चार पुत्र हुए--ल्वष्टा, 
वस्त्री, रांड और अमर्क । जयन्तीसे देवयानीका जन्म हुआ । 
शनि देवता 

शनि भगवान्‌ सूर्यके पुत्र हैं। छाया (सवर्णा) इनकी 
माता हैं (श्रीमद्धा० ६ । ४०।४१) । ये क्रूर ग्रह माने जाते हैं। 
इनकी दृष्टिमें जो क्रूरता है, वह इनकी पलीके शापके कारण 
है। यह कथा ब्रह्मवैवर्तपुराणमें इस प्रकार आयी है-- 

बचपनसे ही शनि देवता भगवान्‌ कृष्णके अनुरागमें 
निमग्न रहते थे। वयस्क होनेपर इनके पिताने चित्ररथकी 
कन्यासे इनका विवाह कर दिया। पल्ली सती-साध्वी और 


< [a पश्चिम ३९.वरुण ड 


तेजखिनी थी। एक रात ऋतु-स्रानकर पुत्र-प्राप्तिकी 
अभिलाषासे वह पतिके पास पहुँची। पति ध्यानमें बैठे थे। 
बाह्य ज्ञान न था। पत्नी प्रतीक्षा कर थक गयी। ऋतुकाल 
निष्फल हो चुका था। इस उपेक्षासे क्रुद्ध होकर सतीने शाप 
दे दिया कि जिसे तुम देख लोगे वह नष्ट हो जायगा। ध्यान 
टूटनेपर शनि देवताने पत्नीको मनाया । पत्नीको स्वयं पश्चात्ताप 
हो रहा था, किंतु शापके प्रतीकारकी शक्ति उसमें न थी । तबसे 
शनि देवता सिर नीचा करके रहने लगे, क्योंकि वे किसीका 
अहित नहीं चाहते थे। उनकी दृष्टि पड़ते कोई भी नष्ट हो 
सकता था। 


शनि ग्रह यदि कहीं रोहिणी-शकट-भेदन कर दे तो 


अङ्क ] > क "मण्डलके देवताओंका परिचय » ३१५ 
सजा ५७१५५५७७5५9 


पृथ्वीपर बारह वर्ष घोर दुर्भिक्ष पड़ जाय और प्राणियोंका जन्मस्थान अथवा चतुर्थस्थानमें मैं रहूँ, तब मै उसे मृत्युका कष्ट 
बचना ही कठिन हो जाय । ज्योतिषशास्त्रकी दृष्टिसे शनि ग्रह दे सकता हुँ, किंतु यदि वह मेरी प्रतिमाकी पूजा कर तुम्हारे द्वारा 
जब रोहिणीका भेदन कर बढ़ जाता है, तब यह योग आता किये गये स्तोत्रका* पाठ करेगा तो उसे में कभी पीड़ा नहीं दुँगा । 
है। यह योग महाराज दशरथके समयमें आनेवाला था। इस अपितु उसकी रक्षा करूंगा । 
योगके आनेपर पानी और अन्नके बिना उनकी प्रजा शनिके अधिदेवता प्रजापति और प्रत्यधिदेवता यम हैं। 
तड़प-तड़पकर मर जायगी, यह दारुण दृश्य महाराजके सामने शनि ग्रह एक-एक राझिमें तीस-तीस महीने रहते हैं और 
आ गया। प्रजाको इस कष्टसे बचानेके लिये रथपर बैठकर तीस ही वर्षमे सब राशियांको पार करते हैं (श्रीमद्धा० 
महाराज दशरथ नक्षत्रमण्डलमें जा पहुँचे पहले तो महाराजने ५। २२ । १४) | 
शनि देवताको प्रतिदिनकी भाँति प्रणाम किया और बादमें वर्ण--शनि देवताका वर्ण कृष्ण है(मस्स्यपुः 
क्षत्रिय-धर्मके अनुसार उनपर संहाराख्रका संधान किया । शनि ९४1६) । 
देवता महाराजकी राजोचित कर्तव्य-निष्ठसे प्रसन्न हो गये और वाहन--इनका वाहन गीध तथा रथ लोहेका बना हुआ 
वरदान माँगनेको कहा । महाराजने वरमें माँगा कि जबतक है (मत्स्यपुश १२७। ८) । 
सूर्य, नक्षत्र आदि विद्यमान हैं, आप कभी शकट-भेदन न करे आयुध--धनुष-बाण और त्रिशूल इनके आयुध हैं। 
शनि देवताने यह वरदान दे दिया । इनका स्वरूप इस प्रकार है-- 

शनिदेवकी कृपा देखकर महाराजको रोमाञ्च हो आया। इद्रनीलद्युतिः शूली वरदो गृधवाहन: । 
उन्होंने रथमें धनुष डाल दिया और उनकी पूजा की। उसके बाणबाणासनधरः कर्तव्योज्कसुतस्तथा ॥ 
बाद सरस्वती और गणेशका ध्यानकर स्तोत्रकी रचना की । इस (मत्खपुर ९४ । ६) 
स्तुतिसे शनि देवता संतुष्ट हो गये तथा उन्होंने एक वरदान और 'रानैश्षरकी शरीर-कान्ति इन्द्रनीलमणिकी-सी है। वे 
माँगनेको कहा । महाराजने दूसरे वरदानमें माँगा--'भगवन्‌ ! गीधपर सवार होते हैं और हाथमें धनुष, बाण, त्रिशूल और 
देवता, मानव, पशु-पक्षी किसीको आप कष्ट न दें।' शनि वससुद्रा धारण किये रहते हँ।' 
देवताने एक शर्तके साथ यह वरदान भी दे दिया । शर्त यह थी राहु 
कि यदि किसीकी कुण्डली या गोचरमें मृत्यु-स्थान, राहुकी माताका नाम सिंहिका है, जो दैत्यराज 


रानि दशरथ उवाच 
नमः कृष्णाय नीलाय शितिकण्ठनिभाय च।नमः कालाम्निरुपाय कृतान्ताय च वै नमः॥ 
नमो निमासदेहाय दीर्घमश्रुजटाय च।नमो विशालनेत्राय शुष्कोदरभयाकृते ॥ 
नमः पुष्कलगात्राय स्थूलरोम्णेथ वै नमः।नमो दीर्घाय शुष्काय कालदंष्ट नमोऽस्तु ते॥ 
नमस्ते कोटराक्षाय दुर्निरीक्ष्याय वै नमः।नमो घोराय रोद्राय भीषणाय कपालिने॥ 
नमस्ते सर्वभक्षाय बलीमुख नमोऽस्तु ते। सूर्यपुत्र नमस्तेऽस्तु भास्करुभयदाय च॥ 
अधोदृष्टे नमस्तेऽस्तु संवर्तक नमोऽस्तु ते।नमो मन्दगते तुभ्यं निस्त्रिशाय नमोऽस्तु ते॥ 
तपसा दग्धदेहाय नित्यं योगरताय च।नमो नित्यं क्षुधार्ताय अतृप्ताय च वै नमः॥ 
ज्ञानचकषुर्नमस्तेऽस्तु कञ्यपात्मजसूनवे | तुष्टो ददासि वै राज्यं रुष्टो हरसि तत्क्षणात्‌॥ 
देवासुरमनुष्याश्च सिद्धविद्याधरोरगाः। त्वया विलोकिताः सर्वे नाशं यान्ति समूलतः ॥ 
प्रसादं कुरु मे देव वराहोऽहमुपागतः। एवं स्तुतस्तदा  सौरिर्गहराजो महाबलः ॥ 
(पद्मपुः उत्त ३४। २७-३६) 


३१६ 


» कृतार्थयन्ति रक्षन्ति स्वभक्तान्‌ सर्वदेवत्ताः * 


[देवता- 


ककशकर पजयत कचय अजय्य करनक पणा, 


हिरण्यकरिपुकी पुत्री थी माताके नामसे राहुको सैहिकेय कहा 
जाता है। राहुके सौ और भाई थे, इनमें सबसे बड़ा राहु ही 
था। अवस्थामें ही नहीं बलमें भी राहु सबसे बढ़ा-चढ़ा था। 
आगे चलकर यह ग्रह बन गया (श्रीमद्भा० ६।६। ३७) | 
समुद्र-मन्थनसे जब अमृतोपलब्धिके बाद राहु छलपूर्वक 
अमृत-पानके लिये देवताओंकी पंक्तिमें जा बैठा और चन्द्रमा- 
सूर्यन भगवान्‌ विष्णुको उसके कपटभावका रहस्य बतला 
दिया, तब भगवानूने चक्रसे राहुका सिर धड़से अलग कर 
दिया, किंतु अमृत पीनेसे वह अमर हो गया था (श्रीमद्धा० 
८।९।२४--२७) । इसीसे उसको ब्रह्माने ग्रह बना 
दिया--'अजो अहमचीक्कुपत' (श्रीमद्धा” ८ । ९ । २६) । 
राहु ग्रह मण्डलाकार होता है (महार, भीष्म० 
१२।४०) । ग्रहोंके साथ राहु भी ब्रह्माकी सभामें बैठता है 
(महा०, सभा०१२ । २९) । पृथ्वीकी अपनी छाया मण्डलाकार 
होती है। राहु यहीं भ्रमण करता है (मत्स्यपुश २८ | ६१) । राहु 
अह छायाका अधिष्ठातू-देवता है । ऋग्वेदमें बताया गया है कि 
असूर्या (सिंहिका)का पुत्र राहु जब सूर्य और चन्द्रको तमसे 
आच्छन्न कर लेता है, तब इतना अँधेरा छा जाता है कि लोग 
अपने स्थानको ही नहीं पहचान पाते (ऋकू? ५॥ ४० | ५) । 
अह बननेके बाद भी राहु वैर-भावसे पूर्णिमाको चन्द्रमापर और 
अमावास्याको सूर्यपर आक्रमण करता है। इसे ग्रहण या 
राहूपराग कहते हैं। उपरागके समय अव्रतत्व (अपवित्रता) 
आ जाता है, जिसका प्रतीकार स्रानादिसे किया जाता है 
(क्रकूर ५।४०। ६-९) । 
वर्ण--राहु ग्रहका वर्ण नीलमेघके समान है और इसके 


'सिंहासनका रंग भी नीला है। 

चाहन--राहुका रथ अन्धकाररूप है। इसे कवच 
आदिसे सजाये हुए वायुके समान वेगवाले काले आठ घोड़े 
खींचते हैं (मत्स्यपु० १२७) । 

राहुका ध्यान इस प्रकार करना चाहिये 


करालवदनः वरप्रदः । 
नीलसिंहासनस्थश्च राहुरत्र प्रशस्यते॥ 
(मत्स्यपुः ९४ ।७) 


“राहुका मुख भयंकर है । उनके हाथोंमें तलवार, ढाल, 
त्रिशूल और वरमुद्रा शोभा पाती है तथा वे नीलरंगके 
सिंहासनपर आसीन होते हैं। ध्यान (प्रतिमा) में ऐसे ही राहु 
प्रशस्त माने गये हैं।' 


चक्रसे कटनेपर सिर राहु कहलाया और धड़ केतु । केतु 
राहुका ही कबन्ध है । केतु बहुतसे हैं (मत्स्यपु ९४। ८) । 
इनमें धूमकेतु प्रधान है (वायुश १५३ | १०) । 
वर्ण--केतुका वर्ण धूम्र, आयुध गदा तथा वाहन | 
गीध है। 
केतुके ध्यानका स्वरूप निम्नलिखित है-- 
धूप्रा द्विबाह्ः सर्वे गदिनो विकृताननाः । 
गुध्ासनगता नित्यं केतवः स्युर्वरप्रदाः ॥ 
(मत्स्यपु० ९४। ८) 
“सभी केतु द्विबाहु हैं । उनके शरीर आदि धूमवर्णके हैं । 
उनके मुख विकृत हैं। वे दोनों हाथोंमें गदा एवं वरमुद्रा धारण 
किये हैं और नित्य गीधपर समासीन हैं।' 


नवग्रहोंके अधिदेवता ( अधिरक्षक देवता ) 


ईश्वर (सूर्यके अधिदेवता) 
सूर्यके अधिदेवता ईश्वर हैं। भगवान्‌ शिवका ही एक 
नाम ईश्वर है। इनका वर्णन पञ्चदेवके शिव-प्रकरणमें 
देखना चाहिये। 
उमा (सोमके अधिदेवता) 
उमा पराशक्ति एवं परब्रह्म हैं। परब्रह्म रुचिके भेदसे 
कभी झाक्तिके रूपमें उपासित होता है और कभी राक्तिमानके 
रूपमें । शक्ति और राक्तिमानमें कोई पारमार्थिक भेद नहीं 
होता । जल और तसङ्गकी तरह दोनोंमें आरोपित भेद होता है। 


पराइक्तिने स्वयं कहा है जिज्ञासुओ ! मैं तुम्हें ब्रह्मतत्वका 
उपदेश देती हूँ' और वह ब्रह्मतत्त्व मैं ही हूँ? (क्रक्‌” 
१०।१२५।४ और सायणभाष्य) । इसी तथ्यको पुरणे 
दुहराया है-- 
एवं सर्वगता शक्ति: सा ब्रह्मेति विविच्यते । 
(देवीभा० ११। ४1४९) 
माता उमा सत्‌, चित्‌ और आनन्दरूप हैं (बहदुच्‌ 
उप०), आनन्द रसरूप होता है--'चिदेकरसरूपिणी' 
(ललितोपाख्यान) और आनन्दका उल्लसन प्रेममें होता है। 


अङ्क ] 


अतः माता उमा प्रेमरूपा है-- 


यस्मात्‌ भ्रेमाननदाच्चत्यानन्दात्मकोऽयं लोक: प्रकटितो भवति । 


(सामरहस्योपनिषद्‌) 
जिस प्रकार शक्त्याश्रय लोकहितके लिये अवतार ग्रहण 
करता है, उसी प्रकार शक्ति भी सती, पार्वती आदिके रूपमें 
अवतार लेती हैं । यह ध्यान देना चाहिये कि अवतारी-रूपमें जो 
इनका सत्‌, चित्‌, आनन्दरूप होता है, वही रूप 
अवतार-विग्रहमें भी होता है। अस्थि-मांस-चर्म--किसी 
प्राकृत पदार्थका एक कण भी अवतार-शरीरमें नहीं होता। 
परत्रह्मका यह मातृस्वरूप असीम ममतामय और असीम 
करुणामय होता है। 
इनका ध्यान इस प्रकार है-- 
अक्षसूत्रं च कमलं दर्पणं च कमण्डलुम्‌ । 
उमा बिभर्ति हस्तेषु पूजिता त्रिदशैरपि ॥ 
(श्रीतत्त्वनिधि) 
'माता उमा अपने हाथोंमें रुद्राक्षमाला, कमल, दर्पण 
और कमण्डलु धारण करती हैं तथा समस्त देवताओद्वारा 
पूजित होती हैं।' 
स्कन्द देवता (भोमके अधिदेवता) 
अभिदेवता भगवान्‌ शङ्करकी आठ मूर्तियोंमें एक मूर्ति हैं 
और स्वाहादेवी उमाका ही रूप हैं। इन्हींसे स्कन्द खामीका 
जन्म हुआ (महार, वन० ३१ । ९,२९ । ३०) | 
स्कन्दका जन्म चैत्र शुक प्रतिपदाको हुआ और तृतीयाको 
शिशु-रूपसे स्पष्ट दीखने लगे । चतुर्थीको वे इतने बलवान्‌ हो 
गये कि भगवान्‌ शङ्करके धनुषको उन्होंने उठा लिया और घोर 
गर्जना की। तीनों लोकोंमें हाहाकार मच गया । इसे सुनकर 
चित्र और ऐरावत नामके दो हाथी दौड़े हुए आये। कुमारने 
खिलौनेकी भाँति उन्हें उठा लिया। इसके बाद उन्होंने जोरसे 
शंख फूँका और बाणसे क्रौञ्च पर्वतको छेद डाला । सब पर्वत 
स्कन्दकी शरणमें आये और उन्होंने इनकी पूजा की। तभीसे 
शुक्क पक्षकी पञ्चमी तिथिको स्कन्दकी पूजा होने लगी (महार, 
वनपर्व २२६) । माता स्वाहाने आकर स्कन्दको अपना परिचय 
दिया । कुमारने भी माताका उचित सम्मान किया । इसी बीच 
महर्षि विश्वामित्र आये और इन्होंने स्कन्दका जातकर्म-संस्कार 
किया । स्तुति भी की । पिता अग्निदेव पुत्रकी देख-भाल करने 


* नवग्रहोंके अधिदेवता (अधिरक्षक देवता) » 


लगे (महार, वन० २२६) । 
देवराज इन्द्रने कुमारको देवताओंके सेनापति-पदपर 
अभिषिक्त किया । अभिषेकके अवसरपर भगवान्‌ शङ्करके 
साथ माता पार्वती पधारी । भगवान्‌ शङ्करने पुत्रको विश्वकर्माके 
द्वारा निर्मित सोनेकी दिव्य माला तथा अभिदेवताने कुक्कुट 
चिहसे अङ्कित ध्वज प्रदान किया । कुमारके शरीरमें जन्मजात 
एक ऐसा कवच था, जो युद्धके समय प्रकट होता था । शक्ति, 
धर्म, बल, तेज, शान्ति, उन्नति, ब्राह्मणभक्ति, असम्मोह, 
शत्रुओंका विनाश और भक्तोंकी तथा विश्वकी रक्षा आदि गुण 
स्कन्दस्वामीके जन्मके साथ ही उत्पन्न हुए थे (महा०, वन० 
२२९ | २५---२७) । 
अभिषेकके पश्चात्‌ देवराज इन्द्रने देवसेना (षष्ठीदेवी) 
का विवाह स्कन्दस्वामीके साथ कर दिया। छठे दिन विवाह 
हुआ। अतः शुक्त पक्षकी षष्ठी महातिथि मानी जाती है 
(महार, वन० २२९ । ५२) । आगे चलकर कुमार कार्तिकेयने 
एक ही दिनमें तीनों लोकोंको जीत लिया । तारकासुरको यह 
वरदान मिला था कि सात दिनके शिशुके अतिरिक्त उसे कोई 
और नहीं मार सकता (पद्मपु०, सृष्टः ४४ । ६७) । 
स्वामिकार्तिकेयने ही उसका उद्धार किया। 
स्वाहाने छः ऋषि-पलियोंका रूप धारणकर इन्हें पाया 
था, इसलिये इन्हें 'षाण्मातुर' कहते हैँ (महा०,वन० २२५) । 
इन्हीं छः ऋषि-पत्नियोंको कृत्तिका नक्षत्र बनाकर अभिजित्‌ 
नक्षत्रके स्थानपर इन्होंने स्थापित किया। इसलिये इन्हे 
कार्तिकेय कहते हैं (महार, वन० २२१) । स्कन्दकुमारने छहों 
माताओंकी प्रसन्नताके लिये छः मुख बना लिये थे, अतः ये 
षण्मुख भी कहलाते हैं (महार, वन° २२५। १८) । 
इनका स्वरूप इस प्रकार निर्दिष्ट किया गया है ' 
कुमारः षण्मुखः कार्यः शिखिखण्डविभूषणः । 
रक्ताम्बरधरो देवो मयूरवरवाहनः ॥ 
कुक्कुटश्च तथा घण्टा तस्य दक्षिणहस्तयोः । 
पताका वैजयन्ती स्याच्छक्तिः कार्या च वामयोः ॥ 
(श्रोतत्त्वनिधि) 
'कुमार कार्तिकेयकी प्रतिमा छ: मुखवाली, सिर मोर- 
पंखयुक्त लाल वस्नसे सुशोभित तथा मयूर वाहनपर आरूढ 
बनानी चाहिये । उनके दाहिने हाथोंमें मुर्गा तथा घण्टा और बायें 


* कृतार्थयन्ति रक्षन्ति स्वभक्तान सर्वदेवताः * 

विष्णु देवता (बुधके अधिदेवता) 

प्रत्येक त्रह्माण्डके संचालक तीन देवता होते हैं, उनमें 
एक विष्णु हैं! परब्रह्म परमात्मा त्रिदेवके रूपमें अवतीर्ण 
होते हैं। 0 

ऐतरेय ब्राह्मणने सब देवताओंमें विष्णुको श्रेष्ठ माना है 
(एतः ब्रा० १। १) । इसी बातको दुहराते हुए महाभारतमें 
कहा है- “वासुदेव महान्‌ हैं और सब देवताओंके देवता हैं, 
इनसे बढ़कर और कोई नहीं है' (भीष्मपर्व ६७। २) । विष्णु 
भगवान्‌ सर्वभूतमय हैं और यही सबके आम्मा हैं। सृष्टिके 
आरम्भमें इन्होंने ही वायु, तेज, जल आदि तत्त्वोंकी सृष्टि की । 
इन्होंने मनसे सरस्वतीदेवी और वेदोंकी रचना की है। सृष्टिके 
आरम्भमें इन्होंने समस्त लोकों, ऋषियों और देवताओंको उत्पन्न 
किया (महार, भीष्म० ६७ | ३--७) । 

इन्हीं विष्णुभगवानकी नाभिसे कमलरूप ब्रह्माण्ड उत्पन्न 
हुआ, उससे ब्रह्मा और ब्रह्मासे सारी प्रजा उत्पन्न हुई (महार, 
«भीष्म» ६७। १९) । भगवान्‌ विष्णुका विशेष विवरण 
पञ्चदेवके श्रीविष्णु-प्रकरणमें देखना चाहिये । 

ब्रह्मा (बृहस्पतिके अधिदेवता) 

भगवान्‌ विष्णुके नाभिकमलसे ब्रह्माजीका प्रादुर्भाव 
हुआ । ब्रह्माने रुद्र, मनु, दक्ष, मरीचि आदिको प्रकट किया । 
मरीचिसे कश्यप हुए और कश्यपसे इन्द्रादि देवताओंकी 
उत्पत्ति हुई (महाः, आदि० १ । ३२-३३) । इसलिये ब्रह्मा 
सबके पितामह माने गये हैं ब्रह्माने मौलिक सृष्टिकी कामना 
अं की;इसलिये इन्हें 'क' कहा गया है (ऋकू १०। १२१ और 


सायणभाष्य, ऐत? ब्रा० ३ । २१) । ब्रह्माजीका विशेष वर्णन 


` इसी अङ्के त्रिदेव-प्रकरणमें देखना चाहिये। 
देवराज इन्द्र (शुक्रके अधिदेवता) 
देवराज इन्द्रकी शक्तिकी कोई इयत्ता नहीं है । जब राहुके 
. उपरागसे सूर्य प्रकाशहीन हो जाते हैं, तब देवराज इन्द्र इस 
. असुरको पराजित कर सूर्यको प्रकाशयुक्त कर देते हैं (ऋक्‌० 
८।३।६) । सूर्यके न रहनेपर ये सूर्य बनकर तपते हैं और 
चन्द्रमाके न रहनेपर ख चन्द्रमा बनकर जगतको आप्यायित 


_ करते हैं। इसी अकार आवश्यकता पड्नेपर पृथ्वी, जल, अमि, ' 


२२९ | ८-११) । संतुष्ट हो जानेपर इन्द्र समस्त प्राणियोंको 
बल, तेज, संतान और सुख प्रदान करते तथा उपासकोंकी 
सभी कामनाओंकी पूर्ति करते हैं। ये दुराचारियोंको दण्ड देते 
और सदाचारियोंकी रक्षा करते हैं। 

महर्षि कश्यपकी पत्नी अदितिसे इनका जन्म हुआ था 
(महा०, आदि ६५। ११-१६) । इन्द्रतीर्थमें इन्होंने सो 
यज्ञ किये थे, इसलिये इनका नाम शतक्रतु हुआ (महार, 
झाल्य» ४९ | २--४) । ये भूः, भुवः तथा स्व:-- इन तीन 
लोकॉके अधिपति हैं, इनकी पलीका नाम शाची है। इनके 
पुत्रका नाम जयन्त तथा पुत्रीका नाम जयन्ती है। 

ब्रह्माण्डमें चार दिव्य सभाएँ विख्यात हैं। उनमें ब्रह्माकी 
सभाके बाद इन्द्रकी सभा ही अच्छी मानी जाती है। इसमें 
बुढ़ापा, शोक, थकान, आतङ्क और भयका प्रवेश नहीं होता। 
यह सब प्रकारकी शोभाओंसे सम्पन्न है। यहाँ प्रवेश पाना 
बहुत पुण्यसे सम्भव है । राजाओंमें हरिश्वन्द-जैसे कुछ तपःपूत 
ही वहाँ प्रवेश पाते हैं (महा०, सभा? ७--११) । 

इनका ध्यान इस प्रकार करना चाहिये-- 


श्वेतहस्तिसमारूढं चद्राङ्कुरालसत्करम्‌ । 
सहस्रनेत्रं पीताभमिन्द्रं हृदि विभावये॥ 
(शतत्त्वनिधि) 


ढुन्द्र देवता श्वेतवर्णके ऐरावत हाथीपर आसीन हैं, उनके 
हाथमें वज्र और अङ्कुर विराजमान है। इनके सहस नेत्र है 
और वर्ण खर्णकी भाति पीत है, ऐसे देवराज इन्द्रका मैं चिन्तन 
करता हूँ।' 

यम देवता (शनिके अधिदेवता) 

यम देवता भगवान्‌ विवस्वान्‌ (सूर्य) के पुत्र हैं (ऋक्‌० 
१० | १४ । १) । पिताके नामपर इनके लिये बार-बार वैवस्वत 
शब्दका प्रयोग हुआ है । इनकी माताका नाम संज्ञा है । 

यम देवता हमारे शुभ और अशुभ कर्मौको जानते हैं। 
ये परिपूर्ण ज्ञानी हैं। इनमें कोई त्रुटि नहीं आ पाती (ऋ 
१०।१४।२) । इनके लोकमें निरन्तर अनश्वर ज्योति 
जगमगाती रहती है। यह लोक स्वयं अनश्वर है और इसमें 
कोई मरता नहीं (ऋक्‌० ९। ११।७) । 

` यमकी बहन यमी ही यमुना है (हरिवंश०१। ९।४) । 


"४ भि ता 


* नवग्रहोके अधिदेवता (अधिरक्षक देवता) + 


यमी और तपती दोनों बहनें आज भी जनताका कल्याण कर 
रही हैं, यमी उत्तर भारतको और तपती दक्षिण भारतको तृप्त 
कर रही हैं (भविष्यपुराण) । 
इनका स्वरूप इस प्रकार है-- 
रक्तटुक पाइहस्तश्च यमो महिषवाहनः । 
कालः करालवदनः नीलाङ्गश्चातिभीषणः ॥ 
“यम देवताकी आँखें लाल हैं। इनके हाथमें पाश रहता 
है। शरीरका वर्ण नीला है और देखनेमें बड़ा उम्र है। भैंसा 
इनकी सवारी है। ये साक्षात्‌ काल हैं, अतः बहुत भयानक 
दीखते हैं। 
काल (राहुके अधिदेवता) 
हिरण्यगर्भकी उत्पत्तिके अवसरपर भगवान्ने अपने 
अंशरूप कालको भी प्रकट किया था। इसलिये काल देवता 
भगवानके पुत्र कहे जाते हैं (वा० राग, उ० १०४ । २) । इनका 
काम समयपर सबका संहार करना है। अतः भगवान्‌ रामने 
इन्हें “सर्वसंहार' कहकर सम्बोधित किया (वा० रा०, उत्तर 
१०४। १९) । 
कुछ लोग कालको पचीसवाँ तत्त्व मानते थे। इसपर 
श्रीम्रागवतने निर्णय दिया है कि काल कोई पृथक्‌ तत्त्व न 
होकर भगवानकी ही शक्ति है (३।२६। १५-१६) । शक्ति 
और झक्त्याश्रयमें भेद न होनेके कारण भगवान्‌ ही काल कहे 
जाते हैं। भगवान्‌ श्रीकृष्ण कालरूपसे अवतीर्ण हुए (श्रीमद्धा 
१।१३।४८) | 
जिस प्रकार नदियोंकी धारा-परम्परा अबाधित गतिसे 
आगे बढ़ती रहती है, उसी प्रकार भगवान्‌ काळरूपसे कालकी 
धाराको प्रवाहित करते रहते हैं (श्रीमद्धा० ८ । १७। २८) । 
ब्रह्मरूप होनेसे कालका ब्रह्मा आदि देवताओंपर शासन चलता 
है (श्रीमद्भा० ३ । २९ । ४) । काल खयं अविनाशी है, किंतु 
दूसरोंका नाश करता है; स्वयं अनन्त है, किंतु दूसरोंका अन्त 
करता है। मृत्यु कालकी संहारशक्ति है। 
विश्वमें जितने छोटे-बड़े पदार्थ हें, सब कालके अधीन 
हैं। जितने भाव और अभाव पदार्थ हैं, सब कालके द्वारा सृष्ट 
होते हैं और कालके द्वारा ही विनष्ट होते हैं (महाः, अनुर 


Bd 


१। ५१-५६) । स्वरूपभूत होनेके कारण जैसे वेद भगवद्रूप 
हैं, वैसे कालको भी वेदरूप कहा गया है(श्रीमद्धा 
५।२२।२) | 


इनका स्वरूप इस प्रकार है-- 
कालः करालवदनो नीलाङ्गश्चातिभीषणः । 
पाशदण्डधरः कार्यः सर्पवृश्चिकरोमवान्‌॥ 


(श्रीतत्त्वनिधि) 

“काल देवताका शरीर अति भयानक तथा नील है । साँप 
और बिच्छू इनके रोयें हैं । ये पाश और दण्डको धारण 
करते हैं।' 

चित्रगुप्त (केतुके अधिदेवता) 

सृष्टिको प्रारम्भ-वेलामें पितामह ब्रह्मा ध्यान-मम्न थे। | 
कुछ दिनके बाद उनके सम्पूर्ण शरीरसे एक दिव्य पुरुष प्रकट 
हुए । उनके एक हाथमें दावात और दूसरे हाथमें लेखनी थी । 
ये ही दिव्य पुरुष चित्रगुप्त कहलाये । 

पितामह ब्रह्माने चित्रगुप्त देवताको प्राणियोंमें सत्कर्म और 
असत्कर्मके लेखा-जोखा लिखनेका कार्य सौंपा। ये यमराज 
देवताके पास ही स्थित रहते हैं। यमराज मृत व्यक्तिके पापः 
पुण्यका लेखा-जोखा इनसे पूछकर उस व्यक्तिके फलभोगका 
निर्णय करते हैं। वाहीक नामक एक दुर्वृत्त राह्मण जब 
यमदूतोंके द्वारा यमराजके पास लाया गया, तब यमराजके 
पूछ्नेपर चित्रगुप्ते उस मृत व्यक्तिके गर्भाधानसे लेकर | 
मृत्युतकका लेखा-जोखा सुनाया (स्कन्द०, काशी» 
२८। ५०-५९) | 

चित्रगुप्त देवताका ध्यान इस प्रकार करना चाहिये. | 

अपीच्यवेषं स्वाकारं द्विभुजं सौम्यदर्शनम्‌। 

दक्षिणे लेखनीं चैव दधद्‌ वामे च पत्रः 

पिंगलइमश्नुकेशाक्षं चित्रगुप्तं । 


'चित्रगुप्त देवताका वेष बहुत ही सु 
सुन्दर है। अतः देखनेमें ये बहुत प्रिय 
हाथमें लेखनी और बायें हाथमें लेखा-जो 
उनके उमश्रु, केश ओर नेत्र पीतवर्ण हैं 


३२० 


+ कृतार्थयन्ति रक्षन्ति स्वभक्तान्‌ सर्वदेवताः * 


[देवता- 


2080 0 तडक न तत त तत त कस य" 


अहोंके प्रत्यधिदेवता (प्रत्यधिरक्षक देवता) 
नवग्रहोंके अमि, अब्देवी, पृथ्वी, विष्णु, शक्र, इन्द्राणी, प्रजापति, सर्प तथा ब्रह्मा क्रमशः ये नौ प्रत्यधिदेवता हैं। 
इनमेंसे बुध, बृहस्पति, शुक्र तथा केतुके अधिदेवताओं--विष्णु, शक्र, इन्द्राणी तथा ब्रह्माका वर्णन क्रमशः पञ्चदेव, ग्रहोंके 
- अधिदेवता षोडशमातृका तथा त्रिदेव-प्रकरणमें हुआ है। शेषका यहाँ परिचय दिया जा रहा है 


अभि देवता (सूर्यके प्रत्यधिदेवता) 
भगवानके मुखसे अग्नि देवताकी उत्पत्ति हुई है (यजु” 
३१। १२) । अग्नि देवता ब्रह्मण्डमें व्याप्त हैं (कठो 
२1२ । ९) । वे भिन्न-भिन्न स्थलोंमें भिन्न-भिन्न रूपसे स्थित 
रहते हैं। पार्थिव अभ्िके रूपमें ये काष्ठके ईधनसे, मध्यम 
अग्निके रूपमै जलके ईधनसे और उत्तम अम्निके रूपमें 
जलाघात रूप (गैस) से उत्पन्न होते हैं। पार्थिव अभिका जो 
इन काष्ठ है, इससे विद्युत्‌ अग्निका उपशम होता है और 
विद्युदमिका ईधन जो जल है, उससे पार्थिव अग्न बुझती है 
(निरुक्त) । यह भेद होनेपंर सब अग्नियाँ एक ही है । अग्निकी 
इस व्यापकता और जीवनके लिये अबाधित आवश्यकताको 
ध्यानमें रखकर “अग्नि: सर्वा देवताः' (ऐत° ब्रा २1 ३) 
इस श्रुतिका उद्धरण देकर बताया गया है कि अभि ही सब 
देवता है। अग्नि देवता प्रत्येकके जीवनमें अनुस्यूत हैं। इनके 
बिना किसीका जीवन ही सम्भव नहीं । 
अग्नि देवतासे ऋग्वेदका आविर्भाव हुआ है (मनुस्मृति 
१। ३) । अग्निपुराण भी इनकी ही देन है । अग्नि देवता अपने 
उपासकोंपर बहुत ध्यान देते हैं। जो इन्हें हव्य या भोज्य पदार्थ 
' प्रदान करता है, उसपर इनकी अपार कृपादृष्टि रहती है (ऋक्‌? 
१०।७९।५) । 
अग्नि देवताकी पलीका नाम स्वाहा है। स्वाहासे इनके 
तीन पुत्र हुए--पावक, पवमान और शुचि। मत्यपुराणके 
५१वें अध्यायमें इनकी पूरी वंशावली दी गयी है । इनका ध्यान- 
स्वरूप इस प्रकार है-- 
पिङ्गश्ूहमश्चुकेशश्च 
छागस्थः साक्षसूत्रश्च वरदः 


पिङ्गाक्षस्त्रितयोऽरुणः । 
शक्तिधारकः ॥ 
(श्रीतत््वनिधि) 
“अग्नि देवताका वर्ण लाल है, इनके भौं, इमश्रुकेश तथा 
नेत्र रक्त पीत-मिश्रित वर्णके हैं। छाग इनका वाहन है। ये 
यज्ञोपवीत और रुद्राक्ष धारण किये हुए हैं। इनके एक हाथमें 


शक्ति और दूसरे हाथमें वरद मुद्रा है।' 
अब्देवी (अप्‌) (सोमके प्रत्यधिदेवता) 
अपने भक्तोंको आनन्द प्रदान करनेके लिये अब्देवी 
अनेक पावन रूप बना लेती हैं। एक रूपसे ये इन्द्र आदि 
देवताओंके स्थानमें पहुँच जाती हैं और उनका प्रिय कार्य 
सम्पन्न कर देती हैं (ऋक्‌० ७1४७ । ३) । अब्देवी ही वर्षाका 
मूल साधन हैं। इसी जलको सूर्य देवता अपनी रङिमियॉसे 
आकृष्ट कर अन्तरिक्षमें पुँचाते हैं और इन्द्र देवता बसे 
विदीर्ण कर इसे बरसा देते हैं। इस तथ्यसे प्रभावित होकर 
उपासक अब्देवीसे प्रार्थना करते हैं कि 'हे देवि! आप हमें 
इसी तरह सदा कल्याण प्रदान करती रहें -- 
“यूयं पात स्वस्तिभिः सदा नः' 
(ऋग्वेद ७।४३।५) 


वरुण, सोम आदि देवता जलके रहनेपर ही अन्नसे 
आनन्दित हो पाते हैं। लौकिक माता जैसे अपने शिशुओंकी 
सफाई कर उसे स्वच्छ बना देती है, वैसे ही ये भी मनुष्योंके 
पापको दूर भगा देती हैं। अतः उपासक प्रार्थना करते हैं-- 
हे मातः ! आप हमें इतना पवित्र बना दें कि सवर्ग आदि लोक 
सुलभ हो जाय (ऋक्‌० १०।१७। १०) । आप अनृतसे, 
अभिशापॉसे ओर अभिद्रोहॉसे भी मनुष्योंको मुक्त कर 
देती हैं (ऋकू० ६1 ५०॥ ७) । आप समस्त अग-जगकी 
जन्मदात्री हैं। 

कारणरूपसे तो ये हिरण्यगर्भसे भी पहले विद्यमान रहती 
हैं। इन्हींपर वह ब्रह्माण्ड तैरता रहता है, जिसमें देवता आदि 
सम्पूर्ण जीवॉकी समष्टि- हिरण्यगर्भ विद्यमान रहते हैं 
(ऋक्‌० १० । १२१ | ७) । जब हिरण्यगर्भ उत्पन्न हुए तब 
उन्होंने जनयित्री शक्तिसे सम्पन्न इस अब्देवीको देखा 
था (ऋक० १०। १२१॥ ८) । इनका इस प्रकारसे ध्यान 
करना चाहिये-- 


[कक कफ कक! 


श्वेता मकरवाहनाः । 
दधानाः पाशकलशौ मुक्ताभरणभूषिता: ॥ 
ई (श्रीत्तनिधि) 


'अब्देवी ख्रीके रूपमें विराजमान रहती हैं, इनका वर्ण 
श्वेत है, मकर इनका वाहन है, इनके एक हाथमें पाश तथा 
दूसरे हाथमें कलश है। मोतीसे बने हुए अलङ्करॉंसे ये 
अळङ्कत रहती हैं।' 

पृथ्वीदेवी (भोमके प्रत्यधिदेवता) 

पृथ्वीपर सब कुछ उत्पन्न होता है और पृथ्वीमें ही लीन 
हो जाता है । स्थावर और जङ्गम सबकी स्थितिका कारण पृथ्वी 
है ।. अतः पृथ्वी सबका परम आधार है (महार, भीष्म? 
४॥ २०) । पृथ्वीमाता पर्वतोंको सँभालती, ओषधियोंको 
उगाती और धरतीको उर्वरा बनाती हैं (ऋकू० ५। ८४। १) । 

पृथ्वीकी अधिष्ठात्री परम सुन्दरी देवी हैं (ब्रह्मवेर, 
प्रथम खण्ड ८) । यह गौरवर्णा (अर्जुनी) हैं (ऋक्‌० 
५।८४। ३) । वाराहकल्पमें पृथ्वीदेवी मूर्तिमान्‌ रूपमें प्रकट 
हुई थीं । भगवान्‌ वाराहसे उनका विवाह हुआ था । भगवान्‌ 
मनोरम रूप धारणकर पृथ्वीदेवीके साथ एक दिव्य वर्षतक 
एकान्तमें रहे । इसके बाद भगवानने फिर वाराहरूप धारणकर 
पृथ्वीदेवीकी षोडशोपचार पूजा की और कहा कि मनु, देवता, 
सिद्ध, मानव--ये सब तुम्हारी पूजा करेंगे (ब्रह्मवैर, 


ˆ प्रथम खण्ड ८)। पृथ्वीदेवीने समयपर एक दिव्य पुत्रको जन्म 


दिया, जो आगे चलकर मंगल-ग्रहके नामसे विख्यात हुआ । 
पृथ्वीदेवी परमात्मासे अभिन्न हुँ, अतः ये माता-पिता, 
भाई-बन्धु, मित्र सब कुछ हैं। यदि इनके यथार्थ स्वरूपका 
ज्ञान हो जाय तो स्वर्ग और ब्रहालोक सब हस्तगत हो जायें 
(महार, भीष्म ९ । ७६) । भगवान्‌ श्रीकृष्णने पृथ्वीदेवीसे 
पूछा था कि गृहस्थ किस कर्मके अनुष्ठानसे अपने पापोंको धो 
सकता है। भगवती पृथ्वीने बताया था कि ब्राह्मणोंकी सेवा 
सबसे उत्तम कर्म है। इससे ऐश्वर्य, कीर्ति, अभ्युदयकी प्राप्ति 
होती है तथा पाप-तापका नाश हो जाता हे (महा०, अनुर 
३४। २१--२५) । इनकी प्रतिमाका स्वरूप इस प्रकार है-- 
शुङ्कवर्णा मही कार्या दिव्याभरणभूषिता । 
चतुर्भुजा सौम्यवपुश्चण्डोशुसद्शाम्बरा ॥ 


का काका! PTT 


* ग्रहोंके प्रत्यधिदेवता (प्रत्यधिरक्षक देवता) + 


रत्रपात्रं सस्यपात्रं पात्रमोषधिसंयुतम्‌ 
पद्म॑ करे च कर्तव्यं भुवो यादवनन्दन ॥ 
दिग्गजानां चतुर्णां सा कार्या पृष्ठगता तथा ॥ 
(श्रीतत्त्वनिधि) 
माता पृथ्वीका वर्ण शुक्क-गौर है । ये दिव्य अलंकारोंसे 
अलंकृत हैं। इनका शरीर लावण्यसे मण्डित है । इनके वस्रोमें 
सूर्यकी-सी चमक रहती है, इनकी चार भुजाएँ हैं, चारों 
भुजाओंमें--एकमें रत्न, दूसरेमें सस्य, तीसरेमें ओषधियोंका 
पात्र और चौथेमें कमल है। 
प्रजापति (शनिके प्रत्यथिदेवता) 
प्रजापति शब्दका अर्थ होता है प्रजाओंका पति। इस 
शब्दका प्रथम प्रयोग ब्रह्माजीके लिये हुआ है-- 
विरिश्चिर्यत्र भगवांस्तत्र देवी सरस्वती । 
भारती यत्र यत्रैव तत्र तत्र प्रजापति: ॥ 
प्राणियोमें सर्वप्रथम ब्रह्माजी ही उत्पन्न हुए हैं और इन्हींसे 
सब प्रजाओंकी उत्पत्ति हुई है। सात ऋषियों और चौदह 
मनुओंको मिलाकर इक्कीसको प्रजापति कहा गया है 
ततः प्रजानां पतयः प्राभवन्नेकविंशति: । 
(महा, आदि” १। ३३) 
शान्तिपर्वमें इक्कीस प्रजापतियॉके नाम इस प्रकार निर्दिष्ट 
हैं--ब्रह्मा, रुद्र, मनु, दक्ष, भृगु, घर्म, तप, यम, मरीचि, 
अंगिरा, अत्रि, पुलस्त्य, पुलह, क्रतु, वसिष्ठ, परमेष्ठी, 
विवस्वान्‌, सोम, कर्दम, क्रोध और विक्रीत (महाः, शान्तिर 
३३४। ३५-३६) । 
मूलतः परमात्माको ही प्रजापति कहा गया है । यजुर्वेदका 
सम्पूर्ण प्रजापति सूक्त (३२वाँ अध्याय) परमात्मपरक है। 
वहाँ बताया गया है कि जैसे कटक, कुण्डल, मुकुटमें खर्ण 
ओतप्रोत रहता है, वैसे इन्द्र, वायु, आदित्य आदि देवोमें 
परमात्मा ओतप्रोत है, अतः परमात्मा ही अग्नि, आदित्य, वायु, 
चन्द्रमा, शुक्र, वेद, अप्‌ और प्रजापति हैं (यजुः ३२ । १) । 
हविके अधिकारी यही प्रजापति हैं, इन्हें छोड़कर यह हवि 
भला और किसको दिया जाय, अर्थात्‌ प्रजापति ब्रह्माको ही 


दिया जाय (यजुः ३२।६) । ये ही सभी पतियोंके पति और - 
अजापतियोंके प्रजापति हैं । इनको जाननेवाला भी पिताका पिता. व 


३२२ 


+ कृतार्थयन्ति रक्षन्ति स्वभक्तान्‌ सर्वदेवताः * 


[देवता- 


जसकअजककअधजकजजजकजककजकककअकफक अजज कयी, 


अर्थात्‌ परमात्मा हो जाता है (यजु ३२ । ९) । 
इनका स्वरूप इस प्रकार है-- 
इंसयानेन कर्तव्यो न च कार्यश्चतुर्मुखः । 
सावित्री तस्य कर्तव्या वामोत्सङ्गगता शुभा ॥ 
ब्रहमोक्तं परमं कार्य रूपं सर्व प्रजापतेः । 
यज्ञोपवीती हंसस्थ एकवकत्रश्चतुर्भुञः ॥ 
अक्ष्रजं खुवं बिभ्रत्कुण्डिकापुस्तके तथा ॥ 
(श्रीतत्त्वनिधि) 
“प्रजापति एक मुखवाले हैं, हेसपर आसीन हैं, इन्होंने 
यज्ञोपवीत धारण कर रखा है, इनके चार भुजाएँ है, एक हाथमें 
रुद्राक्ष माला, दूसरेमें खुवा, तीसरेमें कुण्डिका और चौथेमें 
पुस्तक है । इनकी बायीं गोदमें सावित्रीदेवी विराजमान हैं।' 
सर्प (नाग) देवता (राहुके प्रत्यधिदेवता) 
कुछ सर्प पृथ्वीपर, कुछ अन्तरिक्षमें तथा कुछ चुलोकमें 
रहते हैं (यजु० १३ । ६) । चुलोकके दीप्त स्थलोंमें रहनेवाले 
ये सर्प दिव्य होते हैं, उन्हें हम नहीं देख सकते । वे इतने दिव्य 
होते हैं कि सूर्यकी किरणोंमें भी रह लेते हैं (यजुः १३ । ८) । 
कुछ तो अपनी दिव्यतासे बाणका रूप भी धारण कर लेते हैं 
(यजुः १३ | ७) । इन सर्पोकी पूजा की जाती है; इन्हें मधु, 
हवि प्रदान किया जाता है (तैत्ति० ३। १ । १ । ६) । नाग 
चान्द सर्पका पर्यायवाची है। इस नामसे भी इनकी पूजा की 
जाती है (शाखा? गृह्य” ४। ९॥ ३) । इन सपेमिं कुछका 
आकार कमरके ऊपर मनुष्यका, नीचेका सर्पकी तरह रहता है 
(मत्यपु० ६४ | ४८-४९) । 


भौतिक सृष्टिकी आरम्भवेला थी । पितामह ब्रह्मा सृष्टिकी 
वृद्धिके लिये सतत सचेष्ट थे, किंतु आशाके अनुरूप सफलता 
नहीं मिल रही थी। इससे वे चिन्तित होकर हाथ-पैर फैलाकर 
लेट गये। अन्तमें उस भोगमय शरीरका उन्होंने परित्याग कर 
दिया। उस शरीरसे जो बाल झड़कर गिरे वे 'अहि' हो गये। 
हाथ-पैर सिकोड़कर सरकने लगे इसलिये सर्प और नाग 
कहलाये (श्रीमद्‌भा० ३ । २० । ४७-४८) । इस तरह सर्पोकी 
प्रथम सृष्टि पितामह ब्रह्माके शरीरसे हुई। आगे चलकर कू 
सर्पकी जननी बनीं। इनके पतिदेव प्रजापति कश्यप थे। 
प्रारम्ममें कडूने एक सहस्त्र अण्डोंको जन्म दिया, उन्हीं 
अण्डोंको फोड़कर एक सहस्त्र नागपुत्र उत्पन्न हुए (महार, 
आदिं० १६।८, १५) । अनन्त, वासुकि, तक्षक, कर्कोटक, 
शंख, कुलिक, पदम, महापदम-ये प्रधान नाग माने गये हैं। 

देवताओंमें जो अणिमादि सिद्धियाँ रहती हैं, वे सपोमिं भी 
रहती हैं। सर्पोंकी अनेक घटनाएँ, इस दिव्यताको बताती हैं। 
एक बार उत्तङ्क जब राजा कौत्सकी पत्नीके कुण्डल लेकर चले 
तो तक्षक नाग इन्हें ले लेनेके लिये पीछा करने लगे । तक्षकने 
अपना वेष नग्न क्षपणकका बना लिया । अपनी दिव्य शक्तिसे 
वे कभी दिंखलायी पड़ते, कभी अन्तर्हित हो जाते । सायंकुत्य ` 
करनेके लिये उत्तङ्कने जब कुण्डलोंको एक स्थानपर रखा तो 
तक्षक उन्हें उठाकर भाग खड़े हुए। उत्तङ्कने पीछा कर पकड़ 
छिया। पकड़ते ही तक्षक क्षपणकका रूप त्यागकर अपने 
रूपमे आ गये और अपने बिलमें घुसकर तुरंत नागलोकमें 
पहुँच गये। 


नार” शक 


पञ्च लोकपाल 
नवग्रह-मण्डलमें नवग्रहों, उनके अधिदेवताओं तथा प्रत्यधिदेवताओंके साथ गणेश, दुर्गा तथा वायु आदि पञ्च 
लोकपालोंका भी आवाहन-प्रतिष्ठापूर्वक पूजन किया जाता है । यहाँ उनका संक्षिप्त निर्देश किया जा रहा है । विशेष विवरण 


इसी अङ्के तत्तत्‌ स्थलोंमें द्रष्टव्य है । 
गणेश - 
गणेश देवता परन्रह्मरूप हैं। किसी भी पूजाके पूर्व 
गणेशकी पूजा अवश्य करनी चाहिये । इससे पूजक निर्विन्नता- 
पूर्वक पूजाका फल प्राप्त कर लेता है तथा इनके पूजनसे 
- सम्पूर्ण विश्वका विन्न नष्ट हो जाता है । ये भगवान्‌ सदाशिव 


तथा माता पार्वतीकें पुत्र हैं। 


प्रत्येक कल्पमें परब्रह्म गणेश बनकर पार्वतीकी गोदमें 
आ जाते हैं (ब्रह्मवै२ | ८) । इनके नमस्कार करनेका मन्त्र 
इस प्रकार है-- 


अङ्क ] 


* पञ्च लोकपाल « 

त मनन नमन 


एकदन्तं 
शूर्पकर्णं 


गजमुखं शुण्डालं मोदकप्रियम्‌। 
नमस्यामि शिरसाखुवरस्थितम्‌॥ 
(श्रीतत्त्वनिधि) 

'गणेशजीका मुख हाथीका है, एक ही दाँत है, लम्बी 
सूँड है, कान सूपकी तरह हैं, इन्हें लड्डू बहुत पसंद है, इनका 
वाहन मूषक है। मै इन्हें प्रणाम करता हूँ।' 

दुगदिवी 

पराम्बा विश्वके कल्याणके लिये कभी गौरी-रूपमें आती 
हैं, कभी दुर्गा-रूपमें। ब्रह्माकी प्रार्थनापर मधु-कैटभके 
उद्धारके लिये फाल्गुन शुक्ला चतुर्दशीको महाकाली-रूपमें वे 
अवतीर्ण हुई (शिवपुर उमासं०, अ० ४३) तथा रम्भापुत्र 
महिषासुरके उद्धारके लिये महालक्ष्मी-रूपमें अवतीर्ण हुई 
(शिवपुः, उमा”, अ ४६) और शुभ-निशुम्भके उद्धारके लिये 
महासरस्वती-रूपसे अवतीर्ण हुई (शिवपु०,उमा०, अ० ४७) । 

आदिशक्तिको दुर्गा इसलिये कहा गया है कि ये अपने 
भक्तोंकी दुर्गतिको नष्ट कर देती हैं। 

दुर्गमासुरके मारनेके बाद आदिशक्तिका दुर्गा नाम 
विख्यात हो गया। पाँचों पाण्डव भी दुर्गतिमें पड़ गये थे। 
भगवती दुर्गाने इनका अज्ञातवास सफल बनाया और विजय 
दिलायी (महार, विराट० ६, भीष्म २३) । 


वायु देवता 

वायु देवताकी उत्पत्ति विराट्पुरुषके प्राणसे हुई है 
(ऋक्‌० १० । ९० । १३) | प्राणियोंमें जो प्राण है, उसके 
अधिष्ठातृ-देवता वायु ही हैं । एक बार असुरोंसे स्पर्धा होनेपर 
देवताओंने विचार किया कि हम उद्गीथके द्वारा असुरोंका 
अतिक्रमण करें। सबसे पहले वाकूने उद्गान किया। 
वाग्देवताको चाहिये था कि वे अपना व्यक्तिगत स्वार्थ छोड़कर 
समाजके कल्याणके लिये उद्गान करे, क्योंकि समाजके 
लाभान्वित होनेपर व्यक्तिका लाभान्वित होना सुनिश्चित ही है, 
किंतु वाकूने ऐसा न किया। जो वाणीका भोग है, उसे तो 
वाकूने देवताओंके लिये गाया और अपने लिये जो शुभ है उसे 
गाया । इसी स्वार्थपरताके पापसे असुरोंने वाग्देवताको विद्ध 
कर दिया। वाग्देवता असफल हो गये। इसी स्वार्थपरतासे 
अन्य इन्द्रियाँ भी विद्ध होती चली गयीं। अन्तमें मुखमें 


रहनेवाले प्राणने उद्गान किया । इनका अपना कोई स्वार्थ न 
था, केवळ समाजके कल्याणके लिये प्राणदेवताने उद्गान 
किया। असुरोंने प्राणको भी विद्ध करना चाहा, किंतु उनका 
प्रयास विफल हुआ और वे पराभूत हो गये । प्राणके निःस्वार्थ 
कर्मसे दूसरे इन्द्रियाधिष्ठात-देवता भी देव-भावको प्राप्त हो 
गये, क्योंकि प्राण देवताने उनके पापरूप मृत्युको दूर भगा 
दिया था (बृहदारण्यकोपनिः १ । ३। १--१९) | 
शरीरके पाँचों प्राणोंमें देवभाव वायु देवतासे ही प्राप्त होता 
है। वेदने बताया है कि वायु देवतामें अमरताकी विधि स्थापित 
है (ऋक्‌ १।१९७। ३) । आधिभौतिक दृष्टिसे विचार 
किया जाय तो प्रतीत होता है कि साँसद्वारा वायुको ग्रहण न 
किया जाय तो मृत्यु निश्चित है। इस तरह हम प्रत्येक क्षण 
वायुके द्वार अमरताको प्राप्त करते हैं। वायु देवताने हमें 
सम्पूर्ण यजुर्वेद और वायुपुराण प्रदान कर आध्यात्मिक लाभ 
पहुँचाया है। 
वायु देवता प्रतिक्षण हमें मृत्युसे तो बचाते ही हैं, हमें 
सत्पथपर भी चलाते रहते हैं । इनकी दयाका पार नहीं है। एक 
बार जब विश्वविजेता कार्तवीर्यार्जुन ध्वेसके पथपर चल पड़े 
थे, उन्हें अपने बलका गर्व हो गया था, तब वायु देवताने 
लम्बा उपदेश देकर उन्हें सँभाला (महार अनु० १५२ । ५४) । 
इसी तरह विघसाशी ऋषियोंको इन्होंने गूढ़ शाश्चतधर्मकी 
शिक्षा दी थी (महार, शान्ति० ३४८ । २२) । 
वायु देवता बलके अंशी हैं। संसारमें जितने बल हैं 
सबका केन्द्र ये ही हैं। इसलिये महाभारतमें कहा गया है कि 
वायुके समान किसीका बल नहीं है। इन्द्र, अग्नि, यम, कुबेर 
तथा वरुण आदि देवता बलमें वायुकी समता नहीं कर 
सकते । चेष्टाकी शक्ति और जीवन देनेवाले वायु देवता हो हैं 
(महार, शान्ति १५६ | ९--११) । इनके पुत्र हनुमान्‌ और 
भीम हैं। इनके ध्यानका मन्त्र इस प्रकार है-- 
धावद्धरिणमारूढं द्विभुजं ध्वजधारिणम। 
वरदानकरं धूम्रवर्णं वायुमहं भजे ॥ 
(श्रोतत्त्वनिधि) 
'धूम्रवर्णवाले समस्त पृथ्वीपर निरन्तर गमनशील 
द्विभुजाधारी वायुदेवकी हम उपासना करते हे, जो अपने एक 
हाथमें ध्वज तथा दूसरे हाथमें वरदमुद्रा धारण किये हुए हैं ।' 

+ कृतार्थयन्ति रक्षन्ति स्वभक्तान्‌ सर्वदेवताः * 


मक मागा 


आकाश देवता 
आकारमें न गन्ध है न रस है, न रूप है और न स्पर्श 
है, अतः यह निराकार, निर्विकार ब्रहाका प्रतिरूप है। वेदने 
“खं ब्रह्म' कहकर आकाशकी यह प्रतिरूपता व्यक्त की है। 
सूर्य आदि अह-नक्षत्र इसीमें दीप्त होते हैं। अतः आकाशका 
नाम अन्वर्थक है। आकाश देवता पञ्चलोकपालोंमैं आते हैं। 
यहाँ इनकी पूजा होती है। 
श्रुतिने बतलाया है कि आकाशकी उत्पत्ति विराट्पुरुषकी 
नाभिसे हुई है (यजु० ३१ । १३) । भगवानने आकाशको शब्द 
तन्मात्रासे उत्पन्न किया था, अतः इसमें केवल एक गुण शब्द 
है (मत्स्यः ३ । २३) । यह शब्द भी वह स्थूल शब्द नहीं है, 
जिसे हम कानोंसे सुनते हैं। इस शब्दका वाहक तो वायु है। 
कदम्ब-मुकुल-न्याय तथा वीचितरङ्गन्यायसे वायुकी तरङ्गांसे 
आते हुए वैखरी शब्दोंको हम सुन पाते हैं, इससे सूक्ष्म 
जब्दोंको हमारे कान नहीं सुन सकते । विद्युत्‌-तरंगोंपर जो 
शाब्द चलता है, उससे भी सूक्ष्म शब्द आकाशका होता है। 
इस दृष्टिसे आकाशको निराकार और निर्विकारकी तरह निर्गुण 
भी कह सकते हैं। 
इनका ध्यान-स्वरूप इस प्रकार है-- 
ध्यायामि गगनं नीलं नीलाम्बरधरं विभुम्‌। 
चद्धार्कहस्तै द्विभुजं सर्वाभरणभूषितम्‌॥ 
आकाश देवताका वर्ण नील है और इनके वस्न भी नीले 
हैं। चाँद और सूर्य इनके दो हाथ हैं। सभी अलंकारोंसे 
अलङ्कूत आकाश देवताका मैं ध्यान करता हूँ।' 
अश्विनीकुमार 
भगवान्‌ सूर्यके द्वार अश्चाके रूपमें छिपी हुई संज्ञासे 
'जुड़वीं संतानें हुई । इनमें एकका नाम दस्र दूसरेका नाम 
नासत्य है। माताके नामपर इनका संयुक्त नाम अश्विनीकुमार है 
(महार, अनुः १५० । १७-१८) । 
इनका सौन्दर्य बहुत आकर्षक है (ऋः ६ । ६२ । ५) । 
इनके देहसे सुनहरी ज्योति छिटकती रहती है (ऋक्‌० 
८।८।२) । ये दोनों देवता जितने सुन्दर हैं, उतने ही सुन्दर 
. उनके पालन-कर्म हैं। स्मरण करते ही ये उपासकोंके पास 
पहुँच जाते हैं और उनके संकटको शीघ्र दूर कर देते हैं (क्रक्‌” 


१।११२।३) । 'शंयु' नामके एक ऋषषि थे, इनकी गाय 
वन्ध्या थी, ऋषिका स्मरण करनेपर गायके थनोंसे दूधकी धारा 
बहने लगी (क्र० १। ११२ ३) । दुर्दान्त असुरेनि रेभ' 
नामक ऋषियोंके हाथ-पैर बाँधकर जलमें डुबा दिया था। 
अश्चिनीकुमारोंने इन्हें बाल-बाल बचा दिया । असुरोने यही 
दुर्गति वन्दन ऋषिकी भी की थी। इन्होंने इन्हें भी शीघ्र ही 
बचा लिया (ऋक्‌० १ । ११२ । ५) । राजर्षि अन्तकको भी 
बाँधकर असुरोंने अथाह जलमें फेंक दिया था। यही 
अत्याचार राजर्षि भुज्युके साथ भी किये जानेपर 
अश्विनीकुमारोंने इन्हें बचा लिया (तैत्ति० ब्रा० ३। १) । 

ये देवताओंके वैद्य हैं। चिकित्सा प्राणियोंपर अनुकम्पा 
करनेके लिये ही बनांयी गयी है--'अथ भूतदयां प्रति' 
(चरक) । अश्विनीकुमारोंने चिकित्साके द्वारा बहुत लोगोंका 
कल्याण किया । परावृज नामक ऋषि कँगड हो गये थे, 
अश्चिनीकुमारेनि उनको भला-चंगा बना दिया। ऋजाश्व 
ऋषि अन्ये हो गमे थे, इन्होंने उन्हें आँखें दे दीं 
(ऋ"० १। ११२। ८) । खेल नामक एक राजा थे, संग्राममें 
उनकी पत्नी विइपलाके पैरको शत्रुओनि काट डाला था । खेल 
तथा पुरोहित अगस्त्यजीने अश्चिनीकुंमारोंकी स्तुति की; दोनों 
दयालु देवता वहाँ आ गये और उन्होंने तत्काल लोहेकी टाँग 
लगाकर विश्पलाको चलनेलायक बना दिया। च्यवनऋषि 
जर्जर-वृद्ध हो चुके थे। अधिनीकुमारोंने उन्हें युवा-अवस्था दी 
और अपने समान सुन्दर बना दिया (ऋ० १ । ११६ । २५) । 
ऋग्वेदादि शाख्रोमें इनके उपकारोंकी लम्बी सूची प्रस्तुत की 
गयी है। 

इनका रथ स्वर्णिम है (क्र ४ | ४४ | ५) । इस रथमें 
तीन चक्रे हैं और सारथिके बैठनेका स्थान भी तीन खण्डोंवाला 
है। मनुष्यका मन जैसे एक क्षणमें विश्वका चक्कर लगा लेता 
है, वैसे ही इनका रथ भी थोड़ी ही देरमें सम्पूर्ण विश्वका चक्कर 
लगा लेता है (ऋक्‌ १। ११८। १) । 


इनका स्वरूप इस प्रकार है— 


उभौ च सोपवीतौ चूडामुकुटधारिणौ । 
फुल्लरक्तोत्पलाक्षौ च पीतस्रग्वस्रवर्णकौ ॥ 
नासत्यदस्रनामानावश्चिनो भिषजौ स्मृतौ । 


[देवता- ` 


हन 


अङ्क ] ` 


नासत्य और दस्र नामवाले दोनों अश्विनीकुमार यज्ञोपवीत 
तथा सिरपर चूडा और मुकुट धारण करनेवाले हैं । उनकी आँखें 
वास्तोष्पति एवं क्षेत्रपाल 


* दश दिक्पाल देवता + 

विकसित रक्तकमलके समान हैं। वे पीले वस्न, पीली 
मालाओं तथा पीतवर्ण युक्त है वे दोनों वैद्य कहे जाते हैं । 


वास्तोष्पति तथा वास्तुचक्र एवं क्षेत्रपाल देवता और क्षेत्रपाल-चक्रका विस्तृत विवेचन मण्डलस्थ देवता-प्रकरणमें 


दश दिक्पाल देवता 


किया गया है, अतः वहीँ देखना चाहिये । 


नवग्रह-मण्डलमें दश दिकपालोंका भी पूजन किया जाता 
है। पूर्व, आग्नेय, दक्षिण, नैऋत्य, पश्चिम, वायव्य, उत्तर, 
ईशान, ऊर्ध्व तथा अधः--क्रमशः ये दस दिशाएँ है । प्रत्येक 
दिशाके अधिपतिके रूपमें एक-एक देवता, इस प्रकार दसों 
दिशाओंके दस अधिष्ठाता देवता ही दश दिक्पाल देवता कहे 


जाते हैं। जैसे पूर्व दिशाके दिक्पाल देवता इन्द्र हैं। इसी प्रकार. 


अन्य भी हैं। इनमेंसे इन्द्र, अग्नि, यम, वायु, ईशान एवं 
ब्रह्माका वर्णन अन्यत्र हुआ है | शेषका यहाँ संक्षिप्त परिचय 
दिया जा रहा है-- 
निर्ऋ्रति 

निर्क्रति देवता ने#त्यकोणके स्वामी हैं। ये महान्‌ पुरुष 
सभी राक्षसोंके अधिपति और परम पराक्रमी हैं (मत्स्यपुर 
२६६ | २२-२३) । इनका शरीर गाढे काजलकी भाँति काला 
तथा बहुत विशाल है । ये पीले आभूषणोंसे भूषित और हाथमें 
खड्ग लिये हैं। राक्षसोंका समूह इन्हें चारों ओरसे घेरे रहता 
है। ये पालकीपर चलते हैं (मस्यपु० १६१। १५-१६) । 
इनका तेज बहुत ही प्रखर है (शुक्लयजु०१२ । ६३) । 

दिक्पाल न्तिके लोकमें जो राक्षस रहते हैं, वे 
जातिमात्रके राक्षस हैं, आचरणमें वे पूर्णरूपसे पुण्यात्मा हैं, वे 
किसीसे द्रोह नहीं करते । श्रुति और स्मृतिके मार्गपर चलते हैं। 
वे ऐसा खान-पान नहीं करते जिनका शाखोमें विधान नहीं है । 
वे पुण्यका ही अनुष्ठान करते हैं। जब वे ब्राह्मण आदि पूज्योंसे 
बात करते हैं तब उनके अङ्गोमें विशेष नम्रता आ जाती है। 
प्रतिदिन वे तीर्थव्रत करते हैं और नित्य ही देवताकी पूजा करते 
हैं। इन्हें सभी प्रकारके भोग सुलभ हैं (स्कन्द, काशी० 
१२ | १--११) । निर्क्रति देवता भगवदीय जनोंके हितके 
लिये पृथ्वीपर आ जाते हें । ये अर्जुनके जन्म-महोत्सवमें पधारे 
थे (महा आदि० १२२ | ६८) । मृत बालककी खोज करते 


समय अर्जुन निर्त्रतिदेवके लोकमें भी गये थे (श्रीमद्धा० 


१०॥८९ | ४४) | 
वरुण देवता 

वरुण देवताकी द्वादश आदित्योंमें भी गणना होती है 
(महा०, आ? ६५। १५) । वेदने इन्हें प्रकृतिके नियमोंका 
व्यवस्थापक माना है। ऐसा वर्णन आता है कि वरुण देवताके 
विधानके कारण ही चुलोक और पृथ्वीलोक पृथक्‌-पृथक्‌ हैं 
(ऋक्‌० ८।४२। १) । वे आदित्यरूपसे दिनमें तो प्रकाश 
देते ही हैं, रातमें भी चाँद और तारोंको प्रकाशित कर प्रकाश 
देते हैं और इस प्रकार जगतके प्राणीको अन्धकारसे बचाते हैं 
(ऋक्‌० १ । २४ । १०) । पृथ्वीपर और अन्तरिक्षमें जितने भी 
जलरूप हैं, सबके स्वामी वरुण देवता हैं। देवताओने इन्हें 
जलेश्वरके पदपर अभिषिक्त किया था (महार, शल्य» 
४७ ९-१०, ऋक्‌० ७1 ६५1४) । यही बात अथर्ववेदमें 
वरुण देवताके लिये 'अपामधिपति:' शब्दका प्रयोग कर 
स्पष्ट की गयी है (५। २४1४) । 

वर्ण--वरुण देवताका वर्ण स्वर्णिम है (श्रीतत्वनिधि) । 

वोहन--वरुण देवताका वाहन मकर है (अभ्निपुर 
५६ | २३-२४) । रथ भी इनका वाहन है। यह रथ सूर्यकी . 
भाँति चमकता रहता है(क्रक्‌०१ । १२२ । ५) | इस रथको 
घोड़े खींचते हैं (ऋक्‌ ५।६३। १) । मत्स्पुराणमें वर्णन 
प्राप्त होता है कि सूर्य देवताका रथ वरुण देवताकें रथके 
लक्षणॉंसे मिलता-जुलता है(मत्स्यपु १२५।४१) । 

आयुध--वरुण देवताका प्रधान आयुध 'पाश' हे, 
जिसे 'नागपाश' और 'विश्वजित्‌' भी कहते हैं (अग्नपुः 
५६॥ २३) । वरुण देवता अशनि (वज्ज) का भी प्रयोग करते 
हैं (महा, सभा० २२६ । ३३) । प्रसिद्ध गाण्डीव धनुष और 
अक्षय तूणीर भी इनके आयुध हैं। इन दोनों आयुधॉको कुछ 
दिनोंके लिये अग्नि देवताके कहनेसे इन्होंने अर्जुनको दिया था | 


३२६ 


+ कृतार्थयन्ति रक्षन्ति स्वभक्तान्‌ सर्वदेवताः + 


[देवता- 


त न तत का 


तथा खर्गारोहणके पूर्व अर्जुनने इस गाण्डीव धनुष और अक्षय 
तूणीरको वरुण देवताको पुनः वापस कर दिया था (महा 
विराट० ४३ । ६) । | 
परिवार--वरुण देवताके पिता कश्यप और माता 
अदिति हैं इनकी ज्येष्ठ पत्नीका नाम 'देवी' है । देवीसे बल 
नामका एक पुत्र हुआ और सुरा नामकी कन्या उत्पन्न हुई 
(महाभा आदि"६६ । ५२) । जनक राजाके शास्रार्थी पण्डित 
“न्दी! वरुण देवताके ही पुत्र हैं। इस बातको वन्दीने खयं 
स्वीकार किया है(महाभा०, वन० १३४ । ३१).। इनकी दूसरी 
पल्लीका नाम पर्णाशा है, जो शीततोया महानदी पर्णाशाकी 
अधिष्ठात्री देवी हैं। इनसे उत्पन्न पुत्रका नाम शतायुक्ष था 
(महाभार, द्रोण ९२॥ ४४) । वरुण देवताकी एक अन्य 
पत्नीका नाम 'चर्षणी' है, इनसे भृगुजीने जन्म अहण किया 
(श्रीमद्धा० ६।४) । बालकपनसे ही भृगु आत्मज्ञानसे दीप्त 
` हुए। वरुण देवताने इन्हें आत्मज्ञानका उपदेश दिया था (तैत्ति 
उप° वल्ली ३) । 
कुबेर 


कुबेर देवताके पिता विश्रवा एवं माता इडविडा हैं । इनकी 
सौतेली माताका जाम केशिनी (कैकसी) है, इससे रावण, 
कुम्भकर्ण और विभीषण हुए (श्रीमद्धा०४ । १। ३७) । इस तरह 
रावण, कुम्भकर्ण और भक्तराज विभीषण इनके सौतेले भाई थे । ये 
भगवान्‌ शङ्कस्के सखा हैं (श्रीमद्धा० ४। ११। ३३) । 
इनकी पल्रीका नाम भद्रा है (महार आदि० १९८ | ६) । पुत्रका 
नाम नलकूबर और मणिग्रीव है । कैलासपर स्थित अलकापुरी 
इनकी राजधानी है (मत्स्यपु० १२१ । २) । 
ये नौ निधियों (पद्म, महापद्म, शङ्ख, मकर, कच्छप, 
मुकुन्द, कुन्द, नील और खर्वके स्वामी हैं । ये खड्ग, त्रिशूल और 
गदा धारण करते हैं (मत्स्यपु० ६७। १५) । इनके पास यक्षो, 
राक्षसों और गुह्मकोंकी सेना रहती है। इनका वाहन नर है 
(मल्यपु० १७४ | १६-१७) । यक्षोंका अधीश्वर बननेके लिये 
कुबेरने नर्मदा और कावेरीके तटपर सौ दिव्य वर्षोतक घोर 
तपस्या की । इससे प्रसन्न होकर महादेवने इन्हें यक्षोंका अधीश्वर 
होनेका वरदान दिया था (मत्स्यपुः १८९ । ६-:१०) । 
राजराज कुबेरने जहाँ तपस्या की थी, उस स्थानका नाम 
कुबेरतीर्थ पड़ गया | वहाँ उनको अनेक वर मिले थे, जैसे-- 


रुद्रके साथ मित्रता, धनका स्वामित्व, 'लोकपालकत्व और 
नलकूबर नामका पुत्र । वर पाते ही वहींपर इनके पास धन 
और निधियाँ पहुँच गयीं। वहीं आकर मरुदगणोंने कुबेरका 
अभिषेक किया, पुष्पक विमान दिया और यक्षोंका राजा भी 
बना दिया (महाभा०, शल्य" ४७। २६--३१) । 
अनन्त देवता 

भगवानकी एक मूर्ति गुणातीत है, जिसे वासुदेव कहा 
जाता है तथा दूसरी तामसी है, जिसे अनन्त या शेष कहते हैं। 
भागबतमें कहा गया है कि भगवानकी तामसी नित्यकला 
“अनन्तः नामसे विख्यात है (श्रीमद्धा०५। २५1 १) । ये 
अनादि और अब्यय तत्त हैं (श्रीमद्धा० ५। २५1८) | ये 
आदिदेव हैं। इनके वीक्षणमात्से प्रकृतिमें गति आ जाती है 
और सत्त्व, रज तथा तम--ये तीनों गुण अपने-अपने कार्य 
करने लग जाते हैं। इस तरह जगतकी उत्पत्ति, स्थिति और 
लयका क्रम चल पड़ता है (श्रीमद्भा०५। २५। ९) । इनके 
पराक्रम, प्रभाव और गुण अनन्त हैं ये रसातलके मूलमे रहते 
हैं, वस्तुतः ये अपनी ही महिमामें स्थित हैं। सम्पूर्ण लोकोंकी 
स्थितिके लिये ये ब्रह्माण्डको अपने मस्तकपर धारण करते है 
(श्रीमद्धाण ५।२५।१३) । देवता, असुर, नाग, सिद्ध, 
गन्धर्व, विद्याधर, मुनिगण अनन्त भगवानका ध्यान करते रहते 
हैं। इनकी आँखें प्रेमके मदसे आनन्दित और विह्वल बनी 
रहती हैं। इनके उपदेशामृतका पानकर इनके पार्षद और 
देवताआऑका खरूप आनन्दसे संतृप्त रहता है। ये शरीरपर 
पीताम्बर, कानमें कुण्डल और गलेमें वैजयन्ती माळा धारण 
किये रहते हैं। इनका एक हाथ हलकी मूठपर पड़ा रहता है 
(श्रीमद्धाश ५।२५।७) । 

द्रष्टा, दृश्य और दर्शन यह त्रिपुटी ही संसार है। भगवान्‌ 
अनन्त द्रष्टा और दृश्यको आकृष्ट कर एक बना देते हैं और 
इस प्रकार इस त्रिपुटीको मिटा देते हैं । अतः इन्हें संकर्षण कहा 
जाता है। इस तरह अमर्षको रोककर सम्पूर्ण लोकोंका 
कल्याण किया करते हैं (श्रीमदभा> ५। २५। ६) । 

कोई पीड़ित या पतित व्यक्ति इनके नामका अनायास ही 
उचारण कर लेता है तो इतना पुण्यात्मा बन जाता है कि वह 
दूसरे पुरुषॉके पाप-तापको भी नष्ट कर देता है (श्रोमद्धा” 
५।२५।११) | ड 


अङ्क ] 


पारा | कक कक कक कक कक कफ क कफ ककक: कफ क क कक 


कृषि एवं क्षेत्रके जित 


क्षेत्रपाल ४९ देवताओका एक गण-विशेष है। यज्ञ- 
यागादि कर्मों, प्रतिष्ठा-कर्मो, शान्ति-पौष्टिक अनुष्ठानों तथा 
कृषि एवं क्षेत्रकी रक्षा तथा उसके संवर्धनके लिये इनकी 
विशेषरूपसे आराधना-उपासना की जाती है। भगवान्‌ 
क्षेत्रपाल क्षेत्रके पति या पालक हैं। ये निवास-स्थान तथा कृषि 
एवं प्रयाग, काशी, प्रजापति आदि क्षेत्र, देश और राष्ट्रके 
अधिष्ठाता देव हैं। इनकी उपासनासे क्षेत्र आदिकी रक्षा होती 
है, धरती सस्य-सम्पन्न होती हे तथा आराधकको ऐश्वर्यकी 
प्राप्ति होती है। 
आचार्य यास्कने निरुक्तमें भगवान्‌ क्षेत्रपालको अन्तरिक्ष- 
स्थानीय देवताओंमें परिगणित करते हुए उन्हें क्षेत्रोंका पति, 
. निवास-स्थान (भूमि अथवा घर) का अधिष्ठाता तथा पालक 
देवता बतलाया है'। ऋग्वेदमें एक प्रसिद्ध सूक्त (मन्त्रोका 
समूह) है, जो 'क्षेत्रपाल-सूक्त' कहलाता है। इस सूक्तके 
देवता क्षेत्रपाल हैं। इस सूक्तके अनुसार भगवान्‌ क्षेत्रपालकी 
कृपासे ही हमलोगोंको विजय, गौ, अश्व, तुष्टि तथा पुष्टि प्राप्त 
होती है । क्षेत्रपाल देवता दूध-देनेवाली गौकी भाँति दुग्ध, 
दधि, घृत, मधु, योग-क्षेम तथा सम्मान प्राप्त करानेवाले हेरै । 
सूक्तमें आगे क्षेत्रपाल देवताके अङ्ग-उपाङ्गोंका वर्णन करते हुए 
कृषि-कार्यमें सहायक श्वा (कुत्ते) तथा हल-फाल आदिकी 
भी वन्दना की गयी है, साथ ही वायु और आदित्यके द्वारा 
कृषि एवं पशुओंकी समृद्धिके लिये बादलोंद्वारा वृष्टिकी भी 


की गयी है। 
क साथ ही पुराणों, आगम-ग्रन्थों और 


कर्मकाण्ड-साहित्योंमें क्षेत्रपाल देवताके स्वरूप एवं 
उपासना-विधिका वर्णन प्राप्त होता है। प्रयोगसार, 
प्रयोग-पारिजात, शारदातिलक तथा उसकी व्याख्याओंमें भी 
यह विषय विस्तारसे .विवेचित है। महर्षि पराशरके 
“कृषिपराशर' नामक ग्रन्थमें इनकी विशेष महत्ता प्रतिपादित की 
गयी है। परिचयात्मक होनेसे शारदातिलकके कुछ अंशोंका 


* कृषि एवं कषेत्रके अधिष्ठाता भगवान्‌ क्षेत्रपाल + 

पर्वतके समान तथा आँखें कुछ बड़ी हैं। ये हाथमें गदा- 
कपाल धारण किये सर्प लपेटे हुए अद्भुत विग्रहवाले हैं-- 


॥ 
आशाम्बरं 


क्षेत्रेशमद्धुततनु 


भुजगभूषणमुगरदं् 
प्रणमामि देवम्‌॥ 
(शारदातिलक २० । १५) 
क्षेत्रोंमें आर्यावर्त, कुरु, नैमिषारण्य, गया, प्रभास तथा 
पुष्कर आदि तो प्रसिद्ध ही हैं। प्रायः इन सभी क्षेत्रोंमें क्षेत्रपाल 
देवताओंके मन्दिर और मूर्तियाँ स्थापित हैं। उनके पूजनसे 
वहाँके निवासी तथा आगन्तुक तीर्थयात्री भी निर्विन्न एवं 
सुखपूर्वक जीवन व्यतीत करते हैं। पुराणोंमें प्रत्येक क्षेत्रके 
माहात्यमें उस क्षेत्रके अधिष्ठाता क्षेत्रपाल देवताओंका 
माहात्म्य भी निर्दिष्ट है । 
उदाहरणके लिये गरुडपुराणोक्त गया-माहात््यमें-- 
“पञ्चक्रोरं गयाक्षेत्रं क्रोशमेकं गयाशिरः ।' 
(गर पुः १।८३।३) 
इस प्रकार कहकर जहाँ गया-क्षेत्रका विस्तार पाँच 
कोस बताया गया है, वहाँ उसी क्षेत्रके अन्तर्गत वहाँके 
अधिष्ठाता क्षेत्रपाल देवताकी पूजासे सारे अह-दोष और 
अनिष्टकारी दोषोंसे मुक्तिकी बात बतायी गयी हे--'क्षेत्रपालं 
समभ्यर्च्य ग्रहवृन्दैः प्रमुच्यते।' (ग° पु० १।८६।२५) । 
इसी प्रकार अविमुक्त वाराणसी-कषेत्रके क्षेत्रपाल 
कालभैरव कहे गये हैं, जिनकी आराधनासे वहाँके निवासी 
तथा अभ्यागत निर्विघ्न रहते हैं। 
क्षेत्रपाल-मन्त्र-क्षेत्रपालके कई मन्त्र बतलाये गये हैं, 
उनमेंसे मुख्य मन्त्र इस प्रकार है--'ॐ क्ष क्षेत्रपालाय नमः ।' 
यह अष्टाक्षर मन्त्र है। इस मन्त्रका 'क्षो' बीज, गायत्री 
छन्द तथा देवता क्षेत्रपाल हैं मन्त्रका एक लाख जप तद्दशोश 
घृतमिश्रित चरुसे हवन तत्चत्‌ क्षेत्रपाल देवताका पूजन 


भाव यहाँ प्रकट किया जा रहा है, तदनुसार इनका वर्ण नीले करनेका विधान है ।-- क्रमश: 


क्षेत्र f भवति।' (निरुक्त १०। २५) 
१.'क्षेत्रस्य पतिः। क्षेत्रं क्षियतेर्निवासकर्मणः। तस्य पाता वा पालयिता वा। तस्य एषा 
२.क्षेत्रस्य पतिना वयं हितेनेव जयामसि। गामश्वं पोषयिल्वा स नो मुळातीदुशे॥ (ऋग्वेद ४।५७।१) 


३ पते मधुमन्तमू्त घेनुरिव पयो अस्सु घुकष्व । मध घृतमिव सुपूतमृतस्य नः पतयो मृत्यु ॥ (क्रमेद ४ | ९७। २) | 


[अपने शास््रमे विभिन्न स्वभाव, रुचि और प्रवृत्तिके होते है । अतः पृथ्वीके 
प्राणियोपर अनुग्रहकर उनकी सुविधाके लिये भगवान्‌ भी विभिन्न स्वरूपो ्रादुर्भृत होते हैं। यह भारतीय संस्कृतिकी ही विशेषता है कि यहाँ 
ईश्चरका स्वरूप निर्गुण-निराकार और सगुण-साकार दोनों रूपोंमें है। वास्तवमें तो तात्त्विक रूपसे परमात्मग्रछुका स्वरूप सत्‌-चित्‌-आनन्दघन 
है, पर उपासनाकी दृष्टिसे विभिन्न रुचि, स्वभाव एवं प्रवृत्तिके अनुसार हमारे देव हमें अनेक रूपोमे उपलब्ध होते हैं। यही कारण है कि देशके 
विभिन्न भागोंमें एक परमेश्वरकी, अनेक नाम-रूपों जैसे--विष्णु, शिव, दुर्गा, गणेश, सूर्य और राम-कृष्ण आदिसे अर्चना-पूजा होती है। यहाँ 
भगवानके प्रमुख अवतारो एवं प्रमुख देवताओंके उपलब्ध विभिन्न स्वरूपो तथा विग्रहोंके दिग्दर्शन करानेका प्रयत्न किया जा रहा ` 
है । —सम्पादक] ल 


भगवान श्रीविष्णुके विविध रूपोंका दर्शन 
सर्वव्यापक परमात्मा भगवान्‌ श्रीविष्णु व्यापक होनेपर भी एक देशमें अवतरित होते हैं। उनके अनन्त रूप तथा अनन्त 
अर्चा-विग्रह हैं। वे अपने भक्त एवं साधककी भावनाके अनुसार वैसा ही रूप धारणकर उसे दर्शन देते हैं। सभी विग्रहोंमें 
उन परमात्मप्रभुके ही दर्शन होते हैं। भक्त, साधक, उपासक अपनी-अपनी भावना एवं रुचिवैभिन्र्यसे उनके भिन्न-भिन्न विग्रहोंका 
अर्चन-वन्दन करते आये हैं। वे ही राम-कृष्ण आदि रूपमें भी अवतरित हुए हैं। 
देशके विभिन्न भागोंमें भगवान्‌ विष्णुकी अर्चा-पूजा विभिन्न नामों एवं अनेक रूपोंमें होती आयी है, जैसे कहीं चतुर्भुज 
श्रीविष्णुरूपमें, कहीं लक्ष्मी-नारायणरूपमें, सत्यनारायणरूपमें, नर-नारायणरूपमें, वेदनारायणरूपमें, रोषशायीरूपमें, 
वेंकटेतारूपमें,. बालाजीरूपमें, 'त्रिविक्रमरूपमें, लक्ष्मी-नृसिंहरूपमें तथा कहीं शालग्राम आदि-आदि रूपमें। देशमें इन 
अर्चा-विग्रहेकि अनेक मन्दिर हँ । यहाँ भगवान्‌ विष्णुके कुछ प्रमुख विग्रहों तथा उनके मन्दिरोका संक्षिप्त परिचयके साथ दर्शन 
कराया जा रहा है-- 


» 0 


भगवान्‌ श्रीविष्णुके दर्शन 

-जोशीमठसे ३ मील दूरीपर विष्णुगङ्गा और अलक- 
नन्दाका पावन संगम है, जो विष्णुप्रयाग कहलाता है । यहाँ 
भगवान्‌ विष्णुका सुन्दर मन्दिर है। देवर्षि नारदने यहाँ 
भगवानकी आराधना की थी | 

-हरिद्वारमें श्रवणनाथजीके मन्दिरसे दक्षिण विष्णुघाट 
है । यहाँपर विष्णुभगवान्ने तप किया था । साथ ही हरिद्वारमे 
हरिकी पैड़ीमें भगवान्‌ विष्णुका साक्षात्‌ निवास है। एक 


कुण्डमें भगवानकी चरण-पादुकाएँ भी है । कुम्भके अवसरपर 
यहाँ विशाल मेला लगता है। 

३-गोरखपुरका विष्णु-मन्दिर विख्यात है। विष्णु- 
मन्दिरके पीछे एक पोखरा है । पोखरेके दक्षिण तटपर खोदते 
समय अचानक यह भव्य मूर्ति प्राप्त हुई थी । काले कसौटीके 
पत्थरसे निर्मित यह मूर्ति कलाकी दृष्टिसे अपूर्व है। इस 
मन्दिरकी यह एक अपूर्व विशेषता है कि इसके चारों कोनोंपर 
भारतके चार प्रधान तीर्थेकि चार आराध्य--बदरीविशाल, 
जगन्नाथ, रामेश्वर तथा द्वारकाधीशजी स्थित हैं । 

४-उत्तरप्रदेशमे मुरादाबाद जिलेके अन्तर्गत सम्भल- 
क्षेत्रमे एक अतिविशाल और प्राचीन मन्दिर है, जो हरिमन्दिर 


कहलाता है । यहाँ भगवान्‌ हरि (विष्णु) का दर्शन करनेके . 


लिये दूर-दूरसे दर्शनार्थी आते हैं। 
लक्ष्मी-नारायणके रूपमें दर्शन 
१-अमृतसरमें भगवान्‌ लक्ष्मी-नारायणका एक प्रसिद्ध 


सुन्दर मन्दिर है। 
-चंबानगरमें जो रावी नदीके तटपर बसा है, यहाँ 


लक्ष्मी-नारायण एक प्राचीन मन्दिर है। मन्दिरमें भगवान्‌ नानक-तुलसी-जैसे संत भक्तोंकी सूक्तियाँ उत्कीर्ण हैं। 


* भगवान्‌ श्रीविष्णुके विविध रूपोंका दर्शन + 


कक कफ क 


नारायणकी श्वेत संगमरमरकी प्रतिमा है । 
३-बक्सर (सिद्धाश्रम) में जो लक्ष्मी-नारायणका मन्दिर 


है, वह अत्यन्त प्राचीन है, यह विग्रह गङ्गाजीमें प्राप्त हुआ था, 
जिसे मन्दिरमें प्रतिष्ठित किया गया । 

४-दिल्लीमें बिड़ला-बन्धुओंद्वारा निर्मित लक्ष्मी-नारायण- 
मन्दिर यद्यपि अर्वाचीन है, किंतु वह सोन्दर्य एवं कलाकी 
दृष्टिसे अत्यन्त भव्य, आकर्षक एवं मनोहर है। भगवानका 


अर्चा-विग्रह अत्यन्त मोहक है। मन्दिरोंकी दीवारोपर > 


३३० 


* कृतार्थयन्ति रक्षन्ति स्वभक्तान, सर्वदेवताः » 


[दिवता- 


REORDER SS 


भगवान सत्यनारायणके दर्शन 
` १-दक्षिणमें बंगलौरमें भगवान्‌ नारायणकी जो मूर्ति 
प्रतिष्ठित है, वह सत्यनारायणके नामसे प्रसिद्ध है। यह 
चतुर्भुज-मूर्ति खड़ी है तथा हाथोंमें शख, चक्र, गदा तथा पद्म 
सुशोभित है। + 
२-दक्षिण रेलवेकी वाल्टेयर-मद्रास लाइनपर अन्नावरम्‌ 
स्टेशन है। यहाँ एक पहाड़ीपर श्रीसत्यनारायण भगवानका 
मन्दिर है.। भगवानका विग्रह अत्यन्त मनोहर है । 

- -२-काशीमें श्रीसत्यनारायण भगवानके कई मन्दिर हैं। 
दुर्गाकुण्डके निकट 'श्रीसत्यनारायण-तुलसी-मानस-मन्दिर 
नामसे एक भव्य मन्दिर है, जिसमें सम्पूर्ण रामचरितमानस 
मन्दिरकी दीवालोंपर उत्कीर्ण है । यह मन्दिर अर्वाचीन होते हुए 
भी काशीका दर्शनीय स्थल है. 
बद्रीनाथके रूपमें भगवान्‌ विष्णुके दर्शन : 

“हिमालयकी गोदमें उत्तराखण्डमें अवस्थित श्रीबद्ररीनाथ- 
धाममें साक्षात्‌ सनातनदेव परमात्मा नारायण विराजमान हैं! 
भगवान्‌ बदरीनाथजीका मन्दिर पुण्यतोया अलकनन्दाजीके 
तटपर है। भगवान्‌ विष्णुके अवतार श्रीनर-नारायणने यहीं 
तपस्या की थी। मन्दिरके पूर्व और पश्चिकी ओर स्थित: 
पर्वत-शिखरोंको नर-नारायण. कहा जाता है । यहाँ भगवान्‌ 
नारायण सदैव निवास करते हैं। 

श्रीबदरीनाथजीकी मूर्ति शाल्ग्राम-शिलामें बनी ध्यानमग्न 
चतुर्भुज-मूति है। कहा जाता है कि पहली बार यह मूर्ति 
देवताओंने अलकनन्दाके नारदकुण्डमेंसे निकालकर स्थापित 
की। देवर्षि नारद उसके प्रधान अर्चक हुए। तत्पश्चात्‌ जब 
बौद्धोका प्राबल्य हुआ, तब इस मन्दिरपर उनका'अधिकार हो 
गया । पुनः शंकराचार्यजीने मूर्तिकी प्रतिष्ठा की । 

श्रीबदरीनाथजीकै दाहिने कुबेरकी :(पीतलकी) मूर्ति है, 
उनके सामने उद्धवजी हैं तथा बदरीनाथजीकी उत्सवमूर्त है। 
उद्धवजीके पास ही चरणपादुकाएँ. हैं। बायी ओर नर- 
नारायणकी मूर्ति है। इनके समीप ही श्रीदेवी और भूदेवी हैं । 
परिक्रमामें श्रीलक्ष्मीजीका मन्दिर है । मुख्य मन्दिरमें सामने ही 
गरुडजी हँ । भगवान बद्रीविशाळजीको वनतुळसीकी माला, 
चनेकी कच्ची दाल, गरी-गोळा, मिश्री आदिका प्रसाद चढ़ाया 
जाता-हैः म 


त्रियुगीनारायणके दर्शन 
` केदारनाथ एवं बदरीनाथके पर्वतीय मार्गमे पर्वतशिखरपर 
त्रियुगीनारायण भगवानका मन्दिर है। भगवान्‌. श्रीत्रियुगी- 
नारायण भूदेवी तथा लक्ष्मीदेवीके साथ विराजमान हैं। 
दर्शन 

कंच्छ-प्रदेशमें एक प्राचीन तीर्थ समुद्रतटपर अवस्थित 
है। यहाँ भगवान्‌ आदिनारायणका दर्शनीय मन्दिर है, जिसमें 
भगवानका दिव्य विग्रह प्रतिष्ठित है। 
भगवांनके दर्शन नर-नारायणरूपमें 

बम्बईमें. भगवानके नर-नारायंणरूपमें बहुत सुन्दर 
अर्चा-विग्रह है। यहाँ प्रायः- दर्शनार्थियोंकी भीड़ लगी 
रहती है। : 


१-कुम्मकोणम्‌ . तीर्थमें भगवान्‌ वेदनारायणुको एक 
प्रसिद्ध मन्दिर है। कहा जाता है कि सृष्टिके प्रारम्भमे यहीं 
ब्रह्माजीनी भगवान्‌ नारायणका यजन किया था। उस यज्ञमें 
वेदनारायण प्रकट हुए थे। भगवानने वहाँ अवभृथ-स्रानके 
लिये कावेरी नदीको बुला लिया था, जो अब भी वहाँ हरिहर 
नदीके रूपमें स्थित है। 

२-गुजरातके प्रसिद्ध नगर अहमदाबादमें भी भगवान्‌ 
वेदनारायणका एक मन्दिर है, जिसमें भगवान्‌ विष्णु 


व 
ए 4४: 


वेदनारायण-नामसे प्रतिष्ठित हैं । यह मूर्ति अत्यन्त सुन्दर है । 


अङ्क ] 


* भगवान्‌ श्रीविष्णुके विविध रूपोंका दर्शन » ३३१ 


"१९०७७५०१५३, 


तिरुपतिबालाजीके दर्शन 


आश्तरप्रदेस्थ श्रीेङ्कराचल पर्वत स्वयं भगवत्सवरूप 
माना जाता है। यहाँ जिस पर्वतश्रेणीपर श्रीबालाजीका स्थान है, 
वह तिरुमै कहलाता है । श्रीवेङ्कटेश्वर अथवा वेङ्कट भगवान्‌ 
ही बालाजी कहलाते हैं । भगवानके मुख्य दर्शन तीन बार होते 
हैं। पहला दर्शन विश्वरूप-दर्शन कहलाता है, जो प्रभात- 
कालमें होता है। दूसरा दर्शन मध्याह्में तथा तीसरा रात्रिमें 
होता है। 


श्रीबालाजीका मन्दिर तीन परकोटोंसे घिरा है। इन 
परकोटोंमें गोपुर बने हैं, जिनपर कलश स्थापित है। भगवानके 
मन्दिरके सामने खर्णमण्डित स्तम्भ है। उसके आगे 


` तिरुमहामण्डपम्‌ नामक सभामण्डप है । द्वारपर जय-विजयकी 


मूर्तियाँ हैं। 

' जगमोहनसे मन्दिरके भीतर चार द्वार पार करनेपर पाँचवेंके 
भीतर श्रीबालाजी (श्रीवेङ्कटेश्वर स्वामी) की पूर्वाभिमुख मूर्ति 
है। भगवानकी श्रीमूर्ति श्यामवर्ण है । वे शङ्ख, चक्र, गदा, पद्म 
लिये खड़े हैं । यह मूर्ति लगभग सात फुट ऊँची है । भगवानके 
दोनों ओर श्रीदेवी तथा भूदेवीकी मूर्तियाँ हैं। भगवानको 
भीमसेनी कपूरका तिलक लगता है । भगवानके तिलकसे उतरा 


यह चन्दन यहाँ प्रसादरूपमें बिकता है। 

श्रीबालाजीकी मूर्तिमें एक स्थानपर चोटका चिह्न है। उस 
स्थानपर ओषधि लगायी जाती है। कहते हैं, एक भक्त 
प्रतिदिन नीचेसे भगवानके लिये दूध ले आता था। वृद्ध 
होनेपर जब उसे आनेमें कष्ट होने लगा, तब भगवान्‌ स्वयं 
जाकर चुपचाप उसकी गायका दूध पी आते थे। गायको दूध 
न देते देख उस भक्तने एक दिन छिपकर देखनेका निश्चय किया 
और जब सामान्य मानववेशमें भगवान्‌ आकर दूध पीने लगे, 
तब उन्हें चोर समझकर भक्तने डंडा मारा। उसी समय 
भगवानले प्रकट होकर उसे दर्शन दिया और आश्वासन दिया । 
वही डंडा लगनेका चिह् मूर्तिमें है। 
वेंकटरमणरूपमें दर्शन 

गोकर्ण ग्रामके मध्य श्रीवेंकटरमण नामक भगवान्‌ 
विष्णुका मन्दिर है। ये भगवान्‌ चक्रपाणि होकर इस पुरीके 
भक्तोंके रक्षार्थ स्थित हैं, ऐसी स्थानीय मान्यता है । 


आर्झुधररूपमें दर्शन 
१-दक्षिणमें कुम्भकोणममें भगवान्‌ शाङ्गपाणिका विशाल 
मन्दिर है। मन्दिरके भीतर स्वर्णणण्डित गरुडस्तम्भ है। 


शेषशायी भगवान्‌ नारायणकी चतुर्भुज-मूर्ति है। श्रीदेवी और 
भूदेवी भगवान्‌ नारायणकी चरणसेवा कर रही हैं। परिक्रमामें 


लक्ष्मीजीका मन्दिर हे। मन्दिर रथाकृति है, जिसमें हाथी-घोडे 


जुड़े हें । दूर-दूरसे श्रद्धालु भक्त यहाँ दर्शनार्थ आते हैं। 
कथा--महर्षि भृगुने जब भगवानके वक्षःस्थल्पर 


प्रहार किया और उसके लिये भगवानने भुगुको कोई दण्ड तो. 


2892759. 

* कृतार्थयन्ति रक्षन्ति स्वभक्तान्‌ सर्वदेवताः * 


[देवता- 

दिया नहीं, उलटे उनसे क्षमा माँगी, तब लक्ष्मीजी भगवान्‌ 
नारायणसे रूठ गयीं। वे रूठकर यहाँ आयीं । यहाँ हेम नामक 
ऋषिके यहाँ कन्यारूपमें अवतीर्ण हुई । भगवान्‌ नारायण भी 
अपनी नित्यप्रिया लक्ष्मीका वियोग नहीं सह सके । वे भी यहाँ 
पधारे और ऋषिकन्यासे उन्होंने विवाह कर लिया। तभीसे 
शाङ्गपाणि और लक्ष्मीजी यहाँ श्रीविग्रहरूपमें स्थित हैं। 
१-खामगाँव स्टेशनसे मेहकर (मेघंकर) स्थान पचास 
मील दूर है। यहाँ नदीके तटपर कुछ ऊँचाईपर भगवान्‌ 
शाईधरका अत्यन्त भव्य प्राचीन मन्दिर है। इसमें जो 
भगवानकी मूर्ति है, वह एक भवनकी नींव खोदते समय काष्टकी 
पेटीमें पूजा-सामग्रीसहित पायी गयी थी ।भगवान्‌की यह मूर्ति 
ग्यारह फुट ऊँची है। भगवानके समीप श्रीदेवी-भूदेवी तथा 
जय-विजयकी छोटी-छोटी मूर्तियाँ भी हैं। मार्गशीर्ष शुक्ला 
पञ्चमीसे पूर्णिमातक यहाँ विशेष पूजा-महोत्सव होता है। 
श्रीवैकुण्ठनाथरूपमें दर्शन 
कलकत्तेमें बड़ा बाजारस्थित श्रीवैकुण्ठनाथभगवानका 
मन्दिर बड़ा भव्य है। श्रीदेवी और भूदेवीसहित चतुर्भुज 


श्रीभगवान्‌ वैकुण्ठनाथजीका दर्शन बड़ा चित्ताकर्षक है। 
भगवानका विग्रह आसनपर बैठा हुआ है। ऊपर शेषका छत्र 
है। यह मन्दिर अर्वाचीन होते हुए भी अपना विशेष महत्त्व 
रखता है। यहाँ अर्चा-पूजा प्राचीन परम्पराके अनुसार पूर्ण 
विधि-विधानसे होती है। 


श्रीधरणीधररूपमें दर्शन 

गुजरातमें भीमगाँवमें भगवान्‌ धरणीधरका एक मन्दिर 
है, जिसमें चतुर्भुज श्रीनारायणकी मूर्ति है। - 
भगवान्‌ गदाधरजीके दर्शन 

सरस्वती नदीके तटपर बसा हुआ सिद्धपुर मातृगया- 
क्षेत्रके नामसे प्रसिद्ध है। इसका प्राचीन नाम श्रीस्थल है। 
महर्षि कर्दमका आश्रम यहीं था और भगवान्‌ कपिलका यहीं 
अवतार हुआ था। यहाँ दक्षिण किनारे भगवान्‌ गदाधरका 
मन्द्र विराजमान है, जिसमें भगवानकी गदाधर नामसे एक 
प्रसिद्ध मूर्ति प्रतिष्ठित है । 


सिद्धेश्वररूपमें दर्शन | 
मध्यप्रदे-स्थित शिवपुरी नगरके पूर्वमें सिद्धेश्वरके 
प्राचीन मन्दिरकी नारायण-प्रतिमा सिद्धेश्वर नामसे प्रसिद्ध है। 
शेषशय्यापर भगवान्‌ विष्णु विराजमान हैं, समीप ही भगवती 
लक्ष्मी हैं। भगवानके चार भुजाओंमें चारं आयुध हैं। 
भगवानके चारों ओर दशावतारकी मूर्तियाँ भी उसी पत्थरपर 
उत्कीर्ण हैं। श्रीचरणोंके पास कमल-पुष्प हैं तथा पास ही 
जय-विजय वन्दना कर रहे है । मूर्तिकलाकी दृष्टिसे यह प्रतिमा 
अत्यन्त भव्य है। 


हरिहररूपमें दर्शन 

१-राजस्थानमें हालावाड़से कुछ दूर बदराना गाँव है। 
यहाँ दो नदियोंके संगमपर श्रीहरिहरेश्वःजीका एक प्रसिद्ध 
प्राचीन मन्दिर है। इस मन्दिरकी श्रीमूर्तिका आधा भाग 
शिवस्वरूप तथा आधा भाग विष्णुस्वरूप है । दाहिनी ओर दो 
भुजाएँ हैं, जिनमेंसे ऊपरके हाथमें भाँगका गोला और नीचेके 
हाथमें त्रिशूल है। इस भागमें कटिमें एक सर्प लिपटा है। 
मस्तकपर जटामें गङ्गाजी हैं, ललारमें चन्द्रमा हैं । वामभागमें 
ऊपरके हाथमें चक्र तथा नीचेके हाथमें शङ्घ है । मन्दिरमे 
नन्दीश्वर तथा गरुड़की भी मूर्तियाँ हैं। 

२-बिहारमें छपरासे २९ मील दूर सोनपुर क्षेत्रमै भगवान्‌ 
हरिहरका मन्दिर है। प्रत्येक कार्तिकी पूर्णिमाको यहाँ मेला 
लगता है। महर्षि विश्वामित्रजीके साथ जनकपुर जाते हुए 
श्रीराम-लक्ष्मण यहाँ पधारे थे। कुछ लोगोंका मत है कि 


न 


अङ्क ] 


आज-आहका युद्ध यहीं हुआ था और यहीं भगवानने ग्राहसे 
गजेन्द्रको छुड़ाया था। 


भगवान्‌ चेन्नकेशवरूपमें विष्णुके दर्शन 

मैसूर राज्यमें बेलूर नामक स्थानमें चेन्नकेशवका प्रसिद्ध 
मन्दिर है। यह मन्दिर नक्षत्रकी आकृतिका है। इसका 
प्रवेशद्वार पूर्वाभिमुख है। मुख्य द्वारसे प्रवेश करनेपर एक 
चतुष्कोण मण्डप आता है। यह मण्डप खुला है। यहाँ 
भ्रतिष्ठित भगवानकी मूर्ति लगभग सात फुट ऊँची चतुर्भुजी है। 
उनके साथ उनके दाहिने भूदेवी और बायें लक्ष्मीदेवी-श्रीदेवी 
हैं। भगवानके हाथोंमें शङ्ख, चक्र, गदा तथा पद्म विद्यमान 
है। यह मूर्ति अत्यन्त सुन्दर एवं मोहक है। 
श्रीसम्पत्कुमारस्वामीके दर्शन 

दक्षिणके प्रधान चार वैष्णवक्षेत्रो--श्रीरङ्गम्‌, तिरुपति, 
काञ्चीपुरम्‌ तथा मेलूकोटेमेंसे सम्पत्कुमारस्वामी- (श्रीविष्णु-) 


का विशाल मन्दिर मेलूकोटे (यादवाद्रि) में अवस्थित है । 
वस्तुतः सम्पत्कुमार यहाँकी उत्सवमूर्तिका नाम है । मुख्य मूर्ति 
भगवान्‌ नारायणकी है । सम्पत्कुमारस्वामीका मन्दिर दक्षिणके 
मन्दिरोंकी परम्पराके अनुसार ही सुविस्तृत एवं विशाल है । 
वीरराघवके रूपमें दर्शन 

मद्रासमें तिरुवल्लूरमें भगवान्‌ वीरराघवका एक 
विशाल मन्दिर है, जो श्रीवरदराज-मन्दिरके नामसे विख्यात है। 


* भगवान्‌ श्रीविष्णुके विविध रूपोंका दर्शन + 

मन्दिर तीन परकोटोंके भीतर है। भीतरी परकोटेके मन्दिरमें 
भगवान्‌ वीरराघव प्रभुकी शेषशायी श्रीमूर्ति है। भगवान्‌का 
मुख पूर्वकी ओर, मस्तक दक्षिण तथा चरण उत्तरकी ओर है । 
भगवानका दाहिना हाथ महर्षि शालिहोत्रके मस्तकपर है। 
मन्दिरमें ही श्रीलक्ष्मीजीका मन्दिर है, जिन्हें कनकवल्ली या 
वसुमती कहते हैं। 

कथा--सृष्टिके प्रारम्भमें मधु-कैटभ नामके दैत्य 
यहाँके वीक्षारण्यमें छिपे थे। यहीं भगवान्‌ नारायणने 
उनका अपने चक्रसे संहार किया। सत्ययुगमें शालिहोत्र 
नामक ब्राह्मणने एक वर्ष उपवास करके तपस्या की । पारणके 
दिन वे कुछ शालि-कणोंको चुनकर नेवेद्य बनाकर भगवानको 
भोग लगाकर जब प्रसाद ग्रहण करनेको उद्यत हुए, तब स्वयं 
श्रीहरि ब्राह्मणवेषमें उनके यहाँ अतिथि होकर पधारे। 
शालिहोत्रने पूरा अन्न अतिथिको अर्पित कर दिया । भोजनसे 
तृप्त होकर अतिथिने विश्रामके लिये पूछा--'किं गृहम्‌', 
शालिहोत्रने अपनी कुटियाकी ओर संकेत कर दिया । अतिथि 
कुटियामें चले गये, परंतु जब शालिहोत्र कुटियामें गये, तब 
उन्हें साक्षात्‌ शेषशायी श्रीहरिके दर्शन हुए। वरदान माँगनेको 
कहनेपर शालिहोत्रने प्रभुसे वहीं उसी रूपमें नित्य स्थित 
रहनेका वरदान माँगा । तदनुसार उसी रूपमे श्रीविग्रहरूपसे 
प्रभु अब भी स्थित हैं। 

वीक्षारण्यनरेश धर्मसेनके यहाँ साक्षात्‌ लक्ष्मीजीने उनकी 
कन्याके रूपमें अवतार धारण किया । महाराजने पुत्रीका नाम 
वसुमती रखा था। वसुमतीके विवाहयोग्य होनेपर भगवान्‌ 
वीरराघव राजकुमारके वेशमें राजा धर्मसेनके यहाँ पधारे। 
राजकुमारके प्रस्ताव करनेपर नरेशने उनसे अपनी कन्याका 
विवाह कर दिया। विवाहके पश्चात्‌ जब वर-वधू भगवान्‌ 
वीरराघवके मन्दिरमें दर्शनार्थ लाये गये, तब दोनों अपने 
शरीविग्रहोंमें लीन हो गये। पौषमासके भाद्रपद नक्षत्रमें 
तिरुकल्याणोत्सव इस विवाहके मङ्गल-स्मरणमें ही होता है। 
भगवान्‌ इस समय मक्षिकावन पधारते हैं, जहाँ महाराज 
धर्मसेनकी राजधानी धर्मसेनपुर नगरी थी। 

सत्ययुगमें प्रद्युम्न नामक राजाने संतान-प्राप्तिके लिये इस 
क्षेत्रमें दीर्घकालतक तपस्या की। उन्हें भगवद्दर्शन हुए। 
नरेशने भगवानसे वरदान माँगा कि “यह पुण्यक्षेत्र हो।' उसी 

समय यहाँ हत्तापनाशन-तीर्थ व्यक्त हुआ। उसमें पौषकी 
अमावास्याका खान महामहिमाशाली है । 
दक्ष-यज्ञ-विध्वेस करके दक्षको वीरभद्रद्वार मरवा देनेसे 
झंकरजीको ब्रह्महत्या लगी । उस ब्रह्महत्याके छुटकारेके लिये 
दोकरजीने हत्तापनाशन- तीर्थमें स्नान किया; -तभीसें इस तीर्थके 
वायव्यकोणमें तीर्थेश्वररूपसे शिवजी स्थित हैं। 


वरदराजके रूपमें भगवान. विष्णुके दर्शन 


` शिवकाञ्चीसे लगभग दो मील दूर॒पर विष्णुकाञ्ची है। - 


यहाँका विशाल प्रमुख मन्दिर वरदराजखामीका है। भगवान्‌ 
नारायण ही यहाँ वरदराज नामसे सम्बोधित होते हैं। 
श्रीरामानुजाचार्यके आठ प्रधान पीठ यहाँ विष्णुकाझीमें हैं। 
भगवानका मन्दिर तीन घेरोंक भीतर है। यहाँ भगवानकी 
श्यामवर्ण चतुर्भुज-मूर्ति है। भगवानके गलेमें शालग्रामोंकी 
एक माला है। वहाँ भगवानकी मनोहर उत्सवमूर्तियाँ भी हैं । 
भगवान्‌ सुन्दरराजके दर्शन 

दक्षिण भारतमें मदुरासे कुछ दूर वृषभाद्रिपर एक पुराने 
किलेमें श्रीसुन्दरराजका विशाल मन्दिर है । इस मन्दिरका बहुत 
विस्तार है। अनेक परिक्रमा-मार्गोमें अनेक देवमूर्तियाँ हैं। 
मुख्य मन्दिरमें भगवान्‌ सुन्दरराज (श्रीनारायण) श्रीदेवी तथा 
भूदेवीके साथ विराजमान हैं। यहाँ यम-धर्मराजने वृषरूप 
धारण करके महाविष्णुकी आराधना की थी, यहीं उन्हें 
भगवददर्शन हुआ । इसीसे इस पर्वतको वृषभाद्रि कहते हैं। 
जब भगवान्‌ विष्णु प्रकट हुए, तब उनके नूपुरोंस एक 
जलखोत प्रकट हुआ, उसे नूपुर-गङ्गा कहते हैं। गङ्गाजीके 
समान ही नूपुर-गङ्गाका जल पापनाशक माना जाता है 
नपुर-गङ्गामें स्नान करके यहाँ भगवान्‌ सुन्दरराजका 
दर्शन-अर्चन किया जाता है। धर्मराजने ही भगवान्‌ 
शरीसुन्दरणजकी प्रतिष्ठा की थी। चैत्र तथा आषाढ़में यहाँ 
महामहोत्सव मनाये जाते हैं। 


श्रींआदिकेशवके दर्शन 

त्रिवेन्द्रमसे १२ मील पूर्व ताम्रपणीं नदीके किनारे भगवान्‌ 
आदिकशवका मन्दिर है। मन्दिरमें नारायणकी शेषशय्यापर 
लेटी भव्य मूर्ति है । यह मूर्ति १६ फुट लम्बी है । एक द्वारमेंसे 
भगवानके श्रीमुख, दूसरेमेंसे वक्षःस्थल तथा तीसरेमेंसे 


* कृतार्थयन्ति रक्षन्ति स्वभक्तान, सर्वदेवताः * 

-चरणोंके दर्शन होते हैं । शेषशय्याके नीचे एक राक्षस दबा है । 
कहते हैं एक बार जब ब्रह्माजी तपस्या कर रहे थे, तब 
एक राक्षसने आकर उनसे भोजन माँगा । ब्रह्माजीने राक्षसको 
कदलीवनमें जानेका आदेश दिया । राक्षस कदलीवनमें आकर 
ऋषियोंको कष्ट देने लगा। ऋषियोंकी प्रार्थनापर विष्णुने 
राक्षसको मारा । मरते समय राक्षसने वरदान माँगा कि “आप 
मेरे शरीरपर स्थित हों।' भगवानने उसे वरदान दे दिया। 
इसीसे राक्षसके शरीरपर शेषजीको स्थित करके भगवान्‌ 
नारायण स्वये शेषशय्यापर शयन कर रहे हैं। 
भगवान्‌ श्रीपद्मनाभ 
त्रिवेन्द्रममें एक किलेके भीतर पद्मनाभ भगवानका 
मन्दिर है, इन्हें अनन्तशयन भी कहते हैं । भगवान्‌ पद्मनाभकी 


शेषशय्यापर शयन किये हुए विशाल मूर्ति है। इतनी बड़ी 
शेषशायी मूर्ति और कहीं नहीं है। भगवानकी नाभिसे निकले 
कमलपर ब्रह्माजी विराजमान हैं। भगवानका दाहिना हाथ 
शिर्वालिङ्गके ऊपर स्थित है। यहाँ उत्सव-विग्रहके साथ 
श्रीदेवी, भूदेवी और नीलादेवी भगवानकी इन तीन शक्तियोंकी 
मूर्तियाँ रहती हैं। 

कथा--प्राचीन कालमें दिवाकर नामके एक विष्णुभक्त 
भगवानके दर्शनार्थ तपस्या कर रहे थे । भगवान्‌ विष्णु उनके 
यहाँ एक मनोहर बालकके रूपमें पधारे और कुछ दिन उनके 
यहाँ रहे । एक दिन अचानक भगवान्‌ यह कहकर अन्तर्धान 
हो गये कि “मुझे देखना हो तो अनन्तवनम्‌ आइये ।' 

श्रीदिवाकरजीको अब पता लगा कि बालकरूपमें उनके 
यहाँ साक्षात्‌ भगवान्‌ रहते थे । अब दिवाकरजी 'अनन्तवनम्‌' 
की खोजमें चले। एक घने वनमें उन्हें शास्ता-मन्दिर और 
तिरुआयनपाडि (श्रीकृष्ण-मन्दिर) मिले। ये दोनों मन्दिर 


IN 
॥ | 


अङ्क]. 


* भगवान्‌ श्रीविष्णुके विविध रूपोंका दर्शन + 

पदसनाभ-मन्दिरकी परिक्रमामें है । वहीं एक 'कनकवृक्ष' के वैकुण्ठ-एकादशीको भगवान्‌ श्रीरज्ञजीका वैकुप्ठद्वार खुलता 


कोटरमें प्रवेश करते हुए एक बालकको दिवाकरमुनिने देखा । 
दौड़कर वे उस वृक्षके पास पहुँचे, किंतु उसी समय वह वृक्ष 
गिर पड़ा । वह गिरा हुआ वृक्ष विशाल अनन्तशायी नारायणके 
विराट्रूपमें मुनिको दीखा। वर्तमान पद्मनाभ-मन्दिर उस 
श्रीवि्रहके नाभिस्थानपर है। पीछे दिवाकरमुनिने एक मन्दिर 
बनवाया और उसमें उसी गिरे हुए वृक्षकी लकड़ीसे एक वैसी 
ही अनन्तशायी मूर्ति (जैसी मूर्तिके उन्हें वृक्षमें दर्शन हुए थे) 
बनवाकर स्थापित की । कालान्तरमें वह मन्दिर तथा काष्ठमूर्ति 
भी जीर्ण हो गयी । सन्‌ १०४९ ई में वर्तमान विशाल मन्दिर 
तथा भगवानका श्रीविग्रह प्रतिष्ठित हुआ। इस स्थानकी 
अत्यन्त महत्ता है। 


श्रीराजगोपालस्वामी -- (वासुदेवके) दर्शन 

दक्षिणमें तंजौर-तिरुवारूर मार्गपर नीलामङ्गलम्‌ एक 
प्रसिद्ध स्थान है। कुछ दूर मन्नारगुडिमें श्रीराजगोपाल- 
स्वामीका एक प्रसिद्ध मन्दिर है । यह क्षेत्र चम्पकारण्य तथा 
दक्षिणद्वारका कहा जाता है। राजगोपाल-मन्दिरमें सात प्राकार 
हैं, जिनमें १६ गोपुर हैं। मन्दिरमें भगवान्‌ वासुदेवकी शङ्ख, 
चक्र, गदा, पद्मधारिणी चतुर्भुज-मूर्ति है। भगवानके 
अगल-बगल श्रीदेवी तथा भूदेवी हें । कहा जाता है कि यह 
विग्रह श्रीब्रह्माजीद्वारा प्रतिष्ठित है। मन्दिरमें रुक्मिणी- 
सत्यभामासहित राजगोपालस्वामीकी उत्सवमूर्ति है। 
श्रीरङ्कनाथजीके दर्शन 

त्रिचिनापल्लीके पास कावेरी नदीके समीप श्रीरङ्गम्‌ तीर्थ 
है। यहाँ भगवान्‌ श्रीरङ्ग या रङ्गनाथजीका अत्यन्त महत्त्वपूर्ण 
मन्दिर है, जो सात प्राकारोंके भीतर है, इन प्राकारोंमें छोटे-बड़े 
१८ गोपुर हैं। इस मन्दिरका शिखर सर्णमण्डित है। 
श्रीसङ्गजीके निजमन्दिरमें रोषशाय्यापर शयन किये श्यामवर्ण 
श्रीङ्गनाथजीकी विशाल चतुर्भुज-मूर्ति दक्षिणाभिमुख स्थित 
है। भगवानके मस्तकपर रोषजीके पाँच फणोंका छत्र है। 
बहुमूल्य वस्राभूषणोसे मण्डित यह मूर्ति परम भव्य है। 
भगवानके समीप श्रीलक्ष्मीजी तथा विभीषण बैठे हैं। श्रीदेवी, 
भूदेवी आदिकी उत्सव-मूर्तियाँ भी वहाँ हैं । पौषशुक प्रतिपदासे 
एकादशीतक श्रीरङ्गमें बहुत बड़ा पूजन-महोत्सव होता है। 


है। उस द्वारसे भगवानकी उत्सवमूर्ति बाहर निकलती है । पीछे 
यात्री निकलते हैं। वैकुण्ठद्वारसे निकलना बहुत महत्त्वपूर्ण 
माना जाता है। यहाँ दूर-दूरसे दर्शनार्थी भगवानके दर्शन 
करनेके लिये आते हैं। ४ 

कथा--भगवान्‌ नारायणने अपना साक्षात्‌ श्रीविग्रह 
ब्रह्माजीको प्रदान किया था। वैवस्वत मनुके पुत्र इक्ष्वाकुने 
कठोर तपस्या करके ब्रह्माजीको प्रसन्न किया और उनसे 
विमानके साथ श्रीसङ्गजीकी मूर्ति प्राप्त की। तभीसे श्रीरङ्गजी 
अयोध्यामें विराजमान हुए और इक्ष्वाकुवंशीय नरेशोंके 
कुलाराध्य हुए। 

त्रेतायुगमें चोलराज धर्मवर्मा अयोध्यानरेश महाराज 
दशरथके अश्वमेध-यज्ञमें आमन्त्रित होकर अयोध्या गये। 
वहाँ उन्होने शरीसङ्गजीका दर्शन किया । उनका चित्त इस प्रकार 
श्रीरज्ञजीमें लग गया कि वे अपने यहाँ लौटकर .श्रीरङ्गजीको, 
प्राप्त करनेके लिये कठोर तप करने लगे, किंतु उन्हें सर्वज्ञ 
ऋषि-मुनियोंने यह कहकर तपस्यासे निवृत्त किया कि 
'श्रीरङ्गजी स्वयं यहाँ पधारनेवाले हैं।' 

लङ्का-विजयके पश्चात्‌ मर्यादापुरुषोत्तम श्रीरामचन्द्रजीका 
अयोध्यामे राज्याभिषेक हुआ । राज्याभिषेकके उपलब्ष्यमें प्रभु 
सबको मुँहमाँगी वस्तुएँ प्रदान कर रहे थे। जब सुग्रीवादिको 
उपहार देकर प्रभु बिदा करने लगे, तब विभीषणने बिदा होते 
समय रघुनाथजीसे इक्ष्वाकुवंराके आराध्य श्रीरङ्गविग्रहकी 
याचना की । उदार-चक्र-चूडामणि श्रीरघुनाथजीने विभीषणको. 
श्रीरङ्ग-मूर्ति विमान (निजमन्दिर) के साथ दे दी। 

विभीषण उस दिव्य विग्रहको लेकर चले तो देवताओको 
ऐसा लगा कि यह दिव्य मूर्ति लड्ढा नहीं जानी चाहिये । लङ्का 
जानेके मार्गमें यहाँ कावेरीके द्वीपमें विभीषणने विमानको 
चन्रपुष्करिणीके तटपर रखा और स्वयं नित्यकर्ममें लग गये। | 
नित्यकर्मसे निवृत्त होकर विभीषणने विमान उठानेका बहुत | 
प्रयत्न किया, किंतु वे सफल नहीं हो सके। उस समय 


शरसङ्गजीने विभीषणसे कहा--'विभीषण ! तुम खिन्न मत | क 
होओ। यह कावेरीका मध्यद्वीप परम पवित्र है। राजा | 


धर्मवर्मनि मुझे पानेके लिये कठोर तपस्या की है और ऋषिगण 
उसे आश्वासन दे चुके हैं। इसलिये मेरी इच्छा यहीं स्थित 

होनेकी है। तुम यहाँ आकर मेरा दर्शन कर जाया करो । में 
लङ्काकी ओर मुख करके दक्षिणमुख होकर यहाँ स्थित रहूँगा।' 
विभीषण लौट गये। वे प्रतिदिन श्रीसङ्गधाम दर्शन करने 
आने लगे। एक दिन वे श्रीरङ्गजीका दर्शन करने उतावळीमें 
जेगपूर्वक रथसे आ रहे थे, धोखेमें उनके रथसे एक ब्राह्मण 
कुचल गया और मर गया। इसपर यहाँके ब्राह्मणोंने 
विभीषणको पकड़ लिया और मार डालनेका प्रयत्न किया, 
किंतु विभीषणको तो भगवान्‌ श्रीराम कल्पान्ततकके लिये 
अमर रहनेका वरदान दे चुके थे, विभीषण जब मरे नहीं, तब 
ब्राह्मणाने उन्हें एक भूगर्भ-स्थित स्थानमें बंद कर दिया। 


देवर्षि नारदसे भगवान्‌ श्रीरामको अयोध्यामें यह 
समाचार मिळा। भक्तवत्सल भगवान्‌ राम पुष्पक विमानसे 
यहाँ पधारे । ब्राह्मणॉने उनका स्वागत किया और विभीषणका 
अपराध बताकर दण्ड देनेके लिये उन्हें प्रभुके सम्मुख उपस्थित 
किया । श्रीरामने कहा--'सेवकका अपराध तो खामीका ही 
अपराध माना जाता है । ये मेरे सेवक हैं । इन्हें आपलोग छोड़ 
दें और मुझे दण्ड दें।' ब्राह्मण द्रवित हो गये प्रभुके 
भक्तवात्सल्यसे । विभीषणका छुटकारा हो गया। तबसे 
विभीषणजी प्रतिदिन श्रीरङ्गजीका दर्शन करने अलक्षितरूपमें 
आने लगे। 


. श्रीकूर्मभगवानके दर्शन 
भगवान्‌ विष्णुका एक अवतारविशेष श्रीकूर्मावतार है। एक समयकी बात है, जब महर्षि दुर्वासाके शापसे समस्त देवलोक 
ऐश्वर्य एवं श्रीसे हीन हो गया और साथ ही देवगण दैत्योंसे पराभूत हो गये तब वे सभी ब्रह्माजीको साथ लेकर भगवान्‌ 
नारायणके पास गये और स्तुति-प्रार्थनासे उन्हें प्रसन्नकर अपना कष्ट उनसे निवेदित किये। इसपर उन्होंने दैत्योंकि सहयोगसे 
समुद्र-मन्थनकर अमृत प्राप्त करनेको कहा। प्रसन्न होकर देवता तथा दैत्य अमृतकी आशासे समुद्र-मन्थन करने लगे। 
मन्दराचलको मथानी बनाया गया। बृह अथाह सागरमें डूबता हुआ पाताळ चला गया। यह देखकर अचिन्त्यशक्तिसम्पन्न 
लीलाविहारी श्रीहरि कूर्मरूप धारणकर उस मन्दरगिरिके आधार बन गये और स्वयं भी देवताओंके साथ समुद्र-मन्थन करने 
लगे। भगवानका कूर्मरूप देखकर देवगणोंने अनेक प्रकारसे स्तुति की । 
समुद्र-मन्थनके परिणामस्वरूप कूर्मरूपी श्रीनारायणके अनुग्रहसे पारिजात, हरिचन्दन, मन्दार आदि कल्पवृक्ष, 
कौस्तुभमणि, धन्वन्तरि वैद्यके साथ अमृतपूर्ण कलश, चन्द्रमा, कामधेनु, इन्द्रका वाहन ऐरावत हाथी, उच्चैःश्रवा नामक अश्व, 
झार्झधनुष, लक्ष्मी, रम्भादि अप्सराएँ, शङ्ख, वारुणी तथा कालकूट विष--ये सभी निकले थे। 
कूर्मभगवानकी जीवॉपर अपार अनुकम्पा है, वे साधको तथा भक्तोके परमाराध्य हैं । यद्यपि उनके अर्चा-विग्रह तथा मन्दिर 
कम दिखलायी देते हैं तथापि विष्णुरूपमें उनकी पूजा-उपासना प्रधानरूपसे होती है। आज भी देवमन्दिरोंकी प्रतिष्ठा, 
सरोवर प्रतिष्ठा, भूमि-पूजन तथा प्रासाद-निर्माण एवं प्रतिष्ठा आदिमें मुख्य द्वारकी देहली आदि स्थानोंमें कूर्ममूर्तिकी 
स्थापना-पूजा की जाती है । वाराहीसंहिता (अ०६४) में कहा गया है कि जिसका स्फटिक तथा चाँदीके समान शुक्ठवर्ण हो, 
नीलमकी नीलिमायुक्त रेखाओंसे चित्रित आकार कलशके समान हो तथा वंश (पीठकी हड्डी) सुन्दर और लाल रंगका हो 
और सरसोंके समान पीले विन्दुओंे चित्रित हो, ऐसे कूर्मरूप भगवान्‌ यदि घरमें स्थित हों तो राजसदुश सम्मान प्रप्त होता है ।' 
यहाँ भगवान्‌ कूर्मके कुछ मन्दिरों तथा प्रतिमाओंका संक्षिप्त निदर्शन कराया जाता है-- 
१-आम्रग्रदेशमें श्रीकूर्मक्षेत्र है। यहाँ शालग्रामरूपमें श्रीकूर्मराजका अवतार हुआ था। 
भगवान्‌, श्रीकूर्मणाजकी अर्चना-उपासना होती है। इस २-पूर्वी रेलवेकी हाबड़ा-वाल्टेयर लाइनपर नौपाड़ासे 
मन्दिरको कूर्मविमान भी कहा जाता है। श्रीशंकराचार्य, कुछ दूर श्रीकूर्मम्‌- क्षेत्र है । इस स्थानको कूर्माचल भी कहते हैं, 
श्रीरामानुजाचार्य एवं श्रीमध्वाचार्य यहाँ पधारे थे। इस क्षेत्रके किंतु यहाँ कोई पर्वत नहीं है । यहाँका मन्दिर बहुत प्राचीन है । 
चारों ओर आठ तीर्थ हैं। तीसरे तीर्थ श्रीचक्रतीर्थमें यहाँ श्रीकूर्मभगवानकी मूर्ति है। यह मूर्ति कूर्माकार शिला है, 

दोनों ओर विराजमान हैं। 
३-हिमालयकी गोदमें अवस्थित उत्तरप्रदेशका सुदूरवर्ती 
पर्वतीय अञ्चल कूर्माचलके नामसे विख्यात है, जिसका 
प्रचलित 'कुमाऊँ” नाम है। भगवान्‌ विष्णुका द्वितीय 
कूर्मावतार यहींपर चम्पावतीनगरीसे पूर्व एक पर्वतपर हुआ था, 
पर्वतकी आकृति भी कूर्मवत्‌ प्रतीत होती है। पर्वतपर 
क्रान्तेश्वरका प्रसिद्ध शिवमन्दिर है। भगवानके ऐसे 
| कूर्मावतारसे इस क्षेत्रका नाम भी कूर्माचल प्रसिद्ध हो गया। 
मक ७ स्कन्दादि पुराणोंमें इसे ही मानस-खण्डके नामसे निर्दिष्ट 
विष्णु) का श्रीविग्रह है । भगवानके समीप श्रीदेवी और भूदेवी किया गया है । 


श्रीवराह भगवानके दर्शन 

भगवान्‌ वराह विष्णुके चौबीस अवतारोंमेंसे एक हैं। आपके अवतारका मुख्य प्रयोजन है समुद्रमें लीन पृथ्वीका उद्धार 
करना तथा सम्पूर्ण सृष्टिका विस्तार करना । दैत्यमाता दितिका पुत्र. हिरण्याक्ष सर्वत्र आसुरी साम्राज्यकी स्थापनाके ल्यि 
कृतसंकल्प हो चुका था । उसने त्रिलोकीमे हाहाकार मचा दिया थां और अन्तमें इस पृथ्वीको ही ले जाकर पातालमें छिपा 
दिया था। पृथ्वीके उद्धार तथा दैत्य हिरण्याक्षके वधके लिये देवगणों तथा ऋषि-महर्षियोंने भगवानका चिन्तन किया | उनकी 
स्मृति होते ही ब्रह्माजीकी नासिकासे अंगूठेके बराबर एक श्वेतवराह-शिशु प्रकट हुआ और फिर उसका आकार विशाल हो गया । 
सभी देवगण उनकी वन्दना करने लगे । तदनन्तर वे ही यज्ञवराह भगवान्‌ समुद्रमें कूद पड़े और रसातल जा पहुँचे तथा वहाँ 
दैत्य हिरण्याक्षद्वारा छिपायी गयी पृथ्वीदेवीको अपने दाढ़ोंपर रखकर बड़े जोरकी घर्घर ध्वनि करने लगे। हिरण्याक्ष ध्वनि सुनकर 
चौंक उठा और क्रुद्ध होकर युद्धके लिये दौड़ पड़ा, किंतु प्रभुने उसका उद्धार करके पृथ्वीदेवीको ऊपर लाकर यथास्थान स्थापित 
कर दिया। उस समय पृथ्वीको अपने दाढ़ोंपर धारण किये भगवान्‌ वराहदेवका स्वरूप अतीव भव्य एवं मनोरम था। सभी 
प्राणी भगवान्‌ वराहके अत्यन्त ऋणी हैं, उनकी सबपर बहुत कृपा है । उन्हींकी कृपासे हमें यह धरणीदेवी प्राप्त हुई हैं। भगवान्‌ 
श्रीवराहकी पूजा-उपासना प्रायः चतुर्भुज श्रीविष्णुरूपमें होती है, साथ ही वराहरूपमें भी उनकी आराधना की जाती है। यहाँ 
भगवान्‌ वराहके कतिपय स्थलों तथा उनके मन्दिरं एवं प्रतिमाओकि परिचयके साथ उनका दर्शन कराया जा रहा है-- 


१-उत्तरभदेशके एटा जिलेका सोरो-क्षेत्र वाराह-क्षेत्र रूप धारण किया था। 
कहलाता है। यहाँ भगवान्‌ वराहका एक अत्यन्त प्राचीन ३-पानीपतसे थोड़ी दूर वाराह-तीर्थ है, जहाँ भगवान्‌ 
मन्दिर है, जिसमें श्वेतवराहकी चतुर्भुज-मूर्ति है। भगवानके विष्णुचे वराहरूपमे अवतरित होकर पृथ्वीका उद्धार किया था | 
वामभागमें श्रीलक्ष्मीजी विराजमान हें । यात्री यहाँ खान करके भगवान्‌ वराहका पूजन करते है । 
२-नेपालराज्यमें कोसी-नदीके किनारे धवलगिरि- 
शिखरपर वाराह-क्षेत्र है, जिसे 'कोकामुख' भी कहते हैं। यहाँ ४ अयोध्यासे २४ मील पश्चिम सरयू और घाघरा 
एक मन्दिरमें वराहभगवानकी चतुर्भुज-मूर्ति है । मन्दिरके पास "दियोंका संगम-क्षेत्र पवित्र वाराह-क्षेत्र कहलाता है। यहाँ 
कोबरा (कोका) नदी है, जिसका जल वराह-प्रतिमापर चढ़ाया "वान, वराहका एक प्रसिद्ध मन्दिर है। 
जाता है। कार्तिकी पूर्णिमाको यहाँ विशाल मेला लगता है। ५-तिरुपति बालाजी-मन्दिरके समीप ही स्वामिः 
भगवान्‌ विष्णुने इस तीर्थमें वराहरूप त्यागकर अपना चतुर्भुज पुष्करिणी नामक एक विस्तृत सरोवर है। प्रायः सभी यात्री 


३३८ + कृतार्थयन्ति रक्षन्ति स्वभक्तान्‌ सर्वदेवताः * [देवता- 


क वकक कक तन त मामा 
इसमें सान करनेके अनन्तर ही भगवानका दर्शन करते हैं । स्थानका नाम यागपुर या याजपुर पड़ । वैतरणी नदी पार करके 
इसकी कथा इस प्रकार है 

“वाराह-अवतारके समय भगवान्‌ वराहके आदेशसे 
गरुड इस पुष्करिणीको वैकुण्ठसे वेंकटाचलपर भगवानके 
स्रानार्थ ले आये। यह वैकुण्ठकी क्रीडापुष्करिणी है। इसमें 
भगवान्‌ नारायण श्रीदेवी तथा भूदेवीके साथ स्नान करते हैं। 
इसके पश्चिमभागमें वराहभगवानका मन्दिर है, जिसमें वराह- 
भगवानकी भव्य मूर्ति है।' 

६-हाबड़ा-वाल्टेयर लाइनपर कटकसे कुछ पूर्व याजपुर 
एक स्थान है। याजपुर नाभिगया-क्षेत्र माना जाता है । यहाँ नह फल 
श्राद्ध, तर्पण आदिका विशेष महत्त्व है। यहाँ वैतरणी नदी है। BR. SF 
कहते हैं, पहले यहाँ ब्रह्माजीने यज्ञ किया था। इसलिये इस वाराह-मन्दिर मिलता है । मन्दिरमें यज्ञवाराहकी सुन्दर मूर्ति है। 


वामन-(त्रिविक्रम) भगवानके दर्शन 
भगवान्‌ विष्णुके चौबीस अवतारोंमें वामन' एक अवतार-विशेष है । यद्यपि प्रभु प्रत्येक अवतरण-कार्यमे प्रमुखरूपसे 
जीवोंका कल्याण करते हैं तथापि इस वामनावतारमें मुख्यरूपसे भगवान्‌ वामनने विरोचन-पुत्र दैत्यराज महादानी बलिका उद्धार 
किया था। बलि परमभागवतं प्रह्वादजीके पौत्र हैं । यह आख्यान अति प्रसिद्ध है । 


यद्यपि भगवानकी वामनरूपमें अर्चा-पूजा कम ही प्रचलित है, इसीसे उनके अर्चा-विग्रह तथा मन्दिर भी कम ही दिखायी 
देते हैं तथापि भक्तोंकी उनपर अपार श्रद्धा है । 


fs 

दक्षिण भारतमें उनका एक प्रसिद्ध 
इसमें भगवान्‌ वामनकी विशाल त्रिविक्रममूर्ति है । यह मूर्ति लगभग दस हाथ ऊँची है । इसमें भगवानका एक चरण ऊपरके 

, लोकोंको नापनेके लिये ऊपर उठा हुआ है तथा एक चरणके नीचे राजा बलिका मस्तक है। यह विग्रह अत्यन्त आकर्षक एवं 
मनोरम है। अनेक दर्शनार्थी दूर-दूरसे आकर यहाँ भगवान्‌ वामनके दर्शन करते हैं। 

भगवान्‌ लक्ष्मी-नृसिंहके विविध रूपोमें दर्शन 

बालक प्रह्मद भगवानके अनन्य भक्त थे। देवर्षि नारदजीकी कृपासे माता कयाधूके गर्भमें ही उन्हें भगवदभक्तिका उपदेश 
प्राप्त हो गया था। 'सर्वशक्तिमान्‌ भगवान्‌ सर्वत्र व्याप्त हैं, वे अपने भक्तों, आराधकोंके कल्याणके लिये चाहे जहाँ प्रकट होकर 
उन्हें दर्शन देते हैं। सर्वाश्रय, भक्तवत्सल, कल्याणपूर्ति भगवान्‌ श्रीहरिके नामका सर्वदा ही गुण-गान करना चाहिये ।' प्रह्मदकी 
इस अनन्य भगवद्बुद्धिको देखकर पिता हिरण्यकशिपु अत्यन्त क्रुद्ध हो गया । वह “भगवान! कहनेवाले तथा भगवानके नामोंका 
उच्चारण करनेवालोंको अपना सबसे बड़ा शत्रु मानता था। इसीलिये पुत्र प्रह्मद भी हिरण्यकरिपुका काँटा बने गया। उसने 
उसे मारनेके लिये भीषण-से-भीषण यातना दीं, किंतु भगवदभक्तकी रक्षा करनेवाले जब स्वयं श्रीभगवान्‌ हैं तो उसे फिर 
मारनेमें कौन समर्थ हो सकता है ? 

खंभेमें बंधे हुए होनेपर भी प्रह्मद आनन्दित होकर प्रभु-नामका जप कर रहे हैं। हिरण्यकशिपु तीक्ष्ण खड्ग लेकर उन्हे 
मारनेको उद्यत है। प्रभुकी लीला धन्य है। तत्काल खंभ फाड़कर भगवानने नृसिंहरूपमें प्रकट होकर भक्त प्रह्मदको दिव्य 
दर्शन दिया और हिरण्यकशिपुका संहार किया। 

तभीसे भगवान्‌ नृसिंहका यही दिव्यरूप उपासकों-आराधकों, भक्तोंका सर्वस्व बन गया। भगवान्‌. नृसिंह (श्रीविष्णु) 
तथा उनकी अनन्य शक्तिरूपा माता लक्ष्मीकी युगल भव्य प्रतिमाके दर्शनसे उपासकका जीवन सार्थक हो जाता हे । जैसे 
सीता-राम, राधे-श्याम, शिव-पार्वतीकी युगलमूर्तिको उपासना होती है, वैसे ही लक्ष्मी-नृसिंहरूपकी भी उपासना होती है । 
इनकी पूजा-उपासना सम्पूर्ण देशमें विशेषकर दक्षिण भारतमें अधिक प्रचलित है । मन्दिरोंमें खतन्त्ररूपसे कहीं नुसिंहभगवानके 
तथा कहीं लक्ष्मी-नृसिंहके विग्रह दिखलायी देते हैं। यहाँ भगवानके कुछ पावन तथा कल्याणकारी स्थलों एवं अर्चा-विग्रहोंका 
संक्षिप्त परिचयके साथ दर्शन कराया जा रहा है-- 


लक्ष्मी-नृसिंहस्वामीके रूपमें भगवान विष्णुके दर्शन 
१-सिंहाचलम्‌ (हाबड़ा-वाल्टेयर लाइन) में श्रीवाराह- मूर्तिकी उपासना की थी । यह मूर्ति वाराहमूर्ति-जैसी दीखती हे, 
लक्ष्मी-नृसिंहस्वामीका एक प्रसिद्ध मन्दिर है । कहते हैं, प्राचीन किंतु उसे नृसिंहमूर्ति कहा जाता है । यह मूर्ति बारहों महीने 
कालमें हिरण्यकशिपुने अपने पुत्र प्रह्मदको समुद्रमे गिराकर चन्दनसे ढकी रहती है । वैशाख मासमें अक्षय तृतीयाक दिन 
उसके ऊपर इस सिंहाचलम्‌ नामक पर्वतको आरोपित कर इस मूर्तिका चन्दन हटाया जाता है, तब भगवानके अनुपम 
स्टूल टाः ग शाहा” विम्रहके दर्शन होते हैं। 
२-मध्य रेलवेमें इटारसीसे ३० मील दूर सोहागपुर 
स्टेशन है। इसके पास ही शोणितपुर है। यहाँपर भगवान्‌ 
नृसिंहका प्राचीन मन्दिर है । शोणितपुरको बाणासुरकी राजधानी 
कहा जाता है । श्रीकृष्णके पौत्र अनिरुद्धका विवाह नाणासुरकी 
पुत्री उषासे हुआ था । इस विवाहसे पूर्व श्रीकृष्णचन्द्रस उसका 
युद्ध हुआ था, जिसमें भगवान्‌ शंकरने बाणासरके पक्षसे युद्ध 
किया था। 
३-बंगलौर-मैसूर लाइनपर मद्दुर नामक स्थानमै 
1५ Wr, योगनृसिंहका एक बहुत ही प्राचीन मन्दिर है । मन्दिर अब कुछ छ 
दिया था, किंतु भगवान्‌ विष्णुने स्वयं प्रकट होकर इस पर्वतको जीर्ण अवस्थामै है । इस स्थान (मेलूकोटे) का प्राचीन नाम. द डर 
धारण किये रखा और प्रह्मादकी रक्षा की । प्रह्वादने स्वयं इस यादवगिरि या यादवाद्रि है। यह टक्षिणक्रे प्रधान हिः न 

[देवता- 

क्षे्रोमे एक है। यहाँ पर्वतपर योगनृसिंह-मन्दिरमें भगवान्‌ यहाँ नृसिंहभगवानकी आराधना की है । आलवार संत तथा 


४-मद्रास-रायचूर लाइनपर आरकोनम्से ११९ मीलपर 
कडपा स्टेशन है। वहाँसे कुछ दूर अहोबिल है । अहोबिल 
श्रीरामानुज-सम्प्रदायके आचार्य-पीठोंमेंसे एक मुख्य पीठ है । 
यह क्षेत्र खयं-व्यक्त क्षेत्रोमें माना जाता है । यहाँ शृङ्गबेल 
नामक एक कुण्ड है। कुण्डके पास ही भगवान्‌ नृसिंहका 
मन्दिर है । कहा जाता है कि यहीं हिरण्यकशिपुकी राजधानी 
थी ओर यहीं भगवान्‌ नृसिंहने प्रकट होकर भक्त प्रह्वादकी रक्षा 
की थी । भगवान्‌ श्रीरामने वनवास-कालमें पधारकर नृसिंह 
भगवानका मङ्गलाशासन (स्तवन) किया था। अर्जुनने भी 


आचार्यगण भी यहाँ पधारे हैं। यह क्षेत्र नवनृसिंह- क्षेत्र कहा 
जाता है। यहाँ भगवानके नौ विग्रह हैं-- १-ज्वालानृसिंह, 
२-अहोबिलनृसिंह, ३-मालोलनुसिंह (लक्ष्मी-नूसिंह), 
४-क्रोडाकारनृसिं, ५-कासञ्जनृसिंह, ६-भार्गवनृसिंह, 
७-योगानन्दनृसिंह, ८-छत्रवटनुसिंह तथा ९-पावननूसिंह । 

५-बद्रीनाथ-मार्गमें अवस्थित जोशीमठमें नृसिंह- 
भगवानका एक मन्दिर है । यहाँ शालग्राम-शिलामें भगवान्‌ 
नृसिंहकी अद्‌भुत मूर्ति है । भगवान्‌ नृसिंहकी एक भुजा बहुत 
पतली है । 

६-मसुलीपटम्‌-बेजवाड़ा हुबली-लाइनमें बेजवाड़ाके 
पास मङ्गलगिरिमें भगवान्‌ लक्ष्मी-नृसिंहका मन्दिर है। इसे 
भोगनृसिंह तथा पनानूसिंह-मन्दिर भी कहते हैं। मन्दिर 
विशाल है। पना (पानक) का अर्थ है शर्बत | पनानृसिंहका 
अर्थ हे शर्बत पीनेवाले नुसिंहभगवान्‌ । मन्दिरमे एक भित्तिमें 
भगवान्‌ नृसिंहका एक थातुमुख बना है। कहते हैं, मुखके 
भीतर झालग्राम-शिला है। पुजारी शङ्खसे नृसिंहभगवानको 
शर्बत पिलाता है। आधा शर्बत पिला देता है और आधा 
प्रसादरूपमें छोड़ देता है। पूरे मन्दिरमें चारों ओर भूमिमें 
शर्बतका अंश फैला रहता है, किंतु वहाँ मक्खी या चींटी कहीं 
दिखायी नहीं देती, यह चमत्कार ही है। कहा जाता है कि 
भगवान्‌ विष्णु हिरण्यकशिपु दैत्यको मारकर यहाँ स्थित हुए 
थे। माघमें कृष्णपक्षकी एकादशीसे पूर्णिमातक यहाँ विशेष 
समारोह होता है। 


क 


भगवान्‌ परशुरामके कुछ अर्चा-विग्रहोंके दर्शन 
भगवान्‌ परशुराम श्रीविष्णुके आवेशावतार हें । ये ऋचीकके पौत्र और जमदम्निके पुत्र हैं । इनकी माताका नाम रेणुका था। 
हतिष्यके प्रभावसे ब्राह्मण-पुत्र होते हुए भी ये कषात्रकर्मा हो गये थे। ये भगवान्‌ झंकरके परमभक्त हैं, उन्होंने परशुरामजीको 
एक अमोघ अस्त्र--परशु प्रदान किया । इनका वास्तविक नाम राम था, किंतु हाथमें परशु धारण करनेसे ये परशुराम नामसे 
विख्यात हुए। ये अपने पिताके अनन्य भक्त थे, पिताकी आज्ञासे इन्होंने अपनी माताका सिर काट डाला था, पुनः पिताके 


आइीर्वादसे माताकी स्थिति यथावत्‌ हो गयी। 


इनके पिता श्रीजमदग्मिजीके आश्रममें एक कामधेनु गौ थी, जिसके अलौकिक ऐश्वर्य-शक्तिको देखकर कार्तवीर्यार्जुन उसे 
प्राप्त करनेके लिये दुराग्रह करने लगा था। अन्तमें उसने गो-ग्रहणमें बलका प्रयोग किया और उसे माहिष्मती ले आया । किंतु 
जब परशुरामजीको यह बात विदित हुई तो उन्होंने कार्तवीर्यार्जुन तथा उसकी सारी सेनाका विनाश कर डाला किंतु पिता 


हजर 


अङ्क 1 

जमदमिने परशुरामजीके इस चक्रवर्ती सम्राट्के वधको ब्रह्महत्याके समान बताते हुए उन्हें तीर्थ-सेवनकी आज्ञा दी। वे 
तीर्थ-यात्रामे चले गये, वापस आनेपर पिता-माताने उन्हें आशीर्वाद दिया। 

सहख्ार्जुनके वधसे उसके पुत्रोंके मनमें प्रतिशोधकी आग जल रही थी। एक दिन अवसर पाकर उन्होंने छद्मवेषमें 
आश्रममें आकर जमदम्निका सिर काट डाला और उसे लेकर भाग निकले | 

जब परशुरामजीको यह समाचार ज्ञात हुआ तो चे अत्यन्त क्रोधावेशमें आगबबूला हो उठे और पृथ्वीको क्षत्रिय-हीन कर 
देनेकी प्रतिज्ञा कर ली तथा इक्कीस बार घूम-घूमकर पृथ्वीको निःक्षत्रिय कर दिया। फिर पिताके सिरको धड़से जोड़कर 
समन्तपञ्चकतीर्थ (कुरुक्षेत्र) में अन्त्येष्टि संस्कार किया । पितृगणोंने इन्हें आशीर्वाद दिया और उन्हींकी आज्ञासे इन्होंने सम्पूर्ण 
पृथ्वी प्रजापति कश्यपजीको दानमें दे दी और वीतराग होकर महेन्द्राचलपर तपस्या करने चले गये । 

सीता-खयंवरमें श्रीरामद्वारा शिव-धनुष-भङ्ग किये जानेपर ये महेन्द्राचलसे झीघ्रतापूर्वक जनकपुर पहुँचे, किंतु इनका तेज 
श्रीराममें प्रविष्ट हो गया और ये अपना वैष्णव-धनु उन्हें देकर पुनः तपस्याके लिये महेन्द्राचलपर वापस लौट गये। 

भगवान्‌ परशुराम चिरजीवी हैं। ये अपने साधकों-उपासकों तथा अधिकारी महापुरुषॉको दर्शन देते हैं। इनकी 
साधना-उपासनासे भक्तोंका कल्याण होता है। देशमें अनेक स्थानोंपर भगवान्‌ जमदम्निंजीके तपस्या-स्थल एवं आश्रम हैं, माता 
रेणुकाजीके अनेक क्षेत्र है, प्रायः रेणुका माताके मन्दिरमें अथवा खतन्त्ररूपसे परशुरामजीके अनेक मन्दिर भारतभर हैं, जहाँ 
उनकी शान्त, मनोरम तथा उग्ररूप मूर्तिके दर्शन होते हैं। उनमेंसे कुछ इस प्रकार हैं-- 


१-महेन्द्रगिरि या महेन्द्राचल भगवान्‌ परशुरामजीके 
प्रधान स्थानके रूपमें प्रसिद्ध है। भारतवर्षमें दो महेनद्रगिरि 
माने जाते हैं । एक पूर्वी घाटपर तथा दूसरा पश्चिमी घाटपर। 
वाल्मीकिरामायणका महेन्द्रगिरि पश्चिमी घाटपर है, जहाँसे 
हनुमानजी कूदकर लंकामें गये थे। दूसरा महेन्द्रगिरि, जो 
पुराणोंमें वर्णित है, पूर्वी घाटके उत्तरमें है और उड़ीसाके 
मध्यभागतक फैला हुआ है। पुराणोंके अनुसार यह 
परशुरामजीका निवास-स्थान बताया गया है। इस पर्वतपर 
स्थित परशुराम-तीर्थमें खान करनेसे अश्वमेधयज्ञका फल 
मिलता है। इस पर्वतके पूर्वी ढालपर युधिष्ठिरका बनवाया 
हुआ मन्दिर बड़ा ही आकर्षक है। इससे थोड़ी दूर पूर्वमें ही 
पाण्डवोंकी माता कुन्तीका मन्दिर है । महेन्द्राचलकी भारतके 
सात कुलपर्वतों--महेन्द्र, मलय, सह्य, शुक्तिमान्‌, ऋक्षवान्‌, 
विन्ध्य तथा पारियात्रमें गणना है। 

प्रकार ददाहू जाकर वहाँसे गिरि नदीको पार करनेपर समीप ही 
रेणुका-तीर्थ मिलता है। वहींपर भगवान्‌ परशुरामजीका एक 
मन्दिर तथा उन्हींके नामसे एक तालाब भी है । मन्दिसमें भगवान्‌ 
परशुरामजीकी एक प्राचीन मूर्ति है। 

३-शिमलासे ९० मील दूर बुशहर नामक एक स्थान है । 
वहाँसे सतलज नदीके उस पार ७ मील दूरीपर नुमुंड नामक 
स्थानमें अम्बिकादेवीका एक मन्दिर है । भगवान्‌ परशुरामजीने 
यहाँ तपस्या की थी और देनीकी स्थापना की थी। यहाँ 
परशुरामजीने यज्ञ किया और नहुत-से ब्राह्मणोको बसाया । 
नुमुंडमें एक गुफा है, उसीमें श्रीपरशुरामजीकी एक रजतमूर्ति 
है। गुफाके सम्मुख मन्दिर बना हुआ है। यहाँ परशुराम- 
मूर्तिको 'कालकाम परशुराम' कहते हैं। मन्दिरके चारों ओर 
प्राकार है। मन्दिरके द्वारके पास भैरवजीका मन्दिर है । 

४-काम्पिल (फर्रुखाबाद जिले) में कपिल मुनिकी कुटी 
है ओर उससे नीचे उतरकर द्रौपदीकुण्ड है । इसीके समीप 
भगवान्‌ परशुरामजीका एक प्राचीन मन्दिर है । 

५-आगरासे मथुरा जानेवाली सड़कपर १० मील दूर 
'रुनकता' आम है। इसे रेणुका-क्षेत्र कहा जाता है । यहाँ एक 
ऊँचे टीलेके पास परशुरामजीका मन्दिर है। 

६-दक्षिणमें रल्नागिरि जिलेके चिपलूण ग्रामसे दो मील 
दूर गोवलकोट नामक एक स्थान है। यह परशुराम-्षेत्र 

कहलाता है। यहाँ पहाड़ीके ऊपर समतल स्थान है । यहींपर 
परशुरामजीका भव्य मन्दिर है। मुख्य मन्दिसमें भार्गवराम, 
परशुराम तथा कालाराम- इन तीन नामोंसे ख्यात परशुरामजी- 
की तीन मूर्तियाँ हैं । यहाँ वैशाखको अक्षय तृतीयाको परशुराम- 
जयन्तीका बड़ा समारोह होता है। इस मन्दिरके मार्गमें माता 
रेणुकाका एक छोटा मन्दिर है। पहाड़ीपर आगे शिखरपर 
दत्तात्रेयका एक छोटा मन्दिर है। 

७-दक्षिणमें मनमाडसे कुछ दूर चाँदवडके पास रेणुका- 


तीर्थ नामक सरोवर है । उसके समीप ही रेणुकादेवीका मन्दिर 
है। कहा जाता है कि परशुरामजीकी माता रेणुकाजीने यहाँ तप 
किया था। 

८-बंगलौर-पूना लाइनपर धारवाड स्टेशनसे कुछ दूर 
परञुरामजीका एक प्राचीन मन्दिर है । कहा जाता है कि यहाँ 
महर्षि जमदग्रिका आश्रम था । पर्वत-शिखरपर परशुरामजीकी 
माता रेणुकाजीका तपस्या-स्थल है। यहाँ दोनों नवरात्रॉमे 
विशेष समारोहके साथ अर्चा-महोत्सव होता है। 


भगवान्‌ श्रीरामके कुछ अर्चा-विग्रहोंके दर्शन 
देशके विभिन्न भागोंमें प्रायः सर्वत्र भगवान्‌ श्रीरमकी अर्चा-पूजा होती है। यद्यपि उनके जो मन्दिर प्राप्त होते हैं, उनमें 
अधिकांशतः सीता-राम, श्रीराम-सीता-लक्ष्मण तथा रामपञ्चायतनके रूपमें अर्चा-विग्रह दिखायी देते हैं तथापि कुछ विशिष्ट 
रूपोमें भी उनकी पूजा, उपासना एवं आराधना होती है । उन्हींमेंसे कुछ नाम-रूपोंका यहाँपर विवरण प्रस्तुत किया जाता है-- 


कनकविहारीजीके रूपमें दर्शन 
सप्तमोक्षदायिनी पुरियोंमें अयोध्यानगरीका नाम सर्वप्रथम 
आया है। यह भगवानके वामपादाङ्गुष्ठसे उदभूत पुण्यसलिला 
सस्यूजीके पावन तटपर अवस्थित है। स्वायम्भुव मनुने 
सर्वप्रथम इस पुरीको बसाया था। पुराणोंक अनुसार यह 
सुदर्शनचक्रपर स्थित है तथा 'भूतिशुद्धितत्व” के अनुसार यह 
श्रीरामचन्द्रजीके घनुषाग्रपर स्थित है । मर्यादापुरुषोत्तम भगवान्‌ 
श्रीरामके भी पूर्ववर्ती सूर्यवंशी राजाओंकी यह राजधानी रही 
है। इक्ष्वाकुसे श्रीरघुनाथजीतक सभी चक्रवर्ती नरेशेनि 
अयोध्याके सिंहासनको विभूषित किया है । भगवान्‌ श्रीरामकी 
अवतार-भूमि होकर तो अयोध्या साकेत हो गयी । 
यहाँका कनकभवन सर्वाधिक प्रसिद्ध स्थान है । यही 

यहाँका प्रसिद्ध मन्दिर माना जाता है। जो ओङ्छा-नरेशका 
बनवाया हुआ है । इसे श्रीरामका अन्तःपुर या श्रीसीताजीका 
महल कहते है । इसमें मुख्य मूर्तियाँ श्रीसीता-रामकी हैं, जो 
विहारीजी या रघुनाथजी भी कहलाते है । ये मूर्तियाँ सिंहासनपर 
प्रतिष्ठित हैं। सिंहासनपर जो बडी मूर्तियाँ हैं, उनके आगे 
श्रीसीता-रामकी छोटी मूर्तियाँ हें । छोटी मूर्तियाँ ही प्राचीन कही 
जाती हैं। अनेक वस्नालड्डरणोंसे विभूषित भगवानका यह 
विग्रह अत्यन्त मोहक एवं आकर्षक है। यहाँ दर्शनार्थियोंकी 
अपार भीड़ लगी रहती है। 


भगवान्‌ श्रीसीतारामके दर्शन 

विहार-क्षेत्रमे मिथिलान्तर्गत सीतामढी एक स्थान है, जो 
भगवती सीताकी जन्मस्थली मानी जाती है। राजा जनकने 
मिथिलाकी पवित्र भूमिपर जहाँ हल चलाया और भूमिसे 
भगवती सीता प्रकट हुई, वह स्थान सीतामहीके नामसे प्रसिद्ध 
हुआ, जिसे आजकल सीतामढ़ी कहा जाता है। यहाँ एक 
सीतारामजीका प्राचीन मन्दिर है, यह जानकी-मन्दिरके नामसे 
भी विख्यात है। इस क्षेत्रमें इसकी बड़ी मान्यता है। 
श्रीराम-जानकी 

सीतामढीसे कुछ दूरपर जनकपुर है । यह आजकल 
नेपालमें अवस्थित है। यह प्राचीन मिथिलाकी राजधानी रहा 

है । यहीं जगन्माता जानकीजीका आविर्भाव तथा लालन-पालन 

हुआ । यहाँ पूर्वकालमें एक जीर्ण-शीर्ण प्राचीन मन्दिर था, 
जहाँ सुवर्णमयी सीता तथा रामकी भव्य मूर्तियाँ स्थापित थी । 
वर्तमानमें टीकमगढ़की रानी ख० वृषभानु-कुँवरिजीके द्वारा 
एक विशाल मन्दिर निर्मित करवाया गया है, जो नौलखा 
जानकी-महल या शीशमहलके नामसे विख्यात है। इसीके 
परिसरमें सुनयना एवं जानकीके भी मन्दिर हैं। अनेक उपासक 
माताकी आराधना-उपासनासे अपनेको धन्य एवं सौभाग्यशाली 
समझते हें । माताकी करुणावृष्टि अपने भक्तोंपर सदासे ही होती 
आयी है। 
दूलह सरकारके रूपमें दर्शन 

मिथिलामें श्रीरामकी अर्चा-पूजा और दर्शन दूलह 
सरकारके रूपमें प्रशस्त है। जनकपुरके निवासी और 
मिथिलाकी जनता भगवान्‌ श्रीरामको दूलह सरकारके रूपमें 
देखकर कृतकृत्य होती है । जनकपुरमें दूलह सरकारका एक 
भव्य मन्दिर है, जहाँ मार्गशीर्ष शुक्ला पञ्चमी (विवाहपञ्चमी) पर 
भगवान्‌ श्रीरामके विवाहका विशेष उत्सव मनाये जानेकी 
परम्परा है । 
श्रीरामकुमारजीके दर्शन 

चित्रकूटमें पुण्यतोया मन्दाकिनीके तटपर उस पार 
आचार्य-मन्दिर प्रतिष्ठित है, जिसमें भगवान्‌ श्रीरामकुमारजी 
विराजमान हैं। यह रामानुजी सम्प्रदायका मन्दिर है । यहाँ 
विधि-विधानसे भगवान्‌ श्रीरामकुमारजीके विग्रहका अर्चन- 


` पूजन होता है। 


कोदण्डरामस्वामीके रूपमें दर्शन 

१-मद्राससे ५० मील दूर मदुरान्तकम्‌ एक प्रसिद्ध नगर 
है। इस क्षेत्रका प्राचीन नाम बकुलारण्य था । यहाँ भगवान्‌ 
श्रीरमजीका एक अत्यन्त प्राचीन विशिष्ट मन्दिर है, जिसमें 
'कोदण्डराम' नामसे भगवानकी आराधना होती है । मन्दिरमें 
श्रीकरुणाकर भगवान्‌ (विष्णु) तथा श्रीराम, लक्ष्मण एवं 
सीताजीके विग्रह हैं। मन्दिरके प्राङ्गणमें एक बकुल-वृक्ष है, 
जो रामानुजीय वैष्णवोंके लिये बोधिवृक्षके समान आदरणीय 
है। इसी वृक्षके नीचे शरीरामानुजाचार्यजीने महापूर्णखामीर्जी 
महाराजसे दीक्षा ली थी। 

बकुल-वृक्षाधिक्य इस बकुलारण्यमें विभाण्डक ऋषिका 


* भगवान्‌ श्रीरामके कुछ अर्चा-विग्रहोंके दर्शन » 

आश्रम था । भगवान्‌ नारायणने ब्रह्माजीके मानसपुत्रोंको अपना 
करुणाकर-विग्रह देकर उस आश्रमके पास आराधना करनेकी 
आज्ञा दी । ब्रह्माजीके पुत्र उस विग्रहकी आराधनासे मुक्त हुए । 
त्रेतामें लेकासे लौटते समय भगवान्‌ श्रीराम यहाँ रुके थे । वे 
करुणाकर-मूर्ति अपने साथ अयोध्या ले गये। किंतु 
परमधामगमनसे पूर्व उन्होंने यह मूर्ति श्रीहनुमानजीको देकर उसे 
पूर्वस्थानपर स्थापित करनेका आदेश दिया। हनुमानजीने मूर्ति 
लाकर वहाँ प्रतिष्ठित कर दी । हनुमानजीको सरोवरमें स्नान 
करते समय श्रीराम, लक्ष्मण एवं सीता माताकी मूर्तियाँ प्राप्त 
हुई । वे मूर्तियाँ भी करुणाकरजीके पास प्रतिष्ठित हो गयीं। 

२-दक्षिण भारतमें रामगिरि नामक पर्वतपर कोदण्ड- 
रामस्वामीका एक मन्दिर हे । मन्दिरमें श्रीराम, लक्ष्मण तथा 
जानकीजीकी खड़ी मूर्तियाँ विराजमान हैं। कहा जाता है कि 
सुग्रीवका मधुवन यहीं था । 

३-रामेश्वरमसे ५ मील दूर उत्तर समुद्रके किनारे-किनारे' 
जानेपर रेतके मैदानमें भगवान्‌ कोदण्डरामस्वामीका एक मन्दिर 
है। यहाँ मन्दिरमें श्रीरम-लक्ष्मण-जानकी तथा विभीषणकी 
सुन्दर मूर्तियाँ हैं। कहते हैं, यहीँ भगवान्‌ श्रीरामने विभीषणका 
समुद्र-जलसे राजतिलक किया था। 

-मद्रास-वैजवाड़ा लाइनपर गूडूरसे २४ मील दूर 

नेल्लोर स्टेशन है। नेल्लोर नगरके दक्षिण एक विस्तृत सरोवर 
है। नेल्लोरसे १० मीलपर वर्चीरेडीपालम्‌ नामक एक कस्बा 


है। इसी कस्बेमें भगवान्‌ कोदण्डरामखामीका एक मन्दिर है। 
यहाँ श्रीराम-सीता एवं लक्ष्मणजीकी अलडूरणोंसे सुसज्जित 


+ कृतार्थयन्ति रक्षन्ति स्वभक्तान्‌ सर्वदेवताः * 


मूर्तियाँ अत्यन्त मनमोहक है । प्रतिवर्ष चैत्र-रामनवमीपर यहाँ 
विशाल मेला लगता है। 


श्रीरूपनारायणनामसे भगवान श्रीरामके दर्शन 


श्रीनाथद्वारासे कुछ दूर भगवान्‌ श्रीरामजीका एक प्रसिद्ध 
मन्दिर है । यहाँकी अर्चा-मूर्ति श्रीरूपनारायणनामसे प्रसिद्ध है । 
भगवानकी मूर्ति श्यामवर्ण है । 

. यहाँ पहले देवाजी नामके परमभक्त थे। उस समय 
महाराणा उदयपुर यहाँ नित्य दर्शन करने आते थे और पुजारी 
उन्हीं भगवानकी धारण की हुई माला प्रसाद-रूपमें देते थे। 
एक दिन महाराणाके आनेमें देर हुई। पुजारीने भगवानको 
शयन करा दिया और प्रसादी-माला स्वयं धारण कर ली। 
इतनेमें महाराणा पघारे, संकोचवश पुजारीने वह अपनी पहनी 
माला छिपाकर गलेसे निकालकर महाराणाको पहना दी । किंतु 
मालामें पुजारीका एक श्वेत केश रह गया। उसे देखकर 
महाराणाने पूछा- “वया प्रभुके केश श्वेत होने लगे ? वे वृद्ध 
हो गये ?' भयवश पुजारीने 'हाँ' कह दिया । महाराजने दूसरे 
दिन आकर स्वयं जाँच करनेको कहा। पुजारीको भयके मारे 
नींद नहीं आयी। वे भगवानसे प्रार्थना करते रहे, रोते रहे। 
दूसरे दिन सचमुच भगवानके केरॉंमें कुछ श्वेत केश दीख 
पड़े । भक्तवत्सलने भक्तकी लाज रखी। 


महाराणा दर्शन करने आये तो उन्हें संदेह हुआ कि श्वेत 
केश ऊपरसे चिपकाये गये हैं। उन्होंने एक केश उखाड़ा तो 
उसके साथ श्रीविग्रहसे रक्तकी बूँद निकल पड़ी। उस रात 
महाराणाको स्वभ्ादेश हुआ कि कोई राणा गद्दीपर बैठनेके 
पश्चात्‌ रूपनारायणजीका दर्शन नहीं कर सकेगा। गद्दीपर 
बैठनेसे पूर्व दर्शन करने युवराज जाया करते हैं। 
पञ्चायतनरूपमें भगवान्‌. श्रीराम 

प्राचीन मिथिलाकी राजधानी जनकपुरमें भगवान्‌ 
श्रीरामकी अनेक रूपॉंमें विशेषरूपसे अर्चा-पूजा होती है। 
पराम्बा भगवती जगज्जननी जानकीजीकी आविर्भावस्थली 
होनेसे इसका अतुल माहात्म्य है। यहाँके जानकी-मन्दिर, 
लक्ष्मण-मन्दिर तथा श्रीराम-मन्दिर अत्यन्त प्रसिद्ध हैं। 
श्रीराममन्दिरमें जो पञ्चायतन-मूर्तियाँ हैं, उनके विषयमें 
इतिहास है कि महाभारत-युद्धके बाद मिथिलाका सम्पूर्ण 
प्रदेश निर्जन वनमें परिणत हो गया। एकान्त जानकर यहाँ 
सिद्ध-महात्मा तपस्या करने लगे । उन्हींमें संन्यासी चतुर्भुजगिरि 
भी एक थे। इन्होंने स्वप्में आदेश पाकर अक्षयवरके तलसे 
श्रीरामपञ्चायतन-मूर्ति निकालकर प्रतिष्ठित की । यह वटवृक्ष 
अभीतक राममन्दिरके घेरेमें विद्यमान है। जनकपुरके 
आदिप्रवर्तक महात्मा चतुर्भुजगिरिकी जीवित समाधिपर 
चतुर्भुजनाथ (श्रीझिव) स्थापित हैं। 


2 
भगवान्‌ श्रीकृष्णके विविध स्वरूपोंके दर्शन 


भगवान्‌ विष्णुकी सगुण-साकाररूपमें उपासना श्रीकृष्णरूपमें विशेष प्रशस्त है । बाँकेविहारीकी त्रिभङ्गी मोहक मुद्रा भक्तोंका 
मन बरबस अपनी ओर आकृष्ट कर लेती है । देशके कोने-कोनेमें इनके भक्त विद्यमान हैं तथा विभिन्न सम्प्रदायोमें विभिन्न 
रूपॉसे इनकी अर्चा-पूजा, उपासना-आराधना चलती रहती है। न केवल भारतमें ही अपितु विदेशोंमें भी अनेक भक्त परमप्रभु 
भगवान्‌ श्रीकृष्णका गुणगान करते रहते हैं और वहाँ इनके अनेक मन्दिर भी हैं। भगवान्‌ श्रीकृष्णके कहीं राधाकृष्ण-रूपमें 
तो कहीं बॉकेविहारीके रूपमें, कहीं गिरिराजरूपमें तो कहीं द्वारकाधीररूपमें, कहीं विठ्ठलरूपमें तो कहीं वृन्दावन-विहारीरूपमें 
कहीं राधा-रमण-रूपमें तो कहीं श्रीनाथरूपमें, कहीं श्रीजगन्नाथरूपमें तो कहीं अनेकानेक बाललीलाओंके रूपमें इनकी दिव्य 
मनोरम ह दर्शन होते हैं । यहाँ भगवानके कुछ प्रमुख स्वरूपोंके संक्षिप्त परिचयके साथ उनके दर्शन करानेका प्रयत्न किया 
जा रहा ६ 


श्रीराधा-कृष्णके दर्शन भगवान्‌ श्रीकृष्ण तथा श्रीललितकिशोरीजीकी युगल-प्रतिमाए 
-राधा-कृष्ण अपने भक्तों तथा उपासकोके परमराध्य हैं। देशके प्रायः अनेक मन्दिरोमै प्रतिष्ठित है, जहाँ उनके दर्शनॉसे 

दर्शनार्थी कृतकृत्य हो जाते हें । भगवान्‌की लीलाभूमि--मथुरा- मन्दिरमे श्रीलक्ष्मीनारायण, राजराजेश्वरी भगवती त्रिपुरसुन्दरी, 
वृन्दावनमें सर्वत्र श्रीराधा-कृष्णकी युगल-मूर्तिके दर्शन होते हैं। देवी सरस्वती, भगवान्‌ गणपति, भगवान्‌ सूर्यनारायण 
| Po क तथा भक्तराज हनुमान्‌ भी विराजमान हैं। इन देवविग्रहोंकी 
ORES NONE स्थापना वि०्सं० २०४३ अक्षयतृतीयाको हुई थी । यह मन्दिर 
द 'कल्याण'के आदिसम्पादक श्रद्धेय भाईजी श्रीहनुमानम्रसादजी 
पोद्दारकी कार्यस्थली गीतावाटिकामें स्थित है। यह एक 
अर्वाचीन मन्दिर होते हुए भी उपासना, भक्ति और श्रद्धाकी 
दृष्टिसे अपना विशेष महत्त्व रखता है। 
बाँकेविहारीजीके दर्शन 
४४ 0071 वृन्दावनका यह मुख्य मन्दिर है । यहाँ नित्यप्रति सहस्रं 
यन व की दर्शनार्थी आते हैं । श्रीविहारीजी महाराज स्वामी श्रीहरिदासजीके 


12 हि क सेव्य विग्रह हैं। विष्णुस्वामिसम्प्रदायका प्रमुख केन्द्र 
; ५ RSP श्रीबाँकेविहारीजीका मन्दिर है। यह निधिवनके पास है। 
वृन्दावनमें श्रीराघा-दामोदरजीकी प्रतिमा अत्यन्त भव्य, मोहक श्रीविहारीजीकी बाँकी अदाकी झाँकी प्रसिद्ध ही है । वन्दावन ही 
एवं आकर्षक है। नहीं, अपितु भारतके कोने-कोनेमें श्रीविहारीजीके मन्दिर हैं तथा 


२-गोरखपुरमें भगवान्‌ श्रीराधाकृष्णका एक भव्य मन्दिर सर्वत्र उनका यश सुनायी पड़ता है । 'श्रीवृन्दावन-विहारीलाळकी 

> गीतावाटिकामें है। इसमें भगवान्‌ श्रीराधाकृष्णके साथ बायी जय' ऐसा बोलकर भक्तजन अपनी भक्तिभावनाको उनके 
श्रीचरणोंमें समर्पित करते हैं। 
श्रीराधारमणजीके दर्शन 

बुन्दावनमें निधिवनके पास श्रीराधा-रमणजीका मन्दिर 

हैं। ये श्रीगधारमण भगवान्‌ श्रीश्रीचैतन्यदेवके कृपापात्र 


ओर भगवान्‌ श्रीसीतारामकी युगल मूर्ति है और दूसरी ओर श्रीगोपालभट्के आराध्य हें। इनका श्रीविग्रह शालग्राम- | 
पराम्बा पार्वती तथा भगवान्‌ श्रीसदाशिव विराजमान हैं। शिलासे खतः प्रकट हुआ है। इन भगवानकी त्रिभङ्गी मूर्त | 
देः अः १२-- न 

[देवत्ता- 

अत्यन्त मोहक है, इनके सिरपर मोसमुकुट तथा अधरोंपर वंशी 
सुशोभित है। 
श्रीराधावल्लभजीके दर्शन 
वृन्दावनकी परिक्रमामें भगवान्‌ श्रीराधावल्लभकी 
ड्यामवर्ण, त्रिभङ्गी-मुद्रामै एक अत्यन्त मनोहर प्रतिमा है। 
'गिरिराजरूपमें भगवान श्रीकृष्णके दर्शन 
भगवान्‌ श्रीकृष्णकी गोवर्धन-लीला अत्यन्त प्रसिद्ध है। 
श्रीकृष्णकी प्रेरणासे त्रजके ग्वाल-बालेनि इन्द्रे स्थानपर 
गिरिराजका पूजन करनेका निश्चय किया | विभिन्न प्रकारके ५६ 
भोग गिरिणजको अर्पण किये गये। उस समय भगवान्‌ 
श्रीकृष्णने खयं गिरिराजरूपमें प्रकट होकर सरलचित्त 
ब्रजवासियोंद्वारा प्रेममयी भावनासे निवेदित भोगको स्वीकार 
किया | वे खयं ही पूजक बन गये तथा खयं ही गिरिराजदेव 
भी । आज भी श्रीवृन्दावनधामके निकट गिरिराजपर्वतकी चौदह 
मीलकी परिक्रमा होती है। इस पवित्र एवं पुण्यदायक पर्वत- 
थुङ्खलाको भगवान्‌ श्रीकृष्णका चिन्मय-विग्रह माना जाता है । 
गोविन्ददेबजीके दर्शन 
वृन्दावनमें श्रीरङ्खजीके मन्दिरके सम्मुख श्रीगोविन्द- 
देवजीका एक प्राचीन मन्दिर है । श्रीगोविन्ददेवजी व्रजनाथ - 


द्वारा स्थापित थे, जिनकी मूर्ति श्रीरूपगोस्वामीजीको मिली थी । 
यवन-उपद्रवके समय यह मूर्ति जयपुर चली गयी और वहाँके 
राजप्रासादमें विद्यमान है। इसके पीछे अब गोविन्ददेवजी- 
का दूसरा भव्य मन्दिर है। 

मथुरासे नन्दगाँच लगभग २९ मील दूर है। यहाँ एक 


श्रीनन्दजीका मन्दिर है, जिसमें नन्द, यशोदा, 
ग्वाल-बाल तथा श्रीराधाजीको अत्यन्त 


पहाड़ीपर 
श्रीकृष्ण, बलराम, 
मनोरम मूर्तियाँ हें । 
्रीजगन्नाथजीके रूपमें भगवान्‌ श्रीकृष्णके 
दर्शन 

श्रीजगन्नाथ चार परमधामोंमें एकं है। पहले यहाँ 
नीलाचल नामक पर्वत था और नीलमाधव भगवानकी मूर्ति 
थी, जिसकी देवता आराधना करते थे। वह पर्वत भूमिमें चला 
गया और भगवानकी वह मूर्ति देवता अपने लोकमें ले गये, 
कितु इस क्षेत्रको उन्हींकी स्मृतिमें अब भी नीलाचल कहते हैं। 
श्रीजगन्नाथजीके मन्दिरके शिखरपर लगा चक्र 'नीलच्छत्र' 
कहा जाता है। उस नीळच्छत्रके दर्शन जहाँतक होते हैं, वह 
पूरा क्षेत्र जगन्नाथपुरी है । 

इस क्षेत्रके श्रीक्षेत्र, पुरुषोत्तमपुरी, शङ्खक्षेत्र, उत्कल, 
एकाम्रक्षेत्र, विरजाक्षेत्र, ओड़ आदि अनेक नाम हैं। 

यहाँ श्रीजगन्नाथजीका मन्दिर बहुत विशाल है । मन्दिर 
दो परकोटोंके भीतर है । इसमें चारों ओर चार महाद्वार हैं। 


मुख्य मन्दिरके तीन भाग हैं। १-विमान या श्रीमन्दिर, जो 
सबसे ऊँचा है, इसीमें श्रीजगन्नाथजी विराजमान हैं। 
२-जगमोहन तथा ३-मुखशाला नामक मन्दिर । मुखशालाके 
आगे भोग-मण्डप है। श्रीजगन्नाथजीके मन्दिरके पूर्वमें 
सिंहद्वार, दक्षिणमें अश्वद्वार, पश्चिममें व्याघ्रद्रार और उत्तर 
हस्तिद्वार है । | 
भगवानके निजमन्दिरके घेरेमें अनेक स्तम्भ एवं 
देवताओंकी मूर्तियाँ प्रतिष्ठित हैं। मन्दिरके घेरेकी परिक्रमाके 

बाद १६ फुट लम्बी, ४ फुट ऊँची एक वेदी है। इसे 
रल्रवेदी कहते हैं। वेदीके तीन ओर ३ फुट चौड़ी गली है, 
जिससे यात्री श्रीजगन्नाथजीकी परिक्रमा करते हैं। इस वेदीपर 
श्रीजगन्नाथ, सुभद्रा तथा बलरामजीकी मुख्य मूर्तियाँ विराजमान 
हैं। श्रीजगन्नाथजीका श्यामवर्ण है । वेदीपर एक ओर ६ फुट 
लम्बा सुदर्शनचक्र प्रतिष्ठित है । यही नीलमाधव, लक्ष्मी तथा 
सरस्वतीकी छोटी मूर्तियाँ भी हें । 

श्रीजगन्नाथ, सुभद्रा तथा बलरामजीकी मूर्तियाँ अपूर्ण 
हैं। उनके हाथ पूरे नहीं बने हैं । मुखमण्डल भी पूर्णतया निर्मित 
नहीं है, इसके विषयमें एक कथा आती है 

कथा--द्वपरमें द्वारकामें श्रीकृष्णचन्द्रकी पटरानियोने 
एक बार माता रोहिणीजीके भवनमें जाकर उनसे आग्रह किया 
कि वे उन्हें श्यामसुन्दरकी व्रजलीलाके गोपी-प्रेम-प्रसङ्गको 
सुनायें । माताने इस बातको टालनेका बहुत प्रयत्न किया; किंतु 
पटरानियोंके आग्रहके कारण उन्हें वह वर्णन सुनानेको प्रस्तुत 
होना पड़ा । उचित नहीं था कि सुभद्राजी भी वहाँ रहें। अतः 
` माता रोहिणीने सुभद्राजीको भवनके द्वारके बाहर खड़े रहनेको 
कहा और आदेश दे दिया कि वे किसीको भीतर न आने दें। 
संयोगवश उसी समय श्रीकृष्ण-बलराम वहाँ पधारे । 
सुभद्राजीने दोनों भाइयोंके मध्यमें खड़ी होकर अपने दोनों हाथ 
फैलाकर उनको भीतर जानेसे रोक दिया ।. बंद द्वारके भीतर 
जो ब्रजप्रेमकी वार्ता हो रही थी, उसे द्वारके बाहरसे ही 
यत्किंचित्‌ सुनकर तीनोंके ही शरीर द्रवित होने लगे। उसी 
समय देवर्षि नारद वहाँ आ गये। देवर्षिने यह जो प्रेम-द्रवित 
रूप देखा तो प्रार्थना की-- आप तीनों इसी रूपमें विराजमान 
हों।' श्रीकृष्णचन्द्रने स्वीकार किया--'कल्युगमें दारुविग्रहमें 
इसी रूपमें हम तीनों स्थित होंगे।' 

प्राचीन कालमें मालवदेशके नरेश इन्द्रद्यु्रको पता लगा 
कि उत्कळमप्रदेशमें कहीं नीलाचलपर भगवान्‌ नीलमाधवका 
देवपूजित श्रीविग्रह है। वे परम विष्णुभक्त उस श्रीविग्रहका 
दर्शन करनेके प्रयलमें लगे । उन्हें स्थानका पता लग गया 
किंतु वे वहाँ पहुँचें इसके पूर्व ही देवता उस श्रीविग्रहको लेकर 
अपने लोकमें चले गये थे। उसी समय आकाशवाणी हुई कि 
दारुनह्मरूपमें तुम्हें अब श्रीजगन्नाथके दर्शन होंगे। 

महाराज इन्द्रुम्न सपरिवार आये थे। वे नीलाचलके 


* भगवान्‌ श्रीकृष्णके विविध स्वरूपोंके दर्शन » 
शेलारमामा वी 

पास ही बस गये। एक दिन समुद्रमें एक बहुत बड़ा काष्ठ 
(महादारु) बहकर आया । राजाने उसे निकलवा लिया। 
'उससे विष्णुमूर्ति बनवानेका उन्होंने निश्चय किया । उसी समय 
वृद्ध तक्षक-(बढ़ई) के रूपमें विश्वकर्मा उपस्थित हुए। उन्होंने 
मूर्ति बनाना स्वीकार किया, किंतु यह निश्चय करा लिया कि 
जबतक वे सूचित न करें, उनका वह गृह खोला न जाय, जिसमें 
वे मूर्ति बनायेंगे। 

महादारुको लेकर वे (वृद्ध बढ़ई) गुंडीचामन्दिरके स्थान- 
पर भवनमें बंद हो गये। अनेक दिन व्यतीत हो गये । महारानीने 
आग्रह प्रारम्भ किया--'इतने दिनोंमें वह वृद्ध मूर्तिकार 
अवश्य भूख-प्याससे मर गया होगा या मरणासन्न होगा। 
भवनका द्वार खोलकर उसकी अवस्था देख लेनी चाहिये ।' 
महाराजने द्वार खुलवाया । बढ़ई तो अदुशय हो चुका था; किंतु 
वहाँ श्रीजगन्नाथ, सुभद्रा तथा बलरामजीकी असम्पूर्ण प्रतिमाएँ 
मिलीं। राजाको बड़ा दुःख हुआ मूर्तियोंके सम्पूर्ण न होनेसे, 
किंतु उसी समय आकाशवाणी हुई-- चिन्ता मत करो ! इसी 
रूपमें रहनेकी हमारी इच्छा है। मूर्तियॉपर पवित्र द्रव्य (रंग 
आदि) चढाकर उन्हें प्रतिष्ठित कर दो !' इस आकाशवाणीके 
अनुसार वे ही मूर्तियाँ प्रतिष्ठित हुई । गुंडीचामन्दिरके पास 
मूर्ति-निर्माण हुआ था, अतः गुंडीचामन्दिरको ब्रह्मलोक या 
जनकपुर कहते हैं। 

द्वारकामे एक बार श्रीसुभद्राजीने नगर देखना चाहा। 
श्रीकृष्ण तथा बलरामजी उन्हें पृथक्‌ रथमें बेठाकर, अपने 
रथोंके मध्यमें उनका रथ करके उन्हें नगर-दर्शन कराने ले 
गये । इसी घटनाके स्मारक-रूपमें यहाँ रथयात्रा निकलती है । 

उत्कलमें 'दुर्ग-माधव-पूजा' एक विशेष पद्धति ही है। 
अन्य किसी प्रान्तमें ऐसी पद्धति नहीं है। इसी पद्धतिके 
अनुसार श्रीजगन्नाथजीको भोग लगा नेवेद्य विमलादेवीको 
भोग लगता है और तब वह महाप्रसाद माना जाता है) 

विशेषोत्सव- वैशाख शुक्ला तृतीयासे ज्येष्ठ कृष्ण ८ 
तक २१ दिन चन्दनयात्रा होती है । ज्येष्ठ शुक्रा एकादशीको 
रुक्मिणी-हरण-लीला, ज्येष्ठ पूर्णिमाको श्रीजगन्नाथ, सुभद्रा. 
तथा बलरामजीकी खान-यात्रा तथा आषाढ शुक्ला द्वितीयाको 
श्रीजगन्नाथजीकी रथयात्रा होती है । यह यहाँका प्रधान महोत्सव 
है। तीन अत्यन्त विशाल रथॉपर क्रमशः श्रीबलरामजी, 

सुभद्राजी एवं सुदर्शनचक्र तथा तीसरे रथपर श्रीजगन्नाथजी 
विराजमान होते हैं। यह यात्रा ९ दिनोंतक चलती है। श्रावण 
` शुक्कपक्षकी दशमीसे झूलनयात्रा होती है। जन्माष्टमीको 
जन्मोत्सव आदि भी होते रहते हैं; इस प्रकार प्रायः पूरे वर्षभर 
प्रतिदिन कोई-न-कोई उत्सव यहाँ होता ही रहता है । रथयात्राके 
समय भगवान्‌ गुंडीचामन्दिरमें पधारते हैं। 
यहाँ भगवानके प्रसादकी अत्यन्त महिमा है। यहाँक्र 
महाप्रसादमें उच्छिष्टता तथा स्पर्शास्पर्शका कोई दोष नहीं माना 
जाता है। 
श्रीनाथजीके रूपमें दर्शन 
राजस्थानमें उदयपुरसे लगभग ७ मील दूरीपर नाथद्वारामें 
भगवान्‌ श्रीनाथजीका एक प्रसिद्ध मन्दिर है। यह वल्लभ- 
सम्प्रदायका प्रधान पीठ है । भारतके प्रमुख वैष्णव-पीठोंमें 
इसकी गणना है। कहते हैं यह मूर्ति पहले गोवर्धन पर्वतपर 
ब्रजमें थी। श्रीवल्लभाचार्यजीके सामने ही यह विग्रह स्वयं 
प्रकट हुआ था । श्रीनाथजीने साक्षात्‌ अनेकों लीलाएँ की हैं, 
जिनका वर्णन वार्ताय्रन्थोमें मिलता है। मुसलमानी शासन- 
कालमें आक्रमणकी आशंकासे यह मूर्ति ब्रजसे मेवाड़ आयी । 
कहा जाता है कि यहाँ सिहाड़ ग्राममें पीपल-वृक्षके नीचे 
श्रीनाथजी जिस गाड़ीमें आ रहे थे, उसके पहिये भूमिमें धैस 
गये, इससे समझा गया कि श्रीनाथजीकी यहीं रहनेकी इच्छा 
है, इसलिये वहीं मन्दिर बना। तभीसे इस क्षेत्रकी अत्यन्त 
प्रतिष्ठा हो गयी। यहाँ प्रसादकी बड़ी महिमा है। 
रणछोड़रायके रूपमें द्वारकाधीशके दर्शन 
१-श्रीरणछोड्रायजी ही द्वारकाधीश कहलाते हैं। 
भगवान्‌ द्वारकाधीशकी पुरी द्वारकाधाम है। जो सप्तमोक्ष- 
दायिनी पुरियोंमें तथा चार धामोमें परिगणित है। भगवान्‌ 
श्रीकृष्णले जरासंधके आक्रमणके कारण रणभूमि छोड़कर 
मथुरासे यहाँ आकर चिरनिवास किया, इसलिये उनका 
रणछोड्राय' यह नाम प्रसिद्ध हो गया । यहाँ द्वारकाधीशका 
त्रिलोकसुन्दर एक विशाल मन्दिर है, जिसके सम्बन्थमें 
'किंवदन्ती हे कि भगवान्‌ श्रीकृष्णके पौत्र वज़नाभने इसे 
बनवाया था। इस मन्दिरकी शोभा देखते ही हृदय प्रफुल्लित 
हो जाता है। मुख्य मन्दिरके गर्भगृहकी ऊँचाई १७० फुट है 
और सतमंजिले इस मन्दिरके शिखरकी शोभा अवर्णनीय है। 


क कृतार्थयन्ति रक्षन्ति स्वभक्तान्‌ सर्वदेवताः » 

इसीसे इस मन्दिरको 'विश्वमन्दिर' भी कहा जाता है। 

मुख्य मन्दिरके गर्भगृहमें चाँदीके सिंहासनपर 
श्रीरणछोडरायजीकी तीन फुट ऊँची श्याम-चतुर्भुज मूर्ति 
विराजमान है । यात्रीलोग भगवानका चरण-स्पर्श करके पुष्प- 
तुलसी आदि चढाते है । सभा-मण्डपके एक ओर बलदेवजीकी 
मूर्त है। मन्दिरके प्राज्नणमें त्रिविक्रम भगवानका अलग 
मन्दिर है। दूसरी ओर प्रद्युम्जजीका मन्दिर है। श्रीलक्ष्मी- 
नारायण, श्रीमाधव, श्रीदत्तात्रेयके मन्दिर भी इस मन्दिरके 
दक्षिण-भागमें हैं। 

२-गुजरातमें आनन्दसे १९ मील दूर डाकोर नामक स्थान 
है। यहाँ रणछोड़रायजीका विशाल मन्दिर है। मुख्य द्वारसे 
भीतर जानेपर चारों ओर खुला चौक है । बीचमें ऊँची बैठकपर 
मन्दिर है। 

डाकोरके अनन्य भक्त श्रीविजयसिंह बोडाणा और 
उनकी पत्नी राँगाबाई वर्षमें दो बार दाहिने हाथमें तुलसी लेकर 
द्वारका जाते थे। वही तुलसीदल द्वारकामें रणछोड़रायको 
चढ़ाते थे। ७२ वर्षकी अवस्थातक उनका यह क्रम चला | 
जब भक्तमें चलनेकी शक्ति नहीं रही, तब भगवानने 
कहा--'अब तुम्हें आनेकी आवश्यकता नहीं, मैं स्वयं तुम्हारे 
यहाँ आऊँगा।' इस प्रकार रणछोड्रायजी द्वारकासे डाकोर 
आये। 5 

द्वारकाके पुजारियोंने मूर्ति वापस लानेका प्रय्न किया, 
परंतु प्रभुने खप्रमेँ पुजारियोंको आदेश दिया--'अब लौट 
जाओ । वहाँ द्वारकामें छः महीनेके बाद श्रीवर्धिनी बावलीसे 
मेरी मूर्ति निकलेगी।' इस समय द्वारकामें वही बावलीसे 
निकली मूर्ति प्रतिष्ठित है। प्रत्येक पूर्णिमा, विशेषकर 
शरत्पूर्णमाको यहाँ दर्शनार्थियोंकी अपार भीड़ होती है। 
डाकोरकी मूर्ति अत्यन्त सुन्दर है, यह मूर्ति चतुर्भुजी तथा 
पश्चिमाभिमुख खड़ी है। 

३-श्रीद्वारकाधीशजीका एक प्रसिद्ध मन्दिर काँकरौलीमें 
भी है। यह काँकरौली श्रीवल्लभ-सम्प्रदायके सात उपपीठोंमें 
एक मुख्य पीठ है। महाराजा अम्बरीष इसी मूर्तिकी आराधना 
करते थे। े 

४-जोधपुरमें खेड़ (क्षीरपुर) में रणछोड्रायजीका एक 
विशाल मन्दिर है । इसमें भगवान्‌ श्रीकृष्णचन्द्रकी संगमरमरसे 


द 


भगवान्‌ श्रीकृष्णके विविध अर्चा-विग्रह 


अङ्क 1 


की अप कस फीस जम झम कन्क्किकिकम कक भक कउक शक्कर ज अप कक प कक फफ््फ्फ्फप्फफ्भक्फफ्क्फ्फफफ फफ फ्फ फ़फ फक फ फ क  फक् फक भक फफफफ कक कफ फ्झक्फ भ फ् फ फ फ भ फ़ज_ छी ककक फक फक फक फकफ फक फ फक फककफफफफक कफः कः 


बनी चतुर्भुजी मूर्ति अत्यन्त मनोहर है। मन्दिरके गर्भगृहके 


परिक्रमा-मार्गमें अष्ट दिक्पाल, वाराह, नृसिंह, गणेश, दत्तात्रेय, 
सूर्य एवं चन्द्र आदि देवताओंकी मूर्तियाँ प्रतिष्ठित हैं । गवाक्षोंके 
स्तम्भोंपर अष्टसिद्धियोंकी कलापूर्ण खण्डित मूर्तियाँ है । 

५-माँगरोलमें भी भगवान्‌ श्रीरणछोडरायजीका एक भव्य 
अर्चा-विग्रह है । कहा जाता है कि भक्त नरसी मेहताके चाचा 
श्रीपर्वतराय मेहता माँगरोलसे प्रतिदिन तुलसी-मञ्जरी ले जाकर 
द्वारकामें श्रीरणछोड्रायको अर्पित करते थे। अड़सठ वर्षकी 
अवस्थामें जब उनके लिये इतनी लम्बी यात्रा प्रतिदिन सम्भव 
न रही, तब स्वयं द्वारकानाथ श्रीविग्रहरूपमें माँगरोलमें प्रकट 
हुए और गोमती-तीर्थ भी प्रकट हुआ । माँगरोलमें उसी 
समयका श्रीभगवानका मन्दिर तथा पासमें गोमतीतीर्थ सरोवर 
है। यह स्थान समुद्रके तटपर है। 

६-मथुरा भगवान्‌ श्रीकृष्णकी आविर्भावस्थली एवं 
लीलाभूमि है । इसका प्राचीन नाम मधुपुरी अथवा मधुरा था। 


मधु दैत्यको मारकर शत्रुघ्नजीने इस पुरीको पुनः प्रतिष्ठित किया 


* भगवान्‌ श्रीकृष्णके विविध स्वरूपोंके दर्शन + 


३४९ 


था | देवर्षि नारदजीके उपदेशसे भक्त बालक धुवने यहाँ तपस्या 
की और उसे भगवददर्शन हुआ । यहाँ मथुरापुरीमें द्वारका- 
धीशका एक प्राचीन मन्दिर है। इसकी सेवा-पूजा वल्लभ- 
सम्प्रदायके अनुसार होती है। 
विट्ठलदेवजीके रूपमें दर्शन 
-महाराष्ट्रमें भीमानदी (चन्द्रभागा) के तटपर पंढरपुरमें 

भगवान्‌ विट्टलेशजीका एक विशाल मन्दिर है, जिसमें कमरपर 
दोनों हाथ रखे भगवान्‌ पंढरीनाथ खड़े हैं। मन्दिरके घेरेमें ही 
श्रीरखुमाई (रुक्मिणीजी) का मन्दिर है। इसके अतिरिक्त 
बलराम, सत्यभामा तथा श्रीराधाजीके मन्दिर भी हैं। 
श्रीविद्ठलमन्दिरमें प्रवेश करते समय द्वारके सामने 
चोखामेलाकी समाधि है। प्रथम सीढ़ीपर ही श्रीनामदेवजीकी 
समाधि है। श्रीपंढरीनाथ महाराष्ट्रके संतोके आराध्य हैं। 

कथा--भक्त पुण्डरीक माता-पिताके परम सेवक थे। _ 
वे माता-पिताकी सेवामें लगे हुए थे, उस समय भगवान्‌ 
श्रीकृष्ण उन्हें दर्शन देने पधारे। पुण्डरीकने भगवानको खड़े 
होनेके लिये एक ईंट सरका दी, किंतु माता-पिताकी सेवा 
छोड़कर वे उठे नहीं; क्योंकि वे जानते थे कि माता-पिताकी 
सेवासे प्रसन्न होकर ही भगवान्‌ उन्हें दर्शन देने पधारे हैं। 
इससे भगवान्‌ और भी प्रसन्न हुए। माता-पिताकी सेवाके 
पश्चात्‌ पुण्डरीक भगवानके समीप पहुँचे और वरदान माँगनेके 
लिये प्रेरित किये जानेपर उन्होंने माँगा--आप सदा यहाँ इसी 
रूपमें स्थित रहेँ ।' तबसे प्रभु वहाँ श्रीविग्रहरूपमें स्थित हँ । 

२-दक्षिण भारतमें मसुलीपटम्से लगभग ४ मील दूर 
समुद्रतटपर कीरपंढरपुर क्षेत्र है। वहाँके प्रसिद्ध भक्त 


३५० + कृतार्थयन्ति रक्षन्ति स्वभक्तान्‌ सर्वदेवताः * [देवता- 
अकअकककअजककआकअकअकलजकरजकमङकजजऽआङकाजमकजजज अकषम 


धाम पंढरपुरके समान ही यहाँ श्रीपाण्डुरङ्ग (विरू) जीका 
मन्दिर है और उसमें पंढरपुरके समान ही कटिपर हाथ रखे हुए 
श्रीविद्ठलजी खडे हैं। उसी वेशमें श्रीरविमणीजी भी अवस्थित 
हैं। यहाँ भी पंढरपुरके समान भक्त भगवानके चरणोंपर मस्तक 
रखकर प्रणाम करते हैं। आषाढ शुक्ला दशमीसे पूर्णिमातक 
और कार्तिक शुक्त दरामीसे पूर्णिमातक यहाँ विशाल महोत्सव 
होता है। 
३-विजयनगर राज्यकी प्राचीन राजधानी हम्पीके समीप 
तुङ्गभद्रा नदीके दक्षिण तटपर कुछ ऊँचाईपर भगवान्‌ 
विट्ठलदेवजीके चरणचिह् हैं। दोनों चरणोंके अग्रभाग परस्पर 
विपरीत हैं। कहते हैं कि भगवान्‌ विट्ठल यहाँसे एक डगमें 
पंढरपुर गये और वहाँसे फिर लौटे । 
४-बड़ौदा (गुजरात) में विट्ठळभगवानका एक प्रसिद्ध 
मन्दिर है, जिसमें भगवान्‌ विइलकी एक अत्यन्त आकर्षक 
एवं मोहक प्रतिमा है। यहाँ दूर-दूरसे यात्री दर्शनके लिये 
आते हैं। 
चारभुजाजीके दर्शन 
१-भगवान्‌ श्रीकृष्णका एक सुन्दर चतुर्भुज-मूर्ति 
नाथद्वारेसे कुछ दूर काँकरोलीसे ६ मील दूर एक गाँवमें 
विराजमान है । चारभुजाजीका मन्दिर ऊँचाईपर है। 
२-नागदा-कोटा लाइनपर रामगंज-मण्डीसे एक मील 
पश्चिम खैराबाद नामक स्थान है। यहाँसे १४ मील पश्चिम 
जंगलमें चारभुजाजीका एक मन्दिर है । समीपमें एक कुण्ड भी 
है। जन्माष्टमीको यहाँ मेला लगता है। - 
कल्याणरायजीके रूपमें श्रीकृष्ण-दर्शन 
अजमेरसे १८ मील दूर किशनगढ़ स्टेशन है । यहाँसे ३ 
मील दूर सिरौला नामक स्थान है । यहाँ श्रीकल्याणरायजीका 
एक भव्य मन्दिर है। श्रीकल्याणरायजीका श्रीविग्रह व्रजमें 
गोवर्धनसे यहाँ यवनोंके शासनकालमें लाया गया था | यहाँपर 
वल्लभाचार्यजीका एक चित्रपट है, जिसे अकबर बादशाहने 
बनवाया था। यह चित्रपट श्रीकल्याणरायजीके मन्दिरमे ही 


विद्यमान है। श्रीवल्लभाचार्यजीका यह एकमात्र वास्तविक 
हस्तचित्र है । 
झामलाजीके दर्शन 

शामलाजी श्रीकृष्णभगवानके अर्चा-विग्रहका ही एक 
नाम है। शामलाजीको पहले गदाधरभगवान्‌ कहते थे। यह 
चतुर्भुज-मूर्ति है। कहा जाता है कि यह राजा हरिथन्द्रद्वारा 
प्रतिष्ठित है। भगवानका यह मनोरम विग्रह अहमदाबादसे 


कुछ दूर शामला नामक स्थानपर एक मन्दिरमें स्थित है। 
मन्दिरके पास ही श्रीरणछोड़जी, गिरिधारीलाल तथा कारी- 
विश्वनाथजीके भी मन्दिर हैं। 


“es 


अङ्क 1 + सृष्टिकर्ता ब्रह्माजीके विविध रूप + ३५१ 

सृष्टिकर्ता ब्रह्माजीके विविध रूप 


भगवान्‌ स्वयम्भू प्रजापति ब्रह्मा ही इस चराचर-सृष्टिके स्रष्टा हैं । सबसे ज्येष्ठ एवं श्रेष्ठ होनेसे ये पितामह कहे जाते हैं। 
पृथ्वीदेवी जब भी असुरोंके अधर्मभारसे परिपीड़ित होती हैं तो वे देवताओंके साथ सृष्टिकर्ताके समीप जाकर अपना दुःख 
निवेदन करती हैं। भगवान्‌ ब्रह्मा देवताओंके साथ उन जगदाधार परम प्रभुकी स्तुति करते हैं और जैसा भी भगवानका आदेश 
होता है, वैसा कार्य करनेका आदेश वे देवताओंको देते हैं। इस प्रकार भगवानके अधिकांश अवतार ब्रह्माजीकी प्रार्थनासे ही 
होते हैं और उन अवतारोंके समय ब्रह्माजी समय-समयपर भगवानकी लीलाके दर्शन करने पधारते हैं । अपनी आराधना 
करनेवालोंको ये अलभ्य भी लभ्य करा देते हैं। भगवान्‌ ब्रह्माकी तपस्यासे अनेकोने दुर्लभ वर प्राप्त किये हैं। सृष्टिके आदिमें 
दीर्घ तपस्याके अनन्तर साक्षात्‌ नारायणने दर्शन देकर जो तत्त्वज्ञान श्रीन्रह्माजीको दिया और उनके हृदयमें भगवानुके अनन्त 
दिव्य रूप, गुण तथा लीलाओंका जो प्रकाश हुआ था, उसी भगवत्तत्त्वका उपदेश ब्रह्माजीने देवर्षि नारदको दिया और वही 
उपदेश व्यासादिकी परम्परासे “श्रीमद्धागवत' के रूपमें लोक-विस्तृत हुआ । परम भागवत ब्रह्माजीका जीवॉपर बड़ा अनुग्रह 
है। यद्यपि उनके मन्दिर बहुत अधिक उपलब्ध नहीं हैं, तथापि कुछ मन्दिरोंका यहाँ विवरण प्रस्तुत किया गया है, जिनमें प्रायः 
उ Se दिव्य प्रतिमा और कहीं-कहीं सावित्री तथा गायत्री माताके साथ उनका श्रीविग्रह प्रतिष्ठित है और भक्तगण उनका 
दर्शन करते हैं- 


१-अजमेरसे ७ मील दूर प्रसिद्ध पुष्करतीर्थ है। यहाँ बना लिये । भगवान्‌ शंकर भी कपालधारी बनकर पधारे। 
ब्रह्माजीने यज्ञ किया था। यहाँका मुख्य मन्दिर ब्रह्माजीका ! , 
मन्दिर है। यह पुष्कर सरोवरसे थोड़ी ही दूरीपर है। मन्दिरमे 
चतुर्मुख ब्रह्माजीकी दाहिनी ओर सावित्रीदेवी तथा बायीं ओर 
गायत्रीदेनीका मन्दिर हे । पास ही एक ओर सनकादि मुनियोंकी 
मूर्तियाँ हैं। एक छोटे मन्दिरमें नारदजी तथा हाथीपर बैठे हुए 
कुबेरकी मूर्तियाँ हैं। पुष्करमें सरस्वती नदीमें स्नानका विशेष 
महत्त्व है। 

कथा--पद्मपुराणके अनुसार सृष्टिके आदिमें 
पुष्करतीर्थके स्थानमें वज्रनाभ नामक राक्षस रहता था। वह 
बालकोंको मार डाला करता था । उसी समय ब्रह्माजीके मनमें 
यज्ञ करनेकी इच्छा हुई। वे भगवान्‌ विष्णुकी नाभिसे निकले 
कमळसे जहाँ प्रकट हुए थे, उस स्थानपर आये और वहाँ 
अपने हाथके कमलको फेंककर उन्होंने उससे वज्रनाभ MRM 
राक्षसको मार दिया | ब्रह्माजीके हाथका कमल जहाँ गिरा था यज्ञारम्भमें सावित्रीदेवीके आनेमें देर हुई । यज्ञ-मुहूर्त बीता _ 


वहाँ सरोवर बन गया। उसे पुष्कर कहते हैं। जा रहा था, इससे ब्रह्माजीने गायत्री नामकी एक गोपकुमारीसे | 2 ह 
चन्द्रनदीके उत्तर, सरस्वती नदीके पश्चिम, जन्दनस्थानके विवाह करके उन्हें यज्ञमें साथ बैठाया। जब सावित्रीदेवी 


पूर्व तथा कनिष्ठपुष्करके दक्षिणकरे मध्यवर्ती क्षेत्रको यज्ञवेदी आयीं, तब गायत्रीको देखकर रुष्ट हो बहाँसे पर्वतपर चली 
बनाया। इस यज्ञवेदीमें उन्होंने ज्येष्ठपुष्कर, मध्यमपुष्कर तथा गयीं और वहाँ उन्होंने दूसरा यज्ञ किया । कहा सा हेकियही 
कनिष्ठपुष्कर--ये तीन पुष्करतीर्थ बनाये | ब्रह्माके यज्ञमें सभी भगवान्‌ वराह ब्रह्माजीके नासाछिद्रसे प्रकट हुए थे। अत 
देवता तथा ऋषि पधारे । ऋषियोंने आस-पास अपने आश्रम तीनों पुष्करती्थेके अतिरिक्त ब्रह्माजी, वराहभगवान्‌ 


३५२ + कृतार्थयन्ति रक्षन्ति स्वभक्तान्‌ सर्वदेवताः * [देवता- 


वमल क कक क काग छ फफफफफफऊफऊफफफफफफ फफ फफक फफफ कक फ्फफफ़फफफफफफफफफफअफऊऊ, प्रफफफ्फफफफफफफफफफ़फ फ््फफऋऋऊ! फ्फफफफफफफफफऊफऊऊफऊफफअऊऊफ्फफ फ फ फा 


कपालेश्वर शिव, पर्वतपर सावित्रीदेवी और ब्रह्माजीके यज्ञके मन्दिर है। इस पर्वतपर दो पत्थर गुफाके ढंगसे पड़े हैं। इन्हें 
प्रधान महर्षि अगस्त्य--ये इस क्षेत्रके मुख्य देवता हैं। 0 न नया 
२-गुजरातमें अहमदाबादसे आगे खेड़ ब्रह्मा नामक स्थान न 
हे । यहाँ हिरण्याक्षी नदी बहती है । नदीके पास ब्रह्माजीका एक 
मन्दिर है । उसमें चतुर्मुख ब्रह्माजीकी एक मूर्ति है । पासमें एक 
कुण्ड तथा क्षीरजाम्बादेवीका मन्दिर है । पास ही भृगु-आश्रम 
है। कहा जाता है कि यहाँ ब्रह्माजीने यज्ञ तथा महर्षि भृगुने तप 
किया था, इसलिये इसे भुगुक्षेत्र भी कहते हैं । 
३-नर्मदा नदीके दक्षिण तटपर करोठासे ४ मील दूर 
जीगोर नामक एक स्थान है। कहते हैं कि यहाँ ब्रह्माजीने 
तपस्या की और ब्रह्मेथर नामक मन्दिरकी स्थाना कर # ४ 
न्रह्मेधरमूर्ति प्रतिष्ठित की । ब्रह्मयोनि और मातृयोनि कहते हैं। पर्वत-शिखरसे कुछ नीचे 
४-गयासे कुछ दूर ब्रह्मयोनिपर्वतपर ब्रह्माजीका एक ब्रह्मकुण्ड नामक एक सरोवर है। 


) भगवान्‌ शिवके विविध रूपोंके दर्शन 


सच्चिदानन्दघन, योगेश्वर, भगवान्‌ शंकर जगत्पति हैं, जगदगुरु हैं, सभी विद्याओंके अधिष्ठाता तथा सभी भूत-प्राणियोंके 
ईश्वर हैं। वे देवताओंके भी देवता हैं, इसीलिये महादेव या महेश्वर भी कहे जाते हैं। उनके नाम, रूप और लीलाएँ अनन्त हैं। 
वेदादि शास्त्र उन्हींके गुणों एवं लोलाओंकी महिमाका गान करते हैं। वे वैराग्य, करुणा, प्रेम एवं ज्ञानकी मूर्ति हैं। ऐश्वर्यादि 
षड्गुणोंसे सम्पन्न वे आशुतोष अपने उपासकोंके प्राण हैं। उन परमशिवकी आराधना-उपासना अनादिकालसे अनेक रूपों, 
अनेक नामोंमें होती आ रही है। वे अपने भक्तों एवं उपासकोंको दर्शन देकर उनकी आराधना सफल बना देते हैं। श्रद्धा- 
भक्तिपूर्वक थोड़ा-सा प्रेम एवं भक्ति, उनके पञ्चाक्षर-मन्त्रका थोड़ा-सा जप उन्हें संतुष्ट करनेके लिये पर्याप्त है, वे औढरदानी हैं । 
उपासकोंकी भावनाके अनुसार भगवान्‌ विभिन्न रूपोंमें दर्शन देते हैं और उनकी ध्येय-मूर्त भी भिन्न-भिन्न दीखती है। वे 
ही शंकर कहीं ज्योतिर्किङ्गरूपमे, कहीं रुद्ररूपमें, कहीँ साम्ब-सदाशिवरूपमें, कहीं नन्दीश्वर, कहीं नटराज, कहीं 
अष्ट तत्त्वात्मक-रूपमें पूजित होते है । कहीं अर्धनारीधररूपमें तो कहीं गौरीशंकर-रूपमें, कहीं पञ्चमुखी महादेवके रूपमें तो कहीं 
हरिहरात्मक-रूपमें, कहीं दक्षिणामूर्ति-रूपमें तो कहीं पार्थिवरूपमें प्रतिष्ठित होकर पूजित-अर्चित होते हैं। भारतके कोने-कोनेमें 
उनके विविध रूपोंमें अर्चा-विग्रह, स्थल एवं देवायतन प्राप्त होते हैं। यहाँ उनमेंसे कतिपय प्रमुख अर्चाविग्रहों एवं मन्दिरोंका 
संक्षिप्त परिचय तथा उनके दर्शन करानेका किञ्चित्‌ प्रयास किया जा रहा है-- 


अष्ठमूर्ति-खरूप भगवान्‌ शिवके दर्शन 
पञ्चभूतोंमें यह जगत्‌ संगठित है। पृथ्वी, जल, तेज, यह अखिल जगत्‌ इस प्रकार व्याप्त है, जिस प्रकार सूतके 
वायु, आकाश, चन्द्र, सूर्य और जीवात्मा इन्हीं अष्टमूर्तियोंद्रार धागेमें मणियाँ। भगवान्‌ शिवकी इन अष्टमूर्तियॉके नाम 
समस्त चराचरका बोध होता है । इन अष्टमूर्तियोंका समष्टिभूत क्रमशः शर्व, भव, रुद्र, उम्र, भीम, पशुपति, महादेव और 
एकत्व एवं अन्तर्भाव भगवान्‌ शंकरमें स्पष्टरूपेण दृष्टिगत ईशान हैं। ये ही शर्व आदि मूर्तियाँ क्रमशः पृथ्वी, जल, अभि, 
होता है। सम्भवतः इसीलिये भगवान्‌ शिवका एक अत्यन्त वायु, आकार, क्षेत्रज्ञ, सूर्य और चन्द्रमाको अधिष्ठित किये 
ग जज ` असिद्ध नाम 'अष्टमूर्ति' भी है । इन देवाधिदेवकी अष्टमूर्तियोंसे हुए हैं। 


= 


अङ्क ] 


मिश्या ककत का काकवी शकक कफ ककफक कफ: कः ककः 


* अष्टमूर्त-स्वरूप भगवान्‌ शिवके दर्शन + 

शिवपुराणके अनुसार परमात्मा शिवकी ये अष्टमूर्तियाँ प्रतिष्ठित स्थावर-लिङ्ग है। इस लिङ्गके दर्शनसे अभिलषित 


समस्त संसारको व्याप्त किये हुए हैं। इन अष्टमूर्ति-खरूपका 
दर्शन, उपासना सभी कुछ अमित फलदायी है। भारतवर्षमें 
_ विभिन्न स्थानोपर भगवान्‌ शिवकी अष्टमूर्तिया विद्यमान हैं, 
जिनका दिव्य दर्शन धर्म-अर्थ-काम-मोक्षादि पुरुषार्थ- 
चतुष्टयका प्रदाता तथा सर्वविध मङ्गलकारक है । लोकविश्रुत 
अष्ठमूर्तिरूप भगवान्‌ शिवका साक्षात्कार इस प्रकार किया जा 
सकता है— 
१-भगवान्‌ शिवकी पृथ्वी-मूर्ति- 
एकाप्रनाथ- (क्षितिलिङ्ग- रिवकाञ्जी) 
पञ्चमहाभूतोंके नामसे जो पाँच लिङ्ग प्रसिद्ध हैं, वे सभी 
दक्षिण भारतमें हैं। इनमेंसे इयामवर्ण एकाम्रेश्वरका क्षितिलिङ्ग 
शिवकाञ्चीमेँ है। इस दिव्य विग्रहपर जल नहीं चढ़ाया जाता, 
अपितु चमेलीके तेलसे ख्रान-अभिषेक कराया जाता है । प्रति 
सोमवारको भगवान्‌की सवारी निकलती है । काञ्जीकी गणना 
वैसे भी मोक्षदायिनी सप्षपुरियोंमें की जाती है। इस विग्रहके 
प्राकट्यके विषयमें एक बड़ी सुन्दर कथा आती है, जिसके 
अनुसार एक बार पार्वतीजीने कौतूहलवश चुपचाप पीछेसे 
, आकर अपने दोनों हाथोंसे भगवान्‌ शंकरके तीनों नेत्र बंद कर 
दिये । अतः भगवान्‌ शंकरके नेत्रॉके बंद हो जानेके कारण 
त्रिलोकीमें अन्धकार छा गया। क्योंकि शिवके नेत्रोंसे ही सूर्य 
एवं चन्द्र ज्योति प्राप्त करते हैं । क्षणमात्रमे ही ब्रह्माण्ड-नाशकी 
स्थिति उत्पन्न हो गयी । असमयमें ही इस प्रकारके अनुचित 
प्रल्यकारी कार्यको देखकर शिवने इसके प्रायश्चत्तस्वरूप 
पार्वतीजीको तपस्या करनेका आदेश दिया। तदनुसार भगवती 


उमाने बालुकामय लिङ्ग बनाकर कठोर तपस्या की और पुनः 
इस दोषसे निवृत्त हो भगवान्‌ शिवका दिव्य सानिध्य प्राप्त 
किया । शिवकाञ्चीका एकाम्रनाथ क्षितिलिङ्ग ही महादेवीद्वारा 


ऐश्वर्य एवं अक्षय-कीर्तिकी प्राप्तिं सुनिश्चित है । 
२-भगवान्‌ रिवकी जल-मूर्ति-- 
(श्रीजम्बुकेश्वरमहादेव ) 


दक्षिण भारतके पञ्चतत्त्वलिङ्गोमें जम्बुकेधर आपोलिङ्गम्‌ 
(जलतत्त्वलिड्ठ) माना जाता है। मद्रास प्रान्तके त्रिचिना- 


पल्लीमें श्रीरङ्गम्‌से एक मील दूरीपर एक जलप्रवाहके ऊपर 
जम्बुकेश्वर-लिङ्ग स्थापित है । लिङ्गमूर्तिके नीचेसे बराबर जल 


डच 
SEBS कि 


प की 


ऊपर आता रहता है। इस मन्दिरके पीछे एक चबूतरेपर 
जामुनका एक प्राचीन वृक्ष है। इसी वृक्षके कारण इस मन्दिर 
तथा शिवलिङ्गका नाम जम्बुकेधर पड़ा। कहा जाता है कि 
आदिशंकराचार्यने इनका पूजन-आराधन किया था। 

यहाँ पहले जामुनके अनेक वृक्ष थे । एक ऋषि यहाँपर 
झंकरजीकी आराधना करते थे। जम्बूबनमें तपस्या करते हुए 
निवास करनेके कारण वे जम्बू ऋषिके नामसे प्रसिद्ध हो गये क 
उनकी तपस्यासे प्रसन्न होकर भगवान्‌ शंकरने उन्हें दर्शन दिया 
और उनकी प्रार्थनापर यहाँ लिङ्ग-विग्रहके रूपमें प्रतिष्ठित हुए। 

+ कृतार्थयन्ति रक्षन्ति स्वभक्तान्‌ सर्वदेवताः * 


[देवता- 


गागा 


आस-पासके जामुनके वृक्षोंके पत्ते शिवलिज्ञपर गिरा करते 
थे। इनसे उसे बचानेके लिये एक मकड़ी मूर्तिक ऊपर प्रतिदिन 
जाला बना देती थी। एक हाथी सँँड़में जल लाकर मूर्तिका 
अभिषेक करता था। भगवानको मूर्तिपर मकड़ीका जाला 
देखकर हाथीको बुरा लगता था। उधर मकड़ीको भी बुरा 
लगता था कि हाथी बार-बार पानी डालकर उसका जाला बहा 
देता है। इस प्रकार दोनोंमें प्रतिस्पर्धा हो गयी । हाथीने एक दिन 
मकड़ीको मार डालनेके लिये सूँड़ बढ़ाया तो मकड़ी हाथीकी 
सूँडमे चली गयी । फल यह हुआ कि दोनों मर गये । दोनोंके 
भाव शुद्ध थे। भगवान्‌ रंकरने दोनोंको अपने निज-जनके 
रूपमै स्वीकार किया। भगवान्‌ सर्वदा अपने भक्तोंका 
उद्धार करते हैं। 
३-शिवकी अझि-मूर्ति- (तेजोलिङ्ग, अरुणाचर) 
अरुणाचलमूका ही तमिल नाम तिरुवण्णमलै है। यहाँ 
भगवान्‌ महादेवका दिव्य अम्निखरूप तेजोलिङ्ग अवस्थित है। 
कहा जाता है कि जब पार्वतीजीके द्वारा भगवान्‌ शंकरके 
नेत्रॉको कौतुकमे बंद करनेसे अन्धकार-ही-अन्धकार सर्वत्र 
व्याप्त हो गया, तब प्रायश्चित्त-खरूप भगवती महादेवीने पहले 
शिवकाञ्ची एवं तत्पश्चात्‌ अरुणाचलतीर्थमें पहुँचकर कुछ 
कालतक कठोर तपस्या की थी । तत्पश्चात्‌ अरुणाचल पर्वतपर 
अमिशिखाके रूपमें एक तेजःखरूप अलौकिक लिङ्गका 
प्रादुर्भाव हुआ, जिससे जगतका अन्धकार दूर हो गया । यही 
अग्नि-स्वरूप तेजोलिङ्ग है। कार्तिक पूर्णिमाके समय यहाँ 
दर्शनार्थियोंकी अपार भीड़ होती है । अरुणाचलेश्वर मन्दिरका 
गोपुर दक्षिण भारतका सबसे चौड़ा गोपुर है। अनेक गोपुर पार 
करनेके बाद अरुणाचलेधरका निजमन्दिर है। निजमन्दिरमें 
पाँच द्वारोंक भीतर शिवलिङ्ग प्रतिष्ठित है। इस मन्दिरकी 
परिक्रमामें पार्वती, गणेश, नवग्रह, दक्षिणामूर्ति, शिव-भक्तगण 
तथा नटराज आदि देवताओंके दर्शन होते हैं । 
४-भगवान्‌ शिवकी वायु-मूर्ति-- 
(श्रीकालहस्तीश्वर--तिरुपति ) 
तिरुपति बालाजीसे कुछ ही दूर उत्तर आर्कट जिलेमें 
स्वर्णमुखी नदीके तटपर कालहस्तीश्वर- वायुलिङ्ग हे। इनके 
. मन्दिरके गर्भगृहमें वायु और प्रकाशका सर्वथा अभाव है। 


भगवानके दर्शन भी दीपकके सहारे होते हैं। यह स्थान 
शास्त्रानुसार वायुलिङ्गका कहा गया है। प्रचलित मान्यताके 
अनुसार यहाँ एक विशेष वायुके झोंकेके रूपमें भगवान्‌ 
सदाशिव विराजमान रहते हैं। यहाँकी शिव-मूर्ति गोल नहीं 
अपितु चौकोर है। इस शिवमूर्तिक सामने एक मूर्ति कण्णप्प 
भीलकी है। इस महान्‌ शिवभक्तने अपने दोनों नेत्र भगवान्‌ 
आशुतोषको अर्पण करके उनके सेवार्थ सदा उनके समक्ष 
उपस्थित रहनेका वरदान प्राप्त किया था। कहा जाता है कि 
वाराणसीकी भाँति यहाँ भी शिवजी मरनेवालोंके कानमें 
“तारक-मन्त्र' सुनाकर उन्हें मुक्ति प्रदान करते हैं । ऐसी भी 
चर्चा है कि सर्वप्रथम मकड़ी, सर्प तथा हाथीने यहाँ भगवान्‌ 
चांकर्की आराधना की थी । उनके नामपर ही (श्री--मकड़ी, 
काल--सर्प, हस्ती--हाथी) श्रीकालहस्तीश्वरः नाम 
पड़ा। मन्दिरमे ही भगवती पार्वतीका मन्दिर है। परिक्रमामें 
अनेक देवताओंकी मूर्तियाँ हैं । मन्दिरके समीप ही पहाड़ीपर 
प्रसिद्ध शिवभक्त कण्णप्पका कण्णणेश्वर-मन्दिर है, जिसकी 
कथा इस प्रकार है-- 

शिवभक्त कण्णप्पकी कथा--प्राचीन कालमें दो 
भील-कुमार वनमें आखेट करने आये। उनमें एकका नाम 
नील और दूसरेका नाम फणीश था। उन्होंने वनमें एक 
पहाड़ीपर भगवान्‌ शंकरकी रिङ्ग-मूर्ति देखी । पूर्वजन्मोंके 
संस्कारवश नील हठपूर्वक उस मूर्तिकी रक्षाके लिये वहीं रह 
गया और फणीश अपने साथीको जब समझा न सका, तब 
लौट गया। 

नीलने धनुष-बाण लेकर रात्रिभर मूर्तिका इसलिये पहरा 
दिया कि कोई वनपशु भगवानको कष्ट न दे । प्रातः वह वनमें 
चला गया । जब वह दोपहरके लगभग लौटा, तब उसके एक 
हाथमें धनुष तथा दूसरेमें भुना मास था, मस्तकके केशॉमें 


कुछ फूल खोंसे हुए थे और मुखमें जल भरा था। दोनों हाथ 


रिक्त न होनेसे भीलकुमार नीलने पैरसे ही मूर्तिपर चढे 
बिल्वपत्र तथा पुष्प हटाये। मुखके जलसे कुल्ला करके 
भगवानको स्नान कराया | बालोमें लगे पुष्प मूर्तिपर चढ़ा दिये 
तथा वह भुने मोसका दोना भोग लगानेके लिये रख दिया। 
स्वयं धनुष-बाण लेकर मन्दिरके बाहर पहरा देने बैठ गया । 
दूसरे दिन प्रातःकाल जब नील जंगलमें गया हुआ था, 


अङ्क ] 


मन्दिरके पुजारी आये । उन्होंने मन्दिरको मांसखण्डोंसे दूषित 
देखा। उन्हें बड़ा दुःख हुआ । नीचेसे जल लाकर पूरा मन्दिर 
धोया और पूजा करके चले गये । उनके जानेपर नील वनसे 
लौटा । उसने अपने ढंगसे पहले दिनके समान पूजा की । कई 
दिन यह क्रम चलनेपर पुजारीको बड़ा दुःख हुआ कि प्रतिदिन 
कौन मन्दिर दूषित कर जाता है। वे पूजाके पश्चात्‌ मन्दिरमें ही 
उसे देखनेके लिये छिपकर बैठ गये। 

उस दिन नील लौटा तो उसे मूर्तिमें भगवानके नेत्र दीखे । 
एक नेत्रसे रक्तधारा बह रही थी। क्रोधके मारे नीलने दोना 
भूमिपर रख दिया और धनुष चढ़ाकर भगवानको आघात 
पहुँचानेवालेको ढूँढने निकला । जब उसे कोई न मिला, तब 
वह जड़ी-बूटियोंका ढेर ले आया । उसने अपनी जानी-बूझी 
सब जड़ी-बूटियाँ लगाकर देखी, किंतु भगवानके नेत्रका रक्तप्रवाह 
बंद नहीं हुआ । सहसा नीलको स्मरण आया कि वृद्ध भील 
कहते हैं-'मनुष्यके घावपर मनुष्यका ताजा चमड़ा लगा 
देनेसे घाव शीघ्र भर जाता है।' नीलकी समझमें आया कि 
नेत्रके घावपर नेत्र लगाना चाहिये । उसने बिना हिचक बाणकी 
नोक घुसाकर अपनी एक आँख निकाल ली और मूर्तिके 
नेत्रपर रखकर उसे दबा दिया। मूर्तिके नेत्रसे रक्त बहना बंद 
हो गया । पुजारी तो उसके इस अदभुत त्यागको देखकर दंग 
रह गये। 

सहसा नीलने देखा कि मूर्तिके दूसरे नेत्रसे रक्त बहने 
लगा है। औषध ज्ञात हो चुकी थी । नीलने मूर्तिके उस नेत्रपर 
अपने पैरका अँगूठा रखा, जिससे दूसरा नेत्र निकाल लेनेपर 
अंधा होकर भी उस स्थानको वह पा सके। बाणकी नोक 
उसने अपने दूसरे नेत्रमें लगायी । इतनेमें तो मन्दिर प्रकाशसे 
भर गया। भगवान्‌ शंकर साक्षात्‌ प्रकट हो गये। उन्होंने 
नीलका हाथ पकड़ लिया । भीलकुमार नीलको भगवान्‌ अपने 
साथ रिवलोक ले गये। नीलका नाम उसी समयसे कण्णप्प 
हुआ। (तमिलमें 'कण्ण' नेत्रको कहते हैं) पुजारीजी भी 
भगवानके तथा उनके भोले भक्तके दर्शन करके धन्य हो गये। 

भक्त कण्णप्पकी प्रशंसामें भगवान्‌ आदिझंकराचार्यका 
निम्नलिखित इलोक स्मरणीय है-- 

मार्गावर्तितपादुका पशुपतेरङ्गस्य कूर्चायते 

रापटषाम्बुनिषेचनं पुररिपोर्दिव्याभिषेकायते । 


* अष्टमूर्ति-स्वरूप भगवान्‌ शिवके दर्शन + 

किचिद्‌ भक्षितमांसशेषकवलं नव्योपहारायते 
भक्तिः किं न करोत्यहो वनचरो भक्तावतंसायते ॥ 
(शिवानन्दलहरी ६३) 
'रस्तेमें ठुकरायी हुई पादुका ही भगवान्‌ शंकरके अङ्ग 
झाड्नेकी कूची बन गयी, आचमन (कुल्ले) का जल ही उनका 
दिव्याभिषेक-जल हो गया और उच्छिष्ट मांसका आस ही नवीन 
उपहार--नैवेद्य बन गया। अहो ! भक्ति क्या नहीं कर 
सकती ? इसके प्रभावसे एक जंगली भील भी भक्तावतंस-- 
भत्तश्रेष्ठ बन गया । 
५-भगवान्‌ शिवक़ी आकारामूर्ति-- (आकाश- 
लिङ्ग--चिदम्बरम्‌) 
भगवान्‌ शिव आकारालिङ्गरूपसे कावेरी नदीके तटपर 
समुद्र-तटसे प्रायः दो-तीन मीळके अन्तरपर चिदम्बसममें 
विराजते हैं। यहाँ मूळ मन्दिरमें कोई मूर्ति नहीं है । एक दूसरे 


ही मन्दिरमें ताण्डव-नृत्यकारी चिदम्बरेश्वर नटराजकी मनोरम 
मूर्ति विद्यमान है। चिदम्बरमका अर्थ है--चितन्‍ज्ञान+ 
अम्बरःआकाश, चिदाकार। बगलमें ही एक मन्दिसमें 
शेषशायी विष्णुभगवानके दर्शन होते हैं । झंकरजीके मन्दिरमे 
सोनेसे मढ़ा हुआ एक बड़ा-सा दक्षिणावर्त शङ्ख रखा हुआ है, 


जो गजमुक्ता, नागमणि और एकमुखी रुद्राक्षकी भाँति अमूल्य 5 


और अलभ्य माना जाता है । मन्दिरमें एक ओर एक परदा-सा . 


पड़ा रहता है। परदा उठाकर दर्शन करनेपर खर्णनिर्मित | 
कुछ मालाएँ दृष्टिगोचर होती हैं। यही भगवान शिवका > न्य 


आकाशलिङ्ग है। 
६-भगवान्‌ शिवकी सूर्य-मूर्ति 
शास्नोँ एवं धर्मग्रन्थोके अनुसार सूर्य प्रत्यक्ष देवता हैं। 

+ कृतार्थयन्ति रक्षन्ति स्वभक्तान्‌ सर्वदेवताः * 


[देवता- 

शिव और सूर्यमें पूर्णतया अभेद है-- 
आदित्यं च शिवं विद्याच्छिवमादित्यरूपिणम्‌। 
उभयोरन्तरं नास्ति ह्यादित्यस्य शिवस्य च ॥ 
इस प्रकार सूर्य एवं शिवमें कोई भेद नहीं दृष्टिगत होता। 
अतः प्रत्येक सूर्यमन्दिर भगवान्‌ शिवकी सूर्यमूर्तिका 
परिचायक है। 
७-भगवान शिवकी चन्द्र-मूर्ति-- (सोमनाथ-- 
काठियावाड़ एवं चन्द्रनाथ-बंगाल ) 
काठियावाड़के सोमनाथ एवं बंगालमें चटगाँवके 
समीपस्थ चन्द्रनाथ भगवान्‌ शिवकी चन्द्रमूर्तिक प्रतीक हैं। 
सोमनाथका मन्दिर प्रभासक्षेत्रमें है। चन्द्रनाथ बंगालके 
चटगाँव नगरसे उत्तर-पूर्वमें पर्याप्त दूरीपर एक पर्वतपर 
स्थित हैं। 
८-भगवान्‌ शिवकी यजमान-मूर्ति-- 
(पशुपतिनाथ- नेपाल) 
नेपालके पशुपतिनाथ महादेव भगवान्‌ शिवकी अष्ट- 
प्रतीक हैँ। यहाँ श्रीपशुपतिनाथ 
लिङ्गरूपमेँ नहीं, अपितु मानुषी-विग्रहके रूपमें विराजमान हैं। 
महिषरूपधारी भगवान्‌ शिवका यह शिरोभाग है । पास ही एक ' 
मण्डपमें नन्दीकी मूर्ति है तथा समीपमें ही देवताका विशाल 
मन्दिर है। मन्दिर चीनी और जापानी ढंगपर बना हुआ है और 


नेपाल राज्यकी राजधानी काठमाण्डुमेँ बागमती नदीके दक्षिण 
तटपर आर्याघाटके समीप अवस्थित है। मूर्ति खर्ण-निर्मित 


माहात्म्य अवर्णनीय है। 

सर्वभूतों और आत्मामें ब्रह्म अथवा शिवका दर्शन किये 
बिना जन्म-मरणसे मुक्ति नहीं होती । इस भावकी उत्पत्तिके 
लिये ही शिवकी अष्टमूर्तियाँ वन्दनीय एवं सतत पूजाई हैं । 
वास्तवमें जीव-देह ही शिवालय है। मायासे मुक्त जीव 
सदाशिवका ही प्रतीक है । अज्ञानरूप निर्माल्यका त्याग करके 
“सोञ्हम'भावसे स्वयंको उनके श्रीचरणोंमें समर्पित करना ही 
मोक्षरूप शिवत्वकी प्राप्ति है । 


द्वादशज्योतिर्लिङ्ग-स्वरूप भगवान्‌ शिवके दिव्य दर्शन 


भगवान्‌ शिव अक्षर, अव्यक्त, असीम, अनन्त एवं 
परात्पर ब्रह्म हँ । उनका देवखरूप सभीके लिये वन्दनीय है । 
शिवपुराणके अनुसार सभी प्राणियोंके कल्याणके लिये 
भगवान्‌ शंकर लिङ्गरूपसे विविध तीर्थोमें निवास करते हैं। 
भक्तोंकी उपासनासे प्रसन्न होकर भगवान्‌ शिव उन्हीं-उन्हीं 
स्थानोंमें आविर्भूत हुए और ज्योतिर्लिङ्गके रूपमें सदाके लिये 
विद्यमान हो गये। पृथ्वीपर वर्तमान शिवलिङ्गोंकी संख्या 
असंख्य है तथापि इन सभीमें द्रादशज्योतिरिङ्गोंकी प्रधानता 
हे। शिवपुराणमें इन द्वादशज्योतिलिश्ञोंके स्थान-निर्देशके 
साथ-साथ कहा गया है कि जो इन बारह नामोंका प्रातःकाल 
हा करता है उसके सात जन्मोंके किये हुए पापोंका 
विनाश हो जाता है 


सौराष्ट्रे सोमनाथं च श्रीझैले मल्लिकार्जुनम्‌। 
उज्जयिन्यां महाकालमोङ्कारं परमेश्वरम्‌॥ 
केदारं हिंमव्रत्पष्ठे डाकिन्यां भीमशंकरम्‌। 
वाराणस्यां च विश्वेशं त्र्यम्बकं गोतमीतटे ॥ 
वैद्यनाथं चिताभूमौ नागेशं दारुकावने । 
सेतुबन्धे च रामेशं घुइमेश च शिवालये ॥ 
द्वादशैतानि नामानि प्रातरुत्थाय यः पठेत्‌ । 
सप्तजन्मकृतं पापं स्मरणेन विनश्यति ॥ 


(शिवपुः ज्ञा० सं० अ० ३८) 


द्वादश लिङ्गस्रूप भगवान्‌ शिवका दर्शन निम्नाद्धितरूपमें 
किया जा सकता है-- 


अङ्क ] 


१-भगवान्‌ सोमनाथ-- (प्रभास क्षेत्र) 
भगवान्‌ सोमनाथ अपने दिव्यरूपमें काठियावाड 


अदेशान्तर्गत श्रीप्रभासक्षेत्रमें विराजते हैं। पुराणोंमें कथा आती 
हे कि दक्ष अजापतिने अपनी सत्ताईस कन्याओंका विवाह 


चन्द्रमाके साथ किया था । परंतु चन्द्रमा रोहिणीके प्रति विशेष 
अनुराग रखते थे । इससे दक्षकी अन्य कन्याएँ प्रायः दुःखी रहा 
करती थीं। दक्षने चन्द्रमाको क्षयी होनेका शाप दे दिया। 
चन्द्रमाके क्षयग्रस्त हो जानेपर सम्पूर्ण सृष्टिम हाहाकार मच 
गया। सभी देवता इस समस्याके निराकरण-हेतु भगवान्‌ 
प्रजापति ब्रह्माके पास पहुँचे । ब्रह्माजीने कहा--'चन्द्रमा सभी 
> देवोंके सहित प्रभास-तीर्थमें भगवान्‌ मृत्युझयकी आराधना 
करें | शिवके प्रसन्न होनेपर रोगमुक्ति सहजमें ही हो जायगी ।' 
सभी देवोंने चन्द्रमाके साथ भगवान्‌ झंकरकी आराधना करके 
उन्हें प्रसन्न किया । शिवजीने चन्द्रमाको अमरत्व प्रदान करते 
हुए क्रमशः पूर्ण एवं क्षीण होनेका वर दिया । तत्पश्चात्‌ चन्द्रादि 
देवगणोंकी प्रार्थथापर भगवान्‌ आशुतोष भवानीसहित इस 
क्षेत्रमें ज्योतििंङ्ग-रूपमें सदा निवास करने लगे । महाभारत, 
श्रीमद्धागतत और स्कन्दपुराण आदि ग्रन्थोमें इसकी महिमाका 
विशेष वर्णन हुआ है। भगवान्‌ सोमनाथका ज्योतिर्लिङ्ग 
गर्भगृहके नीचे एक गुफामें है, जिसमें निरन्तर दीप जलता 
रहता है। 
(क) भगवान्‌ _चन्द्रनाथ-सोमनाथ (चटगाँव- बंगाल) 
काठियावाइका सोमनाथस्रूप एवं बंगालके 
चन्द्रनाथ--ये दोनों ही शिवकी सोममूर्तिके प्रतीक हैं। 
श्रीचन्द्रनाथ शिव बंगालके चटगाँव नगरसे प्रायः ३४ मील 
उत्तर-पूर्वमें एक पर्वतपर स्थित हैं । स्थानका नाम सीताकुण्ड 
है। श्रीचन्द्रनाथका मन्दिर पर्वतके सर्वोच्च शिखरपर है। 
देवीपुराणके चैत्रमाहाल्यके अनुसार यह तेरहवाँ ज्योतिर्लिङ्ग 
है। जो पहले गुप्त था, पर कलिकालमें लोकहितार्थ प्रकट 


* द्वादशज्योतिर्लिङ्ग-स्वरूप भगवान्‌ शिवके दिव्य दर्शन « 

हुआ है। शास्जोंके अनुसार भगवान्‌ शिवके इस विग्रहका 
दर्शन मनोवाञ्छित फल प्रदान करनेवाला है । 
(ख) जसदण राज्य-स्थित--श्रीसोमनाथ 

सौराष्ट्र प्रदेशके अन्तर्गत जसदण राज्यमें शैलरिखरोके 
मध्य छैलगङ्गा नदीके तटपर श्रीछेला सोमनाथजीका पुनीत 
विग्रह है। इसका इतिहास सोमनाथके सुप्रसिद्ध ज्योतिर्किङ्गके 
साथ मिला हुआ है। इसकी स्थापनाके विषयमें कहा जाता है 
कि पूर्वकालमें प्रभासमें एक राजपूत राव राज्य करता था, परंतु 
वह खम्मात सूबाका 'करद' राजा था। उसकी कन्या 
मीणलदेवी परम शिवभक्ता थी । कुछ समय बाद रावने उसका 
विवाह एक शाहजादेके साथ कर दिया । जब उसकी बिदाई 
होने लगी तो श्रीसोमेश्वरका परित्याग उसे कष्टदायक प्रतीत 
हुआ । वह मन्दिरमें जाकर ध्यान लगाकर बैठ गयी । उसकी 
पूजासे प्रसन्न होकर,शिवने वरदान देते हुए कहा कि तुम अपने 
रथके साथ दूसरे रथमें बैठाकर जहाँ चाहो ले चलो । पर पीछे 
मुड़कर न देखना । चलते-चलते यहीं राजकुमारीने पीछे मुड़कर 
देख लिया | जिससे भगवान्‌ सोमेश्वरका वह दिव्य विग्रह, जो 
राजकुमारीके रथके पीछेवाले रथमें आ रहा था, अचल हो 
गया। यही भगवान्‌ शिवका दिव्य ज्योतिर्लिज्ञ 'श्रीछेला 
सोमनाथ' के नामसे प्रसिद्ध है। इनके दर्शनमात्रसे 
चतुर्वर्ग-- धर्म, अर्थ, काम, मोक्षकी सहज सिद्धि होती है । 
२-भगवान्‌ श्रीमल्लिकार्जुन-- 

(श्रीशैलक्षेत्र--मद्रास) 

श्रीमल्लिकार्जुन मद्रास प्रान्तके कृष्णा जिलेमें कृष्णा 
नदीके तटपर श्रीशैल पर्वतपर अवस्थित हैं। महाभारत, 
शिवपुराण, पद्मपुराण आदि अ्रन्थोमें इनकी विशेष महिमा 
गायी गयी है । इनकी स्थापना, उत्पत्ति आदिके विषयमै अनेक 
रोचक आख्यान प्रचलित हैं। पुराणोंक अनुसार एक बार 
श्रीगणपति एवं भगवान्‌ कार्तिकेय दोनों भाई विवाहके लिये 
लड़ने लगे । दोनों ही अपने-अपने प्रथम विवाहके पक्षधर थे। 
तब भवानीरांकरने यह निर्णय दिया कि जो पृथ्वीकी परिक्रमा 
पहले कर डालेगा, उसीका प्रथम विवाह होगा । यह सुनकर | 
स्वामिकार्तिकेय मयूरारूढ हो दौड़ पड़े। क्र श्रीगणपतिने 
शिव-पार्वतीकी सात बार परिक्रमा कर डाली, जिससे वे पृथ्वी 
प्रदक्षिणाके फलके अधिकारी बन गये। उनका सिद्धि एवं 

बुद्धि नामकी प्रजापति-कन्याऑके साथ विवाह भी हो गया। 
जब कार्तिकेय पृथ्वी-प्रदक्षिणा कर लौटे तो उन्हे सम्पूर्ण 
वृत्तान्त ज्ञात हुआ । वे अत्यन्त कुपित होकर क्रौँचपर्वतपर चले 
गये । दिव-पार्वतीने उन्हें कई बार बुलाया; पर वे नहीं आये । 
अन्ततः शिव-पार्वती खयं उन्हें मनानेके लिये क्रौंचपर्वतपर 
पहुँचे; पर उनके आनेकी सूचना पाते ही षडानन वहाँसे भी 
भाग चले। इधर भगवान्‌ शिव 
क्रौँचपर्वतपर स्थित हो गये। 


एक अन्य कथाके अनुसार इसी पर्वतके पास एक 
चन्द्रगुप्त नामक राजाकी राजधानी थी । एक बार उसकी कन्या 
किसी विशेष विपत्तिसे बचनेके लिये अपने पिताके महलसे 
भागकर इस पर्वतपर गयी । वह वहीं ग्वालोंके साथ कन्दमूल 
एवं दूध आदिसे अपना जीवन-निर्वाह करने लगी। उस 
राजकुमारीके पास एक श्यामा गाय थी, जिसका दूध प्रतिदिन 
कोई दुह लेता था। एक दिन उसने चोरको दूध दुहते देख 
लिया। जब वह क्रोधमें उसे मारने दौड़ी तो गौके निकट 
पहुँचनेपर शिवलिज्ञके अतिरिक्त उसे कुछ नहीं मिला। पीछे 
राजकुमारीने उक्त शिवलिज्ञपर एक भव्य मन्दिरका निर्माण 
कराया । शिवरात्रिके अवसरपर यहाँ बड़ा भारी मेला लगता 
है। भगवान्‌ शंकरका यह लिङ्गखरूप भी भक्तोंके लिये 
.परम-कल्याणकारी है। 
३-श्रीमहाकालेश्वर--उज्जैन-क्षेत्र, 
(अवन्तिकापुरी) 

श्रीमहाकालेश्वर ज्योतिर्लिङ्ग मालव-प्रदेशके अन्तर्गत 
क्षिप्रा नदीके तटपर उज्जयिनी (उज्जैन) नगरीमें हैं। इन 
महाकाळेश्वर-लिङ्गकी स्थापनाके विषयमें अनेकों कथाएँ, 
प्रचित हैं। कहा जाता है कि एक बार उजयिनी नगरीके 


+ कृतार्थयन्ति रक्षन्ति स्वभक्तान, सर्वदेवताः * 


[देवत्ता- 


राजा चद्धसेनके द्वारा की जा रही शिवार्चनाको देखकर 
श्रीकर नामक एक पञ्चवर्षीय गोपबालक बड़ा उत्कण्ठित 
हुआ। वह एक सामान्य पत्थरको घरमें स्थापितकर उसकी 
शिव-रूपमें उपासना करने लगा । परिवारजनोंके द्वारा संत्रास 
दिये जानेपर भक्त बालक श्रीकर अत्यन्त दैन्य एवं तीव्र 
भावनासे भगवान्‌ शंकरकी उपासनामें तल्लीन हो गया। 


उसी उसकी पूजा एवं भक्तिसे प्रसन्न हो भगवान्‌ शिव स्वयं एक 


दिव्य ज्योतिर्किङ्गके रूपमें प्रकट हो गये । 

एक अन्य कथाके अनुसार किसी समय इस अवन्तिका- 
पुरीमें एक परम भक्त ब्राह्मण निवास करता था। वह अपने 
चार पुत्रोंक साथ सदैव शिव-भक्तिमें लीन रहता था । एक बार 
उस ब्राह्मणकी भक्तिनिष्ठा सुनकर ब्रह्माजीद्वारा वर-प्राप्त दूषण 
नामक दुष्ट राक्षस अपने दल-बलसहित चढ़ आया। लोगोंमें 
त्राहि-त्राहि मच गयी। अन्ततः उस ब्राह्मणकी शिवभक्तिके 
प्रतापसे भगवान्‌ शिव वहाँ प्रकट हो गये। उन्होंने हुंकार 
मात्रसे उस असुरको नष्ट कर दिया। तत्पश्चात्‌ संसारके 


कल्याणार्थ वे वहीं दिव्य लिङ्गके रूपमें स्थित हो गये । इस 
लिङ्गके पास ही उमा-गणपति भी विद्यमान हैं। भयंकर 
हुंकारसहित प्रकट होनेके कारण शिवका यह विग्रह 
"महाकाल' रूपसे विख्यात है। चिताभस्मसे विभूषित 
महाकालेश्वरकी प्रातःकालकी शोभा अनेक जन्म-जन्मान्तरोंके 
पाप-समूहोंको नष्ट करनेवाली है । 


<-भ्रीओंकारेश्वर या अमलेश्वर -- 


भगवान्‌ शिवका यह परम पवित्र विग्रह मालवा प्रान्तमें 
नर्मदा नदीके तटपर अवस्थित है । यहीं मान्धाता पर्वतके ऊपर 
देवाधिदेव शिव आँकारश्वर-रूपमे विद्यमान हैं। शिवपुराणमे 

श्रीओकारेधर तथा श्रीअमलेश्वरके' दर्शनका अत्यन्त माहात्म्य 
वर्णित है। प्रसिद्ध सूर्यवेशीय राजा मान्धाताने, जिनके पुत्र 
अम्बरीष और मुचुकुन्द दोनों प्रसिद्ध भगवद्भक्त हो गये हैं 
, तथा जो स्वयं बड़े तपस्वी और यज्ञोके कर्ता थे, इस स्थानपर 
* घोर तपस्या करके भगवान्‌ शंकरको प्रसन्न किया था । इसीसे 
इस पर्वतका नाम मान्थाता-पर्वत पड़ गया। 

मन्दिरमे प्रवेश करनेसे पूर्व दो कोठरियोंमेंसे होकर जाना 
पड़ता है। भीतर अंधेरा रहनेके कारण सदैव दीप जलता रहता 
है । ओंकारेश्वर-लिङ्ग गढ़ा हुआ नहीं है--प्राकृतिकरूपमें है। 
इसके चारों ओर सदा जल भरा रहता है। इस लिङ्गकी एक 
विशेषता यह भी है कि वह मन्दिरके गुम्बजके नीचे नहीं है। 
शिखरपर ही भगवान्‌ शिवकी प्रतिमा विराजमान है । पर्वतसे 


आवृत यह मन्दिर साक्षात्‌ ओंकारस्वरूप ही दृष्टिगत होता है । 
कार्तिक पूर्णिमाको इस स्थानपर बड़ा भारी मेला लगता है। 
(५) श्रीकेदारेश्वर -- 

भगवान्‌ आशुतोष केदारनाथरूपसे उत्तराखण्डमें 
पर्वतराज हिमालयके केदार नामक भृङ्गपर विद्यमान हैं। 
झारत्रोंमें केदारेश्वरसहित नर-नारायण-मूर्तिके दर्शनका फल 
समस्त पापोंके नाझपूर्वक जीवन्मुक्तिकी प्राप्ति बतलाया गया 
है। इसकी स्थापनाके विषयमें यह कथा आती है कि 


हिमालयके केदार-शृङ्गपर विष्णुके अवतार महातपस्वी 
श्रीनर एवं नारायण तपस्या किया करते थे। उनकी आराधनासे 
प्रसन्न होकर भगवान्‌ शंकर प्रकट हुए और उनकी प्रार्थनाके 
अनुसार ज्योतिर्लिङ्गके रूपमें वहाँ सदा वास करनेका उन्हें वर 
प्रदान किया । 


सत्ययुगमें उपमन्युजीने यहीं भगवान्‌ शंकरकी आराधना 
की थी। द्वापरमें पाण्डवोंने यहाँ तपस्या की। केदारनाथमें 
भगवान्‌ शंकरका नित्य सानिध्य बताया गया है । इनके दर्शनसे 
जन्म-जन्मान्तरोंके पापोंसे सहजमें ही निवृत्ति हो जाती है। 
६-श्रीभीमशंकर-- 

(क) सह्माद्रि---बम्बई 

भगवान्‌ भीमशंकर बम्बईसे पूर्व एवं पूनासे उत्तर भीमा 
नदीके तटपर स्थित सह्याद्रिपर विराजते हैं। यहींसे भीमा 
नदी निकलती है । मूर्तिमेंसे थोड़ा-थोड़ा जल गिरता रहता है । 
मन्दिरके पास ही दो कुण्ड हैं, जिन्हें सुप्रसिद्ध राजनीतिज्ञ नाना 
फड़नवीसने बनवाया था। कहा जाता है कि जिस समय 
भगवान्‌ शंकरने त्रिपुरासुरका वध करके इस स्थानपर विश्राम 
किया, उस समय यहाँ अवधका भीमक नामक एक सूर्यवंशीय 


१-द्वादशज्योतिर्किङ्गोमे ओंकारेश्वर तो है ही, परंतु उसके साथ अमेश्वरका भी नाम लिया जाता है । वस्तुतः नाम ही नहीं--इन दोनोंका अस्तित्व 
भी पृथक्‌-पृथक्‌ है। अमलेश्वरका मन्दिर नर्मदाके दक्षिण किनारी बस्तीमें है । पर इन दोनों ही शिव-रूपोंकी गणना प्रायः एकमें ही की गयी है। 
कहा जाता है कि एक बार वि्धयपर्वतने पार्थिवार्चनसहित ऑकारनाथकी ६ मासतक विकट आराधना की, जिससे प्रसन्न होकर भगवान्‌ शिवजी प्रकट 
हुए। उन्होने विन्ध्य पर्वतको मनोवाञ्छित वर प्रदान किया । उसी समय वहाँ पधारे हुए देवों एवं ऋषियोंकी आर्थनापर उन्होंने क नामक लिङ्गके 
दो भाग किये । इनमेंसे एकमें वे प्रणवरूपसे विराजे, जिससे उसका नाम ओंकारेश्वर पड़ा तथा पार्थिवलिङ्गसे सम्भूत भगवान्‌ सदाशिव परमेश्वर 


अमरेश्वर या अमलेश्वर नामसे प्रख्यात हुए। 

राजा तपस्या करता था। शैकरजीने प्रसन्न होकर उसे दर्शन 

दिया; तभीसे 
भीमशंकरके नामसे प्रसिद्ध हो गया। 
(ख) श्रीभीमशंकर- (आसाम) 

हिवपुराणकी एक कथाके आधारपर श्रीभीमशंकरका 
ज्योतिर्लिङ्ग आसाम ग्रान्तके कामरूप जिलेमें गौहाटीके पास 
ब्रह्मपुर पहाड़ीपर अवस्थित बतलाया गया है। इस विषयमें 
एक बड़ी सुन्दर कथा आती है, जिसके अनुसार कामरूप 
देशमें कामरूपेश्वर नामक एक महाप्रतापी शिवभक्त राजा थे। 
वे सर्वदा शिवजीके पार्थिव-पूजनमें तल्लीन रहते थे। उन्हीं 
दिनों वहाँ भीम नामक एक महाराक्षस प्रकट हुआ और 
घर्मोपासकोंको त्रास देने लगा । कामरूपेश्वरकी रिवभक्तिकी 
ख्याति सुनकर वह वहाँ आ धमका और ध्यानावस्थित राजाको 
'लल्कारकर कराल कृपाण दिखळाते हुए बोला- रै दुष्ट! 
शीघ्र बता, तू क्या कर रहा है? अन्यथा तेरी खैर नहीं।' पर 
शिवभक्त राजा ध्यानसे न डिगा। उसने मन-ही-मन भगवान्‌ 
जंकरका स्मरण किया और निभीकितापूर्वक कहा-- 

'भ्रजामि शंकरं देवं स्वभक्तपरिपालकम्‌।' 

“हे राक्षसराज ! मैं भक्तोंके प्रतिपालक भगवान्‌ दांकरका 
भजन कर रहा हूँ।' इसपर वह राक्षस शिवजीकी निन्दा करके 
राजाको उनकी पूजा करनेसे मना करने लगा और उनके किसी 
प्रकार न माननेपर उनपर अपनी तीखी तलवारका प्रहार किया, 
पर तलवार पार्थिव-लिङ्गपर पड़ी और तत्क्षण भगवान्‌ रॉकरने 


छ ' उसमेंसे प्रकट होकर उसका प्राणान्त कर दिया । सर्वत्र आनन्द 


+ कृतार्थयन्ति रक्षन्ति स्वभक्तान्‌ सर्वदेवताः * 


उजफङकअअकअसफकफफअककजज्अकङजजर अचरज 


[देवता- 


आपाफर्क मकम फफफ़फफफफफफफफफफफ 


छा गया। देवों एवं ऋषियोंने शिवसे वहीं निवास करनेकी 
प्रार्थना की, जिसे उन्होंने सहर्ष स्वीकार कर लिया । तभीसे इस 
ज्योतिर्लिङ्गका नाम 'भीमशंकर पड़ा। उनके दर्शन-पूजनसे 
सभी कार्य सिद्ध हो जाते हैं। 
७-श्रीविश्वेश्वर-- (काशी) 
श्रीविश्वेश्वरज्योतिर्किङ्ग बाराणसीमें श्रीविश्वनाथ नामसे 

विराजमान है। इस पवित्र नगरीकी बड़ी महिमा है। कहते हैं 
प्रलयकालमें भी इसका लोप नहीं होता । उस समय भगवान्‌ 
डकर इसे अपने त्रिशूलपर धारण कर लेते हैं और सृष्टिकालमें 
इसे नीचे उतार देते हैं। धर्मग्रन्थोंमें भगवान्‌ विश्वेश्वर 
(विश्वनाथ) की अपार महिमा गायी गयी है। 

' काशीमे उत्तरकी ओर ३कार-खण्ड, दक्षिणमें केदार- 
खण्ड एवं बीचमें विश्वेश्वर-खण्ड है। इसी विश्वेश्वर-खण्डके 
अन्तर्गत बाबा विश्वनाथजीका प्रसिद्ध मन्दिर है। श्रीकाशी- 


SS Ns 

विश्वनाथका मूल ज्योतिर्किङ्ग उपलब्ध नहीं है । कहा जाता है 
कि इस मन्दिरकी स्थापना अथवा पुनः स्थापना शंकरके 
अवतार भगवान्‌ आद्य शंकराचार्यने स्वयं अपने कर-कमलोंसे 
की थी। इस प्राचीन मन्दिरको, मूर्तिभञ्जक मुगल बादशाह 
औरंगजेबने नष्ट-भ्रष्ट कर उसके स्थानमें एक मस्जिदका 
निर्माण किया था । भगवान्‌ विश्वेश्वरकी प्राचीन मूर्ति ज्ञानवापीमें 
पड़ी हुई बतलायी जाती है। नये विश्वनाथ-मन्दिरका निर्माण 
इससे परे हटकर परम शिवभक्ता इन्दौरकी महारानी 
अहल्याबाईके द्वार किया गया है। श्रीविश्वेश्वरके दर्शनसे 
जन्म-जन्मान्तरके समस्त पाप नष्ट हो जाते है । कुछ वर्षोपूर्व 
स्वामी श्रीकरपात्रीजी महाराजके द्वारा पूर्व-मन्दिरके निकट ही 
मीरघाटपर नये विश्वनाथ-मन्दिरकी स्थापना की हुई है, जहाँ 


अङ्क ] 


* द्वादशज्योतिर्लिङ्ग-स्वरूप भगवान्‌ शिवके दिव्य दर्शन » 

भक्तजन गर्भ-मन्दिरके भीतर न जाकर बाहर क्ती ही 
दर्शन-पूजन करते हैं। 
८-श्रीत्यम्बकेश्वर— (नासिक) 

यह ज्योतिर्लिङ्ग बम्बई प्रान्तके नासिक जिलेमें है। 
गोदावरी नदीके उद्गम-स्थानके समीप अवस्थित त्यम्बकेश्वर 
भगवानकी बड़ी ही महिमा है। गौतम ऋषि एवं गोदावरी 
नदीकी प्रार्थनापर भगवान्‌ शिवने इस स्थानपर वास करनेकी 


एक छोटे-से गड्डेमै तीन छोटे-छोटे लिङ्ग हैं, जो ब्रह्मा, विष्णु 
और शिव--इन तीनों देवोंके प्रतीक माने जाते हैं। त्रिमूर्तिके 
ऊपर ब्रह्मगिरिसे निकली हुई गोदावरीकी धारा अविच्छिन्न- 
रूपसे पड़ती है। शिवपुराणके अनुसार त्यम्बकेश्वरका दर्शन 
एवं पूजन करनेवालेको इस लोकमें एवं परलोकमें सदा 
आनन्द प्राप्त होता रहता है। 


९-श्रीवैद्यनाथ-- (जसीडीह वेद्यनाथधाम ) 
श्रीवैद्यनाथेश्वर वैद्यनाथ-धाममें विराजते हैं । इस लिङ्गकी 
स्थापनाके विषयमें एक बड़ी सुन्दर कथा आती है। इसके 
अनुसार एक बार राक्षसराज रावणने हिमालयपर जाकर 
शिवजीकी प्रसन्नताके लिये घोर तपस्या की और अपने सिर 
काट-काटकर शिवलिङ्गपर चढ़ाने शुरू कर दिये। एक-एक 
करके नौ सिर चढ़ानेके बाद वह अपना दसवाँ सिर भी 
काटनेको ही था कि शिवजी प्रसन्न होकर स्वयं प्रकट हो गये । 


१-'परल्या वैद्यनाथ च' इस वचनके अनुसार कुछ विद्वानोका मत है कि हैदराबादराज्यके अन्तर्गत परली ग्रामका 


वैद्यनाथ-ज्योतिर्टिङ्ग है । 


उन्होंने रावणके दसों सिर पूर्ववत्‌ कर दिये और उससे वरदान 
माँगनेको कहा। रावणने उस दिव्य लिङ्गको लंका ले जाकर 
स्थापित करनेकी आज्ञा माँगी । शिवजीने अनुमति तो दे दी, पर 
इस चेतावनीके साथ कि यदि वह मार्गमें कहीं उसे रख देगा 
तो लिङ्ग वहीं अचल हो जायगा। अन्ततोगत्वा वही हुआ । 
रावण शिवलिङ्ग लेकर चला, पर मार्गमें यहाँ 'चिताभूमि में 
आनेपर उसे लघुझंका-निवृत्तिकी आवश्यकता हुई। वह उस 
लिङ्गको एक गोपकुमारके हाथमें देकर लघुशंका-निवृत्तिके 
लिये चला गया । इधर गोपकुमारने उसे बहुत अधिक भारी 
अनुभव कर भूमिपर रख दिया । बस, फिर क्या था, लौटनेपर 
रावण पूरी शक्ति लगाकर भी उसे उठा न सका और निराश 
होकर मूर्तिपर अपना अँगूठा गड़ाकर लंका चला गया । इधर 
ब्रह्मा, विष्णु आदि देवताओने आकर उस शिवलिङ्गकी दिव्य 
पूजा की। तभीसे भगवान्‌ शिव वैद्यनाथमें रावणेश्वररूपसे 


अवस्थित हें । धर्मग्रन्थोंक अनुसार यह वैद्यनाथ ज्योतिर्लिङ्ग 
महान्‌ फलोंको देनेवाला है। भगवान्‌ आशुतोषकी यह लिङ्गः 
मूर्ति ११ अंगुल ऊँची है। अब भी उसपर रावणके अँगूठेका 
चिह्न विराजमान है। यहाँ दूर-दूरसे जल लाकर चढ़ानेका 
अत्यधिक माहात्म्य वर्णित एवं लोकविश्रुत है ।' 
१९०-श्रीनागेश्वर-- (द्वारका) 

श्रीनागेश्वर भगवानका स्थान गोमती-द्वारकासे बेट- 
द्वारकाको जाते समय कोई १२-१३ मील पूर्वोत्तरे मार्गमें है । 
इस लिङ्गकी स्थापनाके सम्बन्धमें इतिहास यह है कि एक 


सुप्रिय नामक वैश्य था, जो बड़ा सदाचारी, धर्मात्मा एव॑ 


शिवजीका अनन्य भक्त था। एक बार जब वह नोकापर सवार 
होकर कहीं जा रहा था, अकस्मात्‌ दारुक नामक एक राक्षसने 
आकर उस नौकापर आक्रमण कर दिया । वह नावमें बैठे सभी | 

* कृतार्थयन्ति रक्षन्ति खभक्तान्‌ सर्वदेवताः * 


[देवता- 

यात्रियोंको अपनी पुरी ले गया । उसने सबको कारागारमें बंद 
कर दिया, पर सुप्रियकी शिवार्चना वहाँ भी बंद नहीं हुई । वह 
तन्मय होकर शिवाराधन करता और अन्य साथियोंमें भी 
ठिव-भक्ति जाग्रत्‌ करता. रहा। संयोगसे इसकी सूचना 
दारुकके कानांतक पहुँची और वह उस स्थानपर आ धमका । 
सुप्रियको ध्यानावस्थित देखकर--रे वैश्य! यह आँख 
मृंदकर तू कौन-सा षड्यन्त्र रच रहा है ?' कहकर उसने एक 
जोरकी डाँट बतलायी और इतनेपर भी सुप्रियकी समाधि भंग 
न होते देखकर उसने अपने अनुचरोंकों उसकी हत्या करनेका 
आदेश दिया; परंतु सुप्रिय इससे भी विचलित नहीं हुआ । वह 


भक्त-भयहारी शिवजीको ही पुकारने लगा। फलतः उस 
कारागारमें ही उसे ज्योतिर्लिङ्ग-रूप शिवके दर्शन हो गये। 
उन्होंने उसे अपना पाशुपतास्न भी दिया और अन्तर्धान हो 
गये। उस पाशुपतास्रसे समस्त राक्षसोंका संहार करके सुप्रिय 
शिवधाम चला गया। भगवान्‌ शिवके आदेशानुसार ही इस 
ज्योतििंङ्गका नाम 'नागेश' पड़ा। इनके दर्शनका माहात्म्य 
अलौकिक है । शिवपुराणमें कहा गया है कि जो आदरपूर्वक 
इसकी उत्पत्ति और माहात्म्यको सुनेगा, वह समस्त पापोंसे मुक्त 
होकर समस्त ऐहिक सुखोंको भोगता हुआ अन्तमें परमपदको 
प्राप्त होगा । 
११-श्रीरामेश्वर-- (सेतुबन्ध) 
भगवान्‌ शिवका ग्यारहवाँ ज्योतिर्लिङ्ग सेतुबन्थ-रामेधर 
है। मर्यादापुरुषोत्तम भगवान्‌ श्रीरामके कर-कमलोंसे इसकी 
स्थापना हुई थी। लंकापर चढ़ाई करनेके लिये जाते हुए जब 
भगवान्‌ श्रीराम यहाँ पहुँचे तो उन्होंने समुद्रतटपर बालुकासे 
एक शिवलिड्डका निर्माण कर उसका पूजन किया। यह भी 
कहा जाता है कि समुद्र-तटपर भगवान्‌ श्रीराम जल पी ही रहे 


डर 


थे कि एकाएक आकाशवाणी हुई--'मेरी पूजा किये बिना ही 
जल पीते हो?” इस वाणीको सुनकर भगवानने वहाँ 


समुद्रतटपर बालुकाकी लिङ्ग-मूर्ति बनाकर शिवजीकी पूजा की 
और रावणपर विजय. प्राप्त करनेका आशीर्वाद माँगा, जो 
भगवान्‌ शंकरने उन्हें सहर्ष प्रदान किया। उन्होंने 
लोकोपकारार्थ ज्योतिर्लिङ्गरूपसे सदाके लिये वहाँ वास 
करनेकी प्रार्थना भी स्वीकार कर ली । 

एक दूसरा इतिहास इस लिङ्ग-स्थापनके सम्बन्थमें यह है 
कि जब रावणका वध करके भगवान्‌ श्रीराम श्रीसीताजीको 
लेकर दल-बलसहित वापस आने लगे, तब समुद्रके इस पार 
गन्धमादन पर्वतपर पहला पड़ाव डाल दिया । उनका आगमन 
जानकर मुनि-समाज भी वहाँ आया। यथोचित सत्कारके 
उपरान्त श्रीरामने उनसे पुलस्त्य-कुलका विनाश करनेके कारण 
्रहमहत्याके पातकसे मुक्त होनेका उपाय पूछा । - क्रषियोनि 
कहा--'प्रभो ! शिवलिङ्गकी स्थापनासे सारे पाप तत्क्षण कट 
जाते हैं।' 

तत्पश्चात्‌ भगवान्‌ श्रीरामने हनुमानूजीको कैलाससे 
शिवलिङ्ग लानेका आदेश दिया। वे क्षणमात्रमें कैलास जा 
पहुँचे, पर वहाँ शिवजीके दर्शन नहीं हुए। अतएव वे वहाँ 
शिवजीके दर्शनार्थ तप करने लगे और उनके दर्शन प्राप्त करके 
उन्होने शिवलिङ्ग लेकर गन्धमादन पर्वतकी ओर प्रस्थान किया । 
इधर जबतक वह आये तबतक ज्येष्ठ शुक्ला दशमी बुधवारको 
अत्यन्त शुभ-मुहूर्तमें शिव-स्थापना भी हो चुकी थी । मुनियोंने 
हनुमानूजीके आनेमें विलम्ब समझकर मुहूर्त निकलता देख 


* अन्य प्रसिद्ध शिव-विग्रहोके दर्शन» 


श्रीजानकीजीद्वारा निर्मित बालुका-लिङ्गको स्थापना कर दी थी। 
इसपर पवनपुत्र अत्यन्त दुःखी हुए । कृपानिधान भगवान्‌ रामने 
भक्तकी व्यथा समझकर उनके द्वारा लाये शिवलिङ्गको भी वहीं 
हनुमदीश्वर' नामसे स्थापित करा दिया । श्रीरामेश्वर एवं 
हनुमदीश्वस्का दिव्य माहात्य बड़े विस्तारके साथ स्कन्दपुराण 
शिवपुराण, मानस आदिमेँ आया है । गोस्वामी तुलसीदासजीने 
रामेश्वर' महादेवके दर्शनके विषयमें कहा है-- 
'जे रामेस्वर दरसनु करिहहिं। ते तनु तजि मम लोक सिधरिहहि ॥ 

१२-श्रीघुदमेश्वर--- (देवगिरि) 
श्रीघुश्मेवर या घृष्णेधर ज्योतिर्किङ्ग अत्यन्त प्राचीन एवं 
धार्मिक महत्त्वका है। इनकी महिमा अकथ एवं अनन्त है। 
भगवान्‌ शिवके इस दिव्य-विग्रहकी स्थापनाकी संक्षिप्त कथा 
इस प्रकार है-- 
दक्षिण देशमें देवगिरि पर्वतके निकट सुधर्मा नामक एक 
ब्राह्मण रहता था। उसकी पली सुदेहा अत्यन्त धर्मनिष्ठ एवं 
पतित्रता थी । ये ब्राह्मण-दम्पति संतानहीनताके कारण सदैव 
चिन्तित रहते थे । ज्योतिषियोंकी गणनाके अनुसार सुधर्माने 
सुदेहाकी छोटी बहन घुर्माके साथ अपना विवाह किया । 
इसमें सुदेहाकी भी पूर्ण सम्मति थी । घुरमा अत्यन्त शिवभक्ता 
थी । वह प्रतिदिन १०८ पार्थिव-लिङ्ग बनाकर उनका पूजन 
करती । भगवान्‌ झंकरकी कृपासे शीघ्र ही घुरुमाको पुत्र-प्राप्ति 
हुई । सर्वत्र आनन्द-मङ्गल छा गया । इधर धीरे-धीरे सुदेहा 


जब प्रातःकाल घुश्मा अपनी पार्थिवपूजा समाप्त कर 
शिवलिङ्गके विसर्जनके लिये उस सरोवरमें गयी तो भगवान्‌ 
शिवकी कृपासे शिवलिङ्गोके विसर्जनके पश्चात्‌ उसका पुत्र 
जीवित हो सरोवरसे निकल आया । परंतु घुश्मा पूर्णतया 
निर्विकार बनी रही । उसे न पुत्रकी मृत्युका दुःख था, न उसके 
जीवित होनेपर सुख । उसकी तन्मयता देख भगवान्‌ आशुतोष 
वहीं प्रकट हो गये । उन्होंने घुर्मासे वर माँगनेको कहा | तब 
घुएमाने निवेदन किया--'प्रभो ! आप सदैव इस स्थानपर 
वास करें, इससे सम्पूर्ण संसारका कल्याण होगा ।' 


“कला sri 
23 र 


भगवान्‌ शंकर 'एवमस्तु' कहकर दिव्य ज्योतिर्लिङ्गके 
रूपमें वहाँ वास करने लगे ओर 'घुरुमेथर' नामसे प्रसिद्ध 
हुए। उस सरोवरका नाम भी तबसे शिवालय' हो गया | 


अपनी बहन घुइमा एवं उसके बालकके प्रति सापल्य शिवपुराणके ज्ञानखण्डमें भगवान्‌ घुटमेश्वरके दर्शनकी महत्ता 


ईर्ष्या-माव रखने लगी । यह ईर्ष्या यहाँतक बढ़ी कि एक दिन 
रात्रिमें उसने घुइमाके पुत्रकी हत्या कर उसके शवको ले जाकर 
उस सरोवरमें डाल दिया, जिसमें घुरमा जाकर पार्थिव- 


शिवल्ज्ञोंको छोड़ती थी। 


निरूपित करते हुए कहा गया है कि घुश्मेधर महादेवके 
दर्शनसे सब पाप दूर हो जाते हैं और सुखकी वृद्धि उसी प्रकार | 

है, जिस प्रकार शुळपक्षमें चन््रमाकी वृद्धि 
होती है। मिट 


><२२०<८>००--- 


अन्य प्रसिद्ध शिव-विग्रहोंके दर्शन 


श्रीगोरीशंकर-- 


मध्यप्रदेशमें जबलपुरसे कुछ दूर नर्मदा और सरखतीका भगवान्‌ गौरीशंकर विराजमान हैं । कहा जाता है क यह मन्दिर 
पवित्र संगम है। यहाँ पञ्चवटी, भृगु-आश्रमादि अनेक तीर्थ शालिवाहन राजाका बनवाया हुआ है। मन्दिरके गर्भगृह तथा 
हैं। यहींपर नर्मदाका सुन्दर जलप्रपात तथा संगमरमरकी जगमोहनकी बनावट अत्यन्त सुन्दर है। मन्दिरके घेरेके 


रजतमयी पर्वतमालाएँ हैं। इसी स्थानपर एक सुन्दर मन्दिरमे . 


३६४ 


+ कृतार्थयन्ति रक्षन्ति खभक्तान्‌ सर्वदेवताः * 


[देवत्ता- 


अलजऊमजअभफनजभभमकजमशक कमअभप्रक जप पक्क्कफ समन अक+फ ३ लक पक्ष भ फल शत पक ++ धन तकअअअउअ मडककरकक किक कश ककी, 


दालानमें चौंसठ योगिनियों तथा अन्य अनेक देवी- 
देवताओंकी कुछ खण्डित प्रतिमाएँ भी हैं। विशाल नन्दीपर 
मानुष-विग्रहमें गौरीसहित भगवान्‌ शंकर बैठे हुए हैं। 
अर्धनारीश्वर-रूपमें शिवदर्शन-- 
दक्षिण भारतका तिरुच्चेनगोड स्थान अपने अर्धनारीश्वर- 
मन्दिरके लिये विख्यात है । यहाँकी प्रतिमा पुरुष तथा प्रकृतिका 
सम्मिलित रूप है। यह ऋषियोंद्वार निर्मित कही जाती है। 
मन्दिरके मार्गमें एक ३५ फुट ऊँचा सर्प बना हुआ है। 
 श्रीगोपेश्वर महादेव-- (वृन्दावन) 
श्रीवुन्दावनकी रासस्थलीमें भगवान्‌ श्रीगोपेश्वरका मन्दिर 
है। यहीं श्रीगोपेश्वर महादेव विराजते हैं । कहा जाता है कि 
शस्पूर्णिमाके मङ्गलमय अवसरपर महारासमें भगवान्‌ 
श्रीकृष्णकी बजनेवाली मुरलीकी मधुर ध्वनिको सुनकर 
कैलासपर्वतपर समाधिस्थ शिवकी समाधि भंग हो गयी। वे 
तत्क्षण खर्यको, पार्वतीजीको और कैलासको भूलकर 
बावलेसे हो व्रजकी ओर चल पडे । वहाँ पहुँचकर वे 
मोहिनीवेषसे रासस्थलीमें गोपियोंके यूथमें सम्मिलित हो गये 
और अतृप्तननेत्रोंसे विश्वमोहनकी रूप-माधुरीका पान करने 
लगे। उसी समय रासेश्वरी श्रीराधाके साथ नृत्य करते हुए 
श्रीरासविहारीने अचानक ही गोरीनाथका हाथ पकड़ लिया 
और मन्द-मन्द मुस्कराते हुए बड़े ही सत्कारसे बोले- आइये 
महाराज श्रीगोपेश्वरजी ! आपका स्वागत है। बस, तभीसे 
त्रजमें विराजकर श्रीगोपेश्वरजी श्रीमदनमोहनके रास-रसामृतका 
पान कर रहे हैं। 
श्रीधर्मेश्वर महादेव- (काशी) 
, श्रोकारी-विश्वनाथ-मन्दिरके संनिकट मीरघाट-स्थित 
` घर्मकूपमेंश्रीधमश्वर महादेवका एक प्राचीन मन्दिर है। काशी- 
खण्डमें इनकी विशेष महिमाका वर्णन है। इनके दर्शनमात्रसे 
दस हजार गायत्री-मनत्रके जप करनेका पुण्य प्राप्त होता है । 
श्रीआत्मवीरेश्वर महादेव 
श्रीकाशीमें मणिकर्णिका-घारके संनिकट, सिन्धियाघाटके 
ऊपर सीढ़ी चढ़कर श्रीआत्मर्वस्थिर महादेवका प्राचीन मन्दिर 
मिलता है। मन्दिरमें ही पूर्वभागमें मंगलेश्वर तथा बुधेश्वर 
- महादेव अवस्थित हैं। दक्षिणभागमें देवगुरु श्रीबृहस्पतीश्वर 


॥ 


महादेवका मन्दिर है । इस मन्दिरके निकट ही श्रीवसिष्ठेधर 
महादेवका प्राचीन मन्दिर है । इसमें माता अरुन्धतीके विग्रहके 
साथ ही सप्तर्षियोके नामसे शिवलिङ्ग अवस्थित है । श्रीविश्वा- 
मित्रेश्वर, श्रीयाज्ञवल्क्येश्वर और श्रीभारद्वाजेश्वर महादेव भी 
इसी मन्दिरमे प्रतिष्ठित हैं । 
हरिहररूपमें भगवानके दर्शन-- 

पूनामें तुङ्गभद्रा नदीके समीपवर्ती क्षेत्रको गुहारण्य कहा 
जाता है। यहाँ हरिहरका एक प्राचीन मन्दिर है। मन्दिरमें 
हरिहरात्मक भगवानकी मूर्ति है । मूर्तिका दाहिना भाग शिवरूप 
है। इस ओरके मस्तकके भागमें रुद्राक्षका मुकुट तथा ऊपरके 
हाथमें त्रिशूल है । बायाँ भाग विष्णुखरूप है । उधर ऊपरके 
हाथमें चक्र है । नीचेके दोनों हाथोमें अभयमुद्रा है । भगवानके 
दिव्यमूर्तिकी एक कथा है-- 

पूर्वकालमें गुह नामक एक राक्षस यहाँ निवास करता 
था। उसका वन होनेसे यह गुहारण्य कहा जाता था। उस 
राक्षसने अपनी तपस्याद्वारा ब्रह्माजीसे किसी भी देवतासे 
अवध्यत्वका वरदान प्राप्त कर लिया था । वरदान पाकर वह 
मदोन्मत्त तथा अत्याचारी हो गया । गुहके अत्याचारोंसे पीड़ित 
देवता ब्रह्माजीके पास गये । ब्रह्माजीने उन्हें कैलास भेजा और 
कैलाससे शंकरजीने वैकुण्ठ जानेको कहा । देवताओंकी 
प्रार्थना सुनकर विष्णुने उन्हें आश्वस्त किया और ब्रह्माके 
वरदानकी मर्यादाको रखते हुए वे कैलास आये और वहाँसे 
उन्होंने अपने दाहिने अङ्गमें भगवान्‌ शंकरको स्थित किया। 
इस प्रकार हरिहर-रूपसे प्रभु गुहारण्य पधारे । घोर संग्रामके 
पश्चात्‌ दैत्य गुहको भूमिपर गिराकर भगवान्‌ उसके 
वक्षःस्थलपर खड़े हुए। उस समय गुहने उनकी प्रार्थना कर 
उन्हें संतुष्ट किया और उनसे वरदान माँगा कि प्रभु इसी रूपमें 
वहाँ स्थित रहें । 
नटराज 

मद्रास धनुष्कोटि लाइनमें विल्लुपुरमसे ५० मील दूर 
चिदम्बरममें भगवान्‌ झंकरकी नटराजमूर्ति है । शंकरजीके 
पञ्चतत्त्व-लिङ्गोंमें आकाइातत््-लिङ्ग चिदम्बरम्‌में ही माना 
जाता है। इस मन्दिरका घेरा लगभग १०० बीघेका है। 
मन्दिरमे नृत्य करते हुए भगवान्‌ झंकरकी बड़ी सुन्दर भावपूर्ण 

मूर्ति है । यह मूर्ति खर्णकी है । नटराजके दाहिनी ओर काली 


भित्तिमें एक यन्त्र खुदा है, वहाँ सोनेकी मालाएँ लटकती रहती 
हैं। यह नीला शून्याकार ही आकाशतत्त्व-लिडठ माना जाता है। 
श्रीदक्षेश्रर महादेव-- 

हरिद्वार (कनखल) में भगवान्‌ दक्षेश्वर महादेवका एक 
प्राचीन मन्दिर है। इसकी कथा इस प्रकार है--दक्ष प्रजापति 
अपने जामाता श्रीशंकरजीसे द्वेष रखते थे। एक बार उन्होंने 
बृहस्पति-सव नामक यज्ञ किया। उसमें सभी देवता, ऋषि- 
मुनि सादर आमन्त्रित थे, किंतु देवाधिदेव शंकरजी तथा 
सतीदेवीको नहीं बुलाया गया। पिताके घर यज्ञोत्सवकी बात 
जानकर सती बिना बुलाये पिताके घर चली गयीं । किंतु वहाँ 
यज्ञमें अपने पतिका भाग न देखकर तथा भरी सभामें पिताद्वारा 
पतिकी निन्दा सुनकर सती अत्यन्त क्रुद्ध हो गयीं। उन्होने 
योगामिद्वारा अपने प्राण त्याग दिये। सतीके साथ गये हुए 
शिवजीके गणोंने उनको इस बातकी सूचना दी। शिवजीने 
अपने वीरभद्रादि गणोंदवारा यज्ञ-विध्वंस करा दिया और दक्षका 
सिर कटवाकर अग्निकुण्डमें डलवा दिया | स्वयं सतीकी दिव्य 
देहको लेकर उन्मत्त-से हो गये । विष्णुने सुदर्ईन-चक्रसे सतीकी 
देहको खण्डित किया, जिससे ५१ स्थानोपर जो-जो अङ्ग गिरे, 
वहाँ-वहाँ एक-एक शक्तिपीठ हो गया। बादमें देवताओंकी 

प्रार्थनापर शंकरजीके निर्देशानुसार दक्ष-प्रजापतिके बकरेका 
सिर लगाया गया । यही दक्षेश्वर महादेवका प्रतिष्ठित क्षेत्र 
हुआ। यहाँ शिवरात्रिपर बड़ा मेला लगता है और यात्री 
भगवानका दर्शन कर जीवन-लाभ प्राप्त करते हैं। 
श्रीदुग्धेश्वर महादेव-- 

गोरखपुर मण्डलान्तर्गत, जनपद देवरियामें गौरीबाजारसे 
१० मील दक्षिण रुद्रपुर नामक ग्रामके समीप श्रीदुग्धेश्वर 
महादेवका एक प्राचीन मन्दिर है । -शिवपुराणके अनुसार यह 


[on Ov % 
महाकालका उपज्योतिर्लिङ्ग है। यहाँ शिवरात्रिम तथा 
अधिकमासमें मेला लगता है। मन्दिरमें श्रीदुम्धेश्वरका जो 
लिङ्ग प्रतिष्ठित है, बह जमीनसे लगभग ८ फुट नीचे स्थित हे । 
भक्तों तथा दर्शनार्थियोंकी यहाँ भीड़ लगी रहती हे । 
भीमाशंकर महादेव -- 

नैनीताल जिलेमें काशीपुरके पूर्व उज्जनक नामक स्थानपर 
भगवान्‌ शंकरका ज्योतिर्लिङ्ग विद्यमान है, जो भीमाझंकरके 
नामसे प्रसिद्ध है। यह लिङ्ग अत्यन्त स्थूल है । मन्दिरके पूर्वमे 
भैरवनाथका तथा पश्चिममें भगवती बालसुन्दरीका मन्दिर है । 
यहींपर एक किला है, जो द्रोणाचार्य-किला हुक हे! 
यद्यपि प्रसिद्ध द्वादशज्योतिर्लि|]ज्ञेंमें भीमशकर ज्योतिर्किङ्ग 

आसाम-स्थित कामरूपमें माना जाता है, किंतु मतान्तरसे 
नैनीतालके उज्जनक-द्षेत्र-स्थित भीमाइंकरको भी द्वादश- 
ज्योतिर्किङ्गोमे परिगणित किया जाता है। 9 
जागेश्वर-- 
द्वादशज्योतिर्लिङ्गेमे परिगणित नागेश ज्योतिर्लिङ्ग 
दारुकावनमें स्थित है। कुछ विद्वानोंकी धारणा है कि कुमाऊँ 
ल्न डम वा 

(अल्मोड़ासे १७ मील उत्तर जागेश्वर) में स्थित जागेश्वर या 

यागेश्वर ही नागेश्वर-ज्योतिर्लिङ्ग है । 
गोकर्णनाथ--महाबलेश्वर (आत्मतत्त्व- 
लिङ्ग) के दर्शन 

(क) बंगलौर-पूना लाइनपर हुबलीसे १०० मील दूर 
समुद्रतटपर छोटी पहाडियेकि बीचमें गोकर्ण नामक नगर है। 
गोकर्णमें भगवान्‌ झंकरका आत्मतत्व-लिङ्ग है। शास्त्रों 
गोकर्णतीर्थकी बड़ी महिमा है। यहाँके विग्रहको महाबलेश्वर 
महादेव कहते हैं। मन्दिर बड़ा सुन्दर है। मन्दिरके भीतर 
पीठस्थानपर अरघेके अंदर आत्मतत््व-रिङ्गके मस्तकका 
अग्रभाग दुष्टिमें आता है और उसीकी पूजा होती है । यह मूर्ति 
मृगशुङ्गके समान है। 

कहा जाता है कि पातालमें तपस्या करते हुए भगवान्‌ रुद्र 
गोरूपधारिणी पृथ्वीके कर्णस्थ्रसे यहाँ प्रकट हुए, इसीसे इस 
क्षेत्रका नाम गोकर्ण पड़ा। महाबलेश्वर-मन्दिरके पास सिद्ध- 
गणपतिकी मूर्ति है, जिसके मस्तकपर रावणद्वारा आघात 
करनेका चिह्न है। इनका दर्शन करनेके अनन्तर ही आत्म- 
तत्त्रलिङ्गके दर्शन-पूजनकी विधि है। 

कथा- भगवान शंकर एक बार मृग-स्वरूप बनाकर 


[ अन्तर्हित हो गये थे। ढूँढ़ते हुए देवता उस मृगके 


+ कृतार्थयन्ति रक्षन्ति स्वभक्तान्‌ सर्वदेवताः * 

पास पहुँचे । भगवान्‌ विष्णु, ब्रह्माजी तथा इन्द्रने मृगके सींग 
पकड़े । मृग तो अदुश्य हो गया, किंतु तीनों देवताओंके हाथमें 
सींगके तीन टुकड़े रह गये। भगवान्‌ विष्णु तथा ब्रह्माजीके 
हाथके टुकड़े--सींगका मूलभाग तथा मध्यभाग गोला-- 
गोकर्णनाथ तथा शूक्गेश्वरमे स्थापित हुए। (इस तीर्थके वर्णनमें 
उसकी कथा है ।) इन्द्रके हाथमें सींगका अग्रभाग था। इन्द्रने 
उसे स्वर्गमें स्थापित किया । रावणके पुत्र मेघनादने जब इन्द्रपर 
विजय प्राप्त की, तब रावण स्वर्गसे वह लिङ्ग-मूर्ति लेकर 
लंकाकी ओर चला। 

कुछ विद्वानोंका मत है कि रावणकी माता कैकसी 
बालूका पार्थिवलिङ्ग बनाकर पूजन करती थी । समुद्र-किनारे 
पूजन करते समय उसका बालूकालिङ्ग समुद्रकी लहरोंसे बह 
गया। इससे वह दुःखी हो गयी । माताको संतुष्ट करनेके लिये 
रावण कैलास गया । वहाँ तपस्या करके उसने भगवान्‌ शंकरसे 
आत्मतत््त-लिङ्ग प्राप्त किया । 

दोनों कथाएँ आगे एक हो जाती हैं। रावण जब गोकर्ण- 
क्षेत्रमें पहुँचा, तब संध्या होनेको आ गयी । रावणके पास 
आत्मतत्त्विङ्ग होनेसे देवता चिन्तित थे। उनकी मायासे 
रावणको शौचादिकी तीव्र आवश्यकता हुई । देवताओंकी 
प्रार्थासे गणेशजी वहाँ रावणके पास ब्रह्मचारीके रूपमें 
उपस्थित हुए । रावणने उन ब्रह्मचारीके हाथमें वह लिङ्गतिग्रह दे 
दिया और खयं नित्य-कर्ममें लगा । इधर मूर्ति भारी हो गयी। 
ब्रह्मचारी बने गणेशजीने तीन बार नाम लेकर रावणको पुकारा 
और उसके न आनेपर मूर्ति पृथ्वीपर रख दी। 

रावण अपनी आवश्यकताकी पूर्ति करके शुद्ध होकर 
आया वह बहुत परिश्रम करनेपर भी मूर्तिको उठा नहीं सका । 
खीझकर उसने गणेशजीके मस्तकपर प्रहार किया और निराश 
होकर लंका चला गया । रावणके प्रहारसे व्यथित गणेशजी 
बहाँसे चालीस पद जाकर खड़े रह गये। भगवान्‌. शंकरने 
प्रकट होकर उन्हें आश्वासन दिया और वरदान दिया कि 
“तुम्हारा दर्शन किये बिना जो मेरा दर्शन-पूजन करेगा, उसे 
उसका पुण्यफल नहीं प्राप्त होगा ।' 

(ख) महाबलेश्वर महादेवका एक अत्यन्त प्रसिद्ध मन्दिर 
नम्बईसे दक्षिण पश्चिमी घाट नामक पर्वत-श्रेणीपर स्थित है। 
महाबळेश्वर स्थान ही सुप्रसिद्ध कृष्णा नदीका उद्गम स्थान है। 

(ग) उत्तर भारतमें लखीमपुर-खीरीसे २२ -मीलपर 
गोला-गोकर्णनाथका अत्यन्त प्रसिद्ध मन्दिर है। यह उत्तर 
गोकर्णक्षेत्र है। दक्षिण गोकर्णक्षेत्र दक्षिण भारतमें पश्चिम 
समुद्रतटपर है। गोकर्णक्षेत्रमे भगवान्‌ शंकरका आत्म- 
तत्वलिङ्ग है। यहाँ एक विशाल सरोवर है, जिसके समीप 
गोकर्णनाथ महादेवका विशाल मन्दिर है। शिवरात्रि तथा चैत्र 
शुक्कपक्षमें गोकर्णक्षेत्रमें अनेक दर्शनार्थी आते हैं। 

(घ) सीतापुरमें स्थित पवित्र तीर्थ नैमिषारण्यमें 
चक्रतीर्थके पास गोकर्ण महादेवका एक प्राचीन मन्दिर है । 

(ङ) मथुरामें गोकर्णेश्वरका प्रसिद्ध मन्दिर है। 
वराहपुराणकी कथाके अनुसार वसुकर्ण नामक एक वैश्य था । 
उसकी स्त्रीका नाम सुशीला था । पर संतान न होनेके कारण 
वह अत्यन्त दुःखी होकर एक दिन उग्रतपा नामक मुनिके पास 
गयी । मुनिने कृपापूर्वक उससे कहा--'देवि ! तुम गोकर्ण 
महादेवकी आराधना करो, वे तुम्हारी मनःकामना अवश्य पूर्ण 
करेंगें।' तदनुसार सुशीलाने दस वर्षतक गोकर्ण महादेवकी 
आराधना की, प्रसन्न होकर उन्होंने पुत्र-प्राप्तिका वर प्रदान 
किया । उसका नाम भी गोकर्ण रखा गया। मन्दिरमें गोकर्ण 
महादेवकी प्रतिमा विशाल है । उसके एक हाथमें खप्पर तथा 
दूसरेमें पुष्प है। 

(च) गोकर्णेश्वर महादेवका एक प्रसिद्ध मन्दिर उड़ीसामें 
महेन्द्रपर्वतपर अवस्थित है। झिवरात्रिपर यहाँ विशाल मेला 
लगता है। मन्दिरमें एक प्राचीन शिलालेख है, जिसमें 
चोलवंशके एक प्रसिद्ध नरेश कुलोत्तङ्ग राजेनद्रकी विजयका 
वर्णन है। 


श्रीविश्वनाथ 

जिस प्रकार उत्तर भारतमें काशीतीर्थ है, उसी प्रकार 
दक्षिण भारतकी काशी 'तेन्काशी' कहलाती है । 'तेन'का अर्थ 
दक्षिण होता है। यहाँ मन्दिरमें काशी-विश्वनाथका लिङ्ग 
प्रतिष्ठित है । शिवमन्दिरे पार्श्वमें पार्वतीजीका विशाल मन्दिर 
है। दक्षिणमें इस क्षेत्रकी विशेष महिमा है। 


श्रीएकलिड्लेश्वर-- 
मेवाड़में उदयपुरसे कुछ उत्तर एकलिङ्गेश्वरका प्रसिद्ध 
मन्दिर है। यहाँ झंकरजीके छोटे-बड़े अनेक मन्दिर हैं। यह 


स्थान कैलासपुरी कहलाता है। इस लिङ्गकी द्वादशज्योति- 
लिज्ञोंके समान ही अत्यधिक महिमा है। इसकी स्थापना 
मेवाड़के महाराणाओंके पूर्वजोंद्रार की हुई बतायी जाती है। 


श्रीएकलिङ्गकी मूर्ति श्याम पाषाणसे निर्मित चतुर्मुख है। 
इसका एक मुख ब्रह्माका, दूसरा विष्णुका, तीसरा रुद्रका तथा 
चौथा सूर्यका है। मन्दिरमें काली, पार्वती, गणेश तथा 
स्वामिकार्तिकियकी भी छोटी-छोटी मूर्तियाँ हैं। मन्दिरकी 
परिक्रमामें गङ्गाजीकी भी मूर्ति है। 
श्रीनागेश्वर महादेव-- 

भगवान्‌ शिव नागेश्वररूपसे अयोध्यामें विराजमान हैं। 
कहा जाता है कि भगवान्‌ रामके साकेत पधारनेपर अयोध्या 
प्रायः शून्य-सी हो गयी । महाराजा कुशने अयोध्यामें आकर 
पुनः अयोध्याको बसाया । एक समय जलक्रीडा करते समय 
राजाका कङ्कण जलमें गिर पडा ओर उसे एक नागकन्या 
कुमुद्दती ले गयी । कुशको इस बातका पता लगा, तब उन्होंने 
नागोंके नाशका विचार किया । नाग डर गये और कुमुद्रतीको 


साथ ले कङ्कण लेकर आये तथा क्षमा-याचना करने लगे! 


कुशका क्रोध शान्त नहीं हुआ, नाग शिव-भक्त ह अतः 

भक्तभयहारी भगवान्‌ शंकरने प्रकट होकर कुशका कोप शान्त यहाँका शिवलिङ्ग तथा गुहा-मन्दिर दोनों ही मनुष्यकृत न 

किया । कुशने भगवान्‌ शिवकी विधिवत्‌ पूजा की और सर्वदा होकर प्रकृतिके हाथोंसे ही बने हुए हैं। इस पुण्यस्थानकी यात्रा 

छः - वना विशेषरूपसे श्रावण-पूर्णिमाको होती है । यहाँकी गुफाके भीतर 

Eh क :.. तीन हिमलिङ्ग-से दीख पड़ते हैं, जिन्हें लोग शिव, पार्वती और 

SS & | गणेशके लिङ्ग बताते हैं। कन्दराकी छतसे बूँद-बूँद जल 

टपकता रहता है | यहाँके हिमलिङ्गमें बड़ी विलक्षण शक्ति है। 

बहुत दूर-दूरके यात्री यहाँकी दुर्गम यात्रा करके भगवानके 

दर्शन करते हैं। 

श्रीमुक्तिनाथ महादेव 

आसाम प्रान्तके शिवसागर स्थानमें श्रीमुक्तिनाथ 

महादेवका मन्दिर है । इस मन्दिरको यहाँके आहोमवंशीय राजा 


अयोध्यामें रहनेकी प्रार्थना की। तबसे शिवजी वहाँ विराजने 
लगे | नागकी रक्षाके लिये प्रकट हुए थे, अतः इनका नाम 
नागनाथ या नागेश्वर पड़ा। पुण्यतोया सरयूजीमें स्नान करके 
श्रीनागनाथजीकी पूजा करनेसे ही अयोध्याकी यात्रा पूर्ण मानी 
जाती है। 


अमरनाथके दर्शन-- 
कइ्मीरमें भगवान्‌ शंकरका प्रसिद्ध खयम्भूलिङ्ग है। 
कुछ लोग इसीको अमरेश्वर नामका ज्योतिर्लिङ्ग मानते हैं। 

शिवसिंह, जो अत्यन्त शिंव-भक्त थे, के द्वारा शंकरजीके 
स्वप्रादेशके आधारपर बनवाया गया है। मन्दिर 
अष्टदलकमलाकार सुन्दर विशाळ प्रस्तरपर बना है, जिसके 
शिखरपर खर्णकलश है। मन्दिरकी बायीं ओर विष्णुका तथा 
दाहिनी ओर श्रीदेवीजीका छोटा मन्दिर है। पीछेकी ओर एक 
विशाल सरोवर है। श्रीमुक्तिनाथजीकी बड़ी महिमा है। 
महारिवरात्रिके अवसरपर यहाँ मेला लगता है। 


अङ्क ] 
वैद्यनाथ (काँगड़ा) -- 


काँगड़ामें ज्वालादेवी तथा वैद्यनाथ नामक रिवमन्दिर 
अत्यन्त प्रसिद्ध है। बंगालका वैद्यनाथधाम इससे भिन्न है। 


काँगड़ेके वैद्यनाथ-मन्दिरमें शंकरजी लिङ्गरूपमें विद्यमान हैं। 
अनेक तीर्थयात्री ज्वालामुखीदेवी और वैद्यनाथ-मन्दिरके दर्शन 
करने यहाँ आते है । 


बृहदीश्वर महादेव-- 

कुम्भकोणम्‌से २४ मील दूर पवित्र कावेरी नदीके तटपर 
तंजौरमें एक किलेके अंदर बृहदीश्वरका विशाल मन्दिर है । 
शिंखरपर खर्ण-कलश है। मन्दिरके बाहर एक नन्दीश्वरकी 
अत्यन्त विशाल मूर्ति है, जो सोलह फुट लम्बी, सात फुट 
चौड़ी और बारह फुट ऊँची है। 

कहा जाता है कि चोलवंशके राजराजेश्वर नामक नरेराको 
स्वप्नमें आदेश हुआ कि 'नर्मदामें मेरा एक सैकत लिङ्गमय 
महान्‌ विग्रह है, उसे लाकर स्थापित करो ।' उस स्वप्नादेशके 
अनुसार बुहदीश्वर-लिङ्गमूर्ति नर्मदासे लायी गयी। पुनः 
स्वप्नानुसार नन्दीकी भी विशाल मूर्ति लाकर वहाँ प्रतिष्ठित 
करायी गयी। 


* अन्य प्रसिद्ध शिंव-विग्रहोंके दर्शन + 


३६९ 


सुन्दरेश्वर 

मदुरानगर मद्रास-प्रान्तमें बेगाई नदीके तटपर बसा हुआ 
है। यहाँका मीनाक्षी-सुन्दरेश्वरका मन्दिर अत्यन्त विशाल, 
लगभग दो सौ फुट ऊँचा है । शिल्पकलाकी दुष्टिसे यह मन्दिर 
अत्यन्त उत्कृष्ट कोटिका है। भगवान्‌ सुन्दरेश्वर मीनाक्षीदेवी 
(जो भगवती दुर्गाका ही नाम है) के पति माने जाते हैं । इनका 
लिङ्ग-विग्रह बड़ा तेजस्वी, चाँदीके त्रिपुण्डसे मण्डित, 
श्वेतवर्णका दुपट्टा धारण किये बड़ा भव्य मालूम पड़ता है । 

सुन्दरेश्वर-मन्दिरके प्रवेशद्वारपर ड्वारपालोंकी मूर्तियाँ हैं । 
इस मन्दिरके सम्मुख पहुँचनेपर प्रथम नटराजके दर्शन होते हैं । 
यह ताण्डव-नृत्य करती भगवान्‌ शिवकी मूर्ति चिदम्बरमकी 
नटराज-मूर्तिसे बड़ी है । चिदम्बरमूमें नरराज-मूर्तिका वामपाद 
ऊपर उठा है और यहाँ दाहिना पाद ऊपर उठा है । चेत्र महीनेमें 
यहाँ मीनाक्षी-सुन्दरेश्वरका विवाह बड़े उल्लासके साथ मनाया 
जाता है। 
पक्षितीर्थके विग्रह 

मद्रासके समीप ही चिंगलपट नामका एक स्टेशन है। 
यहाँसे १० मीलकी दूरीपर समुद्रतटपर पक्षितीर्थ विराजमान 
है। पक्षितीर्थमें शङ्खतीर्थं नामक सरोवरमें सान करनेके | 
उपरान्त यात्री लोग पाँच सौ सीढ़ियाँ चढ़कर पहाड़के शिखरपर 
जाते हैं, जहाँ पक्षितीर्थ विद्यमान है। यहाँ एक अति प्राचीन 


झिवमन्दिर है। मध्याहके समय मीठा भात तथा घी हाथमे 


लेकर पुजारी पूर्वाभिमुख होकर घण्टा बजाता है। घण्टेका . 
शब्द होते ही दो श्वेतवर्णके पक्षी उड़कर पुजारीके समीप 5 
बैठते हैं और प्रसाद तथा जल ग्रहणकर उड़ जाते हैं। | 


३७० 


+ कृतार्थयन्ति रक्षन्ति स्वभक्तान्‌ सर्वदेवताः * 


[देवता- 


आस्तिकोंका विश्वास है कि साक्षात्‌ शिव-पार्वती ही उन 
पक्षियोंके रूपमें आते हैं और भक्तको कृतार्थ कर चले जाते 
हैं। कुछ लोगोंकी धारणा है कि ये कोई ऋषि हैं। 
लिडुराज-- 
उड़ीसा प्रान्तमें जगन्नाथधामके निकट भुवनेश्वरमें 

एक विशाल गगनचुम्बी भुवनेश्वर (लिङ्गराज) का प्राचीन 
मन्दिर है, जो अपनी शिल्पकला एवं स्थापत्य-कलाके लिये 
अत्यन्त विख्यात है। भुवनेश्वरका प्राचीन नाम “एकाम्रबन' या 
'एकाम्र-क्षेत्र” है। यह मन्दिर विन्दुसरोवरके पास है। 

भगवान्‌, भुवनेश्वरका लिड्डविग्रह बड़ा विशाल है। 
लिङ्गकी आकृति भी कुछ विचित्र-सी है। वह एक पाषाण- 
स्तम्भ-सा दिखायी देता है । उसमें तीन विभाग-से दीसते हैं, जो 
ब्रह्मा, विष्णु एवं शिवके द्योतक हैं। लिङ्गके नीचे बराबर जल 
भरा रहता है ओर दूध-दही तथा जलसे उसे स्नान कराया 
जाता है । भुवनेश्वरका प्राचीन मन्दिर केसरीवंशके राजांओंका 
बनवाया हुआ हैं। इस मन्दिरके चार भाग हैं, जो क्रमशः 
भोगमन्दिर, नटमन्द्र, जगमोहन एवं गर्भगृह कहलाते हैं। 
मुख्य मन्दिर लिङ्गराजके अतिरिक्त प्राकारके भीतर बहुत-से 
देव-देवियोंके मन्दिर हैं। पास ही भुवनेश्वरी-मन्दिर है । इन्हें 


लिङ्गराजकी शक्ति माना जाता है । भुवनेश्वरी-मन्दिरके पास ही 
नन्दी-मन्दिर है, जिसमें विशाल नन्दीकी मूर्ति है। 


तारकेश्वर महादेव 

कलकतेके निकट भगवान्‌ तारकेश्वर महादेवका एक 
प्राचीन मन्दिर है । मन्दिरके समीप ही दूधगङ्गा नामका एक 
सरोवर है, इसीका जल यहाँ पूजा आदि व्यवहारमें आता है। 
शिवरात्रि तथा चैत्रकी संक्रान्तिके दिन यहाँ बहुत बड़ा मेला 
लगता है। इस क्षेत्रमें इनकी बड़ी महिमा है। प्रायः काँवर 
लेकर यात्री यहाँ पैदल भी आते हैं। 
हाटकेश्वर महादेव 

भगवान्‌ शंकरके तीन मुख्य लिङ्गोंमें एक हाटकेश्वर है । 
यद्यपि हाटकेश्वरका मूललिङ्ग तो पातालमें है । नागर ब्राह्मणोंके 
हाटकेश्वर कुलदेवता हैं। देशमें हाटकेश्वर महादेवके मन्दिर 
बहुत अधिक हैं। स्कन्दपुराण, नागरखण्डमें इसका विस्तृत 
माहात्म्य आया है। कहते हैं, त्रिलोकी मापते समय भगवान्‌ 
वामनने पहला पद वडनगरमें ही रखा। भगवान्‌ श्रीकृष्ण 
परमधाम-पधारनेसे पूर्व यहाँ पधारे थे। यहाँ यादवोंके साथ 
पाण्डव भी पधारे थे। उन्होंने अनेक रिवलिङ्गोंकी 
स्थापना की । 

वडनगर (चमत्कारपुर) अहमदाबादसे ४३ मील दूर 
मेहसाणा तथा वहाँसे २१ मील दूर है। हाटकेश्वर 
महादेव-लिङ्ग यहीं वडनगरमें प्रतिष्ठित है। 
किरातेश्वर भगवान्‌ शिव-- 

प्राचीन कोचीनकी राजधानी अर्नाकुलमसे कुछ दूर 
'त्रिपुणित्तरै'में किरातरूपमें प्रकट भगवान्‌ शंकरकी एक उत्थित 
मूर्ति है। विग्रहका वर्ण नीलमेघके समान तथा हाथ छुरिका 
तथा चापसे सुसज्जित हैं। यह मूर्ति अपने कलात्मक सौन्दर्य 
तथा स्वरूपकी दृष्टिसे अत्यन्त विलक्षण है। यह भगवानका 
युद्धरूप है। 
मयूरेश्वर शिव-- 

दक्षिण रेलबेकी मद्राससे धनुष्कोटि जानेवाली लाइनपर 
मायावरम्‌ प्रसिद्ध स्टेशन है। यहाँ मयूरेश्वर-मन्दिर है। इस 
मन्दिरमें भगवान्‌ मयूरेश्वर शिंवलिङ्गरूपमें स्थित हैं। मन्दिरमै 
ही पार्वती-मन्दिर है । पार्वतीजीका नाम अभयम्बा है। 


५, शा 


कथा--दक्ष-यज्ञके समय जब रुद्रगण यज्ञ-ध्वंस 
करनेको उद्यत हुए, तब एक मयूर भागकर सतीकी शरणमें 


- ४ 
eis . . .... ~~ 


आया | सतीने उसे शरण दी। पीछे सतीने योगामिसे शरीर 
छोड़ा, उस समय उनके मनमें उस मयूरका स्मरण था, इससे 
वे मयूरी होकर उत्पन्न हुई । मयूरीरूपमें उन्होंने यहाँ भगवान्‌ 
शंकरकी आराधना की। भगवान्‌ शिवने मयूरेश्वर-मर्तिमें ही 
उन्हें दर्शन दिये। यही मूर्ति वहाँ प्रतिष्ठित हुई । मयूरी-देह 
त्यागकर सतीने हिमालयके यहाँ पार्वतीरूपमें शरीर धारण 
किया। मयूरको अभय देनेके कारण यहाँ देवीका नाम 
अभयाम्बिका है। 


त्यागराजेश्वर महादेवके दर्शन-- 
मायावरमसे २४ मीलपर तिरुवारूरमें भगवान्‌ शंकरका 
एक प्रसिद्ध मन्दिर है। सिवमूर्तिको त्यागराज कहते हैं और 


मन्दिरमें जो पार्वती-विग्रह है, उसे नीलोत्पलाम्बिका कहते हैं। 
दक्षिण भारतका यह त्यागराज-मन्दिर अत्यन्त विख्यात है। 
त्यागणज-मन्दिरका गोपुर दक्षिण-भारतके मन्दिरोंके गोपुरोंमें 
सबसे चौड़ा है। भगवान्‌ त्यागराजका 'अजपानटनम्‌' नृत्य 
बहुत प्रसिद्ध है। कहते हैं यह मूर्ति महाराज मुचुकुन्दद्वारा 
स्वर्गसे लायी गयी थी। 


पराम्बा भगवती दुर्गाके विभिन्न स्वरूपोंमें दर्शन 


देवभूमि भारतमें उस पराशक्ति पराम्बा भगवतीकी सगुणोपासना विभिन्न विग्रहोंमें अनादिकालसे सनातनरूपसे होती चली 
आ रही है। शास्रोमेँ इसी पराशक्तिको परब्रह्म परमात्माके रूपमें दुर्गा, काली आदि अनेक नामॉसे अभिहितकर उनकी 
उपासनाका मार्ग निर्दिष्ट किया गया है। भक्त देवी दुर्गाकी पूजा और उनके दिव्य श्रीविग्रहका दर्शन अनेक नाम-रूपॉसे करते 
चले आ रहे हैं। भारतके अनेकानेक स्थानोंपर अनेक शक्तिपीठ तथा भगवतीके विग्रह-मन्दिर विद्यमान हैं। कहाँ 
सर्वाङ्गपूर्ण विग्रह, कहीं अङ्गविरोष तो कहीं यन्त्रादि प्रतीकरूपमें दीखते हैं । देवीके विभिन्न नामोसे जो विभिन्न विग्रह हैं, उनमेंसे 
यहाँ कुछ विग्रहो एवं उनके मन्दिरोंका संक्षिप्त परिचय तथा उनका दर्शन कराया जा रहा है-- 


श्रीदुर्गाजी-- 

काशीमें दुर्गाकुण्डके पास श्रीदुर्गामाताका एक सिद्ध 
जाअत्‌ स्थान है । यहाँ मन्दिरमें कृष्माण्डादेवीकी प्रतिमा है, जो 
दुर्गाजीके नामसे पुकारी जाती है । मन्दिरके घेरेमें शिव, 
गणपति आदि देवताओंके मन्दिर हें । मुख्य द्वारके पास 
दुर्गाविनायक तथा चण्डभैरवकी मूर्तियाँ हँ । पास ही कुकुटेधर 

* कृतार्थयन्ति रक्षन्ति स्वभक्तान्‌ सर्वदेवताः * 


[देवता- 


 ऋऋऋरऋऋऋऋ जप जप जल मत जज कक 


महादेव हैं। राजा सुबाहुपर प्रसन्नं होकर भगवती दुर्गा यहाँ 
दुर्गारूपमें स्थित हुई थीं। यहाँ दर्शनार्थियोंकी भीड़ लगी रहती 
है। नवरात्रोंमें विशेष महोत्सव होता है। 
श्रोअन्नपूर्णा 
काशीपुरीमें बाबा विश्वनाथ-मन्दिरसे थोड़ी ही दूरपर 
माता अन्नपूर्णाका एक भव्य मन्दिर है । चाँदीके सिंहासनपर 


अन्नपूर्णाकी मूर्ति विराजमान है । मन्दिरके सभामण्डपके पूर्व 
कुबेर, सूर्य, गणेश, विष्णु तथा हनुमानजीकी मूर्तियाँ और 
आचार्य श्रीभास्कररायद्वारा स्थापित यन्त्रेश्वर लिङ्ग है, जिसपर 
श्रीयन्त्र खुदा हुआ है । इस मन्दिरके साथ लगा एक खण्ड है, 
जिसका आँगन विस्तृत है। उसमें महाकाली, शिव-परिवार, 
गङ्गावतरण, लक्ष्मीनारायण, श्रीरामद्रबार, राधाकृष्ण, 
उमामहेश्वर एवं अन्तमें नृसिंह भगवानकी सुन्दर मूर्तियां हैं । चैत्र 
झुका नवमी तथा आश्चिन शुक्ला अष्टमीको अन्नपूर्णाजीके दर्शन- 
पूजनकी विशेष महिमा है । ये काशीकी अधिष्ठात्री देवी हैं और 
रंकरप्राणवल्लभा हैं। काझीमें इनकी विशेष प्रतिष्ठा है । 
भगवती संकटादेवी 
काशीमें भगवती संकटा माताका अत्यन्त प्रसिद्ध स्थान 
है। इन्हें 'निकटा' तथा “पञ्चमुद्रा मातृका' भी कहा जाता है। 
'पद्मपुराणके अनुसार श्रीसंकटादेवीका स्थान काशीमें आत्मा- 
वरिश्वरके उत्तर तथा चण्डेश्वरके पूर्वमें है । संकटाजीका वर्तमान 
मन्दिर आज भी वहींपर विद्यमान है । मन्दिरके अंदर दालान 
पार करनेपर एक आसनपर रजतमूर्ति श्रीसंकटादेवीकी दिव्य 
झाँकीके दर्शन होते हैं। इनका विग्रह पुष्पमालाओसे सुशोभित 
रहता है। समीपमें ही माताजीके वाहन सिंहकी एक विशाल 


प्रतिमा है। माताजीके दर्शन-पूजनसे सभी संकट दूर होते 
हैं और सभी मनोरथ पूर्ण होते हैं। भगवती श्रीसंकटादेवीकी 
काशीमें अत्यधिक महिमा है। 

बिझालाक्षीदेवी 


काशीपुरीमें भगवान्‌ शंकरका विश्वनाथ नामक 
ज्योतिर्लिङ्ग है, साथ ही यहाँ सिद्धशक्तिपीठ भी है, जो 
मीरघाटपर धर्मेश्वरके समीप भगवती विशालाक्षी गौरीके नामसे 
प्रसिद्ध है। काशीमें नव-गौरियोंमें विशालाक्षी, मङ्गलागौरी 
तथा महालक्ष्मीगौरीको विशेष महत्त्व प्राप्त है। देवीका 
बिझालाक्षी नामसे प्रसिद्ध एक शक्तिपीठ भी है। यहाँ 
देवीके दर्शनके लिये दूर-दूरसे यात्री आते हैं। 
विन्ध्यवासिनी 

भगवती भागीरथीके दक्षिण तटपर स्थित विन्ध्याचल जो 
सप्तकुलाचलोंमें एक है, वह अनेकानेक देव, गन्धर्व, किन्नर 
एवं ऋषि-महर्षियों तथा साधु-संतोंकी तपोभूमि रहा है। 
यहींपर राजराजेश्वरी भगवती विन्ध्यवासिनीका सर्वपूजित 
मन्दिर, जाग्रत्‌ शक्तिपीठ है । कंसके हाथसे छूटकर जिन देवीने 
आकाशवाणी की थी, वही श्रीविन्ध्यवासिनी हैं। यहाँ पराम्बा 
अपने समग्ररूपसे सर्वाङ्गपूर्ण आविर्भूत हैं। इस क्षेत्रमें जो 
शक्तित्रिकोण है, उसके कोनॉपर क्रमशः विन्ध्यवासिनी 
(महालक्ष्मी), कालीखोहकी काली (महाकाली) तथा 
पर्वतपरकी अष्टभुजा (महासरस्वती) विद्यमान हैं। पूर्वमे 
भगवती विन्ध्यवासिनीका विग्रह मुख्य मन्दिरमें पश्चिमाभिमुख 
है। उन्हींके सामने विन्दुरूपमें भगवान्‌ शंकर भी अधिष्ठित हैं। 
भगवतीके वामभागमें-दक्षिण दिझामें उत्तराभिमुख ऊर्ध्व- 
मुखी भगवती काली हैं और उत्तर-पश्चिममें पूर्वाभिमुख 
भगवती सरस्वती हैं। इस प्रकार यह लघु त्रिकोण बनता है, 
जो विश्ध्यवासिनीके मूलपीठका त्रिकोण है। 

विश्ध्यक्षेत्रके त्रिकोणका केन्द्र-विन्दु श्रीरामेधर-महादेव- 
मन्दिरके सदाशिव हैं, जो पूर्वाभिमुख हैं। उनके एक नेत्रसे 
पश्चिमाभिमुख भगवती लक्ष्मी विन्ध्यवासिनी नामसे प्रसिद्ध हँ । 
दूसरे नेत्रसे उत्तराभिमुख महाकाली कालीखोहमें स्थित हैं और 
तीसरे नेत्रसे विनध्यपर्वतपर महासरस्वती अष्टभुजा नामसे 
उत्तराभिमुख स्थित हैं। इस त्रिकोणके अन्तर्गत. अनेक 
देवी-देवता आते हैं। 


अङ्क ] 


वैष्णवी (वैष्णो) देवी 

शक्तिके प्रधान अर्चा-पीठोंमें वैष्णवीदेवीके सिद्धपीठको 
अत्यन्त जाग्रत्‌ माना जाता है । ये देवी वैष्णवी हैं, किंतु जहाँ 
देवी विराजती हैं, वहाँ कोई मन्दिर नहीं है । कहा जाता है कि 
देवीने त्रिशूलके प्रहारसे गुफा बना ली है । गुफामें लगभग ५० 
गज भीतर जानेपर महाकाली, महालक्ष्मी तथा महासरखतीकी 
मूर्तियाँ हैं। इन मूर्तियोंके चरणोंसे निरन्तर जल प्रवाहित होता 
रहता है । इसे 'बाणगङ्गा' कहते है । गुफाद्वारमें थोड़ी दूरतक 
लेटकर जाना पड़ता है । यहाँके श्रीविग्रह अत्यन्त मनोरम हैं । 
वैष्णोदेवीके भक्त भारतभरसे हजारोंकी संख्यामें यहाँकी यात्रा 
करते रहते हैं। यहाँकी यात्राकी महिमा नवरात्रमें विशेष है । 
यात्रा-मार्गमें 'जै माता दी'के जयघोषसे पूरा वातावरण 
आह्वादित रहता है । यह स्थान जम्मूसे ४६ मील उत्तर-पश्चिम 
एक ऊँची पहाडीकी गुफामें है । 
श्रीज्वालामुखीदेवी 

काँगड़ा जिलेमें एक पर्वतकी सुरम्य घाटीमें ज्वालाजीका 
जाग्रत्‌ स्थान है । यहाँ भारतके कोने-कोनेसे दर्शनार्थी आकर 


कृतार्थ होते हें । देवीके मन्दिरके अहातेमें छोटी नदीके 
पुलपरसे जाना पड़ता है । मन्दिरके भीतर मूर्तिके स्थानपर सात 
पर्वतीय दरारोंसे अनादिकालसे प्रज्वलित एवं प्रदीप्त 
ज्वालाओंके दर्शन होते है । ज्योतियोंको दूध पिलाया जाता है 
तो उसमें बत्ती तैरने लगती है और कुछ देरतक नाचती है । यह 
दृश्य हृदयको बरबस आकर्षित कर लेता है और श्रद्धा उमड़ 
पड़ती है। इन ज्योतियोंकी संख्या अधिक-से-अधिक तेरह 
और कम-से-कम तीन होती है। नवरत्रॉमें यहाँ विशेष 
महोत्सव होता है। 


* पराम्बा भगवती दुगकि विभिन्न स्वरूपोंमें दर्शन + 

राजराजेश्वरी 

१-कानपुर-बालामऊ लाइनपर बाँगरमऊ स्टेशन है। 
यहाँ एक अद्भुत मन्दिर है जो तन्त्रशातत्रकी रीतिसे बनाया 
गया है । यह मन्दिर राजराजेश्वरी श्रीविद्यामन्दिर कहा जाता है। 
मुख्य मन्दिरके भीतर जगदम्बाकी अष्टधातुकी मनोहर मूर्ति है । 
आसनके नीचे चतुर्दल कमलपर ब्रह्माजी स्थित हँ । उसके बाद 
षट्दलकमलपर विष्णुभगवान्‌ स्थित हैं। मध्यमें षोडरादल- 
कमलपर सदाशिव विराजमान हैं। कमलदलोंपर क्रमशः 
'व॑','शं','ष','सं','ब','भ॑','यं','रं','ल॑', बीजाक्षर तथा 'अ'से 
'अः' तक सोलह स्वरवर्ण उत्कीर्ण हैं । सदाशिवके बायीं ओर 
नीलवर्ण द॒शदलपद्मपर 'डं' से “फं' तकके वर्णके साथ 
रुद्रकी मूर्ति है। आगे पार्श्रमें द्वादशदल रक्तकमलपर 'कं'से 
'ठं' पर्यन्त वर्ण तथा ईश्वरमूर्ति हें । इन पञ्चदेवताओंके ऊपर 
श्वेतकमल है, उसमें 'हं', 'क्षं' बीजाक्षर हैं तथा सदाशिव लेटे 
हैं। सदारिवकी नाभिसे निकले कमलपर जगदम्बाकी मूर्ति 
विराजमान है । कुण्डलिनी योगके आधारपर बना अपने ढंगका 
यह मन्दिर तथा विग्रह भारतमें एकमात्र माना जाता है। 

२-फर्रखाबाद जिलेके तिरवाँ नामक स्थानमें एक 
चबूतरेपर संगमरमर पत्थरपर बने एक विशाल श्रीयन्त्रपर 
भगवती राजराजेश्वरी त्रिपुरसुन्द्रीकी पाशाङ्कराधनुर्बाणधरा 
एक सुन्दर मूर्ति बनी है। जनसाधारण इसे अन्नपूर्णा-मन्दिर 
कहते हैं । 

३-काशीमें ललिताघाटपर राजराजेश्वरीका एक प्राचीन 
मन्दिर है, ये देवी यहाँ ललितागौरीके नामसे प्रसिद्ध हैं! 
कामाक्षी 

मोक्षदायिनी सात पुरियोंमें काञ्जीपुरीमें एकाम्रेथर- 
मन्दिरके समीप ही भगवती कामाक्षीदेवीका मन्दिर है। 
यह दक्षिण भारतका सर्वप्रधान शक्तिपीठ है। कामाक्षीदेवी 
आद्याशक्ति भगवती त्रिपुरसुन्दरीकी ही प्रतिमूर्ति हैं। इन्हें 
कामकोटि भी कहते हैं। कामाक्षी-मन्द्रिके निजद्वारपर 
कामकोटि-यन्त्रमें आद्यालक्ष्मी, विद्यालक्ष्मी, संतानलक्ष्मी 


सौभाग्यलक्ष्मी, धनलक्ष्मी, धान्यलक्ष्मी, वीर्यलक्ष्मी तथा 


विजयलक्ष्मीका न्यास किया हुआ है। यह मन्दिर श्रीआदि- 
शकराचार्यका बनाया हुआ कहा जाता है। शिवकाञ्चीके 

समस्त शैव एवं वैष्णव-मन्द्र इस ढंगसे बने हैं कि उन मीनाक्षीदेवीकी भव्य मूर्ति है । बहुमूल्य वस्नाभरणोंसे देवीका 


सबका मुख कामकोटिपीठकी ओर ही है। उन देव-विग्रहोंकी श्यामविग्रह सुभूषित रहता है । मन्दिरके महामण्डपके दाहिनी 
ओर देवीका शयन-मन्दिर है । मन्दिरका शिखर स्वर्णमण्डित 


है। मीनाक्षी मन्दिरकी भीतरी परिक्रमामें अनेक देवमूर्तियोंके 
दर्शन होते हैं। निजमन्दिरमें परिक्रमा-मार्गमें ज्ञानशक्ति, 
क्रियाइाक्ति, बलशक्तिकी मूर्तियाँ बनी हैं। 
एक कथा है कि यहाँ एक कदम्ब-वृक्षके नीचे सुन्दरेश्वरम्‌ 
भगवानका स्वयम्भू लिङ्ग था, देवगण उसकी पूजा करते थे। 
श्रद्धालु पाण्ड्यनरेश मलयध्वज शिवभक्त थे, उन्हें जब स्वयम्भू 
लिङ्गकी महिमाका पता चला, तब उन्होंने शिवमन्दिर बनानेका 
संकल्प लिया । स्वप्नमें भगवान्‌ झंकरने राजाको आज्ञा दी और 
दिनमें सर्परूपमें आकर नगरकी सीमा भी निर्दिष्ट कर दी। 
शंकरकी कृपासे निःसंतान मलयध्वज और उनकी पत्नी 
त. सकि > 2 : काञ्चनमालाको भगवतीके अंशरूपसे अवतरित एक कन्याकी 
शोभा-यात्रा जब-जब होती है, वे सभी इस पीठकी प्रदक्षिणा प्राप्ति हुई। अत्यन्त ललित एवं सुन्दर नेत्रॉके कारण उसका 
करते हुए ही घुमाये जाते हैं । देवीका शुक्रवारको विशेष शृङ्गार नाम 'मीनाक्षी' रखा गया । कुछ समय बाद राजा मृत्युको प्राप्त 
होता है। हुए। मीनाक्षी विवाहयोग्य हो गयी । साक्षात्‌ सुन्दरेश्वरम्‌ने स्वयं 
मीनाक्षी | आकर मीनाक्षीका पाणिग्रहण किया । आज भी यहाँ चैत्रमासमें 
दक्षिणमें मदुरानगरके मध्यभागमें मीनाक्षीका मन्दिर है। मीनाक्षी-सुन्दरेश्वरमका विवाह-महोत्सव बड़े श्रद्धा-विश्वास 
यह मन्दिर अपनी निर्माण-कलाकी भव्यताके लिये सर्वत्र एवं उल्लासके साथ मनाया जाता है। _ 
क्षीर भवानी योगमाया 


कइमीरकी राजधानी श्रीनगरसे पंद्रह मील उत्तर 'गन्धर्व' 
स्थान है। इसके पास ही क्षीरभवानी योगमायाका मन्दिर है । 
चारों ओर जल और बीचमें एक़ टापू है । क्षीरभवानीके मण्डपके 
चारों ओर कुण्ड-जलके रंग-परिवर्तनपर श्रद्धालु-भक्त शुभा- 
शुभका विचार भी करते हैं। ज्येष्ठ शुक्ला अष्टमीको यहाँ बड़ा 
मेला लगता है। यह अत्यन्त सिंद्धपीठ माना जाता है । 
' श्रीचामुण्डादेवी 
१-अरावली पर्वत-श्रुंखलाओंके मध्य अवस्थित अजमेर 
(राजस्थान) नामक धार्मिक एवं ऐतिहासिक नगरमें शक्तिदेवी 
चामुण्डाका एक सुन्दर मन्दिर है। ये देवी पृथ्वीराज चौहान 
तृतीयके वंशधरोंकी कुलदेवी तथा कविवर चंदवरदाईकी इष्ट 


प्रसिद्ध है। इसमें चारों ओर चार मुख्य गोपुर हैं। सबसे देवी रही हैं। एक दन्तकथाके अनुसार देवी राजा पृथ्वीराजकी 
अधिक ऊँचा दक्षिणका गोपुर दै। कई ड्योढ़ियोंके भीतर भक्तिसे इतनी प्रसन्न हुई कि एक दिन वे एक अत्यन्त सुन्दर 


अङ्क 1 
हकक न ना कीनकीनानीमीककाकक ळक क कक कक कक फक कक कक फक फ्फफफ्फफफ फफ कफ; 


ख्रीका वेश धारणकर उनके साथ-साथ चलने लगी और 
बो्ली- “मैं तुम्हारे साथ महलोंमें चळूँगी।' रातके समय 
परकोटेके बाहर आगे-आगे पृथ्वीराज चले और पीछे-पीछे 
वह सुन्दरी । जहाँ आज मन्दिर है, वहाँतक आकर स्त्री रुक 
गयी। पृथ्वीराज आगे निकल गये थे। वे उसे देखने पुनः 
वापस लोटे तो उन्होंने देखा कि वह स्त्री पत्थरमें परिवर्तित हो 
धीरे-धीरे जमीनमें धैसती जा रही है। उन्हें समझनेमें देर नहीं 
लगी कि यह परमाराध्या पराम्बा भगवती ही हैं। उन्होंने वहाँ 
मन्दिर बनवानेका संकल्प लिया । पृथ्वीराजने मन्दिर बनवाकर 
मूर्तिकी प्राण-प्रतिष्ठा करवायी । तबसे आजतक मन्दिरमें ढाई 
फुटका केवल सिर ही शेष दीखता है। 

२-मथुरामें एक प्राचीन सुप्रसिद्ध शक्तिपीठ है। इसे 
'मौली' शक्तिपीठ कहा जाता है । यहाँ सतीदेवीके केशपाशका 
पतन हुआ था । यह स्थान चामुण्डा कहलाता है । यहाँ महर्षि 
शाण्डिल्यने साधना की थी। 

३-मैसूर (कर्नाटक प्रदेश) से लगभग ४ मील दूरीपर 
चामुण्डा-पर्वत है, इसी पर्वतपर भगवतीका चामुण्डा-पीठ है । 
कहा जाता है कि मैसूर ही महिषासुरकी राजधानी थी । यहाँ 
देवीने प्रकट होकर उसका वध किया था । मन्दिरका गोपुर 
बहुत ऊँचा है। ये देवी महिषमर्दिनी कही जाती हैं। 
पर्वत-शिखरपर एक घेरेमें खुले स्थानपर महिषासुरकी ऊँची 
मूर्ति बनी है। ` 
दधिमथीदेवी 

पुष्कर (अजमेर) तीर्थसे बत्तीस कोस दूरीपर देवीका 
कपाल-पीठ है। यहाँ भगवती दधिमथीका प्रसिद्ध स्थान है। 
देवीका मन्दिर अत्यन्त विशाल है, जिसमें चार बड़े-बड़े चौक 
हैं। यहाँके पीठके विषयमें किंवदन्ती है कि एक ग्वाला गायें 
चरा रहा था कि जमीन फटी और सिंह-गर्जनाके साथ भूमिसे 
देवीका कपाल बाहर आया और प्रतिष्ठित हो गया। यह देवी 
दाधीच ब्राह्मणोंकी परम उपास्या हैं। 

कहा जाता है कि अयोध्याधिपति मान्धाताने यहाँ एक 
यज्ञ किया था, जिसमें प्रकट होकर देवीने उन्हें आशीर्वाद 
दिया। पुराणोंक अनुसार विकटासुरके वधार्थ देवीका 
आविर्भाव हुआ और उन्होंने दधि-समुद्रका मन्थन कर 


* पराम्बा भगवती दुर्गाके विभिन्न स्वरूपॉमें दर्शन » 

असुरका वघ किया । इसीलिये ये दधिमथीदेवी कहलाती हैं । 
त्रिपुरसुन्दरी 

बाँसवाड़ा (राजस्थान) से १८ कि० मी” दूर स्थित 
तलवाडा गाँवके पास “महालय उमराई' गाँवके निकटस्थ 
जंगलमें श्रीमहात्रिपुरसुन्द्रीका एक प्राचीन ऐतिहासिक मन्दिर 
है। मुख्य मन्दिरके द्वारके किवाड़ आदि चाँदीके बने हैं। 
गर्भगृहमें भगवतीकी काले पस्थरकी अठारह भुजाओंवाली 
भव्य प्रतिमा प्रतिष्ठित है । भक्तगण उन्हें 'तरताई माता'के नामसे 
सम्बोधित करते हैं। माँ सिंहवाहिनी हैं। अठारह भुजाओंमें 
दिव्य आयुध हैं। सिंहकी पीठपर अष्टदलकमल हे, जिसपर 
विराजमान देवीका दाहिना पैर मुड़ा हुआ है और बायाँ पैर 
शरीयन्त्रपर आधृत है। 

भगवतीकी प्रतिमाके पृष्ठ-भागमें प्रभामण्डलमें आठ 
छोटी-छोटी देवीमूर्तियाँ हैं, जो आयुधोंसे युक्त होकर 
अपने-अपने वाहनॉपर आसीन हैं। पीछे पीठपर ५२ भैरवो 
तथा ६४ योगिनियोंकी सुन्दर मूर्तियाँ अङ्कित हैं। भगवतीकी 
मूर्तिके दायीं और बायीं ओरके भागोंमें श्रीकृष्ण तथा अन्य 
देवियाँ और विशिष्ट पशु अङ्कित हैं तथा देवदानव-संग्रामकी 
झाँकी दृष्टिगत होती है। माँकी प्रतिमा बहुत ही सुन्दर और 
आकर्षक है । नवरात्रॉमें यहाँका मेला दर्शनीय होता है । मन्दिर 
घृतकी अखण्ड ज्योतिसे अहर्निश प्रदीप्त रहता है। 
तुलजाभवानीके दर्शन 

बम्बई-दिल्ली रेलमार्गके मध्य खंडवा जंकशन पड़ता 
है। यहाँसे कुछ दूर माता तुलजाभवानीका एक प्राचीन भव्य 
मन्दिर है। माताकी मूर्ति अत्यन्त मोहक एवं आकर्षक है। 
खंडवाका प्राचीन नाम खाण्डन वन बताया जाता है। 
वनवासके समय भगवान्‌ श्रीराम यहाँ पघारे थे। माता 
सीताको प्यास लगनेपर भगवान्‌ श्रीरामने “पर्जन्यास्न द्वारा 
जलधारा निकालकर सीताकी प्यास बुझायी थी। भगंवानने 
यहाँ नौ दिनतक तुलजाभवानीकी आराधना की थी और 
मातासे अस्न-श्र एवं वरदान लेकर वे दक्षिण दिशाकी ओर 
बढ़े थे। भगवान्‌. श्रीकृष्णने अर्जुनके साथ यहीं अग्निदेवको 
अजीर्ण रोगके उपचारमें काष्ठोंसे तृप्त किया था और देवीकी 
शक्तिसे इन्द्रको वर्षा करनेसे रोका था। छत्रपति शिवाजीकी ये 

+ कृतार्थयन्ति रक्षन्ति स्वभक्तान्‌ सर्वदेवताः * 


[देवता- 


तक पाम 
आराध्या कुलदेवी थीं । यहाँ शारदीय नवरात्रमै विशाल पाँच विशाल घण्टे टँगे हैं, जिनमें एक-एक मनोंके चार 


मेला लगता है। माता तुलजाभवानीके मन्दिरमें श्रीगणेश, 


lei 000 Fy 


भैरव, चौंसठ योगिनी, अन्नपूर्णा एवं श्रीहनुमान्‌जी आदिके 
आकर्षक देव-विग्रह भी हैं। भगवती तुळजाभवानी साक्षात्‌ 
सिद्धिदात्री हैं। 
श्रीकालिका 

१-दिल्लीसे शिमला जानेबाली लाइनपर कालका स्टेशन 
है। यहाँ भवानी कालिकाका प्रसिद्ध प्राचीन मन्दिर है। 
शुम्भःनिशुम्भसे पीड़ित देवताओंकी प्रार्थनापर देवीका जो 
च्यामवर्ण रूप प्रकट हुआ, वही कालिकादेवी हैं और मान्यता 
है कि कालकास्थित इस मन्दिरमें वही भगवती देवी कालिका 
प्रतिष्ठित हैं। | 

२-जिला पिथौरागढ़में कालिकादेवीका एक अत्यन्त 
प्राचीन सिद्धपीठ है। गंगोलीहारमें देवदारुवनके मध्य स्थित 
यह स्थान अत्यन्त पवित्र एवं मनोरम है । भगवतीकी मनोरम 


` प्रतिमा एक छोटेसे मन्दिरके मध्य प्रतिष्ठित है। कहा जाता है 


कि देवीकी मूल प्रतिमा इसी वर्तमान प्रतिमाके नीचे अंदर सात 
तहॉसे ढकी हुई है। यहाँ इस स्थानकी अत्यधिक महिमा है । 
दुर्गासप्रशतीमें “कालिकेति समाख्यात्ता हिमाचलकृताश्रया’ 
से इन्हीं कालिकादेर्वक्रा उल्लेख मिलता है। यहाँ घण्टियाँ 
चढ़ायी जाती हैं। इतनी अधिक मात्रामें घण्टियाँ शायद ही 
किसी अन्य मन्दिरमें होंगी । यहीं एक चार द्वारयुक्त मण्डपमें 


द्वारोंमें तथा ढाई मनका मण्डपके मध्यमें टेंगा है। भक्तों एवं 
साधकोंके लिये यह क्षेत्र अत्यन्त सिद्धिदायक माना जाता हे। 
दोनों नवरात्रोंमें यहाँ हजारों दर्शनार्थी,देवीके दर्शनके लिये 
आते हैं। 

३-हाबड़ा स्टेशनसे लगभग पाँच मील दूर भागीरथीके 
आदिल्रोतपर कालीघाट नामक स्थान है। यहींपर सुप्रसिद्ध 
कालीजीका मन्दिर है, जिसमें कालीजीकी चतुर्भुजी विशाल 
प्रतिमा है। माँकी बहुत बड़ी रक्तिम जीभ बाहर निकली हुई 
है। यह एक प्रधान शक्तिपीठ है । मन्दिरमे त्रिनयना, रक्ताम्बरा, 


मुण्डमालिनी तथा मुक्तकेशीके रूपमें माता विराजमान हैं। न 
केवल बंग प्रान्त अपितु सम्पूर्ण भारत तथा बाहरसे भी लोग 
यहाँ दर्शनके लिये आते हैं। मन्दिरमें अपार भीड़ लगी रहती 
है। अनेक साधकोंने यहाँ सिद्धियाँ प्राप्त की हैं। यहाँकी 
आश्विन मासकी दुर्गा-पूजा भारत-प्रसिद्ध महोत्सव है। 
श्रीयोगमाया 

दिल्लीस्थित कुतुबमीनारके पास निर्मित एक भव्य 
मन्दिरमें देवी कामाख्याके समान ही भगवती योगमायाके 
आदि-प्रतीक प्रतिष्ठित हैं। यहाँ इनकी अत्यधिक मान्यता है। 
इसे सिद्धपीठ माना जाता है। 
नन्दादेवी 

जिला अल्मोड़ामें नन्दादेवीका प्राचीन और पौराणिक 
(केदारखण्ड, मार्कप्डेयपु०) शक्तिपीठ है। यहाँ यात्रियोंकी 


न र्‌ 


=” 


अङ्क ] 

सदैव भीड़ लगी रहती है । नवरात्रॉमें विशेष महोत्सव मनाया 
जाता है। 


नयनादेवी (नैनादेवी) 

उत्तरप्रदेशके कूर्मचल मण्डलमें नैनीतालके मध्य चारों 
ओरसे पर्वतमालाओंसे परिवृत एक विशाल सरोवर है, जिसके 
दोनों छोर “तल्लीताल' और 'मल्लीताल' संज्ञासे प्रसिद्ध हैं। 
स्कन्दपुराणके अनुसार इस सरोबरका नाम 'त्रिक्रषि-सरोवर' है 
और इससे सम्बद्ध अत्रि, पुलस्त्य और पुलह--ये तीन ऋषि 
हैं। इसी हृदके मल्लीतालके तटपर पहाइसे लगा 
नयनादेवीका प्राचीन मन्दिर शक्तिपीठ है। नवरत्रोमें यहाँ 
विशेष पूजन-महोत्सव होता है। 
माता पूर्णागिरि 

बरेलीसे आगे रेलवेका अन्तिम स्टेशन टनकपुर है । 
उसके बाद हिमाल्यकी पहाड़ियाँ प्रारम्भ हो जाती हैं । यहाँ कुछ 
दूर मैदानी मार्ग तय करनेपर पहाड़की भीषण चढ़ाई तय करनी 
पड़ती है। तदनन्तर एक छोटेसे पठारी समतल स्थानपर 
भगवती पूर्णागिरिका सिद्धपीठ प्राप्त होता है। यहाँ कोई मन्दिर 
तथा विग्रह आदि नहीं है, मात्र एक स्थानपर लिङ्ग तथा त्रिशूल 
एवं निशान आदि गड़े हुए दिखायी देते हैं। यहींपर भक्तजन 
पूजा-अर्चासे अपनी भावना प्रकट:करते हैं और देवीकी कृपासे 
अपने अभीष्टको प्राप्त करते हैं। एक वृक्षपर बहुत-से घण्टे 


"लटके हैं । वृक्ष सूखा है। यहाँ भक्तजन घण्टियाँ, त्रिशूल आदि 


चढ़ाते हैं। यहाँकी यात्रा नवरात्रोंमें विशेष रूपसे होती है 
भुवनेश्वरी 

ऋषिकेशसे कुछ दूर गङ्गापार मणिकूट पर्वतपर भगवती 
भुवनेश्वरीका सिद्ध-पीठ है। समीप ही प्रसिद्ध नीलकण्ठेश्वर 
महादेवका मन्दिर है। 'भौन' गाँवके निकट होनेसे देवीजीकां 
मन्दिर'भौनकी देवी-मन्दिर' कहलाता है। 
श्रीमहाकाली ऊँ 

गुप्तकाशीसे पाँच किलोमीटर दूर उत्तर काली नदीके पास 
मन्दाकिनीके समीप 'कालीमठ' स्थान है। यहाँ महाकाली, 
महालक्ष्मी तथा महासरखतीके तीन मन्दिरोंमें तीन विग्रह हैं | 
कहा जाता है कि जब इन्द्रादि देवता राक्षसोंको महाशक्ति 
महाकालीकी सहायतासे पराजित कर सफल हुए तो उन्होने 
इस स्थानपर भगबतीकी स्थापना की तथा उनकी अर्चा-पूजा 
दे? २० १३ 


+ पराम्बा भगवती दुर्गाके विभिन्न स्वरूपोंमें दर्शन * 

पक ककक क क फक फ कफ फ फळ फफफ फक कअकर; कक ली 
की । यहाँ बहुत समयसे 'अभि-धूनी' जलती है । 


देवी चन्द्रवदनी 

टिहरी जनपदके देवप्रयाग नामक तीर्थके निकट ही एक 
ऊँचे शिखरपर देवीका शक्तिपीठ है। यहाँ देवीकी मूर्तिके 
स्थानपर श्रीयन्त्र है और भक्तजन उसीका दर्शन करते है । 
श्रीराधारानी एवं कात्यायनीदेवी 

भगवान्‌ श्रीकृष्णचन्द्रकी आह्वादिनीशक्ति भगवती 
राधारानीका एक प्रसिद्ध स्थान मथुरा-मण्डल (बरसाना) में 
है। यहीं एक पहाडीपर सीढ़ियाँ बनाकर मनोरम भव्य मन्दिर 
बना है । जहाँ भगवती राधारानीका श्रीविग्रह विराजमान है । 

ब्रज-वृन्दावनमें ब्रह्मशक्ति महामाया कात्यायनी विराजती 
हैं। इनकी गणना १०८ पीठोंमें होती है। व्रजगोपिकाओनि 
भगवती कात्यायनीकी आराधनासे ही अपने प्रियतम प्रभु 
श्रीकृष्णचन्द्रको प्राप्त किया था। यहाँ अष्टधातुकी एक नवीन 
प्रतिमा प्रतिष्ठित है। यहाँ देवीका पञ्चायतन भी है। 

मथुरामें स्थित महाविद्याका एक प्राचीन मन्दिर विशेष 
उल्लेखनीय है । यहाँ यह पीठ एक ऊँचे टीलेपर अवस्थित है । 
भगवतीके मनोरम विग्रहके नेत्रोंकी दिव्य ज्योति दर्शनीय है। 
लिङ्गधारिणी ललिता 

१-यह एक प्रसिद्ध शक्तिपीठ है । यह पीठ गोमतीके 
उत्तर स्थित शौनकादि अट्डासी हजार ऋषि-महर्षियोंकी 
तपःस्थली पुण्यतीर्थ नैमिषारण्यमें स्थित है । माता भगवतीके 
मस्तकपर भगवान्‌ शंकरका लिङ्ग विराज रहा हैं। यहाँ 
सतीदेवीके नेत्र-पलक गिरे थे । यहाँ देवीके नेत्रामं विलक्षण 
सम्मोहन पाया जाता है । इसीलिये अतिशय लालित्यके कारण | 
ये ललिता तथा लिड्डधारण करनेके कारण लिङ्गधारिणी 
कहलाती हैं। प्रत्येक अमावास्या तथा नवरात्रॉंमें यहाँ 
भक्तजनोंकी अपार भीड़ लगी रहती हे । मुख्य मन्दिसके पास | 
ही एक छोटा-सा मन्दिर है, जिसमें भगवान्‌ शंकर एवं माता. 
पार्वतीकी युगल एकीकृत मूर्तियाँ हैं। स्थानीय मान्यताके . 
अनुसार यही ललितादेवीका प्राचीन मन्दिर है। कहा जाता है 
कि देवीने भण्डासुर देत्यका वध यहीँपर किया था ।. 
संध्याकालकी नित्य आरतीमें देवीका विशेष भृङ्गार होता 
यहाँसे प्रसाद-रूपमें देवीका नीर (स्रानका जल) 
अतिशय मान्यता है, जिसके स्पर्श तथा नेत्रॉमें लगानेसे 

* कृतार्थयन्ति रक्षन्ति स्वभक्तान्‌ सर्वदेवताः + 


[देवता- 

सम्बन्धी विकार दूर होते हैं और भक्तोंका कल्याण होता है। 
२-तीर्थराज प्रयागमें ललितादेवीका प्रसिद्ध शक्तिपीठ 
है। यहाँ देवी ललितानामसे प्रसिद्ध हैं और देव भव-भैरव 
कहलाते हैं। यहाँ सतीदेवीकी हस्ताडुलि गिरी थी। प्रयागमें 
ललितादेवीकी दो मूर्तियाँ मिलती हैं--एक अक्षय-वट 
किलेके 'पास, दूसरा मीरपुरमें। कुछ विद्वानोंके अनुसार 
अलोपीदेवी (दारागंजके पास) को यहाँका मुख्य पीठ माना 
गया है। यहाँ माताका दर्शन पालनेमें झूलते हुए होता है। 
३-श्रीनगर (गढ़वाल) से उत्तर लगभग दस-बारह कि० 
मीर दूर बुगाणी गाँवके पास भगवती राजराजेश्वरीका एक 
प्रसिद्ध मन्दिर है । गढ़वालके प्राचीन राजा-महाराजाओंकी यह 
प्रमुख आराध्यादेवी थीं। 
श्रीकुलकुल्यादेवी 
बौद्धोंक प्रधान तीर्थ कुशीनगरसे छः मील दूर 
अग्निकोणमें 'कुलकुल्या' एक स्थान है। यहाँ कुल्या नामकी 
नदीके तटपर श्रीदुर्गाका एक प्राचीन मन्दिर है। इस कुल्या 
नदीके तटपर स्थित होनेके कारण ये देवी कुलकुल्या 
(कुलकुला) नामसे अभिहित होती हैं। झास््ोंमें भगवतीका 
एक नाम 'कुरुकुल्ला' आता है। सम्भवतः 'कुलकुल्या' 
उसीका अपभ्रंश नाम है । कहते हैं देवी मन्दिरमें रहना पसंद 
नहीं करती, इसी कारण एक छोटी चहारदीवारीके अंदर 
चबूतरेपर इनका स्थान है। यहाँ प्रतिवर्ष चैत्रके नवरात्र तथा 
रामनवमीपर विशेष मेला लगता है। यह देवीका स्थान 
अत्यन्त जाग्रत्‌ है। 
श्रीशाकम्भरीदेवी 
दुर्गासप्रशतीमै वर्णित शाकम्भरी या शताक्षीदेवीका. 
प्रसिद्ध शक्तिपीठ मेरठ मण्डलके सहारनपुर जिलेमें शिवालिक 
पर्वतश्रेणीकी तल्हटीमें स्थित है। पीठसे कुछ पूर्व 'भूरादेव' 
(बटुक भैरव) का विशाल मन्दिर है । 
देवीके आविर्भावके विषयमे अनेक जनश्रुतियाँ हैं। 
उनमेंसे जो विशेष प्रचलित है, उसके अनुसार गुर्जर जातिका 
कोई जन्मान्ध ग्वाला यहाँ गायें चराया करता था | एक दिन 
उसे दिव्य वाणी सुनायी पड़ी--'यह हमारा पीठ है, इसका 
पूजन-अर्चन करो ।' भक्त (ग्वाले) ने पूछा--'तुम कौन 


हो ?' उत्तर मिला--'शक्तिरूपादेवी ।' भक्तने पुनः कहा-- 
“मुझ अन्धेको नेत्र दें, तभी तो आप कृपामयी शक्तिका मैं दर्शन 
कर सकूँगा ।' 'तथास्तु' कहकर दिव्य वाणी शान्त हो गयी। 

तत्काल ही अन्धे भक्तको सब कुछ दिखायी पड़ने लगा | 
उसने यत्र-तत्र माताकी दिव्यताका प्रचार किया। तभीसे 
माताके दर्शन-पूजनकी परम्परा चल पड़ी। 

वर्तमानमें यहाँपर भगवती शाकम्भरीका विशाल मन्दिर 
है, जिसपर सर्णफलश सुशोभित है। मन्दिरके अंदर 
संगमरमरकी वेदीपर उत्तराभिमुख भीमादेवी और पूर्वाभिमुख 
भ्रामरी, शाकम्भरी, शताक्षीके श्रीविग्रह तीन-चार फुटके हैं, जो 
घृत और सिन्दूरसे अनुलिप्त हें । 

दुर्गासप्तशती-देवीमाहात्यके अनुसार प्राचीन कालमें सौ 
वर्षोतक वृष्टिके अभावमें संसार अत्यन्त विषम स्थितिमें पड़ 
गया, ऋषि-मुनियोंके नित्य-नैमित्तिक नियमोंमें भी विघ्न हो गया । 
तब देवी अपने शत-नेत्रोंसे करुणामयी दृष्टिसे इस स्थितिको 
देखा और एक विशेष शाक उत्पन्न कर जगत्‌का भरण-पोषण 
किया । तभीसे माता शाकम्भरी तथा शताक्षी कहलाती हैं। 
देवीका वर्ण नील है। नेत्र नीले कमलके समान हैं। नाभि 
गम्भीर है । उदरपर त्रिवली सुशोभित है । इस प्रकार भगवती 
शाकम्भरीके दर्शन, नमन, पूजन-अर्चनसे भक्तों एवं 
साधकोंको ऐहलौकिक ऐश्वर्य तथा अन्तमें देवीका सायुज्य 
प्राप्त होता है। 


हरसिद्धिदेवी 


सप्तपुरियोंमें प्रसिद्ध अवन्तिका (उज्जैन), जो 
महाकालेश्वरकी क्रीडास्थली है, वहाँ पुण्यसलिला क्षिप्रा नदी 
है। यहींपर हरसिद्धिदेवीका एक अत्यन्त प्राचीन स्थान है। 

देवीका प्राचीन मन्दिर रुद्र्सागरके तटपर था, यह सागर 
कमलपुष्पोंसे आच्छादित रहा करता था। इसके पूर्वी तटपर 
महाकालेश्वरका तथा पश्चिमी तटपर हरसिद्धिदेवीका मन्दिर 
था । यवन-आक्रमणोंसे यह स्थान विच्छिन्न हो गया । वर्तमान 
हरसिद्धि-मन्दिर एक विशाल प्राङ्गणमें स्थित है। मन्दिरका 
प्रवेशद्वार पूर्वकी ओर है। यह मन्दिर १८वीं सदीमें बना है। 
देवीको महाकाळकी शक्ति माना जाता है । मन्दिरके गर्भगृहमें ' 
एक शिलापर श्रीयन्त्र भी उत्कीर्ण है। देवी हरसिद्धिको 

महाराज विक्रमादित्यकी आराध्या देवी भी कहा जाता है । यहाँ 
सतीदेवीकी केहुनी गिरी थी । चण्ड-मुण्डके वधके लिये जब 
भगवान्‌ शंरकरने चण्डीका स्मरण किया तो देवीने प्रकट होकर 
उन दुष्टोंका वध कर डाला । शिवाजीने उन्हें हरसिद्धि नामसे 
उज्जैनके महाकालवनमें स्थित होनेके लिये कहा। तबसे ये 
माता यहाँ विराजमान हैं। यह देवी वैष्णवी देवी हैं। 
्रीबगलामुखी 

मध्यप्रदेशके होशंगाबादमे भगवती बगलामुखीका 
प्रसिद्ध मन्दिर है, जो दुर्गाकुटीके नामसे विख्यात है। यहाँ 
दतियाके पास श्रीवनखण्डेश्वर महादेवके समीप एक वेदान्ती 
योगीने श्रीपीताम्बरापीठकी स्थापना करते हुए भगवती 

बगलामुखीकी चतुर्भुजी मूर्ति प्रतिष्ठित करायी। श्रीस्वामी 
महाराजकी साधनासे यह स्थान विशिष्ट सिद्ध शक्तिपीठोंमें 
परिगणित होता है । यहाँपर शंकर, गणेश, हनुमान, पीताम्बरा, 
परशुराम, भैरव आदि अनेक देवी-देवताओंके भी स्थान हैं। 


श्रीशारदामाता 
मध्यप्रदेशके मैहर नामक स्थानमें झारदादेवीका एक 


प्रसिद्ध मन्दिर है। यह मन्दिर एक त्रिकूट-पर्वतपर जंगलमें 
स्थित है । महाराजा मैहरके पूर्वजनेनि लगभग २५० वर्ष पूर्व 
माँके मन्दिरतक जानेके लिये सीढ़ियोंका निर्माण करवाया था । 
यही माता शारदा महोवा-नरेश आल्हाकी भी इष्टदेवी थीं। 

यहाँ सिद्ध संत-महात्माओं और नैष्ठिक भक्तोंकी उपस्थिति 
सदैव रहती है। माँकी कृपासे यहाँपर उनके भी दर्शन होते हैं 
ऐसा लोगोंका विश्वास है। यहाँ वैष्णव-पद्धतिसे माँकी 
पूजा-आराधना होती है। 

जनकनन्दिनी भगवती जानकी 


भगवती जानकीका आविर्भाव मिथिलान्तर्गत सीतामढी- 
क्षेत्रमें हुआ । राजा जनक जब स्वर्णिम हल चला रहे थे, उसी 
समय पृथ्वीसे भगवती जानकी प्रकट हुईं। अभी भी 
सीतामढ़ीमें उसी स्थानपर जानकीजीका विशाल मन्दिर है, जहाँ 
श्रीराम, लक्ष्मण तथा जानकी--तीनोंकी अर्चा-पूजा होती है। 
देवीकी यह प्रतिमा खयम्भू है, जो वहाँ पृथ्वीसे प्रकट हुई है। 
यहाँ माताके भक्त माँके दिव्य दर्शन करनेके लिये आते 
रहते हैं। 


चण्डिकामाता 
महर्षि मुद्गलकी तपोमयी पावन पुण्यभूमि मुद्गलगिरि 


या मुंगेर नामसे प्रसिद्ध है। यहाँ गङ्गाके तटपर नगरके पूर्तमें 
जो चण्डिका माताका विख्यात मन्दिर है, सिद्ध शक्तिपीठ है। 
देवी सतीके नेत्रका इस स्थानपर गिरनेका वर्णन प्राप्त होता है । 
आज भी यहाँ नेत्रकी ही पूजा होती हे । 

इस सिद्धपीठके सम्बन्धमें एक स्थानीय अनुश्रुति है, 
जिसके अनुसार अंगदेशके राजा दानवीर कर्ण (अथवा 
मतान्तरसे बलाह राजा) शक्तिके उपासक थे। वे नित्यप्रति 
मध्यरात्रिमें देवीकी भक्तिमें तल्लीन हो जाते थे । एक कड़ाहमें 
तेल खौलता रहता था, वे उसमें कूद पडते तथा चौंसठ 
योगिनियाँ उन्हें अपना भोजन बना लेतीं। कृपामयी भगवती | 
पुनः अमृत-सिञ्चनसे उन्हें पूर्वरूपमें ला देती और वर माँगनेको 
कहती थीं। राजा सवा मन सोना माँगते और उन्हं बह प्राप्तहों 
जाता। राजा प्रातः वह सोना बँटवा देते। इसका प्रतीक यहाँ 
'कर्ण-चौरा' बना हुआ है। 

राजा विक्रमादित्यको जब यह बात मालूम हुई तो वे 
उनके पास जाकर सेवा करने लगे और उनकी गतिविधिको 
जान लेनेके बाद एक दिन उनसे पहले ही चण्डिका-स्थानपर 
गये । वे भी क्रमशः तीन बार कड़ाहमें कूदे, योगिनियोंने उनका 
भक्षण कर लिया। पुनः देवीकी कृपासे वे पूर्ववत्‌ हों ग 
देवीकी कृपा हुई, उन्होंने वर माँगा--*माताजी ! आप हमें ८ दो 

वरदान दीजिये। पहला यह कि आप जिस कोषसे सवा मन 
सोना देती हैं, उसे ही हमें दे दीजिये, दूसरा यह कि इस 
कड़ाहको उलट दीजिये। देवीने ऐसा ही किया। जब कर्ण 
(बलाह) आये तो वह कड़ाह वहाँ नहीं था। भगवती चण्डी 
वहीं अन्तर्धान हो गयी थीं। 
यहाँ इस सिद्ध चण्डिका-क्षेत्रकी अत्यधिक मान्यता है । 
नवरात्रोंमें तथा मंगल और शनिवारको दर्शनार्थी विशेषरूपसे 
यहाँ आते है । 
कामाख्यादेवी 
ब्रह्मपुत्र नदीके तटपर अवस्थित गुवाहाटीके कामगिरि 
पर्वतपर भगवती आद्याशक्ति कामाख्यादेवीका पावन पीठ 
स्थित है। यहाँ सतीदेवीका योनिपीठ है। यहाँ भगवतीकी 


पूजा-उपासना ततन्त्रोक्त आगम-पद्धतिसे की जाती है। मुख्य 
मन्दिर जहाँ महाशक्ति महामुद्रामें शोभायमान हैं, उसे 
'कामदेवका मन्दिर' नामसे भी पुकारा जाता है। यहाँकी 
अधिष्ठात्री देवी कामाख्या अथवा कामाक्षा कहलाती हैं। यहाँ 
पूजा-उपासनामेँ कुमारिका-भोजनकी भी सुदीर्घ परम्परा है। 
भद्रकाली 

मध्यरेलवेकी बाजी-बेजवाड़ा लाइनपर काजीपेटसे छः 
मील दूर बारंगल नगर है। इसका प्राचीन नाम एकशिला है । 
यहाँ भद्रकालीका एक प्राचीन मन्दिर है। कहा जाता है कि 
सम्राट्‌ हर्षवर्धनने यहाँ देवीकी अर्चना की थी। देवीकी प्रतिमा 
बैठी हुई है । यह प्रतिमा नौ फुट ऊँची और उतनी ही चोड़ी है। 
अष्टभुजाकी ऐसी प्रतिमा कदाचित्‌ देशमें अन्यत्र कहीं नहीं है । 
देवी एक राक्षसके ऊपर बैठी हैं, उनका वाम चरण नीचे 
लटका हुआ है। 


* कृतार्थयन्ति रक्षन्ति स्वभक्तान्‌ सर्वदेवताः * 

श्रीमहाकालीजी 

बड़ौदा (गजराज) नगरसे तीस मील दूर ईंशानकोणमें 
पावागड़ नामक एक पहाड़ीमें चम्बानेर नामक स्थानपर 
श्रीमहाकाली शक्तिपीठ है। यहाँ देवीका केवल शिरोभाग ही 
दिखायी देता है। यहाँ विश्वामित्रजीके तपस्या करनेकी बात 
कही जाती है। 
बाला बहुचराजी 

चुनाल (गुजरात) में बाला बहुचराजीका एक प्रसिद्ध 
प्राचीन मन्दिर है । यात्री खानकर शुद्ध हो देवीका दर्शन करते 
हैं। यहाँ साक्षात्‌ वेदमाता गायत्री प्रतिष्ठित हैं। श्रीकृष्णके 
जन्मके समय योगमायारूपसे प्रकट हुई देवीका यह स्थान 
माना जाता है। बहुतसे राक्षसोंको अपना भक्ष्य बना लेने 
(चरने) के कारण ये देवी बहुचरा कहलाती हैं। मूलतः यहाँ 
यन्त्ररूपादेवीकी उपासना होती है । गुजरात-प्रदेशमें इन देवीकी 
अत्यन्त महिमा है । चैत्र, आश्विन एवं आषाढी पूर्णिमाको यहाँ 
विशाल मेला लगता है। 
सुम्बादेवी 

बम्बईमें देवीका एक प्रधान मन्दिर है, जो मुम्बादेवीका 
मन्दिर कहलाता है। इन्हीके नामसे इस नगरका नाम 


बम्बई या मुम्बई पड़ा है। यह मन्दिर विशाल है एवं विस्तृत 
क्षेत्रे फैला है। इसमें शंकरजी, हनुमानजी तथा गणेराजीकें 
मन्दिर भी बने हैं। 

रेणुकामाता 

महाराष्ट्र प्रदेशमें नांदेडमें देवमाता रेणुकाजीका प्रसिद्ध 
श्रीविग्रह है। यह 'माहुरगढ़' शक्तिपीठ है। यहाँ माताका 
केवल मुख-भाग दीखता है। ये प्रायः सम्पूर्ण महाराष्ट्रकी 
कुलदेवी हैं। भगवान्‌ परशुरामकी जननी होनेसे इस स्थानको 
'माहुरीपुर' या 'मातापुर' भी कहा जाता है। भगवान्‌ 
अवधुतेश्वर दत्तात्रेयका इस स्थानसे घनिष्ठ सम्बन्ध है। उनकी 
दिनचर्याके विप्रयमें कहा गया है कि वे प्रातःकाल वाराणसीमें 
स्नान, कोल्हापुरके देवी-मन्दिरमें जप-ध्यान, माहुरीपुर 
(मातापुर) में भिक्षा ग्रहण करते हैं तथा सहयाद्रिमें विश्राम 
करते हैं-- 


वाराणसीपुरस्रायी कोल्हापुरजपादरः । 
माहुरीपुरभिक्षाशी सहयशायी दिगम्बरः ॥ 
(दत्तात्रेयवञ्रकवच, ३) 

करवीरस्थ महालक्ष्मी 


कोल्हापुर देवीके सिद्ध महापीठोंमें एक प्रमुख पीठ है। 
स्कन्दपुराण (काशीखण्ड) के अनुसार महर्षि अगस्त्य अपनी 
पत्नी पतिव्रता लोपामुद्राके साथ काशीसे दक्षिण आये और 
यहीं बस गये। करवीरक्षेत्रको वाराणसीसे भी श्रेष्ठ एवं 
भुक्तिमुक्तिप्रद कहा गया है । इस क्षेत्रको दक्षिण काशी कहा 
जाता है। भगवान्‌ दत्तात्रेय मध्याह-स्रानके बाद देवीकी 
स्तुतिके लिये यहाँ आते हैं । यहाँ महालक्ष्मीरूपमे देवीका 
श्रीविग्रह अत्यन्त प्राचीन है, जो करवीर-निवासिनी या 
'कोलापुर-निवासिनी' कहलाती हैं। देवीके प्राधानिक रहस्य 
(सप्तशती) में निर्दिष्ट ध्यानके अनुरूप ही श्रीदेवीका यह 
विग्रह है, तदनुसार चतुर्भुजा जगन्माताके हाथोंमें मातुलुङ्ग, 
गदा, ढाळ और अमृतपात्र विराजित है । मस्तकपर नागवेष्टित 
शिवलिङ्ग और योनि है। खयम्भू मूतिमें ही सिरपर किरीट 
उत्कीर्ण होकर शेषफणोंने उसपर छाया की है। साढे तीन फुट 
ऊँची यह प्रतिमा आकर्षक और अत्यन्त सुन्दर है। देवीके 
चरणोंके पास उनका वाहन 'सिंह' प्रतिष्ठित है। 


पद्मावतीदेवी 
तिरुपतिसे तीन मील दूर तिरुचानूर (गंगापट्टनम्‌) में 
पद्मसरोवरके पास भगवती पद्मावतीका विशाल मन्दिर है । ये 


महालक्ष्मीस्वरूपा कही गयी हैं। कहा जाता है, जब भगवान्‌ 
वेङ्कटेश वेङ्कटाचलपर निवास करने लगे, तब उनकी नित्यप्रिया 

श्रीलक्ष्मीजी तिरुच्चानूरमें आकाशराजके यहाँ कन्यारूपसे प्रकट 

हुईं। उनका विवाह श्रीबालाजी (वेङ्कटेशखामी) के साथ 

हुआ । यहाँ इन्हीं देवी पद्मावतीका भव्य विग्रह है। 


देवी कन्याकुमारीके दर्शन 
ततस्तीरे समुद्रस्य कन्यातीर्थमुपस्पृशेत्‌ । 
तत्तोयं स्पृश्य राजेन्द्र सर्वपापैः प्रमुच्यते ॥ 
(महार, वनः तीर्थयात्रा ८५। २३) 
' (कावेरीमें स्नान करके) मनुष्य समुद्रतटवर्ती कन्यातीर्थः 
में खान करे। इस कन्याकुमारी-तीर्थके जलका स्पर्श कर 
लेनेपर भी मनुष्य सभी पापोंसे मुक्त हो जाता है।' 


यहाँ कन्याकुमारीके समुद्रतटपर गणेशजीका एक मन्दिर 
है। इनका दर्शन करनेके अनन्तर ही कुमारीदेवीका दर्शन करने 
लोग जाते हैं। देवीकी यह मूर्ति म्रभावोत्पादक तथा भव्य हैं। 
देवीके एक हाथमें माला है। विशेषोत्सवॉपर देवीका हीरकादि 
रल्रोसे शृङ्गार होता है । रात्रिमें भी देवीका विशेष भृङ्गार होता है । 

कथा--बाणासुरने तपस्या करके भगवान्‌ शंकरको 
प्रसन्न किया और उनसे अमरत्वका वरदान माँगा । शंकरजीने 
उसे बताया--'कुमारी कन्याके अतिरिक्त तुम सबसे अजेय 
रहोगे।' बरदान पाकर बाणासुर त्रिलोकीमें उत्पात मचाने 
-लगा। उसके उत्पातसे पीडित देवता भगवान्‌ विष्णुकी दारणमें 
गये। भगवानने उन्हें यज्ञ करनेका आदेश दिया । देवताओंके 
यज्ञ करनेपर यज्ञकुण्डकी चिद्‌ (ज्ञानमय) अग्निसे दुर्गाजी 
अपने एक अंशसे कन्यारूपमें प्रकट हुई । 

देवी प्रकट होनेके पश्चात्‌ भगवान्‌ शंकरको पतिरूपमें 


३८२ + कृतार्थयन्ति रक्षन्ति स्वभक्तान्‌ सर्वदेवताः * [देवता- 


प्राप्त करनेके लिये दक्षिण समुद्रके तटपर तपस्या करने लगीं। कोई विग्रह नहीं है, 'बीसायन्त्र' मात्र है, जो शृङ्गारभेदसे तीन 

भगवान्‌ शंकरने पाणिग्रहण करना स्वीकार कर लिया। रूपोंमें प्रतीत होता है। 

देवताओंको चिन्ता हुई कि यह विवाह हो गया तो बाणासुर श्रीअम्बामाता 

मरेगा नहीं। देवताओंकी प्रार्थनापर देवर्षि नारदने विवाहके १-माउण्ट आबूमें आरासुर ग्राममें माता अम्बाजीका एक 
लिये आते हुए भगवान्‌ शंकरको 'शुचीन्द्रम' स्थानमें इतनी देर मन्दिर है, मन्दिर छोटा है, किंतु सम्मुखका सभामण्डप विशाल 
रोक लिया कि प्रातःकार हो गया । विवाहमुहूर्त टर जानेसे हे | मन्दिरमें कोई मूर्ति नहीं है, परंतु एक आलेमें व्जालङ्कारसे 
भगवान्‌ शंकर वहाँ स्थाणुरूपमें स्थित हो गये। देवी फिर इस प्रकार शूङ्गार किया जाता है कि सिंहपर बैठी भवानीके 
तपस्यामें लग गयीं । बाणासुरने देवीके सौन्दर्यकी प्रशंसा अपने. दर्जन होते हैं। 
अनुचरोंसे सुनी। वह देवीके पास आया और उनसे विवाहका २-सूरतमें अम्बामाताका एक विशाल मन्दिर है । इसमें 
हठ करले लगा । इस कारण देवीसे उसका युद्ध हुआ और जो दवीमूर्ति है, वह खप्रादेशके अनुसार चार सौ वर्ष पहले 
देवी कऱ्याकुमारीके द्वारा वह मारा गया। अहमदाबादसे सूरत लायी गयी थी । देवीकी मूर्ति कमलाकार 
आरासुरी अम्बिका (अम्बाजी) पीठपर विराजमान है । यह मूर्ति एक रथपर स्थित है, जिसमें दो 

यह एक प्रमुख शक्तिपीठ है। सतीमाताका हदय-अङ्ग घोडे तथा दो सिंहोंकी मूर्तियाँ बनी है । देवीके दाहिने गणेशजी 

यहाँ गिरा हुआ माना जाता है। उसी अङ्गकी पूजा यहाँ अम्बा और शंकरजी तथा बायीं ओर बहुचरादेवीकी मूर्ति है । 
या अम्बिकादेवीके रूपमें होती है। यह स्थान दिल्लीसे २-अहमदाबाद-खेडब्रह्मा रेलवे लाइनपर खेडब्रह्मा 
अहमदाबाद रेलवे लाइनके आबूरोड-स्थित आरासुर नामक नामक स्थान है। यहाँ हिरण्याक्ष नदी प्रवाहित होती है और 
स्थानपर है। यहाँ पर्वतपर आरासुरी अम्बिकाजीका एक भव्य ब्रह्माजीका स्थान है । यहीं समीपमें अम्बामाताका प्रसिद्ध मन्दिर 
मन्दिर है। माताजीका शृङ्गार प्रातः बालारूपमें, मध्याहमें है। यहाँका श्रीविग्रह 'चामुण्डा' नामसे अभिहित होता है। 
युवतीरूपमें तथा सायं वृद्धाके रूपमें होता है । यहाँ माताका महिषासुरमर्दिनी और ब्रह्माणीजीके भी यहाँ सुन्दर मन्दिर हैं। 


प ब क 


भगवान्‌ श्रीगणेशके विभिन्न नाम-रूपोंके दर्शन 


भगवान्‌ श्रीगणेश देवताओंमें सर्वप्रथम पूज्य हँ । वे पञ्चदेवोमें एक हैं तथा शिव-पार्वतीके आत्मज हैं वे प्रत्येक मानवके 
जनजीवनमें परिव्याप्त हैं। किसी भी शुभ-कार्यमें सर्वप्रथम भगवान्‌ गणेशका स्मरण करना चाहिये, इससे समस्त कार्य 
निर्विध्तापूर्वक सफल होते हैं। इनकी पूजा-उपासना, साधना-आराधनाकी प्राचीन सनातन परम्परा है। भारतमें सर्वत्र इनकी 
पूजा बड़ी श्रद्धा एवं भक्तिभावसे की जाती है। सिन्दूरसे अनुलिप्त उनकी मनोरम प्रतिमाके दर्शनसे भक्तोंका मन आह्वादित हो 
जाता है। यद्यपि भगवान्‌ गणेशके स्वतन्त्र मन्दिर देशभरमें बहुत अधिक नहीं हैं तथापि प्रायः प्रत्येक आस्तिक हिन्दूघरमें, 
दूकानमें, व्यवसाय-केन्द्रमें श्रीगणेशजीकी प्रतिमा, चित्रपट या अन्य कोई प्रतीक अवश्य विद्यमान रहता है। प्रायः 
शिव-शक्ति-मन्दिरोंमें श्रीगणेशजीके मङ्गल-विग्रह प्रतिष्ठित रहते हैं। भक्तोंकी भावनाके अनुसार गणपतिकी उपासना विभिन्न 
नाम-रूपोंसे होती है । यहाँ मङ्गलमूर्ति उन्हीं गणेशदेवताके कुछ अर्चा-विग्रहो तथा उनके प्रतिष्ठित स्थलोंका संक्षिप्त परिचय दिया 
जा रहा है-- 


दुण्डिविनायक समीपमें ही स्थित है। काशीके दस प्रसिद्ध देवविग्रहों तथा 
काशीमें ढुण्ढिराज भगवान्‌ गणेशका एक अत्यन्त काशीके ५६ विनायकोंमें भगवान्‌ दुण्डिराजको सर्वाधिक पूज्य 
प्रसिद्ध मन्दिर है, जो अन्नपूर्णा-मन्दिरके पश्चिमकी ओर विशिष्ट स्थान प्राप्त है। काशी-निवासके लिये इनकी कृपा 

डु नब कुर Pr 


नितान्त अपेक्षित मानी जाती है। माघ शुक्ला चतुर्थीको इनके 


पूजनका विशेष महत्त्व है। 
मङ्गल-विनायक 
नर्मदा नदीके तटपर मङ्गल ग्रहने तपस्या करके भगवान्‌ 


गणेशकी आराधना की । तभीसे यह मूर्ति मङ्गल-विनायकके 
नामसे प्रसिद्ध है 
ओंकार गणपति , 

यह प्रसिद्ध मूर्ति प्रयागमें हैं। इसीसे यह क्षेत्र 
ओंकार-गणपतिक्षत्र कहलाता हैं। आदिकल्पके आरम्भमे 
ओंकारे वेदोंसहित मूर्तिमान्‌ होकर भगवान्‌ गणेशकी आराधना 
की और उन्होंने ही इस अनुग्रह-मूर्तिकी स्थापना की। 
चिन्तामणि गणेश 

महर्षि गौतमके शापसे उन्मुक्त होनेके लिये देवराज इन्द्रने 
“कलम्ब' नामक स्थानपर भगवान्‌ गणेशकी स्थापनापूर्वक 
उनका पूजन किया था, जिससे वे सभी चिन्ताओसे मुक्त हुए। 

कलम्बके लिये बरारके यवतमाल नगरसे मोटर-बस जाती है । 
यहाँ मन्दिरके सामने ही चौमुखी गजाननकी मूर्ति है । सामनेके 
गर्भगृहमें मुख्य चिन्तामणि गणेशकी मूर्ति है । 
शमी-विघ्लेश 

महापाप, संकट और शात्रु-नामक दैत्योंके संहारके लिये 
देवताओं तथा क्रषियेनि 'अदोष' नामक स्थान, जो नागपुर 
छिंदवाड़ा रेलवे लाइनपर है, पर तपस्या की थी और यहाँ 
भगवान्‌ गणेशकी मूर्तिकी स्थापना की, जो शमी-विध्लेश नामसे 
प्रसिद्ध है । वामन भगवानने भी बलि-यज्ञमें जानेसे पूर्व यहींपर 
भगवान्‌ गणेशजीकी आराधना की थी । 


मयूरेश्वर गणपति 


पूनासे चालीस मील और जेजूरी स्टेशनसे दस मीलकी 
दुरीपर मोरेश्वर नामक स्थानपर भगवान्‌ गणेशकी एक 
मङ्गलमयी मूर्ति है, जो मयूरेश नामसे विख्यात है। इस 
अत्यन्त जाम्रत्‌ देवस्थानकी गणना महाराष्ट्रके अष्ट विनायकोंमें 
है। गणेशजीकी मूर्तिके आगे एक बहुत बड़े चूहेकी प्रतिमा है, 
जो पैरमें लड्डू पकड़े है | प्रतिमाके अगल-बगल धातुकी 
सिद्धि-बुद्धिकी प्रतिमाएँ, हैं। मूर्तिक सामने वाहनके रूपमें 
मूषक एवं मयूर हैं। यह क्षेत्र दक्षिणके गाणपत्य क्षेत्रोमें 
अत्यन्त महत्त्वपूर्ण है। गणेशचतुर्थीक दिन यहाँ विशेष 
पूजा-महोत्सव होता है। 
बल्लालविनायक 


बल्लाल नामक वैश्य-बालककी भक्तिसे पाली 
(पल्लीपुर) नामक स्थानमें भगवान्‌ गणेशका आविर्भाव 
हुआ। इसीलिये यह मूर्ति 'बल्लालविनायकके नामसे 
प्रसिद्ध है। वर्तमानमें यह मूर्ति महाराष्ट्रके कुलाबा जिलेमें 
पाली नामक क्षेत्रमें स्थित है । गणेशपुराण तथा मुद्गलपुराणमें 
इसका उल्लेख है। 
भालचन्द्र “छ 
काचीगुडा-मनमाड रेलवे लाइनपर परभनीसे छब्बीस ० 
मील दूर सैलू स्टेशन है, वहाँसे पंद्रह मील दूर गोदावरीके 
मध्यमें श्रीभालचन्र गणेश-मन्दिर है । कहा जाता है कि यहाँ 
चन्द्रमाने गणेशजीकी आराधना को थी । 

विज्ञान-गणेश त्रिमुरके असुरोंद्रार एक गणेशप्रतिमाकी स्थापना तथा 
जालनासे तैंतीस मीलपर गोदावरीके किनारे 'राक्षस-भुवन' अर्चनाकी बात कही जाती है। 


नामक स्थान है। यहाँ गुरु दत्तात्रेयजीने तपस्या की थी और 
विज्ञान-गणेशकी स्थापनापूर्वक अर्चना की | यहाँ गणेशजीका 
एक सुन्दर मन्दिर भी है। 
विघ्चनाशन-गणेदा 
कहा जाता है कि ब्रह्माजीने सृष्टिकार्यमै आनेवाले विश्लोंके 
नाशके लिये विघ्ननाशन-गणेहजीकी स्थापना की थी । यह स्थान 
पूनासे पाँच मील दूर थेऊर नामक स्थानपर है । 
सिद्ध-विनायक 
भगवान्‌ गणेशकी यह मूर्ति बम्बई-रायचूर लाइनपर 
बोरीवली स्टेशनसे कुछ दूर भीमा नदीके किनारेपर एक 
मन्दिरमें अवस्थित है । भगवान्‌ विष्णुने मधु-कैटभ देत्योंको 
मारनेके लिये तथा द्वापरान्तमें व्यासजीने वेदोंका विभाजन 
निर्विन्न सम्पन्न करनेके लिये भगवान्‌ विष्णुद्वारा स्थापित इस 
प्रतिमाका पूजन किया था। ये महाराष्ट्रके अष्ट विनायकोंमें 
परिगणित किये जाते हैं। यह स्वयम्भू मूर्ति है । इसकी सूँड 
दाहिनी ओर झुकी है। 
महागणपति या महोत्कट विनायक 
तरिपुरासुर-युद्धमें जब शंकर भम्न-मनोरथ हो गये, तब 
उन्होंने विजयप्राप्तिके लिये गणेशजीका स्तवन किया और मूर्ति 
स्थापित की, इससे वे त्रिपुर-ध्वंसमें सफल हुए । शिवजीद्वारा 
स्थापित यह मूर्ति 'राजनगाँव' नामक स्थानमें है, यहाँ पूनासे 
मोटर-बस जाती है। 
गणपति 
' मद्रास-मङ्गलोर लाइनपर 'विजयमङ्गलम्‌' स्टेशनपर 
गणेराजीका एक प्रसिद्ध मन्दिर है। कहा जाता है कि 
अनलासुरके विनाशार्थ यहाँ गणेशजीका आविर्भाव हुआ था । 
'कझ्यपस्थापित गणेइा-मूर्ति 
दक्षिण भारतमें महर्षि कश्यपजीद्वारा स्थापित भगवान्‌ 
गणेराजीकी एक अनुग्रह मूर्ति है। 
असुरोंद्रारा स्थापित गणेश-मूर्ति 
दक्षिण भारतमें जलेशपुर स्थानपर मय दानवद्वारा निर्मित 


गणेश-मन्दिर 

पूना जिलेके जूअर तालुकासे पाँच मील दूरपर लेह्यद्रिके 
पास गणेशजीका एक प्राचीन मन्दिर है । कहा जाता है कि यहाँ 
गणेशजीको पुन्र-रूपमें पानेके लिये पार्वतीने तप किया था। 
लक्ष-विनायक 

तारकासुर-संग्राममें जब स्कन्द सफल नहीं हुए तब 
उन्होंने शंकरजीके आदेशसे गणेशजीकी स्थापना की और 
उनका पूजन किया, जिससे वे तारकको मारनेमें सफल हुए। 
स्कन्दद्वारा स्थापित यह विग्रह 'लक्ष-विनायक' नामसे प्रसिद्ध 
है। गणेशका यह मन्दिर औरंगाबादमें वेरोल (एलापुर-क्षेत्र) 
स्थानपर है । 
गणपति-मन्दिर 

बम्बई-भुसावल रेलवे लाइनपर महसावद स्टेशनसे पाँच 
मील दूर एक पद्मालय (प्रवालक्षेत्र) तीर्थ है । वहाँ कार्तवीर्य 
(सहस्रार्जुन) तथा शेषजीद्वारा स्थापित दो गणपतिकी सुन्दर 
मूर्तियाँ हैं। 
आशापूरक गणेश 

धर्मराज यमने माताके शापसे मुक्त होनेके लिये 
गणेशजीकी स्थापना एवं आराधना की थी, यह मूर्ति 
आशापूरक गणेशके नामसे जानी जाती है। आशापूरक 
गणेशजीका यह प्रसिद्ध मन्दिर काचीगुडा मनमाड लाइनके 
जालना स्टेशनसे कुछ दूर नामलगावँके पास है। बुद्धि . 
गणेशजीके नामसे एक सुबुद्धप्रद-तीर्थ भी यहाँपर है। 
ज्ञानदाता गणेश 

सिन्दूर नामक असुरका वध करनेके बाद भगवान्‌ 
गणेशने राजा नरेण्यको गणेश-गीताका जहाँ उपदेश दिया था, 
उस स्थानपर ज्ञानदाता गणेशजीकी एक अनुग्रह मूर्ति स्थापित 
है। यह स्थान जालना स्टेशनसे चौदह मील दूर है जो 
राजसदन-क्षेत्र कहलाता है। 
श्वेत-विघ्नेश्वर सुधागणेश 


दक्षिण भारतके कुम्भकोणम्‌ तीर्थपर तिरुवंचुलिस्थानमें 


अङ्क ] 


* भगवान्‌ श्रीगणेशके विभिन्न नाम-रूपोंके दर्शन + 

कावेरीके तटपर भगवान्‌ गणेशका एक भव्य तथा 
उसमें गणेशजीकी एक प्रतिमा है। अमृत-मन्थनके समय जब 
पर्याप्त श्रम होनेपर भी अमृत नहीं निकला, तब देवताओंने यहाँ 
गणेशजीकी स्थापना करके पूजा की थी। तभीसे ये 
सुधा-गणेश कहलाते हैं। 
मङ्गलमूर्ति 

महाराष्ट्रके श्रेष्ठ गणपति भक्त मोरया गोसावीने चिंचवड 
(पूना) से ग्यारह मील दूरपर 'मड्गल-मूर्ति' गणेशजीकी एक 
प्रतिमाकी स्थापना की । यह महाराष्ट्रके अष्ट विनायकोंमें प्रमुख 
माने जाते हैं। यहाँपर मोरया गोसावीने जीवित समाधि भी ली 
थी । इस समाधिपर स्थित यह श्रीगणेशजीकी मूर्ति पदमासनमें 
है, सूँड़ दाहिनी ओर मुडी है, केवल दो आँखें दिखायी देती 
हैं। इस विग्रहकी उपासना समर्थ रामदास एवं तुकारामजीने 
भी विशेषरूपसे को थी। 
श्रीवरदविनायक 

ये महाराष्ट्रके अष्ट विनायकोंमेसे एक हैं । ऐसी धारणा है 
कि इस मन्दिरकी स्थापना महर्षि गृत्समदने की थी। गृत्समद 
ऋषिने गणेशजीकी उपासना कर उनकी कृपाका प्रत्यक्ष 
अनुभव किया और ये गाणपत्य सम्रदायके आद्य प्रवर्तक हैं। 
इसीलिये उनके द्वारा स्थापित एवं पूजित यह विग्रह विशेष 
महत्त्वका है। 


. वरविनायक या विवाहविनायक 


शकुन्तलाके धर्मपिता महर्षि कण्वद्वारा स्थापित एक 
प्रतिमा टिटवाला (जिला-थाना) नामक स्थानपर है। कण्व 
मुनिके आदेशानुसार शकुन्तलाने गणेश-व्रत किया था । इन्हीं 
गणेशजीकी कृपासे शकुन्तलाको पतिकी प्राप्त हुई । इसीलिये 
ये वरविनायक या विवाहविनायक कहलाते हैं । 


ढोल्या-गणेश 

सतारा जिलेके बाई नामक स्थानपर ढोल्यागणपतिका 
एक विशाल मन्दिर है । इस मन्दिरका पिछला हिस्सा मछली- 
जैसा है । मूर्ति विशाल होनेके कारण ही यह ढोल्या-गणेशके 
नामसे विख्यात है। 
चित्रकूट-गणेश 

इसका माहात्म्य महाराष्ट्रके अष्ट विनायकोंके समान ही 
है। यह मन्दिर मराठवाडेका सिद्ध स्थान हे । यहाँ शिवलिङ्ग 
एवं उसीके ऊपर गणेशजीकी स्वयम्भू-प्रतिमा है। यह 
सिन्दूरचर्चित है। लोगॉकी यह धारणा है कि यह प्रतिमा 
तिल-तिल बढ़ती है । 
श्रीविरूपाक्ष-मन्दिर 

विजय नगर राज्यकी प्राचीन राजधानी “हम्पी' के मध्य 
श्रीविरूपाक्ष-मन्दिर है। यहाँ मन्दिरमें भुवनेश्वरी, पार्वती, 
गणेशजी तथा नवग्रह विद्यमान हैं। विरूपाक्ष-मन्दिरके 
अग्निकोणमें पास ही ऊँची भूमिपर एक मण्डपमें लगभग बारह 
हाथ ऊँची गणेशजीकी एक भव्य एवं आकर्षक मूर्ति है, 
जिसके दर्शनके लिये दूर-दूरसे तीर्थयात्री यहाँ आते हैं। 
हेरम्ब गणपति-मन्दिर 

कहा जाता है कि गणेशजी और स्वामिकार्तिकेयमें कुछ 
विवाद हो गया था । गणेशजीका विवाह पहले हो गया, इससे 
रुष्ट होकर स्वामिकार्तिकेय कैलास छोड़कर दक्षिण चले आये 
और इसी क्रौंचगिरिको उन्होंने अपना निवास बनाया । यह 
स्थान सुंडूरसे छः मीलकी दूरीपर पड़ता है। यहाँ हेरम्ब- 
गणपति तथा स्वामिकार्तिकेयके दो प्रसिद्ध मन्दिर हैं। 
सिद्धगणपति महाबलेश्वर-मन्दिर 

हुबलीसे सो मील दूर समुद्रतटपर छोटी पहाड़ियोंके बीच 
गोकर्णमें भगवान्‌ शंकरका आत्मतत्वरिङ्ग है । गर्भगृहके 
बाहर सभामण्डपमें गणेश एवं पार्वतीकी प्रतिमाएँ हैं। यहीं 
सिद्धाणपतिकी एक महान्‌ मूर्ति हे। इसमें गणेशजीके 
मस्तकपर रावणद्वारा आघात करनेके चिह्न हैं। यहाँ प्रथम 
गणेशजीके दर्शन करनेके अनन्तर ही लिङ्गके दर्शन-पूजनकी 
विधि है। इसकी कथा इस प्रकार हे-- 

कहते हैं कि एक बार रावणने कैलासपर तपस्या करके 

ततव क कक त कोणा 


भगवान्‌ शंकरसे आत्मतत्त्वलिङ्ग प्राप्त किया । रावण जब 
गोकर्ण-क्षेत्र पहुँचा, तब संध्या होनेको हो आयी । देवताओंकी 
मायासे रावणको शौचादिकी तीव्र आवश्यकता प्रतीत हुई । 
देवताओंकी प्रार्थनासे गणेशजी रावणके पास ब्रह्मचारीके 
रूपमें आये | रावणने उन्हें वह लिङ्ग-विम्रह दे दिया और खयं 
शौचादिके लिये चला गया । सहसा मूर्ति भारी हो गयी । 
गणेशजीने वह मूर्ति पृथ्वीपर रख दी । 
जब रावण वापस लौटा तो परिश्रम करनेपर भी वह 
लिङ्गको उठा न पाया । खीझकर उसने गणेशके मस्तकपर 
प्रहार किया और लङ्काको चला गया । रावणके प्रहारसे 
व्यथित गणेशजी कुछ दूर जाकर स्थित हो गये । भगवान्‌ 
डोकरने प्रकट होकर उन्हें आश्वासन दिया कि "तुम्हारा दर्शन 
किये बिना जो मेरा दर्शन-पूजन करेगा, उसे पुण्यफल नहीं 
प्राप्त होगा ।' 
गणेश-मन्दिर 
यहाँ शिव-प्रभु--महागणपति नामसे भगवान्‌ गणेशका 
सुन्दर विग्रह है। यह मन्दिर जहिराबाद रोडके पास रेजंतल 
स्थानपर है । यहाँका गणेश-मन्दिर पर्वतकी गोदमें स्थित है । 
स्थानीय मान्यता है कि संवत्‌ १७२३ पौष शुक्ककी विनायकी 
चतुर्थीक दिन परम गणेश-भक्त श्रीशिवराम महाराज 
चिंतलगिरिने पूजाके समय 'जयसिद्ध विनायक कहकर 
भूमिपर हाथ रखा । तत्काल श्रीमहागणपतिकी मूर्ति भूमिसे 
प्रकट हो गयी । 
श्रीमहागणपति 
केरलमें मद्रास-मंगलोर रेलवे लाइनपर कासरागोड 
स्टेशनके पास माधुरे नामक स्थानपर श्रीमहागणपतिका एक 
विशाल मन्दिर है। कहते हैं कि यह प्रतिमा स्वयं उद्भूत है । 


फलदाता गणेश 

गोदावरी-तटपर स्थित गणपति-मन्दिर अत्यन्त प्रसिद्ध 
है। यह मन्दिर दक्षिणाभिमुख है। यहाँक गणपति प्रत्यक्ष 
फलदाता कहे जाते है । 
महागणपति 

कुरुडमडे (कर्नाटक) में एक विशाल मन्दिर है, जिसमें 
हरे संगमरमरसे बनी महागणपति तथा श्रीसुब्रह्मण्यमकी दो 
विज्ञाल प्रतिमाएँ हैं। गणेशजीकी मूर्तिके सामने उनके वाहन 
मूषककी भी बहुत बड़ी प्रतिमा बनी है। 
बालब्रह्मचारी गणेश 

कर्नाटक (इडगुंजी) में महागणपतिकी मूर्ति द्विहस्त तथा 
सर्पालङ्कारसे विभूषित अत्यन्त विलक्षण है। 
गणेश-मन्दिर 

बेचराजीसे अठारह मील दूर मोढेरा नामक गाँवसे दक्षिण 
श्रीगणेशजीका एक मन्दिर है । इसमें सिद्धि और बुद्धि नामक 
पत्नियोंके साथ गणेशजीकी एक आकर्षक. मूर्ति है । 
दुण्ढिराज गणपति : 

बड़ोदामें गणेशजीके अनेक प्रसिद्ध मन्दिर हैं। उनमें 
ढुण्ढिराज गणपतिका मन्दिर शिल्पकला तथा वैभवकी दृष्टिसे 
अत्यन्त प्रसिद्ध है। यहीं बड़ोदामें सिद्धनाथ-गणपति आदिके 
भी अनेक मन्दिर हैं। 
गणेश-वट 

गुजरातमें नवसारी शहरके पास बड़े-बड़े वटवृक्षके झुंड 
हें और उनके बीचमें एक पक्का मन्दिर है, जिसमें गणेशजीकी 
एक फुट ऊँची एक प्रतिमा है । प्रतिमामें सूँड़ बायीं ओर मुडी 
है। गणेशजीकी मूर्तिके पास पार्वती माताकी भी प्रतिमा है । 


एक बार एक हरिजन-स्री घासके मैदानमें घास काट रही थी, ' 


अचानक उसका हँसिया प्रतिमासे जा टकराया, जिससे 
प्रतिमासे रक्त बहने लगा। सत्री अत्यन्त आश्चर्यमें पड़ गयी, 
उसने अन्य लोगोंको बुलाया। तब लोगोंने वहाँ एक मन्दिर 
बना दिया और भगवान्‌ गणेशकी पूजा की । यह घटना आठ 
सौ वर्ष पुरानी कही जाती है और मूर्ति तबसे लगातार बढ़ती 
जाती है । इस स्थानकी अत्यन्त मान्यता है । 


'फणी-गणपति 

खम्भातके गणेशमन्दिरमै भगवान्‌ गणेशकी एक 
आदमकद भव्य मूर्ति विद्यमान है। यह मूर्ति बड़ी विलक्षण 
है। इस चतुर्भुजी प्रतिमाके चारों हाथोमें चार फणवाले सर्प हैं। 
साथ ही सर्पका ही यज्ञोपवीत भी सुशोभित रहता है । यह मूर्ति 
अत्यन्त प्राचीन है। 


अङ्क ] 


* भगवान्‌ श्रीगणेशके विभिन्न नाम-रूपोंके दर्शन » 

चिन्तामनगणपति 

उज्नैनसे कुछ दूरपर गणेशजीका एक बहुत प्राचीन मन्दिर 
है, जो अहिल्याबाई होल्करद्वारा पुनर्निर्मित है । यहाँपर चैत्र 
महीनेके हर बुधवारको विशाल मेला लगता हे । 
सिद्धविनायक 

शोण-नर्मदाके उद्गमस्थल अमरकण्टकके गहन वनमें 
महर्षि भृगुका आश्रम है । यहींपर सिद्धविनायककी द्विभुज- 
मूर्ति है। इनके दाहिने-बायें ऋद्धि-सिद्धि अवस्थित हैं। 
बड़े गणपति तथा उज्जेनके षद्विनायक 

प्रसिद्ध द्वादशज्योतिर्लि|ड्रोंमें प्रसिद्ध महाकालेश्वरके समीप 
ही भगवान्‌ गणेशकी एक बहुत बड़ी मूर्ति है। यहाँके 
षट्‌-विनायक अत्यन्त प्रसिद्ध हैं, वे इस प्रकार हैं- 
(१) मोदीविनायक, (२) प्रमोदविनायक (लडूविनायक), 
(३) सुमुखविनायक (स्थिर विनायक या थल महागणपति), 
(४) दुर्मुख-विनायक, (५) अविप्नविनायक तथा 
(६) विघ्रविनायक | 
चमत्कारी गणेशजी 

जोधपुर (पिचियाक) के विलाड़ा नगरके उत्तरकी ओर 
एक अति प्राचीन एवं ऐतिहासिक स्थान है। यहींपर 
गणेशजीका एक प्राचीन देवालय था, जिसके अवरोषरूपी 
पत्थर आस-पास यत्र-तत्र बिखरे दीखते हैं। यहाँके गणेशजी 
बड़े चमत्कारी एवं फलदाता माने जाते हें । यहाँ प्रायः 
ात्रिजागरण होता है और गणेशजीकी आराधना की जाती है। 
गणेरा-स्तम्भ 

जोधपुरके पास घटियाला नामक स्थानपर एक अति 
प्राचीन पाषाण-स्तम्भ है, जिसपर गणेशकी स्तुति उत्कीर्ण है। 
इसका समय सन्‌ ८६२ ई० है । स्तम्भके शिखरपर चार गणेश 
चार दिशाओंकी ओर मुँह किये, पीठसे पीठ सटाकर बैठे 
हुए हैं। 
सिद्धगणेदा 

सवाई-माधोपुर स्टेशनसे पाँच मील दूर एक पर्वत- 
शिखरपर सिद्धगणेशका एक मन्दिर है। कहा जाता हे 
कि ये गणेशजी मेवाइके इतिहास-प्रसिद्ध राणा हम्मीरके 


आराध्यदेव थे । 
सिद्धिदाता भगवान्‌ गणेश 

रणथम्भौर दुर्ग पर्वतके ऊपर सिद्धिदाता भगवान्‌ 
गजाननका सुप्रसिद्ध तीर्थ है। यहाँ लाखों तीर्थयात्री भगवान्‌ 
गणपतिके दर्शनोंसे लाभ उठाते हैं। मुसलमानोंके अधिकारमें 
रहनेसे मन्दिर तथा प्रतिमा तो छिन्न-भिन्न हो गयी, किंतु भगवान्‌ 
गजाननके श्रीविग्रहका 'सुँडुमात्र' पूर्णरूपसे अक्षुण्ण रहा। दोनों 
ओर क्रद्धि-सिद्धिकी मनोहर प्रतिमाएँ हाथोंमें चंवर लिये 
सुशोभित है । यहाँ भक्तोंकी सभी अभिलाषाएँ पूर्ण हो जाती हैं। 
यह स्थान गणपतिका सिद्ध पीठ है। 
नागौरगणपति 

सातवीं शताब्दीमें बने नागौर दुर्गमें गणपतिकी एक 
विशाल दर्शनीय मूर्ति है । यद्यपि किला सुव्यवस्थित स्थितिमें 
नहीं है तथापि प्राचीन कालसे चली आ रही प्रतिमाकी पूजा 
आज भी यथावत्‌ रूपमें बनी हुई है। 
लीलागणेश 

अमृतसर-पठानकोट लाइनमें बटालासे चार मील दूर 
गणेशजीका सुप्रसिद्ध स्थान है, यहाँ एक मन्दिर भी है । कहा 
जाता है कि यह गणेशजीकी लीलास्थली भी रहा है! यहाँ 
मुख्य मन्दिरमें शिवलिङ्ग तथा खामिकुमारकी भी मूर्ति है । एक 


बार पारस्परिक श्रेष्ठताको लेकर गणेश तथा स्वामिकार्तिकमें 
विवाद हो गया । भगवान्‌ शकरने इनसे पृथ्वी-परिक्रमा करके . 


श्रेष्ठताका निर्णय कर लेनेका निर्देश दिया । इसपर गणेशजीने 
माता-पिताकी ही परिक्रमा कर ली और वे विजयी माने गये। 


स्थानीय मान्यताके अनुसार वही यह गणेशजीका प्राचीन _ ह 


लीलास्थळ है। 
छिन्नमस्तक गणपति 


केदारनाथके मार्गमे त्रियुगीनारायणके पास छिन्नमस्तक . 


गणपतिका एक मन्दिर है। महादेवजीने गणेशजीका सिर 


भ्रमसे यहीँ काटा था और पीछे हाथीका सिर लगाकर उन्हें 


जीवित कर दिया। 
गणेश-गुफा Ee 
बदरीनाथसे दो मील दूर माणा ्रामके 

व्यासगुफाके समीप ही गणेश-गुफा है। यहाँ श्रीगणेशकी 
अनगढ़ आकृतिस्वरूप एक पाषाण है। कहते हैं, यहीं 
व्यासद्वारा वर्णित पुराणोंको श्रीगणेशजीने लिपिबद्ध 
किया था। 
मोटागणेश-मन्दिर 
वृन्दावनमें श्रीकात्यायनी-मन्दिरके गणेशका श्रीविग्रह 
अत्यन्त दर्शनीय है। यह विग्रह सिद्धविनायक नामसे 
प्रसिद्ध है। 
बडे गणेशजी 
प्रयागमें गङ्गाके किनारे कमलनाल तीर्थ तथा दशाश्चमेध 
महादेवके संनिकट एक अत्यन्त प्राचीन विशाल तथा भव्य 
गणेशमूर्ति है, जो “बड़े गणेशजी' के नामसे प्रसिद्ध है। 
प्रयागको ओंकार-गणेश क्षेत्र भी कहा जाता है। 
बड़ा मन्दिर 
बिहार शरीफके बड़े मन्दिरमे भगवान्‌ गणेशकी 
संगमरमरकी बनी एक आकर्षक प्रतिमा है, जिसका दर्शन 
करने बहुत दूर-दूरके यात्री यहाँ आते हैं। 
महाविनायक-मन्दिर 
करक जिलेमें महाविनायकजीका एक प्राचीन मन्द्र एवं 
तीर्थ है । कहा जाता है कि जब रावण कैलाससहित सपरिवार 
भगवान्‌ शंकरको उठाकर लंका ले जा रहा था, तब भगवान्‌ 
शंकर यहाँ कुछ देर विश्रामके लिये रुके थे। यहाँकी 
विनायक-प्रतिमा सिद्ध प्रतिमा मानी जाती है । 
'षड्गणपतिविग्रह 
जगन्नाथपुरीमें अनेक गणपति-विग्रह हैं, जिनमें छः विग्रह 
विशेष महत्त्वके हैँ १-कर्नाटकगणपति, २-नृत्यगणपति, 
३-कल्पगणपति, ४-चारगणपति, ५-पञ्चविनायक 
और ६-मणिकर्णिका-गणेशा। 
सिंद्धविनायक 
याजपुर नाभिगया-क्षेत्र कहलाता है। यह कटकसे कुछ 
पूर्व है । यहाँ ब्रह्माजीने यज्ञ किया था, इसीलिये यह याजपुर 
`या यागपुर कहलाता है । यहाँ वैतरणी नदीके दशाश्चमेघ घाटपर 
एक मन्दिर है, जिसमें सिद्धविनायककी सुन्दर मूर्ति है। उससे 


लगे हुए मन्दिरमे सप्तमातृका-मूर्तियाँ है । 
काशीके छप्पन विनायक 
_ काशीमें भगवान्‌ गणेशके ५६ विग्रहके दर्शन विभिन्न 
नामोंसे होते हैं। इनका वर्णन काशीखण्ड तथा कारीरहस्यमें 
प्राप्त होता है। इन ५६ विनायकोंके नाम इस प्रकार हैं 
काशीके छप्पन विनायक सात आवरणोंमें विभक्त हैं। 


ग्रथमावरणके अन्तर्गत-- (१) अर्कविनायक, 
(र) दुर्गविनायक, (३) भीमचण्डविनायक, (४) देहली- 
विनायक, (५) उद्दण्डविनायक, (६) पाशपाणिविनायक, 
(७) खर्वविनायक तथा (८) सिद्धिविनायकका वर्णन किया 
गया है। 

द्वितीयावरणके अन्तर्गत-- (१) लम्बोद्रविनायक, 


(२) कूटदन्तविनायक, (३) शालकटङ्कविनायक, 
(४) कुष्माण्डविनायक, (५) मुण्डविनायक, 
(६) विकटद्न्तविनायक, (७) राजपुत्रविनायक एवं 
(८) प्रणवविनायकका उल्लेख मिलता है। 


तृतीयावरणके अन्तर्गत-- (१) वक्रतुण्डविनायक, 
(२) एकदन्तयिनायक, (३) त्रिमुखविनायक, (४) पञ्चास्यः 
विनायक, (५) हेरम्बविनायक, (६) विघ्नराजविनायक, 
(७) वरदविनायक और (८) मोदक-प्रिय-विनायकके विग्रह 
प्रसिद्ध हैं। 

चतुर्थावरणके अन्तर्गत-- (१) अभयदविनायक, 
(२) सिंहतुण्डविनायक, (३) कूणिताक्षविनायक, 


४... 
क 


अङ्क ] 

(४) क्षिप्रप्रसादविनायक, (५) चिन्तामणिविनायक, 
(६) दन्तहस्तविनायक, (७) पिचिण्डिलविनायक तथा 
(८) उददण्डमुण्डविनायकके नाम आते हैं। 

पाँचवें आंवरणमें-- (१) स्थूलदन्तविनायक, 
(२) कलिप्रियविनायक, (३) चतुर्दन्तविनायक, 
(४) द्वितुण्डविनायक, (५) ज्येष्ठविनायक, 
(६) गजविनायक, (७) कांलविनायक एवं (८) नागेश- 
विनायकका उल्लेख हुआ है। 

छठें आवरणके अन्तर्गत-- (१) मणिकर्णविनायक 


(२) आझाविनायक, (३) सृष्टिविनायक, (४) यक्ष- 
विनायक, (५) गजकर्णविनायक, (६) चित्रघण्टविनायक, 
(७) स्थूलजङ्घविनायक और (८) मङ्गलविनायकका 
नामोल्लेख हुआ है। 

सातवें आवरणके अन्तर्गत-- (१) मोदविनायक़,. 
(२) प्रमोदविनायक, (३) सुमुखविनायक, (४) दुर्मुख- 
विनायक, (५) गणनाथविनायक, (६) ज्ञानविनायक, 
(७) द्वारविनायक तथा (८) अविमुक्तविनायककी प्रतिमा. 
प्रसिद्ध हैं। 


विदेशोंमें प्रधान गणेरा-विग्रह ओर मन्दिर 


आसन-कांस्य-मूर्ति 

कम्बोडिया जिसे हिन्दचीन भी कहते हैं, यहाँ भगवान्‌ 
गणेशको 'केनेस' कहते हैं। यहाँ भगवान्‌ गणेशकी मूर्तियोंमें 
आसन-कास्य-मूर्ति विशेष महत्त्वकी है, जो द्विभुजी है तथा 
ऊँचे आसनपर स्थित है। 


मूषकवाहन हेरम्ब 
नेपालमें हेरम्ब और विनायक नामसे 


गणपतिमूर्तिका स्थानक-मूर्ति अत्यन्त प्रसिद्ध तथा आकर्षक है । 

सट चते ३ 
पूजन देशभरमें बड़ी भक्ति ओर श्रद्धाके साथ होता हे । वहाँकी 


सिंहवाहिनी शक्तिसहित मूषकवाहन हेरम्बकी मूर्ति विशेष । श 


` प्रख्यात है। 


स्थानक मूर्ति र 
जावामें नदियोंके घाटों और दूसरे भयके स्थानॉपर अनेक 
गणेश-प्रतिमाएँ स्थापित हैं। वहाँकी भगवान्‌ गणेशको 

+ कृतार्थयन्ति रक्षन्ति स्वभक्तान्‌ सर्वदेवताः * 


[देवता- 


a फ 


भगवान्‌ सुब्रह्मण्य (कार्तिकेय) के कतिपय अर्चा-विग्रह 


भगवान्‌ कार्तिकेय देवताओंके सेनापति हैं। आप भगवान्‌ शोकरके पुत्र हैं। मयूर आपका वाहन है । छः मुख होनेके कारण 
आप षडानन तथा कृत्तिकाओंद्वार मातृवत्‌ वात्सल्य प्राप्त होनेसे कार्तिकेय भी कहलाते हैं । अपने भक्तों तथा साधकोंपर आप 
नित्य कल्याण-वृष्टि करते रहते हैं। अधिकारी साधक महापुरुषोंको आप दर्शन दिया करते हैं । सम्पूर्ण देशमें विशेषरूपसे दक्षिण 
भारतमै आपकी विशेष साधना-आराधना होती आयी है। जैसे शैव, शाक्त, वैष्णव, सौर तथा गाणपत्य-सम्प्रदायोँमें तत्तद्‌ 
अभीष्ट देवताओंकी अर्चा-पूजाकी सनातन प्रक्रिया है, वैसे भगवान्‌ स्कन्द (कार्तिकेय) के नामसे स्कान्दसम्प्रदायकी भी सुदीर्घ 
परम्परा है। आप भक्तोंके परमाराध्य हैं तथा अपनी लीलाओसे उन्हे आनन्दित करते रहते हैं । यहाँ उनके कुछ मन्दिरों एवं 


अर्चा-विग्रहोंका संक्षिप्त परिचय दिया जा रहा है 

दक्षिण भारतमें सुब्रह्मण्यके छः प्रमुख स्थान हैं- 
(१) तिरुत्तणि, (२) पलणि, (३) तिरुचेन्दूर, (४) स्वामिमळे, 
(५) तिरुप्परकुन्नम्‌ और (६) पनमुदिरशोलै । इनमेंसे प्रथम 
चारके तथा कुछ अन्य विग्रहोंके परिचय निम्न हैं-- 

१-तिरुत्तणि-स्थान, जो मद्रास-रायचूर लाइनपर 
अरकोनम्से आठ मील दूर है, यहाँ खामिकार्तिकेयका एक 
विशाल मन्दिर है। 


बः ag 


७. 2 Ed 
सुब्रह्मण्यजीका एक प्राचीन मन्दिर है; जो 


२-पळणिमें 
अतिरम्य वाराहगिरि नामक पर्वतपर है। यहाँ श्रीलक्ष्मीदेवी, 
सूर्यदेव, भूदेवी तथा अम्निदेवने भगवान्‌ कार्तिकेयकी 
आराधना को थी। 

३-तिरुचेन्दूर सुत्रहाण्य-क्षेत्रामँ प्रधान क्षेत्र माना जाता 
है। यहाँ समुद्रके किनारे स्वामिकुमारका प्रसिद्ध मन्दिर है। 
मन्दिरके सामने बहुत बड़ा मण्डप हे । कई द्वार पार करनेपर 


भगवानका निज-मन्दिर मिलता है । स्वर्णमण्डित यह चतुर्भुजी 
प्रतिमा बहुत आकर्षक एवं फलदायी है । 

४-छ: प्रसिद्ध सुनब्रह्मण्य-क्षेत्रोमें स्वामिमळे भी एक 
प्रसिद्ध स्थान है । यह कुम्भकोणमसे चार मील दूर है । यहाँका 
मन्दिर विशाल है । मन्दिरमें स्वामिकार्तिककी सुन्दर मूर्ति है । 
r= 


A 


उनके हाथमें सुवर्णमयी शक्ति है, जिसे'वज्रवेलल' कहते हैं। 
उत्सवके अवसरोंपर यह रलजटित शक्ति मूर्तिके करकमलोंमें 
धारण करायी जाती है । समीप ही एक छोटे मन्दिरमें सुब्रह्मण्य 
स्वामीकी ही एक और स्वर्णनिर्मित त्रिमुख-मूर्ति है। 

५-चिदम्बरममें पार्वती-मन्द्रके समीप ही सुब्रह्मण्यका 
एक मन्दिर है । इस मन्दिरके बाहर एक मयूरकी मूर्ति बनी है । 
सभामण्डपमें भगवान्‌ सुब्रह्मण्यकी लीलाओंके अनेक सुन्दर 
चित्र दीवालोपर ऊपरकी ओर अङ्कित हैं। मन्दिरमें खामि- 
कार्तिककी भव्य मूर्ति है। 

६-कामाक्षी-मन्दिरसे कुछ दूर सुब्रह्मण्य स्वामीका एक 
मन्दिर है। इसमें स्वामिकार्तिकका मनोरम विग्रह है। इस 


अङ्क 1 


* भगवान्‌ सुग्रह्मण्य (कार्तिकेय)के कतिपय अर्चा-विग्रह + 

मन्दिरको यहाँ बहुत मान्यता प्राप्त है। न 

७-मैसूर राज्यके अन्तर्गत दक्षिण कनाड़ाका अधिकांश 
क्षेत्र सुब्रह्मण्य-क्षेत्र या कौमार-क्षेत्र कहलाता है। यहाँ मयूर- 
वाहन सुन्रह्मण्यका विशाल मन्दिर है। अंदर चबूतरेपर 
भगवान्‌ षडाननकी मूर्ति हैं। मध्यभागमें सर्पराज वासुकिकी 
प्रतिमा है और निम्न भागमें शेष प्रतिष्ठित हैं। देवालयके 
सम्मुख गरुड-स्तम्भ है। 

८-बंगलोर-पूना लाइनके हुबली स्टेशनसे मोटर-बसद्वारा 
सुंडूर तथा वहाँसे छः मील दूर पर्वतपर कुमारस्वामीका भव्य 
मन्दिर है। इस पर्वतको क्रोंचगिरि कहा जाता है । दक्षिण 
भारतके सुब्रह्मण्य तीर्थोमें यह प्रधान माना जाता है। 
क्रौँचगिरिपर भगवान्‌ स्कन्दका नित्य निवास माना गया है। 
यहाँकी मूर्ति अत्यन्त भव्य है। 

कहा जाता है कि भगवान्‌ श्रीगणेशा और स्वामिकार्तिकमें 
कुछ विवाद हो गया था। गणेशका विवाह ऋद्धि-सिद्धिसे 
पहले हो गया। इससे रुष्ट होकर खामिकार्तिक कैलास 
छोड़कर दक्षिण चले आये और यहाँ क्रोंचगिरिपर उन्होंने 
निवास कर लिया। पीछे स्वामिकार्तिकके स्नेहतश भगवान्‌ 
शंकर तथा पार्वतीजी भी कैलाससे दक्षिण आकर श्रीशैलपर 
स्थित हुए। 

९-अमृतसर-पठानकोट लाइनमें बटालासे कुछ दूर 
अचलेश्वर नामक स्थानपर एक प्राचीन प्रसिद्ध मन्दिर है। 
मुख्य मन्दिरमें शिवलिङ्ग तथा स्वामिकार्तिककी मूर्ति है। 
इसे उत्तर भारतके महत्त्वपूर्ण कार्तिकेय-मन्दिरोंमें परिगणित 


किया जाता है। | 

कहा जाता है कि एक बार परस्पर श्रेष्ठताके सम्बन्धमें 
गणेशजी तथा स्वामिकार्तिकमें विवाद हो गया। भगवान्‌ 
शंकरने पृथ्वी-प्रदक्षिणा करके निर्णय कर लेनेकों कहा। 
गणेशजीने माता-पिताकी ही परिक्रमा कर ली ओर वे विजयी 
माने गये। पृथ्वीकी परिक्रमा करनेके लिये निकले 
स्वामिकार्तिकको मार्गमें ही जब यह समाचार मिला, तब वे 
आगेकी यात्रा व्यर्थ समझकर अचलरूपसे समाधिमें स्थित हो 
गये। बादमें भगवान्‌ शिव तथा पार्वती वहीं उनसे मिलने 
आये। स्वामिकार्तिकेय अचलेश्वर-रूपसे वहाँ प्रतिष्ठित हो 
गये। यह अत्यन्त सिद्ध स्थान है। यहाँ वसुओं तथा 
सिद्धगणोंने यज्ञ किया था। कार्तिक शुक्रा नवमी-दशमीको 
यहाँ मेला लगता है। 2 

१०-पृथूदक (पंजाबका पेहेवा-क्षेत्र) तीर्थ अत्यन्त 
प्राचीन तीर्थ है। यह महाराज पृथुके नामसे विख्यात हुआ। 
यहाँ पृथ्वीधर महादेवके निकट ही स्वामिकार्तिकका अत्यन्त 
प्राचीन मन्दिर है। यहाँ दर्शनार्थी श्रद्धासे तेल तथा सिन्दूर 
चढाते हैं। 

११-पेजाबके कैथल-क्षेत्रमें शेरगढ़ ग्राममें एक पवित्र 
सरोवर तथा एक मन्दिर है । कहा जाता है कि खामिकार्तिकका 
जन्म इसी स्थानपर सरकंडोंके वनमें हुआ था । दर्शनार्थी यहाँ 
कुण्डमें खान करके भगवान्‌ शिव तथा उनके पुत्र खामि- 
कार्तिकका पूजन करते है । यह स्थान सूरजकुण्ड या सरकतीर्थ 
कहलाता है।* 

दीर्घमायु: कृणोतु मे॥ 


दीर्घमायुः कृणोतु मे ॥ 
नदी, सिन्धु (नद) और समुद्र 


* देवदर्शनका 
ज्येष्ठ) में दिये गये हैं। 


सं मा सिञ्चन्तु कृषयः सं मा सिञ्जन्त्वोषधीः। सोमः समस्मान्‌ सिञ्चतु प्रजया च धनेन च। 


कृषिसे उत्पन्न धान्य, ओषधियाँ और सोम मुझे प्रजा और धनसे सम्पन्न करें तथा दीर्घ आयु दें। 
सं मा सिञ्जन्तु नद्यः सं मा सिञ्चन्तु सिन्धवः । समुद्रः समस्मान्‌ सिञ्चतु प्रजया च अनेन च। 


मुझे प्रजा और धनसे सम्पन्न करें। वे मुझे दीर्घ आयु प्रदान करें f | 
नटि दै 


अवशिष्टांदा--भगवान्‌ सूर्य एवं श्रीहनुमानजीके विभिन्न अर्चा-विग्रहोंके दर्शन--परिशिष्टाड्डों- (क्रमशः सौर वैशाख त 


(अथर्ववेद) 

सामान्यतः लोकजीवनमें लोकदेवताका एक महत्त्वपूर्ण स्थान है। जीवनमें बहुत सारी घटनाएँ, ऐसी 
पुरुषार्थपर अवलम्बित न होकर भाग्य, प्रारब्ध और देवकृपापर निर्भर करती हैं । अपने दैनिक जीवनकी समस्याओंके समाधान तथा 
कार्योकी सफलतामें जब व्यक्ति स्वयंको अक्षम पाता है तो वह दैवीराक्तिका आश्रय लेना चाहता है । इसके लिये वह किसी देवताकी 
अर्चा-पूजा और अपने कार्यकी सफलताके लिये मनौती आदि भी मानता है । कार्यके सफल होनेपर उन देवताओंके प्रति वह अपनी 
कृतज्ञता प्रकर करता है और उसकी आस्था स्वभावतः सुदृढ होने लगती है। बह दूसरोंको भी उनकी अर्चा-पूजाके लिये प्रेरित करता 
है । इस प्रकार उनका प्रचार-प्रसार होना स्वाभाविक है । ये स्थानदेवता, ग्रामदेवता तथा कुलदेवताके रूपमे सुप्रतिष्ठित होते हैं । प्रायः 
प्रदेशाञ्जलोंमे प्राचीन परम्पराके अनुसार किसी विशिष्ट देवताकी आराधना-पूजा वहाँके निवासियोंके कुलदेवता, ग्रामदेवता, 
स्थानदेवताके रूपमें होती चली आती है । 

इस म्रकारकी उपासनामें वैदिक और पौराणिक देवताओंके साथ-साथ ऐसे लोकदेवताओंकी मान्यता भी समाजमें प्रचलित 
होती जा रही है, जो ऐसे महापुरुषोंसे सम्बन्धित है जो मानवरूपमें जन्म लेकर अपने असाधारण एवं लोकोपकारं कार्योके कारण 
दैविक अंशके प्रतीकके रूपमें स्थानीय जनताद्वारा स्वीकार किये गये हैं और उनको भी देवतुल्य पूज्य माना जाता है । यद्यपि इन 
लोकदेवताओंका अर्चन-पूजन शास्त्रीय विधिके अभावमें बहुत ही सहज, सरल एवं सुविधाजनक होनेके कारण स्थानीय ग्रामीण 
जनताका उनके प्रति झुकाव अधिक होना स्वाभाविक है तथा धर्मकी लोकोपकारी भावनाओंको यहाँकी स्थानीय जनता अपने 
विश्चासपर आधारित इन लोकदेवताओंके माध्यमसे अधिक सहजताके साथ आत्मसात्‌ करनेमें विशेष सक्षम है, परंतु इनकी 
अर्चा-पूजाका कोई शाखीय आधार न होनेके कारण इसे अन्धविश्वासपर आधारित भी माना जा सकता है, फिर भी शाखसम्मत 
लोकदेवताओंके साथ-साथ समाजमें लोकदेवके रूपमें प्रचलित इनकी भी सांकेतिक चर्चा यहाँ प्राप्त लेखोंके माध्यमसे प्रस्तुत की 
जा रही है-- 

राजपूतानेका गणगोर-पूजन 
(प° श्रीझाबरमल्लजी शर्मा) 


राणगौर-पूजन राजस्थानके घर-घरका एक पवित्र 
सांस्कृतिक, धार्मिक, पारिवारिक और पारम्परिक पर्व है । यहाँ 
गणगौर-पूजनका बड़ा महत्त्व है। अखण्ड सौभाग्य, उत्तम पति 
एवं ऐश्वर्य तथा उमा-महेश्वरके अनुग्रहकी प्राप्तिके लिये 
इश्वर-गौरी (ईरार-गणगौर) का पूजन बड़े उत्साह, उल्लास 
एवं समारोहके साथ किया जाता है। 

राजस्थानमें यह गौरी-पूजा सौभाग्यवती स्त्रियों और 
कन्याओंका प्रमुख त्योहार है। यहाँ कन्याओंके लिये विवाह 
होते ही प्रथम चैत्रमासमें एक-दो दिन नहीं पूरे पंद्रह दिनतक 
“गणगौरि' पूजा करना अवश्य पालनीय कर्तव्य समझा जाता 
है। होलिका-दहनके पश्चात्‌ चैत्रारम्भ होते ही तालाबसे मिट्टी 
लाकर ईश्वर और गोरीकी मूर्तियाँ बनायी जाती हैं, जिनको 


सौभाग्यकी कामनासे विवाहिता और योग्य वर पानेकी इच्छसे 
कुमारी कन्या श्रद्धाके साथ प्रतिदिन लगातार पूजती हैं। 
पूजाके लिये हरी दूर्वा, पुष्प और जल लानेको अपनी-अपनी 
टोली बनाकर लड़कियाँ प्रातःकाल सुमधुर गीत गाती हुई 
निकलती हैं प्रत्येक विवाहिता लड़की अपने 'व्यावलेवर्ष' 
(विवाहवाले वर्ष) की गणगौरि अपनी छः, आठ या दस 
संख्यक अन्य अविवाहिता साथिनोंको वरणपूर्वक साथ लेकर 
पूजती है । यह क्रम चैत्रकृष्णा प्रतिपदासे आरम्भ कर शुक्ला 
तृतीयातक रहता है । चैतरशुक्ा तृतीयाको प्रातःकालकी पूजाके 
बाद मध्याहोत्तर (शुभ वार हुआ तो उसी दिन, नहीं तो दूसरे 
दिन) तालाबमें और जहाँ तालाब न हो वहाँ कूएँमें, ससमारोह 
मङ्गल-गानके साथ प्रतिमा-विसर्जन किया जाता है। 


अङ्क 1 


* राजस्थानके लोकदेवता + 

“गणगौरि' की बिदा अथवा प्रतिमा-विसर्जनका दृश्य बड़ा 
भव्य और आकर्षक होता है। सभी खियाँ सुसज्जित वस्त्र 
और आभूषण धारणपूर्वक भाग लेती हैं। उनकी सम्मिलित 
कण्ठध्वनिके सामयिक गीत बड़े सुहावने और चित्ताकर्षक 
होते हैं। 'ईश्वर-गौरि' की वे ही मूर्तियाँ जलमें पधरायी जाती 
हैं,जो पंद्रह दिनतक पूजनेके लिये मृत्तिकाकी बनायी गयी होती 
हैं। राजघरानोंकी ओरसे ईश्वर और गौरी' की जो सवारी 
निकलती हैं, वह यथास्थान सरोवर या तालाबके किनारे 
पहुँचकर “राग-रंग' होनेके बाद राजप्रासादको लौट आती है। 
ये मूर्तियाँ (ईश्वर और गौरीकी) कदमें आठ-दस वर्षके 
बालक-बालिकाके समान बनी हुई होती हैं । गौरीको अधिक- 
से-अधिक सुन्दर वस्राभूषणोंसे सुसज्जित किया जाता है। 
ईश्वरको ढाल-तलवार धारण कराकर वीर-वेश बना दिया 
जाता है। 'ईश्वर-गौरी' अथवा राजस्थानी भाषामें “गण-गौरि' 
की सवारीमें छोटे-बड़े सभी लोग सम्मिलित होते हैं। स्थानीय 
लोगोंके साथ आस-पासके स्थानोंकी जनता भी बड़ी संख्यामें 


% एकत्र हो जाया करती है। कितने ही स्थानोंमें मेले लगते हैं 


और उत्सव तीन-चार दिनोंतक मनाया जाता है। हिन्दुओंके 
गौरवस्थल मेवाइ--उदयपुरके 'गण-गौरि' महोत्सवका सुन्दर 
वर्णन कर्नल जेम्स टॉडने अपने 'राजस्थानके इतिहास'में 
किया है। 

जयपुरसहित राजस्थानके पुराने सभी रजवाड़ोंमें आज 
भी यह उत्सव बड़ी धूमधामसे सविधि समारोहपूर्वक मनाया 
जाता है। 

स्त्रियोंक “गणे-गौरि' त्योहारके गीत भी राजस्थानमें 
अपनी विशेषता रखते हैं। उनमें भगवती गौरीकी प्रार्थनाके 
साथ समयोचित वासन्तिक प्रेमानुराग भी कूट-कूटकर भरा 
हुआ है। गीतोंमें गौरीके “हिमाचलकन्या' होनेका स्पष्ट वर्णन 
है। गौरीकी प्रार्थनाका नमूना देखिये 


गौरि ए गौरि माता! खोल किंवाड़ी, 
बाहर ऊब थारी पूजनवाली । 
पूजो ए पूजाओ बाई, काईंजी ! माँगो? 
अन्न माँगा, धन माँगा, लाछ माँगा, लछमी॥ 
जलहर जामी बाबर माँगाँ रातादेई माई । 
कान कुँवसो बीरो माँगाँ राईसी भौजाई 
अँट चढ्यो बहणेई माँगाँ चुइलावाली बहणल ॥ 
इसी प्रकार-- 
गौरि ! तिहारेड़ा देसमें जी ! चोखीसी मेंहदी होय, 
सो म्हे ल्यायी थी पूजतां जी ! सो म्हारे अबिचल होय । 
गौरि ! तिहारेड़ा देसमें जी ! चोखो-सो काजल होय, 
चोखो-सो गहणू होय, चोखो-सो कपड़ो होय, 
सो म्हे पहर्‌यो थो पूजताँ जी ! सो म्हारै अबिचल होय । 
यह गणगौर-पूजन न केवल लोकपरम्परापर ही आधृत 
है, अपितु इस व्रत-महोत्सवका शास्त्रंमें भी उल्लेख है। 
प्रसिद्ध निबन्ध अन्थ निर्णयसिन्धुमँ कहा गया है-- 
चैत्रशुक्कतृतीयायाँ गौरीमीश्वरसंयुताम्‌। 
सम्पूज्य दोलोत्सवं कुर्यात्‌ 
इसी प्रकार देवीपुराणमें लिखा हे-- 
तृतीयायां यजेददेवी शङ्करेण समन्वित्ताम्‌। 
कुङ्कमागरुकर्पूरमणिवस्तरसुगन्धकैः ॥ 
स्रगन्धधूपदीपैश्व नमनेन विशेषतः । 
आन्दोलयेत्‌ ततो वत्सं शिवोमातुष्टये सदा ॥ 
इनका भाव है--चैत्र शुक्ला तृतीयाको चन्दन, केसर, 
अगरु, कुङ्कुम आदि उपचारोंके द्वारा ईश्वर-गौरीका पूजन करना 
चाहिये। यह तिथि सौभाग्यतृतीया भी कहलाती है। इसी 
कारण गणगौर-पूजन विशेष-रूपसे कुमारी कन्याएँ और 
सौभाग्यवती ख्रियाँ उत्तम पति एवं अखण्ड सोभाग्यके 
मङ्गलके लिये शिवसहित माँ गोरीसे आशीर्वाद माँगती हें । 


राजस्थानके लोकदेवता 
(डॉर श्रीविक्रमसिंहजी गून्दोज) 
राजस्थानकी धर्मप्राण जनतापर स्थानीय लोक- मान्यता भी सुदीर्घकालस यहाँक समाजमें प्रचलित है। यहाँ वक 
देवताओंका महत्त्वपूर्ण प्रभाव रहा है । वेद, पुराण एवं शास्तरोंमे लोकदेवताओंसे तात्पर्य ऐसे महापुरुषोंसे है, जो मानवरूपमें Sr 
वर्णित विभिन्न देवी-देवताओंके साथ-साथ लोकदेवताओंकी जन्म लेकर अपने असाधारण एवं लोकोपकारी कार्योके कारण उद 

+ कृतार्थयन्ति रक्षन्ति स्वभक्तान्‌ सर्वदेवताः + 


[देवत्ता- 


दैविक अंशके प्रतीकके रूपमें स्थानीय जनताद्वारा स्वीकारे गये 
और उनको भी देवतुल्य पूज्य माना गया । लोकदेवताओंके 
लोकोत्तर दिव्य खरूपसे यहाँकी जनताकी धार्मिक भाव- 
नाओंको तो संवल मिला ही, साथ ही अनेक कष्टोंके 
निवारणमें भी लोक-देवताओंको सहायक माना जाता है। 
ऐसे ही कुछ प्रमुख लोकदेवताओंका यहाँ संक्षिप्त परिचय 
दिया जा रहा है-- 
(१) गोगाजी 
गोगाजी राजस्थानके प्रमुख लोकदेवताके रूपमें मान्य 
हैं। भाद्रपदमासके कृष्णपक्षकी नवमी तिथिको उनकी स्मृतिमें 
त्योहार मनाया जाता है, जिसे 'गोगा नवमी' कहा जाता है। 
अश्वारोही योद्धाके रूपमें उनकी पूजा की जाती है। नागराजका 
अवतार मानकर सर्पदेवताके रूपमें राजस्थानके अधिकांश 
गाँवोंमें गोगाजीका स्थल, जिसमें पत्थरपर साँपकी मूर्ति खुदी 
होती है, प्रायः खेजड़ी (शमीवृक्ष) के नीचे पाया जाता है, 
इसलिये यहाँ 'गाँव-गाँव खेजड़ीने गाँव-गाँव गोगो” की 
कहावत प्रचलित है। गोगा नवमीके दिन कुम्हार गोगाजीकी 
मिट्टीकी अश्वारोही मूर्ति बनाकर किसानेकि घर ले जाते है, 
जहाँ उसकी पूजा होती है। रक्षाबन्धनपर बाँधी गयी राखियाँ 
खोलकर घोड़ेके पैरोंमें अर्पण की जाती हैं और खीर, लापसी 
और चूरमेका गोगाजीको भोग लगाया जाता है। महिलाएँ. 
दीवारोंपर सर्पाकार आकृतियाँ बनाकर गोगा चहुवाँणका 
कुंकुम-अक्षतसे पूजन करती हैं और गोगाजीके गीत गाती हैं। 
यहाँके गाँवोंमें आज भी जब किसीके घर साँप निकल आता 
है तो गोगाजीको दूधका छींट डालनेकी परम्परा देखनेको 
मिलती है। ऐसा करनेसे साँप उस घरमें बिना कोई नुकसान 
पहुँचाये वहाँसे निकल जाता है, ऐसा लोक-विधास है। . 
यहाँ ऐसी भी मान्यता है कि गोगाजीको पूजनेवाले 
व्यक्तिको साँप नहीं काटता और उनकी डारणमें जानेसे सर्प 
काटे हुए व्यक्तिपरं विष नही चढ़ता। सर्पदंशित व्यक्ति उनकी 
मनौतीसे ठीक हो जाता है। राजस्थानमें गोगाजीका प्रमुख 
पूजा-स्थल गोगामेडी (गंगानगर जिलेकी नोहर तहसीलसे 
सोलह मील पूर्वमें स्थित है) तथा दूसरा स्थल ददेखा (चूरू 
जिलेमें) है। इन दोनों स्थानोंपर गोगा नवमीको विशाल मेले 
लगते हैं। इसके अतिरिक्त राजस्थानमें स्थान-स्थानपर 


गोगाजीके स्थल हैं, जहाँ गोगाजीका पूजन होता है और 


गोगाजीसे सम्बन्धित लोकसाहित्य भी यहाँ प्रचुर मात्रामें 
(२) पाबूजी 


मिळता है। 
` वीरता, प्रतिज्ञापालन, त्याग, शरणागत-वत्सलता एवं 
गो-रक्षा-हेतु स्वयं बलिदानतक दे देनेके कारण राजस्थानकी 
जनता पाबूजीकी देवताके रूपमें पूजा करती है। पाबूजी 
“लक्ष्मणके अवतार' एवं 'ऊँटोंके देवता' माने जाते हैं। आज 
भी यहाँके ग्रामीण लोगोंमें यह विश्वास प्रचलित है कि 
पाबूजीकी मनौती माननेपर ऊँटोंकी बीमारी दूर हो जाती है। 
मारवाड़के कोलू गाँवमें पाबूजीका मन्दिर बना हुआ है। यहाँ 
प्रतिवर्ष पाबूजीकी स्मृतिमें मेला लगता है । इसके अतिरिक्त 
यहाँके कई गाँवोमें पाबूजीके स्थल (चबूतरे) पाये जाते हैं। 
पाबूजीकी वीरता और महिमाका गान यहाँ चारणों, भाटों तथा 
कवियोंने विभिन्न दोहो, कवित्तों, रूपको, छन्दों, गीतों, पवाड़ों, 
सोरठों आदिमें किया है। 'पाबूजीरी बात' और 'पाबूजीरी 
गाथा' में भी उनके गोरक्षार्थ किये युद्धका वर्णन तथा उनके 
उदात्त जीवन-चरित्रकी विविध घटनाएँ, वर्णित हैं । 
(३) रामदेबजी 
राजस्थानमें ऐसा प्रबल लोकविश्वास है कि रामदेवजी 
द्वारकाधीश भगवानके अवतारस्वरूप ही हैं। यहाँके कई 
अनेक ग्रामोंमें इनके छोटे-बड़े मन्दिर और स्थल बने हुए हैं, 
जिन्हें स्थानीय भाषामें 'देवरा' कहा जाता है। रुणेया या 
रामदेवरा रामदेवजीका प्रसिद्ध स्थान है, जहाँ इनका विशाल 
मन्दिर और रामसरोवर तालाब है । यहाँ प्रतिवर्ष भाद्रपदमासके 
शुक्क पक्षकी द्वितीयासे लेकर एकादशीतक भारी मेला लगता 
है, जिसमें राजस्थानके ही नहीं, गुजरात, मध्यप्रदेश, उत्तरप्रदेश 
आदि स्थानोंसे लाखों श्रद्धालु इनके दर्शनार्थ आते हैं । पश्चिमी 
राजस्थानके तो लगभग हर गांबोमें रामदेवजीका देवरा या 
'थान' (स्थान) बना हुआ अवश्य मिलता है । प्रायः किसी 
ृक्षके नीचे दो-चार फुट ऊँचा चबूतरा बनाकर रामदेवजीके 
पगलिये स्थापित किये हुए मिलते हैं। उस वृक्षपर या लम्बे 
बाँसपर रामदेवजीकी ध्वजा फहरायी जाती है । रामदेवजीकें 
श्रद्धालु भक्त और अनुयायी अपने घरोंमें भी रामदेवजीकें 
पगलिये स्थापित कर उनकी धूप-दीपसे प्रतिदिन पूजा करते 


अङ्क 1 


* बुन्देलखण्डके लोकदेवता » 

त त त 


हैं। कई लोग सोने अथवा चाँदीके पत्रपर रामदेवजीके 
पगलिये या मूर्ति खुदवाकर गलेमें पहनते है, जिसे यहाँकी 
स्थानीय भाषामें 'फूल' कहा जाता है। 

रामदेवजीके चमत्कारोंसे युक्त उनकी महिमा-गानकी 
रचनाएँ यहाँ बहुत लोकप्रिय हैं तथा रामदेवजीको असाध्य 
रोगों एवं भारी संकटोंसे मुक्ति दिलानेवाला माना जाता है। 
इनकी विशेषकर कुष्ठरोगको दूर करनेवाले देवके रूपमें 
अधिक मान्यता हे । 


(४) मल्लीनाथजी 


मारवाड़के लोक-जीवनमें मल्लीनाथजीके योगबलका 
बहुत प्रभाव रहा है । इस क्षेत्रके एक परगनेका नामकरण 
'मालानी' भी उन्हींके नामपर हुआ । तिलवाड़ा ग्राम जो पश्चिमी 
राजस्थानकी प्रसिद्ध नदी लूनीके किनारे बसा हुआ है, वहाँ 
सिद्धपुरुष मल्लीनाथजीको लोकदेवताके रूपमें माना जाता है 
और प्रतिवर्ष तिलवाड़ामें उनकी स्मृतिमें विशाल मेलेका 
आयोजन किया जाता है। 

(५) हरभूजी 

एक अलौकिक योगी, सिद्धपुरुष, शक्ति एवं ऐश्वर्यप्रदाता 
तथा वरदायी देवताके रूपमें 'हरभूजी' को राजस्थानमें विशेष 
मान्यता प्राप्त है । बेंगटी गाँवमें हरभूजी'का एक प्रसिद्ध मन्दिर 


बना हुआ है। (हाजी 
गायोंकी रक्षार्थ तथा वचनपालनके लिये अपने प्राणोंका 


त्याग करनेवाले तेजाजीको लोकदेवताका स्वरूप प्राप्त हुआ | 
सुरसरा (किशनगढ़) में उनका एक मन्दिर बना हुआ हे । 
राजस्थानके जाटोंमें तेजाजीके प्रति अधिक आस्था है। भादों 
सुदी दसमीको ये तेजाजीकी पूजा करते हे । तेजाजीकी स्मृतिमें 
परबतसरमें प्रतिवर्ष भाद्रपद शुक पक्षकी पञ्चमीसे पूर्णिमातक 
विशाल मेला लगता है। परबतसरके अलावा खड़नाल, 
सुरसरा, व्यावर आदि कई स्थानोपर भी तेजाजीके मेले लगते 
हैं और यहाँके कई गाँवोंमें तेजाजीके मन्दिर एवं चबूतरे बने 
हुए हैं। तेजाजीको गोगाजीकी भाँति सपकि देवके रूपमें 
पूजनेकी प्रथा भी यहाँ विद्यमान है तथा सर्पदंशके समय 
तेजाजीके नामकी ताँती बाँधनेका भी प्रचलन है। 
(७) देवजी ८ 

देवजीकी मान्यता गूजर जातिमें अधिक है । गूजर इन्हें 
लोकदेवताके रूपमें पूजते हैं। आसींद (मेवाड़) देहमालीमें 
इनके मन्दिर बने हुए हैं। भाद्र सुदी षष्ठी तथा माघ सुदी 
सप्तमीको मेले लगते हैं। 

इस प्रकार इन लोकदेवताओंके स्मारक, पूज्य एवं प्रसिद्ध 
स्थल इनके श्रद्धालुओके लिये आज भी तीर्थरूप हैं। 
स्थान-स्थानपर लगनेवाले मेलों तथा पूजा-महोत्सवोंसे यहाँके 
लोगोंके जीवनको सरस एवं उल्लसित तथा सुखी होनेका 
अवसर मिला है। उन लोकदेवताओंसे सम्बन्धित साहित्य, 
गीत, भजन, पवाड़ो आदिका पाठ एवं श्रवण कर आज भी 
यहाँका लोकमानस आनन्दित होता हे । 


बुन्देलखण्डके लोकदेवता 


श्रीगंगारामजी शास्त्री) 


बुन्देलखण्डमें यहाँके स्थानीय लोकदेवताओंके प्रति आवश्यक माना गया है। प्रायः प्रत्येक गाँवमें इनकी प्रतिष्ठाके 
जनमानसमें गहन आस्था और श्रद्धा-विश्वास है। यहाँके रूपमें अनेक चबूतरे बने हुए हैं देवशयनी एकादशीको इनके 
लोकजीवनमें इन मान्य देवताओंकी पूजा विशेष ढंगसे की विशेष पूजनकी सुदीर्घ परम्परा है। स्थानीय इतिहासमें इन्हें 
जाती है। यहाँ संक्षेपमें कुछ लोकदेवताओंके विशिष्ट रूप इस ओरछा नरेशोंसे सम्बद्ध माना गया हैं। | 
प्रकार वर्णित हैं-- (२) कुँवर साब 
(१) हरदौल बुन्देळखण्डके प्रायः प्रत्येक गाँवमें, गांवके बाहर अथवा 
में 'हरदौल' सर्वाधिक भीतर एक चबूतरेपर दो ईटें रखी रहती हें, जिन्हें कुँवर साब. 


बुन्देलखण्डे लोकदेवताओंमं के 
समादृत, प्रतिष्ठित और पूज्य देवताके रूपें माने जाते हैं। का चबूतरा कहा जाता है । इन्हें जनमानसमें लोकदेवताके . 
. रूपमें प्रतिष्ठा प्राप्त हे । 


विशेषरूपसे विवाहादिके अवसराँपर इनका पूजन-स्मरण रूप 

(३) रतनगिरिकी माता 

दतिया जिलेके सेवढासे आठ मील दूर दक्षिण-पश्चिमकी 
ओर रतनगढ़ नामक स्थान है। यहाँ एक ऊँची पहाडीपर दुर्गके 
अवशेष मिलते हैं। घने जंगलके बीचका यह स्थान अत्यन्त 
रमणीक है। इसी पहाड़ीपर एक देवीका मन्दिर बना हुआ है, 
जिसे रतनगढ़की माताके मन्दिरके नामसे जाना जाता है। 
कार्तिक शुक्ला द्वितीयाको यहाँ भारी मेला लगता है। यह स्थान 
यहाँ एक सिद्ध पीठके रूपमें प्रसिद्ध है। स्थानीय लोक- 
मान्यतामें इन देवीमाताकी अत्यधिक मान्यता है। ये यहाँ 
लोकदेवीके रूपमें पूजित होती हैं। 

(४) कारसदेव 

इस क्षेत्रमें प्रायः अनेक गाँवोंमें कारसदेवके चबूतरे बने 
हुए हैं। यहाँ प्रतिमासकी चतुर्थीको रातके समय गोपालक 
तथा अन्य व्यक्ति इकडे होकर ढक्का (डमरू-जैसा एक 
वाद्य-विशेष) बजाते हैं। कुछ क्षणोंके बाद किसी एक विशेष 
व्यक्तिमें देवताका आवेश होता है और वह लोगोंके दुःख-दर्द 
सुनकर उनके समाधानका उपाय बताता है। जब कोई दुधारू 
पशु दूध कम देने लगता है, दूध दूहने ही नहीं देता, अपने 
बछड़ेको नहीं पिलाता अथवा दूधमें रक्त आने लगता है तो 
इनके चबूतरेपर दूध चढानेसे ठीक हो जाता है । इसलिये यहाँ 
इन्हें पशुओंका अधिष्ठातृ-देवता भी समझा जाता है। 


+ कृतार्थयन्ति रक्षन्ति स्वभक्तान्‌ सर्वदेवताः * 


[देवता- 


वव तक कत मन्या फा! फफफफफफफफफफः अफफफफफधजप्कमा्ओअओी फक फ फक फा फक फमफाफो 


(५) कुलदेवता 

बुंदेलखण्डमें कुलदेवताकी पूजाको बाबूकी पूजा कहा 
जाता है । यहाँ प्रत्येक जाति और वर्गमें भिन्न-भिन्न तिथियोंमें 
बाबूकी विशेष पूजा की जाती है। किसीके यहाँ माघमासके 
शुक् पक्षकी द्वितीयाको कुल-परम्परानुसार यह पूजा सम्पन 
होती है तो किसीके यहाँ मार्गशीर्षके शुक्त पक्षकी द्वितीया 
अथवा फाल्गुनके शुक्त पक्षकी द्वितीयाको । 

(६) मातृका-पूजन 

गौर्यादि षोडशमातृका, सप्तघुत-मातृका आदिके पूजनका 
भी विधान है। यहाँ माङ्गलिक अवसरोंपर इनकी पूजा की 
जाती है, साथ ही बुन्देलखण्डमें खियाँ किसी भीतपर 
पुतलियोंके चित्र बनाकर भी इनकी पूजा करती हैं। इसे 'माँय 
पूजना' कहा जाता है माङ्गलिक अवसरपर कल्याणपरासि और 
कार्यकी निर्विन्न-सम्पन्नताके लिये कहीँ गोबर तो कहीं मिट्टी 
अथवा शक्करकी पुतलियाँ बनाकर उनकी प्रतिष्ठा और पूजा की 
जाती है। कुलदेवता और मातृकाकी सम्मिलित पूजाको 
माँय-बाबूकी पूजा कहा जाता है । 

इस प्रकार बुन्देलखण्डमै आस्था एवं विश्वासके 
प्रतीक-रूपमें अनेक लोकशक्तियों एवं ग्राम्य-देवताओंकी 
पूजा-अर्चा की जाती है। 


पौड़ीके ग्रामदेवता ताड़केश्वर महादेव 


पौड़ी-गढ़नाल जनपदके विकास-खण्ड लैन्सडौनसे 
लगभग अठारह किलोमीटरकी दूरीपर करीब आठ हजार 
फुटकी ऊँचाईपर पर्वत- शृंखलाओंके मध्य एक अत्यन्त 
रमणीक, शान्त एवं पवित्र स्थान है, इसके आस-पास सघन 
देवदारु-वन है । यहींपर एक ताडकेश्वर महादेवका मन्दिर है। 
स्थानीय भक्त ताडकेश्वरको शिवरूपमें मानकर उनकी 
पूजा-अर्चा करते हैं । यह एक विचित्र बात है कि इस मन्दिरके 
निकट ही एक पवित्र जलाशय है, आस-पास लगभग सात 


किलोमीटरकी दूशैतक कहीं भी जलका कोई स्थान नहीं है। 
इसे लोग 'ताडुकेश्वर महादेव'की ही महिमा मानते हैं। 
दूर-दूरसे यात्री यहाँ आते हैं। अपने स्वास्थ्यवर्धक परिवेश 
तथा देवभूमित्वके कारण दर्शनार्थी यहाँ आकर अद्भुत सुख 
एवं शान्तिका अनुभव करते हैं। यहाँ वर्षमें प्रायः दो बार 
विशेष पूजन-महोत्सव होता है। स्थानीय लोग अपने 
आम-देवता तथा स्थान-देवताके रूपमें इनकी पूजा करते हँ । 
--शर्मा पी० डी? खन्तवाल 


हिमाचलके लोकदेवता पहाडिया 


(आओण श्रीलालमोहरजी उपाध्याय, एम०ए०, पी-एचण्डी०) 


हिमाचल प्रदेशके स्थानीय ग्रामदेवता, जनदेवता और 


लोकदेवता हैं । कहा जाता है कि हिमाचल प्रदेशामें पहाडिया 


लोकदेवतामें पहाड़ियाका महत्पूर्ण स्थान है। हमीरपुरके ग्रामदेवता न होकर लोकदेवताके रूपमें मान्य हैं। इतना ही 
बाबा बालकनाथ तथा काँगड़ाके पहाडिया यहाँके जनप्रिय नहीं, इनके बारेमें ऐसी मान्यता है कि भगवान्‌ शङ्कर तथा माँ 


अङ्क 1 


पार्वतीके मानसपुत्रके रूपमें ही पहाड़िया लोकदेवता पूजित 
होते हैं। 

यहाँकी लोकमान्यताके अनुसार लोकदेवता पहाड़ियाके 
दो मुख्य रूप है--भोरू तथा घरू। भोरू अर्थात्‌ जो एकदम 
स्वच्छन्द है और जंगलोंमें पीपलपर रहता है, घरू पहाड़िया 
घरोंमें कोठोंपर रहता है। 

हिमाचल प्रदेशमें देहरा-गोपीपुरु ज्वालामुखी मार्गपर, 
चलाली, टिघरी तथा जयसिंहपुरमें पहाडिया लोकदेवताके 
प्रसिद्ध स्थान हैं, जहाँ दूर-दूरसे लोग मनौतियाँ करनेके लिये 
आते हैं। 

घरू पहाड़िया लोकदेवताका सबसे प्रसिद्ध स्थान मंडी 
नगरके राजमहलोंमें है । वहाँपर पहाडिया लोकदेवता--बाबा 


* मिथिलाके आम-देवता क ३९७ 


कोट देवताके नामसे प्रसिद्ध है । इस पहाडिया लोकदेवताके 
मन्दिरके परिसरमें सिंह तथा वृषभकी मूर्तियोंके अतिरिक्त भैरव, 
काली तथा चौंसठ योगिनियोंकी भी प्रतिमा स्थापित हँ । 

पहाडिया लोकदेवताकी प्रसन्नताके लिये उन्‍हें नैवेद्यके 
रूपमें कड़ाह (हलवा) चढ़ानेकी विशेष परम्परा है । स्थानीय 
भाषामें इसे 'पतली' कहा जाता है और मुख्यतः शनिवारको 
यह प्रसाद चढ़ाया जाता है। सबसे रोचक बात यह है कि 
जिस घरमें पहाड़िया लोकदेवताकी स्थापना हुई रहती है, उस 
घरकी लड़किंयोंकी जब शादी हो जाती है, तब वे ससुरालसे 
आनेपर वहींसे लायी सामग्रीसे देवताको 'पतली' चढ़ाती हैं। 
यह परम्परा हिमाचल प्रदेशके काँगड़ा, ऊना, हमीरपुर तथा 
विलासपुरमें आज भी होती चली आयी है। 


पो भक Sed 


मिथिलाके ग्राम-देवता 


(डॉ° श्रीजयमन्तजी मिश्र, एम०ए०, पी-एच०्डी० [राष्ट्रपति-पुरस्कृत ] ) 


मिथिलामें शैव, शाक्त, वैष्णव--सभीमें पञ्चदेवोपासना- 


* का प्रचलन है। अतः द्विजातियोंमें सूर्य,गणपति, दुर्गा, विष्णु 


तथा शिव--ये किसी भी धार्मिक कृत्यमें सामान्यतः पहले 
पूजे जाते हैं, तदनन्तर अपने-अपने देव-विशेषकी पूजा होती 
है। मिथिलाके गावोंमें कहीं-कहीं पञ्चमन्दिर दीखता है, जिसमें 
मुख्यतः लक्ष्मीनारायण तथा चार कोनोंमें सूर्य, गणपति, दुर्गा 
और शिव विराजमान दीखते हैं तथा कहीं मात्र शिवालय 
दीखता है तो कहीं कालीका मन्दिर और कहीं दुर्गा एवं कहीं 
हनुमानजीका ही मन्दिर दीखनेमें आता है। 

मिथिलाके हिन्दू-परिवारमें किसी-न-किसी कुलदेवताकी 
स्थापनाकर उनकी नियमतः पूजा करनेकी परम्परा है। इनमें 
दक्षिण काली, ज्वालामुखी, जगदम्बा, जालपा, धर्मराज 
आदिकी अपनी-अपनी परम्पराके अनुसार 'सीर' बनाकर पूजा 
की जाती है। इनमें भी अधिकांश परिवारोंमें पञ्चभगिनीसहित' 
त्रिपुरसुन्दरी दक्षिण कालिकाका सीरात्मक पीठ बनाकर पूजा 


करनेका प्रचलन है। “सीर के पार्श्वमे विषहरा और कहीं-कहीं 
शीतलाका भी पीठ बनाकर उनकी पूजा की जाती है। 

मिथिलामें “सीर'-स्थापनकी विशेष विधि है। गंगौटमें 
सप्तमृत्तिका' मिलाकर उसमें यथाशक्ति पञ्चरलर रखकर 
शास्त्रीय विधिसे सीरकी स्थापना की जाती है। इस सीरके 
ऊपर विशेष प्रकारसे निर्मित आँचल लटकाकर उसके ऊपर 
तथा दोनों ओर रक्त-पीतादि रंगोंसे चित्राङ्कन किया जाता है। 
इस प्रकार स्थापित कुलदेवीको मिथिलामें 'गोसाउनि'* कहते 
हैं। इनकी पूजा प्रतिदिन पञ्चोपचारसे होती है। मुण्डन, 
यज्ञोपवीत आदि शुभकमेकि अवसरपर कुलदेवीकी विशिष्ट घ 
पूजा की जाती है। जिनके घरमें ज्वालामुखी, जालपा या 
धर्मराज कुलदेवतारूपमें पूजित हैं, वहाँ भी विशेष अवसरोंपर 
विशेष पूजा की जाती है। 

मुण्डन, उपनयन, विवाह आदि शुभ अवसरोंमें इन 
कुलदेवताओंकी विशिष्ट पूजाके अतिरिक्त आभ्युदयिकके* 


१-त्रिपुर कालिका दुर्गा भवानी गिरिजा तथा। एताः पञ्चभगिन्यस्तु भवन्ति कुलदेवताः॥ 


२- गजाश्वरथ्यावल्मीकसंगमादध्रदगोकुलात्‌. 


1 राजद्वारप्रवेशाचच 


मृदमानीय निक्षिपेत्‌॥ (मत्स्यपुराण) 


३-प्रवाल, वैदूर्य, हीरक, पुष्पराग तथा इन्द्रनील अथवा प्रबाल, सुवर्ण, रजत, लाजावर्त, वैदूर्य । 


४-सहज सुमति वर दिअओ 'गोसाउनि' अनुगत गतितुअ पाया। 


--भक्तशिरोमणि विंद्यापति 


५-आभ्युदयिक वह माङ्गलिक श्रद्ध है, जिसमें पितरोंको विशेष विधिसे पिण्ड दिया जाता है। 

साथ-साथ षोडशमातृकाओंकी ' सविधि पूजा की जाती है, जो 
“मातुकापूजा'के नामसे प्रसिद्ध है। गोमयसे छोटी-छोटी 


गुटिका बनाकर 'सीर'के बगलमें आठ-आठकी दो पंक्तियाँ 


ऊपरसे नीचे बनायी जाती हैं । इन्हीं गुटिकाओंपर क्रमशः गौरी, 
पद्मा, शची, मेधा, सावित्री, विजया, जया, देवसेना, 
स्वधा, स्वाहा, माता, लोकमाता, धृति, पुष्टि, तुष्टि तथा 
आत्मकुलदेवताका ध्यानकर पात्र-विशेषमें इन 
घोडशमातृकाओंकी सविधि पञ्चोपचार-पूजा की जाती है। 
अन्तमें तीन गो-घृत-धाराएँ इनपर दी जाती हैं। व्रतोद्यापन 
यज्ञादि-कमेकि अवसरपर सप्तघृतमातृकाकी भी पूजा होती है । 
इस प्रकार सामान्य और विशेषरूपसे मिथिलामें आज भी 
कुलदेवताओंकी पूजा की जाती है। 
मिथिलामें आम-देवतारूपमें जिनकी मान्यता है, उनमें 
कतिपय सामान्य और कतिपय विशेष जातीय देवता हैं । कितु 
जाति-विरोषके द्वार जो वार्षिक पूजा होती है, उसमें सभी 
जाति-वर्गके लोग सम्मिलित होते हैं और आर्थिक सहयोग 
करते हें । यहाँके मान्य ग्राम-देवताओंका संक्षिप्त विवरण इस 
प्रकार है-- 
(१) ब्रह्म देवीन्रह्म--दाइबाबू 
ब्रह्मकी स्थापना अश्वत्थ (पीपल) वृक्षके नीचे या किसी 
पवित्र जलाशयके समीप बृहत्‌ मृत्पिण्ड बनाकर की जाती है। 
वहाँ एक या अनेक बाँसोंमें लाल ध्वज बाँधकर उसे गाडा 
जाता है। गाँवके लोग यहाँ आकर प्रतिदिन पूजा करते हैं। 
महामारी आदि किसी दुःस्थितिमें यहाँ ग्रामीणोंद्वार सामूहिक 
पूजा होती है और समय-समयपर पार्थिव महादेवका पूजन भी 
होता है। इन अवसरोंमें कुमारियों तथा वटुओंको भोजन 


कराया जाता है। 
(२) विषहरा 


मिथिलाके प्रत्येक उच्चवगीय परिवारमें प्रतिदिन . 


विषहराकी पूजा तो होती ही है, सामाजिक स्तरपर भी 
` विषहराका स्थान बनाया जाता है, जहाँ सर्पदंश होनेपर लोग 


* कृतार्थयन्ति रक्षन्ति स्वभक्तान्‌ सर्वदेवताः * 


[देवत्ता- 


फक 


विष झड़वानेके लिये आते हैं। श्रावण कृष्णा पञ्चमी जिसे 
मिथिलामें मौना पञ्चमी कहते हैं तथा श्रावण शुक्ला पञ्चमी 
नाग-पञ्जमीको, विषहरा (मनसादेवी) की सार्वजनिक पूजा 
होती है । उस दिन गृहद्वारपर नागका चित्र बनाया जाता है और 
दूघ-लावासे विशेष पूजा की जाती है। 
(३) सतीमाता 
कतिपय गाँवोंमें 'सतीमाई' का सार्वजनिक स्थान है। 
सतीमाता वहाँ ग्रामदेवतारूपमें पूजी जाती हैं। लोग वहाँ 
मनौती चढ़ाते हैं। वहाँ कुमारिकाओं तथा वटुओंको विशिष्ट 
भोजन कराया जाता है। 
(४)अघोरीनाथ 
ग्रामके पश्चिम-भागमें अघोरीनाथका स्थान बनाया जाता 
है। ये मुसहर जाति-विरोषके देवता माने जाते हैं। इनकी 
वार्षिक विशिष्ट पूजामें सभी वर्गेकि लोग एकत्र होते हैं। + 
(५) सलहेश 
गाँवके मध्यभागमें ही सलहेशका स्थान बनाया जाता 
है। ये दुसाध जाति-विरेषके देवता माने जाते हैं। इनकी 
वार्षिक विशिष्ट पूजामें समाजके सभी लोग एकत्र होते हैं। 
(६) दीनाभद्री 
दीनाभड्री मल्लाह जाति-विरोषके देवता हैं। इनका भी 
गाँवमें एक निश्चित स्थान होता है और इनकी भी वार्षिक 
विशिष्ट पूजामें सभी वर्गके लोग एकत्र होकर पूजामें सहयोग 
करते हैं। 
(७)महकार बाबा 
महंकार बाबा किसी जाति-विशेषके न होकर सभीके 
देवता हैं। गांवोमें कुसियार (ईख) को पेरकर जब गुड़ बनाया 
जाता है, वहाँ पहले महंकारकी पूजा नियमतः की जाती है | 
इनके अतिरिक्त सोखा, चित्रगुप्त, विश्वकर्मा, लोरिक, 
दुलरा दयाल, मण्डलबाबा, गनीनाथ आदि भी कुछ ऐसे 
देवतुल्य नाम हैं, जिनकी समय-समयपर पूजा होती है। 


poorer so 


र SSIS NI SANE SIONS सा CUT TO iO enn —— re 


१- गौरी पद्मा दाची मेधा सावित्री विजया जया | देवसेना 


स्वधा स्वाहा मातरो लोकमातरः ॥ 


लो घतः पुष्टिस्तथा तुष्टिरात्मनः कुलदेवता 
२- कीर्तिलक्ष्मीधृतिमेंधा. स्वाहा प्रज्ञा सरस्वती माङ्गल्येषु जे सप्ता 


घृतमातरः॥ 


ts 

१- उपासना'का अर्थ एवं उपासना-विज्ञान 

'उपगम्य आसनम्‌-आसना इति उपासना--समीप 
जाकर बैठनेका नाम 'उपासना' होता है। 'आस उपवेशने' 
(अर आ० से) इस धातुसे 'ण्यासश्रन्थो युच' 
(३।३।१०७) इस पाणिनि-सूतर्वारा 'युच' प्रत्यय करनेपर, 
उसे “युवोरनाकौ' (पा° ७। १। १) से 'अन' करनेपर फिर 
'उप' के साथ समास करनेसे 'उपासना' शब्द बनता है। 
यद्यपि भावमें प्रत्यय होनेसे यहाँ नपुंसकलिङ्ग होना चाहिये था, 
परंतु “स्त्रियां क्तिन' (पा° ३ । ३ । ९४) के अधिकारमें होनेसे 
यहाँ ख्नीलिङ्ग और 'टाप' हुआ। 

यहाँ समीप बैठना वैध-इष्ट होनेसे यह शब्द परिचर्या- 
पूजाके अर्थमें पर्यवसित हो जाता है । पूजा होती है परमात्माकी | 
परमात्माके सर्वव्यापक, अखण्ड एवं निराकार होनेसे और हमारे 
एकदेशीय, सखण्ड तथा साकार होनेसे, परमात्माके समीप 
बैठना उपपन्न (संगत) नहीं हो सकता, तन उपासना भी नहीं 
हो सकती--यह प्रश्न उठता है, इसपर यह स्मरण रखना चाहिये 
कि इसका उपाय वेदादि शास्रोमें बताया हे--'प्रतिमोपासना ।' 
जिसकी पूजा सम्भव न हो, उसका कोई प्रतीक, कोई प्रतिनिधि, 
कोई मूर्ति या कोई अङ्ग स्थिर कर लेना पड़ता है। उसीकी 
पूजासे उस उपास्यकी उपासना करनी पड़ती है। 

यहाँ यह भी समझ रखना चाहिये कि परमात्मा 'अङ्गी' 
होता है । अङ्गीकी उपासना-पूजा हो ही नहीं सकती। हमार 
आत्मा अङ्गी है, उसकी हमारे किसी रिष्यको गुरु-पूजावाले 
दिन पूजा करनी हो, तो क्या वह कभी कर सकता है ? कभी 
नहीं। अतः उसे उस अङ्गीकी पूजा किसी अङ्गद्वार ही कली 
पड़ेगी । वह छात्र गुरुके गलेमें पुष्पमाला डालेगा। उनके 
निराकार आत्मापर वह पुष्पमाला भला कैसे डाल सकता है? 
गुरुके अङ्ग गलेमें पुष्पमाला चढ़ानेसे वह पूजा अन्गी--गुरुके 
आत्माकी ही सम्पन्न हो जाती है । साकार अङ्गपर साकार माला 


__ देवोपासनाकी मूलभूत बातें... मूलभूत बातें 

चढी और उससे निराकार अङ्गी आत्मापर निराकर श्रद्धा चढी । 
इस प्रकार अङ्गपूजा या प्रतीकोपासना अथवा मूर्तिपूजासे 
अङ्गीकी प्रसन्नता स्वतः हो उठती है। इसके अतिरिक्त 
उपासनाका अन्य कोई सरल उपाय ही नहीं हे--'नान्य: पन्था 
विद्यतेऽयनाय ।' 


कहा जा सकता है--'निराकारका कोई अङ्ग नहीं बन 
सकता, निराकार एवं विशाल वह परमात्मा छोटी-सी मूर्तिमें 
कैसे समा सकता है । हम उस निराकारकी मनसे उपासना कर 
लेंगे। बुद्धिद्वारा उसका विचार कर लेंगे। उसे हृदयमें 
प्रतिष्ठापित कर उसकी पूजा कर लेंगे । वेदमन्त्रोसे उसकी स्तुति 
कर लेंगे । उस पूर्ण पुरुषका मनद्वारा आह्वान कर लेंगे और उस 
सर्वव्यापककी मनद्वारा परिक्रमा कर लेंगे, क्या आवश्यकता है 
प्रतिमोपासनाकी ?' * 

इसपर यह याद रख लेना चाहिये कि यदि परमात्माको 
हृदयमें प्रतिष्ठापित करके उसकी पूजा की जायगी, तो यह भी तो 
प्रतिमोपासना-सी होगी। यदि वह विशाल परमात्मा छोटी सी 
मूर्तिमें प्रविष्ट नहीं हो सकता तो उससे भी छोटे हृदयमें उसे कैसे | 
प्रतिष्ठापित किया जा सकेगा ? जड मनसे भी उसका पाना 
कठिन होगा--'न तत्र चक्षुर्गच्छति न बाग गच्छति नो मनो न 
विदमो न विजानीमः' (केनोपनिषद्‌ १। ३) । 

जब मनकी भी उसमें गति नहीं तो उस अनिर्वचनीयको 
हम परिमित वाणीसे कैसे प्राप्त कर लेंगे ? उस असीमितकी 
सीमा हम अपने सीमित मनसे कैसे बना सकेंगे ? कैसे उस 


असीमितकी 'मनसा परिक्रमा' कर सकेंगे ? स्पष्ट है कि ज | 
हम उसकी कुछ प्रतिमा अपने सीमित मनमें स्थिर कर लेंगे 
तब चाहे हम शरीरसे परिक्रमा करें, चाहे मनसे, यह सङ्गत हो . ९ डर 


सकता है, अन्यथा नही । 


प्रतिमोपासना जहाँ व्यावहारिक है, वहाँ स्वाभाविक भी हे 
ही। मनुष्य जब अवधानमें आता है और उसे इस सृष्टिमे जब॒ | 

* कृतार्थयन्ति रक्षन्ति स्वभक्तान्‌ सर्वदेवताः * 


[देवता- 

परमात्माको सत्ताका विश्वास हो जाता है, तब सृष्टिमें उसके 
कार्योको देखकर मनुष्यका मस्तक उसके सामने स्वतः झुक 
जाता है । जब मनुष्य देखता है कि मेरा उपास्य सर्वव्यापक है 
और मै एकदेशी हूँ, मैं उसकी सर्वव्यापक पूजा कर ही कैसे 
सकता हूँ? उस समय उसके समक्ष दो दृष्टिकोण उपस्थित 
होते हैं। एक तो अपने सर्वव्यापक उपास्यकी उपासनाके 
असम्भव होनेसे उपासनाका सर्वथा त्याग और दूसरा, उसकी 
एकदेशी उपासनाका अवलम्बन । बस, इसी दूसरे दृष्टिकोणसे 
प्रतिमोपासनाका अध्याय प्रारम्भ होता है। अत्यन्त ज्ञान हो 
जानेपर एक तीसरा दृष्टिकोण भी उपस्थित हो जाता है, वह 
है--अद्वैतवाद । अर्थात्‌ यह सम्पूर्ण जगत्‌ उसी परमात्माका 
विकास है, उससे भिन्न कुछ भी नहीं है। हम भी वहीं हैं। फिर 
उसकी उपासना क्या और कैसी? इस पक्षमें आत्मा- 
परमात्माके अभेद हो जानेसे उपास्य-उपासकका भेद नहीं रह 
जाता । अतः उपासनाकी आवश्यकता ही नहीं रह जाती । परंतु 
यह पक्ष पारमार्थिक होनेपर भी व्यावहारिक नहीं होता। 
व्यवहारमें मनुष्य एक उच्चकी उपासना करना चाहता है। 
उपासनामें सदा उस अभिन्नको भी भिन्न रखना चाहता है। 
सर्वत्र ओत-प्रोतको भी वह एकदेशी कर देता है, क्योंकि वह 
स्वयं एकदेशी होता. है। 
इसको यों समझना चाहिये कि उपास्य परमात्मा तो 
अणु-अणुमें सर्वत्र अखण्ड व्यापक है, पर उपासक एकदेशी 
है, पृथिवीपर बैठा है । वह उपास्यका ध्यान करना चाहता है 
तो एक दिशाकी ओर अपना मुख करता है। एक ही देशमें 
स्वयं बैठता है। ध्यानकी समाप्तिके समय "नमः शम्भवाय च 
मयोभवाय च मन्त्रसे अन्तिम नमस्कार भी एक ही अपने 
सामनेकी दिशाकी ओर कर सकता है। नमस्कार करनेके 
समय या तो सामने कोई दीवाल होगी या पृथ्वी अथवा सूर्यका 
तेज या आकाश | पर वे उसके नमस्कारके लक्ष्य नहीं होते। 


नमस्कारका लक्ष्य होता है--वही एक--उन सबमें व्यापक ` 


परमात्मा । बस, यह प्रतिमोपासनाका आदि-स्नोत है। 
उपासक जानता है कि मेरा उपास्य सर्वव्यापक है, पर मैं 
हूँ एकदेशी । मेरे ध्यानका विषय सीमित हो सकता है, पर वह 
उपास्य असीमित है। वह अखण्ड है, पर हम सब उसके 
उपासक खण्ड-खण्ड हैं, अतः में उपासक भी उसकी व्यापक 


पूजा नहीं कर सकता । यदि मैं चर्खीकी भाँति घूमता हुआ भी 
उसे नमस्कार करता जाऊँ, तब भी मेरा मुख एंक ही ओर 
रहेगा, युगपत्‌ सब दिशाओमै मैं परमात्माको प्रणाम नहीं कर 
सकता । अगत्या मुझे उसकी एकदेशी ही पूजा करनी पड़ेगी । 
बस, यहाँसे प्रतिमोपासना आरम्भ होती है, क्योंकि उसकी 
उपासना करनेका भाव उसे एकदेशामें रखनेका होता है। 
“उपगम्य आसना' (समीपस्थिति) का नाम 'उपासना' सार्थक 
भी तभी होता है, अन्यथा हम एकदेशी उस सर्वव्यापकके 
'उप' अर्थात्‌ समीप पहुँच ही कैसे सकते हैं? वहाँ 
प्रतिमोपासनाके अतिरिक्त हम उसकी उपासना अन्य ढंगसे कर 
ही नहीं सकते। यही होता है उपासना-विज्ञान । 
२-मन्त्र-ब्राह्मणात्मक वेदमें ्रतिमोपासना 
पहले कहा जा चुका है कि अङ्गीकी उपासना उसके 
किसी अङ्गके माध्यमसे हुआ करती है । उसी अङ्गको मूर्ति या 
प्रतिमा कहा करते हैं। उसी प्रतिमोपासनाको वेद भी प्रमाणित 
करता है | देखिये 
संवत्सरस्य प्रतिमा यां त्वा रात्रि उपास्महे । 
सा न आयुष्मतीं प्रजां रायस्पोषेण संसृज ॥ 
(अथर्ववेद सं ३। १०। ३) 
इस मन्त्रका भाव इस प्रकार है? (हे रात्रि! 
(हे उपासकोंको आनन्द देनेवाली !) संवत्सरस्य (प्रजापति 
परमात्माकी) प्रतिमा (मूर्ति) यां त्वां (जिस तेरी) उपास्महे 
(हम उपासना करते हैं), सा (वह तू)नः (हमारी) प्रजं 
(संतानको) आयुष्यमतीं (चिरायु करके उसे) रायस्पोषेण 
संसृज (धन-वस्रसे संयुक्त कर)।' इसमें प्रतिमाकी उपासना 
तथा प्रतिमासे प्रार्थना वैदिक सिद्ध हो रही है। 
३-विभिन्न देवी-देवताओंकी उपासना 
पहले कहा जा चुका है कि अङ्गी पस्मात्माकी पूजा खत: 
हो नहीं सकती, अतः उसे उसके किसी अङ्ग-विशेषको ही 
पूजाका माध्यम बनाना पड़ता है। सो अङ्गी भगवानके अर्ज 
देवता हुआ करते हैं, इसपर देखिये अथर्ववेदसंहिता 
यस्य त्रयस्त्रिंशद्‌. देवा अङ्गे गात्रा बिभेजिरे । 
तान्‌. वै त्रयस्रिशद्‌ देवानेके ब्रह्मविदो. विदुः ॥ 
(१०।७। २७) 
यहाँ देवताओंको परमात्माका अङ्ग बताया गया है! 


है] 

अहमात्मा गुडाकेश सर्वभूतस्थः 
अहमादिश्च मध्यं च भूतानामन्त एव च॥ 
(१०।२०) 
यहाँ भगवानको सबका आत्मा (अङ्गी) बताया गया 
है। अङ्गीकी पूजा अङ्गोके बिना कभी हो ही नहीं सकती-- 
यह हम पहले स्पष्ट कर चुके हैं। इसलिये हिंदूधर्ममे 
देवपूजाका आदर है । उसमें 'भगवद्वीता' सूचित करती है-- 
यदि अङ्गपूजा केवल अङ्गकी पूजाके उद्देश्यसे की जाती 
है और उसके पूजनसे केवल अङ्गकी पूजा उद्दिष्ट होती है, 
अङ्गीकी नहीं, तब वह अविधिपूर्वक होती है-- 
“यजन्त्यविधिपूर्वकम्‌' (९।२३) । 
उसका फळ स्वर्ग भी क्षीणे पुण्ये मर्त्यलोकं विशन्ति' 
(गीता ९।२१), गतागतकारक होनेसे नाशवान्‌ है। अतः 
नाशवान्‌ फलको चाहना अल्पबुद्धिता हुआ करती है । पर यदि 
अङ्गपूजाको अङ्गीकी पूजाका साधन माना जाय, लक्ष्य भी 
अङ्गीकी प्रसन्नता हो और उसमें फलाकाङ्क्षा भी न की जाय, 
तब उस अङ्गपूजनको भी साध्यका साधन समझनेसे वह 
अविधिपूर्वक (अज्ञानमूलक) नहीं होता, गतागतकारक भी 
नहीं होता । उसमें अल्पबुद्धिता भी नहीं रहती। 
ूर्व-पूजाकी अवैधताका भाव यह है कि कई 
काम्यविषयोके लोभी अपनी प्रकृतिके अनुसार विभिन्न 
देवताओंकी पूजा करते हैं (गीता ७1२०) | .वें उन 
देवताओंकी आराधनामें तत्पर होते हैं, पर उन्हें यह मालूम नहीं 
होता कि सभी देवपूजाओंके लेनेवारे अङ्गी भगवान्‌ ही हैं 
(गीता ७। २२) और वे ही उस देवपूजाका फल दिया करते 
हैं, अतएव वे यथार्थतासे च्युत हो जाते हैं और वह उनकी 
पूजा अवैध हो जाती है। 
ज्र पय देवी-देवताओंकी कक, 
है कि अङ्गीकी पूजा स्वतः हो नहीं सकती, अपने इष्ट 
ही उसका होना सम्भव होता है और देवता भगवानके अङ्ग 


होते हँ, जैसे कि पहले कहा जा चुका हे । अतः उपासनामें 


” देवी-देवताओंकी पूजाका यही रहस्य है कि अङ्गीकी पूजा 


अङ्गोके बिना नहीं हो सकती । इसलिये देवपूजाको साध्य न 
मानकर अज्जी--भगवानकी पूजाका साधन समझना चाहिये। 
यह पूजन वैध होगा। देवपूजाको साध्य मानना अवैध होगा, 
अथवा उसे प्रथम सीढ़ी जानना चाहिये। 
४-जपविज्ञान 

अत्येक विशिष्ट शब्द अपनी एक विशेषता रखता है। 
उसका प्रभाव दूसरेपर पड़ता ही है। पर वेद एक अपौरुषेय 
ज्ञानराशि है। इसके मन्त्रोंकी आनुपूर्वीका नियत होना और 
पदप्रयोग-परिपाटीका परिवर्तन न होना--इस बातसे उसकी 
विशेषता व्यक्त हो रही है। इसलिये वेदका नाम “मन्त्रः 
संहिता' प्रसिद्ध है। परिवर्तन न होनेसे सूचित हो रहा है कि 
इन मन्त्रोंका जपमें विनियोग है। कौत्स मुनि, जिनका मत 
निरुक्तमें श्रीयास्काचार्यने आलोचित किया है--'अनर्थका 
मन्त्राः' कहते हें । उनका भाव यह है कि मन्त्रोको अर्थकी 
दृष्टिसे नहीं देखना चाहिये। इसका आशय यह हुआ कि 
इनका उच्चारणमें प्रयोजन है। उच्चारणका जबतक कोई फल न 
हो, तबतक उससे कोन अपनी जिह्वाको श्रान्त करेगा ? तब 
इससे जपका फलयुक्त होना सिद्ध होता है। इस- 
लिये महाभाष्यकार श्रीपतञ्जलिमुनिने पस्पशाहिकमें 'ज्ञान- 
कर्मके धर्माधर्माधिकरण' में कहा है--“यथा वेदशान्दा : 
“ नियमपूर्वकमधीताः फलवन्तो भवन्ति।' इससे वेदमन्त्रोंके 
नियमबद्ध जपनेसे उससे फळप्रापिकी सिद्धि सिद्ध होती है। 
नहीं तो, कोत्समुनि इतने अज्ञानी नहीं थे कि मन्त्रोको निरर्थक 
कहते। अतः 'अनर्थक' कहनेका भाव उनका यह है कि 
इनका सामर्थ्य शब्दोंके उच्चारणमें है। अर्थोर्में वह सामर्थ्य 
नहीं। अर्थमें ध्यान देनेसे रान्दकी शक्ति मारी जाती हे । उसमें 
कुछ रुकावट पड़ जाती है । इसलिये “काव्यप्रकाश में वेदोंको 
शब्दप्रधान माना गया है । बीजमन्त्र अर्थहीन ही तो दीसत हैं, 
पर उनमें बड़ा सामर्थ्य होता हे । 'हों, हलो, ऐ' आदि बीजमन्त्र 
कितना प्रभाव रखते हैं, यह जानना हो तो चिन्तामणि बीज- 
मन्त्रके उपासक श्रीहर्षका--'नेषधचरित' महाकाव्य तथा 
उसका १३ वाँ सर्ग देखना चाहिये। 

फलतः वेदशाब्दोंका सामर्थ्य अमोघ हे । जप ज 

+ कृतार्थयन्ति रक्षन्ति स्वभक्तान्‌ सर्वदेवताः * 


[देवत्ता- 


RR ककमी याया अफ कककफकक फक फक फक फजकफफक फ्रफ फफफ्फ फ फफ अक क भव फक अक कक कक किमी कक नीम मीनी मीक फीची 


वाचि' (भ्वा० प° से०), 'जप मानसे च' (भ्वा० प° से०) 
दोनों प्रकारके मन्त्र-जपोंमें शक्ति विशेष होती है। इसलिये 
मन्त्रकी आनुपूर्वीर्में परिवर्तन कर देनेपर उसके लौकिक हो 
जानेसे उसकी शक्तिमें न्यूनता मानी जाती है। अतएव 
हमलोगोंकी कन्या भी मन्त्रके रब्दोंसे संस्कृत होकर ही 
किसीकी पत्नी बनती है। 
वेद-मन्त्रॉके खरसहित उच्चारणद्वारा भौतिक तत्वों एवं 
भौतिक जगत्पर तथा मन्त्रके देवतापर अभूतपूर्व प्रभाव डाला 
जा सकता है या उसे वशमें किया जा सकता है। वेद- 
मन्रॉके शुद्ध खरसहित उच्चारण एवं उनकी क्रियाओद्वारा 
अग्नि, जल, वायु, मेघ, विद्युत्‌ आदि देवशक्तियोंसे विविध 
उपयोग लिया जा सकता है । प्राचीन कालमें दिव्य द्रष्टा महर्षि 
लोग एक-एक मन्त्रके रहस्य एवं विज्ञानके अन्वेषणमें अपना 
सुदीर्घकालिक ब्रह्मचर्यका जीवन अर्पित कर दिया करते थे। 
अतः मन्त्र-दक्तिमें अवश्य ही विश्वास रखना चाहिये । 
इसलिये योगदर्शनमें 'जन्मोषधिमन्त्रतपःसमाधिजा: सिद्धय:' 
(४। १) कहा है। यहाँ मन्त्रशक्ति तथा उससे सिद्धि भी मानी 
गयी है। मन्त्र शब्दात्मक होता है। राब्दमें अचिन्त्य शक्ति 
होती है। वैर, प्रेम, क्रोध, शान्ति, कार्यसिद्धि तथा विविध 
क्रान्तियाँ, जो नित्यके व्यवहारमें दीखती हैं--ये सब 
रब्द-शक्तिसे ही हुआ करती हैं। शब्दोकि आनुपूर्वी विशेषसे 
सङ्गीत बन जाता है, जिससे पशु-पक्षी भी प्रभावित होते हैं। 
कई क्रियाओंका मन्त्रसे विधान होनेसे विशिष्ट प्रभाव उत्पन्न 
होता है । उन्हीं मन्त्रॉका संग्रह मन्त्रयाग 'वेद' प्रसिद्ध है । जैसे 
उपवेद, आयुर्वेदमें भी मन्त्र होते हैं, इसी प्रकार तन्त्रशास्त्रमें 
भी हैं | मन्त्रशक्तिसे ही ब्राह्मण वृष्टि करवाने या रुकवानेमें समर्थ 
होते हे--यह प्रसिद्ध है। जपादिमें यदि खर-वर्णादिकी 
अनुपूर्वीका भङ्ग कर दिया जाय, तब उसके फलमें भी भङ्ग 
हो जाता है। इसीलिये प्रसिद्ध है-- 
मन्त्रो हीनः स्वरतो वर्णतो वा मिथ्याप्रयुक्तो न तमर्थमाह । 
स वाग्वज्रो यजमानं हिनस्ति यथेन्द्रशत्रुः स्वरतोऽपराधात्‌ ॥ 
इन्हीं खरकी नुटियोंसे वृत्रासुरका वध हुआ--यह कथा 
सुप्रसिद्ध है। मानस-जपका प्रभाव सारे आकारामण्डलमें 
व्याप्त हो जाता है। इसलिये सूक्ष्मका प्रभाव स्थूलकी अपेक्षा 
अधिक होना प्रसिद्ध है। 


कई मन्त्र वेदसे भिन्न पुराणों तथा उनसे भिन्न तपस्तियोके 
भी होते हैं। उनमें मन्त्रेकि उद्धावक मुनियोंकी तपस्याका 
बल-प्रभाव रहता है। आविष्कारकोंकी तपस्या यावत्‌ 
कालावस्थायिनी होती है, तबतक वे मन्त्र भी सफल होते रहते 
है, बादमें वे निष्फल या निष्प्रभाव हो जाते हैं। पर वेद-मन्त्र 
अपौरुषेय हैं, सदा ही वे शक्तिसम्पन्न और सफल होते हैं। 
अवश्य ही उनका प्रयोक्ता शास्त्रोक्त अधिकारी, निष्ठावान्‌ तथा 
पूर्ण विद्वान्‌ एवं शुद्ध उच्चारणवाला होना चाहिये । इस प्रकार 
याज्ञिक मन्त्रोद्वारा वशीकृत देवशाक्ति हमपर अनुग्रह करती है । 
वह उच्चयोनि तथा लोकोत्तर बलशालिनी होनेसे हमें अपने 
मनोरथोंकी पूर्तिमें सुगम सुझाव देती है। उन मन्त्रोंके 
प्रकम्पनोंका प्रभाव हमारे शरीरपर होनेसे वे हमारे रोग आदिके 
परमाणुओंको बहिष्कृत करनेमें समर्थ हो जाते हैं। मानसिक 
एवं शारीरिक अखास्थ्य दूर हुआ, तो लोककल्याण स्वयं 
उपस्थित हो जाता है। 

५-गायत्री-उपासना-विज्ञान 

गायत्री-मन्त्र वेदका सारस्वरूप है, यह मनुस्मृति ` 
(२।७६-७७) में स्पष्ट है। इसलिये वेदारम्भ-संस्कारमें 
वेदोंके पूर््यर्थ मुख्यतया वटुको गायत्री-मन्त्रका दक्षिण कर्णमें 
उपदेश दिया जाता है। लौकिक दृष्टिसे भी गायत्री-मन्त्र 
महत्त्वपूर्ण है। इसे मन्त्राज समझना चाहिये। इस मन्त्रमे 
सूर्यसे बुद्धिकी प्रार्थना है, क्योंकि वह बुद्धका अधिष्ठाता देव 
है। इसी बुद्धिके दाता होनेसे ही सूर्योदयके समय चोरोंकी 
चौर्य-प्रवृत्ति तथा जारोंकी जारता-परवृत्ति हट जाती है। 

बुद्धकी प्रार्थथासे ही 'वृद्धाकुमारीवरन्याय' तथा 
'बद्धा्न्राह्मणबरन्याय'के अनुसार इससे सभी कुछ माँग 
लिया जाता है। एक वृद्धा कुमारीने पति, पुत्र, धन, धान्य, 
गाय आदिको चाहते हुए भारी तपस्या की । देवताने साक्षात्‌ 
होकर उसे एक वर माँगनेका आदेश दिया। तब उस वृद्धा 
कुमारीने वर माँगा कि “मैं अपने पुत्रको सोनेके पात्रमे 
घी-दूध-मिश्रित भात खाता हुआ देखना चाहती हूँ।' इस प्रकार 
उसने एक ही बरसे यौवन, पति, पुत्र, धन, धान्य, गाय आदि 
माँग लिये । 

इसी प्रकार एक जन्मान्ध, निर्धन, अविवाहित ब्राह्मणकी 
भी कथा है । देवताके मुखसे एक बरकी प्राप्ति जानकर उसने 

देवसे वर माँगा--'मैं अपने पौत्रको राजसिंहासनपर बैठा 
देखना चाहता हूँ।' इस प्रकार एक वरसे उसने अपनी आँखें, 
घन, यौवन, विवाह, खन, पुत्र, पौत्र आदि माँग लिये । यही 
बात है--बुद्धिकी प्रार्थनाकी । हमारे जो कार्य सिद्ध नहीं होते 
या उलटे पड़ जाते हैं, उसका मुख्य कारण हे--बुद्धिकी 
विपरीतता । इसी कारण प्रसिद्ध है--'विनाशकाले विपरीत- 
बुद्धिः ।' 


'बुद्धिका लक्षण यह है--'सर्वव्यवहारहेतुर्गुणो . 


बुद्धिरज्ञानम्‌।' बुद्धि सब व्यवहारोंका कारण है। 

जब चाणक्यके रिष्यने चाणक्यसे कहा था कि-- 
‘आपके ही आदमी आपका पक्ष छोड़कर राक्षसके पक्षमें जा 
मिले हैं।' तब श्रीचाणक्यने कहा कि 'सभीको जाने दो, 
“मा यातु बुद्धिर्मम' एक मेरी बुद्धि न जाय, शोष सभी हमें 
छोड़कर भले ही चले जायें ।' 

यद्यपि बुद्धिकी प्रार्थना हम लौकिक वचनोंसे भी कर 
सकते हैं तथापि वेदके अपौरुषेय एवं नियत आनुपूर्वीवाले 
तथा नियतपद-प्रयोग-परिपाटीवाले होनेसे उसमें अनन्यसदुझ 
अपूर्वता हुआ करती है, जिससे उसके द्वारा अतिशयित फल 
हुआ करता है। 

इसी बुद्धिकी महत्ता होनेसे ही भगवानने गीतामें 
कहा है-- 

“बुद्धिर्लुद्धिमतामस्मि ।' (७॥ १०), "गायत्री छन्द- 
सामहम्‌।' (१० । ३५) । गायत्री छन्द है, मन्त्रका नाम 
सावित्री है। “सावित्र्यास्तु परं नास्ति।' (मनुः २।८३) 
यहाँपर सावित्री-मन्त्रको सर्वश्रेष्ठ कहा है। इसी सावित्रीके 
जपसे क्रूर ग्रहोंका दुष्फल भी दूर हो जाता है। देखिये 
महाभारत, वनपर्वमें-- 

प्रजपन्‌ पावनीं देवीं गायत्रीं वेदमातरम्‌॥ 

ये चास्य दारुणाः केचिद्‌ ग्रहाः सूर्यादयो दिवि । 

ते चास्य सौम्या जायन्ते शिवाः शिवतराः सदा ॥ 

(२००।८३, ८५) 


इसी प्रकार गायत्री-मत्रका महत्त्व हैर 
चतुर्विशतिरुद्दिष्टा गायत्री लोकसम्मता ॥ 


य एतां वेद गायत्रीं पुण्या सर्वगुणान्विताम्‌ 


तत्त्वेन भरतश्रेष्ठ स लोके न प्रणञ्यति॥ 
(महार, भीष्म, ४। १५-१६) 
यहाँपर गायत्रीके अवलम्बनसे विनाशका दूर होना माना 
है । इसलिये उपासनामें गायत्री-मन्त्रका प्रयोग स्वत:सिद्ध है । 
६-माला-जप तथा माला-भेद्‌ 
श्रीमद्धगवढीता (१० । २५)मे कहा है--'यज्ञाना 
जपयज्ञोऽस्मि।' यहाँ जपको एक यज्ञ माना गया है। 
'विधिञचज्ञाजपयज्ञो विशिष्टो दशभिर्गुणै: ।' 

(मनु? २।८५) 
जप्येनैव तु संसिद्धयेद्‌ ब्राह्मणो नात्र संशयः । 
कुर्यादन्यन्न वा कुर्यात्‌”””””" ॥ 

(मनु० २। ८७) 
ब्राह्मण अन्य कुछ करे या न करे, परंतु जप अवश्य 
करे। इससे वह संस्कृत हो जाता है । 

“जपतां जुह्ृतां चैव विनिपातो न विद्यते ॥' 
(मनु० ४। १४६) 
'जो जप तथा हवनमें लगे रहते हैं, उनका पतन नहीं + 
होता ।' यह जपकी महिमा है। 
जपको यज्ञ कहा जाता है, यह पूर्वमें कहा जा चुका है। 
'यज्ञ' 'यज! धातुसे बनता है, जिसका अर्थ है- देवपूजा, 
देवताओंका सङ्गतिकरण और देवनिमित्तक दाना अतः 
पूजारूप उपासनामें तथा जपमें सहायक माला हुआ करती है, 
जिसका संकेत भगवद्वीतामे--'सूत्रे मणिगणा इव ॥? 
(७।७) में आया है | जपके लिये संख्या १०८ होती है, तदर्थ | 
मालाकी आवश्यकता होती है | जपनेके लिये माला इसलिये 
रखनी पड़ती है कि जपकी संख्या हो जाय । बिना संख्याके जप 
करना ठीक नहीं होता। बुहत्पराशरस्मृतिमें कहा है-- 
'अप्समीपे जपं कुर्यात्‌ ससंख्यं तद्‌ भवेद्‌ यथा ।' (४।४०) 
अब मालाएँ किस-किसकी हुआ करती हैं, इसपर उक्त 
स्मृतिकार कहते हैं 
स्फटिकेन्दराक्षरुद्वाक्षैः पुत्रजीवसमुद्धवैः । 
अक्षमाला प्रकर्तव्या प्रशस्ता चोत्तरोत्तरा ॥ 
अभावे त्वक्षमालायाः कुशग्रन्थ्याञथ पाणिना । 
यथाकर्थेचिद्‌ गणयेत्‌ ससंख्यं तद्‌ भवेद्‌ यथा ॥ | 


र 


४०४ 


+ कृतार्थयन्ति रक्षन्ति स्वभक्तान्‌ सर्वदेवताः * 


[दवता- 


पाडाअकपककअकजफकअहकजाापामकमकजककाताजलबाजजआकआधाओाक कफ फनिन नगर | | || ज अजजत कक कक कक लक लक. 


यहाँ स्फटिक (विल्लौर), इन्द्राक्ष, रुद्राक्ष, पुत्रजीव 
आदिकी मालाएँ कही गयी हैं। यदि वे न मिलें तो करमाला 
भी गृहीत की गयी है--हाथकी अँंगुलियोंसे गणना कर 
लेनी चाहिये। 
रुद्राक्षकी विशेषता बहुत प्रसिद्ध है। यदि वह असली हो 
तो उसे पहननेसे रक्तचापकी बीमारीका भी दूर हो जाना माना 
जाता है। यहाँ इन मालाओंका उपलक्षण है, इयत्ता नहीं कि 
अन्य माला न हो सके | तुलसीकी माला भी ली जा सकती 
है, उसमें सात्त्विक विद्युट्मदान-शक्ति विज्ञान-सम्मत होनेसे 
उसका भी उपयोग हो सकता है। उस तुलसी-मालाको पहने 
रहनेसे गण्डमाला रोगकी सम्भावना नहीं रहती। . 
प्रत्येक पलमें हमारे छः श्वास निकलते हैं । ढाई पल या 
एक मिनटमे पंद्रह श्वास निकलते हैं। एक घंटेमें ९०० 
श्वास निकलते हैं। बारह घंटोंमें १०,८०० श्वास होते हैं। 


हे दीर्घमायुः कृणोतु मे ॥ 
१ मरुद्गण, पूषा, बृहस्पति और यह अभि मुझे 
ॐ दीर्घमायुः कृणोतु मे॥ 


$ दीर्घमायुः कृणोतु मे॥ 

४ अग्निकी ज्वालाएँ, प्राण, ऋषिंगण 


।. 
८ 


दीर्घमायु: कृणोतु मे॥ 
5 दीर्घमायुः कृणोतु मे॥ 


, दीर्घमायुः कृणोतु मे॥ 


Ei 

देवताओंसे दीर्घायुष्यकी प्रार्थना 


५ सं मा सिञ्चन्तु मरुतः सं पूषा सं बृहस्पति: । सं मायमभिः सिञ्चन्तु प्रजया च धनेन च। 


प्रजा और धनसे सींचें और मेरी आयुकी वृद्धि करें। 
७ सं मा सिञ्चन्त्वादित्याः सं मा सिळन्त्वझय: । इन्द्र: समस्मान्‌ सिञ्चतु प्रजया च धनेन च । 


8 आदित्य, अग्नि और इन्र मुझे प्रजा और धनसे सींचें और मुझे दीर्घ आयु प्रदान करें। 
र सं मा सिञ्जन्त्वरुषः समर्का ऋषयश्च ये। पूषा समस्मान्‌ सिञ्चतु प्रजया च धनेन च । 


और पूषा मुझे प्रजा और धनसे सींचें और मुझे दीर्घायु प्रदान करें 
सं मा सिञ्चन्तु गन्धर्वाप्सरसः सं मा सिञ्चन्तु देवताः । भगः समस्मान्‌ सिञ्चतु प्रजया च धनेन च । 


गन्धर्वं एवं अप्सराएँ, देवता और भग मुझे प्रजा और धनसे 
सं मा सिञ्चतु पृथिवी सं मा सिञ्जन्तु या दिवः। अन्तरिक्षं समस्मान्‌ सिञ्चतु प्रजया च धनेन च ॥ 


.. पृथ्वी, चुलोक और अन्तरिक्ष मुझे प्रजा और धनसे सींचें तथा मुझे दीर्घ आयु प्रदान करें। 
४: सं मा सिञ्चन्तु अदिशः सं मा सिञ्चन्तु या दिशः । आशाः समस्मान सिञ्चन्तु प्रजया च धनेन च। 


18 दिशाएँ,प्रदिशाएँ और ऊपर-नीचेके प्रदेश मुझे प्रजा और धनसे सींचें तथा मुझे दीर्घ आयु प्रदान करें । 


इतने समय जीवको जप करना चाहिये। जैसा कि 
“योगचूडामणि' उपनिषद्‌ (३२) में कहा हे-- 


षदडतानि दिवारात्रौ सहस्राण्येकविंशतिः । 
एतत्संख्यान्वित मतत्रं जीवो जपति सर्वदा ॥ 


यहाँ दिन-रातके श्वासोंकी संख्या २१,६०० बतायी गयी 
है। पर रात सोनेके लिये है। यदि हम दिनमें एक माला करें, तो 
उसके एक सौ आठ दाने होते हैं । हमने एक सौ आठ बार जप 
किया । यदि उपांशु (जिसमें जपके अक्षर स्पष्ट सुनायी न दें) 
जप करें 'उपांशु: स्याच्छतगुणः' (मनु० २ । ८५), तो उसका 
सौगुना फल कहा गया है, तब १०८५६००=१०,८०० 
संख्याका दिनका जप हो जाता है। यह सोचकर मालाके १०८ 
दाने रखे गये । माला न मिल सके तो हस्तमालाका अवलम्बन 
करना चाहिये । 

सींचें और मुझे दीर्घ आयु प्रदान करें। थे , 


ES 


(अथर्ववेद) 


अङ्क 1 


* नग्न निवेदन और क्षमा-प्रार्थना + 


४० आन जज 
फ्री कस कक कफ कक फफझकफएफकफक कक फक कफ कफ; सविन कक भभभक कभ भभउडक उ फक्रफ क्कभ फ्फ फभ कक 
नग्र निवेदन ओर क्षमा-प्रार्थना 
भगवत्कृपासे इस वर्ष 'कल्याण'का विशेषाङ्क 'देवताडू* वरदानके रूपमें उनसे अमोघ अस्त एवं महान्‌ शक्ति भी प्राप्त 


पाठकोंकी सेवामें प्रस्तुत किया जा रहा है। 'कल्याण'की 
परम्परामें प्रतिवर्ष प्रकाशित विशेषाझेंमें यद्यपि देवताओंकी 
चर्चा किसी-न-किसी रूपमें अवश्य होती रही हे परंतु 
भारतीय वाङ्मयके सम्पूर्ण देवताओंका परिचय और स्वरूप 
आदिका एकत्र संकलन अबतक नहीं हो सका | चूँकि देवता 
हिन्दू-संस्कृति और भारतीय धर्मके मूलाधार हैं, अतः इस वर्ष 
यह विचार आया कि देवताओंका परिचयात्मक संकलन 
विशेषाङ्कके रूपमें प्रकाशित किया जाय। 
वास्तवमें मनुष्यलोकमें जन्म लेकर चतुर्विध पुरुषार्थको 
प्राप्त करना ही मानव-जीवनकी उपलब्धि है । धर्म, अर्थ, काम 
और मोक्ष- इन चार पुरुषा्थोके मिल जानेपर जीवनमें कुछ 
शेष नहीं बचता, जिसे प्राप्त करनेका प्रयत्न किया जाय। 
संसारमें जन्म-मरणके बन्धनसे मुक्त होना ही मोक्ष है, जो 
मनुष्यका अन्तिम लक्ष्य है। सामान्यतः मानव सुख-शान्ति 
और समृद्धिकी भी इच्छा करता है। जीवनको समृद्धिशाली 
बनानेके लिये मनुष्यको अनेक आवश्यकताओंकी अनुभूति 
होती है, जिन्हें पूर्ण करनेके लिये वह प्रयत्नशील भी होता है, 
परंतु अपनी आवझ्यकताओंको पूर्ण कर लेना उसके वशकी 
बात नहीं । संयोगवश कुछ अंशोंमें यदि आवश्यकताओंकी 
पूर्ति हुई भी तो उस प्राणीको उससे पूर्ण तृप्ति नहीं हो पाती,इस 
समस्यापर भारतीय दाझीनिकोंने विरोषरूपसे विचार किया और 
वे इस निष्कर्षपर पहुँचे कि इहलोक एवं परलोकमें सुख- 
शान्ति और समृद्धिका मूल कारण देवताओंकी उपासना आदि 
पुण्य कार्य और भगवदनुग्रह ही है। 
यही कारण है कि देवोपासनाके बलपर ही प्राचीन 
कालमें हमारे पूर्वज विशेष सामर्थ्यवान्‌ थे। धन-सम्पत्तिकी 
पूर्णता, झारीरकी आरोग्यता, पारिवारिक सुख एवं अत्तर्मनमें 
शान्ति आदि आजकी अपेक्षा उन दिनों बहुत अधिक होती 
थी। उनमें यह सामर्थ्यं होती थी कि वे अपनी इच्छा एन 
स्मरणमात्रसे देवताओकि दर्शन कर सकते थे तथा सशरीर 
देवलोकोमें भी भ्रमण करनेकी उनमें क्षमता थी। वे अपनी 
उपासना एवं आराधनासे अपने उपास्य देलक ससक 


कर लेते थे। अपने प्राचीन अन्थोमें इस बातके अनेक प्रमाण 
उपलब्ध हैं। ये देवता व्यास, वाल्मीकि और वसिष्ठ आदिसे 
प्रत्यक्ष मिलते थे और, व्यवहार करते थे। देवताओंद्वारा 
पाण्डवॉकी उत्पत्तिकी कथा भी सत्य है। 

अब यह प्रश्न उठना स्वाभाविक है कि देवता कौन हैं? 
और इनकी आराधना-उपासना क्यो तथा कैसे होनी चाहिये ? 

भारतीय दर्शन एवं अपने शास्त्रॉके अनुसार इस जगतमें 
जैसे मनुष्ययोनि और इसके साथ पशु-पक्षी तथा कीटः 
पतंगादि योनियाँ भी हैं, उसी प्रकार परलोकमें देवयोनि है। 
मनुष्योके शरीर पृथ्वीतत्त्र-प्रधान होते हैं, जब कि देवताओंके 
शरीर तेजस्‌-तत्त्व-प्रधान होते हैं। ये दिव्य और शुद्ध तो होते 
ही हैं, साथ ही सर्वदा संतृप्त और आनन्दित भी रहते हैं। इनके 
शरीरमें दिव्य सुगन्धि, उज्ज्वल निर्मळता तथा भव्य दीप्तिं और 
कान्ति सदा परिव्याप्त रहती है। इसके अतिरिक्त इनमें 
संकल्पसिद्धि, अप्रतिहत-गति, त्रिकालज्ञान, राग-द्वेषादि 
द्वन्द्वराहित्य इत्यादि अलौकिक गुण एवं असीम सामर्थ्य भी 
विद्यमान रहता है, जो मनुष्योंमें नहीं दीखता देवताओंका यह 
गुण है कि जो गुण और जो सामर्थ्य उन्हे प्राप्त है, वे उसे अपने 
उपासक और भक्तको भी प्रदान करनेकी सामर्थ्य रखते हैं! 

शास्रोके अनुसार देवता दो प्रकारके होते हैं-- 


१-नित्य देवता 


नित्य देवताओंका पद प्रवाह-रूपसे नित्य होता है, इन्हें 
आजानदेवता भी कहा जाता है। ये देवलोकके बड़े अधिकारी 
होते हैं। इनके भी दो भेद होते हैं--प्रथम भगवत्कोटिके 
देवता--गणेश, विष्णु, शिव, शक्ति और सूर्य- इन पांचों 
देवताओंमेंसे किन्ही भी एक देवताकी पूर्ण ब्रह्मके रूपमें 
उपासना हो सकती है तथा उनके साथ अन्य चारोंकी 
देवकोटिमें उपासना होती है। दूसरी कोटिमें ड 
देवता- इन्द्र, वरुण, आदित्य, रुद्र आदि साधारण देवता हैं। 
जिनके पद तो निरन्तर बने रहते है, किंतु अधिकारी बदलते 
रहते हैं। इनके बदलनेका समय निश्चित रहता है । 

२-नेमित्तिक देवता 
इन देवताओंका पद समय-समयपर बनता है और नष्ट 
हो जाता है, इनमें भी दो भेद हैं-- 

(क) मर्त्यदेवता--जो प्राणी मानव-योनिमें जन्म 
लेकर यज्ञ-यागादि पुण्य कर्मेकि बलपर खर्गादि लोकोंको प्राप्त 
करते है, वे 'मर्त्यदेवता' की कोटिमें आते हैं। पुण्य क्षीण 
होनेपर उन्हें वापस लौटना पड़ता है--'क्षीणे पुण्ये मर्त्यलोकं 
विझान्ति।' 

(ख) अधिष्ठातृदेवता--संसारकी प्रत्येक वस्तुका 
एक अधिष्ठातृ-देवता होता है। यदि कोई नये घरका निर्माण 
हुआ तो उस गृहके अधिष्ठतृ-देवता होंगे और उस गृहके 
टूटते ही उनका वह अधिकार नष्ट हो जायगा। इसी प्रकार 
किसी नवीन ग्रामका निर्माण होगा तो वहाँके एक ग्रामदेवता 
होंगे। उस वस्तु तथा स्थानकी सुरक्षा एवं कल्याणके लिये इन 
अधिषठातु-देवोंकी पूजा आवश्यक होती है। 

इसीलिये देवताओंकी संख्या नहीं हो सकती। अपने 
झास्नोमें देवताओंको असंख्य कहा गया है। जितनी वस्तु 
होगी, उतने ही देवता भी होंगे। 

निरुक्तके दैवतकाण्डमें देवताओंके स्वरूपके सम्बन्धमें 
विचार किया गया है, जिससे यह निष्कर्ष निकलता है कि वे 
कामरूप होते हैं, वे स्वेच्छासे स्री-पुरुष या अन्य कोई भी रूप 
धारण कर सकते हैं। वेदान्त-दर्शनमें कहा गया है--'देवता 
एक ही समय अनेक स्थानोंमें भिन्न-भिन्न रूपसे प्रकट होकर 
अपनी पूजा स्वीकार कर सकते हैं।' 

देवताओंके यजन-पूजन और उनकी उपासनासे लौकिक 
तथा पारलौकिक दोनों प्रकारकी उन्नति बड़ी सरलतासे सिद्ध 
हो सकती है। भौतिक समृद्धि प्राप्त करना देवोपासनाका 
अत्यन्त सामान्य फल है । कोई चाहे तो अपनी तपस्या एवं 
उपासनाके द्वारा स्वर्गमें कल्पभरके लिये स्थान प्राप्त कर सकता 
है तथा इन्द्र भी बन सकता है । देवोपासनाके द्वारा यह सब 
कुछ बहुत ही सुलभ है, किंतु वास्तवमें जो सबसे ऊँची बात 
है, वह है परम लक्ष्यकी प्राप्ति, मानवजीवनका लक्ष्य है-- 
शाश्वत शान्तिकी प्राप्ति । यह शाश्वत शान्ति ही भगवत्परप्ति है, 
जन्म-मरणके बन्धनसे मुक्त होना है, संसार-सागरसे मोक्ष पाना 
है और यही है अखण्ड आनन्द । 


+ कृतार्थयन्ति रक्षन्ति स्वभक्तान्‌ सर्वदेवताः * 


[देवता- 


क्धीककफफफफफफ फक क अफक प्िकसिफिकी कक कक 


अपने शास्त्र यह कहते हैं कि देवताओंका यजन-पूजन 
और उपासना आदि सकाम भावसे किये जाते हें तो इस 
लोककी समस्त कामनाएँ पूर्ण होती हैं और परलोकमें इन्द्रत् 
और पास्मेष्ठयपदकी प्राप्ति होती है। और यदि यही कर्म 
निष्काम-भावसे किये जाते हैं तो अन्तःकरणको शुद्ध करके 
भगवानकी भक्ति अथवा तत्त्वज्ञानकी प्राप्तिके हेतु होते हें । चाहे 
सकाम हो या निष्काम, किसी भी अवस्थामें देवोपासना 
लाभदायक ही होती है। 

श्रीमद्धगवदगीतामें सात्विक पुरुषोंका वर्णन करते हुए 
भगवान्ले कहा है--'यजन्ते सात्त्विका देवान! अर्थात्‌ 
सात्त्विक पुरुष देवताओंकी पूजा करते हैं। शारीरिक तपोंमें 
सर्वप्रथम स्थान देवपूजाको ही प्राप्त है । गीतामें यह स्पष्ट कहा 
गया है--'मनुष्य यज्ञद्वारा देवताओंको प्रसन्न करें और देवता 
मनुष्योंकी उन्नति करें, इस प्रकार एक दूसरेके सहकारी बनकर 
परम कल्याण प्राप्त करें। यहाँ यह भी कहा गया है कि 
संसारकी सम्पूर्ण सुख-सम्पत्ति देवताओंसे ही प्राप्त होती है, 
इसलिये उनकी वस्तु उनको दिये बिना जो भोगते हैं, वे एक 
प्रकारके चोर हैं--'स्तेन एव सः ।” भगवानकी यह वाणी 
प्रत्येक साधकको सर्वदा स्मरण रखनी चाहिये। 

देवोपासना जिस-किसी प्रकार नहीं की जा सकती। 
अपने इष्टदेवको प्रसन्न करनेके लिये उपासनाकी कुछ मूलभूत 
बातें शास्त्रोंमें वर्णित हैं, जिन्हें ध्यानमें रखना चाहिये । 

देवताओंके यथार्थ खरूपको देवता ही समझ सकते हैं 
अर्थात्‌ देवताकी संनिधि प्राप्त करनेके लिये देव-खरूपको 
विशेष रूपसे हृदयङ्गम करना आवश्यक है। शास्त्र कहते 
हैं--'देवो भूत्वा यजेददेवं नादेवो देवमर्चयेत्‌। 
अर्थात्‌ खयंमें देवत्वका आधानकर ही व्यक्ति देवताकी 


पूजाका अधिकारी बनता है। इसके लिये यह आवश्यक है 


कि वह धरातलके गुणोंसे कुछ ऊपर उठकर दैवी गुणोंको 
खयंमें समाहित करे । काम, क्रोध, लोभ, मोह, मद, मात्सर्य, 
राग और द्वेष आदि दुर्गुणोंसे दूर हटकर शुद्ध अन्तःकरणवाली 
व्यक्ति ही अपनी देव-साधनामें शीघ्र सफलता प्राप्त करनेका 
अधिकारी होता है। अतः यथासम्भव इन दुर्गुणोंसे बचनेका 
प्रयल करना चाहिये । 

देवत्वके आधानके लिये झाखोंने कुछ बाह्य प्रक्रिया भी 

बतायी है, जिसका देवाराधन-यजन-पूजनमें सावधानीपूर्वक 
पालन करना चाहिये । शरीरकी आन्तरिक शुद्धिके साथ-साथ 
बाह्य शुद्धिकी भी आवश्यकता है। इस स्थूल शरीरमें 
अपवित्रताका ही साम्राज्य है । इसलिये इसे देवपूजाका तबतक 
अधिकार नहीं, जबतक यह शुद्ध एवं दिव्य न हो जाय। 


~ जबतक इसकी अपवित्रता बनी रहती है, तबतक उसके स्पर्श 


और स्मरणसे ग्लानिका उदय चित्तमें होता रहता है । इसलिये 
उपासकको सर्वप्रथम शौचादि क्रियाका पालन करते हुए शुद्ध 
जलसे खान करके स्वच्छ एवं पवित्र व्र धारण करने 
चाहिये । शुचिवेशका अपना एंक विशेष महत्त्व माना गया है। 
इसके साथ ही अशुचिताके दोषको मिटानेके लिये तथा 
देवत्वका आधान स्वयंमें करनेके लिये न्यासका भी विशेष 
महत्त्व कहा गया है । शरीरके प्रत्येक अवयवमें जो क्रियाशक्ति 
मूर्छित है, उसको जगानेके लिये न्यास ही एक महौषधि है। 
न्यासके द्वारा परमानन्दमयी अवस्थाका विकास होकर भगवान्‌ 
ही है और भगवानके अतिरिक्त कोई अन्य सत्ता नहीं है-इस 


> सत्यका साक्षात्कार हो जाता है। शारीरके रोम-रोममें देवता, 


अणु-अणुमें देवता अर्थात्‌ देवतामय शरीर हो जानेकी स्थितिमें 
यह मन भी दिव्य हो जाता है। 

देवोपासनामें यजन-पूजन, बाह्मरूपमें तथा मानसिक 
रूपमें--दोनों प्रकारसे बताया गया है। इसके साथ-साथ 
अपने इष्टदेवके मन्त्रॉंका जप और उनका स्मरण-चिन्तन यह 
सब देवाराधन ही है। अपना कल्याण चाहनेवाला पुरुष यह 
सब कृत्य यदि निष्काम-भावसे करता है अथवा अपने 
इष्टदेवमें प्रगाढ भक्तिकी कामनासे करता है तो वह शीघ्र ही 
संसारके जन्म-मरणके चक्रसे छूटकर परमात्म-परभुको प्राप्त कर 
लेता है। यही है देवाराधनकी महनीय सार्थकता। 

आजके इस भौतिक युगमें देवता, ईश्वर आदि त्तत्वोंमें 
विश्वास न करना ही बुद्धिमत्ता, विद्वत्ता एवं सूक्ष्म तार्किकताका 
प्रमाण माना जाता है । यद्यपि विश्वमें इन विचारोंका विशाल 
साहित्य भी उपलब्ध है । मुख्यरूपसे मार्क्स, ऐजित्स, लेनिन, 
हीगल तथा कांट आदिके सिद्धान्त इसी आधार-शिलापर 
आधारित हैं। रूस, चीन आदि पाश्चात्य देरोमें पिछले कई 
अरसोंसे यही धारणा व्याप्त रही है। प्रायः एक ही 
शताब्दीपूर्वके प्रबल युक्ति, तर्क और राजनीतिक धारणाओंपर 


आधारित साम्यवादियोंके सुदृढ़ दुर्ग सम्पूर्ण विश्वमै आज बड़ी 
तीव्र गतिसे ध्वस्त हो रहे हें और वहाँकी भी अदेववादी 
अदृष्टविरोधी धारणा सर्वथा ध्वस्त हो चुकी है। यह 
परम्परा सृष्टिसे अनवरत ऐसी ही चली आयी है तथा वैदिक 
देववादी आस्तिक परम्परा ही सदा विजयी और सुस्थिर होती 
चली आ रही है। इस विषयपर साङ्गोपाङ्ग विचार करना 
आवश्यक प्रतीत होता है। आज देवताओंकी पूजा, भक्ति, 
उपासना आदि करनेवालोंको उच्चज्ञान, विचार, विद्या-बुद्धिमें 
अक्षम, अयोग्य एवं अल्पज्ञ मानकर सर्वथा उनकी उपेक्षा कर 
दी जाती है और उनकी कोई बात नहीं सुनना चाहता। 

किंतु यह स्थिति कोई नयी नहीं है। पहले भी चार्वाक 
आदि अनेक दार्शनिकोने बड़े प्रौढ़ एवं सूक्ष्म तकों एवं 
युक्तियोंक आधारपर इसी बातका समर्थन किया था, जिनकी 
अंशभूत कुछ सार बातें जहाँ-तहाँ इतिहास-पुराणोंमें अब भी 
मिलती हैं, जिन्हें देखकर अनुमान होता है कि इनकी प्रतिपादन- 
परम्पराके सामने आजके इन नास्तिक वैज्ञानिकोंके निबन्ध एवं 
कथनशैली बालकोंके समान है। 

सर्वसाधारण जनमानसको हिन्दू-संस्कृति एवं धर्मके 
मूलाधार देवताओंका समग्र रूपसे परिचय प्राप्त हो सके, 
उनके स्वरूपका ज्ञान हो सके, इस टुष्टिसे यह 'देवताङ्क' 
आपकी सेवामें प्रस्तुत किया जा रहा है, जिसमें मुख्य रूपसे 
देव-खरूपके उद्भव एवं विकास, देव-चरित्रसे सम्बद्ध 
उपयोगी रोचक कथाएँ, इन्द्रादि वैदिक देवताओंके साथ 
तरिदेवों एवं त्रिशक्तियोंका रहस्य, पञ्चदेवोपासना, विभिन्न देवोंके 
विभिन्न अवतार उनके आयुधों, वाहनों, परिकरा एवं 
परिच्छदोंका विवरण, विभिन्न ग्राम्य-शाक्तियों एवं 
लोकदेवताओंका संक्षिप्त परिचय तथा देवोपासनाकी विभिन्न 
पद्धतियोंका वर्णन, देशके विभिन्न भागोंमें प्रतिष्ठापित 
देवताओंका दिग्दर्शन कराया गया है। 

इस वर्ष विशेषाङ्कके लिये लेख तो बहुत आये, परंतु हम 
जिस रूपमें विशेषाङ्कको सँजोना चाहते थे, उस प्रकारकी 
सामग्री अत्यल्प मात्रामें ही प्राप्त हुई, जिसके कारण यथासाध्य 
अधिकांश सामग्री यहाँ निभागमें ही प्रायः तैयार करनी पड़ी । 
विशेषाडुके प्रकाशनमें प्रतिवर्ष कुछ कठिनाइयाँ और समस्या 
आ जाती हैं। इस वर्ष भी कुछ विशेष कठिनाइयोंका क क 


woe. 


करना पड़ा। गत दो वर्षोसे महँगाईंकी अनवरत अप्रत्याशित 
वृद्धिके कारण प्रतिवर्ष 'कल्याण'के मूल्यमें न चाहनेपर भी 
वृद्धि करनी पड़ जाती थी। महँगाईंका यह क्रम इस वर्ष भी 
रुका नहीं । 'कल्याण'के लागत मूल्यमें इस वर्ष पुनः विशेष 
वृद्धिका अनुमान लगाया गया। लगातार मूल्यवृद्धि 
“कल्याण'की नीति न होनेके कारण इस वर्ष हमें पुनः 
'कल्याण'का मूल्य बढानेमै अत्यधिक संकोचका अनुभव हो 
रहा था। बहुत विचार करनेपर 'न्यास-मण्डल'ने यह निर्णय 
लिया कि इस वर्ष 'कल्याण'के वार्षिक शुल्कमें वृद्धि न की 
जाय | घारेकी राशिको कम करनेकी दृष्टिसे विशेषाङ्क तथा 
साधारण अङ्कके कुछ पृष्ठं तथा कुछ चित्रोंको कम करनेका 
निर्णय लिया गया । जिसके कारण 'देवताङ्क'की सम्पूर्ण सामग्री 
विशेषाङ्कमें समाहित कर पाना सम्भव नहीं हो सका । यद्यपि इस 
अङ्कके साथ दो मासके परिरिष्टाड भी भेजे जा रहे हैं, जिसमें 
बची हुई सामग्रीके कुछ अंशॉंका समायोजन करनेका प्रयत्न 
किया गया है । फिर भी कुछ महत्त्वपूर्ण सामग्रियाँ तथा माननीय 
विद्वान्‌ लेखकोंके विशेषाडुमें प्रकाशनके लिये स्वीकृत लेख 
नहीं दिये जा सके हैं। जिसके लिये हमें अत्यधिक खेदका 
अनुभव हो रहा है । यद्यपि इनमेंसे कुछ सामग्री हम आगेके 
साधारण अड्डोमें देनेका प्रयत्न अवश्य करेंगे, परंतु विशेष 
कारणोंसे यदि कुछ लेख प्रकाशित न हो सके तो विद्वान्‌ लेखक 
हमारी विवशताको ध्यानमें रखकर हमें अवश्य क्षमा करनेकी 
कृपा करेंगे । 
हम अपने उन सभी पूज्य आचायों, परम सम्मान्य पवित्र- 
हृदय संत-महात्माओं, आदरणीय विद्वान्‌ लेखक महानुभावोंके 
श्रीचरणोमें प्रणाम करते हैं, जिन्होंने 'विशेषाङ्क'की पूर्णतामें 
किंचित्‌ भी योगदान किया है। सद्रिचारोंके प्रचार-प्रसारमें वही 
निमित्त हैं, क्योंकि उन्हींके सद्धावपूर्ण तथा उच्च विचारयुक्त 
भावनाओंसे 'कल्याण'को सदा शक्तिखोत प्राप्त होता रहता है । 
. हम अपने विभागके तथा प्रेसके अपने उन सभी सम्मान्य 
साथी, सहयोगियोंको भी प्रणाम करते हैं, जिनके स्नेहभरे 
सहयोगसे यह पवित्र कार्य सम्पन्न हो सका है । हम न्रुटियों और 
व्यवहार-दोषके लिये उन सबसे क्षमा-प्राथीं हैं। 


* कृतार्थयन्ति रक्षन्ति स्वभक्तान्‌ सर्वदेवताः * 


. [देवता- 


विस्मृत नहीं कर सकते । सर्वप्रथम मैं वाराणसीके समादरणीय 
५० श्रीलाळनिहारीजी शास्त्रीके प्रति हृदयसे आभार व्यक्त करता 
हुँ, जिन्होंने विभिन्न देवताओंका वर्णन और उनकी कथाएँ 
'विशेषाडु'के लिये तैयार कर निष्काम-भावसे अपनी सेवाएँ 
परमात्मप्रभुके श्रीचरणोंमें समर्पित की हैं। तदनन्तर मैं डॉ० 
श्रीमहाप्रभुलालजी गोस्वामीके प्रति अपनी कृतज्ञता व्यक्त करता 


हुँ, जिनका सहयोग और सत्परामर्शप्रारम्भसेही प्राप्त होता रहा है। क 


इस अङ्कके सम्पादनमें अपने सम्पादकीय विभागके पं० 
श्रीजानकीनाथजी शर्मा एवं अन्य महानुभावोंने अत्यधिक 
हार्दिक सहयोग प्रदान किया है, इसके सम्पादन एवं प्रूफ- 
संशोधन तथा चित्र-निर्माण आदि कार्योमें जिन-जिन लोगोंसे 
हमें सहृदयता मिली है, वे सभी हमारे अपने हैं, उन्हें धन्यवाद 
देकर हम उनके महत्त्वको घटाना नहीं चाहते । 

अभी कुछ ही दिनों पूर्व 'कल्याण'के लोकप्रिय 
कहानीकार श्रीसुदर्शनजी 'चक्र'का ७८वर्षकी आयुर्मे 


>>. un 


| 


॥ 


1 


देहावसान हो गया। 'कल्याण'के पुराने पाठक आपको! | 


लेखनीसे पूर्ण परिचित हैं। 'कल्याण'में प्रकाशित आपका डू. 


कहानियाँ साङ्गोपाङ्ग हृदयस्पर्शी और अनूठी होती थीं, जिन्हे 
अभी भी पाठकगण याद करते हैं। पिछले वर्षोमें प्रकाशित 
“कल्याण'के विशेषाङ्कोमे भी श्रीचक्रजीका अपूर्व योगदान रहा 
है। साधक और विद्वान्‌ लेखकोंके अभावकी पूर्ति तो 
आजकलके समयमें नहीं हो पा रही है, भगवानकी कृपाका ही 
एकमात्र संबल है । 

इस बार 'देवताङ्क'के सम्पादनकार्यके क्रममें जगन्नियन्ता 
प्रभु और उनके पार्षदरूपमें देवताओं तथा उनकी ललित 
लीला-कथाओंका चिन्तन, मनन और स्वाध्यायका सौभाग्य 
निरन्तर प्राप्त होता रहा, यह हमारे लिये विशेष महत्त्वकी बात 
थी। हमें आशा है कि इस 'विशेषाडू*के पठन-पाठनसे हमारे 
पाठकोंको भी यह सौभाग्य अवश्य प्राप्त होगा । 


> 


ह 


पाचा 


अन्तमे हम अपनी त्रुटियेकि लिये आप सबसे पुनः 


क्षमा-प्रार्थना करते हुए दीनवत्सल, अकारणकरुणावरुणालय, 
देवोमें महादेव, आशुतोष भगवान्‌ विश्वनाथके श्रीचरणोंमें नमन 
करते हुए यह प्रार्थना करते हैं-- 


'देवताङ्क'के सम्पादनमे जिन संतों और विद्वान्‌ लेखकोसे सानन्दमानन्दवने वसन्तमानन्दकन्दं हतपापवृन्दम्‌। 
सक्रिय सहयोग प्राप्त हुआ है, उन्हें हम अपने मानसपटल्से वाराणसीनाथमनाथनाथं श्रीविश्वनाथं शरणम्प्रपद्यो ॥ 
भग --राधेश्याम खेमका 
सम्पादक 


—- ३०६+ 


॥ | 


“कल्याण'का उद्देश्य और इसके नियम / १ 
ज 


भक्ति, ज्ञान, वैराग्य, धर्म और सदाचारसमन्वित लेखोंद्वारा जन-जनको कल्याणके पथपर अग्रसरित करनेका प्रयत्न करना । 
: इसका उद्देश्य हे । \ 
Rr नियम 

(१) भगवद्भक्ति, भक्तचरित, ज्ञान, वैराग्यादि ईश्वरपरक, कल्याण-मार्गमें सहायक, अध्यात्मविषयक, व्यक्तिगत आक्षेपरहित 
लेखोंके अतिरिक्त अन्य विषयोंके लेख 'कल्याण'में प्रकाशित नहीं किये जाते। लेखोंको घटाने-बढ़ाने और 
छापने-न-छापनेका अधिकार सम्पादकको है। अमुद्रित लेख बिना माँगे लोटाये नहीं जाते लेखोंमें प्रकाशित मतके लिये 
सम्पादक उत्तरदायी नहीं हैं। 

(२) 'कल्याण' का विशेषाङ्कसहित डाकव्ययके साथ अग्रिम वार्षिक शुल्क भारतवर्षमें ४४.०० (चौवालीस) रुपये और 
भारतवर्षसे बाहरके लिये ६ पौंड अथवा १० डालर नियत है | 

(३) 'कल्याण' का वर्ष चैत्र शुक्ल प्रतिपदासे आरम्भ होकर चैत्र कृष्ण अमावास्यापर समाप्त हुआ करेगा, अतः 
ग्राहक वर्षारम्भ-चैत्र शुक्ल प्रतिपदासे ही बनाये जायँगे।यद्यपि वर्षके किसी भी महीनेमें ग्राहक बनाये जा सकते हैं 
तथापि चैत्र शुक्कसे उस समयतकके (प्रकाशित) पिछले अङ्क उन्हें दिये जाते हैं। 'कल्याण' के बीचके किसी अङ्कसे ग्राहक 
नहीं बनाये जाते, छः या तीन महीनेके लिये भी ग्राहक नहीं बनाये जाते। 

(४) ग्राहकोंको वार्षिक शुल्क मनीआर्डरद्वारा अथवा बैंक-ड्राफ्टद्धारा ही भेजना चाहिये । वी“पी“पी“से अङ्क बहुत देरसे 
जा पाते हैं। वीन्पीन्पी० द्वारा'कल्याण' भेजनेमें गराहकोंको ४.०० (चार) रुपये वीश्पीण्पी० झुल्कके रूपमें अधिक भी देने 
पड़ते हैं, अतः नये-पुराने सभी ग्राहकोंको वार्षिक शुल्क अग्रिम भेजकर ही अपना अङ्क सुरक्षित करा लेना चाहिये । 
विशेषाङ्कके बचे रहनेकी दशामें ही केवल पुराने ग्राहकांको ही ४८.०० ( अड़तालीस) रुपयेकी वी०पी०पी० भेजी जा सकेगी । 
चेकद्वारा भेजी हुई राशि कदापि स्वीकार न की जा सकेगी । 

(५) 'कल्याण' प्रतिमास कार्यालयसे दो-तीन बार जाँच करके ही ग्राहकोंके पतोपर भेजा जाता है । यदि किसी मासका अङ्क 
समयपर न पहुँचे तो अपने डाकघरसे लिखा-पढ़ी करनी चाहिये। वहाँसे जो उत्तर मिले, वह हमारे कार्यालयको भेज देना 
चाहिये । वाञ्छित अङ्क हमारे यहाँ प्राप्त रहनेकी दशामें ही पुनः भेजा जा सकता है, अन्यथा नहीं। 

(६) पता बदलनेकी सूचना कम-से-कम १५ दिनोंके पहले कार्यालयमे पहुँच जानी चाहिये । पत्रोंमें “आहक-संख्या', पुराना 
और नया पूरा पता सुस्पष्ट एवं सुवाच्य अक्षरोंमें लिखना चाहिये । यदि महीने-दो-महीनेके लिये ही पता बदलवाना 
हो तो अपने पोस्टमास्टरको ही लिखकर अङ्क प्राप्त कर लेनेका प्रबन्ध कर लेना चाहिये । पता बदलनेकी सूचना न मिलनेपर 
अथवा पर्याप्त विलम्बसे मिलनेपर अङ्क पुराने पतेपर जानेकी दशामें दूसरी प्रति भेजनेमें कठिनाई हो सकती है । 

(७) रंग-बिरंगे चित्रोंबाला अङ्क (चालू वर्षका विशेषाङ्क) ही वर्षका प्रथम अङ्क होता है। पुनः प्रतिमास एक साधारण अङ्क 
ग्राहकोंको उसी शुल्क-राशिमें (बिना मूल्य) दिया जाता हे। किसी अनिवार्य कारणवश यदि 'कल्याण' का प्रकाशन नद 
हो जाय तो जितने अङ्क मिले हों, उतनेमें ही संतोष करना चाहिये;क्योंकि मात्र विशेषाङ्कका ही मूल्य डाक-व्ययसहित 
४४.०० (चौबालीस) रुपये हैं। 

आवश्यक सूचनाएं इ 

(१) ग्राहकोंको पत्राचारके समय अपना नाम-पता सुस्पष्ट लिखनेके साथ-साथ अपनी ग्राहक-संख्या भी अवश्य लिखनी 
चाहिये । पत्रमें अपनी आवश्यकता और उद्देश्यका उल्लेख सर्वप्रथम करना चाहिये। `= 

(२) पत्रोके उत्तरके लिये जवाबी कार्ड या समुचित डाक-टिकट साथमें भेजना आवश्यक ह। एक ही विषयके लिये यदि दुबारा 
पत्र देना हो तो उसमें पिछले पत्रका दिनाङ्क तथा संदर्भाङ्क च्या (पत्र-संख्या) भी अवश्य लिखना चाहिये । र 

(३) 'कल्याण'में व्यनसायियोंके विज्ञापन किसी भी दरमें प्रकाशित नहीं किये जाते। हरि... ० 

(४) नियमतः चालू वर्षके विशेषाडूके बदले 'कल्याण' का पूर्वप्रकाशित कोई विशेषाङ्क अथवा गीताप्रेसकी कोई पुस्तक नहीं | 

कोई भी स्थानीय पुस्तक-विक्रेता, प्रतिष्ठान अथवा स्थानीय उत्साही व्यक्ति कम-से-कम ५० प्रतियाँ (४४.०० (चौबालीस) . 

रुपये प्रति 'कल्याण'-वार्षिक दरसे) एक साथ 'कल्याण'-कार्यालयसे मँगाकर 'कल्याण'के प्रचार-प्रसारमें सा 

सकते हैं, ऐसा करनेपर उन्हें ५.०० (पाँच) रुपये प्रति ग्राहक या 'कल्याण'-विशेषाङ्ककी दरसे परोत 

(कमीशन-रूपमें) दिया जायगा। किंतु उन महानुभावों या प्रतिष्ठानोंको पूरे वर्षभर अपने द्वारा बनाये हुए सभी 

प्रतिमाह सभी मासिक अङ्क निजी साधनोसे पहुँचाने होंगे अर्थात्‌ प्रतिमाह अङ्क-वितरणका पूरा दायित्व उन्हींको वह 

होगा । विशेषाङ्क रेल-पार्सलसे एवं साधारण मासिक अङ्क रजिस्ट्री-डाकद्वारा भेजे जायेंगे । 
व्यवस्थापक--'कल्याण', पत्रालय--_ गीता प्रेस-- २७३००५ (गोरखपुर) | 


~ 


(५ 

पंजीकृत संख्या-जी० आर०--१३ 


री रा ओऑ] 


(Ca टु ग दा! 

देवताओं एवं परमपुरुष नारायणकी उपासनासे सर्वश्रेयकी प्राप्ति . 
ब्रह्मवर्चसकामस्तु . यजेत ब्रह्म॑णस्पतिम्‌। इन्द्रमिन्द्रियकामस्तु प्रजाकामः प्रजापतीन्‌ ॥ i 
देवीं मायां तु श्रीकामस्तेजस्कामो विभावसुम्‌। वसुकामो वसून, रुद्रान्‌, वीर्यकामोऽथ वीर्यवान्‌ ॥ i 
| अन्नाद्यकामस्त्वदिति स्वर्गकामोऽदितेः ` सुतान्‌। विश्रान्देवान्‌ राज्यकामः साध्यान्संसाधको विशाम्‌॥ | 
मा आयुष्कामोऽश्चिनो देवौ पुष्टिकाम इलां यजेत्‌। प्रतिष्ठाकामः पुरुषो रोदसी लोकमातरौ ॥ i [ 
$ रूपाभिकामो गान्धर्वान्‌ स्त्रीकामोऽप्सरउर्वशीम्‌। आधिपत्यकामः सर्वेषां यजेत परमेष्ठिनम्‌॥ i 
छ यज्ञ यजेद्‌ यशस्कामः कोशकामः प्रचेतसम्‌। विद्याकामस्तु गिरिंशं दाम्पत्यार्थ उमां सतीम्‌ ॥ i : 
३ धर्मार्थ उत्तमइलोक॑ तन्तु तन्वन्‌ पितृन्‌ यजेत्‌। रक्षाकामः पुण्यजनानोजस्कामो मरुद्रगणान्‌ ॥ i 
४ राज्यकामो मनून. देवान, निर्क्रति त्वभिचरन्‌ यजेत्‌। कामकामो यजेत्‌ सोममकामः पुरऽ, परम i 5 
| अकामः सर्वकामो वा मोक्षकाम उदारधीः। तीब्रेण भक्तियोगेन यजेत पुरः. परम्‌. i 
' | | एतावानेव . यजतामिह निःभ्रेयसोद्यः । भगवत्यचलो भावो, यद्भागवनसङ्गतः ॥ | त 


गळ 


ज्ञानं यदाप्रतिनिवृत्तगुणोर्मिचक्रमात्मप्रसाद - उत यत्र , गुणेष्वसङ्ग:। ` `. ४ 


| 


कैवल्यसम्मतपथस्त्वथ भक्तियोगः को निर्वृतो . हरिकथासु रति न कुर्यात्‌ ॥ > Fos, 1 
का: (श्रौमद्धागवत २।३।२-१२) `` '. ह 
जो ब्रह्मतेजका इच्छुक हो वह देवगुरु बृहस्पतिकी उपासना करे। जिसे इन्द्रियोंकी विशेष शक्तिकी 


ह कामना हो वह इन्द्रकी और जिसे संतानकी लालसा हो वह प्रजापतियोंकी उपासना करे। जिसे लक्ष्मी £ 


2 चाहिये वह मायादेवीकी, जिसे तेज चाहिये वह अप्निकी, जिसे धन चाहिये वह. वसुओंकी और जिस . . 


“लक 


प्र र ९ 


उसे साध्य देवताओंकी आराधना करनी चाहिये । आयुकी इच्छासे अधिनीकुमारोंकी, पुष्टिकी इच्छासे पृथ्वीको | 
4 “ओर प्रतिष्ठाकी चाह हो तो. लोकमाता पृथ्वी और द्यौ (आकाश) की उपासना करनी चाहिये । सौन्दर्यकी ह 
[2 चाहसे गन्धर्वोकी, पत्नीकी प्रासिकें लिये उर्वशी अप्सराकी और सबका स्वामी बननेके लिये ब्रह्माकी i 
, आराधना करनी चाहिये। जिसे यशकी इच्छा हो वह यज्ञपुरुषकी, जिसे कोषकी लालसा हो वह वरुणकी, १ 
ह विद्या प्राप्त करनेकी आकाङ्खा हो तो भगवान्‌ झंकरकी और पति-पल्रीमें. परस्पर प्रेम बनाये रखनेके लिये 
2६ पार्वतीजीकी उपासना करनी चाहिये। धर्म उपार्जन करनेके लिये विष्णुभगवानकी, वंशापरम्पराकी रक्षाके » 


और निष्कामता प्राप्त करनेके लिये परम पुरुष नारायणकी उपासना करनी चाहिये। जो बुद्धिमान्‌ पुरुष 


| 
टा [| + 
2 हँ वह चाहे निष्काम हो, समस्त कामनाओंसे युक्त हो अथवा मोक्ष चाहता हो--उसे तीव्र भक्तियोगके . र 
£ द्वारा केवल पुरुषोत्तम भगवानकी ही आराधना करनी चाहिये। जितने भी उपासक हैं, उनका सर्वाधिक [. 
७ हित इसीमें हे कि वे भगवानके प्रेमी भक्तोंका सङ्घ करके भगवानमें अविचल प्रेम प्राप्त कर लें। ऐसे fy 
|) पुरुषेकि लिये सत्सङ्गमें जो भगवानकी लीला-क॒थाएँ होती हैं, उनसे उसं दुर्लभ ज्ञानकी प्राप्त होती है, 
७ जिससे संसार-सागरकी त्रिंगुणमयी तरङ्गमालाओंके थपेड़े झान्त हो जाते हैं, हृदय शुद्ध होकर आनन्दका | 


ह| अनुभव होने लगता है, इन्द्रियोंके विषयोंमें आसक्ति नहीं रहती, कैवल्यमोक्षका ठी 

0 प्राप्त हो जाता हे। भगवानकी ऐसी रसमयी म्मत मार्ग-भक्तियोग 

उनमें प्रेम न करे) | न 
है: 27200 0020 00/27 02/00/4602 0:0/007 60/07/1702: 

कथाओंका चस्का लग जाचेपर भला कौन ऐसा है, जो | 


SRT 

